
NOTĂ  EDITORIALĂ 


Cronografia  Sfântului  Teofan  Mărturisitorul  reprezintă  unul 
dintre  cele  mai  importante  izvoare  istorice  din  secolul  al  IX-lea  şi 
din  întreaga  literatură  bizantină.  Lucrarea  înfăţişează  cronologic 
perioada  anilor  284-813  şi  propune  un  sistem  complex  de  datare  a 
evenimentelor,  cuprinzând  istoria  politică  şi  bisericească  a  pe¬ 
rioadei  menţionate  anterior. 

Dincolo  de  bogatele  informaţii  istorice  oferite,  unele  dintre 
ele,  în  special  cele  cu  privire  la  secolele  al  VlII-lea  şi  al  IX-lea, 
neregăsindu-se  în  alte  surse,  lucrarea  de  faţă  este  relevantă  şi  din 
alt  punct  de  vedere:  textul  oferă  o  imagine  clară  a  modului  în 
care  bizantinii  îşi  începeau  redactarea  propriei  istorii. 
Cronografia  Sfântului  Teofan  Mărturisitorul  este,  aşa  cum  rezultă 
şi  din  prefaţa  acesteia,  continuarea  scrierii  istorice  a  lui  Gheorghe 
Singhelul,  motiv  pentru  care  cele  două  lucrări  ar  putea  fi 
percepute  ca  o  singură  scriere. 

Lucrarea  se  remarcă,  în  primul  rând,  prin  varietatea  şi  numărul 
mare  al  surselor  folosite  în  redactarea  ei.  Dintre  acestea,  unele  s-au 
păstrat  (scrierile  lui  Eusebiu  al  Cezareei,  Ioan  Malalas  etc.),  dar 
altele  s-au  pierdut  (precum  lucrarea  lui  Traian  Patrikios).  La  sursele 
scrise  se  adaugă  însă  informaţiile  pe  care  autorul  le-a  obţinut  prin 
contactul  nemijlocit  cu  evenimentele  sau  cu  protagoniştii  acestora. 

Ecoul  Cronografiei  în  epocă,  dar  şi  ulterior,  a  fost  unul  im¬ 
portant.  încă  din  secolul  al  IX-lea,  scrierea  a  fost  tradusă  în  limba 
latină  de  către  Anastasius  Bibliothecarius.  Tradiţia  scrierilor  istorice 
cu  caracter  cronografic  în  literatura  greacă  era,  desigur,  mai  veche  şi 
a  continuat  şi  în  secolele  următoare,  cronografele  bizantine  fiind 
răspândite  astfel  şi  la  alte  popoare.  Cronografele  greceşti  bizantine 
şi  cele  postbizantine  au  fost  traduse  în  slavonă,  şi,  din  secolul  al 

XVII-lea,  inclusiv  în  limba  română.  Prin  intermediul  acestor  tra¬ 
duceri,  viziunea  bizantină  asupra  istoriei  a  putut  fi  astfel  cunoscută 
şi  în  spaţiul  românesc. 

Cronografia  Sfântului  Teofan  Mărturisitorul  a  atras  inevitabil 
atenţia  mai  multor  istorici  şi  filologi  români.  Gheorghe  Popa-Li- 
sseanu,  Gheorghe  I.  Brătianu,  Haralambie  Mihăescu  sunt  doar 
câteva  dintre  numele  celor  care  s-au  ocupat  de  diferitele  aspecte 
ale  textului  acestei  lucrări. 

Cartea  de  faţă  reprezintă  prima  traducere  integrală  în  limba 
română  a  Cronografiei  Sfântului  Teofan  Mărturisitorul.  Pentru 
traducere  a  fost  folosit  textul  original  din  cea  mai  recentă  ediţie 
ştiinţifică  (realizată  de  Cari  de  Boor  în  1883),  ţinându-se  seama  şi 
de  ediţiile  anterioare,  dar  şi  de  sugestiile  cu  privire  la  text  făcute 
de  cercetători  de-a  lungul  timpului. 

Considerăm  că  prezenta  traducere  a  lucrării  Sfântului  Teofan 
Mărturisitorul,  realizată  de  domnul  dr.  Mihai  G.  Ţipău,  în  cadrul 
Institutului  de  Studii  Sud-Est  Europene  al  Academiei  Române, 
poate  oferi  cititorului  român  accesul  la  o  importantă  sinteză  a 
istoriei  Imperiului  bizantin  aşa  cum  era  percepută  aceasta  la 
începutul  secolului  al  IX-lea. 


Editura  BASILICA 


STUDIU  INTRODUCTIV 


’A£L^vr|OTCp  (fuXrdrq)  7id7nrcp 


Lucrarea  de  faţă1  constituie  prima  traducere  integrală  în  limba 
română  a  Cronografiei  SL  Teofan  Mărturisitorul.  Până  în  prezent  au 
fost  traduse,  de  către  diverşi  autori,  doar  o  serie  de  fragmente,  cu 
privire  la  spaţiul  românesc2,  perioada  iconoclastă3  şi  controversatul 
torna,  torna  fratre 4.  De  asemenea,  prezenta  lucrare  se  înscrie  în 
seria  traducerilor  româneşti  de  scrieri  istorice  bizantine5. 

Nu  este  necesar  ca  utilitatea  unor  astfel  de  traduceri  să  fie  argu¬ 
mentată.  Pe  lângă  interesul  particular,  legat  de  istoria  spaţiului  ro¬ 
mânesc,  astfel  de  scrieri  prezintă  în  primul  rând  un  interes  general, 
fiind  esenţiale  pentru  conturarea  unei  viziuni  de  ansamblu  asupra 
culturii  bizantine6.  Vom  menţiona  doar  faptul  că  accesul  la  ediţiile 


1  Traducerea  Cronografiei  a  fost  efectuată  în  cadrul  Institutului  de  Studii  Sud-Est 
Europene  din  Bucureşti. 

2  Fontes  Historiae  Dacoromanae,  voi.  II,  Bucureşti,  1970,  pp.  590-623;  traducerea 
pasajelor  din  Cronografie  aparţine  lui  Haralambie  Mihăescu. 

3  Andr£  Grabar,  Iconoclasmul  bizantin.  Dosarul  arheologic,  traducere,  prefaţă  şi  note 
D.  Barbu,  Bucureşti,  1991,  pp.  214,  271  (traducerea  fragmentelor  din  Cronografie  apar¬ 
ţine  lui  Tudor  Teoteoi). 

4  Gheorghe  Popa-Lisseanu,  „Limba  română  în  izvoarele  istorice  medievale”  în:  Românii  în 
poezia  medievală,  Bucureşti,  2010  ( Izvoarele  istoriei  românilor,  voi.  III),  pp.  ui-n3-  Teofilact 
SlMOCATA,  Istorie  bizantină.  Domnia  împăratului  Mauricius  (582-602),  traducere,  introducere 
şi  indice  H.  Mihăescu,  Bucureşti,  1985,  p.  6  (traducerea  fragmentului  din  Cronografia  Sf. 
Teofan  Mărturisitorul).  în  total,  fragmentele  traduse  în  limba  română  până  la  prezenta  ediţie 
reprezentau  doar  aproximativ  un  procent  din  textul  Sf.  Teofan  Mărturisitorul. 

5  Până  acum  există  traduceri  româneşti  integrale  pentru  scrierile  istorice  ale  lui 
Eusebiu  de  Cezareea  ( Istoria  bisericească,  Viaţa  lui  Constantin  cel  Mare),  Procopius  din 
Cezareea  ( Istoria  secretă,  Războiul  cu  goţii,  De  aedificiis  -  Despre  construcţii]),  Teo¬ 
filact  Simocata  ( Istorie  bizantină  ...),  Constantin  Porfirogenetul  ( Carte  de  învăţătură 
pentru  fiul  său  Romands),  Anna  Comnena  ( Alexiada ),  Mihail  Psellos  ( Cronografia ), 
Ducas,  Critobul  din  Imbros,  Laonic  Chalcocondil,  Georgios  Sphrantzes. 

6  De  altfel,  accesul  la  textul  integral  al  surselor  permite  şi  o  mai  bună  înţelegere  a 
pasajelor  care  privesc  spaţiul  românesc  şi  a  ponderii  pe  care  acestea  o  ocupă  în  cadrul 
lucrării  în  cauză. 

textului  original  nu  este  totdeauna  facil  şi  datorită  faptului  că  limba 
greacă  bizantină  prezintă  diferenţe  şi  particularităţi  faţă  de  greaca 
clasică.  Lucrurile  se  prezintă  în  mod  similar  şi  în  ceea  ce  priveşte 
traducerile  în  latină  în  ediţiile  mai  vechi  sau  cele  în  limbi  moderne7. 

Dezbaterea  critică  în  note  sau  într-un  studiu  separat  a  diferi¬ 
telor  chestiuni  pe  care  le  ridică  textul  Cronografiei  ar  dubla  sau 
chiar  tripla  volumul  acesteia,  făcând  mai  dificil  accesul  la  textul 
propriu-zis  al  izvorului.  O  încercare  de  a  elucida  foarte  multe  dintre 
problemele  ridicate  de  Cronografie  a  fost  făcută  de  către  Cyril 
Mango  şi  Roger  Scott  în  notele  şi  în  „Introducerea”  la  traducerea 
engleză  din  19978,  adăugând  şi  bibliografia  cu  privire  la  aceste  ches¬ 
tiuni  până  în  acel  moment.  Anterior,  Harry  Turtledove  preferase  în 
traducerea  sa  engleză  (parţială)  a  lucrării9  să  ofere  în  note  doar 
scurte  lămuriri. 

în  privinţa  notelor,  ne-am  limitat  să  redăm  în  acestea  o  serie  de 
cuvinte  din  original  care  ar  putea  accepta  traduceri  alternative  sau 
care  ar  putea  fi  interesante  sub  aspect  lingvistic.  Din  această  a  doua 
categorie  fac  parte  o  serie  de  termeni  preluaţi  de  greaca  bizantină 
din  limba  latină10.  Ar  trebui  poate  remarcat  că  utilizarea  acestora  în 
Cronografie  nu  dovedeşte  însă  în  mod  necesar  că  termenii  se  mai 
aflau  în  folosinţă  curentă  în  greaca  bizantină  din  secolul  al  IX-lea, 
aceştia  provenind  adesea  din  sursele  folosite. 

Am  acordat  o  deosebită  atenţie  formelor  transmise  de  text 
pentru  toponime,  antroponime  şi  hidronime.  Pe  acestea  le-am  men¬ 
ţionat  adesea  în  note  în  forma  în  care  apar  în  textul  Cronografiei. 
Aceste  forme  au  fost  adesea  neglijate  de  editorii  şi  traducătorii 
anteriori.  Astfel,  în  ediţii  numele  proprii  de  acest  fel  erau  de  multe 
ori  „corectate”,  iar  în  traduceri  erau  pur  şi  simplu  înlocuite  cu  o 

— an - 

7  De  multe  ori,  un  termen  sau  o  sintagmă  din  textul  bizantin,  aparţinând,  de  exemplu, 
vocabularului  patristic,  uşor  de  tradus  în  limba  română,  devin  de  nerecunoscut  în 
ediţia  engleză,  unde  adesea  este  necesar  un  „tur  de  forţă”  pentru  a  le  reda  înţelesul. 

The  Chronicle  ofTheophanes  Confessor.  Byzantine  and  Near  Eastern  History  AD  284- 
813,  Translated  with  Introduction  and  Commentary  by  Cyril  Mango  and  Roger  Scott, 
with  the  assistance  of  Geoffrey  Greatrex,  Oxford,  1997. 

9  The  Chronicle  of  Theophanes.  An  English  translation  of  anni  mundi  6095-6305  (A.D. 
602-813 )>  with  introduction  and  notes  by  Harry  Turtledove,  Philadelphia,  1982. 

10  Pentru  o  analiză  a  fenomenului  din  punct  de  vedere  lingvistic,  v.  Haralambie 
MihAescu,  „La  litt^rature  byzantine,  source  de  connaisance  du  latin  vulgaire”,  în:  La 
Românită  dans  le  sud-est  de  /'  Europe,  Editura  Academiei  Române,  Bucureşti,  1993,  pp. 
334-429.  Mulţi  dintre  termenii  puşi  în  discuţie  sunt  preluaţi  din  Cronografia  Sf.  Teofan 
Mărturisitorul  sau  sunt  întâlniţi  şi  în  aceasta. 

formă  modernă,  uneori  fără  vreo  legătură  cu  termenul  original11.  Am 
insistat  asupra  acestora  deoarece  pot  constitui  o  sursă  de  informaţii 
pentru  cercetare.  De  exemplu,  numele  unui  oraş  putea  cunoaşte  o 
transformare  dinamică  pe  parcursul  a  mai  multe  secole.  A  accepta 
drept  „corectă”  doar  forma  cea  mai  veche  şi  a  le  ignora  pe  celelalte 
ar  însemna  respingerea  unor  eventuale  informaţii  valoroase12. 

în  general,  o  analiză  hipercritică  a  izvoarelor  nu  este  de  natură  să 
ofere  cercetătorului  modern  o  imagine  completă  asupra  datelor  pe 
care  acestea  le-ar  putea  furniza.  Textul  Cronografiei  a  fost  adesea  privit 
prin  această  prismă  hipercritică.  La  aceasta  a  îndemnat  poate  şi  con¬ 
semnarea  cronologică  a  evenimentelor,  care  a  atras  istoriografia  mo¬ 
dernă  într-o  perioadă  în  care  accentul  cădea  pe  istoria  evenimenţială. 

Astfel,  mai  întâi  s-a  încercat  „restabilirea”  textului  iniţial  (o  ac¬ 
ţiune  justificată,  deşi  ulterior  s-a  dovedit  că  datarea  unor  manu¬ 
scrise  folosite  în  ediţia  lui  Cari  de  Boor  fusese  eronată,  în  timp  ce 
apăruseră  şi  alte  manuscrise  apropiate  de  momentul  redactării). 

Apoi,  s-a  acordat  un  credit  extrem  de  mare  traducerii  latine  a 
lui  Anastasius  Bibliothecarius,  cu  ajutorul  căreia  au  fost  completate 
pasajele  lipsă,  au  fost  explicate  locurile  obscure  etc.  Acolo  unde 
textul  Cronografiei  era  dificil  de  înţeles,  s-a  apelat  la  traducerea  lui 
Anastasius,  fapt  care  nu  garanta  însă,  în  niciun  fel,  o  interpretare 
corectă.  Mai  mult,  vechea  traducere  latină  a  însoţit  unele  ediţii  mo¬ 
derne13  ale  textului  original,  uneori  ţinând  locul  unei  noi  traduceri, 
mai  atente,  a  textului  grec.  Până  la  un  punct  şi  această  utilizare  a 


scrierii  lui  Anastasius  Bibliothecarius  este  justificată,  dar  trebuie 


avut  în  vedere  faptul  că,  în  niciun  caz,  aceasta  nu  poate  fi  preferată 


manuscriselor  originale  greceşti,  dintre  care  unele  aparţin  chiar  se¬ 
colului  al  IX-lea.  De  altfel,  Chronographia  Tripartita  a  lui  Anasta¬ 


sius,  realizată  la  Roma  prin  871-874,  este  o  lucrare  care  foloseşte  mai 
multe  cronici  bizantine14. 


u  Fenomenul  este  similar  cu  modul  în  care  numeroase  forme  ale  limbii  bizantine  erau 
„corectate”  pentru  a  corespunde  cu  echivalentele  lor  din  greaca  clasică. 

12  Este  cazul  oraşului  Dyrrachium,  care  apare  în  textul  Cronografiei,  în  mod  constant,  în 
forma  Aoppdxiov.  A  ignora  această  formă  în  detrimentul  alteia,  considerată  corectă, 
echivalează  cu  modificarea  textului  izvorului.  Acolo  unde  autorul  foloseşte  nume  de 
persoane  sau  de  localităţi  specifice  limbii  greceşti  al  căror  echivalent  intrat  în  uz  în 
limba  română  este  sensibil  diferit,  am  menţionat  acest  lucru  în  note.  De  exemplu,  în 
cazurile  Romulus/ Pcb pu Aoc; ,  Cartagma/Kapxn&jov. 

13  Textul  lui  Anastasius  apare  în  ediţia  Cronografiei  de  la  Bonn  şi  în  cea  a  lui  Cari  de  Boor. 

14  Cuprinde  şi  părţi  din  cronica  lui  Georgios  Synkellos  şi  din  Xpovncâv  Zuvzopov  a  lui 
Nichifor.  The  Chronicle  ofTheophanes  Confessor,  p.  XCVII. 

în  plus,  cultura  clasică  a  editorilor  moderni,  bazată  în  primul 
rând  pe  limba  latină,  a  influenţat,  ca  în  atâtea  alte  cazuri  de  izvoare 
bizantine,  textul  Cronografiei.  Astfel,  în  unele  cazuri,  în  textul  unor 
ediţii  moderne  apare  Annus  Mundi  în  loc  de  Koapou  err|  aşa  cum 
figurează  în  manuscrise.  Nu  numai  atât,  dar  acelaşi  Annus  Mundi  se 
păstrează  neschimbat  sau  în  forma  prescurtată  AM  şi  în  cele  două 
traduceri  în  limba  engleză,  din  1982  şi  199715. 

Un  alt  exemplu  de  ceea  ce  am  numi  „hiper-traducere”,  de  fapt  o 
forţare  a  textului,  este  luat  tot  din  ediţia  engleză  din  1997.  Astfel, 
avaroAfjt;  orparr|XcxTr|v,  dar  şi  orparr|YO'î)VTO<;  rfj<;  eon;,  sunt  traduse 
(în  engleză!)  prin  magister  militum  per  Orientem16,  corect,  erudit, 
dovedind  cunoaşterea  instituţiilor  romano-bizantine,  dar  departe 
de  textul  grec  al  Sf.  Teofan  Mărturisitorul.  Nu  mai  este  vorba  de  o 
traducere,  ci  de  o  interpretare  şi  o  adaptare. 

De  altfel,  atunci  când  autorul  bizantin  a  considerat  necesar  să 
folosească  el  însuşi  cuvinte  sau  sintagme  latine,  a  făcut  acest  lucru, 
în  caz  contrar  însă,  când  în  text  sunt  folosiţi  exclusiv  termeni  gre¬ 
ceşti,  o  traducere  a  acestora  într-o  limbă  modernă  prin  intermediar 
latin  pare  cel  puţin  stranie,  dacă  nu  chiar  lipsită  de  vreun  fun¬ 
dament. 


Sfântul  Teofan  Mărturisitorul 

Informaţiile  despre  biografia  Sfi.  Teofan  Mărturisitorul  provin 
în  principal  din  sursele  hagiografice.  Patru  astfel  de  scrieri  au  fost 
reunite  de  către  Cari  de  Boor  în  debutul  celui  de-al  doilea  volum 
al  ediţiei  din  1883  a  Cronografiei17.  Textul  în  sine  al  scrierii  isto¬ 
rice  oferă  şi  el  câteva  date  despre  autor,  care  se  referă  la  unele 
evenimente  pe  care  le-a  cunoscut  direct.  Cele  mai  importante 
surse  pentru  cunoaşterea  vieţii  Sfântului  Teofan  Mărturisitorul 
sunt  panegiricul  redactat  de  Sf.  Teodor  Studitul  prin  822  şi  Viaţa 


15  The  Chronicle  of  Theophanes.  An  English  translation  of  anni  mundi  6095-6305  (A.D. 
602-813),  passim.  The  Chronicle  of  Theophanes  Confessor.  Byzantine  and  Near  Eastern 
HistoryAD  284-813,  passim. 

16  The  Chronicle  of  Theophanes  Confessor.  Byzantine  and  Near  Eastern  HistoryAD  284- 
813,  pp.  225,  250.  Theophanis  Chronographia,  recensuit  Carolus  de  Boor,  voi.  I,  Leipzig, 
1883,  p.  145  (crcparr|YODVTO<;  Tift  eu>),  166  (avatoXfjc;  oTpar^Xarriv). 

17  Theophanis  Chronographia,  recensuit  Carolus  de  Boor,  voi.  II,  Leipzig,  1885. 

acestuia  scrisă  de  Metodie,  viitorul  patriarh  al  Constantino- 
polului18. 

în  general,  este  acceptat  faptul  că  Sfântul  Teofan  s-a  născut 
în  timpul  domniei  lui  Constantin  al  V-lea  (741-774),  poate  prin 
75219  sau  759-76020.  Provenea  dintr-o  familie  nobilă  din  Constan- 
tinopol.  Părinţii  săi  se  numeau  Isaakios  şi  Theodoti.  După  o 
carieră  politică  şi  administrativă  în  care  a  supravegheat  refacerea 
zidurilor  Cyzicului  şi  a  primit  rangurile  de  spatharios  şi  de  stra- 
for,  a  intrat  în  mănăstirea  de  pe  insula  Kalonymos,  iar  apoi  a  în¬ 
temeiat  o  altă  mănăstire  la  Muntele  Sigriani.  Opunându-se  poli¬ 
ticii  iconoclaste  a  împăratului  Leon  al  V-lea,  în  815  a  fost  adus, 
bolnav  fiind,  la  Constantinopol  şi  a  fost  întemniţat.  După  aproxi¬ 
mativ  doi  ani  a  fost  exilat  în  Samothraki,  unde  a  şi  murit.  în  anul 
820  trupul  său  a  fost  mutat  la  Ieria  (Hiereia)  şi  ulterior  la  mănăstirea 
pe  care  o  întemeiase,  la  mormântul  său  săvârşindu-se  minuni21.  A 
fost  recunoscut  de  Biserica  Ortodoxă  ca  sfânt  mărturisitor. 

Cronografia 

încă  din  prefaţă,  autorul  menţionează  că  lucrarea  sa  era  o 
continuare  a  celei  a  lui  Georgios  Synkellos.  Lucrarea  a  cunoscut 
un  larg  ecou  atât  în  Bizanţ,  cât  şi  în  afara  acestuia.  Istoricii  şi 
cercetătorii  moderni  care  s-au  ocupat  de  Cronografie  au  subli¬ 
niat,  de  asemenea,  faptul  că  aceasta  ocupă,  împreună  cu  lucrarea 
pe  care  o  continuă,  un  loc  important  în  cadrul  istoriografiei  bi¬ 
zantine22. 


18  Cf  The  Chronicle  ofTheophanes  Confessor.  Byzantine  and  Near  Eastern  History  AD  284-813, 
p.  XLIV.  Exceptând  informaţiile  biografice  prezentate  în  prefeţele  unor  traduceri  ale 
Cronografiei  şi  pe  cele  oferite  de  o  serie  de  lucrări  de  sinteză  asupra  literaturii  şi  civilizaţiei 
bizantine,  studiile  care  privesc  exclusiv  biografia  Sf.  Teofan  Mărturisitorul  sunt  rare. 

19  Cf.  I.  T.  KccpaYiaw67rouAo<;,  Tlr\Yod  fv^avcivr\q  icrcoplaq,  0eaaccAov(Kr|,  1970,  p.  194. 
The  Chronicle  of  Theophanes.  An  English  translation  of  anni  mundi  6093-6303  (A.D. 
602-813),  p.  VIII. 

20  Cf.  The  Chronicle  of  Theophanes  Confessor  ...,  p.  1.  O  altă  cercetare  stabileşte  anul 
naşterii  ca  fiind  759  şi  plasează  locul  naşterii  în  thema  Mării  Egee,  posibil  în  insula 
Chios;  v.  Panayotis  Yannopoulos,  „Le  lieu  et  la  date  de  naissance  de  Th^ophane  le 
Confesseur",  în:  Revue  des  Etudes  Byzantines,  tome  68  (2010),  pp.  225-230. 

21  Cf.  The  Chronicle  ofTheophanes  Confessor ...,  pp.  XLIV-LI. 

22  „The  combined  chronicles  of  Synkellos  and  Theophanes  [...]  represent  the  most 
ambitious  effort  of  Byzantine  historiography  with  a  wiew  to  offering  a  systematic 
account  of  the  human  past”  -  The  Chronicle  ofTheophanes  Confessor,  p.  LII. 

împreună  cu  lucrarea  similară  a  lui  Georgios  Synkellos,  Cro- 
nografia  constituie  un  exemplu  elocvent  al  modului  în  care  bi¬ 
zantinii  îşi  percepeau  propria  istorie,  ca  parte  a  istoriei  univer¬ 
sale.  Adesea,  cronistica  bizantină  a  fost  considerată  de  cercetarea 
modernă  drept  o  formă  cumva  secundară  de  istoriografie,  opusă 
unei  alte  categorii  de  scrieri  ce  urma  tradiţia  scrierilor  istorice 
antice  şi  trata,  în  general,  perioade  mai  scurte  de  timp.  Dincolo 
de  faptul  că  încadrarea  unei  lucrări  într-una  dintre  cele  două 
categorii  nu  este  întotdeauna  uşor  de  realizat,  un  astfel  de  şablon 
nu  poate  fi  aplicat  nici  măcar  unei  lucrări  ca  cea  în  chestiune, 
care  este  declarată  încă  din  titlu  drept  o  Cronografie.  La  fel  ca  şi 
erudita  lucrare  a  lui  Georgios  Synkellos,  Cronografia  Sfântului 
Teofan  nu  poate  fi  în  niciun  caz  considerată  o  scriere  de  valoare 
inferioară.  Autorul  foloseşte  un  număr  foarte  mare  de  surse 
(multe  pierdute  astăzi),  care  aparţin  unor  categorii  diverse:  „isto¬ 
rii”  propriu-zise,  cronici  locale,  scrieri  teologice.  în  unele  cazuri 
este  evident  şi  accesul  la  surse  în  alte  limbi,  poate  prin  inter¬ 
mediul  unor  traduceri.  S-a  estimat  că  autorul  Cronografiei  a  uti¬ 
lizat  aproximativ  20  de  surse  pentru  redactarea  acesteia23. 

în  Cronografie  se  acordă  o  pondere  aproximativ  egală  istoriei 
laice  şi  celei  ecleziastice,  cu  accentul  căzând  pe  una  sau  pe  cea¬ 
laltă,  în  funcţie  de  perioada  relatată. 

Cronografia  Sfi  Teofan  Mărturisitorul  a  fost  privită,  în  ge¬ 
neral,  prin  prisma  importanţei  sale  ca  izvor  istoric.  Astfel,  s-a 
considerat  că,  din  acest  punct  de  vedere,  însemnătatea  acesteia 
sporeşte  pentru  partea  care  prezintă  evenimentele  începând  cu 
secolul  al  VII-lea,  perioadă  pentru  care,  în  multe  cazuri,  sursele 
utilizate  de  Sf.  Teofan  nu  s-au  păstrat.  De  asemenea,  ultima  parte 
a  Cronografiei  cuprinde  şi  observaţiile  personale  ale  autorului, 
precum  şi  relatări  ale  unor  martor  oculari. 

O  astfel  de  abordare  nu  epuizează  însă  importanţa  acestei 
scrieri.  încă  din  prefaţă  autorul  sublinia  că  nu  adăugase  nimic  de 
la  el,  în  sensul  că  nu  se  abătuse  de  la  sursele  folosite.  Tot  în 
prefaţă  se  sublinia  faptul  că  scrierea  era  privită  ca  o  continuare  a 
celei  a  lui  Georgios,  singhelul  patriarhului  Tarasie.  De  altfel,  cu 


23  Cf.  The  Chronicle  ofTheophanes  Confessor,  pp.  LIV-LV. 


Studiu  Introductiv 


13 


privire  la  interpretarea  modului  în  care  scrierea  lui  Georgios 
Synkellos  a  fost  continuată  de  Sf.  Teofan  Mărturisitorul,  au 
existat  diferite  opinii24. 

Oricum,  cele  două  lucrări  ar  trebui  privite  probabil  ca  un  în¬ 
treg,  alcătuind  împreună  o  cronică  universală,  cum  fusese  an¬ 
terior  cea  a  lui  Ioan  Malalas.  Prin  urmare,  este  întâmplător  faptul 
că  partea  redactată  de  către  Sfi.  Teofan  Mărturisitorul  începe  cu 
domnia  lui  Diocleţian.  Punctul  de  plecare  cronologic  este  cel  în 
care  se  opreşte  cronica  lui  Georgios  Synkellos,  fapt  amintit,  de 
asemenea,  în  prefaţa  Cronografiei.  Acest  lucru  împiedică  orice 
eventuală  speculaţie  cu  privire  la  data  aleasă  pentru  a  începe 
naraţiunea  istorică25.  Din  aceasta  bizantinologii  nu  vor  putea  găsi 
răspunsul  cu  privire  la  o  veche  şi  controversată  chestiune,  data 
de  la  care  se  poate  vorbi  despre  istorie  „bizantină”. 

Valoarea  Cronografiei  o  depăşeşte  însă  pe  cea  a  unui  simplu 
izvor  istoric,  aşa  cum  aceasta  a  fost  percepută  de  reprezentanţii 
„şcolii  critice”.  Chiar  şi  în  acest  domeniu  al  cronologiei  şi  al  is¬ 
toriei  strict  evenimenţiale,  efortul  făcut  de  către  autor  este  impre¬ 
sionant.  Criticii  Cronografiei  de  la  sfârşitul  secolului  al  XlX-lea  şi 
începutul  secolului  al  XX-lea  care  încercau  să  pună  în  evidenţă 
„erorile”  sau  „inadvertenţele”  cronologice  ale  acesteia,  la  fel  ca  şi 
cei  de  mai  târziu,  au  pierdut  din  vedere  faptul  că  se  aflau  în  faţa 
unui  text  din  secolul  al  IX-lea.  In  fond,  şi  în  Cronografie  se  abor¬ 
dează  metoda  cronologică,  evenimenţială,  desigur,  cu  mijloacele 
epocii.  Efortul  făcut  pentru  atingerea  preciziei  cronologice  este 
considerabil  şi  rezultatul  este  o  lucrare  incomparabil  mai  precisă 
decât  multe  scrieri  istorice  bizantine  anterioare  sau  ulterioare. 

O  scurtă  trecere  în  revistă  a  informaţiilor  cronologice  oferite 
de  autor  este  elocventă  în  acest  sens.  Materialul  este  structurat 
pe  ani,  care  sunt  menţionaţi  atât  de  la  facerea  lumii,  cât  şi  de  la 
Hristos.  Era  folosită  pentru  datare  este  cea  alexandrină,  pe  care 
autorul  o  considera  mai  corectă  decât  cea  bizantină. 


24  Cf.  The  Chronicle  ofTheophanes  Confessor,  p.  LV. 

25  A  se  vedea  în  acest  sens  speculaţiile  cu  privire  la  importanţa  pe  care  un  alt  autor 
bizantin,  Constantin  Porfirogenetul,  ar  fi  acordat-o,  în  viziunea  sa,  domniei  lui 
Diocleţian  asupra  istoriei  bizantine.  TrţX^paxoc;  AouYyifc,  Kcjvarccvrivov  Z' 
nop(pvpoyiwT]Tov  De  administrando  imperio  (flpoc;  rov  (Siov  viâv  Pwpavdv)  MiapeQoSoţ 
ccvccYvojoqţ,  ©caaaAo vikt] ,  1990. 

Adesea  este  menţionat  indictionul  şi  foarte  des  sunt  consem¬ 
nate  date  exacte  cu  privire  la  evenimente,  fiind  folosite  denumiri 
ale  lunilor  în  forma  lor  romană,  greacă  sau  egipteană.  Un  deo¬ 
sebit  interes  prezintă  cronologia  paralelă  a  împăraţilor  romani, 
regilor  perşi  sau  conducătorilor  arabi  şi  a  episcopilor  Romei, 
Constantinopolului,  Ierusalimului,  Alexandriei  şi  Antiohiei.  O 
astfel  de  sincronizare  -  în  special  cea  care  include  conducătorii 
din  afara  spaţiului  romano-bizantin  -  este  o  dovadă  a  importan¬ 
ţei  acordate  de  către  autor  cronologiei.  Văzute  din  această  pers¬ 
pectivă,  eventualele  erori  într-o  lucrare  ce  acoperă  525  de  ani,  erori 
puse  în  evidenţă  de  cercetarea  modernă26,  nu  sunt  relevante  în 
contextul  efortului  general  de  a  realiza  o  cronologie  cât  mai  exactă. 

Cronografla  Sf.  Teofan  Mărturisitorul  este  însă  şi  un  docu¬ 
ment  cu  privire  la  modul  în  care  bizantinii  îşi  percepeau  propria 
istorie.  Este  o  „sinteză”  istoriografică  a  imperiului  până  în  anul 
815.  în  acest  efort  de  sinteză  apar  clar  calităţile  scrierii.  Este  cu¬ 
noscut  interesul  bizantinilor  pentru  propria  istorie  şi  Cronografla 
este  încă  un  exemplu  în  acest  sens.  Succesul  de  care  s-a  bucurat 
în  epocă  poate  fi  apreciat  şi  prin  prisma  circulaţiei  sale  şi  în 
spaţiul  occidental,  prin  traducerea  lui  Anastasius  Bibliothecarius. 

Cronologie 

După  cum  am  menţionat,  Sf.  Teofan  Mărturisitorul  foloseşte 
era  alexandrină,  care  începe,  în  Cronografie,  la  5500  î.Hr.,  în  locul 
celei  bizantine,  care  începe  la  1  septembrie  5509  î.Hr.27.  De  aici 
apar  o  serie  de  neconcordanţe,  la  anii  de  la  Hristos  menţionaţi  în 
Cronografie  fiind  necesar  să  se  adauge  8  ani.  Alte  neconcordanţe, 
puse  în  evidenţă  de  cercetarea  modernă,  se  referă  la  folosirea 
indictionului  şi  au  generat  numeroase  discuţii  cu  privire  la 

Q 

modul  în  care  trebuie  interpretate  . 

Cronografla.  Manuscrise,  ediţii,  traduceri 

Manuscrisele  Cronografiei  Sffc  Teofan  Mărturisitorul  sunt  re¬ 
lativ  numeroase.  Pentru  ediţia  sa  critică,  Cari  de  Boor  a  folosit  un 


26  Cf.  The  Chronicle  ofTheophanes  Confessor,  pp.  LXII-LXIII. 

27  Cf.  The  Chronicle  ofTheophanes  Confessor,  p.  LXIV. 

28  Cf.  The  Chronicle  ofTheophanes  Confessor,  pp.  LXIV-LXV. 

număr  de  10  manuscrise,  păstrate  la  Vatican,  Paris  şi  Miinchen29. 
De  asemenea,  au  mai  fost  semnalate  o  serie  de  alte  manuscrise, 
dintre  care  unele  chiar  din  secolele  IX-X.  La  acestea  se  adaugă 
traducerea  latină  a  lui  Anastasius  Bibliothecarius,  realizată  în 
secolul  al  IX-lea. 

Prima  ediţie  tipărită  a  lucrării  a  fost  cea  îngrijită  de  către 
Franţois  Combefis  şi  însoţită  de  o  traducerea  latină  a  lui  Jacques 
Goar,  apărută  la  Paris  în  165530.  Urmează  ediţia  de  la  Veneţia  din 
1729  (numărul  7  din  Corpus  byzantinae  historiae)31. 

în  1839-1840  Cronografia  apare  în  Corpus- ul  de  la  Bonn,  într-o 
nouă  ediţie,  îngrijită  de  Johannes  Classen32.  Textul  Cronografiei, 
însoţit  de  notele  lui  Goar  şi  Combefis,  a  fost  publicat  ulterior  şi  în 
volumul  108  din  Patrologia  Graeca  a  lui  Jacques-Paul  Migne33. 

în  anii  1883-1885  Cari  de  Boor  a  publicat  o  nouă  ediţie  critică, 
însoţită  de  câteva  comentarii  cu  privire  la  manuscrisele  folosite, 
la  sistemul  cronologic  folosit  în  operă  şi  la  traducerea  latină  a 
acesteia,  datorată  lui  Anastasius  Bibliothecarius,  traducere  care 
ocupă  o  parte  a  celui  de-al  doilea  volum  al  ediţiei.  De  asemenea, 
sunt  publicate  şi  o  serie  de  Vieţi  bizantine  ale  Sf.  Teofan  Mărtu¬ 
risitorul.  Ediţia  este  completată  cu  indici,  atât  onomastici,  cât  şi 
pentru  cuvintele  greceşti  şi  cele  de  origine  latină  din  text. 


29  Barberinus  V,  49,  Vaticanus  154,  Vaticanus  155,  Parisinus  Reg.  1710,  Parisinus  Reg. 
1709,  Vaticanus  Palatinus  395,  Coislinianus  133,  Parisinus  Reg.  1711,  Vaticanus  978, 
Monacensis  Graec.  391. 

30  S.P.N.  Theophanis  Chronographia.  Leonis  Grammatici  Vitae  recentiorum  impp.  R.P. 
Jacobus  Goar  [...]  latine  reddidit,  Theophanem  notis  illustravit,  varias  lectiones 
multiplici  codd.  collatione  adjecit.  R.P.  Franciscus  Combefis  [...]  iterum  recensuit,  notis 
posterioribus  Theophanem,  integris  Leonem  Grammaticum  strictim  discussit,  exque 
fide  codd.  auxit,  emendavit,  E  Typographia  regia,  Parisiis,  1655. 

31  S.P.N.  THEOPHANIS  Chronographia.  Leonis  grammatici  Vitae  recentiorum  impp.  R.P. 
Jacobus  Goar  [...]  latine  reddidit,  Theophanem  notis  illustravit  [...]  R.P.  Franciscus 
Combefis  [...]  iterum  recensuit,  Ex  typographia  Bartholomaei  Javarina,  Venetiis,  1729. 

32  THEOPHANIS  Chronographia,  ex  recensione  Ioannis  Classeni,  2  voi.,  Bonnae,  Impensis 
E.  Weberi,  1839-1841  ( Corpus  scriptorum  historiae  Byzantinae,  v.  43-44).  în  volumul  2 
este  publicată  şi  Anastasii  Bibliothecarii  Historia  ecclesiastica,  ex  recensione 
Immanuelis  Bekkeri. 

33  S.P.N.  Theophanis,  abbatis  Agri  et  Confessoris,  Chronographia,  Jacques-Paul  Migne, 
Patrologiae  Cursus  Completus.  Series  Graeca,  tom.  108,  Paris,  1863,  c.  55-1009  (reeditare: 
Atena,  2000,  cu  o  introducere  de  P.  N.  Havaranis). 

Ediţia  lui  Cari  de  Boor34  este  caracterizată  de  tendinţa  excesiv 
de  critică  (specifică  epocii)  şi  de  importanţa,  poate  prea  mare, 
acordată  amintitei  traduceri  din  secolul  al  IX-lea  în  stabilirea 
textului  Cronografiei.  Semnalarea  unor  alte  manuscrise,  apro¬ 
piate  de  data  redactării,  a  condus  la  concluzia  că  o  nouă  ediţie  ar 
putea  rezolva  multe  dintre  chestiunile  rămase  neclare  în  ediţia 
lui  Cari  de  Boor. 

O  lucrare  extrem  de  valoroasă  pentru  studiul  Cronografiei 
este  aşa-numitul  Tezaur ,  care  cuprinde  fondul  lexical  al  operei  Sfi 
Teofan  Mărturisitorul.  Tezaurul 35  a  fost  publicat  în  1997,  fiind 
însoţit  ulterior  de  un  indice  onomastic  detaliat36.  O  bibliografie  a 
studiilor  despre  Cronografie  a  fost  inclusă  în  traducerea  engleză  a 
lucrării,  aparţinând  lui  Cyril  Mango  şi  Roger  Scott.  Interesul  pe 
care  lucrarea  Sfi  Teofan  Mărturisitorul  îl  generează  face  ca 
numărul  unor  astfel  de  studii  să  crească  de  la  an  la  an37. 

Cronografia  a  fost  tradusă,  parţial  sau  integral,  în  mai  multe 
limbi  moderne:  rusă38,  engleză39,  germană40,  neogreacă41  etc. 


34  Theophanis  Chronographia,  recensuit  Carolus  de  Boor,  2  voi.,  Leipzig,  1883-1885. 
Lucrarea  a  fost  reeditată  la  Hildesheim,  în  1963. 

35  Thesaurus  Theophanis  Confessoris.  Chronographia,  ed.  B.  Coulie,  P.  Yannopoulos, 
Turnhout,  1997  ( Corpus  Christianorum,  8.  Thesaurus  Patrum  Graecorum). 

36  Thesaurus  Theophanis  Confessoris.  Supplementum:  index  nominum,  ed.  B.  Coulie,  B. 
Kindt,  Turnhout,  2000. 

37  Ruth  Macrides  (ed.),  History  as  Literature  in  Byzantium.  Papers  from  the  Fortieth 
Spring  Symposium  of  Byzantine  Studies,  University  of  Birmingham,  April  2007, 
Burlington,  2010  (cu  o  serie  de  studii  despre  Cronografe  de  Stratis  Papaioannou, 
George  T.  Calofonos  şi  Martin  Hinterberger).  Roger  SCOTT,  „«The  events  of  every  year, 
arranged  without  confusion»:  justinian  and  others  in  the  Chronicle  of  Theophanes 
Confessor”,  în:  L'ecriture  de  la  memoire.  La  litterarite  de  ihistoriographie.  Ades  du  Iile 
Colloque  internaţional  philologique  „Eppqvela",  Nicosie,  6-7-8  mai  2004,  ed.  Paolo 
Odorico,  Panagiotis  A.  Agapitos,  Martin  Hinterberger,  Paris,  2006  ( Dossiers  byzantins, 
6).  Paul  Speck,  Kaiser  Leon  III.,  die  Geschichtswerke  des  Nikephoros  und  des  Theophanes 
und  der  Liber  Pontificalis.  Eine  quellenkritische  Untersuchung,  3  voi.,  Bonn,  2002-2003 
(IlondAa  Bu^avrivd,  19,  20). 

38  Jlemonucb  eu3aHmuuqa  <Peo<fjaHa  om  AuoKnemuana  do  qapeu  Muxauna  u  cbma  ezo 
<Peo(fiuAaKma,  b  nepeBO^e  c  rpenecxoro  B.  H.  06oneHCKoro  h  <P.  A.  TepHOBCKoro,  c 
npe&Hc/ioBHeM  O.  M.  BoAHHCKoro,  MocKBa,  1884. 

39  The  Chronicle  of  Theophanes.  An  English  translation  of  anni  mundi  6095-6305  (A.D. 
602-813),  Philadelphia,  1982  (traducere  parţială).  The  Chronicle  of  Theophanes  Con¬ 
fessor.  Byzantine  and  Near  Eastern  History  AD  284-813,  Oxford,  1997. 

40  Bilderstreit  und  Arabersturm  in  Byzanz.  Das  8.  Jahrhundert  (717-813)  aus  der 
Weltchronik  des  Theophanes,  iibers.  eingeleitet  und  erklărt  von  Leopold  Breyer,  Wien, 
1964  ( Byzantinische  Geschichtsschreiber,  Bd.  6),  prima  ediţie:  Graz,  1957. 

41  0eo<ţ>dcvouc;,  Xpovoypacpla,  per&tţipacrri  Apxipav5p(rT]<;  Avaviac;  Kouox£vq<;,  3  voi., 
A0f|va,  2007.  Această  ediţie  conţine  în  paralel  textul  bizantin  şi  traducerea  sa  neogreacă. 

Descoperiri  „arheologice”  şi  „epigrafice”  în  Bizanţ 

O  latură  mai  puţin  studiată  a  istoriei  bizantine  este  cea  a 
modului  în  care  erau  abordate  descoperirile,  cel  mai  adesea  în¬ 
tâmplătoare,  aparţinând  unor  epoci  trecute;  cu  alte  cuvinte,  ceea 
ce  am  putea  numi  interesul  bizantinilor  pentru  antichităţi. 
Departe  de  a  fi  ignorate,  este  clar  că  antichităţilor  li  se  oferea  o 
semnificaţie  deosebită.  Faptul  este  cât  se  poate  de  firesc  într-un 
oraş  care  era,  într-o  mare  măsură,  o  mare  colecţie  de  antichităţi 
provenite  din  întregul  imperiu. 

De  multe  ori,  cercetătorii  moderni  au  trecut  cu  vederea  in¬ 
formaţiile  -  consemnate  consecvent  în  lucrări  de  tipul  Crono- 
grafiei  -  cu  privire  la  descoperirile  de  antichităţi.  Trebuie  însă 
subliniat  faptul  că  fie  şi  numai  consemnarea  unor  astfel  de  des¬ 
coperiri  dovedeşte  interesul  pentru  acestea  în  epocă.  Desigur  că 
încercarea  de  interpretare  a  lor  pe  care  o  ofereau  uneori  autorii 
bizantini  a  generat  frecvent  suspiciunile  istoriografiei  moderne, 
adesea  prea  critică  faţă  de  astfel  de  surse.  Cu  toate  acestea,  însăşi 
încercarea  de  interpretare  a  unor  monumente,  inscripţii  etc.  şi 
faptul  că  acestea  nu  erau  pur  şi  simplu  neglijate  reprezintă  do¬ 
vada  unui  interes  sincer.  Pentru  cărturarul  bizantin,  de  exemplu, 
o  inscripţie  antică  avea  aceeaşi  valoare  ca  şi  pentru  arheologul 
modern:  era  un  mesaj  din  trecut,  care  trebuia  sau  putea  fi 
descifrat  şi  interpretat. 

Oricât  ar  părea  de  stranie  o  astfel  de  afirmaţie,  în  Cronografie 
pot  fi  identificate  o  serie  de  pasaje  care  dovedesc  preocupări  pe 
care  le-am  putea  numi  „epigrafice”.  Este  un  aspect  mai  puţin 
studiat  al  culturii  bizantine,  deşi  sursele  conţin  adesea  informaţii 
în  legătură  cu  acesta.  Desigur,  la  prima  vedere,  aceste  pasaje  ar 
putea  părea  cu  totul  străine  de  ceea  ce  astăzi  numim  epigrafie. 
Este  vorba  despre  interpretarea  unor  descoperiri  -  în  general 
accidentale  -  de  inscripţii  aparţinând  unor  epoci  istorice  ante¬ 
rioare.  Acestea  sunt  privite  ca  „mesaje  din  trecut”  pentru  pos¬ 
teritate,  fiind  puse  în  legătură  cu  evenimentele  contemporane 
descoperirii. 

însă  dincolo  de  interpretarea  bizantină  a  inscripţiilor,  este  de 
remarcat  faptul  că  acestora  li  se  acorda  atenţie  şi,  mai  mult,  erau 
citite,  se  încerca  „descifrarea”  mesajelor  transmise  de  acestea  şi, 
implicit,  a  inscripţiilor  în  sine.  în  plus,  descoperirea  inscripţiilor 
era  adesea  consemnată  în  scrierile  istorice,  fiind  redat  şi  textul 
acestora.  Suportul  inscripţiilor  nu  era  considerat  doar  un  simplu 
material  care  putea  fi  refolosit  în  noile  construcţii42. 

Interesul  bizantin  pentru  inscripţii  nu  era  o  practică  nouă,  ci 
una  transmisă  din  Antichitate.  Acest  interes  începea  cu  ins¬ 
cripţiile  din  spaţiul  public,  în  primul  rând  cele  oficiale.  în  peisajul 
urban  al  Constantinopolului  inscripţiile  ocupau  un  loc  însemnat, 
cum  ar  fi  cele  de  pe  monumente  sau  cele  de  pe  zidurile  sau 
porţile  oraşului43.  Ulterior,  multe  dintre  inscripţii  sunt  consemnate 
şi  adunate,  pentru  valoarea  lor  literară,  în  culegeri,  precum  ce¬ 
lebra  Antologie  greacă Alte  inscripţii  sunt  consemnate  şi  în 
culegerile  de  Ftărpia  KojvoTavrivovndXea )$A5  şi  în  scrierile  istorice. 

Fascinaţia  pe  care  o  exercitau  inscripţiile  nu  se  oprea  la  cele 
greceşti  sau  latine,  ci  şi  la  cele  hieroglifice,  al  căror  înţeles  era  de 
asemenea  tradus  şi  redat.  Inscripţii  hieroglifice  sunt  amintite  în 
Cronog rafie  în  două  cazuri,  în  care  se  menţionează  că  acestea  au 
fost  citite,  nefiind  considerate  ca  semne  abstracte,  ca  în  epocile 
ulterioare.  Ambele  cazuri  de  inscripţii  se  referă  la  „litere  hie¬ 
roglifice”.  în  primul  caz  este  vorba  de  inscripţii  găsite  cu  prilejul 
dărâmării  templului  lui  Serapis  din  Alexandria46,  celebrul  Sera- 


42  Pentru  reutilizarea  materialelor  antice  în  perioada  medievală  şi  pentru  interpretarea 
acestora,  v.  Michael  Greenalgh,  The  Survival  of  Roman  Antiquities  in  the  Middle  Ages, 
http://rubens/new/books_and_papers/survival.publish.  Lucrarea  se  referă  mai  ales  la 
spaţiul  occidental,  dar  sunt  oferite  exemple  şi  din  cel  bizantin. 

43  Pentru  un  studiu  al  chestiunii,  v.  Charlotte  RouechE,  Written  Display  in  the  Late  Antique 
and  Byzantine  City,  www.wraith.plus.com/byzcong/plenary/IV/IV_Roueche_ed.pdf. 

44  Cunoscută  şi  ca  Antologia  palatină,  lucrarea  conţine  numeroase  inscripţii  ale  unor 
monumente  din  Constantinopol. 

45  Scriptores  originum  constantinopolitanarum,  recensuit  Th.  Preger,  2  voi.,  Leipzig,  1900-1907. 

46  Descoperirea  de  inscripţii,  uneori  având  ca  suport  plăci  din  metale  preţioase,  cu 
ocazia  dărâmării  deliberate  sau  accidentale  a  unor  edificii  antice  este  explicabilă  prin 
aşa-numitele  „depozite  de  fundaţie”,  dintre  care  unele  au  fost  recuperate  şi  de  către 
arheologii  contemporani.  Pentru  Alexandria  pot  fi  menţionate  tăbliţe  de  aur  cu  numele 
regelui  Ptolemeu  al  IlI-lea  şi  al  soţiei  sale  Arsinoe,  depuse  la  fundaţia  unui  templu 
descoperit  în  zona  oraşului  antic  aflată  astăzi  sub  ape.  Frank  GODDIO,  David  Fabre 
(ed.),  Egipt’ s  Sunken  Treasures,  Miinchen,  Berlin,  London,  New  York,  2008,  pp.  140-143. 

peum,  în  anul  588247;  în  cel  de-al  doilea  caz,  despre  un  text 
descoperit  în  urma  inundaţiilor  din  Edesa,  în  anul  601748.  Ambele 
cazuri  sunt  interesante  probe  pentru  atestarea  cunoaşterii  scrierii 
hieroglifice  în  secolele  IV-VI  d.Hr. 


Termeni  privind  titulatura  imperială  în  Cronografie 

Sf.  Teofan  Mărturisitorul  foloseşte,  atunci  când  se  referă  la 
împăratul  bizantin,  termenul  de  (3acTiAEU<;,  atât  înainte,  cât  şi 
după  domnia  lui  Heraclius.  Desigur,  acest  fapt  nu  este  surprin¬ 
zător  la  autorii  de  limbă  greacă,  atât  antici,  cât  şi  bizantini. 

In  acest  sens,  textul  Cronografiei  nu  oferă  date  pentru  a 
susţine  teoria  formulată  de  ].  Bury  şi  contestată  într-o  anumită 
măsură  de  G.  Ostrogorski  şi  de  către  alţi  autori,  cum  că  Heraclius 
ar  fi  adoptat  (3<xcjiAeO<;  ca  titulatură  oficială  în  jurul  anului  627. 

Trebuie  observat  însă  că  lucrarea  nu  menţionează  vreo  mo¬ 
dificare  terminologică  în  titulatura  imperială  în  timpul  domniei 
lui  Heraclius.  Desigur,  teoria  în  cauză  se  referă  la  titulatura  ofi¬ 
cială  şi  argumentarea  acesteia  ar  trebui  să  se  sprijine  în  principal 
pe  sursele  diplomatice  şi  mai  puţin  pe  cele  narative.  Totuşi, 
trebuie  remarcat  că,  la  mai  puţin  de  două  secole  după  eveni¬ 
mente,  nu  se  face  nicio  menţiune  cu  privire  la  o  astfel  de 
schimbare  de  titulatură,  care  se  presupune  că  ar  fi  produs  ecou  şi 
în  sursele  narative.  In  acest  sens  se  poate  compara  cu  menţiunea 
în  legătură  cu  Diocleţian,  despre  care  se  remarcă  în  Cronografie 
că  ar  fi  introdus  inovaţii  în  ceremonialul  de  la  curte49. 

Pentru  împăraţii  bizantini  mai  sunt  folosiţi,  destul  de  rar,  şi 
alţi  termeni:  Kcuaap,  auyoucrro^  şi  auTOKpârcap.  AuTOKpdrcop, 


47  „Fiind  dărâmat  templul  lui  Serapis  din  Alexandria,  s-au  găsit  litere  hieroglifice  având 
formă  de  cruce,  pe  care  văzându-le  credincioşii  cei  dintre  elini,  au  spus  despre  cruce  că 
înseamnă,  potrivit  înţelesului  literelor  hieroglifice,  viaţa  ce  va  veni”  -  menţiune  la  anul 
lumii  5882. 

48  „După  ce  s-au  oprit  apele,  s-a  găsit  o  placă  de  piatră  pe  malul  râului,  scrisă  cu  litere 
hieroglifice  astfel:  «Râul  Skirtos  îi  va  zdruncina  cu  zdruncinări  rele  pe  cei  din  oraş»”  - 
menţiune  la  anul  lumii  6017. 

49  Menţiunea  apare  la  anul  5793:  „Purtat  deci  de  cursul  bun  al  lucrurilor,  Diocleţian  a 
cerut  ca  senatorii  să  i  se  închine  şi  nu  să  îl  aclame  în  forma  de  dinainte.  Şi-a  împodobit 
şi  încălţămintea  cu  aur  şi  mărgăritare  şi  pietre  preţioase”. 

termenul  care  era,  încă  din  perioada  romană,  traducerea  oficială 
a  lui  imperator,  apare  relativ  rar,  iar  înţelesul  său  pare  a  fi  în 
multe  cazuri  cel  de  „singur  stăpânitor”. 

Termenul  paaiAeuc;  nu  este  însă  rezervat  suveranilor  bizan¬ 
tini.  El  este  folosit  în  Cronografie  şi  pentru  regii  Persiei,  monarhii 
etiopieni  (6  tgjv  Auţoupircbv  paaiAeuc;),  ai  vandalilor  din  nordul 
Africii,  ai  hunilor  nefthaliţi,  cei  ai  Egiptului  antic  etc.  Cel  puţin 
pentru  perioada  redactării  lucrării  nu  se  constată  vreo  încercare 
de  monopolizare  a  termenului  de  ŞaaiAcix;.  Totuşi,  acest  termen 
nu  este  folosit  niciodată  pentru  conducătorii  arabi  sau  bulgari. 
Unii  suverani  occidentali  (vandali,  franci)  apar  ca  pfjţ  („rege”). 

Torna,  torna,fratre 

Un  scurt  fragment  din  Cronografie  a  generat  o  lungă  discuţie 
lingvistică  şi  istoriografică  cu  privire  la  modul  în  care  trebuie 
interpretat.  Este  vorba  despre  pasajul  care  conţine  cunoscuta 
sintagmă  Torna,  torna,  fratre50.  Nu  vom  încerca  să  facem  aici  o 
trecere  în  revistă  a  teoriilor,  uneori  diametral  opuse,  care  au  fost 
formulate  în  legătură  cu  acest  text51.  Cu  atât  mai  puţin  consi¬ 
derăm  potrivit  să  formulăm  o  nouă  opinie,  care  să  se  adauge  unei 
bibliografii  deja  extrem  de  bogate. 


50  Theophanis  Chronographia,  recensuit  Carolus  de  Boor,  voi.  1,  p.  258:  6  Se 
Ko|ievrioAo<;  ev  taîc;  uAaic;  tov  Aîpou  Kpu7rto|ievo<;  eîjrjAOe  crbv  td>  Mapnvco.  Kai 
icaraAapwv  tov  Xayâvov  avetoipotatov  5ia  t6  tiţv  rrAr|6vv  tcbv  ŞapfBapoov  TtepiKex'bcâai 
rfj  0p<jtKŢi,  Trptbrn  4>uAaKfj  kctc  aatov  x^P^î-  Kai  fjv  avtcp  (ieya  tcov  emxeipoov  ro 
KatopGoopa,  ei  pf)  ruxn  tivi  rrapeaiţ)aAr|  tov  eyxeipripatoc;.  evoc;  yap  ^cbou  tov  cţioptov 
5iaorpei|iavtoq,  etepoc;  tov  5ecnrotr|v  tov  ^coou  npoacfxvvet  tov  cţxjptov  âvopSoxjai  tf\ 
rratpcoa  cpcovfi*  "topva,  topva,  c{)pâtep."  Kai  o  pev  Kvpioc;  rr|<;  ripiovou  rrţv  <j)U)vr|v  ow 
fiaQâveto,  oi  5e  Aaoi  aKovaavtec;  Kai  tovc;  noAepiouc;  err  ierni  vai  avtoîc;  ■bTrovofiaavtec; 
eic;  cj)uynv  etparrr|aav,  "topva,  topva"  peyicrtaic;  cţjwvaîc;  avaKpa^ovtec;.  o  8k  Xay&voc; 
|ieyâAr|v  SeiAiav  Trepij3aAopevo(;  aKpatâjc;  ecj>uyev.  Kai  rţv  iSeîv  ’Apapouc;  te  Kai 
Poopaiouc;  âAAriAouc;  5ia5i5pâcncovta<;,  pr|5evo<;  SicbKovtoc;. 

51  Dintre  numeroasele  studii  referitoare  la  această  chestiune,  vom  menţiona 
consideraţiile  lui  Haralambie  MihAescu,  La  Românită  dans  le  sud-est  de  /’  Europe,  pp. 
420-429  (unde  este  discutată  şi  o  mare  parte  a  bibliografiei  anterioare).  De  asemenea, 
v.  Nicolae-Şerban  Tanaşoca,  „«Torna,  torna,  fratre»  et  la  românite  balkanique  au  VIe 
silele”,  în:  Revue  Roumaine  de  Linguistique,  XXXVIII  (1993),  1-3,  pp.  265-267.  Nicolae 
Saramandu,  „Torna,  torna,  fratre”,  în:  Fonetică  şi  dialectologie,  XX-XXI  (2001-2002),  pp. 
233-252. 

Vom  remarca  doar  faptul  că  textul  în  chestiune,  deşi  foloseşte 
probabil  ca  izvor  un  pasaj  din  scrierea  istorică  a  lui  Teofilact 
Simocata  (unde  apare  ca  torna ,  torna),  este  singurul  în  care 
sintagma  este  redată  în  forma  sa  completă.  Fratre 52  este  deci 
adăugat  de  autorul  Cr onografiei,  în  secolul  al  IX-lea,  cu  excepţia 
cazului  în  care  am  accepta  că  acesta  a  folosit  un  manuscris  al 
Istoriei  lui  Simocata  mai  complet  decât  cele  păstrate  până  astăzi 
sau  că  a  utilizat  şi  alte  surse  pentru  acest  pasaj. 

în  altă  ordine  de  idei,  episodul  ce  conţine  sintagma  nu  pare  a 
ridica  probleme  serioase  de  interpretare.  Este  clar  că  în  armata 
bizantină  existau  vorbitori  de  latină  (în  acest  caz  ar  fi  atestaţi  cel 
puţin  doi).  Faptul  nu  este  surprinzător,  având  în  vedere  că,  la 
sfârşitul  secolului  al  Vl-lea,  vorbitori  de  latină  mai  existau,  pro¬ 
babil,  şi  în  capitala  imperiului. 

Ceea  ce  trebuie  însă  remarcat  este  că  discuţiile  prilejuite  de 
un  singur  pasaj  din  Cronografie  nu  fac  decât  să  sublinieze,  încă  o 
dată,  importanţa  acestui  izvor  istoric  bizantin. 

Monumentele  Constantinopolului 

între  sursele  care  oferă  date  pentru  cunoaşterea  peisajului 
urban,  topografiei  şi  monumentelor  de  artă  aflate  în  Constan- 
tinopol,  Cronografia  ocupă,  prin  informaţiile  furnizate,  un  loc 
important.  La  acestea  se  adaugă  datele  privind  monumente  din 
alte  oraşe  ale  imperiului  (Alexandria,  Antiohia,  Rodos).  în  special 
pentru  monumentele  publice  şi  pentru  statuile  constantinopo- 
litane  (imperiale  şi  nu  numai),  în  cea  mai  mare  parte  pierdute, 
informaţiile  sunt  extrem  de  preţioase. 


52  Fratre  nu  este  transmis  de  întreaga  tradiţie  manuscrisă  a  Cronografiei  Sf.  Teofan 
Mărturisitorul,  ci  de  un  număr  de  2  din  io,  dacă  le  avem  în  vedere  doar  pe  cele  folosite 
de  Cari  de  Boor  în  ediţia  sa  critică.  De  remarcat  că  nici  Cari  de  Boor  nu  preferă  forma 
fratre,  ci  frater.  Fratre  a  fost  preferat  de  către  unii  comentatori  lui  frater  din  celelalte 
manuscrise,  probabil  ca  o  formă  mai  rară,  lectio  difficilior,  după  cum  remarca 
Haralambie  MihAescu,  La  Românită  ...,  pp.  427-428.  Cu  privire  la  termenii  de  adresare 
în  Antichitatea  târzie,  s-ar  putea  adăuga,  cu  privire  la  utilizarea  lui  Domine  frater,  o 
inscripţie,  datată  în  secolul  al  Vl-lea,  care  conţine  sintagma  în  forma  Domino  fratri, 
aflată  pe  peretele  unui  turn  din  castrul  roman  de  la  Ulmetum,  în  Dobrogea.  Emilian 
POPESCU,  Inscripţiile  greceşti  şi  latine  din  secolele  IV-XIII  descoperite  în  România, 
Bucureşti,  1976,  p.  226,  nr.  212  ( Domino  este  considerat  de  autor  nume  propriu). 

Sursele  narative  pentru  cunoaşterea  artei  bizantine  au  fost 
adesea  valorificate  de  istoriografia  modernă53.  în  multe  cazuri 
acestea  sunt  singurele  mărturii  în  legătură  cu  opere  de  artă  astăzi 
dispărute,  dar  şi,  în  general,  cu  ceea  ce  s-a  numit  „imaginea 
urbană”  a  Constantinopolului54. 

Activitatea  seismică,  menţionată  în  mod  constant  în  Crono- 
grafie,  a  modificat  în  mare  măsură,  de-a  lungul  timpului,  peisajul 
urban  al  capitalei  bizantine  din  secolele  IV-VI  d.Hr. 

Sf.  Teofan  Mărturisitorul  menţionează  operele  de  artă  aduse 
în  oraş  de  Constantin  cel  Mare55.  în  acest  context,  informaţiile 
legate  de  deteriorarea  şi  distrugerea  statuilor  din  Constantinopol 
nu  constituie,  probabil,  doar  un  inventar  de  pagube  provocate  de 
cutremure.  Statuile  antice  sau  romane  târzii,  aduse  în  mod 
programatic  din  tot  imperiul  pentru  a  decora  noua  capitală,  de¬ 
veniseră  adevărate  monumente-simbol,  care  făceau  oraşul  să  se 
distingă  între  celelalte  şi  îi  confereau  un  aspect  individualizat56, 
imposibil  de  ignorat,  atât  de  către  locuitorii  acestuia,  cât  şi,  mai 
ales,  de  vizitatorii  din  alte  locuri. 

în  timp,  aceste  monumente  descrise,  elogiate,  înconjurate  de 
diverse  legende,  vor  figura  într-o  categorie  de  scrieri  care  le  va  fi 
dedicată:  nărpia  KcjvcrravrivovTidĂEux;,  similară  cu  seria  de 
Mirabilia  Urbis  Romae57,  care  circula  în  Occidentul  medieval. 
Spre  deosebire  de  nărpia,  Cronografia  oferă  date  cu  mult  mai 
precise  cu  privire  la  inaugurarea  sau  la  distrugerea  statuilor  din 
Constantinopol.  La  fel  ca  în  nărpia  însă,  menţionarea  acestor 


53  Pentru  culegeri  de  astfel  de  surse,  v.  Friedrich  Wilhelm  Unger,  Quellen  der  by- 
zantinischen  Kunstgeschichte,  Wien,  1878;  Jean  Paul  Richter,  Quellen  der  byzan- 
tinischen  Kunstgeschichte,  Wien,  1897. 

54  Pentru  un  studiu  detaliat  al  chestiunii,  v.  Sarah  Bassett,  The  Urban  Image  of  Late 
Antique  Constantinople,  Cambridge,  2004,  passim. 

55  „A  ridicat  şi  o  coloană  de  porfir  şi  pe  ea  o  statuie  a  lui,  din  locul  unde  a  început  să 
zidească  oraşul,  în  partea  de  Apus  a  porţii  ce  ieşea  spre  Roma;  a  împodobit  oraşul  şi  a 
adus  în  el  din  toate  provinciile  şi  oraşele  orice  lucrare  se  afla  spre  înfrumuseţare  şi 
statui,  şi  din  bronz,  şi  din  marmură”  -  menţiune  la  anul  lumii  5821. 

56  Cf.  Cyril  Mango,  „Antique  statuary  and  the  Byzantine  beholder”,  în:  Dumbarton 
Oaks  Papers,  17  (1963),  pp.  53-75.  Sarah  Guberti  Bassett,  „«Excellent  OfFerings»:  the 
Lausos  Collection  in  Constantinople”,  în:  The  Art  Bulletin,  voi.  82  (2000),  pp.  6-25. 
Jelena  BogdanoviG,  „Sculpture  in  Constantinople”,  2008,  EyKVKXonalSeia  Melţovog 
EĂXqviopou,  Kojvcrrav n vo vnoĂ q ,  http://www.ehw.gr/l.aspx?id=io94i. 

57  http://www.thelatinlibrary.com/mirabilia.html. 

statui,  cel  mai  adesea  imperiale,  redă  interesul  pe  care  acestea  îl 
provocau  între  cărturarii  bizantini.  Deteriorarea  şi  distrugerea  lor 
treptată,  care  atrăgea  modificarea  peisajului  urban,  erau  consi¬ 
derate  lucruri  demne  de  consemnat. 

Cronografia  oferă  date  cu  privire  la  numeroase  statui  impe¬ 
riale,  precum  cele  ale  lui  Constantin  cel  Mare,  Teodosie  cel  Mare, 
Arcadius,  Eudoxia  etc.  Despre  statuia  Eudoxiei  se  menţionează 
faptul  că  era  din  argint58,  fapt  care  ar  explica  în  parte  dispariţia 
multor  monumente,  având  în  vedere  faptul  că  argintul  şi  bronzul 
atrăgeau  adesea  încercări  de  „reciclare”  şi  valorificare  economică, 
în  acest  context  se  înscriu  informaţiile  despre  bronzul  colosului 
din  Rodos,  care  ar  fi  fost  vândut  de  către  arabi  unui  negustor  din 
Damasc.  Cantitatea  de  bronz  era  semnificativă  şi  pentru 
transportul  ei  au  fost  necesare  numeroase  cămile.  Informaţia 
legată  de  colosul  din  Rodos  a  fost  reluată  şi  de  către  Constantin 
Porfirogenetul  în  lucrarea  adresată  fiului  său  Romanos,  cunos¬ 
cută  în  general  sub  titlul  De  administrando  imperio.  Colosul, 
pentru  care  fusese  folosit  bronzul  din  helepolul  construit  de 
Demetrios  Poliorcetul  pentru  a  asedia  Rodosul,  se  prăbuşise  încă 
din  Antichitate,  dar  resturile  sale  erau  probabil  încă  vizibile  şi 
spectaculoase.  în  lipsa  interesului  constant  pentru  Antichitate  al 
autorilor  bizantini,  informaţiile  despre  astfel  de  monumente  ar  fi 
fost  pierdute  în  totalitate. 

Informaţii  despre  monumente  apar  în  Cronografie  în  diferite 
contexte:  ridicarea  unor  statui,  distrugerea  lor,  dar  şi  „captu¬ 
rarea”  acestora  de  către  „barbari”.  Tot  de  către  „barbari”,  în  acest 
caz  de  către  bulgari,  au  fost  capturate  şi  operele  de  artă  care 
împodobeau  hipodromul  din  cartierul  Sfântul  Mamas. 

Interesantă  este  şi  terminologia  bizantină  pentru  statui. 
Pentru  cele  imperiale  este  folosit  în  general  termenul  av5pid<;. 
Termenul  eîScoAov  este  rezervat  pentru  statuile  păgâne  de  cult. 
Un  alt  termen  folosit  este  ţoavov. 

De  o  deosebită  importanţă,  inclusiv  în  contextul  conflictului 
cu  iconoclaştii,  este  menţionarea  unei  statui  a  Mântuitorului59. 


58  Menţiunea  este  la  anul  lumii  5898  (406  d.Hr.). 

59  Menţiunea  este  la  anul  lumii  5854  (346  d.Hr.):  „în  Cezareea  lui  Filip,  cea  [numită] 
acum  Paneas,  de  unde  se  trăgea  femeia  cea  cu  scurgere  de  sânge,  era  o  statuie  a 

Notă  asupra  traducerii 

Traducerea  în  limba  română  a  unei  lucrări  cum  este  Cro- 
nografia  a  ridicat  o  serie  de  probleme  specifice  în  privinţa  redării 
numelor  proprii.  Pe  de-o  parte,  există  o  tradiţie  foarte  veche  de 
traduceri  din  cronografele  redactate  în  limba  greacă,  tradiţie  care 
în  literatura  română  veche  datează  de  la  începutul  secolului  al 
XVII-lea.  Astfel  de  lucrări  au  circulat  atât  sub  forma  unor 
traduceri  directe  din  cronistica  bizantină  şi  post-bizantină,  cât  şi 
prin  intermediar  slav. 

Pe  de  altă  parte,  bizantinologia  românească  a  încercat  să 
impună  o  serie  de  forme  pentru  numele  proprii  ale  epocii  pe  care 
o  acoperă  Cronografia.  De  asemenea,  pe  lângă  izvoarele  bizan¬ 
tine  istorice  sau  de  altă  natură,  există  un  număr  relativ  important 
de  traduceri  în  limba  română  din  lucrările  patristice  şi  ale 
scriitorilor  bisericeşti.  Acestea,  şi  ele  cu  o  veche  tradiţie,  au  intro¬ 
dus  un  vocabular  specific,  precum  şi  un  mod  de  redare  a  numelor 
proprii  provenind  din  limba  greacă. 

O  privire,  chiar  şi  sumară,  asupra  modului  în  care  redarea 
numelor  proprii  a  fost  abordată  în  sursele  istorice  bizantine 
traduse  până  acum  în  limba  română  arată  că  nu  a  fost  respectată 
o  metodă  care  să  fie  aplicată  în  mod  consecvent.  Acest  lucru  este 
rezultatul  a  numeroşi  factori,  dintre  care  cel  mai  important  se 
referă  la  influenţele  diverse  care  s-au  exercitat  asupra  limbii. 
Astfel,  în  privinţa  redării  numelor  proprii  din  sursele  bizantine, 
vechii  influenţe  slavone  şi  neogreceşti  i  s-a  suprapus  cea  a  lim¬ 
bilor  moderne  occidentale  -  în  special  a  francezei  -,  dar  şi  cea 
promovată  de  studiile  clasice. 

Cum  nu  a  fost  formulat  încă  un  sistem  coerent  de  transpu¬ 
nere  în  limba  română  a  numelor  proprii  bizantine  -  şi,  de  altfel, 


Domnului  în  faţa  casei  acesteia,  pe  care,  după  obiceiul  neamurilor,  a  ridicat-o  în  semn 
de  mulţumire.  Neevlaviosul  Iulian  a  poruncit  ca  aceasta  să  fie  doborâtă.  [Lucru]  care  s-a  şi 
făcut,  târând  elinii  statuia  ca  şi  cum  ar  vrea  să  o  ia  în  batjocură  şi  ridicând  în  locul 
acesteia  un  chip  în  numele  lui  Iulian.  însă  creştinii  au  luat  acea  statuie  şi  au  aşezat-o 
într-o  biserică.  Iar  chipul  Apostatului,  coborând  foc  din  cer,  l-a  pârjolit.  La  baza  statuii 
creştea  o  plantă  care  proteja  de  orice  boală,  care  l-a  mânat  spre  invidie  pe  apostatul 
Iulian  să  distrugă  statuia  Domnului”. 

nici  a  celor  neogreceşti  -  care  să  poată  fi  aplicat  în  mod  con¬ 
secvent  în  traduceri,  numele  proprii  sunt  redate  în  general  într-o 
manieră  pe  care  am  putea-o  numi  „mixtă”60. 

în  privinţa  sistemului  adoptat  pentru  antroponime  şi  topo¬ 
nime  în  prezenta  traducere  a  Cronografiei,  am  optat  tot  pentru 
unul  care  să  ţină  seama  de  diferitele  influenţe  menţionate  ante¬ 
rior.  Aceeaşi  tradiţie  a  traducerilor  româneşti  de  scrieri  bizantine 
nu  a  permis  transliterarea  unitară  a  tuturor  numelor  proprii  după 
acelaşi. sistem61. 

Am  considerat  că  traducerea  va  trebui  să  reflecte  faptul  că 
textul  original  este  în  limba  greacă,  evitând  din  această  cauză,  pe 
cât  posibil,  formele  latinizate  ale  unor  nume  proprii,  atât  de 
frecvente  în  practica  bizantinologiei  româneşti,  dar  şi  a  celei 
occidentale. 

Am  căutat,  pe  cât  posibil,  să  evităm  „traducerea”  în  limba 
română  a  numelor  proprii  şi,  de  asemenea,  am  evitat  să  oferim 
forme  româneşti  pentru  orice  nume,  indiferent  de  frecvenţa  sa  în 
limba  română  actuală.  Am  evitat,  în  special,  „traducerea”  nu¬ 
melor  de  familie  sau  a  supranumelor  (ca  de  exemplu:  Kvacţ)£u<;), 
oferind  în  notă  sensul  acestora,  acolo  unde  a  fost  cazul. 

Numele  proprii  negreceşti  (arabe62,  persane,  gotice  etc.)  au 
fost  transcrise  în  forma  lor  grecească.  O  excepţie  a  fost  făcută 
pentru  o  serie  de  nume  latine,  dintre  care  unele  intrate  în  uzul 
curent  al  limbii  române  (Constantius,  Constans  etc.). 

Tot  o  excepţie  de  la  cele  expuse  mai  sus  sunt  o  serie  de  nume 
proprii  care  au  echivalente  larg  folosite  în  limba  română  (ex. 
Constantin,  Ioan,  Gheorghe,  Pavel  etc.),  categorie  care  include  şi 


60  Pentru  o  serie  de  consideraţii  extrem  de  utile  cu  privire  la  redarea  diferitelor  nume 
proprii,  în  special  aparţinând  Antichităţii  clasice  greco-romane,  pornind  de  la  cazul 
textelor  lui  Odobescu,  v.  Alexandru  Avram,  „Introducere”,  în:  Alexandru  ODOBESCU, 
Opere,  voi.  V,  Scrieri  arheologice,  partea  I,  Bucureşti,  1989,  pp.  76-77. 

61  Traducerea  engleză  publicată  în  1997  de  Cyril  Mango  şi  Roger  Scott  pune  accentul 
într-o  mare  măsură  pe  transliterare  -  evident,  urmând  pronunţia  greacă  clasică  -,  fără 
a  putea  renunţa  însă  total  la  echivalentele  engleze  ale  unor  nume  proprii. 

62  Pentru  numele  arabe  care  apar  în  Cronografie,  o  redare  corectă  în  transliterare 
modernă  a  acestora  ar  fi  ridicat  în  primul  rând  probleme  de  identificare  proso- 
pografică.  Cyril  Mango  şi  Roger  Scott  oferă  în  ediţia  engleză  din  1997,  în  note,  forma 
arabă  în  transliterare  latină  a  numeroase  astfel  de  nume.  De  altfel,  forma  greacă  a 
acestor  nume  prezintă  interes  din  punct  de  vedere  lingvistic. 

numele  unor  personalităţi  care  apar  în  Cronografie  şi  ale  căror 
nume  au  o  formă  bine  stabilită  în  română63.  De  asemenea,  a  fost 
folosită  forma  uzuală  în  limba  română  a  unor  toponime: 
Cezareea,  Libia,  Moesia,  Illyricum,  Cyzic  etc.).  Pentru  antro- 
ponimele  şi  toponimele  consacrate  în  limbajul  teologic  creştin 
ortodox  românesc,  am  urmat  sugestiile  Departamentului  de  carte 
Patristică  al  Patriarhiei  Române  cu  care  am  colaborat  la  defi¬ 
nitivarea  textului  pentru  publicare. 

în  privinţa  notelor  explicative,  am  încercat  să  limităm  pe  cât 
posibil  volumul  şi  numărul  acestora,  dând  prioritate  textului 
izvorului  istoric.  O  altă  categorie  de  note  sunt  cele  cu  caracter 
filologic,  în  care  am  consemnat  unele  particularităţi  de  vocabular 
prezente  în  Cronografie ,  precum  şi  o  serie  de  variante  de 
traducere. 


Mihai  Ţipău 

63  Soluţia  adoptată  nu  este  neapărat  şi  singura  posibilă.  De  exemplu,  odată  cu  trecerea 
de  la  alfabetul  chirilic  la  cel  latin  şi,  ulterior,  cu  înlăturarea  tendinţei  latiniste  în  orto¬ 
grafie,  româna  a  pierdut  litera  v,  care  iniţial  a  fost  redată  prin  „th”,  pentru  a  fi  înlătu¬ 
rată  total  prin  simplificarea  ortografiei.  Acest  lucru  a  avut  impact  asupra  transpunerii 
unor  nume  ca  0e65oopo<;  sau  0u>|id<;. 


I 


A  CELUI  ÎNTRE  SFINŢI 
PĂRINTELUI  NOSTRU  TEOFAN, 
egumen  la  Agros  şi  Mărturisitor1, 

Cronografie 
pentru  528  ani 

începând  din  primul  an  al  lui  Diocleţian 

până  în  cel  de-al  doilea  an 
al  lui  Mihail  şi  Teofilact,  fiul  său, 
adică  din  cel  de-al  5777  an  al  lumii  până  la  anul  6305, 
după  alexandrini,  iar  după  romani,  6321. 

Prefaţa  Cronografiei 

Fericitul  awă  Gheorghe,  care  a  fost  şi  singhel  al  preasfinţitului 
patriarh  Tarasie  al  Constantinopolului,  fiind  un  bărbat  distins  şi 
foarte  învăţat,  citind  mulţi  cronografi  şi  istoriografi  şi  cercetându-i 
pe  aceştia  cu  grijă,  a  scris  cu  exactitate  o  scurtă  cronografie  de  la 
Adam  până  la  Diocleţian,  împăratul  şi  prigonitorul  creştinilor,  sta¬ 
bilind  exact  anii  cu  multă  cercetare  şi  rezolvând  diferenţele  dintre 
aceştia  şi  îndreptând  şi  rânduind  ca  nimeni  altul  înaintea  lui.  Iar 
vieţile  şi  anii  împăraţilor  din  vechime  din  toate  neamurile  le-a  scris 
şi  după  putere  i-a  înfăţişat  cu  exactitate  pe  arhiereii  marilor  şi 
ecumenicelor  tronuri,  adică  ai  Romei,  Constantinopolului,  Alexan¬ 
driei,  Antiohiei  şi  Ierusalimului,  pe  cei  care  au  păstorit  Biserica  în 
dreapta  credinţă  şi  pe  aceia  dintre  arhierei  care  au  condus  în  eres, 
tâlhăreşte,  precum  şi  anii  în  care  au  fost  aceştia.  Pentru  că  pe  el  l-a 
ajuns  sfârşitul  vieţii  şi  nu  a  reuşit  să  îşi  ducă  la  capăt  scopul  său,  ci, 
precum  am  spus  mai  înainte,  scriind  până  la  Diocleţian,  a  lăsat  viaţa 


1  în  ediţia  lui  Cari  de  Boor,  titlul  este:  A  lui  Teofan,  păcătosul  monah  şi  egumen  la  Agros 
şi  Mărturisitor.  Am  optat  pentru  titlul  din  ediţiile  anterioare. 


28 


Sf.  Teofan  Mărturisitorul 


de  aici  şi  s-a  mutat  către  Domnul  în  credinţa  cea  dreaptă,  ne-a  lăsat 
nouă,  ca  unor  prieteni  adevăraţi,  cartea  neterminată  pe  care  a  alcă¬ 
tuit-o  şi  ne-a  dat  îndemnuri  să  completăm  cele  ce  lipsesc. 

Iar  el,  rugându-ne  mult  să  nu  zăbovim  şi  să  lăsăm  lucrarea 
neterminată,  a  stăruit  ca  să  ne  apucăm  de  aceasta.  Din  care  cauză, 
pentru  a-i  face  lui  ascultare,  fiind  nevoiţi  să  întreprindem  cele  mai 
presus  de  noi,  am  depus  un  efort  nu  mic.  Căci,  căutând  şi  noi  multe 
cărţi,  după  puterea  noastră,  şi  cercetându-le,  am  scris  după  putinţă 
această  cronografie  de  la  Diocleţian  până  la  împărăţia  lui  Mihail  şi  a 
fiului  său,  Teofilact,  cu  împăraţii  şi  patriarhii  şi  faptele  acestora, 
împreună  cu  anii,  necompunând  nimic  de  la  noi,  ci  alegând  din  ve¬ 
chii  istorici  şi  logografi,  la  locul  lor  în  rânduiala  fiecărui  an,  aşezând 
faptele  acestora,  pentru  ca  cei  care  vor  citi  să  ştie  în  ce  an  al  fiecărui 
împărat  s-a  săvârşit  o  faptă  [anume]  -  fie  de  război,  fie  bisericească, 
fie  politică,  fie  legată  de  popor  ori  vreo  alta. 

Că  nu  puţin  folos  culege,  după  cum  ştiu,  cel  care  citeşte  faptele 
celor  vechi.  Iar  dacă  cineva  va  găsi  folos  în  această  trudă  a  noastră, 
să  dea  cuvenita  mulţumire  lui  Dumnezeu.  Şi  pentru  noi,  cei  lipsiţi 
de  învăţătură  şi  păcătoşi,  să  se  roage  Domnului.  Dacă  vor  găsi  vreo 
lipsă,  să  o  socotească  pe  aceasta  ca  o  urmare  a  lipsei  noastre  de 
învăţătură  şi  a  încetinelii  minţii  noastre  celei  scăzute  şi  să  ne  ierte 
pe  noi,  pentru  Domnul.  Căci  lui  Dumnezeu  îi  este  iubit  [lucrul]  cel 
făcut  după  putere. 


împreună,  în  acelaşi  timp,  au  domnit  Diocleţian  şi  Maximian 
Herculius. 


Copiii  acestora: 
Ai  lui  Maximian 


Maxentius,  care  Teodora,  care  s-a  căsătorit  Fausta,  soţia 

a  fost  tiran  la  Roma  cu  Constantin2,  tatăl  lui  lui  Constantin 

Constantin  cel  Mare,  cel  Mare 

născut  acestuia  de  prima  soţie,  Elena 


2  De  fapt  Constantius. 

Renunţând  ei3  la  împărăţie,  cezarii  numiţi  de  ei  au  domnit 
amândoi  în  acelaşi  timp.  [Aceşti  doi  cezari  erau:]  Maximian  Gale- 
rius,  ginerele  lui  Diocleţian,  soţul  fiicei  sale,  Valeria,  şi  Constantius, 
care,  căsătorindu-se 

cu  Teodora,  fiica  lui  Herculius,  iar  din  Elena  cea  de  Dumnezeu 

i  s-a  născut  iubitoare  i  s-a  născut 


I  Constantin  cel  Mare 

I  •  • 

Constantius,  Anaballianus  Constantia,  | 

tatăl  lui  Gallus  şi  soţia  lui  Licinius  iar  acestuia,  din  Fausta, 

al  lui  Iulian  Apostatul  fiica  lui  Herculius,  i  s-a 

născut:  Crispus, 
Constantius,  Constantin, 
Constans,  Elena  (soţia  lui 
Iulian  Apostatul). 


CRONOGRAFIA 

De  la  Diocleţian  până  la  Mihail  împăratul  şi  fiul  său,  Teofilact 
Anii  lumii  57774.  De  la  dumnezeiasca  întrupare:  277  ani. 


împăratul  romanilor  Diocleţian,  ani  20.15.  împăratul  perşilor 
Uarraches,  ani  17.15.  Al  XXIX-lea  episcop  al  Romei,  Gaius,  ani  15.7. 
Al  XXVII I-lea  episcop  al  Ierusalimului,  Hymenaios,  ani  24.13.  Al 
XVI-lea  episcop  al  Alexandriei,  Theonas,  ani  19.11.  Al  XlX-lea  episcop 
al  Antiohiei,  Tyrannos,  ani  13.2. 


* 

1 

1 

1 

I 

3  Diocleţian  şi  Maximian  Herculius. 

4  în  Cronograf  ie  sistemul  de  datare  este  complex.  Evenimentele  care  corespund  fiecărui 
an  sunt  precedate  de  următoarele  date:  anul  de  la  facerea  lumii  (după  era  alexandrină), 
anul  de  la  Hristos,  numele  şi  anii  de  domnie  ai  împăraţilor  romani  şi  ai  regilor  perşi, 
numele  şi  anii  de  păstorie  ai  episcopilor  Romei,  Constantinopolului,  Alexandriei,  An¬ 
tiohiei  şi  Ierusalimului.  Este  menţionat  numărul  total  al  anilor  de  domnie  sau  păstorie, 
precum  şi  anul  corespunzător  evenimentelor  relatate.  Aceste  informaţii  sunt  redate 
uneori  în  forma  completă,  iar  alteori  în  cea  prescurtată  (o  serie  de  numere  reprezen¬ 
tând  anul  de  domnie  pentru  împăraţii  romani  şi  regii  perşi  şi  anul  de  păstorie  al 
episcopilor,  în  ordinea  menţionată  anterior).  De  asemenea,  sunt  amintite  schimbările 
de  împăraţi,  regi  şi  ierarhi  înaintea  relatării  evenimentelor  din  anul  în  care  acestea  au 
loc.  în  câteva  cazuri  de  la  începutul  Cronografiei,  pentru  anumiţi  ani  nu  sunt  relatate 
evenimente,  fiind  consemnate  doar  numerele  corespunzătoare  sistemului  de  datare 
amintit. 

5  Cifra  1  reprezintă  primul  an  de  domnie  al  lui  Diocleţian  (dintr-un  total  de  20  de  ani). 

2.16.8.14.12.3. 

3.17.9.15.13.4. 

împăratul  perşilor  Uararanes:  1  an. 

4.1.10.16.14.5. 

în  acest  an,  Diocleţian  l-a  făcut  pe  Maximian  Herculius  părtaş  al 
împărăţiei  sale,  în  al  patrulea  an  al  [domniei]  sale. 

Al  Vll-lea  împărat  al  perşilor,  Narses:  8  ani. 

5.1.11.17.15.6. 

6.2.12.18.16.7. 

în  acest  an,  Diocleţian  şi  Maximian  Herculius  au  dărâmat  la 
pământ  Obusiris6  şi  Koptos,  oraşe  din  Teba  Egiptului,  pentru  că  se 
răzvrătiseră  împotriva  stăpânirii  romane. 

7.3.13.19.17.8. 

8.4.14.20.18.9. 

9.5.15.21.19.10. 

în  acest  an,  Diocleţian  şi  Maximian  Herculius  i-au  făcut  cezari 
pe  Constantius  şi  pe  Maximian  Galerius7.  Diocleţian  şi-a  dat  fiica  de 
soţie  lui  Galerius,  iar  Maximian  şi-a  căsătorit  pe  fiica  sa,  Teodora,  cu 
Constantius,  chiar  dacă  amândoi  aveau  soţii,  pe  care  le-au  înde¬ 
părtat  din  dragostea  faţă  de  împăraţi. 

Episcopul  Romei  Marcelin:  2  ani. 

Episcopul  Alexandriei  Petru  Martirul:  11  ani. 

10.6.1.22.1.11. 

în  acest  an,  Alexandria,  împreună  cu  Egiptul,  dusă  la  răzvrătire 
de  către  Ahile,  nu  a  putut  face  faţă  atacului  roman,  în  timpul  căruia 
mulţi  au  căzut,  fiind  judecaţi  cei  care  au  pricinuit  răzvrătirea. 


6  Sau  Busiris,  oraş  în  Egipt;  v.  The  Chronicle  of  Theophanes  Confessor.  Byzantine  and 
Near  Eastern  History  AD  284-813,  p.  7  (în  continuare,  prescurtat  The  Chronicle). 

7  Diocleţian  instaurează  sistemul  tetrarhiei,  imperiul  fiind  condus  de  doi  auguşti, 
secondaţi  de  doi  cezari. 


Cronografia 


31 


11.7.2.23.2.12. 

In  acest  an,  Diocleţian  şi  Maximian  Herculius  au  ridicat  o 
prigoană  mare  şi  îngrozitoare  împotriva  creştinilor  şi  au  făcut  multe 
miriade  de  martiri,  născocind  tot  felul  de  cazne  şi  lucrând  multe 
răutăţi;  despre  acestea  va  putea  afla  cineva  mergând  la  cea  de-a  opta 
carte  a  Istoriei  bisericeşti  aparţinând  lui  Eusebiu  al  lui  Pamphilos. 


Anii  lumii  5788.  De  la  dumnezeiasca  întrupare:  288  ani. 

împăratul  romanilor  Diocleţian,  ani  20.12.  Al  Vll-lea  împărat  al 
perşilor,  Narses,  ani  8.8.  Al  XXX-lea  episcop  al  Romei,  Eusebiu,  an 
1.1.  Al  XXVIII-lea  episcop  al  Ierusalimului,  Hymenaios,  ani  24.24.  Al 
XVII-lea  episcop  al  Alexandriei,  Petru,  ani  11.3.  Al  XlX-lea  episcop  al 
Antiohiei,  Tyrannos,  ani  13.13. 

In  acest  an,  Amandos  şi  Aelianus  au  făcut  o  revoltă  în  Galii  şi, 
mergând  Maximian  Herculius,  i-a  învins.  Dar  şi  Crassus  s-a  răsculat 
şi  a  luat  Britania  şi  cei  cinci  Gentiani  [au  luat]  Africa  şi  Ahile 
Egiptul.  Şi  pe  Crassus,  după  ce  a  ocupat  trei  ani  Britania,  l-a  învins 
eparhul  Asclepiodotos.  în  Galii,  norocul  i  s-a  schimbat  degrabă 
cezarului  Constantius,  pe  neaşteptate.  Căci  în  şase  ceasuri  ale 
aceleiaşi  zile  s-a  văzut  şi  învins,  şi  s-a  arătat  şi  învingător.  Căci,  mai 
întâi,  alanii  au  împresurat  armata  lui  Constantius  şi  au  urmărit-o 
până  la  ziduri.  Iar  el  a  venit  în  urma  oştirii,  fugind  cel  din  urmă.  Şi 
pentru  că  s-au  închis  porţile,  nu  a  putut  să  intre  în  spatele  zidurilor, 
iar  duşmanii  şi-au  întins  mâinile  să  îl  prindă,  dar  [romanii],  cobo¬ 
rând  funii  de  pe  ziduri,  l-au  ridicat  în  sus.  Ajungând  înăuntru  şi  în¬ 
curajând  armata,  a  ieşit  împotriva  alanilor  şi  a  obţinut  o  victorie 
strălucită,  doborând  6000  dintre  ei.  Iar  Maximian  Herculius  i-a  bi¬ 
ruit  în  Africa  pe  cei  cinci  Gentiani  şi  Diocleţian  l-a  înfrânt  pe  Ahile 
la  Alexandria.  împreună  cu  el  a  fost  şi  Constantin,  fiul  lui  Constan¬ 
tius,  care  era  foarte  tânăr  şi  s-a  remarcat  în  războaie.  Diocleţian, 
văzând  acest  lucru,  mişcat  de  invidie,  se  gândea  să  îl  omoare  prin 
viclenie.  însă  Dumnezeu  l-a  salvat  pe  acesta  în  chip  minunat  şi  l-a 
dat  înapoi  tatălui  său. 


o 

Despre  persecuţiile  dezlănţuite  de  Diocleţian  şi  Maximian,  v.  Eusebiu  de  Cezareea, 
Scrieri,  partea  întâi:  Istoria  bisericească.  Martirii  din  Palestina  (PSB  13),  traducere, 
studiu,  note  şi  comentarii  de  Pr.  prof.  T.  Bodogae,  Editura  Institutului  Biblic  şi  de 
Misiune  al  Bisericii  Ortodoxe  Române,  Bucureşti,  1987,  pp.  313-339. 

împăratul  perşilor  Hormisdas:  6  ani. 

Episcopul  Romei  Miltiades:  4  ani. 

Al  XXIX-lea  episcop  al  Ierusalimului,  Zabdas:  10  ani. 

13.1.1.1.3.14. 

în  acest  an,  stratopedarhul9  Veterius  i-a  asuprit  nu  foarte  tare  pe 
creştinii  din  armată,  pornindu-se  de  atunci  persecuţia  împotriva  tuturor. 

Al  XX-lea  episcop  al  Antiohiei,  Vitalie:  6  ani. 

14.2.2.2.4.1. 

15-3-3-3-5-2. 

16.4.4.4.6.3. 

.  •  >  i  !-  . ' 

Al  XXXII-lea  episcop  al  Romei,  Silvestru:  28  ani. 

17-5-1-5-7-4- 

*  •  >m  •  1 

în  acest  an,  Maximian  Galerius  a  fost  trimis  de  către  Diocleţian 
împotriva  lui  Narses,  regele  perşilor,  care  pe  atunci  invadase  şi  de¬ 
vasta  Siria.  Şi,  întâlnindu-1,  este  învins  în  prima  luptă  lângă  Kalli- 
nikos  şi  Karras.  întorcându-se  din  fugă,  l-a  întâlnit  pe  Diocleţian, 
care  era  purtat  într-un  car.  Acesta  nu  l-a  primit  pe  cezar  în  formaţia 
sa,  lăsându-1  mai  mult  să  alerge  pe  jos,  înaintea  carului.  După  aceea, 
adunând  din  nou  forţe,  cezarul  Maximian  Galerius  a  fost  trimis  să  se 
lupte  cu  Narses  şi  s-a  bucurat  de  noroc  bun,  îndrăznind  şi  făcând  câte 
nimeni  altcineva.  Pe  Narses  l-a  alungat  până  în  Persia  cea  mai 
dinăuntru  şi  i-a  măcelărit  toată  tabăra,  a  pus  mâna  pe  soţiile,  copiii  şi 
surorile  acestuia  şi  pe  tot  ceea  ce  acela  ducea  cu  el,  comori  băneşti,  şi 
pe  cei  străluciţi  dintre  perşi,  pe  care,  revenind  Diocleţian  prin  Meso- 
potamia,  i-a  primit  cu  bucurie,  cinstindu-i.  Şi  fiecare  în  parte  şi  toţi 
aceştia  împreună,  luptându-se  cu  mulţi  barbari,  au  înfăptuit  multe. 

Purtat  deci  de  cursul  bun  al  lucrurilor,  Diocleţian  a  cerut  ca 
senatorii  să  i  se  închine  şi  nu  să  îl  aclame  în  forma  de  dinainte.  Şi-a 
împodobit  şi  încălţămintea  cu  aur  şi  mărgăritare  şi  pietre  preţioase. 

Constantin,  fiul  lui  Constantius,  se  afla  în  Orient  şi  în  Palestina, 
cugetând  cele  ale  creştinilor.  Maximian  Galerius,  văzându-1  pe 
acesta  cum  înainta  prin  înţelepciunea  sufletului  şi  forţa  trupului  şi 
inteligenţa  în  cele  ale  învăţăturii,  primind  oracole  că  acesta  va  fi 


9  Termenul  are  sensul  de  „comandant  al  taberei  militare”  sau  „comandant  al  armatei”. 

risipitor  al  tiraniei  şi  al  dogmelor  lui,  s-a  gândit  să  îl  ucidă  prin  vi¬ 
clenie.  [Constantin],  aflând  viclenia  prin  purtare  de  grijă  divină,  ca 
şi  David,  a  obţinut  scăparea  prin  fugă,  salvându-se  lângă  tatăl  său, 
mulţumind  mult  împreună  cu  acesta  lui  Hristos,  Cel  Care  l-a  salvat. 

18.6.2.6.8.5. 

în  acest  an,  Maximian  Galerius  a  fost  convins  de  vrăjitorul 
Theoteknos10  să  jertfească  demonilor  şi  să  primească  oracole.  Cobo¬ 
rând  Theoteknos  în  peşteră,  i-a  dat  acestuia  un  oracol  să  pornească 
prigoană  împotriva  creştinilor.  Şi  a  plăsmuit  [aşa-numitele]  „memo¬ 
rii  ale  Mântuitorului”  şi  le-a  trimis  peste  tot  spre  ocară  şi  a  poruncit 
învăţătorilor  de  carte  să  le  predea  copiilor,  propunându-şi  să  batjo¬ 
corească  taina  noastră11. 


Al  IX-lea  împărat  al  perşilor,  Sabores:  70  ani. 
19.1.3.7.9.6. 


în  acest  an  au  fost  date  porunci  împărăteşti  să  fie  dărâmate 
bisericile  lui  Hristos  şi  să  fie  arse  cărţile  divine,  iar  preoţii  şi  toţi 
creştinii  să  fie  daţi  chinurilor  şi  să  fie  obligaţi  să  jertfească  idolilor. 
Şi  a  fost  această  prigoană  mai  îngrozitoare  decât  toate,  săvârşindu-se 
nenumăraţi  martiri. 


20.2.4.8.10. 

în  acest  an,  Diocleţian  şi  Maximian  Herculius,  din  rătăcirea 
minţii,  au  renunţat  la  împărăţie,  îmbrăcând  veşmânt  de  om  obiş¬ 
nuit.  Diocleţian  a  trăit  ca  om  obişnuit  în  oraşul  Salona  din  Dalma¬ 
ţia,  iar  Maximian  Herculius  în  Lycaonia,  săvârşind  mai  întâi  la  Roma 
o  ceremonie  triumfală,  în  care  mergeau  înainte  mulţimea  de  care  a 
lui  Narses  şi  soţiile,  surorile  şi  copiii  acestuia.  După  aceea,  retrăgân- 
du-se,  trăiau  ca  oameni  simpli,  punând  în  locul  lor  să  domnească:  în 
Răsărit  pe  Maximian  Galerius,  iar  în  Apus  pe  Constantius,  care, 
mulţumindu-se  cu  o  mică  parte  a  stăpânirii,  era  foarte  blând  şi  bun 
în  purtare  şi  nu  se  gândea  deloc  la  trezorerie.  Mai  mult,  voia  ca 
supuşii  să  aibă  tezaure,  şi  atât  era  de  reţinut  în  privinţa  posesiunii 
banilor,  încât,  făcând  serbări  pentru  tot  poporul  şi  cinstind  pe  mulţi 


10  Despre  Theoteknos,  v.  Eusebiu  de  Cezareea,  Istoria  bisericească,  pp.  342-343,  359. 
u  Despre  acestea,  v.  Eusebiu  de  Cezareea,  Istoria  bisericească,  p.  344. 

dintre  prieteni  la  banchete,  a  fost  iubit  mult  de  către  gali,  compa- 
rându-1  cu  cruzimea  lui  Diocleţian  şi  cu  [înclinaţia  spre]  ucidere  a 
lui  Maximian  Herculius,  de  care  au  scăpat  datorită  lui. 

Constantius  s-a  săvârşit  în  Britanii,  împărăţind  unsprezece  ani, 
proclamându-1  în  locul  lui  împărat  pe  Constantin,  fiul  său  cel  dintâi 
născut,  încă  de  când  trăia,  în  faţa  întregului  popor,  fiind  împrejur  şi 
ceilalţi  copii  ai  lui  din  acelaşi  tată,  adică  Constantin,  Constantius  şi 
Anaballianus,  cel  numit  şi  Dalmatios,  născut  din  Teodora,  fiica  lui 
Herculius.  Căci  Constantin  era  al  Elenei,  soţia  de  dinainte  a  lui 
Constantius.  Iar  Constantius,  tatăl  acestora,  era  nepot  de  fiică  al  lui 
Claudius  împăratul1*.  Galerius  era  ginerele  lui  Diocleţian,  [soţul] 
fiicei  lui,  Valeria. 

Atunci  Maximian  Galerius,  venind  împotriva  Italiei,  a  rânduit  doi 
cezari  şi  l-a  pus  pe  propriul  fiu,  Maximinus,  în  Răsărit,  iar  pe  Severus 
în  Italia.  Dar  soldaţii  din  Roma  l-au  proclamat  împărat  pe  Maxentius, 
fiul  lui  Maximian  Herculius.  Din  care  cauză,  Herculius,  cuprins  din 
nou  de  dorinţa  de  a  împărăţi,  pe  de  o  parte  a  încercat  să  îl  dea  jos  pe 
propriul  său  fiu,  Maxentius,  iar  prin  viclenie  a  căutat  să  îl  ucidă  pe 
ginerele  său,  Constantius13.  Dar  încercarea  împotriva  fiului  său  a  fost 
împiedicată  de  soldaţi.  Iar  în  cea  împotriva  ginerelui,  fiind  deconspi- 
rat  de  către  fiica  sa,  Fausta,  a  fost  omorât  acţionând  în  chip  rău. 

Eusebiu  din  Cezareea  spune  că  Diocleţian,  devenind  nebun,  a 
renunţat  împreună  cu  Herculius  la  împărăţie,  începând  să  trăiască 
ca  un  om  obişnuit.  Şi  unul  şi-a  sfârşit  viaţa  în  spânzurătoare,  iar 
Diocleţian  s-a  ofilit  consumat  de  o  boală  lungă14.  Ghelasie,  episcopul 
aceleiaşi  Cezarei,  spune  că,  răzgândindu-se  şi  vrând  din  nou  să  îm- 
părăţească,  au  fost  omorâţi  prin  votul  comun  al  senatului.  întâm- 
plându-se  deci  acestea  între  timp  şi  săvârşindu-se  Constantius,  cel 
care  cugeta  precum  creştinii,  împărăţia,  după  cum  am  spus  înainte, 
au  dobândit-o  Constantin  Augustul  şi  Maximian  Galerius. 


Anii  lumii  5797.  De  la  dumnezeiasca  întrupare:  297  ani. 

împăratul  romanilor  Constantin,  ani  32.1.  Al  IX-lea  împărat  al 
perşilor,  Sabores,  ani  70.3.  Al  XXXII-lea  episcop  al  Romei,  Silvestru, 


u  Claudius  II  Gothicus. 

13  Probabil  Constantin,  care  era  căsătorit  cu  Fausta,  fiica  lui  Maximian  Herculius,  v.  The 
Chronicle,  p.  18. 

14  Cf.  Eusebiu  de  Cezareea,  Istoria  bisericească,  p.  339. 

ani  28.5.  Al  XXX-lea  episcop  al  Ierusalimului,  Zabdas,  ani  10.9.  Al 
XVII-lea  episcop  al  Alexandriei,  Petru  Martirul,  ani  11.11.  Episcopul 
Antiohiei,  Philogonos,  ani  5.1. 

în  acest  an,  Constantin  cel  preasfânt  şi  foarte  creştin  a  devenit 
împărat  al  romanilor  în  Galia  şi  Britania.  în  acelaşi  an  au  domnit 
împreună  cu  el  aceştia  patru:  Maximian  Galerius,  împreună  cu  cei 
doi  cezari,  Severus  şi  Maximinus,  fiul  lui  Galerius,  şi  Maxentius,  fiul 
lui  Herculius,  proclamat  împărat  în  Roma  de  către  soldaţi.  Aceştia 
s-au  grăbit  să  se  depăşească  unul  pe  celălalt  în  prigoana  împotriva 
creştinilor.  Tiranul  Maxentius,  împărăţind  în  chip  nelegiuit  în  Roma, 
săvârşea  răutăţi  îngrozitoare,  adultere  cu  soţiile  celor  cu  ranguri, 
ucideri  şi  jafuri  şi  toate  câte  sunt  asemenea  acestora.  Iar  în  Răsărit, 
Maximinus  înfăptuia  răutăţi  şi  mai  mari,  două  rele  mari  umplând 
Răsăritul  şi  Apusul  şi  înteţind  prigoana  împotriva  creştinilor. 

Atunci  romanii  l-au  proclamat  cezar  şi  pe  Licinius,  datorită  lui 
Constantin,  pentru  că  era  cumnatul  acestuia,  din  partea  surorii  [lui], 
Constantia,  şi  se  prefăcea  că  are  evlavie  ca  a  noastră,  pentru  că  Se¬ 
verus  se  săvârşise. 

în  acelaşi  an,  lui  Petru,  episcopul  Alexandriei,  care  era  în  tem¬ 
niţă  din  porunca  lui  Maximian  Galerius  şi  a  fiului  său,  Maximinus,  i 
s-a  tăiat  capul,  fiind  martirizat  cu  slavă.  Acesta  l-a  excomunicat  pe 
Arie,  care  era  diacon  în  biserica  lui;  care,  după  aceea,  susţinând  o 
rea  erezie,  i-a  îndepărtat  pe  mulţi  de  la  evlavie.  Şi  mulţi  alţii,  în 
timpul  acestor  tirani,  şi-au  pus  pe  cap  coroana  mucenicească  pentru 
Hristos.  Aceştia  sunt  Phileas,  episcopul  [cetăţii]  Thmuis  din  Egipt, 
Peleus  şi  Neilos,  episcopi  din  Egipt,  Antim,  episcopul  Nicomidiei, 
Tyrannion,  episcopul  Tirului,  Silvanus,  episcopul  Emesei,  Silvanus, 
episcopul  Gâzei,  Lucian,  preotul  din  Antiohia,  Zenobios,  episcopul 
Sidonului,  Pamphilos,  preotul  din  Cezareea,  şi  alţii  nenumăraţi15. 

Acest  Maximian  Galerius  era  înnebunit  după  femei  atât  de  mult, 
încât  cei  supuşi  lui  se  gândeau  unde  să  îşi  ascundă  soţiile,  fiind 
cufundat  în  înşelarea  amăgitorilor  demoni,  nesuportând  să  guste 
nicio  mâncare  fără  [consultarea]  oracolului.  Acesta  a  poruncit  să  se 
facă  o  nimicire  a  creştinilor,  nu  atât  din  cauza  lipsei  lui  de  evlavie, 
cât  pentru  a  le  răpi  acestora  avuţiile.  însă  asupra  sa  a  venit  justiţia 
divină  pentru  desfrânarea  cea  fără  măsură  şi  pentru  răul  de  nesu- 


15  Despre  aceşti  martiri,  v.  Eusebiu  DE  Cezareea,  Istoria  bisericească,  pp.  322-323, 329-330. 


36 


Sf.  Teofan  Mărturisitorul 


portat  împotriva  creştinilor.  Căci  i-a  apărut  o  ulceraţie  gravă  la  nivelul 
mădularului  desfrânării,  care  era  dincolo  de  orice  ajutor  omenesc,  se 
răspândea  şi  părţile  erau  afectate  de  viermi;  el  fiind  şi  foarte  corpolent. 

Acesta,  gândind  că  este  lovit  pentru  omorurile  nelegiuite,  a  scris 
porunci  în  toate  locurile  pentru  creştini,  ordonând  să  facă  totul  cum 
vor  şi  să  se  roage  pentru  ell6.  întâmplându-se  aceasta,  îndată  s-a  vin¬ 
decat,  împotriva  aşteptărilor,  de  suferinţa  cea  foarte  gravă,  prin  ru¬ 
găciunea  creştinilor.  Nici  închizându-se  bine  rana,  mai  rău  a  înne¬ 
bunit,  făcând  lucruri  nelegiuite.  îndată  însă  s-au  abătut  la  un  loc 
războaie  şi  răzvrătiri,  foamete,  epidemii  şi  secete,  încât  cei  vii  nu 
ajungeau  ca  să  îi  îngroape  pe  cei  morţi.  Fulgere  şi  [lucruri]  înfrico¬ 
şătoare17  s-au  dezlănţuit,  încât  fiecare  avea  grijă  numai  de  sine  şi 
multe  din  lucruri  au  rămas  nefâcute. 

Episcopul  Ierusalimului  Hermon:  9  ani. 

Episcopul  Alexandriei  Achillas:  1  an. 

2. 4*6.1. 1.2. 

Al  XlX-lea  episcop  al  Alexandriei,  Alexandru:  23  ani. 

3.5.7.2.I.3. 

4.6.8.3.24. 

5.7.94.3.5. 

în  acest  an  a  fost  hirotonit  Mitrofan,  episcopul  Bizanţului. 

Episcopul  Antiohiei  Paulin:  5  ani. 

6.8.10.5.4.1. 

în  acest  an,  Constantin  cel  preasfânt  s-a  ridicat  pentru  înlătu¬ 
rarea  tiranilor.  Maxentius  necredinciosul,  făcând  o  punte  din  nave 
peste  râul  care  curge  pe  lângă  cetatea  Romei,  s-a  îndreptat  împo¬ 
triva  lui  Constantin  cel  Mare.  Acesta  [din  urmă]  se  temea  de  vrăji¬ 
toriile  lui  Maxentius,  care  tăia  prunci  pentru  a  face  ghiciri  ale  viito¬ 
rului  ce  nu  se  cuvin.  Aflându-se  în  multă  nelinişte,  i  s-a  arătat  la 
ceasul  al  şaselea  al  zilei  Cinstita  Cruce  făcută  din  lumină,  având 


16  Textul  edictului  lui  Galerius  este  redat  în  Eusebiu  de  Cezareea,  Istoria  bisericească, 

PP-  337-338- 

17  în  text:  <t>6|3r|Tpa. 

inscripţia:  „In  aceasta  vei  învinge”18.  Apoi,  arătându-i-se  Domnul  în 
viziune  noaptea,  i-a  spus:  „Foloseşte  ceea  ce  ţi  s-a  arătat  şi  vei  în¬ 
vinge!”  Atunci  a  făcut  o  cruce  de  aur,  care  este  până  astăzi,  şi  a 
poruncit  să  meargă  înaintea  lui  în  luptă. 

Având  loc  o  luptă,  au  fost  învinşi  cei  ai  lui  Maxentius,  cei  mai 
mulţi  fiind  omorâţi19.  Maxentius  a  fugit  cu  ceilalţi,  însă  podul  s-a 
sfărâmat  prin  putere  divină  şi  s-au  scufundat  în  râu  ca  odinioară 
Faraon  cu  toată  armata  lui,  încât  râul  s-a  umplut  de  cai  şi  călăreţi 
înecaţi.  Iar  cetăţenii  Romei,  care  se  rugaseră  ca  Marele  Constantin 
să  învingă  spre  folosul  lor,  scăpaţi  de  tirania  vicleanului  Maxentius, 
au  pus  cununi  în  oraş  şi  l-au  întâmpinat  cu  bucurie  pe  Constantin 
cel  învingător,  alături  de  Crucea  cea  aducătoare  de  biruinţă,  acla- 
mându-1  pe  acesta  ca  salvator. 

Anii  lumii  5803.  De  la  dumnezeiasca  întrupare:  303  ani. 

împăratul  romanilor  Constantin,  ani  32.7.  împăratul  perşilor 
Sabores,  ani  70.9.  Al  XXXII-lea  episcop  al  Romei,  Silvestru,  ani  28.11. 
Al  XXXI-lea  episcop  al  Ierusalimului,  Hermon,  ani  9.6.  Al  XlX-lea 
episcop  al  Alexandriei,  Alexandru,  ani  23.5.  Al  XXII-lea  episcop  al 
Antiohiei,  Paulin,  ani  5.2. 

în  acest  an,  Constantin,  cel  care  avea  ajutorul  lui  Dumnezeu, 
dobândind  Roma,  a  poruncit  mai  întâi  ca,  adunându-se  moaştele 
sfinţilor  mucenici,  să  le  fie  făcută  o  înmormântare  cuvioasă.  Iar  ro¬ 
manii  sărbătoreau  victoria,  slăvindu-L  pe  Domnul,  precum  şi  Cru¬ 
cea  cea  dătătoare  de  viaţă,  timp  de  şapte  zile  şi  mărindu-1  pe 
Constantin  biruitorul. 

8.10.12.7.6.3. 

9.11.13.8.7.4. 

în  acest  an,  Maximinus,  fiul  lui  Galerius,  năpustindu-se  şi  pre¬ 
tinzând  pentru  el  împărăţia,  şi-a  săvârşit  viaţa  cu  ruşine  în  Cilicia. 


18  Faptul  este  relatat  şi  în  EUSEBIU  DE  Cezareea,  Scrieri,  partea  a  Il-a:  Viaţa  lui 
Constantin  cel  Mare  (PSB  14),  studiu  introductiv  Prof.  dr.  Emilian  Popescu,  trad.  şi  note 
Radu  Alexandrescu,  Editura  Institutului  Biblic  şi  de  Misiune  al  Bisericii  Ortodoxe 
Române,  Bucureşti,  1991,  pp.  76-77. 

19  Lupta  a  avut  loc  la  Pons  Milvius  (Podul  Vulturului)  în  Roma.  Scene  din  luptă  sunt 
reprezentate  şi  pe  arcul  lui  Constantin  din  acelaşi  oraş.  Despre  lupta  care  a  avut  loc  la 
28  octombrie  312,  v.  EUSEBIU  DE  Cezareea,  Istoria  bisericească,  pp.  350-353. 

Când  Maximian  Galerius20,  tatăl  acestuia,  a  auzit  că  Maxentius,  fiul 
lui  Herculius,  a  fost  înfrânt  în  Roma  de  către  Constantin  cu  puterea 
Crucii,  s-a  înfricoşat  şi  a  încetat  prigoana  împotriva  creştinilor. 

10.12.14.9.8.5. 

In  acest  an,  Constantin  cel  preasfânt,  împreună  cu  cezarul  Lici- 
nius,  condus  de  zelul  pentru  Dumnezeu,  a  pornit  cu  armată  împo¬ 
triva  lui  Maximian  Galerius,  care  se  afla  în  Răsărit.  Şi  acela,  pornind 
împotrivă  o  mulţime  nenumărată,  s-a  luptat  cu  ei,  făcând,  precum 
Maxentius,  ghiciri  ale  demonilor  şi  meşteşugiri  ale  vrăjitorilor. 
Purtând  înainte  Marele  Constantin  Crucea  cea  dătătoare  de  viaţă, 
îndată  după  încleştare  tiranul  a  fugit  cu  mulţimea  măcelărită.  Căci  a 
lăsat  la  o  parte  veşmântul  împărătesc  şi,  îmbrăcându-se  în  costum 
militar,  a  fugit  cu  puţini  dintre  cei  foarte  apropiaţi.  A  mers  din  sat  în 
sat  şi,  adunându-i  pe  preoţii  idolilor,  pe  ghicitori,  pe  cei  vestiţi  în 
magie  şi  pe  profeţii  lui,  i-a  măcelărit  ca  pe  nişte  înşelători. 

Al  XXXII-lea  episcop  al  Ierusalimului,  Macarie:  20  ani. 

Al  XXIlI-lea  episcop  al  Antiohiei,  Eustatie:  18  ani. 

11.13.15.1.9.1. 

în  acest  an,  urmând  ca  preaevlaviosul  Constantin  să-l  prindă  pe 
Galerius  Maximian21  viu,  luând-o  înainte  mânia  divină,  l-a  ajuns  pe 
acesta.  Căci,  aprinzându-i-se  o  flacără  din  mijlocul  măruntaielor  şi  a 
măduvei  sale,  cu  o  durere  de  nesuportat  a  fost  pus  pe  burtă  la 
pământ,  răsuflând  greu,  ieşindu-i  amândoi  ochii  şi  lăsându-1  orb  pe 
cel  lipsit  de  evlavie.  Iar  carnea  lui,  putrezită  din  cauza  fierbinţelii 
fără  măsură,  a  căzut  de  pe  oase  şi,  astfel,  putrezit  de  tot,  şi-a  dat 
sufletul  cel  care  lupta  împotriva  lui  Dumnezeu. 

12.14.16.2.10.2. 

în  acest  an,  aliindu-se  Licinius  cu  dumnezeiescul  Constantin  şi 
mimând  cu  viclenie  creştinismul,  [acesta  din  urmă],  rânduind  o 
parte  din  pământul  romanilor,  i  l-a  încredinţat,  proclamându-1  îm¬ 
părat,  şi  i-a  cerut  tratate  ca  să  nu  facă  niciun  rău  împotriva  creşti- 


20  Este  vorba,  probabil,  despre  Maximinus  Daia;  v.  The  Chronicle,  pp.  24-25. 

21  Probabil  şi  în  acest  caz  este  vorba  despre  Maximinus  Daia;  v.  The  Chronicle,  p.  26. 

nilor22.  Aid  s-a  oprit,  prin  harul  lui  Dumnezeu,  prigoana  tiranilor 
împotriva  noastră. 

13-1517-311-3- 

Anii  lumii  5810.  De  la  dumnezeiasca  întrupare:  310  ani. 

împăratul  romanilor  Constantin,  ani  32.14.  Al  IX-lea  împărat  al 
perşilor,  Sabores,  ani  70.16.  Al  XXXII-lea  episcop  al  Romei,  Silvestru, 
ani  28.18.  Primul  episcop  al  Bizanţului,  Mitrofan,  ani  10.9.  Al  XXXII- 
lea  episcop  al  Ierusalimului,  Macarie,  ani  20.4.  Al  XlX-lea  episcop  al 
Alexandriei,  Alexandru,  ani  23.12.  Al  XXIII-lea  episcop  al  Antiohiei, 
Eustatie,  ani  18.4. 

în  acest  an,  devenind  Marele  Constantin  singur  stăpânitor  al 
pământului  romanilor,  şi-a  mutat  toată  grija  spre  cele  divine,  ridi¬ 
când  biserici  şi  îmbogăţindu-le  cu  generozitate  din  vistieria  statului. 
Prima  lege  [pe  care]  a  scris-o  a  fost  ca  templele  idolilor  să  fie  date 
celor  închinaţi  lui  Hristos  -  a  legiuit  împreună  cu  el  şi  Crispus,  fiul 
său  a  doua,  ca  numai  creştinii  să  fie  înrolaţi  în  armată,  să  conducă 
neamurile23  şi  taberele  militare,  iar  cei  care  stăruie  în  idolatrie  să  fie 
pedepsiţi  cu  pedeapsa  capitală.  A  treia  [lege  a  fost]  ca  în  cele  două 
săptămâni  de  Paşti,  cea  de  dinaintea  învierii  şi  cea  de  după  aceasta, 
să  se  oprească  orice  activitate. 

Acestea  fiind  astfel,  lumea  a  fost  cuprinsă  de  o  pace  profundă  şi 
de  linişte  şi  credincioşii  de  bucurie,  venind  zi  de  zi  toate  neamurile 
la  credinţa  lui  Hristos,  fiind  botezaţi  şi  zdrobindu-şi  idolii  strămo¬ 
şeşti.  Iar  măsura24  urcării  fluviului  Nil  din  Egipt  a  legiuit  să  se  spună 
în  biserică,  şi  nu  în  Serapion,  după  cum  se  obişnuia  la  păgâni. 

Licinius,  înainte  să  înnebunească  de  tot,  venind  în  Antiohia,  l-a 
omorât  pe  un  mag  numit  Theoteknos  şi  pe  cei  împreună  cu  el25. 

15.17.19.10.5.13.5. 

în  acest  an,  Licinius  a  început  să  pună  în  mişcare  o  prigoană 
împotriva  creştinilor.  Mai  întâi  i-a  alungat  pe  creştini  din  palat, 


22  Referinţa  este  probabil  la  edictul  de  la  Mediolanum  din  13  iunie  313;  v.  The  Chronicle, 
p.  26,  EUSEBIU  DE  Cezareea,  Scrieri,  partea  întâi  (PSB  13),  pp.  379-382  (textul  edictului). 

23  Unităţile  formate  din  străini. 

24  In  text:  7nîxuv  -  „cotul”. 

25  Evenimentul  este  relatat  şi  în  Eusebiu  DE  Cezareea,  Istoria  bisericească,  p.  359. 

dând  uitării  pierzarea  tiranilor  de  dinaintea  lui  şi  tratatele  cu  Marele 
Constantin.  El  nu  înceta  să  fie  înnebunit  după  femei,  să  facă  ne¬ 
dreptăţi  şi  să  îi  ucidă  pe  creştini.  Dumnezeiescul  Constantin  i-a 
poruncit  prin  scrisori  să  se  îndepărteze  de  nebunie,  dar  nu  l-a 
convins.  Acesta  i-a  făcut  să  se  săvârşească  prin  chinuri  şi  pe  Vasile, 
episcopul  Amasiei,  şi,  cum  spun  unii,  şi  pe  Sfinţii  40  de  Mucenici  şi 
pe  mulţi  alţii. 

Episcopul  Bizanţului  Alexandru:  23  ani. 

16.18.20.1.6.14.6. 

In  acest  an,  Arie,  cel  care  purta  numele  nebuniei,  şi-a  arătat  în 
Alexandria,  în  biserici,  eresul  său  şi  a  lucrat  schismă,  acţionând 
împreună  cu  el  cel  viclean,  nesuportând  să  vadă  pace  în  Biserică.  S-a 
făcut  şi  un  cutremur  foarte  puternic  în  Alexandria,  încât  au  căzut 
multe  case  şi  a  pierit  mult  popor. 

17.19.21.2.7.15.7. 

în  acest  an,  aflând  Marele  Constantin  mişcarea  lui  Arie, 
întristându-se  foarte,  le-a  scris  lui  Alexandru  şi  lui  Arie  o  scrisoare 
comună,  sfătuind  să  termine  mişcarea  cea  vicleană  şi  să  se  împace 
între  ei.  L-a  trimis  în  Alexandria  pe  Hosius,  episcopul  Cordobei,  pe 
lângă  Arie,  precum  şi  în  Răsărit,  pentru  a-i  îndrepta  pe  răsăriteni 
din  vechiul  obicei  de  a  sărbători  Paştele  ca  iudeii.  Dar  s-a  întors  fără 
să  facă  nimic  în  amândouă  privinţele. 

în  acelaşi  an,  Constantin  cel  Mare  l-a  făcut  cezar  şi  pe  fiul  său, 
Constans,  şi  l-a  trimis  în  Galii. 

18.20.22.3.8.16.8. 

în  acest  an,  după  cum  spun  unii,  Constantin  cel  Mare  a  fost  bo¬ 
tezat  la  Roma  de  Silvestru,  împreună  cu  fiul  său,  Crispus,  după  cum 
cei  din  Roma  cea  bătrână  până  acum  au  baptisteriul  ca  mărturie  că 
a  fost  botezat  la  Roma  de  către  Silvestru  după  înlăturarea  tiranilor. 
Cei  din  Răsărit  spun  că  a  fost  botezat  la  Nicomidia26,  în  preajma 
morţii,  de  către  arianul  Eusebiu  al  Nicomidiei  -  unde  s-a  întâmplat 


26  Botezul  lui  Constantin  cel  Mare  în  apropierea  Nicomidiei  este  menţionat  de  către 
Eusebiu  al  Cezareei,  fără  însă  a  fi  menţionate  numele  episcopilor;  v.  Eusebiu  de 
Cezareea,  Vmfa  lui  Constantin  cel  Mare,  pp.  183-184. 

să  şi  moară.  Căci  afirmă  că  amâna  botezul,  sperând  să  se  boteze  în 
râul  Iordan. 

Mie  mi  se  pare  mai  adevărat  că  a  fost  botezat  la  Roma  de  către 
Silvestru  şi  că  rânduielile  către  Miltiades  care  îi  sunt  atribuite  sunt 
plăsmuite  de  arieni,  gândind  să  îşi  asigure  mărire  din  aceasta  sau 
voind  să  îl  vorbească  de  rău  pe  evlaviosul  împărat,  arătându-1  aici  ca 
nebotezat,  lucru  care  este  nelalocul  lui  şi  fals.  Căci,  dacă  nu  era 
botezat  la  Sinodul  de  la  Niceea,  atunci  nici  nu  se  împărtăşea  cu 
Dumnezeieştile  Taine,  nici  nu  venea  împreună  cu  Sfinţii  Părinţi, 
lucru  care  este  cu  totul  nepotrivit  şi  a-1  spune,  şi  a-1  gândi. 

Alţi  arieni  şi  elini  îl  bârfesc  pe  Marele  Constantin  ca  fiind  nele¬ 
gitim.  Mint  şi  aceştia.  Căci  genealogia  lui  a  fost  împărătească  şi 
înainte  de  Diocleţian.  Tatăl  lui  Constantin  era  nepot  de  fiică  al  lui 
Claudius  împăratul27  şi  de  la  Elena,  prima  lui  soţie,  l-a  avut  pe  Ma¬ 
rele  Constantin.  Şi  a  avut  şi  alţi  fii  de  la  Teodora,  fiica  lui  Maximian 
Herculius,  sora  lui  Maxentius  -  cel  care  a  fost  tiran  în  Roma  şi  a  fost 
omorât  de  Constantin  la  podul  Milvius,  când  s-a  arătat  şi  semnul 
Crucii  pe  cer  -,  şi  care  era  soră  şi  a  Faustei,  soţia  Marelui  Constantin. 
Nimeni  să  nu  se  mire  dacă  înainte  de  botez,  fiind  elini,  tatăl  şi  fiul  s-au 
căsătorit  cu  două  surori.  Iar  naşterile  lor  sunt  astfel  după  cum  este 
expus  mai  jos. 

Lui  Constantius,  din  Teodora,  fiica  lui  Herculius,  i  se  naşte 


Anaballianus,  cel  Constantia, 

numit  şi  Gallus  Dalmatios,  soţia  lui  Licinius 
căruia  i  se  naşte 

Dalmatios  cel  Tânăr. 

Iar  din  Elena  i  se  naşte 

Constantin  cel  Mare. 

Lui  Constantin  cel  Mare  i  se  naşte  din  Fausta,  fiica  lui  Herculius 


Crispus  Constantin  Constantius  Constans  şi  Elena,  soţia 

lui  Iulian  Apostatul 


17  Este  vorba  despre  Claudius  II  Gothicus,  care  a  domnit  între  anii  268  şi  270. 


Constantius, 
tatăl  lui  Gallus  şi  al 
lui  Iulian  Apostatul 

Anii  lumii  5815.  De  la  dumnezeiasca  întrupare:  315  ani. 

împăratul  romanilor  Constantin,  ani  32.19.  împăratul  perşilor 
Sabores,  ani  70.21.  Al  XXXII-lea  episcop  al  Romei,  Silvestru,  ani  28.23. 
Al  II-lea  episcop  al  Bizanţului,  Alexandru,  ani  23.4.  Al  XXXII-lea 
episcop  al  Ierusalimului,  Macarie,  ani  20.9.  Al  XlX-lea  episcop  al 
Alexandriei,  Alexandru,  ani  23.17.  Al  XXIII-lea  episcop  al  Antiohiei, 
Eustatie,  ani  18.9. 

în  acest  an,  văzându-1  Constantin  cel  evlavios  pe  Licinius  că  se 
deda  prigoanei  cu  mai  mare  nebunie  şi  că  punea  la  cale  o  uneltire 
împotriva  binefăcătorului  [său],  s-a  înarmat  împotriva  lui  pe  uscat  şi 
pe  mare.  începând  un  război  civil  în  părţile  Bithyniei,  [Licinius]  a 
fost  prins  viu  în  Chrysopolis  şi  a  fost  predat  în  mâinile  lui  Constan¬ 
tin.  Iar  acesta,  condus  de  obişnuita  iubire  de  oameni,  i-a  dăruit  viaţa 
şi  l-a  trimis  în  Tesalonic  sub  pază.  Dar,  nu  după  mult  [timp],  plătind 
mercenari  barbari,  voia  să  se  răscoale,  dacă  preablândul  Constantin, 
prevăzând  aceasta,  nu  ar  fi  poruncit  să  fie  decapitat  cu  sabia. 

Şi  în  acest  fel,  aşadar,  treburile  statului  creştinilor  s-au  bucurat 
de  linişte  deplină,  cu  puterea  dătătoarei  de  viaţă  Cruci,  căci  tiranii 
au  fost  înlăturaţi,  iar  Constantin,  cel  cu  care  Dumnezeu  lucra  îm¬ 
preună,  ţinea  singur  stăpânirea  romanilor.  Aşezându-i  pe  proprii  lui 
copii  cezari,  s-a  bucurat  de  pace.  Căci  acest  bărbat  era  întru  toate 
strălucit,  prin  vitejia  sufletului,  prin  ascuţimea  minţii,  prin  iscusinţa 
cuvintelor,  prin  dreptatea  judecăţii,  prin  promptitudinea  facerii  de 
bine,  prin  demnitatea  chipului,  prin  vitejia  şi  norocul  în  războaie, 
mare  în  cele  cu  barbarii,  neînvins  în  cele  civile,  statornic  şi  nemişcat 
în  credinţă.  Pentru  care  şi  dobândea  victoria,  prin  rugăciune  împo¬ 
triva  tuturor  vrăjmaşilor.  De  aceea  a  şi  făcut  biserici  ale  Domnului28 
în  [diferite]  locuri,  pentru  a  întoarce  neamurile  la  cinstirea  lui  Dumnezeu. 

în  acelaşi  an  a  fost  ucis  şi  Martinos,  care  stăpânise  tiranic  trei 
luni.  Iar  Licinianus,  fiul  lui  Licinius  cezarul,  a  fost  dat  jos  de  către 
Constantin. 

în  acelaşi  an,  Narses,  fiul  regelui  perşilor,  a  făcut  o  incursiune  în 
Mesopotamia  şi  a  cucerit  cetatea  Amida.  Pe  acesta  Constantin  ce- 


28  în  text:  Kupiaicd.  Termenul  Kupiaxdv,  referitor  la  biserică,  este  folosit  şi  de  Eusebiu 
DE  Cezareea,  Istoria  bisericească,  p.  344,  nota  21. 

zarul,  fiul  lui  Constantin,  l-a  înfruntat  şi,  după  ce  la  început  a  fost 
învins,  în  cele  din  urmă  a  biruit  în  aşa  fel  în  luptă,  încât  l-a  şi  ucis  pe 
Narses. 

Anii  lumii  5816.  De  la  dumnezeiasca  întrupare:  316  ani. 

împăratul  romanilor  Constantin,  ani  32.20.  împăratul  perşilor 
Sabores,  ani  70.22.  Episcopul  Romei  Silvestru,  ani  28.24.  Episcopul 
Bizanţului  Alexandru,  ani  23.5.  Episcopul  Ierusalimului  Macarie,  ani 
20.10.  Episcopul  Alexandriei  Alexandru,  ani  23.18.  Episcopul  Antio- 
hiei  Eustatie,  ani  18.10. 

în  acest  an  s-a  săvârşit  aniversarea  a  20  de  ani  ai  [domniei]  lui 
Constantin  Augustul.  Şi  s-a  făcut  cel  dintâi  Sfânt  Sinod  Ecumenic  al 
celor  318  Părinţi,  din  care  cei  mai  mulţi  erau  făcători  de  minuni  şi 
asemenea  cu  îngerii,  purtând  pe  trup  rănile  lui  Hristos  de  la  perse¬ 
cuţiile  care  avuseseră  loc  înainte.  între  care  a  fost  şi  Pafnutie,  şi 
Spiridon,  şi  Macarie,  şi  Iacob  Nisibenos,  făcători  de  minuni,  care  au 
înviat  morţi  şi  au  făcut  multe  lucruri  mai  presus  de  înţelegere. 
Având  loc  Sfântul  Sinod  în  Niceea  Bithyniei,  s-au  aflat  în  fruntea  lui 
Macarie  al  Ierusalimului  şi  Alexandru  al  Alexandriei,  iar  în  locul 
celui  al  Romei  au  fost  de  faţă  Biton  şi  Vichentie.  Rămânând  vacantă 
Biserica  Antiohiei,  Sinodul  l-a  aprobat  pe  Eustatie,  episcopul  de 
Beroia  din  Siria. 

Alexandru  al  Bizanţului  nu  a  fost  prezent  la  Sinod  din  cauza 
adâncilor  bătrâneţi  şi  a  slăbiciunii  trupului,  [câţiva]  preoţi  ţinându-i 
locul.  Atunci  a  fost  prezent  la  Sinod  şi  Pavel  al  Neocezareei  şi  altă 
mulţime  de  bărbaţi  sfinţi  care  se  remarcau  prin  viaţă  şi  cuvânt, 
despre  care  mari  laude  a  scris  în  cel  de-al  treilea  cuvânt  cel  către 
împărat  Eusebiu  al  lui  Pamphilos.  Preacreştinul  împărat  le-a  pus  la 
dispoziţie  cu  generozitate29  pe  toate  cele  de  care  a  fost  nevoie. 

Acest  Sfânt  Sinod  Ecumenic,  cu  împreună-lucrarea  Sfintei  şi 
Celei  de  o  fiinţă  Treimi,  l-a  condamnat  pe  Arie  şi  pe  cei  care  cugetau 
la  fel  cu  el,  pe  Eusebiu  al  Nicomidiei  şi  pe  cei  de  pe  lângă  el,  în  afară 


29  Primul  Sinod  Ecumenic  este  descris  şi  în  Eusebiu  de  Cezareea,  Viaţa  Iui  Constantin 
cel  Mare,  pp.  127-131.  Textul  Cronografiei  este  mai  apropiat  de  cel  din  Teodoret 
episcopul  Cirului,  Scrieri,  partea  all-a:  Istoria  bisericească  (PSB  44),  trad.  Pr.  Vasile  Si- 
biescu,  Editura  Institutului  Biblic  şi  de  Misiune  al  Bisericii  Ortodoxe  Române, 
Bucureşti,  1995,  pp.  39-41. 

de  Eusebiu  al  lui  Pamphilos,  fiind  de  acord  pentru  moment  cu 
termenul  «deofiinţă».  Pe  aceştia  i-a  trimis  în  exil,  fiind  de  faţă  cu 
ei3°  şi  întru  tot  lăudatul  împărat  Constantin,  care,  colaborând  cu  ei 
în  toate  cele  întru  Dumnezeu,  a  poruncit  să  fie  hirotoniţi  alţii  în 
locul  acestora  şi  a  publicat  o  expunere  scrisă  a  credinţei,  cea  care  se 
rosteşte  acum  în  fiecare  biserică  a  ortodocşilor. 

Atunci,  fiind  prezent  la  Sinod  şi  fiind  cercetat  Arie  cel  lipsit  de 
evlavie,  l-au  susţinut  Eusebiu  al  Nicomidiei,  Theognis,  Maris, 
Narkissos,  Theophantos  şi  Patrophilos.  Alcătuind  ei  un  discurs  blas- 
femator  despre  credinţă,  l-au  dat  Sinodului.  Cum  acesta  a  fost  rupt, 
cei  care  l-au  făcut  s-au  întors  [şi  l-au]  condamnat  pe  Arie,  cu  excep¬ 
ţia  lui  Secundus  al  Ptolemaidei  Egiptului  şi  a  lui  Theonas  al  [ora¬ 
şului]  Marmarike,  care  au  fost  alungaţi  împreună  cu  Arie  şi  anate¬ 
mizaţi.  [Ceilalţi]  au  rostit  Sfântul  Simbol  al  Credinţei,  semnând  toţi 
împreună  cu  întru  tot  cinstitul  împărat  şi  au  aclamat,  şi  astfel  s-a 
dizolvat  adunarea. 

în  acest  an,  Crispus,  fiul  împăratului,  a  adormit  creştin.  Şi  s-a 
început  zidirea  Bizanţului. 

S-a  întrunit  deci  cel  dintâi  Sfânt  Sinod  Ecumenic  în  al  doispre¬ 
zecelea  an  al  indictionului,  al  douăzecilea  al  Marelui  Constantin,  în 
luna  mai,  [ziua]  20.  Sinodul  a  scris  o  epistolă  circulară  în  Alexan¬ 
dria,  în  Libia  şi  în  Pentapolis,  prin  care  a  declarat  scoaterea  în  afară 
a  lui  Arie,  Secundus  şi  Theonas.  Spunea  încă  şi  despre  Meletie  să 
rămână  ca  un  particular  în  propriul  oraş,  în  linişte.  Iar  cei  hirotoniţi 
de  el  să  fie  confirmaţi  printr-o  hirotonie  mai  de  taină.  Scria  şi  despre 
Paşti  să  nu  se  mai  facă  împreună  cu  iudeii,  ci,  după  tipicul  cel  din 
Italia,  să  se  sărbătorească  mai  degrabă  în  Ziua  Domnească31. 

Preaevlaviosul  împărat  a  scris,  de  asemenea,  scrisori  peste  tot, 
poruncind  aceleaşi  lucruri  şi  adeverind  cele  proclamate  de  Sinod  şi 
proscriindu-1  pe  Arie  împreună  cu  cei  care  cugetau  la  fel  ca  el  - 
aceştia  să  se  numească  porfirieni  şi  scrierile  lor  să  fie  arse,  iar  cei 
care  nu  fac  aceasta  să  fie  omorâţi.  Fiind  în  acest  timp  sărbătoarea 
celor  douăzeci  de  ani  de  împărăţie  a  lui,  i-a  invitat  pe  toţi  Părinţii  şi 
a  stat  la  masă  împreună  cu  aceştia,  cinstindu-i  în  mod  strălucit. 

Iar  lui  Pafnutie  şi  mărturisitorilor  asemenea  lui  le-a  sărutat  ochii 
scoşi  şi  membrele  tăiate  în  [timpul]  prigoanei,  primind  de  la  aceştia 


30  Sfinţii  Părinţi  participanţi  Ia  acest  Sinod  Ecumenic. 
y  Duminica. 

binecuvântare.  Pe  toţi  episcopii  i-a  sfătuit  să  trăiască  în  pace  şi  să  se 
ferească  de  clevetirile  împotriva  aproapelui.  Iar  cărticelele  pe  care 
unii  dintre  ei  le  publicaseră  împotriva  altora  le-a  ars  în  foc,  ade¬ 
verind  prin  jurământ  că,  dacă  va  vedea  pe  un  episcop  făcând  desfrâ- 
nare,  cu  plăcere  îl  va  acoperi  cu  purpură.  A  dăruit  multe  tuturor 
bisericilor  şi  a  trimis  porunci  celor  care  conduceau  neamurile  să  îi 
cinstească  pe  preoţi,  bucurându-se  cu  toţii. 

Reproşându-i-se  împăratului  în  Bizanţ  de  către  înţelepţi  de-ai 
elinilor  că  nu  face  bine  înnoind  religia  împotriva  obiceiurilor  împă¬ 
raţilor  romanilor,  împăratul  a  socotit  să  trimită  pe  unul  dintre  filo¬ 
sofi  să  discute  cu  episcopul  Alexandru.  Iar  Alexandru,  pe  de-o  parte, 
era  un  om  sfânt,  pe  de  alta  însă  era  neiscusit  la  vorbire.  I-a  spus  dar 
filosofului  dialectic,  care  vorbea  până  îl  durea  limba:  „îţi  poruncesc, 
în  numele  lui  Iisus  Hristos,  Adevăratul  Dumnezeu,  să  taci  şi  să  nu 
scoţi  un  sunet!”  La  acest  cuvânt,  acela  a  amuţit  şi  a  rămas  fără  grai. 

Lui  Macarie,  episcopul  Ierusalimului,  care  fusese  de  faţă  la  Sinod, 
împăratul  i-a  poruncit  să  cerceteze,  când  se  va  întoarce,  unde  se  află 
locul  Sfintei  învieri  şi  Golgota  „Căpăţânii”  şi  Lemnul  făcător  de  viaţă. 

în  acelaşi  an  a  încoronat-o  pe  Elena,  evlavioasa  lui  mamă,  şi  i-a 
acordat  dreptul  de  a  bate  monedă  [cu  ea]  ca  împărăteasă.  Aceasta  a 
avut  o  vedenie  care  îi  poruncea  să  meargă  la  Ierusalim  şi  să  aducă  la 
lumină  Locurile  Sfinte  îngropate  de  către  cei  nelegiuiţi.  [împără¬ 
teasa]  i-a  cerut  fiului  ei,  Constantin,  să  împlinească  cele  poruncite 
de  către  Dumnezeu.  Iar  el  a  făcut  ascultare.  îndemnat  de  un  semn 
divin,  voind  evlaviosul  Constantin  să  zidească  o  cetate  cu  propriul 
nume  în  câmpia  dinaintea  Ilionului,  deasupra  mormântului  lui  Aiax, 
despre  care  se  spune  că  a  fost  locul  unde  staţionaseră  navele  elinilor 
ce  porniseră  cu  armata  împotriva  Troiei,  Dumnezeu  i-a  poruncit  în 
vis  să  zidească  la  Bizanţ  Constantinopolul  de  astăzi.  Şi  el,  cons¬ 
truind  cu  dărnicie  case  măreţe,  i-a  mutat  pe  [oamenii]  însemnaţi 
din  Roma  şi  din  alte  locuri,  alegând  după  neam,  şi,  dăruindu-le 
acestora  case  mari,  a  făcut  ca  oraşul  să  fie  locuit.  Atunci  iubitorul  de 
Hristos  împărat  a  construit  biserica  Sfintei  Sofia  şi  a  Sfintei  Irina  şi  a 
Apostolilor  şi  a  Sfântului  Mokios  şi  a  Arhanghelului  în  Anaplos32. 

Iar  templele  idoleşti  a  poruncit  să  fie  dărâmate  şi  să  se  cons¬ 
truiască  biserici.  Atunci  a  fost  dărâmat  templul  lui  Asklepios  din 


32  Despre  aceste  biserici,  v.  Jean  EBERSOLT,  Sanctuaires  de  Byzance.  Recherches  sur  Ies 
anciens  tresors  des  eglises  de  Constantinople ,  Paris,  1921,  pp.  74-76  (Sfântul  Mokios),  p. 
100  (Sfântul  Arhanghel  Mihail  de  la  Anaplos). 

Aigais  şi  cel  al  Afroditei  din  Aphaka  şi  multe  altele.  Iar  veniturile 
acestora  le-a  dăruit  bisericilor. 

Atunci  multe  neamuri  au  venit  la  botez,  prin  minunile  făcute  de 
către  preoţii  prizonieri  capturaţi  mai  înainte,  în  timpul  împăratului 
Galienus,  printre  goţii,  celţii  şi  galaţii  din  Apus,  care  făcuseră  incur¬ 
siuni  împotriva  romanilor.  Iar  acum,  în  timpul  biruitorului  Constan¬ 
tin,  multe  dintre  neamuri  au  fost  luminate,  venind  la  Hristos. 
Indienii  cei  mai  de  dinăuntru  au  crezut  în  Hristos;  Meropios,  filo¬ 
soful  din  Tir,  a  intrat  acolo  pentru  a  descrie  locurile  şi  a-i  învăţa  pe 
aceştia  cuvântul  lui  Dumnezeu,  luându-i  cu  el  pe  ucenicii  lui  Ede- 
sios  şi  Frumentie.  Ca  prim  episcop  al  acestora  a  fost  hirotonit  Fru- 
mentie,  de  către  Atanasie. 

în  timpul  lui,  ivirii  au  crezut  şi  ei,  văzând  minunile  făcute  de  o 
femeie  creştină  prizonieră  şi  ceaţa  care  s-a  lăsat  peste  [ochii]  împă¬ 
ratului  lor  în  timp  ce  vâna.  Acestea  le  povesteşte  Rufin,  care  le-a 
auzit  de  la  însuşi  împăratul  ivirilor  Bakkurios.  Asemenea  şi  armenii 
au  crezut  în  timpul  lui  întru  totul,  iar  prin  Teridatis,  împăratul  lor, 
şi  prin  Grigorie,  episcopul  lor,  au  primit  mântuirea. 

Atunci  a  înflorit  viaţa  lui  Dorotei,  episcopul  Tirului,  care  a  păti¬ 
mit  multe  rele  în  timpul  lui  Diocleţian,  îndurând  şi  exiluri  şi  chi¬ 
nuri,  lăsând  foarte  multe  scrieri,  romane  şi  eline,  ca  unul  care  era 
foarte  experimentat  în  ambele  limbi  şi  era  preaînvăţat  prin  agerimea 
minţii.  Acesta  a  istorisit  cu  exactitate  despre  episcopii  Bizanţului  şi 
despre  multe  altele.  Acelaşi,  revenind  din  exil  şi  aflându-se  la  Sinod, 
a  venit  în  eparhia  sa  şi  a  stat  până  [în  timpul  lui]  Iulian  Apostatul.  Şi 
pentru  că  nu  pe  faţă,  ci  în  ascuns,  prin  demnitari,  [acest]  bărbat 
dezgustător  îi  asuprea33  pe  creştini,  fericitul  Dorotei  a  mers  din  nou 
la  Odyssopolis,  unde  a  fost  prins  de  către  demnitarii  lui  Iulian  şi, 
suferind  multe  ocări,  a  murit  în  chinuri  la  foarte  adânci  bătrâneţi, 
pentru  mărturisirea  lui  Hristos,  având  deja  107  ani. 

Anii  lumii  5817.  De  la  dumnezeiasca  întrupare:  317  ani. 

împăratul  romanilor  Constantin,  ani  32.21.  împăratul  perşilor 
Sabores,  ani  70.23.  Episcopul  Romei  Silvestru,  ani  28.25.  Episcopul 
Constantinopolului  Alexandru,  ani  23.6.  Episcopul  Ierusalimului 
Macarie,  ani  20.11.  Episcopul  Alexandriei  Alexandru,  ani  23.19. 
Episcopul  Antiohiei  Eustatie,  ani  18.11. 


33  în  text:  7tapo(vei.  Are  şi  sensul  de  „a  insulta”,  „a  face  lucruri  care  nu  se  cuvin”. 

în  acest  an,  iudeii  şi  perşii,  văzând  cum  creştinismul  înfloreşte 
în  Persia,  l-au  vorbit  de  rău  lui  Sabores,  împăratul  perşilor,  pe 
Simeon,  arhiepiscopul  Ctesifonului,  şi  pe  cel  al  Seleuciei,  ca  unii 
care-i  erau  împăratului  romanilor  prieteni  şi  ca  unii  care  îl  informau 
în  legătură  cu  lucrurile  din  Persia.  Astfel  încât,  pornindu-se  o  mare 
prigoană  în  Persia,  foarte  mulţi  s-au  împodobit  cu  mucenicia  cea 
pentru  Hristos,  între  care  şi  Usthaxades,  pedagogul  lui  Sabores,  şi 
arhiepiscopul  Simeon;  şi,  pe  lângă  mulţi  alţii,  100  de  clerici  şi 
episcopi  au  fost  martirizaţi  într-o  zi  şi  mulţimi  multe,  nenumărate. 
Iar  din  oraşe  oficialii  au  numărat  18000  de  martiri,  care  s-au  săvârşit 
prin  chinuri  îngrozitoare  şi  străine  firii  în  timpul  lui  Sabores  cel 
lipsit  de  Dumnezeu.  Atunci  au  fost  martirizaţi  şi  episcopul  Akep- 
simas,  preotul  Aeithalas  şi  Perbulia,  sora  arhiepiscopului  Simeon, 
împreună  cu  mulţi  alţii.  Preasfântul  Constantin  l-a  sfătuit  pe  îm¬ 
păratul  Sabores  prin  scrisori,  cerându-i  să  îi  cruţe  pe  creştini  şi  să 
oprească  o  astfel  de  cruzime.  Această  epistolă  este  alcătuită  minu¬ 
nat  şi  într-un  mod  plin  de  sfinţenie.  Dar  nu  l-a  convins. 

In  acelaşi  an,  Sfântul  Constantin  a  trimis-o  în  Ierusalim  pe 
fericita  Elena  cu  bani  şi  soldaţi  pentru  a  căuta  Crucea  cea  de  viaţă 
dătătoare  a  Domnului.  Macarie,  patriarhul  Ierusalimului,  întâlnin- 
du-se  cu  împărăteasa  cu  cinstea  cuvenită,  a  căutat  împreună  cu  ea 
doritul  Lemn  făcător  de  viaţă,  cu  linişte,  rugăciuni  însemnate  şi 
posturi.  Făcându-se  acestea,  s-a  arătat  în  scurtă  vreme  de  la  Dum¬ 
nezeu  locul,  indicându-i-se  aceluiaşi  Macarie  [locul]  în  care  se  înăl¬ 
ţau  templul  şi  statuia  demonului  necurat  Afrodita,  pe  care,  împuter¬ 
nicită  cu  autoritatea  imperială,  de  Dumnezeu  încununata  Elena  le-a 
dărâmat  în  scurtă  vreme,  săpând  din  temelii  cu  o  mulţime  de  meş¬ 
teri  şi  aruncând  pământul.  Acest  [templu  fusese]  zidit  în  chip 
strălucit  de  către  Aelius  Hadrianus. 

îndată  s-au  arătat  Sfântul  Mormânt  şi  locul  „Căpăţânii”  şi, 
înspre  răsărit,  aproape  de  acestea,  trei  cruci  îngropate.  Cercetând, 
au  găsit  şi  cuiele.  Dar  neştiind  care  va  fi  fost  Crucea  Domnului  şi 
întristându-se  foarte  fericita  Elena,  episcopul  cel  pe  drept  numit 
Macarie34  a  dezlegat  problema  prin  credinţă.  Căci,  aducând  o  femeie 
din  cele  de  vază  care  era  deznădăjduită  şi  aproape  pe  moarte  şi 
luând  fiecare  cruce,  au  descoperit-o  pe  cea  a  Domnului.  Căci  numai 


34  în  text:  o  Maicapioţ  4>epcovupoţ.  Se  face  referire  la  sensul  cuvântului  patcccpioc;  - 
„fericit”.  Deci  sintagma  s-ar  traduce  astfel:  „cel  pe  drept  numit  fericit”. 

ce  umbra  acesteia  a  atins-o  pe  bolnavă  şi  îndată  cea  fără  suflare  şi 
nemişcată  s-a  ridicat  imediat  prin  puterea  dumnezeiască,  slăvindu-L 
pe  Dumnezeu  cu  glas  mare. 

Preaevlavioasa  Elena,  luând  Lemnul  dătător  de  viaţă  cu  teamă  şi 
mare  bucurie,  o  parte  [din  el],  alături  de  cuie,  a  dus-o  fiului  [ei],  iar 
cealaltă  [parte],  aşezată  într-o  casetă  de  argint,  a  înmânat-o  episco¬ 
pului  Macarie  spre  pomenirea  generaţiilor  viitoare.  Atunci  a  porun¬ 
cit  să  se  zidească  biserici  la  Sfântul  Mormânt,  la  [locul]  „Căpăţânii” 
şi  în  numele  fiului  ei,  în  locul  unde  s-a  găsit  Lemnul  dătător  de 
viaţă,  la  Betleem  şi  pe  Muntele  Măslinilor.  Şi  astfel  a  revenit  la 
prealăudatul  Constantin;  întâmpinând-o  cu  bucurie  pe  acesta,  a  aşe¬ 
zat  partea  din  Lemnul  dătător  de  viaţă  într-o  cutie  de  aur,  pe  care  a 
dat-o  episcopului  spre  păstrare.  Iar  dintre  cuie,  pe  unele  le-a  bătut 
în  coiful  său,  iar  pe  celelalte  le-a  amestecat  cu  zăbala  calului  său,  ca 
să  se  împlinească  cele  spuse  de  prorocul  care  zice:  „în  ziua  aceea  va 
fi  sfântul  Domnului  Atotputernic  pe  zăbala  calului”35. 

Acest  prealăudat  Constantin  i-a  scris  celui  pe  drept  numit  Ma¬ 
carie  să  grăbească  construcţia  şi  a  trimis  şi  un  conducător  al  lucrării 
cu  mulţime  de  bani,  poruncind  să  se  clădească  la  Locurile  Sfinte  în 
aşa  fel,  încât  să  nu  existe  o  astfel  de  frumuseţe  în  toată  lumea;  şi  a 
scris  şi  conducătorilor  de  provincii  să  contribuie  la  lucrări  [într-o 
măsură]  importantă,  din  tezaurul  public.  Căci  împăratul  sărbătorea 
cu  bucurie  şi  îi  mulţumea  lui  Dumnezeu,  Cel  Care  a  făcut  asemenea 
bunătăţi  în  timpurile  lui. 

în  acelaşi  an  a  adormit  în  pace  şi  cel  pe  drept  numit  Macarie, 
patriarhul  Ierusalimului,  şi  i-a  urmat  la  tron  Maxim,  bărbat  blând  şi 
distins,  care  a  suferit  multe  chinuri  pentru  Dumnezeu  în  [timpul] 
prigoanei,  pierzându-şi  şi  ochiul  drept. 

în  această  vreme  fericita  Elena  a  adormit  în  Domnul,  [având]  80 
de  ani,  îndemnându-şi  mult  fiul  în  ceea  ce  priveşte  evlavia  întru 
Hristos.  Şi  a  fost  înmormântată  în  biserica  Sfinţilor  Apostoli  în 
Constantinopol,  pe  care  a  zidit-o  fiul  ei,  Constantin,  pentru  a  fi  în¬ 
mormântaţi  împăraţii  creştini  care  se  săvârşesc36.  Fericita  Elena  a 


35  Zaharia  14,  20.  în  ediţia  Anania  textul  este  astfel:  „în  ziua  aceea,  pe  frâul  fiecărui  cal 
va  fi  [scris] :  «Sfinţenie  Domnului  Atotţiitorului»”.  în  ediţia  Sfântului  Sinod  textul  este: 
„în  ziua  aceea  va  fi  scris  pe  clopoţeii  cailor:  «Sfânt  lui  Dumnezeu»”. 

36  Eusebiu  de  Cezareea  ( Viaţa  lui  Constantin  cel  Mare,  p.  144)  menţionează  că  trupul 
Sfintei  Elena  „a  fost  adus  în  cetatea  împărătească,  unde  a  fost  aşezat  între  mormintele 
împăraţilor”.  La  Vatican  se  păstrează  un  sarcofag  din  porfir  al  Sfintei  Elena  provenind 

fost  înmormântată  prima  în  aceasta,  fiind  cinstită  cu  pomeniri  stră¬ 
lucite  şi  cu  slujbe  de  toată  noaptea.  Iar  sfintele  fecioare  din  Ieru¬ 
salim  pe  care  întru  Dumnezeu  înţeleaptă  Elena,  găzduindu-le  ea 
însăşi,  le-a  servit  la  mese  ca  o  slujitoare  au  fericit-o  tot  timpul  prin 
pomeniri  sfinte. 

Lui  Eusebiu  al  lui  Pamphilos  împăratul  i-a  poruncit  să  alcătu¬ 
iască  pentru  bisericile  din  Constantinopol  cărţi  sfinte,  dându-i 
acestuia  şi  bani  publici37. 

Anii  lumii  5818.  De  la  dumnezeiasca  întrupare:  318  ani. 

împăratul  romanilor  Constantin,  ani  32.22.  împăratul  perşilor 
Sabores,  ani  70.24.  Episcopul  Romei  Silvestru,  ani  28.26.  Episcopul 
Constantinopolului  Alexandru,  ani  23.7.  Episcopul  Ierusalimului 
Macarie,  ani  20.12.  Episcopul  Alexandriei  Alexandru,  ani  23.20.  Al 
23-lea  episcop  al  Antiohiei  Eustatie,  ani  18.12. 

în  acest  an,  preaevlaviosul  Constantin  biruitorul,  pornind  cu 
armata  împotriva  germanilor,  sarmaţilor  şi  goţilor,  a  dobândit  o 
mare  victorie  prin  puterea  Crucii  şi,  pustiindu-i  pe  aceştia,  i-a  adus 
în  cea  mai  de  pe  urmă  robie.  în  acelaşi  an,  rezidind  Drepana  în 
cinstea  lui  Lucian,  martirul  de  acolo,  a  numit-o  Elenopolis,  cu 
acelaşi  nume  ca  al  mamei  sale. 

Eusebiu  al  lui  Pamphilos,  scriind  cetăţenilor  lui  şi  tâlcuind  cu¬ 
vintele  spre  înţelegere,  mărturiseşte  toată  ortodoxia  Simbolului  cre¬ 
dinţei  celei  expuse  în  Niceea  de  către  Părinţi.  Atanasie,  în  epistola 
către  africani38,  îl  mărturiseşte  pe  Pamphilos  ca  primind  termenul 
„deofiinţă”.  Iar  Teodoret  spune  că  Eusebiu  cel  al  lui  Pamphilos  a  fost 
împreună-cugetător  cu  arienii39,  cu  Eusebiu  al  Nicomidiei  şi  cu  cei 


din  mausoleul  din  Via  Labicana  ( The  Chronicle,  p.  43).  Listele  mormintelor  imperiale 
din  biserica  Sfinţilor  Apostoli  din  Constantinopol  menţionează  că  acolo  se  păstra  şi 
trupul  Sfintei  Elena. 

37  Eusebiu  de  Cezareea,  Viaţa  lui  Constantin  cel  Mare,  pp.  173-174.  Era  vorba  despre  50 
de  exemplare,  scrise  pe  pergament.  Se  presupune  că  unul  dintre  aceste  manuscrise  este 
celebrul  Codex  Sinaiticus,  datat  în  secolul  al  IV-lea. 

38  Scrisoarea  este  publicată  în  Migne,  P.G.,  t.  26,  c.  1029-1048.  Cf.  Teodoret  episcopul 
Cirului,  Istoria  bisericească,  pp.  114-115. 

39  V.  Teodoret  episcopul  Cirului,  Istoria  bisericească,  p.  66.  Eusebiu  al  Cezareei  este 
menţionat  printre  cei  care  aveau  aceeaşi  credinţă  cu  arienii,  evenimentele  relatate  sunt 
însă  diferite  (v.  şi  The  Chronicle,  p.  45). 

împreună  cu  acesta,  din  care  cauză  a  contribuit  şi  la  caterisirea  divi¬ 
nului  Eustatie  al  Antiohiei,  cu  care  [arieni]  convingându-1  şi  pe  îm¬ 
părat  că  este  cu  dreptate  să  fie  caterisit  acela,  l-a  făcut  să  îl  exileze  în 
Illyricum. 

23.25.27.8.13.21.13. 

în  acest  an  a  început  să  se  construiască  în  Antiohia  biserica  cea 
octogonală40. 

24.26.28.9.14.22.14. 

în  acest  an,  Constantin  cel  evlavios,  trecând  Dunărea,  a  ridicat 
peste  ea  un  pod  de  piatră41  şi  i-a  supus  pe  sciţi. 

Al  XXII-lea  episcop  al  Romei,  Marcu:  2  ani. 

25.27.1.10.15.23.15. 

în  acest  an,  zidind  Constantin  cel  evlavios  Constantinopolul,  a 
decretat  ca  acesta  să  fie  o  nouă  Romă  şi  a  poruncit  să  aibă  senat.  A 
ridicat  şi  o  coloană  de  porfir42  şi  pe  ea  o  statuie  a  lui,  din  locul  unde 
a  început  să  zidească  oraşul,  în  partea  de  Apus  a  porţii  ce  ieşea  spre 
Roma;  a  împodobit  oraşul  şi  a  adus  în  el  din  toate  provinciile  şi 
oraşele  orice  lucrare  se  afla  spre  înfrumuseţare  şi  statui,  şi  din 
bronz,  şi  din  marmură43. 

Episcopul  Alexandriei  Atanasie:  46  ani. 

26.28.2.11.16.1.16. 

în  acest  an,  Constantin  cel  evlavios  a  sporit  nimicirea  idolilor  şi 
a  templelor  lor  şi  pe  alocuri  [acestea]  erau  dărâmate.  Iar  veniturile 
acestora  se  dădeau  bisericilor  lui  Dumnezeu. 


40  în  text:  to  OKT&yoivov  icupiaicov.  Biserica  din  Antiohia  este  descrisă  şi  în  Eusebiu  DE 
Cezareea,  Viaţa  Iui  Constantin  cel  Mare,  p.  145. 

41  Este  vorba  despre  podul  roman  de  la  Sucidava  (Celei). 

42  Coloana  de  porfir  ridicată  de  Constantin  cel  Mare  se  păstrează  şi  astăzi  în 
Constantinopol;  despre  aceasta,  v.  Cyril  Mango,  „Constantine’s  Porphyry  Column  and 
the  Chapel  of  St.  Constantine”,  în:  AeĂziov  uţţ  Xpicmavnc rfr  ApxaioXoyiK /fa  Ezaipdaq, 
7TEp(o5o<;  A t6|io<;  A '  (1964-1965),  pp.  103-110. 

43  Despre  statuile  din  Constantinopol,  v.  Sarah  BASSET,  The  Urban  Image  of  Late  Antique 
Constantinople,  Cambridge,  2004,  passim. 

Anii  lumii  5823.  De  la  dumnezeiasca  întrupare:  323  ani. 

împăratul  romanilor  Constantin,  ani  32.27.  împăratul  perşilor 
Sabores  ani,  70.29.  Episcopul  Romei  Iulius,  ani  13.1.  Episcopul 
Constantinopolului  Alexandru,  ani  23.12.  Episcopul  Ierusalimului 
Macarie,  ani  20.17.  Episcopul  Alexandriei  Atanasie,  ani  46.2. 
Episcopul  Antiohiei  Eustatie,  ani  18.17. 

în  acest  an,  bazilica  din  Nicomidia  s-a  aprins  de  foc  divin. 

28.30.2.13.18.3.18. 

în  acest  an,  urmând  să  vină  cel  de-al  şaptelea  an  al  indictio- 
nului,  s-a  făcut  foamete,  bântuind  mai  tare  în  Răsărit,  încât  sate  din 
acele  părţi,  adunând  mulţime  multă,  au  venit  împotriva  ţinutului 
antiohienilor  şi  Cirului,  unii  peste  alţii,  şi  răpeau  noaptea  proviziile, 
iar  pe  urmă  ziua  intrau  în  hambare  şi  în  depozite  şi,  pe  toate  pră- 
dându-le,  jefuiau  şi  plecau.  Şi  un  modius 44  de  grâu  s-a  făcut  400  de 
arginţi.  Marele  Constantin  a  dăruit  bisericilor  din  oraşe  măsuri  de 
grâu  spre  hrana  permanentă  a  văduvelor,  a  săracilor  din  casele 
pentru  străini  şi  a  clericilor.  Iar  biserica  din  Antiohia  a  primit  36000 
de  măsuri  de  grâu.  în  acelaşi  an,  având  loc  în  Cipru  un  cutremur 
foarte  puternic,  a  fost  distrus  oraşul  Salamina  şi  multă  mulţime  a 
fost  afectată. 

Episcopul  Antiohiei  Eulalios:  3  ani. 

29.31.3.14.19.4.1. 

în  acest  an,  Dalmatios  a  fost  proclamat  cezar.  Kalokairos, 
tiranul  în  insula  Cipru,  nu  a  rezistat  atacului  romanilor.  Şi,  fiind 
învins,  a  fost  ucis  în  Tarsul  Ciliciei  împreună  cu  cei  care  au  cauzat 
aceasta,  fiind  ars  de  viu  de  către  cezarul  Dalmatios.  în  acelaşi  an, 
Arie,  rechemat  din  exil  -  pentru  o  aşa-zisă  prefăcută  pocăinţă  -  şi 
trimis  în  Alexandria,  nu  a  fost  primit  de  către  Atanasie. 


44  Modius  era  o  unitate  de  măsură  a  volumului,  folosită,  între  altele,  şi  pentru  cereale. 
Volumul  unui  modius  a  variat  de-a  lungul  timpului.  V.  The  Oxford  Dictionary  of 
Byzantium,  voi.  2,  Oxford  University  Press,  New  York,  1991,  p.  1388. 

30.32.4.15.20.5.2. 

în  acest  an  s-au  sărbătorit  în  chip  foarte  plin  de  dărnicie  cei  30 
de  ani  [de  domnie]  ai  lui  Constantin  cel  preaevlavios  şi  biruitor45.  Şi 
o  stea  s-a  arătat  ziua  pe  cer  în  Antiohia,  în  partea  de  răsărit,  scoţând 
fum  puternic  ca  dintr-un  cuptor,  de  la  ceasul  al  treilea  până  la 
ceasul  al  cincilea. 

Arie,  împreună  cu  Eusebiu  al  Nicomidiei  şi  cu  cei  care  cugetau 
la  fel  cu  el,  s-a  ridicat,  dând  împăratului,  care  era  însetat  pentru 
unirea  celor  dezbinaţi,  declaraţii  de  ortodoxie  cu  jurăminte.  Şi  l-au 
convins  pe  acesta  că  sunt  de  acord  cu  Părinţii  cei  din  Niceea,  min¬ 
ţind.  înşelat46  de  ei,  împăratul  s-a  mâniat  împotriva  lui  Atanasie, 
pentru  că  nu  i-a  primit  pe  Arie  şi  pe  Euzoios,  cei  caterisiţi  de 
Alexandru;  pe  atunci  Euzoios  era  diacon.  Şi,  găsind  prilej  Eusebiu  şi 
cei  împreună  cu  el,  se  luptau  împotriva  lui  Atanasie,  care  era  apă¬ 
rător  al  dreptei  credinţe. 


Anii  lumii  5827.  De  la  dumnezeiasca  întrupare:  327  ani. 


împăratul  romanilor  Constantin,  ani  32.31.  împăratul  perşilor 
Sabores,  ani  70.33.  Episcopul  Romei  Iulius,  ani  15.5.  Episcopul 
Ierusalimului  Maxim,  ani  6.1.  Episcopul  Alexandriei  Atanasie,  ani 
46.6.  Episcopul  Antiohiei  Eulalios,  ani  3.3. 


în  acest  an,  cei  din  jurul  lui  Eusebiu  al  Nicomidiei,  împreună  cu 
melitienii47,  au  găsit  ca  instrument  al  răutăţii  mânia  împăratului 
împotriva  lui  Atanasie,  determinată  de  faptul  că  [acesta]  nu  i-a  pri¬ 
mit  pe  Arie  şi  pe  Euzoios  după  aşa-zisa  lor  întoarcere  -  de  fapt,  una 
falsă  -,  şi  pregăteau  cele  împotriva  lui  Atanasie.  Mai  întâi,  i-au  vor¬ 
bit  de  rău  acestuia  despre  hirotonia  lui  Atanasie,  chiar  dacă  Apo- 
linarie  Şirul  a  mărturisit  îndelung  pentru  hirotonia  lui  Atanasie;  în 
al  doilea  rând,  în  legătură  cu  veşmântul  de  in  despre  care  duşmanii 
calomniau  că  îl  poartă  sfântul;  în  al  treilea  rând,  în  legătură  cu  Filu- 


45  Eusebiu  al  Cezareei  oferă  amănunte  cu  privire  la  sărbătorirea  celor  30  de  ani  de 
domnie  (tricennalia),  prilej  cu  care  a  ţinut  şi  o  cuvântare  în  faţa  împăratului;  v.  Eusebiu 
de  Cezareea,  Viaţa  lui  Constantin  cel  Mare,  pp.  178, 189-216. 

»  Zl  A 

In  text:  7rapa7reio0eu;. 

47  Adepţii  lui  Meletie,  episcop  al  oraşului  Lykopolis,  care  formaseră  o  grupare  proprie 
în  Egipt;  v.  The  Chronicle,  p.  39. 

men,  căruia,  minţind,  spuneau  că  i-a  trimis  mult  aur  spre  a  unelti 
[împotriva]  împăratului. 

Şi,  chemându-1  împăratul  pe  Atanasie  şi  găsindu-le  pe  toate 
false,  l-a  trimis  cu  scrisori  şi  cu  multă  cinste  în  Alexandria.  în  acelaşi 
an,  în  Mareotes,  a  fost  pusă  la  cale  şi  uneltirea  lui  Ischyras  împotriva 
lui  Atanasie.  Acest  Ischyras,  făcându-se  el  însuşi  preot,  cutreiera 
săvârşind  slujbe.  Fiindcă  aflase  aceasta,  Atanasie  l-a  împiedicat  de  la 
[o  asemenea]  îndrăzneală  prin  Macarie  preotul.  Iar  acesta,  plecând, 
s-a  dus  la  Eusebiu  al  Nicomidiei,  acuzându-1  pe  Atanasie  că  a  arun¬ 
cat48  vase  sfinte  din  altar  în  timpul  săvârşirii  Sfintelor  Taine  şi  că  a 
ars  cărţi  sfinte  prin  intermediul  lui  Macarie.  Au  minţit  că  foloseşte 
celebra  mână  a  lui  Arsenie  pentru  magie,  vorbindu-1  astfel  de  rău 
fără  ruşine  pe  sfânt. 

Aflând  împăratul  calomniile  împotriva  lui  Atanasie,  i-a  îngăduit 
mai  întâi  lui  Dalmatios,  propriul  său  nepot,  ce  se  afla  în  Antiohia,  să 
cerceteze.  Apoi  a  transferat  procesul  în  Cezareea.  Atanasie  l-a  amâ¬ 
nat  din  cauza  lui  Eusebiu  al  lui  Pamphilos,  [şi  atunci]  a  fost  judecat 
în  Tir  de  către  împotrivitorii  adevărului,  adică  Eusebiu  al  Nicomi¬ 
diei,  [care]  l-a  înşelat  pe  împărat  cum  că  ar  avea  dorinţa  [de  a  vedea] 
construcţiile  de  la  Locurile  Sfinte  şi  de  a  se  afla  la  inaugurarea  lor. 
Pe  acesta  l-a  şi  trimis  cu  mare  cinste,  poruncind  să  se  şteargă  acuza¬ 
ţiile  cele  împotriva  lui  Atanasie,  şi  astfel  să  se  afle  la  sărbătoarea 
inaugurării  împreună  cu  Atanasie. 

Reunindu-se  deci  ei  în  Tir,  s-a  aflat  [acolo]  şi  Maxim  al  Ierusa¬ 
limului,  neştiind  uneltirile  cele  împotriva  lui  Atanasie.  Intrând  Ata¬ 
nasie  în  adunarea  celor  care  cugetau  rău,  a  risipit  ca  pe  o  pânză  de 
păianjen  calomniile  acuzatorilor,  încât  aceştia,  când  s-au  văzut 
[arătaţi]  mincinoşi,  înfuriaţi,  au  tulburat  totul  şi  au  strigat:  „Luaţi-1 
pe  vrăjitor  toţi  şi  astupaţi-i  gura!”  Cezarul  Dalmatios,  nepotul  împă¬ 
ratului,  de-abia  l-a  salvat  cu  o  mână  de  soldaţi  pe  Atanasie,  pe  care 
urmau  să-l  omoare.  Atunci  a  apărut  în  Tir  Arsenie,  după  pronia  lui 
Dumnezeu,  şi,  discutând  despre  închipuirea  împotriva  lui,  duşmanii 
s-au  întors  la  calomnia  în  legătură  cu  Ischyras. 

Atanasie,  din  cauza  uneltirilor  de  nesuportat  împotriva  lui,  a 
plecat  din  Tir.  Punând  la  cale  un  gest  ţinând  cont  de  o  singură 
parte,  cei  care  cugetau  ca  Arie  l-au  caterisit  în  absenţă  pe  Atanasie 


48  în  text:  Kared^avtoq.  S-ar  mai  putea  traduce  prin  „a  spart”.  Cf.  Teodoret  episcopul 
Cirului,  Istoria  bisericească,  p.  88. 

şi,  împărtăşindu-se  împreună  cu  Arie  şi  Euzoios,  i-au  trimis  pe 
aceştia  în  Alexandria.  Şi  astfel  au  venit  cu  mâinile  însângerate  la  inau¬ 
gurare.  Conducător  al  tuturor  răutăţilor  era  Eusebiu  al  Nicomidiei. 

Se  spune  cu  adevărat  că  Marele  Atanasie,  plecând  din  Tir,  a 
mers  la  Ierusalim  şi,  făcând  rugăciuni,  ungând  cu  Sfântul  Mir  şi 
sfinţind  casele  de  rugăciune  înainte  de  venirea  celor  lipsiţi  de  evla¬ 
vie,  a  ajuns  la  împărat  şi  i-a  explicat  totul  în  legătură  cu  el.  Iar  prea- 
lăudatul  Constantin,  minunându-se  de  viclenia  potrivnicilor  acestuia, 
învrednicindu-1  cu  mare  cinste,  l-a  trimis  cu  scrisori  în  Alexandria. 

După  revenirea  de  la  inaugurare,  potrivnicul  oricărei  evlavii, 
Eusebiu  al  Nicomidiei,  precum  şi  Theognis,  Ursakios  şi  Patrophilos, 
mergând  în  Bizanţ  şi  trecând  sub  tăcere  primele  acuzaţii  împotriva 
lui  Atanasie,  au  adus  drept  martori  mincinoşi  patru  episcopi  având 
hirotonie,  care  au  îndrăznit  să  spună  cu  jurământ  că  l-au  auzit  pe 
Atanasie  ameninţând  că  va  opri  transportul  de  grâu  ce  venea  din 
Egipt  în  Bizanţ.  De  aceea,  îndemnându-1  la  mânie  pe  iubitorul  de 
Hristos  împărat,  au  făcut  ca  marele  Atanasie  să  fie  exilat  la  Triberis, 
în  Galia.  Fiind  exilat  Atanasie,  Arie  făcea  tulburare  din  nou  în  Egipt. 
Când  a  aflat,  împăratul  a  trimis  după  el  şi  l-a  întrebat  dacă  este  de 
acord  cu  dogmele  cele  de  la  Niceea  în  legătură  cu  Cel  deofiinţă.  Iar 
acesta  a  spus  cu  jurământ  că  este  de  acord,  lucrând  viclenie  şi  acum, 
ca  totdeauna  -  căci  a  alcătuit  două  cărţi:  una  în  favoarea  termenului 
homousios 49  şi  alta  împotriva  lui,  pe  care  el  singur  a  scris-o,  în 
vreme  ce  pe  prima  a  scris-o  un  altul.  Jurând  deci  că  aşa  crede,  l-a 
convins  pe  împărat  să  poruncească  ca  să  fie  primit  în  Biserica  sobor¬ 
nicească;  aflând  Sfântul  Alexandru  acest  lucru,  a  plâns  dinaintea  lui 
Dumnezeu,  în  biserica  numită  „Irina”.  Şi,  mai  repede  decât  o  vorbă, 
dreptatea  divină  l-a  mutat  pe  Arie  în  locuri  vrednice  de  cele  ce  se 
scurgeau  prin  limba  [sa] ,  tăindu-1  din  viaţă  în  prezent  şi  în  viitor;  i-au 
căzut  pe  jos  măruntaiele  în  murdărie,  în  timpul  în  care  voia  să  intre 
cu  nevrednicie  în  lăcaşurile  sfinte. 

Acestea  s-au  întâmplat  în  al  treizeci  şi  unulea  an  al  [domniei] 
Marelui  Constantin,  fiind  Sfântul  Alexandru  episcop  în  Constanti- 
nopol,  şi  nu  cum  spune  Eusebiu  singur,  cum  că  Eusebiu  al  Nicomi¬ 
diei,  când  a  pus  la  cale  cele  împotriva  lui  Atanasie  la  inaugurare, 
avea  tronul  Constantinopolului.  Căci  aceasta  şi  din  grupul  anilor  se 
arată  [a  fi]  o  minciună,  deoarece  Constantin  a  împărăţit  cu  totul 


49  'Oţiooumo<;  -  „deofiinţă”. 

timp  de  32  de  ani.  Acesta,  după  primul  deceniu,  în  al  treisprezecelea 
an  al  [domniei]  sale,  venind  în  Bizanţ,  l-a  găsit  episcop  pe  Mitrofan 
cel  de  dinaintea  lui  Alexandru,  apoi  a  fost  episcop  Alexandru  23  de 
ani.  De  la  începutul  împărăţiei  lui  Constantin  cel  Mare  până  la  ador¬ 
mirea  lui  Alexandru  sunt  37  de  ani,  pe  care  Constantin  nu  i-a  ajuns. 
Şi  astfel,  din  numărul  anilor,  se  vede  că  Eusebiu  nu  urcă  pe  tronul 
Constantinopolului  în  timpul  lui  Constantin.  Se  vede  şi  din  cele 
spuse  mai  sus  în  legătură  cu  Arie  şi  Atanasie.  Căci  exilul  lui  Atanasie 
şi  sfârşitul  lui  Arie  au  avut  loc  după  cel  de-al  treizecilea  an  al  lui 
Constantin  şi  după  inaugurarea  Ierusalimului.  Iar  marele  Alexandru 
încă  trăia. 

Al  XXV-lea  episcop  al  Antiohiei,  Eufronie:  8  ani. 

32.34.6.17.2.7.1. 

în  anul  acesta,  Eustatie,  un  preot  din  Constantinopol,  care  căuta 
să  ducă  o  viaţă  apostolică  şi  ajunsese  la  cea  mai  înaltă  măsură  a 
virtuţii,  a  fost  cunoscut  ca  făcând  fapte  mari;  [la  fel]  şi  Zenobie  arhi¬ 
tectul,  cel  care  a  construit  Martyrionul50  din  Ierusalim  din  porunca 
lui  Constantin. 

în  acelaşi  an,  mulţi  dintre  asirienii  din  Persia  au  fost  vânduţi  în 
Mesopotamia  de  către  saracini,  iar  perşii  au  declarat  război  roma¬ 
nilor.  Mergând  Constantin  cel  evlavios  în  cetatea  nicomidienilor  - 
căci  pornise  împotriva  perşilor  s-a  îmbolnăvit  şi  a  adormit  în 
pace,  învrednicindu-se  de  Sfântul  Botez  de  la  Eusebiu  al  Nicomidiei, 
[care  fusese]  mutat  la  Constantinopol,  după  cum  spun  unii  din  cei 
care  gândesc  ca  Arie.  [Acest  fapt]  este  fals,  după  cum  se  dovedeşte, 
căci  a  fost  botezat  la  Roma,  de  către  Silvestru,  cum  am  demonstrat 
mai  înainte.  Şi  a  trăit  toţi  anii  vieţii  sale  în  număr  de  65,  domnind  31 
de  ani  şi  10  luni.  Scriind  diate,  a  lăsat  împărăţia  celor  trei  fii  ai  săi: 
Constantin,  Constans  şi  Constantius.  Şi-a  exercitat  puterea  cu  evla¬ 
vie  şi  blândeţe,  fiind,  prin  purtarea  de  grijă  a  lui  Dumnezeu,  primul 
împărat  al  creştinilor,  şi  a  învins  mulţi  barbari  din  Britania  până  în 
Persia  şi  pe  tiranii  de  acelaşi  neam,  nimicindu-i  cu  puterea  de  viaţă 
dătătoarei  Cruci.  Şi  şi-a  încredinţat  diatele  unui  preot  arian  care 


50  Martyrionul  desemna  o  biserică  sau  o  anexă  a  acesteia  în  care  se  păstra,  de  obicei, 
trupul  unui  martir;  v.  The  Oxford  Dictionary  ofByzantium,  voi.  2,  pp.  1308-1309. 

fusese  adus  de  către  Constantia,  sora  sa,  însărcinându-1  pe  acesta  să 
nu  le  dea  nimănui,  cu  excepţia  lui  Constantius,  împăratul  Răsări¬ 
tului.  Şi  a  poruncit  ca  Atanasie  să  revină  din  exil. 

Venind  din  Răsărit,  Constantius  a  aşezat  trupul  tatălui  său  în 
[biserica]  Sfinţilor  Apostoli51.  Necuviosul  preot  arian,  dându-i  lui 
Constantius  diatele,  a  căpătat  mare  îndrăzneală  la  împărăţie  şi  a 
convins-o  pe  însăşi  împărăteasa  să  creadă  ca  arienii,  avându-1  ca 
împreună-lucrător  pe  Eusebiu  al  Nicomidiei  şi  pe  arienii  care  cuge¬ 
tau  la  fel  cu  el. 


Anii  lumii  5829.  De  la  dumnezeiasca  întrupare:  329  ani. 

împăratul  romanilor  Constantius,  ani  24.1.  împăratul  perşilor 
Sabores,  ani  70.35.  Episcopul  Romei  Iulius,  ani  15.7.  Episcopul 
Constantinopolului  Alexandru,  ani  23.18.  Episcopul  Ierusalimului 
Maxim,  ani  6.3.  Episcopul  Alexandriei  Atanasie,  ani  46.8.  Episcopul 
Antiohiei  Eufronie,  ani  8.2. 

în  acest  an,  săvârşindu-se  Constantin  cel  Mare  şi  Sfânt,  cei  trei 
fii  [ai  lui]  au  luat  conducerea  [împărăţiei]  romanilor,  în  Răsărit 
Constantius,  în  Galii  Constans  şi  Constantin  în  Italia.  Constantius, 
chemându-1  din  exil  pe  Atanasie,  l-a  trimis  în  Alexandria  cu  scrisori 
de  recomandare.  Pe  acesta  alexandrinii  şi  mai  ales  clerul  l-au  primit 
cu  multă  bucurie.  Iar  Eusebiu  al  lui  Pamphilos,  în  primul  discurs 
împotriva  lui  Marcellus  şi  în  cel  de-al  treilea,  îi  acuză  vehement  pe 
cei  care  îndrăznesc  să  îl  numească  „zidire”  pe  Fiul  lui  Dumnezeu. 
Socrate,  aducând  aceste  exemple,  îl  apără  pe  Eusebiu,  grăbindu-se 
să  arate  că  nu  cugeta  ca  arienii.  într-adevăr,  însă  îl  arată  pe  acesta  ca 
nestatornic  în  cugetare  şi  spunând  lucrurile  în  mod  diferit  după 
vremi52.  [Eusebiu]  a  murit  îndată  după  Marele  Constantin,  lăsându-1 
pe  Acachie,  ucenicul  [său],  urmaş  la  tronul  Cezareei,  un  bărbat 


51  Biserica  Sfinţilor  Apostoli  din  Constantinopol  şi  complexul  acesteia  au  fost  folosite  ca 
necropolă  imperială  până  în  secolul  al  X-lea.  Ctitoria  lui  Constantin  cel  Mare  este 
descrisă  în  Eusebiu  DE  CEZAREEA,  Viaţa  lui  Constantin  cel  Mare,  p.  182.  Sarcofagul  lui 
Constantin  cel  Mare,  din  care  se  păstrează  un  fragment  la  Muzeul  Arheologic  din 
Constantinopol,  se  afla  într-un  mausoleu,  numit  în  surse  fipoiov. 

52  Despre  viaţa  şi  opera  lui  Eusebiu  al  Cezareei,  v.  Emilian  Popescu,  „Studiu  intro¬ 
ductiv”,  în:  Eusebiu  de  Cezareea,  Viaţa  lui  Constantin  cel  Mare,  pp.  5-60;  Pr.  prof.  dr. 
Ioan  G.  Coman,  Patrologie,  voi.  III,  Editura  Institutului  Biblic  şi  de  Misiune  al  Bisericii 
Ortodoxe  Române,  Bucureşti,  1988,  pp.  482-518. 

învăţat  care  a  scris  şi  Symmikta,  totuşi  foarte  înclinat  spre  arieni, 
adică  spre  a  cugeta  asemenea  dascălului  său53. 

în  acest  an,  Sabores,  împăratul  perşilor,  a  venit  în  Mesopotamia, 
împresurând  Nisibis,  l-a  asediat  63  de  zile  şi,  neizbutind  să  îl  cu¬ 
cerească,  a  plecat.  Iacob,  episcopul  nisibitenilor,  trăind  în  evlavie,  a 
dobândit  cu  uşurinţă  prin  rugăciuni  ceea  ce  dorea:  sperând  perşii  să 
distrugă  Nisibis,  acesta  a  făcut  să  le  fie  dezminţită  nădejdea.  Căci 
îndată  s-au  retras  [din  faţa]  cetăţii  alungaţi  de  puterea  rugăciunii  şi, 
ajungând  în  ţara  lor,  au  găsit  molimă  şi  foamete,  care  s-au  arătat  ca 
plată  a  lipsei  de  evlavie  pe  care  au  săvârşit-o.  Dalmatios  cezarul,  în¬ 
dată  după  săvârşirea  lui  Constantin,  a  fost  ucis  de  către  soldaţi,  omorul 
nefiind  poruncit  de  Constantius,  dar  nici  împiedicat  de  acesta. 

2.36.8.19.4.9.3 

în  acelaşi  an,  fiind  ucis  tânărul  Dalmatios  de  către  soldaţi, 
plănuiau  să  îi  omoare  deopotrivă  şi  pe  Gallus  şi  pe  Iulian,  copiii  lui 
Constantius,  fratele  lui  Constantin  cel  Mare.  Dar  pe  Gallus  l-a  salvat 
boala,  iar  pe  Iulian,  pruncia.  Constantius,  deşi  mai  întâi  a  acceptat 
„deofiinţimea”,  s-a  schimbat  mai  apoi  din  cauza  uşurătăţii54  minţii, 
dar  şi  prin  înşelăciunea  preotului  arian  şi  a  lui  Eusebiu,  cel  dintâi 
dintre  eunuci,  şi  a  lui  Eusebiu  al  Nicomidiei  şi  a  celor  din  jurul 
acestora. 


Anii  lumii  3831.  De  la  dumnezeiasca  întrupare:  331  ani. 

împăratul  romanilor  Constantius,  ani  24.3.  împăratul  perşilor 
Sabores,  ani  70.37.  Episcopul  Iulius  al  Romei,  15.9.  Episcopul 
Constantinopolului  Alexandru,  ani  23.20.  Episcopul  Ierusalimului 
Maxim,  ani  6.5.  Episcopul  Alexandriei  Atanasie,  ani  46.10.  Episcopul 
Antiohiei  Eufronie,  ani  8.4. 

în  acest  an,  Constantin,  fiul  Marelui  Constantin,  a  venit  împo¬ 
triva  părţilor  lui  Constans,  fratele  lui;  şi  dându-se  o  luptă,  a  fost  ucis 
de  soldaţi.  Şi  a  stăpânit  Constans  singur  peste  tot  pământul  Apu¬ 
sului.  Constantius,  împărăţind  peste  Răsărit,  i-a  dat  pe  Gallus  şi  pe 


53  Acachie  a  fost  episcop  al  Cezareei  între  340  şi  366.  Despre  opiniile  sale,  v.  I.G. 
Coman,  Patrologie,  voi.  III,  pp.  519-521. 

54  în  text:  KOu<t>6rr|Ti. 

Iulian  să  fie  educaţi  într-un  sat  numit  Demakelle,  ce  era  în  apro¬ 
pierea  Cezareei  Capadociei.  Aceşti  doi  fraţi  s-au  arătat  dornici  să 
devină  anagnoşti  şi  să  zidească  o  biserică  Sfântului  Mucenic  Mamas. 
în  locul  care  i-a  revenit  lui  Iulian  să  zidească,  în  acesta  pământul  nu 
primea  [construcţia].  Şi,  tunzându-şi  părul,  se  prefăcea  [că  face] 
asceză  monahală. 

Constantius  şi  Constans  au  legiuit  ca  iudeii  să  nu  cumpere  robi, 
aceştia  fiind  confiscaţi  în  folosul  public.  Iar  dacă  [vreunul]  ar  în¬ 
cerca  să  taie  împrejur  vreun  rob,  să  fie  pedepsit  prin  sabie  şi  să  i  se 
confişte  [bunurile]. 

4.38.10.21.6. ^5. 

în  acest  an,  Constantius  a  construit  Amida,  înconjurând-o  cu 
ziduri  îndrăzneţe.  A  zidit  şi  Constantia,  cea  numită  înainte  cetatea 
lui  Antonie,  redenumind-o  pe  aceasta  după  [numele]  lui,  [cetatea] 
aflându-se  la  distanţă  de  700  de  stadii  de  Amida,  către  miazăzi55. 

Episcopul  Ierusalimului  Chirii:  15  ani. 

5.39.11.22.1.12.6. 

în  acest  an,  ţinându-se  un  sinod  în  Antiohia  cu  190  de  episcopi, 
pe  care  i-a  condus  Eusebiu  al  Nicomidiei,  Eusebiu  al  Emesei  a  fost 
avansat  ca  episcop  al  Alexandriei.  Cum  acesta  nu  a  acceptat,  cu 
toate  că  era  sabelian,  l-au  trimis  pe  Grigorie  arianul  cu  multă  oaste 
şi  cu  un  general  [pe  nume]  Syrianos  pentru  a-1  alunga  pe  Atanasie 
de  pe  tronul  Alexandriei,  sau  să  îl  omoare.  Atunci  Atanasie,  primind 
cu  înţelepciune  sfat  de  la  Dumnezeu,  a  plecat  alături  de  cântăreţii 
bisericii  [şi]  a  scăpat  de  moartea  care  îl  ameninţa. 

Cum  Eusebiu  nu  a  fost  acceptat  de  cei  din  Alexandria  [...]  au 
schimbat  credinţa,  primindu-1  pe  faţă  pe  Arie  şi  după  moarte.  Şi, 
scriind  o  a  doua  expunere  a  credinţei,  au  trecut  sub  tăcere  „deofiin- 
ţimea”.  Au  făcut  atunci  inaugurarea  bisericii  Antiohiei,  pe  care  a 
zidit-o  Constantin  cel  Mare.  în  acelaşi  an,  Antiohia  s-a  aflat  în  pri¬ 
mejdie  din  cauza  unor  mari  cutremure,  timp  de  trei  zile.  Biserica 
inaugurată  era  de  formă  sferică,  zidită  de  şase  ani,  temelia  fiind  pusă 
de  Constantin  cel  Mare  şi  completată  şi  inaugurată  de  Constantius. 


55  Amida  a  fost  identificată  cu  Dyarbakir,  iar  Constantia  (Antoniopolis)  cu  Viranşehir, 
ambele  în  Turcia  de  astăzi;  v.  The  Chronicle,  p.  59. 

Anii  lumii  5834.  De  la  dumnezeiasca  întrupare:  334  ani. 

împăratul  romanilor  Constantius,  ani  24.6.  împăratul  perşilor 
Sabores,  ani  70.40.  Episcopul  Romei  Iulius,  ani  15.12.  Episcopul 
Constantinopolului  Alexandru,  ani  23.23.  Episcopul  Ierusalimului 
Chirii,  ani  15.2.  Episcopul  Alexandriei  Atanasie,  ani  46.13.  Episcopul 
Antiohiei  Eufronie,  ani  8.7. 

în  acest  an  Constantius  a  triumfat,  învingându-i  pe  asirieni56. 
Sabores,  împăratul  perşilor,  pe  lângă  relele  sale,  i-a  prigonit  pe 
creştinii  pe  care  îi  avea  sub  autoritatea  sa.  Constans,  în  Apus,  i-a 
zdrobit  pe  franci.  Având  loc  un  mare  cutremur  în  Cipru,  au  căzut 
cele  mai  multe  [clădiri]  din  cetatea  Salaminei. 

Episcopul  Constantinopolului  Pavel  Mărturisitorul:  3  ani. 

7.41.13.1.3.14.8. 

în  acest  an,  deoarece  s-a  produs  un  cutremur  mare,  s-a  surpat 
cu  totul  Neocezareea  Pontului,  în  afară  de  biserică  şi  de  episcopie  şi 
de  oamenii  evlavioşi  care  se  aflau  acolo.  Romanii  au  pornit  război  cu 
perşii  şi  i-au  ucis  pe  mulţi  dintre  ei.  în  acelaşi  an,  Pavel  Mărturisi¬ 
torul  a  fost  hirotonit  episcop  al  Constantinopolului. 

Al  XXVI-lea  episcop  al  Antiohiei,  Phlakitos:  12  ani. 

8.42.14.2.4.15.1. 

în  acest  an,  având  loc  un  mare  cutremur,  s-a  dărâmat  insula 
Rodos.  Alexandrinii  l-au  ucis  pe  Grigorie,  cel  care  îl  înlăturase 
tâlhăreşte  pe  Atanasie  şi  ocupase  tronul  Alexandriei  timp  de  şase 
ani.  Gheorghe  arianul,  un  monstru  capadocian,  a  fost  hirotonit  de 
către  arieni. 

9-43-15-3-5-16-2. 

în  acest  an,  [oraşul]  Dyrrachium  din  Dalmaţia  a  fost  afectat  de 
cutremur.  Şi  Roma  a  fost  în  primejdie  [timp  de]  trei  zile,  cutre- 
murându-se.  Iar  din  Campania  au  fost  afectate  12  oraşe. 


56  Perşi. 

Constantius,  venind  în  Bizanţ,  l-a  înlăturat  de  pe  tron  pe  Pavel, 
episcopul  Constantinopolului,  şi  l-a  impus  în  locul  lui,  tâlhăreşte  şi 
împotriva  rânduielii,  pe  necuviosul  Eusebiu  al  Nicomidiei,  pricinui¬ 
torul  răutăţilor. 

Episcopul  Romei  Liberius:  6  ani. 

Episcopul  Constantinopolului  Eusebiu  al  Nicomidiei:  12  ani. 

10.44.1.1.6.17.3. 

în  acest  an,  Constantius  a  făcut  portul  din  Seleucia  Siriei,  tăind 
mult  un  munte,  şi  a  reconstruit  oraşul.  în  Fenicia  a  zidit  un  oraş,  pe 
care  l-a  numit  Constantia,  care  se  numea  mai  înainte  Antarados.  Sa- 
bores,  împăratul  perşilor,  venind  în  Mesopotamia,  a  asediat  [oraşul] 
Nisibis  78  de  zile  şi  s-a  retras  din  nou  ruşinat.  în  acelaşi  an  a  avut 
loc  o  eclipsă  de  soare,  încât  s-au  văzut  şi  stelele  pe  cer  în  al  treilea 
ceas  al  zilei,  în  cea  de-a  şasea  zi  a  lunii  Daisios57. 

Atanasie  şi  Pavel  şi  câţi  au  fost  alungaţi  pentru  cuvântul  cel  drept 
s-au  refugiat  în  Roma,  la  Iulius,  căruia  fiecare  i  le-a  făcut  cunoscute  pe 
ale  sale.  Acesta,  prin  scrisori,  l-a  reaşezat  pe  fiecare  la  Biserica  lui. 

Anii  lumii  5839.  De  la  dumnezeiasca  întrupare:  339  ani. 

împăratul  romanilor  Constantius,  ani  24.11.  împăratul  perşilor 
Sabores,  ani  70.45.  Episcopul  Romei  Liberius,  ani  6.2.  Episcopul 
Constantinopolului  Eusebiu,  ani  12.2.  Episcopul  Ierusalimului  Chirii, 
ani  15.7.  Episcopul  Alexandriei  Atanasie,  ani  46.18.  Al  XXVI-lea 
episcop  al  Antiohiei,  Phlakitos,  ani  12.4. 

în  acest  an,  Atanasie  şi  Pavel  şi  cei  împreună  cu  ei,  prin  scri¬ 
sorile  lui  Iulius,  papa  Romei,  având  curaj,  şi-au  preluat  tronurile.  Iar 
Constantius,  fiind  în  Antiohia,  când  a  aflat  că  Iulius  le-a  redat  lui 
Pavel  şi  Atanasie  propriile  tronuri  prin  scrisori,  s-a  mâniat  şi  a 
poruncit  ca  aceştia  să  fie  scoşi  din  tronurile  lor. 

în  acelaşi  an,  soarele  s-a  făcut  iar  mai  întunecat  în  ceasul  al 
doilea  al  zilei  de  duminică. 

12.46.3.3.8.19.5. 

în  acest  an,  având  loc  un  mare  cutremur  în  Beirutul  Feniciei,  a 
căzut  cea  mai  mare  parte  a  oraşului.  Astfel  că  foarte  mulţi  dintre 


57  Luna  Daisios  corespunde  lunii  iulie;  v.  The  Chronicle,  p.  485. 

păgâni  au  intrat  în  Biserică,  promiţând  să  fie  creştini  la  fel  ca  noi. 
Pornind  de  aici,  unii  au  făcut  o  inovaţie  în  rânduielile  Bisericii,  ca  şi 
cum  le-ar  fi  jefuit  [pe  acestea],  şi,  ieşind  [din  Biserică],  au  numit  un 
loc  de  rugăciune.  în  acesta  primeau  mulţimea,  imitându-le  pe  toate 
cele  ale  Bisericii,  apropiindu-se  de  noi,  precum  erezia  samaritenilor 
faţă  de  iudei,  dar  trăind  păgâneşte. 

13.47.4.4.8.20.6. 

în  acest  an,  Sabores,  împăratul  perşilor,  asediind  iarăşi  foarte  tare 
Nisibis,  i-a  produs  tulburare,  aducându-şi  în  ajutor  până  şi  o  mul¬ 
ţime  de  elefanţi  destoinici,  principi  cu  simbrie58  şi  tot  felul  de  maşi¬ 
nării,  prin  care  ameninţa  că,  dacă  oraşul  nu  ar  fi  vrut  să  cedeze,  l-ar 
nimici  din  temelii.  Iar  cum  nisibitenii  se  împotriveau  să  se  predea, 
atunci  a  încercat  să  inunde59  [oraşul]  cu  apa  din  râul  de  lângă  acesta. 

însă  bărbaţii,  prin  rugăciuni,  i-au  învins  pe  potrivnici,  avându-L 
de  partea  lor  pe  Dumnezeu.  Cum  apele  urmau  să  facă  zidurile  una 
cu  pământul  şi  să  le  doboare60,  o  parte  a  zidului  a  fost  afectată  - 
aceasta  fiind  îngăduită  de  Dumnezeu,  după  cum  se  va  arăta  în 
continuare.  Căci  îndată  oraşul  a  putut  fi  păzit  şi  potrivnicii  înotau  în 
ape  şi  mulţi  au  fost  vătămaţi  de  apă.  Dar  aceştia,  chiar  şi  astfel 
afectaţi,  ameninţau  să  intre  pe  la  zidul  cel  căzut,  rânduind  elefanţii 
înarmaţi  şi  pregătind  mulţimea  [armatei]  să  se  ocupe  mai  cu  râvnă 
de  luptă  cu  tot  felul  de  maşinării.  însă  soldaţii  care  păzeau  oraşul 
aici  au  obţinut  victoria  prin  purtarea  de  grijă  a  lui  Dumnezeu,  chiar 
în  acest  loc,  umplându-1  cu  tot  felul  de  arme,  iar  pe  cei  mai  mulţi 
elefanţi  i-au  omorât  cu  catapultele.  Alţii  au  căzut  în  noroaiele  şan¬ 
ţurilor.  Alţii,  loviţi,  s-au  întors  îndărăt  şi  au  ucis  peste  10000  din 
ostaşii  lor.  Iar  peste  restul  a- căzut  un  fulger  din  cer,  şi  nori  negri  în¬ 
tunecaţi,  şi  ploi  torenţiale,  şi  zgomote  de  tunete  i-au  lovit  pe  toţi, 
cei  mai  mulţi  murind  de  frică. 

încolţit  de  peste  tot,  noul  faraon  Sabores  a  fost  învins  de  valu¬ 
rile  fricii.  Acesta,  îndreptându-şi  ochii  spre  zidul  căzut,  a  văzut  un 
înger  stând  pe  margine,  strălucit  înveşmântat  şi  ţinându-1  de  mână 
pe  împăratul  Constantius.  îndată,  [fiind]  el  tulburat,  i-a  ameninţat 


58  în  text:  PacnAeîţ  pictScotoîx;.  Este  dificil  de  precizat  ce  se  înţelege  prin  aceşti 
„împăraţi  (regi)  cu  simbrie”. 

59  în  text:  e^uSarcoaai. 

60  în  text:  trâv  yâp  u&xrcov  peAAovrcov  tt|v  0emv  xcov  mx«v  e^opaAi^Eiv  7rpo<;  ttiv  7njdxriv. 

pe  magi  cu  moartea.  Aflând  deci,  au  înţeles  să  îi  tâlcuiască  împăra¬ 
tului  că  puterea  a  ceea  ce  se  arătase  [era]  mai  mare  decât  cea  a  lor. 
Astfel  că,  pricepând  cauza  primejdiei  şi  înfricoşându-se,  a  poruncit 
ca  maşinăriile  să  fie  arse  şi  să  fie  distruse  toate  cele  de  care  se  în¬ 
grijise  spre  pregătirea  războiului.  Iar  el  şi  cu  ai  lui  au  fugit  în  patria 
[lor],  fiind  mai  întâi  afectaţi  de  o  boală  molipsitoare61. 

14.48.5.5.10.21.7. 

în  acest  an,  Constantius  Augustul,  domnind  singur,  l-a  procla¬ 
mat  cezar,  părtaş  al  împărăţiei  sale,  pe  Gallus,  un  nepot  al  său,  şi, 
schimbându-i  numele  în  Constantius,  l-a  trimis  în  Răsărit  împotriva 
Antiohiei,  în  timp  ce  perşii  încă  atacau. 

15.49.6.6.11.22.8. 

în  acest  an,  iudeii  din  Palestina  s-au  răsculat  şi  i-au  ucis  pe  mulţi 
dintre  cei  de  alt  neam,  elini  şi  samariteni.  Iar  ei  au  fost  nimiciţi  cu  tot 
neamul  de  romani  şi  oraşul  lor,  Diocezareea,  a  fost  distrus. 

în  acelaşi  an,  Constantius  s-a  mâniat  pe  Liberius,  care  îi  scrisese 
pentru  a  susţine  [expresia]  „deofiinţă”,  şi  pe  Sfântul  Atanasie,  pe 
care,  trimiţând,  l-a  exilat  pe  acesta  la  Beroia  din  Tracia.  Acest  fapt  a 
fost  determinat  de  Eusebiu,  cel  dintâi  dintre  eunuci,  care  cugeta 
precum  arienii.  Şi  în  locul  lui  Liberius  l-au  hirotonit  pe  Felix,  care 
era  diacon  al  aceleiaşi  biserici,  care  accepta  sinodul  din  Niceea,  de¬ 
venind  în  chip  fără  de  minte  părtaş  al  arienilor.  Cei  din  Roma  nu  au 
vrut  să  se  împărtăşească  cu  el,  ci  mergeau  separat  la  biserică  între 
dânşii.  La  porunca  lui  Constantius,  s-a  adunat  un  sinod  la  Medio- 
lanum62,  [fiind]  300  de  episcopi  apuseni,  iar  răsăriteni  foarte  puţini. 
[Sinodul]  s-a  dizolvat  fără  să  facă  nimic,  căci  apusenii,  din  nou,  nu 
au  acceptat  intrigile  împotriva  Sfântului  Atanasie.  Fiindcă  i-o  cereau 
romanii,  împăratul  a  fost  forţat  să-l  recheme  pe  Liberius  şi  să  îl 
repună  pe  tron.  Iar  Felix,  plecând  din  Roma,  nu  s-a  mai  întors. 

Al  XXXV-lea  episcop  al  Romei,  Felix:  1  an. 

16.50.1.7.12.23.9. 


61  Asediul  oraşului  Nisibis  (Nisibe)  este  descris  şi  în  Teodoret  episcopul  Cirului,  Istoria 
bisericească,  pp.  126-128. 

62  Astăzi  Milano  (Italia). 

Al  XXXVl-lea  episcop  al  Romei,  Damasus:  28  ani. 

17.51.1.8.13.24.10. 

18.52.2.9.14.25.11. 

In  acest  an,  Gallus,  cel  [numit]  şi  Constantius,  fiind  cezar  şi  re- 
marcându-se  în  războaie,  nerăbdând  bunăstarea,  a  plănuit  să  devină 
tiran  şi  l-a  omorât  pe  Dometianos,  prefectul  Apusului,  şi  pe  ches¬ 
torul63  Magnos,  care  îi  denunţase  lui  Constantius  cele  în  legătură  cu 
uneltirea.  Pe  acesta,  Constantius,  exilându-1  în  insula  Thalmon,  a 
poruncit  să  îl  omoare,  iar  pe  Iulian,  fratele  lui,  l-a  ţinut  sub  pază.  Euse- 
bia,  soţia  lui  Constantius,  l-a  implorat  pe  acesta,  şi  l-a  trimis  în  Atena. 


Anii  lumii  5847.  De  la  dumnezeiasca  întrupare:  347  ani. 

împăratul  romanilor  Constantius,  ani  24.19.  împăratul  perşilor 
Sabores,  ani  70.23.  Episcopul  Romei  Damasus,  ani  28.3.  Episcopul 
Constantinopolului  Eusebiu,  ani  12.10.  Episcopul  Ierusalimului 
Ilarie,  ani  12.1.  Episcopul  Alexandriei  Atanasie,  ani  46.26.  Episcopul 
Antiohiei  Phlakitos,  ani  12.12. 

în  acest  an,  Acachie  al  Cezareei  şi  Patrophilos  al  Skythopo- 
lisului,  care  erau  arieni,  l-au  detronat  pe  Maxim  al  Ierusalimului  şi 
în  locul  lui  l-au  pus  pe  Chirii,  crezând  că  acesta  cugetă  asemenea  lor. 

în  acest  an,  episcopului  Chirii  al  Ierusalimului  i  s-a  arătat  pe  cer 
semnul  de  viaţă  dătătoarei  Cruci  în  ziua  Cincizecimii,  în  chip  de 
lumină,  întins  de  la  Golgota,  unde  a  fost  răstignit  Hristos,  până  la 
Muntele  Măslinilor,  de  unde  S-a  înălţat.  Iar  în  jurul  semnului  arătat 
era  o  coroană  ca  un  fel  de  curcubeu.  în  aceeaşi  zi,  [semnul]  a  fost 
văzut  şi  de  Constantius.  în  legătură  cu  aceasta  este  amintită  şi  o 
epistolă  a  lui  Chirii  către  împăratul  Constantius,  în  care  îl  numeşte 
pe  acesta  „preaevlavios”.  De  aici,  unii  îl  vorbesc  de  rău  că  ar  fi  cuge¬ 
tat  ca  arienii,  spunând  că  el  a  trecut  sub  tăcere  termenul  homousios 
în  catehezele  pe  care  le-a  ţinut  spre  folosul  nesfârşitei  mulţimi,  a 
celor  care  au  venit  la  Sfântul  Botez  prin  minunea  de  viaţă  dătătoarei 
Cruci.  Dar  [aceştia]  greşesc  şi  păcătuiesc.  Căci  trebuia  ca  şi  pe 


63  în  text:  Ku&rropa.  Chestorul  era  un  demnitar  cu  atribuţii  judecătoreşti,  în  special  cu 
privire  la  controlul  străinilor  din  oraş;  v.  Louis  Br£hier,  Le  Monde  byzantine,  voi.  II:  Les 
institutions  de  l’Empire  Byzantin,  Paris,  1949,  p.  158. 

împăratul  -  furat  de  erezie  prin  viclenia  arienilor,  din  simplitatea 
minţii,  şi  nu  din  înclinare,  şi  cum  păgânismul64  nu  era  încă  cu  totul 
nimicit  -  să-l  numească  prin  iconomie  „preaevlavios”  şi  cuvântul 
homousios  să  îl  treacă  sub  tăcere,  care  înainte  îi  tulburase  pe  cei 
mulţi  şi,  prin  împotrivirea  vrăjmaşilor,  i-a  depărtat  pe  cei  care  voiau 
să  se  boteze  şi  să  statornicească  [termenul]  homousios  prin  cuvinte 
cu  acelaşi  înţeles.  Ceea  ce  fericitul  Chirii  a  şi  făcut,  dezvoltând  cre¬ 
dinţa  cea  din  Niceea  cuvânt  cu  cuvânt  şi  l-a  proclamat  pe  Fiul  Dum¬ 
nezeu  adevărat  din  Dumnezeu  adevărat  Tatăl. 

Al  XXVII-lea  episcop  al  Antiohiei,  primul  arian,  Ştefan:  3  ani. 

20.54.4.11.2.30.1. 

21.55.5.12.3.31.2. 

In  acest  an,  Atanasie  şi  Pavel,  săvârşindu-se  Eusebiu,  cel  care 
fără  evlavie  ocupa  tronul  Constantinopolului,  au  mers  din  nou  la 
Roma,  la  papa  Iulius  şi  la  împăratul  Constans,  fratele  lui  Constan- 
tius.  Căci,  murind  Eusebiu,  poporul  l-a  repus  pe  tronul  Constanti¬ 
nopolului  pe  Pavel,  în  vreme  ce  arienii  l-au  hirotonit  în  locul 
acestuia  pe  Macedonie;  astfel  că  de  aici  a  pornit  un  război  civil. 
Aflând  Constantius  acest  lucru,  el  care  se  afla  în  Antiohia,  i-a  porun¬ 
cit  lui  Hermoghene  stratilatul,  cel  trimis  în  Tracia,  să  se  abată  din 
drum  şi  să  îl  scoată  pe  Pavel  din  Biserică.  încercând  Hermoghene  să 
împlinească  aceasta,  poporul  i-a  dat  foc  casei  lui,  l-a  ucis  şi  l-a 
aruncat  în  mare. 

Când  a  aflat  împăratul,  care  era  în  Antiohia,  a  mers  în  [cetatea] 
împărătească  şi  l-a  ridicat  pe  Pavel  de  pe  tron;  dar  la  început  nu  l-a 
întronizat  pe  Macedonie.  Mâniat  pentru  uciderea  lui  Hermoghene, 
a  lipsit  cetatea  de  40000  de  pâini  pe  zi,  din  cele  80000  dăruite  de 
tatăl  său.  Dar  atunci  Pavel,  după  cum  s-a  spus,  a  venit  la  Iulius  al 
Romei  şi  s-a  întors  cu  scrisori  ale  acestuia  la  Constantinopol.  Iar 
Constantius,  care  se  afla  şi  atunci  în  Antiohia,  aflând  că  Iulius  l-a 
reinstalat  pe  tron  pe  Pavel,  înfuriat,  i-a  poruncit  eparhului  Filip  să  îl 
alunge  pe  Pavel  şi  să  îl  aşeze  pe  tron  pe  Macedonie. 

Eparhul,  de  frica  celor  întâmplate  lui  Hermoghene  din  cauza  lui 
Pavel,  chemându-1  pe  Pavel  la  baia  cea  de  la  Zeuxippos,  scoţându-1 


64  In  text:  eAAqvuj|icn)  -  „elenismul”.  Termenul  este  obişnuit  în  literatura  bizantină 
pentru  a  reda  religia  păgână  greco-romană.  Este  utilizat  şi  în  alte  ocazii  în  Cronografie, 

printr-o  portiţă65,  l-a  exilat  în  Tesalonic,  de  unde  se  şi  trăgea.  Iar  pe 
Macedonie,  urcându-1  în  carul  său,  l-a  reaşezat  tâlhăreşte  ca  tiran  al 
Bisericii,  ortodocşii  opunându-se  într-atât,  încât  au  fost  ucişi  3150  de 
bărbaţi;  şi  în  acest  fel  arienii  au  luat  în  stăpânire  Biserica. 

Atunci  Constantius  l-a  ameninţat  cu  moartea  pe  Atanasie,  care, 
înfricoşându-se,  a  fugit  din  nou  şi  s-a  dus  la  Roma;  în  acelaşi  fel  [a 
făcut]  şi  Pavel  din  Tesalonic.  Aceştia  au  mers  la  Constans  şi  i-au  po¬ 
vestit  cele  în  legătură  cu  ei.  Iar  Constans,  fiind  îndurerat  pentru 
sfinţi,  cu  întristare  i-a  scris  fratelui  [său],  Constantius,  că  fie  le  va 
reda  tronurile  lui  Pavel  şi  Atanasie,  fie  [de  nu],  ameninţa  să  por¬ 
nească  război  împotriva  sa.  L-a  mai  îndemnat  pe  acesta  şi  să  se  facă 
un  sinod  la  Sardica,  în  care  s-au  adunat  300  de  episcopi  din  Apus, 
iar  răsăriteni,  36.  Aceştia  s-au  opus  apusenilor,  cerând  să  fie  alungaţi 
mai  întâi  Atanasie  şi  Pavel.  Hosius,  episcopul  Cordobei,  şi  Protoge- 
nes  al  Serdicăi  nu  au  acceptat  să  nu  fie  de  faţă  Sfinţii  Atanasie  şi 
Pavel.  Atunci  răsăritenii  aflaţi  la  Filipopolis  au  anatemizat  fără  ruşi¬ 
ne  [termenul]  homousios.  Iar  ortodocşii  au  întărit  formula  credinţei 
de  la  Niceea  la  Sardica,  anatemizând  termenul  de  anomoios66.  Le-au 
redat  tronurile  lui  Atanasie,  lui  Pavel  şi  lui  Marcellus  al  Ancyrei, 
care  a  mărturisit  [termenul]  homousios  şi  şi-a  cerut  iertare,  [spu¬ 
nând  că]  scrierile  sale  nu  aveau  înţelesul  [pe  care  îl  pretindeau]  cei 
care  unelteau  împotriva  lui.  Astfel,  sinodul  de  la  Sardica  acţionând 
împotriva  răsăritenilor  care  se  separaseră  şi  întărind  [termenul] 
homousios,  Constantius  i-a  primit,  chipurile,  cu  cinste  pe  Atanasie 
şi  Pavel  şi  le-a  dat  tronurile.  Astfel  Atanasie  a  venit  în  Alexandria  şi 
a  fost  primit  cu  mare  bucurie,  scoţându-1  pe  Gheorghe  arianul. 

Când  Magnentius  a  luat  puterea  [în  mod]  tiranic  în  Galia  şi  l-a 
omorât  pe  evlaviosul  Constans,  Constantius  Augustul  era  în  Antio- 
hia;  şi,  aflând,  a  trimis  îndată  şi  l-a  exilat  pe  Pavel  din  cetate  la 
Kukusos.  Acolo  a  fost  omorât  de  către  arieni.  Atunci  Macedonie  a 
preluat  tronul. 

Constantius  a  pornit  împotriva  lui  Magnentius.  Senatul  din 
Roma,  îmbrăcându-1  [ca  împărat]  pe  Nepotianus,  l-a  trimis  împo¬ 
triva  lui  Magnentius.  Acesta,  înfruntându-se  cu  Magnentius  la 
Roma,  a  fost  ucis  de  către  el,  fiind  împărat  [timp  de]  3  luni. 


65  în  text:  Sia  OupîSot;  xa^âaac;. 

înainte  ca  împăratul  să  ajungă  la  Roma,  Constantia,  cea  [nu¬ 
mită]  şi  Elena,  sora  lui  Constantius,  l-a  proclamat  ca  împărat  pe 
Bretanion,  un  bărbat  cinstit,  şi  l-a  opus  lui  Magnentius  pentru  a 
lupta.  Ajungând  Constantius  la  Roma  şi  primindu-1  pe  Bretanion  cu 
multă  cinste,  s-au  războit  amândoi  cu  Magnentius  la  Mursa.  Fiind 
învins,  Magnentius  a  fugit  în  Italia.  Dar  a  fost  atacat  de  multe  ori  de 
către  generalii  lui  Constantius;  s-au  înfruntat  la  Mons  Seleucus67  şi, 
fiind  învins,  a  fugit  în  Lugdunum.  Ucigându-şi  mai  întâi  propriul 
frate  şi  propria  mamă,  mai  apoi  s-a  omorât  şi  pe  sine.  Iar  Dikentios 
cezarul,  fratele  acestuia,  s-a  spânzurat. 

Atunci  şi  Silvanus,  tiran  în  Galii,  a  fost  ucis  de  către  generalii  lui 
Constantius.  Venind  Constantius  la  Roma,  a  intrat  cu  multă  fală68  şi 
cu  alai  militar,  primind  nume  mai  presus  decât  împăraţii  cei  de 
dinainte.  A  venit  împreună  cu  el  şi  soţia  sa,  Eusebia,  şi  a  stat  14  zile 
în  Roma.  Pe  când  se  afla  în  Roma,  [Constantius]  a  ieşit  în  Tribu- 
nalios  Campos  şi,  stând  la  înălţime,  având  alături  de  el  armata  şi  pe 
Bretanion,  a  vorbit,  convingând  poporul  că  el  este  urmaş  la  [scau¬ 
nul]  împărăţiei,  având  puterea  ca  succesor  al  strămoşilor  împăraţi, 
şi  că  este  de  folos  obştii  ca  treburile  publice  să  fie  administrate  de  o 
singură  autoritate  şi  toate  cele  ce  urmează  din  aceasta. 

Atunci,  depunându-1  pe  Bretanion,  care  a  împărăţit  10  luni,  i-a 
oferit  acestuia  în  acelaşi  timp  o  masă  spre  a  se  ospăta  şi  l-a  trimis  în 
Prusa  Bithyniei  cu  toată  cinstea,  cu  gardă  şi  cu  multe  daruri. 
[Acesta],  fiind  creştin,  frecventa  biserica  şi  a  făcut  multe  milostenii 
săracilor.  I-a  cinstit  şi  pe  preoţi  până  în  ziua  săvârşirii  sale. 

Constantius,  întorcându-se  în  Bizanţ,  rugat  fiind  de  Eusebia,  so¬ 
ţia  sa,  l-a  proclamat  cezar  pe  Iulian,  fratele  lui  Gallus;  şi  scoţându-1 
din  închisoare,  l-a  trimis  în  Galii,  unindu-1  prin  nuntire  cu  propria 
sa  soră,  Elena,  cea  [numită]  şi  Constantia. 

în  acelaşi  an  a  adormit  Iulius,  papa  Romei,  iar  Liberius  a  fost 
hirotonit  în  locul  lui,  acesta  fiind  un  bărbat  întru  totul  minunat  şi 
ortodox.  Arienii  l-au  convins  pe  împărat  în  legătură  cu  Atanasie, 
încât  să  se  hotărască  împotriva  lui  pedeapsa  capitală.  Dar  şi  atunci 
sfântul  prin  fugă  şi-a  dobândit  scăparea. 


67  în  text:  Movrto  SeXe\)Kcp. 

Anii  lumii  5850.  De  la  dumnezeiasca  întrupare:  350  ani. 

împăratul  romanilor  Constantius,  ani  24.22.  împăratul  perşilor 
Sabores,  ani  70.56.  Episcopul  Romei  Damasus  ani,  28.6.  Episcopul 
Constantinopolului  Macedonie,  an  1.1.  Episcopul  Ierusalimului, 
Ilarie  ani  12.4.  Episcopul  Alexandriei  Atanasie,  ani  46.32.  Episcopul 
Antiohiei  Ştefan,  ani  3.3. 

în  acest  an,  având  loc  un  mare  cutremur  în  Nicomidia,  pe  la  ora 
a  treia  din  noapte,  a  doborât  oraşul  şi  a  ucis  mari  mulţimi.  A  pierit 
[cu  aceştia]  şi  Kekropios,  episcopul  oraşului. 

Episcopul  Antiohiei  Leontie:  8  ani. 

23-57-7-2-5-33-1- 

Episcopul  Constantinopolului  Eudoxie,  fiind  înlăturat  Macedonie. 

24.58.8.1.6.34.2. 

Macedonie  deci,  ocupând  în  mod  tiranic  scaunul  [episcopal]  al 
Constantinopolului,  a  mutat  trupul  Marelui  Constantin  de  la  [bise¬ 
rica]  Sfinţilor  Apostoli  la  [biserica]  Sfântului  Acachie,  invocând  ca 
motiv  căderea  bisericii.  Cum  poporul  s-a  împotrivit,  s-a  făcut  multă 
ucidere,  încât  puţul  şi  curtea  Martyrionului  şi  pieţele  din  jur  s-au 
umplut  de  sânge.  Constantius,  când  a  aflat  aceasta,  s-a  mâniat  îm¬ 
potriva  lui  Macedonie  şi,  poruncind  să  fie  caterisit,  l-a  pus  în  locul 

lui  pe  Eudoxie,  înlocuind  un  rău  foarte  mare  cu  unul  mare. 

^  _  « 

In  acest  an,  perşii  au  ocupat  cetatea  numită  Bedzabde.  Constan¬ 
tius,  când  a  auzit  că  Iulian,  care  avusese  biruinţe  în  războaiele  din 
Galii,  a  fost  proclamat  împărat  de  către  armată,  aflându-se  în  Antio- 
hia  pentru  războiul  cu  perşii,  s-a  îndreptat  împotriva  lui  Iulian  ti¬ 
ranul.  Ajungând  în  Mampsoukrenai,  prima  oprire  de  la  Tarsul 
Ciliciei,  s-a  săvârşit  în  ziua  a  treia  a  lunii  Dios°9,  condamnându-şi 
mult  propria  lipsă  de  minte.  Şi  a  fost  botezat  atunci  în  Antiohia  de 
către  Euzoios  arianul,  în  anul  lumii  5852,  al  celei  de-a  unsprezecea 
perioade  de  532  [de  ani],  la  începutul  celei  de-a  doisprezecea. 

Dar  atunci  Iulian,  devenind  singur  stăpânitor,  purtându-se  fără 
ruşine,  păgâneşte  a  spălat  Sfântul  Botez  cu  sângele  jertfelor  şi  săvâr¬ 
şea  toate  câte  [fac]  cei  care  slujesc  demonilor. 


69  Luna  Dios  corespundea  lunii  noiembrie. 

Anii  lumii  5853.  De  la  dumnezeiasca  întrupare:  353  ani. 

împăratul  romanilor  Iulian,  ani  3.1.  împăratul  perşilor  Sabores, 
ani  70.59.  Episcopul  Romei  Damasus,  ani  28.9.  Episcopul  Constan- 
tinopolului  Eudoxie,  ani  10.2.  Episcopul  Ierusalimului  Ilarie,  ani  12.7. 
Episcopul  Alexandriei  Atanasie,  ani  46.35.  Episcopul  Antiohiei 
Leontie,  ani  8.3. 

în  acest  an  a  devenit  împărat  Iulian  Apostatul,  ajungând  singur 
la  putere,  pentru  mulţimea  păcatelor  noastre.  Căci,  înfumurat  de 
victoria  asupra  barbarilor,  acordându-şi  lui  puterea  şi  punându-şi  pe 
cap  diademă,  înainte  de  săvârşirea  lui  Constantius,  s-a  abătut  fără 
ruşine  către  păgânism.  Astfel  că  [împăratul]  Constantius,  părându-i 
rău  foarte  pentru  uciderea  [celor  din]  neamul  său  şi  pentru  inovaţia 
[în  privinţa]  credinţei  şi  urcarea  pe  tron  a  apostatului,  şi-a  dat  su¬ 
fletul.  Ajungând  singur  la  putere  Iulian  Apostatul,  prin  judecăţi  divi¬ 
ne,  urgii  de  tot  felul  de  la  Dumnezeu  au  cuprins  pământul  romanilor. 

Dorind  să  îl  arate  pe  Constantius  nedrept  şi  inuman,  prefă- 
cându-se  drept,  nelegiuitul  i-a  rechemat  pe  episcopii  cei  din  exil.  Iar 
pe  Eusebiu,  primul  dintre  eunucii  împărăteşti,  l-a  ucis  ca  fiind,  chi¬ 
purile,  nedrept.  A  alungat  şi  alţi  eunuci  de  la  palat,  precum  şi  soţia 
cu  care  îl  unise  Constantius,  sora  acestuia.  La  fel  [a  alungat]  şi  pe 
bucătari,  din  cauza  simplităţii  felului  său  de  viaţă,  şi  pe  bărbieri, 
pentru  că,  după  cum  spunea,  unul  ajunge  multora.  Iar  de  la  poşta 
publică70  a  scos  cămilele,  măgarii,  boii  şi  catârii,  îngăduind  să  fie 
folosiţi  doar  cai,  din  cauza  marii  iubiri  de  bani  căreia  îi  era  rob,  ca  şi 
închinării  la  idoli. 

Atunci  elinii  cei  din  Răsărit,  înfumurându-se  îndată  în  Alexan¬ 
dria,  l-au  ucis,  târându-1,  pe  episcopul  Gheorghe.  Iar  trupul  acestuia, 
ocărându-1  în  chip  fără  de  Dumnezeu  şi  aşezându-1  pe  o  cămilă,  l-au 
purtat  prin  oraş  şi,  amestecându-i  trupul  cu  oase  de  necuvântătoare 
moarte,  l-au  ars  şi  l-au  risipit. 

Atunci  Atanasie,  fiind  ascuns  mult  timp  la  o  fecioară,  ieşind,  a 
adunat  un  sinod  în  Alexandria  şi,  întărind  dogmele  cele  de  la  Ni- 
ceea,  a  preluat  bisericile.  Arienii,  după  Gheorghe,  şi  l-au  ales  pe  Lu- 


70  în  text:  5r|pocriou  Spopou.  Despre  5qp6cno<;  5p6po<;  („poşta  publică”),  v.  L.  BrEhier, 
Les  institutions  de  V  Empire  Byzantin,  pp.  263-266. 

cius  şi  se  adunau  într-o  casă  obişnuită.  Iar  elinii  i-au  răstignit  şi  i-au 
măcelărit  şi  pe  mulţi  alţi  creştini.  Şi,  scoţând  moaştele  Sfântului 
Patrophilos,  episcopul  cel  din  Schythopolis,  pe  unele  le-au  risipit, 
iar  craniul,  atârnându-1  cu  ocară,  îl  batjocoreau.  în  Gaza  şi  Ascalon, 
ucigând  preoţi  şi  fecioare  [care  îşi  păstrau  fecioria]  pentru  tot¬ 
deauna,  le-au  desfăşurat  măruntaiele  şi,  umplându-le  cu  cereale71, 
le-au  pus  înaintea  porcilor. 

în  Fenicia,  cei  din  Heliopolis  l-au  ucis  pe  Chirii  diaconul  şi  au 
gustat  din  ficatul  acestuia,  deoarece  le-a  distrus  idolii  lor  în  timpul 
fericitului  Constantin.  Iar  cel  care  l-a  tăiat  pe  diacon  şi  i-a  gustat 
ficatul  a  păţit  acestea:  putrezindu-i  limba,  a  vomitat-o  şi  dinţii  i-au 
ieşit  şi  ochii  i-au  fost  orbiţi  şi,  astfel  chinuindu-se,  a  murit. 

Creştinilor  celor  din  Cezareea  Capadociei  Iulian  le-a  arătat 
multe  rele.  A  luat  şi  drepturile  oraşului  şi  numele  pe  care  îl  avea, 
Cezareea,  poruncind  să  se  numească  Mazaka,  la  fel  ca  înainte.  Căci 
creştinii  de  acolo,  în  timpul  lui  Constantius,  le-au  făcut  multe  rele 
elinilor  şi  au  dărâmat  templul  lui  Tyche. 

în  Arethusa,  [Iulian]  a  făptuit  lucruri  îngrozitoare  împotriva 
creştinilor.  între  aceştia  era  şi  preasfinţitul  monah  Marcu,  care  l-a 
salvat  şi  l-a  ascuns  pe  Iulian  când  armata  a  ucis  neamul  lui  Constan¬ 
tius,  măruntaiele  acestuia,  fiind  încă  în  viaţă  [...]72. 

în  Emesa,  în  biserica  cea  mare,  [Iulian]  a  ridicat  idolul  lui  Dio- 
nysos,  iar  biserica  cea  veche  a  distrus-o.  Maris  al  Calcedonului  i-a 
adus  multe  ocări  în  faţă  lui  Iulian,  care  aducea  jertfe  în  lăcaşul  lui 
Tyche,  iar  acesta,  ca  un  aşa-zis  filosof,  a  răbdat  ocările. 

2.6.10.3.9.36.4. 

în  acest  an,  Iulian  cel  lipsit  de  evlavie  a  legiuit  pentru  creştini  să 
nu  ia  parte  la  învăţăturile  elineşti  [în  şcoli].  Apolinarie,  folosind 
revelaţia  din  Sfânta  Scriptură,  imitând  stilul73  celor  vechi  şi  scriind 
un  cuvânt  împotriva  lui  Iulian,  căruia  i-a  pus  titlul  Pentru  adevăr,  a 
adus  mult  folos  Bisericii. 

Pe  Atanasie  cel  Mare  al  Alexandriei  a  poruncit  să  îl  alunge,  elinii 
fiind  foarte  porniţi  împotriva  lui.  Iar  acesta,  plecând,  le-a  spus  creş¬ 
tinilor  care  lăcrimau  pentru  el  să  aibă  curaj,  zicând: , Aveţi  curaj,  un 


71  în  text:  KpiSoov. 

72  Textul  prezintă  aici  o  lacună. 

73  în  text:  ro\)<; 

norişor  este  şi  trece!”  în  legătură  cu  Titos,  sfântul  episcop  de  la 
Bostra,  Iulian  le-a  scris  bostrinenilor  să  îl  scoată  pe  acesta  din  oraş. 
Pe  Dorotei  -  mult-încercatul  episcop  al  Tirului,  cel  care  a  scris 
multe  istorii  bisericeşti  şi  care  s-a  distins  în  cuvântări,  cel  care  a  fost 
mărturisitor  în  timpul  lui  Diocleţian  şi  iarăşi  în  timpul  lui  Licinius, 
ajuns  la  adâncă  bătrâneţe  în  cel  de-al  doilea  an  al  Apostatului  - 
căpeteniile  acestuia  din  Odyssopolis,  găsindu-1  pe  episcop  trăind  ca 
un  om  simplu,  l-au  ucis,  supunându-1  la  multe  cazne  pentru  cre¬ 
dinţa  cea  întru  Hristos,  pe  când  avea  107  ani. 

Şi,  imitând  facerile  de  bine  ale  creştinilor,  a  poruncit  să  li  se  dea 
străinilor  şi  săracilor  ceea  ce  au  nevoie,  înşelându-i  pe  cei  mai  simpli. 

Cel  lipsit  de  evlavie  a  poruncit  ca  alături  de  imaginile  sale  să  fie 
înfăţişaţi  Zeus,  Ares  şi  Hermes  şi  ceilalţi  demoni,  iar  cei  care  întâr- 
ziau  închinarea  la  aceştia  să  fie  pedepsiţi  ca  duşmani  ai  împăratului; 
când  a  împărţit  solda  armatei,  punând  înainte  foc  şi  tămâie,  a  silit 
trupele  să  tămâieze. 

în  Cezareea  lui  Filip,  cea  [numită]  acum  Paneas,  de  unde  se 
trăgea  femeia  cea  cu  scurgere  de  sânge,  era  o  statuie  a  Domnului  în 
faţa  casei  acesteia,  pe  care,  după  obiceiul  neamurilor,  a  ridicat-o  în 
semn  de  mulţumire.  Neevlaviosul  Iulian  a  poruncit  ca  aceasta  să  fie 
doborâtă.  [Lucru]  care  s-a  şi  făcut,  târând  elinii  statuia  ca  şi  cum  ar 
vrea  să  o  ia  în  batjocură  şi  ridicând  în  locul  acesteia  un  chip74  în 
numele  lui  Iulian.  însă  creştinii  au  luat  acea  statuie  şi  au  aşezat-o 
într-o  biserică.  Iar  chipul  Apostatului,  coborând  foc  din  cer,  l-a 
pârjolit.  La  baza  statuii  creştea  o  plantă  care  proteja  de  orice  boală, 
care  l-a  mânat  spre  invidie  pe  apostatul  Iulian  să  distrugă  statuia 
Domnului. 

în  Nikopolis  din  Palestina,  care  se  numea  înainte  Emmaus,  se 
află  un  izvor  care  oferă  vindecare  tuturor  pătimirilor  oamenilor  şi 
necuvântătoarelor,  căci  se  spune  că  în  el  şi-a  spălat  picioarele  după 
drum  Domnul  şi  Dumnezeul  nostru  Iisus  Hristos;  iar  [Iulian]  a 
îngăduit  ca  acesta  să  fie  astupat  cu  pământ. 

în  Hermopolis  din  Tebaida  există  un  copac  [numit]  perseas. 
Dacă  cineva  ia  o  frunză  sau  un  rod,  este  spre  toată  vindecarea  oame¬ 
nilor.  Şi  se  spune  că,  atunci  când  Domnul  a  fugit  de  Irod  în  Egipt 
împreună  cu  Născătoarea  de  Dumnezeu  şi  cu  Iosif,  ajungând  în 
locul  acela,  înclinându-se  copacul  la  pământ,  I  s-a  închinat  Acestuia 
şi  până  acum  păstrează  forma  închinării. 


74  în  text:  I;6txvov. 

Iulian,  fiind  în  Antiohia  şi  tot  timpul  urcând  la  Daphne  şi 
slujind  idolului  lui  Apollo,  s-a  întâmplat  să  nu  aibă  niciun  răspuns 
de  la  idol,  aşa  cum  se  aştepta.  Gândindu-se  că  din  cauza  moaştelor 
Sfântului  Mucenic  Vavila,  aşezate  în  Daphne,  tace  idolul,  a  emis  un 
decret  ca  toate  rămăşiţele  morţilor  care  erau  depuse  acolo  să  fie 
mutate,  împreună  cu  cele  ale  mucenicului.  Făcându-se  aceasta,  din- 
tr-o  dată  noaptea  templul  s-a  aprins  din  cer,  iar  idolul  a  ars,  astfel 
încât  nicio  urmă  a  acestuia  nu  se  mai  vedea  -  şi  se  zicea  că  era  aşe¬ 
zat  cu  ani  în  urmă  -,  iar  templul  s-a  ruinat,  astfel  încât  cei  de  mai 
târziu  vedeau  arderea  acestuia  şi  se  minunau  de  lucrarea  cea  mai 
presus  de  înţelegere  a  lui  Dumnezeu. 

Mirându-se  de  cele  [întâmplate],  Iulian  a  bănuit  că  acestea  s-au 
făcut  prin  uneltirea  creştinilor.  Astfel,  a  trecut  la  anchetarea  preo¬ 
ţilor  rămaşi  şi  i-a  supus  pe  aceştia  la  tot  felul  de  chinuri,  încât  au  şi 
murit  dintre  ei.  [însă]  doar  aceasta  a  auzit  de  la  ei,  că  nici  de  către 
creştini,  nici  din  uneltire  omenească  nu  s-au  făcut  acestea,  ci, 
coborând  foc  din  cer,  a  aprins  templul  şi  statuile;  şi  că,  în  noaptea 
aceea,  unora  li  s-a  şi  arătat  foc  coborând  într-un  loc  de  la  ţară75. 
Deci  împăratul,  mâniat  şi  ca  şi  cum  s-ar  fi  luptat  cu  Dumnezeu,  a 
închis  biserica  cea  mare  şi  a  confiscat  toate  cele  sfinte. 

Cei  doi  comiţi  trimişi  să  facă  aceasta,  apostaţii  Felix  şi  Iulian, 
spuneau:  „Obişnuiam  să  credem  că  o  forţă  supraveghetoare  se  cu¬ 
vine  să  ne  oprească”.  Iar  Felix  [spunea]:  „lată  cu  ce  fel  de  vase 
josnice  era  slujit  Fiului  Măriei”.  După  puţin  timp,  Felix,  dintr-o  dată, 
scoţând  sânge  pe  gură,  şi-a  săvârşit  viaţa  chinuindu-se.  Iar  Iulian, 
corniţele,  în  aceeaşi  zi,  căzând  într-o  boală  foarte  grea,  încât  şi  cele 
dinlăuntru  i  s-au  nimicit  şi  a  scos  murdărie  pe  gură,  a  murit, 
chinuindu-se. 


Anii  lumii  5855.  De  la  dumnezeiasca  întrupare:  355  ani. 

împăratul  romanilor  Iulian,  ani  3.3.  împăratul  perşilor  Sabores, 
ani  70.61.  Episcopul  Romei  Damasus,  ani  28.U.  Episcopul  Constan- 
tinopolului  Eudoxie,  ani  10.4.  Episcopul  Ierusalimului  Ilarie,  ani  12.9. 
Episcopul  Alexandriei  Atanasie,  ani  46.37.  Episcopul  Antiohiei 
Leontie,  ani  8.5. 


75  în  text:  aypouda. 

!n  acest  an,  unii  dintre  cei  din  armată  care  erau  cercetaţi  au  fost 
înşelaţi  [să  treacă]  spre  apostazie,  unii  prin  făgăduinţe  de  daruri  şi 
demnităţi,  alţii  şi  prin  constrângeri  impuse  de  către  propriile  căpetenii. 

Preotul  Theoteknos,  căruia  i  s-a  încredinţat  o  biserică  într-o 
suburbie  a  Antiohiei,  [fiind]  înşelat,  s-a  depărtat  de  făgăduinţă  şi  a 
trecut  de  bunăvoie  la  idolatrie.  Pe  acesta  Dumnezeu  l-a  pedepsit 
imediat,  căci,  ajungând  mâncat  de  viermi  şi  pierzându-şi  vederea,  a 
murit  mâncându-şi  limba. 

Heron,  episcopul  Tebaidei,  a  devenit  de  bunăvoie  apostat  în  oraşul 
antiohienilor.  Pe  acesta  Dumnezeu  l-a  pedepsit  îndată  astfel,  spre  pilda 
şi  înfricoşarea  multora:  topindu-i-se  membrele  din  cauza  unei  boli  a 
putreziciunii,  şi-a  dat  sufletul  în  ochii  tuturor,  aruncat  în  piaţă. 

Dar  totuşi  Valentinianus  s-a  remarcat  în  mărturia  cea  întru 
Hristos,  acesta  fiind  atunci  tribun  al  unei  unităţi  numite  „numerus76 
al  Kornutilor”,  dispreţuind  nu  numai  rangul,  dar  fiind  şi  supus 
exilului,  şi  care  după  aceea  a  fost  făcut  împărat  de  Dumnezeu.  La  fel 
şi  Iovianus77  şi-a  desfăcut  centura  strigând:  „Sunt  creştin!”  Pe  acesta, 
fiind  stratopedarh,  armata  îl  iubea  şi  i-a  cerut  împăratului  să  nu  îl 
nedreptăţească.  El  a  fost  proclamat  împărat  după  Iulian. 

Lui  Artemios,  ducele  administraţiei  din  Egipt,  pentru  că  a  arătat 
mult  zel  împotriva  idolilor  în  Alexandria  în  timpul  lui  Constantius, 
i-a  fost  confiscată  averea,  tăindu-i-se  capul. 

A  fost  martirizat  în  Durostorumul78  Traciei  şi  Emilian,  dintre 
soldaţi,  fiind  încredinţat  focului  de  către  Capetolinos79.  Şi  mulţi  alţii 
în  multe  locuri  şi  feluri  s-au  remarcat  în  mărturia  cea  întru  Hristos. 

Un  anume  Thalassios,  renumit  prin  desfrânări  şi  risipiri,  care  îşi 
împingea  şi  propria  fiică  spre  lucrarea  ruşinii,  a  fost  cinstit  de  către 


76  Numerus  desemna,  de  obicei,  o  unitate  militară  de  infanterie;  v.  L.  BrEhier,  Les 
institutions  de  V  Empire  Byzantin,  pp.  275-276.  Iniţial,  termenul  de  numerus  desemna  o 
unitate  militară  constituită  pe  criteriu  etnic,  din  „străini”,  din  interiorul  sau  din  afara 
imperiului;  v.  H.  MihAescu,  La  Românită  dans  le  sud-est  de  V  Europe,  pp.  390-391; 
Enciclopedia  arheologiei  şi  istoriei  vechi  a  României,  voi.  3  (M-Q),  ed.  Constantin  Preda, 
Editura  Enciclopedică,  Bucureşti,  2000,  p.  207. 

77  Numele  lui  Iovianus  apare  peste  tot  în  text  ca  ’loupiavoţ. 

78  Azi  Silistra,  Bulgaria. 

79  Sfântul  Emilian  a  fost  martirizat  la  18  iulie  362.  Despre  martiriul  său,  v.  Teodoret 
EPISCOPUL  CIRULUI,  Istoria  bisericească,  p.  137;  Ioan  Pulpea,  „Sfântul  mucenic  Emilian 
din  Durostor.  Studiu  critic  şi  traducerea  actului  său  martiric”,  în:  Biserica  Ortodoxă 
Română,  LXII  (1944),  4-6,  pp.  125-160;  Pr.  Prof.  Dr.  Mircea  PĂCURAR1U,  Istoria  Bisericii 
Ortodoxe  Române,  voi.  I,  Editura  Institutului  Biblic  şi  de  Misiune  al  Bisericii  Ortodoxe 
Române,  Bucureşti,  1991,  p.  90. 

împărat  ca  cititor  în  măruntaie,  locuind  în  Antiohia  în  apropierea 
palatului.  Căzând,  dar,  casa  acestuia,  el  singur  a  murit  împreună  cu 
un  eunuc,  cu  care  a  şi  fost  găsit  îmbrăţişat.  Dar  au  scăpat  cei  care  se 
găseau  împreună  cu  el,  ai  lui  fiind  creştini,  soţia  lui  şi  cei  împreună 
cu  ea.  Un  copil  ca  de  7  ani  care  se  găsea  acolo  şi  a  fost  salvat,  când  a 
fost  întrebat  cum  a  scăpat,  a  spus  că  a  fost  ţinut  de  un  înger. 

Iulian  cel  cu  rău  nume,  pentru  răsturnarea  hotărârii  divine,  a 
poruncit  să  se  construiască  templul  iudeilor,  punând  la  conducerea 
lucrării  pe  un  anume  Alypios,  un  renumit  elin,  [care  era]  împotriva 
lui  Hristos.  Acesta  a  săpat  şi  părţile  care  nu  se  văd  ale  temeliilor, 
prin  scoaterea  pământului,  dar,  bătând  un  vânt  foarte  puternic  cu 
vijelie,  a  făcut  să  dispară  varul  cel  pregătit,  care  era  [în  cantitate  de] 
20  de  miriade  de  modii.  Insistând  iudeii  să  întreprindă  lucrarea,  a 
ieşit  foc  şi  i-a  ars,  şi  astfel  au  încetat  îndrăzneala. 

Iulian  neevlaviosul  a  scris  o  respingere  a  Sfintelor  Evanghelii,  pe 
care  marele  Chirii  al  Alexandriei  a  combătut-o  cu  strălucire  într-un 
tratat  remarcabil80. 

Porfirie81,  cel  turbat  împotriva  noastră,  era  tirian  de  neam;  şi 
amărâtul  [fusese]  mai  întâi  creştin.  Insă,  fiind  bătut  de  creştini  în 
Cezareea  Palestinei,  din  mânie  a  trecut  la  elinism  şi  atunci  câinele  a 
îndrăznit  să  scrie  împotriva  adevărului. 

Atunci  s-a  văzut  Sfânta  Cruce  pe  cer,  în  chip  de  lumină,  încon¬ 
jurată  de  o  cunună  de  lumină,  de  la  Golgota  până  la  Muntele  Sfânt 
al  Măslinilor,  mai  strălucitoare  decât  în  timpul  lui  Constantius. 

De  la  sine,  pe  acoperămintele  altarelor,  pe  cărţi,  pe  alte  veş¬ 
minte  ale  bisericilor  şi  pe  haine,  nu  numai  de-ale  creştinilor,  ci  şi 
de-ale  iudeilor,  a  apărut  semnul  crucii,  nu  doar  în  Ierusalim,  ci  şi  în 
Antiohia  şi  în  alte  oraşe.  Astfel,  iudeii  şi  elinii  care  nu  credeau  îşi 
găseau  hainele  pline  de  cruci.  Iar  pe  unele  [acestea]  erau  şi  negre. 

Iulian  i-a  trimis  pe  mulţi  în  diferite  locuri,  la  oracole  şi  temple, 
ca  să  se  creadă  că  pornea  la  război  împotriva  perşilor  cu  protecţia 
demonilor.  Dintre  multele  oracole  din  diferite  [locuri]  care  i-au  fost 
aduse,  voi  aminti  unul.  [Acesta]  era  astfel:  „Acum  ne  năpustim  toţi 
zeii  să  aducem  trofee  ale  biruinţei  lângă  râul  fiarei  şi  năvala  lor  o  voi 
conduce  eu,  războinicul  Ares”.  Convins  de  acestea,  s-a  înarmat  pen¬ 
tru  războiul  împotriva  perşilor,  păgubindu-i  pe  creştini  de  mulţi  bani. 


Q_ 

Lucrarea  Sf.  Chirii  al  Alexandriei  în  apărarea  religiei  creştine,  alcătuită  din  zece 
cuvântări,  este  publicată  in  Migne,  P.G.,  t.  76,  c.  504-1064. 

81  Celebrul  filosof  neoplatonic. 

Şi,  fiind  în  Antiohia  sub  pretextul  cumpărăturilor  [de  provizii],  a 
fost  ocărât  tare  de  antiohieni.  Atunci  a  alcătuit  şi  discursul  antio- 
hian  Misopogon ,  aşa-zis  spre  apărare.  Pe  un  anume  tânăr,  Teodor, 
care  a  strigat  cel  dintâi  ocări  împotriva  sa,  l-a  chinuit  în  chip  amar82. 

Făcând  [lucruri]  multe  şi  mari  împotriva  creştinilor  şi  anunţând 
că  va  face  şi  mai  multe  după  războiul  persan,  rău  şi-a  săvârşit  în 
acesta  viaţa  sa  cea  spurcată.  Căci,  fiind  dincolo  de  hotare,  a  fost 
omorât  prin  dreptatea  divină. 

în  acest  an,  domnind  2  ani  şi  9  luni,  a  fost  ucis  [cu  voia]  lui 
Dumnezeu  în  Persia  la  26  ale  lunii  ianuarie83,  indictionul  al  Vl-lea, 
pe  când  avea  31  de  ani. 

Pe  când  el  era  în  Persia,  s-a  arătat  un  semn,  în  luna  Daisios.  Un 
vas  plin  cu  apă  din  casa  unei  ţărănci  creştine  s-a  preschimbat  în  vin, 
fierbând  mustul  la  vremea  înserării.  în  acel  ceas  au  dus  vasul  cel 
plin  la  biserica  din  sat.  Iar  preotul  locului,  umplând  un  vas  mic  din 
acesta,  l-a  trimis  episcopului  Avgar.  în  Karrai  s-a  aflat  o  femeie 
atârnată  de  păr,  iar  în  Antiohia  multe  cranii  de  oameni,  prin  care 
Apostatul  a  făcut  oracolele  războiului  împotriva  perşilor,  [iar  apoi]  a 
pus  sigilii  şi  zăvoare  pe  [aceste]  locuri. 


Anii  lumii  3856.  De  la  dumnezeiasca  întrupare:  356  ani. 

împăratul  romanilor  Iovianus,  anul  1.1.  împăratul  perşilor 
Sabores,  ani  70.62.  Episcopul  Romei  Damasus,  ani  28.12.  Episcopul 
Constantinopolului  Eudoxie,  ani  10.5.  Episcopul  Ierusalimului  Ilarie, 
ani  12.10.  Episcopul  Alexandriei  Atanasie,  ani  46.38.  Episcopul 
Antiohiei  Leontie,  ani  8.6. 

în  acest  an  hiliarhul84  Iovianus,  un  bărbat  foarte  blând  şi  creştin 
ortodox,  a  fost  proclamat  împărat  al  romanilor  de  către  toată 
armata  şi  de  generali  şi  de  consuli,  în  acelaşi  loc  al  ţării  perşilor  în 
care  a  fost  omorât  Apostatul.  După  o  încleştare  în  război,  a  fost 
proclamată  pacea,  de  comun  acord,  de  către  romani  şi  perşi,  ca  de  la 
Dumnezeu,  şi  s-a  rânduit  la  30  de  ani. 


82  Detalii  despre  Teodor  sunt  oferite  în  Teodoret  episcopul  Cirului,  Istoria  biseri¬ 
cească,  pp.  139-140. 

83  De  fapt  iunie;  v.  The  Chronicle,  p.  83. 

84  Comandant  a  1000  de  oameni. 

Iar  el  a  renunţat  la  împărăţie,  spunând  că  nu  poate  conduce  o 
oaste  păgânizată  în  timpul  lui  Iulian;  la  care  toţi  într-un  glas  au 
strigat  că  sunt  creştini. 

Iovianus  a  cedat  perşilor  un  oraş  mare,  Nisibis,  pentru  salvarea 
armatei  rămase,  şi  a  făcut  pace. 

A  trimis  legi  generale  în  favoarea  bisericilor  în  toată  ţara 
romanilor,  redând  Bisericii  celei  soborniceşti  starea  şi  cinstea  cea 
din  timpul  fericitului  Constantin  cel  Mare. 

I-a  chemat  pe  episcopii  cei  din  exil  şi  i-a  scris  Sfântului  Ata- 
nasie  să  îi  explice  cu  exactitate  credinţa  cea  neîntinată.  Ceea  ce  a  şi 
făcut,  scriindu-i  lui  Iovianus  o  epistolă  despre  deplina  ortodoxie85. 
De  la  aceasta,  Iovianus,  devenind  mai  încredinţat  de  ortodoxie,  le-a 
dăruit  multe  celor  care  credeau  în  homousios  şi  i-a  scutit  de  dări. 

Acachie,  cel  mai  rău  arian  al  Cezareei,  adunându-se  cu  alţi 
episcopi  în  Antiohia,  a  redactat  o  aşa-zisă  cărticică  a  ortodoxiei, 
mărturisind  pe  homousios  şi  Sinodul  cel  din  Niceea  de  frica  evlavio¬ 
sului  împărat,  şi  nu  pentru  Dumnezeu. 

împăratul  Iovianus  a  ajuns  în  [oraşul]  antiohienilor  în  luna 
Hyperberetaios86.  în  afara  porţii  oraşului,  la  aşa-numitul  Tripylon, 
unui  grădinar  simplu  de  la  ţară  i  s-a  născut  un  copil  de  parte  feme- 
iască,  [născut]  la  7  luni,  care  avea  două  capete  despărţite,  fiecare 
întreg  la  făptură,  amândouă  separate  la  gât.  Acesta  s-a  născut  mort 
în  luna  Dios,  care  este  noiembrie. 

Iovianus  a  plecat  din  [oraşul]  antiohienilor  spre  Constantinopol 
şi,  ajungând  în  Ancyra  Galatiei,  a  mers  în  procesiune  ca  şi  consul 
împreună  cu  fiul  său,  Varonianus,  proclamându-1  pe  acesta  „stră- 

1  *-»87  V  w  Al  A  1  w 

lucit  ,  rara  sa  îl  îmbrace  cu  purpura. 

în  acelaşi  an  s-a  săvârşit  Iovianus  cel  preacreştin,  pe  când  se  afla 
în  Dadasthanoi,  un  sat  din  Bithynia,  fiind  împărat  9  luni  şi  15  zile. 
Iar  Valentinianus  Augustus  a  fost  proclamat  împărat  de  către  ar¬ 
mată;  [acesta  a  domnit]  11  ani,  pentru  că  s-a  dovedit  creştin  întru 
mărturie.  îndată  a  plecat  spre  Constantinopol  şi,  ajungând  în  [ceta¬ 
tea]  imperială,  l-a  proclamat  pe  Valens,  propriul  frate,  părtaş  al 


85  Textul  epistolei  Sfântului  Atanasie  şi  a  celorlalţi  episcopi  către  Iovianus  este  inclus  în 
Teodoret  episcopul  Cirului,  Istoria  bisericească,  pp.  155-158.  De  asemenea,  este 
publicat  în  Migne,  P.G.,  t.  26,  c.  813-820. 

86  Echivalentul  lunii  septembrie. 

87  în  text:  em<J)Ccv£vTa. 

împărăţiei  sale,  dându-i  acestuia  părţile  de  Răsărit,  iar  el  le-a  luat  pe 
cele  de  Apus. 


Anii  lumii  5857.  De  la  dumnezeiasca  întrupare:  357  ani. 

împăratul  romanilor  Valentinianus,  ani  10.1.  împăratul  perşilor 
Sabores,  ani  70.63.  Episcopul  Romei  Damasus,  ani  28.13.  Episcopul 
Constantinopolului  Eudoxie,  ani  10.6.  Episcopul  Ierusalimului  Ilarie, 
ani  12.11.  Episcopul  Alexandriei  Atanasie,  ani  46.39.  Episcopul 
Antiohiei  Leontie,  ani  8.7. 

în  acest  an,  Valentinianus  Augustus  l-a  proclamat  augustus  pe 
fiul  său,  Gratianus,  părtaş  al  împărăţiei,  precum  şi  consul,  după  ce 
înainte  îl  proclamase  împărat  şi  pe  fratele  său,  Valens  -  aşa  cum  s-a 
spus  mai  înainte  care  era  un  arian  înfocat  şi  [fusese]  botezat  de 
Eudoxie. 

Ortodocşii  au  venit  înaintea  lui  Valentinianus  prin  Hypatios, 
episcopul  Heracleei,  rugându-se  să  li  se  permită  să  se  reunească 
pentru  îndreptarea  dogmei  despre  homousios.  Valentinianus  a  răs¬ 
puns:  „Mie,  care  fac  parte  dintre  laici88,  nu  mi  se  cade  să  mă  amestec 
mult  în  unele  ca  acestea.  Faceţi  cum  veţi  socoti  voi,  preoţii!” 

Atunci,  reunindu-se  la  Lampsakos  şi  stând  acolo  două  luni,  în 
cele  din  urmă  au  anulat  cele  făptuite  de  către  Eudoxie  şi  Acachie  în 
Constantinopol  şi  au  păstrat  credinţa  cea  din  Seleucia. 

Valens  cel  lipsit  de  evlavie  a  înlăturat  cele  făcute  în  Lampsakos 
şi  i-a  trimis  în  exil  pe  episcopii  adunaţi  acolo,  iar  lui  Eudoxie,  cel 
care  cugeta  la  fel  cu  el,  i-a  predat  bisericile  Constantinopolului. 
[Astfel  că]  ortodocşii  nu  aveau  nici  păstor,  nici  biserică. 

2.54.14.7.12.40.8. 

în  acest  an,  Liberius,  episcopul  Romei,  Atanasie  al  Alexandriei, 
Meletie  al  Antiohiei  şi  Eusebiu  al  Samosatelor  s-au  remarcat  în 
cuvântul  cel  drept;  [la  fel]  şi  Chirii  al  Ierusalimului  şi  alţi  episcopi 
apărători  ai  ortodoxiei. 

în  fruntea  arienilor  se  aflau  Lucius,  în  Alexandria,  şi  Euzoios,  în 
Antiohia.  Iar  Paulin  [se  afla  în  fruntea]  unei  părţi  a  ortodocşilor,  [care 
erau]  împărţiţi  în  două,  şi  [în  fruntea]  celeilalte  [se  afla]  Meletie. 


88  în  text:  perd  Accou  TeraYpevcp  -  „rânduit  împreună  cu  poporul”. 

Episcopul  Ierusalimului  Chirii:  35  ani. 

Episcopul  Antiohiei  Eudoxie:  2  ani. 

3.55.15.8.1.41.1. 

In  acest  an,  Prokopios  s-a  răsculat  în  Constantinopol,  în  luna 
septembrie.  Şi  ieşind  spre  Nakoleia  şi  fiind  înconjurat  de  foarte 
multă  armată,  l-a  înfricoşat  pe  Valens.  Iar  [acesta]  a  întrerupt  pen¬ 
tru  puţin  războiul  cel  împotriva  bisericilor,  până  când  pe  Prokopios 
l-au  trădat  generalii  lui,  Aghelon  şi  Gomaris.  Pe  acest  Prokopios 
atârnându-1  de  membre  de  doi  copaci  apropiaţi  unul  de  altul,  a  po¬ 
runcit  să-i  lase  să  se  încline.  Aceştia,  îndreptându-se  cu  putere,  l-au 
rupt  pe  tiran.  Cât  despre  generalii  care  l-au  trădat  pe  acesta,  Aghe¬ 
lon  şi  Gomaris,  a  poruncit  să  fie  tăiaţi  cu  ferăstrăul.  Ceea  ce  au  şi 
păţit  nenorociţii,  ei  care  favorizaseră  [pe  cineva]  care  era  nevrednic. 

Atunci  a  dărâmat  şi  zidurile  Calcedonului  de  frica  lui  Prokopios. 
Şi,  după  ce  l-a  omorât  pe  Prokopios,  s-a  pus  din  nou  în  mişcare 
împotriva  adevărului.  Atunci  l-a  obligat  pe  Eleusios  al  Cyzicului  să 
mărturisească  [termenul]  heterusios89 .  Acest  Eleusios,  venind  în 
Cyzic  şi  anunţând  fărădelegea  lui,  numindu-se  pe  sine  nevrednic  de 
preoţie,  a  îndemnat  să  fie  făcut  altcineva  episcop  al  Cyzicului.  Când 
a  aflat  aceasta  Eudoxie,  cugetătorul  răutăţii,  l-a  aşezat  în  locul  lui  ca 
episcop  al  Cyzicului  pe  Eunomie. 

în  acelaşi  an,  împăratul  Valens  stătea  în  Marcianopolis90  în 
Moesia.  S-a  făcut  cutremur  mare  pe  tot  pământul  în  cel  de-al  VlII-lea 
indiction,  noaptea,  încât  în  Alexandria  [unele]  corăbii  ancorate  la 
ţărm  au  fost  ridicate  la  înălţime  şi  au  depăşit  clădirile  cele  înalte  şi 
zidurile;  şi  au  fost  mutate  înăuntru  în  curţi  şi  pe  acoperişuri91.  Apoi, 
retrăgându-se  marea,  au  rămas  pe  uscat. 

Mulţimile,  fugind  din  oraş  din  cauza  cutremurului,  văzând  coră¬ 
biile  pe  uscat,  au  urcat  pe  ele  pentru  a  jefui  încărcăturile  cele  de  pe 
corăbii.  întorcându-se  apa,  i-a  acoperit  pe  toţi.  Alţi  marinari  au 
povestit  că  în  acel  ceas  au  fost  surprinşi  navigând  în  mijlocul  Mării 
Adriatice  şi,  dintr-o  dată,  în  mijlocul  mării,  corabia  a  rămas  pe 
uscat.  După  puţin  timp,  iar  a  revenit  apa  şi  astfel  au  navigat. 


89  în  text:  etepoumoq  -  „de  altă  fiinţă”. 

90  Marcianopolis,  astăzi  Devnia  (Bulgaria),  era  capitala  provinciei  Moesia  Secunda;  v. 
Enciclopedia  arheologiei...,  pp.  23-24.  Despre  provincia  Moesia,  v.  Enciclopedia  arheo¬ 
logiei  ...,  voi.  3,  pp.  91-92. 

91  în  text:  Suporra;  s-ar  mai  putea  traduce  prin  „clădiri”. 

4.56.16.9.2.42.2. 

în  acest  an,  Valentinianus  cel  Mare,  în  timp  ce  trăia  soţia 
acestuia,  Severa,  mama  lui  Gratianus,  s-a  căsătorit  în  chip  nelegiuit 
cu  Iustina,  despre  a  cărei  frumuseţe  îi  spusese  Severa.  De  la  aceasta 
a  avut  copii  pe  Valentinianus,  cel  numit  „cel  Tânăr”,  pe  care  armata 
l-a  proclamat  împărat  după  moartea  tatălui  său,  şi  trei  fiice:  Iusta, 
Grata  şi  Galla,  cu  care  s-a  căsătorit  Teodosie  cel  Mare,  la  a  doua 
căsătorie,  şi  din  care  i  s-a  născut  Placidia.  Căci  Arcadius  şi  Honorius 
erau  ai  Placillei92,  prima  soţie  a  lui  Teodosie.  Şi  a  scris  o  lege  ne¬ 
dreaptă,  ca  acela  care  ar  voi  să  aibă  două  soţii,  ca  şi  el,  să  nu  fie 
împiedicat. 

Valens  cel  lipsit  de  evlavie  a  avut  două  fiice,  pe  Anastasia  şi  pe 
Carosa,  în  al  căror  nume  a  construit  două  băi  şi  apeductul,  numit 
până  acum  „Apeductul  lui  Valentinian”.  Unii  spun  că  Domnica, 
soţia  lui  Valens,  l-a  convins  pe  acesta  să  fie  un  arian  atât  de  înver¬ 
şunat.  Alţii  povestesc  că,  după  ce  a  ajuns  împărat,  [fiind]  botezat  de 
către  Eudoxie,  el  a  încredinţat  prin  jurământ  chiar  în  [timpul] 
botezului  să  cugete  cele  ale  lui  Arie  şi  să  nu  accepte  [termenul  de] 
homousios.  Şi  astfel  amândoi  nelegiuiţii93  au  pornit  mii  de  prigoniri 
împotriva  ortodocşilor. 

Pe  Eustatie  Armeanul,  pe  Silvanus  al  Tarsului  şi  pe  Teofil  al 
Kastabalei  i-au  trimis  la  Liberius  al  Romei,  promiţând  prin  ei  că  vor 
accepta  pe  homousios.  Aceştia  i-au  dat  lui  Liberius  o  cărticică  scrisă 
în  favoarea  lui  homousios,  mărturisind  că  se  vor  feri  de  orice  erezie 
ce  se  împotrivea  Sinodului  de  la  Niceea.  Liberius,  primindu-i,  i-a  îm¬ 
părtăşit  şi  a  scris  celor  din  Răsărit,  mărturisind  ortodoxia  acestora. 

Valens,  fiind  în  expediţie  împotriva  goţilor  în  Marcianopolis,  a 
stat  acolo  peste  iarnă. 

Anii  lumii  5861.  De  la  dumnezeiasca  întrupare:  361  ani. 

împăratul  romanilor  Valentinianus,  ani  11.5.  împăratul  perşilor 
Sabores,  ani  70.57.  Episcopul  Romei  Damasus,  ani  28.17.  Episcopul 
Constantinopolului  Eudoxie,  ani  10.10.  Episcopul  Ierusalimului 


9i  Placilla,  soţia  lui  Teodosie,  se  numea  Aelia  Flacilla;  v.  Ion  Donoiu,  Efigii  feminine  pe 
monedele  romane,  Ed.  Sport-Turism,  Bucureşti,  1983,  pp.  105-106. 

93  în  text:  avooioi. 

Chirii,  ani  35.3.  Episcopul  Alexandriei  Atanasie,  ani  46.43.  Episcopul 
Antiohiei  Anianos,  ani  4.1. 

în  acest  an  s-a  făcut  un  sinod  în  Tyana,  la  care  s-au  aflat  Euse- 
biu,  cel  al  Cezareei  Capadociei,  Grigorie  al  Nazianzului,  tatăl  [Sfân¬ 
tului  Grigorie]  Teologul,  Otreios,  [episcopul  oraşului]  Melitene,  şi 
alţii,  care,  bucurându-se  de  scrisorile  lui  Liberius,  i-au  vestit  pe  toţi 
episcopii  ortodocşi  să  vină  la  Tars  spre  adeverirea  dreptei  credinţe; 
[lucru  pe]  care  auzindu-1  Valens,  l-a  împiedicat  să  se  întâmple.  Eu- 
doxie  l-a  determinat  din  nou  pe  Valens  să  poruncească  căpeteniilor 
locale  să  îi  exileze  pe  toţi  episcopii  cei  exilaţi  de  către  Constantius  şi 
rechemaţi  de  către  Iulian  şi  Iovianus.  Atunci  Atanasie  a  plecat  de 
bunăvoie  din  Alexandria,  poporul  neîngăduind  căpeteniei  să  îi 
alunge.  Acesta  s-a  ascuns  mult  timp  în  mormântul  strămoşesc.  Iar 
mai  târziu,  Valens,  de  frica  unei  răscoale  a  alexandrinilor,  a  scris  ca 
Atanasie  să  revină. 

Eunomie  a  încetat  împărtăşirea  cu  Eudoxie,  pentru  că  Eudoxie 
nu  s-a  împărtăşit  cu  Aetios,  dascălul  lui  Eunomie.  Chiar  dacă  amân¬ 
doi  cugetau  la  fel,  pentru  că  Aetios  era  urât  de  toţi,  Eudoxie  s-a 
depărtat  de  el,  fără  să  îl  ruşineze  pe  faţă  să  lase  la  o  parte  părerile 
sale  ca  fiind  lipsite  de  evlavie.  Căci  Eunomie  a  fost  scrib  al  lui  Aetios 
cel  fără  de  Dumnezeu,  învăţând  discursuri  sofistice,  pentru  care  s-ar 
zice  că  se  lăuda,  fiind  cu  totul  neiniţiat  în  dumnezeieştile  Scripturi, 
după  cum  arată  cele  şapte  tomuri  ale  acestuia. 

Cei  din  Cyzic  l-au  alungat  pe  Eunomie  ca  eretic  şi  blasfemator. 
Iar  acesta,  venind,  s-a  alăturat  lui  Eudoxie.  Şi  era  îngrozitor  [cum] 
blasfematorul  îndrăznea  să  spună  că  Dumnezeu  nu  ştie  nimic  mai 
mult  decât  noi  despre  propria  fiinţă.  Astfel,  în  timpul  lui  Valens  şi 
Eudoxie  -  cei  lipsiţi  de  evlavie  -,  li  s-a  întâmplat  ortodocşilor  o 
prigoană  mai  mare  decât  cea  păgână. 

în  acest  an,  săvârşindu-se  Eudoxie,  arienii  l-au  făcut  episcop  pe 
Demofil,  iar  ortodocşii  pe  un  anume  Evagrie,  pe  care  l-a  hirotonit 
Sfântul  Eustatie  al  Antiohiei,  care  se  afla  pe  ascuns  la  Constan- 
tinopol,  revenit  din  exil  în  timpul  lui  Iovianus.  Şi,  negăsindu-1  pe 
acela  în  viaţă,  se  ascundea  în  oraş.  Auzind  Valens,  care  se  afla  în 
Marcianopolis,  de  hirotonia  lui  Evagrie,  l-a  exilat  pe  Eustatie  cel 
sfânt  la  Bizye,  iar  pe  Evagrie  l-a  scos  din  oraş  şi  i-a  predat  bisericile 
lui  Demofil  arianul. 


8o 

Episcopul  Constantinopolului  Demofil:  12  ani. 

6.58.18.1.4.44.2. 

în  acest  an,  ortodocşii  au  trimis  la  Valens  cel  lipsit  de  evlavie  - 
care  venise  la  Nicomidia  -  80  de  bărbaţi  din  treapta  preoţiei,  pe  care 
îi  conduceau  Teodor,  Urbanus  şi  Menedemos.  Tuturor  acestora 
Valens  a  poruncit  să  le  fie  dat  foc,  precum  şi  corăbiei.  Şi  au  ars  cu 
toţii,  laolaltă  cu  vasul,  rezistând  corabia  până  la  Dakidizon. 

7-59-19-2-5-45-3- 

în  acest  an,  Valens  cel  spurcat  le-a  permis  păgânilor  să  săvâr¬ 
şească  jertfe  şi  [să  ţină]  sărbători.  De  asemenea,  iudeilor  le  purta  de 
grijă  şi  îi  cinstea,  prigonindu-i  doar  pe  ortodocşi  şi  Biserica  cea 
apostolică. 

8.70.20.3.6.46.4. 

în  acest  an,  venind  Valens  în  Antiohia  Siriei,  le-a  făcut  [multe] 
grozăvii  ortodocşilor,  pe  mulţi  ucigându-i  cu  sabia  şi  pe  alţii  înecân- 
du-i  în  râul  Orentes  care  curgea  pe  acolo. 

De  asemenea,  ajungând  la  Edesa,  a  făcut  [lucruri]  şi  mai  rele, 
poruncindu-i  eparhului  Modest  să  captureze  mulţimea  ortodocşilor 
adunată  în  biserica  Sfântului  Toma  şi  să  o  ucidă.  Dar  ceea  ce  s-a 
întâmplat  cu  o  femeie,  care  îşi  ţâra  copilul  în  grabă  spre  moarte,  l-a 
făcut  pe  Valens  să  se  ruşineze  şi  l-a  mirat  pe  eparh  şi  a  împiedicat 
crima,  în  mod  clar  prin  iconomia  lui  Dumnezeu. 

Pe  Eusebiu  al  [oraşului]  Samosata  l-a  exilat  în  Tracia.  Atunci  şi 
mai  mult  a  fost  admirat  sfântul,  care  a  ieşit  de  bunăvoie  din  oraş  şi 
i-a  urmat  pe  cei  care  îl  duceau,  poporul  neîngăduind  aceasta.  în 
locul  lui  arienii  l-au  aşezat  pe  un  anume  Eunomie,  arian  înfocat, 
[alături  de]  care  niciunul  dintre  locuitorii  din  Samosata  nu  s-a 
împărtăşit.  îmbăindu-se  el  şi  îndemnând  şi  poporul  să  se  îmbăieze 
împreună,  aceştia  nu  au  acceptat  să  se  îmbăieze,  decât  dacă  era 
golită  apa  din  bazinul94  în  care  intrase  Eunomie  şi  acesta  era  umplut 
cu  altă  [apă],  spunând  că  cea  dinainte  fusese  spurcată  de  el.  Acesta, 
aflând,  a  fugit  din  oraş,  fiind  urât  de  către  toţi,  fără  împăcare95. 


94  în  text:  eremit;. 

95  Episodul  este  relatat  şi  în  Teodoret  episcopul  Cirului,  Istoria  bisericească,  p.  170. 

După  ce  a  plecat  Eunomie,  arienii  l-au  pus  pe  un  anume  Lucius,  un 
lup  învederat96. 

In  Capadocia,  [Valens]  se  grăbea  să  predea  bisericile  arienilor, 
reacţionând  contra  împotrivirii  pe  care  o  avea  din  partea  marelui 
Vasile,  care  era  pe  atunci  preot  al  Bisericii  Cezareei  şi  care  îl  în¬ 
demna  spre  zelul  ortodoxiei  pe  episcopul  Eusebiu  şi  să  nu  se  supună 
lipsei  de  evlavie  a  lui  Valens. 

împăratul  perşilor  Artaxer:  4  ani. 

Episcopul  Alexandriei  Petru:  1  an. 

Al  XXXI-lea  episcop  al  Antiohiei,  Meletie,  din  nou:  25  ani. 

9.1.21.4.7.1.1. 

în  acest  an,  aflându-se  Valens  în  Antiohia,  au  fost  găsiţi  unii 
care  plănuiau  să  facă  un  complot  împotriva  lui  şi  a  fost  ucisă  o 
mulţime  de  [oameni]  lipsiţi  de  evlavie;  căci  lucrau  uneltirea  prin 
oracole  şi  jertfe. 

Mutându-se  la  Domnul  mult  încercatul  şi  de  multe  lucrătorul 
Atanasie,  după  ce  a  fost  episcop  46  de  ani,  [din  care]  40  în  prigoane 
şi  în  primejdiile  cele  pentru  evlavie,  la  episcopie  a  urmat  Petru,  pe 
care  arienii  l-au  alungat  printr-un  anume  Magnos,  casierul  tezau¬ 
relor  împărăteşti.  Şi  l-au  aşezat  în  loc  pe  Lucius.  Atunci,  mulţi 
dintre  ortodocşi,  bărbaţi  şi  femei  fecioare,  au  fost  torturaţi  [într-un 
mod]  lipsit  de  Dumnezeu,  iar  mulţi  s-au  săvârşit  în  chinuri. 

Petru,  fugind  la  Roma,  a  mers  la  Damasus,  ca  la  unul  care  cuge¬ 
ta  la  fel  ca  el.  Atunci  a  scris  într-o  epistolă  şi  [faptele]  cele  înfrico¬ 
şătoare  făcute  de  arieni  în  Alexandria.  în  acelaşi  an,  Vasile  a  devenit 
episcop  al  [oraşului]  cezareenilor,  Eusebiu  adormind  cu  evlavie. 


Anii  lumii  5866.  De  la  dumnezeiasca  întrupare:  366  ani. 

împăratul  romanilor  Valentinianus,  ani  11.10.  împăratul  perşilor 
Artaxer,  ani  4.1.  Episcopul  Romei  Damasus,  ani  28.22.  Episcopul 
Constantinopolului  Demofil,  ani  12.4.  Episcopul  Ierusalimului 
Chirii,  ani  35.8.  Episcopul  Alexandriei  Lucius,  ani  6.1.  Episcopul 
Antiohiei  Meletie,  ani  25.2. 


96  Un  joc  de  cuvinte  între  Aookioc;  (numele  propriu  „Lucius”)  şi  Xukoc;  („lup”). 

în  acest  an,  Ambrozie  a  luat  conducerea  Bisericii  din  Medio- 
lanum,  după  Auxentios,  în  acest  fel:  răsculându-se  populaţia  în 
legătură  cu  alegerea  episcopului,  Ambrozie,  care  era  conducător  al 
ţinutului,  a  fost  trimis  de  către  împăratul  Valentinianus,  care  locuia 
acolo,  să  împiedice  răscoala.  Şi  era  încă  nebotezat,  dar  avea  mare 
grijă  pentru  dreptate  şi  îi  mustra  pe  cei  mai  mari  nobili  cu  neînfri¬ 
care  atunci  când  făceau  nedreptăţi.  încetând  deci  populaţia  disputa, 
într-un  glas  l-au  votat  pe  Ambrozie  ca  episcop;  [lucru]  pe  care  au- 
zindu-1  Valentinianus,  a  poruncit  ca  Ambrozie,  după  ce  va  fi  ini¬ 
ţiat97,  să  fie  hirotonit  episcop,  mulţumind  în  văzul  tuturor  lui  Dum¬ 
nezeu  şi  spunând:  „Mulţumire  Ţie,  Stăpâne  Atotputernice,  Mântui¬ 
torul  nostru,  că  i-ai  încredinţat  suflete  acestui  bărbat,  care  a  fost 
făcut  de  mine  conducător  al  trupurilor,  şi  ai  arătat  că  hotărârile 
noastre  sunt  drepte!”98 

Lucius,  în  Alexandria,  a  săvârşit  multe  rele  împreună  cu  arienii. 
Căci  cântau  ode  ale  demonilor  în  biserica  lui  Theonas  şi  au  adus 
înăuntru  dansatori;  le-au  dezbrăcat  pe  fecioare  de  veşminte,  şuie¬ 
rând  pe  nas99  cu  mânie,  şi  le-au  dus  prin  oraş  dezbrăcate,  purtându-se 
cu  acestea  în  chip  desfrânat.  Pe  unele  le-au  şi  ucis,  fără  ca  măcar  să 
dea  părinţilor  foarte  îndureraţi  spre  îngropare  trupurile  lor.  Iar 
înăuntrul  jertfelnicului  au  adus  un  băiat  desfrânat  ca  să  facă  lucruri 

1  •  ÎOO 

de  ruşine  . 

în  întreg  Apusul  fiind  cinstită  Treimea  Cea  de  o  fiinţă,  i  s-a 
cerut  lui  Valentinianus  şi  s-a  ţinut  un  sinod  în  Illyricum,  întărind 
credinţa  cea  din  Niceea.  Valentinianus  a  scris  un  edict  către  epis¬ 
copii  din  Asia,  Frigia  şi  din  întreg  Răsăritul,  recomandându-le  să 
stăruie  în  cele  hotărâte  de  către  sinod,  luându-i  părtaşi  la  edict  şi  pe 
fratele  [său],  Valens,  şi  pe  fiul  [său],  Gratianus. 

Atunci  [Sfântul]  Grigorie  Teologul  a  venit  în  fruntea  Bisericii 
din  Constantinopol,  la  stăruinţele  lui  Vasile  şi  Meletie  şi  ale  celor¬ 
lalţi  apărători  ai  ortodoxiei.  Şi,  dacă  nu  ar  fi  ajuns  să  cheme  oraşul 
înapoi  [la  credinţă],  s-ar  fi  umplut  tot  de  molima  lui  Arie  şi  Euno- 
mie.  Căci  aceştia  deţineau  toate  bisericile,  în  afară  de  lăcaşul  de 
rugăciune  al  martirei  Anastasia.  Iar  episcop  al  arienilor  era  Demofil. 


97  în  text:  pur|0£vra;  adică  după  ce  va  primi  Sfântul  Botez. 

98  Cf.  Teodoret  episcopul  Cirului,  Istoria  bisericească,  pp.  159-160. 

99  în  text:  ^ivoKruTroftvrec;. 

100  Evenimentele  sunt  relatate  şi  în  Teodoret  episcopul  Cirului,  Istoria  bisericească, 
pp.  180-182. 

Pe  atunci  străluceau  Grigorie  al  Nyssei  şi  Petru,  fraţii  [Sfântului] 
Vasile,  [precum  şi]  Optimos  în  Pisidia  şi  Amfilohie  în  Iconium.  Pe 
Barses,  episcopul  Edesei,  şi  pe  Pelagius  al  Laodiceei,  Valens  i-a 
exilat,  ca  apărători  ai  ortodoxiei. 

Valentinianus  l-a  mustrat  pe  fratele  său,  Valens,  ca  rău-cuge- 
tător,  netrimiţându-i  acestuia  ajutor  împotriva  goţilor  când  a  cerut, 
ci  a  spus:  „Nu  se  cade  să  aperi  un  bărbat  care  luptă  împotriva  lui 
Dumnezeu”. 

11.2.23.5.9.2.3. 

în  acest  an,  Valentinianus  cel  Mare,  fiind  împărat  11  ani,  s-a 
săvârşit  [având]  84  de  ani,  în  următorul  chip.  Sauromaţii,  un  popor 
[mic  şi]  jalnic,  revoltându-se  împotriva  lui  şi  fiind  învinşi,  au  trimis 
soli  să  ceară  pacea.  Iar  Valentinianus,  întrebându-i  pe  soli  dacă  toţi 
sauromaţii  sunt  aşa  jalnici  la  trup  şi  spunând  ei:  „îi  ai  aici  şi  îi  vezi 
pe  cei  mai  buni  dintre  toţi”,  a  strigat  tare  şi  a  spus:  „îngrozitor 
suferă  împărăţia  romanilor  ajunsă  la  Valentinianus  dacă  sauromaţii, 
astfel  fiind,  se  ridică  împotriva  romanilor”.  Şi,  din  întinderea  şi 
lovirea  mâinilor,  crăpându-se  o  venă  şi  scoţând  mult  sânge,  a  murit 
într-o  cetate  din  Galia  în  ziua  a  şaptesprezecea  a  lunii  Dios,  indic- 
tionul  al  III-lea. 

Iar  cum  Gratianus,  fiul  lui,  nu  se  găsea  acolo  şi  Valens  era  în 
Antiohia,  armata  aflată  în  locul  în  care  s-a  săvârşit  Valentinianus  cel 
Mare  l-a  proclamat  augustus  pe  Valentinianus,  fiul  acestuia,  [care 
avea]  ca  la  4  ani,  fiind  de  faţă  şi  Iustina,  mama  lui,  în  Panonia. 

Aflând  aceasta,  Gratianus  l-a  ţinut  pe  fratele  său  să  fie  împărat 
alături  de  el,  iar  pe  cei  care  l-au  proclamat  i-a  pedepsit  în  diferite 
feluri,  pentru  că  s-a  făcut  aceasta  împotriva  voinţei  [sale]. 

Valens  l-a  trimis  împotriva  goţilor  pe  generalul  Traian,  care, 
fiind  învins,  s-a  întors  fără  cinste.  Fiind  mustrat  pentru  slăbiciune 
de  către  Valens,  a  răspuns:  „Nu  eu  sunt  învins,  împărate,  ci  tu,  cel 
care  te-ai  pornit  cu  luptă  împotriva  lui  Dumnezeu  şi  L-ai  stârnit 
[spre  a-i  ajuta  pe]  barbari”. 

Pe  mulţi  i-a  ucis  Valens  din  cauza  celor  bănuite  de  oracole  că  va 
împărăţi  [cineva]  cu  litera  0,  între  care  şi  pe  un  anume  Teodor101, 
primul  dintre  patrikioi. 


101  Teodor  în  forma  grecească  se  scrie  cu  0  (©edSoopoc;). 


84 


Sf.  Teofan  Mărturisitorul 


în  acest  an,  unii  dintre  novaţienii  din  Frigia  au  început  să 
serbeze  Paştele  cu  iudeii,  adunându-se  în  satul  Pazos;  au  dat  şi  o 
lege  pentru  a  face  Paştele  împreună  cu  iudeii.  Din  aceştia  au  apărut 
mai  târziu  aşa-numiţii  „sabbatieni”,  de  la  un  anume  Sabbatios.  Apo- 
linarie  Şirul  s-a  separat  atunci  pe  faţă  de  Biserică.  Damasus  al  Romei 
şi  Petru  al  Alexandriei  [au  fost]  primii  care  i-au  condamnat. 

Eunomie  cel  lipsit  de  evlavie  a  îndrăznit  să  săvârşească  botezul 
printr-o  cufundare,  spunând:  „Nu  întru  Treime,  ci  întru  moartea  lui 
Hristos  trebuie  să  se  boteze”.  Iar  pe  cei  botezaţi  întru  Treime  îi 
boteza  din  nou. 

Iulian,  cel  [numit]  şi  Sabas,  un  ascet  sfânt,  venind  în  Antiohia 
de  la  Edesa,  i-a  susţinut  pe  ortodocşii  care  îl  slăveau  pe  Cel  de  o 
fiinţă,  anatemizându-i  pe  faţă  pe  arieni. 

în  Antiohia,  Afraate  cel  sfânt,  cu  multă  îndrăzneală,  a  mustrat 
în  faţă  lipsa  de  evlavie  a  lui  Valens.  Iar  unul  dintre  eunuci,  care  îl 
insultase  şi  îl  ameninţase  cu  îndrăzneală  pe  Afraate,  coborând  să 
pregătească  baia  împăratului,  afectat  fiind  la  minte,  a  murit  arun- 
cându-se  singur  în  apa  fierbinte. 

A  strălucit  şi  Efrem,  cel  mare  în  nevoinţă  şi  în  învăţătura  divină, 
revărsând  de  la  Duhul  Sfânt  multe  cuvinte  ascetice  şi  [încă]  şi  mai 
multe  dogmatice102.  Iar  unele  din  lucrările  sale  le-a  dat  sirilor  să  fie 
cântate,  [ca]  prin  melodie  să  îi  atragă  pe  cei  mai  leneşi.  Căci  se 
spune  că  el  a  alcătuit  300  de  miriade  de  versuri,  fiind  cu  adevărat 
înţelept  de  la  Dumnezeu. 

Anii  lumii  5868.  De  la  dumnezeiasca  întrupare:  368  ani. 

împăratul  romanilor  Valens,  ani  3.1.  împăratul  perşilor  Artaxer, 
ani  4.3.  Episcopul  Romei  Damasus,  ani  28.24.  Episcopul  Constan- 
tinopolului  Demofil,  ani  12.6.  Episcopul  Ierusalimului  Chirii,  ani 
35.10.  Episcopul  Alexandriei  Lucius,  ani  6.3.  Episcopul  Antiohiei 
Meletie,  ani  25.4. 

în  acest  an  a  apărut  erezia  mesalienilor,  adică  a  euhiţilor  şi 
entuziaştilor.  Aceştia,  [când]  cântă  psalmi,  dansează  şi  bat  [din 


102  Sf.  Efrem  Şirul  (cca.  306-373),  originar  din  Nisibis,  s-a  stabilit  la  Edesa,  după  ce 
Nisibis  a  fost  cedat  perşilor  în  363.  S-a  remarcat  ca  mare  ascet,  predicator  şi  poet.  A 
scris  în  limba  siraică.  V.  The  Chronicle,  p.  97;  TEODORET  EPISCOPUL  CIRULUI,  Istoria 
bisericească,  p.  194,  nota  82;  I.G.  Coman,  Patrologie,  voi.  III,  pp.  74-75. 

palme],  înţelegând  cele  ale  lui  David  într-un  mod  grosolan  şi  lipsit 
de  minte.  începători  ai  acestei  erezii  [au  fost]  Dadoes,  Sava  şi 
Adelphios,  şi  unii  spun  că  şi  Eustatie  din  Sevastia103.  Acestora  li  s-au 
împotrivit  cu  vitejie  Amfilohie  din  Iconium,  Letoios  al  [oraşului] 
Melitene,  iar  mai  târziu  şi  Flavian  al  Antiohiei. 

Valens,  distrugând  toate  bisericile,  a  venit  în  Cezareea  din 
Răsărit,  înfuriat  împotriva  Sfântului  Vasile.  Şi  a  făcut  cele  pe  care  le- 
a  spus  marele  Grigorie  în  epitaful  [Sfântului]  Vasile. 

în  acest  timp  a  murit  Galates,  fiul  lui  Valens,  suferind  rău,  iar 
soţia  [lui],  Domnica,  s-a  îmbolnăvit  grav. 

La  întâlnirea  Sfântului  Vasile  cu  împăratul,  Demostene,  unul 
dintre  bucătarii  lui  Valens,  l-a  atacat  şi  a  vorbit  ca  un  barbar,  [iar] 
învăţătorul,  zâmbind  puţin,  i-a  spus  acestuia:  „Iată,  am  văzut  şi  un 
Demostene  agramat!” 

Valens,  respectându-1  pe  [Sfântul]  Vasile,  a  dăruit  sate  multe  şi 
frumoase  leproşilor  îngrijiţi  de  acesta.  însă,  văzând  cât  de  statornic 
şi  neabătut  era  [Sfântul]  Vasile,  a  hotărât  să  îl  exileze.  Când  a  vrut  să 
semneze  scrisoarea  de  exil,  nu  a  putut,  rupându-se  trei  condeie,  în 
cele  din  urmă  lăsându-1  şi  propria  mână. 

2.4.25.7.11.4.5. 

în  acest  an,  Mauia,  împărăteasa  saracinilor,  care  făcuse  multe 
rele  romanilor,  a  cerut  pace  şi  a  dorit  ca  un  anume  Moise,  dintre  cei 
care  se  nevoiau  în  pustiu,  să  îi  fie  dat  ca  episcop  pentru  saracinii  de 
la  ea  care  erau  creştini. 

Făcând  împăratul  aceasta  degrabă,  Moise  nu  a  acceptat  să  fie 
hirotonit  de  către  Lucius  arianul,  ci  de  către  unul  dintre  ortodocşii 
din  exil;  ceea  ce  s-a  şi  întâmplat.  Mauia,  luându-1  pe  acesta,  a  făcut 
mulţi  creştini  dintre  saracini.  Se  spune  că  şi  ea  era  creştină,  romană 
de  neam  şi,  fiind  luată  prizonieră,  a  plăcut  pentru  frumuseţea  ei 
împăratului  saracinilor.  Şi  astfel  a  ajuns  la  conducerea  împărăţiei. 
Despre  [acest]  popor  povesteşte  multe  Sozomen,  de  unde  îşi  are 
începutul  şi  denumirea  şi  că  la  13  ani  se  taie  împrejur. 

Goţii,  fiind  atacaţi  de  către  huni,  au  cerut  ajutor  de  la  Valens 
prin  Ulfila104,  un  episcop  de-al  lor  care  cugeta  ca  arienii  şi  stătuse  în 


103  Despre  această  erezie,  v.  Teodoret  episcopul  Cirului,  Istoria  bisericească,  pp.  166-167. 

104  Ulfila  provenea  dintr-o  familie  din  Capadocia,  deportată  în  ţinuturile  gotice.  A 
tradus  Biblia  în  limba  gotică  şi  a  scris  lucrări  în  greacă,  latină  şi  gotică.  Avea  o  orientare 

preajma  arienilor  Eudoxie  şi  Acachie  în  timpul  lui  Constantius. 
Acesta  i-a  învăţat  pe  goţi  să  fie  arieni.  Iar  goţii  s-au  împărţit  în  două: 
pe  unii  îi  conducea  Athanarichos,  pe  alţii  Phritigernes.  Acesta  [din 
urmă,  fiind]  învins  şi  primind  ajutor  de  la  Valens,  i-a  biruit  [apoi]  pe 
cei  din  jurul  lui  Athanarichos.  Spre  a-i  fi  pe  plac  lui  Valens,  i-a 
învăţat  şi  mai  mult  pe  goţi  să  fie  arieni. 

Anii  lumii  5870.  De  la  dumnezeiasca  întrupare:  370  ani. 

împăratul  romanilor  Valens,  ani  3.3.  împăratul  perşilor  Sabores, 
ani  5.1.  Episcopul  Romei  Damasus,  ani  28.26.  Episcopul  Constan- 
tinopolului  Demofil,  ani  12.8.  Episcopul  Ierusalimului  Chirii,  ani 
35.12.  Episcopul  Alexandriei  Lucius,  ani  6.5.  Episcopul  Antiohiei 
Meletie,  ani  25.6. 

în  acest  an,  goţii,  unindu-se  din  nou,  au  venit  în  pământul 
romanilor  şi  au  pustiit  multe  provincii:  Sciţia,  Moesia,  Tracia,  Mace¬ 
donia,  Ahaia  şi  toată  Hellada,  în  jur  de  20  de  provincii. 

în  acest  an  s-au  văzut  în  aer  nori  în  forma  unor  bărbaţi  înar¬ 
maţi.  în  Antiohia  s-a  născut  un  copil,  întreg  la  celelalte  părţi,  dar 
având  un  ochi  în  mijlocul  frunţii,  4  mâini,  4  picioare  şi  barbă. 

Valens,  stând  în  [cetatea]  antiohienilor  şi  aflând  despre  goţi,  a 
venit  la  Constantinopol.  Iar  bizantinii  l-au  ocărât  ca  [fiind]  lipsit  de 
vitejie  şi  temător  de  război.  Isaac,  monahul  cel  sfânt,  ţinând  de  frâul 
calului  lui  Valens,  care  pleca  în  cele  din  urmă  la  război  împotriva 
goţilor,  i-a  spus  acestuia:  „Unde  mergi,  împărate,  cu  armata  împo¬ 
triva  lui  Dumnezeu  şi  avându-L  adversar  pe  El?”  Pe  acesta,  mâniat, 
l-a  pus  sub  pază,  ameninţându-1  cu  moartea  dacă  se  va  întoarce,  ca 
odinioară  Ahab  pe  Miheia. 

După  ieşirea  [lui  Valens  din  oraş],  unii  dintre  cei  din  jurul 
acestuia  au  mărturisit  că  la  ordinul  său  s-au  făcut  preziceri  în  legă¬ 
tură  cu  plecarea  sa  la  război  care  urma  [să  aibă  loc];  [război]  în 
urma  căruia,  înfruntându-se  cu  goţii  şi  fiind  învins,  Valens  a  fugit  cu 
câţiva  [oameni]  într-o  casă  mică.  Ajungându-1  barbarii  şi  dând  foc 
casei,  fără  să  ştie,  i-au  ars  pe  toţi. 

Se  spune  că  divinul  Isaac,  [aflat]  sub  pază,  a  simţit,  prin  darul 
dumnezeiesc  şi  prin  curăţia  sufletului,  mirosul  cel  rău  al  lui  Valens, 


semiariană.  Cf.  M.  PAcurariu,  Istoria  Bisericii  Ortodoxe  Române,  voi.  I,  pp.  107-109.  V. 
şi  Teodoret  episcopul  Cirului,  Istoria  bisericească,  pp.  197-198. 

care  ardea,  şi  le-a  spus  înainte  despre  moartea  acestuia  celor  care 
erau  împreună  cu  el,  înainte  de  a  ajunge  cei  care  vesteau  cele  în¬ 
tâmplate  în  război. 

După  înfrângerea  şi  moartea  prin  foc  a  lui  Valens,  goţii,  înfumu¬ 
raţi  de  victorie,  au  devastat  îngrozitor  suburbiile  Constantino- 
polului.  Iar  Mauia,  împărăteasa  saracinilor,  trimiţând  armata  sara- 
cină,  şi  Domnica,  soţia  lui  Valens,  scoţând  poporul  oraşului,  i-au 
alungat  pe  barbari. 

Astfel  întâmplându-se  acestea,  a  aflat  [despre  ele]  Gratianus 
Augustus,  [care]  ajunsese  în  Panonia  pentru  ajutor,  [şi]  l-a  învestit 
augustus  pe  Teodosie,  l-a  proclamat  împărat  şi  l-a  trimis  în  războiul 
împotriva  goţilor.  „Goţi”  se  numesc  în  ţara  lor  sciţii,  spune  Traian 
Patrikios  în  istoria  lui. 

Dorotei,  cel  între  sfinţi,  a  fost  martirizat  în  timpul  lui  Valens  cel 
lipsit  de  evlavie,  în  Alexandria,  fiind  dat  fiarelor  de  către  arieni  în 
Kynegion. 


Anii  lumii  5871.  De  la  dumnezeiasca  întrupare:  371  ani. 

împăratul  romanilor  Teodosie,  ani  16.1.  împăratul  perşilor  Sa- 
bores,  ani  3.2.  Episcopul  Romei  Damasus,  ani  28.27.  Episcopul 
Constantinopolului  Demofil,  ani  12.9.  Episcopul  Ierusalimului 
Chirii,  ani  35.13.  Episcopul  Alexandriei  Lucius,  ani  6.6.  Episcopul 
Antiohiei  Meletie,  ani  25.7. 

în  acest  an,  împăratul  Gratianus  l-a  luat  părtaş  la  împărăţie  pe 
Teodosie,  [care  era]  de  neam  iber  apusean105,  nobil  şi  admirabil  în 
războaie.  Acesta,  fiind  evlavios  şi  ortodox,  i-a  învins  îndată  prin 
forţă  pe  barbarii  cei  din  Tracia. 

Gratianus  şi  Valentinianus  i-au  rechemat  printr-o  lege  pe 
episcopii  cei  din  exil.  Iar  pe  cei  care  erau  arieni  i-au  alungat,  lucrând 
împreună  cu  Damasus,  papă  al  Romei. 

Atunci  Petru,  episcopul  Alexandriei,  întorcându-se  şi  alungân- 
du-1  pe  Lucius,  şi-a  luat  înapoi  tronul  său  şi,  trăind  încă  puţin  timp, 
s-a  săvârşit.  Iar  Timotei,  fratele  lui,  a  fost  hirotonit  episcop  al 
bisericii  ortodocşilor  din  Alexandria. 

în  Antiohia  Siriei,  ortodocşii,  după  cele  întâmplate  cu  Sfântul 
Eustatie,  erau  împărţiţi  în  două.  Unii  îl  aveau  episcop  pe  Paulin,  iar 


105  în  text:  “Ifîripa  'Ecnrepiov;  originar  din  Iberia. 

alţii  pe  Meletie  cel  Sfânt,  după  avansarea  lui  Euzoios,  episcopul 
arienilor  din  Antiohia,  care  se  desprinsese  de  ei.  împăraţii  au  scris  o 
lege  în  favoarea  ortodocşilor  şi  au  trimis-o  în  Răsărit  printr-un 
anume  Sapor.  Acesta,  ajungând  în  Antiohia,  a  găsit  o  dispută  între 
Paulin,  care  revendica  episcopia,  şi  Apolinarie,  care  dorea  şi  el 
tronul;  iar  pe  Meletie  cel  Sfânt  [l-a  găsit]  liniştindu-se,  fără  să  fie 
implicat  în  conflict.  Flavian,  care  era  pe  atunci  preot  şi  se  opunea  lui 
Paulin,  l-a  ruşinat  pe  Apolinarie  şi  i-a  recomandat  generalului  Sapor 
să  îi  dea  tronul  lui  Meletie.  Şi  [Sapor],  aprobându-1  pe  acesta,  a  plecat. 

Atunci  marele  Meletie  l-a  hirotonit  pe  Diodor,  episcopul  Tar- 
sului.  Eusebiu,  episcopul  [oraşului]  Samosata,  revenind  din  exil,  a 
hirotonit  mulţi  episcopi  în  diverse  oraşe.  Şi,  venind  şi  în  Dolihe  să  îl 
hirotonească  episcop  pe  Maris,  a  fost  ucis  când  a  intrat  în  oraş,  o 
femeie  ariană  aruncând  de  la  înălţime  o  ţiglă  în  sfinţitul  cap  al 
sfântului,  Dumnezeu  îngăduind  aceasta  din  judecăţi  de  El  ştiute. 
Despre  care  spune  şi  [Sfântul]  Grigorie  Teologul:  „Cer  victima  de 
ieri,  bătrânul  avramic”106. 

Atunci  Grigorie  Teologul  învăţa  în  Constantinopol  cu  mai  multă 
îndrăzneală  în  lăcaşul  de  rugăciune  al  Sfintei  Anastasia,  unde  se 
spune  că  se  fac  minuni  mai  presus  de  înţelegere  prin  apariţia  Prea- 
sfintei  noastre  Stăpâne,  Născătoarea  de  Dumnezeu. 

Episcopul  Alexandriei  Timotei:  8  ani. 

2.3.28.10.14.1.8. 

Episcopul  Romei  Siricius:  15  ani. 

3.4.1.11.15.2.9. 

Anii  lumii  5874.  De  la  dumnezeiasca  întrupare:  374  ani. 

împăratul  romanilor  Teodosie,  ani  16.4.  împăratul  perşilor 
Sabores,  ani  5.5.  Episcopul  Romei  Siricius,  ani  15.2.  Episcopul  Cons- 
tantinopolului  Demofil,  ani  12.12.  Episcopul  Ierusalimului  Chirii,  ani 
35.16.  Episcopul  Alexandriei  Timotei,  ani  8.3.  Episcopul  Antiohiei 
Meletie,  ani  25.10. 


106  în  text:  ^rco  pou  to  x9e<;  opcbv  a^ccyiov,  t6v  ’A(3pa|iiaîov  yepovxa.  Este  un  pasaj  din 
cel  de-al  XXXllI-lea  Cuvânt  al  Sf.  Grigorie  Teologul  (33,  5). 

în  acest  an,  împăratul  Gratianus  a  fost  ucis  prin  viclenie  de 
Andragathios,  generalul  lui  Maxim  tiranul.  Căci  acesta,  intrând  într-o 
trăsură,  s-a  prefăcut  că  este  soţia  lui  Gratianus.  Şi  astfel,  întâlnindu-1 
pe  Gratianus  fără  pază,  Andragathios  l-a  ucis.  După  ce  acesta  a  fost 
omorât,  Valentinianus  a  luat  în  stăpânire  împărăţia  romanilor. 

în  acelaşi  an,  Teodosie  cel  Mare,  îmbolnăvindu-se,  a  fost  bote¬ 
zat  în  Tesalonic  de  către  episcopul  Acholios  şi  a  scris  o  lege  despre 
homousios  în  favoarea  ortodocşilor,  pe  care  a  trimis-o  în  Constan- 
tinopol. 

Venind  în  Constantinopol,  i-a  spus  lui  Demofil  că  ori  se  va 
depărta  de  rătăcirea  cea  a  lui  Arie,  ori  va  ieşi  degrabă  din  biserici. 
Iar  mulţimea  arienilor,  adunându-se,  mergea  la  biserică  în  afara 
oraşului,  avându-1  cu  ei  şi  pe  Lucius,  episcopul  arian  al  Alexandriei. 
Şi  astfel  deci  Sfântul  Grigorie,  [alături  de]  cei  pe  care  el  i-a  luminat 
în  credinţa  ortodoxă,  a  luat  în  primire  toate  bisericile,  după  ce 
arienii  le-au  deţinut  pe  acestea  puţin  mai  mult  de  40  de  ani. 

împăratul  perşilor  Uararanes:  11  ani. 

Episcopul  Constantinopolului,  [Sfântul]  Grigorie  Teologul:  2  ani. 

5.1.3.1.17.4.11. 

în  acest  an,  în  Antiohia,  într-un  cartier  aşa-numit  al  iobiţilor,  o 
femeie  a  născut  o  dată  4  copii  de  parte  bărbătească.  Şi  cei  4  au  trăit 
2  luni  şi  au  murit,  unul  după  altul. 

6.2.4.2.18.5.12. 

în  acest  an,  s-a  adunat  în  Constantinopol  de  către  Teodosie  cel 
Mare,  spre  adeverirea  dogmelor  celor  de  la  Niceea,  Sfântul  şi  Marele 
Sinod  Ecumenic  al  celor  150  de  episcopi  ortodocşi.  Au  fost  trimişi  şi 
36  de  episcopi  din  erezia  cea  a  lui  Macedonie,  pe  care  îi  conducea 
Eleusios.  Iar  celor  150  de  Sfinţi  Părinţi  le  erau  întâistătători  Timotei 
al  Alexandriei,  preasfântul  Meletie  al  Antiohiei,  preasfântul  Chirii  al 
Ierusalimului  şi  Sfântul  Grigorie  al  Constantinopolului. 

Cei  36  de  episcopi  care  cugetau  cele  ale  lui  Macedonie,  fiind 
îndemnaţi  de  către  Părinţi  să  primească  dogmele  cele  de  la  Niceea, 
Ia  fel  ca  şi  cei  de  pe  lângă  Silvanus  trimişi  la  Roma  în  timpul  lui 
Valens,  au  alcătuit  cărţi,  pe  care  le-au  dat  lui  Liberius,  şi  au  plecat  în 
râsul  tuturor,  alta  gândind  şi  alta  scriind,  aducând  cu  înşelăciune  lui 
Liberius  epistolele  care  le  mărturiseau  ortodoxia. 

Sfântul  Sinod  l-a  întărit  pe  [Sfântul]  Grigorie  Teologul  în  epis¬ 
copia  Constantinopolului  şi,  fără  ca  el  să  vrea,  l-a  aşezat  pe  tron,  ca 
unul  care  a  făcut  multe  şi  a  eliberat  oraşul  de  molima  ereziilor.  Cel 
care  era  întru  totul  înţelept  şi  preafericit,  aflând  că  unii  din  Egipt 
invidiază  acest  lucru,  ţinând  cuvântarea  de  rămas  bun,  s-a  retras  de 
bunăvoie  de  pe  tronul  [oraşului]  împărătesc.  Retrăgându-se  acesta, 
împăratul  şi  sinodul  l-au  numit  pe  Nectarie,  de  neam  din  Tars,  care 
avea  atunci  rangul  de  pretor,  aflându-se  până  atunci  nebotezat,  dar 
având  o  viaţă  cuviincioasă  şi  evlavioasă. 

Sfântul  Sinod  Ecumenic  a  aprobat  [termenul  de]  homousios  şi  a 
adăugat  Simbolului  [credinţei]  şi  teologia  Duhului  [Sfânt].  A  emis 
canoane,  prin  care  a  acordat  tronului  Constantinopolului  întâietatea 
de  „Noua  Romă”. 

Atunci  au  strălucit  în  acestea  Grigorie  al  Nyssei,  Pelagius  al 
Laodiceei,  Evloghie  al  Edesei  şi  Amfilohie  din  Iconium,  împreună  cu 
Marele  Grigorie  şi  cu  cei  amintiţi  înainte. 

Sfântul  Sinod  i-a  anatemizat  pe  Arie  şi  pe  Eusebiu  al  Nicomi- 
diei,  pe  Euzoios  şi  pe  Acachie,  pe  Theognis  şi  pe  Eufronie  şi  pe 
ceilalţi.  Alături  de  aceştia,  i-a  condamnat  şi  pe  Macedonie  pnevma- 
tomahul,  pe  Eudoxie,  pe  Aetios  şi  pe  Eunomie. 

Meletie  cel  Mare,  după  terminarea  sinodului,  a  adormit  în  pace 
în  Constantinopol.  Şi  trupul  lui  cel  sfânt  a  fost  dus  în  Antiohia  şi  a 
fost  aşezat  în  apropierea  raclei  Sfântului  Martir  Vavila.  Flavian  a  fost 
hirotonit  episcop  al  Antiohiei,  trăind  şi  Paulin,  deşi  Flavian  a  dat 
jurăminte  că  nu  va  accepta  hirotonia  ca  episcop.  Deci,  din  nou, 
Biserica  Antiohiei  a  avut  tulburare,  unii  supunându-se  lui  Paulin, 
alţii  lui  Flavian. 

Atunci  împăratul  a  adus  în  Constantinopol  trupul  lui  Pavel 
Mărturisitorul  şi  l-a  aşezat  în  biserica  pe  care  a  clădit-o  Macedonie, 
uneltind  împotriva  lui  Pavel. 

Episcopul  Constantinopolului  Nectarie:  16  ani. 

7.3.5.1.19.6.13. 

In  acest  an,  Teodosie  Augustus  l-a  numit  preastrălucit107  şi 
consul  pe  Honorius,  fiul  său  cel  născut  din  Placilla  cea  preaevla- 
vioasă.  Şi  s-a  pregătit  să  se  lupte  cu  tiranul  Maxim.  Luptându-se  cu 


107  în  text:  £Tti<ţ>av£CTratov.  în  latină  titlul  era  nobilissimus. 

el  în  părţile  apusene  şi  ieşind  un  zvon  mincinos  că  a  învins  Maxim, 
arienii,  mergând108  la  casa  lui  Nectarie,  episcopul  Constantinopo- 
lului,  i-au  dat  foc. 

8.4.6.2.20.7.14. 

în  acest  an,  în  Antiohia,  s-a  construit  la  aşa-numita  poartă 
Tauriane  un  adaos  la  lăţimea  podului  şi  a  fost  acoperit.  S-a  construit 
şi  o  mică  bazilică  în  cea  veche,  în  apropierea  celei  mari. 

Iar  în  Palestina,  în  satul  Emmaus,  s-a  născut  un  copil  întreg  de 
la  buric  [în  jos]  şi  în  sus  despărţit,  încât  avea  două  piepturi,  două 
capete  şi  fiecare  avea  simţuri.  Unul  mânca  şi  bea,  şi  celălalt  nu 
mânca.  Unul  dormea,  iar  celălalt  stătea  treaz.  Şi  erau  dăţi  când  se 
jucau  unul  cu  altul  şi  plângeau  amândoi,  dar  şi  se  loveau  unul  pe 
altul.  Au  trăit  puţin  peste  2  ani.  Şi  unul  a  murit,  iar  celălalt  a  mai 
trăit  patru  4  zile  şi  a  murit  şi  el. 

în  acest  an,  împăratul  Teodosie  a  ridicat  coloana  din  Tauros109. 

9.5.7.3.21.8.15. 

în  acest  an,  săvârşindu-se  Timotei,  episcopul  Alexandriei,  în  cea  de-a 
douăzeci  şi  şasea  zi  a  lunii  Epiphi110,  a  fost  hirotonit  în  locul  său  Teofil. 

Episcopul  Alexandriei  Teofil:  28  ani. 

10.6.8.4.22.1.16. 

în  acest  an,  evlaviosul  împărat  Teodosie,  învingându-1  pe  tiranul 
Maxim,  l-a  ucis  cu  12  [zile]  înaintea  calendelor  lui  august;  [la  fel]  şi  pe 
Andragathios,  generalul  acestuia,  ca  unul  care  îl  asasinase  pe  Gratianus. 

11.7.9.5.23.2.17. 

în  acest  an,  Teodosie  a  venit  la  Roma  împreună  cu  Honorius, 
fiul  său,  şi  l-a  numit  pe  acesta  împărat  acolo,  cu  5  [zile]  înaintea 
idelor  lui  iunie,  şi  s-a  întors  la  Constantinopol. 


108  în  text:  &vaaup0evre<;. 

109  Coloana  lui  Teodosie,  la  fel  ca  şi  cea  a  lui  Arcadius,  era  o  coloană  în  spirală  cu  baso¬ 
reliefuri,  de  tipul  coloanelor  lui  Traian  şi  Marcus  Aurelius  din  Roma.  S-a  păstrat  până 
în  secolul  al  XVI-lea.  Despre  forumurile  lui  Teodosie  din  Constantinopol,  v.  Rodolphe 
Guilland,  Recherches  sur  Ies  institutions  byzantines,  voi.  II,  Akademie-Verlag,  Berlin, 
1967,  pp.  55-68. 

uo  Luna  Epiphi  din  calendarul  alexandrin  egiptean  acoperea  perioada  25  iunie  -  24  iulie;  v. 
Venance  Grumel,  La  chronologie,  Paris,  1958  ( Trăite  d’etudes  byzantines,  I),  p.  304. 

12.8.10.6.24.3.18. 

In  acest  an  a  devenit  tiran  Eugenius,  copistul  cel  dintre  gră¬ 
mătici,  şi  s-a  îmbrăcat  cu  veşmânt  împărătesc,  fiind  împreună  cu  el 
şi  Argabastes  cel  din  Galatia  cea  mică111.  Auzind  Valentinianus  cel 
Mic,  fiul  lui  Valentinianus  cel  Mare  şi  al  Iustei,  s-a  sinucis  prin 
spânzurare.  Iar  Teodosie,  aflând  aceasta,  s-a  înarmat  pentru  a  veni 
să  îl  răzbune. 

Teofil,  episcopul  Alexandriei,  cerându-i  [îngăduinţa]  împăra¬ 
tului  Teodosie,  a  curăţat  templul  elinilor  cel  din  Alexandria  şi  l-a 
transformat  în  biserică.  Iar  orgiile  elinilor  le-a  făcut  publice,  mădu¬ 
lare112  şi  [altele]  dacă  mai  [era]  ceva  mai  desfrânat  şi  mai  profan113 
decât  acestea.  De  aceea,  mulţimea  elinilor,  [fiind]  ruşinată,  a  săvâr¬ 
şit  multe  omoruri.  Iar  Teodosie,  aflând  omorurile  făcute  de  aceştia, 
pe  creştinii  cei  ucişi  i-a  fericit  ca  martiri,  iar  pe  elini  a  făgăduit  că  îi 
iartă  dacă  vor  trece  la  creştinism.  Templele  acestora  a  poruncit  să  fie 
dărâmate  şi  idolii  să  fie  topiţi  şi  să  se  dea  pentru  nevoile  săracilor. 

Fiind  dărâmat  templul  lui  Serapis  din  Alexandria,  s-au  găsit 
litere  hieroglifice  având  formă  de  cruce,  pe  care  văzându-le  credin¬ 
cioşii  cei  dintre  elini,  au  spus  despre  cruce  că  înseamnă,  potrivit 
înţelesului  literelor  hieroglifice,  viaţa  ce  va  veni114. 


Anii  lumii  5883.  De  la  dumnezeiasca  întrupare:  383  ani. 

împăratul  romanilor  Teodosie,  ani  16.13.  împăratul  perşilor 
Uararanes,  ani  11.9.  Episcopul  Romei  Siricius,  ani  15.U.  Episcopul 
Constantinopolului  Nectarie,  ani  16.7.  Episcopul  Ierusalimului 
Chirii,  ani  35.25.  Episcopul  Alexandriei  Teofil,  ani  28.4.  Episcopul 
Antiohiei  Meletie,  ani  25.19. 

în  acest  an,  Marcellus,  episcop  de  Apameia,  în  Siria,  mişcat  de 
zel  divin,  a  distrus  templele  elinilor  din  Apameia;  pentru  aceasta  a 
fost  omorât  de  către  elini.  Iar  Nectarie  al  Constantinopolului  a  pus  o 


U1  Uzurpatorul  Eugenius  a  fost  proclamat  august  de  către  Argabastes  în  august  392;  ul¬ 
terior  a  fost  prins  de  Teodosie  şi  executat,  la  6  septembrie  394.  V.  The  Chronicle,  p.  112. 

112  în  text:  4>aAAou<;. 

113  în  text:  (kprjÂdtepov. 

114  Referinţa  este  la  semnul  hieroglific  £  şi  este  interesantă  şi  pentru  cunoaşterea  scrierii 
hieroglifice  în  secolul  al  IV-lea  d.Hr. 

oprire115  pentru  preotul  cel  [rânduit]  pentru  [Taina]  Pocăinţei,  din 
cauza  unui  păcat  făcut  de  un  diacon  în  biserică  asupra  unei  femei 
care  venise  la  pocăinţă.  Iar  în  Roma  şi  în  tot  Apusul  se  păzeşte  cu 
grijă  până  acum  şi  este  rânduit  un  loc  pentru  cei  care  se  pocăiesc. 

împăratul  Teodosie  a  redactat  o  lege  ca  o  femeie  să  nu  avanseze 
la  diaconie  dacă  nu  a  depăşit  60  de  ani,  după  Apostol.  Iar  pe  Eu- 
nomie  l-a  exilat,  pentru  că  făcea  adunări  separate  şi  înşela  mulţi¬ 
mile,  şi  [acesta]  a  murit  în  exil. 

în  acest  an,  Placilla,  soţia  lui  Teodosie,  a  adormit,  fiind  evla¬ 
vioasă  şi  iubitoare  de  săraci,  slujindu-i  cu  propriile  mâini  pe  leproşi 
şi  pe  cei  bolnavi.  Antiohienii  au  spart  statuia  acesteia  şi  au  târât-o, 
fiind  înfuriaţi  din  cauza  taxelor  publice  care  au  fost  puse  asupra  lor 
de  către  împărat.  [Acesta],  mâniindu-se  puternic  pe  ei,  din  dragos¬ 
tea  cea  faţă  de  Placilla  cea  preaevlavioasă,  i-ar  fi  omorât  pe  toţi  dacă 
Flavian,  episcopul  Antiohiei,  venind,  nu  mijlocea  pentru  antiohieni. 
[Sfântul]  Ioan  Hrisostom,  pe  atunci  preot  în  Antiohia,  [fiind]  de 
faţă,  a  ţinut  cuvântări  minunate  spre  povăţuirea  celor  care  au  cute¬ 
zat  [aceasta]  împotriva  statuilor  imperiale”6. 

14.10.12.8.26.5.20. 

în  acest  an,  Teodosie  a  pornit  în  expediţie  împotriva  tiranului 
Eugenius  şi  a  ajuns  în  Tesalonic,  împreună  cu  armata  sa.  Intrând  în 
oraş,  acesta  s-a  tulburat  din  pricina  cazării  armatei  şi  sub  un  pretext 
cu  privire  la  un  vizitiu  şi  la  fiul  eparhului.  Şi  l-au  ocărât  pe  împărat, 
iar  pe  eparh  l-au  omorât.  împăratul  a  răbdat  puţin  şi,  liniştindu-se 
poporul,  a  poruncit  să  se  facă  [o  cursă  în]  hipodrom.  Adunându-se 
poporul  şi  facţiunile  poporului”7  la  spectacolul  hipodromului,  a 
poruncit  armatei  să  îi  săgeteze  pe  aceştia.  Şi  au  murit  din  popor 
15000. 

Venind  el  în  Mediolanum,  episcopul  Ambrozie  l-a  împiedicat  să 
intre  în  biserică.  La  sărbătoarea  Naşterii  Mântuitorului,  Ambrozie  l-a 


U5  în  text:  eiccbAuae  -  „a  împiedicat”. 

u6  Cele  21  de  omilii  Despre  statui,  ţinute  în  Antiohia  în  martie  şi  aprilie  387,  sunt 
publicate  în  MlGNE,  P.G.,  t.  49,  c.  15-222;  v.  The  Chronicle,  p.  110. 

117  Facţiunile  poporului  (demele)  reprezentau  „echipele”  care  concurau  în  hipodrom. 
Provenite  din  Roma,  erau  iniţial  patru,  ulterior  două  (verzii  şi  albaştrii).  Facţiunile  au 
avut  un  rol  important  şi  în  viaţa  politică  a  imperiului.  Cf.  L.  BrEhier,  Les  institutions  de 
V  Empire  Byzantin,  pp.  159-165;  Rodolphe  Guilland,  Recherches  sur  Ies  institutions 
byzantines,  voi.  I,  Berlin,  Akademie-Verlag,  1967,  pp.  420-421. 

mustrat  puternic  pe  magistros- uln8  Rufin,  care  venise  spre  a-1  ruga 
[pentru  împărat]119.  Şi,  emiţând  Teodosie  o  lege  ca  să  se  dea  con¬ 
damnaţilor  la  moarte  sau  la  confiscare  un  termen  de  30  de  zile  pen¬ 
tru  revizuirea120  [sentinţei],  din  îndemnul  lui  Ambrozie,  atunci  l-a 
primit  în  biserică  [pe  împărat],  în  afara  jertfelnicului,  şi  nu  înăuntru 
după  obiceiul  de  mai  înainte.  De  unde  şi  până  acum  bine  s-a  men¬ 
ţinut  obiceiul  ca  împăraţii  să  stea  în  afara  jertfelnicului,  împreună 
cu  poporul. 

în  acelaşi  an,  neurcând  Nilul  după  obicei,  se  bucurau  elinii 
spunând  că  motivul  acestui  [fapt]  îl  constituie  interzicerea  de  a  se 
aduce  jertfe  zeilor  lor.  [Lucru]  pe  care  aflându-1  evlaviosul  împărat, 
a  răspuns:  „Să  nu  se  întâmple  vreodată  ca  un  fluviu  care  se  bucură 
de  jertfe  să  inunde  pământul!”  Iar  Dumnezeu,  fiind  mulţumit,  într-a- 
tât  a  binecuvântat  urcarea  fluviului,  încât  s-au  înspăimântat  toţi  cei 
din  Egipt,  ca  nu  cumva  revărsarea  apelor  să  cuprindă  chiar  şi 
Alexandria. 


Anii  lumii  5885.  De  la  dumnezeiasca  întrupare:  385  ani. 

împăratul  romanilor  Teodosie,  ani  16.15.  împăratul  perşilor 
Uararanes,  ani  u.u.  Episcopul  Romei  Siricius,  ani  15.13.  Episcopul 
Constantinopolului  Nectarie,  ani  16.9.  Episcopul  Ierusalimului 
Chirii,  ani  35.27.  Episcopul  Alexandriei  Teofil,  ani  28.6.  Episcopul 
Antiohiei  Meletie,  ani  25.21. 

în  acest  an,  evlaviosul  împărat  Teodosie,  luptându-se  cu  vitejie 
la  porţile  Alpilor  cu  Eugenius  şi  prinzându-1  viu,  l-a  ucis  pe  acesta. 
Iar  Argabastes,  scăpând,  s-a  sinucis. 

în  acelaşi  an,  moaştele  prorocilor  Avacum  şi  Miheia  i-au  fost  des¬ 
coperite  de  la  Dumnezeu  lui  Zebenos,  care  era  episcop  al  Elefteropo- 
lisului  din  Palestina,  în  două  sate  din  ţinutul  din  jurul  Elefteropolisului. 

Venind  împăratul  la  Roma,  câţiva  episcopi  i-au  adus  la  cunoş¬ 
tinţă  o  plângere  a  lui  Inochentie  al  Romei  împotriva  lui  Flavian, 


u8  Magistros  era  un  demnitar  important  la  curtea  bizantină,  titlul  fiind  de  origine 
romană;  v.  L.  BrEhier,  Les  institutions  de  V  Empire  Byzantin,  p.  106;  The  Oxford 
Dictionary  ofByzantium,  voi.  2,  p.  1276. 

119  Episodul  este  relatat  pe  larg  în  Teodoret  episcopul  Cirului,  Istoria  bisericească,  pp. 
221-224. 

120  în  text:  Siaoxeijnv. 

episcopul  Antiohiei.  Preacreştinul  împărat,  sfătuindu-i  pe  aceştia 
cele  spre  pace,  i-a  împăcat  după  17  ani  [de  dezbinare],  poruncind 
unor  episcopi  din  Răsărit  să  vină  la  Roma  pentru  aceasta,  [alături 
de]  care  a  fost  trimis  şi  Acachie  al  Veriei. 

Teodosie  a  dat  multe  daruri  Romei,  înlăturând  şi  faptele  inco¬ 
recte  care  se  întâmplau  în  brutării  împotriva  străinilor,  prinşi  şi  izo¬ 
laţi  până  la  bătrâneţe  în  mori,  la  fel  şi  ocara  femeilor  celor  desfrâ¬ 
nate  din  bordeluri,  neîngăduind  ca  acestea  să  mai  fie  închise  şi 
[hotărând]  să  nu  mai  fie  mustrate  pentru  fapta  lor  prin  [sunet  de] 
clopot. 

16.12.14.10.28.7.22. 

în  acest  an,  după  înlăturarea  tiranului  Eugenius  şi  aşezarea 
lucrurilor,  evlaviosul  împărat  Teodosie  a  plecat  din  Roma  şi  s-a  dus 
spre  Constantinopol.  Ajungând  în  Mediolanum,  s-a  îmbolnăvit  şi  a 
trimis  după  fiul  său,  Honorius.  Când  l-a  văzut  pe  acesta,  a  fost  mai 
uşurat.  Privind  la  o  cursă  de  care,  după  prânz  s-a  simţit  dintr-o  dată 
rău.  Iar  după-amiază,  neputând  să  se  ridice,  i-a  poruncit  fiului  său 
să  ducă  [cursa]  la  capăt. 

în  noaptea  care  a  urmat,  a  adormit  întru  Domnul,  având  60  de 
ani,  împărăţind  16  ani  şi  lăsându-i  ca  împăraţi  pe  cei  doi  fii  ai  săi,  pe 
Arcadius  -  cel  mai  mare  în  Răsărit,  şi  pe  Honorius,  în  [părţile] 
apusene.  Iar  trupul  său  a  fost  strămutat  de  Arcadius  în  Constan¬ 
tinopol  şi  a  fost  înmormântat  în  [biserica]  Sfinţilor  Apostoli. 

împăratul  romanilor  Arcadius,  fiul  lui  Teodosie:  14  ani. 

împăratul  perşilor  Isdigerdes:  21  ani. 

1.1.15411.29.8.23. 

în  acest  an,  Arcadius,  fiind  proclamat  singur  stăpânitor,  a  zidit 
marele  portic  din  faţa  pretoriului121. 

Al  XXXVIII-lea  episcop  al  Romei,  Anastasie:  3  ani. 

2.2.1.12.30.9.24. 


121  Pretoriul  din  Constantinopol  era  palatul  eparhului  (prefectului)  oraşului.  Sunt 
atestate  două  astfel  de  clădiri,  dintre  care  una  servea  drept  reşedinţă  propriu-zisă,  iar 
alta  avea  şi  rol  de  închisoare;  v.  Rodolphe  Guilland,  Etudes  de  topographie  de 
Constantinople  byzantine,  voi.  II,  Berlin-Amsterdam,  1969  ( Berliner  Byzantinische 
Arbeiten,  Bând  37),  pp.  36-39. 

3.3.2.13.31.10.25. 

Anii  lumii  5890.  De  la  dumnezeiasca  întrupare:  390  ani. 

împăratul  romanilor  Arcadius,  ani  14.4.  împăratul  perşilor 
Isdigerdes,  ani  21.4.  Episcopul  Romei  Inochentie,  ani  15.1.  Episcopul 
Constantinopolului  Nectarie,  ani  16.14.  Episcopul  Ierusalimului, 
Chirii  ani  35.27.  Episcopul  Alexandriei  Teofil,  ani  28.11.  Episcopul 
Antiohiei  Flavian,  ani  22.1. 

în  acest  an  s-au  strămutat  moaştele  Sfântului  Proroc,  înainte- 
mergător  şi  Botezător  Ioan  în  Alexandria,  cu  6  [zile]  înainte  de 
calendele  lui  iulie,  în  a  doua  [zi]  din  luna  Păuni122. 

în  acest  an,  Anatolios  cel  strălucit  a  fost  ars  în  Alexandria.  Iar 
împăratul  Arcadius  şi-a  făcut  un  numerus  propriu  în  Constanti- 
nopol,  pe  care  i-a  numit  arcadiani. 

6.6.3.16.34.13.3. 

în  acest  an  a  murit  Nectarie,  episcopul  Constantinopolului. 
Teofil,  episcopul  Alexandriei,  [fiind]  de  faţă,  a  căutat  să  împiedice 
alegerea  [Sfântului]  Ioan  Hrisostom,  mărturisind  că  [trebuie  să  fie 
pus]  episcop  al  [cetăţii]  împărăteşti  un  anume  Isidor,  un  preot  de-al 
lui  care  l-a  slujit  când  Teodosie  se  războia  cu  tiranul  Maxim,  pri¬ 
mind  şi  două  epistole  ambigui  şi  daruri  de  la  acela. 

împăratul  şi  întreg  oraşul  au  fost  bucuroşi  să  îl  hirotonească  pe 
Ioan,  care  fusese  chemat  de  el  din  Antiohia  pentru  acest  [scop]. 
Ioan  făcea  parte  dintre  [oamenii]  cei  mai  de  seamă  din  Antiohia, 
[avându-1  ca]  tată  pe  Secundus  şi  ca  mamă  pe  Antusa.  Acesta  era 
foarte  învăţat,  în  cea  mai  mare  parte  prin  harul  divin,  şi  îi  admira  pe 
cei  mai  iscusiţi  ai  elinilor.  De  aceea  Libanios,  fiind  întrebat 
de  studenţii  [săi],  în  preajma  morţii,  cine  va  urma  după  el  la  şcoala 
[sa],  a  spus:  „Aş  fi  zis  că  Ioan,  dacă  nu  ni-1  furau  creştinii”. 

în  dumnezeieştile  Scripturi  Hrisostom  a  fost  educat  de  către  un 
anume  Karterios,  egumenul  unei  mănăstiri,  iar  în  învăţătura 
generală  de  către  Libanios,  despre  care  s-a  zis  mai  sus. 


122  Luna  Păuni  din  calendarul  alexandrin  egiptean  corespunde  intervalului  26  mai  -  24 
iunie;  v.  V.  Grumel,  La  chronologie,  p.  304.  Potrivit  The  Chronicle,  p.  114,  data  de  2  a 
lunii  Păuni  ar  corespunde  cu  27  iunie. 

în  acelaşi  an,  împăratului  Arcadius  i  s-a  născut  un  fiu  din  Eu- 
doxia  Augusta,  Teodosie  cel  Mic,  pe  care  l-a  primit  la  botez  [Sfân¬ 
tul]  Ioan  Hrisostom. 

Episcopul  Constantinopolului,  [Sfântul]  Ioan  Hrisostom:  6  ani. 

7.7.4.1.35.14.4. 

în  cel  de-al  şaptelea  an  al  domniei  lui  Arcadius,  i  s-a  născut 
acestuia  un  fiu,  Teodosie  cel  Mic,  din  Eudoxia. 

Episcopul  Ierusalimului  Ioan:  16  ani. 

8.8.5.2.1.15.5. 

în  acest  an,  Gainas123  s-a  ridicat  ca  tiran  împotriva  lui  Arcadius 
şi  a  provocat  multe  rele  Bizanţului.  [Gainas]  a  primit  jurăminte  de  la 
Arcadius  şi  a  făcut  [legăminte]  în  biserica  Sfânta  Eufimia  din  Calce- 
don,  pe  care  le-a  încălcat,  şi,  săvârşind  mai  multe  rele,  a  intrat  în 
oraş,  mergând  pentru  jefuiri  şi  alte  nelegiuiri.  Acesta,  ieşind  în 
Chersonesul  Traciei,  şi-a  confecţionat  plute,  pentru  ca,  trecând  spre 
Asia,  să  cucerească  oraşele  răsăritene.  Acolo  a  început  un  război 
puternic  -  pe  pământ  şi  pe  mare  -  şi  [Gainas]  a  pierit  împreună  cu 
armata  [sa]. 

9.9.6.3.2.16.6. 

în  acest  an,  Honorius  a  pornit  tulburări  şi  răscoale  la  Roma. 
Căci,  fiind  înverşunat  pe  cei  din  oraş  din  cauza  unor  lucruri  neîn¬ 
semnate  şi  nestăpânindu-şi  mânia,  s-a  mutat  la  Ravenna,  un  oraş 
din  Italia,  aflat  la  marginea  mării.  Şi  l-a  trimis  pe  unul  dintre  cei 
care  domneau  pe  lângă  el,  barbar  de  neam,  un  gal,  cu  multă  armată, 
şi  i-a  poruncit  să  îi  prade  şi  să  îi  necăjească  pe  cei  care  îi  greşiseră 
lui.  Puţin  a  lipsit  ca  Roma,  asediată,  să  fie  nimicită  cu  totul.  Alaric  a 
trecut  de  partea  senatorilor  din  oraş  şi,  luând  toţi  banii  din  palat  şi 
pe  Placidia124,  sora  lui  Honorius  după  tată,  care  era  o  mică  fecioară, 


U3  Gainas  era  got  de  origine,  arian,  şi  a  primit  funcţii  importante  în  armata  romană.  în 
anul  400  a  condus  o  revoltă  a  soldaţilor  goţi.  V.  Teodoret  episcopul  Cirului,  Istoria 
bisericească,  pp.  238-239;  The  Chronicle,  p.  117. 

124  Este  vorba  despre  Galla  Placidia  (cca.  388-450),  care  era  fiica  lui  Teodosie  I  şi  a 
Gallei.  A  avut  un  rol  important  în  conducerea  Imperiului  Roman  de  Apus,  mai  ales  în 
timpul  domniei  fiului  ei,  Valentinianus  al  Hl-lea  (425-455).  Cf.  I.  Donoiu,  Efigii  feminine..., 

s-a  dus  la  poporul  lui,  în  Galii.  Un  anume  comite  Constantius,  care 
era  împreună  cu  Alaric  [şi  căruia]  i  se  încredinţase  Placidia,  a  luat-o 
pe  aceasta  şi,  plecând,  i-a  dus-o  împăratului  Honorius.  împăratul, 
primindu-1  pe  Constantius,  l-a  făcut  senator.  Iar  după  puţin  timp  i-a 
dat-o  lui  pe  fată  în  căsătorie  şi  l-a  proclamat  împărat.  De  la  ea  a  avut 
un  fiu,  pe  care  l-a  numit  Valentinianus  cel  Tânăr.  Luptându-se 
Constantius  împreună  cu  Honorius,  i-au  ucis  pe  tirani  la  Roma  şi  le-au 
confiscat  casele  şi  au  restabilit  pacea  în  oraş. 

[Sfântul]  Ioan,  marele  învăţător,  a  luminat  nu  doar  Biserica 
Constantinopolului,  ci  şi  pe  cele  ale  Traciei,  Asiei  şi  Pontului,  astfel 
încât,  [chiar]  şi  înainte  de  Sfântul  Sinod  din  Calcedon,  [episcopul] 
Constantinopolului  conducea  aceste  biserici. 

Un  adept  al  lui  Macedonie  a  revenit  în  Biserică  graţie  învăţăturii 
părintelui  şi,  îndemnându-şi  propria  soţie  să  se  întoarcă  şi  să  se 
împărtăşească,  a  convins-o  cu  greu.  Iar  ea,  dând  împărtăşania  servi¬ 
toarei  ei  -  [care  era  şi  ea]  dintre  adepţii  lui  Macedonie  i-a  porun¬ 
cit  să  o  ţină  la  ea.  Venind  la  [Sfântul  Ioan]  Hrisostom  şi  primind 
împărtăşania  din  sfintele  sale  mâini,  s-a  prefăcut  că  s-a  împărtăşit, 
dar  apoi  i-a  dat-o  servitoarei;  adepta  lui  Macedonie,  luând-o,  o  duse 

A 

la  gură  şi  descoperi  că  aceasta  s-a  prefăcut  în  piatră.  îngrozită,  a 
venit  înfricoşată  la  picioarele  [Sfântului]  Ioan,  spunând  ceea  ce 
îndrăznise  [să  facă],  şi  s-a  alăturat  cu  sinceritate  Bisericii.  Iar  piatra 
a  fost  depusă  pentru  a  fi  păstrată  în  skeuophylakion 125. 

Iar  epistola  [Sfântului  Ioan]  Hrisostom  către  Teodor  al  Mop- 
suestiei  nu  a  fost  adresată  către  cel  dintâi,  ci  celui  din  urmă. 

Arsenie,  cel  care  devenise  mare  în  lume,  a  dispreţuit  totul  şi  se 
îndeletnicea  cu  filosofia  cea  divină  în  Egipt,  strălucind  prin  viaţă, 
prin  cuvânt  şi  prin  minuni,  în  cinul  monahal. 

în  acelaşi  an,  Arcadius  a  ridicat  coloana  din  Xerolophos126  şi  a 
construit  [oraşul]  Arcadiopolis  din  Tracia. 


pp.  106-107.  Mausoleul  Gallei  Placidia,  important  monument  de  artă  paleocreştină,  se 
află  la  Ravenna. 

u$  încăpere  unde  se  păstrau  vasele  şi  obiectele  de  cult. 

126  Este  vorba  despre  coloana  în  spirală  a  lui  Arcadius  din  cartierul  Xerolophos,  asemă¬ 
nătoare  cu  cea  a  lui  Teodosie  I.  Era  decorată  cu  basoreliefuri  care  au  putut  fi  văzute  până 
în  secolul  al  XVIII-lea.  Baza  monumentală  a  coloanei  se  păstrează  în  Constantinopol. 
V.  Alessandro  Taddei,  „La  Colonna  di  Arcadio  a  Costantinopoli.  Pro-filo  storico  di  un 
monumento  attraverso  le  fonti  documentarie  dalie  origini  all’etâ  moderna”,  în:  Nda 
Rivista  di  studi  bizantinistici,  6  (2006),  pp.  37-102. 

Anii  lumii  5896.  De  la  dumnezeiasca  întrupare:  396  ani. 

împăratul  romanilor  Arcadius,  ani  14.10.  împăratul  perşilor 
Isdigerdes,  ani  21.10.  Episcopul  Romei  Inochentie,  ani  13.7.  Episcopul 
Constantinopolului  Ioan,  ani  6.4.  Episcopul  Ierusalimului  Ioan,  ani 
16.3.  Episcopul  Alexandriei  Teofil,  ani  28.17.  Episcopul  Antiohiei 
Flavian,  ani  22.7. 

în  acest  an,  [Sfântul]  Ioan  Hrisostom  a  strălucit  mult  prin  viaţă, 
cuvânt  şi  darurile  divine  şi  [era]  sârguincios  în  toate  virtuţile.  Pe 
acesta  îl  iubea  întreg  poporul,  care  era  foarte  întărit  prin  învăţă¬ 
turile  sale,  iar  cei  care  trăiau  în  desfrânări  îl  respingeau  -  aceştia  au 
şi  contribuit  la  lupta  împotriva  lui.  Atunci  au  avut  loc  întâmplările 
cele  în  legătură  cu  eunucul  Eutropios,  şi  disputa  lui  Severianus  al 
[oraşului]  Gabala  cu  Sarapion,  arhidiaconul  lui  Ioan,  şi  cea  a  [celor 
numiţi]  „Makri”127,  care  plecaseră  din  Egipt  din  cauza  lui  Teofil,  şi 
[cele  referitoare  la]  scrisorile  lui  Teofil  către  Epifanie.  Prin  toate 
acestea  se  uneltea  împotriva  lui  Ioan,  slujitorul  lui  Dumnezeu. 

Epifanie  al  Ciprului,  venind  în  Hebdomon,  a  făcut  hirotonii  şi 
adunări  împotriva  voinţei  [Sfântului]  Ioan;  dar  Ioan  a  trecut  acestea 
cu  vederea,  pentru  dragostea  cea  divină.  Mai  mult,  îndemnându-1 
pe  Epifanie  să  stea  împreună  cu  el  la  episcopie,  [el]  nu  a  ales  [să  facă 
aceasta],  fiind  influenţat  de  uneltirile  lui  Teofil  cele  împotriva 
fericitului  Ioan. 

1  i 

11.11.8.3.4.18.8. 

în  acest  an,  [Sfântul]  Ioan  Hrisostom  a  alcătuit  un  cuvânt  îm¬ 
potriva  femeilor  viclene,  prin  care  cei  potrivnici  lui  şi  duşmani  ai 
adevărului  au  întărâtat-o  pe  Eudoxia,  susţinând  că  împotriva  ei  a 
fost  rostit  cuvântul.  Iar  ea,  spunându-i  lui  Arcadius  că  a  fost  foarte 
jignită  de  Ioan,  l-a  determinat  pe  împărat  să  trimită  după  Teofil, 
care  era  un  duşman  vădit  al  lui  Ioan.  El,  aflându-se  la  Dryis128,  care 
se  numeşte  acum  Rufiniane,  punea  la  cale  un  complot  împotriva  lui 
Ioan.  Iar  pe  acesta  l-au  scos  din  oraş. 

Când  a  aflat  poporul  aceasta,  a  făcut  răscoală  mare,  neîngădu- 
ind  să  fie  alungat  Ioan;  atunci  şi  Eudoxia,  înduplecată  de  plângerile 


127  Fraţii  „Makri”  („cei  înalţi”  sau  „cei  lungi”)  erau  patru  călugări  care  conduceau  mişca¬ 
rea  origenistă  din  Egipt;  v.  The  Chronicle,  p.  120,  şi  I.G.  Coman,  Patrologie,  voi.  111,  p.  576. 

128  Sau  la  „Stejar”. 

poporului,  l-a  rugat  pe  împăratul  Arcadius  şi,  trimiţându-1  pe  eunucul 
Brison,  l-a  întors  pe  Ioan  de  la  Prainetos.  Dar  acesta  nu  a  acceptat  să 
vină  înainte  de  a  se  face  o  cercetare  de  către  sinod;  şi  stătea  într-o 
suburbie,  la  Anaplus.  Iar  poporul,  strigând  tare  către  împăraţi,  i-a  silit 
să  îl  aducă  în  [oraş]  pe  Ioan  şi  să  îl  instaleze  pe  tron.  Astfel  că  Teofil  şi 
cei  împreună  cu  el,  înfricoşaţi,  au  fugit  din  oraş,  iar  cei  60  de  episcopi, 
reunindu-se,  au  declarat  nule  -  cu  dreptate  -  cele  [făcute]  de  către 
Teofil  şi  cei  împreună  cu  el  împotriva  Sfântului  Ioan. 

12.12.9.6.5.19.9. 

în  acest  an,  împărăteasa  Eudoxia  şi-a  făcut  o  statuie  a  ei  de 
argint  şi  a  ridicat-o  într-un  loc  numit  Pittakia,  în  apropiere  de 
[biserica]  Sfânta  Irina.  Eparhul  oraşului,  fiind  maniheu  şi  fiind  părti¬ 
nitor  faţă  de  păgâni129,  a  organizat  în  faţa  statuii  bătăi  de  tobe, 
dansuri  şi  jocuri  şi,  făcând  zgomote,  l-a  mâhnit  pe  Ioan,  pentru  că 
nu  îi  îngăduia  acestuia  să  săvârşească  în  linişte  Sfintele  Liturghii. 
Căci  de  multe  ori  i-a  întrerupt  pe  cei  care  cântau  psalmi.  Sfântul 
Ioan  l-a  mustrat  pe  acesta  prin  cuvânt.  Iar  eparhul  a  întărâtat-o  pe 
Eudoxia  împotriva  lui  Ioan,  cum  că  ar  fi  nemulţumit  de  cinstirea 
acestei  statui.  Şi,  prin  urmare,  din  nou  [era]  ură  împotriva  lui  Ioan, 
din  nou  mânie.  Acesta  a  ţinut  atunci  cuvântul  al  cărui  început  este 
„Din  nou  se  mânie  Irodiada”130. 

Atunci  s-a  pornit  împotriva  lui  duşmănia  desăvârşită  a  împă¬ 
rătesei  şi  din  nou  a  fost  caterisit  şi  exilat.  Iar  poporul  a  dat  foc 
bisericii  şi  mulţi  s-au  pus  în  primejdie  pentru  el. 

Ioan  a  fost  scos  din  oraş  şi  a  fost  exilat  la  Kukusos,  iar  de  acolo  a 
fost  mutat  la  Pityus.  Şi,  aflându-se  la  Komana,  la  intrarea  în  Arme¬ 
nia,  s-a  săvârşit  în  Domnul. 

Fiind  el  exilat,  a  fost  hirotonit  Arsakios,  fratele  lui  Nectarie  -  cel 
dinaintea  [Sfântului  Ioan  Hrisostom].  Inochentie  al  Romei  şi  Flavian 
al  Antiohiei  nu  s-au  făcut  părtaşi  la  alungarea  lui  Ioan,  ci  mângâiau 
prin  scrisori  clerul  din  oraş  şi  erau  nemulţumiţi  de  cele  ce  se 
îndrăznise  să  se  facă. 

Epifanie131  s-a  îmbarcat  pentru  Cipru,  deoarece,  după  cum  se 
pare,  Dumnezeu  i-a  vestit  înainte  strămutarea  sa.  Se  zice  că  a  vorbit 


139  în  text:  £AAev64>pu)v. 

130  Cuvântul  Sf.  Ioan  Gură  de  Aur  este  publicat  în  Migne,  P.G.,  t.  59,  c.  485. 

131  Sfântul  Epifanie  (cca.  315-403)  a  fost  episcop  al  Salaminei  (Constantia)  din  Cipru. 
Despre  viaţa  şi  opera  sa,  v.  I.G.  Coman,  Petrologie,  voi.  III,  pp.  575-594. 

şi  despre  sfârşitul  lui  Ioan  în  exil  şi  Ioan  despre  cel  al  lui  Epifanie  pe 
corabie.  Epifanie  le-a  spus  celor  care  îl  conduseseră:  „Eu  mă  grăbesc, 
iar  vouă  vă  las  cărţile,  oraşul  şi  prefăcătoria”.  în  acelaşi  an  s-a 
săvârşit  Eudoxia. 

Episcopul  Constantinopolului  Arsakios:  2  ani. 

13.13.10.1.6.20.10. 

în  acest  an,  împăratul  Arcadius,  fiind  în  Karya,  unde  se  spune  că 
a  pătimit  şi  Sfântul  Mucenic  Acachie,  s-a  rugat  şi,  când  a  ieşit  din 
biserică,  îndată  lăcaşul  cel  foarte  mare  din  Karya  s-a  prăbuşit.  Iar 
mulţimea,  scăpând,  a  atribuit  salvarea  rugăciunii  împăratului. 

14.14.11.2.7.21.11. 

în  acest  an,  la  Roma,  pământul  s-a  cutremurat  timp  de  7  zile. 
Stilicho  cel  preastrălucit  a  fost  ucis  la  Ravenna,  precum  şi  alţi 
[oameni]  puternici.  în  acelaşi  an  s-a  săvârşit  Arcadius,  cu  11  zile 
înainte  de  calendele  lui  septembrie.  Iar  pe  tânărul  Teodosie,  văzân- 
du-1  tatăl  său,  Arcadius,  că  este  foarte  mic  şi  fără  apărare  şi  fiindu-i 
frică  ca  nu  cumva  cineva  să  uneltească  împotriva  lui,  l-a  proclamat 
pe  acesta  împărat  şi  i  l-a  rânduit  prin  testament  ca  purtător  de  grijă 
pe  Isdigerdes,  împăratul  perşilor.  Isdigerdes,  împăratul  perşilor, 
acceptând  testamentul  lui  Arcadius,  a  salvat  împărăţia  lui  Teodosie, 
făcând  pace  îndelungată  cu  romanii.  Trimiţându-1  pe  un  anume  An- 
tioh,  epitrop  şi  pedagog  strălucit  şi  preaînţelept,  a  scris  astfel  sena¬ 
tului  romanilor:  „Pentru  că  Arcadius  a  adormit  şi  m-a  rânduit  pe 
mine  purtător  de  grijă  al  copilului,  l-am  trimis  pe  cel  care  îmi  va 
ţine  locul.  Deci  nu  cumva  să  uneltească  cineva  împotriva  copilului, 
că  voi  începe  din  nou  un  război  fără  întrerupere  împotriva  romanilor”. 

Antioh,  venind,  se  afla  împreună  cu  împăratul.  Iar  unchiul  său, 
Honorius,  şi  Pulcheria,  sora  sa,  îl  învăţau  cu  multă  erudiţie  cele  ale 
creştinilor.  Şi  era  pace  între  romani  şi  perşi  şi,  mai  mult,  Antioh 
scria  multe  în  favoarea  creştinilor.  Astfel  s-a  întins  în  Persia  creşti¬ 
nismul,  prin  mijlocirea  lui  Maruthas,  episcopul  Mesopotamiei. 


Anii  lumii  5901.  De  la  dumnezeiasca  întrupare:  401  ani. 

împăratul  romanilor  Teodosie,  ani  42.1.  împăratul  perşilor  Isdi- 
gerdes,  ani  21.15.  Episcopul  Romei  Inochentie,  ani  15.12.  Episcopul 

Constantinopolului  Attikos,  ani  20.1.  Episcopul  Ierusalimului  Ioan, 
ani  16.8.  Episcopul  Alexandriei  Teofil,  ani  28.22.  Episcopul  Antiohiei 
Flavian,  ani  22.12. 

în  acest  an,  murind  împăratul  Arcadius,  care  a  domnit  14  ani,  3 
luni  şi  14  zile  după  moartea  tatălui  său,  Teodosie,  fiind  împărat  şi 
împreună  cu  tatăl  său  12  ani,  l-a  lăsat  împărat  pe  fiul  său,  Teodosie, 
care  avea  8  ani  şi  fusese  împărat  împreună  cu  tatăl  său,  Arcadius,  6  ani. 

Devenind  împărat  Teodosie,  Pulcheria132,  sora  acestuia,  fiind  o 
fecioară  de  15  ani,  conducea  bine  împărăţia  [cu  ajutorul  lui]  Dum¬ 
nezeu.  Mai  avea  şi  alte  două  surori,  pe  Arcadia  şi  pe  Marina;  şi  pe 
ele  Pulcheria  le-a  convins  să  rămână  fecioare.  Iar  pe  fratele  său, 
Teodosie,  l-a  educat,  pentru  că  era  foarte  înţeleaptă  şi  dobândise  o 
cugetare  sfântă.  Pe  fratele  ei  l-a  instruit  împărăteşte  mai  ales  întru 
evlavia  cea  către  Dumnezeu,  apoi  şi  în  purtare,  şi  în  cuvânt,  şi  în 
modul  în  care  păşeşte,  râde,  se  îmbracă,  stă  jos  şi  în  picioare133.  A 
construit  multe  biserici,  azile  pentru  săraci  şi  pentru  străini  şi  mănăstiri 
şi  tuturor  le-a  dat  împărăteşte  veniturile  ce  li  se  cuveneau.  Sozomen 
spune,  referitor  la  ea,  că  s-a  învrednicit  şi  de  vedenii  dumnezeieşti. 

2.16.13.2.9.23.13. 

în  acest  an,  Attikos,  episcopul  Constantinopolului,  povăţuindu-1 
pe  un  iudeu  paralitic,  convingându-1  şi  botezându-1,  l-a  scos  sănătos 
din  cristelniţă,  căci  se  spune  că  trăia  după  [învăţătura  lui]  Dumnezeu. 

3.17.14.3.10.24.14. 

în  acest  an,  Roma  a  fost  ocupată  de  către  Alaric,  cu  9  [zile] 
înainte  de  calendele  lui  septembrie.  Şi  după  puţine  zile  a  fost 
măcelărit  Constantin  cel  preastrălucit  şi  mulţi  alţii. 

4.18.15.4.11.25.15. 

în  acest  an,  Iovianus  şi  Sebastianus134,  cei  preastrăluciţi,  au  fost 
ucişi  în  Galii.  Capetele  lor  au  fost  aduse  la  Roma  şi,  după  15  zile,  au 
fost  ucişi  Salustius  şi  Heraclianus. 


132  Pulcheria  (Aelia  Pulcheria,  399-453),  a  avut  un  rol  important  în  conducerea 
Imperiului  Roman  de  Răsărit,  în  timpul  domniei  lui  Teodosie  al  II-lea;  v.  The  Oxford 
Dictionary  ofByzantium,  voi.  3,  Oxford  University  Press,  New  York,  1991,  pp.  1757-1758. 

133  în  text:  KtxGeSpav  kcu  araaiv. 

134  Iovianus  şi  fratele  său,  Sebastianus,  se  proclamaseră  împăraţi  în  Galia  în  411-412;  v. 
The  Chronicle,  p.  126. 


Cronografia 


103 


Episcopul  Romei  Zosimus:  8  ani. 

3.19.1.5.12.26.16. 

în  acest  an,  în  Alexandria,  iudeii  le-au  pricinuit  multe  rele 
creştinilor.  Căci,  înţelegându-se  între  ei  să  poarte  inel  de  finic,  i-au 
pus  pe  nişte  crainici  să  strige  noaptea  că  s-a  aprins  biserica.  Şi, 
alergând  creştinii  la  un  loc,  iudeii  i-au  măcelărit.  Când  fapta  a  ieşit 
la  iveală,  conducătorii  creştini  i-au  expulzat  pe  aceştia  din  Alexan¬ 
dria  şi  le-au  confiscat  averile. 

în  acelaşi  an,  Antioh  Persanul  a  plecat  şi  fericita  Pulcheria  a 
preluat  controlul  deplin  asupra  lucrurilor. 


Anii  lumii  5906.  De  la  dumnezeiasca  întrupare:  406  ani. 

împăratul  romanilor  Teodosie,  ani  42.6.  împăratul  perşilor 
Isdigerdes,  ani  21.20.  Episcopul  Romei  Zosimus,  ani  8.2.  Episcopul 
Constantinopolului  Attikos,  ani  20.6.  Episcopul  Ierusalimului  Ioan, 
ani  16.13.  Episcopul  Alexandriei  Teofil,  ani  28.27.  Episcopul  Antio- 
hiei  Flavian,  ani  22.17. 

în  acest  an,  unii  au  ucis-o  printr-o  moarte  violentă  pe  Hypatia, 
fiica  lui  Theon  filosoful. 

în  acelaşi  an,  Isdigerdes,  împăratul  perşilor,  fiind  convins  mai 
întâi  prin  îndemnurile  lui  Maruthas,  episcopul  Mesopotamiei,  apoi 
şi  prin  cele  ale  lui  Abdaas,  episcopul  cetăţii  împărăteşti  din  Persia,  a 
devenit  foarte  evlavios,  încât  aproape  că  voia  să  se  boteze  pentru 
minunile  lucrate  de  Maruthas,  iar  pe  magi  îi  pedepsea  ca  înşelători, 
în  cel  de-al  douăzecilea  an  [al  domniei],  înşelat  de  către  magi,  a 
pornit  o  mare  prigoană  împotriva  creştinilor  din  Persia.  Iar  în  cel 
de-al  douăzeci  şi  unulea  an  s-a  săvârşit.  Cauza  prigoanei  a  fost 
aceasta:  Abdaas,  episcopul  cetăţii  împărăteşti  din  Persia,  condus  de 
zelul  pentru  Dumnezeu,  nefolosind  însă  zelul  cum  se  cuvine,  a  in¬ 
cendiat  templul  focului. 

Când  a  aflat  aceasta,  împăratul  a  poruncit  ca  bisericile  din  Per¬ 
sia  să  fie  distruse,  iar  pe  Abdaas  l-a  pedepsit  cu  numeroase  chi¬ 
nuri135.  Prigoana  durând  5  ani,  s-au  arătat  martiri  mulţi  şi  nenumă¬ 
raţi.  Iar  magii  îi  vânau  cu  grijă  prin  oraşe  şi  sate  pe  cei  care  fuseseră 
uitaţi;  alţii  de  la  sine  se  autodenunţau,  ca  să  nu  se  creadă  că  prin 
tăcere  se  lepădau  de  Hristos. 


135  Faptul  este  descris  şi  în  Teodoret  episcopul  Cirului,  Istoria  bisericească,  pp.  245-246. 

Sf.  Teofan  Mărturisitorul 


Omorându-i  fără  cruţare  pe  creştini,  au  fost  ucişi  mulţi  chiar  în 
palat.  Iar  mulţi  s-au  refugiat  la  romani. 

7.21.3.7.14.28.18. 

# 

în  acest  an,  Teofil,  episcopul  Alexandriei,  a  încetat  din  viaţă,  şi 
Chirii,  un  nepot  al  acestuia,  a  fost  aşezat  în  locul  său.  în  acelaşi  an, 
s-a  remarcat  întru  învăţături  Isihie,  un  preot  din  Ierusalim. 

împăratul  perşilor  Uararanes:  20  ani. 

Episcopul  Alexandriei  Chirii:  32  ani. 

8.1.4.8.15.1.19. 

în  acest  an,  la  Immon,  iudeii,  prinzând  un  copil  creştin,  ca  şi 
cum  s-ar  juca,  şi  batjocorind  crucea,  l-au  atârnat  pe  acel  copil  pe 
lemn,  ucigându-1  în  chinuri.  Când  a  aflat  aceasta,  împăratul  i-a 
pedepsit  cum  se  cuvenea  pe  iudei. 

9.2.5.9.16.2.20. 

10.3.6.10.3.21. 

Episcopul  Ierusalimului  Praylios:  20  ani. 

11.4.7.11.1.4.22. 

în  acest  an,  fiica  lui  Leontie  filosoful,  numită  Athenais,  a  fost 
botezată  de  către  Attikos  şi  i-a  fost  schimbat  numele  în  Eudokia; 
aceasta,  după  recomandarea  Pulcheriei,  s-a  căsătorit  cu  Teodosie, 
fiind  distinsă  prin  frumuseţea  trupului  şi  înţelepciunea  sufletului, 
[precum]  şi  în  vorbire. 

în  acelaşi  an  s-a  născut  Valentinianus,  fiul  lui  Constantius  şi  al 
Gallei  Placidia,  la  Ravenna. 

Anii  lumii  5912.  De  la  dumnezeiasca  întrupare:  412  ani. 

I 

împăratul  romanilor  Teodosie,  ani  42.12.  împăratul  perşilor 
Uararanes,  ani  20.5.  Episcopul  Romei  Zosimus,  ani  8.8.  Episcopul 
Constantinopolului  Attikos,  ani  20.12.  Episcopul  Ierusalimului 
Praylios,  ani  20.2.  Episcopul  Alexandriei  Chirii,  ani  32.5.  Episcopul 
Antiohiei  Teodot,  ani  4.1. 

în  acest  an,  episcopul  Attikos,  văzându-i  pe  susţinătorii  lui  Ioan 
cum  se  adună  în  afara  bisericii,  a  poruncit  ca  numele  [Sfântului] 
Ioan  Hrisostom  să  fie  pomenit  în  diptice,  în  biserică,  şi  pe  mulţi  i-a 
unit  cu  Biserica. 

în  acelaşi  an  s-a  născut  Valentinianus  cel  Mic,  fiul  lui  Constan- 
tius,  [care  era]  văr  cu  Teodosie,  la  Ravenna. 

Episcopul  Romei  Bonifacius:  4  ani. 

13.6.1.13.3.6.2. 

în  acest  an,  Constantius,  tatăl  lui  Valentinianus,  a  devenit  îm¬ 
părat,  cu  6  zile  înainte  de  idele  lui  februarie,  şi  a  fost  omorât  cu  4 
zile  înainte  de  nonele  lui  septembrie. 

14.7.2.14.4.7.3. 

în  acest  an,  în  Alexandria,  a  fost  ucis  Kallistos  -  care  era  augus- 
talios136  -  de  către  proprii  săi  sclavi,  în  [ziua  a]  zecea  din  luna  Thoth137. 

15.8.3.15.5.8.4. 

în  acest  an,  împăratul  Honorius  a  murit  la  Roma,  în  [ziua  a] 
cincisprezecea  a  lunii  august;  [faptul]  a  fost  anunţat  la  Constan- 
tinopol  şi  oraşul  a  fost  închis  [timp  de]  7  zile.  După  ce  acesta  a 
murit,  un  anume  Ioan,  dintre  scribii  imperiali,  a  uzurpat  împărăţia 
cea  din  Roma  şi  a  trimis  o  solie  către  Teodosie,  rugând  să  fie 
acceptat  ca  împărat.  Iar  Teodosie,  închizându-i  pe  soli  sub  pază,  l-a 
trimis  împotriva  aceluia  pe  generalul  Ardaburios.  Pe  acesta  tiranul  l-a 
prins  şi  l-a  închis  la  Ravenna.  Aflând  cele  [întâmplate],  Teodosie  l-a 
trimis  pe  Aspar,  fiul  acestuia,  împotriva  [lui  Ioan].  La  rugăciunea 
iubitorului  de  Dumnezeu  împărat,  arătându-se  un  înger  al  Dom¬ 
nului  în  chip  de  păstor,  l-a  condus  pe  Aspar  şi  pe  cel  împreună  cu  el. 
Şi  i-a  dus  pe  ei  prin  locul  care  se  afla  lângă  Ravenna  şi  era  de 
netrecut,  pe  care  Dumnezeu  a  făcut  să  poată  fi  trecut,  ca  în  timpul 
israeliţilor.  Trecând  pe  uscat,  au  găsit  porţile  oraşului  deschise,  l-au 
ucis  pe  tiran  şi  l-au  eliberat  din  temniţă  pe  Ardaburios. 


136  Augustalios  desemna  titlul  acordat  prefectului  Egiptului;  v.  The  Oxford  Dictionary  of 
Byzantium,  voi.  i,  p.  232,  The  Chronicle,  p.  689. 

137  Luna  Thoth  începea  la  29  sau  30  august  şi  se  termina  la  27  sau  28  septembrie.  Ziua  a 
zecea  a  lunii  Thoth  corespunde  cu  10  septembrie;  v.  V.  Grumel,  La  chronologie,  p.  304. 

Sf.  Teofan  Mărturisitorul 


Fiind  ucis  acela,  împăratul  Teodosie  l-a  făcut  cezar  pe  Valenti- 
nianus138,  fiul  lui  Constantius  şi  al  Gallei  Placidia,  şi  l-a  trimis  în 
Apus  împreună  cu  mama  sa.  Iar  pe  Helion,  [care  era]  patrikios139 ,  l-a 
trimis  împreună  cu  el,  ca  unul  care  trebuia  să  îl  instaleze  [pe  tron]. 
Şi  a  domnit  32  de  ani. 


Episcopul  Antiohiei  Ioan:  18  ani. 

16.9.4.16.6.9.1. 

în  acest  an,  în  Alexandria  au  avut  loc  multe  neorânduieli  şi 
ucideri  [între  locuitori].  în  acelaşi  an,  Teodosie  i-a  trimis  o  coroană 
împărătească  lui  Valentinianus  la  Roma,  prin  patrikios-u\  Helion. 
Maruthas,  episcopul  Mesopotamiei,  l-a  vindecat  prin  rugăciune  şi 
post  pe  fiul  împăratului  perşilor  Isdigerdes,  care  era  demonizat.  Prin 
acesta  Isdigerdes  a  dobândit  multă  încredere  în  creştinism. 


Anii  lumii  5917.  De  la  dumnezeiasca  întrupare:  417  ani. 

împăratul  romanilor  Teodosie,  ani  42.17.  împăratul  perşilor 
Uararanes,  ani  20.10.  Episcopul  Romei  Celestinus,  ani  10.1.  Episcopul 
Constantinopolului  Attikos,  ani  20.17.  Episcopul  Ierusalimului 
Praylios,  ani  20.7.  Episcopul  Alexandriei  Chirii,  ani  32.10.  Episcopul 
Antiohiei  Ioan,  ani  18.2. 

18.11.2.18.8.11.3. 

în  acest  an,  murind  Isdigerdes,  Uararanes140,  copilul  acestuia,  i-a 
urmat,  atât  la  împărăţie,  cât  şi  la  prigoana  împotriva  evlaviei,  şi  a 
trimis  soli  la  Teodosie  ca  să  îi  ceară  pe  fugari.  Iar  Teodosie,  împă¬ 
ratul  romanilor,  nu  s-a  învoit  să  îi  predea  pe  aceştia.  Din  această 
cauză,  fiind  anulate  tratatele  de  pace,  a  izbucnit  un  război  crâncen. 
Teodosie  l-a  trimis  pe  generalul  Ardaburios  cu  armate  romane,  iar 


138  Valentinianus  a  fost  proclamat  cezar  la  23  octombrie  424  şi  augustus  la  23  octombrie 
425;  v.  The  Chronicle,  p.  133. 

139  Patrikios  (în  latină  patricius)  era  în  secolele  IV-VI  un  titlu  conferit  pentru  servicii 
deosebite,  fără  referire  la  vreo  magistratură  specială.  Adesea  era  purtat  de  cei  mai  înalţi 
funcţionari  ai  statului;  v.  L.  Br£hier,  Les  institutions  de  V  Empire  Byzantin,  pp.  89-90; 
Enciclopedia  arheologiei  ...,  voi.  3,  p.  280.  Despre  patrikioi  din  secolele  VI-VII,  v.  R. 
Guilland,  Recherches  sur  les  institutions  byzantines,  voi.  II,  pp.  132-161. 

140  Uararanes  (Bahram  al  V-lea)  a  domnit  între  421  şi  438;  v.  The  Chronicle,  p.  135. 

Uararanes  l-a  trimis  pe  generalul  Narsaios  cu  armate  persane,  având 
în  ajutor  şi  multe  zeci  de  mii  de  saracini. 

Ardaburios,  intrând  în  Persia  şi  cucerind  provincia  numită 
Arzanene,  a  pornit  împotriva  Mesopotamiei.  La  fel  şi  generalul  per¬ 
şilor  a  intrat  în  Mesopotamia,  în  apropierea  Eufratului.  [Perşii], 
crezând  că  armata  romană  vine  asupra  lor,  fiind  înfricoşaţi  de  la 
Dumnezeu,  s-au  aruncat  înarmaţi  în  fluviu.  Şi  astfel  au  fost  nimiciţi, 
înecându-se  în  jur  de  10  miriade.  Romanii,  intervenind,  i-au  ucis  pe 
toţi  aceştia  şi  pe  cei  10000  care  sunt  numiţi  de  către  ei  „nemuritori” 
şi  pe  generalii  lor,  primind  perşii  dreptatea  lui  Hristos,  pentru  că  au 
ucis  cu  nedreptate  pe  mulţi  dintre  cei  evlavioşi. 

Anii  lumii  5919.  De  Ia  dumnezeiasca  întrupare:  419  ani. 

împăratul  romanilor  Teodosie,  ani  42.19.  împăratul  perşilor 
Uararanes,  ani  20.12.  Episcopul  Romei  Celestinus,  ani  10.3.  Episcopul 
Constantinopolului  Attikos,  ani  20.19.  Episcopul  Ierusalimului 
Praylios,  ani  20.9.  Episcopul  Alexandriei  Chirii,  ani  32.12.  Episcopul 
Antiohiei  Ioan,  ani  18.4. 

în  acest  an  s-au  descoperit  moaştele  prorocului  Zaharia  într-un 
sat  din  împrejurimile  Elefteropolisului;  la  fel  şi  [cele]  ale  întâiului 
mucenic  Ştefan,  în  satul  Kapargamala,  în  care  Gămăliei,  învăţătorul 
Apostolului  Pavel,  împreună  cu  Abibos,  fiul  său,  au  înmormântat 
trupul  întâiului  mucenic. 

20.13.4.20.10.13.3. 

în  acest  an,  Teodosie  cel  evlavios,  imitând-o  pe  fericita  Pul- 
cheria,  a  trimis  mulţi  bani  arhiepiscopului  Ierusalimului,  pentru  a  fi 
împărţiţi  celor  care  aveau  nevoie,  şi  o  cruce  de  aur  cu  pietre,  pentru 
a  fi  fixată  pe  [locul]  cel  sfânt  al  „Căpăţânii”.  în  schimbul  darului, 
Arhiepiscopul  i-a  trimis  moaşte  ale  mâinii  drepte  a  întâiului  mu¬ 
cenic  Ştefan,  prin  Passarion,  cel  între  sfinţi.  Ajungând  acesta  în 
Calcedon,  fericita  Pulcheria  l-a  văzut  în  acea  noapte  într-o  vedenie 
pe  Sfântul  Ştefan  spunându-i:  „Iată,  rugăciunea  ta  a  fost  auzită  şi 
cererea  ta  ţi  s-a  împlinit  şi  am  venit  la  Calcedon!” 

Iar  ea,  sculându-se  şi  luându-1  pe  fratele  ei,  a  ieşit  în  întâm¬ 
pinarea  sfintelor  moaşte.  Aducându-le  pe  acestea  la  palat,  a  zidit  un 
lăcaş  slăvit  Sfântului  întâi  Mucenic  şi  acolo  a  aşezat  sfintele  moaşte. 

Sf.  Teofan  Mărturisitorul 


Episcopul  Constantinopolului  Sisinnios:  2  ani. 

21.14.5.1.11.14.6. 

în  acest  an,  împins  de  bunătatea  cea  multă,  împăratul  Teodosie, 
deşi  îi  învinsese  prin  forţă  pe  perşi,  pentru  a  cruţa  [viaţa]  creştinilor 
care  locuiau  în  Persia,  a  îmbrăţişat  calea  păcii  şi  a  trimis  soli  pe 
patrikios-u\  Helion,  pe  care  îl  ţinea  la  mare  cinste,  şi  pe  Anatolios, 
generalul  Răsăritului,  ca  să  stabilească  pacea. 

Uararanes,  cunoscând  înfrângerea  sa,  a  primit  solia,  şi  astfel  a 
încetat  prigoana  cea  împotriva  creştinilor. 

Iar  împăratul  Teodosie,  mulţumindu-I  lui  Dumnezeu  pentru 
astfel  de  binefaceri,  nu  înceta  să  îl  slăvească  cu  imnuri,  avându-le 
părtaşe  în  cântarea  imnurilor  şi  pe  surorile  lui,  care  îşi  trăiau  viaţa 
în  feciorie. 

în  acelaşi  an,  Sisinnios,  episcopul  Constantinopolului,  l-a  hiro¬ 
tonit  pe  Proclos  episcop  al  Cyzicului.  Locuitorii  din  Cyzic,  neaccep- 
tându-1  pe  acesta,  l-au  hirotonit  pe  un  monah  numit  Dalmatios, 
împotriva  voinţei  lui  Sisinnios.  Iar  Proclos,  neavând  o  biserică  pro¬ 
prie  în  Constantinopol,  se  remarca  prin  învăţăturile  [sale],  la  îndem¬ 
nul  lui  Sisinnios.  , 

în  acelaşi  an  a  încetat  prigoana  împotriva  creştinilor  în  Persiaî 

22.15.6.2.12.15.7. 

în  acest  an,  Filip,  un  preot  din  Sidi,  scriind  o  istorie  creştină  în 
36  de  cărţi,  l-a  acuzat  îndelung  pe  Sisinnios,  pentru  că  acesta  a  fost 
preferat  lui  Filip  la  episcopat,  la  fel  şi  Proclos.  Iar  Sisinnios  s-a 
săvârşit  îndată. 


Anii  lumii  5923.  De  la  dumnezeiasca  întrupare:  423  ani. 

împăratul  romanilor  Teodosie,  ani  42.23.  împăratul  perşilor 
Uararanes,  ani  20.16.  Episcopul  Romei  Celestinus,  ani  10.7.  Epis¬ 
copul  Constantinopolului  Nestorie,  ani  3.1.  Episcopul  Ierusalimului 
Praylios,  ani  20.13.  Episcopul  Alexandriei  Chirii,  ani  32.16.  Episcopul 
Antiohiei  Ioan,  ani  18.8. 

în  acest  an,  adormind  Sisinnios,  episcopul  Constantinopolului, 
l-a  urmat  la  episcopie  Nestorie,  de  neam  din  Germanikeia.  De  cum  a 
urcat  pe  tron,  îndată  şi-a  arătat  reaua  sa  credinţă  şi  cugetarea  cea 

pervertită  în  privinţa  dogmelor.  Căci  a  dat  singhelului  său  o  omilie 
despre  credinţă,  poruncindu-i  acestuia  să  o  predice  în  biserici. 
[Omilia]  conţinea  acestea:  „Nimeni  să  nu  o  numească  Născătoare  de 
Dumnezeu  pe  Maria.  Căci  Maria  era  om  şi  este  cu  neputinţă  ca 
Dumnezeu  să  fie  născut  de  un  om”.  Acestei  vorbe  s-a  opus  cel  dintâi 
un  anume  Eusebiu,  scholastikos141  al  bazilicii  din  Constantinopol,  şi 
din  această  cauză  mulţi  dintre  locuitorii  Bizanţului  s-au  tulburat.  Iar 
Nestorie,  grăbindu-se  să  aprobe  [acest]  cuvânt,  a  scos  de  peste  tot 
expresia  „Născătoare  de  Dumnezeu”,  numindu-L  pe  Domnul  un 
simplu  om. 

Şi,  într-o  duminică,  stând  înainte  Nestorie,  Proclos,  fiind  în¬ 
demnat  să  predice,  a  rostit  o  omilie  către  Născătoarea  de  Dum¬ 
nezeu,  al  cărui  început  [era]:  „Sărbătoare  a  Fecioarei  astăzi,  fraţilor”. 

Atunci  Nestorie  cel  lipsit  de  evlavie  s-a  făcut  urât  de  toţi  din 
cauza  îngâmfării  şi  a  relei  sale  credinţe.  Căci  îl  avea  şi  pe  un  anume 
Anastasie,  un  preot  antiohian,  de  care  avea  foarte  mare  grijă,  ca 
unul  care  avea  aceleaşi  păreri  cu  el,  un  om  foarte  îndrăzneţ,  care 
spunea  blasfemii  în  biserici  despre  Pururea  Fecioara  Născătoare  de 
Dumnezeu.  Eusebiu  al  Dorylaionului  a  fost  cel  dintâi  care  l-a  con¬ 
trazis.  Şi  astfel,  făcând  multă  gâlceavă,  a  provocat  şi  tulburări. 

în  acelaşi  an  s-a  întâmplat  minunea  cea  înfricoşătoare  a  celor  7 
Sfinţi  Tineri  din  Efes,  înviind  aceştia  după  182  de  ani. 

24.17.8.2.14.17.9. 

în  acest  an,  Chirii,  episcopul  alexandrinilor,  aflând  de  blasfe- 
miile  lui  Nestorie,  i-a  scris  acestuia,  rugându-1  şi  sfătuindu-1  ca  pe 
un  frate  să  se  depărteze  de  dogmele  sale  pervertite  şi  să  stăruie  în 
credinţa  cea  dreaptă.  Nestorie  i-a  răspuns,  ocărând  şi  spunând  blas¬ 
femii.  Atunci  Chirii  i-a  scris  papei  Romei  Celestinus  cele  în  legătură 
cu  Nestorie  şi  i-a  făcut  cunoscute  aceluia  blasfemiile  scrise  lui  de 
către  Nestorie.  Celestinus  i-a  scris  lui  Nestorie,  stabilindu-i  acestuia 
un  termen  de  10  zile  ca  să  se  oprească  din  blasfemii  şi  să  se 
pocăiască.  Iar  dacă  va  stărui  în  părerea  cea  rea,  nu  va  mai  fi  preot 
care  împărtăşeşte.  De  asemenea,  Celestinus  şi  Chirii  le-au  scris  lui 
Ioan,  arhiepiscopul  Antiohiei,  şi  lui  Iuvenalie  al  Ierusalimului  în 
legătură  cu  Nestorie  şi  cu  erezia  lui.  Ioan  i-a  scris  lui  Nestorie 


141  Termenul  de  scholastikos  desemna  o  persoană  educată,  fiind  un  titlu  acordat  reto¬ 
rilor  sau  avocaţilor;  v.  The  Oxford  Dictionary  ofByzantium,  voi.  3,  p.  1852. 

sfatuindu-1  să  se  depărteze  de  erezie  şi  amintindu-i  ceea  ce  spune 
Apostolul:  „Dumnezeu  a  trimis  pe  Fiul  Său  născut  din  femeie”142. 

Aflând  Nestorie  că  patriarhii  nu  acceptă  să  treacă  sub  tăcere 
tulburarea  din  biserici,  l-a  determinat  pe  împărat  să-i  scrie  lui  Chirii 
o  poruncă  plină  de  mustrări  şi,  crezând  că  prin  aceasta  îl  va  lovi, 
mai  degrabă  l-a  îndârjit.  Căci,  ridicându-se  [acesta],  a  scris  împă¬ 
ratului  şi  surorilor  lui  în  legătură  cu  credinţa  cea  dreaptă  şi  cu 
părerea  cea  rea  a  lui  Nestorie,  cerând,  totodată,  să  se  facă  un  sinod 
ecumenic  pentru  a  fi  cercetate  în  mod  canonic  cele  în  legătura  cu 
Nestorie.  Atunci  împăratul  Teodosie  le-a  scris  tuturor  episcopilor  de 
sub  conducerea  lui  să  vină  la  Efes,  fără  vreo  întârziere,  după  Paşti, 
stabilind  că  „cel  care  nu  se  va  afla  în  ziua  Sfintei  Cincizecimi  la 
sinod  la  Efes  nu  va  avea  nicio  scuză  faţă  de  Dumnezeu,  nici  faţă  de 
noi”.  Celestinus  al  Romei  i-a  scris  lui  Chirii  al  Alexandriei  să  îi  ţină 
locul  său  la  sinod,  neputând  să  fie  de  faţă  din  cauza  dificultăţii 
[călătoriei]  pe  mare  în  timpul  iernii. 

25.18.9.3.15.18.10. 

în  acest  an  s-a  reunit  la  Efes  cel  de-al  treilea  Sfânt  Sinod 
Ecumenic  al  celor  200  de  Părinţi.  Venind  deci  toţi  episcopii,  Ioan  al 
Antiohiei  şi  răsăritenii  nu  au  răspuns  la  termenul  rânduit.  Iar  în  a 
şaisprezecea  zi  după  cea  rânduită,  nevenind  Ioan,  a  ajuns  Nestorie 
cu  multă  trufie.  în  cea  de-a  douăzecea  zi  a  lunii  iunie  s-a  adunat 
sinodul,  şezând  în  faţă  Nestorie,  Chirii  şi  Iuvenalie.  Iar  Chirii  îi  ţinea 
locul  [episcopului]  Romei. 

Vorbind  toţi  despre  Dumnezeu,  Nestorie  a  spus  [cu  multă 
îngâmfare]:  „Eu  pe  cel  care  are  două  sau  trei  luni.  nu  îl  voi  numi 
Dumnezeu,  şi  pentru  aceasta  sunt  curat  de  sângele  vostru.  Iar  de 
acum  nu  mă  mai  întorc  cu  voi”.  Spunând  acestea,  a  ieşit  împreună 
cu  6  episcopi  care  îi  urmau  părerea  sa. 

Iar  cei  de  pe  lângă  Chirii,  reunindu-se  a  doua  zi,  au  trimis  trei 
episcopi  să  îl  cheme,  dar  [el]  nu  s-a  supus.  La  fel  şi  a  doua  [oară]  şi  a 
treia  [şi  a  patra],  fiind  invitat  de  către  sinod,  nu  s-a  prezentat,  ci  a 
poruncit  ca  cei  trimişi  să  fie  ocărâţi  şi  necinstiţi. 

Atunci,  Sfântul  Sinod  Ecumenic,  primindu-i  pe  episcopii  trimişi 
ocărâţi  şi  necinstiţi,  a  hotărât  împotriva  lui  şi  a  rânduit  să  fie  străin 


142  Galateni  4,  4. 

de  toată  demnitatea  preoţească.  Şi  i-au  trimis  acestuia  în  persoană 
propria  caterisire. 

Astfel  făcându-se  acestea,  după  trei  zile  a  venit  Ioan,  episcopul 
Antiohiei,  având  împreună  cu  el  26  de  episcopi,  care,  aflând  că 
Nestorie  a  fost  caterisit,  s-au  despărţit  de  Sfântul  Sinod  şi,  adunân- 
du-se  împreună  cu  Nestorie,  i-au  caterisit,  cum  credeau,  pe  Chirii  şi 
pe  Memnon  Efeseanul. 

Teodoret,  crezând  că  îl  atacă  pe  Chirii,  a  răstălmăcit  de  acolo 
Cele  douăsprezece  Capitole  şi  a  vărsat  [în  ele]  otrava  lui  Nestorie. 
Chirii,  cel  între  sfinţi,  ridicându-se,  a  vorbit  cu  neînfricare  în  apă¬ 
rarea  aceloraşi  capitole,  explicându-le  şi  dezvăluind  tezaurul  biseri¬ 
cesc  din  ele,  şi  a  făcut  cunoscută  tuturor  motivaţia  sa  [plină  de] 
evlavie. 

Ioan,  cel  al  [cetăţii]  antiohienilor,  fiind  chemat  a  treia  oară  şi 
neascultând  să  se  prezinte,  a  primit  decizia  ca  el  şi  cei  împreună  cu 
el  să  fie  înstrăinaţi  de  toată  comuniunea  bisericească,  până  când, 
înţelegând,  îşi  vor  mărturisi  greşeala  lor. 

De  asemenea,  Sfântul  Sinod  a  hotărât  ca  cele  [săvârşite  de] 
răsăriteni  în  chip  nelegiuit  şi  încălcând  canoanele,  spre  a-i  ocărî  pe 
preasfinţii  întâistătători  ai  Bisericii  Chirii  şi  Memnon,  să  nu  aibă 
nicio  valabilitate. 

Toate  acestea  fiind  deci  aduse  înaintea  împăratului  Teodosie 
printr-un  raport,  s-a  poruncit  să  vină  la  Constantinopol  episcopi  din 
ambele  părţi.  Şi,  venind,  cu  ajutorul  lui  Dumnezeu,  au  biruit  cei  din 
Sfântul  Sinod. 

Fiind  aprobată  caterisirea  lui  Nestorie,  Maximian  a  fost  hiroto¬ 
nit  episcop  în  Constantinopol,  acesta  fiind  preot  al  aceleiaşi  biserici. 

Răsăritenii  l-au  luat  pe  Nestorie  cu  ei  în  Răsărit.  în  cel  de-al 
patrulea  an  de  la  caterisirea  lui  Nestorie,  Ioan,  episcopul  [cetăţii] 
antiohienilor,  dobândind  frică  de  Dumnezeu,  văzându-i  pe  mulţi 
dintre  oamenii  de  vază  din  Antiohia  că  sunt  corupţi  de  către  Nes¬ 
torie,  i-a  scris  împăratului,  rugându-1  să  îl  alunge  pe  acesta  din 
Răsărit.  Iar  împăratul  l-a  exilat  pe  Nestorie  în  Oază  şi  a  emis 
porunci  către  Chirii  şi  Ioan  să  se  unească  fără  întârziere  pentru  a 
scăpa  Bisericile  de  toată  dezbinarea. 

Ioan  s-a  supus  poruncii  şi  i-a  scris  lui  Chirii  [expunându-i] 
credinţa  sa,  primind  şi  mărturisirea  Părinţilor  celor  din  Niceea  şi  a 
celor  150  din  Constantinopol  şi  cele  făcute  la  Efes. 

Atunci  Sfântul  Chirii,  acceptând,  le-a  scris  o  epistolă  lui  Ioan  şi 
răsăritenilor,  al  cărei  început  [este]:  „Să  se  bucure  cerurile  şi  să  se 
veselească  pământul”.  Fiind  de  acord  amândoi  [cu]  aceeaşi  mărtu¬ 
risire,  sfintele  Biserici  conduse  de  fiecare  dintre  ei  s-au  unit  în  pace 
şi  în  armonie. 

In  acest  an,  Nonnos  cel  purtător  de  Dumnezeu  păstorea  Biserica 
edesenilor,  cel  care  l-a  închinat  lui  Dumnezeu  pe  cel  dintâi  dintre 
saltimbancii143  Antiohiei  şi,  în  loc  de  desfrânata  Margarito,  a  înfă- 
ţişat-o  lui  Hristos  pe  aceasta  [ca]  Sfânta  Pelaghia.  Acest  sfânt  deci, 
bucurându-se  de  armonia  sfinţilor,  i-a  scris  arhiepiscopului  Ioan 
cuvinte  de  sfătuire  şi  de  învăţătură,  între  care  şi  acesta:  „Curăţă 
Biserica,  omule  al  lui  Dumnezeu,  de  zâzaniile  nestoriene  şi  de 
grozăvia  acestora!” 

Pe  Nestorie  cel  lipsit  de  evlavie  şi  hulitor  dreptatea  divină  l-a 
ajuns  în  exil;  căci,  căzând  într-o  putreziciune  a  tuturor  mădularelor 
şi  mai  ales  a  limbii  celei  spurcate,  a  ajuns  stricat  la  moarte,  luând-o 
înainte  rechemării  sale  din  Oază  în  alt  loc. 


Anii  lumii  5926.  De  la  dumnezeiasca  întrupare:  426  ani. 

împăratul  romanilor  Teodosie,  ani  42.26.  împăratul  perşilor 
Uararanes,  ani  20.19.  Episcopul  Romei  Celestinus,  ani  10.10.  Epis¬ 
copul  Constantinopolului  Maximian,  ani  2.1.  Episcopul  Ierusali¬ 
mului  Praylios,  ani  20.16.  Episcopul  Alexandriei  Chirii,  ani  32.19. 
Episcopul  Antiohiei  Ioan,  ani  18.11. 

în  acest  an,  Valentinianus,  fiul  Gallei  Placidia  şi  al  lui  Cons- 
tantius,  a  venit  de  la  Roma  în  Constantinopol  şi  a  luat-o  de  soţie  pe 
Eudoxia,  fiica  împăratului  Teodosie,  născută  lui  de  Eudokia;  apoi  s-a 
reîntors  la  Roma. 

în  acelaşi  an  s-a  săvârşit  Isihie,  preotul  din  Ierusalim.  Fericita 
Melania,  nepoata  celei  Mari144,  a  adormit  nevoindu-se,  [având]  viaţă 
desăvârşită,  în  Ierusalim. 

Episcopul  Romei  Sixtus:  8  ani. 

27.20.1.2.17.20.12. 

în  acest  an,  împăratul  Teodosie  a  trimis-o  pe  soţia  sa,  Eudokia, 
la  Ierusalim,  pentru  a  aduce  imnuri  de  mulţumire  lui  Dumnezeu. 


143  în  text:  ^i^dScov. 

144  Melania  cea  Bătrână. 

Aceasta  a  dăruit  foarte  multe  bisericilor  şi,  închinându-se  la  Sfânta 
Cruce  şi  la  Cinstitele  Locuri,  s-a  întors  la  palat. 

împăratul  perşilor  Isdigerdes:  17  ani. 

Episcopul  Constantinopolului  Proclos:  12  ani. 

28.1.2.1.18.21.13. 

în  acest  an  a  avut  loc  o  prăbuşire  în  teatrul  din  Alexandria  şi  au 
murit  572  de  bărbaţi  la  sărbătoarea  de  toată  noaptea  [numită] 
Neiloa145. 

29.2.3.2.19.22.14. 

30.3.4.3.20.23.13. 

în  acest  an,  Proclos,  preasfântul  episcop  al  Constantinopolului, 
cerându-i  [permisiunea]  împăratului  Teodosie,  a  mutat  trupul 
[Sfântului]  Ioan  Hrisostom  de  la  Romana  în  cetatea  împărătească, 
în  anul  următor,  după  33  de  ani146,  purtându-1  pe  acesta  în  proce¬ 
siune  publică,  împreună  cu  împăratul  şi  cu  fericita  Pulcheria,  l-a 
aşezat  în  biserica  Apostolilor147.  Şi  astfel  i-a  unit  pe  cei  care  se 
despărţiseră  de  Biserică  din  cauza  caterisirii  aceluia. 

în  timpul  acestui  Proclos,  cel  între  sfinţi,  au  avut  loc  cutremure 
mari  în  Constantinopol  timp  de  patru  luni,  încât  bizantinii,  înfri¬ 
coşaţi,  au  plecat  în  afara  oraşului  în  aşa-numitul  „Câmp”148  şi  îşi 
petreceau  ziua  împreună  cu  episcopul  în  rugăciuni  către  Dum¬ 
nezeu,  făcând  litanii. 

într-o  zi,  dar,  mişcându-se  pământul  şi  întreg  poporul  strigând 
îndelung  „Doamne,  miluieşte!”,  dintr-o  dată,  pe  la  ceasul  al  treilea, 
în  văzul  tuturor,  s-a  întâmplat  ca  un  tânăr  să  fie  ridicat  în  aer  de  o 
putere  divină  şi  să  audă  o  voce  divină  care  îi  poruncea  acestuia  să  îi 
vestească  episcopului  şi  poporului  să  facă  litanii  astfel  şi  să  spună: 
„Sfinte  Dumnezeule,  Sfinte  Tare,  Sfinte  fără  de  moarte,  miluieşte-ne 
pe  noi”,  neadăugând  nimic  altceva.  Proclos,  cel  între  sfinţi,  primind 
această  hotărâre,  a  îngăduit  poporului  să  cânte  aceasta,  şi  îndată 


145  în  text:  rfj  7iawuxi5i  tcov  NeiAcboov. 

146  De  la  trecerea  la  Domnul  a  Sfântului  Ioan. 

147  Moaştele  Sfântului  Ioan  Hrisostom  au  fost  aşezate  lângă  altarul  bisericii  Sfinţilor 
Apostoli;  v.  J.  Ebersolt,  Sanctuaires  de  Byzance ...,  pp.  38-39. 

148  Kampos  („Câmpul”),  unde  se  găsea  şi  un  palat,  se  afla  în  apropierea  Constanti¬ 
nopolului;  v.  The  Chronicle,  p.  145.  Se  poate  să  coincidă  cu  Tpij3ouvdAiov  Kdp7ro<;. 

cutremurul  s-a  oprit.  Iar  fericita  Pulcheria  şi  fratele  ei,  fiind  foarte 
impresionaţi149  de  [această]  minune,  au  decretat  ca  în  toată  lumea  să 
se  cânte  acest  imn  divin.  De  atunci  toate  bisericile  au  primit  să  îl 
cânte  lui  Dumnezeu  în  fiecare  zi. 

Anii  lumii  5931.  De  la  dumnezeiasca  întrupare:  431  ani. 

împăratul  romanilor  Teodosie,  ani  42.31.  împăratul  perşilor  Isdi- 
gerdes,  ani  17.4.  Episcopul  Romei  Sixtus,  ani  8.5.  Episcopul  Constan- 
tinopolului  Proclos,  ani  12.4.  Episcopul  Ierusalimului  Iuvenalie,  ani 
38.1.  Episcopul  Alexandriei  Chirii,  ani  32.24.  Episcopul  Antiohiei 
Ioan,  ani  18.16. 

în  acest  an,  Valentinianus  nu  numai  că  nu  a  reuşit  să  salveze 
Britania,  Galia  şi  Hispania,  dar  a  pierdut  şi  Libia  cea  de  Apus,  aşa-nu- 
mita  ţară  a  africanilor,  în  felul  următor: 

Erau  doi  generali,  Aetios  şi  Bonifacius  pe  care  Teodosie  i-a  tri¬ 
mis  la  Roma  la  cererea  lui  Valentinianus.  Luând  Bonifacius  condu¬ 
cerea  Libiei  de  Apus,  Aetios  a  fost  invidios  şi  a  complotat  împotriva 
lui  cum  că  ar  cugeta  să  organizeze  o  răscoală  şi  s-ar  grăbi  să  ia 
puterea  în  Libia.  Şi  acestea  le  spunea  către  Placidia,  mama  lui 
Valentinianus.  Iar  lui  Bonifacius  i-a  scris:  „Dacă  vei  fi  rechemat,  să 
nu  doreşti  să  te  prezinţi,  căci  s-a  uneltit  împotriva  ta  şi  împăraţii  vor 
prin  viclenie  să  îţi  facă  rău,  să  pună  mâna  pe  tine”.  Bonifacius, 
primind  acestea  şi  crezându-1  pe  Aetios  ca  pe  un  adevărat  prieten, 
nu  s-a  prezentat  când  a  fost  rechemat.  Atunci  împăraţii  l-au  accep¬ 
tat  pe  Aetios  ca  pe  unul  care  le  era  favorabil. 

Pe  vremea  aceea  erau  neamuri  gotice  multe  şi  foarte  mari 
dincolo  de  Dunăre,  care  locuiau  în  locurile  mai  de  la  nord.  Dintre 
acestea  mai  importante  erau  patru:  goţii,  vizigoţii,  gepizii  şi  van¬ 
dalii,  care  difereau  doar  ca  nume  şi  întru  nimic  altceva,  folosind  o 
singură  limbă.  Şi  toţi  aveau  credinţa  cea  rea  a  lui  Arie.  Aceştia,  în 
timpul  lui  Arcadius  şi  Honorius,  trecând  Dunărea,  s-a  aşezat  în 
pământul  romanilor. 

Gepizii,  din  care  mai  târziu  s-au  despărţit  longobarzii  şi  avarii, 
şi-au  aşezat  locuinţele  în  satele  din  jurul  [cetăţilor]  Singidunum150  şi 


149  în  text:  'DTrepaYaoBevrec;. 

150  în  text:  XiyyiSbva.  Singidunum  este  Belgradul  de  astăzi. 

Sirmium151.  Vizigoţii,  cu  Alaric,  devastând  Roma,  au  înaintat  în  Galii 
şi  i-au  luat  în  stăpânire  pe  cei  de  acolo. 

Goţii,  având  mai  întâi  Pannonia,  mai  apoi,  în  cel  de-al  nouăspre¬ 
zecelea  an  al  domniei  lui  Teodosie  cel  Tânăr,  cu  permisiunea 
acestuia,  s-au  aşezat  cu  locuinţele  în  satele  din  Tracia.  Şi,  după  ce  au 
petrecut  58  de  ani  în  Tracia,  pe  când  Teodoric  -  care  era  patrikios  şi 
consul  -  le  era  conducător,  îngăduindu-le  lor  Zenon,  au  luat  puterea 
în  Imperiul  Apusean. 

Vandalii,  însoţindu-se  cu  alanii  şi  cu  germanii,  care  astăzi  se 
numesc  franci,  au  trecut  fluviul  Rin,  avându-1  drept  conducător  pe 
Godigisel,  şi  s-au  aşezat  în  Hispania,  care  este  prima  ţară  din  Europa 
de  la  Oceanul  Apusean152. 

Bonifacius,  fiindu-i  teamă  de  împăraţii  romanilor,  a  trecut  din 
Libia  în  Hispania  şi  s-a  dus  la  vandali.  Şi  a  aflat  că  Godigisel  se  să¬ 
vârşise  şi  că  puterea  o  aveau  copiii  acestuia,  Gontharis  şi  Gizerichos. 
îndemnându-i  pe  aceştia,  le-a  promis  că  va  împărţi  Libia  apuseană 
în  trei  părţi,  în  care  fiecare,  inclusiv  el,  să  conducă  a  treia  parte,  şi  să 
se  apere  împreună  împotriva  oricărui  adversar.  La  aceste  mărtu¬ 
risiri,  vandalii  au  trecut  strâmtoarea  şi  s-au  aşezat  în  Libia,  de  la 
ocean  până  la  Tripolis  din  Cyrene. 

Vizigoţii,  ridicându-se  din  Galii,  au  ocupat  şi  Hispania. 

Unii  din  senatul  romanilor,  prieteni  ai  lui  Bonifacius,  i-au  arătat 
Placidiei  acuzaţia  falsă  a  lui  Aetios,  scoţând  la  iveală  şi  scrisoarea  lui 
Aetios  către  Bonifacius,  pe  care  Bonifacius  le-o  trimisese  acestora. 
Iar  Placidia,  surprinsă,  nu  l-a  nedreptăţit  pe  Aetios  cu  nimic,  iar  lui 
Bonifacius  i-a  trimis  un  cuvânt  de  îndemn,  cu  jurăminte. 

Săvârşindu-se  Gontharis,  Gizerichos  a  devenit  singur  stăpânitor 
al  vandalilor.  Iar  Bonifacius,  acceptând  cuvântul  [Placidiei],  a  pornit 
în  campanie  împotriva  vandalilor,  venindu-i  [în  ajutor]  o  mare 
armată  din  Roma  şi  din  Bizanţ,  care-1  avea  ca  general  pe  Aspar. 

începând  războiul  cu  Gizerichos,  armata  romanilor  a  fost 
învinsă.  Şi  astfel  Bonifacius,  venind  împreună  cu  Aspar,  a  spulberat 
bănuiala,  dovedind  adevărul.  Iar  Africa  a  rămas  sub  vandali. 

Atunci  Marcian,  cel  care  a  ajuns  împărat  după  aceea,  fiind 
soldat  şi  servindu-1  pe  Aspar,  a  fost  prins  viu  de  către  Gizerichos. 


151  în  text:  ££ppiov;  astăzi  Sremska  Mitrovica,  în  Serbia. 

152  Vandalii  trec  în  Hispania  în  anul  409;  v.  Thaemaxoi  K.  AOYTrHi,  H  (ivţavrivij 
Kvpiapxia  cm/v  IraXla  and  ro  Q avar  o  iov  M.  QeoSooiov  ajţ  rrjv  AĂcocnj  r  ou  Mnapi.  395-107 
p.X.,  A0r|vcc,  1989,  p.  57. 

32.5.6.5.2.25.17. 

în  acest  an  a  fost  strămutată  în  Alexandria  Sfânta  Muceniţă 
Eufimia,  cu  şase  zile  înainte  de  calendele  lui  octombrie. 

33.6.7.6.3.26.18. 

în  acest  an  a  fost  terminată  baia  din  Alexandria  -  Kantharos. 

Câţiva  monahi,  venind  la  Constantinopol,  l-au  tulburat  pe  îm¬ 
părat  [fiind  ei]  împotriva  lui  Teodor,  care  ajunsese  episcop  al  Mop- 
suestiei,  după  moartea  acestuia,  spunând  că  era  eretic.  împăratul  l-a 
îndemnat  pe  Proclos  să  le  scrie  episcopilor  din  Răsărit  să  facă 
cercetarea  şi,  dacă  se  va  adeveri,  să  îl  anatemizeze  pe  Teodor.  Ioan 
al  Antiohiei  i-a  scris  înapoi  lui  Proclos,  sinodului  lui  şi  împăratului, 
mărturisind  ortodoxia  lui  Teodor. 

Episcopul  Antiohiei  Domnos:  8  ani. 

34.7.8.7.4.27.1. 

în  acest  an  s-a  cutremurat  pământul  şi  a  vuit,  cu  15  zile  înainte 
de  calendele  lui  mai. 

Episcopul  Romei  Leon:  21  ani. 

35.8.1.8.5.28.2. 

în  acest  an,  Charmosynos,  care  era  augustalios  în  Alexandria,  a 
fost  lovit  în  tâmplă  în  Kynegion  şi  a  murit  în  ziua  întâi  a  lunii 
Epiphi. 

36.9.2.9.6.29.3. 

în  acest  an,  împăratul  Teodosie  l-a  făcut  preot  pe  Antioh,  care 
era  praipositos 153  şi  patrikios,  dar  şi  bagylos 154  al  său,  confiscându-i  şi 
casa,  pentru  că  îl  înjosea  şi  îl  dispreţuia  pe  împărat,  tot  pentru  el 
dând  şi  o  lege  ca  eunucii  să  nu  aibă  rangul  de  patrikios. 


153  Praipositos- ui  îl  desemna  pe  dregătorul  care  avea  în  grijă  camerele  imperiale.  Ales  de 
obicei  dintre  eunuci  acesta  avea  o  mare  influenţă.  V.  The  Oxford  Dictionary  of 
Byzantium,  voi.  3,  p.  1709. 

154  în  text:  ŞdryuXov,  de  la  latinescul  baiulus  -  „comisionar". 

Anii  lumii  5937.  De  la  dumnezeiasca  întrupare:  437  ani. 

împăratul  romanilor  Teodosie,  ani  42.37.  împăratul  perşilor 
Isdigerdes,  ani  17.10.  Episcopul  Romei  Leon,  ani  21.3.  Episcopul 
Constantinopolului  Proclos,  ani  12.10.  Episcopul  Ierusalimului 
Iuvenalie,  ani  38.7.  Episcopul  Alexandriei  Chirii,  ani  32.30.  Episcopul 
Antiohiei  Domnos,  ani  8.4. 

în  acest  an,  Cyrus,  prefectul  oraşului  şi  al  pretorienilor,  un  băr¬ 
bat  preaînţelept  şi  capabil,  a  ridicat  zidurile  oraşului155  şi  a  reînnoit 
întreg  Constantinopolul.  Despre  el  bizantinii  au  strigat  pe  când 
împăratul  se  afla  aşezat  în  hipodrom  şi  auzea:  „Constantin  a  zidit, 
Cyrus  a  reînnoit”.  Iar  împăratul  s-a  mâniat  că  au  spus  aşa  ceva 
despre  el  şi,  sub  pretextul  că  acela  era  favorabil  păgânilor,  l-a  des¬ 
tituit  din  funcţie  şi  i-a  confiscat  [averea].  Iar  acesta,  refugiindu-se  în 
biserică,  s-a  făcut  şi  el  preot.  Făcându-i-se  milă  de  el  împăratului,  a 
poruncit  să  fie  făcut  episcop  al  Smyrnei  celei  din  Asia.  Venind  el 
înainte  de  Crăciun,  locuitorii  din  Smyrna,  bănuindu-1  că  gândeşte 
precum  elinii,  au  vrut  să  îl  ucidă.  Iar  el,  intrând  în  biserică  şi  fiind 
îndemnat  să  vorbească  poporului,  a  spus:  „Bărbaţi  fraţi,  Naşterea  lui 
Dumnezeu  şi  Mântuitorului  nostru  Iisus  Hristos  o  voi  cinsti  prin 
tăcere,  căci  doar  prin  auz  s-a  zămislit  în  Sfânta  Fecioară  Cuvântul 
lui  Dumnezeu,  a  Căruia  este  slava  în  veci.  Amin”.  Şi  s-a  bucurat 
poporul  şi  l-a  aclamat  şi  le-a  fost  lor  episcop  cu  evlavie. 

38.11.4.11.8.31.5. 

în  acest  an  s-a  făcut  tiran  un  alt  Ioan,  cel  numit  Vandalul, 
[pornindu-se]  împotriva  lui  Valentinianus,  la  Roma.  Trimiţând  Teo¬ 
dosie  forţe  [militare],  împreună  cu  generalii  Aspar  şi  Ardaburios,  şi 
având  loc  o  luptă,  Ioan  a  fost  înfrânt  şi,  dându-i-se  cuvântul  [că  nu  i 
se  va  face  nimic],  s-a  predat  viu.  Şi  l-au  adus  la  împăratul  Teodosie 
şi  au  aranjat  să  se  învrednicească  de  cinstire.  Hrisafie,  care  era 
eunuc  şi  stăpânea  şi  el  la  palat,  l-a  ucis  pe  acesta  prin  viclenie.  Dar, 
nu  după  mult  timp,  i  s-a  făcut  şi  acestuia  dreptate. 


155  Despre  zidurile  Constantinopolului,  v.  Neslihan  Asutay-Effenberger,  Die  Land- 
maner  von  Konstantinopel-Istanbul.  Historisch-topographische  und  baugeschichtliche 
Untersuchungen,  Berlin-New  York,  2007. 

39.12.5.12.9.32.6. 

în  acest  an  au  adormit  întru  evlavie  Chirii  al  Alexandriei  şi 
Proclos  al  Constantinopolului.  Pe  Proclos  l-a  urmat  Flavian,  preotul 
şi  skeuophylax-uY56  bisericii  Constantinopolului,  un  bărbat  foarte 
sfânt  şi  virtuos.  Iar  pe  Chirii  l-a  urmat  Dioscor  cel  lipsit  de  evlavie, 
care  nu  avea  deloc  [pricepere  de]  învăţător,  fiind  un  sălbatic  şi  un 
neîmblânzit,  mai  ales  faţă  de  rudele  lui  Chirii,  încât  a  şi  consacrat 
[ca  biserică]  locuinţa  acestora,  deşi  avea  o  înălţime  mare,  [fiind] 
deasupra  o  clădire  cu  trei  etaje157. 


Anii  lumii  5940.  De  la  dumnezeiasca  întrupare:  440  ani. 

împăratul  romanilor  Teodosie,  ani  42.40.  împăratul  perşilor 
Isdigerdes,  ani  17.13.  Episcopul  Romei  Leon,  ani  21.6.  Episcopul 
Constantinopolului  Flavian,  ani  2.1.  Episcopul  Ierusalimului  Iuve- 
nalie,  ani  38.10.  Episcopul  Alexandriei  Dioscor,  ani  5.1.  Episcopul 
Antiohiei  Domnos,  ani  8.7. 

în  acest  an,  Hrisafie,  un  eunuc  care  stăpânea  peste  palat  şi  peste 
împăratul  Teodosie,  având  invidie  pe  hirotonia  lui  Flavian,  i-a  su¬ 
gerat  împăratului,  care  era  lipsit  de  răutate  şi  se  afla  în  Calcedon,  să 
îi  spună  patriarhului  să  îi  trimită  binecuvântările  cele  pentru  hiro¬ 
tonie.  Iar  Flavian  a  trimis  ca  binecuvântări  pâini  curate.  Hrisafie, 
dându-le  înapoi  pe  acestea,  a  spus  că  împăratul  cere  binecuvântări 
de  aur.  Episcopul  i-a  răspuns  că  nu  are  bani  să  trimită,  decât  dacă  s-ar 
folosi  de  unele  dintre  vasele  sfinte.  Din  această  [cauză]  s-a  făcut  nu 
mică  supărare  între  ei,  Pulcheria  neştiind  [toate]  cele  [întâmplate]. 
Şi  acestea  [s-au  înfăptuit]  în  Constantinopol. 

în  Alexandria,  Dioscor  chiar  de  la  început  le-a  atacat  pe  rudele 
lui  Chirii  şi  le-a  jefuit  lucrurile,  iar  pe  nepotul  acestuia,  Atanasie, 
care  era  preot,  l-a  caterisit  fără  niciun  motiv,  confiscându-i  apoi 
bunurile.  Acestea  le-a  făcut  împotrivindu-se  dreptei  credinţe  a  lui 
Chirii,  fiind  eretic  şi  cugetând  din  fragedă  tinereţe  cele  ale  lui  Ori- 
gen.  îl  ura  şi  pe  Flavian,  pentru  că  le  oferise  un  mic  ajutor  rudelor 
fericitului  Chirii. 


156  Skeuophylax-u\  era  un  preot  care  avea  în  grijă  vasele  şi  obiectele  de  cult;  v.  The 
Oxford  Dictionary  ofByzantium,  voi.  3,  pp.  1909-1910. 

157  în  text:  Tpioteyov,  care  s-ar  putea  traduce  şi  „cu  trei  acoperişuri”. 

Hrisafie,  fiind  lipsit  de  evlavie  şi  nerăbdând  a  vedea  armonia 
Bisericilor,  şi-a  făcut  un  plan  să  le  tulbure  pe  acestea  şi  a  lucrat  în 
tot  felul  pentru  a-1  scoate  pe  Flavian  din  episcopie,  voind  să  îl 
avanseze  la  episcopie  pe  un  anume  arhimandrit  Eutihie,  care  cugeta 
la  fel  ca  el. 

Şi  pentru  că  nu  reuşea  nimic  cât  timp  Pulcheria  controla  lu¬ 
crurile,  mai  întâi  s-a  apropiat  de  Eudokia,  care  era  lipsită  de  expe¬ 
rienţă,  i-a  stârnit  invidia  împotriva  propriei  mame  şi  i-a  sugerat  să  îl 
ocărască  pe  acesta158  la  împărat  ca  să  îl  primească  ea  pe  praipositos, 
pentru  că  Pulcheria  deţinea  conducerea  treburilor  şi,  în  mod 
necesar,  îl  avea  [în  subordine]  pe  praipositos.  Iar  împăratul,  fiind 
sâcâit  de  soţia  sa,  a  trimis-o  înapoi,  spunându-i:  „Să  nu  te  întristeze 
aceasta,  căci  nu  este  cu  putinţă  ca  tu  să  ai  un  praipositos.  Şi  nici  pe 
sora  mea,  care  administrează  bine  şi  cu  experienţă  şi  cu  evlavie,  nu 
pot  să  o  îndepărtez". 

Eşuând  în  aceasta,  Hrisafie  a  trecut  la  altă  uneltire  şi  i-a  sugerat 
Eudokiei  să  stăruie  la  împărat  să  îi  îngăduie  patriarhului  să  o 
hirotesească  [pe  Pulcheria]  diaconiţă,  ca  una  care  alesese  să  trăiască 
în  feciorie.  Şi,  stăruind  Eudokia  şi  mai  mult,  l-a  convins  pe  împărat 
în  uşurătatea  sa. 

Fericitul  Flavian,  fiind  îndemnat  de  către  împărat  să  facă 
aceasta,  s-a  întristat  foarte,  prevăzând  tulburările  care  se  vor  ivi.  Şi, 
pe  de  o  parte,  i-a  promis  împăratului,  pe  de  alta,  i-a  scris  Pulcheriei, 
rugând-o  să  îl  primească  în  persoană,  spunând:  „Ca  să  nu  fiu  nevoit 
să  fac  ceva  din  cele  ce  te-ar  mâhni".  Iar  ea,  înţelegând  din  cele  scrise 
ceea  ce  se  pusese  la  cale,  l-a  trimis  Eudokiei  pe  praipositos  şi, 
ducându-se  la  Hebdomon,  s-a  retras  în  linişte.  Din  această  [cauză] 
împăratul  şi  Eudokia  s-au  supărat  foarte  tare  pe  Flavian,  ca  unul 
care  dezvăluise  o  taină. 

Pe  când  Pulcheria  se  retrăsese  în  linişte  şi  Eudokia  cârmuia 
împărăţia,  s-a  petrecut  un  astfel  de  fapt.  Un  anume  Paulin,  care  era 
magistros ,  era  iubit  de  către  Eudokia  ca  unul  care  era  foarte  învăţat 
şi  foarte  frumos.  Cu  acesta  se  întâlnea  adesea  în  particular.  în  ziua 
Sfintei  Naşteri  a  Domnului159,  cineva  i-a  adus  împăratului  un  măr 
mare  şi  minunat.  Iar  împăratul,  admirându-1,  l-a  trimis  Eudokiei,  iar 
ea  l-a  trimis  lui  Paulin.  Acesta,  după  două  zile,  i  l-a  trimis  împăra- 


158  Pe  episcopul  Flavian. 

159  în  text:  rcov  'Ay1u>v  0eo4>aviu>v. 


120 


Sf.  Teofan  Mărturisitorul 


tului,  care,  recunoscându-1,  l-a  ascuns.  Şi,  venind,  îi  spune  augustei: 
„Pe  mântuirea  mea,  unde  este  mărul  pe  care  ţi  l-am  trimis?”  Iar  ea 
spuse:  „Pe  mântuirea  ta,  l-am  mâncat!”  Atunci,  mânat  de  furie,  po¬ 
runci  să  fie  adus  mărul,  iar  Paulin  să  fie  exilat  în  Capadocia  şi  acolo 
să  fie  omorât160. 

Mai  sus-amintitul  Eusebiu,  scholastikos-u\,  cel  dintâi  care  l-a 
lovit  pe  Nestorie,  înălţat  fiind  la  episcopia  Dorylaionului  şi  discu¬ 
tând  cu  arhimandritul  Eutihie  despre  credinţă,  l-a  descoperit  că  nu 
cugetă  drept.  Şi,  sfătuindu-1  mult,  nu  a  reuşit  să  îi  fie  de  folos. 
Atunci  Eusebiu  a  adus  înaintea  episcopului  Flavian  cele  în  legătură 
cu  acesta.  Flavian,  reunind  un  sinod  [format  din]  40  de  episcopi,  a 
trimis  după  Eutihie  şi,  cercetându-1  după  toată  rânduiala  canoanelor 
bisericeşti  şi  găsindu-1  pe  acesta  eretic  şi  viclean,  l-a  caterisit. 

Hrisafie,  cel  care  cugeta  ca  [Eutihie],  stăpânind  la  palat  şi  aflând 
acestea,  s-a  aprins  şi  mai  mult  de  mânie  împotriva  lui  Flavian.  Şi  i-a 
făcut  cunoscut  lui  Dioscor  al  Alexandriei  că  va  conlucra  cu  el  în  tot 
ceea  ce  va  dori  dacă  va  susţine  alături  de  el  acuzaţiile  împotriva  lui 
Flavian  şi  Eusebiu  şi  se  va  strădui  în  favoarea  lui  Eutihie.  A  îndem¬ 
nat-o  în  acest  sens  şi  pe  augusta  Eudokia,  amintindu-i  lucrurile 
întristătoare  [pentru  ea]  făcute  de  Flavian  în  legătură  cu  Pulcheria. 

Şi  amândoi  l-au  convins  pe  împărat  să  decreteze  adunarea  unui 
al  doilea  sinod  la  Efes  şi  să  îi  acorde  lui  Dioscor  conducerea  sino¬ 
dului,  trimiţându-i  acestuia  multă  armată  în  ajutor. 

41.14.7.2.11.2.8. 

în  acest  an,  la  porunca  împăratului  Teodosie,  s-a  reunit  la  Efes161 
sinodul  cel  tâlhăresc  şi  nelegiuit,  pentru  a  fi  judecate  cele  în  legă¬ 
tură  cu  Flavian  şi  Eutihie,  sub  [conducerea]  lui  Dioscor  cel  lipsit  de 
evlavie,  la  îndemnul  lui  Hrisafie  eunucul,  cel  numit  Tzumas,  care 
reuşise  să  îl  convingă  pe  împărat  în  uşurătatea  acestuia. 

Adunându-se  toţi  la  Efes,  stând  în  frunte  Dioscor,  [acesta]  nu  a 
îngăduit  să  fie  prezent  vreun  alt  notar  la  sinod,  ci  doar  pe  ai  lui  i-a 
pus  să  noteze  cele  ce  se  fac.  Având  loc  o  discuţie,  s-a  cerut  de  la 
Eutihie  să  îşi  expună  credinţa;  [acesta]  a  răspuns,  spunând:  „Măr¬ 
turisesc  că  Domnul  nostru  avea  două  firi  înainte  de  unire.  Iar  după 


160  Evenimentul  este  relatat  şi  de  Ioan  Malalas;  v.  Ioannis  Malalae,  Chronographia,  ex 
recensione  Ludovici  Dindorfii,  Bonn,  1831,  pp.  356-357. 

161  Sinodul  „tâlhăresc"  de  la  Efes  a  avut  loc  în  august  449. 


Cronografia 


121 


unire  mărturisesc  o  singură  fire”.  Atunci  Dioscor  a  spus:  „Şi  noi 
suntem  de  acord  cu  acestea,  cu  toţii”. 

Locţiitorii  papei  Leon  al  Romei,  văzând  pornirea  lui  Dioscor  şi 
faptul  că  nu  a  permis  să  fie  citită  epistola  papei  către  Flavian  şi  nici 
cea  către  sinod,  ci  au  fost  trecute  cu  vederea,  au  plecat  şi  s-au  dus  la 
Roma. 

Dioscor  i-a  dat  lui  Eutihie  preoţia,  iar  pe  Eusebiu  al  Doryla- 
ionului  şi  pe  Flavian  al  Constantinopolului  i-a  caterisit  cu  repezi¬ 
ciune.  [Flavian],  pe  lângă  caterisire,  fiind  scos  afară  în  ghionturile  şi 
loviturile  celor  conduşi  de  Dioscor,  s-a  săvârşit  din  viaţă  după  trei 
zile.  în  continuare,  cu  forţa  soldaţilor  şi  cu  săbiile,  episcopii  au  fost 
siliţi  să  semneze. 

Domnos,  episcopul  antiohienilor,  semnând  cu  de-a  sila  şi  reve¬ 
nind  la  el  [în  eparhie],  i  s-a  opus  lui  Dioscor  şi  celor  care  condu¬ 
ceau,  strigând  împotriva  celor  ce  se  făcuseră,  numind  sinodul  „lipsă 
de  evlavie”  şi  cerând  să  îşi  retragă  semnătura.  Când  a  aflat  acestea, 
papa  Leon  s-a  dus  la  împăratul  Valentinianus  şi  la  auguste,  cerând 
cu  lacrimi  scrisori  către  împăratul  Teodosie,  pentru  a  se  îndrepta 
cele  ce,  împotriva  legilor  şi  a  canoanelor,  s-au  făcut  la  Efes. 

Iar  [împăratul]  i-a  scris  ca  răspuns  fiicei  [sale],  Eudoxia,  astfel: 
„Doresc  să  fac  cunoscut  dulceţei  tale  că  Flavian  a  fost  scos  în  afară 
prin  judecata  divină  a  Bisericilor,  ca  [fiind]  cauzator  al  multor 
tulburări”. 

Dioscor  i-a  caterisit  şi  pe  Teodoret,  Ibas,  Andrei,  Domnos  al 
Antiohiei  şi  pe  alţi  episcopi  răsăriteni  care  lipseau. 

împăratul  Teodosie  era  nestatornic,  [fiind]  purtat  de  orice  vânt, 
din  care  cauză  semna  adesea  şi  documente  fără  să  le  citească.  între 
acestea,  Pulcheria  cea  preaînţeleaptă  i-a  pus  în  faţă  şi  un  act  de 
donaţie,  pe  care  el  nu  l-a  citit,  prin  care  Eudokia,  soţia  lui,  era  dată 
în  robie.  Iar  el  a  semnat,  fiind  [după  aceea]  rău  mustrat  de  către 
Pulcheria. 

în  acelaşi  an,  Gizerichos,  ajungând  mare  în  mulţimea  vandală, 
numindu-se  pe  el  rege  şi  ocupând  mult  pământ  şi  mare  şi  insule 
care  erau  supuse  romanilor,  l-a  întristat  pe  Teodosie.  Şi  [acesta]  a 
trimis  1100  de  vase  de  transport  cu  forţe  romane,  [conduse]  de  gene¬ 
ralii  Areobindos,  Ansila,  Inobindos,  Arintheos  şi  Gherman.  Inva¬ 
dând  Sicilia,  această  forţă  l-a  luat  prin  surprindere  pe  Gizerichos, 
care  a  trimis  solii  la  Teodosie  pentru  [a  face]  pace. 

Episcopul  Constantinopolului  Anatolios:  9  ani. 

Episcopul  Antiohiei  Maxim:  4  ani. 

42.15.8.1.12.3.1. 

în  acest  an,  gândindu-se  Teodosie  şi  înţelegând  că  a  fost  înşelat 
de  viclenia  lui  Hrisafie,  s-a  întristat  pentru  lipsa  de  evlavie  arătată  în 
privinţa  lui  Flavian  şi  nedreptatea  [comisă]  împotriva  celorlalţi 
episcopi.  Mâniindu-se  foarte,  pe  Hrisafie  l-a  exilat  într-o  insulă,  iar 
pe  Eudokia  a  certat-o  tare,  numind-o  cauză  a  tuturor  răutăţilor,  ca 
[una]  care  o  alungase  pe  Pulcheria  de  la  palat,  reproşându-i,  toto¬ 
dată,  şi  cele  ce  se  întâmplaseră  cu  privire  la  Paulin.  Iar  ea,  disperată, 
l-a  rugat  să  o  lase  să  se  ducă  la  Ierusalim.  Luându-1  cu  ea  pe  Severus 
preotul  şi  pe  Ioan  diaconul,  s-a  dus  la  Ierusalim.  împăratul,  aflând 
că  aceştia  o  vizitau  [în  Constantinopol]  şi  sunt  cu  ea  şi  în  Ierusalim, 
a  trimis  şi  i-a  decapitat. 

Atunci  împăratul,  rugând-o  mult,  a  adus-o  pe  fericita  Pulcheria 
la  palat.  Aceasta  îndată,  trimiţând  la  Efes,  a  adus  moaştele  Sfântului 
Flavian;  şi,  purtându-le  cu  alai  pe  Strada  cea  din  Mijloc162,  le-a 
înmormântat  în  [biserica]  Sfinţilor  Apostoli.  Atunci  a  ridicat  Sfintei 
Născătoare  de  Dumnezeu  biserica  Chalkoprateia,  care  era  mai 
înainte  sinagogă  de-a  iudeilor. 

După  cum  am  spus  mai  înainte,  flota  aştepta  în  Sicilia  sosirea 
solilor  lui  Gizerichos  şi  porunca  împăratului.  în  acest  timp,  Attila, 
fiul  lui  Mundios,  scit  de  neam,  fiind  viteaz  şi  mândru,  înlăturându-1 
pe  Bdellas163,  fratele  său  mai  mare,  şi  conducând  singur  regatul  sci¬ 
ţilor,  care  sunt  numiţi  şi  huni,  a  făcut  o  incursiune  în  Tracia. 

Mai  mult  din  această  cauză  Teodosie  a  făcut  pace  cu  Gizerichos 
şi  a  adus  flota  înapoi  din  Sicilia.  Şi  l-a  trimis  pe  Aspar,  împreună  cu 
armata  condusă  de  el,  şi  pe  Areobindos  şi  pe  Argagisklos  împotriva 
lui  Attila,  care  distrusese  deja  Ratiaria,  Naisos,  Filipopolis,  Arcadio- 
polis,  Constantia  şi  alte  foarte  multe  orăşele  şi  ducea,  pe  lângă 
prizonieri,  o  pradă  extrem  de  mare. 

împuţinându-se  deci  foarte  [tare  forţele]  generalilor  în  lupte, 
Attila  a  înaintat  şi  până  la  ambele  mări,  la  cea  a  Pontului  şi  la  cea 
care  se  varsă  spre  Kallipolis  şi  Sestos,  robind  toate  oraşele  şi  cetăţile, 
în  afară  de  Adrianopolis  şi  Heracleea,  cea  numită  odinioară  Pei- 
rinthos,  încât  a  ajuns  chiar  şi  până  la  cetatea  Athyras. 


161  Este  vorba  despre  („Strada  cea  din  Mijloc”),  una  dintre  străzile  principale  din 
Constantinopol. 

163  Bdellas  este  cunoscut  şi  ca  Bleda;  v.  The  Chronicle,  p.  160. 

Teodosie  a  fost  deci  nevoit  să  trimită  solie  la  Attila  şi  să  îi  dea 
6000  de  litre164  de  aur  pentru  a  se  retrage,  promiţând  să  îi  plătească 
acestuia  anual  ca  tribut  1000  de  litre  de  aur  dacă  se  va  linişti. 

Dar  atunci,  la  puţin  timp  de  la  revenirea  armatei  romane  din 
războiul  cu  Attila,  s-a  săvârşit  împăratul  Teodosie,  la  20  ale  lunii 
iulie,  indictionul  al  III-lea. 

Fericita  Pulcheria,  ca  nu  cumva  cineva  să  afle  de  sfârşitul  împă¬ 
ratului,  a  trimis  după  Marcian  -  un  bărbat  care  se  remarca  prin 
înţelepciune  şi  modestie,  care  era  bătrân  şi  deosebit  de  capabil  -  şi 
i-a  spus  acestuia:  „Deoarece  împăratul  s-a  săvârşit,  eu  te-am  ales  pe 
tine  din  tot  senatul,  ca  [fiind]  plin  de  virtuţi.  Dă-ţi  cuvântul  că  îmi 
vei  păzi  fecioria,  pe  care  mi-am  dedicat-o  lui  Dumnezeu,  şi  te  voi 
proclama  împărat!”  El  fiind  de  acord  cu  aceasta,  [Pulcheria]  a  trimis 
după  patriarh  şi  senat  şi  l-a  proclamat  împărat  al  romanilor. 


Anii  lumii  5943.  De  la  dumnezeiasca  întrupare:  443  ani. 

împăratul  romanilor  Marcian,  ani  6.1.  împăratul  perşilor  Isdi- 
gerdes,  ani  17.16.  Episcopul  Romei  Leon,  ani  21.9.  Episcopul  Cons- 
tantinopolului  Anatolios,  ani  9.2.  Episcopul  Ierusalimului  Iuvenalie, 
ani  38.13.  Episcopul  Alexandriei  Dioscor,  ani  5.4.  Episcopul  Antio- 
hiei  Maxim,  ani  4.2. 

în  acest  an,  Marcian  cel  evlavios,  devenit  singur  stăpânitor  prin 
alegerea  divină,  i-a  rechemat  pe  toţi  cei  aflaţi  în  exil.  Fericita  Pul¬ 
cheria  l-a  dat  pe  eunucul  Hrisafie,  cel  urât  de  toţi,  lui  Iordanes,  fiul 
lui  Ioan,  cel  care  fusese  tiran  în  Roma  şi  se  predase  lui  Ardaburios 
şi  Aspar,  [care]  venise  la  Bizanţ,  se  învrednicise  de  cinstire  şi  fusese 
ucis  cu  viclenie  de  către  Hrisafie.  Pe  acesta  luându-1  Iordanes,  l-a 
ucis. 

Este  vrednică  de  menţionat  şi  alegerea  cea  dintru  început  a  lui 
Dumnezeu  în  [privinţa]  împăratului  Marcian.  în  timpurile  cele  de 
dinainte  în  care  avea  loc  războiul  persan,  fiind  Marcian  un  simplu 
soldat,  a  plecat  cu  unitatea165  sa  din  Hellada  împotriva  perşilor  şi, 
ajungând  în  Lycia,  s-a  îmbolnăvit.  Fiind  lăsat  în  oraşul  Sidima  şi 


164  Litră  -  unitate  de  măsură  echivalentă  cu  320  grame;  v.  Erich  Schilbach,  Byzan- 
tinische  Metrologie,  Miinchen,  1970,  p.  171. 

165  în  text:  voupepou,  de  la  latinescul  numerus. 

stând  acolo  un  timp,  s-a  împrietenit  cu  doi  fraţi  numiţi  Iulius  şi 
Tatianos,  care,  luându-1  în  casa  lor,  i-au  oferit  un  loc  de  odihnă. 
Mergând  la  vânătoare,  l-au  luat  cu  ei  şi,  deoarece  erau  obosiţi,  au 
adormit  pe  la  prânz.  Fiindcă  s-a  trezit  primul,  Tatianos  l-a  văzut  pe 
Marcian  adormit  la  soare  şi  un  vultur  foarte  mare  venind  deasupra 
lui,  deschizându-şi  aripile  şi  având  grijă  să  îi  facă  umbră.  Când  a 
văzut  aceasta,  l-a  trezit  pe  fratele  său  şi  i-a  arătat  minunea.  Minu- 
nându-se  mult  timp  de  slujirea  binefăcătoare  a  păsării,  l-au  trezit 
[pe  Marcian]  şi  i-au  spus:  „Dacă  vei  ajunge  împărat,  ce  ne  vei  dărui?” 
Iar  el  a  zis:  „Cine  sunt  eu,  ca  să  mi  se  întâmple  aceasta?”  Ei  au  rostit 
din  nou  aceleaşi  cuvinte.  Marcian  a  spus:  „Dacă  se  întâmplă  aceasta 
de  la  Dumnezeu,  vă  voi  proclama  pe  voi  «părinţi»166  [ai  mei]”. 
Atunci  ei  i-au  dat  200  de  monede,  zicând:  „Mergi  la  Constantinopol 
şi  adu-ţi  aminte  de  noi  când  Dumnezeu  te  va  înălţa!” 

El,  plecând,  s-a  dus  pe  lângă  generalii  Ardaburios  şi  Aspar,  care 
erau  arieni,  şi,  stând  cu  ei  15  ani  şi  devenind  domestikos167  al  lor,  s-a 
dus  cu  Aspar  în  Africa  pentru  a  lupta  cu  Gizerichos;  dar  în  luptă  a 
fost  prins  de  către  Gizerichos. 

Gizerichos,  închizându-i  pe  cei  luaţi  prizonieri  în  propria-i 
curte,  îi  observa  de  la  etaj.  Iar  pe  la  prânz,  aplecându-se,  l-a  văzut  pe 
Marcian  când  dormea  şi  un  vultur  a  venit  şi,  întinzându-şi  aripile,  îi 
făcea  umbră.  Când  a  văzut  aceasta,  Gizerichos  a  socotit  că  este  o 
iconomie  divină.  Trimiţând  după  acest  bărbat  şi  aflând  că  este 
domestikos  al  lui  Aspar,  a  ştiut  că  va  fi  ridicat  la  împărăţie.  Nu  a 
vrut  să  îl  omoare,  căci  se  gândea  că  voia  lui  Dumnezeu  nu  poate 
să  o  împiedice  nimeni,  ci  i-a  cerut  acestuia  un  jurământ,  ca,  dacă 
Dumnezeu  va  voi  să  îl  facă  împărat,  nu  se  va  război  niciodată  cu 
vandalii. 

Astfel,  fiind  eliberat  nevătămat,  Marcian  a  venit  în  Bizanţ.  După 
ce  a  trecut  puţin  timp  şi  a  murit  Teodosie,  a  fost  proclamat  împărat, 
după  cum  am  spus  mai  înainte.  Şi  s-a  arătat  bun  cu  toţi  supuşii. 


166  în  ediţia  engleză  este  tradus  „senatori”,  probabil  de  la  denumirea  acestora  de  patres 
conscripti.  Poate  fi  vorba  despre  titlul  de  patrikios.  Cei  care  îl  purtau  erau  consideraţi, 
teoretic,  „Trax^peq  PaaiAiux;”  („părinţi  ai  împăratului”);  v.  R.  Guilland,  Recherches  sur 
Ies  institutions  byzantines,  voi.  II,  p.  132.  Textul  grec  foloseşte  însă  termenul  7rar£pe<;  - 
„părinţi”. 

'  '  Termenul  domestikos  desemna  diverşi  demnitari  cu  atribuţii  bisericeşti,  civile  şi 
militare;  v.  The  Oxford  Dictionary  ofByzantium ,  voi.  1,  p.  646. 

Attila  s-a  ridicat  împotriva  împăratului  [...]  Romei  Valentinia- 
nus,  pentru  că  nu  i-a  dat-o  de  soţie  pe  sora  sa,  Honoria168.  A  venit 
până  la  oraşul  Aurelia  şi  s-a  înfruntat  cu  Aetios,  generalul  roma¬ 
nilor;  a  fost  învins,  pierzând  mulţi  din  armată  lângă  râul  Ligys169,  şi 
s-a  întors  acoperit  de  ruşine. 

Marcian,  amintindu-şi  de  binefacerea  făcută  lui  în  Lycia,  a 
trimis  după  Tatianos  şi  Iulius  şi  i-a  proclamat  pe  aceştia  „părinţi”  [ai 
lui].  Pe  Tatianos  l-a  făcut  eparh  al  oraşului,  iar  lui  Iulius  i-a  înmânat 
conducerea  lycienilor. 

Fericita  Pulcheria  a  ridicat  multe  alte  biserici  lui  Hristos,  cu 
deosebire  cea  din  Vlaherne,  a  Preaslăvitei  Stăpânei  noastre  Născă¬ 
toare  de  Dumnezeu,  la  începutul  împărăţiei  evlaviosului  Marcian. 

Leon,  fericitul  papă  al  Romei,  i-a  scris  lui  Marcian  ca  cele  ce 
Dioscor  şi  Eutihie  le-au  îndrăznit  la  Efes  [împotriva]  Sfântului  Fla- 
vian  să  fie  cercetate  de  un  sinod  ecumenic.  [Astfel]  împăratul  a  po¬ 
runcit  să  se  adune  toţi  episcopii. 

2.17.10.3.14.5.3. 

în  acest  an  a  avut  loc  la  Calcedon  cel  de-al  patrulea  Sfânt  Sinod, 
în  luna  octombrie,  indictionul  al  V-lea,  după  un  an  şi  două  luni  de 
la  proclamarea  lui  Marcian.  Adunându-se  toţi  episcopii  şi  senatul  în 
Martyrionul  Sfintei  Eufimia,  au  fost  dezvăluite  cele  făcute  în  primul 
indiction  împotriva  lui  Eutihie  şi  cele  inovate  la  Efes  de  către  Dioscor. 

Dioscor,  fiind  acuzat  pentru  acestea,  a  pretins  că  nu  cunoştea 
cele  făptuite,  dar,  neputând  să  scape  de  mustrarea  pentru  ele,  nu  a 
mai  ştiut  ce  să  facă  şi  adevărul  a  ieşit  la  iveală.  Atunci,  neavând 
nicio  justificare,  a  fost  acoperit  de  ruşine.  Cei  care  au  stat  alături  de 
el  în  sinodul  cel  tâlhăresc  i-au  reproşat  violenţa  şi  silnicia  pe  care  le- 
au  suferit  din  partea  lui  şi,  cerând  iertare  sinodului,  au  fost  accep¬ 
taţi;  dintre  care  unul  a  fost  şi  Iuvenalie,  episcopul  Ierusalimului. 
Dioscor,  fiind  încurcat  şi  neavând  vreo  justificare,  nu  a  mai 
îndrăznit  să  mai  apară  în  faţa  sinodului. 

Atunci  sinodul,  fiind  de  faţă  şi  împăratul  Marcian  împreună  cu 
senatul,  a  hotărât  împotriva  lui  Dioscor  şi  Eutihie  şi  i-a  caterisit  pe 


168  Honoria  (Justa  Grata  Honoria,  425-454)  era  fiica  lui  Constantius  al  IlI-les  şi  a  Gallei 
Placidia;  v.  I.  Donoiu,  Efigii  feminine ...,  pp.  110-111. 

169  Este  vorba  despre  celebra  luptă  de  la  Câmpiile  Catalunice  (sau  Maurica);  v.  The 
Chronicle,  p.  162. 

aceştia.  Iar  împăratul  l-a  exilat  pe  Dioscor  în  Gangra  şi  a  lăudat 
sinodul,  spunând:  „Mărturisesc  [că  dau]  mulţumire  foarte  mare 
Dumnezeului  nostru  al  tuturor,  că,  pierind  dezbinarea,  cu  toţii  am 
căzut  de  acord  asupra  uneia  şi  aceleiaşi  mărturisiri”.  Făcându-le  daruri 
celor  630  de  Sfinţi  Părinţi,  i-a  dat  drumul  fiecăruia  la  cele  ale  lui. 

Proterios  a  fost  hirotonit  episcop  al  Alexandriei,  în  locul  lui 
Dioscor. 


Anii  lumii  5945.  De  la  dumnezeiasca  întrupare:  445  ani. 


împăratul  romanilor  Marcian,  ani  6.3.  împăratul  perşilor  Pero- 
zes,  ani  24.1.  Episcopul  Romei  Leon,  ani  21.11.  Episcopul  Cons- 
tantinopolului  Anatolios,  ani  9.4.  Episcopul  Ierusalimului  Iuvenalie, 
ani  38.15.  Episcopul  Alexandriei  Proterios,  ani  6.1.  Episcopul  Antio- 
hiei  Maxim,  ani  4.4. 

în  acest  an,  Pulcheria  cea  fericită  şi  evlavioasă  a  adormit  întru 
Domnul,  după  ce  avusese  multe  reuşite  şi  lăsase  tot  ceea  ce  avea 
săracilor;  lucruri  pe  care,  fiind  foarte  multe,  Marcian  le-a  dat  cu 
bunăvoinţă.  Ea  a  construit  multe  lăcaşuri  de  rugăciune  -  între  care 
şi  biserica  Sfântului  Mucenic  Lavrentie  -  şi  azile  pentru  săraci  şi 
pentru  străini,  precum  şi  cimitire  pentru  străini. 

Fiind  exilat  Dioscor  şi  avansat  Proterios,  cei  care  cugetau  ca 
Dioscor  şi  Eutihie  au  făcut  o  mare  răscoală,  ameninţând  că  vor 
împiedica  şi  trimiterea  de  grâne.  Marcian,  aflând,  a  poruncit  ca 
grâul  din  Egipt  să  fie  adus  pe  Nil  nu  la  Alexandria,  ci  la  Pelousion,  şi 
astfel  să  fie  trimis  cu  corăbii  în  cetatea  împărătească.  Din  această 
cauză  alexandrinii,  suferind  de  foame,  i-au  cerut  lui  Proterios  să  îl 
roage  pe  împărat  pentru  ei,  şi  astfel  a  încetat  dezordinea. 

în  acest  an  s-a  construit  baia  lui  Diocleţian  în  Alexandria.  Şi 
Attila  a  ars  oraşul  Aquileea. 

în  acelaşi  an,  un  anume  monah  Teodosie,  un  bărbat  distrugător, 
venind  în  grabă  la  Ierusalim  după  sinodul  de  la  Calcedon  şi  aflând 
că  augusta  Eudokia  este  de  partea  lui  Dioscor  cel  caterisit  de  sinod, 
a  început  să  strige  împotriva  sinodului,  cum  că  stricase  credinţa  cea 
dreaptă,  şi  i-a  atras  de  partea  lui  pe  augustă  şi  pe  monahi.  Folo- 
sindu-se  de  uciderile  sale,  a  răpit  în  chip  barbar  tronul  arhieresc  şi, 
avându-i  ca  ajutători  pe  oamenii  augustei,  a  hirotonit  episcopi  în 
oraşe,  în  timp  ce  episcopii  se  aflau  încă  la  sinod.  Pe  Severianus, 

episcopul  [oraşului]  Skythopolis,  care  nu  se  supusese  părerii  sale 
celei  rele,  scoţându-1  din  oraş,  l-a  măcelărit. 

Şi  a  început  o  prigoană  împotriva  celor  care  nu  erau  de  partea 
lui  şi  pe  mulţi  i-a  torturat,  altora  le-a  confiscat  [averea]  şi  altora  le-a 
dat  foc  caselor,  încât  se  putea  crede  că  oraşul  fusese  cucerit  de 
barbari. 

L-a  ucis  şi  pe  Atanasie,  diacon  la  [biserica]  Sfintei  învieri,  care  îi 
reproşase  şi  îl  mustrase  pentru  lipsa  sa  de  credinţă;  trupul  cel  sfânt 
al  acestuia,  purtându-1  prin  oraş,  l-a  dat  câinilor.  Domnos,  episcopul 
Antiohiei,  a  plecat  în  pustie,  [la  fel]  şi  Iuvenalie  al  Ierusalimului. 

împăratul  Marcian  a  aflat  că  distrugătorul  Teodosie  a  ocupat 
tronul  Ierusalimului  timp  de  20  de  luni  şi  a  poruncit  să  fie  arestat. 
Dar  acesta  a  fugit  şi  s-a  dus  pe  muntele  Sinai.  Şi,  fiind  puşi  pe  fugă 
acesta  şi  cei  hirotoniţi  de  către  el,  Iuvenalie  şi-a  recăpătat  tronul . 

Episcopul  Antiohiei  Vasile:  2  ani. 

4.2.12.5.16.2.1. 

în  acest  an,  Valentinianus,  împăratul  din  Roma,  nevăzând  cu 
ochi  buni  puterea  patrikios-u\ui  şi  generalului  Aetios,  l-a  asasinat, 
fiindu-i  părtaş  Heraclie,  unul  dintre  eunuci. 

Attila  se  pregătea  să  se  războiască  cu  Marcian,  care  nu  îngăduise 
să  i  se  dea  tributul  cel  promis  de  către  Teodosie.  între  timp,  s-a 
îndrăgostit  de  o  fată  frumoasă,  a  făcut  nuntă  cu  ea  şi,  bând  foarte 
mult  vin  şi  fiind  îngreunat  de  somn,  i-a  ieşit  mult  sânge  pe  nări  şi  pe 
gură  şi  s-a  săvârşit  din  viaţă.  Puterea  lui  cea  atât  de  multă  i-a  fost 
moştenită  de  copiii  săi,  care  s-au  nimicit  răsculându-se  unul  împo¬ 
triva  altuia. 

Romanii  cei  din  Răsărit,  fiind  împărat  Marcian,  s-au  bucurat  de 
toată  pacea,  dreptatea  şi  fericirea.  Şi  au  fost  anii  aceia  într-adevăr  de 
aur,  datorită  bunătăţii  împăratului,  liniştea  revărsându-se  în  toate 
lucrurile. 

5.3.13.6.17.3.2. 

în  acest  an,  Valentinianus,  împăratul  Romei,  cu  toate  că  sus¬ 
ţinea  dogmele  cele  drepte  ale  Bisericii,  îşi  ducea  traiul  în  multă 
fărădelege.  Căci,  deşi  avea  o  soţie  foarte  frumoasă,  pe  Eudoxia,  fiica 
împăratului  Teodosie,  se  împreuna  cu  altele,  trăind  în  chip  demo¬ 
nic;  şi  vorbea  tot  timpul  cu  cei  care  săvârşeau  lucruri  neobişnuite. 

Pentru  care  a  şi  fost  dat  unei  morţi  ruşinoase.  Căci  Maxim170,  care 
era  nepotul  şi  avea  acelaşi  nume  cu  cel  care  fusese  tiran  în  timpul 
lui  Teodosie  cel  Mare,  fiind  patrikios  la  Roma,  l-a  ucis  pe  Valenti- 
nianus  pe  când  acesta  se  afla  în  interiorul  palatului  şi  s-a  împreunat 
cu  forţa  cu  Eudoxia.  Căci  prin  ceea  ce  păcătuieşte  cineva,  prin  aceea 
este  şi  pedepsit.  Eudoxia,  fiind  împovărată  de  acestea  şi  gândindu-se 
că  nu  îi  va  veni  niciun  ajutor  din  Bizanţ,  pentru  că  tatăl  ei,  Teodosie, 
şi  Pulcheria  se  săvârşiseră,  l-a  chemat  pe  Gizerichos  la  Roma, 
rugându-1  să  o  salveze  de  tirania  lui  Maxim.  Când  Gizerichos  a  venit 
pe  mare  la  Roma  cu  o  mare  flotă,  Maxim  s-a  înfricoşat  şi  a  ales  calea 
fugii.  Iar  cei  care  erau  împreună  cu  el  l-au  ucis,  după  ce  fusese 
împărat  un  an. 

Gizerichos,  cum  nu  i  se  opunea  nimeni,  a  intrat  în  Roma  în  cea 
de-a  treia  zi  de  la  uciderea  lui  Maxim,  a  luat  toţi  banii  şi  a  încărcat 
pe  corăbii  podoabele  de  seamă171  ale  oraşului,  între  care  erau  şi 
odoare  bisericeşti  în  întregime  din  aur  şi  cu  pietre  [preţioase]  şi  vase 
evreieşti,  pe  care  Titus  al  lui  Vespasian  le-a  adus  la  Roma  după  cu¬ 
cerirea  Ierusalimului172;  luându-le  împreună  cu  acestea  şi  pe  îm¬ 
părăteasa  Eudoxia  şi  pe  fiicele  ei,  s-a  dus  pe  mare,  în  Africa.  Iar  pe 
Eudokia  a  căsătorit-o  cu  Onorichos,  fiul  său  cel  dintâi  născut,  iar  pe 
Placidia,  aflând  că  îl  are  soţ  pe  patrikios-u\  Olybrios,  a  ţinut-o 
împreună  cu  mama  sa,  Eudoxia. 

Aflând  de  moartea  lui  Maxim,  Maiorianus  a  fost  împărat  2  ani, 
iar  după  el  a  stăpânit  împărăţia  Romei  Avitus,  [timp  de]  2  ani,  apoi 
Severus,  3  ani;  după  aceştia  nu  a  [mai  fost]  împărat,  ci  lucrurile  au  fost 
administrate  de  Ricimerus,  înconjurat  de  generali  şi  de  o  mare  armată. 

In  acelaşi  an  a  murit  Eudokia  în  Ierusalim,  lăsând  multe 
[odoare]  bisericilor. 

Episcopul  Antiohiei  Martyrios:  13  ani. 

6.4.14.7.18.4.1. 

în  acest  an  a  ars  Ravenna  şi,  după  puţine  zile,  a  fost  ucis  pa- 
trikios- ul  Ramitos  în  Classe173.  După  29  de  zile  Amitos  a  fost  învins 


170  Maxim  (Petronius  Maximus)  a  uzurpat  tronul  în  Apus  între  17  martie  şi  31  mai  455;  v. 
Enciclopedia  arheologiei ...,  voi.  II,  p.  34. 

171  în  text:  GeAjiara.  Referinţa  este  la  statui  şi  alte  lucruri  demne  de  văzut. 

172  Aluzie  la  tezaurul  templului  din  Ierusalim,  distrus  de  Titus  în  anul  70  d.Hr.;  tezaurul 
a  fost  adus  la  Roma,  fiind  reprezentat  pe  arcul  lui  Titus  (panoul  prăzii  iudaice). 

173  în  text:  KXaoaţ.  Classe  este  o  localitate  lângă  Ravenna. 

de  către  Remikos,  [lucru  care]  s-a  întâmplat  în  oraşul  Plakentia  din 
Galii. 

7.5.15.8.19.5.2. 

A 

In  acest  an,  împăratul  Marcian  s-a  săvârşit,  cu  o  zi  înainte  de 
calendele  lui  mai.  Şi  a  devenit  împărat  Leon  cel  Mare.  în  acelaşi  an  a 
fost  înnoită  în  Alexandria  baia  lui  Traian  şi  basilica  cea  mare  de  la 
Stoicheion. 

Marcian  era  foarte  evlavios  şi  cu  frică  de  Dumnezeu,  iar  la 
litaniile  din  Kampos  ieşea  pe  jos,  făcând  mult  bine  celor  care  îl 
rugau.  Văzându-1  pe  acesta,  patriarhul  Anatolios  făcea  şi  el  litaniile 
fără  să  fie  purtat  în  lectică,  după  obicei,  ci  pe  jos. 

în  acest  an,  Timotei  EluruP74,  folosindu-se  de  o  maşinaţie, 
trecea  noaptea  pe  la  chiliile  monahilor,  strigându-i  pe  fiecare  pe 
nume.  Iar  celui  care  îi  răspundea  îi  spunea:  „Eu  sunt  înger  şi  am  fost 
trimis  să  îţi  spun  să  te  îndepărtezi  de  la  împărtăşirea  cu  Proterios  şi 
cu  cei  de  la  Calcedon,  iar  Timotei  Elurul  să  fie  făcut  episcop  al 
Alexandriei”. 

în  acelaşi  an,  Eudoxia175,  fiica  împăratului  Teodosie,  soţia  lui 
Valentinianus  al  III-lea,  a  revenit  din  Africa,  împreună  cu  una  dintre 
fiicele  ei,  Placidia,  soţia  lui  Olybrios.  Căci  Eudokia  se  căsătorise  cu 
fiul  lui  Gizerichos,  Onorichos,  şi  nu  a  revenit. 

Anii  lumii  5950.  De  la  dumnezeiasca  întrupare:  450  ani. 

împăratul  romanilor  Leon,  ani  17.1.  împăratul  perşilor  Perozes, 
ani  24.6.  Episcopul  Romei  Leon,  ani  21.16.  Episcopul  Constanti- 
nopolului  Anatolios,  ani  9.9.  Episcopul  Ierusalimului  Iuvenalie,  ani 
38.20.  Episcopul  Alexandriei  Proterios,  ani  6.6.  Episcopul  Antiohiei 
Martyrios,  ani  13.3. 

în  acest  an  a  devenit  împărat  Leon  -  trac  de  neam,  care  avusese 
demnitatea  de  tribun  -  în  luna  februarie,  indictionul  al  X-lea,  fiind 
încoronat  de  către  patriarhul  Anatolios. 


174  în  text:  o  ’EXo-opoc;,  care  ar  putea  fi  tradus  „motanul”.  Trebuie  însă  avut  în  vedere  şi 
sensul  ’EXoupoţ  („herul”),  din  neamul  herulilor.  Totuşi,  către  prima  variantă  ar 
conduce  pasajul  de  mai  jos,  în  care  Elurul  este  menţionat  alături  de  „alte  fiare”. 

175  Eudoxia  (Licinia  Eudoxia),  fiica  lui  Teodosie  al  II-lea  şi  a  Eudokiei,  a  fost  soţia  lui 
Valentinianus  al  III-lea  şi  apoi  a  fost  forţată  să  se  căsătorească  cu  succesorul  acestuia 
Petronius  Maximus.  Răpită  de  vandali,  a  fost  eliberată  în  anul  462;  v.  I.  Donoiu,  Efigii 
feminine ...,  pp.  109-110. 

în  acelaşi  an,  având  loc  un  cutremur  îngrozitor  în  Antiohia,  s-a 
dărâmat  aproape  întregul  oraş. 

în  Alexandria  au  fost  aduse  o  girafa  şi  bivoli  şi  alte  fiare.  Pe 
lângă  acestea,  Timotei,  cel  numit  Elurul,  tulbura  oraşul  antiohie- 
nilor.  Deoarece,  cumpărând  mulţimi  de  bărbaţi  fără  rânduială,  a 
luat  în  stăpânire  în  mod  tiranic  tronul  Alexandriei  şi,  fiind  el  cate¬ 
risit,  a  fost  hirotonit  de  doi  [episcopi]  caterisiţi.  De  la  aceasta  s-au 
iscat  toate  scandalurile  în  Alexandria. 

Căci,  acceptând  toţi  preoţii  din  lume  hotărârea  sinodului  de  la 
Calcedon,  acest  spurcat  o  ocăra  cu  o  turbare  de  nestăpânit  şi  făcea 
hirotonii  de  episcopi,  fără  să  fie  hirotonit,  şi  săvârşea  botezuri,  fără 
să  fie  preot. 

Fericitul  Proterios,  simţind  uneltirea  pusă  la  cale  împotriva  lui 
de  către  Timotei  Elurul,  a  lăsat  loc  mâniei  şi  s-a  refugiat  în  cinstitul 
baptisteriu  în  prima  zi  de  Paşti.  Iar  înaintemergătorul  lui  Antihrist, 
nerespectând  nici  ziua  cea  sfântă,  nici  venerabilele  lăcaşuri,  a  trimis 
să  îl  ucidă  cu  sălbăticie  pe  arhiereul  cel  fără  vină,  împreună  şi  cu  alţi 
şase  dintre  cei  care  erau  cu  el.  Târându-i  trupul  acestuia  cu  funii, 
l-au  scos  din  bazinul  cel  sfânt  şi,  purtându-1  prin  tot  oraşul,  l-au 
batjocorit  fără  milă.  La  sfârşit  l-au  ars  în  foc  şi  cenuşa  au  aruncat-o 
în  aer. 

în  acelaşi  an  au  fost  aduse  de  la  Sirmium  moaştele  Sfintei 
Anastasia  şi  au  fost  aşezate  în  biserica  acesteia  din  porticurile  lui 
Domninos176. 

Iar  Timotei  Elurul,  găsind  nepublicate  scrierile  [Sfântului]  Chirii 
cel  Mare,  le-a  falsificat  în  multe  locuri,  după  cum  povesteşte  Petru, 
preotul  din  Alexandria. 

Episcopul  Constantinopolului  Ghenadie:  13  ani. 

Alexandria  a  fost  stăpânită  tâlhăreşte  de  Timotei  Elurul 
[timp  de]  2  ani. 

2.7.17.1.21.1.4. 

în  acest  an,  aflând  împăratul  Leon  de  moartea  nedreaptă  a  lui 
Proterios  şi  de  avansarea  cea  nelegiuită  a  lui  [Timotei]  Elurul,  a 
trimis  şi  i-a  tăiat  limba  lui  Chesarie  şi  i-a  exilat  pe  amândoi,  ca  fiind 
părtaşi  la  uciderea  lui  Proterios.  Iar  împotriva  hirotoniei  lui  Timotei 


176  Sfânta  Anastasia  era  sărbătorită  la  Constantinopol  la  22  decembrie;  v.  J.  Ebersolt, 
Sanctuaires  de  Byzance  ....  pp.  90-92. 

cel  lipsit  de  evlavie  nu  s-a  pornit,  spunând  că  hotărârea  în  legătură 
cu  aceasta  se  cuvine  episcopilor. 

în  acelaşi  an,  Zenon  s-a  căsătorit  cu  Areadne,  fiica  lui  Leon. 

3.8.18.2.22.2.5. 

în  acest  an,  împăratul  a  trimis  scrisori  către  episcopii  din  fiecare 
eparhie,  ca  să  îi  scrie  fiecare  părerea  lui,  mai  întâi  dacă  erau  mulţu¬ 
miţi  de  cele  rânduite  la  Calcedon,  [apoi]  şi  ce  spuneau  în  legătură  cu 
hirotonia  lui  [Timotei]  Elurul.  între  aceştia  [a  scris]  şi  Sfântului 
Simeon  Stâlpnicul,  şi  monahului  Baradatos,  şi  lui  Iacob  cel  făcător 
de  minuni,  cerându-le  să  facă  judecarea  lucrurilor  nelămurite  aşa 
cum  o  vor  face  înaintea  Dumnezeului  tuturor. 

Iar  aceştia  cu  toţii,  într-un  cuget,  au  încuviinţat  că  sinodul  cel 
din  Calcedon  este  sfânt  şi  au  acceptat  hotărârea  luată  de  către  acesta, 
iar  pe  Timotei  l-au  condamnat  într-un  glas  ca  ucigaş  şi  eretic. 

Ghenadie  s-a  străduit  şi  el,  [rugând]  pe  împărat,  să  răzbune  ceea  ce 
se  îndrăznise  a  se  face.  Dar  acestuia  i-a  fost  împotrivă  Aspar,  arianul. 

împăratul  cel  evlavios  l-a  exilat  pe  [Timotei]  Elurul  la  Gangra, 
unde  [fusese  exilat]  odinioară  şi  Dioscor,  dascălul  acestuia.  Iar  el  a 
început  să  facă  şi  acolo  adunări  separate  şi  tulburări,  de  care,  aflând 
împăratul,  l-a  exilat  de  acolo  în  Cherson. 

Un  alt  Timotei,  cel  numit  Leukos177,  [zis]  şi  Salophakialos,  un 
bărbat  ortodox  şi  bun,  iubit  de  toţi,  a  fost  hirotonit  în  locul  acestuia 
episcop  al  Alexandriei. 

Episcopul  Alexandriei  Timotei  Leukos:  15  ani. 

4-9-19-3-23-1-6. 

în  acest  an  a  murit  Iuvenalie,  preasfântul  episcop  al  Ierusa¬ 
limului,  şi  în  locul  său  a  fost  hirotonit  Anastasie.  în  acelaşi  an  s-a 
săvârşit  Simeon,  marele  Stâlpnic  din  Mandra,  cel  dintâi  care  a  arătat 
o  astfel  de  virtute178  şi  care  a  devenit  făcător  de  minuni179. 

5.10.20.4.24.2.7. 

în  acest  an  a  avut  loc  un  incendiu  mare  în  Constantinopol,  în 
cea  de-a  doua  zi  a  lunii  septembrie,  indictionul  al  XV-lea,  începând 


177  în  traducere:  „cel  Alb". 

178  Cel  dintâi  care  a  trăit  în  vârful  unui  stâlp. 

179  în  text:  or|pEio4)6po<;. 

de  la  Neorion  şi  ajungând  până  la  biserica  Sfântului  Toma,  a  celor  ai 
lui  Amantios.  Marcian  iconomul,  urcând  pe  acoperişul180  [bisericii] 
Sfintei  Anastasia  şi  având  la  el  Evanghelia,  a  păzit  locaşul  nevătămat 
prin  rugăciuni  şi  lacrimi. 

6.^21.5.25.3.8. 

In  acest  an,  Maiorianus  a  fost  omorât  la  Tartion181  de  către 
patrikios-u\  Remikios  şi  a  fost  ridicat  ca  împărat  Severus  [cel  numit] 
şi  Serpentios,  la  nonele  lui  iulie. 

In  acelaşi  an,  îndrăznind  un  pictor  să  îl  reprezinte  pe  Mântui¬ 
torul  cu  asemănarea  lui  Zeus,  i  s-a  uscat  mâna.  Mărturisind  acesta 
[ceea  ce  făcuse],  Ghenadie  l-a  vindecat  prin  rugăciune.  Spun  unii 
dintre  istorici  că  forma  cu  păr  creţ  şi  scurt  a  Mântuitorului  este  mai 
potrivită. 

Când  a  intrat  Ghenadie  noaptea  în  altar,  se  spune  că  a  văzut 
năluca  unui  demon,  pe  care,  certându-1,  l-a  auzit  strigând  că  se  va 
supune  cât  va  trăi  acesta,  iar  după  moartea  sa  va  stăpâni  cu  totul 
Biserica.  înfricoşându-se,  Ghenadie  L-a  implorat  mult  pe  Dumnezeu 
în  legătură  cu  aceasta. 

în  acelaşi  an,  Studios  a  construit  biserica  înaintemergătorului  şi 
a  aşezat  în  ea  monahi  de  la  mănăstirea  akimiţilor82.  Şi  praipositos-ul 
Gratianus  a  construit  biserica  Sfântului  Chiriac  în  afara  Porţii  de 
Aur  şi  a  intrat  [ca  monah]  în  aceasta. 

Anul  lumii  5956.  De  la  dumnezeiasca  întrupare:  456  ani. 

împăratul  romanilor  Leon,  ani  17.7.  împăratul  perşilor  Perozes, 
ani  24.12.  Episcopul  Romei  Ilarion,  ani  6.1.  Episcopul  Constanti- 
nopolului  Ghenadie,  ani  13.6.  Episcopul  Ierusalimului  Iuvenalie,  ani 
38.26.  Episcopul  Alexandriei  Timotei,  ani  15.4.  Episcopul  Antiohiei 
Martyrios,  ani  13.9. 


180  în  text:  toix;  Kepdpout;  -  „ţiglele”. 

181  Astăzi  Tortona,  în  Liguria  (Italia);  v.  The  Chronicle,  p.  175. 

182  în  text:  'Axoipt^rcov  -  „a  celor  neadormiţi”.  Biserica  construită  de  Studios  se 
păstrează,  ruinată,  până  astăzi.  Mănăstirea,  cunoscută  şi  sub  numele  de  Studion,  a  avut 
un  rol  important  în  Constantinopol;  despre  aceasta,  v.  The  Oxford  Dictionary  of 
Byzantium,  voi.  3,  pp.  1960-1961. 

în  acest  an,  împăratul  Leon  l-a  făcut  pe  ginerele  său,  Zenon, 
strateg  al  întregului  Răsărit,  iar  pe  Basiliscos,  fratele  augustei  Ve- 
rina,  [l-a  făcut]  strateg  al  Traciei. 

Zetion,  venind  în  Antiohia,  l-a  găsit  acolo  episcop  pe  Sfântul 
Martyrios.  Petru  Knapheus,  care  era  preot  în  Calcedon  la  biserica 
Muceniţei  Basse,  l-a  urmat  pe  Zenon.  Acesta  l-a  convins  pe  Zenon 
să  lucreze  împreună  cu  el  şi  să  dea  bani  unora  care  erau  de  aceeaşi 
părere  cu  Apolinarie,  iscând  mii  de  tulburări  împotriva  credinţei  şi  a 
episcopului  Martyrios.  Şi  i-a  anatematizat  pe  cei  care  nu  ziceau  că 
Dumnezeu  S-a  răstignit  şi,  făcând  schismă  în  poporul  Antiohiei,  a 
adăugat  la  imnul  Trisaghion  [textul]:  „Cel  răstignit  pentru  noi”,  după 
cum  a  rămas  şi  se  spune  din  acea  vreme  de  către  theo-paschiţi183. 

Martyrios  a  venit  la  împăratul  Leon  şi  a  fost  primit  cu  multă 
cinstire,  prin  grija  episcopului  Constantinopolului  Ghenadie.  Reve¬ 
nind  în  Antiohia  şi  găsind  poporul  răsculat  şi  pe  Zenon  lucrând 
împreună  cu  aceştia,  a  renunţat  în  biserică  la  episcopie,  spunând: 
„Renunţ  la  un  cler  nesupus  şi  la  un  popor  neascultător  şi  la  o  bise¬ 
rică  întinată,  păstrându-mi  demnitatea  preoţiei”. 

După  ce  a  plecat  acesta,  Petru  Knapheus  s-a  urcat  pe  tronul 
Antiohiei,  hirotonindu-1  îndată  ca  episcop  de  Apameia  pe  Ioan,  care 
fusese  caterisit. 

Aflând  cele  întâmplate,  Ghenadie  i-a  spus  totul  împăratului  şi 
[acesta]  a  poruncit  ca  Petru  Knapheus  să  fie  exilat.  Petru,  când  a 
auzit  aceasta,  a  scăpat  de  exil  prin  fugă.  Iar  prin  alegere  obştească  a 
fost  făcut  episcop  al  Antiohiei  un  anume  Iulian. 

în  acelaşi  an  au  fost  mutate  în  Alexandria  [moaştele]  prorocului 
Elisei,  cu  5  zile  înainte  de  idele  lui  mai,  în  mănăstirea  lui  Pavel 
leprosul.  Căci  a  vindecat  un  lepros  şi  a  îmbolnăvit  de  lepră  pe  cineva 
şi  a  fost  aşezat  în  [locul  numit]  „al  leprosului”. 

8.13.2.7.27.5.10. 

în  acest  an  a  fost  zidit  în  Alexandria  porticul  patrulater  al 
Sfântului  Ioan  şi  lăcaşul  sfânt184.  Şi  a  fost  dată  oraşului  baia  publică 
[numită]  Heptabizos. 


183  Theopaschiţii  erau  adepţii  unei  variante  a  ereziei  monofizite  care  susţineau  că 
natura  divină  a  pătimit  în  Iisus  Hristos;  v.  The  Oxford  Dictionary  of  Byzantium,  voi.  3, 
p.  2061. 

184  în  text:  ocYiacxrnpiov. 

în  aceşti  ani  s-a  urcat  pe  stâlp  Daniil  Stâlpnicul  la  Anaplus,  [care 
era]  un  bărbat  minunat. 

Ioan  consularul,  numit  „cel  din  cei  ai  lui  Bingomalos”,  înduple- 
cându-1  pe  cuviosul  Basianos,  s-a  făcut  monah  pe  lângă  acesta.  Şi 
mergea  în  procesiune  totdeauna  la  palat  ca  unul  dintre  senatori. 
Când  a  plecat,  a  fost  escortat  până  la  mănăstirea  celor  ai  lui  Basia¬ 
nos  ca  un  consular;  când  a  ajuns  înăuntru,  s-a  îmbrăcat  îndată  în 
veşmânt  monahal  de  păr  de  capră185  şi  a  îndeplinit  slujire  la  bucătă¬ 
rie  şi  la  grajd  şi  la  cele  de  acest  fel. 

în  acelaşi  an  s-au  făcut  cunoscuţi  Antim  şi  Timocles,  cei  care  au 
compus  troparele. 

în  acelaşi  an,  la  rugămintea  senatului  Romei,  împăratul  Leon  l-a 
trimis  ca  împărat  la  Roma  pe  Anthemius  -  ginerele  lui  Marcian,  cel 
care  domnise  înainte  -,  un  bărbat  foarte  creştin  şi  evlavios,  care  a 
condus  împărăţia  6  ani186. 

Anii  lumii  5958.  De  la  dumnezeiasca  întrupare:  458  ani. 

împăratul  romanilor  Leon,  ani  17.9.  împăratul  perşilor  Perozes, 
ani  24.14.  Episcopul  Romei  Ilarion,  ani  6.3.  Episcopul  Constanti- 
nopolului  Ghenadie,  ani  13.8.  Episcopul  Ierusalimului  Iuvenalie,  ani 
38.28.  Episcopul  Alexandriei  Timotei,  ani  5.6.  Episcopul  Antiohiei 
Martyrios,  ani  13.11. 

în  acest  an  s-a  arătat  un  semn  pe  cer  -  un  nor  având  forma  unei 
trâmbiţe  -,  timp  de  40  de  zile,  seara. 

10.15.4.9.29.7.12. 

în  acest  an,  Alexandria  a  înrolat  3000  de  oameni  şi  au  fost 
construite  groapa  cea  mare  în  [zona  numită]  „a  lui  Ioan”,  cele  două 
băi,  „Sănătatea”  şi  „Vindecarea”,  şi  a  fost  săpat  râul  în  Alexandria  de 
la  Chersaion  până  la  Kopreon. 

11.16.5.10.30.8.13. 

în  acest  an,  chestorul  Isokasios,  antiohian  şi  filosofi  a  fost  pârât 
împăratului  ca  [fiind]  păgân.  Şi  împăratul  a  poruncit  ca  acesta  să  fie 


185  în  text:  povaSnaiv  maupav. 

186  Anthemius,  căsătorit  cu  Aelia  Marcia  Euphenia,  fiica  lui  Marcian,  a  fost  împărat  în 
Apus  între  anii  467-472;  v.  The  Chronicle,  p.  178. 

cercetat  de  către  eparhul  pretorienilor  în  Constantinopol.  Fiind  el 
adus  în  Zeuxippos  legat  cu  mâinile  la  spate,  eparhul  Puseos  i-a  spus: 
„Te  vezi,  Isokasios,  în  ce  stare  ai  ajuns?”  Iar  el  a  spus:  „Văd,  şi  nu  mă 
mir.  Căci,  om  fiind,  am  căzut  în  necazuri  omeneşti.  Ci  judecă-mă  pe 
mine  cum  judecai  împreună  cu  mine!”  Auzind  aceasta,  poporul  l-a 
aclamat  pe  împărat.  împăratul,  când  a  aflat,  s-a  bucurat  şi  i-a  dat 
drumul  acestuia  în  ţara  sa. 

Episcopul  Antiohiei  Iulian:  6  ani. 

12.17.6.11.31.9.1. 

în  acest  an,  împăratul  Leon,  înarmând  o  mare  flotă,  a  trimis-o 
împotriva  lui  Gizerichos,  conducătorul  africanilor187.  Căci  Gizeri- 
chos,  după  moartea  lui  Marcian,  făcuse  multe  grozăvii  în  ţinuturile 
ce  ţineau  de  împărăţia  romanilor,  jefuind  şi  luând  captivi  mulţi  şi 
luând  cu  asalt  oraşele.  Din  care  cauză,  împins  de  zel,  împăratul  a 
adunat  din  toată  marea  răsăriteană  100.000  de  corăbii,  le-a  umplut 
cu  armată  şi  arme  şi  le-a  trimis  împotriva  lui  Gizerichos.  Se  spune  că 

iSS 

a  cheltuit  1300  de  kentenaria  de  aur  pentru  această  flotă.  Iar  ca 
general  şi  eparh  al  flotei  l-a  rânduit  pe  Basiliskos,  fratele  augustei 
Verina,  care  avea  deja  demnitatea  de  consul  şi  îi  învinsese  de  multe 
ori  pe  sciţi  în  Tracia. 

Acesta,  având  alături  de  el  nu  puţină  armată  din  Apus,  a 
înfruntat  de  multe  ori  în  bătălii  navale  [armata]  lui  Gizerichos  [...], 
pe  care  a  încredinţat-o  adâncului  [mării]  alături  de  corăbii.  Şi  ar  fi 
reuşit  să  cucerească  chiar  şi  Cartagina189.  Mai  apoi,  ademenit  cu 
daruri  şi  cu  mulţi  bani  de  către  Gizerichos,  a  cedat  şi  a  fost  învins  cu 
voia  lui,  după  cum  a  istorisit  Persikos  Tracul190. 

Unii  spun  că  Aspar  şi  Ardaburios,  fiind  arieni  şi  de  aceea 
neputând  ajunge  la  împărăţie,  l-au  făcut  împărat  pe  Leon,  care  era 
curator  al  lor,  sperând  că  vor  conduce  ei  împărăţia.  Cum  împăratul 
nu  a  acceptat  aceasta,  s-au  străduit  să  strice  lucrurile  pe  care  el  le 


187  Gizerichos  (Ghizerich,  Genseric,  Gaiseric)  era  rege  al  vandalilor  din  Africa;  v.  The 
Chronicle,  p.  181. 

188 

Unitate  de  măsură  a  greutăţii  echivalentă  cu  aproximativ  32  kilograme;  v.  E.  Schilbach, 
Byzantinische  Metrologie,  p.  171;  The  Oxford  Dictionary  ofByzantium,  voi.  2,  p.  1121. 

189  în  text:  KapxTţSdva.  în  întreaga  lucrare  este  folosit  numele  grecesc  al  Cartaginei, 
Karchedon. 

190  Este  vorba,  probabil,  despre  Priskos  din  Panion  (Priscus  Panites),  care  a  fost  istoric, 
sofist  şi  retor;  v.  The  Chronicle,  p.  181,  şi  Enciclopedia  arheologiei ...,  voi.  III,  p.  377. 

administra  bine  şi  s-au  înţeles  să  îi  dea  împărăţia  lui  Basiliskos,  dacă 
va  trăda  flota  şi  poporul  împăratului  lui  Gizerichos,  care  era  arian  şi 
cugeta  la  fel  cu  ei.  Şi  se  zice  că  de  aceea  a  trădat  Basiliskos. 

Atunci  Gizerichos,  născocind  o  stratagemă,  a  umplut  corăbii  din 
cele  de  război  cu  o  materie  inflamabilă  şi,  aşteptând  noaptea,  cum 
romanii  dormeau  fără  pază,  le-a  dat  drumul  acestora  de  pe  uscat,  cu 
vânt  dinspre  ţărm,  împotriva  flotei  romane.  Şi  au  ars  multe  dintre 
corăbii,  iar  altele,  fugind  de  primejdie,  s-au  dus  în  Sicilia.  Atunci  s-a 
dovedit  şi  viclenia  lui  Basiliskos,  nescăpând  din  vedere  nimănui  din 
tabăra  militară. 

în  acelaşi  an,  Patrikios,  fiul  lui  Aspar,  pe  care  împăratul  Leon  l-a 
făcut  cezar  pentru  a-1  atrage  pe  Aspar  de  la  credinţa  ariană  şi  a-1 
face  să  fie  favorabil  împăratului,  a  venit  în  Alexandria  cu  mare 
paradă191.  Aici,  [în  Alexandria],  a  fost  reparată  baia  Koreion. 

Episcopul  Romei  Simplicius:  14  ani. 

13.18.1.12.32.10.2. 

în  acest  an,  împăratul  Leon  l-a  trimis  în  Tracia  pe  Zenon, 
stratilatul  Răsăritului  şi  ginerele  său,  pentru  o  anume  trebuinţă  de 
război,  poruncind  să  i  se  dea  acestuia  armată  dintr-a  lui  pentru 
ajutor  în  luptă.  Soldaţii,  la  îndemnul  lui  Aspar,  puţin  a  lipsit  să  nu 
pună  mâna  pe  Zenon,  dacă  el,  aflând  înainte  de  uneltire,  nu  s-ar  fi 
salvat  fugind  la  Sardica,  un  oraş  din  Tracia.  Din  această  cauză  Aspar 
a  devenit  suspect  pentru  împăratul  Leon. 

14.19.2.13.33.11.3. 

în  acest  an,  împăratul  Leon  l-a  trimis  împotriva  lui  Gizerichos 
pe  Heraclie  din  Edesa,  fiul  lui  Florus,  cel  dintre  consuli,  şi  pe  Marsos 
Isaurul,  bărbaţi  destoinici,  şi  armată  din  Egipt,  din  Tebaida  şi  din 
deşert.  Aceştia,  năpustindu-se  pe  neaşteptate  împotriva  vandalilor, 
au  asediat192  Tripolis  şi  multe  alte  oraşe  ale  Libiei.  Şi  l-au  ţinut  în 
frâu  pe  Gizerichos  mai  mult  decât  expediţia  navală  a  lui  Basiliskos,  încât 
acesta  s-a  pregătit  să  trimită  solie  de  pace  către  împăratul  Leon. 

Pacea  a  fost  obţinută  de  Leon  pe  când  el  avea  nevoie  de  Basi¬ 
liskos,  Heraclie  şi  Marsos  la  uneltirea  cea  împotriva  lui  Aspar.  Căci, 


191  în  text:  <ţ>ccvraaia<;,  care  se  poate  traduce  şi  cu  „închipuire”. 
191  în  text:  TrapE<m‘|cravro. 

devenind  Aspar  suspect  împăratului,  după  cum  am  spus  mai 
înainte,  înconjurându-se  de  multă  putere,  acesta  l-a  ucis  cu  viclenie 
după  puţin  timp,  precum  şi  pe  copiii  săi,  Ardaburios  şi  Patrikios  - 
pe  acesta  împăratul  îl  făcuse  mai  înainte  cezar,  ca  să  aibă  bună¬ 
voinţa  lui  Aspar. 


Anii  lumii  5964.  De  la  dumnezeiasca  întrupare:  464  ani. 

împăratul  romanilor  Leon,  ani  17.15.  împăratul  perşilor  Perozes, 
ani  24.20.  Episcopul  Romei  Simplicius,  ani  14.3.  Episcopul  Constan- 
tinopolului  Acachie,  ani  17.1.  Episcopul  Ierusalimului  Iuvenalie,  ani 
38.34.  Episcopul  Alexandriei  Timotei,  ani  15.12.  Episcopul  Antiohiei 
Iulian,  ani  6.4. 

în  acest  an,  fiind  ucişi  Aspar  şi  fiii  lui,  Ardaburios  şi  Patrikios, 
de  către  Leon,  Ostrys,  străjerul  lui  Aspar,  şi  Teodoric,  copilul  lui 
Triarios,  fratele  soţiei  lui  Aspar,  au  venit  cu  armată  asupra  oraşului 
pentru  a-i  răzbuna  pe  cei  ucişi.  Dacă  nu  ar  fi  ajuns  înainte  Basi- 
liskos,  care  se  întorcea  din  Sicilia,  şi  Zenon,  de  la  Calcedon,  care  era 
acolo  aşteptând  uciderea  lui  Aspar,  ca  să  ajute  oraşul  să  îi  risipească 
pe  cei  care  se  revoltaseră,  s-ar  fi  făcut  multă  tulburare  a  lucrurilor. 

Copilul  cel  mai  tânăr  al  lui  Aspar,  Armenarichos,  luat  pe  ascuns 
la  iniţiativa  lui  Zenon,  a  scăpat  fiind  trimis  în  Isauria  şi  a  fost  făcut 
cumnat  al  unui  copil  nelegitim  al  lui  Zenon193.  Acesta,  după  moartea 
lui  Leon,  a  revenit  la  Bizanţ  şi  a  trăit  fericit  până  la  sfârşit. 

în  Italia,  generalul  Ricimerus,  pe  care  l-am  amintit  şi  mai 
înainte,  cumnat  al  lui  Anthemius,  cel  care  cu  evlavie  domnea  la 
Roma,  s-a  răsculat  împotriva  propriului  cumnat.  Fiind  ţara  cuprinsă 
de  război,  forţele  împăratului  sufereau  de  foame,  încât  s-au  atins  şi 
de  piei  [de  animale]  şi  de  alte  lucruri  de-ale  mâncării  ce  nu  erau 
obişnuite.  Iar  împăratul  Anthemius  a  fost  omorât  în  cel  de-al 
şaptelea  an  de  când  deţinea  conducerea. 

Atunci  Leon,  din  cauza  tulburărilor  care  aveau  încă  loc  la  Roma, 
l-a  trimis  pe  Olybrios,  soţul  Placidiei,  la  Roma  şi  l-a  proclamat  pe 
acesta  împărat. 

Ricimerus,  după  uciderea  cu  sălbăticie  a  lui  Anthemius,  s-a 
săvârşit  din  cauza  unei  boli,  mai  trăind  doar  trei  luni,  urmându-i 
acestuia  şi  Olybrios,  din  cauza  unei  boli  trupeşti. 


193  In  text:  vofiou  Zf|va)vo<;  naiSoţ  yaţi^pot;  xaGicrrarai. 

Murind  ei,  a  urmat  la  împărăţie  Maiorianus,  un  bărbat  cu  minte 
şi  experimentat  în  războaie.  Acesta,  găsind  oraşele  cucerite  de  Gize- 
richos,  a  invadat  Liane  şi,  ocupând  Liguria,  s-a  arătat  înfricoşător 
pentru  vandali.  Când  urma  să  obţină  victoria,  a  fost  cuprins  între 
timp  de  boala  dizenteriei  şi  s-a  săvârşit. 

Iar  generalul  s-a  salvat  trecând  în  Patmos194. 

Cei  din  jurul  lui  Gizerichos  fiind  deci  ocupaţi  cu  acestea,  Eudo- 
kia  cea  mică195,  nepoata  lui  Teodosie,  după  ce  a  stat  16  ani  în  Africa 
împreună  cu  soţul  ei,  Onorichos,  şi  a  născut  cu  acesta  un  copil,  pe 
Ilderichos,  fiind  nemulţumită  de  soţul  ei  care  era  arian,  găsind  oca¬ 
zia  şi  fugind,  a  mers  la  Ierusalim.  închinându-se  la  Cinstitele  Locuri 
şi  sărutând  mormântul  Eudokiei,  bunica  ei,  s-a  săvârşit  în  pace, 
după  ce  a  petrecut  câteva  zile  în  Oraşul  Sfânt;  şi-a  lăsat  toate  ale 
sale  [bisericii]  Sfintei  învieri,  încredinţându-1  şi  pe  Burkos,  alături 
de  copiii  lui,  arhiepiscopului  Ierusalimului,  ca  unul  care  devenise 
colaborator  al  ei  şi  [fusese  un  om]  de  încredere  în  [încercarea  de]  a 
scăpa  de  soţul  ei,  arianul  Onorichos. 


Anii  lumii  5965.  De  la  dumnezeiasca  întrupare:  465  ani. 

împăratul  romanilor  Leon,  ani  17.16.  împăratul  perşilor  Perozes, 
ani  24.21.  Episcopul  Romei  Simplicius,  ani  14.4.  Episcopul  Constan- 
tinopolului  Acachie,  ani  17.2.  Episcopul  Ierusalimului  Iuvenalie,  ani 
38.35.  Episcopul  Alexandriei  Timotei,  ani  15.13.  Episcopul  Antiohiei 
Iulian,  ani  6.5. 

în  acest  an,  împăratul  Leon  l-a  proclamat  împărat,  încoro- 
nându-1,  pe  Leon,  fiul  lui  Zenon  şi  al  fiicei  sale,  Areadne. 

După  moartea  lui  Olybrios,  Ricimerus  şi  Maiorianus,  a  fost 
proclamat  împărat  al  Italiei  Glykerios,  un  bărbat  care  nu  era  lipsit 
de  valoare.  Pe  acesta,  după  ce  a  domnit  cinci  luni,  l-a  înlăturat  de  la 
putere  Nepotianus  Dalmatul,  care  a  fost  şi  el  împărat  puţin  timp, 
fiind  înlăturat  de  un  anume  Orestes.  Pe  acesta  l-a  urmat  un  copil  de-al 
lui,  Romulus,  zis  Augustulus196,  [care]  a  domnit  doar  doi  ani  şi  a  fost 


194  Este  probabil  o  eroare  a  manuscriselor,  în  loc  de  „Patmos”  ar  trebui  citit  „[râul]  Pad” 
sau  „strâmtoare”. 

195  în  text:  t\  vf)7tio<;  -  „copila  cea  mică”. 

196  în  text:  'PpuXoq,  enucAriv  AuyoiixrtouXoq.  Pentru  numele  Romulus,  în  Cronografie 
este  folosită  peste  tot  forma  greacă,  Rhomylos. 

aşezat  singur  stăpânitor  al  împărăţiei  celei  din  Italia,  după  1303  ani 
de  la  Romulus,  cel  care  a  întemeiat  împărăţia  Romei. 

[Este]  de  remarcat  că  împărăţia  Apusului  a  înflorit  de  la  Ro¬ 
mulus  şi  iarăşi  în  timpul  unui  Romulus  a  încetat  după  atâţia  ani, 
punând  deci  mâna  pe  putere,  cu  armată  barbară,  Odoacru197,  got  de 
neam,  dar  crescut  în  Italia.  Acesta,  luându-şi  pentru  sine  denumirea 
de  rege,  a  urmat  toată  guvernarea  după  legea  cea  strămoşească  a 
romanilor.  Şi  locuia  la  Ravenna,  un  oraş  din  Italia  [aflat]  lângă  mare, 
care  era  prosper  şi  frumos. 

17.22.5.3.36.14.6. 

în  acest  an  a  căzut  cenuşă  din  cer,  părând  că  norii  au  luat  foc, 
încât  toţi  au  crezut  că  plouă  cu  foc  şi  s-au  înspăimântat  şi  făceau 
litanii.  Iar  pe  ţigle  s-a  aşezat  [cenuşă]  de  grosimea  unei  palme.  Toţi 
spuneau  că  a  fost  foc  şi  s-a  stins  şi  s-a  făcut  cenuşă  prin  iubirea  de 
oameni  a  lui  Dumnezeu. 

în  acelaşi  an,  împăratul  Leon,  îmbolnăvindu-se,  s-a  săvârşit  în 
Bizanţ  în  luna  ianuarie,  indictionul  al  XI  1-lea,  şi  l-a  lăsat  împărat, 
numindu-1  înainte,  pe  Leon,  fiul  lui  Zenon  şi  al  lui  Areadne,  care  era 
încă  un  copil.  Iar  în  luna  februarie  [acesta]  l-a  încoronat  pe  tatăl 
său,  Zenon,  în  kathisma198  hipodromului,  fiind  împreună  cu  el  Ve- 
rina  şi  Areadne. 

împărăţind  micul  Leon  doar  zece  luni  împreună  cu  tatăl  său, 
Zenon,  s-a  săvârşit  din  cauza  unei  boli;  iar  Zenon  a  împărăţit  singur 
17  ani  şi  2  luni,  numărând  şi  cele  20  de  luni  ale  tiraniei  lui  Basiliskos. 

Folosind  Zenon  greşit  puterea,  la  început  saracinii  au  invadat 
Mesopotamia  şi  hunii  Tracia,  devastând  puternic  statul,  împăratul 
petrecându-şi  timpul  în  plăceri  nelalocul  lor  şi  în  fapte  nedrepte. 


Anii  lumii  5967.  De  la  dumnezeiasca  întrupare:  467  ani. 

împăratul  romanilor  Zenon,  ani  17.1.  împăratul  perşilor  Perozes, 
ani  24.23.  Episcopul  Romei  Simplicius,  ani  14.6.  Episcopul  Constan- 


197  Odoacru  (Flavius  Odoacer)  a  fost  rege  al  imperiului  Roman  de  Apus  în  secolul  al  V- 
lea,  din  476  până  la  moartea  sa,  în  493. 

198  Kathisma  hipodromului  era  loja  imperială;  despre  aceasta  şi  palatul  cu  acelaşi  nume 
aflat  în  apropiere  şi  care  comunica  cu  hipodromul,  v.  R.  Guilland,  Etudes  de 
topographie  de  Constantinople  byzantine,  voi.  I,  Berlin-Amsterdam,  1969,  pp.  462-498. 

tinopolului  Acachie,  ani  17.4.  Episcopul  Ierusalimului  Iuvenalie,  ani 
38.37.  Episcopul  Alexandriei  Timotei,  ani  15.15.  Al  XXXIX-lea  episcop 
al  Antiohiei,  Petru,  prima  dată,  an  3.1. 

în  acest  an  s-a  săvârşit  Leon  cel  Mic,  după  ce  domnise  doar  zece 
luni  împreună  cu  tatăl  său,  Zenon,  şi  mersese  în  procesiune  în 
calitate  de  consul,  iar  Zenon  a  devenit  singur  stăpân  pe  împărăţie. 

Basiliskos,  fratele  Verinei,  soacra  lui  Zenon,  aflându-se  în  Hera- 
cleea  Traciei,  s-a  răsculat  împotriva  lui  Zenon,  complotând  împreu¬ 
nă  cu  el  Verina  şi  unii  din  senat.  Fiindu-i  frică  de  acesta,  Zenon  a 
fugit  împreună  cu  Areadne,  soţia  sa,  şi  cu  destui  bani  în  Isauria, 
într-o  cetate  puternică  numită  Urba,  iar  de  acolo  s-a  mutat  la  Sbide, 
unde  a  rămas  doi  ani1"  din  această  cauză  împreună  cu  soţia  sa, 
Areadne,  fiind  asediat  de  către  Illos  şi  Trokundos,  care  pe  atunci  îi 
erau  favorabili  lui  Basiliskos. 

Basiliskos  a  fost  proclamat  împărat  la  Kampos;  l-a  făcut  cezar  pe 
fiul  său,  Marcu,  şi  a  încoronat-o  augustă  pe  soţia  sa,  Zenodia.  Şi 
îndată  s-a  pornit  împotriva  credinţei,  la  aceasta  împingându-1  mai 
mult  Zenodia.  I-a  rechemat  printr-un  decret  pe  Timotei  Elurul  şi  pe 
Petru  Knapheus,  care  se  ascundea  în  mănăstirea  akimiţilor,  şi  pe 
toţi  acei  duşmani  ai  Sfântului  Sinod  din  Calcedon  care  aveau  în¬ 
drăzneală  împotriva  adevărului. 

Elurul,  adunând  alexandrini  dezorganizaţi  care  locuiau  în 
Bizanţ,  a  venit  de  la  palat  la  biserică,  făcând  litanii  aşezat  pe  un  mă¬ 
gar.  Când  a  ajuns  la  aşa-numitul  Octogon200,  a  căzut  şi  şi-a  zdrobit 
piciorul  şi  s-a  întors  acoperit  de  ruşine.  Iar  Basiliskos  l-a  trimis  pe 
acesta  în  Alexandria  cu  decrete  împotriva  sinodului  şi  pe  Petru 
Knapheus  [l-a  trimis]  în  Antiohia,  întărindu-i  pe  amândoi  împotriva 
adevărului. 

Timotei  Salophakialos,  episcopul  Alexandriei,  aflând  că  a  venit 
Timotei  Elurul,  s-a  retras  în  mănăstirile  din  Kanopos,  unde  făcuse  şi 
nevoinţă.  Iar  Elurul,  făcând  răutăţi  multora,  nu  a  putut  să  îl  vatăme 
pe  Timotei,  din  cauză  că  toţi  îl  iubeau. 

Când  a  intrat  [Timotei]  Elurul  în  Alexandria,  susţinătorii  lui  i-au 
strigat  lucrul  acela  de  ruşine:  „I-ai  hrănit  pe  duşmanii  tăi,  papă!”  Cel 


199  în  textul  manuscriselor  apare  Si’airiav  („din  cauza”),  corectat  de  Cari  de  Boor  în 
Sierlav  („doi  ani”). 

200  Despre  Octogon,  în  care  se  afla  un  fel  de  instituţie  de  învăţământ,  v.  R.  Guilland, 
Etudes  de  topographie  ...,  voi.  II,  pp.  6-13. 

lipsit  de  sfinţenie  a  strigat  ca  răspuns:  „Da,  într-adevăr,  i-am  hrănit”. 
Acest  lipsit  de  evlavie  a  anatemizat  şi  Sinodul  cel  din  Calcedon. 

Iulian,  episcopul  Antiohiei,  a  murit  de  întristare  pentru  cele 
întâmplate.  Iar  Petru  Knapheus,  ocupând  tronul,  a  trecut  la  ana¬ 
teme  şi  la  tulburări;  de  la  care  s-au  făcut  ucideri  şi  jafuri,  din  cauza 
adaosului  la  Trisaghion. 

Basiliskos  a  denunţat  printr-un  decret  general  Sinodul  cel  din 
Calcedon  şi  i-a  poruncit  lui  Acachie  al  Constantinopolului  să  facă 
acelaşi  lucru.  Dar  întreg  oraşul,  cu  femei  şi  copii,  adunându-se  în 
biserică  împotriva  lui  Basiliskos,  a  împiedicat  aceasta. 

Acachie,  îmbrăcându-se  în  negru201,  a  acoperit  tronul  şi  jertfel¬ 
nicul  cu  negru.  Iar  Daniil  cel  Mare,  coborând  de  pe  stâlp,  din  zel 
către  Dumnezeu  a  mers  în  acel  timp  la  biserică,  împreună  cu 
Acachie  şi  cu  poporul. 

Perozes  a  pornit  o  expediţie  împotriva  hunilor  neftaliţi  şi,  învin- 
gându-i  şi  punându-i  pe  fugă,  i-a  urmărit.  Iar  aceştia,  retrăgându-se 
câte  puţin  în  locuri  strâmte  în  munţi,  dând  înapoi  în  stânga  şi  în 
dreapta,  au  venit  în  spatele  [perşilor]  şi  i-au  încercuit  fără  a  se  putea 
păzi.  Perozes,  constrâns,  a  cerut  pace,  dar  împăratul  neftaliţilor  nu  a 
făcut  aceasta  înainte  ca  el  să  i  se  închine  la  pământ  şi  să  îl  asigure 
prin  jurăminte  că  nu  va  mai  porni  expediţii  împotriva  neftaliţilor. 
Iar  el,  constrâns  prin  forţă,  a  fost  nevoit  să  se  închine  şi  s-a  întors  cu 
multă  necinstire.  Din  care  cauză,  neîndurând  ruşinea,  a  pornit  din 
nou  o  expediţie  împotriva  acestora,  încălcând  jurămintele. 

Anii  lumii  5968.  De  la  dumnezeiasca  întrupare:  468  ani. 

împăratul  romanilor  Zenon,  ani  17.2.  împăratul  perşilor  Perozes, 
ani  24.24.  Episcopul  Romei  Simplicius,  ani  14.7.  Episcopul  Constan¬ 
tinopolului  Acachie,  ani  17.5.  Episcopul  Ierusalimului  Iuvenalie,  ani 
38.38.  Episcopul  Alexandriei  Timotei  Elurul,  ani  2.1.  Episcopul 
Antiohiei  Petru  Knapheus,  ani  3.2. 

în  acest  an,  luptându-se  clerul  şi  monahii  din  Constantinopol 
pentru  Sfântul  Sinod  din  Calcedon,  Acachie  s-a  înfricoşat  de  mul¬ 
ţimi  şi  se  prefăcea  că  este  de  aceeaşi  părere  cu  ei;  din  care  cauză  a  şi 
vorbit  de  la  amvon  împotriva  lui  Basiliskos  şi  Zenon.  Iar  Basiliskos, 


201  în  text:  jieXave^ovi'faac;. 

aflând  acestea  şi  fiindu-i  teamă  de  înfierbântarea  poporului,  a  ieşit 
din  oraş,  poruncind  senatului  ca  nimeni  să  nu  se  întâlnească  cu 
Acachie.  Căci  poporul  voia  să  dea  foc  oraşului. 

Daniil,  minunatul  Stâlpnic,  luându-i  pe  călugări  şi  pe  cei  plini 
de  zel  din  popor,  a  mers  la  Basiliskos  şi  a  discutat  cu  el  cu  multă 
îndrăzneală.  Dar  el  nu  i-a  ascultat. 

In  acelaşi  an,  Perozes,  pornind  din  nou  o  expediţie  împotriva 
hunilor  albi,  aşa-numiţii  neftaliţi,  a  fost  nimicit  cu  toată  armata. 
Căci  [aceştia]  au  săpat  o  groapă  adâncă,  au  aşezat  trestii  deasupra  şi, 
astupând  cu  pământ,  au  stat  în  spate.  Au  trimis  puţini  [oameni]  ca 
să  întâlnească  perşii  şi  [apoi]  îndată  să  o  ia  la  fugă.  Şi,  trecând  prin 
defileu  unul  câte  unul,  au  plecat  împreună  cu  ceilalţi. 

Perşii,  nebănuind  nimic  îngrozitor,  i-au  urmărit  pe  aceştia  fără 
reţinere  şi  au  pierit  cu  toţii  căzând  în  groapă,  împreună  cu  Perozes 
şi  copiii  lui.  Iar  Perozes,  simţind  grozăvia,  a  scos  şi  şi-a  aruncat  de  la 
urechea  dreaptă  perla  pe  care  o  avea,  [care  era]  foarte  albă  şi  mare, 
extrem  de  preţioasă,  ca  să  nu  o  mai  poarte  nimeni  după  el,  pentru 
că  era  extrem  de  vrednică  de  văzut  şi  niciun  alt  împărat  nu  mai 
avusese  mai  înainte  [una]  ca  aceasta. 

Astfel  Perozes  a  fost  nimicit  împreună  cu  toată  armata  lui.  Iar 
cei  care  nu  au  fost  în  expediţie  cu  Perozes  l-au  ales  împărat  pe 
Kabades,  fiul  cel  mai  tânăr  al  lui  Perozes.  Şi  i-au  condus  barbarii  pe 
perşi  doi  ani,  spre  a  le  lua  tribut. 

Kabades,  folosindu-se  de  conducere  într-un  mod  mai  silnic,  a 
dat  o  lege  ca  femeile  să  fie  comune  [pentru  toţi].  Din  această  cauză 
perşii  l-au  dat  jos  de  la  conducere  şi,  legându-1,  l-au  pus  în  închi¬ 
soare.  Şi  l-au  făcut  împărat  pe  Blases,  cel  numit  şi  Ualas,  fratele  lui 
Perozes,  pentru  că  nu  mai  exista  alt  fiu  al  lui  Perozes. 

Soţia  lui  Kabades  îi  slujea  acestuia  în  temniţă.  Iar  conducătorul 
închisorii  a  început  să  se  îndrăgostească  de  femeie,  care  era  fru¬ 
moasă.  Kabades  a  rugat-o  pe  femeie  să  îi  cedeze  [acelui]  om,  ca  să 
poată  cumva  să  scape  din  temniţă.  Un  prieten  de-al  lui  Kabades,  pe 
nume  Seoses,  i-a  spus  acestuia,  prin  intermediul  soţiei  sale,  că  are 
pregătiţi  cai  şi  oameni  într-un  anume  sat. 

Venind  noaptea,  Kabades  a  convins-o  pe  soţia  sa  să  îi  dea  veş¬ 
mântul  ei,  iar  ea  să  îmbrace  hainele  lui  şi  să  stea  în  închisoare.  Ast¬ 
fel  Kabades,  ieşind  din  închisoare  fără  ca  paznicii  să  îşi  dea  seama, 
s-a  urcat  pe  cal  departe  de  închisoare  şi  s-a  dus  împreună  cu  Seoses 
la  hunii  neftaliţi.  împăratul  [hunilor]  i-a  încredinţat-o  pe  fiica  sa  de 

soţie  şi  astfel,  dându-i  multă  oaste,  l-a  trimis  cu  aceasta  împotriva 
perşilor.  Paznicii,  văzând-o  pe  femeia  care  era  îmbrăcată  în  hainele 
lui  Kabades,  timp  de  multe  zile  au  bănuit  că  în  închisoare  este 
Kabades. 

Acesta,  intrând  în  Persia  împreună  cu  armata  hună,  a  pus  mâna 
fără  niciun  efort  pe  împărăţie,  iar  pe  Blases,  cel  numit  şi  Ualas,  l-a 
orbit  şi  l-a  întemniţat.  El  a  păstrat  în  siguranţă  împărăţia,  căci  era 
ager  la  minte  şi  [un  om]  de  acţiune.  Şi  a  domnit  după  aceasta  n  ani. 

Împăratul  perşilor  Ualas:  4  ani. 

Episcopul  Ierusalimului  Anastasie:  18  ani. 

3.1.8.6.1.23. 

în  acest  an,  Illos  şi  Trokundos,  cei  care  îl  asediau  pe  Zenon, 
pentru  că  Basiliskos  nu  le  plătise  ceea  ce  le  promisese  şi  pentru  că 
adunarea  senatului  era  apăsată  de  conducerea  lui  Basiliskos,  din 
cauza  purtărilor  rele  şi  a  lipsei  de  minte  [ale  lui],  şi  le  scrisese 
acestora,  s-au  împăcat  cu  Zenon  şi,  luându-1  pe  acesta,  s-au  întors 
spre  [oraşul]  împărătesc. 

Când  a  aflat  aceasta,  Basiliskos  l-a  trimis  împotriva  lui  Zenon  pe 
Armatios,  nepotul  lui,  care  era  general  al  Traciei,  cu  toată  armata  sa 
şi  cu  popor  din  Constantinopol,  luându-i  acestuia  jurământ  pe 
Sfântul  Botez  că  nu  va  trăda. 

Iar  Armatios,  întâlnindu-1  pe  Zenon  la  Niceea  cea  din  Bithynia, 
l-a  luat  prin  surprindere  în  aşa  fel  încât  puţin  a  lipsit  să  nu  îl  facă  să 
se  întoarcă,  cu  tot  ajutorul  isaurian.  însă  Armatios,  fiind  şi  el  orbit 
foarte  mult  prin  daruri  de  către  Zenon  şi  prin  promisiunea  că  îl  va 
face  stratilat  permanent202,  iar  pe  fiul  său,  Basiliskos,  cezar  şi  părtaş 
la  tron  cu  el,  a  venit  împreună  [cu  Zenon]  împotriva  lui  Basiliskos. 

Zenon,  când  a  ajuns  în  [oraşul]  împărătesc  împreună  cu  Aread- 
ne,  a  fost  întâmpinat  de  către  popor  şi  senat.  Basiliskos,  mergând  în 
biserică  şi  aşezându-şi  coroana  imperială  pe  Sfânta  Masă,  s-a  refu¬ 
giat  în  baptisteriu  împreună  cu  Zenodia,  soţia  sa  cea  rău  cuge¬ 
tătoare. 

Zenon,  ajungând,  s-a  dus  în  biserică  şi,  astfel,  a  intrat  în  palat. 
Trimiţând  în  biserică,  l-a  luat  pe  Basiliskos,  dându-i  acestuia  cu- 


202  în  text:  ăSiaSoxov  orpaniÂarlac;  -  „a  funcţiei  de  stratilat  fără  succesor".  în  această 
perioadă  termenul  de  stratilat  desemna  un  general,  echivalentul  său  latin  fiind 
magister  militum]  v.  The  Oxford  Dictionary  ofByzantium,  voi.  3,  p.  1965. 

vântul  că  nu  îl  va  decapita  pe  el  şi  pe  copiii  lui.  Pe  acesta  l-a  trimis  la 
Kukusos  în  Capadocia,  a  poruncit  să  fie  izolat  într-un  turn,  îm¬ 
preună  cu  soţia  şi  copiii,  şi  să  fie  nimiciţi  prin  foame.  Unii  afirmă  că 
a  fost  măcelărit  în  timp  ce  era  dus. 

Şi  îndată,  făcând  o  cursă  în  hipodrom,  Zenon  l-a  făcut  cezar  pe 
Basiliskos,  fiul  lui  Armatios,  după  promisiuni,  şi  [acesta]  a  stat 
alături  de  împărat  pe  tron  şi  le-a  adus  onoruri  vizitiilor  împreună  cu 
împăratul. 

Zenon,  gândindu-se:  „După  cum  Armatios  nu  a  păzit  credinţa 
faţă  de  Basiliskos,  deşi  îi  jurase,  nici  faţă  de  mine  nu  o  va  păzi.  Când 
cezarul,  care  îi  este  şi  fiu,  va  ajunge  la  vârsta  bărbăţiei,  se  va  revolta 
împotriva  mea.  Iar  eu  am  împlinit  cele  ce  i-am  făgăduit,  făcându-1 
pe  el  stratilat  şi  pe  fiul  său  cezar”,  a  poruncit  ca  Armatios  să  fie  ucis 
ca  un  călcător  de  jurământ.  Şi  a  fost  ucis  în  [scara]  spirală203  a  pala¬ 
tului,  pe  când  urca  la  hipodrom,  iar  pe  fiul  său,  cezarul,  l-a  hirotonit 
anagnost,  căci  Areadne  l-a  salvat  pentru  că  îi  era  văr.  Acesta  a  fost 
apoi  un  foarte  bun  episcop  al  Cyzicului. 

Zenon  l-a  abandonat  pe  Petru  Knapheus,  pentru  că  îl  susţinuse 
pe  Basiliskos.  Iar  prin  votul  sinodului  răsăritean  a  fost  caterisit  şi  în 
locul  lui  a  fost  numit  episcop  al  Antiohiei  Ioan,  care  a  fost  înlăturat 
după  trei  luni,  iar  după  acesta  [a  urmat]  Ştefan,  un  bărbat  evlavios. 

Petru,  fiind  exilat  la  Pityussa,  i-a  înşelat  pe  cei  care  îl  duceau  şi 
s-a  refugiat  la  Sfântul  Teodor  al  Evhaitelor. 

Atunci  a  murit  Timotei  Elurul,  fiind  adus  în  locul  lui  Petru 
Mongos204,  un  bărbat  viclean  şi  duşman  al  adevărului,  care  deja 
fusese  caterisit  înainte;  şi  a  fost  hirotonit  de  un  episcop  [care  fusese] 
şi  el  caterisit.  Pe  acesta,  venind  monahii  din  zelul  cel  pentru  Dum¬ 
nezeu,  l-au  alungat,  după  ce  ţinuse  episcopia  în  mod  tâlhăresc  doar 
36  de  zile,  şi  l-au  reaşezat  cum  se  cuvenea  pe  tron  pe  Timotei 
Salophakialos. 

Episcopul  Alexandriei  Timotei  Salophakialos,  din  nou:  4  ani. 


203  în  text:  koxXIocv.  Despre  această  scară  spirală  (koxAIck;),  care  ducea  din  hipodrom  în 
palatul  numit  Kathisma,  v.  Rodolphe  Guilland,  „fitudes  sur  la  topographie  de  l’Hippo- 
drome  de  Constantinople  Byzantine.  L’escalier  en  colimaţon  montant  du  Grand  Palais 
ă  la  tribune  du  Kathisma”,  în:  AeXrlov  ttjc;  XpiortaviKrjc;  ApxaioXoyiKijg  Eraipelag, 
7tepio5o<;  A',  rdpoc;  A'  (1964-1965),  pp.  281-291,  R.  Guilland,  £tudes  de  topographie  ..., 
voi.  I,  pp.  499-508. 

104  Mongos  s-ar  traduce  „cel  mut”. 

Episcopul  Antiohiei  Ştefan:  3  ani. 

4.2.9.7.2.1.L 

A 

In  acest  an,  în  25  septembrie,  indictionul  întâi,  a  avut  loc  un 
cutremur  îngrozitor  în  Constantinopol,  [încât]  multe  biserici,  case  şi 
portice  au  căzut  la  pământ  şi  mulţimi  nenumărate  de  oameni  au 
fost  îngropate  [sub  dărâmături].  Au  căzut  şi  globul  statuii  din  Fo¬ 
rum  şi  statuia  lui  Teodosie  cel  Mare,  cea  de  pe  coloana  din  Tauros, 
şi  zidurile  dinăuntru  pe  o  lungime  destul  de  mare.  Cutremurul  a 
ţinut  mult  timp,  încât  oraşul  mirosea  urât. 

Ştefan,  fiind  ales  în  Antiohia  prin  vot  comun  de  către  cei  care 
cugetau  la  fel  cu  Petru  Knapheus,  a  fost  acuzat  în  faţa  lui  Zenon  că 
este  nestorian.  însă  un  sinod  răsăritean  reunit  în  Laodiceea  la  po¬ 
runca  împăratului  l-a  reaşezat  pe  acesta  pe  tron  ca  fiind  nevinovat. 

în  acelaşi  an,  Teodoric  al  lui  Triarios,  cel  numit  şi  Strabos, 
nepotul  soţiei  lui  Aspar,  cel  ucis  de  Leon,  s-a  răsculat  împotriva  lui 
Zenon  cu  o  mulţime  de  barbari,  căci  devenise  familiar  cu  Basiliskos 
şi  fusese  făcut  de  către  acesta  general.  Iar  după  revenirea  lui  Zenon, 
ieşind  în  Tracia,  s-a  răsculat  de  acolo  şi  a  jefuit  toate  [aşezările]  din 
jurul  Bizanţului  până  la  gura  Pontului.  Apoi,  vrând  ai  lui  să  îl  tră¬ 
deze,  a  simţit  capcana,  a  revenit  şi  i-a  ucis  pe  toţi  cei  care  doreau 
aceasta.  El  a  murit  căzând  pe  neaşteptate  într-o  lance  care  se  afla 
înaintea  cortului  lui  pe  când  mergea  pe  cal. 


Anii  lumii  3971.  De  la  dumnezeiasca  întrupare:  471  ani. 

împăratul  romanilor  Zenon,  ani  17.5.  împăratul  perşilor  Ualas, 
ani  4.3.  Episcopul  Romei  Simplicius,  ani  14.10.  Episcopul  Constanti- 
nopolului  Acachie,  ani  17.8.  Episcopul  Ierusalimului  Anastasie,  ani 
18.3.  Episcopul  Alexandriei  Timotei,  ani  4.2.  Episcopul  Antiohiei 
Ştefan,  ani  3.2. 

în  acest  an,  Marcian,  copilul  lui  Anthemius,  care  fusese  împărat 
la  Roma,  soţul  Leontiei,  fiică  a  Verinei  şi  soră  a  împărătesei  Aread- 
ne,  s-a  revoltat  în  Bizanţ  împotriva  împăratului  Zenon,  [pe  motiv] 
că  Leontia,  soţia  sa,  se  născuse  după  ce  Leon  a  ajuns  împărat205.  Căci 
Areadne  se  născuse  înainte  ca  acesta  să  ajungă  împărat. 


205  Lucru  care,  se  pare,  i-ar  fi  asigurat  o  mai  mare  legitimitate. 

începând  un  război  crâncen  între  Zenon  şi  Marcian,  acesta  din 
urmă  a  învins  prin  forţă,  adunându-i  pe  toţi  cei  din  jurul  lui  Zenon 
sub  pază  la  palat,  şi,  avându-i  ca  aliaţi  pe  fraţii  săi,  Romulus  şi 
Prokopios,  puţin  a  lipsit  să  nu  pună  mâna  pe  împărăţie. 

întârziind  să  treacă  la  acţiune  şi  dedându-se  la  mese  şi  la  somn, 
mulţi  dintre  aliaţii  săi  i-au  fost  luaţi  noaptea  de  către  magistro s-ul 
Illos,  care  i-a  convins  pe  aceştia  cu  daruri.  A  doua  zi  [ai  lui]  s-au  îm¬ 
puţinat  într-atât  în  luptă,  încât  el  s-a  refugiat  în  lăcaşul  de  rugă¬ 
ciune  al  Apostolilor  şi  a  fost  hirotonit  preot  de  către  Acachie  la  porunca 
lui  Zenon.  Şi  a  fost  exilat  la  fortăreaţa  lui  Papyrios  în  Capadocia. 
Prokopios  şi  Romulus,  fraţii  lui,  scăldându-se  noaptea  în  [baia]  lui 
Zeuxippos,  au  fost  prinşi  de  către  Illos;  şi,  scăpând,  s-au  dus  la  Roma. 

6.4.11.9.4.3.3. 

în  acest  an,  magistros-ul  Illos  a  uneltit  cu  împăratul  Zenon  să  o 
scoată  din  oraş  pe  Verina,  soacra  acestuia.  Trimiţând-o  printr-un 
vicleşug  la  Calcedon,  după  puţin  [timp]  a  trimis-o  la  fortăreaţa  lui 
Papyrios,  pentru  a  sta  împreună  cu  Marcian  şi  cu  fiica  sa,  Leontia. 
Ea  i-a  scris  fiicei  sale,  Areadne,  rugând-o  să  fie  rechemată  din  exil.  Şi 
împărăteasa  l-a  rugat  pe  Zenon.  Iar  el  i-a  spus:  „Roagă-1  pentru  ea 
pe  patrikios- ul  Illos!”  Ea,  trimiţând  [după  acesta],  l-a  rugat  cu  la¬ 
crimi.  [însă]  el  nu  s-a  înduplecat,  spunând:  „Cauţi  să  faci  şi  pe  altul 
împărat,  împotriva  soţului  tău”.  Atunci  Areadne,  mâniindu-se,  i-a 
spus  împăratului:  „Ori  Illos  va  sta  la  palat,  ori  eu!”  Şi  împăratul  i-a 
spus:  „Eu  te  vreau  pe  tine.  Dacă  poţi  [să  îi  faci]  ceva  lui,  fă-i!”  Iar  ea  a 
aranjat  ca  acela  să  fie  asasinat  şi  i-a  poruncit  cubicularului206 
Urbikios  să  îndemne  pe  cineva  să  îl  omoare  pe  Illos. 

Când  Illos  s-a  dus  în  [scara]  spirală  din  hipodrom,  un  scho- 
larios207  pe  nume  Spanikios,  fiind  îndemnat,  şi-a  îndreptat  sabia 
împotriva  capului  lui.  Spatharios-u\2° 8  magistros-u\ui,  care  era  atent 


206  Termenul  de  cubicular,  provenind  de  la  latinescul  cubicularius,  desemna  un  dre¬ 
gător  care  se  ocupa  iniţial  de  camera  împăratului.  Era  una  dintre  poziţiile  importante 
de  la  palatul  imperial.  Funcţia  era  ocupată  de  eunuci.  Cf.  R.  Guilland,  Recherches  sur 
Ies  institutions  byzantines,  I,  pp.  269-282. 

207  Scholarios  era  un  militar  care  făcea  parte  din  schole,  detaşamente  de  gardă  ale 
palatului;  v.  The  Oxford  Dictionary  ofByzantium,  voi.  3,  pp.  1851-1852. 

208  Spat/iarios-ul  era  un  demnitar  cu  atribuţii  care  au  variat  în  timp.  Iniţial  era  un 
„purtător  de  spadă”,  ajungând  cu  timpul  un  titlu  onorific  important.  Cf.  The  Oxford 
Dictionary  ofByzantium,  voi.  3,  pp.  1935- 1936. 

la  el,  a  oprit-0209  cu  braţul  său,  iar  vârful  săbiei  i-a  tăiat  lui  Illos 
urechea  dreaptă.  Zenon  l-a  omorât  [pe  Spanikios],  convingându-1  pe 
magistros- ul  Illos  că  nu  avea  ştire  de  [acest]  fapt,  în  realitate  [însă] 
pentru  că  nu  îşi  atinsese  scopul. 

Vindecându-i-se  rana  lui  Illos,  [acesta]  purta  o  pelerină.  Şi  i-a 
cerut  împăratului  să  meargă  în  Răsărit  pentru  a  schimba  aerul, 
pentru  că  slăbise  de  la  rană.  împăratul,  dorind  să  îi  facă  pe  plac,  l-a 
făcut  general  al  întregului  Răsărit,  dându-i  acestuia  toată  autori¬ 
tatea,  încât  să  numească  şi  comandanţi  militari. 

Illos,  luându-i  cu  sine  pe  patrikios-u\  Leontie,  sirian  de  neam, 
admirabil  în  învăţătură  şi  în  experienţa  în  războaie,  conducătorul 
armatei  din  Tracia,  şi  pe  Marsos  şi  pe  senatorul  Pamprepion,  cel 
care  fusese  pârât  pentru  magie,  şi,  pe  scurt,  înconjurându-se  de 
foarte  multă  armată,  şi-a  arătat  în  mod  clar  tirania  când  a  ajuns  în 
Antiohia  Siriei. 

împăratul  perşilor  Kabades:  ani  11. 

Episcopul  Antiohiei  Ştefan,  altul,  cel  aruncat  în  râul  Orentes: 

1  an. 

7.1.12.10.5.4.1. 

In  acest  an,  adormind  episcopul  Ştefan  al  Antiohiei,  au  hirotonit 
în  locul  lui  pe  un  alt  Ştefan,  la  porunca  împăratului  Zenon.  Pe 
acesta  duşmanii  credinţei,  fiind  favorabili  lui  Knapheus,  l-au 
străpuns  cu  trestii  ascuţite  în  bazinul210  Sfântului  Mucenic  Varlaam 
şi  l-au  aruncat  în  râul  Orentes,  înarmând  lipsa  de  minte  cu  mânia. 

Zenon,  pentru  cele  făcute  lui  Ştefan,  i-a  poruncit  lui  Acachie  al 
Constantinopolului  să  hirotonească  un  episcop  al  Antiohiei.  Şi  l-a 
hirotonit  pe  Kalandion.  Antiohienii  îl  hirotoniseră  şi  [ei]  din  ne¬ 
ştiinţă  pe  Ioan,  cel  numit  Kodonatos,  pe  care  Kalandion  l-a  mutat  pe 
tronul  [episcopal]  al  Tirului,  prima  dintre  episcopiile  care  ţin  de  Antiohia. 

In  acelaşi  an,  în  Alexandria,  s-a  săvârşit  Timotei  Salophakialos  şi 
a  fost  hirotonit  Ioan  Tabennesiotes,  un  bărbat  cuvios  şi  apărător  al 
dogmelor  celor  drepte,  care  era  preot  şi  iconom  al  bisericii  din 
Alexandria. 

Patrikios-u\  Illos,  împreună  cu  Leontie  şi  cu  ceilalţi,  s-a  dus  la 
fortăreaţa  lui  Papyrios  şi,  scoţând-o  pe  augusta  Verina  în  Tarsul 


209  în  text:  eSe^aro  -  „a  primit-o”. 

210  în  text:  KoAu|i(3fi0pqc. 

Ciliciei,  a  făcut-o  pe  aceasta  să  îl  încoroneze  ca  împărat  pe  patrikios - 
ul  Leontie,  în  afara  oraşului,  la  [biserica]  Sfântului  Petru.  Stăpâna 
Verina  le-a  trimis  o  scrisoare  sirienilor  antiohieni  să  îl  accepte  ca 
împărat  pe  Leontie.  Şi  a  trimis  scrisori  către  toţi  conducătorii  din 


Răsărit  şi  către  cei  ai  Egiptului  şi  ai  Libiei  să  îl  accepte  ca  împărat  pe 


Leontie  şi  să  nu  se  opună. 


Episcopul  Alexandriei  Ioan  Tabennesiotes:  3  ani. 

Episcopul  Antiohiei  Kalandion:  4  ani. 

8.2.13.11.6.1.1. 

în  acest  an  au  ajuns  şi  au  fost  citite  scrisorile  Verinei,  al  căror 
conţinut  [era]  acesta:  „Verina  augusta  către  conducătorii  noştri  şi 
iubitoarele  de  Hristos  popoare,  salutare!  Ştiţi  că  împărăţia  este  a 
noastră  şi  că,  după  moartea  soţului  meu  Leon,  l-am  înălţat  ca  îm¬ 
părat  pe  Traskalissaios,  cel  numit  apoi  Zenon,  pentru  ca  supuşii  să 
se  propăşească.  Dar,  văzând  acum  statul  dus  înapoi  din  cauza  lăco¬ 
miei  acestuia,  am  socotit  necesar  să  încoronăm  un  împărat  creştin, 
împodobit  cu  evlavie  şi  dreptate,  pentru  a  salva  lucrurile  statului  şi 
să  poarte  în  linişte  războiul.  L-am  încoronat  pe  Leontie  cel  prea- 
evlavios  împărat  al  romanilor,  care  vă  va  învrednici  pe  voi  toţi  cu 
purtare  de  grijă”.  Iar  ei,  acceptând,  l-au  aclamat  împărat  pe  Leontie. 


9.3.14.12.7.2.2. 

în  acest  an,  lllos  şi  Leontie  l-au  eliberat  pe  Longinos,  fratele  lui 
Zenon,  şi  pe  mama  acestuia  din  fortăreaţă.  Verina,  îmbolnăvindu-se 
acolo,  a  murit  şi,  după  un  timp,  a  fost  adusă  în  Bizanţ  de  către  Areadne. 

Episcopul  Romei  Felix:  9  ani. 

10.4.1.13.8.3.3. 

în  acest  an,  Leontie  a  intrat  în  Antiohia  ca  împărat,  în  27  iunie, 
indictionul  al  VI  1-lea,  şi  l-a  făcut  prefect  al  pretorienilor  pe  Lilianos. 
Şi,  ieşind,  s-a  războit  cu  Chalcis,  oraşul  său. 

Zenon  l-a  trimis  pe  loan  Scitul  împotriva  lui  lllos  şi  Leontie,  cu 
multă  armată,  pe  pământ  şi  pe  mare.  Având  loc  o  luptă  crâncenă, 
lllos  şi  Leontie  au  fost  învinşi  şi  au  fugit  în  fortăreaţa  lui  Papyrios, 
împreună  cu  magistros-u\  Pamprepios,  despre  care  se  spunea  că 
este  mag.  Atunci  Ioan  l-a  prins  şi  l-a  ucis  şi  pe  Trokundos,  fratele  lui 

Illos,  care  plecase  să  adune  barbari.  Pe  acesta  Illos  şi  Leontie  l-au 
aşteptat  [timp]  de  patru  ani,  apărându-se  fiindcă  erau  asediaţi,  căci 
fuseseră  înşelaţi  de  către  magistros- ul  Pamprepios,  magul.  De  aceea, 
când  au  aflat  de  uciderea  lui  Trokundos,  l-au  decapitat  pe  Pam¬ 
prepios  ca  înşelător  şi  l-au  aruncat  de  pe  ziduri. 

în  acelaşi  an,  cei  care  îl  susţineau  pe  Petru  Mongos  l-au  convins 
pe  Zenon  cu  bani  şi  înşelătorii  să  îl  scoată  [din  scaun]  pe  Ioan 
Tabennesiotes,  episcopul  Alexandriei,  ca  fiind  hirotonit  împotriva 
voinţei  acestuia,  şi  Petru  Mongos  să  se  întoarcă  din  nou  în  Alexan¬ 
dria  din  Euchaita. 

Atunci  Zenon  a  făcut  un  act  de  unire2U  şi  l-a  trimis  peste  tot,  fiind 
dictat,  după  cum  spun  unii,  de  către  Acachie  al  Constantinopolului. 

Zenon  i-a  poruncit  lui  Petru  Mongos,  înainte  de  revenirea  în 
Alexandria,  să  se  afle  în  împărtăşire  cu  Simplicius  al  Romei  şi  cu 
Acachie  -  care  le-a  şi  scris  alexandrinilor  să  îl  primească  pe  Mongos 
şi  să  renunţe  la  Ioan.  Iar  Ioan,  auzind  de  venirea  lui  Petru,  fiind 
rugat  de  cler  şi  de  popor  să  nu  plece  -  căci  ei  erau  gata  să  moară  în 
apărarea  lui  -,  s-a  gândit  cu  înţelepciune  la  cele  ce  va  îndrăzni  [să 
facă]  Petru  şi  a  plecat  fără  tulburare. 


Anii  lumii  5977.  De  la  dumnezeiasca  întrupare:  477  ani. 

împăratul  romanilor  Zenon,  ani  i7.n.  împăratul  perşilor  Kaba- 
des,  ani  11.5.  Episcopul  Romei  Felix,  ani  9.2.  Episcopul  Constanti¬ 
nopolului  Acachie,  ani  17.14.  Episcopul  Ierusalimului  Anastasie,  ani 
18.9.  Episcopul  Alexandriei  Petru  Mongos,  ani  6.3.  Episcopul 
Antiohiei  Kalandion,  ani  4.4. 

în  acest  an  s-a  răspândit  mult  vorba  între  barbari  şi  romani 
despre  Teodoric  Ualameros,  ca  unul  care  era  viteaz  şi  prevăzător  şi 
nu  era  nici  lipsit  de  învăţătură.  Căci,  fiind  odinioară  ostatic  la 
Bizanţ,  a  studiat  cu  cei  mai  buni  dintre  dascăli,  tatăl  lui,  Ualameros, 
conducându-i  pe  goţi  împreună  cu  copiii  lui  Attila  în  timpul  îm¬ 
părăţiei  lui  Leon.  Pe  acesta,  chemându-1  Zenon  din  Tracia  în  Bizanţ, 
l-a  făcut  consul  şi  conducător  al  Traciei  şi  l-a  trimis  împreună  cu 


*“  în  text:  evwtikov;  cunoscut  ca  henotikon-u\  lui  Zenon.  .Actul  de  unire”,  emis  la  28 
iulie  482,  era  adresat  „episcopilor,  călugărilor  şi  laicilor  din  Alexandria  şi  Cyrenaica”;  v. 
The  Chronicle,  p.  200.  Actul  de  unire”  a  fost  abrogat  de  Iustin  I  în  anul  519;  v.  The 
Oxford  Dictionary  ofByzantium,  voi.  2,  p.  913. 

Ioan  Scitul  împotriva  lui  Illos.  Teodoric,  după  ce  Illos  şi  Leontie  au 
fost  izolaţi  în  fortăreaţa  lui  Papyrios,  lăsându-1  pe  Ioan  să  îi  asedieze 
pe  aceştia,  a  venit  la  Zenon. 

Venind  în  Tracia  şi  aşezându-şi  tabăra,  a  mers  împotriva 
Bizanţului.  Şi  fiind  reţinut  doar  de  mila  faţă  de  oraş,  după  cum  se 
spune,  a  revenit  în  Tracia  şi,  îndemnat  de  Zenon,  a  mers  în  Italia. 

L-a  învins  pe  Odoacru  într-o  mare  bătălie  şi  s-a  îmbrăcat  la  Ra- 
venna  în  veşmântul  de  rege;  i-a  cucerit  şi  pe  mulţi  alţi  barbari  şi  i-a 
supus  încă  şi  pe  vandali,  nemişcând  nici  măcar  armele  împotriva 
lor,  deoarece  Gizerichos  se  săvârşise  încă  înainte  de  a  veni  el  la 
Roma.  Şi  a  luat  în  stăpânire  Roma  şi  întreg  Apusul. 

Al  XLIII-lea  episcop  al  Antiohiei,  Petru  Knapheus, 

a  doua  oară:  3  ani. 

12.6.3.15.10.2.1. 

în  acest  an,  episcopii  din  Răsărit  i-au  scris  mustrări  lui  Acachie, 
pentru  că  îl  primise  la  împărtăşire  pe  Mongos.  Iar  el,  neţinând 
seama,  i-a  obligat  fără  ruşine  pe  toţi  aceştia  să  se  împărtăşească  cu 
Mongos.  Cei  din  cetatea  împărătească  şi  din  Răsărit  s-au  rugat  de 
Felix,  [care  era]  episcop  al  Romei  după  moartea  lui  Simplicius,  ară¬ 
tând  că  Acachie  este  cauza  relelor.  Felix  a  făcut  un  sinod  în  biserica 
Corifeului  Apostol  Petru  şi  a  trimis  doi  episcopi  şi  un  ekdikos212  la 
Constantinopol,  scriindu-i  lui  Zenon  şi  lui  Acachie  să  îl  înlăture  din 
Alexandria  pe  Petru  Mongos. 

I 

13.7.4.16.11.3.2. 

în  acest  an,  cei  trimişi  de  la  Roma  au  fost  reţinuţi  la  Abydos,  la 
iniţiativa  lui  Zenon  şi  Acachie;  le-au  fost  luate  scrisorile  şi  au  fost 
puşi  sub  pază.  Zenon  a  ameninţat  că  îi  va  omorî  dacă  nu  se  vor 
împărtăşi  cu  Acachie  şi  cu  Petru  Mongos. 

Anii  lumii  5980.  De  la  dumnezeiasca  întrupare:  480  ani. 

împăratul  romanilor  Zenon,  ani  17.14.  împăratul  perşilor  Kaba- 
des,  ani  11.8.  Episcopul  Romei  Felix,  ani  9.5.  Episcopul  Constanti- 


212  Termenul  de  ekdikos  desemna  un  membru  al  unui  for  judecătoresc  bisericesc;  v.  The 
Oxford  Dictionary  ofByzantium,  voi.  3,  pp.  1742-1743. 

nopolului  Acachie,  ani  17.17.  Episcopul  Ierusalimului  Anastasie,  ani 
18.12.  Episcopul  Alexandriei  Petru  Mongos,  ani  6.4.  Al  XLIII-lea 
episcop  al  Antiohiei,  Petru,  ani  3.3. 

în  acest  an,  Illos  şi  Leontie,  adăpostiţi  după  multe  războaie  în 
fortăreaţa  lui  Papyrios,  au  fost  prinşi  prin  trădarea  fratelui  soţiei  lui 
Trokundos,  trimis  prin  vicleşug  de  către  Zenon.  Le-a  fost  tăiat 
capul,  iar  capetele  le-au  fost  trimise  lui  Zenon  şi  au  fost  înfipte  în 
pari  în  hipodrom;  de  acolo  au  fost  duse  în  Sykai  pentru  triumf. 

Zenon,  la  sfatul  lui  Acachie,  i-a  silit  pe  episcopii  din  Răsărit  să 
semneze  actul  de  unire  şi  să  se  împărtăşească  cu  Petru  Mongos.  Iar 
pe  apocrisiarhii213  lui  Felix  al  Romei  i-a  convins  să  se  împărtăşească 
cu  Acachie,  împotriva  a  ceea  ce  li  se  încredinţase,  manipulându-i  şi 
atrăgându-i  cu  bani;  [aceasta]  deşi  ortodocşii  au  protestat  de  trei  ori 
la  ei:  mai  întâi  au  trecut  o  funie  printr-un  cârlig  şi  l-au  atârnat  de  el 
în  public  pe  unul  dintre  aceştia,  a  doua  oară  au  pus  [în  el]  Biblia,  iar 
a  treia  oară  au  aşezat  un  coş  cu  legume.  Iar  Felix,  aflând  cele 
făptuite  de  către  apocrisiarhii  lui,  i-a  caterisit  pe  aceştia,  scriindu-i 
caterisire  şi  lui  Acachie.  Cel  care  o  aducea,  scăpând  de  cei  din 
Abydos,  s-a  dus  la  mănăstirea  lui  Dion.  Iar  monahii  din  [mănăs¬ 
tirea]  lui  Dion  i-au  dat  epistola  lui  Acachie  duminica  în  altar214.  Cei 
din  jurul  lui  Acachie  i-au  ucis  pe  unii  dintre  monahii  care  aduseseră 
[scrisoarea],  iar  pe  alţii,  pedepsindu-i,  i-au  întemniţat.  Dar  Acachie 
nu  îşi  făcea  probleme  în  legătură  cu  caterisirea  şi  a  scos  numele  lui 
Felix  din  diptice. 

Episcopul  Constantinopolului  Fravitas:  3  luni. 

15.9.6.1.13.5.  [3]. 

în  acest  an,  Kalandion,  episcopul  Antiohiei,  a  adus  trupul  lui 
Eustatie  cel  Mare  de  la  Filipi,  unde  sfântul  a  adormit  [în  timp  ce  era] 
exilat,  şi  oraşul  antiohienilor  l-a  întâmpinat  cu  mare  cinste  de  la 
zece  mile.  Iar  cei  care  se  despărţiseră  de  Biserică  pentru  [acest]  sfânt 
s-au  unit  după  100  de  ani  de  la  moartea  sa. 

Săvârşindu-se  Acachie,  Fravitas,  care  a  deţinut  trei  luni  epis¬ 
copia,  i-a  scris  lui  Felix  că  se  împărtăşeşte  cu  el,  şi  nu  se  împărtă- 


213  Termenul  îi  desemna  pe  ambasadorii  trimişi  la  împărat  sau  la  patriarhi.  Aceştia  de¬ 
vin  permanenţi  după  sinodul  de  la  Calcedon.  V.  L.  BrIhier,  Les  institutions  de  V  Empire 
Byzantin,  p.  365. 

214  în  text:  eiţ  to  iepaxeîov. 

şeşte  cu  Petru  Mongos.  Iar  lui  Petru  Mongos  i-a  scris  că  se  împăr¬ 
tăşeşte  cu  el,  iar  pe  Felix  al  Romei  îl  respinge.  Felix  a  primit  copii 
după  scrisorile  cele  trimise  către  Mongos,  care  fuseseră  descoperite 
de  ortodocşi,  şi,  ajungând  apocrisiarhii  lui  Fravitas  cu  sinodicoanele, 
i-a  alungat  cu  necinste. 

Săvârşindu-se  Fravitas,  a  luat  episcopia  Constantinopolului 
Eufimie,  preot  şi  îngrijitor  al  săracilor  din  Neapolis,  şi  [acesta]  a 
şters  îndată  cu  propriile  mâini  numele  lui  Mongos  din  diptice.  Şi 
astfel  a  stat  pe  tron  şi  l-a  inclus  pe  cel  al  lui  Felix  al  Romei. 

Anii  lumii  5982.  De  la  dumnezeiasca  întrupare:  482  ani. 

împăratul  romanilor  Zenon,  ani  17.16.  împăratul  perşilor  Kaba- 
des,  ani  11.10.  Episcopul  Romei  Felix,  ani  9.7.  Episcopul  Constanti¬ 
nopolului  Eufimie,  ani  7.1.  Episcopul  Ierusalimului  Anastasie,  ani 
18.14.  Episcopul  Alexandriei  Petru  Mongos,  ani  6.6.  Episcopul 
Antiohiei  Paladie,  ani  10.1. 

în  acest  an,  Petru  Mongos  a  murit  în  Alexandria  şi  a  fost  hiro¬ 
tonit  în  locul  său  Atanasie,  cel  numit  Kelites. 

împăratul  Zenon,  scăpând  de  tirani,  l-a  scos  din  Biserica  antio- 
hienilor  pe  Kalandion,  l-a  exilat  în  Oază  şi  l-a  aşezat  pe  Petru 
Knapheus.  A  poruncit  să  fie  alungaţi  din  bisericile  lor  Nestor  al  Tar- 
sului,  Cyrus  al  Hierapolisului,  loan  din  Kyrestai,  Romanos  al  Cal- 
cedonului215,  Eusebiu  al  Samosatelor,  Iulian  al  Mopsuestiei,  Pavel  al 
Constantinei,  Mănos  al  Himeriei  şi  Andrei  al  Teodosiopolisului,  sub 
pretextul  că  au  fost  favorabili  tiranilor,  iar  în  realitate  pentru  că  nu 
au  acceptat  actul  de  unire  al  lui  Zenon. 

Petru  Knapheus,  intrând  în  Antiohia,  a  săvârşit  multe  rele, 
anatemizări  ale  sinodului,  alungări  de  episcopi  nevinovaţi,  numiri  în 
loc  şi  hirotonii  nelegiuite  şi  [altele]  de  felul  acestora.  Mai  întâi  a 
făcut  adaosul  la  Trisaghion:  „Hristoase  împărate,  Cel  Care  ai  fost 
răstignit  pentru  noi”.  Petru,  venind  din  nou,  a  tăiat  [partea]:  „Hris¬ 
toase  împărate”. 

Xenaias,  robul  satanei,  învăţa  să  nu  fie  primită  icoana  Domnului 
şi  [cele]  ale  sfinţilor.  Căci  era  persan  de  neam,  iar  ca  soartă  [era]  rob. 
Fugind  de  la  stăpânul  său  în  timpul  lui  Kalandion,  a  răsculat  satele 


215  Al  oraşului  Chalcis;  v.  The  Chronicle,  p.  207. 

din  jurul  Antiohiei  în  legătură  cu  credinţa,  fiind  nebotezat  şi  nu- 
mindu-se  pe  sine  cleric.  Pe  acesta  Kalandion  l-a  gonit,  iar  Petru 
Knapheus,  hirotonindu-1  episcop  al  Hierapolisului,  i-a  schimbat  nu¬ 
mele  în  Philoxenos.  Aflând  după  aceea  că  este  nebotezat,  a  spus  că  îi 
ajunge  acestuia  hirotonia  în  loc  de  botez. 

Eufimie  cel  foarte  ortodox  l-a  alungat  din  biserică  pe  silen- 
ţiarul216  Anastasie,  care  a  domnit  în  chip  rău  după  aceea,  ca  fiind 
eretic  şi  cugetând  la  fel  cu  Eutihie.  Văzându-1  pe  acesta  că  agită 
mulţimile,  i-a  răsturnat  tronul  cel  din  biserică,  ameninţându-1  că, 
dacă  nu  se  va  opri,  îi  va  tunde  părul  şi  îl  va  purta  în  triumf  înaintea 
poporului;  l-a  acuzat  şi  înaintea  lui  Zenon  şi  a  primit  şi  autoritate 
împotriva  lui. 

Zenon  l-a  întrebat  pe  înţeleptul  comite  Maurianos,  căci  ştia 
unele  secrete  şi  i  le  spunea  acestuia  înainte:  „Cine  va  fi  împărat  după 
mine?”  Iar  el  i-a  spus:  „Şi  pe  înălţimea  ta  şi  pe  soţia  ta  vă  va  urma 
cineva  dintre  silenţiari M. 

Zenon  l-a  arestat  pe  patrikios- ul  Pelagius,  cel  dintre  silenţiari, 
care  era  un  bărbat  înţelept,  evlavios,  inteligent  şi  virtuos.  Acestuia  i-a 
confiscat  [averea]  în  mod  nedrept,  l-a  pus  în  închisoare  şi  a  po¬ 
runcit  excubiţilor217  care  îl  păzeau  să  îl  ucidă.  Când  a  auzit  eparhul 
Arcadius  de  moartea  lui  Pelagius,  l-a  vorbit  de  rău  pe  împărat,  care 
a  poruncit  ca  acesta  să  fie  omorât  când  va  intra  în  palat.  Eparhul, 
aflând  aceasta,  s-a  refugiat  în  biserică  şi  a  fost  salvat  de  o  moarte 
amară.  Iar  casa  i-au  confiscat-o. 

i  1 

Anii  lumii  5983.  De  la  dumnezeiasca  întrupare:  483  ani. 

împăratul  romanilor  Zenon,  ani  17.17.  împăratul  perşilor  Kaba- 
des,  ani  u.u.  Episcopul  Romei  Felix,  ani  9.8.  Episcopul  Constanti- 
nopolului  Eufimie,  ani  7.2.  Episcopul  Ierusalimului  Anastasie,  ani 


216  Termenul  de  „silenţiar”  desemna  un  dregător  care  avea  atribuţia  de  a  asigura  liniştea 
în  palat.  în  timp,  atribuţiile  sale  au  variat.  V.  The  Oxford  Dictionary  of  Byzantium,  voi. 
3,  p.  1896. 

217  Excubiţii  (din  latinescul  excubitores)  erau  un  corp  de  gardă  al  palatului  recrutat 
dintre  isaurieni,  înfiinţat  de  către  Leon  l  pe  la  468.  în  număr  de  300,  aceştia  erau 
comandaţi  de  un  comite,  care  era  un  demnitar  important  la  palat;  v.  L.  BrEhier,  Ies 
institutions  de  V  Empire  Byzantin,  p.  273;  H.  MlHĂESCU,  La  Românită  ...,  pp.  394-395. 
Despre  comandantul  acestora,  „domestikos- ul  excubiţilor”,  v.  The  Oxford  Dictionary  of 
Byzantium,  voi.  1,  pp.  646-647. 

18.15.  Episcopul  Alexandriei  Atanasie,  ani  7.1.  Episcopul  Antiohiei 
Paladie,  ani  10.2. 

în  acest  an,  Felix  a  primit  sinodicoanele  lui  Eufimie  şi  i  s-a 
alăturat  acestuia  ca  ortodox,  dar  nu  l-a  acceptat  pe  el  ca  episcop, 
pentru  că  nu  scosese  numele  lui  Acachie  şi  al  lui  Fravitas,  [cel]  de 
după  el,  din  diptice. 

în  acelaşi  an  a  murit  şi  Petru  Knapheus  şi  a  fost  numit  episcop 
Paladie,  preot  al  bisericii  din  Seleucia,  al  Sfintei  întâi  Muceniţe  Te- 
cla.  La  alegerea  lui  Paladie  au  fost  candidaţi  şi  Ioan  cel  al  lui  Cons¬ 
tantin  şi  Anastasie  silenţiarul,  care  a  domnit  în  chip  rău  după  aceea. 

Zenon,  îngâmfat  de  uciderea  tiranilor,  s-a  îndreptat  spre  con¬ 
fiscări  şi  omoruri  nedrepte,  găsindu-le  pricină  tuturor  oamenilor,  fie 
că  se  aliaseră  cu  aceia,  fie  că  îi  sfatuiseră  să  atace.  I-a  omorât  fără 
motiv  şi  pe  Kottais,  cel  care  a  fost  împreună  cu  Ioan  Scitul  la  asediul 
lui  Illos  şi  Leontie,  şi  pe  patrikios-u\  Pelagius,  cel  strălucit  şi  de 
seamă  în  epos-urile  poeziei,  pentru  că  era  înţelept  şi  drept. 

Atunci  a  murit  Zenon,  fiind  cuprins  de  epilepsie  şi  având  în  gură 
neîncetat  numele  lui  Pelagius  cel  omorât  de  el  pe  nedrept.  Neavând 
niciun  copil,  [a  lăsat]  un  frate,  pe  Longinos,  care  a  fost  de  două  ori 
consul  şi  conducător  al  întregii  adunări  a  senatului,  fiind  el  lipsit  de 
minte,  greoi  şi  desfrânat.  Acesta,  având  mulţi  isaurieni  în  Bizanţ  şi 
pe  Longinos,  care  era  magistros  şi  prieten  al  lui,  şi  punându-şi 
nădejdea  în  ei,  credea  că  va  avea  împărăţia  fără  osteneală. 

Cum  Areadne,  adunarea  senatului  şi  toată  armata  îl  procla¬ 
maseră  împărat  pe  silenţiarul  Anastasie,  Longinos  a  dat  greş  în 
speranţa  sa. 

Devenind  deci  împărat,  lui  Anastasie  i  s-a  cerut  de  către  pa¬ 
triarhul  Eufimie  o  mărturisire  scrisă  că  nu  va  schimba  ceva  din  cele 
ale  Bisericii  şi  ale  credinţei,  numindu-1  pe  el  ca  nevrednic  de  creştini 
şi  de  împărăţie.  Fiind  forţat  de  împărăteasa  Areadne  şi  de  senat,  au 
obţinut  de  la  el  [actul]  scris  de  mâna  lui  că  acceptă  ca  definiţie  a 
credinţei  dogmele  Sinodului  de  la  Calcedon.  Şi  astfel,  fiind  înco¬ 
ronat  [de  Eufimie],  a  luat-o  în  căsătorie  pe  Areadne,  nemaiavând 
înainte  o  soţie. 

Maniheenii  şi  arienii  se  bucurau  în  timpul  lui  Anastasie: 
maniheenii,  pentru  că  mama  împăratului  era  zeloasă  şi  apropiată 
lor,  iar  arienii,  deoarece  Klearchos,  unchiul  său,  fratele  mamei  sale 
celei  rău-cugetătoare,  era  de  aceeaşi  credinţă  cu  ei. 

Acest  an  -  în  care  a  murit  Zenon  şi  a  devenit  împărat  Anastasie 
-  [era]  de  la  Adam  după  romani  5999,  iar  după  numărătoarea  cea 
exactă  şi  adevărată  a  alexandrinilor,  5983,  de  la  domnia  lui  Dio- 
cleţian,  207,  iar  de  la  dumnezeiasca  întrupare,  483,  indictionul  al 
XlV-lea.  Anastasie  a  fost  încoronat  în  cel  mai  sus-amintit  al  XlV-lea 
indiction,  în  14  aprilie,  fiind  Joia  Mare  a  Paştilor,  în  kathisma  hipo¬ 
dromului. 

Anii  lumii  5984.  De  la  dumnezeiasca  întrupare:  484  ani. 

împăratul  romanilor  Anastasie,  ani  27.1.  împăratul  perşilor  Za- 
masphos,  copilul  lui  Perozes,  ani  4.1.  Episcopul  Romei  Felix,  ani  9.9. 
Episcopul  Constantinopolului  Eufimie,  ani  7.3.  Episcopul  Ierusa¬ 
limului  Anastasie,  ani  18.16.  Episcopul  Alexandriei  Atanasie,  ani  7.2. 
Episcopul  Antiohiei  Paladie,  ani  10.3. 

în  acest  an,  fiind  împărat  Anastasie  Dorachitianos218  Dikoros, 
Longinos,  fratele  lui  Zenon,  s-a  revoltat  împotriva  lui.  [Anastasie], 
prinzându-1,  l-a  exilat  în  Egipt,  în  Alexandria,  şi  a  poruncit  să  fie 
hirotonit  preot.  Şi,  după  ce  a  mai  trăit  şapte  ani  în  Alexandria,  s-a 
săvârşit. 

Având  împăratul  o  bănuială  şi  în  legătură  cu  magistros- ul 
Longinos  şi  cu  isaurienii  care  trăiau  în  oraş,  l-a  demis  pe  Longinos 
din  funcţia  de  magistros. 

[Neagreând219]  ca  Petru  Knapheus  să  se  întoarcă  în  Antiohia  din 
exil,  împăratul  l-a  rechemat  pe  acesta  din  exil,  dar  nu  a  acceptat  [ca 
el]  să  vină  în  Antiohia.  Şi  a  făcut  ca  în  Antiohia  să  fie  hirotonit  Paladie. 

Eufimie  al  Constantinopolului,  reunindu-i  pe  episcopii  care  se 
aflau  în  oraş,  a  aprobat  Sfântul  Sinod  cel  din  Calcedon. 

Ioan  Tabennesiotes,  aflându-se  la  Roma,  a  auzit  că  Anastasie  a 
ajuns  împărat  şi  a  venit  în  Bizanţ,  sperând  [să  obţină]  de  la  acesta 
recompense  bune  pentru  îngrijirea  pe  care  i-o  acordase  în  Alexan¬ 
dria,  când  l-a  primit  pe  acesta  gol  după  un  naufragiu  şi  l-a  ajutat  în 
aşa  fel  încât  l-a  făcut  să  nu  simtă  dezastrul.  Anastasie,  auzind  că  a 
venit,  a  poruncit  cu  multă  lipsă  de  recunoştinţă  ca  acesta  să  fie 
exilat,  neprimindu-1  deloc.  Iar  Ioan,  aflând  înainte  aceasta,  s-a  salvat 
plecând  la  Roma. 


218  Dorachitianos  indica  originea  din  Dorachion  (Dyrrachium),  astăzi  Durres,  în  Albania. 

219  în  text:  5u<jU)7ro\)VTo<;,  care  poate  fi  tradus  şi  ca  „fiind  ruşinat”. 

Episcopul  Romei  Ghelasie:  5  ani. 

2.2.1.4.17.3.4. 

în  acest  an,  împăratul  Anastasie  i-a  alungat  pe  isaurienii  din 
Constantinopol  din  cauza  multor  lucruri  nelalocul  lor  [pe  care  le 
făcuseră].  Aceştia,  plecând,  au  pus  la  cale  uzurparea.  Longinos,  care 
fusese  magistros,  adunându-i  pe  aceştia,  precum  şi  altă  armată  de 
barbari  şi  de  tâlhari,  până  la  15  miriade,  s-a  dus  în  ţara  isaurienilor, 
bazându-se  pe  mulţimea  de  arme  şi  de  bani  pe  care  Zenon  o  aşezase 
în  Isauria.  Iar  împăratul  a  încuviinţat  plecarea  [acestuia],  deşi 
bănuia  atacul. 

[Longinos]  s-a  răsculat  îndată  şi  a  înaintat  în  Frigia  şi  la  Ko- 
tyaion,  jefuind  multe  oraşe,  doar  că  nu  conducea  el  armata.  Căci 
erau  Ninilingis,  conducătorul  Isauriei  numit  de  Zenon,  un  bărbat 
foarte  îndrăzneţ,  Athenodoros,  un  om  foarte  simplu,  unul  dintre 
senatori,  şi  Konon,  episcop  de  Apameia,  care,  fiind  preot,  şi-a  pă¬ 
răsit  tronul  şi  devenit  ostaş  şi  general. 

Acestora  Anastasie  le-a  aşezat  împotrivă  o  armată  romană  ai 
cărei  conducători  erau  loan  Scitul,  cel  care  învinsese  răscoala  lui 
Illos  şi  Leontie,  şi  loan,  cel  numit  Kyrtos,  amândoi  conducători  ai 
armatei  din  Tracia,  şi  Diogenes  -  aceştia  se  întâmpla  să  fie  comiţi  ai 
scholelor220  -  şi  alţi  câţiva  bărbaţi  vrednici  de  laudă. 

Având  loc  o  luptă  în  apropiere  de  Kotyaion,  generalul  Nini¬ 
lingis  a  fost  ucis  şi  [armata]  isauriană  a  fost  nimicită  în  cea  mai  mare 
parte,  puţini  scăpând  cu  greu  în  părţile  lor.  Dacă  romanii  nu  şi-ar  fi 
petrecut  vremea  cu  prăzile,  ar  fi  biruit  cu  totul  în  război;  însă,  cum 
ei  au  greşit  în  aceste  [fapte],  isaurienii  au  pus  stăpânire  pe  o  cetate 
la  marginile  Taurosului  şi  au  ajuns  în  al  treilea  an  cu  războiul, 
fortificând  locul  cu  orăşelele  şi  cetăţile  de  dincolo  de  Tauros. 

3.3.2.5.18.4.5. 

în  acest  an,  Claudiopolis,  care  se  află  în  câmpia  dintre  cei  doi 
[munţi]  Tauros,  fiind  luat  de  către  Diogenes,  isaurienii  nu  au  su¬ 
portat  [aceasta  şi]  au  coborât  din  Tauros  şi  l-au  asediat  mult  timp  pe 
Diogenes,  încât  armata  lui  a  fost  în  primejdie  să  fie  distrusă  de 


2,0  Scholele  (din  latinescul  scholae  palatinae)  erau  detaşamente  ale  gărzii  palatului;  v. 
L.  Br£hier,  Les  institutions  de  V  Empire  Byzantin,  p.  272,  şi  The  Oxford  Dictionary  of 
Byzantium,  voi.  3,  pp.  1851-1852.  Comiţii  scholelor  erau  comandanţii  acestor  detaşamente. 

foamete.  Numai  că  Ioan  Kyrtos,  trecând  defileurile  din  Tauros,  i-a 
prins  pe  cei  care  păzeau,  atacându-i  prin  surprindere,  a  distrus 
armata  asediatorilor,  ieşind  împotriva  [acestora]  şi  Diogenes.  Atunci 
episcopul  Konon,  fiind  rănit,  s-a  săvârşit  după  puţin  timp,  iar  aceasta  a 
devenit  cea  de-a  doua  şi  cea  mai  mare  victorie  a  romanilor. 

în  acelaşi  an,  Zamasphes221,  fiul  împăratului  perşilor  Perozes, 
alungându-1  pe  Kabades,  a  condus  împărăţia  perşilor  4  ani  din 
timpul  domniei  aceluia. 

Episcopul  Ierusalimului  Martyrios:  8  ani. 

4.4.3.6.I.5.6. 

în  acest  an,  un  anume  Longinos,  cel  numit  Selinuntios,  care 
locuia  în  Antiohia  Isauriei,  ce  se  afla  pe  un  munte  înalt  spre  marea 
cea  din  sud  a  ţării,  le-a  adus  isaurienilor  multe  corăbii  de  transport, 
cumpărând  de  peste  tot  alimentele.  Magistros- ul  Longinos  şi  Athe- 
nodoros  trăiau  în  acele  locuri  greu  accesibile. 

împăratul,  fiind  ostenit222  din  cauză  că  războiul  se  prelungea,  i-a 
destăinuit  episcopului  Eufimie  că  dorea  pacea  şi  a  poruncit  să  se 
adune  episcopii  care  locuiau  în  oraş,  chipurile  să  îi  roage  în  legătură 
cu  isaurienii.  Eufimie  a  dezvăluit  taina  patrikios- ului  Ioan,  socrul  lui 
Athenodoros,  conducătorul  răsculaţilor.  Iar  acesta,  alergând,  l-a 
anunţat  pe  împărat,  [lucru]  care  a  provocat  o  duşmănie  neîndu¬ 
plecată  a  împăratului  Anastasie  împotriva  lui  Eufimie.  De  aceea  i-a 
atribuit  lui  Eufimie  şi  uneltirile  isaurienilor. 

Unii,  uneltind  împotriva  lui  Eufimie,  i-au  sugerat  cuiva  să  îl 
lovească  pe  acesta  în  cap  cu  o  sabie  în  faţa  Martyrionului.  Iar  Pavel, 
ekdikos-u\  bisericii,  fiind  mai  înalt  ca  ceilalţi,  a  primit  lovitura  în  cap 
şi  s-a  aflat  în  primejdie.  Iar  pe  uneltitor  l-a  ucis  cu  aşa-numita 
şira223.  La  adunarea  de  pe  munte  au  făcut  din  nou  o  ambuscadă 
pentru  a-1  omorî  pe  Eufimie,  care  s-a  salvat  fugind  în  veşmânt  de 
om  simplu.  Iar  împăratul  Anastasie  şi-a  luat  [înapoi]  cu  forţa  măr¬ 
turisirea  de  la  Eufimie. 


221  Mai  sus,  Zamasphos. 

222  în  text:  cuTOKapcbv. 

223  în  text:  aeipQt.  Sensul  termenului  poate  fi  de  „sabie”  sau  de  poxAdţ  (piesă  folosită  la 
închiderea  uşii);  v.  The  Chronicle,  p.  214. 

Anii  lumii  5988.  De  la  dumnezeiasca  întrupare:  488  ani. 

împăratul  romanilor  Anastasie,  ani  27.5.  împăratul  perşilor  Ka- 
bades,  ani  30.1.  Episcopul  Romei  Ghelasie,  ani  5.4.  Episcopul 
Constantinopolului  Eufimie,  ani  7.7.  Episcopul  Ierusalimului  Marty- 
rios,  ani  8.1.  Episcopul  Alexandriei  Atanasie,  ani  7.6.  Episcopul 
Antiohiei  Paladie,  ani  10.7. 

în  acest  an,  Ioan  Scitul,  asediindu-i,  i-a  prins  pe  Longinos,  care 
fusese  magistros,  pe  Longinos  Selinuntios,  pe  Athenodoros  şi  pe 
ceilalţi  tirani.  Tăindu-le  capetele,  le-a  trimis  la  Bizanţ  împăratului 
Anastasie.  Iar  Anastasie,  făcând  o  cursă  în  hipodrom,  a  purtat  în 
triumf  capetele  tiranilor  şi  pe  prizonierii  isaurieni  care  i-au  fost  tri¬ 
mişi.  Atârnându-le  în  pari  în  Sykai,  le-a  arătat  tuturor,  iar  mulţimea 
isaurienilor  a  strămutat-o  în  Tracia.  Pe  Ioan  Scitul  şi  pe  celălalt 
Ioan,  Kyrtos,  i-a  cinstit  dăruindu-le  consulate  şi  mari  onoruri.  Iar 
episcopului  Eufimie  i-a  spus  prin  magistros- ul  Eusebiu:  „Rugă¬ 
ciunile  tale,  mărite,  i-au  murdărit  pe  prietenii  tăi”. 

Adunându-i  împăratul  pe  episcopii  care  locuiau  în  oraş,  a  adus 
acuzaţii  împotriva  lui  Eufimie.  Şi  aceştia,  făcând  o  favoare  împăra¬ 
tului,  au  votat  oprirea  împărtăşirii  şi  caterisirea  acestuia. 

împăratul  l-a  ridicat  ca  episcop  al  Constantinopolului  pe  Mace¬ 
donie,  care  era  pe  atunci  skeuophylax  al  aceleiaşi  biserici.  însă 
poporul  s-a  răsculat  în  favoarea  lui  Eufimie.  Şi  au  năvălit  în  hipo¬ 
drom  făcând  litanii,  dar  nu  au  putut  să  obţină  nimic,  împăratul 
grăbindu-se  să  învingă  în  chip  rău.  Iar  Macedonie,  rău  convins  de 
către  Anastasie,  a  semnat  actul  de  unire  al  lui  Zenon. 

Episcopul  Constantinopolului  Macedonie:  16  ani. 

6.2.5.I.2.7.8. 

în  acest  an,  Anastasie  l-a  trimis  pe  Eufimie  în  exil  la  Euchaita. 
Iar  el  a  cerut  să  i  se  promită  prin  Macedonie  că  nu  se  va  unelti 
împotriva  sa  în  timp  ce  va  pleca.  Fiindu-i  permis  lui  Macedonie  să 
promită,  a  intrat  în  baptisteriu  la  Eufimie,  scoţându-şi  omoforul,  i  l-a 
încredinţat  diaconului;  şi  astfel  cu  simplitate  a  intrat  la  Eufimie.  Şi, 
împrumutând  bani,  i-a  dat  lui  Eufimie,  astfel  că  a  fost  lăudat  de 

mulţi  pentru  cele  două  motive224.  Căci  era  ascetic  şi  sfânt,  fiind 
crescut  de  către  Ghenadie,  căruia  îi  era  şi  nepot. 

în  acelaşi  an,  murind  Atanasie,  episcopul  Alexandriei,  a  fost 
hirotonit  în  locul  lui  Ioan  Monazon225,  preot  şi  iconom,  cel  numit 
Hemula. 

Episcopul  Romei  Anastasie:  2  ani. 

Episcopul  Alexandriei  Ioan:  9  ani. 

7.3.1.2.3.1.9. 

în  acest  an  a  avut  loc  o  expediţie  a  aşa-numiţilor  arabi  skeniţi226 
în  Euphratesia.  Şi  într-un  sat  numit  Bithrapsa,  din  Siria  cea  dintâi227, 
Eugenius,  generalul  celor  care  erau  acolo  aşezaţi  împotriva  acestora, 
un  bărbat  însemnat  în  vorbă  şi  faptă,  a  învins  în  luptă.  Iar  cei  învinşi 
erau  supuşi  ai  perşilor,  din  tribul  căpeteniei  Naamanos. 

Atunci  Romanos,  conducătorul  forţelor  din  Palestina,  un  bărbat 
nemaivăzut,  prin  uneltiri  şi  stratageme  l-a  prins  în  luptă  pe  Ogaros, 
fiul  lui  Arethas,  cel  numit  al  Thalabanei,  împreună  cu  o  mulţime 
mare  de  prizonieri.  înaintea  acelei  lupte,  Romanos  s-a  războit  şi  l-a 
pus  pe  fugă  pe  un  alt  skenit,  pe  nume  Gabalas,  care  făcea  incursiuni 
în  Palestina  înainte  de  venirea  acestuia. 

Atunci  Romanos  a  eliberat  prin  lupte  grele  şi  insula  Iotabe, 
aflată  în  golful  Mării  Roşii,  care  fusese  supusă  şi  plătea  nu  puţine 
impozite  împăratului  romanilor,  dar  fusese  ocupată  între  timp  de 
către  arabii  skeniţi.  Şi  le-a  permis  din  nou  negustorilor  romani  să 
locuiască  după  propriile  legi  pe  insulă  şi  să  transmită  încărcăturile 
cele  de  la  inzi  şi  să  aducă  impozitul  cel  rânduit  împăratului. 

8.4.2.3.4.2.10. 

în  acest  an,  Macedonie,  la  sfatul  împăratului,  s-a  grăbit  să 
unească  mănăstirile  din  oraşul  împărătesc,  care  se  separaseră  din 
cauza  actului  de  unire  al  lui  Zenon.  Neputând  să  facă  aceasta,  l-a 
sfătuit  pe  împărat  să  adune  episcopii  care  locuiau  în  oraş  şi  să  în¬ 
tărească  în  scris  dogmele  cele  bine  stabilite  la  Calcedon,  lucru  care 
s-a  şi  înfăptuit  printr-un  act  scris. 


224  în  text:  Kata  toi><;  5vo  tporcouţ  -  „în  cele  două  feluri”. 

225  Monahul. 

226  în  text:  I>cr|vircov  -  „care  trăiesc  în  corturi”. 

227  în  text:  xwpup  7ipcbt©  rn<;  Zupiaţ,  care  s-ar  putea  traduce  şi  „cel  dintâi  sat  din  Siria”. 

Şi  îndemna  mănăstirile  la  unire,  mai  ales  mănăstirea  lui  Dion, 
cea  a  lui  Basianos,  cea  a  akimiţilor  şi  cea  a  Matronei,  care  se  sepa¬ 
raseră  şi  mai  mult  de  cei  care  acceptaseră  actul  de  unire  al  lui  Zenon 
şi  au  răbdat  bucuroşi  exilurile.  Opunându-se  deci  aceştia,  Mace¬ 
donie  s-a  hotărât  să  îi  lase  în  voia  lor,  [mai  degrabă]  decât  să 
pornească  o  prigoană  împotriva  lor. 

Cuvioasa  Matrona,  care  încă  trăia  şi  nu  se  împărtăşea,  împreună 
cu  ascetele  care  erau  cu  ea,  din  cauza  actului  de  unire  al  lui  Zenon,  a 
făcut  multe  lucruri  mai  presus  de  înţelegere,  fiind  forţată  de  către 
Chrysaorios,  diacon  al  bisericii.  Şi  o  alta,  numită  Sofia,  distinsă  între 
monahii,  a  arătat  o  mare  răbdare,  pătimind  multe. 

Teodoric  Africanul228,  având  un  diacon  ortodox  foarte  iubit  de  el 
care  a  trecut  la  arianism  pentru  a-i  face  o  favoare  lui  Teodoric,  care 
era  arian,  l-a  decapitat  pe  acesta  cu  sabia,  spunând:  „Dacă  nu  ai 
păzit  credinţa  faţă  de  Dumnezeu,  nici  faţă  de  mine  nu  o  vei  păzi”. 

Săvârşindu-se  Paladie,  episcopul  Antiohiei,  împăratul  l-a  ales  pe 
Flavian,  preot  şi  apocrisiarh  al  bisericii  antiohienilor.  Se  spune  că 
Flavian  se  opunea  dogmelor  de  la  Calcedon. 

Un  anume  Olympios,  arian,  spălându-se  în  baia  Eleniana,  spu¬ 
nând  blasfemii  în  chip  îngrozitor,  a  murit  într-un  mod  jalnic  în 
bazin229.  Acest  [lucru]  a  fost  pictat  într-un  tablou.  Iar  un  anume 
Eutychianos,  cel  dintâi  dintre  diaitarioi230 ,  fiind  convins  de  către 
arieni  cu  daruri,  a  dat  jos  tabloul  cu  Olympios  care  era  expus.  Şi 
trupul  i  s-a  uscat  îngrozitor  din  acea  zi  şi  a  murit. 


Anii  lumii  5992.  De  la  dumnezeiasca  întrupare:  492  ani. 


împăratul  romanilor  Anastasie,  ani  27.9.  împăratul  perşilor 
Kabades,  ani  30.5.  Episcopul  Romei  Anastasie,  ani  4.3.  Episcopul 
Constantinopolului  Macedonie,  ani  6.4.  Episcopul  Ierusalimului 
Martyrios,  ani  8.5.  Episcopul  Alexandriei  Ioan,  ani  9.3.  Episcopul 
Antiohiei  Flavian,  ani  13.1. 

în  acest  an,  Festus,  un  senator  din  Roma,  trimis  la  Anastasie 
pentru  unele  necesităţi  politice,  a  cerut  ca  pomenirea  Sfinţilor 


228  Singura  sursă  care  îl  menţionează  pe  Teodoric  ca  „african”. 

229  în  text:  vepo<f)6p(p. 

230  Diaitarioi  erau  dregători  care  se  ocupau  de  diferitele  încăperi  din  palatul  imperial. 
Se  aflau  în  subordinea  demnitarului  numit  papias ;  v.  R.  Guilland,  Recherches  sur  Ies 
institutions  byzantines,  voi.  I,  p.  252. 

Apostoli  Petru  şi  Pavel  să  se  săvârşească  într-un  mod  mai  solemn, 
[fapt]  care  se  întâmplă  până  astăzi.  Macedonie,  dorind  să  trimită 
prin  Festus  sinodicoane  către  Anastasie,  episcopul  Romei,  a  fost 
împiedicat  de  împărat. 

10.6.4-5-6.4-2- 

In  acest  an,  Festus,  mergând  la  Roma,  s-a  înţeles  cu  împăratul 
Anastasie  să  îl  convingă  pe  papa  Anastasie  să  accepte  actul  de  unire 
al  lui  Zenon,  dar  nu  l-a  mai  găsit  pe  acesta  în  viaţă. 

Mulţi  dintre  [romani]  fiind  corupţi  cu  bani,  a  fost  ales  ca 
episcop,  împotriva  obiceiului  romanilor,  un  anume  Lavrentie,  care  a 
şi  fost  hirotonit  de  către  o  parte  [dintre  episcopi].  Iar  cei  mai  orto¬ 
docşi,  separându-se,  l-au  hirotonit  pe  Symmachus,  care  era  unul 
dintre  diaconi.  De  aici  deci  au  avut  loc  multe  neorânduieli,  ucideri 
şi  jafuri,  timp  de  trei  ani,  până  când  Teodoric  Africanul,  care  stă¬ 
pânea  pe  atunci  Roma,  deşi  era  arian,  a  convocat  un  sinod  local, 
care  l-a  aprobat  pe  Symmachus  ca  episcop  al  Romei,  iar  lui  Lavren¬ 
tie  i-a  poruncit  să  fie  episcop  al  oraşului  Nokereia231.  Acesta,  ne- 
având  linişte,  ci  pornind  revolte  împotriva  lui  Symmachus,  a  fost 
caterisit  şi  trimis  în  exil.  Şi  astfel  a  fost  liniştită  răscoala. 

în  acelaşi  an,  Anastasie  a  înlăturat  [impozitul]  chrysargyron32  şi 
vânătorile  [în  arenă]233  şi  a  făcut  gratuite  magistraturile,  care  [înain¬ 
te]  erau  de  vânzare. 

Episcopul  Romei  Symmachus:  12  ani. 

u.7.1.6.7.5.3. 

în  acest  an  a  avut  loc  iarăşi  o  incursiune  saracină  în  Fenicia, 
Siria  şi  Palestina. 

După  moartea  lui  Ogaros,  incursiunile  în  [aceste]  locuri  au 
fost  făcute  ca  o  furtună  de  către  Badicharimos,  fratele  acestuia,  şi 
mai  rapid  decât  le  făcea  [înainte],  întorcându-se  înapoi  cu  prada, 
încât  nici  Romanos,  care  îi  urmărea  pe  duşmani,  nu  [a  putut]  să  îi 
ajungă. 


231  Nuceria. 

232  Chrysargyron-ul  era  un  impozit  perceput  în  aur  şi  argint,  colectat  o  dată  la  5  ani  şi 
ulterior  la  4  ani.  A  fost  abrogat  de  împăratul  Anastasie  în  anul  498.  V.  The  Oxford 
Dictionary  ofByzantium,  voi.  1,  p.  450. 

233  în  text:  Kuviyyia. 

!n  acelaşi  an,  aşa-numiţii  bulgari  au  făcut  o  incursiune  în 
Illyricum  şi  în  Tracia;  şi  s-au  întors  înainte  de  a  se  afla  de  ei. 

Al  Ll-lea  episcop  al  Ierusalimului,  Salustios:  8  ani. 

12.8.2.7.1.6.4. 

In  acest  an,  Anastasie  a  încheiat  un  tratat  [de  pace]  cu  Arethas, 
tatăl  lui  Badicharimos  şi  Ogaros,  cel  numit  al  Thalabanei,  şi,  prin 
urmare,  Palestina  întreagă,  Arabia  şi  Fenicia  se  bucurau  de  multă 
linişte  şi  pace. 

In  Neocezareea,  urmând  să  aibă  loc  un  cutremur,  un  soldat,  în 
timp  ce  mergea  pe  drum,  a  văzut  în  aceasta  ca  doi  soldaţi  şi  în  urma 
lor  un  altul,  strigând:  „Păziţi  casa  în  care  se  află  racla  lui  Grigorie”. 
Şi,  având  loc  cutremurul,  a  căzut  cea  mai  mare  parte  a  oraşului,  în 
afară  de  [biserica]  Sfântului  Grigorie,  făcătorul  de  minuni. 


Anii  lumii  5996.  De  la  dumnezeiasca  întrupare:  496  ani. 


împăratul  romanilor  Anastasie,  ani  27.13.  împăratul  perşilor 
Kabades  ani,  30.9.  Episcopul  Romei  Symmachus,  ani  12.3.  Episcopul 
Constantinopolului  Macedonie,  ani  16.8.  Episcopul  Ierusalimului 
Salustios,  ani  8.2.  Episcopul  Alexandriei  Ioan,  ani  9.7.  Episcopul 
Antiohiei  Flavian,  ani  13.5. 

în  acest  an,  Kabades,  împăratul  perşilor,  a  cerut  bani  de  la 
Anastasie.  Iar  Anastasie  i-a  spus  că,  dacă  doreşte  să  împrumute,  să 
facă  o  mărturie  scrisă,  iar  în  alt  fel  nu  îi  va  da.  Din  această  cauză, 
[Kabades],  încălcând  pacea  făcută  înainte  cu  Teodosie  cel  Tânăr,  a 
venit  mai  întâi  cu  mulţime  multă  de  perşi  şi  străini  împotriva  Ar¬ 
meniei  şi  a  luat  Teodosiopolis,  oraşul  fiind  trădat  de  Constantin,  un 
bărbat  [care  era]  senator  şi  conducător  al  tagmelor  de  iliri. 

Apoi,  venind  [Kabades]  în  Mesopotamia,  a  asediat  Amida,  nea- 
flându-se  în  acele  locuri  vreo  armată  romană  importantă.  [Acolo 
era]  doar  Alypios,  un  bărbat  lăudat  peste  tot  şi  iubitor  al  filosofiei, 
care  se  îngrijea  foarte  mult  de  eventuala  pază  a  oraşelor  şi  de  re¬ 
zervele  de  hrană,  având  puţin  ajutor.  Iar  acesta  locuia  în  Constan¬ 
tina,  care  se  afla  la  distanţă  de  507  stadii  spre  apus  de  Nisibis,  tot 
atâtea  [la  câte  se  afla]  şi  Amida  spre  nord. 

Trecând  un  anume  timp  şi  având  loc  câteva  încleştări  mai  mici 
între  perşi  şi  romani,  în  care  romanii  au  fost  când  mai  slabi,  când  au 

biruit  neamurile  în  diverse  locuri,  în  cele  din  urmă  Amida  a  fost 
dată  prin  trădare  perşilor.  Fiind  asediată  de  către  barbari  timp  de 
trei  luni,  a  fost  trădată  noaptea  dintr-unul  din  turnuri  de  către 
monahii  care  păzeau.  Folosind  scări,  duşmanii  au  ajuns  astfel  în 
oraş  şi  l-au  jefuit  în  întregime,  l-au  golit  şi  au  luat  multă  bogăţie.  Iar 
a  treia  zi  de  la  trădare,  împăratul  Kuades234  a  intrat  în  el  pe  elefant 
şi,  luând  multă  bogăţie,  l-a  lăsat  ca  paznic  al  oraşului  pe  Glones.  Iar 
Kuades  s-a  reîntors  în  oraşul  Nisibis,  forţele  persane  stând  între 
Amida  şi  Constantia. 

14.10.4.9.3.8.6. 

în  acest  an,  [împotriva  perşilor],  a  fost  trimisă  de  către  împă¬ 
ratul  Anastasie  o  armată  formată  din  goţi,  bessi  şi  alte  neamuri 
tracice235,  fiind  general  al  Răsăritului  şi  conducător  al  acesteia 
Areobindos236,  copilul  lui  Dagalaiphos,  care  era  consul  ordinarius237 , 
în  fruntea  unor  mari  forţe.  Acestuia  i-a  fost  bunic  dinspre  tată  Areo¬ 
bindos,  care  în  timpul  lui  Teodosie  cel  Tânăr  a  avut  parte  de  iz¬ 
bândă  împotriva  perşilor.  Areobindos  i-a  fost  născut  lui  Dagalaiphos 
de  Godisthea,  fiica  lui  Ardaburios,  copilul  lui  Aspar,  pe  care  l-am 
amintit  mai  înainte. 

Au  fost  trimişi  împreună  cu  Areobindos  şi  alţi  mulţi  generali, 
dintre  care  cei  mai  străluciţi  erau  Patrikios,  şi  Hypatios  -  fiul  lui 
Sekundinos  şi  al  surorii  împăratului  Anastasie  -,  şi  Pharismanes  - 
tatăl  lui  Zunas,  laz238  de  neam  -,  şi  Romanos  -  cel  menţionat  mai 
înainte,  care  s-a  adăugat  armatei  din  Euphratesia  -,  şi  Iustin  -  cel 
care  a  domnit  după  aceea  -,  şi  Zemarchos  şi  alţi  câţiva.  [Iar]  armata 
s-a  adunat  în  Edesa,  un  oraş  din  Osroene,  şi  în  Samosata,  un  oraş 
din  Euphratesia. 

Cei  din  jurul  lui  Hypatios  şi  Patrikios  s-au  preocupat  să  elibe¬ 
reze  Amida  de  garnizoana  persană,  iar  Areobindos,  împreună  cu 


234  Kuades  este  tot  Kabades,  în  text  apărând  ambele  forme. 

235  Prokopios  din  Cezareea  îl  menţionează  în  acest  context  pe  generalul  got  Bessas;  v. 
The  Chronicle,  p.  226.  Bessii  erau  tot  o  populaţie  tracică. 

236  Areobindos  făcea  parte  dintr-o  familie  gotică  care  dăduse  imperiului  mai  mulţi 
consuli.  Se  păstrează  dipticul  său  consular  din  anul  506;  v.  The  Chronicle,  p.  226. 

237  Un  consul  ordinarius  era  o  persoană  care  deţinuse  efectiv  consulatul  şi  nu  avusese 
doar  rangul  onorific  de  consul;  v.  R.  GUILLAND,  Recherches  sur  Ies  institutions 
byzantines,  voi.  II,  pp.  44-46. 

230  Lăzii  locuiau  pe  ţărmul  de  est  al  Mării  Negre  şi  unii  dintre  ei  erau  creştini  încă  din 
secolul  al  IV-lea;  v.  The  Chronicle,  p.  258. 

Romanos  şi  cu  Asuades,  căpetenia  tribală,  şi  cu  alţi  câţiva,  şi-a 
rânduit  tabăra  împotriva  lui  Kuades  însuşi,  care  se  afla  pe  atunci  la 
Nisibis.  [Areobindos]  a  purtat  cu  perşii  diferite  lupte  şi  l-a  alungat 
pe  Kuades  din  Nisibis,  forţându-1  să  meargă  înăuntrul  ţării  [sale] 
cale  de  mai  multe  zile239.  A  fost  ucis  şi  un  general  foarte  mare  dintre 
perşi  într-o  încleştare,  a  cărui  sabie  şi  brăţară  i-au  fost  aduse  lui 
Areobindos  de  către  scitul  care  îl  ucisese  pe  acela  şi,  părând  ca  cel 
mai  vrednic  de  remarcat  simbol  al  victoriei,  i-au  fost  trimise 
împăratului. 

Pentru  că  armata  persană  fusese  astfel  împuţinată  de  către 
generalii  romani,  Kuades,  pregătindu-se,  a  trimis  mulţime  de  trupe 
împotriva  romanilor,  încât  Areobindos  i-a  îndemnat  şi  pe  cei  care  se 
aflau  în  jurul  lui  Hypatios  şi  Patrikios  să  vină  din  regiunea  [oraşului] 
Amida  să  îl  sprijine.  Aceia,  din  invidie,  renunţând  [să  vină],  Areo¬ 
bindos  a  vrut  să  se  retragă  şi  să  meargă  în  Bizanţ,  dacă  nu  l-ar  fi 
reţinut  cu  greu  în  [acele]  locuri  Appion  Egipteanul,  care  era  atunci 
comandant  adjunct  al  armatei  şi  mai  mare  peste  provizii  şi  peste 
supravegherea  tuturor. 

Cum  generalii  aveau  dispute  unul  cu  altul,  Kuades  a  venit  în 
Nisibis  şi,  aflând  de  dezbinarea  generalilor,  având  el  mulţime  mare 
şi  fărâmiţându-şi,  cum  s-ar  spune,  toată  armata,  a  invadat  pământul 
romanilor  şi  a  mers24°  chiar  până  în  Sirii,  trimiţând  mulţi  soli  la 
Areobindos  pentru  pace  şi  spunând  că  va  termina  războiul  dacă  va 
primi  bani. 

Astfel  deci  făcea  mai  mult  incursiuni  în  [teritoriile  din]  jurul 
Edesei,  unde  era  Areobindos;  însă  acolo  nu  a  acţionat  cu  abilitate,  ci 
a  fost  slăbit  în  mod  neaşteptat  după  lupta  cu  Areobindos. 

Aflând  şi  despre  Glones,  generalul  său,  cel  care  păzea  Amida,  că 
a  fost  nimicit  printr-un  complot,  [Kuades]  s-a  întors  chinuit  pe  alt 
drum,  dispreţuindu-i  pe  ostaticii  pe  care  îi  dăduse  lui  Areobindos  în 
timpul  negocierilor  de  pace.  Şi  i-a  luat,  împotriva  tratatelor,  pe  acel 
vrednic  Alypios  şi  pe  Vasile  din  Edesa.  Astfel  că,  după  retragerea 
acestuia  la  ale  sale,  venind  deja  iarna,  generalii  romanilor  s-au  îm¬ 
părţit  în  diverse  orăşele  din  Euphratesia,  Osroene  şi  Mesopotamia  şi 
ale  sirienilor  şi  armenilor,  pentru  a  se  adăposti  de  vremea  din 
timpul  iernii. 


239  în  text:  TtoXXoîţ  Siacxrnpaaiv,  care  s-ar  traduce  literal:  „multe  intervale  [de  timp]”. 

240  în  text:  eSloo^e. 

In  acelaşi  an,  având  loc  o  cursă  la  hipodrom,  s-a  făcut  o  de¬ 
zordine  a  celor  două  facţiuni  şi  au  murit  mulţi  din  ambele  [părţi], 
între  care  şi  fiul  împăratului  Anastasie,  pe  care  îl  avea  de  la  o 
concubină.  Intristându-se  foarte,  Anastasie  i-a  pedepsit  pe  mulţi,  iar 
pe  alţii  i-a  trimis  în  exil. 


Anii  lumii  5998.  De  la  dumnezeiasca  întrupare:  498  ani. 

împăratul  romanilor  Anastasie,  ani  27.15.  împăratul  perşilor 
Kabades,  ani  30.U.  Episcopul  Romei  Symmachus,  ani  12.5.  Episcopul 
Constantinopolului  Macedonie,  ani  16.10.  Episcopul  Ierusalimului 
Salustios,  ani  8.3.  Episcopul  Alexandriei  Ioan,  ani  9.9.  Episcopul 
Antiohiei  Flavian,  ani  13.7. 

în  acest  an,  magistros- ul  Kelar  a  fost  trimis  de  către  împărat, 
împreună  cu  armata  cea  multă  pe  care  o  avea  cu  el,  şi  a  luat  aproape 
toată  puterea,  împreună  cu  generalul  Areobindos,  împăratul  încre- 
dinţându-le  acestora  conducerea  întregului  război. 

Pe  Appion  şi  pe  Hypatios  i-a  chemat  degrabă  în  Bizanţ,  gân- 
dindu-se  că  nu  sunt  necesari  pentru  armată,  din  cauza  duşmăniei  cu 
generalul  Areobindos.  Iar  autoritatea  asupra  cheltuielilor  i-a  încre¬ 
dinţat-o  generalului  Caliopie. 

Prin  urmare,  Kelar  a  rânduit  foarte  bine  întregul  război  în  dife¬ 
rite  locuri,  împreună  cu  Areobindos,  Patrikios,  Bonosos,  Timos- 
tratos,  Romanos  şi  ceilalţi  -  căci  era  un  bărbat  învăţat  şi  foarte 
cultivat241,  plin  de  mult  har  de  la  Dumnezeu  şi  viteaz,  ilir  de  neam, 
[din  locul]  de  unde  provenea  şi  Anastasie.  [Kelar]  a  făcut  incursiuni 
şi  a  prădat  mult  din  ţara  perşilor,  şi  cetăţi,  pe  unele  prin  foc,  pe 
altele  în  alte  chipuri;  încât  chiar  şi  Nisibis  puţin  a  lipsit  să  nu  fie 
cucerit  de  romani. 

Pe  atunci  a  fost  o  mare  foamete  între  perşi.  Apoi  s-a  întâmplat 
la  aceştia  şi  o  răscoală  a  neamurilor,  a  celor  numiţi  kadusioi242  şi  a 
altor  neamuri.  Astfel,  într-un  mod  simplu,  romanii  au  preluat  con¬ 
trolul  în  chestiunile  persane,  încât  Kuades  l-a  trimis  pe  generalul 


241  în  text:  (icra  Aoyou  kcci  rraiSeiat;  notari  <;  -  „cu  raţiune  şi  cu  toată  învăţătura”. 

242  Kadusioi  erau  un  grup  iranian  de  triburi  nomade,  atestat  încă  din  Antichitate,  care 
trăia  în  munţii  dintre  Mezia  şi  Marea  Caspică;  v.  Iris  VON  Bredow,  „Cadusii”  în  Brill’s 
New  Pauly.  Antiquity  volumes,  ed.  Hubert  Cancik  şi  Helmuth  Schneider,  Brill  Online, 
2012  (http://www.pauly0nline.brill.nl/entries/brill-s-new-pauly/cadusii-e605050). 

Aspetios243  pentru  a  discuta  în  grabă  cu  romanii  despre  pace.  Şi 
chiar  de  nu  ar  fi  obţinut  nimic,  sau  foarte  puţin,  [Aspetios  trebuia] 
să  le  dea  acestora  şi  Amida,  pe  care  nu  putuseră  să  o  cucerească  de 
la  perşi  după  mii  de  eforturi,  deşi  o  foamete  foarte  mare  îi  stăpânea 
pe  cei  care  o  păzeau,  din  cauza  aşezării  acesteia  şi  a  impenetrabili¬ 
tăţii  zidurilor. 

Numai  că  generalii,  când  au  văzut  că  vine  din  nou  iarna,  au 
socotit  că  este  mai  bine  ca,  pentru  câţiva  talanţi,  să  răscumpere 
armata  romană  din  dificultatea  de  a  petrece  iarna  în  acele  locuri  în 
care  aveau  loc  negocierile  cu  Aspetios. 

[Astfel]  au  dat  trei  talanţi  şi  l-au  primit  pe  Vasile  din  Edesa,  care 
era  încă  ostatic  la  perşi  -  căci  Alypios  cel  vrednic,  îmbolnăvindu-se, 
murise  la  ei  -,  şi  au  predat  ostaticii  pe  care  îi  aveau.  Iar  Amida  au 
primit-o  înapoi  şi  au  încheiat  tratatele  de  pace  aflându-se  la  hotarul 
dintre  cetăţile  Ammudia  şi  Marde  şi  le-au  întărit  pe  acestea  prin 
scrisori. 

Astfel  a  luat  sfârşit  războiul  persan  al  lui  Anastasie,  în  cel  de-al 
cincisprezecelea  an  al  domniei  sale.  [Războiul]  a  durat  trei  ani,  dar  a 
distrus  pământul  persanilor  mai  mult  decât  războaiele  de  dinainte 
şi  s-a  terminat  la  sfârşitul  celui  de-al  cincisprezecelea  an  de  domnie 
a  lui  Anastasie. 

Săvârşindu-se  Ioan,  episcopul  Alexandriei,  a  fost  hirotonit  în 
locul  lui  Ioan  din  Niceea. 

în  acelaşi  an,  Anastasie  a  poruncit  să  fie  topite  multe  lucrări  de 
bronz  din  cele  pe  care  le  ridicase  Constantin  cel  Mare  şi  şi-a  făcut 
din  ele  o  statuie  a  lui,  pe  care  a  aşezat-o  pe  coloana  din  Tauros.  Căci 
cea  a  lui  Teodosie  cel  Mare,  care  se  înălţa  înainte  [acolo],  căzuse  din 
cauza  unui  cutremur  şi  se  sfărâmase. 

Anii  lumii  5999.  De  la  dumnezeiasca  întrupare:  499  ani. 

împăratul  romanilor  Anastasie,  ani  27.16.  împăratul  perşilor 
Kabades,  ani  30.12.  Episcopul  Romei  Symmachus,  ani  12.6.  Episcopul 
Constantinopolului  Macedonie,  ani  16.11.  Episcopul  Ierusalimului 
Salustios,  ani  8.4.  Episcopul  Alexandriei  Ioan  din  Niceea,  ani  11.1. 
Episcopul  Antiohiei  Flavian,  ani  13.8. 


243  Se  presupune  că  Aspetios  ar  fi  redarea  în  greacă  a  demnităţii  persane  astabedh ;  v. 
The  Chronicle,  p.  229. 

în  acest  an,  Anastasie,  liniştindu-se  în  privinţa  războaielor,  s-a 
grăbit  să  îl  abată  pe  patriarhul  Macedonie  de  la  credinţa  ortodoxă. 
Iar  mulţi  dintre  episcopi,  făcându-i  o  favoare  lui  Anastasie,  au 
respins  Sinodul  cel  din  Calcedon.  Dintre  aceştia,  cel  dintâi  a  fost 
Eleusinios  al  [oraşului]  Sasima. 

Anastasie  a  adus  un  pictor  manihean,  siro-persan,  din  Cyzic,  în 
veşmânt  de  preot,  care  a  îndrăznit  să  picteze  închipuiri  străine  de 
sfintele  icoane  bisericeşti  în  palatul  Eleniana  şi  la  [biserica]  Sfân¬ 
tului  Ştefan  [din  regiunea  numită]  Aureliana,  la  sfatul  împăratului, 
care  îi  aprecia  pe  maniheeni.  Din  această  cauză  s-a  făcut  o  mare 
răscoală  a  poporului.  Atunci  împăratul  a  născocit  ca  eparhul  să  îl 
urmeze  la  adunări  şi  la  slujbe,  căci  se  temea  de  revoltele  ortodoc¬ 
şilor.  Şi  [aceasta]  a  devenit  obicei. 

Anastasie  l-a  adus  în  Bizanţ  pe  Xenaias,  cel  care  cugeta  ca  ma- 
niheenii,  numit  şi  Philoxenos,  ca  unul  care  gândea  la  fel  ca  el.  Ma¬ 
cedonie  nu  l-a  învrednicit  pe  acesta  nici  de  împărtăşire,  nici  de 
cuvânt,  deoarece  clerul  şi  monahii  erau  tulburaţi  de  către  el.  Din 
această  cauză  Anastasie  l-a  şi  scos  din  oraş  în  ascuns. 

Iar  lui  Acholios,  care  scosese  o  sabie  împotriva  lui  la  sfatul  celor 
care  îl  duşmăneau,  Macedonie  a  poruncit  să  i  se  dea  lunar  cantităţi 
de  cereale244,  fiind  lăudat  pentru  blândeţea  sa.  Acest  lucru  l-a  făcut 
şi  altori  furi  de  cele  sfinte  care  se  aflau  în  nevoie. 

în  acelaşi  an  a  apărut  în  Antiohia  un  impostor,  un  bărbat  care 
era  un  alchimist  straşnic245,  pe  nume  Ioan.  Acesta,  intrând  pe  as¬ 
cuns  în  argintării,  le-a  arătat  argintarilor  mâini  de  aur  ale  unor  sta¬ 
tui  şi  picioare  şi  alte  figuri,  spunând:  „Am  găsit  o  comoară  plină 
de  astfel  [de  lucruri]”.  Şi  i-a  înşelat  pe  mulţi  şi  i-a  păcălit,  luând 
mulţi  bani.  A  plecat  fără  să  fie  remarcat  şi  a  intrat  în  Constantino- 
pol,  păcălindu-i  şi  acolo  pe  mulţi.  împăratul,  când  a  aflat,  l-a  arestat. 
Iar  el  i-a  adus  împăratului  un  frâu  de  cal  în  întregime  din  aur  cu 
mărgăritare.  Acesta,  luându-1,  i-a  spus:  „într-adevăr,  pe  mine  nu  mă 
păcăleşti”;  şi  l-a  exilat  la  Petra,  o  cetate  din  Asia,  şi  acolo  a  murit. 


244  în  text:  avovac;.  Termenul  provine  din  latină:  annona.  V.  H.  Mihâescu,  La 
Românit p.  366. 

245  în  text:  xupeurrn;  urrâpxoov  <ţ>o{3epo<;. 

246  în  text:  £u>5ia.  Termenul  este  folosit  frecvent  pentru  reprezentări,  în  general 
sculptate,  şi  în  lucrarea  fl&Tpia  KwvaTavTivourtdXECxx;. 

17.13.7.12.5.2.9. 

în  acest  an,  împăratul  Anastasie  a  făcut  zid  în  jurul  satului 
Daras  din  Mesopotamia,  care  era  mare  şi  fortificat,  aşezat  între 
hotarele  romanilor  şi  perşilor,  şi  a  ridicat  biserici  şi  depozite  de  grâu 
îngrădite,  cisterne  pentru  apă  şi  portice,  numindu-1  Anastasiopolis. 
A  zidit  şi  două  băi  publice  şi  i-a  dat  acestuia  drepturi  de  oraş. 

Anii  lumii  6001.  De  la  dumnezeiasca  întrupare:  501  ani. 

împăratul  romanilor  Anastasie,  ani  27.18.  împăratul  perşilor 
Kabades,  ani  30.14.  Episcopul  Romei  Symmachus,  ani  12.8.  Episcopul 
Constantinopolului  Macedonie,  ani  16.13.  Episcopul  Ierusalimului 
Salustios,  ani  8.6.  Episcopul  Alexandriei  Ioan,  ani  11.3.  Episcopul 
Antiohiei  Flavian,  ani  13.10. 

în  acest  an,  împăratul  Anastasie  l-a  silit  pe  Flavian,  episcopul 
Antiohiei,  să  semneze  actul  de  unire  al  împăratului  Zenon.  Flavian, 
după  ce  a  întrunit  un  sinod  al  episcopilor  din  subordinea  lui,  a  scris 
o  epistolă  lungă,  în  care  a  mărturisit  Sinoadele  cele  din  Niceea, 
Constantinopol  şi  Efes,  dar  l-a  trecut  sub  tăcere  pe  cel  din  Calcedon. 
Şi  i-a  condamnat  pe  Diodor  şi  pe  Teodor,  adăugând  după  [aceasta]  4 
capitole  -  din  care  se  vede  că  nu  era  de  acord  cu  sinodul  din  Cal¬ 
cedon  -  ce  contraziceau  mai  ales  sintagma  „în  două  firi”.  Unii  spun 
că  acestea  sunt  ale  lui  Acachie  al  Constantinopolului.  Flavian  a  scris 
o  epistolă  aparte  către  Anastasie,  urmărind  acelaşi  scop.  La  fel  [a 
făcut]  şi  Xenaias,  cel  lipsit  de  evlavie,  care,  îndrăznind247,  a  adăugat 
acestor  capitole  anatema  împotriva  preasfântului  Leon  al  Romei  şi 
sinodului  şi  împotriva  celor  care  cugetau  ca  aceştia. 

Constantin,  episcopul  Seleuciei,  a  anatematizat  Sfântul  Sinod  de 
la  Calcedon,  apoi  i-a  scris  acelaşi  lucru  şi  lui  Xenaias. 

Flavian,  ca  să  îi  dezbine  pe  aceştia,  i-a  scris  împăratului,  ves- 
tindu-1  în  legătură  cu  cele  întâmplate.  Iar  împăratul  s-a  mâniat 
împotriva  lui,  acceptându-i  mai  mult  pe  Constantin  şi  pe  Xenaias. 

Anastasie  i-a  scris  lui  Ilie,  episcopul  Ierusalimului248,  porun- 
cindu-i  să  se  pronunţe  împotriva  Sinodului  de  la  Calcedon.  însă  Ilie 


247  în  text:  auGevrnacu;  -  „acţionând  cu  de  la  sine  putere”. 

248  După  unele  opinii,  Ilie  a  fost  patriarh  al  Ierusalimului  între  anii  494  şi  510  (Cf.  The 
Chronicle,  p.  232),  după  altele,  între  anii  494  şi  518  (Cf.  Petre  Năsturel,  „Lista  patriar- 

i-a  scris  înapoi  împăratului,  anatemizându-i  pe  Nestorie  şi  pe  Euti- 
hie,  pe  Diodor  şi  pe  Teodor,  dar  acceptând  Sinodul  de  la  Calcedon. 

In  acelaşi  an  s-a  iscat  în  Alexandria  tulburare  între  episcopul 
Ioan  din  Niceea  şi  corniţele  Dagalaiphos,  în  legătură  cu  Ghenadie 
Phikopteros.  Şi  a  fost  răscoală  în  oraş  timp  de  multe  zile,  soldaţii 
dând  foc  casei  episcopului  Ioan,  iar  orăşenii  celei  a  lui  Phikopteros. 
Alexandrinii  au  ridicat  o  statuie  a  împăratului  în  Antikantharos. 

19.15.9.14.7,4,11. 

In  acest  an,  200  de  monahi  eretici,  venind  din  Răsărit  în  Bizanţ 
împreună  cu  Severus  cel  lipsit  de  evlavie,  se  străduiau  [să  lucreze] 
împotriva  lui  Macedonie  şi  a  Sinodului.  Pe  aceştia  Anastasie  i-a 
primit  cu  cinste,  ca  duşmani  ai  adevărului  şi  [ca  pe  unii  care]  au 
tulburat  Răsăritul  şi  făceau  şi  aici  aceleaşi  lucruri. 

Ioan,  episcopul  Alexandriei,  a  promis  împăratului  că  îi  dă  2000 
de  litre  de  aur  dacă  va  înlătura  cu  totul  Sinodul  de  la  Calcedon. 

Iar  împăratul  îl  silea  pe  Macedonie  să  se  împărtăşească  cu 
apocrisiarhii  lui  Ioan,  însă  el  nu  a  primit  să  îl  accepte  pe  Ioan  şi  nici 
să  înlăture  Sinodul.  Macedonie  s-a  opus,  spunând  că  nu  se  va  îm¬ 
părtăşi  cu  aceştia  dacă  nu  vor  mărturisi  ca  mamă  şi  învăţător 
Sinodul  de  la  Calcedon. 

Deuterios,  episcopul  arienilor  din  Bizanţ,  botezându-1  pe  un 
anume  Barbas,  a  îndrăznit  să  spună,  împotriva  tradiţiei  Domnului: 
„Se  botează  Barbas  în  numele  Tatălui,  prin  Fiul,  în  Sfântul  Duh”,  şi 
îndată  a  secat  cristelniţa.  Iar  Barbas,  înfricoşându-se,  a  fugit  şi  le-a 
făcut  cunoscută  tuturor  minunea. 

împăratul  îl  silea  pe  Macedonie  al  Constantinopolului  să  anate¬ 
mizeze  Sinodul  de  la  Calcedon,  după  cum  [făcuse]  Ilie  al  Ierusali¬ 
mului.  Iar  Macedonie  spunea  că  aceasta  este  cu  neputinţă  în  lipsa 
unui  sinod  care  să  îl  aibă  ca  întâistătător  pe  episcopul  Romei. 

Din  această  cauză,  prinzând  duşmănie,  împăratul  a  poruncit  ca 
cei  care  se  refugiau  în  biserică  să  fie  scoşi  cu  forţa  şi  a  acordat 
bisericilor  ereticilor  decrete,  [dându-le  drept]  de  azil. 


hilor  ortodocşi.  Constantinopol,  Alexandria,  Antiohia  şi  Ierusalim”,  în:  Hrisovul. 
Buletinul  Şcoalei  de  Arhivistică,  VII,  1947,  p.  106).  Pentru  anul  lumii  6001  este  men¬ 
ţionat  ca  patriarh  al  Ierusalimului  Salustios,  deci  probabil  că  acest  pasaj  se  referă  la  un 
eveniment  ulterior. 


Sf.  Teofan  Mărturisitorul 


170 


Iar  toţi  ereticii  -  clerici  şi  laici  -  care  se  aflau  în  Bizanţ  îi  vizitau 
pe  Severus  şi  pe  monahii  răsăriteni  eretici,  uneltind  împotriva  lui 
Macedonie. 

Monahii  cei  purtători  de  Dumnezeu  din  Palestina,  împinşi  de 
zel  divin,  au  venit  în  Bizanţ  împotriva  lui  Severus  şi  a  monahilor 
care  erau  împreună  cu  el.  Dorotei,  un  monah  alexandrin,  a  scris  o 
carte  lungă  în  favoarea  Sinodului  de  la  Calcedon,  pe  care  a  dat-o 
Magnei,  cumnata  lui  Anastasie  din  partea  fratelui  său,  care  era 
ortodoxă.  Iar  ea  i-a  adus  cartea  lui  Anastasie,  sperând  să  îi  convingă 
cu  ajutorul  acesteia  să  îşi  schimbe  părerea.  El,  citind-o  şi  găsind-o 
contrară  părerii  sale,  l-a  exilat  pe  Dorotei  în  Oază,  iar  cartea  a 
dispreţuit-o  pentru  că  avea  titlul:  „Tragedie,  adică  profeţie  a  stării 
celei  de  acum”,  după  cum  se  spune  că  [Sfântul]  Vasile  cel  Mare  a  zis 
împotriva  lui  Iulian. 

Macedonie  l-a  anatematizat  pe  Flavian  al  Antiohiei  şi  pe  toţi 
care  au  îndrăznit  să  spună  ceva  împotriva  Sinodului.  Iar  pe  apo- 
crisiarhii  lui  Flavian,  care  veniseră  la  el  pentru  unele  trebuinţe,  i-a 
anatematizat  şi  i-a  alungat. 

20.16.10.15.8.5.12. 

în  acest  an,  Anastasie  a  decretat  să  se  reunească  un  sinod  la 
Sidon.  Căci  Soterichos,  episcopul  Cezareei  Capadociei,  fiind  hiro¬ 
tonit  de  către  Macedonie,  a  mărturisit  în  scris  că  primeşte  ca 
definiţie  de  credinţă  dogmele  Sinodului  de  la  Calcedon.  însă  apoi  a 
devenit  atât  de  potrivnic,  încât  s-a  dus  în  Răsărit  şi  s-a  întovărăşit  cu 
Xenaias  cel  lipsit  de  evlavie  şi  împreună  i-au  cerut  împăratului  să  se 
ţină  un  sinod  la  Sidon  pentru  respingerea  totală  a  Sfântului  Sinod 
de  la  Calcedon.  Acest  [sinod]  s-a  reunit  şi  a  fost  dizolvat  repede, 
trimiţându-1  împăratul  pe  tribunul  Eutropios.  Acesta  l-a  dizolvat  şi 
i-a  făcut  pe  Flavian  al  Antiohiei  şi  pe  Ilie  al  Ierusalimului  să  îi  scrie 
împăratului  ceea  ce  îi  făcea  plăcere. 

Flavian  a  scris  că  acceptă  doar  trei  sinoade  şi  actul  de  unire  al 
lui  Zenon,  neamintindu-1  pe  cel  de  la  Calcedon.  Iar  llie  al  Ierusali¬ 
mului  a  scris  că  îl  respinge  şi  pe  cel  de  la  Calcedon. 

Sotirios  al  Cezareei  şi  Xenaias  au  ridicat  [acuzaţii]  la  împărat 
împotriva  lui  Flavian  şi  Ilie,  cum  că,  din  cauză  că  aceştia  nu  voiau  să 
se  pronunţe  în  mod  hotărât  împotriva  Sinodului  de  la  Calcedon,  nu  s-au 
reunit  unii  cu  ceilalţi. 

Iar  Anastasie,  mâniat,  i-a  îndemnat  pe  nişte  aşa-zişi  monahi  să 
se  adune  în  Antiohia  şi  să  se  răscoale  împotriva  lui  Flavian,  cerându-i 
să  anatematizeze  Sinodul  din  Calcedon  şi  pe  Diodor,  Teodor,  Ibas  şi 
Teodoret.  Lucru  pe  care  Flavian  l-a  şi  făcut,  dovedind  micime  de 
spirit,  şi  i-a  anatematizat  în  biserici  pe  aceştia,  împreună  cu  sinodul. 

In  acelaşi  an,  împăratul  a  uneltit  împotriva  lui  Macedonie.  Şi  cei 
care  se  separaseră,  împreună  cu  mulţimi  plătite,  cântând  duminica 
Trisaghionul  la  [biserica]  Arhanghelului  din  palat  şi  în  biserica  cea 
mare,  au  adăugat  „Cel  răstignit  pentru  noi”,  încât  ortodocşii  au  fost 
nevoiţi  să  îi  scoată  afară  pe  aceştia  cu  lovituri. 

împăratul,  prin  monahii  şi  clericii  care  se  separaseră,  prin  Ioan, 
care  fusese  episcop  al  Kariei  şi  apoi  [devenise  episcop]  în  Hali- 
carnas,  şi  prin  Severus  cel  lipsit  de  evlavie,  care  era  încă  monah,  se 
războia  pe  faţă  cu  Macedonie,  confruntându-se  cu  el  prin  ocări  de 
ruşine  în  public. 

Mulţimile,  cu  femei  şi  copii  împreună,  conduse  de  monahii 
ortodocşi,  adunându-se,  strigau:  „[Este]  vreme  de  martiriu,  creştini, 
să  nu  ne  părăsim  părintele!”,  ocărându-1  pe  împărat  ca  manihean  şi 
nevrednic  de  a  avea  puterea.  Iar  el,  înfricoşat,  a  închis  porţile  pala¬ 
tului  şi  a  pregătit  corăbii  pentru  a  fugi. 

Iar  pe  Macedonie,  pe  care  jurase  să  nu  îl  vadă  niciodată,  l-a 
rugat  atunci  să  îl  vadă,  fiindu-i  frică  de  mulţimi.  Venind  Macedonie 
la  el,  poporul  le-a  strigat249  egumenilor  şi  monahilor,  spunând:  „Pe 
părintele  nostru  îl  avem  de  la  voi”.  Iar  cei  din  schole  îl  aclamau  când 
trecea.  Intrând  la  Anastasie,  l-a  mustrat  [pe  acesta]  ca  fiind  duşman 
al  Bisericii.  Iar  acesta  s-a  prefăcut  pe  moment  că  i  se  alătură. 

Al  Lll-lea  episcop  al  Ierusalimului,  Ilie:  23  ani. 

21.17.11.16.1.6.13. 

în  acest  an,  împăratul  l-a  înşelat  pe  Macedonie  prin  magistros- 
ul  Kelar,  făcând  un  memoriu  către  acesta,  în  care  mărturisea  că 
acceptă  primul  şi  al  doilea  Sinod,  iar  pe  cele  de  la  Efes  şi  de  la 
Calcedon  le-a  lăsat  [la  o  parte].  [Lucru]  care  i-a  adus  mult  dispreţ  lui 
Macedonie.  Căci  prin  acest  [memoriu]  a  acceptat  şi  actul  de  unire  al 
lui  Zenon,  pe  care  l-a  semnat  când  a  fost  hirotonit. 

Macedonie  a  mers  la  mănăstirea  lui  Dalmatos  şi,  monahii  şi 
clericii  cei  plini  de  zel  fiind  scandalizaţi  în  legătură  cu  el,  s-a  apărat 


249  în  text:  Siepapruparo  -  „a  protestat”. 

printr-o  cuvântare,  [spunând]  că  acceptă  Sfântul  Sinod  de  la  Calce- 
don  şi  că  îi  socoteşte  eretici  pe  cei  care  nu  îl  acceptă.  Iar  [ei]  au 
liturghisit  împreună  cu  el. 

Dar  împăratul  i-a  convins  prin  daruri  pe  monahii  şi  pe  clericii 
care  cugetau  la  fel  cu  el  să  aleagă  un  alt  episcop,  [lucru]  care  a 
mâhnit-o  foarte  pe  Areadne  şi  pe  cei  din  senat.  Căci  Macedonie  era 
iubit  pentru  viaţa  lui  curată  şi  pentru  dreptatea  dogmelor,  chiar 
dacă  fusese  înşelat. 

Iar  împăratul  i-a  determinat  pe  doi  [oameni]  răi  să  îl  acuze  pe 
Macedonie  ca  pederast  şi  eretic  şi  să  dea  acestea  în  scris  eparhului  şi 
magistros-\i\\ii.  La  fel  [au  făcut]  şi  împotriva  [unor]  preoţi  şi  diaconi 
ortodocşi.  Şi  i-a  poruncit  magistros- ului  Kelar  să  îl  scoată  pe  acesta 
cu  forţa  din  episcopie,  în  timp  ce  Macedonie  striga  că  este  gata  să  se 
apere  nu  doar  în  pretoriu,  ci  şi  în  teatru.  Şi  mulţi  dintre  clerici  au 
fost  aruncaţi  în  închisori,  iar  alţii,  reuşind  să  fugă,  s-au  risipit  la 
Roma  şi  Fenicia. 

împăratul  cel  lipsit  de  evlavie  se  grăbea  să  obţină  de  la  Mace¬ 
donie,  prin  intermediul  magistros- ului,  documentul  [original]  al 
celor  făptuite  la  Calcedon,  pentru  a-1  rupe;  dar  Macedonie,  pecet- 
luindu-1,  l-a  aşezat  în  altar.  însă  eunucul  Kalopodios,  care  era  ico- 
nom  al  Marii  Biserici,  l-a  furat  şi  l-a  dus  împăratului. 

Atunci  împăratul,  scoţându-1  noaptea  pe  Macedonie,  a  poruncit 
să  îl  exileze  cu  forţa  la  Calcedon  şi  de  acolo  la  Euchaita,  neîndrăz¬ 
nind  să  se  cerceteze  nimic  din  cele  împotriva  lui,  căci  îi  era  frică  de 
mulţimi. 

In  ziua  următoare  l-a  făcut  episcop  pe  un  anume  Timotei,  preot 
şi  skeuophylax  al  bisericii,  cel  numit  Litrobules  şi  Kelon25°,  pentru 
unele  fapte  ce  aveau  legătură  cu  [aceste]  nume.  Timotei,  când  intra 
în  biserici,  dădea  jos  mai  întâi  imaginile  lui  Macedonie  şi  astfel 
săvârşea  Liturghia.  Iar  pe  Ioan  al  Alexandriei,  cel  din  Niceea,  l-a 
[inclus]  în  diptice  şi  a  scris  sinodicoane  către  el. 

Anastasie,  dându-şi  seama  că  l-a  exilat  [pe  Macedonie]  fără 
judecată  şi  fără  a-1  caterisi,  a  trimis  un  magistrianos251 ,  pe  care  l-a 


250  Sensul  lui  Litrobules  este  obscur,  însemnând  poate  „lacom”,  iar  Kelon  s-ar  traduce 
„măgar”  sau  „armăsar”. 

151  Magistrianos  era  un  dregător  care  juca  rolul  de  mesager.  Cu  timpul  atribuţiile  şi 
numărul  acestor  demnitari  au  crescut,  primind  diverse  misiuni  de  inspecţie  sau 
diplomatice;  v.  The  Oxford  Dictionary  ofByzantium,  voi.  1,  pp.  36-37. 

aşezat  dincolo  de  Claudiopolis  din  Onoriada.  Aceeaşi  [oameni]  fiind 
şi  judecători  şi  martori  şi  acuzatori,  l-au  caterisit  în  lipsă  pe  cel 
alungat,  înainte  de  judecată.  Şi  au  trimis  caterisirea  prin  câţiva 
episcopi  şi  printr-un  preot  din  Cyzic. 

Când  i-a  văzut  pe  aceştia,  Macedonie  i-a  întrebat,  înainte  ca  ei 
să  spună  ceva,  dacă  acceptă  Sinodul  de  la  Calcedon.  Zicând  ei:  „Ce 
are  a  face  aceasta?”,  el  le-a  zis:  „Dacă  sabbatienii  şi  macedonienii 
mi-au  adus  caterisire,  eu  trebuie  să  o  accept”.  Şi  astfel  s-au  întors 
fără  să  facă  nimic.  Iar  el  s-a  dus  în  Euchaita. 

Atunci  împăratul  cel  nelegiuit  s-a  grăbit  să  îl  scoată  din  tronul 
Antiohiei  pe  Flavian  şi  să  îl  pună  în  locul  lui  pe  Severus,  duşman  pe 
faţă  al  adevărului.  Şi  [împăratul  şi  ai  lui]  l-au  atacat,  acuzându-1  că  a 
anatematizat  sinodul  doar  cu  gura  şi  nu  cu  inima.  Prin  urmare, 
demnitarii  trimişi  de  către  împărat  ca  să  îl  scoată  [din  scaun]  l-au 
sfătuit  să  se  retragă  puţin,  din  cauza  tulburării.  Ieşind  el  la  Platani, 
îndată  l-au  hirotonit  pe  Severus  cel  lipsit  de  evlavie,  care  aştepta  în 
mănăstirea  celor  care  se  separaseră,  în  apropiere  de  Maiumas,  în 
Gaza. 

Iar  pe  Flavian  l-au  exilat  la  Petra  şi  pe  mulţi  alţi  episcopi,  clerici 
şi  monahi  i-au  pus  în  fiare. 

Ilie  al  Ierusalimului,  deoarece  a  fost  silit  de  către  împărat  ori  să 
se  împărtăşească  cu  Severus,  ori  să  fie  scos  din  episcopie,  fiind 
întărit  de  monahi,  a  ales  mai  degrabă  să  fie  scos  din  episcopie.  Şi  a 
fost  hirotonit  Ioan,  [unul]  dintre  skeuophylakes,  care  a  promis  să 
facă  tot  ceea  ce  voiau  [împăratul  şi  oamenii  lui];  dar,  după  ce  a  fost 
hirotonit,  nu  a  făcut  nimic. 


Anii  lumii  6005.  De  la  dumnezeiasca  întrupare:  505  ani. 

împăratul  romanilor  Anastasie,  ani  27.22.  împăratul  perşilor  Ka- 
bades,  ani  30.18.  Episcopul  Romei  Symmachus,  ani  12.12.  Episcopul 
Constantinopolului  Timotei,  ani  6.1.  Episcopul  Ierusalimului  Ilie, 
ani  23.2.  Episcopul  Alexandriei  Ioan,  ani  11.7.  Episcopul  Antiohiei 
Severus,  ani  7.1. 

în  acest  an,  ortodocşii  din  Sciţia  şi  Moesia  şi  din  celelalte 
ţinuturi  l-au  rugat  pe  Vitalianus,  fiul  lui  Patrikios,  corniţele  fede¬ 
raţilor252,  să  pornească  împotriva  lui  Anastasie  cel  lipsit  de  evlavie. 


252  în  text:  4>oi5ep<ita>v.  Federaţii  erau  trupe  formate  din  străini  care  făceau  parte  din 
armata  bizantină. 

Iar  acesta,  pornind,  a  ucis  multe  zeci  de  mii  de  soldaţi  dintre  cei 
care  luptau  pentru  Anastasie  şi  a  capturat  foarte  mult  aur  trimis  lor 
ca  soldă,  armele  pe  care  le  aveau  ca  ajutor,  fonduri  şi  tot  ceea  ce 
aveau.  Se  spune  că,  într-o  încleştare,  a  doborât  65000  [de  oameni] 
din  armata  imperială,  împreună  cu  generalul  lor,  Hypatios,  fiul  su¬ 
rorii  lui  Anastasie  şi  al  patrikios-u\ui  Sekundinos,  pe  care,  prin- 
zându-1  viu,  îl  ţinea  sub  pază. 

Anastasie,  împăratul  cel  nelegiuit,  şi  Timotei,  episcopul  cel  lipsit 
de  sfinţenie  al  Constantinopolului,  le  făceau  multe  necazuri  mona¬ 
hilor,  clericilor  şi  laicilor  care  erau  în  favoarea  lui  Macedonie  şi  a 
Sinodului.  încă  au  şi  exilat  pe  mulţi  în  Oaza  din  Tebaida. 

Şi  au  trimis  episcopilor  din  fiecare  oraş  sinodicoanele  lui  Ti¬ 
motei  şi  caterisirea  lui  Macedonie  pentru  a  le  semna.  Cei  mai  cura¬ 
joşi  dintre  aceştia  s-au  opus  amândurora,  iar  cei  care  nu  erau  sta¬ 
tornici253  le-au  semnat  pe  amândouă,  de  frica  împăratului.  Cei  aflaţi 
pe  la  mijloc  nu  au  semnat  caterisirea  lui  Macedonie,  ci  doar  sino¬ 
dicoanele  lui  Timotei,  ceea  ce  era  acelaşi  lucru,  chiar  dacă  ei  cre¬ 
deau  că  este  diferit. 

Timotei,  voind  să  treacă  numele  lui  Severus  în  diptice  şi  să  îl 
scoată  pe  cel  al  lui  Flavian,  a  fost  împiedicat  de  popor;  căci  toţi  orto¬ 
docşii  se  fereau  de  împărtăşirea  cu  Severus,  mai  ales  monahii.  Pe 
mulţi  dintre  aceştia,  împreună  cu  o  mulţime  de  oameni  de  la  ţară, 
profanatorul,  pedepsindu-i,  i-a  ucis,  răsturnând  altarele  şi  topind 
vasele  cele  sfinte  ale  ortodocşilor. 

Iuliana  cea  foarte  vestită254,  care  a  zidit  sfânta  biserică  a  Năs¬ 
cătoarei  de  Dumnezeu  din  Onoratoi,  susţinea  cu  tărie  Sinodul  de  la 
Calcedon,  încât  nici  împăratul,  deşi  născocise  pentru  ea  multe  vi¬ 
clenii,  nu  o  convinsese  să  se  împărtăşească  cu  Timotei.  însuşi  Ti¬ 
motei,  venind  la  ea  de  multe  ori,  nu  a  convins-o. 

Pe  Pompeios,  nepotul  său,  şi  pe  soţia  acestuia,  care  era  cum¬ 
pătată  şi  săvârşea  faceri  de  bine,  împăratul  i-a  umilit  în  multe 
împrejurări,  ca  unii  care  erau  plini  de  zel  în  favoarea  Sinodului  şi  îi 
ofereau  lui  Macedonie,  în  exil,  cele  de  care  avea  nevoie. 

Iar  cei  trimişi  de  către  Timotei  în  Alexandria  la  Ioan  din  Niceea 
au  anatematizat  de  la  amvon  Sfântul  Sinod  de  la  Calcedon. 


253  în  text:  Trap<fc<f>opoi. 

254  Anicia  Iuliana,  fiica  lui  Olybrios,  era  soţia  lui  Areobindos,  fiul  lui  Dagalaiphos;  v. 
The  Chronicle,  p.  242. 

Când  a  murit  egumenul  mănăstirii  lui  Dion,  Timotei  a  venit 
pentru  a  numi  un  egumen.  Cel  care  urma  să  fie  numit  a  spus  că  nu 
primeşte  binecuvântare  de  la  un  bărbat  care  nu  se  supune  Sinodului 
de  la  Calcedon;  iar  Timotei  a  zis:  „Anatema  oricărui  om  care  nu 
acceptă  sinodul  de  la  Calcedon!”  Arhidiaconul  lui  Timotei,  Ioan, 
care  era  manihean,  ocărându-1,  l-a  pârât  pe  Timotei  împăratului. 

împăratul,  mustrându-1  rău  pe  Timotei,  a  constatat  că  [acesta] 
neagă  [cele  întâmplate]  şi  îi  anatematizează  din  nou  pe  cei  care 
acceptau  Sinodul  de  la  Calcedon. 

Ioan  al  Alexandriei,  cel  lipsit  de  evlavie,  i-a  împiedicat  pe  egip¬ 
teni  să  meargă  la  Ierusalim,  pentru  a  nu  se  împărtăşi  de  înălţarea 
[Sfintei  Cruci]255  întru  Sinodul  de  la  Calcedon. 

Atunci  la  Ierusalim  au  fost  făcute  unele  lucruri  înfricoşătoare  de 
către  demonizaţi. 

Un  anume  Anastasie,  dorind  să  devină  duce  al  Palestinei,  i-a 
promis  împăratului:  „Dacă  nu  îl  voi  convinge  pe  Ioan,  care  a  devenit 
episcop  al  Ierusalimului  după  Ilie,  să  se  împărtăşească  cu  Severus, 
voi  da  300  de  litre  de  aur”.  Primind  dregătoria,  a  mers  la  Ierusalim 
şi,  cum  Ioan  nu  s-a  lăsat  convins,  l-a  pus  în  închisoare.  Iar  un  anu¬ 
me  Zaharia,  nobil  din  Palestina,  bărbat  iubitor  de  Dumnezeu,  i-a 
sugerat  episcopului,  fiind  mânat  de  zel  divin,  să  îi  fâgăduiască 
ducelui  că  va  face  cele  dorite  de  el  dacă  va  fi  reaşezat  pe  tron.  Fiind 
el  eliberat  şi  reaşezat  [pe  tron],  a  adunat  monahii  din  mănăstiri  în 
biserica  Sfântului  Ştefan  şi,  urcând  la  amvon,  i-a  anatematizat  pe 
Nestorie,  pe  Eutihie,  pe  Severus  şi  pe  Soterichos  al  Cezareei,  pro¬ 
clamând  cele  patru  Sfinte  Sinoade  Ecumenice.  Era  prezent  [acolo]  şi 
Hypatios,  nepotul  împăratului,  care  nu  se  împărtăşea  deloc  cu  Se¬ 
verus.  Acesta,  împărtăşindu-se  cu  Ioan,  a  dat  atunci  100  de  litre  de 
aur  Cuviosului  Teodosie,  care  era  exarh  al  mănăstirilor,  pentru  a  fi 
împărţit  monahilor  care  erau  plini  de  zel  pentru  credinţa  cea 
dreaptă  şi  pentru  Sinodul  de  la  Calcedon. 

împăratul  le-a  poruncit  unora  dintre  nobili  să  pronunţe  de  la 
amvon  adaosul  la  Trisaghion  în  biserica  Sfântului  Teodor  din  Spho- 
rakion.  Astfel  că  mulţimile,  revoltate,  au  ieşit  în  ziua  slujbei  care  se 


255  în  text:  ev  rp  'YiprixjEi. 

făcea  în  Trikonchos256  în  amintirea  [căderii]  cenuşii257.  Atunci  Ti- 
motei,  printr-un  memoriu  scris,  a  poruncit  ca  în  toate  bisericile  să 
se  spună  la  slujbe  Trisaghionul  cu  adaosul;  [lucru]  pe  care  mulţi, 
fiindu-le  frică,  l-au  făcut.  însă  monahii  au  venit  cântând  alt  psalm. 
Când  i-a  văzut  pe  aceştia,  poporul  a  strigat:  „Bine  au  venit  orto¬ 
docşii”.  S-a  făcut  răscoală  mare,  ardere  a  multor  case  şi  nenumărate 
omoruri,  iar  mulţimea  striga  împotriva  lui  Anastasie  şi  cerea  un  alt 
împărat,  aclamându-1  toţi  pe  Vitalianus  ca  împărat. 

Astfel  că  Anastasie  a  fugit  şi  s-a  ascuns  într-o  suburbie  în  apro¬ 
piere  de  Vlaherne,  fiind  ocărât  de  însăşi  Areadne  ca  fiind  cauzator 
de  multe  rele  pentru  creştini. 

Lui  Alamundaros,  o  căpetenie  a  neamului  saracinilor  care  se 
botezase,  Severus  cel  lipsit  de  evlavie  i-a  trimis  doi  episcopi  pentru 
a-i  transmite  aceluia  molima  lui.  Dar,  prin  purtarea  de  grijă  a  lui 
Dumnezeu,  [acel]  bărbat  a  fost  botezat  de  către  ortodocşii  care 
acceptau  Sinodul.  Pe  episcopii  lui  Severus,  care  se  grăbeau  să  îl 
întoarcă  pe  căpetenie  de  la  dogma  cea  adevărată,  Alamundaros  i-a 
certat  în  chip  demn  de  admiraţie  cu  o  înscenare  de  acest  fel.  Căci  le-a 
zis:  „Am  primit  azi  scrisori  care  vestesc  că  Mihail  Arhanghelul  a 
murit”.  Spunând  ei  că  aceasta  este  cu  neputinţă,  căpetenia  a  zis:  „Şi 
cum,  după  voi,  Dumnezeu  singur  a  fost  răstignit,  dacă  Hristos  nu  ar 
avea  două  firi  şi  dacă  nici  [măcar]  un  înger  nu  moare?”  Şi  astfel 
episcopii  lui  Severus  au  plecat  acoperiţi  de  ruşine. 

Kuades  i-a  schilodit  pe  câţiva  creştini  din  Persia,  care  după 
aceea  au  [putut]  merge. 


Anii  lumii  6006.  De  la  dumnezeiasca  întrupare:  506  ani. 

împăratul  romanilor  Anastasie,  ani  27.23.  împăratul  perşilor 
Kabades,  ani  30.19.  Episcopul  Romei  Hormisdas,  ani  10.1.  Episcopul 
Constantinopolului  Timotei,  ani  6.2.  Episcopul  Ierusalimului  Ilie, 
ani  23.3.  Episcopul  Alexandriei  Ioan,  ani  11.8.  Episcopul  Antiohiei 
Severus,  ani  7.2. 


256  Trikonchos  era  o  clădire  din  Constantinopol  al  cărei  nume  deriva  din  faptul  că  avea 
trei  abside;  v.  Raymond  Janin,  Constantinople  byzantine.  D&velopement  urbain  et 
ripertoire  topographique,  Paris,  1950  ( Archives  de  V  Orient  Chretien,  4),  p.  400. 

257  în  text:  5ia  rryv  koviv.  Este  vorba  despre  cenuşa  menţionată  la  anii  lumii  5966. 


Cronografia 


177 


în  acest  an,  Vitalianus  a  ocupat  toată  Tracia,  Sciţia  şi  Moesia, 
căci  avea  cu  el  mulţime  de  huni  şi  bulgari,  a  cucerit  Anchialos  şi 
Odyssopolis,  l-a  prins  şi  pe  Chirii,  stratilatul  Traciei,  şi  a  venit  pră- 
dând  până  la  Bizanţ.  Cruţând  oraşul,  şi-a  făcut  tabăra  la  Sosthenion. 

Anastasie,  disperat,  a  trimis  câţiva  senatori  rugându-i  să  facă 
pace  cu  el  şi  a  jurat  împreună  cu  senatul  că  îi  va  rechema  pe  epis¬ 
copii  exilaţi  [...]  în  Heracleea  Traciei. 

Vitalianus  a  adăugat  să  jure  aceasta  şi  comandanţii  fiecărei 
schole,  iar  Macedonie  şi  Flavian,  cei  alungaţi  pe  nedrept,  să  îşi  reca¬ 
pete  tronurile,  la  fel  şi  toţi  ceilalţi  episcopi,  şi  astfel  să  se  reunească 
sinodul,  venind  şi  cel  al  Romei  şi  toţi  episcopii,  şi,  prin  judecata  de 
obşte,  să  fie  cercetate  cele  făptuite  împotriva  ortodocşilor.  Jurând 
împăratul,  senatul  şi  ceilalţi  nobili,  precum  şi  poporul,  şi  încre¬ 
dinţând  că  se  vor  înfăptui  acestea,  s-a  făcut  pace.  Şi  s-au  întors  la  ale  lor. 

Patrikios-u\  Sekundinos,  cumnatul  lui  Anastasie  după  soră  şi 
tatăl  lui  Hypatios,  căzând  cu  multe  lacrimi  la  picioarele  lui  Vita¬ 
lianus,  acesta  l-a  eliberat  viu  pe  fiul  aceluia,  Hypatios,  din  temniţa 
cea  din  Moesia. 

Hormisdas,  episcopul  Romei,  presat  de  către  Teodoric,  care  îi 
era  favorabil  lui  Vitalianus,  l-a  trimis  pe  episcopul  Ennodios  şi  pe 
arhidiaconul  Vitalianus  pentru  a  organiza  sinodul  de  la  Heracleea. 
Şi  au  venit  ca  până  la  200  de  episcopi  din  diferite  locuri.  Aceştia, 
fiind  înşelaţi  de  împăratul  cel  nelegiuit  şi  de  episcopul  Timotei  al 
Constantino polului,  au  plecat  fără  a  face  nimic. 

Căci  împăratul  cel  lipsit  de  evlavie,  încălcând  tratatele,  i-a  spus 
în  ascuns  papei  Romei  să  nu  vină.  Lui  Vitalianus  îi  dăduse  o  po¬ 
runcă  pe  care  să  o  trimită  la  Roma,  ca  papa  să  se  prezinte  să  orga¬ 
nizeze  sinodul  la  Heracleea.  Şi  întreg  poporul  şi  senatul  cu  îndrăz¬ 
neală  îl  ocărau  pe  Anastasie  ca  fiind  călcător  de  jurământ.  Iar  nele¬ 
giuitul  spunea  fără  ruşine  că  este  o  lege  care  îi  porunceşte  împăra¬ 
tului  ca  la  nevoie  să  îşi  calce  jurământul  şi  să  mintă.  Acestea  [le 
făcea]  preanelegiuitul  care  cugeta  ca  maniheii. 

24.20.2.3.4.9.3. 

în  acest  an,  Vitalianus,  revoltat  împotriva  lui  Anastasie  pentru 
călcarea  jurământului,  a  pricinuit  multe  rele  armatelor  lui  Anastasie 
şi  în  restul  statului,  ucigând  şi  jefuind  şi  dezarmând.  Şi,  în  sfârşit,  ca 
ocară,  l-a  vândut  pe  fiecare  soldat  pentru  un  phollis258. 


258  Phollis-u\  era  o  monedă  de  bronz  care  echivala  cu  40  de  nummia. 

Anii  lumii  6008.  De  la  dumnezeiasca  întrupare:  508  ani. 

împăratul  romanilor  Anastasie,  ani  27.25.  împăratul  perşilor 
Kabades,  ani  30.21.  Episcopul  Romei  Hormisdas,  ani  10.3.  Episcopul 
Constantinopolului  Timotei,  ani  6.4.  Episcopul  Ierusalimului  Ilie, 
ani  23.5.  Episcopul  Alexandriei  Ioan,  ani  11.10.  Episcopul  Antiohiei 
Severus,  ani  7.4. 

în  acest  an  [câţiva]  huni  care  se  numesc  saberi259,  trecând  Por¬ 
ţile  Caspice,  au  invadat  Armenia  jefuind,  încât  au  ajuns  aproape 
până  la  Euchaita.  De  acolo,  Macedonie  cel  sfânt,  fiind  în  primejdie, 
a  plecat  şi  s-a  salvat  în  Gangra.  Când  Anastasie  a  aflat  acest  lucru,  a 
poruncit  să  fie  păzit  şi  acolo  straşnic,  trimiţând,  după  cum  se  spune, 
şi  pe  cel  care  trebuia  să  îl  omoare.  Săvârşindu-se  în  Gangra,  a  fost 
aşezat  în  biserica  Sfântului  Mucenic  Calinic,  în  apropierea  moaş¬ 
telor  acestuia,  făcând  multe  vindecări.  Se  spune  că  Macedonie,  pe 
când  zăcea  mort,  şi-a  făcut  cruce  cu  mâna26°.  Teodor,  unul  dintre 
cei  care  erau  împreună  cu  el,  l-a  văzut  în  vis  pe  Macedonie,  spu- 
nându-i:  „Scoală-te,  du-te  şi  citeşte-i  lui  Anastasie  şi  spune-i:  «Eu 
mă  duc  la  părinţii  mei,  a  căror  credinţă  am  păstrat-o,  însă  nu  voi  în¬ 
ceta  să  stărui  la  Domnul  până  când  vei  veni  şi  vom  intra  la  judecată» !” 

în  acelaşi  an,  în  Alexandria,  mulţi  bărbaţi,  femei  şi  copii  mici, 
răniţi  în  chip  îngrozitor  de  demoni,  au  [început  să]  latre  dintr-o- 
dată.  Iar  un  om  a  văzut  în  somn  pe  cineva  înfricoşător  care  spunea 
că  pătimesc  aceasta  din  cauza  anatematizărilor  sinodului. 

în  acelaşi  an  s-a  săvârşit  şi  împărăteasa  Areadne. 

Monahii  din  pustiu,  mişcaţi  de  zel  divin,  au  alcătuit  patru  pro¬ 
teste,  dintre  care  două  le-au  trimis  împăratului,  unul  conducătorilor 
ţării  şi  unul  lui  Ioan,  episcopul  Ierusalimului,  avertizând  că  nici  nu 
se  vor  abate  de  la  Sfântul  Sinod  de  la  Calcedon,  nici  nu  se  vor 
împărtăşi  cu  Severus  cel  lipsit  de  evlavie.  Căci  erau  gata  să  meargă  la 
moarte  şi  să  aprindă  şi  Locurile  Sfinte. 

Cum  episcopul  Tesalonicului  s-a  împărtăşit  cu  episcopul  Ti¬ 
motei  al  Constantinopolului  de  frica  împăratului,  40  de  episcopi  din 
Illyricum  şi  Hellada,  reunindu-se,  s-au  separat  de  el  ca  mitropolit  al 


259  Despre  saberi,  v.  The  Oxford  Dictionary  ofByzantium,  voi.  3,  p.  1824. 

260  în  text:  rfi  xeiPl  Karaa<j)paYt<Ja<j0ai  tco  creau pco. 

lor  printr-o  mărturisire  scrisă  şi,  trimiţând  la  Roma,  au  declarat  în 
scris  că  se  împărtăşesc  cu  [episcopul]  Romei.  Pe  episcopul  Tesalo- 
nicului  istoricul  Teodor261  îl  numeşte  fără  temei  „patriarh”,  neştiind 
de  ce. 


26.22.4.5.6.11.5. 

în  acest  an,  murind  Ioan  din  Niceea,  episcopul  eretic  al  Alexan¬ 
driei,  a  fost  numit  episcop  al  Alexandriei  Dioscor  cel  Mic,  nepotul 
lui  Timotei  Elurul.  Venind  în  Bizanţ  pentru  a  mijloci  la  împărat  în 
favoarea  alexandrinilor,  în  legătură  cu  uciderea  fiului  augustalios-ului 
Caliopie,  a  fost  ocărât  de  către  ortodocşi  în  public,  pe  drum,  crezând 
că  venise  împotriva  dogmelor  celor  drepte.  Şi,  mijlocind  în  legătură 
cu  omorul,  a  plecat  în  grabă. 

Iar  cauza  omorului  a  fost  aceasta.  Fiind  hirotonit  Dioscor,  mul¬ 
ţimile  de  clerici  au  plecat,  spunând:  „Un  episcop  nu  este  numit 
decât  după  cum  este  menţionat  în  canoanele  Sfinţilor  Apostoli”. 
Căci  erau  demnitarii  cei  care  îl  întronizau.  Iar  Dioscor  a  venit  la 
[biserica]  Sfântului  Marcu.  Clericii,  când  au  venit,  l-au  înveşmântat 
a  doua  oară  şi  l-au  hirotonit  din  nou.  Şi  astfel,  venind  la  [biserica] 
Sfântului  Ioan,  a  făcut  slujba.  Fiind  acolo  Teodosie,  fiul  augustalios- ului 
Caliopie,  şi  stratilatul  Acachie,  mulţimile,  făcând  dezordine,  au 
început  să  îl  ocărască  pe  augustalios  pentru  că  îl  lăudase  pe  îm¬ 
păratul  Anastasie. 

Pornindu-se  nemulţumirea,  au  sărit  unii  şi  l-au  coborât  de  pe 
tron  pe  fiul  augustalios-u\ui  şi  l-au  ucis.  Iar  stratilatul  Acachie  i-a 
ucis  pe  câţi  a  putut  să  prindă.  împăratul,  când  a  auzit,  s-a  mâniat 
împotriva  acestora.  Iar  Dioscor,  mijlocind,  l-a  calmat. 

între  inzi  şi  perşi  se  află  o  cetate  numită  Tzundadeer.  Kuades, 
deoarece  aflase  că  în  ea  sunt  mulţi  bani  şi  multe  pietre  de  preţ, 
căuta  să  o  cucerească.  Iar  nişte  demoni  care  locuiau  lângă  locul 
acela  l-au  împiedicat  să  o  ia  în  stăpânire.  Punând  în  lucru  toată  năs¬ 
cocirea  magilor  din  Persia,  apoi  şi  pe  a  iudeilor,  şi  neatingându-şi 
scopul,  fiind  convins  că  o  va  lua  în  stăpânire  prin  rugăciunile  către 


261  Este  vorba  despre  istoricul  Teodor  Anagnostes,  autorul  unei  Istorii  în  trei  părţi 
pentru  perioada  305-439  şi  a  unei  Istorii  bisericeşti,  în  continuarea  primei  lucrări,  până 
la  anul  527,  scrieri  din  care  se  păstrează  doar  fragmente;  v.  Icodwr|<;  KAPAriANNO- 
nOYAOE,  TIr\YC(i  tt]<;  fivţavrivqq  toroptaţ,  0e<raaAoviKq ,  1970,  pp.  130-131;  The  Oxford 
Dictionary  ofByzantium,  voi.  3,  p.  2042. 

Dumnezeu  ale  creştinilor,  l-a  rugat  în  legătură  cu  aceasta  pe  un 
episcop  creştin  dintre  cei  din  Persia.  Acesta,  făcând  o  slujbă  şi  îm- 
părtăşindu-se  cu  Sfintele  Taine,  a  venit  la  locul  [acela],  i-a  gonit  pe 
demonii  de  acolo  şi  a  dat  cetatea  fără  osteneală  lui  Kuades. 

Kuades,  mirat  de  acest  semn,  l-a  cinstit  pe  episcop  cu  loc  de 
întâietate,  până  atunci  locul  de  întâietate  avându-1  maniheeni  şi 
iudei.  Şi  le-a  dat  şi  permisiune  celor  care  voiau  să  se  boteze. 

Episcopul  Alexandriei  Dioscor:  3  ani. 

27.23.5.6.7.1.6. 

In  acest  an,  împăratului  Anastasie  i  s-a  arătat  într-o  vedenie  un 
bărbat  înfricoşător  ţinând  o  carte.  Deschizând-o  şi  găsind  numele 
împăratului,  i-a  spus  acestuia:  „Iată,  pentru  reaua  ta  credinţă  şterg 
14!”  Şi  i-a  şters.  Trezindu-se  şi  chemându-1  pe  praipositos-u\  Aman- 
tios,  i-a  spus  acestuia  viziunea.  Iar  el  a  zis:  „Şi  eu  am  văzut  noaptea 
aceasta  că,  stând  eu  lângă  înălţimea262  ta,  a  venit  un  porc  mare  şi, 
apucându-mi  mantia,  m-a  aruncat  la  pământ  şi  m-a  omorât”.  [îm¬ 
păratul]  l-a  chemat  pe  Proklos,  tălmăcitorul  de  vise,  ca  să  îi  explice 
cele  ce  văzuse.  Iar  acesta  le-a  spus:  .Amândoi  vă  veţi  săvârşi  nu 
după  multă  vreme”. 

Murind  episcopul  Constantinopolului  Timotei,  împăratul  l-a 
numit  episcop  pe  Ioan  Capadocianul,  preot  şi  singhel  din  Constan- 
tinopol.  Acesta,  hirotonit  în  cea  de-a  treia  zi  de  Paşti,  s-a  îmbrăcat 
în  veşmântul  apostolic.  Iar  poporul  a  făcut  multă  tulburare,  [ce- 
rându-i]  lui  Ioan  să  îl  anatematizeze  pe  Severus. 

In  acelaşi  an,  în  ziua  a  noua  a  lunii  aprilie,  indictionul  al  Xl-lea, 
a  murit  Anastasie,  împăratul  cel  lipsit  de  evlavie,  fiind  împărat  27  de 
ani  şi  7  luni,  în  anul  234  de  la  Diocleţian.  în  locul  lui  a  devenit  îm¬ 
părat  Iustin  cel  evlavios,  un  bărbat  în  vârstă  şi  priceput,  care  înce¬ 
puse  ca  soldat  şi  avansase  până  în  senat,  ilir  de  neam.  Unii  spun  că 
Anastasie,  fiind  lovit  de  un  fulger  divin,  a  devenit  nebun263. 

Anii  lumii  6011.  De  la  dumnezeiasca  întrupare:  511  ani. 

împăratul  romanilor  Iustin,  ani  9.1.  împăratul  perşilor  Kabades, 
ani  30.24.  Episcopul  Romei  Hormisdas,  ani  10.6.  Episcopul  Constan- 


262  în  text:  k parei  -  „puterea”. 

263  în  text:  ep(3povrr|TO<;. 

tinopolului  Ioan,  ani  2.1.  Episcopul  Ierusalimului  Ilie,  ani  23.8. 
Episcopul  Alexandriei  Dioscor,  ani  3.2.  Episcopul  Antiohiei  Severus, 
ani  7.7. 

In  acest  an,  Iustin,  devenind  împărat,  s-a  arătat  foarte  bun  cu 
toţi.  [Era]  înflăcărat  de  zel  pentru  credinţa  ortodoxă  şi  avea  izbândă 
în  războaie.  Soţia  sa  se  numea  Lupikia264.  Pe  aceasta  facţiunile 
poporului  au  numit-o  Eufimia,  când  au  încoronat-o  ca  augustă. 

Vitalianus,  cel  amintit  mai  înainte,  a  devenit  foarte  apropiat  de 
Iustin  cel  Mare,  încât  a  primit  de  la  acesta  demnitatea  de  stratilat  şi, 
venind  în  Bizanţ  pentru  a  fi  consul,  a  fost  proclamat  şi  consul,  şi 
comite  praisentos265 .  Şi  avea  o  atât  de  mare  îndrăzneală  la  împărat, 
încât  a  poruncit  ca  Severus  să  fie  scos  din  scaun  şi  omorât.  Căci 
Vitalianus  era  întru  totul  ortodox. 

Severus,  auzind,  a  fugit;  [la  fel]  şi  Iulian,  episcopul  din  Hali- 
carnas.  Mergând  în  Egipt,  l-au  tulburat  vorbind  despre  „stricăcios” 
şi  „nestricăcios”,  pe  când  Dioscor  era  episcop  al  Alexandriei. 

Prin  grija  lui  Vitalianus,  pe  când  încă  trăia  Ioan  Capadocianul, 
episcopul  Constantinopolului,  au  venit  episcopi  şi  clerici  de  la  Roma 
care  primiseră  autoritate  de  la  Hormisdas,  episcopul  Romei,  şi  au 
inclus  Sfântul  Sinod  de  la  Calcedon  în  diptice;  [la  fel]  şi  celelalte  trei 
Sinoade  [le-au  inclus]  în  sfintele  diptice. 

Cum  Severus  cel  lipsit  de  evlavie  fugise,  a  fost  hirotonit  episcop 
al  Antiohiei  Pavel,  xenodochos266  la  Eubullos.  împăratul  a  dăruit 
oraşului  Antiohia  1000  de  litre  de  aur  şi  celorlalte  oraşe  le-a  făcut 
bună  rânduială,  împiedicând  şi  tulburările  din  popor. 

Pe  Xenaias  Philoxenos,  episcopul  Hierapolisului,  care  cugeta 
asemenea  maniheenilor,  şi  pe  Petru  din  Apameia,  evlaviosul  îm¬ 
părat  Iustin  i-a  exilat,  împreună  cu  toţi  cei  care  erau  părtaşi  la 
molima  lor. 

Iar  pe  praipositos- ul  Amantios,  pe  cubicularul  Andrei  şi  pe 
Theocritos,  corniţele  lui  Amantios,  pe  care  [acesta]  vroia  să  îl  facă 


264  în  alte  surse  apare  şi  ca  Luppikina  (Lupicia);  v.  The  Chronicle,  p.  250. 

265  în  text:  Koprjra  Flpaiaevroi).  Titlul  pare  a  fi  fost  magister  militum  praesentalis,  o 
demnitate  militară;  v.  The  Chronicle,  p.  251. 

266  Sensul  termenului  este  „primitor  de  străini”  şi  îl  desemna  pe  conducătorul  (adminis¬ 
tratorul)  unei  case  pentru  străini  aflate  sub  supravegherea  episcopului  locului;  v.  The 
Oxford  Dictionary  of  Byzantium,  voi.  3,  p.  2208.  Despre  „casele  pentru  străini”,  v. 
AHMHTPIOL  I.  KDNSTANTEAOZ,  Buţavnvq  (piĂav&pwnla  kcu  xoivcovnaj  npovoia, 
AGi^voc,  1986,  pp.  252,  274-276. 

împărat,  i-a  ucis  ca  pe  unii  care  plănuiau  să  instaureze  o  tiranie. 
Căci  praipositos- ul  îi  dăduse  bani  lui  Iustin  ca  să  îi  împartă  pentru 
ca  Theocritos  să  fie  împărat.  Dar  armata  şi  facţiunile  poporului  nu 
au  ales  să  fie  împărat  Theocritos,  ci  l-au  proclamat  pe  Iustin.  Ei,  fiind 
nemulţumiţi,  au  pus  la  cale  instaurarea  unei  tiranii  şi  au  fost  ucişi. 

împăratul  i-a  rechemat  pe  toţi  cei  care  fuseseră  pe  nedrept  exi¬ 
laţi  de  către  Anastasie,  şi  pe  patrikios-u\  Appion,  pe  care  îl  hiroto¬ 
nise  cu  forţa  preot  la  Niceea.  Pe  acesta,  fiind  [om]  înţelept,  împă¬ 
ratul  l-a  făcut  prefect  al  pretorienilor,  iar  pe  Diogenianos  [l-a  făcut] 
stratilat  al  Răsăritului. 

în  acelaşi  an  s-a  arătat  o  stea  la  Răsărit,  o  cometă  înfricoşătoare, 
care  avea  o  rază  ce  se  îndrepta  în  jos,  despre  care  astronomii 
spuneau  că  este  „cu  barbă”267.  Şi  toţi  se  temeau. 

Anii  lumii  6012.  De  la  dumnezeiasca  întrupare:  512  ani. 

împăratul  romanilor  Iustin,  ani  9.2.  împăratul  perşilor  Kabades, 
ani  30.25.  Episcopul  Romei  Hormisdas,  ani  10.7.  Episcopul  Constan- 
tinopolului  Ioan,  ani  2.2.  Episcopul  Ierusalimului  Ilie,  ani  23.9.  Epis¬ 
copul  Alexandriei  Dioscor,  ani  3.3.  Episcopul  Antiohiei  Pavel,  ani  3.1. 

în  acest  an,  Vitalianus  a  fost  asasinat  de  către  locuitorii  Bizan¬ 
ţului,  care  se  mâniaseră  pentru  că  omorâse  pe  mulţi  în  timpul 
revoltei  sale  împotriva  lui  Anastasie. 

Murind  Ioan  Capadocianul,  episcopul  Constantinopolului,  la  25 
februarie  a  fost  hirotonit  Epifanie,  preot  al  aceleiaşi  biserici  şi  singhel. 
La  fel,  adormind  şi  Hormisdas  al  Romei,  i-a  urmat  la  episcopie  Ioan. 

în  acelaşi  an,  facţiunea  albastră  s-a  răsculat268,  iscând  tulburări 
în  toate  oraşele,  săvârşind  lapidări  şi  multe  omoruri.  [Albaştrii]  s-au 
pornit  şi  împotriva  conducătorilor.  Răul  dezordinii  a  început  din 
Antiohia,  şi  astfel  s-a  răspândit  în  toate  oraşele  şi  a  ţinut  5  ani.  Şi  îi 
tăiau  cu  săbiile  pe  verzii  pe  care  îi  întâlneau,  iar  pe  cei  care  se 
ascundeau  acasă,  urcând,  îi  ucideau.  Conducătorii  nu  îndrăzneau  să 
răzbune  omorurile.  Acestea  s-au  săvârşit  până  în  anul  al  şaselea  al 
[domniei]  lui  Iustin  cel  evlavios. 


267  In  text:  7tooyo>v(av. 

268  în  text:  e5q|ioKpârr|CTe.  Despre  sensul  termenului,  v.  Gheorghe  I.  Brătianu,  Studii 
bizantine  de  istorie  economică  şi  socială,  ed.  I.  Toderaşcu  şi  A.F.  Platon,  Ed.  Polirom, 
Iaşi,  2003,  pp.  98-117. 

Episcopul  Constantinopolului  Epifanie:  16  ani. 

Episcopul  Alexandriei  Timotei:  17  ani. 

3.26.8.1.10.1.2. 

în  acest  an,  deoarece  a  început  un  război  între  romani  şi  perşi, 
Iustin  a  trimis  soli  şi  daruri  la  Zilgbis,  regele  hunilor269.  Iar  [acesta]  a 
promis,  cu  jurăminte  strămoşeşti,  că  se  va  alia  cu  împăratul  împo¬ 
triva  perşilor;  însă,  trimiţând  şi  Kuades  [soli]  la  el,  i-a  promis  şi 
acestuia.  Când  a  aflat  acest  lucru,  Iustin  s-a  întristat  foarte.  Iar 
Zilgbis  a  venit  de  partea  perşilor  cu  20000  [de  oameni],  pentru  a  se 
lupta  cu  romanii. 

Iustin,  mijlocind  pentru  pace  la  Kuades,  împăratul  perşilor,  ca  şi 
cum  i-ar  scrie  şi  despre  altceva,  i-a  spus  şi  despre  Zilgbis  că  are 
jurăminte  de  alianţă  cu  romanii,  că  a  primit  multe  daruri  şi  că  vrea 
să  îi  trădeze  pe  perşi,  afirmând:  „Trebuie  ca  noi,  fiind  fraţi,  să  fim 
prieteni  şi  să  nu  se  joace  cu  noi  aceşti  câini”. 

Iar  Kuades  l-a  întrebat  în  particular  pe  Zilgbis  dacă  a  primit 
daruri  de  la  romani,  fiind  îndemnat  împotriva  perşilor.  Iar  el  a  spus: 
„Da”.  Mâniat,  Kuades  l-a  omorât  şi,  trimiţând  noaptea  mulţime  de 
perşi,  i-a  ucis  poporul,  bănuind  că  au  venit  la  el  cu  viclenie.  Iar  câţi 
au  putut  să  fugă  s-au  întors  la  ale  lor. 

Eufrasie  al  Antiohiei  a  scos  din  diptice  Sinodul  de  la  Calcedon  şi 
numele  lui  Hormisdas,  papa  Romei.  După  aceea,  fiindu-i  teamă, 
predica  [învăţătura]  celor  patru  Sinoade. 

Kabades,  împăratul  perşilor,  a  vrut  să  îl  lase  pe  împăratul  roma¬ 
nilor  epitrop  al  casei  sale.  Căci  nu  îl  voia  pe  fiul  său  cel  mai  în 
vârstă,  care  după  legea  persană  era  chemat  să  conducă,  şi  nici  pe  cel 
de-al  doilea,  pentru  că  avea  un  ochi  scos.  Ci  tatăl  îl  iubea  peste 
măsură  pe  Chosroes,  pe  care  i-1  născuse  sora  sa,  Aspebedes. 

A  socotit  deci  să  facă  pace  cu  romanii,  iar  Chosroes  să  devină  fiu 
adoptiv  al  împăratului.  Pentru  aceasta,  a  trimis  soli  la  Bizanţ,  la 
Iustin.  Iar  împăratul,  chemând  senatul  la  sfat,  nu  a  acceptat  să  se 
întâmple  aceasta,  numind  acest  lucru  viclenie  şi  trădare  a  roma¬ 
nilor;  căci  a  fost  sfătuit  bine  în  acest  sens  de  către  chestorul  Proclos, 
un  bărbat  înţelept  şi  ascuţit  la  minte. 


169  Este  vorba  probabil  despre  hunii  saberi  care  se  instalaseră  în  nordul  Caucazului;  v. 
The  Chronicle,  p.  255. 

4.27.9.2.11.2.3. 

în  acest  an,  Dorachion,  un  oraş  din  Noul  Epir  din  Illyricum,  a 
fost  lovit  de  cutremur.  Iar  împăratul  a  dat  mulţi  bani  pentru 
înnoirea  oraşului.  Asemenea  şi  Corinthului,  metropola  Helladei,  i-a 
făcut  mari  binefaceri. 

Episcopul  Antiohiei  Eufrasie:  5  ani. 

5.28.10.3.12.3.1. 

în  acest  an,  Tzathios,  împăratul  lăzilor,  s-a  răsculat  împotriva 
împărăţiei  perşilor,  fiind  împărat  Kabades  -  care  ţinea  la  Tzathios, 
încât  îl  şi  făcuse  împărat  al  lăzilor  -,  şi  a  venit  la  Iustin,  în  Bizanţ. 
Aici,  l-a  rugat  pe  împărat  să  îl  facă  creştin  şi  să  îl  proclame  împărat 
al  lăzilor. 

Iar  împăratul,  după  ce  l-a  primit  cu  bucurie,  l-a  botezat  şi  l-a 
proclamat  fiu  al  său.  Acesta  s-a  căsătorit  cu  o  femeie  romană,  Vale- 
riane,  nepoata  potrt7c/os-ului  şi  fostului  kuropalates270  Nomos,  şi  a 
luat-o  în  ţara  lui.  [Tzathios]  a  fost  numit  de  către  Iustin  împărat  al 
lăzilor,  purtând  coroană  şi  hlamidă  împărătească  albă  cu  pătrat271  de 
aur,  în  care  era  reprezentată  în  broderie  imaginea  împăratului  Ius¬ 
tin,  şi  stihar  alb  având  broderii  de  aur  şi  imaginea  împăratului.  în¬ 
călţările  sale  erau  roşii272  şi  aveau  mărgăritare,  după  forma  persană. 
La  fel  şi  centura  lui  era  din  aur  cu  mărgăritare.  Şi  a  primit  de  la 
împărat  multe  daruri  şi  a  plecat  cu  bucurie  la  ale  sale. 

Când  a  aflat  aceasta,  Kabades,  împăratul  perşilor,  i-a  spus  celui 
al  romanilor:  „Fiind  prietenie  şi  pace  între  noi,  tu  faci  cele  ale  duş¬ 
manilor  şi  i-ai  luat  pe  cei  care  erau  de  veacuri  sub  autoritatea 
perşilor”. 

Iar  împăratul  [Iustin]  i-a  răspuns  acestuia:  „Noi  nu  am  luat  şi 
nici  nu  am  îndemnat  pe  vreunul  dintre  cei  care  sunt  supuşi  împă¬ 
răţiei  tale.  Ci,  venind  Tzathios  la  palatul  nostru,  s-a  rugat,  căzând 
înaintea  noastră,  să  îl  izbăvim  de  credinţa  cea  detestabilă  şi  păgână, 
de  jertfele  cele  lipsite  de  evlavie  şi  de  înşelăciunea  demonilor  şi  să 


270  Kuropalates  (din  latinescul  cura  palatii)  desemna  iniţial  persoana  care  se  ocupa  de 
construirea  unui  palat.  Ulterior  devine  un  titlu  onorific  conferit  demnitarilor;  v.  L. 
Brehier,  Les  institutions  de  V  Empire  Byzantin,  p.  86. 

271  în  text:  ta(3Xlv.  S-ar  putea  traduce  şi  „margine”. 

272  în  text:  pouata.  De  remarcat  încălţările  roşii,  semnul  autorităţii  imperiale  bizantine, 
şi  titlul  de  „împărat  al  lăzilor”. 


Cronografia 


185 


vină  la  Dumnezeu,  Creatorul  tuturor,  şi  să  se  facă  creştin.  Pe  acesta, 
botezându-1  noi,  l-am  trimis  în  ţara  lui”.  De  atunci  deci  s-a  iscat 
duşmănie  între  romani  şi  perşi. 

în  acest  an  au  fost  săvârşite  de  către  homeriţi273  [lucrurile]  cele 
împotriva  Sfântului  Arethas  şi  a  celor  din  oraşul  Negra;  a  avut  loc  şi 
războiul  lui  Elesbaas,  împăratul  etiopienilor,  cu  homeriţii,  [încheiat 
cu]  victoria  acestuia. 

Episcopul  Romei  Ioan:  3  ani. 

6.29.1.4.13.4.2. 

în  acest  an,  Teodoric,  care  cugeta  ca  arienii,  stăpânind  Roma,  1- 
a  forţat  pe  papa  Ioan  să  meargă  în  Bizanţ  la  împăratul  Iustin  şi  să 
mijlocească  pentru  arieni,  ca  aceştia  să  nu  fie  siliţi  să  îşi  părăsească 
rătăcirea  lor.  Căci  Teodoric  a  ameninţat  că  le  face  aceasta  şi  orto¬ 
docşilor  din  Italia.  Ioan,  venind  în  Bizanţ  şi  fiind  îndemnat  de  către 
patriarhul  Epifanie  [să  se  aşeze],  nu  a  acceptat  până  când  [epis¬ 
copul]  Romei  nu  s-a  aşezat  înaintea  lui  Epifanie.  Iar  Ioan  s-a  împăr¬ 
tăşit  cu  toţi  episcopii,  dar  cu  Timotei  al  Alexandriei  nu  s-a  împărtăşit. 

împăratul  perşilor,  Kuades,  fiul  lui  Perozes,  a  ucis  într-o  singură 
zi  mai  multe  miriade  de  maniheeni,  alături  de  episcopul  lor, 
Indazaros,  şi  de  perşii  care  erau  senatori  şi  aveau  aceeaşi  credinţă. 
Căci  maniheenii,  educându-1  şi  făcându-1  să  cugete  la  fel  ca  ei  pe  de¬ 
al  treilea  fiu  al  său,  cel  numit  Phthasuarsan,  -  pe  care  i  l-a  născut  lui 
Sambike,  fiica  sa  -,  i-au  făgăduit  acestuia:  „Tatăl  tău  a  îmbătrânit  şi, 
dacă  se  întâmplă  să  moară,  arhimagii  îl  vor  face  împărat  pe  unul 
dintre  fraţii  tăi,  pentru  a  se  păstra  credinţa  lor.  Iar  noi  putem,  prin 
rugăciunile  noastre,  să  îl  convingem  pe  tatăl  tău  să  renunţe  la  îm¬ 
părăţie  şi  să  te  numească  pe  tine,  ca  să  faci  să  domine  pretutindeni 
credinţa  maniheenilor”.  Iar  el  a  promis  să  facă  aceasta  dacă  va 
deveni  împărat. 

Când  a  aflat  acestea,  Kuades  a  poruncit  să  se  facă  sfat274  pentru 
ca,  după  cum  spunea,  să  îl  numească  împărat  pe  fiul  său  Phtha¬ 
suarsan,  poruncind  ca  la  sfat  să  fie  prezenţi  şi  toţi  maniheenii, 
împreună  cu  episcopul  lor,  cu  femeile  şi  copiii.  La  fel  [a  poruncit  să 
fie  prezenţi]  şi  arhimagul  Glonazes,  magii  şi  Boazanes,  episcopul 


273  Homeriţii  se  aflau  în  Yemenul  actual. 

274  în  text:  Koppevxov,  termen  provenit  din  latinescul  conventum.  Pentru  acest  termen, 
v.  H.  MlHĂESCU,  La  Românite p.  36. 

creştinilor,  pe  care  Kuades  îl  iubea  ca  fiind  un  medic  foarte  bun. 
După  ce  i-a  chemat  pe  maniheeni,  a  spus:  „Mă  bucur  de  credinţa 
voastră  şi  vreau  să  îi  dau  împărăţia,  cât  încă  trăiesc,  fiului  meu 
Phthasuarsan,  care  cugetă  asemenea  vouă.  Ci  staţi  la  o  parte  pentru 
a-1  primi  pe  el!”  Iar  ei,  prinzând  curaj,  s-au  dat  la  o  parte  cu  toţii,  cu 
îndrăzneală.  Permiţând  Kuades  trupelor  sale  să  intre,  i-au  tăiat  pe 
toţi  cu  săbiile,  împreună  cu  episcopul  lor,  în  faţa  arhimagului  şi  a 
episcopului  creştinilor. 

Apoi  a  trimis  porunci  în  tot  pământul  stăpânit  de  el  ca  cel  care 
este  găsit  ca  manihean  să  fie  ucis  şi  ars  în  foc,  averile  [maniheenilor] 
să  intre  în  tezaurele  imperiale,  iar  cărţile  lor  să  fie  arse. 

Evlaviosul  împărat  Iustin,  conducând  împărăţia  cu  toată  vred¬ 
nicia  şi  bărbăţia,  a  trimis  porunci  în  toate  oraşele  să  fie  pedepsiţi 
toţi  cei  care  făceau  dezordini  şi  ucideri  şi  a  împăcat  facţiunile  po¬ 
porului  din  Constantinopol,  insuflând  multă  teamă.  A  încoronat-o  şi 
pe  soţia  sa,  Teodora275,  imediat  ce  a  devenit  împărat.  Pe  patrikios-u\ 
Hypatios,  al  lui  Sekundinos,  l-a  făcut  stratilat  al  Răsăritului,  pentru 
a  păzi  părţile  răsăritene  de  perşi  şi  de  incursiunile  saracinilor.  Şi  a 
făcut  el  mare  prigoană  împotriva  maniheenilor  şi  i-a  pedepsit  pe 
mulţi. 

Anii  lumii  6017.  De  la  dumnezeiasca  întrupare:  517  ani. 

împăratul  romanilor  Iustin,  ani  9.7.  împăratul  perşilor  Kabades, 
ani  30.30.  Episcopul  Romei  Ioan,  ani  3.2.  Episcopul  Constanti- 
nopolului  Epifanie,  ani  16.5.  Episcopul  Ierusalimului  Ilie,  ani  23.14. 
Episcopul  Alexandriei  Timotei,  ani  17.5.  Episcopul  Antiohiei  Eufra- 
sie,  ani  5.3. 

în  acest  an,  Anazarbos,  metropola  celei  de-a  doua  Cilicii,  a  fost 
lovită  de  un  cutremur  îngrozitor,  pe  când  Caliopie,  fiul  lui  Irineu, 
era  căpetenie  a  acesteia.  Şi  a  căzut  întregul  oraş.  Pe  acesta  l-a 
reconstruit  Iustin  şi  l-a  numit  Iustinopolis.  în  acelaşi  an,  Edesa,  un 
oraş  mare  şi  renumit,  metropola  provinciei  Osroene,  a  fost  inundată 
de  revărsarea  apelor.  Căci  râul  Skirtos,  care  trece  prin  mijlocul  ei,  îi 
oferă  bogăţie  şi  desfătare.  Iar  pe  atunci,  inundând  ca  o  mare,  a  luat 
cu  el  casele,  împreună  cu  cei  care  le  locuiau,  şi  le-a  scufundat.  Cei 


275  Teodora  era  soţia  lui  lustinian,  care  a  fost  încoronată  când  acesta  a  devenit  împărat. 

care  au  scăpat  spuneau  că  acest  râu  a  distrus  oraşul  şi  altădată,  dar 
nu  astfel.  După  ce  s-au  oprit  apele,  s-a  găsit  o  placă  de  piatră  pe 
malul  râului,  scrisă  cu  litere  hieroglifice  astfel:  „Râul  Skirtos  îi  va 
zdruncina  cu  zdruncinări  rele  pe  cei  din  oraş”2?6.  împăratul  Iustin 
le-a  oferit  multe  ambelor  oraşe  pentru  a  fi  refăcute. 

în  acelaşi  an  a  apărut  o  femeie  deosebit  de  mare  din  Cilicia,  care 
depăşea  ca  statură  orice  om  în  toată  firea  cu  un  cot  şi  [era]  foarte 
lată.  Cutreierând  prin  oraşe,  primea  în  fiecare  prăvălie  câte  un 
phollis. 

împăratul  perşilor  Chosroes:  48  ani. 

8.1.3.6.15.6.4. 

în  acest  an,  în  luna  octombrie  a  celui  de-al  IV-lea  indiction, 
s-au  abătut  asupra  oraşului  Antiohia  începuturile  mâniei  divine, 
care  au  prevestit  pedeapsa  divină  care  va  veni.  Căci  s-a  aprins  foc  de 
la  Martyrionul  Sfântului  Ştefan  şi  a  ajuns  până  la  pretoriul  strati- 
latului.  Acesta  a  fost  începutul  durerilor.  Şi  au  avut  loc  incendii 
timp  de  şase  luni,  au  ars  multe  case  şi  a  murit  mult  popor.  Nimeni 
nu  a  putut  să  afle  de  unde  se  aprindea  focul,  căci  ieşea  de  pe  ţiglele 
clădirilor  cu  cinci  etaje.  La  rugămintea  patriarhului  Eufrasie,  împă¬ 
ratul  a  dăruit  oraşului  două  kentenaria  de  aur. 

în  a  douăzecea  zi  a  lunii  mai  a  aceluiaşi  al  IV-lea  indiction,  la 
ora  7,  fiind  consul  la  Roma  Olybrios,  Antiohia  cea  mare  din  Siria  a 
fost  lovită  de  cutremur,  fiind  un  dezastru  inexplicabil.  Căci  în  aşa 
măsură  s-a  abătut  mânia  lui  Dumnezeu  asupra  Antiohiei,  încât  a 
căzut  aproape  întreg  oraşul  şi  s-a  transformat  în  mormânt  al  celor 
care  îl  locuiau.  Iar  pe  unii  dintre  cei  care  fuseseră  îngropaţi  şi  încă 
mai  trăiau  sub  pământ  i-a  ars  focul  ieşit  din  pământ;  şi  alt  foc  ca 
[nişte]  scântei  cobora  din  aer  şi  îl  ardea  ca  un  fulger  pe  cel  pe  care  îl 
întâlnea.  Atunci  pământul  s-a  mişcat  timp  de  un  an. 

Anii  lumii  6019.  De  la  dumnezeiasca  întrupare:  519  ani. 

împăratul  romanilor  Iustin  ani,  9.9.  împăratul  perşilor  Chos¬ 
roes,  ani  48.2.  Episcopul  Romei  Felix,  ani  4.1.  Episcopul  Constanti- 
nopolului  Epifanie,  ani  16.7.  Episcopul  Ierusalimului  Ilie,  ani  23.16. 


276  în  text:  Iiciprcx;  rcotapoj;  cnaprnaei  KaKa  cnaprripara  rroXiTau;. 

Episcopul  Alexandriei  Timotei,  ani  17.7.  Episcopul  Antiohiei  Eu- 
frasie,  ani  5.5. 

în  acest  an,  continuând  cutremurul,  Eufrasie,  episcopul  Antio¬ 
hiei,  a  fost  îngropat  de  cutremur  şi  a  murit;  au  căzut  toate  casele  şi 
bisericile  şi  a  dispărut  frumuseţea  oraşului.  Nu  a  mai  fost  un  aşa 
cutremur  în  alt  oraş  în  toate  neamurile. 

Preaevlaviosului  împărat  Iustin,  când  a  aflat,  i  s-a  îndurerat 
mult  sufletul,  încât  şi-a  scos  diadema  de  pe  cap  şi  purpura  şi  a  ţinut 
doliu  în  sac  multe  zile,  iar  la  sărbătoare,  venind  la  biserică,  nu  a 
acceptat  să  poarte  coroana  sau  hlamida.  Ci  a  venit  aşa,  modest,  pur¬ 
tând  o  mantie  purpurie  şi  plângând  în  faţa  întregului  senat.  Şi  toţi 
plângeau  împreună  cu  el,  purtând  haine  de  doliu. 

împăratul  l-a  trimis  îndată  pe  corniţele  Karinos,  dându-i  cinci 
kentenaria  pentru  săpături,  în  caz  că  va  putea  cumva  să  îi  salveze  pe 
unii  şi  să  păzească  de  tâlhari  şi  jefuitori  lucrurile  îngropate.  I-a 
trimis  apoi  pe  patrikios-u\  Phokas  al  lui  Krateros  şi  pe  patrikios-u\ 
Asterios,  dintre  eparhi,  bărbaţi  înţelepţi,  dându-le  acestora  bani 
foarte  mulţi  pentru  reconstrucţia  oraşului. 

în  prima  zi  a  lunii  aprilie  din  al  V-lea  indiction,  la  sărbătoarea 
Paştilor,  îmbolnăvindu-se  împăratul  Iustin,  l-a  făcut  împărat,  fiind 
încă  în  viaţă,  pe  Iustinian,  nepotul  său,  şi  l-a  încoronat.  Şi  a  domnit 
împreună  cu  el  4  luni.  Iar  în  luna  august  din  acelaşi  al  V-lea  indic¬ 
tion,  preaevlaviosul  Iustin  s-a  săvârşit,  lăsându-1  împărat  pe  Iustinian. 

Murind  Eufrasie,  episcopul  Antiohiei,  a  fost  hirotonit  în  locul 
său  Efrem  Amidenos,  care  era  comite  al  Răsăritului  în  anul  acela  şi 
care  a  dat  dovadă  de  zel  divin  împotriva  celor  care  se  separaseră. 

Anii  lumii  6020.  De  la  dumnezeiasca  întrupare  ani  520. 

împăratul  romanilor  Iustinian,  ani  38.1.  împăratul  perşilor 
Chosroes,  ani  48.3.  Episcopul  Romei  Felix,  ani  4.2.  Episcopul 
Constantinopolului  Epifanie,  ani  16.8.  Episcopul  Ierusalimului  Ilie, 
ani  23.17.  Episcopul  Alexandriei  Timotei,  ani  17.8.  Episcopul  Antio¬ 
hiei  Efrem,  ani  18.1. 

în  acest  an,  Iustinian  cel  Mare,  stăpânind  singur  împărăţia,  l-a 
făcut  comite  al  Răsăritului  pe  Patrikios  Armeanul,  căruia  i-a  dat 
bani  cu  porunca  de  a  merge  să  refacă  un  oraş  numit  Palmyra,  din 

Fenicia  Libaneză,  la  hotarul  cel  mai  de  dinăuntru,  poruncind  ca  în 
ea  să  stea  ducele  [...]277  şi  Locurile  Sfinte. 

în  ziua  întâi  a  lunii  ianuarie  a  aceluiaşi  indiction,  împăratul  a 
dat  daruri  consulare  şi  atâţia  bani,  câţi  nu  a  dat  niciun  alt  împărat 
când  a  fost  consul. 

în  acelaşi  an,  împăratul  perşilor  s-a  luptat  cu  lazul  Tzathios 
pentru  că  trecuse  de  partea  romanilor.  Deci  împăratul  Iustinian  i-a 
trimis  acestuia  în  ajutor  armată  şi  trei  stratilaţi  -  pe  Belisarios, 
Kerykos  şi  Irineu.  Luptându-se  aceştia,  au  fost  învinşi.  împăratul  s-a 
mâniat  pe  stratilaţi,  deoarece,  invidiindu-se  unul  pe  altul,  au  cedat 
victoria,  şi  l-a  trimis  ca  succesor  al  acestora  pe  Petru,  notarul  său. 
Luptându-se  alături  de  lăzi  cu  perşii,  au  învins  şi  i-au  ucis  pe  mulţi 
dintre  perşi. 

în  acelaşi  an,  împăratul  elurilor278,  pe  nume  Gretes,  a  trecut  de 
partea  romanilor;  a  venit  în  Constantinopol  împreună  cu  poporul 
său  şi  i-a  cerut  [îngăduinţa]  împăratului  să  se  facă  creştin.  Bote- 
zându-se  în  ziua  Teofaniei,  împăratul  l-a  primit  după  botez.  Şi  s-au 
botezat  cu  el  senatorii  lui  şi  douăsprezece  dintre  rudele  lui.  Apoi  a 
plecat  la  ale  sale  cu  bucurie,  împrietenindu-se  cu  împăratul  şi  făgă¬ 
duind  că  se  va  alia  cu  el  în  orice  va  dori. 

împăratul  l-a  numit  stratilat  al  Armeniei  pe  Tzitas,  un  bărbat 
războinic  şi  foarte  capabil.  Căci  Armenia  nu  avea  stratilat,  ci  duci  şi 
comiţi.  A  înrolat  sub  comanda  lui  mulţime  de  armeni,  ca  unii  care 
cunoşteau  părţile  Armeniei,  şi  i-a  dat  acestuia  şi  din  armata  Răsă¬ 
ritului  patru  numeri .  S-a  făcut  [astfel]  mare  pază  şi  ajutor  pentru 
romani.  Şi  i-a  dat  acestuia  ca  soţie  pe  sora  augustei  Teodora,  pe 
nume  Kometo. 

în  acelaşi  an  a  trecut  de  partea  romanilor  o  femeie  barbară, 
dintre  hunii  numiţi  saberi,  pe  nume  Boarex279,  văduvă,  având  cu  ea 
100000  de  huni,  care  a  luat  conducerea  peste  părţile  hunilor  după 
pierderea  propriului  său  soţ,  Balach. 

Această  Boarex  i-a  prins  pe  doi  regi  ai  unui  alt  neam  de  huni, 
mai  dinlăuntru,  pe  nume  Styrax  şi  Glones,  pe  care  Kuades,  împăra¬ 
tul  perşilor,  i-a  îndemnat  să  se  alieze  cu  el  împotriva  romanilor,  pe 


277  Editorii  anteriori  au  sugerat  că  textul  lipsă  ar  fi  „să  apere  teritoriile  romane”;  v.  The 
Chronicle,  p.  268. 

278  Herulilor. 

279  După  o  altă  opinie,  numele  acesteia  era  B6a,  urmat  de  titlul  de  pfj£  („rege”);  v.  The 
Chronicle,  p.  268. 

când  treceau  prin  ţara  ei  spre  ţinuturile  persane  cu  20000  [de 
oameni] .  Pe  aceştia  i-a  măcelărit,  iar  pe  unul  din  regii  lor,  cel  numit 
Styrax,  prinzându-1,  l-a  trimis  legat  împăratului  la  Constantinopol, 
iar  pe  Glones  l-a  ucis  în  război.  Ea  a  devenit  aliat  [al  romanilor]  şi  a 
menţinut  pacea  cu  împăratul  Iustinian. 

în  acelaşi  an,  un  rege  al  hunilor  pe  nume  Gordas,  care  se  afla  în 
apropierea  Bosforului,  a  trecut  de  partea  împăratului,  a  devenit 
creştin  şi  a  fost  luminat.  A  fost  primit  de  împărat,  care  i-a  oferit 
multe  daruri  şi  l-a  trimis  în  ţara  lui  să  păzească  statul  roman280  şi 
oraşul  Bosforului.  El  a  fost  numit  „tribut  de  boi”  de  la  faptul  că 
plătea  romanilor  anual  boi  în  loc  de  bani.  Acolo  a  stat  şi  un  numerus 
de  soldaţi  romani  şi  un  tribun  care  să  păzească  oraşul  de  huni  şi  să 
ceară  taxele  în  boi.  în  acest  oraş  se  făceau  multe  schimburi  între 
romani  şi  huni. 

Regele  hunilor  care  devenise  creştin,  mergând  în  ţara  sa,  l-a  în¬ 
tâlnit  pe  fratele  său  şi  i-a  povestit  dragostea  şi  generozitatea  împă¬ 
ratului  şi  faptul  că  s-a  făcut  creştin.  Luând  statuile  pe  care  le 
venerau  hunii,  le-a  topit,  căci  erau  din  argint  şi  din  electron282, 
înfuriindu-se  hunii,  s-au  înţeles  cu  fratele  lui  şi  s-au  dus  şi  l-au  ucis. 
Apoi  l-au  făcut  rege  pe  fratele  lui,  Muageris.  Deoarece  le  era  teamă 
ca  romanii  să  nu  îl  caute  pe  acesta,  au  venit  pe  neaşteptate  în  oraşul 
Bosforului  şi  l-au  ucis  pe  tribunul  Dalmatios,  precum  şi  pe  soldaţi. 
Când  a  auzind  aceasta,  împăratul  l-a  trimis  pe  Ioan,  cel  dintre 
consuli,  nepotul  lui  Ioan  Scitul  şi  fiul  patrikios-u\ui  Rufin,  cu  mult 
ajutor  scitic,  care  a  pornit  cu  armata  împotriva  lor,  împreună  şi  cu 
Godilos,  pe  uscat,  de  la  Odyssopolis,  şi  cu  generalul  Badurios.  Hu¬ 
nii,  aflând,  au  fugit  şi  s-au  făcut  nevăzuţi.  Şi  s-a  făcut  pace  în  Bosfor, 
iar  [oraşul]  a  fost  stăpânit  de  romani  fără  teamă. 

împăratul  Iustinian  a  luat  toate  bisericile  ereticilor  şi  le-a  dat 
ortodocşilor,  cu  excepţia  [celor]  ale  arienilor  hexakioniţi283. 


280  în  text:  ra  ’PoopaÎKti. 

281  în  text:  Bocov  tropot;. 

282  Aliaj  de  aur  şi  argint,  având  cel  puţin  a  cincea  parte  argint;  v.  PLINIVS,  Naturalis 
Historia.  Enciclopedia  cunoştinţelor  din  Antichitate,  voi.  VI:  Mineralogie  şi  istoria  artei, 
ediţie  îngrijită,  prefaţă,  note  şi  indice  de  Ioana  Costa,  Ed.  Polirom,  Iaşi,  2005,  pp.  44-45. 

283  Epitet  acordat  arienilor  în  timpul  domniei  lui  Teodosie  cel  Mare,  fiindcă  obişnuiau 
să-şi  ţină  adunările  religioase  la  Hexakionion,  ca  unii  cărora  nu  le  era  permis  să  aibă 
biserici  în  interiorul  zidurilor  Constantinopolului;  v.  R.  Janin,  Constantinople  byzan- 
tine...,  p.  327. 

[De  asemenea],  a  emis  un  decret  în  legătură  cu  episcopii,  ico- 
nomii,  cei  care  îngrijeau  de  orfani  şi  xenodochoi,  ca  [aceştia]  să  nu 
lase  moştenire  decât  cele  pe  care  le  aveau  ca  avere  înainte  de  a 
deveni  [ceea  ce  erau],  şi  de  acestea  să  dispună  prin  testament.  Iar 
din  momentul  în  care  au  fost  avansaţi,  să  nu  aibă  permisiunea  de  a 
face  testament,  ci  toate  ale  lor  să  le  moştenească  casa  de  binefacere. 

Acelaşi  împărat  a  terminat  şi  baia  publică  de  la  Dagisteus,  pe 
care  începuse  să  o  construiască  împăratul  Anastasie,  iar  în  mijlocul 
curţii  bazilicii  lui  Illos  a  făcut  un  mare  rezervor  de  apă284. 


Anii  lumii  6021.  De  la  dumnezeiasca  întrupare:  521  ani. 

împăratul  romanilor  Iustinian,  ani  38.2.  împăratul  perşilor 
Chosroes,  ani  48.4.  Episcopul  Romei  Felix,  ani  4.3.  Episcopul 
Constantinopolului  Epifanie,  ani  16.9.  Episcopul  Ierusalimului  Ilie, 
ani  23.18.  Episcopul  Alexandriei  Timotei,  ani  17.9.  Episcopul  Antio- 
hiei  Efrem,  ani  18.2. 

în  acest  an  au  fost  caterisiţi  Isaia,  episcopul  Rodosului,  şi  Ale¬ 
xandru,  episcopul  Diospolisului  din  Tracia,  fiind  găsiţi  ca  pederaşti. 
Şi  au  fost  pedepsiţi  groaznic  de  către  împărat,  tăindu-li-se  părţile 
ruşinoase  şi  fiind  purtaţi  [prin  oraş]  în  timp  ce  crainicul  striga: 
„Fiind  episcopi,  nu  aduceţi  ocară  cinstitului  veşmânt!"  împăratul  a 
dat  legi  straşnice  împotriva  celor  care  făceau  desffânare  şi  mulţi  au 
fost  pedepsiţi,  producându-se  multă  teamă,  dar  şi  siguranţă. 

Evlaviosul  împărat  a  înnoit  toate  vechile  legi,  făcând  o  singură 
carte  şi  numind-o  pe  aceasta  Dispoziţiile  cele  noi 28s.  în  acestea,  nu  se 
permite  unui  nobil  ca  în  locurile  pe  care  le  conduce  să  îşi  cumpere 
proprietate,  să  îşi  construiască  casă  sau  să  moştenească  pe  o  altă 
persoană  decât  dacă  îi  este  rudă. 

în  acelaşi  an,  în  cea  de-a  douăzeci  şi  noua  zi  a  lunii  noiembrie, 
la  ceasul  al  treilea,  într-o  zi  de  miercuri,  indictionul  al  Vll-lea,  a  fost 


284  Rezervor  se  păstrează  şi  astăzi,  purtând  numele  de  Yerebatan  Sarayi;  v.  The 
Chronicle,  p.  269. 

285  împăratul  Iustinian  a  iniţiat  o  amplă  acţiune  de  codificare  a  dreptului  roman,  din 
care  a  rezultat  Corpus  Iuris  Civilis;  v.  The  Oxford  Dictionary  ofByzantium,  voi.  1,  p.  474. 
De  asemenea,  a  emis  o  serie  de  noi  legi,  multe  în  limba  greacă,  numite  Neocpai 
( Novellae ),  care  au  devenit  o  parte  a  acestui  corpus  legislativ;  v.  The  Oxford  Dictionary 
ofByzantium,  voi.  3,  pp.  1497-1498. 

lovită  din  nou  de  cutremur  Antiohia  cea  Mare,  la  doi  ani  după  prima 
ei  pătimire.  Şi  a  avut  loc  un  seism  puternic  timp  de  o  oră  şi  s-a  făcut 
un  scrâşnet  îngrozitor  din  cer.  Au  căzut  toate  construcţiile  la 
pământ  şi  zidurile,  iar  unele  din  clădirile  vechi  care  nu  căzuseră  la 
primul  cutremur  s-au  dărâmat  acum.  Toată  înfrumuseţarea  care  se 
făcuse  în  oraş  din  generozitatea  împăratului  şi  ceea  ce  cetăţenii 
construiseră  pe  cheltuiala  lor,  toate  s-au  dărâmat.  Aflând  aceasta, 
oraşele  din  apropiere,  îndoliate,  făceau  slujbe.  Au  murit  în  această 
surpare  4870  [de  oameni],  iar  cei  care  au  scăpat  au  fugit  în  celelalte 
oraşe  şi  locuiau  în  colibe  pe  munţi.  Atunci  a  venit  o  iarnă  mare  şi 
foarte  grea,  iar  cei  care  rămăseseră  făceau  litanii  desculţi,  plângând 
şi  aruncându-se  cu  faţa  în  jos,  în  zăpadă,  şi  strigau:  „Doamne, 
miluieşte!” 

împăratul  şi  augusta  au  dăruit  iarăşi  mulţi  bani  pentru  înnoirea 
şi  reconstrucţia  oraşului  antiohienilor.  Şi  i-a  schimbat  numele  în 
Teopolis286. 

La  21  martie  a  celui  de-al  Vll-lea  indiction,  regişorul  saracinilor 
Alamundaros  Zekikes  s-a  năpustit  şi  a  prădat  cea  dintâi  Sirie  până  la 
hotarele  Antiohiei,  la  aşa-numitul  Litargon  şi  la  proprietăţile  Ska- 
phathienilor.  I-a  ucis  pe  mulţi  şi  a  ars  părţile  din  afară  ale  Calce- 
donului,  proprietatea  Sirmium  şi  ţinutul  Kynegia.  Exarhii  romanilor, 
când  au  aflat,  au  ieşit  împotriva  acestuia,  dar  saracinii,  împreună  cu 
perşii,  luând  prada  şi  prizonierii,  au  plecat  pe  la  hotarul  cel  de 
dinăuntru. 

în  luna  aprilie  a  aceluiaşi  al  Vll-lea  indiction2®7,  au  ajuns  în 
ajutor  armata  trimisă  de  către  împărat  şi  infanterie  din  Frigia,  a  aşa- 
numiţilor  Lykokranites.  Stratilat  al  Răsăritului  a  fost  numit  Belisa- 
rios,  care  i-a  urmat  lui  Hypatios  al  lui  Sekundinos. 

La  12  mai  a  intrat  în  Antiohia  magistros- ul  Hermoghene  Scitul, 
un  bărbat  înţelept,  fiind  trimis  ca  sol  al  împăratului  Iustinian  către 
împăratul  perşilor  pentru  pace. 

în  luna  iunie,  samaritenii  şi  iudeii  l-au  încoronat  în  Palestina  ca 
împărat  pe  un  anume  Iulian  şi,  ridicând  armele  împotriva  creştini¬ 
lor,  au  săvârşit  jafuri,  omoruri  şi  incendieri.  Pe  aceştia  Dumnezeu  i-a 
predat  în  mâinile  lui  Iustinian,  care  i-a  ucis  pe  toţi  şi  l-a  decapitat  pe 
tiranul  Iulian. 


286 

Oraşul  lui  Dumnezeu. 

287  De  remarcat  folosirea  în  text  a  termenului  grecesc:  âmv£|ir|ciu;.  Acest  termen  este 
folosit  doar  în  mod  excepţional  în  Cronografie. 

Chosroes,  împăratul  perşilor,  l-a  primit  pe  magistros- ul  Hermo- 
ghene,  care  aducea  daruri  şi  avea  solie  de  pace,  în  luna  iunie  a 
aceluiaşi  al  VlI-lea  indiction.  Luând  darurile,  nu  a  acceptat  să  facă 
pace,  deoarece  a  fost  convins  de  nişte  samariteni  care  se  refugiaseră 
la  el  şi  care  îi  promiseseră  că  îi  vor  preda  ţara  lor,  Palestina  întreagă, 
având  ca  aliaţi  şi  iudei  şi  samariteni  [în  număr  de]  50000.  Deoarece 
a  avut  încredere  în  aceştia,  Chosroes  nu  a  vrut  pacea,  dorind  cu  aju¬ 
torul  acestora  să  obţină  Ierusalimul,  care  avea  nenumărate  kente- 
naria  de  aur  şi  multe  pietre  [preţioase] . 

Pretextul  a  fost  în  legătură  cu  minele  de  aur  din  munţii  Arme¬ 
niei,  care  înainte  dădeau  taxe  la  fiecare  talant  romanilor  şi  perşilor, 
iar  acum  dădeau  taxe  numai  romanilor.  Invocând  şi  alte  câteva 
capitole,  i-a  scris  împăratului. 

Aflându-se  ceea  ce  făcuseră  samaritenii,  la  întoarcerea  lor  de  la 
perşi  au  fost  reţinuţi  la  Ammadios.  [Şi  aceşti]  samariteni  erau  cinci 
persoane  din  cele  de  vază  din  rândurile  lor.  Au  fost  predaţi  strati- 
latului  Belisarios  şi,  fiind  cercetaţi,  au  mărturisit  totul. 

în  acelaşi  an,  ducele  Palestinei  a  intrat  în  conflict  cu  căpetenia 
saracinilor  de  sub  stăpânirea  romanilor.  Şi,  înfricoşată,  căpetenia  s-a 
dus  la  hotarul  cel  de  dinăuntru.  Alamundaros,  când  a  aflat,  arun- 
cându-se  asupra  [lui],  l-a  prins  şi  l-a  ucis.  Şi,  luându-i  soţiile  şi 
copiii,  s-a  întors.  Ducii  Feniciei,  Arabiei  şi  Mesopotamiei  şi  căpete¬ 
nia  neamului  [saracinilor],  auzind,  s-au  luat  după  el,  dar  Alamun¬ 
daros  a  fugit  în  părţile  Indiei,  în  care  nu  a  intrat  niciodată  nimeni 
dintre  romani.  Au  capturat  corturile  şi  au  adus  mulţi  prizonieri 
saracini,  bărbaţi,  femei  şi  copii,  şi  câţi  prizonieri  romani  au  găsit, 
cămile,  oi,  boi,  multă  mătase  şi  veşminte.  Au  ars  şi  patru  cetăţi 
persane  şi  s-au  întors  cu  o  mare  biruinţă. 

Anii  lumii  6022.  De  la  dumnezeiasca  întrupare:  522  ani. 

împăratul  romanilor  Iustinian,  ani  38.3.  împăratul  perşilor 
Chosroes,  ani  48.5.  Episcopul  Romei  Felix,  ani  4.4.  Episcopul 
Constantinopolului  Epifanie,  ani  16.10.  Episcopul  Ierusalimului  Ilie, 
ani  23.19.  Episcopul  Alexandriei  Timotei,  ani  17.10.  Episcopul  Antio- 
hiei  Efrem,  ani  18.3. 

In  acest  an,  al  celui  de-al  VlII-lea  indiction288,  împăratul  Ius- 
tinian  a  făcut  o  mare  prigoană  împotriva  elinilor289  şi  a  tuturor  ere¬ 
ziilor  şi  le-a  confiscat  acestora  averile.  A  fost  acuzat  Macedonie,  cel 
dintre  rhepherendarioi290 ,  şi  Asclepiodotos,  cel  dintre  eparhi,  care, 
înfricoşându-se,  s-a  otrăvit  şi  a  murit.  Pegasios  Heliupolitul  şi  copiii 
lui  au  fost  cercetaţi  în  public291.  Au  fost  arestaţi  şi  patrikios-u\  Pho- 
kas  al  lui  Krateros,  chestorul  Toma  şi  alţii.  Şi  s-a  făcut  mare  teamă. 

împăratul  a  decretat  ca  cei  care  erau  păgâni  şi  ereticii  să  nu  aibă 
funcţii  politice,  ci  numai  creştinii  ortodocşi,  dându-le  acelora  şi  un 
răgaz  de  trei  luni  pentru  a  se  converti. 

Iar  în  luna  martie  a  aceluiaşi  al  VlII-lea  indiction,  în  Antiohia, 
magistros-u\  Hermoghene,  care  fusese  consul,  şi  patrikios-u\  Rufin, 
care  fusese  stratilat,  mergând  ca  soli  în  părţile  persane  şi  ajungând 
la  Daras,  i-au  vestit  împăratului  perşilor  să  îi  primească.  Stând  ei  la 
Daras  împreună  cu  Belisarios,  stratilatul  Răsăritului,  şi  cu  ceilalţi 
exarhi  romani,  şi-au  făcut  tabăra  la  mică  distanţă  în  faţa  oraşului. 
Aflând  Meram,  cel  dintâi  dintre  generalii  perşi,  împreună  cu  fiul 
împăratului  şi  cu  ceilalţi  generali  ai  Persiei,  adunându-se  la  Nitzi- 
bios  cu  multă  armată  persană,  în  luna  iunie  a  celui  de-al  VlII-lea 
indiction,  i-au  atacat  pe  aceştia,  împărţindu-şi  armata  lor  în  trei 
grupuri. 

Când  au  aflat  aceasta,  generalii  romanilor,  împreună  cu  magis- 
tros- ul,  având  o  bună  strategie,  s-au  năpustit  asupra  perşilor  şi  a 
avut  loc  o  luptă  mare  şi  o  încleştare  grozavă.  Romanii  i-au  tăiat  pe 
perşi  şi  i-au  nimicit,  luându-le  şi  steagul.  Iar  Meram  şi  fiul  împăra¬ 
tului  perşilor  şi  puţini  dintre  cei  care  au  scăpat  s-au  refugiat  la 
Nitzibios.  Astfel  romanii  au  obţinut  o  mare  victorie. 

împăratul  perşilor,  când  a  aflat,  a  îngăduit  să  vină  la  el  doar  pa- 
trikios-u\  Rufin,  alături  de  corniţele  Alexandru.  [Rufin]  s-a  dus  la  el 
în  luna  august,  au  discutat  mult,  au  redactat  tratate  de  pace  şi  s-au 
întors  în  linişte. 


288  Şi  în  acest  caz  este  folosit  termenul  grecesc  £7uv£pTjai<;. 

189  Despre  politica  lui  Iustinian  faţă  de  păgâni,  v.  şi  PROCOPIUS  DIN  Cezareea,  Istoria 
secretă,  ediţie  şi  traducere  de  H.  Mihăescu,  Ed.  Academiei  Române,  Bucureşti,  1972,  pp. 
104-105. 

190  Secretari  imperiali,  folosiţi  ca  mesageri  în  situaţii  speciale;  v  R.  GUILLAND, 
Recherches  sur  Ies  institutions  byzantines,  voi.  II,  pp.  92-94;  The  Oxford  Dictionary  of 
Byzantium,  voi.  3,  p.  1778.  în  plan  bisericesc,  aceştia  desemnau  clericii  care  asigurau 
legătura  dintre  patriarh  şi  curtea  imperială. 

291  în  text:  ev  TtpooScp. 

Episcopul  Romei  Bonifacius:  2  ani. 

4.6.1.11.20.11.4. 

în  acest  an,  în  luna  septembrie,  indictionul  al  IX-lea,  s-a  arătat  o 
stea  mare  şi  îngrozitoare,  cu  coadă,  în  partea  de  apus,  care  îşi  tri¬ 
mitea  străfulgerând  razele  în  sus,  pe  care  o  numeau  Lampadia292.  Şi 
a  stat  [pe  cer]  timp  de  20  de  zile,  strălucind.  Au  avut  loc  revolte 
populare293  şi  omoruri. 

La  sfârşitul  lunii  noiembrie,  patrikios-u\  Rufin  s-a  întors  la 
împăratul  Iustinian  din  solia  la  perşi,  după  ce  rânduise  tratate  de 
pace.  Primindu-le  pe  acestea,  împăratul  s-a  bucurat  mult  de  pace  şi 
a  fost  mulţumit  de  tratatele  convenite.  Astfel  lucrurile  au  rămas  în 
pace  pentru  ambele  [părţi]. 

5.7.2.12.21.12.5. 

în  acest  an,  care  era  al  cincilea  al  domniei  lui  Iustinian,  în  luna 
ianuarie,  indictionul  al  X-lea,  a  avut  loc  aşa-numita  răscoală  Nika 294. 
Facţiunile  poporului  l-au  încoronat  împărat  pe  Hypatios,  rudă  cu 
împăratul  Anastasie.  A  fost  arsă  o  mare  parte  a  oraşului,  biserica  cea 
mare,  [biserica]  Sfintei  Irina,  casa  pentru  străini  a  lui  Sampson295, 
Augusteonul296,  porticul  bazilicii,  şi  [Poarta  de]  Aramă297  a  palatu¬ 
lui.  A  fost  mare  spaimă  şi  au  murit  mulţi  dintre  cei  care  s-au  aflat  la 
aşa-numita  cursă  din  hipodrom  împreună  cu  Hypatios,  35000  [de 
oameni],  după  cum  se  spune. 

Răscoala  Nika  s-a  întâmplat  în  acest  fel.  Mergând  facţiunile  în 
hipodrom,  au  strigat  cei  ai  verzilor: 


292  Făclie. 

293  în  text:  Koa|iiK:cd  5r|  polonia».  Despre  semnificaţiile  termenului  5r|poKpat(a  la 
autorii  bizantini,  v.  G.I.  Brâtianu,  Studii  bizantine ...,  pp.  98-117. 

294  Termenul  Niica  are  sensul  de  „învinge”.  Răscoala  a  început  cu  unirea  celor  două 
facţiuni,  verzii  şi  albaştrii;  v.  The  Oxford  Dictionary  ofByzantium,  voi.  2,  p.  1473. 

295  Această  „casă  pentru  străini”  era  una  dintre  instituţiile  de  asistenţă  socială  celebre 
din  Constantinopol;  v.  A.I.  KDNETANTEAOE,  Buţavrivi)  (piĂavOpconlcc,  pp.  256-258. 
După  răscoală  a  fost  refăcută  de  către  Iustinian;  v.  J.  Ebersolt,  Sanctuaires  de  By- 
zance...,  p.  76. 

296  Augusteonul  se  găsea  în  partea  de  sud  a  bisericii  Sfânta  Sofia  din  Constantinopol  şi 
era  una  dintre  cele  mai  importante  pieţe  publice  din  oraş;  v.  R.  GuiLLAND,  £tudes  de 
topographie  ...,  voi.  II,  pp.  40-54. 

297  Poarta  de  Aramă  (Chalke)  era  una  dintre  intrările  în  palatul  imperial;  v.  R. 
Guilland,  £tudes  de  topographie  ...,  voi.  I,  pp.  17,  342-343. 

Acte  privitoare  la  cubicularul  şi  spatharios-u\  Kalopodios298 

Verzii:  „întru  mulţi  ani,  auguste  Iustinian,  tu  vincas2"\  Sunt  ne¬ 
dreptăţit,  singur  bunule,  nu  mai  suport,  Dumnezeu  ştie!  Mi-e  teamă 
să  numesc  ca  nu  cumva  să  îi  fie  mai  bine  şi  să  fiu  în  primejdie”. 

Mandator- ul3°°:  „Cine  este?  Nu  ştiu”. 

Verzii:  „Cel  care  mă  asupreşte,  de  trei  ori  auguste,  se  află  la 
pantofarii”. 

Mandator- ul:  „Nimeni  nu  vă  nedreptăţeşte”. 

Verzii:  „Unul  şi  numai  unul  mă  nedreptăţeşte,  Născătoare  de 
Dumnezeu,  să  nu  îşi  ridice  capul!” 

Mandator- ul:  „Cine  este  acela,  nu  ştim”. 

Verzii:  „Tu  şi  numai  tu  ştii,  de  trei  ori  auguste,  cine  mă 
asupreşte  astăzi!” 

Mandator- ul:  „Dacă  este  cineva,  nu  ştim”. 

Verzii:  „Kalopodios  spatharios- ul  mă  nedreptăţeşte,  stăpâne  al 
tuturor!” 

Mandator- ul:  „Nu  are  [nicio]  treabă  Kalopodios”. 

Verzii:  „Dacă  este  cumva  cineva,  va  avea  soarta  lui  Iuda.  Dum¬ 
nezeu  îi  va  răsplăti  grabnic  celui  care  mă  nedreptăţeşte”. 

Mandator-u\:  „Voi  nu  veniţi  aici  ca  să  priviţi,  ci  ca  să  îi  ocărâţi 
pe  conducători”. 

Verzii:  „Dacă  cineva,  oricine,  mă  nedreptăţeşte,  va  avea  soarta 
lui  Iuda”. 

Mandator-u\:  „Liniştiţi-vă,  iudeilor,  maniheilor  şi  samaritenilor!” 

Verzii:  „[Ne]  numeşti  iudei  şi  samariteni?  Născătoarea  de 
Dumnezeu  [este]  cu  [noi,  cu]  toţi”. 

Mandator-u\:  „Până  când  vă  veţi  blestema  pe  voi  înşivă?” 

Verzii:  „Dacă  cineva  nu  spune  că  stăpânul  crede  drept,  anatema 
lui,  ca  lui  Iuda!” 


298  Această  propoziţie  pare  a  fi  un  titlu  pentru  dialogul  din  hipodrom  care  urmează,  un 
indiciu  că  acesta  ar  fi  preluat  dintr-o  sursă  de  arhivă.  Dialogul  i-a  preocupat  pe 
bizantinologi  prin  particularităţile  sale.  De  asemenea,  a  fost  remarcat  caracterul  său 
metric.  Este  vorba  despre  un  dialog  public  între  împărat,  prin  intermediul  crainicului 
(mandator),  şi  facţiunile  din  hipodrom.  După  cum  s-a  remarcat,  traducerea  acestuia  nu 
este  foarte  simplă,  atât  datorită  caracterului  metric,  cât  şi  a  necunoaşterii  exacte  a 
situaţiilor  menţionate. 

299  „Tu  învingi”;  în  text  este  redat  în  limba  latină. 

300  Dialogul  în  hipodrom  nu  avea  loc,  teroretic,  între  împărat  şi  popor.  Replicile 
împăratului  erau  transmise  printr-un  mandator.  Termenul  avea  semnificaţia  de 
„mesager,  persoană  prin  care  se  transmiteau  ordine  sau  mesaje”;  v.  H.  MiHAESCU,  La 
Românită ...,  p.  402. 

Mandator- ul:  „Eu  vă  spun,  botezaţi-vă  într-Unul!” 

Iar  Verzii  au  înălţat  glasul  unii  peste  alţii  şi  strigau,  după  cum  a 
poruncit  Antlas:  „Intr-Unui  mă  botez!” 

Mandator^ ul:  „Cu  adevărat,  dacă  nu  vă  veţi  linişti,  vă  voi  tăia 
capetele”. 

Verzii:  „Fiecare  se  grăbeşte  să  deţină  putere,  ca  să  se  salveze.  Şi 
dacă  am  spus  ceva  fiind  întristaţi,  să  nu  se  supere  înălţimea  ta.  Căci 
Dumnezeu  îi  rabdă  pe  toţi.  Noi,  împărate,  având  cuvântul,  le 
spunem  acum  tuturor  pe  nume.  Noi  nu  ştim,  de  trei  ori  auguste, 
nici  unde  este  palatul,  nici  starea  statului.  O  dată  vin  în  oraş,  când 
stau  pe  măgar,  şi  nu  aş  vrea  nici  atunci301,  de  trei  ori  auguste”. 

Mandator- ul:  „Fiecare  este  liber  să  iasă  în  public  unde  vrea,  fără 
primejdie”. 

Verzii:  „Şi  cred  [că  am]  libertate,  dar  nu  îmi  este  îngăduit  să  o 
arăt.  Dacă  este  vreun  [om]  liber  şi  este  bănuit  că  aparţine  verzilor, 
este  oricum  pedepsit  pe  faţă302”. 

Mandator- ul:  „Muribunzilor,  nu  vă  este  teamă  nici  pentru 
sufletele  voastre?” 

Verzii:  „Să  fie  ridicată  această  culoare  şi  dreptatea  nu  va  mai 
exista.  încetează  uciderea  şi  lasă  să  fim  pedepsiţi!  Iată  un  izvor  care 
curge  şi,  pe  câţi  vrei,  osândeşte-i!  Cu  adevărat  firea  omenească  nu  le 
poate  îndura  pe  acestea  două3°3.  Măcar  să  nu  se  fi  născut  Sabba- 
tius3°4,  ca  să  nu  aibă  un  fiu  ucigaş.  Al  douăzeci  şi  şaselea305  omor 
este  cel  întâmplat  la  Zeugma.  Dimineaţa  a  fost  la  spectacol  şi  seara  a 
fost  măcelărit,  stăpâne  al  tuturor”. 

Albaştrii:  „Pe  ucigaşii  întregului  stadion  îi  aveţi  doar  voi”. 

Verzii:  „Când  ucizi  cu  sălbăticie,  [atunci]  şi  pleci”. 

Albaştrii:  „Iar  tu  ucizi  cu  sălbăticie  şi  te  plimbi.  Căci  pe  ucigaşii 
stadionului  numai  voi  îi  aveţi”. 


301  în  text:  piav  eic;  rrjv  ttoAiv  npoepxopai,  or'  av  ei<;  pop&bvr|v  tcaGe^opar  eiGoicj  pr|5£  tote. 

302  în  text:  Kai  Gappco  eXeuGepiac;,  Kai  epcjxxvîaai  oi)  auyXt,)P0'U|J<X1,  *ai  edv  eativ 
eAeti0epo<;,  exei  Se  npaaivoov  imoXrjipiv,  rtavrax;  eu;  <|>avEpov  KoXa^Erai. 

303  în  text:  E7T<xp0fj  t6  xpwpa  touto,  Kai  ti  Sîkt)  ou  xpnpari^Er  cxve<;  to  4>ov£UEO0ar  Kai 

a<ţ>£<;,  KoXa^op£0a.  i5e  myyri  Ppuouaa,  Kai  oaouţ  GeAek;,  KoXa^E.  âAr|0co<;  ra  8v o  rama 
oi)  (j)Ep£i  âv0pu)Tnvr|  e10ok;  ZaPParq<;  pr)  EYewriGri,  îva  pr]  ăaxev  uîev  (J>ovEa. 

304  Probabil  este  vorba  despre  tatăl  lui  Iustinian. 

305  în  text:  eucotok;  ekto<;.  Fragmentul  este  redat  diferit  în  manuscrise;  în  unele  apare: 
„în  chip  rezonabil  al  şaselea”. 

Verzii:  „Stăpâne  Iustinian,  aceştia  roagă,  şi  nimeni  nu  îi  ucide! 
Să  se  gândească  cine  vrea  la  vânzătorul  de  lemne,  cel  din  Zeugma! 
Cine  l-a  ucis,  împărate?” 

Mandator- ul:  „Voi  l-aţi  ucis  pe  acesta”. 

Verzii:  „Pe  fiul  lui  Epagathos  cine  l-a  ucis,  împărate?” 

Mandator- ul:  „Şi  pe  el  tot  voi  l-aţi  ucis,  şi  îi  implicaţi  pe  albaştri”. 

Verzii:  „Acum  e  acum306!  Doamne,  miluieşte!  Adevărul  este 
chinuit.  Vreau  să  îi  contrazic  pe  cei  care  spun  că  lucrurile  [acestea] 
sunt  cârmuite  de  la  Dumnezeu.  De  unde  [vine]  acest  necaz?” 

Mandator- ul:  „Dumnezeu  nu  are  amestec  cu  relele”. 

Verzii:  „Dumnezeu  nu  are  amestec  cu  relele.  Şi  cine  este  cel  care 
mă  nedreptăţeşte?  Dacă  este  [aici]  un  filosofi  sau  un  pustnic,  să 
spună  diferenţa  dintre  acestea”. 

Mandator-ul:  „Blasfematori  şi  hulitori,  până  când  nu  vă  veţi  linişti?” 

Verzii:  „Dacă  înălţimea  ta  este  mulţumită,  tac,  chiar  dacă  nu 
vreau,  de  trei  ori  auguste!  Toate,  toate  le  ştiu,  dar  nu  vorbesc.  Cu 
bine,  dreptate,  nu  [mai]  exişti!  Trec  şi  atunci  mă  fac  ca  iudeii.  Este 
mai  de  folos  să  fii  elin  decât  albastru,  Dumnezeu  ştie”. 

Albaştrii:  „Urăsc  [asta],  nu  vreau  să  o  văd  şi  invidia  mă 
deranjează”307. 

Verzii:  „Să  fie  dezgropate  oasele  celor  care  privesc”. 

Aceştia  au  coborât  şi  l-au  lăsat  pe  împărat  şi  pe  albaştrii  privind. 
Şi  îndată  s-a  întâmplat  ca  nişte  meşteri  să  găsească  pretextul  pentru 
o  tulburare  populară,  în  acest  fel.  Arestând  eparhul  trei  cetăţeni 
dintre  cei  care  făcuseră  dezordine,  i-a  spânzurat.  Unul  dintre  ei  a 
murit  îndată,  iar  ceilalţi  doi  au  căzut  din  spânzurătoare.  Şi  au  fost 
atârnaţi  din  nou  şi  din  nou  au  căzut.  Când  i-a  văzut  pe  aceştia, 
mulţimea  care  era  de  faţă  a  strigat:  ,,[Duceţi-i]  pe  aceştia  în  bise¬ 
rică!”  Auzind  deci  monahii  de  la  [mănăstirea]  Sfântului  Konon,  i-au 
luat  într-o  barcă  şi  au  trecut  la  [mănăstirea]  Sfântului  Lavrentie, 
pentru  că  avea  privilegii  ca  nimeni  să  nu  fie  scos  afară  din  biserică 
până  când  nu  primeşte  ceea  ce  îl  mulţumeşte308. 

Eparhul,  aflând  acestea,  a  trimis  soldaţi  să  îi  păzească.  Şi  fac¬ 
ţiunile  poporului  s-au  dus  la  pretoriu,  cerând  ca  eparhul  să  îi  retragă 
de  la  [mănăstirea]  Sfântului  Lavrentie  pe  soldaţii  care  păzeau;  dar 


J  In  text:  apţi  xai  apn. 

307  în  text:  ro  piaco  ou  0eXo)  pAeTieiv  xori  6  <J>0ovo<;  rtapevoxXeî  poi.  Fragmentul  ar  putea 
fi  tradus  în  mai  multe  feluri. 

308  în  text:  eox;  ou  ttcx0ţi  to  Ixavov. 

nu  au  primit  răspuns  de  la  el.  Şi,  înfuriaţi,  au  pus  foc  pretoriului  şi 
au  ars  porticurile  de  la  arcul  din  Forum  până  la  Chalke.  Iar  argin¬ 
tăriile  şi  cele  ale  lui  Lausos,  toate  au  fost  mistuite  de  foc.  Pe  soldaţii 
pe  care  i-au  atacat  i-au  măcelărit  fără  cruţare  şi,  intrând  în  case, 
jefuiau  averile  şi  au  dat  foc  intrării  palatului  ce  era  acoperită  cu 
bronz  şi  porticului  al  acelor  protiktores3°9  şi  al  nouălea310  al  Au- 
gusteonului.  Poporul  a  coborât  în  portul  lui  Iulian,  adică  al  Sofiei,  la 
casa  lui  Probos,  căutând  arme  şi  strigând:  „Alt  împărat  oraşului”.  Şi 
au  pus  foc  la  [casa]  lui  Probos  şi  aceasta  a  fost  doborâtă. 

Au  venit  şi  au  ars  baia  lui  Alexandru  şi  casa  pentru  străini  cea 
mare  a  lui  Sampson,  iar  bolnavii  au  fost  ucişi.  [Au  ars]  şi  Marea 
Biserică,  împreună  cu  toate  coloanele,  şi  s-a  dărâmat  toată  din  patru 
părţi311. 

împăratul,  înfricoşat,  a  vrut  să  urce  banii  pe  dromon312  şi  să 
plece  spre  Tracia,  până  în  Heracleea,  lăsându-1  să  păzească  palatul 
pe  stratilatul  Mundos,  alături  de  fiul  său,  3000  de  oameni,  Konstan- 
tiolos  şi  cubiculari.  Iar  facţiunile  poporului,  târând  morţii,  i-au 
aruncat  în  mare  şi  au  ucis  şi  multe  femei. 

Răspândindu-se  zvonul  că  împăratul  a  luat-o  pe  augustă  şi  a 
plecat  în  Tracia,  l-au  proclamat  împărat  pe  patrikios-u\  Hypatios.  Iar 
[acesta],  şezând  în  hipodrom,  a  fost  aclamat  de  către  facţiunile 
poporului  şi  a  ascultat  vocile  care  îl  ocărau  pe  împăratul  Iustinian. 

Au  venit  şi  de  la  Phlakiana  200  de  verzi  mai  tineri,  îmbrăcaţi  în 
zale,  care  şi-au  asumat  misiunea  de  a  deschide  palatul  şi  de  a-1  duce 
înăuntru  pe  Hypatios. 

împăratul,  când  a  auzit  ceea  ce  îndrăzniseră  [să  facă]  poporul  şi 
Hypatios,  a  intrat  în  palat  şi  a  urcat  pe  aşa-numitele  Pulpita,  în 
spatele  acelei  katisma  a  hipodromului,  în  acel  triclinium  care  are 
porţi  de  bronz,  avându-i  cu  el  pe  Mundos,  Konstantiolos,  Belisarios 
şi  pe  alţi  senatori,  iar  ca  ajutor,  soldaţi  înarmaţi,  cubiculari  şi  spatharioi. 

Ieşind  cubicularul  Narses,  i-a  ademenit  pe  câţiva  din  partea 
albastră  împărţindu-le  bani.  Şi  [aceştia]  au  început  să  strige:  „Au- 


309  Termenul  protiktor  desemna  un  membru  al  unui  corp  din  garda  imperială.  Ulterior 
a  devenit  o  demnitate  cu  atribuţii  civile.  Cf.  R.  Guilland,  Recherches  sur  Ies  institutions 
byzantines,  voi.  I,  433;  The  Oxford  Dictionary  ofByzantium,  voi.  3,  p.  1743. 

310  în  text:  evotov.  Cyril  Mango  sugerează  lectura  oev&tov  -  „senat”. 

311  în  text:  ek  tetpccevtou. 

312  Dromonul  era  un  tip  de  corabie  bizantină,  utilizată  pe  scară  largă  în  secolele  VI -XIII; 
v.  John  H.  Pryor,  Elizabeth  M.  Jeffreys,  The  Age  ofthe  APOMONi.  The  Byzantine  Navy 
ca.  500-1204,  Brill  Academic  Publishers,  Leiden-Boston,  2006. 

guste  Iustinian,  tu  vincasy3\  Doamne,  mântuieşte-i  pe  împăratul 
Iustinian  şi  pe  augusta  Teodora!” 

Atunci  au  făcut  dezbinare  în  mulţime  şi  s-au  năpustit  unii 
asupra  altora.  Ieşind  cei  din  palat  cu  ajutorul  aceloraşi,  i-au  separat 
pe  unii  dintre  cei  din  popor  şi  au  intrat  în  hipodrom.  Şi  Narses  [a 
intrat]  pe  la  porţi,  iar  fiul  lui  Mundos  prin  sphendone31* ,  alţii  prin 
culoarul  de  la  kathisma  [au  ajuns]  în  arenă.  Şi  au  început  să  taie  fac¬ 
ţiunile  poporului,  unii  trăgând  cu  arcul,  alţii  ucigând  cu  sălbăticie, 
încât  nu  a  scăpat  niciunul  dintre  cetăţenii  care  se  găseau  în  hipo¬ 
drom,  fie  ei  albaştri  sau  verzi.  Iar  Belisarios,  intrând  în  kathisma 
împăratului  împreună  cu  spatharioi,  arestându-1  pe  Hypatios,  l-a 
dus  împăratului  şi  l-a  pus  în  închisoare. 

Au  murit  în  ziua  aceea  35000  de  bărbaţi.  Şi  nu  s-a  mai  arătat 
vreodată  vreun  membru  al  facţiunilor.  Iar  în  ziua  aceea  s-a  făcut 
linişte.  în  ziua  următoare  au  fost  omorâţi  Hypatios  şi  Pompeios, 
fratele  acestuia,  fiindu-le  aruncate  trupurile  în  mare.  Le-au  fost  con¬ 
fiscate  casele,  împreună  cu  cele  ale  altor  18  patrikioi  şi  iluştri  şi 
consulari;  acestora  le-au  fost  confiscate  ca  fiind  colaboratori  ai  lui 
Hypatios.  Şi  s-a  făcut  mare  teamă,  oraşul  s-a  liniştit,  iar  [curse  în] 
hipodrom  nu  s-au  mai  ţinut  destulă  vreme. 

fn  acelaşi  an  a  avut  loc  şi  o  cale  mare  de  stele,  de  seara  până  în 
zori,  încât  toţi  au  fost  miraţi  şi  spuneau  că  stelele  cad.  Niciodată  nu 
am  văzut  un  astfel  de  lucru. 

Episcopul  Romei  Ioan:  3  ani. 

6.8.1.13.22.13.6. 

în  acest  an,  Teodora,  preaevlavioasa  augustă,  a  ieşit  la  termele 
de  la  Pythia  pentru  a  face  băi  calde.  Au  mers  împreună  cu  ea 
patrikios-u\  Mina,  eparhul  şi  patrikios-u\  Ilie,  corniţele  tezaurelor315 
şi  alţi  patrikioi,  cubiculari  şi  satrapi,  4000  [la  număr].  Şi  a  dăruit 
multe  bisericilor,  azilelor  de  săraci  şi  mănăstirilor. 


313  „Tu  învingi”,  în  limba  latină  în  text. 

314  în  text:  E<})ev56vr|;  era  partea  curbată  aflată  în  partea  de  sud  a  hipodromului  din 
Constantinopol.  Ruinele  sale  se  păstrează  şi  astăzi.  V.  R.  Guilland,  Etudes  de  topo- 
graphie  ...,  voi.  I,  pp.  375-376. 

315  în  text:  o  Kopqc;  tcov  XapyiTiwvcov  (lat.  comes  largitionum)-,  se  ocupa  de  trezorerie  şi 
finanţe.  V.  L.  BrEhier,  Les  institutions  de  VEmpire  Byzantin,  p.  84. 

7.9.2.14.23.14.7. 

în  acest  an,  consulul  Priskos,  cel  dintre  notarii  împăratului,  a 
nemulţumit-o  pe  împărăteasa  Teodora  şi  i-a  fost  confiscată  averea; 
la  porunca  împăratului,  a  fost  hirotonit  diacon  la  Cyzic. 

în  acelaşi  an  au  avut  loc  războaie  cu  vandalii  şi  Belisarios  a  cu¬ 
cerit  Africa.  Vandalii,  aşa  cum  s-a  spus  la  anii  de  mai  sus,  ocupând 
Hispania  în  timpul  împăraţilor  Arcadius  şi  Honorius,  au  trecut  în 
Libia  cu  Godigisel,  regele  lor,  şi  au  ocupat-o.  După  ce  a  murit  Go- 
digisel,  i-au  urmat  la  putere  fiii  acestuia,  Gogdaris316  şi  Gizerichos. 
Plecând  dintre  oameni  Gogdaris,  a  devenit  împărat317  al  vandalilor 
Gizerichos,  care  a  domnit  în  oraşul  Cartagina318  39  de  ani  şi  a  ocupat 
şi  Roma.  Murind  acesta,  i-a  urmat  la  împărăţie  Onorichos,  fiul  său, 
care  le-a  făcut  multe  răutăţi  creştinilor  din  Libia  şi  îi  forţa  să  devină 
arieni.  I-a  ucis  pe  mulţi  şi  le-a  tăiat  limba  din  gât.  Aceştia,  prin  harul 
lui  Dumnezeu,  au  putut  după  aceea  să  vorbească. 

Maurusii,  dispreţuindu-i  pe  aceştia,  s-au  războit  cu  ei  şi  le-au 
făcut  vandalilor  multe  rele.  [Onorichos]  s-a  săvârşit  după  ce  a 
domnit  opt  ani,  pierzând  Numidia  şi  muntele  Aurasion,  care  nu  au 
mai  fost  stăpânite  de  vandali. 

Gundamundos,  fiul  lui  Geezon,  fiul  lui  Gizerichos,  a  urmat  la  con¬ 
ducere,  făcând  mai  mari  răutăţi  împotriva  creştinilor.  [Acesta]  s-a 
săvârşit  după  ce  a  domnit  12  ani  şi  i-a  urmat  la  putere  Trasa- 
mundos,  un  bărbat  frumos  la  chip,  înţelept  şi  generos,  care  îi  forţa 
pe  creştini  să  îşi  schimbe  credinţa  strămoşească,  nu  prin  chinuri,  ci 
înlăturându-i  pe  cei  care  nu  se  supuneau. 

Murind  soţia  sa  şi  neavând  copii,  a  fost  sfătuit  foarte  bine  şi, 
trimiţând  la  Teodoric,  împăratul  goţilor,  în  Hispania,  i-a  cerut  să  o 
ia  în  căsătorie  pe  sora  acestuia,  Amalaphrida,  care  era  văduvă.  Iar 
acesta  i-a  dat-o  pe  sora  lui  de  soţie,  dar  şi  1000  de  goţi  destoinici 
într-o  formaţie  de  lăncieri,  împreună  cu  alte  5000  de  bărbaţi  buni 
de  luptă  spre  ajutorul  acestora.  Teodoric  i-a  dăruit  surorii  sale  şi 
unul  dintre  capetele  din  Sicilia,  cel  numit  Lysion.  Astfel,  Trasa- 
mundos  s-a  socotit  [ca  fiind]  cel  mai  mare319  şi  cel  mai  puternic 


316  Menţionat  mai  sus  ca  Gontharis,  la  anii  lumii  5931. 

317  Termenul  folosit  în  text  este  paoiAeix;. 

318  Ca  excepţie,  în  acest  caz  este  folosit  termenul  KapGocYewav  în  loc  de  Kapxr|5u)v, 
cum  apare  în  restul  Cronografiei.  Vandalii  au  trecut  în  Africa  în  anul  429  şi  au  ocupat 
Cartagina  io  ani  mai  târziu;  v.  The  Chronicle,  p.  307. 

319  în  text:  xpelaotov  -  „cel  mai  puternic,  cel  mai  bunrt. 

dintre  împăraţii  din  Libia.  A  devenit  prieten  al  împăratului  Anas¬ 
tasie  şi  a  condus  timp  de  27  de  ani. 

După  ce  s-a  săvârşit  acesta,  a  devenit  împărat  Ilderichos  al  lui 
Onorichos,  copilul  lui  Gizerichos,  un  om  blând  şi  bun  şi  care  nu  a 
fost  rău  nici  cu  creştinii.  în  cele  ale  războiului  era  foarte  moale,  şi 
nici  nu  voia  să  audă  de  aşa  ceva.  Amergus320,  nepotul  acestuia,  un 
bărbat  bun  în  cele  ale  războiului,  era  general  al  vandalilor.  Pe  acesta 
îl  numeau  şi  Ahile. 

Ilderichos  era  prieten  cu  Iustinian  de  dinainte  ca  acesta  să 
ajungă  împărat,  din  timpul  lui  Iustin,  unchiul  său,  şi  îi  trimitea 
acestuia  mulţi  bani  şi  primea  de  la  el  [bani],  întărind  prietenia.  Şi 
era  o  rudă  de-a  acestuia,  din  neamul  lui  Gizerichos,  pe  nume  Geli- 
mer,  un  bărbat  îngrozitor  şi  rău,  priceput  în  a  face  răzmeriţe  şi  a  da 
atacul  asupra  banilor  altora. 

Acesta  a  devenit  tiran  împotriva  propriului  stăpân,  Ilderichos, 
care  domnea  de  7  ani,  l-a  prins  pe  acesta  şi  l-a  pus  în  închisoare 
împreună  cu  soţia  lui,  Amalaphrida321. 1-a  nimicit  pe  toţi  goţii,  iar  pe 
Amer  şi  pe  fratele  acestuia,  Euagees,  îi  ţinea  în  închisoare.  Fiind 
înfumurat  de  tirania  sa,  nu  putea  sta  în  această  situaţie;  prin 
urmare,  i-a  scris  împăratului  Iustinian,  apărându-se  cum  că  lui  îi 
aparţinea  după  lege  împărăţia322,  pentru  că  Ilderichos  nu  putea  să  o 
guverneze.  Iustinian,  aflând  acestea,  i-a  scris  că  nu  acceptă  această 
tiranie,  iar  el,  neluând  seama  la  cele  scrise,  l-a  orbit  pe  Amer  şi  i-a 
închis  într-o  temniţă  mai  bună  pe  Ilderichos  şi  pe  Euagees. 

Când  a  aflat  aceasta,  Iustinian  a  pornit  o  expediţie  împotriva 
Libiei,  sfârşind  războiul  cu  mezii.  Chemându-1  pe  Belisarios  din 
Apus,  punea  la  cale  aceasta,  [însă]  senatului  nu  i-a  fost  pe  plac, 
amintind  de  flota  împăratului  Leon  cea  trimisă  în  expediţie  împo¬ 
triva  vandalilor  împreună  cu  Basiliskos  şi  pierdută,  de  câţi  soldaţi  au 
murit  şi  de  câţi  bani  au  fost  cheltuiţi,  fiindu-le  teamă  de  mărimea 
primejdiei,  ca  nu  cumva  împăratul  să  îl  aleagă  conducător  al  acestei 
armate  pe  unul  [dintre  ei]. 

Patrikios-u\  Ioan,  ieşind  în  mijloc,  a  spus  acestea:  „Noi,  stăpâne, 
ne  supunem  poruncilor  tale  şi  nu  ne  împotrivim,  dar  este  drept  să 
cugeţi  la  lungimea  drumului,  la  întinderea  mării,  la  drumul  cel  pe 


320  Prokopios  din  Cezareea  îl  numeşte  Oamer;  v.  The  Chronicle,  p.  307. 

321  Amalaphrida  era  soţia  lui  Trasamudos,  după  cum  se  menţionează  mai  sus. 

322  în  text:  paaiXeta  -  „împărăţia”.  Este  vorba  despre  conducerea  vandalilor. 

uscat  care  durează  140  de  zile,  la  nesiguranţa  victoriei,  la  cât  de 
dureroasă  este  înfrângerea  şi  la  lipsa  de  rost  a  regretului”. 

împăratul,  acceptând  [acest]  discurs,  şi-a  domolit  dorinţa  cea 
către  război.  Dar  un  episcop  din  Apus  i-a  dat  avânt  împăratului, 
spunând  că  a  avut  de  la  Dumnezeu  un  vis  în  care  i  se  poruncea  să 
meargă  la  împărat  şi  să  îi  ceară  acestuia  să  îi  izbăvească  pe  creştinii 
din  Libia  de  tirani:  „Şi  Eu  îl  voi  ajuta  şi  îl  voi  aşeza  ca  stăpân  al 
Libiei”.  Auzind  acestea,  împăratul  nu  şi-a  mai  putut  stăpâni  cugetul, 
ci  a  înarmat  oastea  şi  corăbiile  şi  a  pregătit  arme  şi  provizii.  Iar  lui 
Belisarios  i-a  poruncit  să  fie  pregătit  să  plece  ca  general  în  Libia. 

îndată  Pudentios,  făcându-se  tiran,  a  pus  stăpânire  pe  Tripolis  şi 
i-a  scris  lui  Iustinian  să  trimită  armată  şi  să  preia  oraşul.  La  fel  şi 
Goddas  gotul,  devenind  tiran  împotriva  propriului  conducător, 
Gelimer,  a  pus  stăpânire  pe  insula  Sardinia323  şi  i-a  scris  lui  Iustinian 
să  trimită  armată  şi  să  o  preia.  Iar  acesta  l-a  trimis  pe  Chirii  cu  400 
de  oameni  în  ajutorul  lui.  Gelimer,  trimiţându-1  pe  fratele  lui  cu  o 
mare  flotă  şi  cu  o  parte  aleasă  din  armata  vandalilor,  a  ocupat-o  şi  l-a 
ucis  pe  Goddas. 

Belisarios  a  luat  în  primire  oastea,  flota  şi  căpeteniile,  pe  stra¬ 
tegul  Solomon  şi  pe  Dorotei,  cel  al  Armeniei,  pe  Ciprian,  Valerian, 
Martinos,  Alphias,  Ioan,  Marcellus,  Chirii,  pe  care  l-am  amintit  mai 
înainte,  şi  pe  mulţi  alţii  dintre  cei  care  locuiau  în  Tracia.  Pe  aceştia  îi 
urmau  1000  de  eluri,  pe  care  îi  conducea  Pharas,  şi  călăreţi  arcaşi 
massageţi,  pe  care  îi  conduceau  Sisinnios  şi  Balaş.  Corăbii  erau  [în 
număr  de]  500,  în  care  încăpeau  câte  50000  de  medimne324,  iar  co- 
răbieri  erau  30000  -  egipteni,  ionieni  şi  cilicieni.  Comandant  peste 
nave  [era]  unul,  Kalonymos  Alexandrinul.  Erau  şi  90  de  dromoane 
pentru  lupta  navală.  împăratul  l-a  numit  pe  Belisarios  ca  strateg,  cu 
puteri  depline  peste  toţi.  Acesta  venea  din  Germania,  care  se  află 
între  traci  şi  iliri,  aducând-o  împreună  cu  el  şi  pe  Antonia,  soţia  lui. 

Gelimer  l-a  trimis  pe  fratele  său,  Tzatzon,  împreună  cu  120  de 
corăbii  şi  armată  aleasă  pe  insula  Sardinia 325  împotriva  lui  Goddas. 

Şi  era  cel  de-al  şaptelea  an  al  domniei  lui  Iustinian  atunci  când 
Belisarios  a  fost  trimis  pe  insulă.  Era  împreună  cu  el  şi  scriitorul 


323  în  text:  EapSavla. 

324  Unitate  de  măsură  din  vechea  Atenă,  egală  cu  aproximativ  52  de  litri. 

325  în  text:  E&pSoţ. 

Prokopios326.  Plecând  din  oraşul  împărătesc,  au  ajuns  în  Abydos.  Iar 
Belisarios  avea  grijă  ca  toată  flota  să  navigheze  împreună  şi  să  tragă 
la  mal  în  acelaşi  loc.  Ajungând  în  Sicilia,  l-a  trimis  pe  Prokopios 
scriitorul  la  Siracusa,  ca  să  găsească  cumva  pe  unii  care  să  îl  con¬ 
ducă  în  Libia  să  ancoreze  pe  neaşteptate  la  mal  şi  să  scoată  armata, 
care  se  temea  de  lupta  navală.  Iar  el,  ducând  flota,  a  tras  la  mal  în 
satul  Kaukana,  care  se  afla  la  distanţă  de  200  de  stadii. 

Prokopios,  intrând  în  Siracusa,  a  cumpărat  provizii  de  la  Ama- 
lasuntha,  soţia  lui  Teodoric,  mama  lui  Atalaric,  împăratul  Italiei, 
care  erau  prieteni  cu  Iustinian.  S-a  întâlnit  în  mod  neobişnuit  şi  cu 
un  bărbat  care  îi  era  prieten  din  copilărie,  cunoscător  al  locurilor  şi 
al  Mării  Libiei,  care  avea  trei  zile  de  când  venise  din  Cartagina.  Şi  el 
i-a  asigurat  că  aceia  nu  îşi  fac  nicio  grijă  şi  nu  bănuiesc  că  cineva  ar 
porni  o  expediţie  împotriva  lor,  încât  Gelimer  îşi  aşezase  tabăra  la 
distanţă  de  patru  opriri327. 

Luându-1  deci  Prokopios  pe  acesta  la  Kaukana,  l-a  dus  la 
Belisarios.  Când  a  aflat  acestea,  Belisarios  a  ancorat  la  ţărmul  Libiei 
după  trei  zile,  într-un  sat  ce  se  numea  Kefale  Brachus328. 

După  ce  au  coborât  din  corăbii,  şi-au  aşezat  tabăra  într-o 
singură  zi,  făcând  o  întăritură  şi  un  şanţ  adânc.  Acolo  a  ieşit  multă 
apă  din  pământ,  încât  a  umplut  şanţul  săpat,  locul  fiind  fără  apă,  şi 
[acest  lucru]  a  fost  spre  toată  trebuinţa  animalelor  şi  a  armatei.  A 
doua  zi,  mulţimea  a  plecat  după  pradă,  dar  generalul  i-a  mustrat  pe 
aceştia,  spunându-le  astfel:  „A  forţa  şi  a  te  hrăni  cu  cele  ale  altora 
este  nedrept  în  toată  vremea  şi  mai  ales  în  [timp  de]  primejdii,  căci 
eu  doar  având  o  astfel  de  încredere  v-am  debarcat  în  pământul 
acesta,  ca  să  îl  slujim  pe  Dumnezeu  întru  dreptate  şi  facere  de  bine 
şi  pe  libieni  să  îi  atragem  de  partea  noastră.  Iar  această  nestăpânire 
a  voastră  ni  se  va  întoarce  împotrivă  şi  îi  va  determina  pe  libieni  să 
se  alieze  cu  vandalii.  Ci  supuneţi-vă  cuvântului  meu,  luaţi-vă 
proviziile  cumpărându-le  şi  nici  să  nu  gândiţi  să  fiţi  nedrepţi,  nici  să 
nu  preschimbaţi  prietenia  libienilor  în  duşmănie,  şi  [astfel]  îi  veţi 
domoli  mânia  lui  Dumnezeu!  încetaţi  să  călcaţi  cele  ale  altora  şi  să 
dobândiţi  un  câştig  plin  de  primejdii!” 


326  Prokopios  din  Cezareea,  care  a  şi  redactat,  între  altele,  o  naraţiune  a  războiului  cu 
vandalii,  utilizată  ca  sursă  în  Cronografie.  Despre  Prokopios,  v.  Enciclopedia  arheo¬ 
logiei...,  voi.  3,  p.  380. 

327  în  text:  reaoâptov  povdov. 

328  „Capul  stâncii”. 

Belisarios,  trimiţând  armată  împotriva  oraşului  Syllektos,  l-a 
cucerit  fără  osteneală.  Căci,  ajungând  la  acesta  noaptea,  l-au  ocupat 
pătrunzând  [în  el]  alături  de  căruţele  ţăranilor  care  intrau;  şi,  pentru 
că  se  făcuse  ziuă,  [locuitorii]  i-au  trimis  la  general  pe  preot  şi  pe 
fruntaşii  oraşului.  în  aceeaşi  zi  a  venit  de  partea  lor  şi  cel  care  avea 
grijă  de  drumul  public,  predându-le  caii  publici.  A  fost  prins  şi 
curierul329  care  ducea  corespondenţa  imperială. 

Belisarios,  aranjând  armata,  mergea  spre  Cartagina.  Iar  lui  Ioan 
Armeanul  i-a  încredinţat  300  de  [oameni]  aleşi  şi  i-a  poruncit  să  fie 
atent  tot  timpul  şi  să  nu  se  depărteze  mult  de  armată.  Când  a  ajuns 
în  oraşul  Syllektos,  i-a  câştigat  pe  cei  de  aici  prin  bunătate  şi  prin 
vorbe  frumoase,  încât  ceilalţi  [soldaţi]  au  făcut  drumul  ca  şi  cum  ar 
fi  fost  în  ţara  lor,  [localnicii]  nici  retrăgându-se,  nici  ascunzându-se, 
ci  oferindu-le  şi  o  piaţă  şi  slujindu-le  şi  în  celelalte  soldaţilor. 

Străbătând  80  de  stadii  în  fiecare  zi,  au  ajuns  până  la  Cartagina. 
Astfel,  prin  oraşul  Leptes  şi  prin  Adramutos,  au  ajuns  în  satul 
Chrasis,  care  se  afla  la  308  stadii  de  Cartagina,  unde  era  şi  un  palat 
al  vandalilor,  [precum]  şi  grădini  foarte  frumoase,  izvoare  foarte 
limpezi  şi  mulţime  nemărginită  de  tot  felul  de  roade.  Astfel  că  fie¬ 
care  dintre  soldaţi  şi-a  umplut  coliba  cu  roade  din  copaci,  iar  roa¬ 
dele  fiind  frumoase  şi  bucurându-se  [de  ele]  toţi,  nu  s-a  simţit  vreo 
împuţinare  a  acestora. 

Gelimer,  auzind  că  romanii  sunt  în  apropiere,  i-a  scris  la 
Cartagina  fratelui  său,  Amatas,  să  îi  ucidă  în  închisoare  pe  Ilderichos 
şi  pe  toate  rudele  sale,  iar  el  şi  vandalii  şi  cine  mai  era  bun  de  luptă 
în  oraş  să  se  înarmeze  pentru  război.  Şi  Amatas  a  făcut  cele  ce  i  se 
porunciseră. 

Belisarios  i-a  trimis  pe  conducătorul  adjunct330  Archelaos  şi  pe 
navarhul  Kalonymos  să  se  apropie  de  Cartagina,  dar  să  nu  o  atace 
până  când  nu  le  va  porunci  el.  Iar  el  s-a  dus  în  Dekimos,  care  se  afla 
la  distanţă  de  70  de  stadii  de  Cartagina. 

Gelimer  i-a  poruncit  nepotului  său,  Kibamundos,  să  meargă  cu 
2000  de  oameni  în  partea  stângă,  pentru  ca  Amatas,  din  Cartagina, 
Gelimer,  din  spate,  şi  Kibamundos,  din  satele  din  stânga,  să  îi  încer- 
cuiască  acolo  pe  duşmani. 


329  în  text:  fkpiSdpiot;.  Termenul  este  derivat  din  latinescul  beredarius. 

330  în  text:  \)7idpxco.  La  Prokopios  din  Cezareea  titlul  acestuia  este  de  ercdpxoc;  („eparh, 
prefect”)  în  loc  de  vmapxoţ  („comandant  adjunct”);  v.  The  Chronicle,  p.  308. 

Belisarios  -  după  cum  s-a  spus  -  i-a  poruncit  lui  Ioan  să  meargă 
înainte,  iar  în  partea  stângă  a  armatei  să  meargă  massageţii. 

Amatas  nu  a  ajuns  în  timpul  necesar,  ci  a  lăsat  mulţimea  vanda¬ 
lilor  în  Cartagina  şi  a  mers  cât  a  putut  de  repede  la  Dekimos  cu 
puţini  [oameni],  şi  nici  aceia  aleşi.  întâlnindu-1  pe  Ioan,  s-au  luptat 
şi  a  fost  ucis  de  către  Ioan,  iar  cei  care  erau  cu  el  au  fost  puşi  pe  fugă 
fără  oprire  şi  s-au  speriat331  toţi  cei  care  mergeau  din  Cartagina  la 
Dekimos,  crezând  că  cei  care  îi  urmăreau  erau  foarte  mulţi.  Iar  Ioan 
şi  cei  împreună  cu  el  au  tăiat  atâţia  până  la  porţile  Cartaginei,  încât 
cei  care  ar  fi  văzut  ar  fi  crezut  că  este  un  lucru  făcut  de  20000  de 
duşmani.  Iar  Kibamundos  şi  cei  2000  care  erau  împreună  cu  el, 
confruntându-se  cu  forţa  hunilor,  au  fost  toţi  nimiciţi. 

La  Dekimos,  Belisarios,  nu  aflase  nimic  din  cele  întâmplate,  ci  a 
aşezat  tabăra,  înconjurând-o  cu  şanţ,  şi  şi-a  lăsat  acolo  soţia  şi  pe 
pedestraşi.  Iar  el,  luându-i  pe  călăreţi  şi  pe  căpetenii,  a  plecat  spre 
Cartagina.  Găsind  morţii  căzuţi,  pe  Amatas  şi  pe  vandali  şi  aflând 
cele  întâmplate,  s-a  urcat  pe  un  deal  şi  a  văzut  praf  la  miazăzi  şi  o 
mulţime  mare  de  călăreţi  vandali,  pe  care  îi  conducea  Gelimer,  care 
nu  ştia  ceea  ce  păţise  Kibamundos,  nici  Amatas. 

Pentru  că  se  apropiaseră  unii  de  alţii,  unii  dintre  vandalii  care 
mergeau  înainte  au  ocupat  dealul  şi  s-au  arătat  înfricoşători  pentru 
adversari.  Romanii,  fugind,  au  ajuns  într-un  sat  care  se  afla  la 
distanţă  de  7  stadii  de  Dekimos.  Iar  Dumnezeu,  în  chip  mai  presus 
de  înţelegere,  i-a  schimbat  şi  au  devenit  laşi.  Căci,  dacă  continuau  să 
îi  urmărească  imediat,  i-ar  fi  nimicit  în  întregime  pe  toţi  cei  aflaţi 
împreună  cu  Belisarios  -  într-atât  de  mare  era  mulţimea  vandalilor 
-  şi  pe  Ioan,  care  se  întorcea  de  la  Cartagina  şi  îi  prăda  pe  cei  care 
muriseră,  l-ar  fi  prins  fără  efort. 

Gelimer,  coborând  de  pe  deal  şi  găsindu-şi  fratele  mort,  a  fost 
cuprins  de  mâhnire  şi  a  pierdut  avantajul  victoriei332. 

Belisarios,  le-a  poruncit  celor  care  fugeau  să  se  oprească  şi,  rân- 
duindu-le  bine  pe  toate,  i-a  mustrat  pentru  laşitate.  Aflând  de 
nimicirea  duşmanilor  şi  de  biruinţa  lui  Ioan,  a  pornit  cu  grabă  şi 
bărbăţie  împotriva  lui  Gelimer.  Iar  barbarii,  fiind  luaţi  pe  nepre¬ 
gătite,  au  luat-o  cu  toţii  la  fugă  şi,  pierzându-i  pe  mulţi,  s-au  dus  în 
Numidia,  părăsind  Cartagina. 


331  în  text:  &vea6Şouv,  care  are  sensul  „s-au  speriat  şi  au  fugit”. 

332  în  text:  xfi<;  viKqq  rf|v  <xk|itiv  %j3Auvev  -  „a  tocit  ascuţişul  victoriei”. 

Când  a  venit  noaptea,  Belisarios,  Ioan  şi  massageţii  au  ajuns  în 
Dekimos  şi,  aflând  tot  ceea  ce  se  întâmplase,  s-au  bucurat.  A  doua  zi 
au  pornit  cu  toţii  spre  Cartagina,  împreună  cu  pedestrimea  şi  cu 
soţia  lui  Belisarios.  Cartaginezii,  deschizând  porţile  şi  aprinzând 
opaiţe,  au  ieşit  afară  cu  toţii  spre  a-1  întâmpina  pe  Belisarios.  Iar 
vandalii  de  acolo  s-au  refugiat  în  biserici. 

Când  a  ajuns  flota,  au  ridicat  lanţul  din  port  şi  i-au  primit.  Cea 
mai  mare  parte  a  flotei,  urmând  ordinul  lui  Belisarios,  nu  a  intrat  în 
port,  ci  a  ancorat  în  afară.  Iar  Kalonymos,  luând  calea  neascultării,  a 
intrat  şi,  jefuind  corăbiile,  a  pus  mâna  pe  mulţi  bani;  a  intrat  şi  în 
atelierele  şi  în  casele  care  se  aflau  în  apropierea  portului  şi  a  luat 
mulţi  prizonieri. 

Belisarios,  ocupând  Cartagina  fără  efort,  i-a  sfătuit  pe  soldaţi, 
spunând:  „Vedeţi  câte  lucruri  fericite  ni  s-au  întâmplat  pentru  că 
am  arătat  înţelepciune  faţă  de  libieni?  Aveţi  grijă  să  vă  păstraţi 
purtarea  cea  bună  în  Cartagina,  şi  nu  cumva  vreunul  să  nedrep¬ 
tăţească  pe  cineva  sau  să  ia  ceva  cu  forţa  de  la  acesta.  Căci,  din 
cauză  că  aceştia  au  pătimit  multe  rele  din  partea  vandalilor,  [care 
sunt]  oameni  barbari,  împăratul  nostru  ne-a  trimis  să  îi  ajutăm  şi  să 
le  dăruim  libertatea”. 


După  ce  i-a  sfătuit  acestea,  a  intrat  în  Cartagina.  Urcând  în 
palat,  s-a  aşezat  pe  tronul  lui  Gelimer.  Şi  au  venit  la  el  negustorii  din 
Cartagina  şi  cei  care  locuiau  în  apropierea  mării,  plângându-se  că  au 
avut  de  suferit  din  partea  flotei.  Iar  Belisarios  l-a  pus  să  jure  pe 
navarhul  Kalonymos  că  va  aduce  toate  cele  jefuite  şi  le  va  da  înapoi 
celor  cărora  le  aparţineau.  Iar  acesta,  sustrăgând  din  ele  şi  călcându-şi 
jurământul,  nu  după  mult  timp  a  plătit  ceea  ce  era  drept;  căci  şi-a 
ieşit  din  minţi  şi  a  murit  înghiţindu-şi  limba. 

Belisarios  ospăta  poporul333  împărăteşte,  iar  slujitorii  lui  Gelimer 
îi  serveau  şi  le  turnau  vin  şi  le  slujeau  în  toate  celelalte.  Astfel 
generalul  a  câştigat  fără  vâlvă  oraşul,  încât  nu  i  s-a  adus  nicio  ocară 
vreunui  om,  nici  în  timpul  pieţei  nu  trebuiau  să  îşi  încuie  casele,  ci, 
cumpărând,  soldaţii  mâncau  şi  se  veseleau.  Pe  vandalii  care  se  refu- 


giaseră  în  biserici  i-a  scos  afară  dându-le  încredinţări  şi  s-a  îngrijit 


de  zidurile  oraşului,  deoarece  mai  înainte  au  fost  lăsate  neîngrijite. 


Se  spunea  că  în  Cartagina  se  zicea  o  vorbă  veche,  cum  că 


gamma  îl  alungă  pe  beta  şi  iarăşi  beta  îl  alungă  pe  gamma.  Şi  acum 


333  Sau  „armata”. 

se  împlinise.  Căci  mai  întâi  Gizerichos  l-a  alungat  pe  Bonifacius,  iar 
acum  Belisarios  pe  Gelimer. 

Gelimer,  dându-le  mulţi  bani  ţăranilor  libieni,  i-a  atras  de  par¬ 
tea  lui  şi  le-a  poruncit  acestora  să  îi  omoare  pe  romanii  care  se  aflau 
în  satele  din  jur.  Săvârşind  ţăranii  aceasta,  Belisarios  a  aflat  şi  l-a 
trimis  pe  Diogenes,  unul  dintre  lăncierii  săi,  să  îi  pedepsească.  Iar 
Diogenes  şi  cei  care  erau  împreună  cu  el  s-au  dus  într-o  casă  şi 
dormeau,  negândindu-se  la  nimic  primejdios.  Când  a  aflat  aceasta, 
Gelimer  a  trimis  împotriva  lui  300  [de  luptători]  aleşi,  care,  ajun¬ 
gând,  au  încercuit  casa,  fiindu-le  teamă  să  intre  [în  ea]  noaptea. 
Romanii  au  simţit,  s-au  sculat  şi  s-au  urcat  înarmaţi  pe  cai  -  fiind  ei 
în  număr  de  20  -,  au  deschis  dintr-o  dată  porţile  şi,  protejându-se 
cu  scuturile  şi  apărându-se  cu  lăncile,  i-au  pus  pe  fugă  pe  duşmani. 

Gelimer,  aflat  în  Numidia,  i-a  adunat  pe  toţi  vandalii  şi  pe  cei 
dintre  maurusi  care  îi  erau  favorabili,  pregătindu-se  de  război.  A 
trimis  şi  scrisori  în  Sardinia334  către  Tzatzon,  fratele  său,  făcându-i 
acestuia  cunoscute  cele  întâmplate.  Acesta  s-a  ridicat  îndată  cu  tot 
poporul  din  Sardinia  şi  a  ajuns  a  treia  zi  pe  ţărmul  Libiei  şi  l-a  găsit 
pe  Gelimer.  Luându-se  amândoi  de  după  gât,  nu  scoteau  niciun  sunet 
unul  către  celălalt,  ci,  strângându-şi  mâinile,  plângeau.  La  fel  şi  armata 
deplângea  nenorocirea.  Iar  Gelimer,  luându-i  pe  toţi,  a  pornit  spre 
Cartagina  şi  a  încercat  să  o  asedieze,  crezând  că  cei  din  Cartagina  şi 
soldaţii  romanilor  care  practicau  credinţa  lui  Arie  îi  vor  preda  lui 
oraşul.  Trimiţând  şi  la  căpeteniile  hunilor,  le-a  promis  acestora  că  le  va 
da  multe  bunuri  dacă  îi  vor  trăda  pe  romani  în  favoarea  lui. 

Belisarios  a  aflat  acestea  de  la  fugari  şi,  descoperind  că  un 
anume  Lavrentie  care  se  afla  în  Cartagina  era  trădător,  l-a  tras  în 
ţeapă  pe  un  deal  în  faţa  oraşului.  Din  această  cauză,  cei  care  se  gân¬ 
deau  la  trădare  au  fost  cuprinşi  de  o  mare  teamă,  încât  massageţii 
au  mărturisit  cele  ce  le  spusese  Gelimer. 

Belisarios,  după  ce  i-a  făcut  pe  toţi  să  se  întoarcă  la  prietenia 
pentru  el  prin  cuvinte  convingătoare  şi  jurăminte,  i-a  poruncit 
imediat  lui  Ioan  Armeanul  să  ia  îndată  toţi  călăreţii,  în  afară  de  500, 
să  iasă  înaintea  vandalilor  şi  să  îi  hărţuiască.  Iar  el  l-a  urmat  a  doua 
zi,  împreună  cu  oastea  pedestră  şi  cu  cei  500  de  călăreţi.  întâlnindu-i 
pe  vandali,  care  îşi  aşezaseră  tabăra  la  Trikamaros,  au  rămas  noap¬ 
tea  unii  în  apropierea  celorlalţi. 


334  în  text:  lapSavIa. 

Şi  s-a  întâmplat  ca  în  armata  romană  să  aibă  loc  o  grozăvie.  Căci 
vârfurile  lăncilor  au  luminat  cu  mult  foc.  Când  au  văzut  aceasta, 


[toţi]  au  fost  uimiţi;  iar  dimineaţa,  luându-şi  armele  şi  unii  şi  cei¬ 
lalţi,  au  pornit  la  război. 

Ioan,  alegând  câţiva  dintre  cei  din  jurul  său,  a  trecut  râul  şi  i-a 
atacat  pe  vandali.  Iar  Tzatzon,  respingându-1,  l-a  alungat  şi  vandalii 
au  pornit  în  urmărire  şi  au  ajuns  până  la  râu. 

Ioan,  din  nou,  luând  multe  din  gărzile  lui  Belisarios,  s-a  năpustit 
împotriva  lui  Tzatzon  cu  strigăte  şi  mult  zgomot.  Lupta  a  devenit 
deci  crâncenă  şi  [în  ea]  a  căzut  Tzatzon,  fratele  lui  Gelimer.  Atunci 
întreaga  armată  romană  a  trecut  râul,  a  înaintat  împotriva  duşma¬ 
nilor  şi,  punându-i  pe  aceştia  pe  fugă,  i-a  gonit  până  în  tabără.  Când 
s-au  întors,  au  dezbrăcat  morţii,  mai  ales  pe  cei  care  purtau  [obiecte 
de]  aur,  şi  au  revenit  în  tabăra  lor.  în  această  luptă  au  murit  50  de 
romani  şi  800  de  vandali. 

Belisarios  a  ajuns  împreună  cu  pedestraşii  seara  târziu,  luându-i 
cât  a  putut  mai  repede,  şi  a  mers  cu  toată  armata  împotriva  taberei 
vandalilor.  Iar  Gelimer,  aflând  că  Belisarios  este  prezent  [acolo]  cu 
pedestraşii  şi  cu  toată  armata,  a  încălecat  pe  un  cal  şi,  nedând  nici- 
un  ordin,  a  fugit  fără  să  se  oprească  spre  Numidia,  îngrozit,  cu 
puţine  rude  şi  servitori  de-ai  casei  sale. 

Atunci,  deoarece  vandalii  l-au  simţit  plecând,  iar  duşmanii  deja 
se  vedeau,  bărbaţii,  femeile  şi  copiii  au  început  să  strige  şi  să  se  vaite 
şi  nu  au  ţinut  seama  nici  de  bani,  nici  de  cei  dragi  care  se  tânguiau, 
ci  fiecare  a  fugit  unde  a  putut. 

Venind  romanii,  au  ocupat  tabăra  şi,  mergând  în  urmărire  toată 
noaptea,  pe  câţi  bărbaţi  i-au  întâlnit  i-au  ucis,  iar  pe  copii  şi  pe 
femei  i-au  luat  prizonieri.  Şi  au  găsit  bani  în  număr  atât  de  mare, 
câţi  nu  s-a  întâmplat  niciodată  să  fie  într-un  loc;  deoarece,  jefuind 
statul  romanilor,  [vandalii]  aduseseră  mulţi  bani  în  Libia.  Şi  din  ţara 
aceasta,  care  era  bună  şi  plină  de  roade,  ei  au  obţinut  venituri  multe 
în  bani.  Căci  vandalii  au  stăpânit  Libia  95  de  ani  şi  au  adunat  multă 
bogăţie,  iar  în  ziua  aceea  toată  bogăţia  s-a  reîntors  în  mâinile 
romanilor.  Războindu-se,  Belisarios  a  supus  toată  Libia  în  trei  luni, 
din  luna  octombrie  şi  până  la  sfârşitul  lui  decembrie. 

Şi  l-a  trimis  pe  Ioan  Armeanul  cu  200  de  [soldaţi]  aleşi  să  îl 
urmărească  pe  Gelimer,  până  îl  va  prinde  viu  sau  mort.  Acesta, 
ajungându-1  pe  Gelimer,  a  fost  aproape  să  îl  prindă,  dacă  nu  s-ar  fi 


întâmplat  următorul  lucru.  Uliaris  -  unul  dintre  lăncierii  lui 

Belisarios  care  era  împreună  cu  Ioan,  s-a  îmbătat  cu  vin  şi  a  văzut 
o  pasăre  stând  într-un  copac;  a  întins  arcul  şi  a  tras  în  ea.  Nu  a 
nimerit  pasărea,  dar  l-a  lovit  pe  Ioan  în  spate,  la  ceafă;  iar  el,  rănit 
mortal,  a  murit,  pierderea  acestuia  întristându-i  mult  pe  împăratul 
Iustinian,  pe  Belisarios  şi  pe  toţi  romanii  şi  cartaginezii. 

Astfel  Gelimer,  scăpând  în  acea  zi,  s-a  dus  la  maurusi.  Iar 
Belisarios,  urmărindu-1  pe  acesta,  l-a  încolţit  în  muntele  Pappua,  la 
marginea  Numidiei.  Stând  lângă  acesta  în  timpul  iernii,  i-au  lipsit 
toate  cele  necesare,  căci  la  maurusi  nu  se  face  pâine,  nici  vin,  nici 
ulei,  ci  mănâncă  orzul  şi  ovăzul335  necoapte,  ca  animalele  necuvân¬ 
tătoare. 

Ajungând  în  această  situaţie,  Gelimer  i-a  scris  lui  Pharas  -  pe 
care  Belisarios  îl  lăsase  să  îl  păzească  -  să  îi  trimită  o  liră,  o  pâine  şi 
un  burete.  Pharas  s-a  mirat  ce  ar  putea  fi  aceasta,  până  când  cel  care 
adusese  scrisoarea  a  spus  că  Gelimer  vrea  să  vadă  pâinea  pentru  că 
nu  mai  văzuse  pâine  de  când  se  urcase  [pe  munte],  iar  buretele 
pentru  că  se  simţea  rău  cu  ochii  din  cauza  nespălării,  deci  ca  să  şi-i 
aline  cu  buretele,  iar  lira,  fiind  [el]  un  bun  cântăreţ  din  liră,  ca  să  îşi 
deplângă  şi  să  îşi  tânguiască  la  liră  necazul  cel  de  atunci.  Auzind 
acestea,  Pharas  s-a  întristat  foarte  şi,  îndurerat  de  soarta  omenească, 
a  făcut  aşa  cum  i  s-a  scris  şi  a  trimis  tot  ceea  ce  avea  nevoie  Gelimer. 

După  ce  a  trecut  iarna,  Gelimer,  temându-se  de  asediul  roma¬ 
nilor  şi  fiindu-i  milă  de  copiii  rudelor  sale,  care  făcuseră  viermi  în 
[condiţiile]  acestea  de  chin,  s-a  înmuiat  la  cuget  şi  i-a  scris  lui 
Pharas  că,  dacă  va  primi  încredinţările,  el  şi  cei  care  sunt  împreună 
cu  el  se  vor  preda  lui  Belisarios.  Pharas,  încredinţându-1  pe  acesta 
prin  jurământ,  i-a  luat  pe  toţi  şi  i-a  dus  în  Cartagina. 

Belisarios  l-a  primit  cu  bucurie,  iar  Gelimer  a  intrat  la  Belisarios 
râzând.  Unii  au  bănuit  că  acesta,  din  cauza  mulţimii  celor  pătimite, 
şi-a  ieşit  din  fire  şi  că  aiura.  Prietenii  lui  au  socotit  că  omul  este 
ascuţit  la  minte,  că,  fiind  împărat  şi  [aparţinând]  unui  neam  îm¬ 
părătesc  şi  având  putere  mare  şi  mulţi  bani,  dintr-o  dată  a  fost 
nevoit  să  fugă  şi  să  o  ducă  rău  în  Pappua,  iar  acum,  ajuns  în  rândul 
captivilor,  a  socotit  că  cele  omeneşti  nu  sunt  vrednice  decât  de  mult 
râs.  Belisarios  nu  l-a  ţinut  cu  necinste  pe  acesta,  precum  şi  pe  toţi 
nobilii  vandalilor,  pentru  a-1  duce  împăratului  Iustinian,  în  Bizanţ. 


335  în  text:  ra  oAupa  tcal  raţ  xpiGaţ. 

îndată  Belisarios,  trimiţându-1  pe  Chirii  cu  capul  lui  Tzatzon  în 
insula  Sardos,  care  mai  înainte  se  numea  Kyrnos336,  a  supus-o  pe 
aceasta  romanilor. 

în  Cezareea  cea  din  Mauritania  l-a  trimis  pe  un  alt  Ioan,  aceasta 
aflându-se  la  30  de  zile  distanţă  de  Cartagina,  spre  Gadeira  şi  soare- 
apune.  Pe  alt  Ioan,  unul  dintre  străjeri,  l-a  trimis  la  strâmtoarea  cea 
din  Gadeira  şi  la  cealaltă  dintre  coloanele  lui  Herakles337,  ca  să 
ocupe  cetatea  de  acolo,  care  se  numeşte  Septon.  în  insulele  care 
sunt  în  apropiere  de  ţărmurile  oceanului,  Maiorica  şi  Minorica,  l-a 
trimis  pe  Apolinarie,  un  bărbat  destoinic  în  cele  ale  războiului. 

A  trimis  şi  în  Sicilia  pe  nişte  libieni,  poruncindu-le  să  cucerească 
cetatea  vandalilor.  Iar  goţii  cei  care  o  păzeau  i-au  făcut  cunoscute 
acestea  mamei  lui  Atalaric,  care  i-a  scris  lui  Belisarios  să  nu  cuce¬ 
rească  această  cetate  în  mod  tiranic,  până  nu  va  afla  împăratul 
Iustinian,  şi  apoi  să  facă  ceea  ce  va  socoti.  Cu  acestea  războiul 
vandalic  s-a  terminat. 

Invidia,  căreia  îi  place  să  apară  când  este  mare  fericire,  l-a  lovit 
şi  pe  Belisarios.  Căci  unii  l-au  vorbit  de  rău  la  împărat  că  ar  pune  la 
cale  o  răscoală.  împăratul  l-a  trimis  pe  Solomon  să  pună  la  încercare 
părerea  lui  Belisarios,  dacă  [ar  vrea]  să  vină  în  Bizanţ  împreună  cu 
Gelimer  şi  cu  vandalii,  sau  dacă,  rămânând  el  acolo,  îi  va  trimite  pe 
aceia  aici.  Căci  nu  îi  scăpaseră  din  vedere  căpeteniile  care  îl  acuza¬ 
seră  de  tiranie. 

Belisarios  s-a  dus  în  Bizanţ,  lăsându-1  pe  Solomon  ca  strateg  al 
Libiei.  Ajungând  Belisarios  în  Bizanţ,  împreună  cu  Gelimer  şi  cu 
vandalii,  s-a  învrednicit  de  mari  onoruri,  din  cele  cu  care  se  încu¬ 
nunau  generalii  romani  în  timpurile  de  dinainte  la  victoriile  foarte 
mari.  Trecuseră  600  de  ani  [de  când]  nimeni  nu  ajunsese  la  o  astfel 
de  cinste,  ci  numai  Titus  şi  Traianus  şi  alţi  împăraţi  care  au  învins 
conducând  armatele  împotriva  neamului  barbar.  Căci  a  mers  în 
procesiune  prin  mijlocul  oraşului,  arătând  prăzile  şi  prizonierii,  ceea 
ce  romanii  numesc  triumf,  dar  nu  în  modul  cel  vechi,  ci  mergând  pe 
jos  de  la  casa  lui  până  în  hipodrom. 

Erau  prăzile  care  se  obişnuieşte  să  fie  ţinute  ca  fiind  spre  slujirea 
demnităţii  imperiale,  tronuri  de  aur  şi  care,  folosite  pentru  depla- 


336  Este  vorba  despre  Sardinia.  Kyrnos  era  însă  numele  antic  al  insulei  Corsica;  v.  The 
Chronicle,  p.  309. 

337  Coloanele  lui  Hercule,  strâmtoarea  Gibraltar. 

sare  de  soţiile  împăraţilor,  multe  podoabe  plăsmuite  din  pietre  pre¬ 
ţioase,  cupe  de  aur  şi  toate  celelalte  câte  sunt  de  trebuinţă  la  masa 
împăratului.  Era  şi  argint,  cântărind  multe  miriade  de  talanţi,  şi  tot 
felul  de  obiecte  împărăteşti,  pe  care  Gizerichos  le-a  luat  jefuind  pa¬ 
latul  din  Roma.  Intre  acestea  erau  şi  obiectele  [de  preţ]  ale  iudeilor, 
pe  care  Titus  al  lui  Vespasian  le-a  adus  la  Roma  după  cucerirea 
Ierusalimului. 


Prizonierii  în  acest  triumf  erau  Gelimer,  care  purta  pe  umeri  o 
mantie  purpurie,  toate  rudele  lui  şi  aceia  dintre  vandali  care  erau 
foarte  înalţi  şi  arătoşi  la  trup. 

Când  Gelimer  a  ajuns  în  hipodrom  şi  l-a  văzut  pe  împărat  stând 
în  tribună  şi  facţiunile  poporului  de  o  parte  şi  de  alta,  nu  a  încetat  să 
spună,  strigând:  „Deşertăciunea  deşertăciunilor,  toate  [sunt]  deşer¬ 
tăciuni!”  Ajungând  el  în  faţa  tribunei  împăratului,  luându-i-se 
purpura,  l-au  forţat  să  cadă  cu  faţa  în  jos  pentru  a  se  închina  îm¬ 
păratului. 

împăratul  şi  augusta  le-au  dăruit  mulţi  bani  copiilor  şi  nepoţilor 
lui  Ilderichos,  tuturor  celor  care  erau  înrudiţi  cu  împăratul  Valenti- 
nianus.  Lui  Gelimer  [împăratul  i-a  dăruit]  sate  mari  şi  plăcute  în 
Galatia  şi  i-a  îngăduit  să  locuiască  în  acestea  împreună  cu  toate 
rudele  sale.  Pe  acesta  nu  l-a  ridicat  la  rangul  de  patrikios,  pentru  că 
nu  a  acceptat  să  se  depărteze  de  credinţa  cea  a  lui  Arie. 

Belisarios,  după  triumfi  a  devenit  consul338,  iar  poporul  din 
Bizanţ  s-a  bucurat  de  foarte  mulţi  bani  în  urma  acestei  victorii,  mai 
mulţi  ca  niciodată. 

în  timp  ce  Solomon  conducea  Libia,  maurusii  au  pornit  război 
împotriva  libienilor.  Maurusii  îşi  au  originea  în  acele  neamuri  pe 
care  Iosua  Navi  le-a  alungat  [şi  care]  locuiau  din  ţara  fenicienilor,  de 
la  Sidon,  şi  până  în  Egipt.  Ei,  ajungând  în  Egipt  şi  nefiind  acceptaţi 
de  aceia,  s-au  dus  în  Libia  şi  au  locuit  aici  -  pe  aceasta,  ulterior, 
împăraţii  romanilor,  cucerind-o,  au  numit-o  Tigisis.  Şi  au  ridicat 
două  coloane  sculptate  din  piatră  la  izvorul  cel  mare,  ce  purtau 
litere  feniciene  spunând  astfel:  „Noi  suntem  cei  care  au  fugit  din 


faţa  lui  Iosua,  tâlharul,  fiul  lui  Navi”.  Erau  mai  înainte  în  Libia  şi  alte 


338  în  text:  \)7r<krevaev.  Ar  putea  avea  şi  sensul  de  „a  făcut  daruri  consulare”.  Demnitatea 
de  consul  era  acordată  adesea,  în  epocile  anterioare,  generalilor  care  obţinuseră 
victorii;  v.  The  Chronicle,  p.  310.  în  această  epocă,  cel  care  primea  demnitatea  de  consul 
trebuia  să  cheltuiască  sume  importante  de  bani;  v.  L.  Br£hier,  Les  institutions  de 
VEmpire  Byzantin,  pp.  91-92. 

neamuri  autohtone,  care  îl  aveau  ca  împărat  pe  Asklepios339  în 
Klipea  -  care  s-a  luptat  cu  Herakles,  despre  care  spuneau  că  este  fiu 
al  gliei340  -  şi  care  au  zidit  Cartagina. 

Solomon,  luând  trupele  din  Cartagina,  a  pornit  împotriva  mau- 
rusilor.  A  ajuns  la  Byzakion,  în  satul  Rammi,  unde  maurusii  îşi 
aşezaseră  tabăra,  făcând  un  cerc  din  cămile  şi  aşezându-şi  femeile  şi 
copiii  în  interiorul  cercului.  Când  au  ieşit  maurusii  împotriva  lui,  a 
coborât  de  pe  cal  şi,  conducând  500  de  [soldaţi]  aleşi,  a  poruncit  să 
atace  o  parte  a  cercului  şi  să  omoare  cămilele.  Omorând  cam  200,  a 
înaintat  în  mijlocul  cercului,  unde  stăteau  femeile.  Iar  barbarii,  luaţi 
prin  surprindere,  au  fugit  pe  munte,  în  mare  dezordine.  In  acea  zi 
au  fost  ucişi  10000  de  maurusi,  iar  toate  femeile  şi  copiii  au  fost  luaţi 
prizonieri.  Luându-i  pe  aceştia,  împreună  cu  cămilele  şi  cu  toată 
prada,  au  intrat  în  Cartagina  făcând  o  sărbătoare  pentru  victorie. 

Barbarii,  adunându-se  iar  cu  toţii,  cu  femei  şi  copii,  nelăsând  pe 
nimeni,  au  pornit  în  expediţie  împotriva  romanilor  şi  jefuiau  satele 
din  Byzakion.  Iar  Solomon,  luând  în  grabă  toată  oastea,  a  pornit 
împotriva  lor.  Când  a  juns  în  Burgarion,  unde  duşmanii  îşi  aşezaseră 
tabăra,  şi-a  aşezat  armata  ca  pentru  luptă.  Iar  maurusii  au  rămas 
mult  timp  pe  muntele  de  la  Burgarion,  nevrând  să  coboare  la  câmpie. 

Solomon  l-a  trimis  pe  Teodor  cu  1000  de  pedestraşi  şi  câteva  din 
steaguri  să  urce  pe  munte  în  timpul  nopţii,  pe  la  spatele  duşmanilor, 
şi,  când  va  răsări  soarele,  să  ridice  steagurile  sus  şi  să  pornească 
împotriva  lor. 

Văzând  barbarii  că  se  află  în  mijlocul  romanilor,  au  luat-o  la 
fugă,  împingându-se  pe  stânci  şi  fiind  nimiciţi.  Şi  au  murit  în  război 
50000  de  maurusi,  iar  dintre  romani  nici  măcar  unul,  nici  vreo  rană 
nu  a  avut  niciunul,  ci  cu  toţii  au  obţinut  victoria  sănătoşi.  Iar  cele 
mai  multe  dintre  căpeteniile  acelora  au  trecut  de  partea  romanilor. 

Romanii  au  luat  [captivi]  un  număr  atât  de  mare  de  femei  şi 
copii,  încât  un  copil  maurus  era  dat  pentru  preţul  unei  oi  celui  care 
voia  să  îl  cumpere.  Atunci  s-a  împlinit  cu  aceştia  vechea  spusă  a 
unei  femei  prezicătoare,  cum  că  mulţimea  lor  va  fi  nimicită  de  un 
bărbat  fără  barbă.  Căci  Solomon  devenise  eunuc  din  copilărie  fără  să 
vrea,  pierzându-şi  părţile  genitale  de  la  o  boală.  Şi,  luând  toată 
prada,  s-a  întors  în  Cartagina. 


339  Cari  de  Boor,  în  ediţia  sa,  înlocuieşte  ,A<7kAt‘|7tiov  cu  ’Avtcuov. 

!n  acest  an  s-a  întâmplat  să  aibă  loc  pe  cer  un  lucru  grozav.  Căci 
soarele  a  fost  mohorât  tot  anul,  cu  raze  fără  intensitate,  ca  luna.  în 
cea  mai  mare  parte  a  timpului  părea  a  fi  dispărut,  nestrălucind  clar, 
aşa  cum  obişnuia.  Era  anul  al  zecelea  al  împărăţiei  lui  Iustinian.  în 
acest  an  nici  războiul,  nici  moartea  nu  au  lipsit  să  se  abată  asupra 
oamenilor. 

Când  a  început  primăvara,  Belisarios  a  fost  trimis  de  către 
Iustinian  să  înduplece  Sicilia  să  plătească  tribut  romanilor.  Petre- 
cându-şi  el  iarna  în  Sicilia,  când  a  venit  sărbătoarea  Paştilor,  ro¬ 
manii  din  Libia  s-au  răsculat  împotriva  lui  Solomon  în  acest  fel: 
luând  pentru  ei  soţiile  vandalilor  ucişi,  au  pus  stăpânire  pe  ogoarele 
acestora  şi  nu  au  vrut  să  plătească  împăratului  taxele  pentru  ele. 
Solomon  i-a  sfătuit  să  nu  se  revolte  împotriva  împăratului,  ci  să  îi 
dea  cele  rânduite.  Unii  dintre  ei,  mai  ales  dintre  goţi,  s-au  aplecat 
spre  credinţa  lui  Arie.  Pe  aceştia  preoţii  i-au  scos  în  afara  Bisericii  şi 
nici  nu  acceptau  să  le  boteze  copiii.  Astfel,  în  timpul  sărbătorii  a 
avut  loc  răscoala.  Soldaţii  s-au  sfătuit  să  îl  omoare  pe  Solomon  în 
biserică.  Şi,  ieşind  din  oraş,  jefuiau  satele  ce  ţineau  de  el  şi  se  purtau 
cu  libienii  ca  şi  cum  ar  fi  fost  duşmani. 

Solomon,  când  a  auzit  acestea,  găsind  multă  zarvă,  a  încercat  să 
convingă  armata  prin  vorbe  rezonabile  să  înceteze  răscoala.  Iar  ei, 
adunându-se,  au  început  să  îi  ocărască  fără  ruşine  pe  Solomon  şi  pe 
căpetenii. 

Intrând  în  palat,  l-au  ales  general  pe  Teodor  Capadocianul  şi, 
înarmaţi,  ucideau  pe  oricine  întâlneau,  fie  libian,  fie  roman,  cunos¬ 
cut  de-al  lui  Solomon.  Jefuind  banii  şi  intrând  în  case,  luau  cu  forţa 
toate  lucrurile  de  preţ. 

Solomon  a  scăpat  refugiindu-se  în  biserica  palatului.  Iar  când  s-a 
făcut  noapte,  a  ieşit  din  palat  împreună  cu  Prokopios,  scriitorul,  şi 
cu  Martinos  şi,  urcându-se  pe  o  corabie,  s-au  dus  la  Belisarios  în 
Siracusa  Siciliei.  Şi  i-a  scris  lui  Teodor  să  aibă  grijă  de  Cartagina  şi 
de  lucrurile  împărăteşti. 

Soldaţii,  adunându-se  pe  câmpul  sfatului,  l-au  ales  tiran  pe 
Stotzas,  lăncierul  lui  Martinos,  un  bărbat  năvalnic  şi  neostenit, 
pentru  a  le  goni  pe  căpeteniile  împăratului  şi  a  stăpâni  Libia. 

Stotzas,  venind  în  apropierea  Cartaginei,  a  trimis  [soli]  la  Teo¬ 
dor,  poruncindu-i  să  îi  predea  degrabă  oraşul,  pentru  a  nu  i  se  în¬ 
tâmpla  lucruri  groaznice.  Iar  cartaginezii  şi  Teodor  au  mărturisit  că 

vor  păstra  Cartagina  pentru  împărat.  Auzind  acestea,  Stotzas  s-a 
pregătit  să  asedieze  oraşul. 

Belisarios  a  ales  100  de  oameni  dintre  lăncierii  şi  gărzile  sale. 
Solomon,  luându-i  pe  aceştia,  a  navigat  la  Cartagina  într-o  corabie 
pe  la  ceasul  la  care  se  aprind  opaiţele.  Pentru  că  se  făcuse  zi,  aflând 
tiranul  şi  soldaţii  că  vine  Belisarios,  au  luat-o  la  fugă  în  mod  ruşinos 
şi  fără  vreo  rânduială. 

Belisarios,  adunând  cam  2000  [de  oameni]  din  armată,  a  pornit 
în  urmărirea  celor  care  fugiseră  şi  i-a  prins  în  oraşul  Membresa. 
Când  a  văzut  că  acestora  le  lipsea  ordinea  şi  se  învârteau  fără  nicio 
rânduială,  a  pornit  împotriva  lor.  Iar  ei  au  luat-o  la  fugă  şi,  ajungând 
în  Numidia,  s-au  regrupat.  Şi  au  murit  puţini  în  acest  război  şi 
dintre  aceştia  cei  mai  mulţi  erau  vandali;  căci  Belisarios  îi  cruţa  pe 
romani.  Jefuindu-le  tabăra,  a  găsit  bani  mulţi  şi  femei,  pentru  care  a 
şi  avut  loc  războiul. 

După  ce  a  făcut  acestea,  Belisarios  a  plecat  în  Cartagina.  Venind 
cineva  din  Sicilia,  a  anunţat  că  a  izbucnit  o  răscoală  în  tabăra 
militară  şi  că  lucrurile  se  vor  încurca  dacă  el  nu  va  ajunge  degrabă. 
Rânduind  cum  a  putut  treburile  în  Libia,  le-a  încredinţat  Cartagina 
lui  Ildiger  şi  lui  Teodor  şi  a  mers  în  Sicilia. 

Când  a  auzit  acestea,  Iustinian  l-a  trimis  în  Libia  pe  Gherman, 
nepotul  său,  [care  era]  patrikios ,  cu  alţi  câţiva  şi  cu  Domnikos  şi 
Symmachus,  care  erau  oameni  înţelepţi.  După  ce  a  ajuns  în  Carta¬ 
gina,  Gherman  i-a  numărat  pe  soldaţi.  Citind  registrele  secretarilor 
în  care  erau  înscrise  numele  soldaţilor,  a  găsit  că  a  treia  parte  din 
armata  din  Cartagina  şi  din  celelalte  oraşe  era  de  partea  împăra¬ 
tului,  iar  toţi  ceilalţi  se  alăturaseră  tiranului.  De  aceea  nu  a  pornit  la 
luptă,  ci  s-a  îngrijit  de  armată.  Şi  spunea  că  a  fost  trimis  de  către 
împărat  ca  să  ia  apărarea  soldaţilor  nedreptăţiţi  şi  să  îi  pedepsească 
pe  cei  care  începuseră  [să  săvârşească]  nedreptatea  împotriva  lor. 

Auzind  soldaţii  aceste  cuvinte,  au  trecut  încet-încet  de  partea 
lui.  Iar  Gherman  i-a  primit  cu  multă  bunăvoinţă  şi,  dându-le  încre¬ 
dinţări,  îi  ţinea  în  cinste  şi  le  plătea  soldele.  Pentru  că  vorba  despre 
acestea  s-a  răspândit  şi  a  ajuns  la  toţi,  ei  au  dezertat  de  la  tiran  şi  au 
venit  în  Cartagina.  Iar  Stotzas,  simţind  deja  răul  [produs],  i-a 
încurajat  pe  cei  rămaşi  şi  a  pornit  către  Cartagina. 

Gherman  şi-a  înarmat  trupele  şi  a  ieşit  împotriva  lui.  Iar  armata 
care  era  cu  el,  manifestând  dorinţa  puternică  de  a  fi  de  partea  îm- 


2l6 


Sf.  Teofan  Mărturisitorul 


pârâtului,  l-a  convins  pe  general.  Cei  care  erau  cu  Stotzas,  văzându-i 
pe  aceştia  şi  fiind  cuprinşi  de  laşitate,  au  plecat  în  Numidia. 

Iar  Gherman,  cu  toată  armata,  a  sosit  [acolo]  nu  peste  mult  timp 
şi,  ajungându-i  pe  aceştia,  a  descoperit  că  se  uniseră  cu  ei  multe  zeci 
de  mii  de  barbari  maurusi,  pe  care  îi  conduceau  Iaudas  şi  Ortaias. 

Războiul  a  început  şi  lupta  a  devenit  crâncenă,  iar  unul  dintre 
duşmani  i-a  omorât  calul  lui  Gherman.  Căzând  pe  jos,  Gherman  s-ar  fi 
aflat  în  primejdie,  dacă  lăncierii  [lui],  înconjurându-1,  nu  i-ar  fi  adus 
un  cal  şi  nu  l-ar  fi  urcat  pe  el.  Astfel  soldaţii  au  fugit,  iar  Stotzas  a 
reuşit  să  fugă  în  această  învălmăşeală  cu  puţini  [de-ai  lui].  Gherman, 
dându-le  ordin  celor  din  jurul  său,  s-a  năpustit  îndată  împotriva 
taberei  duşmanilor  şi  a  cucerit-o  pe  aceasta  prin  luptă.  Acolo  sol¬ 
daţii  au  jefuit  banii  fără  niciun  motiv  şi  nu  au  ţinut  seama  de 
general.  Fiindu-i  teamă  lui  Gherman  ca  nu  cumva  duşmanii  să  îşi 
dea  seama  şi  să  vină  asupra  lui,  stătea  mâhnit  şi  îi  ruga  pe  aceştia  să 
facă  ordine.  Iar  maurusii,  văzând  răsturnarea  [de  situaţie],  s-au  nă¬ 
pustit  împotriva  răsculaţilor  şi  i-au  gonit  pe  aceştia  împreună  cu 
armata  împăratului. 

Stotzas,  care  îşi  pusese  încrederea  în  ei,  văzând  cele  făcute  de 
aceştia,  a  luat-o  la  fugă  cu  100  de  oameni  şi  s-a  dus  în  Mauritania 
cea  de  dinăuntru.  Şi  cu  acestea  răscoala  s-a  sfârşit. 

împăratul  l-a  rechemat  la  Bizanţ  pe  Gherman,  împreună  cu 
Domnikos  şi  Symmachus,  şi  i-a  încredinţat  din  nou  treburile  din 
Libia  lui  Solomon,  dându-i  acestuia  alte  căpetenii  şi  pe  Rufin,  Leon- 
tie  şi  Ioan,  fiul  lui  Sisinnios341  -  acesta  era  cel  de-al  treisprezecelea 
an  al  domniei  lui  Iustinian. 

Solomon  s-a  dus  pe  mare  la  Cartagina  şi  a  condus  poporul  cu 
chibzuială  şi  a  păzit  Libia  în  siguranţă,  punând  în  ordine  armata.  Iar 
dacă  găsea  în  rândurile  ei  pe  cineva  suspect,  îl  trimitea  în  Bizanţ. 

Belisarios  a  cucerit  Sicilia  şi  Roma,  care  era  ocupată  de  Uittios, 
şi  oraşele  din  jur  şi  l-a  adus  pe  Uittios  în  Bizanţ,  la  Iustinian,  îm¬ 
preună  cu  soţia  şi  copiii  lui.  Şi  împăratul  l-a  trimis  pe  cubicularul 
Narses  cu  o  flotă  la  Roma  pentru  a  controla  lucrurile  de  acolo. 

Solomon,  conducând  bine  lucrurile  în  Cartagina  şi  Libia,  a  por¬ 
nit  cu  oaste  împotriva  maurusilor.  Mai  întâi  l-a  trimis  cu  trupe  pe 
Gontharis,  lăncierul  său,  un  bărbat  priceput  în  cele  ale  războiului, 


341  Probabil  acelaşi  cu  Sisinniolos,  cum  apare  mai  jos  şi  în  lucrarea  lui  Prokopios  din 
Cezareea,  Despre  războaie ;  v.  The  Chronicle,  p.  311. 

care,  ajungând  la  râul  Bigas,  şi-a  aşezat  tabăra  în  Baugais,  un  oraş 
pustiu.  Având  loc  acolo  o  luptă,  a  fost  învins  şi  s-a  retras  în  forti¬ 
ficaţie,  fiind  presaţi  de  asediul  maurusilor. 

Solomon,  care  se  afla  aproape,  a  aflat  acestea  şi  a  venit  în  grabă, 
iar  barbarii,  înfricoşându-se,  au  plecat  şi  şi-au  aşezat  tabăra  la 
poalele  muntelui  Aurasion.  Solomon  s-a  luptat  cu  ei  şi  i-a  pus  pe 
fugă.  Şi  maurusii  au  fugit  prin  [părţile]  greu  accesibile  ale  muntelui 
şi  s-au  dus  la  mauritani. 

Solomon  a  jefuit  câmpiile  din  Mugade  şi  a  pârjolit  tot  pământul 
acestora.  Aducând  mult  grâu,  s-a  întors  la  cetatea  Zerbules.  Acolo  se 
refugiase  Iaudas  cu  20000  de  maurusi.  Iar  Iaudas  a  părăsit  cetatea  şi, 
urcând  înălţimile342  muntelui  Aurasion,  şi-a  găsit  liniştea. 

Solomon  a  asediat  cetatea  Zerbules  trei  zile,  [apoi]  a  jefuit  tot 
ceea  ce  era  în  ea  şi,  lăsând  acolo  paznici,  a  plecat  mai  departe.  Şi  se 
uita  pe  unde  ar  putea  să  ajungă  în  vârful  muntelui,  pentru  că  era 
abrupt  şi  era  foarte  inaccesibil.  Dar  Dumnezeu  a  oferit  o  cale  în 
lipsa  de  cale343  astfel.  Unul  dintre  soldaţii  armatei  de  pedestraşi, 
care  era  option344,  pe  nume  Genzon,  fie  purtat  de  mânie,  fie  pentru 
că  a  fost  mişcat  de  ceva  divin,  a  urcat  singur  împotriva  duşmanilor. 
Pe  acesta  l-au  urmat  câţiva  soldaţi,  tovarăşi  de-ai  lui,  minunându-se 
foarte  de  ceea  ce  se  întâmpla.  Trei  dintre  maurusi,  cei  care  fuseseră 
rânduiţi  să  păzească  intrarea,  când  l-au  văzut  pe  acest  om,  i-au  ieşit 
în  cale  crezând  că  vine  spre  ei.  Venind  aceştia  unul  câte  unul,  din 
cauza  strâmtorii  locului,  el  l-a  omorât  pe  primul,  la  fel  şi  pe  al  doilea 
şi  pe  al  treilea.  Când  au  văzut  aceasta,  cei  care  veneau  în  spate  au 
pornit  cu  mult  zgomot  şi  zarvă  împotriva  duşmanilor. 

Când  armata  romanilor  a  auzit  ceea  ce  se  întâmplase,  neaştep- 
tându-1  nici  pe  general,  nici  trâmbiţele,  şi  nici  respectând  ordinea,  ci 
făcând  multă  gălăgie  şi  îndemnându-se  unul  pe  altul,  a  pornit  îm¬ 
potriva  taberei  duşmanilor.  Acolo,  Rufin  şi  Leontie  au  dat  dovadă  de 
fapte  vrednice  de  virtute  împotriva  duşmanilor.  îndată  barbarii  au 
luat-o  la  fugă  unde  a  putut  fiecare. 


342  în  text:  ttvjjcx;  -  „înălţimea”. 

343  în  text:  Tropov  £v  rrj  ocTtopicx. 

344  în  text:  oîmcov,  termenul  provine  din  latinescul  optio;  v.  H.  Mihăescu,  La  Româ¬ 
nite...,  p.  397.  Option  era  iniţial  un  ajutor  al  centurionului,  care  avea  misiunea  de  a 
distribui  proviziile  şi,  ulterior,  pe  cea  de  a  împărţi  soldele;  v.  L.  Br£hier,  Les  institutions 
de  VEmpire  Byzantin,  p.  273,  527. 

Iar  Iaudas,  rănit  cu  o  lance  în  coapsă,  a  scăpat  şi  a  plecat  la 
mauritani.  Romanii,  jefuind  tabăra  duşmanilor,  nu  au  mai  părăsit 
muntele  Aurasion,  ci,  construind  fortificaţii,  l-au  păzit. 

Era  o  stâncă  foarte  abruptă  pe  care  maurusii  au  construit  un 
turn  şi  au  făcut  din  aceasta  un  refugiu  fortificat,  puternic  şi  de 
necucerit.  Acolo  se  întâmpla  ca  Iaudas  să  îşi  fi  aşezat  banii  şi  femeile 
şi  pusese  ca  paznic  al  banilor  un  bătrân.  Căci  nu  a  bănuit  că  vreo¬ 
dată  vor  sosi  duşmanii  la  acest  turn,  nici  că  îl  vor  putea  cuceri  prin 
forţă.  Iar  romanii,  cercetând  [locurile]  greu  accesibile  ale  [muntelui] 
Aurasion,  au  ajuns  acolo.  Şi  unul  dintre  aceştia  a  încercat  în  glumă 
să  urce  în  turn.  Iar  femeile  râdeau  de  el,  la  fel  şi  bătrânul.  Romanul, 
pentru  că  ajunsese  aproape,  căţărându-se  cu  mâinile  şi  picioarele, 
şi-a  scos  sabia  şi  a  lovit  şi,  nimerindu-1  pe  bătrân  în  gât,  i-a  tăiat 
acestuia  capul.  Iar  soldaţii,  prinzând  deja  curaj  şi  ţinându-se  unul  pe 
altul,  au  urcat  în  turn  şi  au  luat  femeile  şi  banii,  care  erau  foarte 
mulţi,  şi  i-au  dus  lui  Solomon. 

Solomon  a  înconjurat  cu  ziduri  oraşele  din  Libia  şi,  pentru  că 
maurusii  au  plecat  învinşi  din  Numidia,  a  făcut  ca  ţara  Zabe,  Mauri- 
tania  şi  metropola  [acesteia],  Itiphis,  să  fie  tributare  romanilor.  Căci 
cea  dintâi  metropolă  a  celeilalte  Mauritanii  este  Cezareea,  pe  care  o 
supusese  Belisarios  mai  înainte.  De  aceea  toţi  libienii  au  devenit 
supuşi  ai  romanilor,  bucurându-se  de  o  pace  stabilă. 

Când  au  trecut  4  ani  de  la  această  pace,  în  cel  de-al  şaptespre- 
zecelea  an  al  domniei  lui  Iustinian,  Cyrus  şi  Serghie,  copiii  lui 
Bakchos,  fratele  lui  Solomon,  au  fost  trimişi  de  către  împărat  să 
conducă  Libia:  Cyrus  în  Pentapolis,  iar  Serghie  în  Tripolis.  Maurusii 
i-au  trimis  pe  cei  mai  bătrâni  dintre  ei  în  oraşul  Leptimagna345,  la 
Serghie,  ca  să  îi  ducă  daruri  şi  să  întărească  pacea. 

Serghie,  convins  de  Pudentios,  un  bărbat  din  Tripolis,  i-a  primit 
în  oraş  pe  80  dintre  cei  mai  respectaţi  printre  barbari,  promiţând  că 
va  face  toate  cele  cerute;  şi  a  întărit  pacea  prin  jurăminte.  Iar  pe 
ceilalţi  [barbari]  i-a  scos  afară  într-o  suburbie.  Pe  cei  80,  invitându-i 
la  ospăţ,  i-a  ucis  pe  toţi.  Unul  dintre  ei,  scăpând,  le-a  vestit  cele 
întâmplate  celor  de  un  neam  cu  el.  Când  au  auzit,  au  plecat  în  grabă 
spre  tabăra  lor  şi,  împreună  cu  toţi  ceilalţi,  au  venit  împotriva  romanilor. 

Serghie  şi  Pudentios  i-au  întâmpinat  şi  a  început  o  luptă.  Pu¬ 
dentios,  pierzând  mulţi  [oameni],  a  fost  ucis,  iar  Serghie,  cuprins  de 


345  Leptis  Magna,  astăzi  Lebda,  în  Libia. 

o  frică  de  nedescris,  a  plecat  pe  mare  în  Cartagina,  la  Solomon, 
unchiul  său.  Maurusii  au  abandonat  întregul  Tripolis.  Barbarii  au 
jefuit  toate  satele  de  acolo,  au  luat  prizonieri  o  mulţime  de  romani 
şi  s-au  dus  la  Pentapolis.  Cyrus,  aflând,  a  plecat  pe  mare  la  Carta¬ 
gina.  Iar  barbarii,  cum  nu  li  s-a  opus  nimeni,  au  cucerit  oraşul 
Beronike  şi  au  pornit  cu  armata  împotriva  Cartaginei.  Ajungând  la 
Byzakion,  au  jefuit  foarte  multe  sate  de  acolo  în  incursiunea  lor. 

Antalas  -  care  avea  duşmănie  faţă  de  Solomon,  pentru  că  îi 
omorâse  fratele  -  s-a  unit  cu  barbarii  şi  i-a  condus  pe  aceştia  împo¬ 
triva  Cartaginei  şi  a  lui  Solomon. 

Solomon,  auzind  acestea,  a  luat  armata  şi  a  pornit  împotriva  lor. 
Când  a  ajuns  în  oraşul  Beste,  care  se  afla  la  6  zile  distanţă  de  Car¬ 
tagina,  şi-a  aşezat  tabăra  în  acesta.  împreună  cu  el  erau  Cyrus, 
Serghie  şi  Solomon  cel  tânăr,  copiii  lui  Bakchos.  Când  a  văzut  mulţi¬ 
mea  barbarilor,  i  s-a  făcut  teamă  şi  a  trimis  [soli]  la  căpeteniile 
acestora,  mustrându-i  că,  deşi  aveau  tratate  de  pace  cu  romanii,  au 
ridicat  armele  împotriva  lor;  apoi  le-a  cerut  să  întărească  pacea  şi  să 
o  încredinţeze  prin  jurăminte.  Iar  barbarii,  luând  în  râs  cele  spuse, 
au  zis:  „Dacă  Serghie,  jurând  pe  Evanghelii,  şi-a  ţinut  bine  jurămin¬ 
tele  omorându-i  pe  cei  80,  cum  să  credem  acum  noi  în  jurăminte?” 
Lupta  a  început  şi  romanii  au  fost  puşi  pe  fugă.  Impiedicându-i-se 
calul,  Solomon  a  fost  ucis,  [la  fel]  şi  lăncierii  acestuia. 

Conducerea  Libiei  a  fost  încredinţată  de  către  împărat  nepotu¬ 
lui  acestuia,  Serghie.  Ioan  cel  al  lui  Sisinniolos  şi  celelalte  căpetenii 
au  prins  mare  ură  pe  Serghie,  încât  nu  voiau  nici  să  ridice  armele 
împotriva  duşmanilor.  Şi  barbarii  jefuiau  totul  fără  teamă. 

Antalas  i-a  scris  împăratului  Iustinian:  „Toţi  maurusii  aleg  prie¬ 
tenia  ta  şi  supunerea  [faţă  de  tine],  dar  s-au  răsculat,  nesuportând 
atacul  violent  al  lui  Solomon  şi  al  nepoţilor  acestuia.  Recheamă-i  şi 
se  va  face  pace  între  romani  şi  maurusi!”  Dar  împăratul  nu  a 
acceptat  să  facă  aceasta. 

Antalas  şi  armata  maurusilor  s-au  reunit  din  nou  la  Byzakion; 
alături  de  ei  [era  şi]  Stotzas,  care  avea  puţini  soldaţi  şi  vandali. 

Libienii  l-au  rugat  pe  Ioan  al  lui  Sisinniolos  să  adune  o  armată  şi 
să  pornească  împotriva  duşmanilor  împreună  cu  Himerios,  coman¬ 
dantul  trupelor  din  Byzakion.  Acesta,  luând  armata,  a  mers  împo¬ 
triva  duşmanilor,  poruncindu-i  lui  Himerios  să  o  ia  înainte. 

Având  loc  o  luptă,  romanii  au  fost  învinşi  şi  barbarii  l-au  prins 
viu  pe  Himerios,  împreună  cu  armata  lui.  Punându-1  pe  acesta  în 

închisoare,  pe  soldaţi  i-au  dat  lui  Stotzas,  după  ce  au  declarat  că  vor 
lupta  împotriva  romanilor.  Şi  au  cucerit  prin  vicleşug,  din  cauza  lui 
Himerios,  oraşul  Adramytos.  Unii  dintre  libieni  s-au  refugiat  în 
Sicilia,  iar  alţii  în  alte  insule  şi  în  Bizanţ. 

Maurusii  şi  Stotzas  jefuiau  Libia  în  deplină  libertate.  Libienii 
care  veniseră  în  Bizanţ  l-au  rugat  pe  împărat  să  trimită  o  armată  şi 
un  general  foarte  bun  în  Libia.  Iar  împăratul  [l-a  trimis]  pe  Areobin- 
dos,  cu  puţini  oameni.  Acesta  era  un  bărbat  nobil  şi  înţelept,  dar  nu 
era  deloc  experimentat  în  treburile  războiului.  împreună  cu  el  [i-a 
trimis]  pe  Atanasie  şi  pe  câţiva  armeni,  pe  care  îi  conduceau  Arta- 
banes  şi  Ioan,  Arsakizii.  Nici  pe  Serghie  nu  l-a  rechemat,  ci  a  po¬ 
runcit  ca  şi  el  să  fie,  împreună  cu  Areobindos,  strateg  al  Libiei.  Şi  [a 
poruncit]  ca  Serghie  să  ducă  războiul  cu  barbarii  din  Numidia,  iar 
Areobindos  să  se  lupte  cu  maurusii  din  Byzakion. 

Areobindos,  ajungând  în  Libia,  a  preluat  jumătate  din  armată  şi 
l-a  trimis  pe  Ioan  al  lui  Konstantiolos346  împotriva  lui  Stotzas  şi  a 
barbarilor.  Ioan,  când  a  văzut  mulţimea  duşmanilor,  a  fost  nevoit  să 
se  ocupe  de  ei.  Şi  avea  o  mare  duşmănie  cu  Stotzas,  încât  fiecare  îşi 
dorea  să  îl  ucidă  pe  celălalt  şi  astfel  să  moară.  începând  lupta, 
amândoi  au  ieşit  din  taberele  lor  şi  au  venit  unul  împotriva  celuilalt. 
Iar  Ioan,  încordându-şi  arcul,  l-a  nimerit  pe  Stotzas  în  încheietura 
coapsei  drepte.  Acesta  a  murit  după  câteva  zile. 

Barbarii,  pornind  cu  multă  mânie  împotriva  adversarilor,  fiind  o 
mulţime  nenumărată,  l-au  omorât  pe  Ioan  şi  pe  toţi  romanii.  Şi  se 
spune  că  acesta  ar  fi  zis:  „Mor  cu  o  moarte  plăcută,  pentru  că  mi  s-a 
împlinit  dorinţa  mea  în  [legătură]  cu  Stotzas”.  De  asemenea,  Sto¬ 
tzas,  aflând  de  moartea  lui  Ioan,  s-a  săvârşit  în  bucurie.  Şi  a  murit  şi 
Ioan  Armeanul. 

împăratul,  aflând  acestea,  s-a  întristat  şi  l-a  rechemat  pe  Ser¬ 
ghie,  destituindu-1  de  la  conducere.  Conducerea  Libiei  i-a  încre¬ 
dinţat-o  doar  lui  Areobindos. 

După  două  luni,  un  anume  Gontharis,  conducătorul  trupelor 
din  Numidia,  punând  la  cale  o  viclenie  împotriva  lui  Areobindos,  le-a 
spus  pe  ascuns  maurusilor  să  pornească  împotriva  Cartaginei.  Deci 
îndată  s-a  adunat  la  un  loc  o  armată  a  duşmanilor  din  Numidia  şi 
Byzakion  şi  au  mers  în  grabă  împotriva  Cartaginei.  Pe  numizi  îi 
conduceau  Kutzinas  şi  Iaudas,  iar  pe  cei  din  Byzakion  [îi  conducea] 


346  Probabil  Sisinniolos,  aşa  cum  apare  mai  sus. 

Antalas.  Alături  de  aceştia  era  Ioan  tiranul  cu  soldaţii,  în  locul  lui 
Stotzas. 

Când  a  aflat  acestea,  Areobindos  i-a  încredinţat  trupele  lui 
Gontharis,  pe  care  îl  considera  prieten,  şi  i-a  trimis  împotriva  duş¬ 
manilor.  Gontharis  l-a  trimis  la  barbari  pe  bucătarul  său,  care  era 
dintre  maurusi,  ca  să  îi  spună  lui  Antalas  că  el  vrea  să  îl  ia  ca  părtaş 
la  conducerea  Libiei.  Antalas  a  ascultat  cu  bucurie  aceste  cuvinte, 
dar  a  răspuns  că  astfel  de  lucruri  nu  se  aranjează  în  siguranţă  printr-un 
bucătar.  Auzind  acestea,  Gontharis  l-a  trimis  la  Antalos  pe  Ulitheos, 
lăncierul  său,  ca  [om]  de  încredere,  rugându-1  pe  acela  să  se  apropie 
de  Cartagina,  pentru  ca  el  să  îl  ucidă  pe  Areobindos. 

Ulitheos  s-a  întâlnit  în  ascuns  cu  Antalas  şi  au  hotărât  ca  acesta 
să  primească  conducerea  [oraşului]  Byzakion  şi  jumătate  din  banii 
lui  Areobindos,  precum  şi  1500  de  soldaţi  romani,  iar  Gontharis  să 
primească  demnitatea  de  împărat  şi  conducerea  Cartaginei.  Făcând 
acestea,  Ulitheos  s-a  întors  la  Gontharis.  Iar  barbarii  au  pornit  în 
multă  grabă  împotriva  Cartaginei. 

Când  au  ajuns  la  Dekimos,  şi-au  aşezat  acolo  tabăra,  iar  a  doua 
zi  au  plecat  spre  Cartagina.  întâlnindu-se  cu  armata  romană,  aceştia 
i-au  atacat  pe  neaşteptate  şi  au  ucis  mulţi  dintre  maurusi.  Iar 
Gontharis  i-a  mustrat  pe  aceia,  spunând  că  sunt  prea  îndrăzneţi347  şi 
au  pus  în  primejdie  statul  romanilor. 

Areobindos  a  trimis  [o  solie]  la  Kutzinas  şi  l-a  rugat  să  îi  trădeze 
pe  maurusi.  Iar  el  s-a  angajat  să  facă  aceasta.  Căci  neamul  mauru- 
silor  este  lipsit  de  credinţă,  atât  unii  faţă  de  alţii,  cât  şi  faţă  de  toţi. 
Acest  lucru  i-a  fost  dezvăluit  de  Areobindos  lui  Gontharis.  El  l-a 
sfătuit  pe  Areobindos  să  nu  îl  creadă  pe  Kutzinas  şi,  trimiţându-1  pe 
Ulitheos,  l-a  înştiinţat  despre  acestea  pe  Antalas. 

Gontharis  se  gândea  să  îl  omoare  în  ascuns  pe  Areobindos  şi  l-a 
convins  pe  acesta  să  iasă  din  Cartagina  şi  să  participe  la  război. 
Areobindos,  fiind  lipsit  de  experienţă  în  război,  a  amânat  [acest 
lucru],  neputând  să  îşi  ia  pe  el  armele.  Şi  astfel  a  trecut  timpul  în 
[acea]  zi,  de  aceea  s-a  liniştit,  amânând  gruparea  [trupelor]  pentru  a 
doua  zi.  Gontharis,  deoarece  bănuia  că  acesta  a  făcut  intenţionat 
amânarea,  pentru  că  prinsese  de  veste  cele  făptuite,  s-a  întors 
tiranic  pe  faţă  împotriva  lui. 


347  In  text:  kccki^oov  e7teoKa>7rrev  cbc;  0pacruvo|ievoi)<;. 

Areobindos  a  părăsit  în  grabă  Cartagina  şi  a  fugit,  s-a  urcat  pe  o 
corabie  şi  voia  să  plece  în  Bizanţ,  dacă  [acest  lucru]  nu  ar  fi  fost 
împiedicat  de  iarna  care  venise  între  timp.  Trimiţându-1  pe  Atanasie 
în  Cartagina,  [acesta]  a  chemat  câţiva  [oameni],  între  care  [era]  şi 
Artabanes,  care  l-a  sfătuit  mult  pe  Areobindos  ca  nici  să  se  descu¬ 
rajeze,  nici  să  fie  cuprins  de  laşitate» şi  să  se  teamă  de  Gontharis,  ci 
să  meargă  împotriva  lui  cu  toţi  cei  care  îl  urmau,  înainte  să  se 
întâmple  vreun  alt  rău. 

Gontharis  l-a  vorbit  de  rău  pe  Areobindos  în  faţa  soldaţilor,  cum 
că  [ar  fi]  lipsit  de  bărbăţie  şi  laş  şi  că  nu  vrea  să  le  dea  acestora 
soldele. 

Iar  Areobindos,  împreună  cu  Artabanes  şi  cu  cei  care  îi  urmau,  a 
pornit  împotriva  lui  Gontharis,  având  loc  o  luptă  pe  fortificaţii  şi  la 
porţi.  Cei  mai  mulţi  dintre  soldaţi  nu  au  aflat  cele  puse  la  cale  de 
către  Gontharis  şi,  adunându-se,  şi-au  luat  armele  împotriva  lui. 
Areobindos,  când  a  văzut  oameni  ucişi,  nefiind  obişnuit  cu  o  astfel 
de  privelişte,  nu  şi-a  putut  stăpâni  laşitatea  şi  a  fugit  şi  s-a  refugiat 
împreună  cu  soţia  şi  cu  sora  sa  în  mănăstirea  de  lângă  mare,  pe  care 
o  construise  Solomon  şi  o  înconjurase  cu  ziduri  ca  pe  o  cetate 
sigură.  Atunci  a  fugit  şi  Artabanes. 

Gontharis,  învingând  prin  forţă,  a  cucerit  palatul.  Şi,  trimiţân- 
du-i  pe  arhiereul  oraşului  şi  pe  Atanasie,  le-a  poruncit  să  îi  dea 
încredinţările  lui  Areobindos  şi  să  îl  aducă  pe  acesta  la  palat,  ame- 
ninţându-1  că,  dacă  nu  se  va  supune,  îl  va  asedia  şi  nu  îi  va  mai  da 
asigurări  că  va  fi  cruţat.  Iar  acesta,  primind  încredinţările  de  la 
episcopul  Reparatus,  a  venit  în  faţa  lui  Gontharis  şi,  căzând  la  pă¬ 
mânt,  stătea  jos,  implorându-1  şi  întinzându-i  acestuia  Evangheliile 
pe  care  preotul  îi  dăduse  încredinţările.  Gontharis  l-a  ridicat,  ju- 
rându-i  în  faţa  tuturor  că  nu  îi  va  face  niciun  rău,  ci  a  doua  zi  va  fi 
trimis  în  Bizanţ  împreună  cu  soţia  şi  cu  banii  lui. 

După  ce  l-a  trimis  de  acolo  pe  preot,  i-a  luat  pe  Areobindos  şi  pe 
Atanasie  să  cineze  împreună  cu  el  la  palat.  L-a  cinstit  pe  Areobindos 
şi  l-a  aşezat  înainte  de  el  pe  laviţă.  Iar  după  ce  a  cinat,  a  poruncit  ca 
acesta  să  se  culce  într-un  dormitor.  Trimiţându-i  pe  Ulitheos  şi  pe 
alţi  câţiva,  l-au  omorât  în  timp  ce  se  văicărea  şi  scotea  gemete  de 
durere.  însă  pe  Atanasie  l-a  cruţat  din  cauza  vârstei. 

A  doua  zi  i-a  trimis  lui  Antalas  capul  aceluia,  iar  banii  i-a  luat  şi 
nu  i-a  dat  nimic  după  cum  făcuseră  tratatele.  Antalas,  aflând  cele 
săvârşite  împotriva  lui  Areobindos  şi  gândindu-se  la  călcarea  jură- 

mintelor  de  către  Gontharis,  a  dorit  să  treacă  de  partea  împăratului 
Iustinian. 

Artabanes,  după  ce  a  primit  încredinţări  de  la  Gontharis,  a  urcat 
la  palat  cu  armenii  şi  a  promis  că  va  fi  slujitor  al  tiranului,  dar  în 
ascuns  voia  să  îl  omoare.  Destăinuindu-le  intenţia  nepotului  său, 
Grigorie,  şi  lăncierului  său,  Artaserios,  Grigorie  i-a  spus:  „Artabanes, 
ţie  ţi  s-a  ivit  [prilejul]  să  te  încununezi  singur  cu  strălucirea348  lui 
Belisarios.  Căci,  în  vreme  ce  acela  a  primit  de  la  împărat  armată, 
mulţi  bani,  căpetenii  care  să  îl  urmeze  şi  flotă  cum  niciodată  nu  mai 
auzise  cineva,  a  supus  Libia  cu  mare  efort  romanilor.  Iar  acum,  cum 
Libia  s-a  răsculat  şi  a  ajuns  din  nou  ca  la  început,  în  vremurile  vechi, 
doar  ţie  îţi  revine  să  o  aduci  din  nou  pe  aceasta  împăratului  şi  să 
salvezi  lucrurile.  Gândeşte-te  la  neamul  tău,  că  ai  fost  dintotdeauna 
Arsakid  şi  că,  fiind  nobil,  trebuie  să  te  porţi  totdeauna  cu  vitejie  şi  să 
arăţi  multe  fapte  de  virtute!  Ci  adu-ţi  aminte  cum,  tânăr  fiind,  i-ai 
omorât  în  lupte  pe  Acachie,  căpetenia  armenilor,  şi  pe  Tzitas, 
generalul  romanilor,  şi  ai  luptat  alături  de  Chosroes,  împăratul  per¬ 
şilor.  Astfel  [de  om]  fiind,  nu  îngădui  ca  stăpânirea  romanilor  să  fie 
deţinută  de  un  câine  beat!  Iar  eu  şi  Artaserios  îţi  vom  sluji  după 
putere  în  câte  vei  porunci”. 

Gontharis  a  poruncit  ca  Artabanes  să  conducă  armata  şi  să 
pornească  împotriva  lui  Antalas  şi  a  maurusilor  care  erau  în  Byza- 
kion.  împreună  cu  ei  era  şi  Ioan,  conducătorul  răsculaţilor,  şi  lăn- 
cierul  Ulitheos.  L-au  urmat  şi  maurusii  pe  care  îi  conducea  Kut- 
zinas.  începând  lupta  cu  Antalas  şi  cu  barbarii,  i-a  pus  pe  aceştia  pe 
fugă.  Artabanes,  prefăcându-se  că  îi  era  teamă,  şi-a  întors  detaşa¬ 
mentul349  pe  neaşteptate  şi  a  mers  în  tabără.  Iar  Ulitheos  se  gândea 
să  îl  omoare  pe  acesta  în  tabără. 

Artabanes  spunea  că  îi  este  frică  ca  nu  cumva  barbarii  să  iasă 
din  oraşul  Adramytos  şi  să  îi  ajute  pe  duşmani  şi  „să  ne  facă  lucruri 
ireparabile”.  Ci  [spunea]  să  vină  Gontharis  cu  toată  armata,  şi  astfel 
să  îi  prindă  pe  toţi.  întorcându-se  la  Cartagina,  i-a  spus  acestea  tira¬ 
nului.  Iar  tiranul,  sfătuindu-se  cu  Pasiphilos,  s-a  gândit  să  îşi 


348  în  text:  K&AAoţ  -  „frumuseţea”. 

349  în  text:  P<xv5ov.  Termenul,  de  origine  latină,  desemna  iniţial  un  steagul,  iar  apoi, 
prin  extrapolare,  şi  o  unitate  de  cavalerie;  v.  L.  Br£hier,  Les  institutions  de  l’Empire 
Byzantin,  p.  277;  Teofilact  Simocata,  Istorie  bizantină  ...,  p.  65  (III,  6,  4):  „Stindardele 
întocmirii  de  luptă,  numite  în  mod  obişnuit  de  romani  în  limba  lor  strămoşească 
banda”. 

înarmeze  întreaga  armată  şi  să  meargă  împreună  cu  ea,  lăsând  în 
oraş  doar  nişte  paznici.  Şi,  în  fiecare  zi,  Gontharis  îi  omora  pe  mulţi 
din  cauza  suspiciunilor.  Ieşind  din  oraş,  [s-a  dus]  într-o  casă  dintr-o 
suburbie,  în  care  erau  din  vechime  trei  laviţe,  pe  care  s-a  lungit 
împreună  cu  Artabanes,  Atanasie  şi  Petru,  lăncierul  lui  Solomon. 
Considerând  deci  Artabanes  că  vremea  este  prielnică  pentru  uci¬ 
derea  tiranului,  le-a  încredinţat  acest  lucru  lui  Grigorie,  Artaserios  şi 
la  trei  lăncieri  credincioşi.  Iar  lăncierilor  le-a  poruncit  să  se  afle,  cu 
săbiile,  înăuntru  -  căci  era  lege  ca  în  spatele  nobililor  care  mănâncă 
să  se  afle  lăncieri. 

A  poruncit  ca  lucrul  să  fie  înfăptuit  fulgerător,  în  momentul  în 
care  le  va  face  semn.  Lui  Artaserios  i-a  poruncit  să  pornească  cel 
dintâi  acţiunea,  iar  lui  Grigorie  i-a  ordonat  să  aleagă  mai  mulţi 
dintre  cei  mai  îndrăzneţi  armeni,  care  să  stea  în  palat,  având  cu  ei 
doar  săbiile,  dar  să  nu  spună  niciunuia  dintre  aceştia  ceea  ce  puneau 
la  cale. 

După  ce  a  curs  băutura  şi  Gontharis  s-a  îmbibat  tare  cu  vin, 
Artaseras350,  scoţându-şi  sabia,  s-a  îndreptat  spre  tiran.  Unul  dintre 
slujitori,  când  a  văzut  sabia  scoasă,  a  strigat,  spunând:  „Ce  este 
aceasta,  o,  înălţate351?”  Iar  Gontharis,  întorcându-şi  faţa,  se  uita  spre 
el.  Artaseras  l-a  lovit  cu  sabia  şi  i-a  tăiat  mâna  dreaptă.  Acesta  a 
sărit,  iar  Artabanes,  scoţând  o  spadă  [scurtă],  a  înfipt-o  până  la 
mâner  în  coasta  tiranului  şi  l-a  ucis  îndată. 

Atunci  Artabanes  i-a  poruncit  lui  Atanasie  să  se  ocupe  de  banii 
din  palat,  la  fel  ca  în  timpul  lui  Areobindos.  Deoarece  paznicii  afla¬ 
seră  de  sfârşitul  lui  Gontharis,  l-au  aclamat  pe  Iustinian  ca  împărat 
biruitor.  Atunci,  cei  care  erau  favorabili  împăratului  s-au  năpustit  în 
casele  răsculaţilor  şi  i-au  ucis  pe  aceştia.  Ioan,  împreună  cu  vandalii, 
s-a  refugiat  în  biserică,  iar  Artabanes,  dându-le  încredinţări,  i-a  scos 
afară  şi  i-a  trimis  în  Bizanţ.  Uciderea  tiranului  a  avut  loc  la  36  de  zile 
de  la  [începerea]  tiraniei  sale,  fiind  anul  al  nouăsprezecelea  al  lui 
Iustinian. 

Artabanes  s-a  înconjurat  de  la  aceasta  cu  mare  faimă  între  toţi 
oamenii,  iar  Periecta,  soţia  lui  Areobindos,  i-a  făcut  mari  daruri;  [de 
asemenea],  împăratul  l-a  făcut  strateg  al  întregii  Libii.  Nu  după 
multă  vreme  Artabanes  a  demisionat  şi  a  venit  la  împărat  în  Bizanţ. 


350  Mai  sus,  Artaserios;  diferenţă  de  redare  în  textul  grec. 

351  în  text:  (teXtiote  -  „preabunule”. 

Şi  împăratul  l-a  rânduit  strateg  al  Libiei  pe  Ioan,  fratele  lui  Pappos. 
Ioan,  ajungând  în  Libia,  a  pornit  în  expediţie  împotriva  lui  Antalas 
şi  a  maurusilor  care  erau  în  Byzakion  şi,  războindu-se  cu  aceştia,  a 
obţinut  victoria  şi  a  ucis  mulţi  duşmani.  Iar  steagurile  pe  care  bar¬ 
barii  i  le  luaseră  lui  Solomon,  scoţându-le  de  la  ei,  le-a  trimis  împă¬ 
ratului  în  Bizanţ.  Pe  ceilalţi  barbari  i-a  alungat  din  statul  romanilor. 

Mai  târziu,  leuathii352  au  venit  la  Byzakion  cu  o  mare  armată  din 
satele  de  lângă  Tripolis  şi  s-au  unit  cu  Antalas.  Ioan  i-a  întâlnit  pe 
aceştia,  a  fost  învins  şi,  pierzând  mulţi  [oameni],  s-a  întors  în  Car- 
tagina.  Barbarii,  ajungând  până  la  Cartagina,  au  jefuit  satele  [din 
jurul]  acesteia. 

Mai  târziu,  Ioan  a  trezit  dorinţa  soldaţilor  şi  a  luat  alţi  maurusi, 
precum  şi  pe  cei  care  erau  împreună  cu  Kutzinas,  s-a  războit  cu 
aceia  şi  i-a  pus  pe  fugă.  Organizând  o  mare  urmărire,  a  ucis  multă 
mulţime,  iar  ceilalţi  au  fugit  la  marginile  Libiei.  Şi  astfel  treburile 
din  Libia  s-au  bucurat  de  o  pace  deplină. 

Episcopul  Ierusalimului  Ioan:  11  ani. 

8.10.3.15.1.15.8. 

A 

In  acest  an,  Zamanarzos,  împăratul  ivirilor,  a  venit  la  Constan- 
tinopol,  la  preaevlaviosul  împărat  Iustinian,  împreună  cu  soţia  şi  cu 
senatorii  săi,  rugându-1  [să  îi  permită]  să  fie  aliat  şi  prieten  adevărat 
al  romanilor.  împăratul,  acceptând  această  intenţie,  i-a  făcut  multe 
daruri  lui  şi  senatorilor  lui.  La  fel  şi  augusta  i-a  dăruit  soţiei  acestuia 
tot  felul  de  podoabe  cu  perle.  Şi  i-a  lăsat  să  plece  în  pace  în  îm¬ 
părăţia  lor. 

Episcopul  Romei  Agapet:  2  ani. 

9.11.1.16.2.16.9. 

în  acest  an  a  fost  afectat  de  un  cutremur  [oraşul]  Pompeiopolis 
din  Moesia.  Căci  pământul  s-a  crăpat  din  cauza  cutremurului  şi  s-a 
prăbuşit353  jumătate  din  oraş  împreună  cu  locuitorii.  Şi  [aceştia] 
erau  sub  pământ  şi  li  se  auzeau  vocile  cum  strigau  să  fie  miluiţi, 
împăratul  a  dat  mulţi  [bani]  ca  să  se  sape  şi  să  fie  ajutaţi  aceştia,  iar 
celor  care  au  scăpat  le-a  făcut  daruri. 


351  în  text:  AeudBai.  Aceştia  erau  tot  un  trib  de  maurusi. 
353  în  text:  exacoBr). 


226 


Sf.  Teofan  Mărturisitorul 


în  acelaşi  an,  Iustinian  a  rânduit  să  se  cânte  în  biserici  „Fiul  Cel 
Unul-Născut  şi  Cuvântul  lui  Dumnezeu”.  Şi  a  făcut  orologiul  din 
Milion354. 

Anii  lumii  6029.  de  la  dumnezeiasca  întrupare:  529  ani. 

împăratul  romanilor,  Iustinian  ani  38.10.  împăratul  perşilor 
Chosroes,  ani  48.12.  Episcopul  Romei  Agapet,  ani  2.2.  Episcopul 
Constantinopolului  Antim,  an  1.1.  Episcopul  Ierusalimului  Ioan,  ani 
11.3.  Episcopul  Alexandriei  Timotei,  ani  17.17.  Episcopul  Antiohiei 
Efrem,  ani  18.10. 

în  acest  an,  săvârşindu-se  Epifanie,  episcopul  Constantino¬ 
polului,  în  ziua  a  cincea  a  lunii  iunie,  indictionul  al  XV-lea,  după  ce 
a  fost  episcop  16  ani  şi  3  luni,  a  fost  transferat  la  Constantinopol 
Antim,  episcopul  Trapezuntului,  [care  era]  eretic. 

Agapet,  episcopul  Romei,  a  venit  în  acest  an  la  Constantinopol 
şi  a  reunit  un  sinod  împotriva  lui  Severus  cel  lipsit  de  evlavie,  a  lui 
Iulian  din  Halicarnas  şi  a  celorlalţi  theopaschiţi.  între  aceştia,  a  fost 
caterisit  şi  Antim,  episcopul  Constantinopolului,  ca  [unul]  care 
cugeta  la  fel  cu  ei,  şi  a  fost  alungat  din  [cetatea]  împărătească  după 
ce  a  fost  episcop  zece  luni.  în  locul  lui  a  fost  hirotonit  Mina,  preot  şi 
xenodochos  la  ale  lui  Sampson,  de  către  Agapet,  papă  al  Romei.  Iar 
Agapet,  episcopul  Romei,  a  murit  pe  când  se  afla  în  Bizanţ  şi  în 
locul  lui  a  fost  hirotonit  Silverius,  care  a  [mai]  trăit  un  an. 

Episcopul  Romei  Silverius355: 1  an. 

Episcopul  Constantinopolului  Mina:  16  ani. 

Episcopul  Alexandriei  Gainas:  1  an. 

11.13.1.1.4.1.11. 

în  acest  an,  în  27  decembrie,  primul  indiction,  a  avut  loc  inau¬ 
gurarea  cea  dintâi  a  Marii  Biserici.  Procesiunea  a  ieşit  de  la  [bise¬ 
rica]  Sfintei  Anastasia,  stând  patriarhul  Mina  în  carul  împărătesc  şi 


354  Milion  era  un  monument  în  centrul  Constantinopolului,  asemănător  cu  un  arc  de 
triumf,  de  unde  se  măsurau,  teoretic,  distanţele  faţă  de  celelalte  oraşe  din  imperiu; 
orologiul  era  poate  un  cadran  solar.  Cf.  R.  Guilland,  £tudes  de  topographie  ...,  voi.  II, 
pp.  28-31. 

355  In  text:  EiApearpoţ,  de  fapt  e  acelaşi  ZiAftepioţ  de  mai  sus.. 

împăratul  făcând  litanii  împreună  cu  poporul.  Deci  din  ziua  arderii 
preasfintei  Mari  Biserici  până  la  inaugurare  au  fost  5  ani,  n  luni  şi  10  zile. 

Episcopul  Romei  Vigilius:  18  ani. 

Episcopul  Alexandriei  Teodosie:  2  ani. 

12.14.1.2.5.1.12. 

în  acest  an,  bulgarii  au  intrat  în  Sciţia  şi  Moesia,  [fiind]  doi  regi, 
cu  mulţime  de  bulgari  şi  cu  armată356,  pe  când  Iustin  era  stratilat  al 
Moesiei  şi  Baudarios,  al  Sciţiei.  Aceştia,  ieşind  împotriva  bulgarilor, 
au  pornit  lupta.  Fiind  tăiat  stratilatul  Iustin  în  luptă,  în  locul  lui  a 
fost  făcut  [stratilat]  Constantin  al  lui  Florentie. 

Bulgarii  au  venit  până  în  părţile  Traciei.  împotriva  lor  au  ieşit 
stratilatul  Constantin,  Godilas,  precum  şi  stratilatul  Illyricumului, 
Akum  Hunul,  pe  care  îl  primise  împăratul  la  botez.  Punându-i  în 
mijloc  pe  bulgari,  i-au  tăiat,  ucigând  mulţime  multă,  au  recuperat 
toată  prada  şi  au  învins  prin  forţă,  omorându-i  şi  pe  cei  doi  regi  ai 
acestora. 

Pe  când  se  întorceau  cu  bucurie,  i-au  întâlnit  alţi  bulgari,  iar 
stratilaţii,  fiind  obosiţi,  le-au  întors  acestora  spatele.  Bulgarii  i-au 
urmărit  şi  i-au  prins  în  laţ,  în  timp  ce  fugeau,  pe  Constantin,  pe 
Akum  şi  pe  Godilas.  în  vreme  ce  Godilas  a  tăiat  laţul  cu  pumnalul 
său  şi  a  scăpat,  Constantin  şi  Akum  au  fost  prinşi  vii.  Pe  Constantin 
l-au  dat  după  ce  au  primit  1000  de  monede,  şi  [astfel]  a  venit  în 
Constantinopol,  iar  pe  Akum  l-au  ţinut  în  ţara  lor  împreună  cu  alţi 
prizonieri. 

în  acelaşi  an,  Chosroes,  împăratul  perşilor,  a  cucerit  Antiohia 
cea  mare  din  Siria  şi  a  intrat  în  Apameia  şi  în  alte  oraşe. 

Anii  lumii  6032.  De  la  dumnezeiasca  întrupare:  532  ani. 

împăratul  romanilor  Iustinian,  ani  38.13.  împăratul  perşilor 
Chosroes,  ani  48.15.  Episcopul  Romei  Vigilius,  ani  18.2.  Episcopul 
Constantinopolului  Mina,  ani  16.3.  Episcopul  Ierusalimului  Ioan,  ani 


356  în  text:  SpouYYou- 1°  traducerea  engleză  a  lui  Cyril  Mango  şi  Roger  Scott  -  „troop  of 
cavalary”.  De  asemenea,  este  propusă  şi  varianta,  sugerată  de  Cari  de  Boor,  „doi  regi, 
Vulgar  şi  Drung”;  v.  The  Chronicle,  pp.  316-317.  Termenul  SpouyYoc;  desemna  o  unitate 
militară  având  între  1000  şi  3000  de  oameni;  v.  H.  MihAescu,  La  Românite ...,  p.  390. 

11.6.  Episcopul  Alexandriei  Teodosie,  ani  2.2.  Episcopul  Antiohiei 
Efrem,  ani  18.13. 

In  acest  an  a  trecut  de  partea  romanilor  Mundos,  din  neamul 
gepizilor,  fiul  lui  Giesmos,  care,  după  ce  s-a  săvârşit  tatăl  său,  a  venit 
la  Regas,  unchiul  său  din  partea  mamei,  care  era  rege  al  [oraşului] 
Sirmium.  Teodoric,  regele  Romei357,  când  a  aflat,  a  trimis  la  el  şi, 
convingându-1,  acela  a  venit  la  el  şi  era  cu  el,  fiind  aliat  al  lui. 
După  sfârşitul  lui  Teodoric,  a  venit  la  fluviul  Dunărea  şi  i-a  cerut 
împăratului  Iustinian  să  i  se  pună  sub  autoritate.  Şi  a  venit  în 
Constantinopol. 

împăratul,  dăruindu-le  multe  lui  şi  fiului  său,  le-a  dat  drumul, 
făcându-1  pe  acesta  stratilat  al  Illyricumului.  Când  a  ajuns  în  lllyri- 
cum,  a  ieşit  o  mulţime  mare  de  bulgari  şi,  aruncându-se  asupra  lui, 
i-a  nimicit  pe  toţi.  Dintre  prizonieri,  a  trimis  în  Constantinopol  pe 
căpetenia  acelora  şi  pe  alţii.  Şi  i-au  purtat  pe  aceştia  în  hipodrom. 

în  Tracia  s-a  făcut  o  pace  deplină,  hunii  nemaiîndrăznind  să 
treacă  Dunărea.  Pe  prizonierii  luaţi  de  la  bulgari  împăratul  i-a  trimis 
în  Armenia  şi  în  Lazike  şi  au  fost  înrolaţi  în  rândurile  [trupelor 
numite]  numeri. 

Episcopul  Alexandriei  Pavel:  2  ani. 

14.16.3.4.7.1.14. 

în  cel  de-al  paisprezecelea  an  al  [domniei]  lui  Iustinian, 
Chosroes,  împăratul  perşilor,  a  făcut  cea  de-a  patra  invazie  în  ţara 
romanilor.  Ajungând  în  ţara  komagenilor,  se  gândea  să  meargă 
împotriva  Palestinei  şi  a  Ierusalimului,  ca  să  jefuiască  odoarele  din 
Ierusalim.  Căci  auzise  că  ţara  aceasta  era  bună  şi  cu  locuitori  cu 
mult  aur.  Romanii  nu  s-au  gândit  să  se  împotrivească  în  niciun  chip, 
ducându-se  în  fortăreţe  cum  a  putut  fiecare;  şi  voiau  să  le  păzească 
pe  acestea  şi  să  se  salveze  pe  sine. 

Când  a  aflat,  Iustinian  l-a  trimis  îndată  împotriva  acestora  pe 
Belisarios,  cel  care  venise  din  Apus.  El,  folosindu-se  de  caii  publici,  a 
ajuns  în  mare  viteză  în  Euphratesia.  Iustos,  nepotul  împăratului, 


357  In  acest  context  este  interesantă  caracterizarea  lui  Teodoric  făcută  de  către  Pro- 
kopios  din  Cezareea:  „După  nume  tiran,  Teodoric  a  fost  de  fapt  un  adevărat  împărat, 
cu  nimic  mai  prejos  decât  oricare  dintre  aceia  care  s-au  ridicat,  de  la  început,  în  această 
demnitate”;  v.  PROCOPIUS  DIN  Cezareea,  Râzboiul  cu  goţii,  traducere  şi  introducere  H. 
Mihăescu,  Bucureşti,  1963,  p.  27  (1, 1,  29). 

împreună  cu  Buzes,  strategul  Răsăritului,  se  întâmpla  să  se  fi  re¬ 
fugiat  în  Hierapolis.  Auzind  că  soseşte  Belisarios,  i-au  scris  să  vină  la 
ei  şi  să  păzească  Hierapolisul.  Dar  Belisarios  i-a  mustrat  foarte, 
scriindu-le  că  nu  este  drept  să  păzească  un  singur  oraş  şi  să  îi  lase  pe 
duşmani  să  meargă  în  voie  prin  ţara  romanilor  şi  să  devasteze  ora¬ 
şele  imperiului:  „Ştiţi  că  este  mai  bine  să  fi  pierdut  cu  virtute,  decât 
să  te  salvezi  fără  luptă.  Căci  acest  lucru  nu  se  numeşte  salvare,  ci,  pe 
bună  dreptate,  trădare.  Veniţi  cât  mai  repede  în  satul  Europon, 
unde  am  adunat  toată  armata,  căci,  dacă  va  vrea  Dumnezeu,  am 
nădejde  că  îi  voi  dovedi  pe  duşmani”. 

Auzind  acestea,  nobilii  au  prins  curaj  şi  l-au  lăsat  pe  Iustos  cu 
puţini  [oameni]  să  păzească  Hierapolisul,  iar  ceilalţi  au  venit  la 
Europon. 

Aflând  Chosroes  că  Belisarios  a  adunat  întreaga  armată  romană 
în  tabără  la  Europon,  s-a  mirat  şi  nu  ştia  dacă  să  mai  înainteze.  Şi  l-a 
trimis  la  Belisarios  pe  secretarul  Abandanes,  un  bărbat  înţelept,  să  îl 
urmărească  pe  general  şi  tabăra  armatei,  iar  prin  cuvinte  să  îl 
mustre,  chipurile,  că  împăratul  Iustinian  nu  a  trimis  solii  în  Persia 
să  mijlocească  [pentru  pace]. 

Belisarios,  aflând  că  vin  solii,  a  ales  6000  de  bărbaţi  înalţi  şi 
frumoşi  la  trup  şi  a  mers  departe  de  tabără  să  vâneze.  Lăncierului 
Diogenes  şi  lui  Adulios,  un  bărbat  armean,  le-a  poruncit  să  treacă 
râul  cu  1000  de  călăreţi,  ca  şi  cum  ar  tatona  trecerea  râului. 

Belisarios,  pentru  că  aflase  că  solul  care  venea  este  aproape,  şi-a 
aşezat  cortul  într-un  loc  pustiu,  arătând  că  nu  a  adus  acolo  niciun 
fel  de  pregătire.  Soldaţilor  le-a  ordonat  să  stea  pe  ambele  laturi  ale 
colibei,  traci  şi  iliri,  goţi  şi  eluri,  şi  cu  ei  [să  fie]  vandali  şi  maurusi. 
Aceştia  umpleau  cea  mai  mare  parte  a  câmpiei,  căci  nu  stăteau  într-un 
singur  loc,  ci  se  plimbau  pândind,  ca  şi  cum  ar  vâna;  şi,  văzându-1  din 
întâmplare,  după  cum  părea,  pe  solul  lui  Chosroes,  păşeau  înarmaţi 
şi  erau  veseli  la  chip,  ţinând  securi  şi  suliţe. 

Abandanes,  venind  în  faţa  lui  Belisarios,  i-a  spus  despre  Chos¬ 
roes  că  acesta  s-a  întristat  pentru  că  Iustinian  nu  a  trimis  la  el,  aşa 
cum  se  obişnuia,  soli  pentru  pace,  silindu-I  astfel  să  pornească  cu 
armata  împotriva  romanilor.  Belisarios  nu  a  ţinut  seama  de  vorbele 
acestuia,  spunând  că  cel  care  a  provocat  războiul  este  Chosroes. 
Căci,  dacă  dorea  pacea,  nu  ar  fi  venit  să  o  ceară  în  pământul  ro¬ 
manilor,  ci,  rămânând  în  ţara  sa,  i-ar  fi  aşteptat  pe  soli.  După  ce  a 
spus  acestea,  l-a  trimis  înapoi  pe  sol.  El,  ajungând  la  Chosroes,  i-a 

spus  că  Belisarios  este  un  general  extrem  de  înţelept  şi  viteaz,  iar 
soldaţi  ca  aceia  el  nu  văzuse  alţii  vreodată.  [Şi  a  zis:]  „Am  admirat 
rânduiala  acestora,  fiind  aleşi  din  diferite  neamuri”.  L-a  sfătuit  pe 
Chosroes  să  nu  se  prindă  la  luptă  cu  ei,  ca  nu  cumva,  dacă  va  fi 
învins,  să  piardă  cu  totul  împărăţia  perşilor,  pentru  că  se  afla  în 
pământul  romanilor  şi  nu  avea  unde  să  fugă.  Şi  dacă  l-ar  fi  învins  pe 
acela  nu  era  mare  [lucru],  căci  ar  fi  învins  doar  un  general  al 
romanilor. 

Chosroes,  la  sfatul  acestuia,  s-a  gândit  îndată  să  se  întoarcă  la 
ale  sale.  Căci  se  temea  să  întreprindă  trecerea  râului,  pentru  că  pe 
aceasta  o  controlau  romanii. 

Chibzuind  mult,  a  trimis  la  Belisarios,  rugându-1  să  oprească 
trecerea  râului  şi  să-i  permită  trecerea  fără  piedici.  Belisarios  a 
trimis  îndată  soli  la  el,  lăudându-1  pentru  retragere,  şi  l-a  asigurat  că 
vor  veni  în  curând  mesageri  de  la  împărat  ca  să  hotărască  pacea. 
Chosroes  i-a  cerut  lui  Belisarios  ca  trecerea  prin  ţara  romanilor  să  se 
facă  fără  primejdie.  Iar  Belisarios  l-a  trimis  ca  ostatic  la  Chosroes  pe 
Ioan  din  Edesa,  un  bărbat  preastrălucit,  pentru  ca  acesta  să  treacă 
fără  primejdie  prin  ţara  romanilor. 

Romanii  l-au  aclamat  pe  Belisarios,  pentru  că  avusese  mai  multă 
izbândă  în  această  acţiune  decât  [atunci]  când  i-a  adus  în  Bizanţ  pe 
Gelimer,  cel  capturat  în  luptă,  şi  pe  Uittigis  -  cei  doi  împăraţi.  Căci 
era  într-adevăr  vrednic  de  spus  şi  de  laudă  că,  atunci  când  romanii 
erau  înfricoşaţi  şi  se  ascundeau  cu  toţii  în  fortăreţe,  iar  Chosroes  se 
afla  cu  o  mare  armată  în  mijlocul  statului  romanilor,  un  bărbat  venit 
în  mare  grabă358  din  Bizanţ  şi-a  aşezat  tabăra  militară  în  faţa  îm¬ 
păratului  perşilor.  Iar  pe  Chosroes  l-a  înşelat  în  mod  nesperat  prin 
înţelepciunea  sa,  astfel  încât  să  plece  în  ţara  lui  fără  să  facă  nimic. 

In  acelaşi  an,  săvârşindu-se  episcopul  Timotei  al  Alexandriei, 
Severus  cel  lipsit  de  evlavie,  întâistătătorul  adulter,  şi  Iulian  din 
Halicarnas  au  plecat  în  Alexandria  şi,  având  divergenţe  despre  „stri- 
căcios”  şi  „nestricăcios”,  au  devenit  adversari  unul  cu  celălalt,  ca  unii 
care  erau  străini  de  adevăr.  Unul  [dintre  ei]  l-a  promovat  pe  Teo- 
dosie,  iar  celălalt  pe  Gainas,  ca  episcopi  ai  Alexandriei  -  Gainas  a 
ţinut  episcopia  1  an,  iar  Teodosie,  2.  Pe  aceştia  Iustinian,  trimiţând 
[după  ei],  i-a  adus  în  Bizanţ  şi  a  poruncit  să  trăiască  separaţi  unul  de 


358  în  text:  ev  rco  o^eî  Spopcp.  Expresia  se  referea  iniţial  la  folosirea  „poştei  rapide”  a 
imperiului.  Aici  sensul  este  unul  general. 

celălalt.  Şi  l-a  promovat  ca  episcop  al  Alexandriei  pe  un  anume 
Pavel,  crezând  că  este  ortodox.  Acesta,  făcând  pomenirea  lui  Se- 
verus  cel  lipsit  de  sfinţenie,  a  fost  scos  din  episcopie  din  cauza 
mâniei  împăratului  şi  a  venit  să  trăiască  în  Ierusalim. 

15.17.4.5.8.2.15. 

în  acest  an,  în  luna  octombrie,  indictionul  al  V-lea,  a  avut  loc  în 
Bizanţ  epidemia  cea  mare. 

în  acelaşi  an  a  început  să  se  sărbătorească  în  Bizanţ  întâm¬ 
pinarea  Domnului,  în  cea  de-a  doua  zi  a  lunii  februarie. 

La  16  august  din  acelaşi  al  V-lea  indiction,  a  avut  loc  un  cutre¬ 
mur  mare  în  Constantinopol  şi  au  căzut  biserici,  şi  case,  şi  zidul, 
mai  ales  cel  dinspre  Poarta  de  Aur.  A  căzut  şi  lancea  pe  care  o  ţinea 
statuia  ce  se  afla  în  forumul  Sfântului  Constantin  şi  mâna  dreaptă  a 
statuii  din  Xerolophos359.  Mulţi  au  murit  şi  a  fost  spaimă  mare. 

Episcopul  Alexandriei  Zoilos:  7  ani. 

16.18.5.6.9.1.16. 

în  acest  an  s-a  întâmplat  să  se  războiască  unul  cu  altul  împă¬ 
ratul  inzilor  axumiţi360  [...]361  a  iudeilor  din  această  cauză.  împăratul 
axumiţilor  se  află  mai  încolo362  de  Egipt,  [având  obiceiurile  iudeilor]363. 

Negustorii  romani  intră  prin  Homeritis  spre  Axumites  şi  spre 
[părţile]  cele  mai  dinăuntru  ale  inzilor  şi  etiopienilor364.  Intrând 
negustorii  după  obicei  în  hotarele  homeriţilor,  Damian,  împăratul 
acestora,  i-a  ucis  şi  le-a  luat  tot  ceea  ce  aveau,  spunând:  „Romanii  le 
fac  rău  iudeilor  din  ţara  lor  şi  îi  ucid”.  Şi  din  această  cauză  au 
întrerupt  comerţul  dintre  inzii  cei  mai  dinăuntru  şi  Axumites. 


359  Statuia  din  forumul  lui  Constantin  cel  Mare  era  cea  aflată  pe  coloana  de  porfir  din 
acest  forum.  Statuia  din  Xerolophos  îl  reprezenta  pe  împăratul  Arcadius  şi  se  afla  pe 
coloana  ridicată  în  cinstea  acestuia. 

360  în  text:  AuljoupiTcov. 

361  Unii  cercetători  au  sugerat  o  completare  parţială  cu:  „şi  împăratul  homeriţilor”;  v. 
Theophanis,  Chronographia,  ed.  C.  de  Boor,  voi.  I,  p.  223,  şi  The  Chronicle,  p.  324.  Nu 
este  completată  însă  întreaga  frază. 

361  în  text:  ev5orepo<;  ecrri. 

363  Este  o  completare  la  text  făcută  de  către  editorul  Cari  de  Boor  şi  inclusă  în  textul 
ediţiei  din  1883,  după  lucrarea  lui  loan  Malalas,  Chronographia,  care  a  fost  probabil 
sursa  pentru  acest  pasaj. 

364  Aşa  cum  s-a  precizat  şi  mai  sus,  homeriţii  se  aflau  în  Yemenul  actual,  iar  axumiţii  în 
Etiopia  (Axum). 

împăratul  axumiţilor,  Adad,  revoltat,  i-a  spus  homeritului:  „Ai 
adus  vătămare  împărăţiei  mele  şi  Indiei  celei  mai  dinăuntru,  împie- 
dicându-i  pe  negustorii  romani  să  intre  la  noi”.  Şi  a  început  o  mare 
duşmănie  între  ei  şi  au  pornit  război  unul  cu  altul.  Urmând  ei  să  se 
lupte,  Adad,  împăratul  axumiţilor,  a  făgăduit,  spunând:  „Dacă  îl  voi 
învinge  pe  homerit,  mă  voi  face  creştin,  pentru  că  lupt  pentru 
creştini”.  Cu  împreună-lucrarea  lui  Dumnezeu  a  învins  prin  forţă  şi 
l-a  luat  prizonier  viu  pe  Damian,  împăratul  lor,  [cucerind]  ţara  şi 
palatul  acestora. 

Mulţumind  lui  Dumnezeu,  Adad,  împăratul  axumiţilor,  a  trimis 
la  împăratul  Iustinian  să  primească  un  episcop  şi  clerici  de  care  să 
fie  învăţat  şi  să  devină  creştin.  Iar  Iustinian  s-a  bucurat  mult  pentru 
acest  fapt  şi  a  poruncit  să  li  se  dea  un  episcop,  pe  care  îl  vor  vrea. 
Cercetând,  trimişii  au  ales  pe  un  paznic365  al  [bisericii]  Sfântului 
Ioan  din  Alexandria  cea  Mare,  un  bărbat  evlavios  şi  [care  trăia  în] 
feciorie,  pe  nume  Ioan,  [care  avea]  62  de  ani.  Luându-1  pe  acesta,  au 
plecat  în  ţara  lor,  la  Adad,  împăratul  lor,  şi  astfel  au  crezut  în 
Hristos  şi  au  fost  luminaţi  [cu  toţii]. 


Anii  lumii  6036.  De  la  dumnezeiasca  întrupare:  536  ani. 

împăratul  romanilor  Iustinian,  ani  38.17.  împăratul  perşilor 
Chosroes,  ani  48.19.  Episcopul  Romei  Vigilius,  ani  18.6.  Episcopul 
Constantinopolului  Mina,  ani  16.7.  Episcopul  Ierusalimului  Ioan,  ani 
11.10.  Episcopul  Alexandriei  Zoilos,  ani  7.2.  Episcopul  Antiohiei 
Efrem,  ani  18.17. 

în  anul  acesta,  în  6  septembrie,  ziua  întâi  [a  săptămânii], 
indictionul  al  VI  1-lea,  a  avut  loc  un  cutremur  mare  în  toată  lumea, 
încât  a  căzut  şi  jumătate  din  Cyzic. 

în  acelaşi  an  a  fost  terminată  coloana  cea  mare  de  bronz,  cea 
din  apropierea  palatului,  aşa-numitul  Augusteon366.  Şi  a  fost  ridicată 
[pe  ea]  statuia  împăratului  Iustinian,  aşezat  pe  cal367. 


365  în  text:  rrapapovăpiov. 

366  în  text:  AvYOuoreiK;. 

367  Celebra  statuie  ecvestră  a  lui  Iustinian  s-a  păstrat  până  la  cucerirea  otomană  din 
1453.  Statuia  este  descrisă  de  Prokopios  din  Cezareea  în  lucrarea  sa,  Despre  construcţii. 
Ioan  Malalas  menţionează  faptul  că  a  fost  reutilizată  o  statuie  a  lui  Arcadius;  v.  Ioannis 
Malalae,  Chronographia,  p.  482  („Tyci<;  cm^Xri  fjv  ’AptcaSîou  (3aoiA£a><;”).  Denumirea  de 

In  acelaşi  an  a  apărut  un  saltimbanc  din  ţara  italicilor  pe  nume 
Andrei,  care  avea  cu  el  un  câine  de  culoare  deschisă368  şi  orb;  acesta, 
la  comanda  lui,  făcea  lucruri  de  mirare.  Stând  el  în  piaţă  şi  fiind  de 
faţă  o  mulţime  [de  oameni],  câinele  aducea  pe  ascuns  inelele  de  aur, 
de  argint  şi  de  fier  ale  celor  prezenţi.  Şi  le  punea  jos,  acoperindu-le 
cu  pământ  şi  îl  îndemna  pe  câine,  iar  [acesta]  le  lua  şi  îl  dădea  fie¬ 
căruia  pe  al  lui.  La  fel  aducea  după  nume  şi  monede  ale  unor  diferiţi 
împăraţi.  Dar  şi  arăta  când  era  întrebat,  din  mulţimea  care  era  de 
faţă  -  [alcătuită  din]  bărbaţi  şi  femei  -,  pe  cele  care  erau  însărcinate 
şi  pe  desfrânaţi,  pe  adulteri,  pe  cei  zgârciţi  şi  pe  cei  generoşi.  Şi  arăta 
totul  aşa  cum  era.  Din  această  cauză,  [aceştia]  spuneau:  „Are  spiritul 

lui  Python”. 

18.20.7.8.11.3.18. 

în  acest  an  marea  s-a  revărsat  în  Tracia  pe  [o  distanţă  de]  4  mile 
şi  a  acoperit  părţile  Odissosului  şi  Dionysopolisului,  [precum]  şi 
Aphrodisionul.  Şi  mulţi  s-au  înecat  în  ape.  Şi  iarăşi,  la  porunca  lui 
Dumnezeu,  aceeaşi  mare  a  revenit  la  locul  ei. 

Episcopul  Ierusalimului  Petru:  20  ani. 

Episcopul  Antiohiei  Domnos:  14  ani. 

19.21.8.9.1.4.1. 

In  acest  an  a  fost  o  lipsă  de  grâu  şi  de  vin  şi  o  iarnă  grea.  în 
Bizanţ  a  avut  loc  un  mare  cutremur  şi  o  tulburare  în  legătură  cu 
Sfintele  Paşti.  Facţiunile  poporului  au  făcut  lăsatul  secului  în  [data 
de]  4  ale  lunii  februarie,  iar  împăratul  a  poruncit  să  se  vândă  carne 
încă  o  săptămână.  Şi  toţi  vânzătorii  de  carne  au  tăiat  [animale]  şi  au 
expus  [carnea],  dar  nimeni  nu  cumpăra,  nici  nu  mânca.  Paştele  s-au 
ţinut  după  cum  a  poruncit  împăratul,  şi  [astfel]  s-a  întâmplat  ca 
poporul  să  postească  o  săptămână  în  plus. 

20.22.9.10.2.3.2. 

în  acest  an,  Roma  a  fost  cucerită  de  către  goţi.  Papa  Vigilius  a 
venit  la  Constantinopol  şi,  fiind  primit  cu  mare  cinste  de  către 


Augusteon  a  pieţei  publice  în  care  a  fost  ridicată  s-a  extins  şi  asupra  statuii  propriu- 
zise.  Un  desen  din  secolul  al  XV-lea  oferă  o  imagine  probabilă  cu  privire  la  aspectul 
acestui  monument. 

368  în  text:  £av06v. 

împărat,  a  promis  să  înfăptuiască  unirea  Bisericii  celei  soborniceşti 
şi  să  anatematizeze  cele  „trei  capitole”369.  Şi  a  fost  atât  de  cinstit  de 
către  împărat,  încât  s-a  semeţit  şi  i-a  dat  ca  epitimie  lui  Mina, 
episcopul  Constantinopolului,  să  nu  se  împărtăşească  4  luni.  Iar 
Mina  i-a  dat  acestuia  aceeaşi  epitimie.  împăratul,  fiind  tulburat  de 
către  Vigilius  din  cauza  epitimiei  şi  din  cauză  că  amâna  să  împli¬ 
nească  cele  hotărâte  în  legătură  cu  unirea  Bisericilor,  a  trimis  să  îl 
aresteze.  Acesta,  înfricoşat  de  mânia  împăratului,  s-a  refugiat  în 
biserica370  mucenicului  Serghie  din  mănăstirea  lui  Hormisdas.  Iar 
acolo,  fiind  târât,  s-a  prins  de  coloanele  care  ţineau  biserica  şi  le-a 
distrus,  căci  era  [un  om]  greu  şi  mare  la  trup.  împăratul,  deoarece  i-a 
părut  rău,  l-a  primit  pe  papa  Vigilius.  Şi,  fiind  rugat  Vigilius  de  către 
augusta  Teodora,  l-a  primit  pe  Mina,  patriarhul  Constantinopolului, 
în  data  de  29  iunie,  [de  sărbătoarea]  Sfinţilor  Apostoli. 

în  acelaşi  an,  în  ziua  a  unsprezecea  a  lunii  mai,  în  sâmbăta 
Sfintei  Cincizecimi,  făcându-se  cursa  aniversară371  din  hipodrom,  a 
avut  loc  o  luptă  între  cele  două  facţiuni.  Iar  împăratul  i-a  trimis  pe 
excubiţi  şi  pe  soldaţi,  [care]  i-au  omorât  pe  mulţi  dintre  aceştia  cu 
săbiile  şi  mulţi  s-au  sufocat  în  timp  ce  fugeau.  Iar  alţii  au  fost 
măcelăriţi  şi  s-a  făcut  mare  nimicire. 

21.23.10.11.3.6.3. 

în  acest  an  au  avut  loc  cutremure  unul  după  altul  şi  ploi  mari. 
De  asemenea,  în  luna  februarie  [a  avut  loc]  un  alt  cutremur  mare, 
încât  toţi  au  fost  deznădăjduiţi  şi  au  fost  cuprinşi  de  o  mare  teamă, 
au  făcut  litanii  şi  s-au  rugat  lui  Dumnezeu  să  fie  izbăviţi  de 
ameninţările  ce  urmau  să  vină. 

în  acelaşi  an,  în  luna  iunie,  indictionul  al  Xl-lea,  a  adormit  cu 
evlavie  împărăteasa  Teodora. 

22.24.11.12.4.7.4. 

în  acest  an  au  fost  tunete  şi  fulgere  îngrozitoare,  încât  mulţi 
[oameni]  care  dormeau  au  fost  vătămaţi.  Iar  în  ziua  Sfântului  Ioan 


369  Cele  „trei  capitole”  erau  cuprinse  într-un  edict  al  lui  Iustinian  din  anii  543-546, 
revizuit  printr-un  altul  din  551;  v.  The  Chronicle,  p.  328.  Despre  cele  „trei  capitole”,  vezi 
The  Oxford  Dictionary  ofByzantium,  voi.  3,  pp.  2080-2081. 

370  în  text:  0ucnacrrr|pup.  Termenul  Buonaanrripiov  poate  fi  tradus  şi  „jertfelnic”  sau  „altar”. 

371  Aniversarea  întemeierii  Constantinopolului  în  anul  330  se  sărbătorea  la  data  de  u 
mai  şi  printr-o  cursă  în  hipodrom;  v.  The  Chronicle,  p.  338. 

au  fost  tunete  şi  fulgere  îngrozitoare,  încât  s-a  desprins  o  parte  din 
coloana  din  Xerolophos  şi  capitelul  cel  sculptat  al  aceleiaşi  coloane. 

în  luna  iulie  a  avut  loc  o  confruntare  între  cele  două  facţiuni  şi  a 
fost  incendiată  casa  numită  „a  lui  Pardos”.  Au  ars  multe,  adică  de  la 
tetrapylon- ul372  de  bronz  până  în  [zona]  numită  „ale  Eleusiei”.  Şi  au 
avut  loc  multe  omoruri. 

Pe  când  s-a  făcut  un  prokensos 373  în  Hebdomon,  vestitorii374  au 
pierdut  coroana  împăratului,  care  s-a  găsit  după  8  luni.  Acolo  s-a 
păstrat  şi  s-a  găsit  o  perlă  şi  toate  celelalte  pietre  ale  acesteia. 

Anii  lumii  6042.  De  la  dumnezeiasca  întrupare:  542  ani. 

împăratul  romanilor  Iustinian,  ani  38.23.  împăratul  perşilor 
Chosroes,  ani  48.25.  Episcopul  Romei  Vigilius,  ani  18.12.  Episcopul 
Constantinopolului  Mina,  ani  16.13.  Episcopul  Ierusalimului  Petru, 
ani  20.5.  Episcopul  Alexandriei  Apolinarie,  ani  19.1.  Episcopul  Antio- 
hiei  Domnos,  ani  14.5. 

în  acest  an,  în  ziua  a  treisprezecea  a  lunii  octombrie,  pe  când  se 
ţinea  [un  spectacol  în]  hipodrom,  a  venit  în  Constantinopol  un  sol 
al  inzilor,  aducând  un  elefant.  Şi  a  intrat  în  hipodrom. 

în  luna  ianuarie  a  fost  coborât  [ca  poziţie]  în  diptice  numele  lui 
Mina,  patriarhul  Constantinopolului,  şi  a  fost  urcat,  fiind  trecut 
înainte,  cel  al  lui  Vigilius. 

în  luna  martie  elefantul  a  scăpat  noaptea  din  grajd  şi  i-a  ucis  pe 
mulţi,  iar  pe  alţii  i-a  schilodit. 

Iar  în  ziua  a  şaisprezecea  a  lunii  aprilie  a  avut  loc  o  ciocnire 
între  facţiunile  populare,  seara,  pe  când  se  ţinea  [o  cursă  în  hipo¬ 
drom].  Şi  au  murit  mulţi  din  ambele  părţi.  Au  intrat  în  ateliere  şi  au 
jefuit  tot  ceea  ce  au  găsit,  pe  când  era  eparh  loan,  cel  numit 
Kokkorobios. 


372  Tetrapylon-ul  de  bronz  era  un  arc  dublu  acoperit  cu  plăci  de  bronz,  aflat  în 
Constantinopol,  care  se  afla  în  punctul  de  pornire  al  străzii  ce  ducea  de  la  Forumul 
Taurului  spre  biserica  Sfinţilor  Apostoli;  v.  R.  Janin,  Constantinople  byzantine  ...,  pp. 
307-308. 

373  Termenul  (de  la  latinescul  processus)  desemna  mutarea  curţii  imperiale,  temporar, 
în  alt  loc;  v.  H.  MihăESCU,  La  Românită  ...,  p.  356. 

374  „Vestitorii”  erau  dregătorii  care  aveau  în  grijă  veşmintele  imperiale,  păstrate  de 
obicei  în  vestiarium;  v.  L.  BRfiHIER,  Les  institutions  de  V  Empire  Byzantin,  p.  in,  şi  The 
Oxford  Dictionary  ofByzantium,  voi.  3,  p.  2164. 

!n  28  iunie,  într-o  zi  de  marţi,  a  avut  loc  inaugurarea  [bisericii] 
Sfinţilor  Apostoli  şi  aşezarea  moaştelor  Apostolilor  Andrei,  Luca  şi 
Timotei375.  Episcopul  Mina  a  mers  cu  sfintele  moaşte,  aşezat  într-un 
car  de  aur  împărătesc  [împodobit]  cu  pietre  [preţioase],  ţinând  pe 
genunchi  cele  trei  racle  ale  Sfinţilor  Apostoli.  Şi  astfel  a  făcut  inau¬ 
gurarea. 

24.26.13.14.6.2.6. 

în  acest  an,  în  luna  aprilie,  indictionul  al  XlV-lea,  cubicularul 
Narses  a  fost  trimis  la  Roma,  cu  misiunea  de  a  se  lupta  cu  goţii  care 
o  ocupaseră.  Căci,  după  ce  o  cucerise  Belisarios,  goţii  s-au  răsculat  şi 
au  ocupat-o  din  nou. 

în  ziua  a  noua  a  lunii  iunie  a  avut  loc  un  cutremur  mare  şi 
înfricoşător  în  toată  ţara  Palestinei,  Arabiei,  Mesopotamiei,  Siriei  şi 
Feniciei  şi  au  fost  afectate  Tirul,  Sidonul,  Beirutul,  Tripolis  şi  Byblos. 
în  acestea  au  murit  mulţimi  mari  de  oameni.  în  oraşul  Botryos  s-a 
desprins  o  mare  parte  din  ţărmul  mării  aflat  în  apropiere,  aşa-nu- 
mitul  Lithoprosopon,  şi  s-a  scufundat  în  mare  şi  a  format  un  port,  în 
care  pot  intra  multe  corăbii  foarte  mari.  Căci,  înainte  de  aceasta, 
oraşul  nu  avea  port.  Şi  împăratul  a  trimis  bani  pentru  a  se  ridica  cele 
căzute  din  aceste  oraşe.  Marea  s-a  retras  în  larg  pe  distanţă  de  o 
milă  şi  s-au  pierdut  multe  corăbii,  dar,  la  porunca  lui  Dumnezeu,  a 
revenit  în  matca  ei. 

25.27.14.15.7.3.7. 

în  acest  an,  în  luna  septembrie,  indictionul  al  XV-lea,  a  avut  loc 
inaugurarea  [bisericii]  Sfintei  Irina,  [aflată]  dincolo,  în  [zona  nu¬ 
mită]  Sykais.  Cei  doi  patriarhi,  Mina  al  Constantinopolului  şi  Apoli- 
narie  al  Alexandriei,  au  ieşit  din  Marea  Biserică  împreună  cu  sfintele 
moaşte.  Şi  au  stat  amândoi  în  carul  împărătesc,  ţinând  pe  genunchi 
sfintele  moaşte376.  Au  mers  până  la  Perama  şi  au  trecut,  [unde]  i-a 
întâmpinat  împăratul.  Şi  astfel  au  inaugurat  această  biserică  a 
Sfintei  Muceniţe  Irina. 


375  Este  vorba  despre  noua  biserică  a  Sfinţilor  Apostoli,  reconstruită  de  Iustinian.  Moaş¬ 
tele  celor  trei  sfinţi  se  aflau  în  vechea  biserică  din  anii  356-357;  v.  The  Gironicle,  p.  331. 

376  S-a  presupus  că  acest  eveniment  este  cel  reprezentat  într-un  relief  din  fildeş  păstrat 
la  Trier;  v.  The  Chronicle,  p.  333. 

în  acelaşi  an  a  fost  curăţat  portul  Hebdomon. 
în  acelaşi  an  a  murit  Mina,  episcopul  Constantinopolului,  în 
locul  lui  fiind  numit  Eutihie  -  apocrisiarhul  Amasiei,  un  monah  din 
mănăstirea  cea  din  Apameia,  [care  era]  şi  preot  în  aceeaşi  zi,  în 
timp  ce  trupul  lui  Mina  se  afla  încă  în  biserică377. 

în  luna  august  au  sosit  din  Roma  trofee  ale  lui  Narses,  cubi- 
cularul  şi  exarhul  romanilor.  Căci,  luptându-se  cu  Totila378,  regele 
goţilor,  l-a  învins  prin  forţă  şi  l-a  ucis  şi  a  cucerit  Roma.  Iar  veş¬ 
mintele  însângerate  ale  acestuia,  împreună  cu  mantia  sa  cu  pietre 
[preţioase],  le-a  trimis  la  Constantinopol.  Şi  au  fost  aruncate  la 
picioarele  împăratului,  în  timpul  consiliului379. 

Trebuie  să  se  aşeze  şi  anul  lui  Antim  între  [cei  ai]  patriarhului 
Mina,  pentru  a  împlini  cei  16  ani. 

Episcopul  Constantinopolului  Eutihie:  13  ani. 

26.28.15.1.8.4.8. 

în  acest  an  a  avut  loc  cel  de-al  cincilea  Sfânt  Sinod  Ecumenic, 
împotriva  lui  Origen,  cel  care  îşi  ieşise  din  minţi,  a  lui  Didim  cel 
Orb,  a  lui  Evagrie  şi  a  flecărelii  lor  elineşti  şi,  din  nou,  împotriva 
celor  „trei  capitole”.  Vigilius  al  Romei  nu  a  stat  împreună  cu  cei  care 
s-au  reunit.  Apărând  multe  [chestiuni],  acestuia  i  s-a  dat  drumul  de 
către  împărat  şi  s-a  săvârşit  în  Illyricum,  în  timp  ce  o  luase  pe 
drumul  spre  Roma. 

27.29.16.2.9.5.9. 

în  acest  an,  în  a  cincisprezecea  zi  a  lunii  august,  indictionul  al 
II-lea,  la  vremea  miezului  nopţii,  pe  când  se  lumina  [ziua  de]  du¬ 
minică,  a  avut  loc  un  cutremur  îngrozitor,  încât  au  fost  afectate 
multe  case,  şi  băi,  şi  biserici,  şi  o  parte  a  zidurilor  Constantino¬ 
polului,  mai  ales  cel  de  la  Poarta  de  Aur.  Atunci  au  murit  foarte 
mulţi.  A  căzut  şi  o  mare  parte  din  Nicomidia.  Acest  cutremur  a 
ţinut  40  de  zile.  Şi  pentru  puţin  [timp]  oamenii  s-au  smerit,  făcând 


377  în  text:  iepareicp. 

378  Totila  a  fost  rege  al  goţilor  din  Italia  (541-553);  v.  Louis  Br£hier,  Vie  et  mort  de 
Byzance,  Paris,  1969,  şi  Thaemaxos  K.  Aoyithi,  H  fîuţavrivt)  Kvptapxi'a  <mjv  IraXia  ..., 
pp.  99-102.  Despre  înfrângerea  lui  Totila,  v.  Procopius  din  Cezareea,  Războiul  cu  goţii, 
pp.  261-268. 

379  în  text:  eni  oExprirou. 

litanii,  şi  au  aşteptat  şi  au  rămas  în  biserici.  Insă  iarăşi,  manifes- 
tându-se  iubirea  de  oameni  a  lui  Dumnezeu,  s-au  întors  spre  mai 
rău.  în  fiecare  an  în  Kampos  se  face  pomenirea  acestui  cutremur, 
poporul  făcând  litanii. 

Lăzii  care  ieşiseră  de  sub  supunerea  romanilor  din  cauza  iubirii 
de  bani  şi  a  nedreptăţilor  căpeteniei  lor,  Ioan,  şi  se  dăduseră  cu 
perşii  au  trecut  din  nou  în  acest  an  de  partea  romanilor.  Iar  romanii 
au  cucerit  cetatea  Petra  şi  i-au  alungat  pe  perşi. 


Anii  lumii  6047.  De  la  dumnezeiasca  întrupare:  547  ani. 

împăratul  romanilor  Iustinian,  ani  38.28.  împăratul  perşilor 
Chosroes,  ani  48.30.  Episcopul  Romei  Vigilius,  ani  18.17.  Episcopul 
Constantinopolului  Eutihie,  ani  13.3.  Episcopul  Ierusalimului  Petru, 
ani  20.10.  Episcopul  Alexandriei  Apolinarie,  ani  19.6.  Episcopul 
Antiohiei  Domnos,  ani  14.10. 

în  acest  an,  în  11  iulie,  indictionul  al  III-lea,  la  sărbătoarea  Sfintei 
Eufimia  a  Hotărârii380,  a  avut  loc  un  mare  cutremur.  în  aceeaşi  lună, 
[în  ziua  a]  nouăsprezecea,  au  fost  tunete  şi  fulgere  îngrozitoare  şi  un 
îngrozitor  vânt  [numit]  Lips3®1,  încât  a  căzut  crucea  care  se  afla  în 
interiorul  porţii  Rhesion. 

29.31.18.4.11.7.11. 


în  acest  an,  în  luna  iulie,  indictionul  al  IV-lea,  s-au  răsculat  iu¬ 
deii  şi  samaritenii  în  Cezareea  Palestinei  şi,  făcând  între  ei  o  alianţă 
a  verde-albaştrilor,  i-au  atacat  pe  creştinii  din  acel  oraş  şi  i-au  ucis 
pe  mulţi  şi  au  ars  biserici.  Pe  Ştefan,  eparhul  acestui  oraş,  l-au  ucis 
în  pretoriu,  iar  averea  i-au  jefuit-o.  Soţia  lui,  venind  în  oraş,  s-a  dus 
[apoi]  la  împărat.  Şi  [acesta]  i-a  poruncit  stratilatului  Amantios  să 
coboare  în  Palestina  şi  să  cerceteze  uciderea  lui  Ştefan.  Amantios, 
găsindu-i  [pe  ucigaşi],  pe  unii  i-a  spânzurat,  pe  alţii  i-a  decapitat,  iar 
pe  alţii  i-a  schilodit  şi  le-a  confiscat  [averea].  Şi  a  fost  spaimă  mare 
în  toate  părţile  răsăritene. 


380  în  text:  tov  "Opou.  Referirea  este  la  hotărârea  celui  de-al  patrulea  Sfânt  Sinod 
Ecumenic,  de  la  Calcedon. 

381  AIip  era  un  vânt  din  sud-vest. 

în  luna  decembrie  a  fost  o  molimă  între  oameni,  în  diverse 
oraşe,  mai  ales  între  copii. 

La  fel  şi  în  luna  mai,  a  fost  lipsă  de  pâine  în  Bizanţ.  [Oamenii] 
au  fost  strâmtoraţi  şi  îi  strigau  împăratului:  „Stăpâne,  [dă]  ieftină- 
tate  oraşului!”  Şi  l-au  ocărât  pe  eparh  la  spectacolul  aniversar,  aflân- 
du-se  în  hipodrom  şi  soli  ai  perşilor.  împăratul  a  fost  tulburat  şi  i-a 
poruncit  eparhului  Musonios  să  îi  aresteze  pe  cei  care  au  făcut 
aceasta  şi  [ei]  au  fost  pedepsiţi.  Căci  l-au  mâhnit  pe  împărat,  deoa¬ 
rece,  în  prezenţa  solului  perşilor,  au  strigat  la  el  facţiunile  popo¬ 
rului.  La  vin  şi  la  slănină3®2  şi  la  toate  lucrurile  era  ieftinătate,  iar  de 
grâu  şi  de  orz  era  lipsă. 

în  13  iulie,  într-o  zi  de  joi,  au  fost  fulgere  şi  tunete  îngrozitoare, 
încât  mulţi  au  fost  vătămaţi,  şi  ploaie  multă,  astfel  că,  după  multă 
secetă,  pământul  a  fost  saturat  [de  apă] . 

Episcopul  Romei  Pelagius:  5  ani. 

30.32.1.5.12.8.12. 

în  acest  an,  în  6  noiembrie,  la  pomenirea  [căderii]  cenuşii3®3,  a 
murit  Timotei,  exarhul  mănăstirilor  şi  egumenul  mănăstirii  lui 
Dalmatos.  Şi  în  locul  lui  a  fost  numit  Antim,  un  zăvorât  din  aceeaşi 
mănăstire. 

Şi  s-a  arătat  foc  pe  cer  ca  în  chip  de  lance,  de  la  miazănoapte 
până  la  apus. 

în  ziua  a  şaisprezecea  a  lunii  aprilie  a  avut  loc  un  cutremur 
înfricoşător,  dar  care  nu  a  provocat  pagube. 


Anii  lumii  6050.  De  la  dumnezeiasca  întrupare:  550  ani. 

împăratul  romanilor  Iustinian,  ani  38.31.  împăratul  perşilor 
Chosroes,  ani  48.33.  Episcopul  Romei  Pelagius,  ani  5.2.  Episcopul 
Constantinopolului  Eutihie,  ani  13.6.  Episcopul  Ierusalimului  Petru, 
ani  20.13.  Episcopul  Alexandriei  Apolinarie,  ani  19.9.  Episcopul 
Antiohiei  Domnos,  ani  14.13. 

în  acest  an,  în  19  noiembrie,  într-o  zi  de  vineri,  indictionul  al  Vl-lea, 
a  avut  loc  un  mare  cutremur,  pe  când  se  lumina  [ziua  de]  sâmbătă. 


382  în  text:  AdpSou,  care  se  poate  traduce  şi  prin  „carne  sărată”.  Despre  termen,  v.  H. 
MihAescu,  La  Românite  p.  357. 

383  Este  vorba  despre  cenuşa  menţionată  la  anul  5966. 

Iar  în  14  decembrie  a  avut  loc  un  alt  cutremur  înspăimântător,  încât 
au  fost  afectate  cele  două  ziduri  ale  Constantinopolului,  cel 
constantinian  şi  cel  construit  în  timpul  lui  Teodosie.  Şi  s-au  prăbu¬ 
şit  cu  deosebire  biserici  şi  [zona]  de  dincolo  de  Hebdomon  şi  [bise¬ 
ricile]  Sfântului  Samuel,  a  Sfintei  Născătoare  de  Dumnezeu  [nu¬ 
mită]  „a  lui  Petalas”  şi  cea  a  Sfântului  Vichentie  şi  multe  altare  de 
biserici  şi  ciboriumuri384,  de  la  Poarta  de  Aur  până  la  Rhesion.  Nu  a 
fost  vreun  loc  sau  vreo  suburbie  care  nu  s-a  dărâmat  din  cauza 
ameninţării  îngrozitoare  a  cutremurului. 

Iar  Rhegion  s-a  dărâmat  în  aşa  fel,  până  la  pământ,  încât  nu  se 
mai  cunoştea.  A  căzut  la  pământ  şi  biserica  Sfântului  Stratonic  şi 
cea  a  [Sfântului]  Calinic,  care  se  aflau  în  Rhegion.  Coloana  cea  de 
porfir,  care  se  afla  în  faţa  palatului  Iukundianai,  a  căzut  împreună 
cu  statuia  care  se  afla  pe  ea  şi  a  intrat  în  pământ  [la  adâncime  de]  8 
picioare.  A  căzut  şi  statuia  împăratului  Arcadius  cea  de  pe  arcul  din 
Tauros,  care  se  afla  în  partea  stângă.  Mulţi  au  fost  vătămaţi  în 
dărâmături,  iar  alţii,  dintre  cei  prinşi  sub  dărâmături,  au  fost  salvaţi 
după  [câteva]  zile,  [unii]  după  2  şi  3  zile.  S-a  auzit  că  şi  în  alte  oraşe 
s-a  întâmplat  acelaşi  lucru.  Căci  de  un  astfel  de  cutremur  mare  şi 
îngrozitor  nu  îşi  mai  aducea  aminte  niciun  om  de  pe  faţa  pămân¬ 
tului  din  generaţia  aceea.  Pământul  a  continuat  să  se  cutremure 
noaptea  şi  ziua  şi  [aceasta  s-a  petrecut  pentru]  iubirea  de  oameni 
timp  de  10  zile.  Pentru  o  vreme  oamenii  s-au  smerit  făcând  litanii, 
iar  după  ce  s-a  arătat  iubirea  de  oameni  a  lui  Dumnezeu,  s-au  întors 
din  nou  spre  relele  lor  obiceiuri. 

împăratul  nu  a  purtat  coroana  timp  de  40  de  zile,  şi  chiar  şi  la 
[sărbătoarea]  Sfintei  Naşteri  a  lui  Hristos  a  mers  în  procesiune  la 
biserică  fără  ea.  încă  şi  ospeţele  cele  care  se  făceau  după  obicei  în 
[sala]  celor  19  laviţe185  le-a  oprit  şi  cheltuiala  cu  acestea  a  dat-o 
săracilor. 

în  acelaşi  an  a  intrat  în  Bizanţ  un  neam  neobişnuit,  cel  al  aşa-nu- 
miţilor  avari,  şi  întregul  oraş  a  alergat  să  îi  vadă,  pentru  că  nu  mai 
văzuseră  niciodată  un  astfel  de  neam.  Căci  aveau  părul  foarte  lung 


384  Ciboriumul  era  o  structură  de  forma  unei  cupole  sau  de  formă  piramidală,  sprijinită 
pe  coloane,  ridicată  de  obicei  deasupra  altarului;  v.  The  Oxford  Dictionary  of 
Byzantium,  voi.  I,  p.  462. 

305  în  text:  eiţ  ra  10'  a>co\)|3iTa.  în  palatul  imperial  din  Constantinopol  exista  o  sală  „a 
celor  19  laviţe”  (i0'  âico-uPita)  şi  un  „tribunal  al  celor  19  laviţe”;  v.  R.  Guilland,  ftudes 
de  topographie ...,  voi.  I,  p.  79. 

în  spate,  legat  cu  panglici386  şi  împletit,  în  vreme  ce  restul  portului 
lor  era  la  fel  cu  al  celorlalţi  huni.  Aceştia  au  plecat  din  ţara  lor  şi  au 
venit  în  părţile  Sciţiei  şi  Moesiei387  şi  au  trimis  soli  la  Iustinian, 
cerându-i  să  îi  primească. 

în  luna  februarie  a  fost  o  molimă  între  oameni  din  cauza  bubelor, 
mai  ales  între  cei  tineri,  încât  nu  ajungeau  cei  vii  să  îi  îngroape  pe  cei 
morţi.  Şi  a  ţinut  molima  din  luna  februarie  până  în  luna  iulie. 


Anii  lumii  6051.  De  la  dumnezeiasca  întrupare:  551  ani. 

împăratul  romanilor  Iustinian,  ani  38.32.  împăratul  perşilor 
Chosroes,  ani  48.34.  Episcopul  Romei  Pelagius,  ani  5.3.  Episcopul 
Constantinopolului  Eutihie,  ani  13.7.  Episcopul  Ierusalimului  Petru, 
ani  20.14.  Episcopul  Alexandriei  Apolinarie,  ani  19.10.  Episcopul 
Antiohiei  Domnos,  ani  14.14. 

în  acest  an,  în  ziua  a  şaptea  a  lunii  mai,  într-o  zi  de  marţi,  la  ora 
5,  în  timp  ce  cupola  Marii  Biserici  era  reparată  -  căci  se  crăpase  de  la 
cutremurele  care  avuseseră  loc  -  şi  în  timp  ce  isaurii  lucrau  [la 
aceasta],  a  căzut  partea  răsăriteană  a  bolţii388  Sfântului  Altar  şi  a 
zdrobit  ciboriumul,  Sfânta  Masă  şi  amvonul.  Au  fost  acuzaţi  ingi¬ 
nerii,  deoarece,  pentru  a  evita  cheltuiala,  nu  au  făcut  suspendarea 
[începând]  de  jos,  ci  au  găurit  pilonii  care  susţineau  cupola  şi  de 
aceea  nu  au  rezistat.  Dându-şi  deci  seama,  preaevlaviosul  împărat  a 
ridicat  alţi  piloni  să  susţină  cupola.  Şi  astfel  a  fost  construită,  ridi- 
cându-se  cu  20  de  picioare  mai  mult  în  înălţime,  peste  construcţia 
cea  dintâi. 

în  acelaşi  an,  hunii  şi  slavii  s-au  ridicat  cu  mulţimi  mari  îm¬ 
potriva  Traciei,  au  atacat-o,  i-au  ucis  şi  i-au  făcut  prizonieri  pe 
mulţi.  L-au  prins  şi  pe  stratilatul  Serghie,  fiul  preotului  Bakchos,  şi 
pe  Edermas,  generalul  lui  Kalopodios,  preaslăvitul  cubicular  şi  prai- 
positos.  Găsind  nişte  locuri  din  zidul  lui  Anastasie389  care  căzuseră 


386  în  text:  7ipavS(oi<;,  cuvânt  rar  atestat,  având  aici  probabil  sensul  de  „panglici”. 

387  Moesia  apare  peste  tot  în  Cronografie  ca  Muma. 

388  în  text:  TipouTroaroXiiţ. 

389  Zidul  lui  Anastasie  sau  „Zidurile  cel  Lungi”  se  întindeau  de  la  Silybria,  oraş  aflat  pe 
ţărmul  Mării  Marmara,  până  la  Marea  Neagră,  asigurând  o  protecţie  suplimentară 
Constantinopolului,  pe  lângă  fortificaţiile  propriu-zise  ale  oraşului;  v.  The  Chronicle, 
pp.  342-343. 

din  cauza  cutremurelor,  au  intrat  şi  au  înrobit  până  la  Drypia, 
Nymphai  şi  satul  Chitos.  Şi  toţi  au  fugit  în  oraş,  cu  tot  ceea  ce  aveau. 

Când  a  aflat  acestea,  împăratul  i-a  înrolat  pe  mulţi  şi  i-a  trimis 
la  Zidul  cel  Lung.  Dându-se  o  luptă  acolo,  au  murit  mulţi  dintre 
romani,  [precum]  şi  dintre  scholarioi. 

Prin  urmare,  împăratul  a  poruncit  să  fie  luate  baldachinele  de 
argint  şi  Sfintele  Mese  de  argint  care  [se  aflau]  în  afara  oraşului,  iar 
toate  porţile  zidului  teodosian  erau  păzite  de  schole,  protiktores, 
numeri  şi  întreg  senatul.  Văzând  împăratul  că  barbarii  stăruie,  i-a 
poruncit  patrikios- ului  Belisarios  să  iasă  împotriva  lor  cu  alţii  din 
senat.  Iar  Belisarios  a  luat  toţi  caii,  pe  cei  împărăteşti,  pe  cei  ai  hipo¬ 
dromului,  pe  cei  ai  caselor  de  binefacere  şi  pe  ai  tuturor  oamenilor, 
oriunde  era  vreun  cal,  şi,  înarmând  poporul,  a  mers  în  satul  Chitos;  şi-a 
făcut  tabără  şi  a  început  să  îi  prindă  pe  unii  dintre  aceia  şi  să  îi  ucidă. 

A  poruncit  să  fie  tăiaţi  copaci  şi  să  fie  târâţi  în  spatele  oştirii  lor; 
de  la  vânt  s-a  făcut  un  mare  nor  de  praf  şi  a  pornit  împotriva  bar¬ 
barilor.  Iar  aceştia,  deoarece  au  crezut  că  este  o  mare  mulţime,  au 
fugit  şi  au  mers  în  părţile  Sfântului  Stratonic  la  Dekaton.  Şi,  aflând 
de  la  iscoade  că  este  pază  multă  la  zidurile  Constantinopolului,  au 
mers  în  părţile  [localităţilor]  Tzurulon  şi  Arcadiopolis  şi  ale  Sfântului 
Alexandru  Zuparon  şi  au  rămas  acolo  aşezaţi  până  la  Sfintele  Paşti. 

După  sărbătoarea  Paştilor  a  ieşit  împăratul  şi,  împreună  cu  el, 
toţi  cei  din  oraş,  pentru  a  construi  Zidul  cel  Lung,  pe  unde  intraseră 
barbarii.  împăratul  a  rămas  acolo  până  în  luna  august.  La  fel  şi 
barbarii  s-au  învârtit  în  afara  oraşului  până  în  august. 

A  poruncit  deci  împăratul  să  se  facă  corăbii  cu  două  prore390,  ca 
să  meargă  pe  Dunăre  şi  să  îi  întâlnească  pe  barbarii  care  trec  fluviul 
şi  să  se  războiască  cu  ei.  Când  au  aflat  aceasta,  barbarii  au  rugat 
printr-un  sol  să  fie  lăsaţi  să  treacă  Dunărea  fără  primejdie.  [îm¬ 
păratul]  l-a  trimis  pe  Iustin,  nepotul  său,  [care  era]  şi  kuropalates ,  şi 
[acesta]  i-a  salvat. 

.  ■> 

Episcopul  Antiohiei  Anastasie:  n  ani. 

33.35.4.8.15.11.1. 

în  acest  an,  împăratul  a  început  să  construiască  podul  peste  râul 
Sagaris.  Deviind  acest  râu  într-o  altă  albie,  a  ridicat  cinci  arce 


390  în  text:  5ioarpu|iva.  Sensul  nu  este  foarte  clar,  s-a  sugerat  lectura  Shrpupva  -  „cu 
două  prore”. 

impresionante  şi  l-a  făcut  să  se  poată  trece  peste  el,  pentru  că  mai 
înainte  podul  fusese  din  lemn. 

34.36.3.9.16.12.2. 

In  acest  an,  în  9  septembrie,  într-o  zi  de  joi,  indictionul  al  IX-lea, 
s-a  zvonit  în  Constantinopol  că  împăratul  s-a  săvârşit.  Căci  venise 
din  Tracia  şi  nu  primea  în  audienţă  pe  nimeni. 

Prin  urmare,  poporul391  a  luat  pe  neaşteptate  pâinea  din  locurile 
unde  se  vindea  şi  brutării  şi,  pe  la  ceasul  al  treilea,  nu  se  mai  găsea 
nicio  pâine  în  tot  oraşul.  în  acea  zi  [a  fost]  o  ploaie  mare.  S-au  închis 
atelierele  şi  se  vorbea  de  la  palat  că  nimeni  din  senat  nu  îl  văzuse  pe 
împărat,  pentru  că  pe  acesta  îl  durea  capul.  Din  această  cauză, 
credeau  că  a  murit. 

Pe  la  ceasul  al  nouălea,  senatul  a  făcut  o  reuniune  şi  l-au  trimis 
pe  eparh  şi  au  ordonat  să  se  aprindă  lumini  în  tot  oraşul,  [să  arate] 
că  împăratul  este  sănătos.  Şi  în  acest  fel  au  oprit  tulburarea  din  oraş. 

După  ce  împăratul  s-a  însănătoşit,  Eugenius,  care  fusese  eparh, 
i-a  vorbit  de  rău  pe  Gheorghe,  curatorul392  de  la  Marina,  şi  pe  Aithe- 
rios,  curatorul  de  la  Antiochos,  cum  că  ar  fi  vrut  să  îl  facă  împărat 
pe  Teodor,  fiul  magistros- ului  Petru;  şi  că  s-ar  fi  pus  de  acord  cu 
aceştia  şi  Gherontie,  eparhul  oraşului.  Discutându-se  cazul  şi  ne- 
fiind  dovedit,  Eugenius  a  avut  neplăceri  şi  i  s-a  confiscat  casa.  Iar  el 
s-a  salvat  refugiindu-se  în  biserică. 

în  luna  decembrie  a  avut  loc  un  mare  incendiu  în  portul  lui 
Iulian  şi  au  ars  multe  case  şi  biserici  de  la  începutul  portului  până  la 
[zona  numită]  a  lui  Probos. 

în  Cilicia,  Anazarbos  şi  în  Antiohia  cea  Mare  a  avut  loc  o  mare 
epidemie,  [precum]  şi  cutremure.  Şi  s-au  înfruntat  unii  cu  alţii,  orto¬ 
docşii  şi  severieni,  şi  au  avut  loc  multe  omoruri.  Trimiţând  împăratul 
pe  Zemarchos,  corniţele  Răsăritului,  i-a  pedepsit  pe  cei  care  făcuseră 
dezordinea  şi  pe  mulţi  i-a  exilat,  le-a  confiscat  averile  şi  i-a  schilodit. 

Anii  lumii  6054.  De  la  dumnezeiasca  întrupare:  554  ani. 

împăratul  romanilor  Iustinian,  ani  38.35.  împăratul  perşilor 
Chosroes,  ani  48.37.  Episcopul  Romei  Ioan,  ani  8.1.  Episcopul 


391  în  text:  oi  Sfjpoi  -  „facţiunile  populare”. 

392  Curatorul  era  administratorul  unei  proprietăţi  imperiale;  v.  The  Chronicle,  p.  690. 

Constantinopolului  Eutihie,  ani  13.10.  Episcopul  Ierusalimului  Petru, 
ani  20.17.  Episcopul  Alexandriei  Apolinarie,  ani  19.13.  Episcopul  An- 
tiohiei  Anastasie,  ani  11.3. 

în  acest  an,  în  12  octombrie,  într-o  zi  de  miercuri,  indictionul  al 
X-lea,  seara  târziu,  a  avut  loc  un  mare  incendiu  în  [zona  numită]  „a 
lui  Chesarie”  până  la  aşa-numita  Omphakera.  Şi  au  ars  toate  ate¬ 
lierele  şi  portalurile  până  la  cel  al  Boului. 

în  luna  noiembrie,  făcându-se  [o  cursă  în]  hipodrom,  a  avut  loc 
o  tulburare  a  poporului  înainte  de  a  veni  împăratul  şi  verzii  au  por¬ 
nit  împotriva  albaştrilor.  împăratul,  când  a  aflat,  a  urcat  în  kathisma 
şi,  privind  la  luptă,  i-a  poruncit  lui  Marinos,  corniţele  excubiţilor,  ca, 
alături  de  curatorul  de  la  Chesarie,  să  coboare  şi  să  despartă  facţiu¬ 
nile.  Aceştia  au  coborât,  dar  nu  au  putut  să  îi  despartă.  Şi  au  murit 
mulţi  din  ambele  părţi,  iar  mulţi  au  fost  răniţi.  Intrând  albaştrii  în 
tribunele  verzilor,  strigau:  „Aprinde  aici,  aprinde  acolo;  aici  nu  se 
vede  [niciun]  verde”.  Iar  verzii  strigau:  „O,  o,  [veniţi]  cu  toţii,  cu 
toţii”.  S-au  dus  pe  strada  Mese393,  în  cartierele  albaştrilor,  şi  aruncau 
cu  pietre  în  cei  pe  care  îi  găseau  şi  strigau:  „Aprinde,  aprinde,  aici 
nu  se  vede  [niciun]  albastru”. 

Pe  când  se  lumina  [ziua  de]  duminică,  au  intrat  în  cartiere  şi  au 
jefuit  averile.  împăratul  a  poruncit  să  fie  adunaţi  verzii  şi  [aceştia] 
au  fost  pedepsiţi  cu  multe  cazne.  Iar  albaştrii  s-au  refugiat  în  bise¬ 
rica  Născătoarei  de  Dumnezeu  a  Vlahernelor.  Verzii  care  se  salva¬ 
seră  s-au  refugiat  în  [biserica]  Sfintei  Eufimia,  în  Calcedon.  Pe 
aceştia,  scoţându-i  eparhul,  i-a  pedepsit.  Şi  au  început  soţiile  şi 
mamele  acestora  să  îi  strige  împăratului  în  biserici  să  le  arate  milă394 
verzilor.  Şi  au  fost  alungaţi  cu  bâte  şi  împăratul  nu  s-a  împăcat  cu  ei 
până  la  sărbătoarea  Naşterii  lui  Hristos. 

în  luna  februarie,  împăratul  le-a  poruncit  celor  7  scholarioi  care 
se  aflau  în  Nicomidia,  Kios,  Prusa,  Cyzic,  Kotyaeion  şi  Dorylaion  să 
vină  şi  să  stea  în  Tracia,  în  Heracleea  şi  în  oraşele  din  jurul  acesteia. 

în  luna  martie,  scholele  s-au  revoltat  împotriva  comitelui  lor, 
din  cauza  unor  [sume]  care  se  obişnuia  să  le  primească  şi  care  fuse¬ 
seră  anulate,  şi  l-au  atacat.  Se  afla  acolo  Teodor,  fiul  magistros-u\ui 


393  M£ar|,  sau  „strada  din  mijloc”,  era  strada  principală  din  Constantinopol,  de-a  lungul 
căreia  se  aflau  mai  multe  forumuri  imperiale  şi  monumente  importante;  v.  R. 
Guilland,  Btudes  de  topographie ...,  voi.  II,  pp.  69-79. 

394  în  text:  ivSouXYevriac;. 

Petru,  [cel  numit]  Kondocheres,  care,  folosind  vorbe  de  ameninţare, 
a  reuşit  să  îi  calmeze. 

în  acelaşi  an,  Obaisipolis395  a  fost  ocupat  de  huni.  Şi  împăratul  I- 
a  trimis  pe  Marcellus  stratilatul,  [care  era]  şi  nepotul  său,  cu  multă 
armată,  să  redobândească  oraşul  şi  Persia396.  în  luna  aprilie  a  fost 
cucerit  şi  Anastasiopolis  din  Tracia  de  către  aceiaşi  huni. 

în  ziua  a  treia  a  lunii  mai,  Zemarchos,  curatorul  de  la  Placidia,  a 
fost  acuzat  de  către  Gheorghe,  curatorul  de  la  Marina,  şi  de  către 
Ioan,  fostul  consul,  -  [care  erau]  rude  ale  împărătesei  Teodora  că 
ar  fi  vorbit  [lucruri]  multe  şi  îngrozitoare  împotriva  împăratului. 


36.38.2.11.18.14.4. 

în  acest  an,  în  luna  octombrie,  a  avut  loc  o  răscoală  a  poporului 
la  Pittakia  şi  împăratul  i-a  pedepsit  pe  mulţi. 

în  luna  noiembrie  a  fost  o  lungă  secetă  şi  lipsă  a  apei,  încât  au 
avut  loc  multe  lupte  la  fântâni.  A  bătut  vânt  dinspre  nord,  din  luna 
august,  şi  deloc  [vânt]  dinspre  sud,  şi  nu  au  venit  corăbiile  în  oraş, 
încât  patriarhul  a  scos  şi  litanii  în  [cartierul  numit]  Ierusalim,  adică 
la  Sfântul  Diomedes. 

în  aceeaşi  lună  au  venit  trofee  de  la  Roma,  de  la  patrikios- ul 
Narses,  care  arătau  că  acesta  a  cucerit  două  oraşe  fortificate  ale 
goţilor,  Beroia  şi  Brinkas397. 

în  ziua  a  douăzeci  şi  cincea  a  aceleiaşi  luni,  într-o  zi  de  sâmbătă 
seara,  au  pus  unii  la  cale  o  uneltire  pentru  a-1  ucide  pe  împărat,  pe 
când  stătea  în  palat.  [Aceştia]  erau  Ablabios,  din  rândul  melo- 
zilor39  ,  Marcellus,  vânzătorul  de  argint399,  şi  Serghie,  nepotul  cura¬ 
torului  Aitherios.  Planul  lor  a  fost  acesta:  pe  când  [împăratul]  stătea 
seara  în  triklinos  înainte  de  a-i  lăsa  pe  ceilalţi  [de  la  curte]  să  plece, 
să  se  năpustească  înăuntru  şi  să  îl  măcelărească.  Şi  aveau  oameni 
de-ai  lor,  care  lucrau  împreună  cu  aceştia,  indieni,  ascunşi  în  Se- 
lentiariki  şi  la  Archanghelos  şi  la  Arma400,  care  să  facă  tulburare 


395  Poate  Odyssopolis;  v.  The  Chronicle,  p.  349.  Cari  de  Boor  propunea  lectura  „oraşul 
Novae”. 

396  Cari  de  Boor  sugera  că  în  loc  de  „Persia”  ar  trebui  citit  „împrejurimile”. 

397  Identificate  cu  Verona  şi  Brescia;  v.  The  Chronicle,  p.  351. 

398  în  text:  ano  peAicraov;  sau  „fostul  compozitor”.  V.  The  Chronicle,  p.  349,  351. 

399  în  text:  apYupo7rparr[(;;  s-ar  mai  putea  traduce  „bancherul”. 

400  Toate  acestea  trei  erau  părţi  din  complexul  palatului  imperial  bizantin  sau  din 
imediata  apropiere  a  sa.  Selentiariki  era  locul  rezervat  silenţiarilor,  Archanghelos  era  o 
mică  biserică,  iar  Arma  era  o  cazarmă  militară;  v.  The  Chronicle,  p.  351. 

atunci  când  se  va  înfăptui  planul.  Acelaşi  Ablabios  a  primit  50  de 
litre  de  aur  de  la  Marcellus,  vânzătorul  de  argint,  pentru  a  lucra 
împreună  cu  el.  Prin  voia  lui  Dumnezeu,  Ablabios  i-a  destăinuit  lui 
Eusebiu,  cel  din  rândul  consulilor,  care  era  comite  al  federaţilor,  şi 
logothetului  Ioan,  cel  de  la  Domentziolos401,  spunând:  „In  seara 
aceasta  vrem  să  îl  atacăm  pe  împărat”.  Iar  el,  anunţându-1  pe  îm¬ 
părat,  i-a  arestat  şi  i-a  aflat  că  purtau  săbii  ascunse. 

Marcellus,  vânzătorul  de  argint,  dând  greş  în  ceea  ce  îşi  dorea,  a 
scos  sabia  pe  care  o  purta,  şi-a  făcut  trei  răni,  fiind  prins  în  triklinos, 
şi  s-a  săvârşit.  Iar  Serghie,  nepotul  lui  Aitherios,  a  scăpat  şi  s-a  re¬ 
fugiat  în  Vlaherne.  Pe  acesta,  scoţându-1  din  biserică  şi  cercetându-1, 
l-au  convins  să  mărturisească  cum  că  şi  Isaac,  vânzătorul  de  argint, 
şi  Belisarios,  preastrălucitul  patrikios ,  aveau  şi  ei  ştire  de  o  aseme¬ 
nea  uneltire,  [precum]  şi  că  Bitos,  vânzătorul  de  argint,  şi  Pavel, 
curatorul  aceluiaşi  Belisarios,  aveau  cunoştinţă  de  acest  gând.  Fiind 
prinşi  [aceştia]  şi  daţi  eparhului  Prokopios,  au  declarat  şi  au  măr¬ 
turisit  împotriva  patriTcios-ului  Belisarios.  îndată  deci  împăratul  s-a 
mâniat  împotriva  lui  Belisarios.  Iar  mulţi  au  şi  fugit. 

In  ziua  a  cincea  a  lunii  decembrie,  împăratul  a  făcut  un  selen- 
tion4°2,  aducându-1  şi  pe  preasfinţitul  patriarh  Eutihie,  şi  a  poruncit 
să  fie  citite  declaraţiile  acestora.  Belisarios,  când  a  auzit,  s-a  mâhnit 
foarte  şi  şi-a  atras  supărarea  împăratului.  Trimiţând  împăratul,  i-a 
luat  pe  toţi  oamenii  lui,  iar  pe  el  l-a  aşezat  în  casa  sa  sub  pază. 

în  24  decembrie  a  avut  loc  inaugurarea  Marii  Biserici,  pentru  a 
doua  oară.  Iar  festivitatea  acestei  inaugurări  a  avut  loc  la  [biserica] 
Sfântului  Platon.  Patriarhul  Constantinopolului,  Eutihie,  a  ieşit  de 
acolo  cu  procesiunea  -  fiind  prezent  şi  împăratul  -,  aşezat  în  car, 
purtând  veşmântul  apostolic  şi  ţinând  Sfânta  Evanghelie,  în  timp  ce 
toţi  cântau:  „Ridicaţi,  căpetenii,  porţile  voastre!” 

în  aceeaşi  lună,  unele  părţi  ale  Africii  au  fost  ocupate  de  către 
mauritani,  care  se  revoltaseră  împotriva  acesteia,  în  felul  următor. 
Un  anume  Kutzinas,  din  acest  neam,  exarh  al  mauritanilor,  avea 
obiceiul  să  primească  de  la  cel  care  era  conducătorul  Africii  o  can¬ 
titate  de  aur  rânduită.  Venind  el  să  primească  aceasta,  Ioan,  condu¬ 
cătorul  [Africii],  l-a  omorât.  Copiii  acestui  Kutzinas  s-au  ridicat  ca 


401  în  text:  xcb  Kctia  AopevT^ioAov;  sau  „fiul  lui  Domentziolos”. 

402  Consiliu  sau  sfat.  Termenul  provine  de  la  latinescul  silentium.  Pentru  adunările  de 
demnitari  cu  această  denumire,  v.  L.  BrEhier,  Les  institutions  de  l’Empire  Byzantin,  p.  60. 

să  răzbune  sângele  părintesc  şi,  revoltându-se  împotriva  Africii,  au 
ocupat  câteva  părţi  din  aceasta,  pe  care  le-au  prădat. 

Deci,  când  a  aflat  împăratul  cele  întâmplate,  l-a  trimis  în  ajuto¬ 
rul  Africii  pe  Marcian,  nepotul  său,  [care  era]  şi  stratilat,  cu  oaste 
pentru  a-i  împăca  pe  mauri.  Iar  [ei]  au  trecut  de  partea  lui  şi  Africa  a 
fost  pacificată. 

în  luna  aprilie  a  avut  loc  schimbarea  lui  Prokopios,  eparhul 
oraşului,  şi  în  locul  lui  a  fost  numit  Andrei,  din  rândul  logotheţilor. 
Pe  când  acesta  a  ieşit  din  palatul  Chalke,  stând  în  car  şi  mergând  la 
pretoriu,  i-au  ieşit  înainte  verzii  în  Lausos.  Şi  au  început  să  îl  ocă- 
rască  şi  să  arunce  cu  pietre  în  el.  S-a  făcut  [astfel]  mare  dezordine  pe 
[strada]  din  mijlocul  oraşului  între  cele  două  facţiuni  şi  au  intrat  în 
temniţe.  Lupta  a  ţinut  începând  cu  ceasul  al  zecelea.  împăratul  l-a 
trimis  pe  Iustin,  nepotul  lui,  [care  era]  şi  kuropalates ,  şi  [acesta]  i-a 
alungat.  Dar  iarăşi,  pe  la  ceasul  al  doisprezecelea,  au  pornit  o  luptă 
şi  au  fost  luaţi  prizonieri  şi  au  fost  purtaţi  [prin  oraş]  timp  de  multe 
zile;  iar  celor  care  luptaseră  cu  săbii  le-au  fost  tăiate  degetele  mari. 

în  [ziua]  a  nouăsprezecea  a  lunii  iulie  a  fost  primit  patrikios- 
ul  Belisarios,  bucurându-se  şi  de  toate  onorurile  sale.  A  ajuns  şi 
Petru,  magistros- ul  din  Persia,  după  ce  încheiase  tratate  de  pace  pe 
17  ani  cu  privire  la  Lazike  şi  la  părţile  Răsăritului. 

în  aceeaşi  lună  au  venit  în  Constantinopol  soli  ai  lui  Askel,  re¬ 
gele  ermihionilor403,  neamul  de  barbari  care  este  aşezat  în  interior, 
în  apropierea  oceanului. 

în  luna  august  a  fost  lipsă  de  apă,  încât  au  fost  închise  băile 
publice  şi  au  avut  loc  omoruri  pe  la  fântâni. 

Anii  lumii  6056.  De  la  dumnezeiasca  întrupare:  556  ani. 

împăratul  romanilor  Iustinian,  ani  38.37.  împăratul  perşilor 
Chosroes,  ani  48.39.  Episcopul  Romei  Ioan,  ani  8.3.  Episcopul 
Constantinopolului  Eutihie,  ani  13.12.  Episcopul  Ierusalimului  Petru, 
ani  20.19.  Episcopul  Alexandriei  Apolinarie,  ani  19.15.  Episcopul 
Antiohiei  Anastasie,  ani  u.5. 

în  acest  an,  în  luna  octombrie,  indictionul  al  Xll-lea,  împăratul 
Iustinian  a  mers  să  se  roage  la  Myriangeloi,  adică  la  Germia,  un  oraş 
din  Galatia. 


403  Potrivit  unor  opinii,  ermihionii  trebuie  identificaţi  cu  turcii,  potrivit  altora,  cu 
urahiţii  (pseudo-avari);  v.  The  Chronicle,  p.  362. 

în  luna  noiembrie  a  venit  în  Bizanţ  Arethas,  patrikios-u\  şi  căpe¬ 
tenia  neamului  saracinilor,  fiind  dator  să  îi  comunice  împăratului 
care  dintre  copiii  săi  trebuia  să  îi  preia  funcţia  după  încetarea  sa  din 
viaţă.  Şi  [a  venit  şi]  în  legătură  cu  cele  săvârşite  de  către  Ambros, 
fiul  lui  Alamundaros,  în  ţinuturile  sale. 

în  luna  decembrie  a  avut  loc  un  mare  incendiu  şi  au  ars  cu  totul 
casa  pentru  străini  a  lui  Sampson,  clădirile  din  faţa  [zonei  numite  a] 
lui  Ruphos,  curtea  din  mijloc  din  apropierea  Marii  Biserici,  aşa-nu- 
mitul  Garsonostasion,  cele  două  schituri  din  apropierea  [bisericii] 
Sfintei  Irina,  precum  şi  curtea  din  mijloc  şi  o  parte  a  pronaosului 
acesteia. 

38.40.4.13.20.16.6. 

în  acest  an,  în  luna  martie,  indictionul  al  XlII-lea,  s-a  săvârşit 
patrikios-u\  Belisarios  în  Bizanţ,  iar  averea  acestuia  a  revenit  casei 
împărăteşti404  a  Marinei. 

în  acelaşi  indiction,  al  Xll-lea,  în  12  aprilie,  Eutihie,  patriarhul 
Constantinopolului,  a  fost  caterisit  şi  a  fost  exilat  de  către  Iustinian 
în  Amaseia.  în  locul  lui  a  fost  numit  Ioan,  cel  care  fusese  scholas- 
tikos,  iar  acum  era  apocrisiarh  al  Antiohiei  celei  Mari  şi  preot  al 
aceleiaşi  Biserici. 

în  acelaşi  an,  împăratul  Iustinian  a  pus  în  circulaţie  o  dogmă 
despre  „stricăcios”  şi  „nestricăcios”  şi  a  trimis  pretutindeni  un  edict 
străin  de  evlavie;  dar,  fiindcă  Dumnezeu  a  prevenit  aceasta,  împă¬ 
ratul  s-a  săvârşit  în  14  noiembrie,  din  indictionul  al  XlV-lea,  [care 
era]  în  curs,  după  ce  a  domnit  38  de  ani,  7  luni  şi  13  zile.  Urmaşul 
acestuia  a  fost  nepotul  său,  Iustin,  [care  fusese]  kuropalates. 

în  acelaşi  an,  teodosienii  şi  gaianiţii405  au  început  să  îşi  constru¬ 
iască  locuri  de  adunare.  Gaianiţii,  acţionând  cu  de  la  sine  putere,  şi- 
au  hirotonit  ca  episcop  pe  Elpidios,  arhidiacon  al  lor.  împăratul  a 
poruncit  ca  acesta  să  îi  fie  adus  legat.  Dar  ajungând  la  Sigris,  a  mu¬ 
rit.  Iar  teodosienii  l-au  hirotonit  ca  episcop  al  lor  pe  Dorotei,  într-as- 
cuns,  în  timpul  nopţii.  Adunându-se  la  un  loc,  gaianiţii  şi  teodo¬ 
sienii  şi-au  întronat  un  episcop  comun.  Iar  unui  Ioan  monahul,  un 
awă,  [...]  despre  care  gaianiţii  credeau  că  unelteşte  o  viclenie,  i-au 
smuls  barba,  odată  cu  pielea  şi  cu  carnea. 


404  în  text:  $£<tttotik6v. 

405  Teodosienii  şi  gaianiţii  erau  adepţii  lui  Teodosie  şi,  respectiv,  Gainas,  menţionaţi 
anterior,  care  îşi  disputaseră  tronul  patriarhal  al  Alexandriei. 

Anii  lumii  6058.  De  la  dumnezeiasca  întrupare:  558  ani. 

împăratul  romanilor  Iustin,  ani  13.1.  împăratul  perşilor  Chos- 
roes,  ani  48.41.  Episcopul  Romei  Ioan,  ani  8.5.  Episcopul  Constan- 
tinopolului  Ioan,  ani  12.1.  Episcopul  Ierusalimului  Macarie,  ani  2.1. 
Episcopul  Alexandriei  Apolinarie,  ani  19.17.  Episcopul  Antiohiei 
Anastasie,  ani  u.7. 

în  acest  an,  în  14  noiembrie,  indictionul  al  XlV-lea,  a  devenit 
împărat  Iustin,  nepotul  lui  Iustinian,  încoronat  fiind  de  către 
patriarhul  Ioan,  cel  care  fusese  scholastikos.  Era  trac  de  neam4°6, 
mărinimos  şi  îndemânatic  în  toate  şi  iubitor  de  construcţii.  Avea  şi 
o  soţie,  pe  nume  Sofia,  pe  care  a  şi  încoronat-o  augustă.  Fiind  evla¬ 
vios,  a  înfrumuseţat  bisericile  construite  de  Iustinian,  Marea  Bise¬ 
rică,  a  Sfinţilor  Apostoli  şi  alte  biserici  şi  mănăstiri,  dăruindu-le 
odoare  şi  tot  venitul.  [Şi  mai]  era  şi  dreptcredincios. 

Pentru  a  împăca  toate  bisericile  din  Egipt  şi  din  Alexandria,  l-a 
trimis  pe  awa  Photeinos,  fiul  vitreg  al  pafriTcios-ului  Belisarios, 
dându-i  acestuia  autoritate  împotriva  oricărei  persoane  şi  lucru. 

2.42.6.2.2.18.8. 

în  acest  an,  Aitherios,  Audios  şi  medicul  care  era  cu  ei  au  uneltit 
împotriva  împăratului  Iustin  şi,  fiind  descoperiţi,  au  murit  prin 
sabie. 

[împăratul]  a  făcut  daruri  consulare  şi  a  aruncat  mulţi  bani,  aşa 
încât  mulţi  s-au  îmbogăţit. 

în  acelaşi  an,  awa  Agaton,  fratele  lui  Apolinarie,  episcopul 
Alexandriei,  venind  în  Alexandria  şi  cercetând  socotelile  pe  [care  le 
ţinea]  monahul  Eustochios,  care  era  pe  atunci  mare  şi  iconom  al 
Alexandriei,  l-a  închis  pe  acesta  din  cauza  administrării  [sale]. 
Acesta,  fugind  prin  acoperiş,  a  venit  în  Bizanţ,  pe  când  Macarie 
fusese  alungat  din  Biserică  în  urma  unei  uneltiri.  Şi  Eustochios  a 
fost  hirotonit  ca  episcop  al  Ierusalimului,  în  locul  lui  Macarie. 


406  Despre  originea  tracică  a  lui  Iustin  I,  Iustinian  I  şi  Iustin  al  II-lea,  v.  Ion  I.  RUSSU, 
Elemente  traco-getice  în  Imperiul  Roman  şi  în  Byzantium  (veacurile  III-VII),  Ed. 
Academiei  Române,  Bucureşti,  1976,  pp.  90-95. 

Episcopul  Ierusalimului  Eustochios:  1  an. 

3.43.7.3.1.19.9. 

!n  acest  an,  Sofia,  preaevlavioasa  augustă,  i-a  chemat  pe  vânză¬ 
torii  de  argint  şi  pe  cei  care  dădeau  bani  cu  împrumut407  şi  le-a 
poruncit  să  fie  aduse  mărturiile  datornicilor  şi  chitanţele.  Şi, 
citindu-le,  a  luat  chitanţele  şi  le-a  dat  datornicilor  şi  le-a  achitat  pe 
acestea  celor  care  le  deţinuseră.  Pentru  aceasta,  a  fost  foarte  lăudată 
de  către  tot  oraşul. 

Eustochios,  venind  la  Ierusalim,  din  ură  faţă  de  Apolinarie,  Aga- 
ton  şi  Macarie,  i-a  alungat  ca  origenişti  pe  monahii  din  noua  lavră. 
Şi  din  această  cauză  a  fost  alungat.  Şi  Macarie  a  fost  pus  înapoi  pe 
tronul  său. 

Episcopul  Ierusalimului  Macarie,  din  nou:  4  ani. 

Episcopul  Alexandriei  Ioan:  11  ani. 

4.44.8.4.1.1.10. 

în  acest  an,  având  loc  o  cursă  de  cai  şi  certându-se  facţiunile 
una  cu  alta,  împăratul  a  trimis  mesaje  fiecărei  facţiuni,  spunându-le 
albaştrilor:  „Pentru  voi,  împăratul  Iustinian  s-a  săvârşit”,  iar  verzilor: 
„Pentru  voi,  împăratul  Iustinian  trăieşte”.  Când  au  auzit  [acestea], 
facţiunile  au  tăcut  şi  nu  s-au  mai  certat. 

în  acelaşi  an,  [împăratul]  a  început  să  construiască  palatul  So- 
fiana,  cu  numele  soţiei  sale,  Sofia,  sub  pretextul  de  a-1  îngropa  acolo 
pe  Iustos,  fiul  său,  [pe  care  îl  avusese]  de  dinainte  de  a  deveni  îm¬ 
părat,  pe  când  era  încă  kuropalates,  în  lăcaşul  Arhanghelului  de 
acolo,  pe  care  l-a  împodobit  cu  felurime  de  marmură  preţioasă. 

Episcopul  Romei  Benedictus:  [5]  ani. 

5.45.[i].5.2.2.n. 

în  acest  an,  împăratul  Iustin  a  început  să  construiască  palatul 
Deuteron  în  suburbia  sa,  pe  care  o  deţinea  de  dinainte  de  a  deveni 
împărat;  la  fel  şi  pe  insula  Prinkipos,  şi  aceasta  fiind  [o  proprietate] 
a  sa  din  suburbii,  în  port,  [precum]  şi  biserica  Sfinţilor  fără  de 
arginţi  în  [regiunea  numită]  a  lui  Dareios. 

[împăratul]  a  renovat  şi  baia  publică  din  Taurus  şi  a  supranu¬ 
mit-o  Sofianai,  după  numele  soţiei  sale,  Sofia. 


407  In  text:  ctpYupo7tpâra<;  kcci  crr|pa5apiou<;. 

în  acelaşi  an,  Anastasie  cel  Mare,  episcopul  Antiohiei,  pentru  că 
a  criticat  în  răspunsurile  sale  sinodicoanele  lui  Ioan  al  Constanti- 
nopolului,  cel  care  îl  hirotonise  pe  Ioan  al  Alexandriei,  a  fost  alungat 
din  episcopia  sa,  din  cauza  mâniei  lui  Iustin,  după  ce  a  fost  hiro¬ 
tonit.  Şi  a  fost  hirotonit  [episcop  al  Antiohiei]  Grigorie,  monah  şi 
apocrisiarh  al  mănăstirii  bizantinilor. 

Episcopul  Antiohiei  Grigorie:  24  ani. 

6.46.  [2]  .6.33.1. 

în  acest  an  Narses,  cubicularul  şi  protospatharios ,  -  iubit  de 
împăratul  Iustin,  dar  şi  ocărât  -  a  construit  „casa  lui  Narses”  şi 
mănăstirea  „celor  curaţi”. 

împăratul  Iustin,  auzind  despre  nepotul  său,  care  era  augus- 
talios  în  Alexandria,  cum  că  punea  la  cale  un  complot  împotriva  sa, 
a  trimis  şi  l-a  decapitat. 

7-47-I31-7-4-4-2- 

în  acest  an,  Iustin  a  început  să  construiască  biserica  Sfinţilor 
Apostoli  Petru  şi  Pavel  cea  din  orfelinat408  şi  pe  cea  a  Sfinţilor 
Apostoli  din  Trikonchos,  care  arsese  în  timpul  împăratului  Zenon.  A 
adăugat  şi  bisericii  Sfintei  Născătoare  de  Dumnezeu  din  Vlaherne 
cele  două  abside,  cea  de  la  nord  şi  cea  de  la  sud,  în  biserica  cea 
mare409,  şi  a  făcut  biserica  în  formă  de  cruce. 

în  acelaşi  an,  romanii  şi  perşii  au  stricat  pacea  şi  a  început  din 
nou  războiul  persan,  pentru  că  inzii  homeriţi  au  trimis  o  solie  la 
romani,  iar  împăratul  l-a  trimis  pe  magistrianos- ul  Iulian  cu  scrisori 
la  împăratul  etiopienilor  -  din  Alexandria,  pe  fluviul  Nil  şi  pe  Marea 
Indică410.  Şi  a  fost  primit  de  către  împăratul  Arethas  cu  multă 
bucurie,  ca  unul  care  dorea  prietenia  împăratului  romanilor.  Când 
s-a  întors,  acest  Iulian  a  povestit  că,  atunci  când  l-a  primit,  împă¬ 
ratul  Arethas  era  gol;  şi  de  la  cingătoare  avea  peste  coapse  veşminte 
de  in  şi  aur,  iar  în  dreptul  burţii  purta  fâşii  cu  mărgăritare  preţioase, 


408  Despre  această  biserică,  v.  Raymond  JANIN,  La  gâographie  ecclesiastique  de  Vempire 
byzantin,  I  Le  siege  de  Constantinople  et  Ie  Patriarcat  CEcumenique,  tome  III,  Les  âglises 
et  les  monast&res,  Paris,  1953,  pp.  580-581. 

409  Biserica  principală  din  complexul  Vlaherne. 

410  Aceste  indicaţii  stabilesc  traseul  urmat  de  Iulian  până  la  împăratul  etiopienilor. 

pe  braţe  câte  cinci  brăţări411,  pe  mâini  inele412  de  aur.  Pe  cap  purta 
înfăşurat  un  turban  de  in  şi  aur  care  avea  la  ambele  noduri  câte 
patru  şiraguri,  iar  la  gât  avea  un  colan  de  aur.  Era  aşezat  pe  patru 
elefanţi  care  stăteau  nemişcaţi  şi  care  aveau  un  jug  şi  patru  roţi; 
deasupra  era  ca  un  car  înalt  îmbrăcat  în  foi  de  aur,  aşa  cum  sunt 
carele  căpeteniilor  din  provincii.  Stând  pe  acesta,  ţinea  un  mic  scut 
aurit  şi  două  lănci  mici  de  aur.  Iar  întregul  său  senat,  înarmat,  cânta 
strofe  muzicale. 

Deci,  după  ce  solul  romanilor  a  fost  adus  înăuntru  şi  i  s-a  în¬ 
chinat,  acela  i-a  poruncit  să  se  ridice  şi  să  vină  la  el.  Primind  scri¬ 
soarea  împăratului,  a  sărutat  sigiliul  care  purta  bustul  acestuia.  Apoi 
a  primit  şi  darurile  şi  s-a  bucurat  mult.  Când  a  citit  [scrisoarea],  a 
descoperit  că  aceasta  conţinea  [îndemnul]  de  a  se  înarma  împotriva 
împăratului  perşilor,  de  a  le  distruge  ţinutul,  care  de  altfel  se  afla  în 
apropierea  lui,  şi  de  a  nu  mai  face  pe  viitor  nicio  tranzacţie  cu  perşii, 
ci  era  sfătuit  să  facă  comerţ  prin  ţara  homeriţilor  pe  care  o  supusese, 
pe  fluviul  Nil,  până  în  Egipt,  în  Alexandria.  împăratul  Arethas  a  adu¬ 
nat  armata  în  faţa  solului  romanilor  şi  a  pornit  război  împotriva 
perşilor,  trimiţându-i  înainte  pe  saracinii  care  îi  erau  supuşi.  Mer¬ 
gând  şi  el  în  ţara  persană,  a  devastat  [ţinutul]  care  se  afla  în  părţile 
acelea. 

împăratul,  ţinându-1  de  cap  pe  Iulian  şi  dându-i  sărutul  de  pace, 
l-a  lăsat  să  plece  cu  mare  cinste  şi  cu  multe  daruri. 

Chosroes  s-a  mai  tulburat  şi  din  altă  cauză.  Căci  în  acea  vreme, 
hunii  -  pe  care  ne-am  obişnuit  să  îi  numim  turci413  -  au  trimis  solie 
la  romani,  prin  ţara  alanilor.  Temându-se  de  aceasta,  Chosroes  a 
invocat  ca  motiv  revolta  armenilor  faţă  de  el  şi  trecerea  lor  de  partea 
lui  Iustin  şi  i-a  cerut  pe  refugiaţi.  împăratul  romanilor  plătea  în 
fiecare  an  câte  500  de  litre  de  aur  pentru  ca  perşii  să  păzească  cetă¬ 
ţile  din  apropierea  [acelui]  loc,  pentru  ca  atunci  când  atacă  nea¬ 
murile  să  nu  nimicească  ambele  state.  Şi  păzeau  cetăţile  cheltuind 
în  comun. 

Iustin  a  rupt  pacea,  spunând  că  este  ruşinos  ca  romanilor  să  li  se 
ia  tribut  de  către  perşi.  De  aceea  a  avut  loc  acest  mare  război  între 


411  în  text:  KAa(3(u)v. 

412  în  text:  ip£Xia. 

413  O  echivalenţă  asemănătoare  apare  şi  în  Teofilact  Simocata,  Istorie  bizantină  ...,  p.  65 
(III,  6,  9):  „Hunii  din  părţile  de  miazănoapte  ale  răsăritului,  numiţi  de  obicei  turci  de 
către  perşi”. 

perşi  şi  romani.  Iustin  l-a  făcut  strateg  al  Răsăritului  pe  Martin414, 
care  era  patrikios  şi  rudă  a  sa,  şi  l-a  trimis  împotriva  perşilor. 


Anii  lumii  6065.  De  la  dumnezeiasca  întrupare  ani  565. 

împăratul  romanilor  Iustin,  ani  13.8.  împăratul  perşilor  Chos- 
roes,  ani  48.48.  Episcopul  Romei  [Benedictus,  ani  5.4.]  Episcopul 
Constantinopolului  Ioan,  ani  12.8.  Episcopul  Ierusalimului  Ioan,  ani 
20.1.  Episcopul  Alexandriei  Ioan,  ani  11.5.  Episcopul  Antiohiei 
Grigorie,  ani  24.3. 

în  acest  an,  în  a  şasea  zi  a  lunii  octombrie,  împăratul  s-a  îm¬ 
bolnăvit  şi  s-a  supărat  pe  Baduaris,  fratele  său.  L-a  ocărât  în  cel  mai 
rău  mod  şi  a  îngăduit  cubicularilor  să  îl  scoată  afară  cu  lovituri  de 
pumni  în  timpul  consiliului.  [Acesta]  era  comite  al  grajdurilor  împă¬ 
răteşti.  Aflând  [aceasta],  Sofia  s-a  întristat  şi  l-a  mustrat  pe  împărat. 
Iar  el  s-a  răzgândit  şi,  mergând  la  acela  la  grajd,  a  intrat  brusc  cu 
praipositos-u\  cubicularilor.  Baduaris,  văzându-1  pe  împărat,  a  fugit 
de  teama  lui  din  colţ  în  colţ415.  Şi  împăratul  a  strigat:  „Te  conjur, 
pentru  Dumnezeu,  frate,  aşteaptă-mă!”  Şi  s-a  repezit,  l-a  prins  pe 
acesta  şi,  îmbrăţişându-1,  l-a  sărutat.  Şi  i-a  spus:  „Ţi-am  greşit,  frate! 
Tu  primeşte-mă  dintâi  ca  frate  al  tău,  şi  apoi  ca  împărat!  Ştiu  că 
aceasta  s-a  întâmplat  din  lucrare  diavolească”.  Baduaris,  căzând  la 
picioarele  sale  şi  plângând,  i-a  spus:  „Cu  adevărat,  stăpâne,  ai  pu¬ 
tere!  Doar  că  l-ai  umilit  pe  robul  tău  în  prezenţa  senatului,  iar  acum, 
stăpâne,  îţi  ceri  iertare  în  faţa  acestora”.  Şi  i-a  arătat  lui  caii.  Iar 
împăratul  l-a  rugat  să  mănânce  împreună  şi  s-au  împăcat. 

în  acelaşi  an  a  avut  loc  un  război  mare  între  perşi  şi  romani,  în 
jurul  [localităţii]  Sargathon,  în  care  au  învins  romanii. 

împăratul  perşilor  Hormisdas:  15  ani. 

9.i.[5.]9.2.6.4. 

în  acest  an,  avarii  au  venit  în  părţile  Dunării.  Aflând  împăratul, 
l-a  trimis  împotriva  acestora  pe  Tiberiu,  corniţele  excubiţilor.  Con- 
ffuntându-se  cu  ei,  a  fost  învins,  pentru  că  l-au  luat  prin  surprin¬ 
dere.  Şi  pierzând  mulţi  [oameni],  s-a  întors. 


414  Martin  este  probabil  aceeaşi  persoană  cu  Marcian,  menţionat  mai  sus. 

415  în  text:  arco  ko<;  eiq  ^cuca.  Termenul  lăl  nu  este  atestat  în  altă  parte,  fiind  sugerate 
mai  multe  sensuri:  „colţ”,  „ascunzătoare”,  „grajd”;  v.  The  Chronicle,  p.  365. 

Hormisdas,  împăratul  perşilor,  l-a  făcut  general  pe  Ardamanes. 
L-a  trimis  să  treacă  Eufratul  şi  să  devasteze  ţara  romanilor.  Acesta, 
luând  forţe  [armate],  s-a  aşezat  împotriva  romanilor  care  asediau 
Nisibis.  Martin,  când  a  aflat  aceasta,  a  lăsat  Nisibis  şi  a  plecat  în 
ţinuturile  romanilor.  Iar  Ardamanes,  venind  în  preajma  Antiohiei,  a 
distrus  suburbiile  oraşului  [şi]  a  plecat  spre  Koile  Siria416. 

Astfel,  Ardamanes,  după  ce  a  luat  mulţi  prizonieri,  s-a  întors  în 
ţara  lui.  Iar  împăratul  Iustin,  fiindcă  a  suferit  mult  din  cauza  celor 
săvârşite  [de  perşi],  l-a  demis  pe  Martin  din  funcţia  de  strateg  şi  l-a 
făcut  strateg  pe  Archelaos.  Ardamanes  a  cucerit  [oraşul]  Daras  şi 
astfel  s-a  întors.  Când  a  aflat  acestea  Iustin,  surprins  de  dimen¬ 
siunile  dezastrului,  a  fost  cuprins  de  o  boală  a  ieşirii  din  fire  şi  i-a 
cerut  lui  Hormisdas  să  facă  tratate  de  pace.  Acela  a  acceptat  să  le 
facă  pentru  un  an. 

Anii  lumii  6067.  De  la  dumnezeiasca  întrupare:  567  ani. 

împăratul  romanilor  Iustin,  ani  13.10.  împăratul  perşilor  Hor¬ 
misdas,  ani  15.2.  Episcopul  Constantinopolului  Ioan,  ani  12.10. 
Episcopul  Ierusalimului  Ioan,  ani  20.3.  Episcopul  Alexandriei  Ioan, 
ani  11.7.  Episcopul  Antiohiei  Grigorie,  ani  24. 5417. 

în  acest  an,  împăratul  Iustin,  adoptându-1  ca  fiu  pe  Tiberiu, 
corniţele  excubiţilor,  l-a  proclamat  pe  acesta  cezar  şi,  în  zilele  de 
sărbătoare,  l-a  făcut  să  stea  alături  de  el  la  cursele  de  care.  Căci 
împăratul  era  slăbit  la  picioare  şi  [stătea]  mai  mult  culcat. 

u.3.11.4.8.6. 

în  acest  an,  Iustin  a  reconstruit  marele  apeduct  al  lui  Valens  şi  a 
dat  oraşului  apă  din  abundenţă. 

12.4.12.5.9.7. 

în  acest  an,  împăratul  Iustin,  luând  de  la  evrei  sinagoga  care  se 
afla  în  Chalkoprateia,  a  făcut  o  biserică  a  Stăpânei  noastre,  Sfânta 
Născătoare  de  Dumnezeu,  în  apropierea  Marii  Biserici418. 


416  în  text:  KoiXr|v  Eupiccv;  Coele  Syria. 

417  Din  acest  an,  pentru  o  perioadă,  numele  episcopilor  Romei  lipseşte. 

418  O  informţie  similară  apare  mai  sus,  la  anii  lumii  5942. 

în  acelaşi  an,  în  a  treizeci  şi  una  a  lunii  august,  indictionul  al  X-lea, 
s-a  săvârşit  Ioan,  episcopul  Constantinopolului. 


Episcopul  Constantinopolului  Eutihie,  din  nou:  4  ani. 

13.5.1.6.10.8. 

în  acest  an,  în  luna  octombrie,  indictionul  al  Xl-lea,  Eutihie  a 
luat  din  nou  tronul  [patriarhal]  al  Constantinopolului.  împăratul, 
deşi  era  bolnav,  atunci  când  şi-a  revenit  puţin  din  boală,  a  chemat 
senatul,  pe  arhiereu,  pe  toţi  preoţii  şi  pe  cei  care  aveau  funcţii  po¬ 
litice.  Aducându-1  pe  cezarul  Tiberiu,  l-a  proclamat  pe  acesta  îm¬ 
părat  în  prezenţa  tuturor,  folosind  următoarele  cuvinte:  „Iată,  Dum¬ 
nezeu  ţi-a  făcut  ţie  bine;  acest  veşmânt  ţi  l-a  dat  ţie  Dumnezeu,  şi 
nu  eu.  Cinsteşte-1,  ca  să  câştigi  cinste  prin  el!  Cinsteşte-ţi  mama, 
care  ţi-a  fost  odată  stăpână!  Ştii  că  i-ai  fost  mai  întâi  rob,  iar  acum  îi 
eşti  fiu.  Nu  te  bucura  de  [vărsare  de]  sânge!  Să  nu  te  faci  părtaş  uci¬ 
derilor!  Nu  răsplăti  răul  cu  rău!  Nu  mi  te  asemăna  mie  în  duşmănie! 
Căci  eu  am  greşit  ca  om;  şi  greşind,  mi  s-a  făcut  mie  şi  am  primit 
după  păcatele  mele.  Ci  mă  voi  judeca  cu  cei  care  mi-au  făcut  aceasta 
în  faţa  tronului  lui  Hristos.  Să  nu  te  înalţe  cu  firea  acest  veşmânt,  la 
fel  ca  pe  mine!  Astfel,  ai  grijă  de  toţi,  ca  şi  de  tine  însuţi!  Să  ştii  cine 
ai  fost  şi  cine  eşti  acum!  Nu  fi  mândru,  şi  nu  păcătui!  Ştii  cine  am 
fost,  cine  am  devenit  şi  ce  sunt.  Toţi  aceştia  sunt  copii  ai  tăi  şi  robi. 
Ştii  că  te-am  preferat  [celor  din]  trupul  meu.  Văzându-i  pe  aceştia 
[de  aici],  îi  vezi  pe  cei  din  toată  ţara.  Ai  grijă  de  soldatul  tău!  Nu  îi 
primi  pe  sicofanţi419.  Să  nu  îţi  spună  unii  că  înaintea  ta  se  întâmpla 
aşa.  Căci  îţi  spun  toate  acestea  din  cele  câte  am  păţit.  Cei  care  au 
averi  să  se  bucure  de  ele.  Celor  care  nu  au,  dăruieşte-le  f420 

Şi  patriarhul  a  făcut  o  rugăciune,  după  care  au  spus  cu  toţii 
„Amin”;  şi  cezarul  a  căzut  la  picioarele  împăratului,  iar  împăratul  i-a 
spus:  „Dacă  vrei,  sunt  [aici,  iar]  dacă  nu  vrei,  nu  sunt.  Dumnezeu, 
Cel  Care  a  făcut  cerul  şi  pământul  şi  toate,  El  îţi  va  aşeza  în  inimă 
ceea  ce  am  uitat  să  îţi  spun”. 

Pronunţând  acestea,  împăratul  a  umplut  de  lacrimi  adunarea. 
Sfârşindu-se  întrunirea,  Tiberiu  a  împărţit  daruri  supuşilor  şi  toate 
câte  se  obişnuiau  la  proclamările  de  împăraţi. 


419  în  manuscrise  apare  termenul  de  „soldaţi”,  la  fel  ca  în  traducerea  latină  a  lui 
Anastasius  Bibliothecarius.  Cari  de  Boor  a  sugerat  (pe  baza  textului  din  Teofilact 
Simocata)  înlocuirea  termenului  „soldaţi”  cu  „sicofanţi”;  v.  The  Chronicle,  p.  369. 

430  Discursul  lui  Iustin  este  redat  şi  în  Teofilact  Simocata,  Istorie  bizantină  ...,  p.  71  (III, 
11,  8-u),  lucrare  folosită  ca  sursă  a  Cronografiei. 

Anii  lumii  6071.  De  la  Dumnezeiasca  întrupare:  571  ani. 


împăratul  romanilor  Tiberiu,  ani  4.1.  împăratul  perşilor  Hor- 
misdas,  ani  15.6.  Episcopul  Constantinopolului  Eutihie,  ani  4.2. 
Episcopul  Ierusalimului  Ioan,  ani  20.7.  Episcopul  Alexandriei  Ioan, 
ani  11.11.  Episcopul  Antiohiei  Grigorie,  ani  24.9. 


în  acest  an,  în  luna  octombrie,  indictionul  al  Xll-lea,  Tiberiu  a 
devenit  împărat,  fiind  încoronat  de  către  patriarhul  Eutihie,  după 
cum  s-a  spus  mai  înainte.  Ca  neam  era  şi  el  trac421.  Devenind 
împărat,  facţiunile  au  strigat  la  cursa  din  hipodrom:  „Să  o  văd,  să  o 
văd  pe  augusta  romanilor”.  Iar  el  le-a  trimis  veste,  spunând:  „Cum 
se  numeşte  biserica  aflată  în  faţa  băii  publice  Dagisteus?  Acelaşi 
nume  îl  are  şi  augusta”.  Şi  facţiunile  au  strigat:  , Anastasia  augusta, 
tu  vincas422*  Mântuieşte-i,  Doamne,  pe  cei  cărora  le-ai  poruncit  să 
împărăţească!”  Auzind  Sofia,  soţia  lui  Iustin,  şi-a  rănit  sufletul, 
fiindcă  voia  să  îl  ia  [de  soţ]  pe  Tiberiu  şi  să  rămână  augustă.  Căci  nu 
ştia  că  avea  soţie.  Unii  spuneau  că  şi  în  timpul  vieţii  lui  Iustin  şi-l 
apropiase  cu  dragoste  şi  l-a  convins  pe  Iustin  să  îl  facă  pe  acesta 
cezar. 

Tiberiu,  trimiţând,  a  adus-o  pe  soţia  sa,  Anastasia,  care  avea  şi 
două  fiice  de  la  el,  Charito  şi  Constantina.  A  încoronat-o  pe  ea  au¬ 
gustă  şi  a  aruncat  multe  daruri  consulare. 


Episcopul  Alexandriei  Evloghie:  27  de  ani. 

2.7.3.8.1.10. 

în  acest  an,  împăratul  Tiberiu  a  construit  palatul  cel  din  portul 
lui  Iulian  şi  i-a  dat  numele  după  cel  al  Sofiei,  soţia  lui  Iustin,  pe  care 
a  instalat-o  în  el;  i-a  dat  şi  cubiculari  să  o  slujească,  poruncind  să  fie 
cinstită  ca  mamă  a  sa;  a  zidit  şi  o  baie  şi  tot  [ceea  ce]  îi  era  spre 
trebuinţă. 

A  trimis  soli  către  împăratul  perşilor,  după  obicei,  pentru  a  vesti 
proclamarea  sa.  Dar  împăratul  perşilor  nu  a  acceptat  pacea.  Atunci 
Tiberiu  a  adunat  mari  forţe  [armate]  şi,  risipind  tezaurele  imperiale, 


421  La  fel  ca  şi  Iustin  al  II-lea,  a  cărui  origine  tracică  este  menţionată  mai  sus.  In  orice 
caz,  era  vorba  despre  traci  romanizaţi;  v.  LI.  RUSSU,  Elemente  traco-getice  ...,  p.  147. 

422  Termenul  ortografiat  în  text  ca  touPikck;,  acesta  redă  sintagma  latinească  tu  vincas, 
adică  „tu  invingi”. 

a  făcut  multe  tabere  militare,  numind  strateg  al  Răsăritului  pe  un 
anume  Iustinian.  Acesta,  luând  forţele,  s-a  dus  la  Daras. 

Perşii  şi-au  făcut  şi  ei  tabăra  în  apropierea  lor,  fiind  conduşi  de 
către  Tamchosroes.  Aşezându-se  faţă  în  faţă,  au  venit  la  negocieri  şi 
au  încheiat  tratate  unii  cu  alţii,  prin  care  timp  de  trei  ani  romanii  şi 
perşii  să  nu  devasteze  Răsăritul;  dimpotrivă,  războiul  din  Armenia 
să  se  desfăşoare. 

3.8.4.9.2.U. 

în  acest  an,  împăratul  perşilor,  adunându-şi  forţele,  a  pornit 
împotriva  Armeniei.  De  îndată  ce  a  auzind  că  împăratul  perşilor  va 
conduce  personal  războiul,  strategul  romanilor  s-a  descurajat.  Căci 
teama  intrase  în  poporul  romanilor.  De  aceea  Iustinian,  prin  folo¬ 
sirea  vorbelor  adresate  armatelor,  a  făcut  să  înceteze  laşitatea  tru¬ 
pelor.  Cum  a  început  lupta,  perşii  au  tras  săgeţi  atât  de  multe,  încât 
au  fost  ascunse  şi  razele  soarelui;  dar  romanii  au  respins  cu  scuturile 
tirul  arcurilor  şi  au  început  lupta  în  formaţie  strânsă.  Fiindcă  rân- 
duiala  romanilor  era  straşnică,  perşii  nu  au  rezistat.  Mulţimea 
babilonienilor  a  luat-o  la  fugă  şi  mulţime  multă  a  fost  ucisă. 

Romanii  au  capturat  şi  lucrurile  perşilor,  cortul  imperial  şi  toată 
dotarea,  care  era  strălucită.  Au  prins  şi  elefanţii  şi  au  trimis  acele 
prăzi  de  seamă  şi  împărăteşti  lui  Tiberiu. 

Prin  urmare,  împăratul  perşilor,  nesuportând  ruşinea,  a  legiuit 
ca  de  atunci  să  nu  mai  iasă  la  război  vreun  împărat  al  perşilor.  Pe 
fondul  dezastrelor  persane,  armata  romanilor  a  atacat,  mergând 
spre  [părţile]  de  dinăuntru  ale  Persiei;  [romanii]  au  luat  mulţi  prizo¬ 
nieri  şi  au  cucerit  mult  din  Persia,  ajungând  până  şi  la  mijlocul  mării 
Hyrkanice423.  Când  s-a  făcut  iarnă,  romanii  nu  s-au  întors  la  ale  lor, 
ci  au  petrecut  iarna  în  Persia. 

în  acelaşi  an,  Tiberiu  a  început  să  construiască  [baia]  publică  a 
Vlahernelor  şi  a  înnoit  multe  biserici,  case  pentru  străini424  şi  azile 
de  bătrâni.  A  poruncit  ca  el  să  fie  înscris  în  documente425  [ca]  Tibe¬ 
riu  Constantin426. 


423  Marea  Caspică. 

424  în  text:  ^evtovaţ. 

425  în  text:  cnj|iPoXa(oi<;,  care  poate  fi  tradus  şi  „contracte”. 

426  V.  Cari  Eduard  Zachariae  VON  Lingenthal,  Jus  Graeco-Romanum,  Pars  III:  Novellae 
Constitutiones,  Lipsiae,  1857,  p.  24  (OA&Pio<;  Ti(3£pio<;  Kcovotovtîvoc;),  p.  30  („Flavius 

Episcopul  Constantinopolului  Ioan:  13  ani. 

4.9.1.10.3.12. 

în  acest  an,  în  ziua  a  şasea  a  lunii  aprilie,  indictionul  al  XV-lea, 
s-a  săvârşit  patriarhul  Eutihie  şi,  după  şase  zile,  a  fost  hirotonit  Ioan 
Postitorul,  diaconul  Marii  Biserici.  împăratul  Tiberiu  a  cumpărat 
trupe  de  străini  şi  şi-a  făcut  armată  în  nume  propriu,  îmbrăcându-i 
şi  înarmându-i  pe  aceştia,  [în  număr  de]  15000;  le-a  dat  ca  general 
pe  Mauriciu,  corniţele  federaţilor,  iar  ca  general  adjunct  al  acestuia, 
pe  Narses.  Şi  i-a  trimis  împotriva  perşilor.  începând  un  mare  război, 
romanii  au  învins  prin  forţă  şi  au  luat  de  la  perşi  oraşe  şi  ţinuturi  pe 
care  le  ocupaseră  în  timpul  lui  Iustinian  şi  Iustin.  Când  a  venit 
Mauriciu  în  Constantinopol,  a  fost  primit  de  către  împărat  cu  mare 
cinste.  Tiberiu  a  făcut  triumf  [pentru]  victoriile  lui  Mauriciu  şi  l-a 
luat  ca  ginere  pentru  Constantina,  fiica  sa;  la  fel  şi  pe  generalul 
Gherman  l-a  unit  cu  fiica  sa  Charito.  Şi  i-a  făcut  pe  amândoi  cezari. 

în  14  august,  indictionul  al  XV-lea,  [împăratul],  mâncând  dude 
timpurii,  frumoase  la  vedere,  dar  stricate,  a  căzut  într-o  slăbiciune. 
Fiindcă  era  aproape  să  moară,  a  chemat  în  Tribunalion  patriarhul  şi 
senatul,  împreună  cu  trupele.  Şi  a  fost  dus  pe  o  targă.  Pentru  că  nu 
putea  vorbi,  a  făcut  cunoscute  poporului,  printr-un  lector,  cele  ce 
erau  de  folos  treburilor  romanilor;  şi  l-a  proclamat  împărat  pe  Mau¬ 
riciu,  ginerele  său427. 

Aclamând  toţi  intenţia  împăratului  şi  pe  Mauriciu  ca  împărat, 
Tiberiu  s-a  întors  în  patul  său.  A  murit,  după  ce  a  domnit  3  ani,  10 
luni  şi  8  zile. 

Anii  lumii  6075.  De  la  dumnezeiasca  întrupare:  575  ani. 

împăratul  romanilor  Mauriciu,  ani  20.1.  împăratul  perşilor  Hor- 
misdas,  ani  15.10.  Episcopul  Constantinopolului  Ioan,  ani  13.2.  Epis¬ 
copul  Ierusalimului  Ioan,  ani  20.11.  Episcopul  Alexandriei  Evloghie, 
ani  27.4.  Episcopul  Antiohiei  Grigorie,  ani  24.13. 

în  acest  an  a  devenit  împărat  Mauriciu,  care  avea  43  de  ani.  La 
puţin  [timp]  a  făcut  nunta,  venind  în  Bizanţ  Pavel,  tatăl  lui;  cavaler 
de  onoare  a  fost  Marites,  care  era  mare  eunuc  al  palatului428. 


Tiberius  Constantinus”).  în  unele  documente,  împăratul  apare  şi  cu  supranumele  de 
„Noul  Constantin”;  v.  I.I.  Russu,  Elemente  traco-getice  ...,  p.  147. 

427  Discursul  lui  Tiberiu  este  redat  pe  larg  în  Teofilact  Simocata,  Istorie  bizantină  ...,  pp. 
21-22  (1, 1,  5-20). 

428  Ceremonia  este  descrisă  în  detaliu  în  Teofilact  Simocata,  Istorie  bizantină  ...,  pp.  30- 
31  (1, 10, 1-12).  La  acest  autor,  numele  Marites  apare  în  forma  Margaritas. 

în  luna  aprilie  a  avut  loc  un  incendiu  în  Forum,  iar  vijeliile  şi 
vântul  puternic,  împreună  cu  focul,  au  nimicit  casele. 

în  cea  de-a  zecea  [zi]  a  lunii  martie  a  avut  loc  un  mare  cutre¬ 
mur;  şi  toţi  s-au  refugiat  în  biserici  şi  nu  a  fost  celebrată  cursa 
aniversară  în  hipodrom. 

în  aceeaşi  lună,  avarii  -  cei  care  cu  puţin  timp  înainte  puseseră 
mâna  pe  Sirmium,  un  oraş  strălucit  din  Europa  -  au  trimis  solie  la 
împăratul  Mauriciu.  Şi  au  cerut  ca  la  cele  80000  de  [monede]  de  aur 
pe  care  le  primeau  în  fiecare  an  de  la  romani  să  se  adauge  alte 
20000.  împăratul,  fiindcă  dorea  pacea,  a  acceptat. 

[Haganul]  a  cerut  să  i  se  trimită  şi  un  elefant,  un  animal  indian, 
pentru  a-1  vedea.  Iar  împăratul  i  l-a  trimis  pe  cel  mai  mare  dintre 
toţi.  Şi,  văzându-1,  l-a  trimis  din  nou  împăratului.  La  fel  a  cerut  să  i 
se  trimită  şi  un  pat  de  aur.  Iar  împăratul  i  l-a  trimis  şi  pe  acesta,  dar 
el  i  l-a  înapoiat,  nepunând  preţ  pe  el.  Şi  a  cerut  iarăşi  alte  20000  să 
fie  adăugate  celor  ioo[ooo].  Cum  împăratul  nu  a  acceptat,  haganul  a 
distrus  oraşul  Singidunum  şi  a  pus  mâna  pe  multe  alte  oraşe  care 
depindeau  de  Illyricum.  Şi  a  ocupat  şi  Anchialos,  ameninţând  să 
distrugă  şi  Zidurile  cele  Lungi. 

împăratul  i-a  trimis  ca  soli  la  hagan  pe  patrikios-u\  Elpidios  şi 
pe  Komentiolos.  Şi  barbarul  a  consimţit  să  facă  pace  în  condiţiile 
tratatelor. 

în  Răsărit,  împăratul  l-a  făcut  strateg  al  Armeniei  pe  loan  Mys- 
takon.  Acesta,  ajungând  la  râul  Nymphios,  acolo  unde  [acesta]  se 
varsă  în  Tigru,  a  început  lupta  cu  un  Kardarigas  -  Kardarigas  nu  este 
nume  propriu,  ci  o  demnitate  foarte  mare  la  perşi  -,  generalul  per¬ 
şilor,  şi  i-au  biruit  romanii  pe  barbari.  Krus,  strategul  adjunct, 
mânat  de  invidie,  a  fugit.  Văzându-1,  au  fugit  şi  ceilalţi  romani  şi  cu 
greu  au  reuşit  să-şi  scape  [viaţa]  în  fortificaţie.  Având  loc  o  a  doua 
încleştare,  romanii  au  fost  învinşi  şi  au  fost  nimiciţi  mulţi  dintre  ei. 

2.11.3.12.5.14. 

în  acest  an,  la  25  decembrie,  indictionul  al  II-lea,  împăratul  a 
fost  proclamat  consul  şi  a  dăruit  oraşului  multe  comori.  L-a  numit 
strateg  al  Răsăritului  pe  Filipikos,  fâcându-1  soţ  al  Gordiei,  sora  sa. 
Iar  Filipikos  a  mers  în  părţile  Persiei  şi  s-a  apropiat  de  Nisibis; 
invadând  dintr-o  dată  Persia,  a  luat  mulţi  prizonieri. 


26o 

Când  a  aflat  aceasta,  Kardarigas,  strategul  perşilor,  făcând  o 
capcană,  a  vrut  să  atragă  în  ambuscadă  armatele  romanilor.  Dar 
Filipikos,  punând  în  siguranţă  prizonierii,  a  intrat  prin  munţi  în  ţara 
mezilor,  a  distrus  multe  sate  ale  Meziei  şi  s-a  întors  în  ţara  romanilor. 

Haganul  se  grăbea  să  strice  pacea  prin  viclenie,  căci  a  înarmat 
neamurile  sklavinilor  împotriva  Traciei.  Acestea  au  ajuns  până  la 
Zidurile  cele  Lungi,  făcând  multă  stricăciune. 

împăratul  a  scos  din  oraş  trupele  palatului  şi  facţiunile  popo¬ 
rului,  poruncindu-le  să  apere  Zidurile  cele  Lungi.  Numindu-1  pe 
Komentiolos  strateg  şi  înarmându-1,  l-a  trimis  împotriva  barbarilor. 
Acesta,  atacându-i  pe  neaşteptate  pe  barbari,  a  ucis  mulţime  multă 
şi  i-a  alungat.  Când  a  ajuns  la  Adrianopolis,  l-a  întâlnit  pe  Arda- 
gastos429,  care  ducea  cu  el  mulţimi  de  sklavini  cu  prizonieri.  Şi, 
venind  asupra  acestuia,  i-a  salvat  pe  prizonieri  şi  a  dobândit  o  mare 
victorie. 

3.12.4.13.6.15. 

în  acest  an,  luând  armatele,  Filipikos  a  pornit  împotriva  ţării 
persane.  Când  a  ajuns  la  Arzanene,  a  luat  mulţi  prizonieri  şi  a 
insuflat  multă  teamă  armatelor  persane.  Şi,  căzând  bolnav,  Filipikos 
a  mers  spre  Martyropolis,  nu  înainte  de  a-1  desemna  pe  Anepsih  să 
conducă  armatele430  şi  de  a-1  numi  ca  tagmatarh431  pe  Ştefan.  Iar 
Kardarigas,  ajungând  la  Martyropolis  şi  dând  foc  tuturor  suburbiilor 
acestuia,  s-a  întors.  Filipikos,  fiind  bolnav,  a  revenit  la  Constanti- 
nopol  şi  trupele  s-au  întors  tefere  în  părţile  lor. 

în  acelaşi  an,  i  s-a  născut  împăratului  un  fiu  şi  l-a  numit  Teodosie. 

4.13.5.14.7.16. 

în  acest  an,  Filipikos,  ieşind  din  oraşul  împărătesc,  şi-a  făcut 
tabăra  lângă  oraşul  Amida.  Şi,  aducând  oastea,  a  întrebat  dacă  sunt 
dornici  să  meargă  la  război.  Convingându-1  romanii  prin  jurăminte 
că  vor  fi  dornici  să  lupte,  a  mers  spre  Arzamon. 

Kardarigas,  aflând  aceasta,  a  respins  râzând  ceea  ce  a  auzit, 
crezând  că  cele  spuse  sunt  un  vis.  Chemându-i  pe  magi,  i-a  întrebat 


429  Ardagastos  era  o  căpetenie  a  sklavinilor  (slavilor). 

430  în  text:  Aacov. 

431  Tagmatarhul  era  conducătorul  unui  detaşament  de  soldaţi  numit  tagma. 

cine  va  fi  cel  care  va  dobândi  victoria.  Iar  slujitorii  demonilor  au 
spus  că  victoria  le  va  fi  dată  de  către  zei  perşilor.  Deci  perşii  s-au 
veselit  de  acestea,  bucurându-se  de  promisiunile  magilor,  şi  au 
făurit  îndată  cătuşe  din  lemn  şi  fier  pentru  picioare,  pentru  a  le 
pune  romanilor. 

Strategul  i-a  povăţuit  pe  romani  să  nu  jefuiască  truda  ţăranilor, 
ca  nu  cumva  dreptatea  lui  Dumnezeu,  cea  care  urăşte  viclenia,  să 
strămute  victoria  la  barbari.  Prin  urmare,  a  doua  zi  strategul  a  trimis 
două  căpetenii  ale  saracinilor  şi  au  prins  vii  câţiva  perşi,  de  la  care 
au  aflat  mişcările  adversarilor.  Aceştia  au  spus  că  în  ziua  de  dumi¬ 
nică  barbarii  vroiau  să  îi  atace  pe  romani.  Filipikos,  aranjându-i  din 
zori  pe  romani,  a  rânduit  trei  falange  pentru  luptă.  Iar  el,  purtând 
chipul  Dumnezeului-Om  pe  care  romanii  îl  consideră  ca  fiind  ne- 
fâcut  de  mână432,  a  străbătut  rândurile,  împărtăşind  oştirii  putere 
divină.  Stând  în  spatele  rândurilor  şi  ţinând  această  armă,  s-a  rugat 
divinităţii  cu  multe  lacrimi;  [astfel]  el  şi-a  luat  ca  aliaţi  cetele  cele 
cereşti. 

începând  lupta,  taxiarhul433  Vitalianus,  mişcându-se  cu  mai 
multă  îndrăzneală  decât  toţi,  a  spart  falanga  perşilor  şi  a  pus  mâna 
pe  provizii.  Iar  romanii  au  început  să  se  preocupe  de  prăzi.  Văzân- 
du-i,  Filipikos  s-a  temut  ca  nu  cumva  şi  ceilalţi,  mergând  după  pra¬ 
dă,  să  părăsească  formaţia,  iar  barbarii  să  se  întoarcă  şi  să-i  ni¬ 
micească.  De  aceea  i-a  pus  pe  cap  lui  Teodor  Ilibinos  coiful  său  şi  l-a 
trimis  pentru  a-i  lovi  cu  sabia  pe  cei  care  se  ocupau  cu  prăzile. 
[Aceştia],  văzându-1  şi  crezând  că  e  Filipikos,  au  abandonat  prăzile 
şi  au  mers  la  luptă. 

După  ce  lupta  durase  mai  multe  ore,  strategul  a  strigat  să  fie 
loviţi  cu  lăncile  caii  perşilor.  Făcându-se  aceasta,  armata  persană  a 
iar  romanii  au  dobândit  o  mare  victorie;  i-au  ucis  pe  mulţi  şi  i-au 
prădat. 

Iar  a  doua  zi,  strângându-şi  forţele,  Kardarigas  s-a  înarmat  din 
nou  pentru  luptă.  Şi  având  loc  o  a  doua  luptă,  romanii  au  învins  din 
nou  şi  mulţi  perşi  au  fost  ucişi,  iar  mulţi  au  fost  capturaţi  vii  şi 
trimişi  în  Bizanţ.  Astfel,  Kardarigas  s-a  refugiat  în  Daras,  iar  perşii  l-au 
alungat  cu  ocări. 


432  Ar  putea  fi  vorba  despre  Mandylion-ul  („Năframa”)  păstrat  în  acea  epocă  la  Edesa;  v. 
The  Chronicle,  p.  379. 

433  Comandant  al  unui  corp  de  cavalerie. 

Filipikos  l-a  trimis  pe  Heraclie,  tatăl  împăratului  Heraclie,  care 
era  strateg  adjunct,  să  îi  spioneze  pe  barbari.  El  i-a  trimis  în  oraşe  pe 
cei  răniţi  în  luptă  pentru  a  se  trata.  Luând  armata,  a  invadat 
Babylonia  şi  s-a  aşezat  în  faţa  fortăreţei  Illomara. 

Kardarigas  a  înrolat  particulari  cu  animale  de  povară  şi,  condu¬ 
când  mulţimea,  se  lăuda  că  are  o  armată.  Mergând  prin  locuri 
fortificate  într-o  noapte  fără  lună,  a  ajuns  în  spatele  romanilor, 
neavând  deloc  curaj  să  se  lupte  pe  ei. 

Filipikos,  cuprins  de  teamă  într-un  moment  nepotrivit,  a  părăsit 
fortăreaţa  şi  a  luat-o  la  fugă  fără  socoteală.  Când  au  aflat  aceasta,  ro¬ 
manii  au  fugit  prin  locuri  greu  accesibile,  căzând  în  mari  primejdii; 
căci  noaptea  era  fără  lună.  Abia  atunci  când  a  răsărit  soarele  au  fost 
salvaţi  de  la  dezastru.  Şi,  ajungându-1  pe  strateg,  l-au  ocărât  prin 
cuvinte  întru  totul  de  ruşine. 

Perşii,  fiindcă  au  crezut  că  fuga  era  prefăcută,  nu  au  îndrăznit  să 
îi  urmărească.  Heraclie  a  trecut  Tigrul,  a  dat  pradă  focului  toate 
satele  mai  de  seamă  din  ţara  mezilor  şi  aşa  s-a  întors  la  Filipikos  cu 
multe  prăzi. 


Anii  lumii  6079.  De  la  dumnezeiasca  întrupare:  579  ani. 

împăratul  romanilor  Mauriciu,  ani  20.5.  împăratul  perşilor  Hor- 
misdas,  ani  15.14.  Episcopul  Constantinopolului  Ioan,  ani  13.6. 
Episcopul  Ierusalimului  Ioan,  ani  20.15.  Episcopul  Alexandriei  Evlo- 
ghie,  ani  27.8.  Episcopul  Antiohiei  Grigorie,  ani  24.17. 

în  acest  an,  haganul  avarilor,  anulând  tratatele,  a  pornit  un 
război  crunt  împotriva  Moesiei  şi  Sciţiei;  a  distrus  Ratiarna,  Bo¬ 
noma,  Akys,  Durostorum,  Zardapa  şi  Marcianopolis434.  Komentiolos 
a  venit  spre  Anchialos  şi,  împărţind  armata,  i-a  separat  pe  cei 
neexperimentaţi  în  partea  stângă.  A  poruncit  armatei  care  nu  îi  era 
de  folos  -  [număra]  40000  [de  oşteni]  -  să  păzească  fortificaţia;  iar 
dintre  cei  aleşi  -  care  erau  6000  -  i-a  încredinţat  lui  Kastos  2000  şi 
2000  lui  Martin;  pe  ceilalţi  2000  i-a  luat  el  şi  a  pornit  împotriva 
barbarilor. 


434  Localităţile  din  Moesia  şi  Sciţia  menţionate  şi  de  Teofilact  Simocata  -  care  adaugă  şi 
Pannasa  şi  Tropaeum  -  sunt:  Ratiarna  (Ratiaria,  astăzi  Arâar,  Bulgaria),  Bononia  (astăzi 
Vidin,  Bulgaria),  Akys  (probabil  Aquae,  astăzi  Gamizgrad,  Serbia),  Durostorum,  Zar¬ 
dapa  (Zaldapa,  astăzi  Abrit,  Bulgaria)  şi  Marcianopolis  (lângă  Devnja,  Bulgaria);  v.  The 
Chronicle,  p.  383,  şi  Teofilact  SIMOCATA,  Istorie  bizantină  ...,  p.  29. 

Kastos,  când  a  ajuns  la  Zardapa  şi  la  Haimos435,  i-a  găsit  pe 
barbari  în  dezordine  şi  pe  mulţi  i-a  nimicit.  Luând  prizonieri  în 
număr  mare,  i-a  încredinţat  unui  lăncier  să  îi  păzească. 

Ajungând  pe  lângă  oraşul  Tomis436,  Martin  l-a  atacat  pe  neaş¬ 
teptate  pe  hagan  şi  astfel  i-a  ucis  pe  mulţi  din  armata  acestuia;  astfel 
că  haganul  şi-a  negociat  scăparea  prin  fugă.  Martin,  obţinând  astfel 
o  victorie  strălucită,  s-a  întors  la  strateg,  acolo  unde  vestise  că  îi  va 
aştepta.  Komentiolos  a  fost  cuprins  de  laşitate  şi  s-a  întors  la 
Marcianopolis.  în  schimb,  Kastos  şi  Martin,  pentru  că  nu  l-au  găsit, 
şi-au  reunit  armatele  şi  şi-au  făcut  tabăra  în  trecătorile  strâmte  ale 
Haimosului.  Cum  Martin  l-a  văzut  pe  hagan  că  a  trecut  fluviul,  s-a 
întors  la  strateg. 

Kastos,  trecând  fluviul  şi  apropiindu-se  de  aceia  dintre  avari 
care  mergeau  înainte,  a  pornit  lupta.  La  îndemnurile  unui  demon 
întunecat,  nu  s-a  întors  la  strateg.  A  doua  zi,  haganul,  ocupând  tre¬ 
cătorile,  l-a  izolat.  Prin  urmare,  armata  s-a  separat  şi  fiecare,  după 
cum  avea  putere,  a  plecat  prin  pădure.  Atunci  unii  au  fost  vânaţi  de 
către  barbari  şi  au  dat  în  vileag  locul  unde  se  ascundea  Kastos.  Şi, 
prinzându-1  pe  acesta,  săreau  în  jurul  lui  şi  se  bucurau. 

Haganul  a  pornit  împotriva  Traciei,  mergând  prin  Mesembria437; 
şi  a  ajuns  la  Zidurile  cele  Lungi.  Iar  Komentiolos,  ascunzându-se  în 
pădurile  Haimosului,  a  ieşit  împreună  cu  Martin.  Luându-1  pe  hagan 
cu  totul  pe  nepregătite,  pentru  că  mulţimea  barbarilor  se  revărsase 
în  Tracia,  a  pornit  împotriva  lui  la  prima  strajă.  Şi  ar  fi  avut  o  mare 
izbândă  în  cele  întreprinse  dacă  nu  s-ar  fi  întâmplat  ceva  care  să-i 
facă  să  dea  greş  în  încercarea  lor:  căci,  răsturnându-şi  un  animal 
povara,  un  altul  i-a  strigat  stăpânului  acelui  animal  în  limba  stră¬ 
moşească  să  îndrepte  povara:  Torna,  torna,  fraterl  Şi,  în  timp  ce 
stăpânul  catârului  nu  a  auzit  strigătul,  armatele438  au  auzit  şi,  bă¬ 
nuind  că  îi  atacă  vrăjmaşii,  au  luat-o  la  fugă;  şi  strigau  cu  glas  pu¬ 
ternic:  Torna,  tornal  Haganul,  cuprins  fiind  de  laşitate,  a  fugit  fără 
oprire.  Puteau  fi  văzuţi  şi  avarii  şi  romanii  fugind  unii  de  ceilalţi, 
fără  să  fie  urmăriţi  de  nimeni. 


435  în  text:  Aîpov  -  lat.  Haemus,  adică  Munţii  Balcani. 

436  Constanţa  de  astăzi. 

437  în  ediţia  Cari  de  Boor:  5ia  rrj<;  pEOTipppitK;,  care  s-ar  putea  traduce  „prin  sud”.  Me¬ 
sembria  era  o  localitate  din  Tracia,  astăzi  Nesebăr  (Bulgaria);  v.  Enciclopedia  ar¬ 
heologiei  ...,  voi.  3,  pp.  51-52. 

438  în  text:  Xao(,  care  poate  avea  sensul  de  „armate”,  dar  şi  cel  de  „mulţimi”. 

Apoi  haganul,  luându-şi  forţele,  a  asediat  oraşul  Apeiria.  Cum  l-a 
găsit  pe  Busas,  specialistul  în  maşinării  al  oraşului,  a  încercat  să  îl 
omoare.  Busas  l-a  rugat,  [spunând  că]  îi  va  da  mulţi  bani  dacă  îl  vor 
lăsa  să  trăiască.  Iar  [barbarii],  legându-1,  l-au  aşezat  în  faţa  oraşului. 
Şi  el  le-a  cerut  locuitorilor  oraşului  să  îl  răscumpere,  istorisind  cât 
se  luptase  pentru  oraş.  Cu  toate  acestea,  un  cetăţean  a  convins 
mulţimile  să  nu  facă  asta,  fiindcă  se  culca  cu  soţia  lui  Busas.  Deci, 
pentru  că  a  fost  dispreţuit,  Busas  i-a  promis  haganului  că  îi  va  preda 
oraşul.  Şi,  construind  o  maşinărie  de  asediu  care  se  numeşte  „ber¬ 
bec”,  a  cucerit  oraşul.  Barbarii  au  învăţat  meşteşugul  şi  astfel  au 
înrobit  multe  alte  oraşe  şi  s-au  întors  cu  mulţi  prizonieri. 

Auzind  bizantinii439  despre  Kastos  cum  că  a  fost  luat  prizonier 
de  către  barbari,  au  rostit  multe  vorbe  de  batjocură  împotriva  lui 
Mauriciu  şi  chiar  îl  ocărau  pe  acesta  pe  faţă. 

în  acest  an,  Heraclie,  tatăl  [împăratului]  Heraclie,  a  atacat  o 
cetate  persană  şi  a  cucerit-o.  La  fel  şi  Teodor  [a  cucerit]  cetatea  Ma- 
zaron.  Şi  amândoi  s-au  dus  la  Beiudes.  Cum  cetatea  era  fortificată, 
un  soldat  pe  nume  Sappheres  a  meşterit  nişte  ţepuşe  şi,  înfigându-le 
în  rosturile  pietrelor,  a  escaladat  [zidurile].  Când  a  ajuns  în  vârful 
zidului,  un  bărbat  persan  l-a  împins  în  afară.  Sappheres  a  căzut  deci 
jos,  iar  romanii  l-au  prins  cu  scuturile.  Şi  a  îndrăznit  din  nou  acest 
lucru  şi  iar  a  fost  împins  de  pe  fortificaţie,  în  afara  [zidului].  Din 
nou,  romanii  l-au  prins  cu  scuturile,  dar  el  a  încercat  iarăşi  să  facă 
ceea  ce  îşi  propusese.  Ajungând  la  capătul  zidului,  i-a  tăiat  capul 
persanului.  Apoi,  aruncând440  capul  [acestuia],  i-a  umplut  de  în¬ 
drăzneală  pe  romani.  Imitându-1  mulţi  pe  cel  care  se  distinsese 
urcând  zidul  cu  ajutorul  parilor,  cetatea  a  fost  predată  romanilor.  Pe 
unii  dintre  perşi  i-au  ucis,  iar  pe  alţii,  luându-i  prizonieri  împreună 
cu  bagajele  [...]  au  predat  cetatea441. 

Filipikos  a  plecat  din  nou  spre  Bizanţ,  lăsându-1  pe  Heraclie 
conducător  al  romanilor.  Ajungând  în  Tarsos  şi  aflând  că  împăratul 
l-a  trimis  pe  Priskos,  pe  care  îl  numise  strateg  al  Răsăritului,  i-a  scris 


439  Locuitorii  Constantinopolului.  în  textul  Cronografiei  termenul  de  „bizantin”  apare 
exclusiv  cu  sensul  de  locuitor  al  capitalei  imperiului,  în  rest  fiind  folosit  numele  de 
„roman”. 

440  în  text:  '07rat£roaa<;. 

441  Lipsa  de  sens  a  acestei  fraze  se  datorează  unei  lacune  destul  de  extinse  în  textul 
grecesc,  pe  care  nici  editorul  ediţiei  pe  care  am  utilizat-o  nu  s-a  încumetat  să  o 
întregească. 

lui  Heraclie  să  lase  trupele  şi  să  se  ducă  în  Armenia  la  Narses  şi  să  îi 
facă  cunoscută  venirea  lui  Priskos.  Căci  împăratul  îi  poruncise  lui 
Filipikos  să  lipsească  armata  de  a  patra  parte  a  soldei;  pentru  că 
Mauriciu  era  stăpânit  de  iubirea  de  aur.  Filipikos,  temându-se  ca 
aceasta  să  nu  devină  un  pretext  pentru  [instaurarea  unei]  tiranii,  nu 
l-a  ascultat  pe  împărat  şi  de  aceea  a  fost  destituit  din  demnitatea  de 
strateg. 

Priskos,  când  a  ajuns  în  Antiohia,  le-a  ordonat  soldaţilor  să  se 
adune  la  Monokarton.  L-a  chemat  şi  pe  Gherman,  cel  căruia  i  se  în¬ 
credinţase  conducerea  edesenilor,  împreună  cu  episcopul.  Şi  a  mers 
cu  ei  spre  tabără  şi  a  ţinut  cu  ei  sărbătoarea  Paştilor.  Căpeteniile 
armatei  l-au  întâmpinat  cu  stindardele  de  la  [o  distanţă  de]  două 
borne  de  tabără.  Priskos  nu  a  coborât  de  pe  cal  după  obicei,  nici  nu 
a  ţinut  discursurile  obişnuite.  De  acolo  a  pornit  ura  împotriva  lui. 
Căci  la  jignirile  cele  de  obşte  mulţimile  sunt  deranjate. 

După  sărbătoare  a  prezentat  cu  sobrietate  scrisorile  împăra¬ 
tului.  Atunci  mulţimile  s-au  adunat  la  cortul  strategului,  unii  având 
săbii,  alţii  pietre,  alţii  lemne.  La  vederea  acestora,  Priskos  s-a  înfri¬ 
coşat  foarte  tare  şi,  urcându-se  pe  cal,  a  scăpat  de  primejdie  prin 
fugă.  Aceştia  i-au  stricat  cortul,  i-au  prădat  toate  lucrurile.  îndată  ce 
a  ajuns  la  Constantia,  Priskos  şi-a  tratat  cu  ajutorul  medicilor  lovi¬ 
turile  cauzate  de  pietre  şi  zgârieturile,  după  care  l-a  trimis  pe 
episcopul  oraşului  să  îşi  ceară  scuze  în  tabără,  promiţând  că  îl  va 
convinge  pe  împărat  să  nu  îi  lipsească  de  nimic  din  ceea  ce  se 
obişnuia  să  li  se  dea.  însă  armata  l-a  trimis  înapoi  pe  episcop  cu 
ocară  şi  l-a  proclamat  strateg  fără  voia  lui  pe  Gherman,  ridicându-1 
pe  scut.  Şi  au  distrus  statuile  imperiale  şi  au  nimicit  chipurile  îm¬ 
păratului. 

Erau  cât  pe  ce  să  treacă  la  tiranie  şi  să  prade  oraşele,  dacă  Gher¬ 
man  nu  ar  fi  împiedicat  aceasta  prin  multe  sfaturi  şi  poveţe.  Priskos 
i-a  făcut  cunoscute  acestea  împăratului.  Acesta  din  urmă  l-a  numit 
pe  Filipikos  din  nou  strateg  al  Răsăritului;  şi  Priskos  s-a  întors  în 
Bizanţ.  Iar  armata  a  asigurat  prin  jurăminte  că  nu  îl  va  mai  accepta 
ca  împărat  pe  Mauriciu. 

Barbarii  se  bucurau  de  nenorocirile  romanilor.  împăratul  l-a 
trimis  la  armată  pe  Aristobulos,  curatorul  caselor  imperiale,  ca,  prin 
jurăminte  şi  daruri,  să  risipească  răscoala;  lucru  pe  care  l-a  şi  făcut. 
După  ce  răscoala  a  fost  înăbuşită,  a  avut  loc  la  Martyropolis  o  luptă 
foarte  mare  între  perşi  şi  romani.  Fiindcă  Romanii  îi  depăşeau  în 

luptă  pe  perşi  prin  forţă  şi  strategie,  Maruzas,  strategul  perşilor,  a 
fost  ucis.  Au  fost  prinşi  vii  3000  [de  perşi]  şi  taxiarhii  unităţilor 
persane.  Şi  au  scăpat  doar  1000  la  număr,  care,  cu  primejdii,  s-au 
întors  în  Persia.  Iar  romanii  i-au  trimis  împăratului  multe  din 
prăzile  persane  şi  pe  toţi  cei  prinşi  împreună  cu  stindardele. 

Mauriciu  a  construit  porticul  Karianos  în  Vlaherne,  înfăţişându-şi 
în  el  propriile  fapte  cu  ajutorul  pictorilor,  din  copilărie  şi  până  a 
ajuns  împărat.  Şi  a  întregit  şi  baia  publică  din  acest  [portic] . 

Anii  lumii  6080.  De  la  dumnezeiasca  întrupare:  580  ani. 

împăratul  romanilor  Mauriciu,  ani  20.6.  împăratul  perşilor  Hor- 
misdas,  ani  13.13.  Episcopul  Constantinopolului  Ioan,  ani  13.7. 
Episcopul  Ierusalimului  Ioan,  ani  20.16.  Episcopul  Alexandriei  Evlo- 
ghie,  ani  27.9.  Episcopul  Antiohiei  Grigorie,  ani  24.18. 

în  acest  an,  în  luna  septembrie,  indictionul  al  Vl-lea,  longo- 
barzii  au  pornit  război  împotriva  romanilor,  iar  neamurile  mauru- 
silor  au  făcut  mari  tulburări  în  Africa. 

în  Persia  există  o  temniţă  numită  Lethe  şi  în  ea  împăratul  per¬ 
şilor  îi  închisese  pe  mulţi  din  diferite  neamuri,  împreună  cu  pri¬ 
zonierii  din  oraşul  Daras.  Aceştia  deci,  pierzându-şi  nădejdea,  s-au 
revoltat  împotriva  celor  care  îi  păzeau.  Şi,  ucigându-1  pe  Marusas  şi 
luând  capul  acestuia,  au  mers  în  Bizanţ.  Iar  împăratul  i-a  primit  cu 
mare  bucurie.  Pe  Filipikos  armata  l-a  acceptat  cu  greu  ca  strateg. 
Având  loc  o  luptă  între  perşi  şi  romani  la  Martyropolis,  romanii  au 
fost  învinşi.  Iar  împăratul  l-a  destituit  din  nou  din  demnitatea  de 
strateg  pe  Filipikos  şi  l-a  trimis  ca  strateg  al  Răsăritului  pe 
Komentiolos. 

Ajungând  Komentiolos  în  jurul  [oraşului]  Nisibis,  iar  perşii  la 
Sarbanon,  s-au  luptat  unii  cu  ceilalţi.  Heraclie,  tatăl  [împăratului] 
Heraclie,  a  avut  izbândă  în  luptă  şi  l-a  ucis  pe  strategul  perşilor.  A 
fost  ucis  Aphraates,  perşii  au  fugit,  urmăriţi  fiind  de  romani.  între 
aceştia  [romanii]  au  făcut  nimicire  multă;  au  luat  şi  bagajele  şi  au 
trimis  multe  prăzi  în  Bizanţ.  Iar  împăratul  a  veselit  oraşul  cu  spec¬ 
tacole  în  hipodrom  şi  cu  sărbători  şi  a  făcut  triumf  pentru  victorii. 

Hormisdas,  împăratul  perşilor  l-a  numit  strateg  pe  Baram,  pe 
care  l-a  trimis  cu  multe  forţe  împotriva  Suaniei.  Atacând-o  pe  neaş¬ 
teptate,  turcii  au  fost  înfrânţi  de  perşi,  [iar]  Hormisdas  s-a  întărit 

într-atât,  încât  a  luat  de  la  turci  tribut  de  40000  [de  monede]  de  aur, 
în  vreme  ce  înainte  el  le  plătea  turcilor  ca  tribut  o  sumă  egală  cu 
aceasta. 

Baram,  care  a  dobândit  multă  faimă  în  acest  război,  şi-a  făcut 
tabăra  lângă  râul  Araxis.  La  uzul  acestora,  Mauriciu  l-a  numit 
strateg  pe  Romanos  şi  l-a  trimis  cu  armată  în  Suania.  Romanos  a 
ajuns  în  Lazike  şi,  mergând  la  râul  Phasida,  şi-a  făcut  tabăra  în 
Albania.  Iar  Baram,  auzind  că  vine  armata  romanilor,  a  luat  în  râs 
acest  lucru.  îşi  dorea  să  dobândească  şi  experienţa  rânduielii  de 
luptă  a  romanilor;  căci  nu  se  mai  războise  niciodată  cu  romanii. 
Trecând  deci  râul  din  vecinătate,  voia  să  îi  atragă  pe  romani  spre 
părţile  cele  mai  dinăuntru  ale  Persiei. 

Romanos  a  împărţit  mulţimea  romană,  lăsându-i  pe  cei  neex¬ 
perimentaţi  cu  bagajele.  Luând  10000  de  [soldaţi]  aleşi,  a  pornit  îm¬ 
potriva  barbarilor,  iar  la  2000  le-a  poruncit  să  meargă  înaintea  ar¬ 
matei.  Aceştia,  întâlnindu-se  cu  cei  care  mergeau  în  fruntea  [arma¬ 
tei]  perşilor,  i-au  pus  pe  fugă  şi  i-au  ucis  pe  toţi;  căci,  pe  când  fu¬ 
geau,  au  întâlnit  o  prăpastie  şi,  blocaţi  fiind,  au  fost  omorâţi  cu  toţii. 
Astfel,  romanii  au  ajuns  până  la  fortificaţia  barbarilor  şi  l-au  sur¬ 
prins  în  acest  fel  pe  Baram. 

Auzind  aceasta,  Romanos  şi-a  încurajat  armata  şi  s-au  rânduit 
într-o  câmpie  din  Albania.  Baram  încercase  să  obţină  victoria  prin- 
tr-un  vicleşug442,  dar  nu  a  avut  noroc  în  ceea  ce  pusese  la  cale.  Căci 
Romanos  era  împodobit  cu  înţelepciune.  încleştându-se  în  luptă 
unii  cu  alţii,  mulţi  barbari  au  fost  ucişi;  astfel,  romanii  au  dobândit 
o  mare  victorie.  Atunci  barbarii  au  fost  jefuiţi  şi,  pentru  că  nu  au 
avut  parte  de  înmormântare,  au  devenit  hrană  fiarelor.  îndată  ce  a 
auzit  aceasta,  împăratul  perşilor,  nesuportând  ruşinea,  i-a  trimis  lui 
Baram  un  veşmânt  femeiesc  şi  l-a  demis  din  demnitatea  de  strateg. 
Atunci  Baram  s-a  răsculat  şi  a  pornit  să  instaureze  o  tiranie.  Lui 
Hormisdas  i-a  răspuns  la  ocări  prin  scrisori;  scrisoarea  avea  drept 
titlu:  „Lui  Hormisdas,  fiica  lui  Chosroes,  Baram,  îi  trimite  acestea”. 
Apoi  a  adunat  trupele  şi  le-a  spus  că  Hormisdas  este  tulburat 
împotriva  armatelor,  din  cauză  că  fuseseră  învinse  de  către  romani. 
Le-a  arătat  scrisori  false  ca  [primite]  de  la  Hormisdas  pentru  a  mic¬ 
şora  soldele  ostaşilor;  le  amintea  că  Hormisdas  este  inuman,  foarte 
crud,  iubitor  de  argint  şi  violent,  că  îi  plac  omorurile  şi  îi  displace 


^Literal:  „să  fure  războiul”. 

pacea,  cum  le-a  pus  în  lanţuri  pe  căpetenii  şi  pe  unii  i-a  decapitat  cu 
sabia,  iar  pe  alţii  i-a  înecat  în  Tigru;  şi  cum  i-a  obligat  pe  perşi  să 
pornească  la  războaie  mari,  ca  să  fie  istoviţi  şi  să  nu  se  răscoale  îm¬ 
potriva  lui.  Născocind  Baram  astfel  de  vorbe,  armatele  au  fost  în¬ 
tărâtate  spre  o  mare  răscoală  împotriva  lui  Hormisdas.  întărindu-1 
pe  Baram  cu  jurăminte,  au  hotărât  cu  toţii  să  îl  dea  jos  pe  Hormis¬ 
das.  Dar  acesta  l-a  înarmat  pe  Pherokanes,  magistros-u\  său,  l-a  tri¬ 
mis  cu  o  armată  împotriva  lui  Baram. 

Baram  i-a  spus  lui  Pherokanes  şi  trupelor  că  perşii  nu  trebuie  să 
ridice  armele  împotriva  perşilor.  Şi  le-a  amintit  duritatea,  nedrep¬ 
tatea,  iubirea  de  sânge  şi  de  ucidere,  lipsa  de  credinţă,  îngâmfarea  şi 
violenţa  lui  Hormisdas.  Simţind  că  aceste  spuse  erau  adevărate, 
mulţimile  care  erau  cu  Pherokanes  au  trecut  de  partea  lui  Baram.  L-au 
ucis  pe  Pherokanes,  s-au  aliat  cu  Baram  şi  au  năvălit  împotriva 
Ctesifonului.  Hormisdas  îl  ţinea  în  închisoare  pe  Bindoes,  care  avu¬ 
sese  o  demnitate  înaltă.  Cum  lucrurile  erau  foarte  tulburi,  Bestan, 
fratele  lui  Bindoes,  intrând  în  temniţă,  l-a  scos  pe  Bindoes,  fratele 
său.  Şi,  adunând  o  mulţime  de  ţărani  şi  orăşeni,  au  intrat  în  palat  la 
ceasul  al  treilea  al  zilei.  Găsindu-1  pe  Hormisdas  aşezat  împărăteşte 
pe  tron,  l-au  supus  la  multe  ocări.  Prinzându-1  pe  Hormisdas,  Bin¬ 
does  i-a  luat  diadema  de  pe  cap  şi  l-a  pus  în  închisoare;  şi  l-a  rugat 
pe  Chosroes  să  revendice  tronul  strămoşesc.  Din  închisoare,  Hor¬ 
misdas  a  trimis  un  vestitor  la  perşi,  cerând  să  spună  cele  de  folos 
pentru  Persia.  Aceasta  s-a  întâmplat  a  doua  zi.  Senatul  perşilor  s-a 
reunit  în  palat,  împreună  cu  mulţimea,  şi  l-au  adus  pe  Hormisdas 
legat.  Acesta  le-a  amintit  perşilor  că  nu  trebuie  să  păcătuiască  astfel 
în  ceea  ce-i  priveşte  pe  împăraţi  şi  câte  victorii  a  avut  de  când  era 
împărat,  câte  binefaceri  le-a  adus  perşilor,  cum  i-a  făcut  pe  turci  să 
plătească  tribut  perşilor,  iar  pe  romani  să  ceară  pace,  cum  a  cucerit 
Martyropolis.  Şi  le-a  vorbit  despre  faptele  măreţe  ale  strămoşilor. 
Legat  de  Chosroes,  a  cerut  ca  acesta  să  fie  dat  jos  din  demnitatea 
imperială,  ca  [unul  care  era]  certăreţ,  lacom,  sângeros,  încrezut, 
ocărâtor  şi  iubitor  de  război.  El  avea  un  alt  copil  şi  i-a  rugat  ca  acela 
să  fie  făcut  împărat. 

Bindoes  l-a  contrazis  pe  Hormisdas  şi,  punându-le  în  faţă  gre¬ 
şelile  acestuia,  i-a  întărâtat  pe  toţi  împotriva  lui.  I-au  adus  în  mijloc 
pe  soţia  şi  pe  fiul  lui  Hormisdas  şi,  aşezându-i  în  faţa  lui,  i-au  tăiat 
în  două.  Iar  pe  Hormisdas  l-au  orbit  şi  l-au  pus  din  nou  în  în¬ 
chisoare.  Chosroes,  până  la  un  moment  dat,  s-a  purtat  frumos  cu 

tatăl  lui,  făcându-i  toate  plăcerile.  Dar  Hormisdas  l-a  răsplătit  cu 
ocări,  călcând  în  picioare  cele  trimise  de  împărat.  Mâniat,  Chosroes 
a  poruncit  să  fie  bătut  cu  lovituri  sălbatice  de  bâtă  peste  coapse  şi 
omorât.  Acest  lucru  le-a  adus  perşi  întristare  şi  le-a  provocat  ură 
împotriva  lui  Chosroes. 

Adunând  Chosroes  forţe  [armate],  a  ieşit  din  palat  împotriva  lui 
Baram  şi  a  ajuns  în  câmpia  râului  Zabas,  unde  îşi  avea  Baram  for¬ 
tificaţia.  Fiindcă  bănuia  că  sunt  de  partea  lui  Baram,  Chosroes  i-a 
ucis  pe  unii  dintre  nobili.  Dar  s-a  făcut  tulburare  în  popor,  motiv 
pentru  care  Chosroes  a  fugit  împreună  cu  puţini  [oameni] .  Toţi  cei 
care  erau  în  jurul  lui  Chosroes  au  trecut  de  partea  lui  Baram. 
Chosroes  nu  ştia  ce  să  facă:  unii  îl  sfătuiau  să  se  ducă  la  turci,  iar 
alţii,  la  romani.  Deci  s-a  urcat  pe  cal  şi,  lăsând  frâul,  le-a  poruncit 
tuturor  să  urmeze  mişcările  calului.  Iar  calul  s-a  îndreptat  spre  ţi¬ 
nuturile  romane.  [Chosroes]  a  ajuns  la  Kerkesion  şi  a  trimis  soli 
pentru  a  le  face  cunoscută  romanilor  sosirea  sa.  S-a  întâmplat  ca 
patrikios- ul  Probos,  care  se  afla  acolo,  să  îl  întâmpine  şi  să  îi  ves¬ 
tească  împăratului  cele  în  legătură  cu  acesta. 

Baram  a  trimis  soli  la  Mauriciu  pentru  a-i  cere  să  nu  se  alieze  cu 
Chosroes.  [Dar]  împăratul  Mauriciu  i-a  poruncit  strategului  Komen- 
tiolos  să  îl  întâmpine  pe  Chosroes  la  Hierapolis  şi  să  îl  cinstească  cu 
onoruri  imperiale. 

în  acelaşi  an,  împăratul  Mauriciu  a  introdus  săvârşirea  litaniei 
întru  pomenirea  Sfintei  Născătoare  de  Dumnezeu  în  Vlaherne  şi  să 
spună  laude  ale  Stăpânei,  numind  această  [litanie]  „Panegiric”. 

Anii  lumii  6081.  De  la  dumnezeiasca  întrupare:  581  ani. 

împăratul  romanilor  Mauriciu,  ani  20.7.  împăratul  perşilor 
Chosroes,  ani  39.1.  Episcopul  Constantinopolului  Ioan,  ani  13.8. 
Episcopul  Ierusalimului  Ioan,  ani  20.17.  Episcopul  Alexandriei  Evlo- 
ghie,  ani  27.10.  Episcopul  Antiohiei  Grigorie,  ani  24.19. 

în  acest  an  împăratul  Mauriciu  l-a  înfiat  pe  Chosroes,  împăratul 
perşilor,  şi  l-a  trimis  la  el  pe  Dometianos,  episcopul  [oraşului]  Meli- 
tene,  ruda  sa443,  împreună  cu  Narses,  căruia  i-a  încredinţat  condu¬ 
cerea  războiului.  Aceştia  l-au  luat  pe  Chosroes  şi  toate  forţele 


443  Dometianos  era  fiul  lui  Petru,  fratele  lui  Mauriciu;  v.  The  Chronicle,  p.  390. 

romane  şi  au  intrat  în  Persia.  Când  a  aflat  aceasta,  Baram,  luând 
forţele  din  jurul  său,  şi-a  făcut  tabăra  într-un  loc  numit  Alexandrine, 
dorind  să  împiedice  trupele  care  veneau  din  Armenia  să  se  unească 
cu  Narses  -  căci  Mauriciu  îi  poruncise  lui  Ioan  Mystakon,  stratilatul 
Armeniei,  să  ia  trupele  şi  să  se  unească  cu  Narses,  ca  să  se  rân¬ 
duiască  împreună  în  războiul  cu  Baram.  Noaptea  s-au  unit  toate 
forţele  romane  şi  s-au  aşezat  în  formaţie  împotriva  lui  Baram,  care 
şi-a  aşezat  tabăra  spre  munte,  fiind  cuprins  de  laşitate. 

în  timpul  luptei  care  a  început,  Narses  a  dispreţuit  fiarele  in¬ 
diene444  şi  a  risipit  falanga  din  mijloc  a  barbarilor.  După  ce  s-a 
întâmplat  aceasta,  au  slăbit  şi  celelalte  falange  ale  lui  Baram  şi  a 
avut  loc  o  retragere  masivă  a  [armatei]  tiranului. 

Narses,  urmărindu-i  fără  încetare,  a  ucis  pe  unii  dintre  perşi  şi, 
prinzând  6000,  i-a  dus  legaţi  la  Chosroes,  care  i-a  ucis  pe  toţi  cu 
lancea.  Iar  câţi  turci  au  întâlnit,  i-au  trimis  împăratului  în  Bizanţ. 
Fiindcă  turcii  aveau  tatuat445  cu  cerneală  pe  frunte  semnul  crucii,  au 
fost  întrebaţi  de  către  împărat  cum  de  poartă  acest  semn.  Turcii  au 
spus  că  a  avut  loc  cu  mulţi  ani  înainte  o  epidemie  în  Turcia  şi  că 
unii  creştini  dintre  ei  au  sugerat  să  facă  aceasta,  iar  de  atunci  ţara  a 
fost  salvată. 

Armata  romanilor  a  capturat  cortul  şi  bagajele  lui  Baram,  îm¬ 
preună  cu  elefanţii,  şi  le-a  dus  la  Chosroes.  Baram  a  luat-o  la  fugă 
spre  părţile  mai  dinăuntru  ale  Persiei  şi  astfel  a  luat  sfârşit  războiul 
cu  el.  Chosroes  a  dobândit  o  mare  victorie,  în  urma  căreia  şi-a  luat 
înapoi  tronul  şi  i-a  ospătat  pe  romani  în  cinstea  victoriei.  Narses, 
întorcându-se  înapoi  la  ale  sale,  i-a  spus  lui  Chosroes:  „Ţine  minte, 
Chosroes,  ziua  aceasta!  Romanii  îţi  dăruiesc  împărăţia”.  Chosroes  i-a 
cerut  lui  Mauriciu  să  primească  1000  de  romani  pentru  paza  sa,  căci 
îi  era  teamă  că  va  fi  asasinat.  Iar  Mauriciu,  având  acum  mare  dra¬ 
goste  faţă  de  barbar,  i-a  îndeplinit  cererea.  Şi  astfel  a  încetat  răz¬ 
boiul  romanilor  cu  perşii. 

Anii  lumii  6082.  De  la  dumnezeiasca  întrupare:  582  ani. 

împăratul  romanilor  Mauriciu,  ani  20.8.  împăratul  perşilor 
Chosroes,  ani  39.2.  Episcopul  Constantinopolului  Ioan,  ani  13.9. 
Episcopul  Ierusalimului  Ioan,  ani  20.18.  Episcopul  Alexandriei  Evlo- 
ghie,  ani  27.11.  Episcopul  Antiohiei  Grigorie,  ani  24.20. 


444  Elefanţii. 

445  în  text:  Kevrr)TO\>. 

In  acest  an,  în  a  douăzeci  şi  şasea  zi  a  lunii  martie,  indictionul  al 
VI  1-lea,  în  ziua  Sfintelor  Paşti,  a  fost  încoronat  Teodosie,  [în  vârstă] 
de  patru  ani  şi  jumătate,  fiul  lui  Mauriciu,  de  către  Ioan,  patriarhul 
Constantinopolului. 

In  acelaşi  an,  împăratul  Mauriciu  a  terminat  biserica  Sfinţilor  40 
[de  Mucenici]  pe  care  începuse  să  o  construiască  Tiberiu  [şi  care]  se 
afla  pe  strada  Mese,  în  locul  despre  care  se  spunea  că  înainte  fusese 
pretoriu446. 

în  timp  ce  Răsăritul  fusese  cuprins  de  o  pace  profundă,  asupra 
Europei  s-a  abătut  un  război  cu  avarii.  Din  această  cauză,  împăratul 
Mauriciu  a  mutat  trupele  din  Răsărit  în  Tracia. 

9.3.10.19.12.21. 

în  acest  an,  la  începutul  primăverii,  ajungând  trupele  în  Tracia, 
Mauriciu  a  ieşit  cu  acestea  să  vadă  cele  distruse  de  barbari.  Iar 
augusta,  patriarhul  şi  senatul  l-au  rugat  pe  împărat  să  nu  ducă  răz¬ 
boiul  în  persoană,  ci  să  încredinţeze  aceasta  unui  strateg;  dar  el  nu  a 
acceptat.  Ieşind  [împăratul]  la  Hebdomon,  a  avut  loc  o  eclipsă  de 
soare.  Au  fost  şi  rafale  puternice  de  vânt,  un  vânt  puternic  din  sud. 

Când  a  ajuns  la  Rhegion,  a  adus  prin  [daruri  în]  bani  bucurie 
mulţimilor  de  săraci.  După  ce  împăratul  a  ieşit  pe  poartă,  un  mistreţ 
sălbatic  foarte  mare  s-a  năpustit  asupra  cezarului.  Calul,  din  cauza 
priveliştii  îngrozitoare,  a  încercat  să  îl  arunce  jos  pe  cezar447.  Şi,  zbă- 
tându-se  mult  timp,  nu  a  putut  să  îl  arunce  pe  cezar.  Iar  mistreţul  a 
plecat  fără  a  fi  lovit  de  nimeni. 

La  Perinthos448,  în  timp  ce  se  deplasa  pe  mare,  venind  vânturi 
teribile  şi  ploaie,  marinarii  nu  ştiau  ce  să  facă,  iar  corabia  împă¬ 
ratului  a  fost  purtată  pe  mare  până  când,  într-un  mod  mai  presus  de 
înţelegere,  a  fost  salvat  în  aşa-numitul  Daonion.  în  noaptea  aceea  o 
femeie  mică  năştea  şi  scotea  ţipete  îngrozitoare.  Când  s-a  făcut 
dimineaţă,  împăratul  a  trimis  să  vadă  ce  se  întâmplase.  Şi  au  văzut 
că  s-a  născut  un  copil  fără  ochi  şi  sprâncene,  care  nu  avea  nici  mâini 
şi  nici  braţe,  iar  spre  şold  avea  ataşată  o  coadă  de  peşte.  Văzându-1, 


446  în  acest  caz  este  vorba  de  una  dintre  cele  două  clădiri  din  Constantinopol  ce 
purtaseră  numele  de  pretoriu;  v.  R.  Guilland,  Etudes  de  topographie ...,  voi.  II,  p.  37. 

447  Termenul  de  „cezar”  îl  desemnează  în  acest  caz  pe  împărat,  deşi  în  epocă  nu  mai  era 
folosit  pentru  suveranul  „principal”,  ci  doar  pentru  asociaţii  la  domnie. 

448  Perinthos  este  o  denumire  mai  veche  a  Heracleei;  v.  Enciclopedia  arheologiei ...,  voi. 
III,  p.  297. 

împăratul  a  poruncit  să  fie  ucis.  [Tot]  în  această  zi,  calul  împăra¬ 
tului,  cel  care  purta  podoabă  de  aur,  a  murit  căzând  dintr-o  dată.  Iar 
împăratul,  văzând  toate  aceste  semne,  era  foarte  întristat. 

A  doua  zi  romanii  au  prins  trei  bărbaţi,  sklavini  de  neam,  care 
nu  purtau  nimic  de  fier,  ci  aveau  la  ei  doar  lire.  împăratul  i-a  în¬ 
trebat  de  unde  sunt  şi  unde  se  duceau.  Iar  ei  au  spus  că  de  neam 
sunt  sklavini  şi  că  locuiau  spre  capătul  Oceanului  Apusean449. 
Haganul  trimisese  la  ei  o  sabie  şi  daruri  pentru  căpeteniile  neamului 
lor  pentru  a  se  alia  cu  el  împotriva  romanilor.  Iar  conducătorii 
acestora  i-au  trimis  pe  ei  să  se  scuze  faţă  de  hagan  că  nu  puteau  să  îi 
trimită  ajutor  militar  din  cauza  lungimii  drumului.  Căci  spuneau  că 
au  făcut  un  drum  de  optsprezece  luni  şi  aşa  au  căzut  în  mâinile 
romanilor.  Iar  lire  aveau  pentru  că  nu  ştiau  să  poarte  vreun  fel  de 
arme,  în  ţara  lor  nefiind  cunoscut  fierul.  împăratul,  minunându-se 
de  statura  şi  de  mărimea  trupului  acestora,  i-a  lăudat  şi  i-a  trimis  în 
Heracleea. 

Când  a  ajuns  la  Anchialos  şi  a  aflat  că  au  venit  în  Bizanţ  soli  de 
la  perşi  şi  de  la  franci,  [împăratul]  s-a  întors  la  palat. 

10.4.11.20.13.22. 

în  acest  an,  haganul  a  cerut  să  primească  adaosuri  la  [cele 
stabilite  prin]  tratate,  dar  împăratul  nu  a  acceptat  vorbele  barba¬ 
rului.  De  aceea  haganul  a  pornit  din  nou  războiul,  a  asediat  oraşul 
Singidunum  şi  şi-a  făcut  tabăra  la  Sirmium45°. 

împăratul  l-a  numit  strateg  al  Europei  pe  Priskos.  Iar  acesta, 
făcându-1  strateg  adjunct  pe  Salvian,  i-a  poruncit  să  o  ia  înainte.  Şi, 
pornind  împotriva  barbarilor,  a  avut  loc  o  luptă  şi  romanii  au  învins. 
Haganul,  auzind  aceasta,  şi-a  luat  trupele  şi  a  plecat  la  luptă.  Iar 
Salvian,  văzând  mulţimile  şi  fiind  surprins,  s-a  dus  la  Priskos.  Ha¬ 
ganul,  aflând  de  retragerea  romanilor,  a  mers  la  Anchialos,  adică  la 
[biserica]  Sfântului  Alexandru,  şi  a  dat-o  pe  acesta  focului  care  mis¬ 
tuie  tot.  Mergând  la  Drizipera  şi  construind  nişte  maşinării  de 
asediu,  a  încercat  să  cucerească  orăşelul.  Locuitorii  din  Drizipera  s-au 
împotrivit  cu  îndrăzneală  prefăcută,  pentru  că,  deschizând  porţile, 
i-au  ameninţat  pe  barbari  că  se  vor  lupta,  deşi  le  era  foarte  teamă. 


449  Termenul  de  „sklavini”  îi  desemna  pe  slavi.  în  acest  caz  însă  este  interesantă 
precizarea  că  locuiau  „spre  capătul  Oceanului  Apusean”. 

450  Singidunum  este  Belgradul  de  astăzi,  iar  Sirmium,  Sremska  Mitrovica,  din  Serbia. 

Atunci  a  venit  în  ajutorul  lor  o  forţă  dumnezeiască.  Căci  la  mijlocul 
zilei  barbarii  au  crezut  că  văd  ieşind  din  oraş  armate  romane  şi  că  va 
începe  confruntarea.  Şi,  luaţi  prin  surprindere,  au  plecat,  fugind  în 
mod  susţinut,  şi  au  ajuns  la  Perinthos. 

Priskos,  nesuportând  nici  măcar  să  privească  mulţimile  barba¬ 
rilor,  a  intrat  în  Tzurulon  şi  fortifica  cetatea.  Când  a  aflat  acestea, 
Mauriciu  nu  ştia  ce  să  facă,  dar  printr-o  decizie  bună  a  învins  ar¬ 
mata  cea  fără  de  număr.  Şi  cu  daruri  mari  şi  promisiuni  l-a  convins 
pe  unul  dintre  excubiţi  să  cadă  de  bunăvoie  [în  mâinile]  barbarilor; 
i-a  dat  scrisori  către  Priskos,  care  conţineau  următoarele:  „Preaslă- 
vitului  strateg  Priskos.  Nu  te  înfricoşa  de  acţiunea  tâlhărească  a 
barbarilor.  Căci  aceasta  s-a  făcut  spre  pierderea  lor.  Să  ştii  că  ha- 
ganul  se  va  întoarce  cu  multă  ruşine  în  ţara  care  i-a  fost  dată  lui  de 
către  romani.  De  aceea,  ai  răbdare,  strălucirea451  ta,  şi-i  fă  pe  aceştia 
să  se  învârtă  la  Tzurulon!  Vom  trimite  corăbii  pe  mare  şi  le  vom  lua 
prizoniere  familiile.  Şi  va  fi  nevoit  să  se  întoarcă  cu  ruşine  şi  pagubă 
la  ale  lui”. 

Haganul,  prinzând  scrisorile  şi  citindu-le,  s-a  înfricoşat  foarte 
tare.  Convenind  asupra  unor  tratate  cu  Priskos  şi  făcând  pace 
pentru  daruri  puţine  şi  fără  valoare,  s-a  întors  în  ţinutul  lui,  în  mare 
grabă. 

Episcopul  Ierusalimului  Amos:  8  ani. 

11.5.12.1.14.23. 

în  acest  an  împăratul  Mauriciu  l-a  trimis  pe  Priskos,  împreună 
cu  toate  forţele  romane,  la  fluviul  Istru,  pentru  a  împiedica  neamu¬ 
rile  sklavinilor  să-l  treacă.  Ajungând  el  la  Durostorum,  haganul  a 
aflat,  astfel  că  a  trimis  la  el  soli  şi  i-a  acuzat  pe  romani  că  au  început 
războiul.  Iar  Priskos  s-a  apărat,  zicând:  „Nu  am  venit  să  mă  răz¬ 
boiesc  cu  avarii,  ci  am  fost  trimis  de  către  împărat  împotriva 
neamurilor  sklavinilor”. 

Auzind  Priskos  că  Ardagastos  a  răspândit  mulţimile  sklavinilor 
după  pradă,  trecând  Istrul,  l-a  atacat  pe  neaşteptate,  la  miezul 
nopţii.  Ardagastos  a  simţit  primejdia  şi  abia  [a  reuşit]  să  se  salveze, 
urcând  pe  calul  neînşeuat.  Romanii  au  omorât  mulţimi  de  sklavini  şi 
au  pustiit  ţara  unde  era  Ardagastos,  au  luat  prizonieri  şi  pe  mulţi 


451  în  text:  ev5o^orr|<;. 

[dintre  aceştia]  i-au  trimis  prin  Tatimer.  Iar  Tatimer,  abătându-se 
din  drum,  s-a  dedat  beţiei  şi  desfătării  şi  a  devenit  fără  băgare  de 
seamă.  Şi  a  treia  zi  l-au  atacat  mulţimi  de  sklavini.  Cuprins  fiind  de-o 
lipsă  de  curaj,  s-a  dus  în  Bizanţ,  fugind.  Iar  romanii  care  erau  îm¬ 
preună  cu  el,  luptându-se  straşnic  cu  sklavinii,  i-au  învins  pe  barbari 
în  mod  mai  presus  de  înţelegere  şi  i-au  dus  pe  prizonieri  în  sigu¬ 
ranţă  împăratului  în  Bizanţ.  împăratul,  bucurându-se,  a  adus  îm¬ 
preună  cu  tot  oraşul  cântări  de  laudă  lui  Dumnezeu. 

Priskos,  care  prinsese  curaj,  a  mers  în  ţinuturile  de  dinăuntru 
ale  sklavinilor.  Un  bărbat  gepid,  care  avea  religia  creştinilor,  s-a  re¬ 
fugiat  la  romani  şi  le-a  arătat  intrarea;  şi  i-au  învins  pe  barbari.  Le-a 
spus  şi  că  Musukios,  regele  barbarilor,  se  află  la  [depărtare  de]  30  de 
borne.  Prin  trădarea  gepidului,  Priskos  a  trecut  fluviul  în  miez  de 
noapte  şi  l-a  găsit  pe  Musukios  toropit  de  beţie.  Căci  celebrase  o 
comemorare  funerară  a  fratelui  său.  Şi,  prinzându-1  viu,  a  făcut 
mare  ucidere  între  barbari.  După  ce  au  luat  mulţi  prizonieri,  s-au 
dedat  desfătării  şi  beţiei.  însă  barbarii,  adunându-se,  i-au  atacat  pe 
cei  care  îi  învinseseră.  Şi  ar  fi  fost  riposta  mai  rea  decât  fapta  de 
vitejie  de  mai  înainte,  dacă  Genzon,  cu  trupele  pedestre  ale  roma¬ 
nilor,  nu  ar  fi  întrerupt  atacurile  barbarilor  în  urma  unei  lupte  grele. 
Iar  Priskos  i-a  tras  în  ţeapă  pe  cei  cărora  le  încredinţase  paza  sa. 

în  acelaşi  an,  Pavel,  tatăl  împăratului,  s-a  săvârşit  la  Constan- 
tinopol  şi  a  fost  îngropat  în  mormintele  imperiale.  La  fel  şi  augusta 
Anastasia,  soacra  lui  Mauriciu  şi  soţia  împăratului  Tiberiu;  iar  ea  a 
fost  înmormântată  cu  Tiberiu,  soţul  ei. 

Anii  lumii  6086.  De  la  dumnezeiasca  întrupare:  586  ani. 

împăratul  romanilor  Mauriciu,  ani  20.12.  împăratul  perşilor 
Chosroes,  ani  39.6.  Episcopul  Constantinopolului  Ioan,  ani  13.13. 
Episcopul  Ierusalimului  Amos,  ani  8.2.  Episcopul  Alexandriei  Evlo- 
ghie,  ani  27.15.  Episcopul  Antiohiei  Grigorie,  ani  24.24. 

în  acest  an,  Priskos  a  ajuns  din  nou  la  Istru  şi  a  prădat  nea¬ 
murile  sklavinilor  şi  a  trimis  mulţi  prizonieri  împăratului.  împă¬ 
ratul,  trimiţându-1  pe  Tatimer  la  Priskos,  i-a  poruncit  ca  romanii  să 
rămână  acolo  pe  timpul  iernii.  Când  au  aflat,  romanii  au  răspuns  că 
aceasta  nu  se  poate  întâmpla  din  cauza  mulţimii  barbarilor  şi  din 
cauză  că  era  o  ţară  vrăjmaşă,  iar  gerurile  [erau]  de  nesuportat.  Dar 

Priskos,  prin  vorbe  de  lămurire,  i-a  convins  pe  aceştia  să  ierneze 
acolo  şi  să  împlinească  porunca  împăratului. 

împăratul  Mauriciu,  auzind  acestea,  l-a  făcut  pe  Filipikos,  cum¬ 
natul  său  şi  strategul  Răsăritului,  comite  al  excubiţilor;  căci  avea 
încredere  în  el,  ca  unul  care  se  căsătorise  cu  sora  sa. 

Filipikos  a  început  să  construiască  în  Chrysopolis  mănăstirea 
Preasfintei  Stăpânei  noastre  Născătoare  de  Dumnezeu,  şi  în  aceasta 
un  palat,  în  care  trebuia  să-i  primească  pe  împăratul  Mauriciu  şi  pe 
copiii  acestuia.  înăuntru,  a  făcut  şi  crescătorii  de  peşti  şi  grădini, 
spre  a-i  servi  acestuia.  în  Constantinopol  [a  făcut]  clădirea  care  se 
numeşte  „a  lui  Filipikos”. 

Episcopul  Constantinopolului  Chiriac:  11  ani. 

Episcopul  Antiohiei  Anastasie,  din  nou:  6  ani. 

13.7.1.3.16.1. 

în  acest  an,  în  suburbiile  din  Bizanţ  s-au  născut  monştrii:  un 
copil  cu  patru  picioare  şi  altul  cu  două  capete.  Cei  care  consem¬ 
nează  cu  grijă  istoriile  spun  că,  pentru  oraşele  în  care  se  nasc  astfel 
[de  creaturi,  ele]  nu  sunt  semne  bune. 

împăratul  l-a  demis  pe  Priskos  din  demnitatea  de  strateg  şi  l-a 
făcut  strateg  al  armatei  romanilor  pe  Petru,  fratele  său.  Deci,  luând 
forţe  [armate],  Priskos  a  traversat  fluviul  mai  înainte  de  a  ajunge 
Petru.  Atunci  când  a  auzit  de  traversarea  armatei  romane,  haganul  a 
fost  foarte  uimit  şi  a  trimis  [o  solie]  la  Priskos,  căutând  să  afle  cauza, 
să  primească  o  parte  din  pradă  şi  astfel  să  treacă  fluviul.  Căci  era 
foarte  tulburat  de  biruinţele  romanilor.  Priskos  l-a  trimis  ca  sol  la 
hagan  în  legătură  cu  acestea  pe  medicul  Teodor,  [care  era]  împo¬ 
dobit  cu  o  minte  ascuţită  şi  înţelepciune.  Acesta,  văzând  că  haganul 
era  încrezut  şi  că  dădea  răspunsurile  într-un  mod  plin  de  înfumu¬ 
rare  -  căci  ameninţa  că  el  va  fi  stăpân  al  tuturor  neamurilor  -.  a 
îmblânzit  mânia  barbară  printr-o  veche  povestire.  A  spus:  „Ascultă, 
haganule,  o  povestire  folositoare!  Sesostris,  împăratul  egiptenilor, 
[care  era]  vestit  şi  foarte  fericit,  strălucit  în  bogăţie  şi  neînfruntat  în 
putere,  a  supus  neamuri  foarte  multe  şi  foarte  mari.  Din  această 
cauză,  căzând  în  mândrie,  şi-a  construit  un  car  pe  care  era  lipit  aur 
şi  pietre  preţioase;  a  stat  în  el  şi  i-a  pus  la  jug  să  tragă  carul  pe  patru 
dintre  împăraţii  învinşi.  Pe  când  se  întâmpla  aceasta,  la  o  sărbătoare 
de  seamă,  unul  dintre  cei  patru  împăraţi  îşi  întorcea  adesea  privirea 

în  spate  şi  vedea  roata  cum  se  învârte.  Când  Sesostris  l-a  întrebat: 
«De  ce  îţi  îndrepţi  ochii  în  spate?»,  el  a  spus:  «Mă  minunez  de  roată 
cum  nu  este  statornică  şi,  tot  timpul,  când  cele  de  sus  ajung  jos, 
când  cele  de  jos  se  ridică».  Sesostris,  gândindu-se  cu  înţelepciune  la 
[această]  pildă,  a  legiuit  ca  de  acum  împăraţii  să  nu  mai  tragă 
carul”452.  La  auzul  acestora,  haganul  a  zâmbit  şi  a  spus  că  va  face 
pace,  lăsând  la  bunăvoinţa  lui  Priskos  dacă  va  vrea  să  îl  cinstească 
cu  ceva  din  prăzi.  Priskos  i-a  dat  prizonierii  în  schimbul  traversării 
şi,  luând  toate  prăzile,  a  trecut  fluviul  fără  primejdie.  Haganul  a  pri¬ 
mit  toate  acestea  şi  s-a  bucurat  nespus.  Şi  Priskos  a  mers  în  Bizanţ, 
iar  Petru  a  preluat  funcţia  de  strateg. 

14.8.2.4.17.2. 

în  acest  an,  împăratul  i-a  poruncit  strategului  Petru  ca  romanii 
să  primească  a  treia  parte  din  soldă  în  aur,  o  a  treia  parte  în  arme  şi 
cealaltă  a  treia  parte  în  veşminte  de  tot  felul.  Auzind  deci  romanii 
aceasta,  s-au  îndreptat  spre  răscoală.  Iar  strategul,  înfricoşat,  s-a 
apărat  în  faţa  armatelor,  [spunând]  că  aceasta  nu  era  adevărat.  Şi  a 
arătat  armatei  alte  scrisori,  prin  care  i  se  poruncea  ca  pe  cei  care  se 
distinseseră  şi  scăpaseră  din  primejdii  să  [îi  lase  să]  se  odihnească  în 
oraşe  şi,  cei  care  au  îmbătrânit,  să  fie  hrăniţi  din  fondurile  publice; 
de  asemenea,  copiii  soldaţilor  să  fie  înrolaţi  în  locul  părinţilor  lor. 
Cu  această  lămurire  a  liniştit  poporul,  astfel  că  l-au  aclamat  pe 
cezar.  Petru  i-a  comunicat  acestea  împăratului.  Ajungând  la  Mar- 
cianopolis,  a  trimis  înainte  1000  [de  oameni],  care,  întâlnind  nişte 
sklavini  care  duceau  multă  pradă  romană,  i-au  pus  pe  fugă. 

Barbarii  i-au  măcelărit  pe  prizonierii  [...]  şi,  luând  mulţi  prizo¬ 
nieri,  s-au  întors  în  ţinuturile  romane453. 


452  Sesostris,  probabil  identificabil  cu  faraonul  Ramses  al  II-lea,  apare  în  lucrările  mai 
multor  autori  antici.  Plinius  cel  Bătrân  consemnează  doar  că  Sesostris  înhăma  la  car 
câte  un  rege;  v.  Plinivs,  Naturalis  Historia,  voi.  VI,  p.  38  (XXXIII,  52).  Diodor  din  Sicilia 
(I,  58,  2)  menţionează  doar  că  Sesostris  ar  fi  folosit  patru  regi  pentru  a  trage  carul  său 
(v.  DlODORUS  SlCULUS,  The  Library  of  History,  voi.  I,  Harvard  University  Press,  1933,  p. 
203,  şi  Diodor  din  Sicilia,  Biblioteca  istorică,  traducere  de  Radu  Hîncu  şi  Vladimir 
Iliescu,  Ed.  Sport-Turism,  Bucureşti,  1981,  p.  70).  Versiunea  dezvoltată  a  povestirii 
apare  în  fragmentele  din  lucrarea  lui  Ktesias,  precum  şi  din  cea  a  lui  Menander  Pro¬ 
tector,  Despre  ambasadele  romanilor  la  neamuri,  păstrate  în  aşa-numitele  Excerpta  de 
legationibus,  compilate  din  porunca  lui  Constantin  Porfirogenetul;  de  asemenea, 
Teofilact  SlMOCATA,  Istorie  bizantină  ...,  p.  133  (VI,  11, 10-15),  care  pare  a  fi  fost  aici  sursa 
directă  a  Cronografiei. 

453  Este  o  lacună  în  text,  care  face  dificilă  o  traducere  exactă. 


Cronografia 


277 


în  acelaşi  an,  împăratul  a  construit  terasa454  cea  rotundă  din 
Magnaura.  Şi  a  ridicat  în  curtea  din  mijloc  statuia  sa  şi  a  aşezat 
acolo  arsenalul. 

^•9‘3-5^8-B- 

în  acest  an,  pe  când  vâna,  strategul  Petru  a  întâlnit  un  mistreţ. 
Acesta  i-a  zdrobit  piciorul  de  un  copac  şi  a  fost  bolnav  mult  timp, 
căci  avea  dureri  de  neîndurat.  împăratul  l-a  copleşit  cu  scrisori  în 
care  îl  ruşina,  aducându-i  ocări  de  nesuportat,  auzind  că  neamurile 
sklavine  porniseră  împotriva  Bizanţului.  Iar  Petru,  grăbindu-se,  s-a 
dus  la  Novae.  Soldaţii  de  frunte  din  oraş,  împreună  cu  episcopul,  l-au 
întâmpinat  pe  strateg,  care,  văzându-i  şi  minunându-se  de  arma¬ 
mentul  şi  de  bărbăţia  lor,  le-a  poruncit  să  părăsească  oraşul  şi  să  se 
alăture  mulţimii  romane.  Dar  soldaţii  care  erau  aşezaţi  pentru  paza 
oraşului  nu  au  fost  de  acord  să  facă  aceasta.  Mâniat,  strategul  l-a 
trimis  pe  Genzon  cu  o  mulţime  de  soldaţi;  iar  ei,  aflând,  au  fugit  în 
biserică  şi,  închizând  porţile  lăcaşului,  stăteau  înăuntru.  Genzon, 
din  respect  faţă  de  biserică,  stătea  fără  să  facă  nimic.  Petru  s-a  în¬ 
furiat  şi  l-a  schimbat  pe  Genzon  din  funcţia  de  strateg;  a  trimis  un 
scribon455  să  îl  aducă  la  el  pe  episcopul  oraşului  fără  onoruri.  Cei  din 
oraş  însă,  adunându-se  din  toate  casele,  l-au  dat  afară  din  oraş  cu 
necinste  pe  scribon .  Şi,  închizând  porţile  oraşului,  îl  aclamau  pe 
împăratul  Mauriciu,  iar  pe  strateg  îl  acopereau  cu  ocări. 

Astfel,  Petru  a  plecat  cu  necinste  de  acolo.  Şi  a  trimis  înainte 
1000  [de  oameni]  pentru  a  spiona.  Aceştia  au  întâlnit  nişte  bulgari  - 
1000  la  număr  -,  care,  având  încredere  în  pacea  haganului,  mergeau 
fără  grijă;  dar  romanii  i-au  atacat  pe  bulgari.  Aceştia  au  trimis  şapte 
bărbaţi,  sfătuind  ca  pacea  să  nu  fie  întreruptă.  îndată  ce  i-au  auzit, 
cei  care  mergeau  înainte  i-au  vestit  strategului  acestea.  Strategul  a 
spus:  „Nici  dacă  va  veni  împăratul  nu  îi  voi  cruţa  pe  ei!”  Având  loc  o 
luptă,  romanii  au  fost  puşi  pe  fugă.  Barbarii  nu  i-au  urmărit,  pentru 
a  nu  cădea  în  vreo  primejdie,  deşi  fuseseră  învingători.  Pe  taxiarhul 


454  în  text:  iiAiaicdv.  Această  terasă  care  se  afla  în  apropierea  edificiului  numit 
Magnaura  constituia  o  parte  a  complexului  de  palate  ale  împăraţilor  bizantini;  v.  R. 
Guilland,  Etudes  de  topographie  ...,  voi.  I,  pp.  142-143. 

455  Ofiţer  din  garda  imperială;  v.  The  Chronicle,  p.  400.  Iniţial  desemna  un  secretar,  iar 
ulterior  dobândeşte  sensul  de  „gardă  de  corp”;  v.  H.  MlHĂESCU,  La  Romanitâ  ...,  p.  395. 
Un  alt  înţeles  al  termenului  scribon  ar  fi  cel  de  „scutier  al  împăratului”;  v.  Teofilact 
Simocata,  Istorie  bizantină  ...,  p.  163,  nota  23. 

celor  care  mergeau  înainte  strategul  l-a  biciuit  rău.  Aflând  aceasta, 
haganul  a  trimis  soli  la  Petru,  acuzându-1  de  începerea  [ostilităţilor] 
şi  că  romanii  au  stricat  pacea  fără  o  cauză  justă.  Dar,  folosind  vorbe 
înşelătoare,  Petru  susţinea  că  nu  ştie  de  această  acţiune  şi  că  va  da 
înapoi  îndoit  toate  prăzile.  Şi  astfel  barbarii  au  primit  de  două  ori 
prăzile  pierdute  şi  au  menţinut  pacea. 

Petru  a  pornit  împotriva  lui  Peragastos,  conducătorul  sklavi- 
nilor456.  Iar  barbarii  le-au  ieşit  înainte  pe  malul  fluviului  şi  îi  împie¬ 
dicau  să  treacă.  Romanii  însă,  săgetându-i  din  bărci,  i-au  respins.  Şi, 
pe  când  aceştia  fugeau,  Peragastos  a  fost  lovit  în  coastă  şi  a  murit. 

Romanii  au  trecut  [fluviul]  şi  au  luat  mulţi  prizonieri,  apoi  s-au 
întors  la  ale  lor.  Deoarece  călăuzele  au  fost  induse  în  eroare,  au  ni¬ 
merit  în  locuri  fără  apă,  [iar]  armata  s-a  aflat  în  primejdie.  Şi, 
mergând  noaptea,  au  dat  de  râul  Helibakia457.  Pe  malul  opus  al 
râului  se  afla  un  desiş,  iar  barbarii,  ascunşi  în  el,  trăgeau  cu  arcul  în 
cei  care  luau  apă.  Fiindcă  au  suferit  mari  pierderi,  trupele  romane 
au  luat-o  la  fugă,  fiind  deci  învinşi  de  barbari.  Mauriciu,  auzind 
acestea,  l-a  demis  pe  Petru  din  funcţia  de  strateg  şi  l-a  trimis  din 
nou  pe  Priskos  ca  strateg  al  Traciei. 

Anii  lumii  6090.  De  la  dumnezeiasca  întrupare:  590  ani. 

împăratul  romanilor  Mauriciu,  ani  20.16.  împăratul  perşilor 
Chosroes,  ani  39.10.  Episcopul  Constantinopolului  Chiriac,  ani  11.4. 
Episcopul  Ierusalimului  Amos,  ani  8.6.  Episcopul  Alexandriei  Evlo- 
ghie,  ani  27.19.  Episcopul  Antiohiei  Anastasie,  ani  6.4. 

în  acest  an,  strategul  Priskos,  ieşind  în  Tracia,  a  numărat  forţele 
şi  a  descoperit  că  o  mare  mulţime  dintre  ei  a  fost  nimicită.  Luându-i 
pe  aceştia,  s-a  dus  la  fluviul  Istru,  la  Novae.  Haganul,  aflând  aceasta, 
a  trimis  soli  să  cerceteze  cauza  sosirii.  Iar  Priskos  a  invocat  drept 
motiv  că  a  venit  pentru  vânătoare.  Haganul  a  spus:  „Nu  este  drept 
să  vânezi  în  loc  străin”.  Dar  Priskos  spunea  că  locul  este  al  lui  şi  l-a 
mustrat  pe  hagan  pentru  plecarea  sa  din  Răsărit.  Barbarul  a  distrus 
zidul  [oraşului]  Singidunum  şi  a  pornit  împotriva  ţării  romanilor. 
Când  a  aflat  aceasta,  Priskos  s-a  dus  pe  insula  Istrului  şi,  luând 


456  Cu  privire  la  Peragastos,  v.  Enciclopedia  arheologiei ...,  voi.  III,  p.  322. 

457  Pentru  Helibakia  s-a  propus  identificarea  cu  râul  Ialomiţa. 

dromoane,  l-a  ajuns  pe  hagan  la  Constantiola,  dorind  să  îi  vorbească 
acestuia.  Venind  haganul  spre  malul  fluviului,  Priskos  vorbea  [cu  el] 
de  pe  corabie.  Haganul  i-a  spus:  „Ce  treabă  ai,  Priskos,  cu  pământul 
meu?  Vrei  să  mi-1  iei  şi  pe  acesta  prin  minciună?  Dumnezeu  va  ju¬ 
deca  între  mine  şi  împăratul  Mauriciu.  Va  cere  sângele  armatei  ro¬ 
manilor  şi  al  armatei  mele  din  mâinile  sale”.  Priskos  a  zis:  „îna¬ 
poiază  romanilor  oraşul  Singidunum!”  Iar  el  a  spus:  „Tu  încerci  să 
iei  de  la  noi  un  singur  oraş.  Vei  vedea  peste  puţin  [timp]  50  de  oraşe 
romane  robite  de  avari”. 

Priskos,  ducând  corăbiile  pe  fluviu  la  Singidunum,  l-a  cucerit  şi 
i-a  alungat  pe  bulgari  din  el  şi  a  început  să  reconstruiască  zidul.  Iar 
haganul  a  trimis  mesageri  la  el  şi,  chemându-i  ca  martori  pe  zeii  lui 
cei  falşi,  l-a  socotit  pe  Priskos  răspunzător  pentru  cele  întâmplate. 
Când  a  venit  iarna,  fiecare  s-a  retras  la  ale  sale. 

în  acelaşi  an,  Petru,  fratele  lui  Mauriciu,  a  construit  biserica 
Sfintei  Născătoare  de  Dumnezeu  din  [cartierul  numit]  „al  lui  Aero- 
bindos”,  împodobind-o  cu  diferite  feluri  de  marmură.  La  fel  şi  pa¬ 
triarhul  Chiriac  [a  construit]  biserica  Sfintei  Născătoare  de  Dum¬ 
nezeu  din  [cartierul]  Diakonisses. 

17.U.5.7.20.5. 

în  acest  an,  haganul,  adunându-şi  armatele,  a  pornit  împotriva 
Dalmaţiei  şi,  ajungând  la  Balkes  şi  la  cele  40  de  oraşe  din  jurul 
acestuia,  le-a  cucerit  pe  toate.  Priskos,  când  au  ajuns  la  urechile  sale 
acestea,  l-a  trimis  pe  Gudues  pentru  a  spiona  cele  ce  se  întâm¬ 
plaseră.  Şi,  ajungându-i  pe  barbari,  după  ce  a  trecut  prin  locuri  greu 
accesibile,  a  dat  peste  doi  barbari  ameţiţi  de  vin.  Gudues  i-a  întrebat 
despre  mişcările  barbarilor,  iar  ei  au  spus  că  haganul  i-a  încredinţat 
pe  prizonieri  unui  număr  de  2000  de  ostaşi  şi  i-a  trimis  în  ţinuturile 
lor.  Aflând  acestea,  Gudues  s-a  ascuns  într-un  mic  defileu  şi,  în  zori, 
ieşind  brusc  în  spatele  acestora,  i-a  ucis  pe  toţi.  Luându-i  prizo¬ 
nierii,  i-a  dus  la  Priskos.  Cum  a  aflat  despre  dezastru,  haganul  s-a 
întors  în  ţara  lui.  [La  fel]  şi  Priskos  a  revenit  la  ale  lui. 

Anii  lumii  6092.  De  la  dumnezeiasca  întrupare:  592  ani. 

împăratul  romanilor  Mauriciu,  ani  20.18.  împăratul  perşilor 
Chosroes,  ani  39.12.  Episcopul  Constantinopolului  Chiriac,  ani  11.6. 

Episcopul  Ierusalimului  Amos,  ani  8.8.  Episcopul  Alexandriei  Evlo- 
ghie,  ani  27.21.  Episcopul  Antiohiei  Anastasie,  ani  6.6. 

In  acest  an,  în  indictionul  al  III-lea,  în  luna  martie,  Priskos, 
luând  armatele,  a  pornit  spre  Singidunum.  Haganul,  adunându-şi 
armata  sa,  a  venit  dintr-o  dată  în  Moesia  şi  a  încercat  să  cucerească 
oraşul  Tomis.  De  aceea  şi  Priskos,  lăsând  [oraşul]  Singidunum,  s-a 
apropiat  de  el.  Când  a  venit  sărbătoarea  Paştilor,  romanii  erau  mis¬ 
tuiţi  de  foamete.  Prinzând  de  veste,  haganul  i-a  spus  lui  Priskos  să  îi 
trimită  care  pentru  a  le  da  provizii,  ca  să  îşi  ţină  sărbătoarea  cu  ve¬ 
selie.  Umplând  deci  400  de  care,  le-a  trimis  acestora.  La  fel  şi 
Priskos  i-a  trimis  barbarului  în  schimb  nişte  bunuri  indiene:  piper, 
frunze  indiene458,  kostos459,  scorţişoară  şi  alte  lucruri  [care  erau] 
căutate,  toate  astea  în  vreme  ce  haganul  se  afla  la  Sirmium.  Pri- 
mindu-le  el,  s-a  bucurat  de  ele.  Până  la  terminarea  sărbătorii, 
romanii  şi  barbarii  şi-au  avut  tabăra  unii  lângă  alţii  şi  niciuna  dintre 
armate  nu  avea  teamă.  Când  sărbătoarea  s-a  terminat,  barbarii  s-au 
separat  de  romani. 

Mauriciu,  aşa-zicând  pentru  a-1  sprijini  pe  Priskos,  l-a  trimis  pe 
Komentiolos  cu  o  armată  pedestră.  Când  a  aflat  aceasta,  haganul  a 
pornit  cu  armata  spre  Moesia,  împotriva  lui  Komentiolos,  [ajun¬ 
gând]  pe  la  30  de  borne  de  acesta. 

Iar  Komentiolos  a  trimis  în  secret  un  mesager  la  hagan.  Unii 
spun  că  Mauriciu  l-a  pus  pe  Komentiolos  să  trădeze  armata  romană 
duşmanilor,  pentru  tulburările  pe  care  le  făcuseră.  La  miezul  nopţii 
a  poruncit  armatei  să  se  înarmeze,  nedezvăluind  [însă]  mulţimii  că 
vor  da  o  luptă.  Ei,  crezând  că  le-a  poruncit  să  îşi  ia  armele  pentru  un 
exerciţiu,  nu  s-au  înarmat  cum  trebuie. 

Când  s-a  făcut  zi  şi  au  ajuns  barbarii,  armata  a  fost  cuprinsă  de 
o  mare  zarvă.  Komentiolos  a  tulburat  rândurile  şi  a  devenit  cauza 
dezorganizării  acestora.  Aşadar,  în  acest  fel,  romanii  au  fost  puşi  pe 
fugă,  iar  barbarii,  găsind  armata  fără  general,  i-au  ucis  pe  aceştia 
fără  milă.  Komentiolos  a  fugit  în  chip  nedemn  şi  a  ajuns  la  Drizi- 
pera.  Cei  de  aici  l-au  alungat  din  oraş  cu  ocări  şi  aruncând  cu  pietre 
în  el.  Barbarii,  venind  la  Drizipera,  au  cucerit  oraşul  şi  au  dat  foc 
bisericii  Sfântului  Alexandru;  iar  mormântul  acestuia,  pe  care  l-au 


458  în  text:  <J>\)AAov  ov5ik6v. 

459  O  rădăcină  folosită  drept  condiment  ( Laussurea  Lappa,  ap.  H.  G.  Liddell,  R.  SCOTT, 
A  Greek-English  Lexicon,  o  Kdozoq  s.v.). 

găsit  că  era  argintat,  l-au  prădat  într-un  mod  lipsit  de  evlavie,  bat¬ 
jocorind  şi  trupul  mucenicului.  Luând  ei  mulţi  prizonieri  din  Tracia, 
au  petrecut  în  mod  strălucit,  dispreţuindu-i  pe  romani. 

Când  Komentiolos  a  ajuns  în  Bizanţ,  oraşul  a  fost  cuprins  de  o 
tulburare  foarte  mare  şi  de  agitaţie,  încât  [mulţi],  înfricoşaţi,  voiau 
să  părăsească  Europa  şi  să  se  mute  în  Asia,  la  Calcedon. 

împăratul,  luând  excubiţii  şi  adunând  un  grup  înarmat,  a  apărat 
Zidurile  cele  Lungi.  Facţiunile  poporului  care  păzeau  oraşul  şi  se¬ 
natul  l-au  sfătuit  pe  împărat  să  trimită  o  solie  la  hagan.  Dumnezeu, 
drept  pedeapsă  pentru  [faptele  cele  împotriva]  Mucenicul  Alexan¬ 
dru,  a  trimis  barbarilor  o  boală  molipsitoare.  Şi  într-o  zi  au  murit  de 
febră  şi  de  bube  7  fii  ai  haganului,  împreună  cu  numeroase  alte  mul¬ 
ţimi,  încât,  în  loc  de  bucuria  victoriei,  de  imnuri  şi  de  cântece,  bar¬ 
barul  a  avut  parte  de  plângeri,  lacrimi  şi  doliu  nemângâiat.  Iar 
senatul  l-a  rugat  pe  cezar  să  trimită  soli  la  hagan.  împăratul  l-a  tri¬ 
mis  pe  Armatzon  cu  daruri  multe  la  hagan,  la  Drizipera;  acesta  l-a 
măgulit  pe  barbar  cu  vorbe  blânde.  Cu  toate  acestea,  barbarul  nu  a 
vrut  să  accepte  darurile,  fiind  cuprins  de  jale  nestăpânită  pentru 
copii.  Şi  a  spus  către  sol:  „Dumnezeu  va  judeca  între  mine  şi  îm¬ 
păratul  Mauriciu.  Căci  el  a  stricat  pacea.  Iar  eu  îi  voi  da  prizonierii 
dacă  voi  primi  de  la  el  câte  o  monedă  pentru  fiecare  suflet”. 

Mauriciu  nu  a  acceptat  să-i  dea.  Şi  iarăşi  haganul  a  cerut  să 
primească  câte  o  jumătate  [de  monedă]  pentru  fiecare  suflet.  Dar 
nici  aşa  împăratul  nu  a  acceptat  să  dea,  [şi]  nici  [ca  haganul]  să  pri¬ 
mească  câte  patru  keratia460.  Mâniindu-se,  haganul  i-a  ucis  pe  toţi  şi 
s-a  întors  la  ale  sale,  adăugând  50000  de  [monede  de]  aur  la  [tri¬ 
butul  plătit  prin]  tratatele  cu  romanii.  Şi  au  mărturisit  că  nu  vor 
trece  fluviul  Istru.  De  la  aceasta  s-a  pornit  multă  ură  împotriva 
împăratului  Mauriciu  şi  acesta  a  început  să  fie  atacat  de  bârfe.  La  fel 
şi  oastea  cea  din  Tracia  s-a  pornit  să  îl  vorbească  de  rău  pe  împărat. 

Armata  a  trimis  reprezentanţi  la  împărat  împotriva  lui  Komen¬ 
tiolos,  ca  unul  care  trădase  în  luptă.  între  aceştia  era  şi  Phokas. 
Acesta,  discutând  cu  împăratul,  l-a  contrazis  puternic  în  silention, 
încât  unul  dintre  patrikioi  l-a  pălmuit  şi  i-a  smuls  barba.  [însă]  îm¬ 
păratul  nu  a  acceptat  reclamaţia  armatei  împotriva  lui  Komentiolos, 
ci  i-a  trimis  [înapoi]  pe  aceştia  fără  să  obţină  nimic.  De  aceea  a 
început  şi  uneltirea  împotriva  împăratului. 


460 


O  monedă  de  aur  ( nomisma )  avea  24  de  keratia;  v.  The  Chronicle,  p.  406. 

!n  acest  an,  în  Egipt,  pe  fluviul  Nil,  pe  când  eparhul  Minas 
mergea  cu  nişte  oameni461  în  locul  numit  Delta,  în  timp  ce  răsărea 
soarele,  s-au  arătat  în  fluviu  animale  cu  formă  de  om,  un  bărbat  şi  o 
femeie.  Şi  bărbatul  avea  pieptul  larg  şi  era  de  negrăit  la  chip,  cu 
părul  blond,  pe  jumătate  cărunt,  şi  corpul  îi  era  gol462  până  la  coapsă 
şi  se  arăta  gol  tuturor.  Iar  celelalte  părţi  ale  corpului  îi  erau  aco¬ 
perite  de  apă.  Acestuia  eparhul  i-a  cerut  prin  jurăminte  să  nu  în¬ 
trerupă  priveliştea  până  nu  se  vor  delecta  cu  toţii  de  această  vedere 
stranie.  Iar  femeia  avea  sâni  şi  faţa  netedă  şi  părul  lung.  Şi  până  la 
ceasul  al  nouălea  poporul  s-a  minunat  văzând  aceste  animale.  Iar  la 
ceasul  al  nouălea  s-au  scufundat  în  fluviu.  Şi  Minas  i-a  scris  despre 
acestea  îm  pârâtului  Mauriciu463. 

Anii  lumii  6093.  De  la  dumnezeiasca  întrupare:  593  ani. 

împăratul  romanilor  Mauriciu,  ani  20.19.  împăratul  perşilor 
Chosroes,  ani  39.13.  Episcopul  Constantinopolului  Chiriac,  ani  11.7. 
Episcopul  Ierusalimului  Isaac,  ani  8.1.  Episcopul  Alexandriei  Evlo- 
ghie,  ani  27.22.  Episcopul  Antiohiei  Anastasie,  ani  9.1. 

în  acest  an,  în  26  martie,  indictionul  al  IV-lea,  în  ziua  Sfintelor 
Paşti,  augusta  Sofia,  soţia  lui  Iustin,  împreună  cu  Constantina,  soţia 
lui  Mauriciu,  făcând  o  coroană  de  foarte  mult  preţ,  i-au  adus-o 
împăratului.  Iar  împăratul,  atunci  când  a  văzut-o,  a  mers  în  biserică 
şi  a  oferit-o  lui  Dumnezeu,  atârnând-o  deasupra  Sfintei  Mese  cu  un 
lanţ  triplu  din  aur  şi  pietre  preţioase464.  Augustele  s-au  întristat 
foarte  tare  aflând  aceasta,  iar  augusta  Constantina  a  petrecut  sărbă¬ 
toarea  fiind  în  conflict  cu  împăratul. 

împăratul  nu  a  luat  în  seamă  reclamaţiile  trupelor  din  Tracia 
împotriva  lui  Komentiolos;  acelaşi  Komentiolos  a  luat  armata  şi, 
ducându-se  la  Istru,  s-a  alăturat  lui  Priskos  la  Singidunum.  Şi  pacea 
cu  barbarii  a  fost  ruptă.  Odată  ruptă  [pacea],  s-au  dus  la  Vimina- 


461  în  text:  Xaov;  sau  „cu  armată”. 

462  în  text:  eyopvou  rqv  <ţn)mv. 

463  Evenimentul  este  descris  pe  larg  în  Teofilact  Simocata,  Istorie  bizantină  ...,  pp.  151- 
152  (VII,  16, 1-9). 

404  Astfel  de  coroane  votive,  dăruite  lăcaşurilor  de  cult,  erau  obişnuite  în  epocă.  Din 
Spania  vizigotă  se  păstrează,  pentru  această  epocă,  coroanele  regilor  Receswinthus  şi 
Swinthila,  aparţinând  tezaurului  de  la  Guarrazar.  Acestea  pot  oferi  o  imagine  cu  privire 
la  aspectul  unor  astfel  de  piese  de  orfevrărie. 


CRONOG  RAFIA 


283 


cium465,  care  este  o  insulă  mare  pe  Istru.  Când  a  aflat  acestea,  ha- 
ganul,  adunându-şi  armatele,  a  pornit  împotriva  ţinuturilor  roma¬ 
nilor.  Iar  pe  cei  patru  fii  ai  săi,  după  ce  le-a  dat  alte  trupe,  i-a  aşezat 
să  păzească  trecătorile  Istrului.  Romanii,  făcând  plute,  au  traversat 
fluviul  şi  au  început  lupta  cu  fiii  haganului,  sub  conducerea  lui  Pris- 
kos.  Căci  Komentiolos  se  îmbolnăvise  şi  stătea  pe  insula  Vimina- 
cium.  Lupta  a  durat  multe  ore,  iar  când  a  apus  soarele,  fuseseră  ucişi 
300  de  romani,  iar  dintre  barbari  fuseseră  nimiciţi  4000.  în  zori, 
aşezându-se  armatele,  au  început  din  nou  lupta  şi  iarăşi  au  ucis 
8000  de  barbari.  La  fel  şi  a  treia  zi,  rânduindu-se  ceva  mai  sus,  ro¬ 
manii  au  pornit  împotriva  barbarilor  şi  i-au  pus  pe  fugă.  Şi,  împin- 
gându-i  pe  avari  spre  apele  lacului,  au  înecat  mulţi  dintre  aceştia  - 
între  ei  înecându-se  şi  copiii  haganului.  Romanii  au  dobândit  o 
victorie  strălucită. 

Haganul  a  adunat  multe  forţe  şi  a  venit  asupra  romanilor. 
Pornindu-se  o  luptă,  romanii  i-au  pus  pe  fugă  pe  barbari  şi  această 
victorie  pe  care  romanii  au  obţinut-o  a  fost,  dintre  toate,  cea  mai  de 
seamă.  Priskos,  strângând  4000  [de  oameni],  le-a  poruncit  să  treacă 
râul  Tisa466  şi  să  spioneze  mişcările  barbarilor,  care,  neştiind  nimic 
din  cele  întâmplate,  ţineau  o  sărbătoare  şi  beau  laolaltă.  Romanii, 
venind  în  ascuns  asupra  acestora,  au  făcut  un  mare  masacru;  căci  au 
ucis  30000  de  gepizi  şi  alţi  barbari.  Şi,  luând  mulţi  prizonieri,  s-au 
întors  la  Priskos. 

Haganul  a  adunat  din  nou  forţe  şi  s-a  dus  la  Istru.  Şi  a  avut  loc  o 
luptă,  [iar]  barbarii  au  fost  înfrânţi  şi  au  fost  înecaţi  în  curenţii 
fluviului.  împreună  cu  aceştia  s-au  prăpădit  şi  mulţi  sklavini.  Vii  au 
fost  prinşi  3000  de  avari,  800  de  sklavini,  3200  de  gepizi  şi  2000  de 
barbari. 

Haganul  a  trimis  soli  la  împăratul  Mauriciu,  încercând  astfel  să 
îi  ia  înapoi  pe  cei  prinşi.  Mauriciu,  care  nu  aflase  de  strălucita 
victorie  a  romanului,  i-a  scris  lui  Priskos  să  îi  dea  înapoi  haganului 
doar  pe  avari. 

Komentiolos,  imediat  ce  şi-a  revenit  din  boală,  a  ieşit  la  Novae 
pentru  a  căuta  călăuze  care  să  îl  ducă  la  drumul  împăratului  Tra- 
ian46?.  Un  bătrân  care  îl  cunoştea  spunea  că  [drumul]  este  greu 


465  în  text:  Bipr|v&tciov. 

466  în  text:  TIctctov.  Potrivit  unor  alte  opinii,  în  acest  caz  ar  putea  fi  vorba  despre  râul 
Timiş;  v.  Teofilact  Simocata,  Istorie  bizantină  ...,  p.  160,  nota  10. 

467  Drumul  lui  Traian  străbătea  Munţii  Balcani,  de  la  Novae  la  Filipopolis;  v.  Teofilact 
Simocata,  Istorie  bizantină  ...,  p.  161,  nota  13. 

accesibil,  impracticabil  de  mulţi  ani,  iar  iarna  era  cuprins  de  zăpadă, 
[pentru  că  se  afla]  în  munţi  înalţi.  Komentiolos  n-a  fost  convins  de 
cuvintele  bătrânului  şi  a  luat-o  pe  acest  drum.  însă,  din  cauza 
gerului  extrem  şi  a  frigului  mare,  au  murit  mulţi  dintre  romani  şi 
cea  mai  mare  parte  a  animalelor  de  povară.  [Komentiolos]  a  ajuns 
cu  dificultate  la  Filipopolis.  Romanii  şi-au  petrecut  iarna  acolo,  în 
vreme  ce  Komentiolos  s-a  dus  în  Bizanţ. 

în  acelaşi  an,  un  bărbat  care  purta  schima  monahală  şi  strălucea 
întru  nevoinţă  a  scos  o  spadă  şi,  alergând  înarmat  din  Forum  până 
la  Chalke,  le-a  spus  tuturor  că  împăratul  va  muri  ucis  de  sabie.  La  fel 
şi  Irodianos  i-a  vestit  înainte  chiar  pe  faţă  lui  Mauriciu  cele  ce  i  se 
vor  întâmpla. 

Pe  când  împăratul  făcea  litanie  noaptea  desculţ,  împreună  cu 
întreg  oraşul,  trecând  prin  [regiunea  numită]  a  lui  Karpianos,  s-au 
răsculat  câţiva  din  mulţime  şi  au  aruncat  cu  pietre  împotriva  îm¬ 
păratului,  încât  împăratul  şi  Teodosie,  fiul  său,  de-abia  au  scăpat  şi 
şi-au  terminat  rugăciunea  în  Vlaherne. 

Iar  facţiunile  poporului,  găsind  un  bărbat  care  semăna  cu  Mau¬ 
riciu,  i-au  pus  acestuia  o  mantie468  neagră,  i-au  împletit  o  cunună 
din  usturoi  şi,  aşezându-1  pe  un  măgar,  îl  batjocoreau  spunând:  „A 
găsit  viţica  fragedă  şi,  precum  cocoşul  cel  nou,  a  călcat-o  pe  aceasta 
şi  a  făcut  copii  ca  sâmburii  lemnoşi469.  Şi  nimeni  nu  îndrăzneşte  să 
vorbească,  ci  le-a  astupat  gura  tuturor.  Sfinte  al  meu,  Sfinte  înfri¬ 
coşător  şi  puternic,  loveşte-1  în  cap,  ca  să  nu  se  semeţească!  Şi  eu  îţi 
voi  aduce  ca  ofrandă  boul  cel  mare”.  împăratul,  prinzându-i  pe 
mulţi  dintre  aceştia,  i-a  pedepsit. 

Anii  lumii  6094.  De  la  dumnezeiasca  întrupare:  594  ani. 

împăratul  romanilor  Mauriciu,  ani  20.20.  împăratul  perşilor 
Chosroes,  ani  39.14.  Episcopul  Constantinopolului  Chiriac,  ani  11.8. 
Episcopul  Ierusalimului  Isaac,  ani  8.2.  Episcopul  Alexandriei  Evlo- 
ghie,  ani  27.23.  Episcopul  Antiohiei  Anastasie,  ani  9.2. 

în  acest  an,  în  luna  noiembrie,  indictionul  al  V-lea,  împăratul 
Mauriciu  l-a  căsătorit  pe  fiul  său,  Teodosie,  cu  fiica  patrikios-u\ui 


468  în  text:  aaylov. 

469  în  text:  IjuXokoukou&x. 

Gherman,  pe  aceştia  cununându-i  Chiriac,  patriarhul  Constantino- 
polului. 

La  11  ianuarie,  Dometianos,  episcopul  din  Melitene,  ruda  îm¬ 
păratului,  a  murit  şi  a  fost  înmormântat  în  [biserica]  Sfinţilor 
Apostoli  de  către  patriarhul  Chiriac,  fiind  cinstit  la  mormânt  de 
către  întreg  senatul. 

împăratul,  făcându-1  din  nou  strateg  al  Traciei  pe  fratele  său, 
Petru,  l-a  trimis  [acolo].  Căci  auzise  că  mulţimile  barbarilor  se  adu¬ 
naseră  pe  la  cataracte470,  avându-1  ca  strateg  pe  Apsich.  Iar  Petru  a 
trimis  la  Apsich  un  sol  pentru  pace.  Apsich  a  încercat  să  ia  catarac¬ 
tele  de  la  romani.  Şi  haganul  a  pornit  împotriva  [oraşului]  Cons- 
tantiola.  Iar  romanii  s-au  întors  în  Tracia  şi  au  ajuns  la  Adrianopolis. 
Aflând  împăratul  că  haganul  vine  împotriva  Bizanţului,  i-a  scris  lui 
Petru  să  se  întoarcă  la  Istru  şi  l-a  trimis  pe  scribon-ul  Bonosos  cu 
flotă  pentru  a  trece  armata. 

Petru,  trimiţându-1  pe  strategul  adjunct  Gudues  dincolo  de 
Istru,  [acesta]  a  luat  mulţi  prizonieri.  Aflând  acestea,  haganul  l-a 
trimis  pe  Apsich  cu  o  mulţime  [de  soldaţi]  pentru  a  nimici  neamul 
anţilor,  fiindcă  erau  aliaţi  ai  romanilor.  După  ce  s-a  întâmplat 
aceasta,  o  parte  a  barbarilor  a  venit  la  romani. 

Mauriciu,  cugetând  întru  sine  şi  ştiind  că  nimic  nu  scapă  aten¬ 
ţiei  lui  Dumnezeu,  ci  le  dă  tuturor  după  faptele  lor,  şi  gândindu-se 
la  greşeala  pe  care  o  făcuse  cu  prizonierii  când  nu  îi  răscumpărase,  a 
socotit  că  este  mai  convenabil  să  îşi  ispăşească  păcatul  în  viaţa 
aceasta,  şi  nu  în  cea  viitoare.  Şi,  făcând  rugăciuni  în  scris,  le-a  trimis 
la  toate  tronurile  patriarhale,  în  toate  oraşele  de  sub  conducerea  sa, 
la  mănăstirile  cele  din  pustie,  la  Ierusalim,  la  lavre,  [împreună  cu] 
bani,  ceară471  şi  tămâie,  ca  să  se  roage  pentru  el,  pentru  a  ispăşi  aici, 
şi  nu  în  veacul  ce  va  să  vină. 

S-a  pornit  şi  împotriva  lui  Filipikos,  cumnatul  său,  pentru  că 
numele  îi  începea  cu  litera  O.  Filipikos  i-a  jurat  împăratului  în 
diferite  chipuri  că  era  curat  în  serviciul  său  şi  că  în  el  nu  exista 
viclenie. 

Mauriciu,  rugându-L  pe  Dumnezeu  să  îi  fie  miluit  sufletul,  într-o 
[noapte],  pe  când  dormea,  a  avut  o  vedenie,  cum  că  stătea  el  la 
Poarta  de  Aramă  a  palatului,  în  faţa  icoanei  Mântuitorului,  şi  [mul- 


470  Este  vorba  despre  cataractele  Dunării,  zone  care  făceau  navigaţia  dificilă  în  trecut. 

471  în  text:  KT|pou<;.  S-ar  mai  putea  traduce  prin  „lumânări”. 

ţime  de]  popor  se  afla  lângă  el.  Şi  s-a  auzit  un  glas  dinspre  chipul 
Marelui  Dumnezeu  şi  Mântuitorului  nostru  Iisus  Hristos  spunând: 
„Daţi-1  pe  Mauriciu!”  Şi,  prinzându-1,  slujitorii  dreptăţii  l-au  adus  pe 
discul  de  porfir  de  acolo.  Iar  vocea  divină  i-a  spus:  „Unde  vrei  să  îţi 
răsplătesc,  aici  sau  în  veacul  ce  va  să  vină?”  Iar  el,  auzind,  a  spus: 
„Iubitorule  de  oameni,  Stăpâne,  Dreptule  Judecător,  mai  bine  aici,  şi 
nu  în  veacul  ce  va  să  vină!”  Iar  vocea  divină  a  poruncit  ca  Mauriciu 
şi  [Constantina],  soţia  lui,  copiii  şi  toate  rudele  sale  să  fie  daţi 
soldatului  Phokas. 

Trezindu-se  deci  Mauriciu  şi  chemându-1  pe  parakimomenos- ul472 
său,  l-a  trimis  la  Filipikos,  cumnatul  său,  să  îl  aducă  în  grabă  pe 
acesta  la  împărat.  Şi,  ducându-se,  parakimomenos- ul  l-a  chemat.  Iar 
Filipikos,  sculându-se  şi  chemându-şi  soţia,  a  sărutat-o  zicând:  „Cu 
bine,  fiindcă  nu  mă  vei  mai  vedea!”  Iar  ea  a  strigat  cu  glas  puternic 
şi  suspine  spre  parakimomenos,  spunând:  „Te  conjur,  pentru  Dum¬ 
nezeu,  care  este  lucrul  pentru  care  îl  caută  la  ora  aceasta?”  Acesta  a 
jurat  că  nu  ştie  şi  [a  spus]:  „împăratul,  trezindu-se  dintr-o  dată  din 
somn,  m-a  trimis”.  Filipikos  a  cerut  să  se  împărtăşească  şi  aşa  să 
meargă  la  împărat.  Iar  soţia  lui,  Gordia,  zăcea  pe  jos,  tânguindu-se  şi 
plângând  şi  implorându-L  pe  Dumnezeu. 

Şi,  intrând  în  dormitorul  imperial,  Filipikos  s-a  aruncat  la  pi¬ 
cioarele  împăratului.  Iar  împăratul  i-a  zis:  „Iartă-mă,  pentru  Dum¬ 
nezeu,  căci  am  păcătuit  faţă  de  tine!  Până  acum  am  fost  pornit  îm¬ 
potriva  ta”.  Şi,  poruncindu-i  parakimomenos- ului  să  iasă,  s-a  sculat 
şi  i-a  căzut  la  picioare  lui  Filipikos,  spunând:  „Iartă-mă,  pentru  că 
ştiu  cu  siguranţă  că  nu  mi-ai  greşit  cu  nimic!  Dar  spune-mi,  cunoşti 
în  detaşamentele  noastre  vreun  soldat  [numit]  Phokas?”  Filipikos, 
gândindu-se,  i-a  spus:  „Cunosc  unul  care,  fiind  trimis  cu  puţin  timp 
înainte  ca  reprezentant  de  către  armată,  te-a  contrazis  pe  înălţi¬ 
mea473  ta”.  împăratul  a  zis:  „Ce  fel  de  caracter474  are?”  Iar  Filipikos  a 
spus:  „Este  mai  tânăr,  impertinent  şi  laş”.  Atunci  Mauriciu  spune: 
„Dacă  este  laş,  este  şi  ucigaş”.  Şi  i-a  explicat  lui  Filipikos  desco¬ 
perirea  din  vis. 


472  Textual,  parakimomenos  înseamnă  „cel  care  doarme  alături”.  Termenul  desemna  un 
înalt  demnitar  care  supraveghea  dormitorul  imperial;  v.  R.  Guilland,  Recherches  sur 
Ies  institutions  byzantines,  voi.  I,  pp.  202-215,  Ş*  L.  BrEhier,  Les  institutions  de  V  Empire 
Byzantin,  pp.  109, 111. 

473  în  text:  Kpdrei  -  „putere”. 

474  în  text:  evrcu^eox;. 

In  noaptea  aceea  s-a  arătat  o  stea  pe  cer,  aşa-numita  cometă. 

în  ziua  următoare  a  ajuns  şi  magistrianos-ui  care  fusese  trimis  la 
Sfinţii  Părinţi  din  pustie,  aducând  de  la  aceştia  răspunsul:  „Dum¬ 
nezeu,  primind  pocăinţa  ta,  îţi  mântuieşte  sufletul  şi  te  rânduieşte 
cu  toată  casa  ta  împreună  cu  sfinţii,  dar  vei  cădea  de  la  împărăţie  cu 
necinste  şi  primejdie”.  Auzind  acestea,  Mauriciu  mult  L-a  slăvit  pe 
Dumnezeu. 

Venind  deci  vremea  toamnei,  pentru  că  împăratul  Mauriciu  i-a 
poruncit  lui  Petru  să  ţină  peste  iarnă  armata  în  ţara  sklavinilor, 
romanii  s-au  opus,  neacceptând  să  facă  aceasta  din  cauza  epuizării 
cailor,  pentru  că  aveau  cu  ei  multă  pradă  şi  datorită  faptului  că  mul¬ 
ţimi  de  barbari  împânzeau  ţara;  astfel  că  au  pus  la  cale  o  răscoală. 

Strategul,  mânios  pe  armată,  i-a  făcut  pe  aceştia  să  îşi  iasă  din 
minţi.  Atunci  au  căzut  ploi  torenţiale  peste  armată  şi  era  un  ger 
puternic.  Iar  Petru  se  afla  la  20  de  mile  de  oaste.  Mauriciu  îl  sâcâia 
pe  Petru  prin  scrisori  să  treacă  Istrul  şi  să  obţină  proviziile  pentru 
iarnă  ale  armatei  din  ţara  sklavinilor,  pentru  a  nu  fi  nevoit  să  le 
ofere  romanilor  hrană  [pe  cheltuiala]  publică.  Strategul,  trimiţând 
după  Gudues,  a  spus:  „Poruncile  împăratului  -  ca  romanii  să  ierneze 
în  pământ  străin  -  sunt  foarte  grele  pentru  mine.  Şi  dacă  nu  mă 
supun  este  rău  şi  dacă  mă  supun  este  şi  mai  rău.  Iubirea  de  bani  nu 
naşte  nimic  bun,  fiind  mama  tuturor  relelor.  împăratul  care  suferă 
de  aceasta  va  deveni  pricina  celor  mai  mari  rele  pentru  romani”. 
Trimiţând  după  taxiarhii  armatei,  le-a  spus  care  era  intenţia  împă¬ 
ratului;  ei  au  zis  că  armata  nu  acceptă.  Când  armata  a  aflat  aceasta, 
s-a  răsculat.  Şi  căpeteniile  de  vază  au  plecat  dintre  ei  şi  s-au  dus  la 
strateg. 

Mulţimile,  adunându-se,  l-au  făcut  conducător  pe  centurionul 
Phokas  şi,  ridicându-1  pe  scut475,  l-au  aclamat  în  calitate  de  conducător. 

Când  a  auzit  acestea,  Petru  a  fugit  şi  i-a  făcut  cunoscut  totul 
împăratului.  împăratul,  aflând  aceste  lucruri  neplăcute,  a  încercat  să 
le  ascundă  de  mulţime.  A  doua  zi  a  organizat  şi  spectacol  în  hipo¬ 
drom,  ascunzând  dezastrul. 

Facţiunea  verzilor  striga,  spunând:  „Stăpâne  al  romanilor,  de 
trei  ori  auguste,  Constantin  şi  Domentziolos  necăjesc  facţiunea  ta, 
ca  să  conducă  Krukes,  pentru  păcatele  noastre!  Dumnezeu,  Cel  Care 
le-a  creat  pe  toate,  îţi  va  supune  ţie  pe  tot  duşmanul  şi  potrivnicul, 


475  Ridicarea  pe  scut  semnifica  proclamarea  ca  împărat. 


288 


Sf.  Teofan  Mărturisitorul 


şi  de  acelaşi  neam,  şi  de  alt  neam,  fără  [vărsare  de]  sânge”.  împă¬ 
ratul  le-a  spus  facţiunilor:  „Să  nu  vă  tulbure  deloc  dezordinea  şi 
nesupunerea  unor  soldaţi  fără  minte”.  Albaştrii  au  zis:  „Dumnezeu, 
Cel  Care  ţi-a  poruncit  să  fii  împărat,  ţi-i  va  supune  pe  toţi  cei  care 
luptă  împotriva  împărăţiei  tale.  Iar  dacă  cel  care  îţi  este  nerecu¬ 
noscător  este  roman,  îl  va  pune  pe  acesta  în  slujba  ta  fără  [vărsare 
de]  sânge”476. 

împăratul  i-a  înarmat  pe  aceştia  şi  i-a  calmat  prin  cuvinte 
blânde,  apoi  le-a  poruncit  ca,  alături  de  căpeteniile  facţiunilor,  să 
păzească  zidurile  oraşului. 

Pe  când  Teodosie,  fiul  împăratului,  vâna  împreună  cu  Gherman, 
socrul  său,  în  Kallikratia,  romanii  i-au  trimis  scrisori,  cerându-i  să  le 
fie  el  împărat,  iar  dacă  nu,  îl  vor  proclama  împărat  pe  Gherman. 
Căci  nu  mai  suportau  să  le  fie  împărat  Mauriciu. 

Aflând  acestea,  Mauriciu  l-a  chemat  la  el  pe  fiul  său,  iar  lui  Ko- 
mentiolos  i-a  poruncit  să  păzească  zidurile.  Şi  i-a  acuzat  pe  Gher¬ 
man  şi  pe  fiul  său,  Teodosie,  de  a  fi  cauza  dezastrelor.  Cum  Gher¬ 
man  s-a  apărat,  Mauriciu  a  spus:  „O,  Gherman,  există  două  dovezi 
pentru  bănuiala  mea:  scrisorile  armatei  către  tine  şi  faptul  că  armata 
a  cruţat  herghelia  de  cai  care  ţi-a  fost  atribuită  în  suburbii.  Căci  au 
jefuit  totul,  dar  ale  tale  le-au  cruţat.  Nu  te  obosi,  Gherman,  să  lun¬ 
geşti  vorba,  nimic  nu  este  mai  plăcut  decât  să  mori  prin  sabie!” 

Gherman  s-a  refugiat  în  biserica  Maicii  lui  Dumnezeu  din  [re¬ 
giunea  numită]  a  lui  Cyrus.  Când  a  aflat  aceasta,  împăratul  l-a  trimis 
pe  eunucul  Ştefan  ca  să-l  scoată  pe  Gherman  afară  din  biserică. 
Dorind  Ştefan  să  îl  scoată  cu  forţa,  apărătorii  lui  Gherman  s-au 
opus,  l-au  scos  afară  pe  Ştefan  şi,  luându-1  pe  Gherman,  s-au  refu¬ 
giat  în  Marea  Biserică. 

Pe  fiul  său,  Teodosie,  împăratul  l-a  bătut  cu  toiege;  căci  spunea 
că  numai  cu  ajutorul  lui  a  fost  făcut  scăpat, Gherman.  Şi  i-a  trimis  pe 
excubiţi  să  îl  scoată  pe  Gherman  din  Marea  Biserică.  Din  această 
pricină  oraşul  a  fost  cuprins  de  un  mare  murmur. 

Gherman  a  vrut  să  iasă  ca  să  îl  vadă  [poporul].  Iar  mulţimile  nu 
au  acceptat,  ci  l-au  necinstit  pe  împărat  cu  mari  ocări,  spunând:  „Să 
nu  mai  rămână  cu  piele  cel  care  ţine  la  tine,  Mauriciu,  marcianistule!”477 


476  Şi  în  acest  caz,  ca  şi  în  cel  al  dialogului  din  hipodrom  citat  la  anii  lumii  6024,  poate 
fi  remarcat  caracterul  metric  al  replicilor  interlocutorilor;  v.  The  Chronicle,  p.  416. 

477  Despre  semnificaţia  acuzaţiei  de  „marcianism”  aduse  lui  Mauriciu,  v.  Michael 
GRAEBNER,  „MaupiKic  MapKiavtard.  A  Note”,  în:  Bvţavrtvâ,  11  (1982),  pp.  181-188. 

Aflând  deci  acestea,  cei  care  păzeau  zidurile  au  neglijat  paza. 
Atunci,  cei  din  facţiunea  verde  au  incendiat  casa  lui  Constantin,  cel 
numit  Lardos478. 

Mauriciu,  în  miez  de  noapte,  a  dezbrăcat  veşmântul  împărătesc, 
s-a  îmbrăcat  într-unul  de  particular  şi,  urcându-se  pe  un  dromon 
împreună,  cu  soţia,  cu  copiii  lui  şi  cu  Constantin,  a  fugit.  Iar  mul¬ 
ţimile  l-au  batjocorit  toată  noaptea  pe  împărat  cu  cele  mai  de  ruşine 
ocări,  luându-1  în  râs  şi  pe  patriarhul  Chiriac.  Având  loc  o  mare 
furtună,  Mauriciu,  după  [ce  a  trecut  prin]  primejdii  foarte  mari,  şi-a 
găsit  scăparea  la  [biserica]  Sfântului  Autonomos.  Şi  în  aceeaşi 
noapte  a  suferit  şi  de  pe  urma  bolii  durerii  de  picioare  şi  de  mâini, 
care  se  cheamă  artrită. 

De  acolo  l-a  trimis  pe  Teodosie,  fiul  său,  împreună  cu  Constan¬ 
tin  la  Chosroes,  împăratul  perşilor,  pentru  a-i  aminti  ceea  ce  făcuse 
Mauriciu  pentru  el  şi  pentru  ca  [acesta]  să  îi  dea  fiului  său  răsplata 
pentru  facerea  de  bine. 

Gherman  a  trimis  [un  om]  la  Serghie,  conducătorul  facţiunii 
verzi,  ca  [să  îi  ceară  acestuia]  să  lupte  de  partea  lui  pentru  a  ajunge 
împărat,  promiţând  ca  va  cinsti  facţiunea  verde,  iar  pe  el  îl  va  învesti 
cu  mari  demnităţi.  Serghie  a  destăinuit  aceasta  celor  mai  de  vază 
din  facţiune.  însă  ei  nu  au  acceptat  aceasta,  spunând:  „Niciodată 
Gherman  nu  se  va  depărta  de  la  a-i  susţine  pe  albaştri”. 

Verzii,  ieşind  la  Rhegion,  l-au  cinstit  cu  mari  aclamaţii  pe  ti¬ 
ranul  Phokas  şi  l-au  convins  pe  acesta  să  vină  în  Hebdomon.  Atunci 
Phokas  l-a  trimis  pe  ase/cretes-ul479  Teodor  şi  [acesta],  intrând  în 
Marea  Biserică,  a  citit  poporului  că  patriarhul,  facţiunile  poporului 
şi  senatul  trebuie  să  meargă  în  Hebdomon.  întâmplându-se  deci 
aceasta  şi  ajungând  cu  toţii  în  Hebdomon,  patriarhul  Chiriac  i-a 
cerut  tiranului  o  mărturisire  legată  de  credinţa  ortodoxă  şi  de  faptul 
că  va  păzi  Biserica  netulburată. 

Tiranul  se  gândea  să-l  îndemne  pe  Gherman  să  fie  împărat. 
Când  Gherman  a  pretins480  că  nu  vrea  şi  facţiunile  l-au  aclamat  pe 
tiran,  răul  a  fost  proclamat,  tiranul  a  fost  ales  stăpân  al  sceptrelor  şi 
dezastrul  a  învins  fericirea;  [atunci]  şi-au  avut  începutul  marile 
nenorociri  ale  romanilor. 


478  Numele  comun  o  Adcp5o<;  înseamnă  „grăsime  de  porc”. 

479  Termenul  provine  din  latinescul  a  secretis  şi  desemna  funcţia  de  secretar  imperial. 

480  în  text:  Kateipujveuo p£vou . 

Proclamarea  tiranului  s-a  făcut  în  biserica  [Sfântului]  Ioan  Bote¬ 
zătorul.  Stânci  acolo  două  zile,  în  a  treia  zi  a  intrat  în  palat,  aşezat 
fiind  într-un  car  imperial.  Iar  în  cea  de-a  cincea  zi  a  încoronat-o 
augustă  pe  soţia  sa,  Leontia.  Astfel  că  în  acea  zi  facţiunile  s-au 
răsculat  una  împotriva  celeilalte,  din  cauza  locurilor  unde  stăteau. 
Tiranul  l-a  trimis  pe  Alexandru,  tovarăşul  său  în  ale  răscoalei,  să 
liniştească  facţiunile.  Alexandru,  punând  mâinile,  l-a  împins  şi  l-a 
ocărât  pe  Cosma,  conducătorul  facţiunii  albaştrilor.  Iar  albaştrii, 
tulburaţi,  strigau:  „Du-te,  află  rânduiala,  Mauriciu  nu  a  murit!” 

Când  a  auzit  acestea,  tiranul  s-a  pornit  să  îl  ucidă  pe  Mauriciu. 
Trimiţând  soldaţi,  i-a  adus  pe  aceştia481  în  Calcedon,  în  portul  lui 
Eutropios.  Şi  înaintea  împăratului  au  fost  ucişi  copiii  săi  de  parte 
bărbătească,  cinci  [la  număr],  în  faţa  sa,  pedepsindu-1  înainte  pe  îm¬ 
părat  prin  uciderea  copiilor.  Iar  Mauriciu,  cugetând  la  nenorocire,  fl 
invoca  pe  Dumnezeul  tuturor  şi  spunea  des:  „Drept  eşti,  Doamne,  şi 
drepte  judecăţile  Tale!”  Astfel  moartea  copiilor  a  devenit  un  epitaf 
pentru  tată,  care  a  dat  dovadă  de  virtute  în  marea  nenorocire.  Căci, 
atunci  când  o  doică  furase  unul  dintre  băieţii  împăratului  şi  îl 
dăduse  pe  al  ei  spre  tăiere,  Mauriciu  nu  a  îngăduit  [aceasta],  ci  l-a 
cerut  pe  al  lui.  Unii  spun  că,  atunci  când  acesta  a  fost  tăiat,  a  curs 
lapte  împreună  cu  sânge,  încât  toţi  cei  care  au  văzut  s-au  tânguit 
foarte.  Astfel  împăratul  şi-a  preschimbat  [această]  viaţă,  dovedindu- 
se  mai  presus  de  legile  firii. 

în  acea  vreme  nu  au  lipsit  din  împărăţia  romanilor  nenorociri 
felurite  şi  mari.  Căci  Chosroes,  împăratul  perşilor,  a  stricat  pacea, 
iar  avarii  au  devastat  Tracia.  Şi  amândouă  armatele  romanilor  au 
fost  distruse,  astfel  încât,  atunci  când  Heraclie  a  ajuns  împărat  şi  a 
făcut  o  cercetare  exactă  a  forţelor  armate,  din  toată  mulţimea  lui 
Mauriciu  care  se  afla  cu  Phokas  când  a  instituit  tirania,  nu  a  găsit 
mai  mult  de  doi  bărbaţi.  într-atât  au  fost  nimiciţi  în  timpul  acestuia 
cei  care  îl  instalaseră  pe  tiran. 

Anii  lumii  6095.  De  la  dumnezeiasca  întrupare:  595  ani. 

împăratul  romanilor  Phokas,  ani  7.1.  împăratul  perşilor  Chos¬ 
roes,  ani  39.15.  Episcopul  Constantinopolului  Chiriac,  ani  11.9. 
Episcopul  Ierusalimului  Isaac,  ani  8.3.  Episcopul  Alexandriei  Evlo- 
ghie,  ani  27.24.  Episcopul  Antiohiei  Anastasie,  ani  9.3. 


481  Adică  pe  împărat  şi  pe  fiii  acestuia. 

în  acest  an,  în  luna  noiembrie,  indictionul  al  Vl-lea,  devenind 
împărat  tiranul  Phokas,  l-a  ucis  pe  Mauriciu  împreună  cu  cinci  copii 
de  parte  bărbătească,  după  cum  s-a  spus  mai  înainte.  Cu  privire  la 
capetele  acestora,  a  poruncit  să  fie  aşezate  mai  multe  zile  în  Câmpul 
Tribunalion482.  Cei  din  oraş  ieşeau  şi  le  priveau,  până  când  au 
început  să  miroasă.  A  fost  ucis  şi  Petru,  fratele  lui,  şi  mulţi  alţii.  Iar 
despre  fiul  său,  Teodosie,  umbla  vorba  că  a  fugit  şi  s-a  salvat.  Chos- 
roes,  împăratul  perşilor,  a  sporit  acest  zvon,  minţind  de  fiecare  dată 
în  alt  fel  şi  spunând  că  îl  are  pe  acesta  pe  lângă  el  şi,  chipurile,  se 
îngrijeşte  ca  [Teodosie]  să  preia  împărăţia  romanilor.  Spera  însă  să 
controleze  prin  viclenie  împărăţia  romanilor,  după  cum  s-a  de¬ 
monstrat  în  multe  feluri,  mai  ales  că  a  pornit  un  război  pe  neaştep¬ 
tate  şi  a  pustiit  ţinuturile  romanilor.  Când  Phokas  l-a  trimis  la  el  ca 
sol  pe  Bilios,  [Chosroes]  l-a  prins  pe  acesta  şi  l-a  pus  în  închisoare, 
pentru  a  nu  se  mai  întoarce  în  ţinuturile  romanilor,  iar  lui  Phokas  i-a 
răspuns  prin  scrisori  pline  de  necinstire. 

Pe  împărăteasa  Constantina,  împreună  cu  cele  trei  fiice,  tiranul 
a  instalat-o  într-o  casă  particulară,  numită  „a  lui  Leon”. 

în  oraşul  Alexandria,  un  caligraf,  bărbat  evlavios,  venind  acasă 
de  la  o  slujbă483  în  miez  de  noapte,  a  văzut  statuile  date  jos  de  pe 
socluri  şi  spunându-se  cu  voce  tare  despre  Mauriciu  şi  copiii  lui  că 
au  fost  ucişi,  precum  şi  toate  dezastrele  care  se  săvârşiseră  în  Bi¬ 
zanţ484.  Dimineaţa,  bărbatul  s-a  dus  şi  i-a  povestit  acestea  augusta - 
/i'os-ului.  Iar  el  i-a  ordonat  să  nu  mai  spună  nimănui.  Şi,  notându-şi 
ziua,  aştepta  ce  se  va  întâmpla.  în  cea  de-a  noua  zi  a  ajuns  un 
mesager,  anunţând  uciderea  lui  Mauriciu.  Atunci  augustalios-ul  a 
făcut  publică  în  faţa  poporului  prezicerea  demonilor. 

Narses,  cel  care  devenise  strateg  al  romanilor,  s-a  revoltat  îm¬ 
potriva  tiranului  şi  a  cucerit  Edesa.  Atunci  Phokas  i-a  scris  strate¬ 
gului  Gherman  să  asedieze  Edesa.  Iar  Narses  i-a  scris  lui  Chosroes, 
împăratul  perşilor,  să  adune  forţe  şi  să  pornească  război  împotriva 
romanilor. 

Phokas  l-a  făcut  magistros  pe  fratele  său,  Domentziolos,  şi  co¬ 
mite  al  excubiţilor  pe  Priskos. 


482  Câmpul  Tribunalion  se  afla  în  regiunea  Hebdomon,  în  afara  Constantinopolului;  v. 
The  Chronicle,  p.  419,  şi  Teofilact  Simocata,  Istorie  bizantină  ...,  p.  171  (VIII,  12,  9): 
„Câmpia  de  lângă  Hebdomon,  numită  de  romani  «Campus»”. 

483  în  text:  Trawuxtâoc;. 

484  Evenimentul  este  relatat  în  detaliu  în  Teofilact  Simocata,  Istorie  bizantină,  pp.  172- 
173  (VIII,  13,  7-14). 


292 


Sf.  Teofan  Mărturisitorul 


2.16.10.4.25.4. 

în  acest  an,  în  luna  decembrie,  indictionul  al  VI  1-lea,  Phokas  a 
mers  în  procesiune  de  sărbători  şi  a  oferit  multe  daruri  consulare. 

Chosroes,  împăratul  perşilor,  adunând  multă  armată,  a  trimis-o 
împotriva  romanilor.  Gherman,  auzind  aceasta,  s-a  înfricoşat,  dar  a 
fost  silit  să  înceapă  războiul;  fiind  rănit  în  luptă,  apărătorii  lui  l-au 
salvat,  [aducându-1]  până  la  Constantina;  iar  romanii  au  fost  învinşi, 
în  cea  de-a  unsprezecea  zi,  Gherman  s-a  săvârşit.  Phokas  a  trans¬ 
ferat  forţele  din  Europa  în  Asia,  sporind  tributul  dat  haganului, 
crezând  că  astfel  neamul  avarilor  se  va  linişti.  Şi,  împărţindu-le,  pe 
unele  le-a  trimis  împotriva  perşilor,  iar  pe  altele  [le-a  trimis]  cu  eu¬ 
nucul  Leontie  -  [care  era]  unul  dintre  fruntaşii  lui  -  împotriva  lui 
Narses,  ca  să  asedieze  Edesa. 

Chosroes  a  adunat  armatele  şi  s-a  dus  la  Daras.  Iar  Narses,  ie¬ 
şind  din  Edesa,  s-a  refugiat  la  Hierapolis.  Chosroes  a  dat  peste 
romani  la  Arxamun  şi,  făcând  o  fortăreaţă  din  elefanţi,  a  început 
lupta;  şi  a  dobândit  o  mare  victorie,  prinzându-i  pe  mulţi  dintre 
romani,  pe  care  i-a  şi  decapitat.  întâmplându-se  astfel,  Chosroes  s-a 
întors  în  ţara  sa,  lăsându-i  armatele  lui  Zongoes.  Când  a  aflat 
acestea,  Phokas  s-a  înfuriat  pe  Leontie  şi  l-a  adus  în  dezonoare  în 
Bizanţ  cu  cătuşe  de  fier;  şi  l-a  numit  strateg  pe  Domentziolos,  ne¬ 
potul  său,  pe  care  l-a  făcut  şi  kuropalates. 


3.17.11.5.26.5. 

în  acest  an,  Chosroes  i-a  trimis  pe  Kardarigas  şi  pe  Rusmiazas, 
care  au  cucerit  multe  oraşe  ale  romanilor.  Domentziolos  şi-a  dat 
cuvântul  lui  Narses  şi  l-a  convins  pe  acesta  prin  multe  jurăminte  că 
nu  va  suferi  nicio  nedreptate  din  partea  lui  Phokas,  la  care  l-a  trimis 
la  el.  Dar  Phokas,  neţinându-se  de  cuvânt,  l-a  ars  în  foc.  Astfel  că  ro¬ 
manii  s-au  întristat  foarte  mult,  pentru  că  perşii  se  temeau  într-atât 
de  Narses,  încât  copiii  perşilor  tremurau  când  auzeau  numele  lui. 
Iar  perşii  s-au  bucurat  foarte  tare. 

Episcopul  Constantinopolului  Toma:  3  ani. 

4.18.1.6.27.6. 

în  acest  an,  un  eunuc  care  era  scholastikos,  bărbat  de  vază  din 
palat,  luând-o  în  miez  de  noapte  pe  stăpâna  Constantina  împreună 

cu  cele  trei  fiice  ale  ei,  s-a  refugiat  în  Marea  Biserică;  asta  la  sfatul 
patrikios-u\ui  Gherman,  care  căuta  să  pună  mâna  pe  împărăţie. 
Atunci  a  avut  loc  în  oraş  o  mare  răscoală.  Verzii,  adunându-se  la 
Kochlias,  o  defăimau  pe  Constantina.  Gherman  i-a  trimis  conducă¬ 
torului  facţiunii  verzilor  un  talant  de  aur  pentru  a  colabora  cu  ei. 
Insă  fruntaşii  facţiunii  nu  au  acceptat  una  ca  aceasta. 

Tiranul  a  trimis  [oameni]  la  biserică  pentru  a  le  scoate  pe  femei. 
Patriarhul  Chiriac  i-a  stat  împotrivă  tiranului,  neîngăduind  ca  fe¬ 
meile  să  fie  scoase  din  biserică  în  chip  silnic.  Fiind  încredinţat  prin 
jurăminte  de  către  Phokas  că  nu  le  va  nedreptăţi,  au  fost  scoase  din 
sfântul  locaş  şi  au  fost  închise  într-o  mănăstire.  Iar  pe  Gherman  l-a 
trimis  şi  l-a  aşezat  în  rândul  preoţilor;  şi  îl  păzea  în  casa  sa. 

Atunci  şi  Filipikos,  tunzându-şi  părul,  şi-a  asumat  cinstea  preo¬ 
ţiei  şi  stătea  în  Chrysopolis,  în  mănăstirea  pe  care  o  construise. 

Perşii  au  cucerit  în  acest  an  Daras,  toată  Mesopotamia  şi  Siria, 
luând  mulţi  prizonieri,  cărora  nu  li  se  ştia  numărul. 

Săvârşindu-se  patriarhul  Chiriac,  în  locul  lui  a  fost  hirotonit 
Toma,  care  era  diacon  şi  sakellarios 485  al  aceleiaşi  biserici,  în  data  de 
11  octombrie. 


Anii  lumii  6099.  De  la  dumnezeiasca  întrupare:  599  ani. 

împăratul  romanilor  Phokas,  ani  7.5.  împăratul  perşilor  Chos- 
roes,  ani  39.19.  Episcopul  Constantinopolului  Toma,  ani  3.2.  Epis¬ 
copul  Ierusalimului  Isaac,  ani  8.7.  Episcopul  Alexandriei  Teodor,  ani 
2.1.  Episcopul  Antiohiei  Anastasie,  ani  9.7. 

în  acest  an,  tiranul  Phokas  şi-a  căsătorit  fiica,  pe  Domentzia,  cu 
Priskos,  patrikios-u\  şi  corniţele  excubiţilor.  Nunta  a  avut  loc  în 
palatul  Marinei  şi  [Phokas]  a  poruncit  să  se  ţină  un  spectacol  în 
hipodrom.  Iar  conducătorii  celor  două  facţiuni,  pe  lângă  imaginile 
imperiale  cu  lauri486,  au  pregătit  la  Tetrakiones4®7  imagini  cu  lauri 
pentru  Priskos  şi  Domentzia.  Văzând  acestea,  împăratul  s-a  supărat 


485  Sakellarios- ul  era  un  înalt  demnitar  având  atribuţii  fiscale;  v.  L.  BrEhier,  Les 
institutions  de  V  Empire  Byzantin,  p.  210.  Referitor  la  termen,  v.  şi  H.  MlHĂESCU,  La 
Româniţi p.  364. 

486  în  text:  pccaiAucov  Xaupâtoov,  de  la  latinescul  laureatae,  imagini  imperiale  având 
cunună  de  lauri;  v.  The  Chronicle,  p.  691. 

487  Un  monument  cu  patru  coloane  aflat  în  hipodrom;  v.  The  Chronicle,  p.  424. 

şi  a  trimis  să  fie  aduşi  conducătorii  facţiunilor,  Teofan  şi  Pamphilos; 
şi,  aşezându-i  goi  pe  stama 488,  a  poruncit  să  fie  decapitaţi.  Trimi- 
ţându-1  pe  protokursor- ul489  lui,  i-a  întrebat  cu  a  cui  permisiune  au 
făcut  aceasta.  Iar  ei  au  spus  că  decoratorii490  au  făcut  aceasta  după 
obicei.  Poporul  şi  mulţimile  strigau:  „Mulţi  ani  stăpânului  iubitor  de 
oameni!”  Decoratorii,  întrebaţi  de  ce  au  făcut  aceasta,  au  spus: 
„Fiind  ei  numiţi  de  toţi  copiii  împăratului,  noi  am  făcut  aceasta  cu 
de  la  noi  putere”.  Priskos,  cuprins  de  frică,  se  temea  de  supărarea 
împăratului. 

Pentru  că  mulţimile  strigau  să  se  milostivească  de  ei,  Phokas  i-a 
iertat.  De  atunci,  mâniindu-se,  Priskos  nu  s-a  purtat  drept  cu  Phokas. 

O  femeie  pe  nume  Petronia,  slujitoare  a  împărătesei  Constan¬ 
tina,  a  dus  la  Gherman  răspunsurile  Constantinei.  Răspândindu-se 
zvonul  că  Teodosie,  fiul  lui  Mauriciu,  trăieşte,  Constantina  şi  Gher¬ 
man  aveau  bune  speranţe  în  această  privinţă.  însă  necuvioasa  Pe¬ 
tronia  i-a  făcut  cunoscute  acestea  tiranului,  care  i-a  dat-o  pe 
Constantina  eparhului  Theopemptos  pentru  a  o  tortura.  Şi  fiind  ea 
torturată,  a  mărturisit  că  patrikios- ul  Romanos  cunoştea  cele  ce 
vorbiseră  ei.  Apoi,  fiind  arestat  şi  cercetat,  acesta  a  spus  că  şi  alţii  îi 
sunt  părtaşi  la  uneltirea  împotriva  tiranului.  A  fost  arestat  şi  Teodor, 
prefectul  Răsăritului,  pe  care  tiranul  l-a  ucis  bătându-1  cu  vine  de 
bou.  Pe  Elpidios  l-a  dat  focului  după  ce  i-a  tăiat  mâinile  şi  picioa¬ 
rele,  iar  pe  Romanos  l-a  decapitat.  Pe  Constantina,  împreună  cu  cele 
trei  fiice,  a  decapitat-o  cu  sabia  pe  docul  lui  Eutropios,  unde  fusese 
ucis  şi  Mauriciu.  Pe  Gherman  şi  pe  fiica  acestuia  i-a  ucis  cu  ascuţişul 
săbiei  pe  insula  Prote,  la  fel  şi  pe  Ioan,  pe  Tzitas,  pe  Patrikios  şi  pe 
Teodosie,  cel  care  avea  demnitatea  de  subadiuva 49\  şi  pe  Andrei 
Skombros  şi  pe  David,  cartofilaxul  de  la  [palatul  numit]  „al  lui 
Hormisdas”. 

în  acelaşi  an,  perşii  au  trecut  Eufratul  şi  au  robit  toată  Siria, 
Palestina  şi  Fenicia,  aducând  multă  distrugere  romanilor. 


488  în  text:  crt&pa,  poate  acelaşi  lucru  cu  otcdppa,  un  spaţiu  din  hipodrom  în  faţa 
tribunei  imperiale;  v.  R.  Guilland,  fctudes  de  topographie  ....  voi.  I,  pp.  451-457. 

489  Cel  dintâi  dintre  mesageri.  Pentru  termen,  v.  H.  Mihăescu,  La  Românite  ...,  p.  401. 

490  în  text:  Ypappicrtal. 

491  în  text:  ooupaSioufîâ.  Termenul  vine  de  la  latinescul  subadiuva.  Subadiuva  era  un 
ajutor  adjunct  al  lui  magister  officiorum,  şeful  administraţiei  civile  a  Imperiului;  v.  The 
Chronicle,  pp.  692-693. 

Anii  lumii  6100.  De  la  dumnezeiasca  întrupare:  600  ani. 

împăratul  romanilor  Phokas,  ani  7.6.  împăratul  perşilor  Chos- 
roes,  ani  39.20.  Episcopul  Constantinopolului  Toma,  ani  3.3.  Epis¬ 
copul  Ierusalimului  Isaac,  ani  8.8.  Episcopul  Alexandriei  Teodor,  ani 
2.2.  Episcopul  Antiohiei  Anastasie,  ani  9.8. 

în  acest  an,  Priskos,  nesuportând  să  vadă  uciderile  cele  nedrepte 
şi  răutăţile  pe  care  le  făcea  Phokas,  i-a  scris  lui  Heraclie,  patrikios-u\ 
şi  strategul  Africii,  să  îl  trimită  pe  fiul  său,  Heraclie,  şi  pe  Niketas, 
fiul  patrikios-u\ui  Gregoras,  care  era  strategul  său  adjunct,  să  vină 
împotriva  tiranului  Phokas.  Căci  auzise  că  în  Africa  se  punea  la  cale 
o  răscoală  împotriva  lui  Phokas.  De  aceea  nici  corăbiile  din  Africa 
nu  plecaseră  în  acel  an. 

Phokas  a  ucis  fără  milă  toate  rudele  lui  Mauriciu  şi  pe  Komen- 
tiolos,  strategul  Traciei,  şi  pe  mulţi  alţii. 

în  acest  an  a  avut  loc  şi  o  epidemie  şi  au  fost  lipsuri  de  tot  felul. 
Iar  perşii  au  ieşit  cu  Kardarigas,  au  ocupat  Armenia  şi  Capadocia  şi, 
luptând,  au  pus  pe  fugă  armatele  romanilor.  Au  ocupat  Galatia  şi 
Paflagonia.  Au  ajuns  până  la  Calcedon,  nimicind  fără  cruţare  [oa¬ 
meni  de]  toate  vârstele. 

în  timp  ce  perşii  îi  chinuiau  pe  romani  în  afara  oraşului,  în 
interior  Phokas  le  făcea  [lucruri]  mai  rele,  ucigând  şi  întemniţând. 

Episcopul  Constantinopolului  Serghie,  ani  29. 

Episcopul  Ierusalimului  Zaharia,  ani  22. 

Episcopul  Alexandriei  Ioan,  ani  10. 

7.21.1.1.1.9. 

în  acest  an,  evreii  din  Antiohia,  tulburându-se,  au  făcut  o  răs¬ 
coală  împotriva  creştinilor  şi  l-au  ucis  cu  sălbăticie  pe  Anastasie, 
marele  patriarh  al  Antiohiei,  punându-i  mădularul  cel  după  fire  în 
gură;  după  aceea,  l-au  târât  pe  [strada]  Mese492  şi  au  ucis  şi  mulţi 
proprietari  de  pământuri  şi  i-au  ars. 

Phokas  l-a  făcut  pe  Bonosos  comite  al  Răsăritului,  iar  pe  Ko- 
ttanas  [l-a  numit]  stratilat;  şi  i-a  trimis  împotriva  acelora,  însă  ei  nu 


492  în  acest  caz  este  vorba  despre  o  stradă  principală,  având  acelaşi  nume  precum  cea 
din  Constantinopol. 

au  putut  să  pună  capăt  răscoalei.  Adunând  trupe,  au  venit  asupra 
lor  şi  pe  mulţi  i-au  ucis,  i-au  schilodit  şi  i-au  exilat  din  oraş. 

Phokas  a  organizat  [un  spectacol]  în  hipodrom  şi  verzii  l-au 
ocărât,  spunând:  „Iar  ai  băut  din  cupă,  iar  ţi-ai  pierdut  minţile!”  Iar 
Phokas  i-a  ordonat  lui  Cosma,  eparhul  oraşului,  şi  acesta  i-a  schi¬ 
lodit  pe  mulţi  şi  le-a  atârnat  membrele  pe  sphendone ;  pe  alţii  i-a 
decapitat  şi  pe  alţii,  punându-i  în  saci,  i-a  înecat  în  mare. 

Adunându-se,  verzii,  au  dat  foc  pretoriului  şi  au  ars  sekreton-ul493, 
birourile  şi  închisorile.  Iar  cei  din  închisori  au  ieşit  şi  au  fugit. 
Phokas,  mâniindu-se,  a  poruncit  ca  verzii  să  nu  mai  deţină  funcţii 
politice. 

Heraclie,  strategul  Africii,  fiind  constrâns  de  către  senat,  l-a 
înarmat  pe  fiul  său,  Heraclie,  pentru  a-1  trimite  împotriva  tiranului 
Phokas.  La  fel  şi  strategul  său  adjunct,  Gregoras,  l-a  trimis  pe  uscat 
pe  fiul  său,  Niketas,  înţelegându-se  ca  cel  care  o  va  lua  înainte  şi  îl 
va  învinge  pe  tiran  să  fie  împărat. 

In  acelaşi  an  a  fost  o  iarnă  foarte  grea,  aşa  încât  a  îngheţat 
marea.  Şi  atunci  mulţi  peşti  au  fost  aruncaţi  afară. 

Atunci  Phokas  a  poruncit  ca  scribon- ul  Makrobios  să  fie  săgetat 
în  tabăra  militară494  şi  să  fie  atârnat  ca  să  moară  într-o  suliţă,  din 
cea  cu  care  se  antrenează  novicii,  în  fortăreaţa  Teodosiana  din 
Hebdomon,  ca  unul  care  avea  cunoştinţă  de  uneltirea  împotriva  sa. 

Căci  eparhul  Teodor  din  Capadocia,  Elpidios,  şeful  arsenalu¬ 
lui495,  şi  alţii  au  făcut  un  plan  să  îl  omoare  pe  Phokas  în  hipodrom. 
Teodor,  prefectul  pretorienilor,  a  dat  un  ospăţ  şi  a  început  să  le  dez¬ 
văluie  acestora  intenţia  sa.  Şi  s-a  întâmplat  să  se  afle  acolo  Anas¬ 
tasie,  corniţele  finanţelor496.  Având  loc  ospăţul  şi  fiindu-i  explicate 
cele  în  legătură  cu  complotul,  lui  Anastasie  i-a  părut  rău  că  se  găsea 
acolo  şi  nu  a  spus  ceea  ce  avea  în  inimă,  ci  tăcea.  Iar  Elpidios  insista, 
spunând:  „Nu  vreţi  ca,  în  timp  ce  stă  pe  jilţ  la  cursa  din  hipodrom, 
să  îl  prind  şi  să  îi  scot  ochii  şi  astfel  să  îl  omor?”  Şi  le-a  promis  să  le 
dea  arme. 


493  Termenul  desemna  un  birou  sau  un  departament.  Cu  acest  termen  era  desemnată  şi 
încăperea  unde  se  ţinea  consiliul  patriarhal.  The  Oxford  Dictionary  ofByzantium,  voi.  3, 
p.  1866. 

494  în  text:  orypapeav.  Sensul  nu  este  clar,  fiind  propuse  mai  multe  traduceri;  v.  The 
Chronicle,  p.  427. 

495  în  text:  6  ettocvu)  to\>  appapevTou. 

496  în  text:  Koprjta  râ>v  XapYiTKbvwv,  de  la  latinescul  comes  largitionum.  Despre  această 
instituţie,  v.  L.  Br£H!ER,  Les  institutions  de  VEmpire  Byzarttin,  p.  84. 

Aflând  acest  lucru  prin  denunţul  lui  Anastasie,  Phokas  a  po¬ 
runcit  ca  prefectul,  Elpidios  şi  toţi  nobilii  care  aveau  cunoştinţă  de 
complot  să  fie  cercetaţi  cu  de-amănuntul. 

Fiind  cercetaţi,  aceştia  au  recunoscut  cele  în  legătură  cu  com¬ 
plotul  şi  că  voiau  să  îl  facă  împărat  pe  Teodor.  Phokas  a  poruncit  ca 
Teodor,  Elpidios,  Anastasie  şi  toţi  cei  care  aveau  cunoştinţă  de  acest 
complot  să  fie  decapitaţi. 

Anii  lumii  6102.  De  la  dumnezeiasca  întrupare:  602  ani. 

împăratul  romanilor  Heraclie,  ani  31.1.  împăratul  perşilor  Chos- 
roes,  ani  39.22.  Episcopul  Constantinopolului  Serghie,  ani  29.2. 
Episcopul  Ierusalimului  Zaharia,  ani  22.2.  Episcopul  Alexandriei 
Ioan,  ani  10.2. 

în  acest  an,  în  ziua  a  patra  a  lunii  octombrie,  într-o  zi  de  luni, 
indictionul  al  XlV-lea,  Heraclie  a  venit  din  Africa,  aducând  corăbii 
fortificate  care  aveau  pe  catargele  lor  chivoturi  şi  icoane  ale  Maicii 
lui  Dumnezeu  -  după  cum  spune  şi  Gheorghe  din  Pisidia  -  şi  multă 
armată  din  Africa  şi  Mauritania.  La  fel  şi  Niketas,  fiul  patrikios- ului 
Gregoras,  [a  venit]  din  Alexandria  şi  Pentapolis  având  cu  el  multă 
oaste  pedestră. 

Heraclie  era  logodit  cu  Eudokia,  fiica  lui  Rogas  Africanul,  care 
în  acea  vreme  se  afla  în  Constantinopol  împreună  cu  Epifania, 
mama  lui  Heraclie.  Auzind  Phokas  că  mama  lui  Heraclie  era  în  oraş, 
precum  şi  logodnica  acestuia,  Eudokia,  le-a  luat  prizoniere  şi  le-a 
închis  în  mănăstirea  împărătească497  cea  numită  „a  Noii  Pocăinţe”. 

Heraclie,  ajungând  la  Abydos,  l-a  găsit  pe  Teodor,  corniţele  Aby- 
dosului;  întrebându-1,  a  aflat  de  la  el  ce  se  petrecea  în  Constanti¬ 
nopol.  Phokas  l-a  trimis  pe  fratele  său,  magistros- ul  Domentziolos, 
să  păzească  Zidurile  cele  Lungi.  Magistros- ul,  aflând  că  Heraclie  a 
ajuns  la  Abydos,  a  fugit,  părăsind  zidurile,  şi  a  intrat  în  Constanti¬ 
nopol. 

Heraclie  i-a  primit  la  Abydos  pe  toţi  nobilii  exilaţi  pe  care  îi 
surghiunise  Phokas  şi  a  urcat  împreună  cu  ei  la  Heracleea.  Ştefan, 
mitropolitul  Cyzicului,  a  luat  o  coroană  din  biserica  Sfintei  Născă¬ 
toare  de  Dumnezeu  din  Artaki  şi  i-a  dus-o  lui  Heraclie.  Acesta, 


497  în  text:  5eaTTOTiic6v. 

ajungând  la  Constantinopol,  a  ancorat  în  portul  Sofiei  şi,  dându-se  o 
luptă,  [Heraclie]  l-a  învins,  prin  harul  lui  Hristos,  pe  tiranul  [Pho- 
kas].  Facţiunile  poporului,  prinzându-1  pe  acesta,  l-au  ucis,  arzându-1 
în  foc  în  [forumul]  Boului. 


Heraclie,  intrând  în  palat,  a  fost  încoronat  de  către  patriarhul 
Serghie  în  lăcaşul  de  rugăciune  al  Sfântului  Ştefan.  Tot  atunci, 
logodnica  lui,  Eudokia,  a  fost  încoronată  augustă  şi  amândoi  au 
primit  de  la  patriarhul  Serghie  cununile  de  nuntă.  în  aceeaşi  zi, 
[Heraclie]  a  fost  făcut  şi  împărat,  şi  mire. 

în  luna  mai,  perşii  au  pornit  în  expediţie  împotriva  Siriei,  au 
cucerit  Apameia  şi  Edesa498  şi  au  venit  până  la  Antiohia.  Romanii, 


întâlnindu-i,  s-au  luptat  cu  ei,  dar  au  fost  învinşi.  Şi  a  fost  nimicită 
toată  oastea  romanilor,  încât  foarte  puţini  au  scăpat. 

în  ziua  a  şaptea  a  lunii  iulie,  a  aceluiaşi  indiction,  i  s-a  născut 
împăratului  Epifania,  fiica  Eudokiei,  iar  în  ziua  a  cincisprezecea  a 


lunii  august  a  fost  botezată  la  Vlaherne  de  către  patriarhul  Serghie. 


Anii  lumii  6103.  De  la  dumnezeiasca  întrupare:  603  ani. 

împăratul  romanilor  Heraclie,  ani  31.2.  împăratul  perşilor  Chos- 
roes,  ani  39.23.  Episcopul  Constantinopolului  Serghie,  ani  29.3. 
Episcopul  Ierusalimului  Zaharia,  ani  22.3.  Episcopul  Alexandriei 
Ioan,  ani  10.3. 

în  acest  an,  perşii  au  ocupat  Cezareea  Capadociei  şi  au  luat 
prizonieri  multe  zeci  de  mii  [de  oameni]. 

împăratul  Heraclie  a  găsit  treburile  statului  romanilor  la  pă¬ 
mânt,  căci  Europa  fusese  pustiită  de  către  avari,  Asia  a  fost  în  în¬ 
tregime  distrusă  de  către  perşi,  iar  oraşele  le  robiseră  şi  uciseseră 
armata  romanilor  în  lupte.  Văzând  acestea,  era  nedumerit,  [ne- 
ştiind]  ce  să  facă.  Cercetând  armata  [să  vadă  dacă]  mai  erau  dintre 
aceia  care  porniseră  cu  Phokas  împotriva  lui  Mauriciu  pentru  a 
instala  tirania  aceluia,  în  toate  themele499  a  găsit  doar  doi  [oameni]. 

în  acelaşi  an,  în  ziua  a  treia  a  lunii  mai,  indictionul  al  XV-lea, 
Eudokia  i-a  născut  împăratului  un  fiu,  pe  Heraclie  cel  Mic,  [numit] 
şi  noul  Constantin.  în  ziua  a  paisprezecea  a  lunii  august  s-a  săvârşit 
augusta  Eudokia,  în  acelaşi  indiction  al  XV-lea. 

498  Sau  Emesa;  v.  The  Chronicle,  p.  429. 

499  Termenul  „thema”  este  folosit  aici  cu  sensul  său  de  corp  de  armată. 

3.24.4.4.4. 

!n  acest  an,  în  4  octombrie,  indictionul  întâi,  Epifania,  fiica  lui 
Heraclie,  a  fost  încoronată  augustă  de  către  patriarhul  Serghie,  în 
lăcaşul  de  rugăciune  al  Sfântului  Ştefan  din  palat.  Iar  în  25  decem¬ 
brie,  în  acelaşi  indiction  întâi,  a  fost  încoronat  Heraclie  cel  Tânăr, 
cel  [numit]  şi  Constantin,  fiul  lui  Heraclie,  de  către  patriarhul 
Serghie. 

în  acelaşi  an,  saracinii  au  făcut  o  expediţie  împotriva  Siriei  şi, 
după  ce  au  devastat  destule  sate,  s-au  întors. 

4.25.5.5.5. 

în  acest  an,  perşii  au  cucerit  Damascul  şi  au  robit  mult  popor, 
împăratul  Heraclie  a  trimis  soli  la  Chosroes  pentru  a  înceta  să  verse 
fără  milă  sângele  oamenilor,  pentru  a  stabili  un  tribut  şi  a  face 
tratate  de  pace.  Iar  el  i-a  lăsat  să  plece  pe  soli  fără  vreun  rezultat, 
nefăcându-le  acestora  nicio  promisiune,  pentru  că  spera  să  cuce¬ 
rească  statul  romanilor  în  întregime. 

în  acelaşi  an,  Heraclie  s-a  căsătorit  cu  Martina  şi  a  proclamat-o 
pe  aceasta  augustă,  fiind  încoronată  în  Augusteon  de  către  pa¬ 
triarhul  Serghie. 

5.26.6.6.6. 

în  acest  an,  perşii  au  cucerit  prin  luptă  Iordanul,  Palestina  şi 
oraşul  cel  sfânt  şi,  cu  mâna  iudeilor,  i-au  ucis  pe  mulţi  în  acesta: 
după  cum  spun  unii,  [un  număr  de]  90000.  Căci  iudeii,  fiecare  după 
starea  sa,  cumpărându-i  pe  creştini,  i-au  ucis.  Iar  pe  Zaharia,  pa¬ 
triarhul  Ierusalimului,  precum  şi  Crucea  cea  dătătoare  de  viaţă  şi 
mulţi  prizonieri,  i-au  luat  şi  i-au  dus  în  Persia. 

în  acelaşi  an,  Martina  i-a  născut  împăratului  un  alt  [fiu,  pe  nu¬ 
me]  Constantin,  care  a  fost  botezat  în  Vlaherne  de  către  patriarhul 
Serghie. 

6.27.7.7.7. 

în  acest  an,  perşii  au  ocupat  întregul  Egipt,  până  în  Alexandria, 
Libia  şi  Etiopia;  luând  mulţi  prizonieri,  foarte  multe  prăzi  şi  bani,  s-au 
întors.  Nu  au  reuşit  să  cucerească  Cartagina,  ci  au  lăsat  un  deta¬ 
şament  pentru  a  o  asedia  şi  au  plecat. 

7.28.8.8.8. 

în  acest  an,  perşii  au  pornit  o  expediţie  împotriva  Cartaginei  şi 
au  ocupat-o  prin  luptă. 

în  acelaşi  an,  în  prima  zi  a  lunii  ianuarie,  indictionul  al  V-lea,  a 
devenit  consul  Constantin  cel  Tânăr,  [numit]  şi  Heraclie,  [care  era] 
fiul  împăratului  Heraclie.  Şi  l-a  făcut  cezar  pe  Constantin  cel  Mic, 
fratele  său,  cel  născut  din  Heraclie  şi  Martina. 

8.29.9.9.9. 

în  acest  an,  Heraclie  a  trimis  din  nou  soli  în  Persia,  la  Chosroes, 
cerând  pace.  Iar  Chosroes  i-a  trimis  înapoi,  spunând:  „Nu  vă  voi 
cruţa  decât  dacă  vă  veţi  lepăda  de  Cel  răstignit,  despre  Care  spuneţi 
că  este  Dumnezeu,  şi  vă  veţi  închina  soarelui”. 

9.30.10.10.10. 

în  acest  an,  avarii  au  făcut  o  expediţie  împotriva  Traciei;  He¬ 
raclie,  trimiţând  la  ei  soli,  a  cerut  pace.  Cum  haganul  a  fost  de  acord 
să  facă  aceasta,  împăratul  a  ieşit  în  afara  Zidului  cel  Lung,  cu  toată 
suita  împărătească  şi  cu  daruri  multe  şi  mari  pentru  a-1  întâmpina. 
A  primit  de  la  acesta  încredinţări  cum  că  vor  încheia  între  ei  tratate 
de  pace.  Barbarul  acela,  nesocotind  tratatele  şi  jurămintele,  a  pornit 
brusc  în  mod  tiranic  împotriva  împăratului,  care,  luat  prin  surprin¬ 
dere  de  evenimentul  neaşteptat,  s-a  întors  în  oraş  fugind.  Barbarul, 
luând  bagajele  imperiale  şi  suita  şi  pe  câţi  a  putut  prinde,  s-a  întors 
şi  a  devastat  multe  sate  din  Tracia;  căci  au  fost  înşelate  pe  neaş¬ 
teptate  în  speranţa  păcii. 

Anii  lumii  6111.  De  la  dumnezeiasca  întrupare:  611  ani. 

împăratul  romanilor  Heraclie,  ani  31.10.  împăratul  perşilor 
Chosroes,  ani  39.31.  Episcopul  Constantinopolului  Serghie,  ani  29.11. 
Episcopul  Ierusalimului  Zaharia,  ani  22.U.  Episcopul  Alexandriei 
Gheorghe,  ani  14.1. 

în  acest  an,  Heraclie,  trimiţând  soli  la  haganul  avarilor,  l-a  acu¬ 
zat  pe  acela  pentru  lucrurile  nelegiuite  pe  care  le  făcuse  şi  l-a  în¬ 
demnat  spre  pace.  Căci,  gândindu-se  să  pornească  în  expediţie 

împotriva  Persiei,  voia  să  facă  pace  cu  haganul.  Iar  haganul,  din 
respect  pentru  dragostea  împăratului,  a  spus  că  îi  pare  rău  şi  a 
promis  că  va  face  pace.  Stabilind  tributul,  solii  s-au  întors  în  pace. 

în  acelaşi  an,  perşii  au  cucerit  prin  luptă  Ancyra  Galatiei500. 

11.32.12.12.2. 

In  acest  an,  Chosroes  şi-a  înăsprit  jugul  asupra  tuturor  oame¬ 
nilor  prin  setea  de  sânge  şi  biruri  fără  măsură.  Căci,  îngâmfat  din 
pricina  victoriei,  nu  a  mai  putut  să  fie  cumpătat. 

Atunci  Heraclie,  umplându-se  de  râvnă  divină  şi  făcând  pace  cu 
avarii  -  după  cum  credea  -,  a  strămutat  trupele  din  Europa  în  Asia 
şi  se  gândea  să  pornească,  cu  ajutorul  lui  Dumnezeu,  împotriva 
Persiei. 

12.33.13.13.3. 

In  acest  an,  în  4  aprilie,  indictionul  al  X-lea,  împăratul  Heraclie, 
celebrând  sărbătoarea  Paştilor,  a  pornit  îndată  împotriva  Persiei, 
luni  seara.  A  luat  banii  caselor  de  binefacere  cu  împrumut  şi,  cu¬ 
prins  de  lipsa  de  resurse,  a  luat  şi  policandrele  şi  celelalte  vase  de 
slujire501  ale  Marii  Biserici  şi  a  bătut  foarte  multe  nomismata  şi  mi- 
liaresia502.  Pe  fiul  său  l-a  lăsat  în  Constantinopol  alături  de  patriar¬ 
hul  Serghie,  ca  să  administreze  lucrurile,  împreună  cu  patri/cios-ul 
Bonosos,  bărbat  înţelept,  inteligent  şi  experimentat  în  toate. 

A  scris  şi  haganului  avarilor,  rugându-1  să  ajute  statul  romanilor, 
ca  unul  care  făcuse  un  tratat  de  prietenie  cu  el;  şi  l-a  numit  pe 
acesta  epitrop  al  fiului  său. 

Plecând  din  oraşul  împărătesc,  a  ieşit  la  aşa-numitele  Porţi,  par¬ 
curgând  distanţa  pe  corabie.  De  acolo,  a  mers  în  ţinuturile  the- 
melor5°3,  şi-a  adunat  trupele  şi  le-a  adăugat  acestora  o  armată  nouă. 
Apoi  a  început  să  îi  antreneze  pe  aceştia  şi  să  îi  instruiască  în  cele  ce 
ţin  de  război.  A  împărţit  armata  în  două  şi  le-a  poruncit  să  se  ali¬ 
nieze  şi  să  se  atace  unii  pe  alţii  fără  vărsare  de  sânge.  I-a  mai  învăţat 
să  aibă  un  strigăt  de  luptă  şi  imnuri  războinice504,  un  răsunet505  şi 


500  Astăzi  Ankara  (Turcia). 

501  în  text:  UTtoupYuccc,  care  se  poate  traduce  şi  ca  „auxiliare”  sau  „de  ajutor”. 

502  Numismata  erau  monede  de  aur,  iar  miliaresia  monede  de  argint. 

503  Una  dintre  cele  mai  vechi  referiri  la  theme  în  sens  teritorial;  v.  The  Chronicle,  p.  438. 

504  în  text:  rraiâvac;. 

505  în  text:  ccXaXaYpov. 

dorinţă  [de  a  lupta].  Aceasta  pentru  ca,  atunci  când  se  vor  găsi  în 
luptă,  să  nu  fie  surprinşi,  ci,  cu  vitejie,  să  meargă  împotriva  duşma¬ 
nilor  ca  într-un  joc. 

împăratul  a  luat  în  mâini  imaginea  Dumnezeului-Om,  pe  care 
nu  au  pictat-o  mâini  [omeneşti]506,  ci  pe  care  Cuvântul,  Cel  Care  le-a 
dat  chip  şi  le-a  plăsmuit  pe  toate,  a  întipărit-o  în  icoană  fără  a-i  da 
chip  prin  pictură507,  precum  o  sarcină  fără  sămânţă.  Având  încre¬ 
dere  în  această  imagine  zugrăvită  de  Dumnezeu,  a  început  luptele, 
dând  încredinţări  armatei  că  va  lupta  împreună  cu  ei  până  la  moarte 
şi  că  le  va  fi  alături  ca  de  nişte  copii  ai  lui.  Căci  voia  să  deţină 
puterea  nu  prin  teamă,  cât  [mai  degrabă]  prin  dragoste. 

El  a  găsit  armata  în  lipsă  de  purtare  de  grijă  şi  în  laşitate,  în 
indisciplină  şi  dezordine,  răspândită  în  multe  părţi  ale  pământului, 
dar  a  adunat-o  la  un  loc  în  scurt  timp.  Şi  cu  toţii,  ca  într-un  glas,  au 
lăudat  puterea  şi  vitejia  împăratului.  Iar  el  li  s-a  adresat,  încura- 
jându-i  prin  aceste  cuvinte:  „Vedeţi,  fraţilor  şi  copiilor,  cum  duş¬ 
manii  lui  Dumnezeu  ne-au  încălcat  ţara,  ne-au  pustiit  oraşele,  au 
ars  lăcaşele  de  cult,  au  umplut  cu  sângele  uciderilor  mesele  cele 
pentru  jertfele  cele  fără  de  sânge  şi  au  călcat  cu  plăceri  pline  de  pati¬ 
mă  bisericile  care  nu  primesc  patimile!” 

Iarăşi  şi-a  înarmat  oastea  pentru  un  exerciţiu  de  război,  făcând 
două  grupuri  înarmate,  iar  trâmbiţaşi  şi  falange  de  [soldaţi]  cu  scu¬ 
turi  şi  o  oaste  în  armură  stăteau  alături.  După  ce  grupurile  au  fost 
constituite  în  siguranţă,  le-a  poruncit  să  se  atace  unii  pe  alţii.  Şi  au 
avut  loc  atacuri  şi  confruntări  în  forţă  ale  unora  cu  ceilalţi  şi  s-a  dat 
dovadă  de  organizare  de  război.  Se  putea  vedea  o  privelişte  îngrozi¬ 
toare,  de  teamă,  dar  fără  primejdii  şi  încleştări  ca  spre  ucideri,  fără 
sânge  şi  manifestări  ale  nevoii,  înainte  de  [a  se  ajunge  la]  nevoie. 
Astfel  că  fiecare,  luând  exemplu  de  la  încleştarea  cea  fără  de  pri¬ 
mejdie,  să  fie  mai  în  siguranţă. 

Astfel,  înarmându-i  pe  toţi,  le-a  ordonat  să  se  abţină  de  la  ne¬ 
dreptate  şi  să  fie  statornici  în  evlavie. 

Când  a  ajuns  în  părţile  Armeniei,  le-a  poruncit  unor  soldaţi  de 
elită  să  o  ia  înainte.  O  mulţime  de  călăreţi  saracini,  care  plăteau  pe 
atunci  tribut  perşilor,  se  gândeau  să-l  atace  pe  împărat  prin  sur¬ 
prindere.  Dar,  întâlnindu-i  soldaţii  împăratului  care  mergeau 


506  Probabil  Năframa  (toc  ocykk;  pavrf|Aiov),  care  se  păstra  la  Edesa. 

507  în  text:  tiveu  Ypa<t>îfc  p6p<Jx*>aiv. 

înainte,  l-au  dus  pe  generalul  lor  prizonier  lui  Heraclie.  I-au  pus  pe 
fugă  pe  saracini  şi  au  ucis  pe  mulţi. 

Pentru  că  venise  iarna  şi  împăratul  se  îndreptase  spre  zona 
Pontului,  barbarii  au  crezut  de  cuviinţă  să  îl  asedieze  în  timp  ce  îşi 
petrecea  iarna  acolo.  Scăpând  însă  de  perşi  şi  întorcându-se,  [împă¬ 
ratul]  a  intrat  în  Persia.  Când  au  auzit  aceasta,  barbarii  s-au  descu¬ 
rajat  din  cauza  invaziei  neaşteptate. 

Sarbaros,  strategul  perşilor,  şi-a  luat  armata  şi  a  venit  în  Cilicia 
pentru  ca,  mergând  împotriva  României508,  să  îl  întoarcă  pe  împărat 
[din  drum].  Fiindu-i  teamă  ca  nu  cumva  împăratul  să  intre  în  Persia 
prin  Armenia  şi  să  o  tulbure,  nu  se  hotărâse  încă  ce  să  facă.  A  fost 
însă  silit  să  meargă  în  urma  armatei  romane,  căutând  să  dea  o  luptă 
pe  hoţeşte509,  atacându-i  pe  aceştia  într-o  noapte  fără  lună.  Dar, 
fiindcă  noaptea  aceea  a  fost  cu  lună  plină,  planul  i-a  fost  dejucat  şi 
acum  defăima  luna,  pe  care  mai  înainte  o  cinstea.  Totuşi,  s-a  în¬ 
tâmplat  ca  în  acea  noapte  luna  să  se  ascundă.  Din  această  cauză,  lui 
Sarbaros  i-a  fost  teamă  să  îl  atace  pe  împărat  şi  s-a  dus  în  munţi 
precum  căprioarele,  văzând  de  la  înălţime  strategia  cea  frumoasă  şi 
înţeleaptă  a  romanilor. 

împăratul,  aflând  de  teama  acestuia,  a  prins  curaj  şi  şi-a  făcut 
tabăra  în  locuri  unde  se  putea  odihni  în  voie;  îl  provoca  la  luptă. 
Străbătând  în  ascuns  muntele,  au  avut  loc  nişte  ciocniri  parţiale;  în 
toate  romanii  au  fost  învingători.  Armata  a  prins  şi  mai  mult  curaj, 
văzându-1  pe  împărat  cum  sărea  înaintea  tuturor  şi  se  lupta  cu 
îndrăzneală. 

Un  persan  care  se  refugiase  cu  puţin  timp  înainte  s-a  înrolat  în 
armata  împăratului.  Acesta,  fugind,  s-a  dus  la  perşi,  sperând  că 
aceştia  vor  nimici  armata  romanilor.  Dar,  când  a  văzut  laşitatea  lor, 
după  zece  zile  a  venit  la  împărat  şi  a  descris  cu  acribie  lipsa  de  în¬ 
drăzneală  a  barbarilor. 

Sarbaros,  din  cauză  că  nu  mai  suporta  şederea  pe  munte,  a  fost 
nevoit  să  iasă  la  luptă.  Şi,  împărţindu-şi  trupele  în  trei,  a  coborât  pe 
neaşteptate  când  se  lumina  de  ziuă,  înainte  de  răsăritul  soarelui, 
pregătit  de  luptă. 

împăratul,  prevăzând  şi  rânduindu-şi  de  asemenea  armata  în 
trei  falange,  a  condus-o  în  luptă.  Când  a  răsărit  soarele,  împăratul  se 


508  Romania  era  termenul  folosit  pentru  a  desemna  Imperiul  Bizantin,  care  era  privit  ca 
o  continuare  a  celui  roman. 

509  Adică  să  încerce  obţinerea  victoriei  printr-o  stratagemă. 

afla  în  partea  de  răsărit,  astfel  că  razele  acestuia  i-au  orbit  pe  perşi, 
[aceleaşi  raze]  cărora  [perşii]  li  se  închinau  ca  unui  zeu.  Iar  împă¬ 
ratul  şi-a  ordonat  armata  şi  au  luat-o  la  fugă.  Perşii  şi-au  rupt  fa¬ 
langele  şi  credeau  că  îi  vor  urmări  fără  piedici.  însă  romanii,  întor- 
cându-se,  i-au  pus  pe  fugă  cu  neînfricare  şi  i-au  ucis  pe  mulţi.  Du- 
cându-i  pe  munte,  i-au  împins  în  prăpăstii  şi  în  locuri  greu  acce- 


5»o 


sibile  şi  i-au  zdrobit  pe  toţi.  Iar  în  prăpăstii  [aceştia]  mergeau1""  ca 
nişte  capre  sălbatice.  Şi  pe  mulţi  i-au  prins  de  vii. 

Le-au  ocupat  tabăra  şi  [le-au  capturat]  toate  bagajele.  Romanii, 
întinzându-şi  mâinile  în  sus,  îi  mulţumeau  lui  Dumnezeu  şi,  toto¬ 
dată,  îl  aclamau  pe  împăratul  care  îi  condusese  bine.  Căci  cei  care 
înainte  nu  îndrăzneau  să  vadă  nici  praf  persan  acum,  găsindu-le 
corturile  neatinse,  le-au  luat  ca  pradă.  Cine  ar  fi  sperat  ca  neamul 
perşilor,  cu  care  era  greu  de  luptat,  să  le  arate  vreodată  spatele  ro¬ 
manilor?  Iar  împăratul,  lăsând  armata  cu  strategul  în  Armenia  spre 
a-şi  petrece  iarna,  s-a  întors  în  Bizanţ. 


Anii  lumii  6114.  De  la  dumnezeiasca  întrupare:  614  ani. 

împăratul  romanilor  Heraclie,  ani  31.13.  împăratul  perşilor  Chos- 
roes,  ani  39.35511.  Episcopul  Constantinopolului  Serghie,  ani  29.14. 
Episcopul  Ierusalimului  Zaharia,  ani  22.14.  Episcopul  Alexandriei 
Gheorghe,  ani  14.4. 

în  acest  an,  în  ziua  a  cincisprezecea  a  lunii  martie,  indictionul  al 
Xl-lea,  împăratul  Heraclie  a  plecat  din  oraşul  împărătesc  şi  a  ajuns 
în  grabă  în  Armenia. 

Chosroes,  împăratul  perşilor,  l-a  trimis  pe  Sarbarazas5^  cu  ar¬ 
mata  sa  să  intre  în  ţara  romanilor.  Heraclie  i-a  scris  lui  Chosroes  că 
ori  va  îmbrăţişa  pacea,  ori  el,  împreună  cu  armata  sa,  va  intra  în 
Persia.  însă  Chosroes  nici  n-a  îmbrăţişat  pacea,  nici  n-a  luat  în 
seamă  spusa  cum  că  Heraclie  va  îndrăzni  să  se  apropie  de  Persia. 

împăratul,  la  20  ale  lunii  aprilie,  a  intrat  în  Persia.  Când  a  aflat 
aceasta,  Chosroes  i-a  poruncit  lui  Sarbarazas  să  se  întoarcă.  Adu- 
nându-şi  trupele  din  toată  Persia  şi  dându-i-le  pe  acestea  lui  Sain,  a 


510  în  text:  eoktivoP&touv. 

5U  în  cronologie  nu  apare  cel  de-al  treizeci  şi  patrulea  an  de  domnie  al  lui  Chosroes  al  II-lea. 
512  Numit  mai  sus  Sarbaros. 

poruncit  ca  acestea  să  se  unească  cu  Sarbarazas  şi,  astfel,  să  por¬ 
nească  împotriva  împăratului. 

Heraclie,  chemându-şi  armata,  i-a  înflăcărat  prin  vorbe  încura¬ 
jatoare,  spunându-le:  „Fraţilor,  să  avem  în  minte  frica  de  Dumnezeu 
şi  să  luptăm  pentru  a  răzbuna  ocara  adusă  Lui.  Să  stăm  cu  vitejie 
împotriva  duşmanilor,  care  le-au  făcut  creştinilor  multe  grozăvii.  Să 
respectăm  statul  independent  al  romanilor  şi  duşmanilor  înarmaţi 
cu  lipsa  de  evlavie  să  le  stăm  împotrivă.  Să  avem  credinţă  ucigătoare 
de  vărsări  de  sânge.  Să  ne  gândim  că  suntem  înăuntrul  ţării  perşilor 
şi  că  fuga  aduce  o  mare  primejdie.  Să  răzbunăm  pângărirea  fecioa¬ 
relor,  să  ne  doară  inimile  văzând  mădularele  tăiate  ale  soldaţilor 
noştri.  Primejdia  nu  este  fără  plată,  ci  mijlocitoare513  a  vieţii  veşnice. 
Să  stăm  cu  bărbăţie  şi  Domnul  Dumnezeu  va  lucra  împreună  cu  noi 
şi  îi  va  nimici  pe  duşmanii  noştri!” 

După  ce  împăratul  a  dat  aceste  sfaturi  şi  multe  altele  armatei, 
unul  i-a  răspuns  în  numele  tuturor:  „Ne-ai  înflăcărat  inimile,  stă¬ 
pâne,  deschizându-ţi  gura  spre  [a  ne  da]  sfaturi!  Vorbele  tale  ne-au 
ascuţit  săbiile  şi  le-au  însufleţit.  Ne-ai  dat  aripi  prin  cuvintele  tale. 
Ne  înroşim  văzându-te  cum  mergi  înaintea  noastră  în  lupte  şi  te 
urmăm  în  toate  poruncile  tale”. 

împăratul,  luând  armata,  a  mers  de-a  dreptul  în  Persia  cea  mai 
dinăuntru,  dând  foc  oraşelor  şi  satelor.  Şi  atunci  s-a  întâmplat  acolo 
o  minune  înfricoşătoare.  Căci  la  solstiţiul  de  vară  a  venit  un  aer 
răcoros  şi  a  înviorat  armata  romanilor,  încât  aceştia  au  dobândit 
bune  speranţe. 

Auzind  Heraclie  că  Chosroes  se  află  în  oraşul  Gazakos  cu  40000 
de  bărbaţi  războinici,  a  pornit  împotriva  acestuia.  Şi,  trimiţându-i  să 
meargă  înainte  pe  unii  dintre  saracinii  de  sub  conducerea  lui, 
[aceştia]  au  întâlnit  straja  lui  Chosroes;  pe  unii  i-au  omorât,  iar  pe 
alţii,  punându-i  în  cătuşe  împreună  cu  generalul  lor,  i-au  dus  la 
împărat.  Aflând  aceasta,  Chosroes  a  părăsit  oraşul  şi  armata  şi  a  fu¬ 
git.  Iar  Heraclie  i-a  urmărit  şi  i-a  ucis  pe  unii,  iar  ceilalţi,  fugind,  s-au 
răspândit. 

împăratul  a  ocupat  oraşul  Gazakos  şi  şi-a  regrupat  armata  în 
suburbiile  acestuia.  Iar  perşii  care  se  refiigiaseră  la  el  spuneau  că, 
fugind,  Chosroes  distrusese  prin  foc  toate  recoltele  şi  a  mers  în 
oraşul  Thebarmais,  în  Răsărit,  în  care  erau  templul  focului  şi  banii 


513  In  text:  npdţevoq. 

lui  Kroisos,  împăratul  lydienilor,  şi  înşelăciunea  cărbunilor514.  Luân- 
du-le  pe  acestea,  s-a  dus  la  Dastagerd. 

împăratul  a  plecat  din  Gazakos,  a  ajuns  la  Thebarmais.  Intrând 
în  oraş,  a  distrus  prin  foc  templul  focului  şi  întregul  oraş,  apoi  l-a 
urmărit  pe  Chosroes  în  defileurile  din  ţara  mezilor  -  în  aceste  locuri 
greu  accesibile  Chosroes  trecea  din  loc  în  loc.  Heraclie,  urmărindu-1, 
a  cucerit  multe  oraşe  şi  ţinuturi. 

Când  a  venit  iarna,  a  ţinut  sfat  cu  armata  sa  în  legătură  cu  locul 
unde  să  o  petreacă.  Şi  unii  au  spus  [să  ierneze]  în  Albania,  iar  alţii 
[spuneau]  să  intre  [în  Persia]  împotriva  lui  Chosroes.  împăratul  a 
poruncit  armatei  să  se  purifice  timp  de  trei  zile  şi,  deschizând  Evan¬ 
gheliile  lui  Dumnezeu,  a  găsit  că  îi  era  îngăduit  să  îşi  petreacă  iarna 
în  Albania.  îndată  deci,  întorcându-se,  a  mers  în  Albania.  între 
timp,  pe  drum,  a  fost  atacat  nu  de  puţine  ori  de  trupele  persane, 
pentru  că  avea  mulţi  prizonieri  perşi  cu  el.  Iar  el,  cu  împreună- 
lucrarea  lui  Dumnezeu,  a  dobândit  victoria  împotriva  tuturor. 

Venind  o  iarnă  foarte  grea  şi  frig  în  timpul  călătoriei,  când  a 
ajuns  în  Albania,  s-a  milostivit  în  inima  sa  cea  plină  de  compasiune 
de  cei  50000  de  prizonieri  pe  care  îi  avea,  i-a  dezlegat  din  legături  şi 
le-a  dat  îngrijire  şi  [loc  de]  odihnă.  Astfel  că  toţi  i-au  urat  cu  lacrimi 
să  ajungă  salvator  şi  al  Persiei,  ucigându-1  pe  Chosroes,  cel  care 
nimicea  lumea. 

14.36.15.15.5. 

în  acest  an,  Chosroes,  împăratul  perşilor,  l-a  numit  strateg  pe 
Sarablangas,  un  bărbat  de  acţiune  şi  plin  de  multă  îngâmfare.  Dân- 
du-i  drept  armată  pe  aşa-numiţii  chosroegeţi  şi  peroziţi,  [Chosroes] 
l-a  trimis  în  Albania  împotriva  lui  Heraclie.  Intrând  [în  teritoriile 
de]  la  marginea  Albaniei,  nu  au  avut  curaj  să  stea  la  luptă  în  faţa 
împăratului,  ci  au  ocupat  trecătorile  ce  duceau  spre  Persia,  crezând 
că  îl  vor  prinde  în  cursă.  Atunci  când  a  venit  primăvara,  Heraclie  a 
plecat  din  Albania  şi  a  trecut  spre  Persia  prin  câmpii  întinse  şi  îm¬ 
belşugate  în  ceea  ce  priveşte  alimentele,  chiar  dacă  în  ceea  ce  pri¬ 
veşte  lungimea  a  parcurs  mult  drum.  Sarablangas  a  mers  pe  calea 
cea  strâmtă,  ca  pe  o  scurtătură,  pentru  a-1  ajunge  pe  acesta  în  ţara 
Persiei. 


514  Cel  mai  probabil  această  sintagmă  face  trimitere  la  faptul  că  acest  aşa-zis  „foc  sacru” 
nu  lăsa  în  urmă  cenuşă;  v.  The  Chronicle,  p.  441. 

Heraclie  a  sfătuit  armata,  spunând:  „Fraţilor,  ştim  că  oastea 
perşilor,  rătăcind  prin  locuri  greu  accesibile,  şi-a  epuizat  şi  slăbit 
caii.  Noi  să  ne  grăbim  să  mergem  împotriva  lui  Chosroes  în  mare 
viteză,  astfel  ca,  venind  asupra  lui  pe  neaşteptate,  să  îl  derutăm”. 
Dar  armata  nu  era  de  părere  să  facă  aceasta,  mai  ales  aliaţii  cei 
dintre  lăzi,  abasgi  şi  iviri.  De  aceea  au  căzut  în  nenorociri.  Căci  a 
ajuns  Sarbarazas  cu  oastea  lui,  pe  care  Chosroes  o  înarmase  cu  toate 
forţele  şi  o  trimisese  împotriva  lui  Heraclie  prin  Armenia.  Sarablan- 
gas  mersese  în  spatele  lui  şi  nu  îl  atacase,  aşteptând  să  se  unească  cu 
Sarbarazas  şi  astfel  să  dea  lupta. 

Când  au  aflat  de  sosirea  lui  Sarbarazas,  romanii  au  fost  cuprinşi 
de  teamă  şi  au  căzut  la  picioarele  împăratului,  regretând  cu  lacrimi 
răul  făcut  prin  lipsa  lor  de  ascultare.  Au  înţeles  ce  rău  este  ca  sluga 
să  nu  asculte  de  dorinţele  stăpânului  şi  spuneau:  „[întinde-ţi]  mâna 
ta,  stăpâne,  înainte  ca  sărmanii  de  noi  să  fim  pierduţi!  Căci  vom 
asculta,  în  orice  vei  porunci”. 

Atunci  împăratul  s-a  grăbit  să  se  lupte  cu  Sarablangas  înainte  de 
a  se  uni  cu  oastea  lui  Sarbarazas  şi,  atacându-1  în  mod  repetat, 
noaptea  şi  ziua,  l-a  făcut  să  fie  cuprins  de  teamă.  După  ce  i-a  lăsat 
pe  amândoi  în  urmă,  a  mers  în  grabă  împotriva  lui  Chosroes. 

Doi  dintre  romani  au  trecut  la  perşi  şi  i-au  convins  pe  aceştia  că 
romanii  fug  din  laşitate.  A  ajuns  la  perşi  şi  un  alt  zvon,  că  Sain,  un 
general  de-al  lor,  venea  în  ajutor  cu  o  altă  armată.  Când  au  aflat 
aceasta,  Sarablangas  şi  Sarbarazas  se  întreceau  să  îl  atace  pe  Hera¬ 
clie,  pentru  a  se  lupta  înainte  de  a  ajunge  Sain  şi  a  lua  pentru  el 
gloria  victoriei.  Crezându-i  şi  pe  fugari,  au  pornit  împotriva  lui  He¬ 
raclie  şi  şi-au  făcut  tabăra  în  apropierea  lui,  vrând  să  lupte  di¬ 
mineaţa. 

Dar  Heraclie  a  plecat  de  cu  seara  şi  a  mers  toată  noaptea. 
Ajungând  departe  de  ei,  a  găsit  un  câmp  plin  de  verdeaţă  [şi]  şi-a 
făcut  tabăra  pe  acesta.  Iar  barbarii,  crezând  că  a  fugit  din  laşitate,  au 
mers  în  dezordine  pentru  a-1  prinde.  El  le-a  ieşit  înainte  şi  a  început 
lupta  cu  ei.  A  ajuns  pe  un  munte  împădurit  şi,  adunându-şi  oastea, 
cu  împreună-lucrarea  lui  Dumnezeu,  i-a  pus  pe  fugă  pe  barbari;  i-a 
urmărit  prin  defileuri  şi  a  ucis  o  mare  mulţime.  A  căzut  şi  Sara¬ 
blangas,  rănit  de  sabie  în  spate. 

în  timp  ce  aveau  loc  aceste  lupte,  a  ajuns  şi  Sain  cu  armata  sa, 
dar  împăratul  l-a  pus  pe  fugă  şi  i-a  ucis  pe  mulţi  dintre  aceştia,  iar 
pe  ceilalţi  i-a  risipit  în  timp  ce  fugeau;  [de  asemenea],  le-a  luat  şi 

bagajele.  Sarbarazas,  unindu-se  cu  Sain,  i-a  adunat  pe  barbarii  care 
scăpaseră;  şi  se  gândeau  să  pornească  iarăşi  împotriva  lui  Heraclie. 

împăratul  a  pornit  spre  ţara  hunilor  şi  spre  zonele  anevoioase 
ale  acestora,  în  locuri  aspre  şi  greu  de  străbătut.  Iar  barbarii  veneau 
în  urma  lui. 


Lăzii,  împreună  cu  abasgii,  cuprinşi  de  teamă,  s-au  retras  din 
alianţa  cu  romanii  şi  au  plecat  spre  ţara  lor.  Bucurându-se  de  acest 
fapt,  Sain,  împreună  cu  Sar  baros,  a  pornit  cu  multă  înverşunare 
împotriva  lui  Heraclie. 

Adunându-şi  armata,  împăratul  i-a  înflăcărat  prin  vorbe  şi  i-a 
îndemnat  prin  poveţe,  spunând:  „Să  nu  vă  tulbure,  fraţilor,  mulţi¬ 
mea  duşmanilor!  Deoarece,  cu  voia  lui  Dumnezeu,  unul  va  alunga 
1000.  Deci  să  ne  jertfim  pe  noi  înşine  lui  Dumnezeu,  pentru  izbă¬ 
virea  fraţilor  noştri.  Să  luăm  cunună  de  mucenici,  pentru  ca  şi  tim¬ 
purile  ce  vor  veni  să  ne  laude  şi  Dumnezeu  să  ne  dea  răsplată”.  Şi-a 
încurajat  armata  cu  aceste  vorbe  şi  cu  multe  altele,  apoi,  cu  faţa 
strălucind,  s-a  pregătit  pentru  luptă.  Stând  la  mică  distanţă  unii  de 
ceilalţi  de  dimineaţa  până  seara,  nu  s-au  aruncat  în  luptă.  Când  s-a 
lăsat  seara,  împăratul  şi-a  continuat  drumul.  Şi  barbarii  au  pornit  iar 
după  el,  dar,  schimbând  drumul  şi  voind  să  îl  ajungă,  au  nimerit  în 
nişte  locuri  mlăştinoase,  s-au  rătăcit  şi  au  ajuns  în  mare  primejdie, 
împăratul  a  trecut  [înainte]  şi  a  străbătut  părţile  Persarmeniei.  Ţara 
aceea  fiind  stăpânită  de  perşi,  mulţi  i  s-au  alăturat  lui  Sarbarazas  şi 
[acesta]  şi-a  sporit  armata. 

Când  a  venit  iarna,  mulţimile  s-au  risipit  în  locurile  de  unde 
erau,  pentru  a  se  odihni  pe  la  casele  lor.  Aflând  aceasta,  Heraclie  s-a 
gândit  să  câştige  războiul  printr-o  stratagemă  noaptea.  Cum  se 
lăsase  iarna,  iar  Sarbaros  nu  avea  nicio  bănuială,  [împăratul]  a  ales 


cai  vânjoşi  şi  i-a  înarmat  pe  cei  mai  viteji  din  armată,  [împărţindu-i] 


în  două.  Unora  le-a  poruncit  să  meargă  împotriva  lui  Sarbaros,  iar 


el,  împreună  cu  ceilalţi,  mergea  în  urma  lor.  Grăbindu-se,  noaptea, 


la  ceasul  al  nouălea,  au  ocupat  satul  Salbanon.  Perşii  care  se  găseau 


în  acesta  au  aflat  de  atac  şi,  sculându-se,  s-au  năpustit  împotriva  lor. 
însă  romanii  i-au  ucis  pe  toţi  aceştia,  în  afară  de  unul,  care  i-a  dat 
de  ştire  lui  Sarbaros. 


Sarbaros  s-a  trezit,  şi  urcându-se  pe  cal  gol  şi  desculţ,  şi-a  găsit 
scăparea  prin  fugă.  Soţiile  lui  şi  toată  floarea  perşilor,  nobili,  satrapi 
şi  soldaţi  de  elită  au  fost  prinşi  pe  când  erau  urcaţi  pe  acoperişurile 
caselor.  începând  lupta,  [împăratul]  i-a  coborât  folosindu-se  de  foc. 

Pe  unii  i-a  omorât,  pe  alţii  i-a  ars  în  foc,  iar  alţii  au  fost  legaţi  cu 
cătuşe  şi  aproape  că  niciunul  nu  a  scăpat,  în  afară  de  Sarbaros.  I-a 
luat  lui  Sarbaros  chiar  şi  armele:  un  scut,  o  sabie,  o  lance  de  aur, 
centura  sa  de  aur  cu  pietre  preţioase  şi  încălţările.  Luând  toate 
acestea,  a  pornit  împotriva  celor  care  erau  răspândiţi  prin  sate. 
Aceştia,  când  au  aflat  despre  retragerea  grabnică  a  lui  Sarbaros,  au 
fugit  fără  oprire.  Şi,  urmărindu-i,  împăratul  i-a  ucis  pe  mulţi  şi  a  luat 
prizonieri,  iar  restul  s-au  întors  cu  ruşine  în  Persia.  Apoi  şi-a  adunat 
armata  şi  a  petrecut  iarna  cu  bucurie  în  acele  locuri. 


Anii  lumii  6116.  De  la  dumnezeiasca  întrupare:  616  ani. 

împăratul  romanilor  Heraclie,  ani  31.15.  împăratul  perşilor 
Chosroes,  ani  39.37.  Episcopul  Constantinopolului  Serghie,  ani 
29.16.  Episcopul  Ierusalimului  Zaharia,  ani  22.16.  Episcopul  Alexan¬ 
driei  Gheorghe,  ani  14.6. 

în  acest  an,  în  prima  zi  a  lunii  martie,  împăratul  Heraclie,  adu- 
nându-şi  armata,  a  ţinut  sfat  pe  care  drum  să  meargă.  Căci  înaintea 
lui  se  întindeau  două  drumuri  înguste  şi  greu  accesibile,  unul 
ducând  la  Taranton,  iar  celălalt  în  ţara  sirienilor.  Cel  spre  Taranton, 
pe  de-o  parte,  era  mai  bun,  dar  era  lipsit  de  orice  fel  de  hrană,  în 
vreme  ce  acela  spre  ţara  sirienilor,  care  traversa  [munţii]  Taurus, 
oferea  abundenţă  şi  belşug  de  alimente.  Pe  acesta  l-au  preferat  cu 
toţii,  chiar  dacă  era  mai  abrupt  şi  acoperit  de  multă  zăpadă.  Par¬ 
curgând  acest  [drum]  cu  mult  efort,  după  şapte  zile  au  ajuns  la 
fluviul  Tigru;  apoi,  după  ce  l-au  trecut,  au  ajuns  la  Martyropolis  şi  la 
Amida,  unde  armata  şi  prizonierii  s-au  odihnit.  De  acolo  împăratul 
a  putut  să  trimită  scrisori  în  Bizanţ  şi  să  descrie  tot  ceea  ce  făcuse  şi 
să  umple  oraşul  de  mare  bucurie. 

Sarbaros,  adunându-şi  oastea  sa  cea  risipită,  a  mers  împotriva 
acestuia.  Iar  împăratul  a  ales  un  grup  de  soldaţi  şi  i-a  trimis  să 
păzească  trecătorile  ce  duceau  către  el.  Blocând  trecătorile  cele 
dinspre  răsărit,  a  mers  să  îl  înfrunte  pe  Sarbaros.  După  ce  a  trecut 
râul  Nymphion,  a  ajuns  la  Eufrat,  pe  care  era  un  pod  făcut  din  funii 
şi  ambarcaţiuni.  Sarbaros,  dezlegând  funiile  podului  de  la  unul 
dintre  maluri,  a  mutat  întregul  pod  la  celălalt  mal.  împăratul  a  venit 
şi  nu  a  găsit  podul  pentru  a  trece,  dar,  plimbându-se,  a  găsit  un  vad. 
Şi  l-a  trecut  pe  acesta  fără  primejdie,  în  chip  neobişnuit  pentru  luna 

martie,  şi  a  ajuns  la  Samosata.  Străbătând  din  nou  [munţii]  Taurus, 
a  ajuns  la  Germanikeia  şi,  trecând  de  Adana,  a  mers  spre  râul  Saros. 

Sarbaros  a  întins  din  nou  podul  în  acelaşi  loc  şi  a  trecut  Eufratul 
fără  piedici,  luându-se  după  el.  împăratul  a  trecut  podul  peste  Saros 
şi  a  găsit  [un  loc  de]  odihnă  pentru  armată  şi  pentru  cai;  şi-a  făcut 
tabăra  acolo,  lăsându-i  pe  aceştia  să  se  odihnească.  Sarbaros  a  ajuns 
şi  el  în  partea  opusă  [a  râului].  Găsind  podul  şi  turnurile  dinaintea 
acestuia  ocupate  de  către  romani,  şi-a  aşezat  tabăra.  Mulţi  dintre 
romani  treceau  peste  pod  şi  îi  atacau  în  dezordine  pe  perşi,  făcând 
multă  nimicire  între  aceştia.  împăratul  le-a  interzis  să  traverseze  în 
dezordine,  ca  nu  cumva  potrivnicii  să  găsească  o  cale  să  ajungă  la 
pod  şi  să  îl  treacă.  însă  oastea  nu  l-a  ascultat. 

Sarbaros  a  făcut  capcane  şi,  prefăcându-se  că  fuge,  i-a  atras  pe 
mulţi  romani  să  treacă  [podul]  în  urmărirea  lui,  împotriva  voinţei 
împăratului.  întorcându-se  şi  punându-i  pe  fugă,  i-a  ucis  pe  cei  pe 
care  i-a  ajuns  în  afara  podului,  [aceştia]  suferind  răsplata  neascul¬ 
tării.  Iar  împăratul,  văzând  că  barbarii  rupseseră  rândurile  în  urmă¬ 
rire  şi  că  mulţi  dintre  romanii  care  se  aflau  la  turnurile  dinaintea 
podurilor  fuseseră  omorâţi,  a  pornit  împotriva  lor.  Un  bărbat  uriaş 
l-a  întâlnit  pe  împărat  la  mijlocul  podului  şi  l-a  atacat.  Dar  împă¬ 
ratul  l-a  lovit  şi  l-a  aruncat  în  şuvoiul  râului.  După  ce  acesta  a  căzut, 
barbarii  au  luat-o  la  fugă  şi  se  aruncau  în  râu  ca  broaştele,  din  cauza 
îngustimii  podului;  iar  alţii  erau  ucişi  cu  săbiile.  Mulţimea  barba¬ 
rilor,  revărsându-se  spre  malul  râului,  trăgea  cu  arcurile  şi  se  împo¬ 
trivea,  nelăsându-i  pe  romani  să  treacă.  împăratul,  trecând,  s-a  îm¬ 
potrivit  cu  vitejie  barbarilor,  împreună  cu  câţiva  dintre  însoţitorii 
săi,  luptându-se  mai  mult  decât  [poate]  un  om.  Astfel  că  l-a  mirat  şi 
pe  Sarbaros,  care  i-a  spus  unui  apropiat  al  său,  Cosma,  un  fugar 
roman  renegat:  „îl  vezi  pe  cezar,  Cosma,  cum  stă  cu  îndrăzneală  în 
bătălie  şi  luptă  singur  împotriva  unei  astfel  de  mulţimi  şi  cum  res¬ 
pinge  loviturile  ca  o  nicovală?”  Căci  era  recunoscut  după  încălţările 
sale  cele  adevărate515  [de  purpură]  şi  primise  multe  răni,  chiar  dacă 
niciuna  din  această  luptă  nu  era  gravă. 

Această  luptă  a  durat  toată  ziua,  iar  când  a  venit  seara,  s-au 
depărtat  unii  de  ceilalţi.  Sarbaros,  înfricoşat,  s-a  retras. 


515  în  text:  âXq0iv6)v.  Termenul  era  folosit  uneori  pentru  a  desemna  purpura;  v.  Henry 
George  Liddell,  Robert  Scott,  A  Greek-English  Lexicon,  Oxford,  1996,  p.  64.  încălţările 
de  purpură  erau  o  parte  a  costumului  imperial. 

împăratul  şi-a  adunat  armata  şi  s-a  dus  în  oraşul  Sevastia. 
Trecând  râul  Halys,  şi-a  petrecut  toată  iarna  în  acest  ţinut. 

Chosroes,  mânios,  a  trimis  să  fie  luate  odoarele  bisericilor  din 
tot  [ţinutul]  aflat  sub  stăpânirea  perşilor.  Şi  i-a  silit  pe  creştini  să 
treacă  la  religia  lui  Nestorie,  pentru  a-1  lovi  pe  împărat. 

16.38.17.17.7. 

în  acest  an,  Chosroes,  împăratul  perşilor,  şi-a  alcătuit  o  nouă 
armată,  înrolând  străini,  orăşeni  şi  servitori,  pe  care  i-a  ales  din 
toate  neamurile.  A  încredinţat  această  [oaste]  pe  care  a  format-o 
generalului  Sain;  şi,  alegând  alţi  50000  din  falanga  lui  Sarbaros,  i-a 
dat  [sub  comanda]  aceluiaşi.  I-a  numit  „purtători  de  lăncii  de  aur”  şi 
i-a  trimis  împotriva  împăratului.  Pe  Sarbaros,  cu  restul  armatei  sale, 
l-a  trimis  împotriva  Constantinopolului,  pentru  a-i  face  pe  hunii  cei 
din  apus,  care  se  numesc  avari,  pe  bulgari,  slavi  şi  gepizi  să  se  în¬ 
ţeleagă  unii  cu  alţii  pentru  a  pomi  împotriva  Oraşului516  şi  a-1  asedia. 

Când  a  aflat  aceasta,  împăratul  şi-a  împărţit  armata  în  trei  gru¬ 
puri.  Pe  unii  i-a  trimis  să  păzească  oraşul,  pe  alţii  i-a  încredinţat  lui 
Teodor,  fratele  său,  şi  le-a  poruncit  să  lupte  împotriva  lui  Sain.  Iar 
el,  luând  cel  de-al  treilea  grup,  a  mers  spre  Lazike  şi,  stând  acolo,  i-a 
chemat  să  se  alieze  cu  el  pe  turcii  din  răsărit,  care  se  numesc  hazari. 

Sain,  împreună  cu  oastea  cea  nouă  pe  care  o  adunase,  l-a  ajuns 
pe  Teodor,  fratele  împăratului,  şi  se  înarma  de  luptă.  Dar,  cu  îm- 
preună-lucrarea  lui  Dumnezeu,  pentru  rugăciunile  întru  tot  lăudatei 
Născătoare  de  Dumnezeu,  când  a  început  lupta,  asupra  barbarilor  s-a 
abătut  în  chip  mai  presus  de  înţelegere  o  grindină  şi  i-a  lovit  pe 
mulţi  dintre  ei,  în  timp  ce  frontul  romanilor  se  bucura  de  linişte. 
Romanii  i-au  pus  pe  fugă  pe  perşi  şi  au  ucis  o  mare  mulţime.  Aflând 
aceasta,  Chosroes  s-a  mâniat  împotriva  lui  Sain,  care,  din  cauza 
adâncii  mâhniri,  a  căzut  bolnav  şi  s-a  sfârşit.  La  porunca  lui  Chos¬ 
roes,  trupul  i-a  fost  îmbălsămat  cu  sare  şi  i-a  fost  adus  acestuia.  Şi 
[deşi  era]  mort,  Chosroes  l-a  supus  la  multe  rele  tratamente. 

Hazarii  au  trecut  prin  Porţile  Caspice  şi  au  invadat  Persia,  în 
ţara  lui  Adraigan,  cu  generalul  acestora,  Ziebel,  care  era  al  doilea  ca 
demnitate  după  hagan.  Şi,  prin  orice  loc  treceau,  îi  luau  prizonieri 
pe  perşi  şi  dădeau  foc  oraşelor  şi  satelor.  Plecând  şi  împăratul  din 
Lazike,  i-a  întâlnit  pe  aceştia.  Ziebel,  văzându-1,  a  alergat  spre  el 


5,6  Adesea,  în  textele  bizantine  Constantinopolul  era  numit  simplu  „Oraşul”. 

şi  l-a  sărutat  pe  gât  şi  i  s-a  închinat,  în  timp  ce  perşii  îi  priveau  din 
oraşul  Tiphilios517.  Toţi  cei  din  armata  turcilor,  prăvăliţi  la  pământ 
cu  faţa  în  jos,  întinşi  cu  gura-n  jos518,  îl  cinsteau  pe  împărat  cu  o 
cinste  necunoscută  între  neamuri.  La  fel  şi  nobilii  lor,  urcându-se  pe 
pietre,  au  căzut  [la  pământ]  în  acelaşi  fel.  Ziebel  l-a  adus  lui  Hera- 
clie  şi  pe  fiul  său,  tânăr  cu  început  de  barbă,  care  s-a  desfătat  cu  vor¬ 
bele  [împăratului]  şi  a  fost  surprins  de  aspectul  şi  de  înţelepciunea 
lui.  Ziebel  a  ales  40000  de  bărbaţi  viteji  şi  i-a  dat  împăratului  spre 
ajutor,  iar  apoi  s-a  întors  în  ţara  lui.  Luându-i  pe  aceştia,  împăratul  a 
pornit  împotriva  lui  Chosroes. 

în  timp  ce  Sarbaros  năvălea  asupra  Calcedonului,  avarii,  apro- 
piindu-se  din  Tracia  de  Oraş519,  vroiau  să  îl  cucerească.  Şi  au  pus  în 
mişcare  împotriva  acestuia  multe  maşinării  şi,  aducând  o  mulţime 
nemărginită  şi  nenumărată  de  pe  Istru,  în  ambarcaţiuni  cioplite,  au 
umplut  golful  Cornului  [de  Aur]. 

[Timp  de]  zece  zile  au  împresurat  oraşul  pe  uscat  şi  pe  mare, 
dar,  prin  puterea  lui  Dumnezeu  şi  cu  împreună-lucrarea  şi  rugă¬ 
ciunile  Preacuratei  şi  Născătoarei  de  Dumnezeu  Fecioare,  au  fost 
înfrânţi.  Pierzând  mari  mulţimi,  atât  pe  uscat,  cât  şi  pe  mare,  s-au 
întors  cu  mare  ruşine  în  ţinuturile  lor.  Dar  Sarbaros,  care  împresura 
Calcedonul,  nu  a  plecat,  ci  şi-a  petrecut  iarna  acolo,  făcând  incur¬ 
siuni  şi  prădând  părţile  de  dincolo  [de  strâmtoare]  şi  oraşele  de  acolo. 

Anii  lumii  6118.  De  la  dumnezeiasca  întrupare:  618  ani. 

împăratul  romanilor  Heraclie,  ani  31.17.  împăratul  perşilor 
Chosroes,  ani  39.39.  Episcopul  Constantinopolului  Serghie,  ani 
29.18.  Episcopul  Ierusalimului  Zaharia,  ani  22.18.  Episcopul  Alexan¬ 
driei  Gheorghe,  ani  14.8. 

în  acest  an,  începând  cu  luna  septembrie,  Heraclie  a  invadat 
Persia  împreună  cu  turcii,  pe  neaşteptate,  pentru  că  era  iarnă,  fapt 
ce  l-a  surprins  pe  Chosroes  când  l-a  aflat. 

Când  turcii  au  văzut  iarna  şi  incursiunile  neîncetate  ale  perşilor, 
neîndurând  să  se  chinuiască  alături  de  împărat,  au  început  să  se 
strecoare  puţin  câte  puţin  şi  s-au  întors  cu  toţii,  părăsindu-1.  Iar 


517  Tbilisi  de  astăzi. 

518  în  text:  eKxaSevrec;  eiri  oro  pa  -  „întinzându-se  pe  gură". 

519  V.  nota  516. 

împăratul  a  vorbit  armatei  sale,  spunând:  „Să  ştiţi,  fraţilor,  că 
nimeni  nu  vrea  să  se  alieze  cu  noi,  decât  doar  Dumnezeu  şi  cea  care 
L-a  născut  fără  de  sămânţă,  pentru  a  arăta  puterea  Lui,  fiindcă 
salvarea  nu  este  în  mulţimea  armatelor  sau  a  armelor,  ci  El  îşi 
trimite  ajutorul  celor  care  nădăjduiesc  în  milele  Sale!” 

Adunându-şi  toate  trupele,  Chosroes  l-a  numit  general  peste 
acestea  pe  Rhazates  -  un  bărbat  foarte  războinic  şi  viteaz  -  şi  l-a 
trimis  pe  acesta  împotriva  lui  Heraclie.  împăratul  incendia  oraşele  şi 
satele  Persiei  şi  îi  nimicea  prin  sabie  pe  perşii  pe  care  îi  prindea.  Iar 
în  9  octombrie,  indictionul  al  XV-lea,  a  ajuns  în  ţinutul  Chamaetha 
şi  a  lăsat  oastea  să  se  odihnească  o  săptămână.  Rhazates,  venind  la 
Gazakos,  mergea  în  urma  lui,  în  timp  ce  romanii  consumaseră 
înainte  alimentele.  Iar  el  mergea  în  urmă  ca  un  câine  înfometat, 
hrănindu-se  doar  din  fărâmiturile  [împăratului].  Din  cauză  că  nu 
găsea  provizii,  mulţi  dintre  caii  săi  au  fost  nimiciţi. 

în  prima  zi  a  lunii  decembrie,  împăratul  a  ajuns  la  râul  Zabas  şi, 
trecându-1,  şi-a  făcut  tabăra  în  apropierea  oraşului  Ninive.  Rhazates, 
care  îl  urmărea,  a  ajuns  la  locul  de  trecere  [a  râului]  şi,  coborând  trei 
mile,  a  găsit  un  alt  vad  şi  l-a  trecut. 

împăratul  l-a  trimis  pe  stratilatul  Baanes  împotriva  unui  grup520 
de  perşi  şi,  omorându-1  pe  corniţele  acestora,  a  adus  capul  şi  sabia 
sa,  [care  era]  cu  totul  din  aur.  Ucigându-i  pe  mulţi,  a  adus  vii  pe  26 
dintre  ei,  între  care  era  şi  purtătorul  spadei  lui  Rhazates.  Acesta  i-a 
spus  împăratului  că  Rhazates  vrea  să  se  lupte  cu  el,  pentru  că  aşa  îi 
fusese  poruncit  de  către  Chosroes,  care  îi  trimisese  3000  de  [oa¬ 
meni]  înarmaţi,  care  încă  nu  ajunseseră.  Aflând  acestea,  împăratul  a 
dat  drumul  înainte  bagajelor.  Iar  el  venea  din  urmă,  gândindu-se  să 
găsească  un  loc  în  care  putea  să  se  lupte  înainte  ca  acelora  să  li  se 
alăture  cei  3000. 

A  găsit  o  câmpie  potrivită  pentru  luptă,  apoi  a  vorbit  oştirii  şi  s- 
a  rânduit  pentru  luptă.  Cum  a  ajuns,  Rhazates  s-a  rânduit  şi  el  pen¬ 
tru  luptă  în  trei  formaţii  şi  a  pornit  împotriva  împăratului.  Lupta  a 
început  în  12  decembrie,  într-o  zi  de  sâmbătă.  Avântându-se  înain¬ 
tea  tuturor,  împăratul  a  întâlnit  un  conducător  al  perşilor  pe  care, 
cu  puterea  lui  Dumnezeu  şi  cu  ajutorul  Născătoarei  de  Dumnezeu, 
l-a  doborât.  Şi  cei  care  ieşiseră  înainte  cu  el  au  fost  puşi  pe  fugă. 


520  în  text:  |3ccv5ov.  Termenul,  probabil  de  origine  germanică,  trecut  în  limba  latină 
(bandus),  desemna  o  unitate  de  cavalerie,  având  şi  sensul  de  „steag”;  v.  L.  BrEhier,  Les 
institutions  de  VEmpire  Byzantin,  p.  277,  H.  MlHÂESCU,  La  Românite  ...,  pp.  396-398. 

îndată,  împăratul,  întâlnind  un  altul,  l-a  doborât  şi  pe  el.  L-a  atacat 
şi  un  al  treilea,  care  l-a  şi  lovit  cu  lancea  în  buză,  rănindu-1.  împă¬ 
ratul  l-a  ucis  şi  pe  acesta.  Când  trâmbiţele  au  răsunat,  ambele  părţi 
s-au  atacat  una  pe  cealaltă  şi,  începând  o  luptă  crâncenă,  calul  cel 
roib521  al  împăratului,  care  se  numea  „Dorkon”522,  a  fost  rănit  de 
către  pedestraşi,  primind  o  lovitură  de  suliţă  în  coapsă.  A  primit  şi 
multe  lovituri  de  sabie  în  faţă,  dar,  pentru  că  purta  zale  din  ten¬ 
doane,  nu  a  fost  vătămat,  nici  aceste  [lovituri]  neavând  vreo  urmare. 

în  luptă  a  căzut  Rhazates,  cei  trei  căpitani523  ai  perşilor,  aproape 
toţi  nobilii  şi  cea  mai  mare  parte  a  armatei  lor.  Au  fost  ucişi  şi  50  de 
romani  şi  au  fost  răniţi  destui,  dar  nu  au  murit  [dintre  aceştia]  decât 
alţi  10.  Lupta  a  durat  de  dimineaţa  până  la  ceasul  al  unsprezecelea. 
Romanii  au  luat  de  la  perşi  28  de  steaguri,  în  afară  de  cele  rupte  şi, 
prădând  morţii,  le-au  luat  zalele,  coifurile  şi  toate  armele.  Şi  au  ră¬ 
mas  la  distanţă  de  două  aruncături  de  săgeată  unii  de  alţii,  căci  nu  a 
avut  loc  vreo  fugă.  Iar  oştile  romane  şi-au  adăpat  caii  noaptea  şi  i-au 
hrănit.  Călăreţii  perşi  au  stat  până  la  ceasul  al  şaptelea  din  noapte 
lângă  trupurile  perşilor  morţi.  La  al  optulea  ceas  al  nopţii  s-au  pus 
în  mişcare  şi  s-au  întors  în  tabăra  lor  şi,  ridicând-o,  au  aşezat-o 
înfricoşaţi  la  poalele  unui  munte  abrupt. 

[Romanii]  au  luat  multe  spade  în  întregime  din  aur,  centuri  din 
aur,  mărgăritare  şi  scutul  lui  Rhazates,  cu  totul  din  aur  şi  care  avea 
120  de  foi;  au  luat  şi  zalele  acestuia  cu  totul  din  aur,  au  adus  şi 
caftanul  acestuia  împreună  cu  capul,  brăţările  şi  şaua  lui  care  era  cu 
totul  din  aur.  Barsamuses,  căpetenia  ivirilor,  care  erau  supuşi  per¬ 
şilor,  a  fost  prins  viu.  Nimeni  nu  ţinea  minte  să  mai  fi  avut  loc  vreo 
astfel  de  bătălie  între  perşi  şi  romani,  pentru  că  lupta  nu  se  oprise 
toată  ziua.  Romanii  au  învins,  dar  aceasta  s-a  întâmplat  doar  cu 
ajutorul  lui  Dumnezeu. 

împăratul,  încurajându-şi  armata,  a  pornit  împotriva  lui  Chos- 
roes  pentru  a-1  înspăimânta,  astfel  încât  acesta  să  îl  cheme  pe  Sar- 

baros  din  Bizanţ  şi  [din  Calcedon]. 

în  cea  de-a  douăzeci  şi  una  zi  a  lunii  decembrie,  împăratul  a 
aflat  că  oastea  lui  Rhazates  care  scăpase  din  luptă  s-a  unit  cu  cei 
3000  trimişi  de  Chosroes  şi  venea  în  urma  lui  şi  ocupase  Ninive. 


521  în  text:  4>dAŞa<;. 

522  „Cerbul”. 

523  în  text:  toup|idpxai. 

După  ce  împăratul  a  trecut  Marele  Zabas,  l-a  trimis  pe  turmarhul524 
Gheorghe  cu  1000  de  soldaţi  să  meargă  înainte  pentru  a  ocupa  po¬ 
durile  Micului  Zabas,  înainte  de  a  afla  Chosroes.  Gheorghe  a  stră¬ 
bătut  48  de  mile  în  timpul  nopţii  şi  a  ocupat  cele  patru  poduri  ale 
Micului  Zabas.  Perşii  care  se  aflau  în  fortăreţe  au  fost  prinşi.  In  23 
decembrie,  împăratul  a  ajuns  la  poduri,  a  trecut  [râul]  şi  şi-a  aşezat 
tabăra  în  casele  lui  Iesdem.  A  lăsat  armata  şi  caii  să  se  odihnească  şi 
a  petrecut  în  acel  loc  sărbătoarea  Naşterii  lui  Hristos. 

Când  Chosroes  a  aflat  că  romanii  au  ocupat  podurile  Micului 
Zabas,  a  trimis  [veste]  oastei  persane  care  fusese  cu  Rhazates  să  se 
grăbească  să  îl  ajungă  pe  împărat  şi  să  îl  atace.  Grăbindu-se,  aceştia 
au  trecut  Micul  Zabas  prin  alte  locuri,  l-au  depăşit  pe  împărat  şi 
mergeau  înainte. 

împăratul  a  ajuns  la  un  palat  care  se  numea  Dezeridan,  l-a  dis¬ 
trus  şi  i-a  dat  foc.  Perşii,  trecând  podul  peste  râul  Tornas,  şi-au  făcut 
tabăra  acolo.  împăratul  a  ajuns  la  un  alt  palat  al  lui  Chosroes,  care 
se  numea  Rhusa,  nimicindu-1  şi  pe  acela.  Şi  bănuia  că  duşmanii  se 
vor  lupta  cu  el  la  podul  peste  Tornas,  dar  [aceştia],  când  l-au  văzut, 
au  abandonat  podul  şi  au  fugit.  împăratul,  trecând  fără  să  fie  îm¬ 
piedicat,  a  ajuns  la  un  alt  palat,  care  se  numea  Beklal.  Aici  [Chos¬ 
roes]  zidise  şi  un  hipodrom,  iar  [împăratul]  l-a  distrus  şi  pe  acesta. 

Unii  dintre  armenii  care  erau  împreună  cu  perşii  au  venit 
noaptea  la  împărat,  spunând:  „Chosroes,  cu  elefanţii  şi  cu  armata  sa, 
şi-a  făcut  tabăra  la  cinci  mile  de  la  palatul  care  se  numeşte  Das- 
tagerd,  într-un  loc  numit  Barasroth.  A  ordonat  să  se  adune  acolo 
armata,  ca  să  lupte  cu  tine.  Căci  acolo  este  şi  un  râu  greu  de  trecut, 
care  are  un  pod  îngust,  [sunt  şi]  multe  locuri  strâmte  din  cauza 
clădirilor  şi  pârâie  stătute”. 

împăratul,  sfătuindu-se  cu  armata  şi  căpeteniile,  s-a  aşezat  în 
palatul  Beklal.  Căci  a  găsit  în  el,  într-o  împrejmuire,  300  de  struţi 
bine  hrăniţi,  în  alta,  în  jur  de  500  de  căprioare  bine  hrănite,  iar  în 
alta,  100  de  măgari  sălbatici  bine  hrăniţi  şi  le-a  dăruit  pe  toate  oş¬ 
tirii.  Acolo  au  petrecut  prima  zi  a  lunii  ianuarie.  Au  găsit  şi  oi,  şi 
porci,  şi  boi  fără  de  număr.  Şi  s-a  odihnit  toată  oastea,  bucurându-se 
şi  slăvindu-L  pe  Dumnezeu.  I-au  prins  şi  pe  cei  care  păşteau  aceste 
[animale]  şi  au  aflat  exact  de  la  ei  că  Chosroes,  aflând  pe  data  de  23 


524  Termenul  „turmarh”  desemna  iniţial  comandantul  unei  unităţi  de  cavalerie;  v.  H. 
MihAescu,  La  Românite  p.  389. 

decembrie  că  împăratul  a  trecut  podul  de  peste  Tornas,  a  plecat 
îndată  din  palatul  Dastagerd  şi  a  mers  în  mare  viteză  la  Ctesifon.  Şi 
a  încărcat  toţi  banii  din  palat  pe  elefanţii,  cămilele  şi  catârii  pe  care 
îi  avea  pentru  a  se  sluji  de  ei.  A  scris  şi  oştirii  lui  Rhazates  să  intre  în 
acelaşi  palat  şi  în  casele  nobililor  şi  să  ia  tot  ce  vor  găsi  în  ele. 

Prin  urmare,  împăratul  şi-a  trimis  jumătate  din  armată  la  Dasta¬ 
gerd,  iar  el,  pe  alt  drum,  s-a  dus  la  alt  palat,  care  se  numea  Beb- 
darch.  Distrugându-1  pe  acesta  şi  dându-i  foc,  I-au  mulţumit  lui 
Dumnezeu,  Care,  pentru  rugăciunile  Născătoarei  de  Dumnezeu, 
făcea  astfel  de  lucruri  minunate.  Căci  cine  nădăjduia  că  Chosroes  va 
fugi  din  faţa  împăratului  romanilor  din  palatul  său  din  Dastagerd  şi 
că  se  va  duce  în  Ctesifon,  când  de  24  de  ani  nu  suporta  să  vadă  Cte- 
sifonul,  ci  îşi  avea  reşedinţa  împărătească  la  Dastagerd? 

în  palatul  acestuia  din  Dastagerd,  oştirile  romanilor  au  găsit  300 
de  steaguri  romane,  pe  care  [perşii]  le  luaseră  în  diverse  timpuri.  Au 
găsit  şi  lucruri  care  rămăseseră  în  urmă:  multă  aloe,  lemne  mari  de 
aloe  de  70  şi  80  de  litre,  multă  mătase,  piper,  cămăşi  de  in  peste  mă¬ 
sură  de  multe,  zahăr,  ghimbir525  şi  alte  lucruri.  Alţii  [au  găsit]  şi  ar¬ 
gint,  veşminte  în  întregime  din  mătase,  covoare  de  lână  şi  covoare 
brodate,  foarte  multe  şi  foarte  frumoase,  pe  care,  din  cauza  greu¬ 
tăţii,  le-au  ars  pe  toate.  Corturile  lui  Chosroes  şi  porticurile  pe  care 
le  ridica  atunci  când  îşi  făcea  tabăra  la  câmpie  le-au  ars  în  între¬ 
gime,  [precum]  şi  multe  statui  ale  sale.  Şi  în  aceste  palate  au  găsit  o 
mulţime  nemărginită  de  struţi,  căprioare,  măgari  sălbatici,  păuni  şi 
fazani,  iar  în  locul  de  vânătoare  al  acestuia  [au  găsit]  lei  şi  tigrii  vii, 
foarte  mari. 

Mulţi  dintre  prizonierii  edeseni  şi  alexandrini  s-au  refugiat  la 
împărat  şi  o  mare  mulţime  din  alte  oraşe.  Iar  el  a  petrecut  şi  sărbă¬ 
toarea  Botezului  Domnului  la  Dastagerd,  veselindu-şi  şi  odihnindu- 
şi  oastea  şi  caii  şi  nimicind  palatele  lui  Chosroes,  care  erau  cons¬ 
trucţii  foarte  scumpe,  minunate  şi  uimitoare.  Pe  acestea  [împăratul] 
le-a  făcut  una  cu  pământul,  ca  să  afle  Chosroes  durerea  pe  care  o 
simţiseră  romanii  din  oraşele  care  fuseseră  pustiite  şi  incendiate  de 
el.  Au  fost  prinşi  şi  mulţi  dintre  slujitorii  palatului.  Fiind  întrebaţi  şi 
aceştia  când  a  plecat  [Chosroes]  din  Dastagerd,  au  spus:  „Cu  nouă 
zile  înainte  să  veniţi,  auzind  de  sosirea  voastră,  a  găurit  într-ascuns 
zidul  oraşului  care  era  în  apropierea  palatului.  Şi  astfel  au  ieşit 

neîmpiedicaţi  prin  grădini  el,  soţia  şi  copiii  lui,  pentru  a  nu  se  face 
tulburare  în  oraş”.  Nici  trupele  sale,  nici  nobilii  nu  au  aflat  despre 
aceasta,  până  nu  a  ajuns  la  [distanţă  de]  5  mile.  Atunci  a  spus  să  îl 
urmeze  la  Ctesifon.  Şi  cel  care  nu  putea  să  facă  5  mile  pe  zi,  fugind, 
a  făcut  25.  Soţiile  şi  copiii  lui,  care  nu  se  vedeau  unul  pe  altul,  au 
fugit  atunci  în  neorânduială,  împingându-se  unul  pe  celălalt. 

Când  s-a  făcut  noapte,  Chosroes  a  intrat  să  stea  în  casa  unui 
ţăran  neînsemnat,  de-abia  încăpând  prin  poarta  acestuia,  pe  care 
văzând-o  mai  apoi  Heraclie,  s-a  minunat.  Iar  în  trei  zile  a  ajuns  la 
Ctesifon.  Şi  el  primise  un  oracol  de  la  magi  şi  astrologi  cu  24  de  ani 
înainte,  când  asediase  Daras  în  timpurile  lui  Phokas,  împăratul 
romanilor,  că  va  pieri  atunci  când  se  va  duce  la  Ctesifon.  [Deşi]  nu 
suporta  să  meargă  o  milă  din  Dastagerd  spre  acel  loc,  atunci,  fugind, 
a  venit  la  Ctesifon.  Şi  nu  a  avut  curaj  să  stea  nici  acolo,  ci,  trecând 
podul  de  pontoane  peste  fluviul  Tigru,  [a  mers]  în  oraşul  de  acolo, 
numit  de  noi  Seleucia,  iar  de  către  perşi  Guedeser.  Şi-a  depozitat 
toţi  banii  în  acesta  şi  a  stat  acolo  cu  Seirem,  soţia  sa,  şi  cu  alte  trei 
femei,  care  erau  fiicele  sale.  Iar  pe  celelalte  soţii  şi  pe  copiii  săi  cei 
mulţi  i-a  trimis  la  40  de  mile  în  partea  de  răsărit,  într-un  loc  întărit. 

Unii  dintre  perşi  l-au  vorbit  de  rău  pe  Sarbaros  la  Chosroes,  cum 
că  ar  fi  fost  de  partea  romanilor  şi  că  vorbea  împotriva  acestuia. 
Chosroes  a  trimis  pe  unul  dintre  purtătorii  săi  de  spadă  la  Calcedon, 
la  Kardarigas,  care  era  general  alături  de  Sarbaros,  scriindu-i  să  îl 
ucidă  pe  Sarbaros  şi  apoi  să  ia  oastea  perşilor  şi  să  se  grăbească  spre 
Persia  pentru  a-i  veni  în  ajutor.  Cel  care  ducea  scrisorile  a  fost  prins 
de  către  romani  în  regiunea  Galatiei.  Evitându-i  pe  perşi,  cei  care  îl 
prinseseră  l-au  dus  în  Bizanţ  şi  l-au  predat  fiului  împăratului.  Când 
împăratul  a  aflat  adevărul  de  la  mesager,  a  trimis  îndată  după  Sar¬ 
baros.  Atunci,  [acesta]  a  venit  şi  s-a  prezentat  împăratului,  care  i-a 
dat  scrisoarea  către  Kardarigas  şi  i  l-a  arătat  pe  mesager. 

Iar  el  a  citit  scrisoarea  şi,  aflând  că  este  adevărat,  s-a  întors  şi  a 
încheiat  tratate  cu  fiul  împăratului  şi  cu  patriarhul.  Falsificând  scri¬ 
soarea  lui  Chosroes,  a  adăugat  în  ea  că  trebuie  ucişi  împreună  cu  el 
alţi  400  de  satrapi,  nobili,  hiliarhi  şi  şutaşi  şi,  aşezând  meşteşugit  si¬ 
giliul,  le-a  adunat  pe  căpetenii  şi  pe  însuşi  Kardarigas:  „Eşti  ho¬ 
tărât526  să  faci  aceasta?”  Iar  nobilii,  umplându-se  de  mânie,  l-au  re¬ 
negat  pe  Chosroes  şi  au  încheiat  tratate  de  pace  cu  împăratul.  Ţi- 

nând  un  sfat  de  obşte,  au  hotărât  să  plece  de  la  Calcedon  şi  să 
meargă  la  ale  lor  fără  să  devasteze  nimic. 

Heraclie  i-a  scris  lui  Chosroes:  „Eu  te  urmăresc  şi  alerg  după 
pace.  Căci  nu  dau  foc  Persiei  de  bunăvoie,  ci  silit  de  tine.  Să  arun¬ 
căm  deci  măcar  acum  armele  şi  să  îmbrăţişăm  pacea.  Să  stingem 
focul,  înainte  să  mistuie  totul”.  Cum  acesta  nu  a  acceptat,  ura  po¬ 
porului  Persiei  împotriva  lui  a  crescut  foarte  mult.  Chosroes  i-a  în¬ 
rolat  pe  toţi  oamenii  nobililor  lui  şi  pe  toţi  slujitorii  lui  şi  ai  soţiilor 
lui  şi,  înarmându-i  pe  toţi  aceştia,  i-a  trimis  să  se  alăture  armatei  lui 
Rhazates  şi  să  stea  la  râul  Narbas,  la  12  mile  de  Ctesifon.  Le-a  po¬ 
runcit  ca,  atunci  când  împăratul  va  trece  râul,  să  taie  podul  de 
pontoane. 

împăratul  a  plecat  din  Dastagerd  în  cea  de-a  şaptea  zi  a  lunii 
ianuarie  şi,  mergând  trei  zile,  şi-a  făcut  tabăra  la  o  distanţă  de  12  zile 
de  râul  Narbas,  unde  era  tabăra  perşilor,  în  care  aveau  şi  200  de 
elefanţi.  El  l-a  trimis  pe  Gheorghe,  turmarhul  armeniacilor527,  să 
meargă  la  râu  şi  să  afle  dacă  [râul]  Narbas  avea  vad.  Descoperind  că 
[perşii]  au  tăiat  podurile  şi  că  [râul]  Narbas  nu  avea  vad,  s-a  întors  la 
împărat.  Heraclie  a  pornit  şi  a  mers  la  Siazuros.  Aici  a  umblat  de 
acolo  până  colo,  incendiind  satele  şi  oraşele,  toată  luna  februarie. 
Iar  în  luna  martie,  ajungând  în  satul  numit  Barzas,  a  stat  [acolo] 
şapte  zile  şi  l-a  trimis  pe  generalul  Mezezios  să  facă  o  incursiune. 

Gundabusan,  unul  dintre  hiliarhii  din  armata  lui  Sarbaros,  a 
trecut  de  partea  lui  Mezezios,  împreună  cu  alţi  cinci  -  trei  comiţi  şi 
doi  ofiţeri.  Şi  i-a  dus  pe  aceştia  la  împărat.  Acest  Gundabusan  i-a  dat 
de  ştire  împăratului  cu  privire  la  unele  fapte  importante,  spunând: 
„Atunci  când  Chosroes  a  plecat  din  Dastagerd  şi  s-a  dus  în  Ctesifon 
şi  în  Seleucia,  s-a  îmbolnăvit  de  dizenterie  şi  a  vrut  să  îl  încoroneze 
pe  fiul  său,  Merdasan,  care  fusese  născut  de  Seirem.  A  trecut  din 
nou  râul  şi  i-a  adus  cu  el  pe  Merdasan,  pe  Seirem  şi  pe  celălalt  [fiu] 
al  ei,  Saliar.  Dar  pe  fiul  său  cel  întâi  născut,  Siroes,  pe  fraţii  lui  şi  pe 
soţiile  acestuia  i-a  lăsat  dincolo  de  râu.  Când  a  aflat  Siroes  că  vrea  să 
îl  încoroneze  pe  Merdasan,  s-a  tulburat  şi  l-a  trimis  pe  fratele  său  de 


527  Armeniacii  erau  soldaţi  din  thema  Armeniakon.  Themele  desemnau  iniţial  unităţi 
militare,  dobândind  ulterior  şi  o  dimensiune  geografică  şi  administrativă.  Denumirea 
themelor  apare  în  textele  bizantine  la  genitiv  plural  (ro  0£pa  tcov  Ap|iEviaK©v  -  „thema 
armeniacilor”).  în  lucrările  moderne  se  întâlneşte  însă  şi  forma  „thema  Armeniakon”. 
Despre  theme,  v.  L.  Br£hier,  Les  institutions  de  VEmpire  Byzantin,  pp.  287-291. 

lapte528  la  mine,  spunându-mi:  «Vino  dincolo  de  fluviu  să  mă  întâl¬ 
nesc  cu  tine!»  Dar  eu  m-am  temut  să  trec  din  cauza  lui  Chosroes  şi 
i-am  spus  acestuia:  «Scrie-mi  prin  fratele  tău  de  lapte  dacă  vrei 
ceva!»  Siroes  mi-a  scris:  «Ştii  că  statul  perşilor  a  fost  nimicit  de 
Chosroes,  omul  cel  rău,  şi  [acum  acesta]  vrea  să  îl  încoroneze  pe 
Merdasan,  iar  pe  mine,  fiul  cel  întâi  născut,  m-a  dispreţuit.  Dacă  vei 
vorbi  armatei  să  mă  accepte,  le  voi  spori  soldele  şi  voi  face  pace  cu 
împăratul  romanilor  şi  cu  turcii  şi  vom  trăi  bine.  Străduieşte-te  cu 
oastea  ta  să  fiu  eu  împărat!  Şi  vă  voi  avansa  şi  vă  voi  face  o  situaţie 
vouă  tuturor,  în  special  ţie».  I-am  spus  prin  fratele  său  de  lapte  că, 
dacă  este  ceva  ce  pot  face,  este  să  vorbesc  armatei  şi  să  mă  stră¬ 
duiesc.  Şi  am  vorbit  cu  22  de  comiţi  şi  i-am  făcut  să  îşi  însuşească 
părerea  mea,  [la  fel]  şi  cu  mulţi  alţi  nobili  şi  soldaţi.  I-am  spus 
acestea  lui  Siroes  şi  mi-a  zis  ca  pe  data  de  23  martie  să  iau  câţiva 
ostaşi  de  rând  mai  tineri  şi  să  îl  întâlnesc  la  podul  de  pontoane  de 
pe  fluviul  Tigru,  urmând  să  îl  ducem  în  mijlocul  armatei  şi  să  por¬ 
nim  împotriva  lui  Chosroes.  Alături  de  Siroes  sunt  şi  cei  doi  fii  ai  lui 
Sarbarazas,  fiul  lui  Iesdem  şi  mulţi  alţi  fii  de  nobili,  ca  şi  fiul  lui 
Aram,  toţi  aleşi.  Dacă  vor  da  greş,  toţi,  împreună  cu  Siroes,  vor  trece 
de  partea  ta.  Şi  m-a  trimis  pe  mine  la  tine,  stăpâne,  căci  respectă  îm¬ 
părăţia  romanilor,  fiindcă  [aceasta]  l-a  salvat  odinioară  pe  Chosroes. 

A  • 

Insă  din  cauza  lui  a  pătimit  multe  rele  şi,  din  pricina  nerecunoş- 
tinţei  aceluia,  nici  pe  mine  nu  mă  vei  crede”. 

împăratul,  trimiţându-1  pe  acesta  din  nou  la  Siroes,  i-a  spus  să 
deschidă  închisorile  şi  să  îi  scoată  pe  romanii  care  erau  ţinuţi  acolo, 
să  le  dea  acestora  arme  şi  astfel  să  pornească  împotriva  lui  Chosroes. 

Siroes  l-a  ascultat  pe  împărat  şi,  scoţându-i  pe  cei  întemniţaţi,  a 
mers  împotriva  tatălui  său  paricid,  Chosroes.  Acesta,  încercând  să 
fugă  şi  nereuşind,  a  fost  prins.  A  fost  legat  straşnic  cu  cătuşe  de  fier, 
cu  mâinile  la  spate,  iar  la  picioare  şi  la  gât  i-au  pus  greutăţi  de  fier. 
Apoi  l-au  pus  în  Casa  întunericului,  pe  care  el  însuşi  o  fortificase  - 
pe  aceasta  a  construit-o  la  început  pentru  a  păstra  banii.  Il  înfo¬ 
metau  dându-i  puţină  pâine  şi  apă,  căci  Siroes  a  spus:  „Să  mănânce 
aurul  pe  care  l-a  adunat  în  zadar,  pentru  care  i-a  înfometat  pe  mulţi 
şi  a  pustiit  lumea!”  I-a  trimis  la  el  pe  satrapi  să  îl  ocărască  şi  să  îl 


528  Termenul  ctuyyA(xkt6<;  face  trimitere  la  copiii  care  au  crescut  de  mici  împreună,  în 
grija  aceleiaşi  doici. 

scuipe  şi,  luându-1  pe  Merdasan,  fiul  lui  pe  care  voia  să  îl  înco¬ 
roneze,  l-a  ucis  în  faţa  sa.  Şi  i-au  omorât  înaintea  lui  şi  pe  toţi 
copii  ai  săi.  Pe  toţi  duşmanii  lui  i-a  trimis  să  îl  ocărască,  să  îl 
lovească  şi  să  îl  scuipe.  Făcând  aceasta  timp  de  cinci  zile,  Siroes  a 
poruncit  ca  el  să  fie  ucis  cu  arcurile  şi  astfel,  încetul  cu  încetul,  în 
chinuri,  şi-a  dat  sufletul  său  cel  viclean. 

Atunci  Siroes  i-a  scris  lui  Heraclie,  vestindu-i  uciderea  ticălo¬ 
sului  Chosroes.  A  încheiat  cu  el  o  pace  permanentă  şi  i-a  dat  pe  toţi 
creştinii  din  închisori,  prizonierii  din  toată  Persia,  împreună  cu  pa¬ 
triarhul  Zaharia  şi  cu  cu  cinstita  şi  de  viaţă  dătătoarea  Cruce,  luată 
din  Ierusalim  de  către  Sarbarazas,  atunci  când  îl  cucerise. 

împăratul  perşilor  Siroes:  1  an. 

18.1.19.19.9. 

în  acest  an,  făcând-se  pace  între  perşi  şi  romani,  împăratul  l-a 
trimis  pe  fratele  său,  Teodor,  cu  scrisori  şi  oameni  ai  lui  Siroes, 
împăratul  perşilor,  pentru  a-i  aduce  înapoi  cu  pace  pe  perşii  din 
Edesa,  Palestina,  Ierusalim  şi  din  celelalte  oraşe  ale  romanilor  şi  a-i 
traversa  nevătămaţi  teritoriul  roman. 

împăratul,  războindu-se  cu  Persia  şase  ani,  în  cel  de-al  şaptelea 
an  a  făcut  pace  şi  s-a  întors  cu  mare  bucurie  la  Constantinopol, 
împlinind  prin  aceasta  o  tainică  alegorie:  Dumnezeu  a  creat  toată 
zidirea  în  şase  zile  şi  pe  cea  de-a  şaptea  a  numit-o  zi  de  odihnă. 
Astfel  şi  acesta,  făcând  multe  eforturi  în  cei  şase  ani,  s-a  odihnit  în 
cel  de-al  şaptelea,  întorcându-se  în  oraş  cu  pace  şi  bucurie. 

Când  au  aflat  de  sosirea  sa,  toţi  oamenii  din  oraş  au  ieşit  în 
întâmpinarea  sa  cu  o  dorinţă  nestăpânită,  la  Hiereia,  împreună  cu 
patriarhul  şi  Constantin,  împăratul  şi  fiul  său.  Ei  ţineau  ramuri  de 
măslin  şi  făclii  şi  îl  aclamau  cu  bucurie  şi  lacrimi.  Fiul  său  a  venit,  a 
căzut  la  picioarele  lui  şi,  îmbrăţişându-1,  au  udat  amândoi  pământul 
cu  lacrimi;  când  poporul  a  văzut  aceasta,  cu  toţii  au  înălţat  imnuri 
de  mulţumire  lui  Dumnezeu.  Şi  astfel  l-au  luat  pe  împărat  şi,  dăn¬ 
ţuind,  au  intrat  în  oraş. 

împăratul  perşilor  Adeser:  7  luni. 

19.1.20.20.10. 

în  acest  an,  la  venirea  primăverii,  împăratul  a  plecat  din  oraşul 
împărătesc  şi  a  mers  la  Ierusalim,  ducând  cinstita  şi  de  viaţă  dătă- 

toarea  Cruce,  pentru  a  aduce  mulţumire  lui  Dumnezeu.  Ajungând 
în  Tiberias,  creştinii  l-au  acuzat  pe  un  om  pe  nume  Veniamin  că  îi 
oprimă.  Acesta  era  foarte  avut  şi  l-a  întâmpinat  pe  împărat  şi  pe 
armata  sa.  Iar  împăratul  l-a  mustrat  pe  acesta,  spunând:  „Din  ce 
cauză  îi  oprimi  pe  creştini?”  Iar  el  a  spus:  „Pentru  că  sunt  duşmani 
ai  credinţei  mele”.  Căci  el  era  iudeu.  Atunci  împăratul,  povăţuindu-1 
şi  convingându-1,  l-a  botezat  în  casa  lui  Eustatie  Neapolitanul,  care 
era  creştin  şi  îl  întâmpinase  şi  el  pe  împărat. 

După  ce  împăratul  a  intrat  în  Ierusalim,  l-a  reaşezat  pe  pa¬ 
triarhul  Zaharia  şi  cinstita  şi  de  viaţă  dătătoarea  Cruce  la  locul  ei529 
şi,  mulţumind  mult  lui  Dumnezeu,  i-a  scos  pe  evrei  din  oraşul  cel 
sfânt,  poruncind  ca  aceştia  să  nu  aibă  dreptul  să  se  apropie  la  [mai 
mult  de]  trei  mile  de  el. 

Când  a  ajuns  la  Edesa,  le-a  dat  înapoi  ortodocşilor  biserica  ocu¬ 
pată  de  nestorieni  din  timpul  lui  Chosroes.  Şi,  ajungând  în  Hiera- 
polis,  a  auzit  că  Siroes,  împăratul  perşilor,  a  murit,  iar  Adeser,  fiul 
acestuia,  a  preluat  împărăţia  perşilor.  După  ce  acesta  a  stat  şapte 
luni  la  putere,  Sarbarazas  s-a  răsculat  împotriva  lui  şi,  bătându-1,  a 
domnit  peste  perşi  două  luni.  Ucigându-1  pe  acesta,  perşii  au  aşezat-o 
ca  împărăteasă  pe  Boranes,  fiica  lui  Chosroes,  care  a  stăpânit  îm¬ 
părăţia  perşilor  7  luni.  Acesteia  i-a  urmat  Hormisdas,  care  a  fost 
alungat  de  către  arabi;  şi  împărăţia  perşilor  a  rămas  sub  arabi  până 
astăzi. 


Anii  lumii  6121.  De  la  dumnezeiasca  întrupare:  621  ani. 

împăratul  romanilor  Heraclie,  ani  31.20.  împăratul  perşilor  Hor¬ 
misdas,  ani  u.i.  Episcopul  Constantinopolului  Serghie,  ani  29.21. 
Episcopul  Ierusalimului  Zaharia,  ani  22.21.  Episcopul  Alexandriei 
Gheorghe,  ani  14.11. 

în  acest  an,  pe  când  împăratul  Heraclie  se  afla  în  Hierapolis,  a 
venit  la  el  Atanasie,  patriarhul  iacobiţilor,  care  era  un  bărbat  abil53° 
şi  viclean,  având  viclenia  cea  înnăscută  a  sirienilor.  Vorbind  cu 
împăratul  despre  credinţă,  Heraclie  i-a  promis  că,  dacă  va  accepta 


529  Data  exactă  a  reaşezării  Sfintei  Cruci  la  Ierusalim  a  fost  obiectul  unor  dezbateri  între 
cercetători.  Cyril  Mango,  pe  baza  bibliografiei  anterioare,  considera  că  aceasta  a  avut 
loc  la  31  martie  630;  v.  The  Chronicle,  p.  459. 

530  în  text:  8eiv6<;,  care  s-ar  putea  traduce  şi  „straşnic”. 

sinodul  de  la  Calcedon,  îl  va  face  patriarh  al  Antiohiei.  El,  prefă- 
cându-se,  a  acceptat  sinodul,  mărturisind  cele  două  firi  unite  în 
Hristos.  L-a  întrebat  pe  împărat  în  legătură  cu  lucrarea  şi  voinţele531, 
cum  trebuie  să  fie  numite  acestea  în  Hristos,  duble  sau  unice.  împă¬ 
ratul,  la  aceste  cuvinte  neobişnuite,  i-a  scris  lui  Serghie,  episcopul 
Constantinopolului,  şi  l-a  chemat  şi  pe  Cyrus,  episcopul  Phasidei,  şi, 
întrebându-1  pe  acesta,  a  aflat  că  este  de  acord  cu  Serghie  în  privinţa 
unei  voinţe  şi  unei  lucrări;  pentru  că  Serghie,  care  era  de  origine 
siriană  şi  din  părinţi  iacobiţi,  mărturisise  şi  scrisese  despre  o  voinţă 
firească532  şi  o  lucrare  în  Hristos.  Iar  împăratul,  cântărind  sfatul 
amândurora,  a  aflat  că  şi  Atanasie  era  de  acord  cu  ei.  Pentru  că  ştia 
că,  acolo  unde  se  găseşte  o  lucrare,  acolo  este  recunoscută  şi  o  fire. 
Fiind  convins  de  acesta,  împăratul  i-a  scris  părerea  celor  doi  lui 
Ioan,  papă  al  Romei533.  însă  el  nu  a  acceptat  erezia  acestora. 

După  ce  Gheorghe  al  Alexandriei  a  murit534,  a  fost  trimis  ca 
episcop  al  Alexandriei  Cyrus.  Şi  [acesta],  unindu-se  cu  Teodor,  epis¬ 
copul  Faranului,  a  făcut  acea  unire  trecătoare535,  scriind  şi  ei  despre 
o  singură  lucrare  firească  în  Hristos. 

Cum  lucrurile  au  avut  o  astfel  de  urmare,  sinodul  de  la  Calce¬ 
don  şi  Biserica  cea  sobornicească  au  căzut  în  mare  dispreţ.  Căci  ia- 
cobiţii  şi  teodosienii536  se  lăudau,  spunând:  „Nu  noi  ne-am  împăr¬ 
tăşit  cu  Calcedonul,  mai  degrabă  Calcedonul  s-a  împărtăşit  cu  noi, 
printr-o  singură  lucrare,  mărturisind  o  singură  fire  a  lui  Hristos”. 

Atunci  Sofronie  a  fost  hirotonit  episcop  al  Ierusalimului  şi,  adu- 
nându-i  pe  episcopii  de  sub  autoritatea  sa,  a  anatematizat  dogma 
monotelită  şi  a  trimis  sinodicoane  lui  Serghie  al  Constantinopolului 
şi  lui  Ioan  al  Romei. 

Când  a  auzit  acestea,  Heraclie  s-a  ruşinat.  Nu  a  vrut  să  strice 
ceea  ce  făcuse,  dar  nici  nu  putea  răbda  mustrarea.  Atunci,  crezând 
că  face  ceva  măreţ,  a  emis  aşa-numitul  edict537,  care  cuprindea  [pre¬ 
vederea]  ca  nici  o  fire,  nici  două  să  nu  fie  mărturisite  în  Hristos. 
Citindu-1  pe  acesta,  cei  care  cugetau  cele  ale  lui  Severus  râdeau  de 


531  în  text:  rq<;  evepYeiaq  Kai  tcov  0£Xr)|iaTt»)v. 

532  în  text:  4>uctiktiv  GeXqcnv. 

533  Ioan  al  IV-lea  a  fost  papă  între  anii  640  şi  642;  v.  The  Chronicle,  p.  463. 

534  E  limpede  că  Sfântul  Teofan  face  trimitere  la  un  eveniment  ulterior. 

535  în  text:  u8po(3acj>fj,  adică  „vopsită  cu  apă”. 

536  Teodosienii  erau  adepţii  patriarhului  monofizit  al  Alexandriei  Teodosie  (535-566);  v. 
The  Chronicle,  p.  463. 

537  Este  vorba  despre  Ekthesis. 

Biserica  cea  sobornicească  prin  cârciumi  şi  băi,  spunând:  „Calcedo- 
nienii,  care  înainte  cugetau  cele  ale  lui  Nestorie,  şi-au  revenit 
întorcându-se  la  adevăr,  unindu-se  cu  noi  într-o  singură  fire  a  lui 
Hristos,  prin  [noţiunea  de]  o  singură  lucrare.  Acum,  nerecunoscând 
ceea  ce  este  bine,  le-au  pierdut  pe  amândouă,  nemărturisind  nici  o 
fire,  nici  două  în  Hristos”. 

După  moartea  lui  Serghie,  l-a  urmat  pe  tronul  Constantinopo- 
lului  Pyrrhus,  care  menţinea  în  mod  lipsit  de  evlavie  ceea  ce  dogma¬ 
tizaseră  Serghie  şi  Cyrus. 

Când  a  murit  Heraclie  şi  Constantin,  fiul  său,  a  devenit  împă¬ 
rat538,  Pyrrhus,  împreună  cu  Martina,  l-a  ucis  pe  acesta  otrăvindu-1 
şi  a  ajuns  împărat  Heraklonas,  fiul  Martinei.  Dar  senatul  şi  oraşul  l-au 
alungat  pe  Pyrrhus  ca  fiind  lipsit  de  evlavie,  împreună  cu  Martina  şi 
fiul  ei.  Şi  a  devenit  împărat  Constans,  fiul  lui  Constantin;  episcop  al 
Constantinopolului  a  fost  hirotonit  Pavel,  şi  el  eretic.  Ioan,  epis¬ 
copul  Romei,  reunind  un  sinod  de  episcopi,  a  anatematizat  erezia 
monoteliţilor.  La  fel  şi  în  Africa,  Byzakion,  Numidia  şi  Mauritania, 
diferiţi  episcopi,  reunindu-se,  i-au  anatematizat  pe  monofiziţi. 

Când  Ioan  al  Romei  a  murit,  în  locul  său  a  fost  hirotonit  Teodor. 
Pyrrhus,  ajungând  în  Africa,  s-a  întâlnit  cu  preasfinţitul  awă 
Maxim,  cel  venerabil  prin  nevoinţele  [sale]  monahale,  şi  cu  ierarhii 
de  acolo,  care,  cercetându-1  şi  convingându-1,  l-au  trimis  la  papa 
Teodor,  la  Roma.  A  dat  papei  o  mărturisire  a  ortodoxiei  [sale]  şi  a 
fost  primit  de  către  acesta.  Dar,  când  a  plecat  din  Roma  şi  a  mers  în 
Ravenna,  s-a  întors  ca  un  câine  la  vărsătura  sa539. 

Când  a  aflat  aceasta,  papa  Teodor  a  convocat  soborul  Bisericii  şi, 
mergând  la  mormântul  corifeului  Apostolilor,  cerând  Sfântul  Potir, 
a  picurat  în  cerneală  din  Sângele  cel  dătător  de  viaţă  şi  a  scris  cu 
mâna  sa  caterisirea  lui  Pyrrhus  şi  a  celor  care  se  împărtăşeau  cu  el. 
Când  Pyrrhus  a  ajuns  în  Constantinopol  şi  a  murit  Pavel,  eterodocşii 
cei  îndrăzneţi  l-au  instalat  din  nou  pe  tronul  Constantinopolului. 

Murind  papa  Teodor,  a  fost  hirotonit  la  Roma  preasfântul 
Martin.  Venind  şi  Maxim  din  Africa  la  Roma,  l-a  înflăcărat  în  zel  pe 
papa  Martin.  Ei  au  reunit  un  sinod  format  din  150  de  episcopi,  unde 
i-au  anatematizat  pe  Serghie,  Pyrrhus,  Cyrus  şi  Pavel  şi  au  explicat  şi 
au  proclamat  cele  două  voinţe  şi  lucrări  ale  lui  Hristos,  Dumnezeul 


538  Din  nou,  se  face  referire  la  evenimente  ulterioare. 

539  Cf.  Pilde  26,  u. 

nostru,  în  cel  de-al  nouălea  an  al  împărăţiei  lui  Constans,  nepotul 
lui  Heraclie,  indictionul  al  VlII-lea540.  Constans,  aflând  şi  umplân- 
du-se  de  mânie,  i-a  adus  la  Constantinopol  pe  Sfântul  Martin  şi  pe 
Maxim,  i-a  chinuit  şi  i-a  trimis  în  exil  în  Cherson  şi  în  Klimata541.  Şi 
i-a  pedepsit  şi  pe  mulţi  dintre  episcopii  apuseni. 

După  exilarea  lui  Martin,  a  fost  hirotonit  papă  al  Romei  Agaton. 
Acesta,  împins  de  zelul  pentru  Dumnezeu,  a  reunit  şi  el  un  sfânt 
sinod  şi  a  respins  erezia  monoteliţilor,  explicând  cele  două  voinţe  şi 
lucrări. 

Fiind  astfel  tulburată  Biserica  de  către  împăraţi  şi  de  către  ie¬ 
rarhii  cei  lipsiţi  de  evlavie,  s-a  ridicat  pustiitorul  Amalec,  lovindu-ne 
pe  noi,  poporul  lui  Hristos,  şi  a  avut  loc  prima  prăbuşire  îngrozi¬ 
toare  a  armatei  romane  -  mă  refer  la  vărsarea  de  sânge  de  la  Ga- 
bitha,  Hiermuchas  şi  Dathesmos.  După  care  [a  urmat]  cucerirea  Pa¬ 
lestinei,  a  Cezareei  şi  a  Ierusalimului,  apoi  dezastrul  egiptean  şi,  în 
continuare,  robirea  pământurilor  şi  a  insulelor  şi  a  întregii  Romanii; 
apoi  pierderea  totală  a  armatei  şi  flotei  romane  în  Fenicia,  pustiirea 
tuturor  popoarelor  şi  locurilor  creştine,  care  nu  a  încetat  până  când 
prigonitorul  Bisericii  nu  a  fost  ucis  în  mod  jalnic  în  Sicilia54*. 

Anii  lumii  6122.  De  la  dumnezeiasca  întrupare:  622  ani. 

împăratul  romanilor  Heraclie,  ani  31.21.  Conducătorul  arabilor 
Mahomed,  ani  9.9.  Episcopul  Constantinopolului  Serghie,  ani  29.22. 
Episcopul  Ierusalimului  Zaharia,  ani  22.22.  Episcopul  Alexandriei 
Gheorghe,  ani  14.12. 

în  acest  an  a  încetat  din  viaţă  Mahomed,  conducătorul  şi  falsul 
proroc  al  saracinilor,  după  ce  l-a  numit  succesor  al  lui  pe  ruda  sa, 
Abubacharos.  în  acelaşi  an  a  venit  ştirea  despre  acesta543  şi  s-au 
înfricoşat  cu  toţii.  La  începutul  venirii  sale,  evreii  cei  înşelaţi  au 
crezut  că  acesta  era  Hristosul  aşteptat  de  ei,  astfel  că  şi  unii  dintre 
fruntaşii  lor  au  trecut  de  partea  lui,  au  acceptat  religia  lui  şi  au  lăsat- 
o  pe  cea  a  lui  Moise,  cel  care  L-a  văzut  pe  Dumnezeu.  Cei  care  au 
făcut  aceasta  erau  zece  la  număr  şi  au  stat  cu  el  până  la  uciderea 


540  Sinodul  a  avut  loc  la  Lateran  în  anul  649;  v.  The  Chronicle,  p.  463. 

541  Klimata  erau  regiuni  din  sudul  Peninsulei  Crimeea;  v.  The  Chronicle,  p.  463. 

542  Textul  se  referă  la  împăratul  Constans  al  II-lea  (641-668). 

543  Adică  despre  Mahomed. 

nu  era  cel  pe  care  îl  credeau  şi  nu  ştiau  ce  să  facă.  Fiindu-le  frică  să 
lase  religia  lui,  aceşti  [oameni]  jalnici  l-au  învăţat  lucruri  nelegiuite 
împotriva  noastră,  a  creştinilor.  Şi  stăteau  împreună  cu  el. 

Socotesc  [că  este]  necesar  să  povestesc  despre  neamul  acestuia. 
El  provenea  dintr-un  trib  foarte  răspândit,  din  Ismail,  fiul  lui 
Avraam.  Căci  Nizaros,  urmaşul  lui  Ismail,  este  proclamat  tatăl  tu¬ 
turor  arabilor.  El  a  avut  doi  fii,  pe  Mudaros  şi  pe  Rhabias.  Mudaros 
i-a  avut  pe  Kurasos,  pe  Kaisos,  pe  Themimes,  pe  Asados  şi  pe  alţii, 
necunoscuţi.  Toţi  aceştia  locuiau  în  deşertul  Madianitis  şi  îşi  creş¬ 
teau  animalele  în  acesta,  locuind  în  corturi.  Sunt  şi  unii  care  se  află 
mai  înăuntru  decât  aceştia,  care  nu  sunt  din  tribul  lor,  ci  din  cel  al 
lui  Iektan,  aşa-numiţii  amaniţi,  adică  homeriţi.  Iar  unii  dintre  ei 
făceau  comerţ  pe  cămilele  lor. 

Mai  sus-amintitul  Mahomed,  fiind  sărac  şi  orfan,  a  socotit  să 
intre  în  slujba  unei  femei  bogate,  pe  nume  Chadiga  -  care  îi  era  rudă 
-,  ca  argat,  pentru  a  merge  pe  cămilă  şi  a  face  comerţ  în  Egipt  şi 
Palestina.  Încet-încet,  prinzând  îndrăzneală,  a  intrat  în  graţiile  fe¬ 
meii,  care  era  văduvă,  a  luat-o  de  soţie  şi  a  dobândit  cămilele  şi 
averea  ei.  Venind  în  Palestina,  a  avut  de-a  face  cu  iudei  şi  cu  creştini 
şi  a  căutat  [să  afle]  de  la  ei  nişte  [chestiuni]  scripturale.  El  avea 
boala  epilepsiei,  iar  soţia  sa,  când  şi-a  dat  seama,  s-a  întristat  foarte 
tare,  pentru  că,  fiind  nobilă,  se  unise  cu  un  astfel  [de  om],  care  nu 
numai  că  era  sărac,  dar  şi  epileptic.  El  a  căutat  să  o  împace,  spunând 
astfel:  „Am  o  vedenie  cu  un  înger  pe  nume  Gavriil  şi,  neîndurând  să 
îl  văd,  leşin  şi  cad”.  Ea,  fiindcă  avea  ca  prieten  un  monah  exilat  pen¬ 
tru  credinţa  sa  cea  rea,  care  locuia  acolo,  i-a  spus  acestuia  totul, 
chiar  şi  numele  îngerului.  Iar  acesta,  dorind  să  îi  facă  pe  plac,  i-a  zis: 
„A  spus  adevărul.  Căci  acest  înger  este  trimis  la  toţi  prorocii”.  Pri¬ 
mind  vorbele  falsului  awă,  ea  a  crezut  prima  în  el  şi  a  propovăduit 
altor  femei  de  un  neam  cu  ea  că  el  este  proroc.  Şi  astfel  de  la  femei 
zvonul  a  trecut  la  bărbaţi,  mai  întâi  la  Abubacharos,  pe  care  l-a  şi 
lăsat  urmaş.  Erezia  lui  a  luat  în  stăpânire  regiunea  Ethribos545,  în 
cele  din  urmă  prin  război.  [Aceasta  s-a  întâmplat]  mai  întâi  în 
ascuns  [timp  de]  io  ani,  prin  război  la  fel  io  ani,  iar  pe  faţă  9  ani. 


544  Unele  manuscrise  conţin  în  loc  de  a<|>aY»K  („uciderea”),  <l>aYfi<;  („mâncarea”).  Astfel, 
având  în  vedere  şi  fraza  următoare,  sensul  ar  fi:  „Până  când  acesta  a  mâncat  [carne  de 
cămilă]”;  v.  The  Chronicle,  p.  465. 

545  Aceasta  este  Medina,  unde  în  622  Mahomed  a  venit  de  la  Mecca. 

I-a  învăţat  pe  supuşii  săi  că  cel  care  ucide  un  duşman  sau  este 
ucis  de  un  duşman  va  intra  în  paradis.  Despre  paradis  spunea  că 
este  unul  al  mâncării  şi  băuturii  trupeşti,  al  împreunării  cu  femei  [şi 
că  are]  un  râu  de  vin,  miere,  lapte  şi  femei,  nu  dintre  cele  de  aici,  ci 
altele,  iar  împreunarea  era  îndelungată  şi  plăcerea  de  durată.  [Şi  mai 
afirma]  şi  alte  câteva  [lucruri]  pline  de  pierzare  şi  de  prostie.  De 
asemenea,  le  spunea  să  se  simpatizeze  unii  pe  ceilalţi  şi  să  îi  ajute  pe 
cei  nedreptăţiţi. 

In  acest  an,  indictionul  al  IV-lea,  în  ziua  a  şaptea  a  lunii 
noiembrie,  s-a  născut  în  Răsărit  David,  fiul  lui  Heraclie.  în  aceeaşi  zi 
s-a  născut  şi  Heraclie,  fiul  lui  Heraclie  cel  Mic  -  cel  numit  şi 
Constantin  -,  care  era  fiul  lui  Heraclie  cel  Mare.  El  a  fost  botezat  la 
Vlaherne  de  către  patriarhul  Serghie,  în  cel  de-al  V-lea  indiction,  în 
ziua  a  treia  a  lunii  noiembrie. 

Conducătorul  arabilor  Abubacharos:  3  ani. 

Episcopul  Ierusalimului  Modest:  2  ani. 

22.1.23.1.13. 

în  acest  an,  perşii  s-au  revoltat  unii  împotriva  altora  şi  s-au 
războit  între  ei.  în  aceeaşi  vreme,  împăratul  inzilor  i-a  trimis  lui 
Heraclie,  ca  felicitări  pentru  victoria  asupra  perşilor,  multe  mărgă¬ 
ritare  şi  pietre  preţioase. 

Mahomed,  care  se  săvârşise  înainte,  numise  patru  emiri  pentru 
a  se  lupta  cu  creştinii  cei  din  neamul  arabilor.  Şi  au  venit  în  faţa 
unui  sat  numit  Mucheon,  în  care  se  afla  vicarul546  Teodor,  vrând  să 
se  năpustească  asupra  arabilor  în  ziua  în  care  aceştia  jertfeau  ido¬ 
lilor.  Vicarul,  aflând  aceasta  de  la  un  korasen547  pe  nume  Kutabas, 
care  era  plătit  de  el,  i-a  adunat  pe  toţi  soldaţii  din  gărzile  aflate  în 
deşert  şi,  ştiind  exact  de  la  saracin  ziua  şi  ora  în  care  îi  vor  ataca,  i-a 
atacat  în  satul  numit  Mothus  şi  a  ucis  trei  emiri  şi  mare  parte  a 
oştirii.  A  scăpat  un  emir,  Chaledos,  pe  care  ei  îl  numesc  „sabia  lui 
Dumnezeu”. 

Unii  dintre  arabii  din  apropiere  primeau  de  la  împăraţi  mici 
solde  pentru  a  păzi  locurile  de  intrare  în  deşert.  în  acea  vreme  a 
sosit  un  eunuc  care  le  dădea  soldele  oştirilor  şi,  venind  arabii  după 
obicei  să  îşi  ia  solda,  eunucul  i-a  alungat,  spunând:  „Stăpânul  de-abia 


546  Vicarul  era  adjunctul  prefectului  pretoriului;  v.  The  Chronicle,  p.  694. 

547  în  text:  Kopacrr|vou,  termen  care  denumeşte  unul  dintre  membrii  tribului  Quraysh. 

le  dă  ostaşilor  solde,  cum  să  le  dea548  acestor  câini?”  întristându-se 
deci  arabii,  au  plecat  la  cei  de  un  neam  cu  ei  şi  i-au  condus 
împotriva  ţinutului  Gaza,  care  era  intrarea  în  deşert  spre  Muntele 
Sinai  [şi  era]  foarte  bogat. 

Anii  lumii  6124.  De  la  dumnezeiasca  întrupare:  624  ani. 

împăratul  romanilor  Heraclie,  ani  31.23.  Conducătorul  arabilor 
Abubacharos,  ani  3.2.  Episcopul  Constantinopolului  Serghie,  ani 
29.24.  Episcopul  Ierusalimului  Modest,  ani  2.2.  Episcopul  Alexan¬ 
driei  Gheorghe,  ani  14.14. 

în  acest  an,  Abubacharos  a  trimis  patru  generali,  care  -  conduşi, 
după  cum  s-a  spus  mai  înainte,  de  către  arabi  -  au  mers  şi  au  cucerit 
Hera  şi  tot  ţinutul  Gâzei.  Serghie,  când  a  venit  cu  greu  din  Cezareea 
Palestinei  cu  puţini  soldaţi,  s-a  luptat  şi  a  fost  ucis  cel  dintâi,  îm¬ 
preună  cu  soldaţii,  care  erau  300.  Arabii,  luând  mulţi  prizonieri  şi 
prăzi  multe,  s-au  întors  cu  o  victorie  strălucită. 

în  acelaşi  an  a  avut  loc  un  cutremur  în  Palestina.  S-a  arătat  un 
semn  pe  cer  spre  miazăzi,  care  se  numeşte  dokites M9,  prevestind 
dominaţia  arabilor.  Era  în  formă  de  sabie  şi  a  rămas  30  de  zile, 
întinzându-se  de  la  miazăzi  la  miazănoapte. 

Episcopul  Ierusalimului  Sofronie:  3  ani. 

Episcopul  Alexandriei  Cyrus:  10  ani. 

24.3.25.1.1. 

în  acest  an,  Abubacharos  s-a  săvârşit  după  ce  a  fost  emir  doi  ani 
şi  jumătate  şi  a  preluat  conducerea  Umaros.  Acesta  a  trimis  o  ar¬ 
mată  împotriva  Arabiei,  a  cucerit  oraşul  Bostra  şi  alte  oraşe  şi  au 
mers  până  la  Gabitha.  Teodor,  fratele  împăratului  Heraclie,  luptân- 
du-se  cu  aceştia,  a  fost  învins  şi  s-a  dus  la  împărat  în  Edesa.  împă¬ 
ratul  a  numit  un  alt  strateg,  pe  nume  Baanes,  şi  l-a  trimis  pe  sake- 
Uarios-u\  Teodor  cu  o  armată  romană  împotriva  arabilor.  Când 
acesta  a  ajuns  la  Emesa,  a  întâlnit  o  mulţime  de  saracini  şi, 
ucigându-i  pe  aceştia  şi  pe  cel  care  le  era  emir,  i-a  gonit  pe  ceilalţi 
până  la  Damasc.  Acolo  şi-a  făcut  tabăra  lângă  râul  Bardanesios. 


548  în  text:  7toacp  ^âAAov  -  „cu  atât  mai  mult”. 

549  în  text:  6  5oK(rr|<;,  termen  care  desemna  o  cometă  sau  un  meteorit. 

Heraclie  a  părăsit  Siria  deznădăjduit,  a  luat  şi  cinstita  Cruce  de 
la  Ierusalim  şi  a  plecat  la  Constantinopol.  Iar  pe  Baanes  şi  pe 
sakellarios-u\  Teodor,  care  aveau  o  armată  de  40000  de  oameni,  i-a 
întors  de  la  Damasc  la  Emesa  şi  ei  i-au  urmărit  pe  arabi  de  la  Emesa 
la  Damasc. 


Anii  lumii  6126.  De  la  dumnezeiasca  întrupare:  626  ani. 

împăratul  romanilor  Heraclie,  ani  31.25.  Conducătorul  arabilor 
Umaros,  ani  12.1.  Episcopul  Constantinopolului  Serghie,  ani  29.26. 
Episcopul  Ierusalimului  Sofronie,  ani  3.2.  Episcopul  Alexandriei 
Cyrus,  ani  10.2. 

în  acest  an,  saracinii,  părăsind  Arabia,  au  făcut  o  expediţie  în 
părţile  Damascului,  fiind  o  mulţime  nemărginită.  Când  a  aflat, 
Baanes  a  trimis  [un  mesaj]  la  sakellarios- ul  împărătesc  să-i  vină  în 
ajutor  cu  armata,  pentru  că  arabii  sunt  foarte  mulţi.  Sakellarios-u\  a 
venit  la  Baanes  şi,  plecând  din  Emesa,  i-au  întâlnit  pe  arabi.  Având 
loc  o  luptă  în  prima  zi,  care  era  a  treia  a  săptămânii,  în  data  de  23  a 
lunii  Loos55°,  au  fost  înfrânţi  cei  care  erau  cu  sakellarios-u\. 

Cei  ai  lui  Baanes  s-au  răsculat  şi  l-au  proclamat  pe  acesta  îm¬ 
părat,  renegându-1  pe  Heraclie.  Atunci,  cei  care  erau  cu  sakellarios-u\ 
s-au  retras  şi  saracinii,  găsind  momentul  potrivit,  au  început  lupta. 
Cum  spre  romani  sufla  un  vânt  de  la  sud,  [aceştia]  nu  puteau  să  li  se 
opună  duşmanilor  din  cauza  prafului  şi  au  fost  învinşi.  Intrând 
singuri  în  locurile  strâmte  ale  râului  Hiermuchtha551,  au  fost  nimiciţi 
cu  totul  -  şi  armatele  celor  doi  generali  aveau  40000  de  oameni. 

Atunci  saracinii,  obţinând  o  victorie  strălucită,  s-au  dus  la 
Damasc  şi  l-au  cucerit,  precum  şi  ţinuturile  Feniciei.  S-au  instalat 
acolo  şi  au  făcut  o  expediţie  împotriva  Egiptului.  Cyrus,  episcopul 
Alexandriei,  aflând  de  plecarea  lor,  s-a  îngrijit  şi,  fiindu-i  teamă  de 
lăcomia  lor,  a  încheiat  tratate  de  pace  şi  a  promis  că  Egiptul  le  va  da 
câte  200000552  de  dinari  pe  an  şi  le  va  trimite  aur  pentru  obligaţiile 
stabilite.  Plătind  acestea  timp  de  trei  ani,  a  ţinut  Egiptul  departe  de 
nimicire. 


550  Luna  loos  corespunde  în  calendarul  macedonean  lunii  iulie;  v.  The  Chronicle,  p.  471. 

551  Râul  Yarmuk. 

552  în  ediţia  lui  Cari  de  Boor  apare  suma  de  120000  de  dinari,  corectată  de  Cyril  Mango 
în  200000  după  textul  lui  Anastasius  Bibliothecarius;  v.  The  Chronicle,  p.  471. 

Cyrus  a  fost  acuzat  în  faţa  împăratului  că  dădea  saracinilor 
aurul  Egiptului.  Mâniat,  [împăratul]  a  trimis  [un  mesaj]  pentru  a-1 
rechema  şi  l-a  numit  ca  augustalios  pe  un  anume  Manuil,  armean 
de  neam.  Când  s-a  împlinit  un  an,  încasatorii  saracinilor  s-au  pre¬ 
zentat  să  ia  aurul.  Iar  Manuil  i-a  scos  afară  fără  să  le  dea  nimic, 
spunând:  „Eu  nu  sunt  precum  Cyrus,  cel  care  nu  are  arme,  să  vă  dau 
vouă  tribut,  ci  eu  sunt  înarmat”.  După  ce  aceştia  au  plecat,  saracinii 
s-au  înarmat  îndată  împotriva  Egiptului  şi,  pornind  un  război 
împotriva  lui  Manuil,  l-au  pus  pe  fugă.  Iar  el  şi-a  găsit  scăparea  ală¬ 
turi  de  câţiva  [oameni]  în  Alexandria.  Atunci  saracinii  au  impus 
Egiptului  taxe. 

Când  a  auzit  Heraclie  cele  întâmplate,  l-a  trimis  pe  Cyrus  pen¬ 
tru  a-i  convinge  să  plece  din  Egipt,  potrivit  primului  tratat.  Când 
Cyrus  a  mers  în  tabăra  saracinilor,  s-a  scuzat  îndelung,  [afirmând] 
că  nu  el  este  cauza  acestei  încălcări  şi  [le-a  spus]  că,  dacă  doresc,  vor 
întări  prin  jurăminte  înţelegerea  anterioară.  Saracinii  nu  au  fost  însă 
convinşi,  ci  i-au  spus  episcopului:  „Poţi  să  înghiţi  acest  stâlp  foarte 
mare?”;  iar  el  a  zis:  „Nu  este  cu  putinţă”.  [Atunci  ei]  au  spus:  „Nici 
nouă  nu  ne  este  cu  putinţă  să  plecăm  acum  din  Egipt”. 


Anii  lumii  6127.  De  la  dumnezeiasca  întrupare:  627  ani. 

împăratul  romanilor  Heraclie,  ani  31.26.  Conducătorul  arabilor 
Umaros,  ani  12.2.  Episcopul  Constantinopolului  Serghie,  ani  29.27. 
Episcopul  Ierusalimului  Sofronie,  ani  3.3.  Episcopul  Alexandriei 
Cyrus,  ani  10.3. 

în  acest  an,  Umaros  a  făcut  o  expediţie  împotriva  Palestinei  şi, 
asediind  oraşul  sfânt  timp  de  doi  ani,  l-a  ocupat  în  urma  nego¬ 
cierilor.  Căci  Sofronie,  arhiereul  Ierusalimului,  a  primit  promisiunea 
că  toată  Palestina  va  fi  în  siguranţă.  Umaros  a  intrat  în  oraşul  sfânt 
îmbrăcat  în  veşminte  murdare553  din  păr  de  cămilă,  dând  dovadă  de 
o  prefăcătorie  satanică,  şi  a  căutat  templul  iudeilor  pe  care  îl 
construise  Solomon,  ca  să  îl  facă  loc  de  închinare  al  blasfemiei  sale. 
Când  l-a  văzut  pe  acesta,  Sofronie  a  spus:  „Cu  adevărat  aceasta  este 
urâciunea  pustiirii  stând  în  locul  cel  sfânt,  despre  care  a  spus  pro- 
rocul  Daniel”.  Iar  apărătorul  evlaviei  s-a  tânguit,  cu  multe  lacrimi, 
pentru  neamul  creştinilor. 


553  în  text:  eppu7ra)|i£voi<;. 

în  timp  ce  Umaros  se  afla  acolo,  patriarhul  l-a  rugat  să  pri¬ 
mească  de  la  el  un  cearşaf  şi  un  veşmânt  pentru  a  se  îmbrăca.  Dar  el 
nu  a  acceptat  să  se  îmbrace  cu  acestea.  Cu  greu  l-a  convins  să  le 
îmbrace,  până  când  i-au  fost  spălate  veşmintele  sale,  şi  apoi  le-a 
înapoiat  lui  Sofronie,  care  s-a  îmbrăcat  cu  aceleaşi  [haine]. 

Atunci  a  încetat  din  viaţă  Sofronie,  cel  care  a  împodobit  prin 
cuvânt  şi  faptă  Biserica  Ierusalimului  şi  care  s-a  luptat  împotriva 
dogmei  celei  rele  a  lui  Heraclie  şi  a  monoteliţilor  care  erau  îm¬ 
preună  cu  el,  Serghie  şi  Pyrrhus. 

în  acelaşi  an,  Umaros  l-a  trimis  pe  Iad  în  Siria  şi  [acesta]  a  supus 
saracinilor  întreaga  Sirie. 

27.3.28.4. 

în  acest  an,  Ioan,  cel  numit  Kataias,  epitropul  din  Osroene,  a 
venit  la  Iad,  în  Chalcis,  şi  s-a  înţeles  să  îi  dea  acestuia  câte  100000  de 
monede  pe  an,  pentru  a  nu  trece  Eufratul  nici  în  mod  paşnic,  nici  cu 
război,  atât  timp  cât  îi  vor  da  cantitatea  de  aur.  Atunci  Ioan  s-a 
întors  la  Edesa  şi,  obţinând  tributul  anual,  i  l-a  trimis  lui  Iad. 

La  aflarea  acestora,  Heraclie  l-a  considerat  vinovat  pe  Ioan,  fiindcă 
făcuse  aceasta  fără  ştirea  împărăţiei;  şi,  rechemându-1,  l-a  condamnat 
la  exil.  Iar  în  locul  lui  l-a  trimis  pe  un  anume  stratilat  Ptolemeu. 

28.4.29.5. 

în  acest  an,  arabii  au  ocupat  Antiohia.  Mauias  a  fost  trimis  de 
către  Umaros  ca  general  şi  emir  al  întregii  ţări  de  sub  stăpânirea 
saracinilor,  din  Egipt  până  la  Eufrat. 

Anii  lumii  6130.  De  la  dumnezeiasca  întrupare:  630  ani. 

împăratul  romanilor  Heraclie,  ani  31.29.  Conducătorul  arabilor 
Umaros,  ani  12.5.  Episcopul  Constantinopolului  Pyrrhus,  ani  3.1. 
Episcopul  Alexandriei  Cyrus,  ani  10.6. 

în  acest  an,  Iad  a  trecut  Eufratul  cu  toată  armata  sa  şi  a  ajuns  la 
Edesa.  Şi,  deschizând  edesenii  [porţile],  au  încheiat  un  tratat  pentru 
ţinutul  lor,  pentru  stratilat  şi  pentru  romanii  care  erau  cu  acesta. 
[Saracinii]  au  pornit  împotriva  [oraşului]  Constantia  şi,  asediindu-1, 
l-au  cucerit  prin  luptă;  şi  au  ucis  300  de  romani.  Iar  de  acolo  au 

mers  la  Daras,  pe  care  l-au  cucerit,  şi  din  acest  [oraş]  i-au  nimicit  pe 
mulţi.  Şi  astfel  Iad  a  ocupat  întreaga  Mesopotamie. 

30.6.2.7. 

în  acest  an,  saracinii  au  pornit  o  expediţie  militară  împotriva 
Persiei.  Luptând  cu  perşii,  au  învins  prin  forţă  şi  i-au  supus  pe  toţi. 
Hormisdas,  împăratul  perşilor,  a  fugit  şi  şi-a  lăsat  palatul,  ducându-se 
la  perşii  cei  mai  dinăuntru.  Saracinii  le-au  luat  prizoniere  pe  fiicele 
lui  Chosroes,  împreună  cu  toate  bagajele  imperiale;  şi  acestea  au 
fost  aduse  la  Umaros. 

în  acelaşi  an,  Umaros  a  poruncit  să  se  facă  un  recensământ  al 
ţinutului  locuit  de  sub  stăpânirea  lui.  Şi  s-a  făcut  recensământul 
oamenilor,  animalelor  şi  plantelor. 

31.7.3.8. 

în  acest  an  s-a  săvârşit  împăratul  Heraclie,  în  luna  martie, 
indictionul  al  XlV-lea,  fiind  bolnav  de  hidropizie,  după  ce  a  fost 
împărat  30  de  ani  şi  10  luni.  După  el  a  devenit  împărat  Constantin, 
fiul  său,  [timp  de]  4  luni,  şi  s-a  săvârşit,  fiind  otrăvit  de  către  Mar- 
tina,  mama  sa  vitregă,  şi  de  patriarhul  Pyrrhus.  Apoi  a  devenit  îm¬ 
părat  Heraklonas,  fiul  Martinei,  împreună  cu  mama  sa,  Martina. 

împăratul  romanilor  Heraklonas:  6  luni. 

Episcopul  Constantinopolului  Pavel:  12  ani. 

I.8.I.9. 

în  acest  an,  Mauias  a  cucerit  Cezareea  Palestinei,  după  şapte  ani 
de  asediu,  şi  a  ucis  în  ea  7000  de  romani. 

în  acest  an,  senatul  l-a  dat  jos  pe  Heraklonas,  pe  mama  sa, 
Martina,  şi  pe  Valentin.  Martinei  i-au  tăiat  limba,  iar  lui  Heraklonas, 
nasul,  şi,  exilându-i,  l-au  adus  la  putere  pe  Constans554,  fiul  lui 
Constantin  şi  nepotul  lui  Heraclie.  Acesta  a  domnit  27  de  ani.  Fiind 
Pyrrhus  înlăturat  din  scaunul  episcopal,  ca  patriarh  al  Constantino- 


554  împăratul  Constans,  născut  la  7  noiembrie  630,  primise  numele  de  Heraclie.  Când  a 
fost  asociat  la  tron  în  anul  641,  a  primit  numele  de  Constantin,  nume  pe  care  l-a  purtat 
în  poziţia  sa  oficială.  Numele  de  Constans  şi  supranumele  Pogonatul  care  i  s-au  atribuit 
sunt  atestate  în  sursele  mai  târzii;  v.  Anapeai  N.  Itpatoi,  7o  Buţăvriov  orovZ'  atcova, 
r6po<;  A '  Kajvcrzavrivoţ  f '  (Kaivcrraţ)  642-668,  AGt'jvai,  1972,  pp.  8-9, 13-15. 

polului  a  fost  hirotonit  Pavel,  preot  şi  iconom  al  bisericii,  în  luna  oc¬ 
tombrie,  indictionul  al  XV-lea.  Acesta  a  fost  episcop  [timp  de]  12  ani. 

Anii  lumii  6134.  De  la  dumnezeiasca  întrupare:  634  ani. 

împăratul  romanilor  Constans,  ani  27.1.  Conducătorul  arabilor 
Umaros,  ani  12.9.  Episcopul  Constantinopolului  Pavel,  ani  12.2. 
Episcopul  Alexandriei  Cyrus,  ani  10.10. 

în  acest  an,  Constans,  devenind  împărat,  a  spus  senatului: 
„Tatăl  meu,  Constantin,  care  m-a  născut,  încă  din  timpul  tatălui 
său,  bunicul  meu,  Heraclie,  a  fost  destulă  vreme  împărat  împreună 
cu  el,  iar  după  acesta  foarte  puţin  timp.  Căci  invidia  Martinei,  mama 
sa  vitregă,  retezându-i  speranţele  cele  bune,  l-a  lipsit  de  viaţă.  Şi 
aceasta  pentru  Heraklonas,  cel  născut  în  mod  nelegiuit  din  ea  şi  din 
Heraclie.  Pe  aceasta,  alături  de  copilul  ei,  votul  vostru,  dat  cu  [aju¬ 
torul  lui]  Dumnezeu,  a  alungat-o  pe  drept  din  demnitatea  impe¬ 
rială,  pentru  ca  nu  cumva  împărăţia  romanilor  să  apără  că  este 
foarte  nelegiuită,  lucru  pe  care  strălucita  voastră  măreţie  îl  ştie 
foarte  bine555.  De  aceea,  vă  rog  să  îmi  fiţi  sfătuitori  şi  sfetnici  spre 
mântuirea  cea  de  obşte  a  supuşilor”.  Spunând  acestea,  a  dat  drumul 
senatului,  cinstindu-1  cu  daruri  generoase. 

2.10.3.11. 

în  acest  an,  Umaros  a  început  să  construiască  templul  din 
Ierusalim,  însă  construcţia  nu  stătea  în  picioare,  ci  se  prăbuşea. 
Căutând  cauza,  iudeii  i-au  spus:  „Dacă  nu  veţi  lua  crucea  care  se  află 
pe  biserica  de  pe  Muntele  Măslinilor,  clădirea  nu  va  sta  în  picioare”. 
Din  cauza  acestei  chestiuni,  crucea  a  fost  luată  de  acolo  şi  astfel  s-a 
stabilizat  clădirea  acestora.  Prin  urmare,  cei  care  îl  urau  pe  Hristos 
au  dat  jos  multe  cruci. 

Episcopul  Alexandriei  Petru:  10  ani. 

3.H.4.I. 

în  acest  an,  patrikios- ul  Valentian556  s-a  răsculat  împotriva  lui 
Constans.  împăratul  a  trimis  să  fie  ucis,  iar  oastea  acestuia  a  atras-o 
de  partea  sa. 


555  în  text:  fi  uperepa  i)7iep<J)uf|<;  aepvo7rpe7ieia. 

556  Probabil  acelaşi  cu  Valentin,  menţionat  mai  sus,  care  a  încercat  să  uzurpe  auto¬ 
ritatea  imperială;  v.  Anapeae  N.  Stpatoi,  7o  Buţâvnov  otov  Z '  aiaiva,  r.  A ' ,  pp.  17-20. 

A  avut  loc  şi  o  eclipsă  de  soare  în  ziua  a  cincea  a  lunii  Dios557, 
ziua  a  şasea  [a  săptămânii],  la  ceasul  al  nouălea. 

4.12.5.2. 

în  acest  an  a  fost  asasinat  Umaros,  conducătorul  saracinilor,  în 
ziua  a  cincea  a  lunii  Dios,  de  către  un  renegat  persan.  Căci,  găsindu-1  în 
timp  ce  se  închina,  l-a  străpuns,  lovindu-1  cu  sabia  în  stomac,  şi 
astfel  l-a  lipsit  de  viaţă,  după  ce  fusese  emir  timp  de  12  ani.  După  el 
a  urmat  la  conducere  Uthman,  ruda  lui,  fiul  lui  Phan. 

Conducătorul  arabilor  Uthman:  10  ani. 

5.I.6.3. 

în  acest  an  s-a  răsculat  Grigorie,  patrikios-u\  Africii,  împreună 
cu  africanii. 

Anii  lumii  6139.  De  la  dumnezeiasca  întrupare:  639  ani. 

împăratul  romanilor  Constans,  ani  27.6.  Conducătorul  arabilor 
Uthman,  ani  10.2.  Episcopul  Constantinopolului  Pavel,  ani  12.7. 
Episcopul  Alexandriei  Petru,  ani  10.4. 

în  acest  an  s-a  abătut  asupra  pământului  un  vânt  puternic  şi  a 
smuls  din  rădăcini  multe  plante,  a  rupt  cu  tot  cu  rădăcină  copaci 
foarte  mari  şi  a  doborât  multe  coloane  ale  stâlpnicilor. 

în  acelaşi  an,  saracinii  au  pornit  într-o  expediţie  militară  îm¬ 
potriva  Africii  şi,  luptându-se  cu  tiranul  Grigorie,  l-au  pus  pe  acesta 
pe  fugă;  pe  cei  care  erau  cu  el  i-au  ucis,  iar  pe  el  l-au  alungat  din 
Africa.  După  ce  s-au  înţeles  cu  africanii  în  ceea  ce  priveşte  tributul, 
s-au  întors. 

73.8.5. 

în  acest  an,  Mauias  a  făcut  o  expediţie  pe  mare  împotriva 
Ciprului.  Avea  1700  de  ambarcaţiuni  şi  a  cucerit  Constantia  şi  toată 
insula  şi  a  devastat-o. 


557  Luna  Dios  corespunde  lunii  noiembrie. 

Auzind  despre  cubicularul  Kakorizos  cum  că  venea  împotriva  sa 
cu  multă  armată  romană,  a  navigat  în  faţă,  [spre]  Arados558.  Şi, 
trăgându-şi  flota  la  mal,  a  încercat  să  cucerească  orăşelul  de  pe 
insulă,  Kastellos,  folosindu-se  de  tot  felul  de  maşinării.  Nereuşind 
nimic,  a  trimis  la  ei  pe  un  episcop  pe  nume  Thomarichos  să  îi  sperie 
pentru  a  pleca  din  oraş,  să  încheie  un  tratat  şi  să  plece  din  insulă. 
Când  episcopul  a  intrat  la  ei,  l-au  ţinut  înăuntru  şi  nu  s-au  supus  lui 
Mauias.  Cum  asediul  împotriva  [insulei]  Arados  a  fost  fără  rezultat, 
[Mauias]  s-a  întors  în  Damasc,  deoarece  venise  iarna. 

8.4-9.6. 

în  acest  an,  Mauias  a  pornit  o  expediţie  militară  împotriva 
[insulei]  Arados  cu  o  formaţie  [de  luptă]  puternică  şi  a  cucerit-o 
printr-o  înţelegere:  ca  cei  de  aici  să  locuiască  unde  vor  vrea.  Ora¬ 
şului  i-a  dat  foc  şi  i-a  dărâmat  zidurile,  făcând  ca  insula  să  fie 
nelocuită  până  astăzi. 

în  acelaşi  an,  papa  Martin  a  convocat  un  sinod  la  Roma  împo¬ 
triva  monoteliţilor559. 

9.5.10.7. 

în  acest  an,  stratopedarhul  Busur  a  făcut  o  expediţie  militară 
împotriva  Isauriei  împreună  cu  arabii.  A  ucis  mulţi  oameni  şi  a  luat 
prizonieri,  întorcându-se  cu  5000  de  captivi. 

împăratul  Constans  l-a  trimis  pe  un  anume  Prokopios  la 
Mauias,  pentru  a  cere  pace.  Aceasta  s-a  şi  făcut,  pe  doi  ani,  Mauias 
primindu-1  drept  garanţie  în  Damasc  pe  Grigorie,  fiul  lui  Teodor. 

10.6.11.8. 

în  acest  an,  Pasagnathes,  patrikios-u\  armenilor,  s-a  răsculat  îm¬ 
potriva  împăratului  şi  a  încheiat  tratate  cu  Mauias,  dându-i-1 
acestuia  şi  pe  fiul  său.  Când  a  aflat,  împăratul  a  venit  până  în  Ce- 
zareea  Capadociei  şi,  pierzându-şi  speranţa  în  privinţa  Armeniei,  s-a 
întors. 


558  în  text:  ăvenAcucie  Karevavn  ’ApaSou.  Arados  este  o  mică  insulă  în  apropiere  de 
ţărmul  Siriei;  v.  Anapcai  N.  Itpatoz,  To  Buţăvnov  otov  Z '  ccuova,  r.  A p.  48,  nota  157. 

559  Sinodul  a  avut  loc  la  Lateran,  în  anul  649;  v.  The  Chronicle,  p.  479. 

Anii  lumii  6144.  De  la  dumnezeiasca  întrupare:  644  ani. 

împăratul  romanilor  Constans,  ani  27.11.  Conducătorul  arabilor 
Uthman,  ani  10.7.  Episcopul  Constantinopolului  Pavel,  ani  12.12. 
Episcopul  Alexandriei  Petru,  ani  10.9. 

în  acest  an,  Grigorie,  nepotul  lui  Heraclie,  a  murit  în  Heliopolis 
şi,  fiind  păstrat  cu  smirnă,  a  fost  adus  la  Constantinopol. 

în  acelaşi  an  a  căzut  din  cer  cenuşă  şi  o  frică  mare  i-a  cuprins  pe 
oameni. 

Episcopul  Constantinopolului  Petru:  12  ani. 

Pavel  se  săvârşeşte  şi  Pyrrhus  a  fost  numit  din  nou, 

4  luni  şi  23  de  zile. 

12.8.1.10. 

în  acest  an,  Mauias,  cucerind  Rodosul,  a  doborât  colosul  din  Ro¬ 
dos  după  1360  de  ani  de  la  ridicarea  sa.  L-a  cumpărat  un  iudeu,  ne¬ 
gustor  din  Edesa,  şi  a  încărcat  bronzul  acestuia  pe  900  de  cămile560. 

în  acelaşi  an,  Habib561,  generalul  arab,  a  pornit  cu  oaste  împo¬ 
triva  Armeniei  şi,  întâlnindu-1  pe  Maurianos,  generalul  romanilor,  l-a 
urmărit  până  la  Munţii  Caucaz  şi  a  devastat  ţara. 

13.9.2. 

în  acest  an,  Mauias  a  ordonat  să  se  facă  o  pregătire  temeinică  a 
corăbiilor,  pentru  ca  flota  sa  să  vină  împotriva  Constantinopolului. 
Iar  toată  pregătirea  avea  loc  la  Tripolis,  în  Fenicia.  Când  au  văzut 
aceasta,  doi  fraţi  iubitori  de  Hristos,  care  locuiau  în  Tripolis,  fiii 
unui  trâmbiţaş562,  fiind  cuprinşi  de  zel  pentru  Dumnezeu,  au  intrat 
în  închisoarea  oraşului  -  în  care  erau  o  mulţime  de  prizonieri 


560  Faptul  este  menţionat  de  către  Constantin  Porfirogenetul,  precum  şi  de  alţi 
cronicari.  Colosul  din  Rodos,  operă  a  sculptorului  Chares  din  Lindos,  era  considerat 
unul  dintre  monumentele  celebre  ale  Antichităţii;  v.  Plinivs,  Naturalis  Historia  ...,  voi. 
VI,  pp.  76-77  (XXXIV,  41). 

561  în  text:  ”piŞo<;. 

561  Sau  „ai  lui  Bukinator”.  în  cazul  în  care  este  vorba  despre  un  substantiv  comun,  ter¬ 
menul  provine  de  la  latinescul  bucinator  („trâmbiţaş”),  care,  la  rândul  său,  provenea  de 
la  trâmbiţa  curbată  folosită  de  armata  romană  ( bucina );  v.  L.  Br£hier,  Les  institutions 
de  VEmpire  Byzantin,  p.  277,  şi  H.  MlHĂESCU,  La  Românit 4  ...,  pp.  405-406. 

romani.  Distrugând  porţile  şi  dezlegându-i  pe  prizonieri,  s-au  nă¬ 
pustit  împotriva  emirului  oraşului  şi  l-au  ucis  pe  el  şi  pe  cei  [care 
erau]  împreună  cu  el.  Nimicind  prin  foc  tot  echipamentul,  au  plecat 
pe  mare  spre  Romania.  — 

Numai  că  nici  aşa  nu  a  încetat  această  pregătire.  Ci  Mauias  a 
pornit  cu  armată  împotriva  Cezareei  Capadociei,  iar  pe  Abulabar563 
l-a  numit  căpetenie  peste  această  formaţie  a  corăbiilor.  Acesta, 
ajungând  la  aşa-numitul  Phoinix  al  Liciei,  unde  se  afla  împăratul 
Constans  cu  flota  romană,  s-a  luptat  pe  mare  cu  el. 

Urmând  împăratul  să  se  lupte  pe  mare,  a  văzut  în  vis  în  acea 
noapte  că  se  afla  în  Tesalonic.  Când  s-a  trezit  din  somn,  i-a  povestit 
ceea  ce  văzuse  unui  tălmăcitor  de  vise.  Iar  acesta  a  spus:  „O,  îm¬ 
părate,  fie  să  nu  fi  dormit,  nici  să  nu  fi  avut  un  vis!  Căci  faptul  că 
erai  în  Tesalonic  se  tălmăceşte  «dă  altuia  victoria»564,  adică  victoria 
se  întoarce  spre  duşmanul  tău”. 

împăratul,  nefăcând  nimic  spre  a  aşeza  [flota]  în  formaţie  pen¬ 
tru  luptă  navală,  a  cerut  ca  aceasta  să  meargă  la  luptă.  Aruncându-se 
unii  asupra  celorlalţi,  romanii  au  fost  învinşi  şi  marea  s-a  amestecat 
cu  sângele  romanilor.  Iar  împăratul  l-a  îmbrăcat  pe  altul  cu  veş¬ 
mântul  lui.  Fiul  trâmbiţaşului565  -  care  a  fost  amintit  mai  înainte  -, 
sărind  pe  corabia  imperială,  l-a  tras  pe  împărat  şi,  mutându-1  pe  o 
altă  corabie,  l-a  salvat  în  chip  mai  presus  de  înţelegere.  Acest  [om] 
deosebit  de  viteaz,  stând  cu  bărbăţie  pe  corabia  împărătească,  i-a 
ucis  pe  mulţi,  dându-şi  viaţa  pentru  împărat.  Pe  acesta  vrăjmaşii  l-au 
încercuit  şi  astfel  l-au  prins  la  mijloc,  crezând  că  el  este  împăratul. 
Iar  după  ce  i-a  ucis  pe  mulţi,  vrăjmaşii  l-au  ucis,  împreună  cu  cel 
care  purta  veşmântul  împărătesc.  Astfel  împăratul  s-a  salvat  fugind 
şi,  lăsându-i  pe  toţi,  s-a  dus  pe  mare  la  Constantinopol. 

14.10.3. 

în  acest  an  a  fost  asasinat  Uthman,  conducătorul  arabilor,  de 
către  cei  din  Ethribos,  fiind  emir  [timp  de]  10  ani.  Şi  s-a  făcut  tul¬ 
burare  între  arabi.  Căci  cei  care  se  aflau  în  pustiu  îl  voiau  pe  Aii, 


563  Cyril  Mango  sugera  că  trebuie  preferată  forma  Abulabar  din  manuscrisele  greceşti 
formei  Abulathar  propusă  de  Cari  de  Boor  după  Anastasius  Bibliothecarius;  v.  The 
Chronicle,  p.  482. 

564  în  text:  0e<;  ăAA(p  vucr|v. 

565  Sau  „al  lui  Bukinator”. 

nepotul  lui  Aii,  care  fusese  ginerele  lui  Mahomed.  Iar  cei  din  Siria  şi 
Egipt  îl  voiau  pe  Mauias,  care  a  şi  învins  şi  a  stăpânit  24  de  ani. 

Conducătorul  arabilor  Mauias:  24  ani. 

15.1.4. 

în  acest  an,  Mauias  a  pornit  în  expediţie  împotriva  lui  Aii.  Şi 
ambii  s-au  reunit  între  Barbalissos566  la  Kesarion,  în  apropierea  Eu¬ 
fratului.  Cei  ai  lui  Mauias,  devenind  mai  puternici,  au  luat  [pro¬ 
viziile  de]  apă,  iar  cei  ai  lui  Aii,  fiindcă  le  era  sete,  îşi  părăseau  rân¬ 
durile.  Mauias  nu  voia  să  se  lupte,  însă  a  obţinut  victoria  fără  efort. 

16.2.5. 

în  acest  an,  împăratul  a  pornit  în  expediţie  împotriva  Sklavi- 
niei56y  şi  pe  mulţi  i-a  luat  prizonieri  şi  i-a  supus. 

în  acelaşi  an  au  avut  loc  şi  evenimentele  legate  de  Sfântul 
Maxim  şi  ucenicii  săi,  care  au  luptat  pentru  credinţa  cea  dreaptă  îm¬ 
potriva  monoteliţilor.  Constans,  nereuşind  să  îi  strămute  pe  aceştia 
la  părerea  lui  cea  rea,  i-a  tăiat  [sfântului]  limba  cea  plină  de  înţe¬ 
lepciune  întru  Dumnezeu  şi  de  foarte  multă  învăţătură,  împreună 
cu  mâna  sa  cea  dreaptă,  pentru  că  scrisese,  împreună  cu  ucenicii  săi, 
ambii  pe  nume  Anastasie568,  foarte  multe  [lucruri]  împotriva  lipsei 
lui  de  evlavie,  pe  care  aceştia  le-au  scris  şi  cuvânt  cu  cuvânt569,  după 
cum  le  este  cunoscut  iubitorilor  de  învăţătură. 

17.3.6. 

în  acest  an  s-a  făcut  o  înţelegere  între  romani’  şi  arabi.  Din 
cauza  revoltei,  Mauias  a  trimis  un  mesager  ca  arabii  să  le  plătească 
romanilor  pe  fiecare  zi  câte  1000  de  monede,  un  cal  şi  un  rob. 

în  acest  an  a  avut  loc  un  cutremur  mare  şi  surparea  [unor 
clădiri]  în  Palestina  şi  Siria,  în  luna  Daisios,  indictionul  al  II-lea. 

în  acelaşi  an  a  fost  exilat  Martin,  preasfinţitul  papă  al  Romei, 
care  se  luptase  cu  vitejie  pentru  adevăr  şi  care  s-a  făcut  mărturisitor, 
săvârşindu-se  în  Klimata  din  Răsărit. 


566  în  text:  ăvapeaov  Bap(3aAiaarou.  Sensul  sintagmei  este  dificil  de  interpretat. 

567  Sklavinia  desemna  o  zonă  locuită  de  sklavini  (slavi). 

568  în  text  apare  forma  de  plural:  ’Avacrracrtou;. 

569  în  text:  kcct’  enoţ. 

18.4.7. 

în  acest  an,  Constans  l-a  ucis  pe  Teodosie,  fratele  său57°. 

Pe  când  arabii  se  aflau  la  Sapphin,  a  fost  asasinat  Aii,  cel  al 
Persiei.  Şi  a  rămas  singur  conducător  Mauias,  care  locuia  împără¬ 
teşte  în  Damasc  şi  îşi  ţinea  acolo  comorile  în  bani. 

19.5.8. 

în  acest  an  a  apărut  o  erezie  a  arabilor,  aşa-numiţii  charurgiţi. 
Mauias,  prinzându-i,  pe  cei  din  Persia  i-a  umilit,  iar  pe  cei  din  Siria 
i-a  înălţat.  Şi  pe  unii  i-a  numit  isamiţi,  iar  pe  ceilalţi  herakiţi.  Sol¬ 
dele  isamiţilor  le-a  urcat  până  la  200  de  monede,  iar  pe  ale  hera- 
kiţilor  le-a  coborât  până  la  30  de  monede. 

20.6.9. 

în  acest  an,  împăratul,  părăsind  Constantinopolul,  a  mers  în 
Siracusa  Siciliei,  vrând  să  strămute  împărăţia  la  Roma.  Şi  a  trimis  să 
îi  fie  adusă  soţia  şi  cei  trei  fii,  Constantin,  Heraclie  şi  Tiberiu.  Dar 
bizantinii  nu  le-au  dat  drumul  acestora. 

21.7.10. 

în  acest  an,  arabii  au  întreprins  o  expediţie  militară  împotriva 
României  şi  au  luat  mulţi  prizonieri  şi  au  pustiit  multe  locuri. 

22.8.11. 

în  acest  an  au  fost  luaţi  prizonieri  o  parte  a  [locuitorilor]  Siciliei 
şi  au  fost  instalaţi  în  Damasc  cu  voia  lor. 

23.9.12. 

în  acesta  an  a  apărut  o  erezie  cu  privire  la  post.  Abderachman  al 
lui  Chaledos  a  făcut  o  expediţie  în  Romania  şi  a  petrecut  iarna  în 
aceasta,  devastând  multe  ţinuturi.  Sklavinii  trecând  de  partea 
acestuia,  5000  [dintre  ei]  au  coborât  cu  el  în  Siria  şi  s-au  instalat  în 
ţinutul  apameienilor571,  în  satul  Seleukobolos. 


570  Istoricii  au  presupus  că  Teodosie  a  fost  acuzat  de  complot  împotriva  fratelui  său;  v. 
Anapeaz  N.  Ztpatox,  To  Buţâvnov  otov  Z'  auova,  t.  A pp.  199-204. 

571  Cei  din  Apameia. 

Episcopul  Constantinopolului  Toma:  3  ani. 

24.10.1. 

în  acest  an,  Busur  a  făcut  o  expediţie  împotriva  României.  De 
asemenea,  Thomarichos,  episcopul  de  Apameia,  a  murit,  iar 
episcopul  Emesei  a  fost  ars  de  viu. 

25.11.2. 

în  acest  an,  Busur  a  făcut  din  nou  o  expediţie  în  Romania  şi  a 
devastat  părţile  Hexapolisului572,  iar  Phadalas  şi-a  petrecut  acolo  iarna. 

26.12.3. 

în  acest  an,  Saborios,  strategul  [themei]  Armeniakon,  [care  era] 
de  origine  persană,  s-a  răsculat  împotriva  împăratului  Constans.  El 
l-a  trimis  pe  stratilatul  Serghie  la  Mauias,  promiţându-i  că  îi  va 
supune  Romania  dacă  se  va  alia  cu  el  împotriva  împăratului.  Când  a 
aflat,  Constantin,  fiul  împăratului,  l-a  trimis  şi  el  pe  cubicularul 
Andrei,  la  Mauias,  cu  daruri,  pentru  a  nu  colabora  cu  răsculatul. 

Când  Andrei  a  ajuns  la  Damasc,  a  descoperit  că  Serghie  o  luase 
înainte,  iar  Mauias  se  prefăcea  că  este  favorabil  împăratului.  Serghie 
se  afla  aşezat  înaintea  lui  Mauias  şi,  când  a  intrat  Andrei,  s-a  ridicat. 
Mauias  l-a  mustrat  pe  Serghie,  spunând:  „De  ce  ţi  s-a  făcut  frică?”, 
iar  Serghie  s-a  apărat,  zicând  că  a  făcut  aceasta  din  obişnuinţă. 
Mauias,  întorcându-se,  i-a  zis  lui  Andrei:  „Ce  îmi  ceri?”  Iar  el  a  spus: 
„Să  îmi  dai  ajutor  împotriva  rebelului”.  Mauias  a  zis:  „Amândoi  îmi 
sunteţi  duşmani.  Şi  voi  da  [ajutor]  celui  care  îmi  va  da  mai  mult”. 
Andrei  i-a  zis  acestuia:  „Nu  te  îndoi,  emire,  căci  puţine  de  la  un 
împărat  îţi  sunt  mai  bune  decât  foarte  multe  de  la  un  rebel!  însă  fă 
ce  socoteşti  [că  este  mai]  plăcut”.  Spunând  acestea,  a  tăcut.  Iar 
Mauias  a  spus:  „Mă  voi  gândi  la  asta”.  Şi  a  poruncit  să  iasă  amândoi. 

Mauias,  chemându-1  separat  pe  Serghie,  i-a  spus:  „Să  nu  i  te  mai 
închini  lui  Andrei,  pentru  că  nu  vei  mai  obţine  nimic”. 

A  doua  zi,  Serghie,  luându-i-o  înainte  lui  Andrei,  s-a  aşezat 
înaintea  lui  Mauias.  Când  a  intrat  Andrei,  [acesta]  nu  s-a  ridicat  ca 
în  ziua  de  dinainte.  Andrei,  uitându-se,  ameninţa  spunând:  „Dacă 
voi  trăi,  îţi  voi  arăta  cine  sunt!”  Serghie  a  zis:  „Nu  mă  voi  ridica  în 


572  Probabil  în  Capadocia,  v.  The  Chronicle,  p.  488. 

faţa  ta,  căci  tu  nu  eşti  nici  bărbat,  nici  femeie”.  Oprindu-se  amân¬ 
doi,  Mauias  i-a  zis  lui  Andrei:  „Promite-mi  că  îmi  dai  cât  îmi  dă 
Serghie”.  „Şi  cât  este  [asta]?”,  a  zis  Andrei.  Mauias  a  spus:  „Să  dai 
arabilor  venitul  public”.  Şi  Andrei  a  zis:  „Vai  ţie,  Mauias,  mă  sfă- 
tuieşti  să  îţi  dau  trupul  şi  să  păstrez  umbra.  Cum  vrei,  înţelege-te  cu 
Serghie!  Căci  eu  nu  fac  asta.  Decât  că,  ignorându-te,  vom  face  apel 
la  Dumnezeu,  Care  are  mai  multă  putere  decât  tine  să  îi  apere  pe 
romani,  şi  ne  vom  pune  nădejdile  în  El”.  Spunând  acestea,  i-a  mai 
zis  lui  Mauias:  „Cu  bine!”  şi  a  plecat  din  Damasc  la  Melitene  pentru 
că  tiranul  se  afla  în  părţile  acelea,  în  care  trebuia  să  meargă  şi  Ser¬ 
ghie.  Când  a  ajuns  la  Arabissos,  s-a  întâlnit  cu  paznicul  trecătorii, 
căci  acesta  nu  se  alăturase  tiranului.  I-a  poruncit  să  pândească  când 
anume  se  va  întoarce  Serghie,  ca  să  i-1  aducă.  Iar  el  a  mers  la  Am- 
nesia,  aşteptându-1  pe  Serghie;  iar  cele  întâmplate  i  le-a  făcut  cu¬ 
noscute  împăratului. 

Serghie,  înţelegându-se  cu  Mauias  aşa  cum  voia,  l-a  luat  pe  Pha- 
dalas,  un  general  al  arabilor,  cu  un  ajutor  [militar  din  partea]  barba¬ 
rilor,  pentru  a  lupta  alături  de  Saborios.  Serghie,  mergând  înaintea 
lui  Phadalas  şi  ducându-se  plin  de  bucurie  la  Saborios,  a  căzut  în 
ambuscadele  lui  Andrei  la  trecători.  Prinzându-1  pe  Serghie,  l-au 
dus  legat  la  Andrei.  Iar  Serghie,  văzându-1  pe  acesta,  s-a  aruncat  la 
picioarele  lui,  rugându-se  să  îl  cruţe.  Andrei  [i-a  spus]:  „Tu  eşti  Ser¬ 
ghie,  cel  care  te  mândreai  cu  părţile  tale  ruşinoase  în  faţa  lui  Mauias 
şi  pe  mine  mă  numeai  efeminat.  Iată,  de  acum  părţile  tale  ruşinoase 
nu  îţi  vor  mai  folosi  la  nimic,  ci  te  vor  omorî”.  Spunând  acestea,  a 
ordonat  să  i  se  taie  părţile  ruşinoase  şi  l-a  spânzurat  pe  un  lemn. 

Auzind  Constantin  de  venirea  lui  Phadalas  în  ajutorul  lui  Sabo¬ 
rios,  l-a  trimis  pe  patrikios-u\  Nichifor  cu  o  armată  romană  pentru  a 
se  opune  lui  Saborios.  Saborios  se  afla  la  Adrianopolis  pregătindu-se 
pentru  luptă,  căci  aflase  că  Nichifor  vine  spre  el.  într-una  din  zile  s-a 
întâmplat  ca  acesta  să  iasă  din  oraş  călare.  Când  a  ajuns  în  apro¬ 
pierea  porţii  oraşului,  a  lovit  calul  cu  biciul,  iar  acesta  a  fost  luat 
prin  surprindere  şi,  aruncându-1  cu  capul  de  poartă,  l-a  lipsit  de 
viaţă  într-un  mod  urât.  Astfel  Dumnezeu  i-a  dăruit  victoria  împă¬ 
ratului. 

Venind  Phadalas  la  Hexapolis  şi  aflând  totul,  a  trimis  la  Mauias 
pentru  a-i  cere  ajutorul,  căci  între  romani  se  instaurase  pacea. 
Mauias  i  l-a  trimis  pe  fiul  său,  Izid,  cu  o  mulţime  de  barbari.  Amân¬ 
doi  au  mers  la  Calcedon  şi  au  luat  mulţi  prizonieri.  Au  cucerit  şi 

[oraşul]  Amorion  din  Frigia,  lăsând  pentru  paza  acestuia  5000  de 
oameni  înarmaţi,  şi  s-au  întors  în  Siria.  Venind  iarna,  împăratul  l-a 
trimis  pe  acelaşi  cubicular  Andrei  şi,  fiind  multă  zăpadă,  [acesta]  a 
ajuns  noaptea.  Cu  ajutorul  unor  lemne  s-au  urcat  pe  zid  şi  au  intrat 
în  Amorion.  I-au  ucis  pe  toţi  arabii,  pe  cei  5000,  şi  dintre  ei  nu  a  mai 
rămas  niciunul. 

în  aceeaşi  iarnă  a  avut  loc  o  mare  revărsare  de  ape  în  Edesa  şi  au 
pierit  mulţi.  S-a  arătat  şi  un  semn  pe  cer. 

Episcopul  Constantinopolului  Ioan:  ani  6. 

27.13.1. 

în  acest  an,  împăratul  Constans  a  fost  asasinat  în  Sicilia,  la  Sira- 
cusa,  în  baia  care  se  numea  Daphne573.  Cauza  a  fost  aceasta:  după 
uciderea  lui  Teodosie,  fratele  său,  a  fost  urât  de  bizantini574,  dar  mai 
ales  pentru  faptul  că  îl  adusese  cu  dezonoare  în  Constantinopol  pe 
Martin,  preasfinţitul  papă  al  Romei,  şi  îl  exilase  în  Klimata  din 
Cherson.  Preaînţeleptului  şi  mărturisitorului  Maxim  i-a  tăiat  limba 
şi  mâna  şi  pe  mulţi  dintre  ortodocşi  i-a  condamnat  la  chinuri,  exil  şi 
confiscări  pentru  că  nu  se  supuseseră  ereziei  sale.  Iar  pe  cei  doi 
Anastasie,  care  erau  ucenici  ai  mărturisitorului  şi  mucenicului 
Maxim,  i-a  exilat  şi  i-a  torturat.  Din  aceste  cauze  a  fost  urât  mult  de 
către  toţi.  Făcându-i-se  teamă,  a  vrut  să  strămute  împărăţia  la 
Roma.  De  aceea  a  vrut  să  o  ia  şi  pe  împărăteasă  şi  pe  cei  trei  fii  ai 
săi,  dacă  cubicularul  Andrei  şi  Teodor  din  Colonia  nu  l-ar  fi  împie¬ 
dicat  [să  facă]  ce  vroia.  Şi  a  stat  în  Sicilia  6  ani. 

Când  a  intrat  în  amintita  baie,  a  venit  împreună  cu  el  un  anume 
Andrei,  fiul  lui  Troilos,  care  era  servitorul  său.  Când  a  început  să  se 
dea  cu  săpun575,  Andrei  a  luat  găleata  şi  i-a  dat  în  cap  împăratului, 
fugind  imediat.  Cum  împăratul  stătuse  mult  timp  în  baie,  cei  de 
afară  au  intrat  şi  l-au  găsit  mort.  îngropându-1,  l-au  făcut  împărat  cu 
de-a  sila  pe  un  anume  armean  Mizizios.  Căci  acesta  era  foarte  arătos 
şi  extrem  de  frumos. 


573  Probabil  la  15  iulie;  v.  Anapeae  N.  Etpatoi,  To  Bu(âv nov  crrov  Z'  aiwva,  x.  A',  pp. 
266-269. 

574  Locuitorii  Constantinopolului. 

575  în  text:  ydX. Ancă)  aprixEaGai.  Săpunul  este  numit  y«AAik6<;  („galic”),  fiind  considerat  o 
invenţie  a  galilor;  v.  Anapeax  N.  Ztpatoi,  To  Bvţâvziov  otov  Z '  aiujva,  r.  A p.  263,  nota 
908. 

Constantin,  când  a  aflat  de  încetarea  din  viaţă  a  tatălui  său,  a 
venit  în  Sicilia  cu  o  flotă  numeroasă.  Prinzându-1  pe  Mizizios,  l-a 
ucis,  dar  şi  pe  asasinii  tatălui  său.  După  ce  a  restabilit  ordinea  în 
Apus,  s-a  dus  la  Constantinopol  şi  a  împărăţit  peste  romani  îm¬ 
preună  cu  Tiberiu  şi  Heraclie,  fraţii  săi. 

împăratul  romanilor  Constantin:  17  ani. 

1.14.2. 

în  acest  an,  Constantin  a  devenit  împărat,  împreună  cu  fraţii  săi. 
Saracinii  au  întreprins  o  expediţie  în  Africa  şi  au  luat,  după  cum  se 
spune,  80000  de  prizonieri. 

Cei  din  thema  Anatolikon  au  venit  la  Chrysopolis,  spunând: 
„Credem  în  Treime.  Să  îi  încoronăm  pe  toţi  trei!”  Constantin  s-a 
tulburat,  pentru  că  doar  el  fusese  încoronat,  iar  fraţii  lui  nu  deţineau 
nicio  demnitate.  Trimiţându-1  pe  patrikios-u\  Teodor  al  Coloniei,  i-a 
înşelat,  lăudându-i,  şi  i-a  luat  pe  fruntaşii  lor  pentru  a  merge  în  oraş 
să  se  sfătuiască  cu  senatul  şi  să  facă  ceea  ce  doreau.  însă  îndată  îm¬ 
păratul  i-a  spânzurat  pe  aceştia  pe  malul  celălalt,  în  Sykai.  [Soldaţii 
din  tema  Anatolikon],  văzând  aceasta  şi  acoperindu-se  de  ruşine,  au 
plecat  cu  mâhnire  într-ale  lor.  Iar  împăratul  le-a  tăiat  nasul  fraţilor  lui. 

Anii  lumii  6162.  De  la  dumnezeiasca  întrupare:  662  ani. 

împăratul  romanilor  Constantin,  ani  17.2.  Conducătorul  arabilor 
Mauias,  ani  24.15.  Episcopul  Constantinopolului  Ioan,  ani  6.3. 

în  acest  an  a  fost  o  iarnă  grea  şi  mulţi  oameni  şi  fiare  s-au  aflat 
în  primejdie.  Phadalas  şi-a  petrecut  iarna  la  Cyzic. 

3.16.4. 

în  acest  an,  Busur  a  făcut  o  expediţie,  a  luat  mulţi  prizonieri  şi  s-a  întors. 

4-17-5- 

în  acest  an,  în  luna  martie,  [numită  şi]  Dystros,  s-a  arătat  pe  cer 
un  curcubeu  şi  toată  făptura576  s-a  înspăimântat,  încât  toţi  au  zis  că 
este  sfârşitul. 


576  In  text:  aă p^. 


Cronografia 


343 


în  acest  an,  cei  care  se  lepădaseră  de  Hristos  au  pregătit  o  flotă 
mare.  Şi  au  navigat  dincolo  de  Cilicia;  Mahomed  al  lui  Abdelas  şi-a 
petrecut  iarna  în  Smyrna,  iar  Kais577  în  Cilicia  şi  Licia.  [Mauias]  l-a 
trimis  şi  pe  emirul  Chale,  cu  altă  flotă,  în  ajutorul  acestora,  ca  unul 
[care  era]  foarte  capabil  şi  îndrăzneţ  în  luptă.  în  Egipt  a  izbucnit  o 
epidemie. 

Mai  sus-amintitul  Constantin,  aflând  de  această  mişcare  ce 
lupta  împotriva  lui  Dumnezeu,  îndreptată  contra  Constantinopo- 
lului,  a  construit  şi  el  bireme578  mari,  care  aveau  cazane  cu  foc,  şi 
dromoane  înarmate  cu  „focul  grecesc”579  şi  a  poruncit  ca  acestea  să 
fie  ancorate  în  portul  Proklianesios,  din  [regiunea  numită]  „a  lui 
Chesarie”. 

5.18.6. 

în  acest  an,  mai  sus-amintita  flotă  a  luptătorilor  împotriva  lui 
Dumnezeu  a  pornit  şi  a  ancorat  în  părţile  tracice,  între  extremitatea 
dinspre  Apus  a  Hebdomonului,  adică  a  aşa-numitei  „Magnaura”, 
până  la  capul  de  Răsărit  al  aşa-numitului  „Kyklobion”.  Şi  în  fiecare 
zi  avea  loc  câte  o  confruntare  militară  de  dimineaţă  până  seara,  de 
la  brachialion- ul58°  Porţii  de  Aur,  până  la  Kyklobion,  de  fiecare  dată 
încercând  să  avanseze,  dar  fiind  respinşi.  Acestea  le-au  făcut  din 
luna  aprilie  până  în  septembrie.  întorcându-se,  au  mers  la  Cyzic  şi, 
cucerindu-1,  şi-au  petrecut  iarna  acolo.  în  primăvară,  au  plecat  la  fel 
şi  s-a  pornit  din  nou  războiul  pe  mare  cu  creştinii. 

Au  făcut  acelaşi  lucru  timp  de  şapte  ani,  dar,  cu  ajutorul  lui 
Dumnezeu  şi  al  Maicii  Sale,  s-au  făcut  de  ruşine,  pierzând  o  mul¬ 
ţime  de  oameni  buni  de  luptă  şi  având  între  ei  foarte  mulţi  răniţi;  şi 
au  făcut  cale  întoarsă  cu  mare  tristeţe.  Când  flota  aceea  care  urma 
să  fie  scufundată  de  Dumnezeu  s-a  pus  în  mişcare,  a  fost  prinsă  într-o 
furtună  de  iarnă  şi  în  suflul  unui  uragan,  în  părţile  Syllaionului,  s-a 
zdrobit  şi  a  fost  nimicită  cu  totul. 


577  Aici  apare  forma  Kdrtcxoţ,  în  vreme  ce  mai  jos,  la  6.19.1.,  apare  forma  Kdîq. 

578  Biremă  -  navă  antică  de  război  cu  două  rânduri  de  vâsle  suprapuse. 

579  în  text:  m4>o)vo<t>6poiK;,  adică  „purtătoare  de  ouţxov”.  'O  oUJkov  denumea  ţeava  pe  care 
era  lansat  aşa  numitul  „foc  grecesc”,  arma  redutabilă,  responsabilă  pentru  multe  dintre 
victoriile  repurtate  de  bizantini.  Reţeta  lichidului  inflamabil  care  incendia  vasele  ina¬ 
mice  a  fost  un  secret  de  stat  într-atât  de  bine  păzit,  încât  nici  astăzi  nu  poate  fi  recon¬ 
stituită  cu  precizie  compoziţia  sa.  Cazanele  pomenite  anterior  conţineau  acelaşi  lichid. 

580  Probabil  o  structură  de  apărare.  Termenul  provine  de  la  cuvântul  latin  brachium;  v. 
The  Chronicle,  p.  494. 

Suphian,  fiul  lui  Auph,  cel  de-al  doilea  frate,  a  început  lupta  cu 
Florus,  Petronas  şi  Ciprian,  care  conduceau  o  armată  romană.  Şi  au 
fost  ucişi  30000  de  arabi. 

Pe  atunci  Calinic,  un  arhitect  din  [oraşul]  Heliopolis  din  Siria, 
care  se  refugiase  la  romani,  a  meşterit  un  foc  care  se  folosea  pe  mare 
şi  a  incendiat  corăbiile  arabilor  şi  le-a  ars  împreună  cu  cei  care  erau 
pe  ele.  Astfel  romanii  s-au  întors  victorioşi  şi  au  descoperit  focul 
maritim58'. 

Episcopul  Constantinopolului  Constantin:  2  ani. 

6.19.1. 

în  acest  an,  Abdelas,  fiul  lui  Kais,  şi  Phadalas  şi-au  petrecut 
iarna  în  Creta. 

7.20.2. 

în  acest  an  a  fost  văzut  un  semn  pe  cer  într-o  zi  de  sâmbătă. 

Episcopul  Constantinopolului  Teodor:  2  ani. 

8.21.1. 

în  acest  an  au  venit  multe  lăcuste  peste  Siria  şi  Mesopotamia. 


Anii  lumii  6169.  De  la  dumnezeiasca  întrupare:  669  ani. 

împăratul  romanilor  Constantin,  ani  17.9.  Conducătorul  arabilor 
Mauias,  ani  24.22.  Episcopul  Constantinopolului  Teodor,  ani  2.2. 

în  acest  an,  mardaiţii5®2  au  intrat  în  Liban  şi  au  ocupat  [regiu¬ 
nea]  de  la  Muntele  Negru  până  la  oraşul  sfânt,  luând  în  stăpânire 
înălţimile  Libanului.  Mulţi  robi,  prizonieri  şi  localnici  s-au  refugiat 
la  ei,  încât  în  scurtă  vreme  au  ajuns  să  fie  mai  multe  mii.  Când  au 
aflat  acestea,  Mauias  şi  sfătuitorii  lui  s-au  înspăimântat  foarte  tare, 


581  „Focul  lichid”  era  folosit  în  luptele  navale. 

582  Semnificaţia  termenului  „mardaiţi”  a  fost  mult  discutată  de  cercetători.  Potrivit  unei 
opinii,  în  acest  caz  desemnează  un  trib  iranian  creştin,  armenizat;  v.  Xpat<;  M. 
Mnapritadcv,  «H  Auot|  tou  aiviYparoţ  rcov  MapSatruiv»,  Buţccv nov.  Aqnipwpa  crrov 
AvSpia  A.  ZrpdcTO,  t.  I,  A0f|va,  1986,  pp.  17-39,  şi  The  Oxford  Dictionary  of  Byzantium, 
voi.  2,  p.  1297. 


Cronografia 


345 


gândindu-se  că  împărăţia  romanilor  este  păzită  de  Dumnezeu.  Şi  a 
trimis  soli  la  împăratul  Constantin  pentru  a  cere  pace,  promiţând  că 
va  da  împăratului  şi  un  tribut  anual.  Primindu-i  pe  aceşti  soli  şi  as- 
cultându-le  cererea,  împăratul  l-a  trimis  cu  ei  în  Siria  pe  patrikios-u\ 
Ioan,  cel  numit  Pitzigaudis,  ca  unul  care  era  dintr-o  veche  familie  în 
stat,  care  era  foarte  experimentat  şi  era  foarte  înţelept,  pentru  a 
discuta  în  chip  potrivit  cu  arabii  şi  a  face  o  înţelegere  în  privinţa 

W  •  • 

pacn. 

Când  acesta  a  ajuns  în  Siria,  Mauias  a  făcut  o  adunare  a  emirilor 
şi  a  korasenilor583  şi  l-a  primit  cu  mare  cinste.  După  ce  aceştia  au 
ţinut  multe  discursuri  cu  privire  la  pace,  au  hotărât  să  încheie  unii 
cu  alţii  un  tratat  de  pace  scris,  cu  jurământ,  stabilind  un  tribut 
anual  pe  care  agarenii  să  îl  plătească  statului  romanilor:  3000  [de 
monede]  de  aur,  30  de  prizonieri  şi  50  de  cai  de  rasă.  Cum  cele  două 
părţi  s-au  înţeles  ca  aceste  [lucruri]  să  fie  respectate  timp  de  30  de 
ani,  s-a  făcut  o  pace  deplină  între  romani  şi  arabi. 

După  ce  aceste  două  înţelegeri  generale  în  scris  s-au  făcut  cu 
jurăminte  ale  unora  faţă  de  ceilalţi  şi  au  fost  înmânate  reciproc,  în 
multe  feluri  numitul584  şi  întru  tot  lăudatul  bărbat  s-a  întors  la 
împărat,  aducând  şi  multe  daruri. 

Aflând  acestea,  cei  care  locuiau  în  părţile  Apusului,  haganul 
avarilor  şi  regii  din  acele  tărâmuri,  exarhii,  kastalzii  şi  fruntaşii585 
neamurilor  dinspre  Apus  au  trimis  prin  soli  daruri  împăratului  [şi] 
au  cerut  să  se  confirme  pacea  şi  prietenia  [şi]  cu  ei.  Iar  împăratul, 
acceptându-le  cererile,  a  confirmat  şi  pentru  ei  o  pace  imperială. 
Astfel,  în  Răsărit  şi  Apus  s-a  instalat  o  linişte  deplină. 

Episcopul  Constantinopolului  Gheorghe:  6  ani. 

10.23.1. 

A  ^  A  ^ 

In  acest  an,  în  Mesopotamia  a  avut  loc  un  mare  cutremur.  In  el 
s-a  prăbuşit  Batan586  şi  cupola  bisericii  din  Edesa,  pe  care  Mauias  a 
construit-o  [din  nou],  prin  grija  creştinilor. 


583  V.  nota  547. 

584  S-ar  putea  traduce  şi  „de  multe  ori  menţionatul”. 

585  în  text:  kocotccASoi  Kai  oi  E^oxcotaxoi.  Primul  termen  derivă  de  la  cuvântul 
longobard  gastaldi;  v.  The  Chronicle,  p.  497. 

586  în  text:  to  Şatâv.  în  traducerea  engleză  din  1997  termenul  este  considerat  toponim 
şi  este  redat  prin  Batnai  (v.  The  Chronicle,  p.  497),  probabil  sugerându-se  că  este  vorba 
despre  oraşul  omonim  care  corespunde  localităţii  Suruţ  din  Turcia  de  astăzi. 

11.24.2. 

In  acest  an  a  încetat  din  viaţă  Mauias,  întâiul  sfătuitor587  al  sara- 
cinilor,  în  cea  de-a  şasea  zi  a  lunii  Artemisios588,  indictionul  întâi.  A 
fost  general  timp  de  20  de  ani  şi  emir  24  de  ani.  Şi  a  luat  puterea 
Izid,  fiul  său. 

In  acest  an  neamul  bulgarilor  a  atacat  Tracia.  Este  necesar  să 
vorbim  şi  despre  lucrurile  din  vechime  privitoare  la  bulgarii  uno- 
gunduri  şi  kotragi. 

în  părţile  de  nord  îndepărtate  ale  Pontului  Euxin,  [se  află]  aşa- 
numitul  lac  Meotis,  în  care  se  varsă  un  fluviu  foarte  mare  numit 
Atei,  care  vine  de  la  ocean  prin  ţara  sarmaţilor.  în  acesta  se  varsă 
aşa-numitul  fluviu  Tanais,  care  vine  şi  el  de  la  porţile  ivirilor  din 
Munţii  Caucaz.  Iar  din  amestecul  Tanaisului  cu  Atelul  -  deasupra 
mai  sus  menţionatului  lac  Meotis  pe  care  îl  separă  Atelul  -  vine  aşa- 
numitul  râu  Kuphis,  care  se  varsă  la  capătul  Mării  Pontice,  în  apro¬ 
piere  de  Nekropela,  la  capul  numit  „Faţa  Berbecului”589.  De  la  lacul 
amintit  mai  înainte  [este]  o  mare  la  fel  ca  un  râu  care  dă  în  marea 
Pontului  Euxin,  prin  ţara  Bosforului  Cimerian,  din  care  râu  se  prin¬ 
de  aşa-numitul  murzulin  şi  [alte  specii  de  peşti]  la  fel  cu  acesta.  în 
părţile  dinspre  răsărit  ale  lacului  care  se  află  înainte,  spre  Phana- 
guria  şi  spre  evreii  care  locuiesc  acolo,  sunt  aşezate  foarte  multe 
neamuri.  Iar  de  la  acelaşi  lac,  spre  aşa-numitul  râu  Kuphis,  unde  se 
prinde  peştele  bulgăresc  xyston,  se  află  vechea  Bulgarie,  cea  Mare,  şi 
se  întâlnesc  şi  numiţii  kotragi,  care  sunt  de  acelaşi  neam  cu  aceştia. 

în  timpul  lui  Constantin  cel  din  Apus,  Krobatos,  domnitorul 
amintitei  Bulgarii  şi  al  kotragilor,  a  murit  lăsând  cinci  fii,  cărora  le-a 
cerut  să  nu  se  despartă  cu  niciun  chip  de  viaţa  lor  în  comun,  pentru 
a  stăpâni  totul  şi  a  nu  fi  robiţi  de  alt  neam.  însă,  după  puţin  timp  de 
la  moartea  acestuia,  cei  cinci  fii  ai  săi  au  avut  neînţelegeri  şi  s-au 
despărţit  unul  de  altul,  cu  poporul  pe  care  fiecare  îl  avea  sub  auto¬ 
ritatea  sa.  Cel  dintâi  fiu,  numit  Batbaian,  păzind  porunca  tatălui 
său,  a  rămas  pe  pământul  său  strămoşesc  până  acum.  Cel  de-al 


587  „întâiul  sfătuitor”  redă  termenul  de  „calif”. 

588  Echivalentul  lunii  mai. 

589  în  text:  Kpiou  npooumov.  Identificarea  denumirilor  geografice  menţionate  poate  fi 
făcută  cu  un  oarecare  grad  de  probabilitate,  dat  fiind  faptul  că,  uneori,  aceeaşi 
denumire  desemnează  râuri  diferite.  Astfel,  lacul  Meotis  poate  fi  identificat  cu  Marea 
de  Azov,  fluviul  Tanais  cu  Donul,  Atelul  cu  Volga  şi  Kuphis  cu  Kubanul  sau  cu  Bugul;  v. 
The  Chronicle,  pp.  500-501. 

doilea,  fratele  acestuia,  numit  Kotragos,  trecând  fluviul  Tanais,  s-a 
aşezat  să  locuiască  în  faţa  celui  dintâi  frate.  Cel  de-al  patrulea  şi  al 
cincilea,  trecând  fluviul  numit  Istru,  adică  Dunărea,  unul  s-a  supus 
haganului  avarilor  în  Panonia  Avariei  şi  a  rămas  acolo  cu  armata  sa, 
iar  celălalt,  ajungând  la  Pentapolisul  de  lângă  Ravenna,  s-a  supus 
împărăţiei  creştinilor. 

După  aceştia,  cel  de-al  treilea,  numit  Asparuch,  trecând  Dana- 
pris  şi  Danastris  -  care  sunt  râuri  aflate  mai  la  nord  decât 
Dunărea  -,  s-a  aşezat  între  acele  [râuri]  şi  Dunăre,  atunci  când  a 
ajuns  la  Oglos.  S-a  gândit  că  este  un  loc  sigur  şi  greu  de  cucerit  din 
orice  parte590,  căci  în  faţă  era  mlăştinos,  iar  din  celelalte  părţi  era  în¬ 
conjurat  de  fluvii  şi  oferea  multă  protecţie  faţă  de  duşmani  acestui 
neam  care  fusese  slăbit  din  cauza  dezbinării. 

Cum  aceştia  au  fost  divizaţi  în  cinci  părţi  şi  au  ajuns  strâmtoraţi, 
marele  neam  al  hazarilor  a  ieşit  din  adâncul  cel  mai  dinăuntru  al 
Berziliei  din  prima  Sarmaţie  şi  a  luat  în  stăpânire  întreg  pământul 
din  depărtări,  până  la  Marea  Pontică.  Şi  l-au  supus  pe  cel  dintâi 
frate,  Batbaian,  conducătorul  primei  Bulgarii,  luând  tribut  de  la 
acesta  până  acum. 

împăratul  Constantin  s-a  tulburat  foarte  tare  când  a  aflat  că 
dintr-o  dată  un  neam  mizer  şi  necurat  şi-a  făcut  tabăra  dincolo  de 
Dunăre,  în  Oglos,  că  face  incursiuni  şi  devastează  locurile  din  apro¬ 
pierea  Dunării,  adică  ţara  care  este  acum  stăpânită  de  ei  [şi  care  era] 
pe  atunci  în  posesia  creştinilor.  Şi  a  poruncit  ca  toate  themele  să 
treacă  în  Tracia.  înarmând  o  flotă,  a  pornit  război  pe  uscat  şi  pe 
mare  împotriva  acestora,  încercând  să  îi  alunge.  Pedestrimea  a 
aşezat-o  pe  partea  de  uscat  din  faţa  numitului  Oglos  şi  a  Dunării,  iar 
corăbiile  le-a  ancorat  la  ţărmul  din  apropiere. 

Bulgarii,  văzând  apariţia  neaşteptată  şi  marea  mulţime  a  acestei 
formaţii  [de  luptă],  disperaţi  să  se  salveze,  s-au  refugiat  în  locul 
fortificat  amintit  înainte  şi  s-au  pus  la  adăpost.  Timp  de  trei-patru 
zile  aceştia  nu  au  îndrăznit  să  iasă  din  acel  loc  fortificat,  iar  romanii 
nu  au  început  lupta  din  cauza  mlaştinilor  care  se  aflau  în  faţa  lor. 
Spurcatul  neam,  constatând  nehotărârea591  romanilor,  şi-a  revenit  şi 


590  Potrivit  unor  opinii,  regiunea  se  afla  în  Delta  Dunării  (The  Chronicle,  p.  501)  sau  în 
spaţiul  de  la  nordul  acesteia  delimitat  de  Marea  Neagră,  Prut,  Nistru  şi  Dunăre 
(Bugeac)  -  Enciclopedia  arheologiei ...,  voi.  III,  p.  232.  Danapris  şi  Danastris  pot  fi  iden¬ 
tificate  cu  Niprul  şi  Nistrul. 

591  în  text:  xavv6rr|ra. 

a  devenit  mai  îndrăzneţ.  împăratul,  fiindcă  suferea  cumplit  de  po- 
dagră,  s-a  grăbit  să  se  întoarcă  cu  cinci  dromoane  şi  cu  oamenii  săi 
de  casă  la  Mesembria  pentru  băile  obişnuite  şi  i-a  lăsat  pe  generali  şi 
armata.  Acestora  le-a  poruncit  să  se  prefacă  că  atacă  şi  să  îi 
ademenească  în  afara  locului  fortificat,  iar  dacă  se  va  întâmpla  ca 
bulgarii  să  iasă,  să  se  lupte  cu  ei.  Dacă  nu,  măcar  să  îi  asedieze  şi  să 
stea  de  pază  în  fortificaţii.  Dar  cei  din  cavalerie  au  răspândit  zvonul 
că  împăratul  a  fugit  şi,  cuprinşi  de  frică,  au  fugit  şi  ei,  [deşi]  nu  îi 
urmărea  nimeni. 

Când  au  văzut  aceasta,  bulgarii  s-au  luat  după  ei  şi  i-au  ucis  pe 
cea  mai  mare  parte  prin  sabie,  iar  pe  mulţi  i-au  rănit.  Şi  i-au  urmărit 
până  la  Dunăre,  au  trecut-o  şi  au  ajuns  la  aşa-numita  Varna,  în 
apropiere  de  Odyssos,  şi  la  teritoriul  de  acolo.  Au  văzut  că  locul  este 
foarte  sigur,  pentru  că  în  spate  avea  fluviul  Dunărea,  iar  în  faţă  şi  în 
părţi  se  aflau  trecători  şi  Marea  Pontică.  Au  luat  în  stăpânire  şi 
neamurile  sklavinilor  care  se  aflau  alături,  aşa-numitele  şapte  nea¬ 
muri,  iar  pe  severi  i-au  aşezat  de  la  trecătoarea  din  faţa  Beregabei 
spre  părţile  din  răsărit;  spre  miazăzi  şi  apus,  până  spre  ţinutul 
avarilor,  [au  aşezat]  celelalte  şapte  neamuri,  care  le  plăteau  tribut. 

Astfel  extinzându-se,  s-au  umplut  de  trufie  şi  au  început  să 
atace  şi  să  robească  cetăţile  şi  satele  aflate  sub  stăpânirea  statului 
roman.  Din  această  cauză,  împăratul  a  fost  nevoit  să  facă  pace  cu  ei, 
fiind  de  acord  să  le  dea  un  tribut  anual,  spre  ruşinea  romanilor, 
pentru  mulţimea  greşelilor  lor.  Căci  a  fost  lucru  de  mirare  să  audă 
că  cel  care  îi  făcuse  supuşi  ai  lui  pe  toţi  cei  din  răsărit,  apus,  miază¬ 
noapte  şi  miazăzi  a  fost  învins  de  către  acest  neam  spurcat  şi  nou 
venit.  însă  el,  considerând  că  aceasta  li  se  întâmplă  creştinilor  din 
pronia  lui  Dumnezeu,  a  cugetat  potrivit  cuvântului  evanghelic  şi  a 
făcut  pace.  Astfel,  până  la  moartea  sa,  s-a  bucurat  de  linişte  din  par¬ 
tea  tuturor  vrăjmaşilor,  având  o  deosebită  grijă  să  unească  Bisericile 
lui  Dumnezeu  de  peste  tot,  [care  erau]  dezbinate  din  vremea  împă¬ 
ratului  Heraclie,  străbunicul  acestuia,  şi  a  rău  cugetătorului  Serghie 
şi  a  lui  Pyrrhus.  Aceştia  au  deţinut  cu  nevrednicie  tronul  Constanti- 
nopolului  şi  au  formulat  dogme  în  legătură  cu  o  singură  voinţă592  şi 
o  singură  lucrare  la  Domnul  şi  Dumnezeul  şi  Mântuitorul  nostru 
Iisus  Hristos. 

Grăbindu-se  să  înlăture  dogmele  cele  rele  ale  acelora,  acelaşi 
preacreştin  împărat  a  reunit  un  Sinod  Ecumenic  în  Constantinopol, 


592  în  text:  0£Xt]aiv. 

cu  289  de  episcopi.  A  întărit  dogmele  care  fuseseră  mai  înainte 
aprobate  de  cele  cinci  Sfinte  Sinoade  Ecumenice  şi  a  votat  şi  el  pen¬ 
tru  a  se  hotărî  dogma  plină  de  evlavie  cu  privire  la  cele  două  vo¬ 
inţe593  şi  lucrări,  la  acelaşi  al  şaselea  Sfânt  Sinod  Ecumenic  -  condus 
de  către  acelaşi  preaevlavios  împărat  Constantin  şi  evlavioşii  ierarhi. 

Conducătorul  arabilor  Izid594: 3  ani. 

12.1.3 

în  acest  an  s-a  reunit  la  Constantinopol  cel  de-al  şaselea  Sfânt 
Sinod  Ecumenic  al  celor  289  de  episcopi  şi  părinţi,  prin  grija  evla¬ 
viosului  împărat  Constantin. 

Anii  lumii  6173.  De  la  dumnezeiasca  întrupare:  673  ani. 

împăratul  romanilor  Constantin,  ani  17.13.  Conducătorul  arabi¬ 
lor  Izid595,  ani  3.2.  Episcopul  Constantinopolului  Gheorghe,  ani  6.4. 

în  acest  an,  Constantin  i-a  îndepărtat  de  la  împărăţie  pe  fraţii 
săi,  Heraclie  şi  Tiberiu,  şi  a  domnit  singur  împreună  cu  fiul  său, 
Iustinian. 

14-3-5- 

în  acest  an,  Muchtar  cel’  mincinos  a  luat  în  stăpânire  în  mod 
tiranic  Persia  şi  se  numea  pe  sine  profet.  Şi  între  arabi  s-a  făcut 
tulburare. 

Conducătorul  arabilor  Maruam:  1  an. 

15.1.6. 

în  acest  an  a  încetat  din  viaţă  Izid  şi,  tulburându-se  arabii  din 
Ethribos,  s-au  răsculat  şi  l-au  pus  conducător  pe  un  anume  Abdelas, 
fiul  lui  Zuber.  Fenicienii  şi  cei  din  Palestina  s-au  adunat  la  Damasc, 
apoi  au  venit  şi  până  la  Gabitha,  la  Asan,  emirul  Palestinei.  Şi  şi-au 
dat  mâinile596  cu  Maruam  şi  l-au  pus  pe  acesta  conducător.  El  a  fost 


593  în  text:  0EÂr|p<JtTU>v. 

594  în  text  apare  forma  ’A^(5. 

595  în  text  apare  forma  ’A^(5. 

596  în  text:  5i5ouai  xeîpac;  5e6d<;  -  „îşi  dau  mâini  drepte”. 

emir  [timp  de]  nouă  luni.  Iar  după  ce  acesta  s-a  săvârşit,  l-a  urmat  la 
conducere  Abimelec,  fiul  lui,  care  a  fost  emir  21  de  ani  şi  jumătate. 
El  i-a  prins  pe  tirani  şi  l-a  ucis  pe  Abdelas,  fiul  lui  Zuber,  şi  pe 
Dadachos. 

Conducătorul  arabilor  Abimelec:  22  ani. 

Episcopul  Constantinopolului  Teodor,  din  nou:  3  ani. 

16.1.1. 

în  acest  an  a  fost  foamete  şi  o  mare  epidemie  în  Siria  şi  Abi¬ 
melec  a  luat  puterea  peste  [acest]  neam.  Pentru  că  mardaiţii  ataca¬ 
seră  în  părţile  Libanului  şi  molima  se  răspândise,  acelaşi  Abimelec  a 
cerut  pacea  care  fusese  solicitată  în  timpul  lui  Mauias,  trimiţând  soli 
la  împărat,  fiind  de  acord  să  plătească  aceleaşi  363000  de  monede 
de  aur  şi  pe  cei  365  de  robi  şi,  de  asemenea,  365  de  cai  de  rasă. 

17.2.2. 

în  acest  an  s-a  săvârşit  evlaviosul  împărat  Constantin,  după  ce  a 
domnit  17  ani,  şi  a  devenit  împărat  Iustinian,  fiul  său. 

Trebuie  ştiut  că  în  zadar  flecăresc  unii  spunând  că  definiţiile  pe 
capitole597  ale  celui  de-al  şaselea  Sinod,  care  sunt  socotite  de  ei 
renumite,  s-au  făcut  după  patru  ani.  Căci,  precum  sunt  dovediţi  că 
mint  în  toate,  se  dovedeşte  că  nici  despre  aceasta  nu  spun  nimic 
adevărat.  Astfel,  însemnarea  cronologică  exactă  spune  că  cel  de-al 
şaselea  Sfânt  Sinod  Ecumenic,  împotriva  monoteliţilor,  s-a  făcut  în 
cel  de-al  doisprezecelea  an  al  domniei  lui  Constantin,  nepotul  lui 
Heraclie,  în  anul  6172  de  la  zidirea  lumii.  După  aceea,  acelaşi  Cons¬ 
tantin  a  mai  domnit  5  ani  şi,  după  ce  acesta  s-a  săvârşit,  a  devenit 
singur  stăpânitor  Iustinian,  fiul  acestuia,  timp  de  10  ani.  Fiind 
alungat  Iustinian,  a  deţinut  puterea  Leontie  [timp  de]  3  ani,  iar  după 
Leontie  [a  fost  împărat]  Tiberiu,  cel  [numit]  şi  Apsimaros,  [timp  de] 
7  ani  şi  [apoi]  iarăşi  Iustinian  cel  alungat,  6  ani. 

După  cum  se  găseşte  chiar  în  aceste  definiţii  publicate,  ele  au 
fost  expuse  în  cel  de-al  doilea  an  al  ultimei  domnii  a  aceluiaşi  Ius¬ 
tinian,  căruia  i  s-a  tăiat  nasul,  cea  de-a  treia  definiţie  conţinând 
chiar  cu  aceste  cuvinte  următoarele:  „Hotărâm  ca  cei  care  sunt 


597  în  text:  KE<t>aAaia)5ei<;  TU7tov<;.  Textul  se  referă  la  hotărârile  Sinodului  Quinisext  din 
anii  691-692;  v.  The  Chronicle,  p.  505. 


Cronog  rafia 


351 


implicaţi  în  două  căsătorii  şi  până  la  data  de  15  ale  lunii  trecute, 
ianuarie,  din  indictionul  trecut,  al  IV-lea,  anul  6199,  au  fost  robiţi 
păcatului  şi  au  ales  să  nu  îşi  revină  din  acesta  să  fie  supuşi  unei 
caterisiri  canonice”.  Şi  apoi  altele:  „Iar  cei  care,  după  hirotonire,  s-au 
unit  într-o  căsătorie  nelegiuită  -  adică  preoţi,  diaconi  şi  ipodia- 
coni  care  au  fost  deja  opriţi  pentru  scurt  timp  de  la  Sfânta 
Liturghie  şi  au  primit  epitimie,  aceştia  vor  fi  reaşezaţi  din  nou  în 
treptele  lor,  fără  a  mai  fi  deloc  promovaţi  într-o  treaptă  mai  înaltă. 
Desigur,  după  ce  aceştia  vor  fi  desfăcut  căsătoria  cea  nepermisă”. 

Astfel  că,  din  această  însemnare  cronologică,  se  vede  clar  că  de 
la  cel  de-al  şaselea  Sfânt  Sinod  Ecumenic  până  la  publicarea  defi¬ 
niţiilor  sunt  cu  totul  27  de  ani,  în  [timpul]  Sfântului  Sinod  Ecumenic 
fiind  patriarh  al  Constantinopolului  Gheorghe,  care  se  afla  în  cel  de-al 
treilea  an  al  patriarhiei  [sale] .  După  Sinod,  a  mai  fost  patriarh  alţi  3 
ani,  iar  după  el  [au  urmat]  Teodor  [timp  de]  3  ani,  Pavel,  7  ani, 
Calinic,  12  ani,  şi  Cyrus,  2  ani,  astfel  că  rezultă  şi  după  aceşti  pa¬ 
triarhi  27  de  ani.  Iar  de  la  definiţiile  publicate  până  în  primul  an  al 
lui  Filipikos  [au  trecut]  5  ani.  Şi  în  acelaşi  prim  an  al  domniei  lui  Fi- 
lipikos  s-a  făcut  un  sinod  nebunesc  împotriva  celui  de-al  şaselea 
Sfânt  Sinod  Ecumenic.  Cyrus  a  fost  scos  din  scaun  în  cel  de-al  şase¬ 
lea  an  al  patriarhiei  sale  şi  a  fost  numit  patriarh  al  Constantino¬ 
polului  Ioan.  Andrei,  mitropolitul  Cretei,  şi  Gherman,  mitropolitul 
Cyzicului;  au  iscălit  pe  faţă  şi  au  anatemizat  cel  de-al  şaselea  Sfânt 
Sinod  Ecumenic  amintit  mai  sus,  împreună  cu  toţi  din  vremea  aceea. 

După  3  ani,  săvârşindu-se  Ioan,  Gherman  a  fost  transferat  de  la 
Cyzic  şi  a  devenit  patriarh  al  Constantinopolului.  In  cel  de-al  trei¬ 
sprezecelea  an  al  împărăţiei  lui  Leon,  a  fost  exilat  şi  a  fost  numit 
[patriarh]  Anastasie,  care  a  păstorit  24  de  ani.  După  el  [au  urmat] 
Constantin,  [timp  de]  12  ani,  Niketas,  14  [ani],  Pavel,  5  [ani],  Teodot, 
6  [ani],  Antonie,  16  [ani],  şi  Ioan  Lekanomantis,  6  ani  şi  1  lună598. 

Anii  lumii  6178.  De  la  dumnezeiasca  întrupare:  678  ani. 

Împăratul  romanilor  lustinian,  ani  10.1.  Conducătorul  arabilor 
Abimelec,  ani  22.3.  Episcopul  Constantinopolului  Teodor,  ani  3.3. 


598  Pentru  diferitele  chestiuni  cronologice  pe  care  le  ridică  aceste  precizări,  v.  The 
Chronicle,  pp.  505-506.  Cel  de-al  şaselea  Sfânt  Sinod  Ecumenic  a  avut  loc  în  perioada 
noiembrie  680  -  septembrie  681  (v.  The  Chronicle,  p.  506). 

!n  acest  an,  Abimelec  a  trimis  [soli]  la  Iustinian  să  întărească 
pacea;  şi  aceasta  a  fost  stabilită  astfel:  împăratul  să  îndepărteze 
tagma  mardaiţilor  din  Liban  şi  să  împiedice  incursiunile  acestora, 
iar  Abimelec  să  le  dea  romanilor  în  fiecare  zi  câte  1000  de  monede, 
un  cal  şi  un  rob.  Şi  să  încaseze  împreună,  în  părţi  egale,  impozitele 
din  Cipru,  Armenia  şi  Iviria. 

împăratul  l-a  trimis  la  Abimelec  pe  magistrianos- ul  Pavel  pen¬ 
tru  a  da  asigurări  cu  privire  la  cele  stabilite  şi  s-a  făcut  o  încredin¬ 
ţare  scrisă,  cu  martori.  Iar  magistrianos-u\,  primind  daruri,  s-a  în¬ 
tors.  împăratul  a  trimis  [mesageri]  să  îi  ia  pe  mardaiţi,  [în  număr  de] 
12000,  slăbind  astfel  autoritatea  romană.  Căci  toate  oraşele  de  la 
hotare  care  acum  sunt  locuite  de  arabi,  de  la  Mopsuestia  şi  până  în 
cea  de-a  patra  Armenie,  erau  slabe  şi  nelocuite  din  cauza  atacului 
mardaiţilor.  Cum  aceştia  au  fost  reprimaţi,  Romania  a  suferit  răutăţi 
îngrozitoare  din  partea  arabilor  până  acum. 

în  acelaşi  an,  Abimelec  l-a  trimis  pe  Ziados,  fratele  lui  Mauias, 
în  Persia,  împotriva  lui  Muchtar  cel  mincinos  şi  tiran.  Şi  Ziados  a 
fost  ucis  de  către  Muchtar.  Când  Abimelec  a  auzit  [aceasta],  a  venit 
în  Mesopotamia,  iar  Saidos  s-a  ridicat  tiranic  împotriva  lui.  [Abi¬ 
melec]  s-a  întors  şi  l-a  convins  pe  Saidos,  prin  negocieri,  să  deschidă 
[porţile]  Damascului  -  care  fusese  ocupat  mai  înainte  de  acesta 
iar  apoi  l-a  asasinat. 

Iustinian,  fiind  tânăr,  [având]  ca  la  16  ani  şi  administrând  fără 
tragere  de  inimă  treburile  care  îi  reveneau,  l-a  trimis  pe  generalul 
Leontie  în  Armenia  cu  o  armată  romană,  i-a  ucis  pe  saracinii  de 
acolo  şi  a  supus  romanilor  deopotrivă  Iviria,  Albania,  Bukania  şi 
Media.  Şi,  luându-i  taxe  din  [aceste]  ţări,  i-a  trimis  împăratului 
foarte  mulţi  bani.  Când  a  aflat  acestea,  Abimelec  a  mers  la  Kerkesios 
şi  a  ocupat  Teopolis. 

Episcopul  Constantinopolului  Pavel:  7  ani. 

2.4.1. 

în  acest  an  a  fost  foamete  în  Siria  şi  mulţi  [locuitori]  au  intrat  în 
Romania.  împăratul,  mergând  în  Armenia,  i-a  primit  acolo  pe  mar- 
daiţii  din  Liban,  distrugând  astfel  un  zid  din  bronz599.  A  rupt  şi 
pacea  care  fusese  statornicită  cu  bulgarii,  tulburând  tratatele  în- 


599  Cf.  Homer,  Odiseea,  X,  3-4. 

cheiate  de  către  tatăl  său,  şi  a  poruncit  ca  themele  de  cavalerie  să 
treacă  în  Tracia,  dorind  să  îi  cucerească  pe  bulgari  şi  Sklaviniile. 

3-5*2- 

în  acest  an,  Iustinian  a  pornit  o  expediţie  împotriva  Sklaviniei  şi 
Bulgariei.  Pe  bulgarii  pe  care  îi  întâlnise  i-a  respins  pentru  moment 
şi  a  înaintat  până  la  Tesalonic.  A  cucerit  mulţimi  multe  de  slavi  -  pe 
unii  prin  luptă,  iar  alţii  au  venit  [la  el]  -,  a  trecut  prin  Abydos  şi  i-a 
instalat  în  părţile  Opsikionului. 

Când  s-a  întors,  a  fost  oprit  din  drum  de  către  bulgari,  în  locul 
cel  strâmt  al  trecătorii,  şi  de-abia  a  putut  să  răzbească  după  ce 
armata  i-a  fost  măcelărită  şi  [a  avut]  mulţi  răniţi. 

în  acelaşi  an,  Abdelas  Zuber  l-a  trimis  pe  fratele  său,  Musabos, 
împotriva  lui  Muktaros.  Luptându-se  cu  acesta,  Muktaros  a  fost 
alungat  şi  a  fugit  în  Siria.  Dar,  ajungându-1,  l-a  ucis. 

Iar  Abimelec  a  pornit  o  expediţie  împotriva  lui  Musaros  şi,  în- 
vingându-1,  l-a  ucis  şi  a  supus  întreaga  Persie. 


Anii  lumii  6181.  De  la  dumnezeiasca  întrupare:  681  ani. 

împăratul  romanilor  Iustinian,  ani  10.4.  Conducătorul  arabilor 
Abimelec,  ani  22.6.  Episcopul  Constantinopolului  Pavel,  ani  7.3. 

în  acest  an,  Abimelec  l-a  trimis  pe  Hagan  la  Mecca,  împotriva 
lui  Zuber,  iar  Hagan  l-a  ucis  pe  acesta.  După  ce  i-a  supus  lui  Abi¬ 
melec  ţara  care  îi  era  potrivnică,  a  dat  foc  clădirii  în  care  se  afla 
idolul  aceluia,  împreună  cu  idolul  pe  care  ei  îl  cinsteau.  Pentru  acest 
motiv,  [Abimelec]  l-a  numit  pe  Hagan  general  al  Persiei.  Persia,  Me- 
sopotamia  şi  Arabia  cea  Mare  din  Ethribos  i-au  fost  supuse  lui  Abi¬ 
melec.  Şi  au  încetat  războaiele  civile  ale  acestora. 

5.7.4. 

în  acest  an,  în  statul  arabilor  s-a  sfârşit  orice  război  şi  a  fost 
scăpat  [de  acestea].  Odată  ce  i-a  supus  pe  toţi,  Abimelec  a  avut  pace. 

6.8.5. 

în  acest  an,  Iustinian,  din  cauza  îngustimii  minţii  sale,  a  rupt 
pacea  cu  Abimelec.  Căci  a  vrut  fără  raţiune  să  mute  populaţia  din 

insulele  ciprioţilor  şi  nu  a  acceptat  emisiunea  monetară  trimisă  de 
Abimelec,  care  era  nou  apărută  şi  nu  mai  fusese  făcută  niciodată.  O 
mulţime  dintre  ciprioţii  care  treceau  [marea]  s-a  înecat  şi  [alţii]  au 
fost  nimiciţi  de  boală.  Iar  restul  s-au  întors  în  Cipru. 

Abimelec,  auzind  acestea,  s-a  prefăcut  în  chip  satanic  că  [îl] 
roagă  să  nu  strice  pacea.  [A  cerut]  însă  să  îi  primească  moneda,  pen¬ 
tru  că  arabii  nu  acceptau  imaginea  gravată  a  romanilor  pe  monedele 
lor  şi  pentru  că  era  dată  [aceeaşi]  greutate  în  aur;  astfel  ca  nu  era 
adusă  nicio  pagubă  romanilor  prin  faptul  că  arabii  bătuseră  noi 
[monede]600. 

Iustinian,  crezând  că  rugămintea  venea  din  cauza  fricii,  nu  a 
înţeles  că  ceea  ce  căutau  ei  era  să  oprească  atacul  mardaiţilor  şi 
astfel  să  rupă  pacea  cu  un  pretext  socotit  rezonabil.  [Lucru]  care  s-a 
şi  întâmplat. 

Abimelec  a  trimis  să  se  construiască  templul  cel  din  Mecca.  Şi  a 
vrut  să  ia  coloanele  Sfintei  Gethsimani.  Insă  un  anume  Serghie601, 
fiul  lui  Mansur,  -  un  bun  creştin,  care  era  logothet  general  şi  foarte 
familiarizat  cu  acest  Abimelec  -,  şi  Patrikios,  egalul  acestuia,  frun¬ 
taşul  creştinilor  din  Palestina,  cel  numit  Klausys602,  l-au  rugat  cerân- 
du-i  să  nu  se  facă  aceasta,  ci  să  îl  convingă  pe  Iustinian,  prin  rugă¬ 
mintea  lor,  să  trimită  alte  [coloane]  în  locul  acelora.  [Lucru]  care  s-a 
şi  întâmplat. 

7.9.6. 

în  acest  an,  Iustinian  a  ales  30000  dintre  slavii  mutaţi  de  către 
el,  i-a  înrolat  şi,  înarmându-i,  i-a  supranumit  „popor  ales”;  [iar]  că¬ 
petenia  lor  se  numea  Nebulos.  încrezându-se  în  ei,  le-a  scris  ara¬ 
bilor  că  nu  va  mai  ţine  pacea  convenită  în  scris.  Şi,  luând  „poporul 
ales”  şi  toate  themele  de  cavalerie,  a  mers  la  Sebastopolis,  care  se 
afla  lângă  mare. 

Arabii,  prefăcându-se  că  nu  doreau  să  rupă  pacea,  ci  erau  ne¬ 
voiţi  să  facă  aceasta  din  cauza  împăratului  şi  din  pricina  pripelii  lui, 


600  Arabii  îi  rugau  pe  romani  să  le  accepte  emisiunea  monetară,  pentru  că  ei  nu  puteau 
accepta  moneda  romană,  fiindcă,  încă  din  vremea  domniei  lui  Iustinian  al  II-lea, 
monedele  bizantine  conţineau  o  reprezentare  a  lui  Hristos,  fapt  de  neacceptat  pentru 
musulmani.  Ei  aduceau  drept  argumente  faptul  că  vor  da  acea  cantitate  de  aur,  astfel 
că  noua  lor  emisiune  nu  îi  afecta  pe  romani. 

601  Serghie  era  probabil  tatăl  Sfântului  Ioan  Damaschin;  v.  The  Chronicle,  p.  510. 

602  De  fapt,  Klausus. 

înarmându-se  şi  ei,  au  venit  la  Sebastopolis,  protestând  faţă  de  îm¬ 
părat  pentru  a  nu  fi  răsturnate  cele  convenite  între  ei  cu  jurăminte; 
căci  Dumnezeu  va  răzbuna  şi  va  fi  judecător  al  celor  care  provo¬ 
casem  [aceasta].  Cum  împăratul  nu  suporta  nici  să  audă  aşa  ceva,  ci 
mai  mult  se  grăbea  la  luptă,  [arabii]  au  desfăşurat  tratatul  de  pace 
scris  şi,  atârnându-1  de  o  lance  înaltă  pentru  a-1  duce  înainte  în  loc 
de  flamură,  s-au  năpustit  asupra  romanilor,  avându-1  ca  general  pe 
Mahomed,  şi  au  început  lupta.  Mai  întâi,  arabii  au  fost  învinşi.  Dar 
Mahomed  l-a  ademenit  pe  generalul  slavilor,  care  lupta  alături  de 
romani,  şi  i-a  trimis  o  tolbă603  plină  de  monede.  înşelându-1  pe 
acesta  cu  multe  promisiuni,  l-a  convins  să  se  refugieze  la  ei  cu 
20000  de  slavi  şi  astfel  i-a  făcut  pe  romani  să  fugă.  Atunci  Iustinian 
i-a  ucis  pe  restul  [slavilor],  cu  femei  şi  copii,  lângă  aşa-numitul  Leu- 
kate,  un  loc  stâncos  [aflat]  lângă  mare,  aşezat  lângă  golful  Nicomidiei. 

8.10.7. 

în  acest  an,  Sabbatios,  patrikios-u\  Armeniei,  aflând  de  înfrân¬ 
gerea  romanilor,  a  predat  Armenia  arabilor.  Acestora  li  s-a  supus  şi 
Persia  cea  dinăuntru,  numită  Chorasan.  Acolo  a  apărut  un  înşelător, 
pe  nume  Sabinos,  care  a  omorât  mulţi  dintre  arabi  şi  puţin  a  lipsit 
să  îl  înece  cu  totul  într-un  râu  pe  însuşi  Haganos604. 

De  atunci  agarenii,  devenind  şi  mai  îndrăzneţi,  au  devastat  Romania. 

Anii  lumii  6186.  De  la  dumnezeiasca  întrupare:  686  ani. 

împăratul  romanilor  Iustinian,  ani  10.9.  Conducătorul  arabilor 
Abimelec,  ani  22.11.  Episcopul  Constantinopolului  Calinic,  ani  12.1. 

în  acest  an  a  avut  loc  o  eclipsă  de  soare  în  ziua  a  cincea  a  lunii 
Hyperberetaios605,  ziua  întâi  [a  săptămânii],  la  ceasul  al  treilea,  încât 
s-au  văzut  câteva  stele  strălucitoare. 

Mahomed  a  făcut  o  expediţie  în  Romania,  avându-i  cu  el  pe 
refugiaţii  slavi,  ca  unii  care  cunoşteau  Romania,  şi  a  luat  mulţi 
prizonieri.  A  avut  loc  şi  o  ucidere  a  porcilor  în  Siria. 


603  în  text:  koukoupov.  Termenul  este  probabil  de  origine  germanică;  v.  H.  MlHĂESCU, 
La  Românite  ...,  p.  381. 

604  Acelaşi  cu  Hagan,  menţionat  anterior. 

605  Corespunde  lunii  februarie. 

Iustinian  se  îngrijea  de  construcţiile  de  la  palat.  Şi  a  construit 
numitul  triklinos  al  lui  Iustinian  şi  zidurile  care  împrejmuiau  pa¬ 
latul.  Ca  supraveghetor,  domn  şi  stăpânitor,  l-a  rânduit  pe  sakella- 
rios-ul  său  şi  cel  dintâi  dintre  eunuci,  Ştefan  Persul,  care  era  foarte 
sângeros  şi  crud.  Acesta  nu  s-a  mulţumit  să  îi  bată  pe  muncitori,  ci 
îi  şi  lapida  pe  aceştia  şi  pe  şefii  lor.  Iar  când  împăratul  era  plecat, 
acea  fiară  sălbatică  a  îndrăznit  să  o  biciuiască  şi  pe  mama  lui,  au¬ 
gusta  Anastasia,  cu  vergi,  ca  pe  un  copil. 

Pentru  că  a  săvârşit  multe  răutăţi  în  aceste  [împrejurări,  pre¬ 
cum]  şi  împotriva  întregii  mulţimi  a  cetăţenilor,  a  făcut  ca  împăra¬ 
tul  să  fie  urât. 

De  asemenea,  şi  pentru  rangul  de  logothet  general  l-a  rânduit 
pe  un  awa  pe  nume  Teodot,  care  fusese  înainte  izolat  în  părţile  din¬ 
spre  Tracia  ale  Strâmtorii  [Bosfor]  şi  care  era  extrem  de  îngrozitor  şi 
foarte  năvalnic. 

Acesta,  degeaba  şi  în  zadar,  fără  vreo  cauză,  le  făcea  cereri,  [le 
punea]  taxe  şi  [făcea]  confiscări  foarte  multora  dintre  demnitarii 
statului  şi  dintre  oamenii  de  seamă,  nu  numai  celor  care  adminis¬ 
trau,  dar  şi  locuitorilor  oraşului,  atârnându-i  pe  aceştia  de  funii  şi 
afumându-i  dedesubt  cu  paie. 

încă  şi  eparhul  a  făcut,  la  porunca  împărătească,  ca  foarte  mulţi 
oameni  să  fie  închişi  în  temniţe  şi  ţinuţi  ani  de  zile.  Toate  acestea  au 
sporit  ura  poporului  faţă  de  împărat. 

împăratul  i-a  cerut  patriarhului  Calinic  să  facă  o  rugăciune,  pentru 
a  demola  biserica  Sfintei  Născătoare  de  Dumnezeu  din  [regiunea 
numită]  „a  mitropolitului”,  care  se  afla  în  apropierea  palatului,  pen¬ 
tru  că  voia  să  ridice  în  acel  loc  o  fântână606  şi  să  construiască  tribune 
pentru  facţiunea  albaştrilor,  pentru  a-1  primi  acolo  pe  împărat. 

Iar  patriarhul  a  spus:  „Avem  o  rugăciune  pentru  construirea 
unei  biserici,  dar  pentru  demolarea  unei  biserici  nu  am  primit  [vreo 
rugăciune]”.  Cum  împăratul  îl  presa  şi  îi  solicita  oricum  rugăciunea, 
patriarhul  a  zis:  „Slavă  lui  Dumnezeu,  Cel  Care  rabdă,  totdeauna, 
acum  şi  pururea  şi  în  vecii  vecilor.  Amin”.  Auzind  aceasta,  au  dă¬ 
râmat  biserica  şi  au  construit  fântâna.  Şi  au  făcut  biserica  [numită] 
„a  mitropolitului”  în  Petrin607. 


606  In  text:  <ţ>i&Ar).  Prin  acest  termen  se  înţelegea  o  curte  pavată  în  mijlocul  căreia  se  afla 
o  fântână,  cu  un  vas  (<J>idAq);  v.  R.  Guilland,  fctudes  de  topographie ...,  voi.  I,  pp.  211-216. 

607  Petrin  sau  Petrion  era  un  cartier  din  Constantinopol. 

10.12.2. 

în  acest  an,  Mahomed  a  făcut  o  expediţie  în  cea  de-a  patra  Ar¬ 
menie  şi,  luând  mulţi  prizonieri,  s-a  întors. 

în  acelaşi  an,  Iustinian  a  fost  alungat  de  la  domnie  în  felul  ur¬ 
mător.  I-a  poruncit  patrikios-u\ui  şi  strategului  Ştefan,  cel  numit 
Rhusios,  să  ucidă  noaptea  poporul  din  Constantinopol  şi  să  înceapă 
cu  patriarhul. 

Iar  Leontie,  cel  care  fusese  patrikios  şi  strateg  al  [părţilor]  Ră¬ 
săritului,  care  avusese  izbândă  în  războaie  şi  stătuse  trei  ani  în  în¬ 
chisoare  pentru  că  fusese  acuzat,  a  fost  rechemat  dintr-o  dată  şi  a 
fost  numit  strateg  al  Helladei608.  Şi  i  s-a  poruncit  să  se  îmbarce  pe 
trei  dromoane  şi  să  plece  din  oraş  în  aceeaşi  zi. 

în  aceeaşi  noapte,  trăgând  la  mal  în  portul  Iulianision,  al  Sofiei, 
[care  se  afla]  în  apropierea  [regiunii  numite]  „a  lui  Mauros”,  pentru 
a  pleca  din  oraş,  stătea  alături  de  prietenii  care  veniseră  la  el.  Erau 
cu  el  acolo  şi  adevăraţii  săi  prieteni:  Pavel,  monahul  de  la  [mănăs¬ 
tirea  numită]  „a  lui  Calistrat”,  care  era  şi  astronom,  Grigorie  Capa- 
docianul,  care  fusese  şi  paznic  de  trecătoare,  iar  apoi  [devenise]  mo¬ 
nah  şi  egumen  [al  mănăstirii  numite]  „a  lui  Florus”.  Aceştia,  vizitân- 
du-1  adesea  în  închisoare,  l-au  asigurat  că  va  deveni  împărat  al 
romanilor.  Leontie  le-a  spus:  „Voi  m-aţi  asigurat  în  închisoare  în 
privinţa  împărăţiei,  iar  acum  viaţa  mea  se  sfârşeşte  în  rele.  Căci  în 
tot  ceasul  voi  aştepta  moartea  în  spatele  meu”.  Iar  ei  au  spus:  „Nu 
pregeta  în  acest  [scop]  şi  el  se  va  împlini.  Numai  să  ne  asculţi  pe  noi 
şi  să  ne  urmezi”. 

Leontie,  luându-şi  oamenii  şi  câte  arme  avea,  a  urcat  la  pretoriu 
în  multă  linişte.  Şi,  bătând  la  poartă,  au  pretins  că  venise  împăratul 
pentru  a  se  ocupa  de  nişte  chestiuni  ale  celor  care  erau  acolo.  Când 
comandantul  adjunct  care  era  atunci  a  fost  anunţat,  a  venit  repede 
şi  a  deschis  porţile.  El  a  fost  prins  de  către  Leontie  şi,  fiind  pălmuit, 
a  fost  legat  de  mâini  şi  de  picioare. 

Leontie  a  intrat  şi  a  deschis  temniţele,  dezlegându-i  pe  bărbaţii 
care  erau  închişi,  mulţi  şi  viteji,  fiind  acolo  de  şase  şi  opt  ani,  cei  mai 
mulţi  dintre  ei  întâmplându-se  să  fie  soldaţi.  Şi,  înarmându-i  pe 
aceştia,  a  intrat  împreună  cu  ei  în  Forum,  strigând:  „Câţi  [sunteţi] 
creştini,  [veniţi]  la  Sfânta  Sofia!” 


608  Cel  mai  probabil,  aceasta  este  prima  menţionare  a  organizării  themei  Hellada 
(fiindcă  e  limpede  că  nu  e  vorba  despre  numele  provinciei  romane  din  acest  teritoriu). 

Trimiţând  [oameni]  în  fiecare  regiune,  a  ordonat  să  se  strige 
aceeaşi  frază.  Mulţimea  din  oraş,  tulburată,  s-a  adunat  în  grabă  în 
atriumul609  bisericii.  Iar  el,  împreună  cu  cei  doi  monahi  şi  prieteni  ai 
săi  şi  cu  câţiva  dintre  cei  mai  arătoşi  oameni  din  cei  care  ieşiseră  din 
închisoare,  a  urcat  la  reşedinţa  patriarhului.  Găsindu-1  şi  pe  acesta 
tulburat  de  cele  poruncite  patriTc/os-ului  Ştefan  Rhusios,  l-a  convins 
să  coboare  în  atrium  şi  să  strige  astfel:  „Aceasta  este  ziua  pe  care  a 
făcut-o  Domnul”. 

Iar  toată  mulţimea  a  strigat:  „Să  se  dezgroape  oasele  lui  Iusti- 
nian!”  Şi  astfel  tot  poporul  s-a  dus  în  hipodrom.  Când  s-a  făcut  ziuă, 
l-au  scos  pe  Iustinian  în  hipodrom  prin  sphendone  şi,  tăindu-i  nasul 
şi  limba,  l-au  exilat  la  Cherson.  Mulţimea  i-a  prins  pe  monahul  Teo- 
dot,  logothetul  general,  şi  pe  Ştefan  Persul,  sakellarios-ul,  şi,  legân- 
du-i  de  picioare  cu  frânghii,  i-au  târât  pe  strada610  cea  din  mijloc  şi, 
ducându-i  la  [Forumul]  Boului,  i-au  ars.  Şi  astfel  l-au  aclamat  îm¬ 
părat  pe  Leontie. 


împăratul  romanilor  Leontie:  3  ani. 

113-3- 

în  acest  an  a  devenit  împărat  Leontie  şi  a  avut  pace  din  toate 
părţile. 

2.14.4. 

în  acest  an,  Alidos  a  făcut  o  expediţie  în  Romania  şi,  făcând 
mulţi  prizonieri,  s-a  întors.  Şi  s-a  răsculat  Serghie  al  lui  Barnukios, 
patrikios-u\  [provinciei]  Lazike,  şi  a  supus-o  pe  aceasta  arabilor. 

315-5- 

în  acest  an,  arabii  au  făcut  o  expediţie  în  Africa,  au  cucerit-o  şi 
au  aşezat  în  ea  o  garnizoană  a  armatei  lor.  Iar  Leontie,  aflând 
aceasta,  l-a  trimis  pe  patrikios-u\  Ioan,  un  bărbat  capabil,  cu  toate 
ambarcaţiunile  romanilor.  Când  acesta  a  ajuns  în  Cartagina  şi  a 
deschis  prin  luptă  lanţul  portului  de  acolo,  i-a  pus  pe  fugă  şi  i-a  go¬ 
nit  pe  duşmani.  A  eliberat  toate  cetăţile  din  Africa  şi,  lăsând  [în  ele 


609  în  text:  Aoun'ipa. 
6,0  în  text:  Aeu>4>6pou. 

câte]  o  garnizoană  de-a  lui,  i-a  comunicat  acestea  împăratului.  Şi  şi-a 

petrecut  acolo  iarna,  aşteptând  porunca  de  la  acesta. 

întâiul  sfătuitor60,  aflând  acestea,  a  trimis  o  flotă  mai  puternică 
şi  numeroasă  şi  l-a  alungat  din  port  prin  luptă  pe  mai  sus-amintitul 
Ioan,  împreună  cu  flota  acestuia.  Plimbându-se  puţin  în  interiorul 
[oraşului]612,  şi-a  făcut  tabăra  cu  armata  afară. 

Iar  mai  sus-amintitul  [Ioan]  s-a  întors  în  Romania  vrând  să 
aducă  mai  multă  armată  de  la  împărat  şi  a  ajuns  până  în  Creta,  mer¬ 
gând  spre  împărat.  Iar  armata,  atrasă  de  proprii  comandanţi,  cum 
nu  voia  să  se  întoarcă  la  împărat  -  pentru  că  le  era  frică  şi  ruşine  -  a 
deviat  spre  un  plan  viclean;  şi  l-au  renegat  pe  acesta,  alegându-1  ca 
împărat  pe  Apsimaros,  droungarios 613  al  kibyraioţilor,  care  era  la 
kurikioţi614,  schimbându-i  numele  în  Tiberiu. 

în  timp  ce  Leontie  curăţa  la  Constantinopol  portul  Neoresion, 
epidemia  bubonică  a  lovit  oraşul  şi  în  patru  luni  a  nimicit  mulţime 
de  popor. 

Apsimaros  a  ajuns  împreună  cu  flota  care  era  cu  el  şi  a  ancorat 
în  faţa  oraşului,  la  Syke.  Cum  o  vreme  oraşul  nu  vroia  să  îl  trădeze 
pe  Leontie,  a  avut  loc,  prin  zidul  cel  simplu,  o  trădare  a  unor  căpe¬ 
tenii  din  afara  [zidurilor]  -  cărora  li  se  încredinţaseră  cu  jurământ, 
de  pe  Sfânta  Masă,  cheile  zidului  dinspre  uscat.  Aceştia,  uneltind, 
au  predat  oraşul.  Soldaţii  de  pe  corăbii,  intrând  în  casele  celor  din 
oraş,  i-au  lăsat  goi  pe  cei  care  le  locuiau.  Apsimaros  i-a  tăiat  nasul 
lui  Leontie  şi  a  poruncit  să  fie  ţinut  sub  pază  în  mănăstirea  lui  Del- 
matos,  iar  pe  nobilii  şi  pe  prietenii  lui,  care  erau  gata  să  moară  îm¬ 
preună  cu  acesta,  i-a  exilat,  după  ce  i-a  bătut  şi  le-a  confiscat  [averea] . 

Pe  Heraclie,  fratele  său  bun,  ca  unul  care  era  foarte  capabil,  l-a 
numit  unic  strateg  al  tuturor  themelor  de  cavalerie  din  afară  şi  l-a 
trimis  să  străbată  părţile  Capadociei  şi  ale  trecătorilor  şi  să  se  în¬ 
grijească  de  organizarea  [acţiunilor]  împotriva  duşmanilor. 


6u  Conducătorul  arabilor. 

612  în  text:  nepifipopov  Xitov  evSov  TtapaAafkbv.  Traducerea  este  dificilă,  fiind  omisă  şi 
de  Anastasius  Bibliothecarius;  v.  The  Chronicle,  p.  517. 

613  Comandant  care  conducea  un  detaşament  militar  ( droungos ). 

614  în  text:  rcov  Kif3upaiu>r6)v  ei<;  KoupiKicoTaţ  urc&pxovta.  Sensul  este  dificil  de  inter¬ 
pretat.  Korykos  era  o  localitate  în  Cilicia;  v.  The  Chronicle,  p.  517.  în  această  perioadă 
este  atestată  thema  kibyraioţilor. 

Anii  lumii  6191.  De  la  dumnezeiasca  întrupare:  691  ani. 

împăratul  romanilor  Apsimaros,  ani  7.1.  Conducătorul  arabilor 
Abimelec,  ani  22.16.  Episcopul  Constantinopolului  Calinic,  ani  12.6. 

în  acest  an,  Apsimaros  a  preluat  puterea  împărătească.  Abde- 
rachman  s-a  răsculat  în  Persia  şi  a  luat-o  în  stăpânire,  alungându-1 
de  acolo  pe  Hagan. 

2.17.7. 

în  acest  an  a  fost  o  mare  epidemie.  Mahomed,  cu  mulţimea 
arabilor,  a  făcut  o  expediţie  împotriva  lui  Abderachman.  Ajungând 
în  Persia,  s-a  unit  cu  Hagan  şi,  luptându-se  cu  Abderachman,  l-au 
ucis  pe  acesta  şi  i-au  încredinţat  din  nou  Persia  lui  Hagan.  Romanii 
au  invadat  Siria  şi  au  mers  până  la  Samosaton.  Şi,  devastând  ţinutul 
din  jur,  au  ucis  mulţi  arabi  -  200000,  după  cum  se  spune.  Au  luat 
foarte  multe  prăzi  şi  mulţi  prizonieri  dintre  arabi  şi  s-au  întors, 
răspândind  între  aceştia  o  mare  teamă. 

3.18.8. 

în  acest  an,  Abdelas  a  făcut  o  expediţie  în  Romania  şi  a  asediat 
[oraşul]  Tarantos.  Nereuşind  nimic,  s-a  întors  şi  a  construit  [oraşul] 
Mopsuestia,  în  care  a  aşezat  paznici. 

4.19.9. 

în  acest  an  Baanes,  cel  numit  Heptadaimon,  le-a  supus  arabilor 
cea  de-a  patra  Armenie. 

Apsimaros  l-a  exilat  în  Kephalenia  pe  Filipikos,  fiul  patrifa'os-ului 
Nichifor,  pentru  că  visa  să  ajungă  împărat.  Căci  spunea  că  a  văzut  în 
vis  cum  capul  îi  era  umbrit  de  un  vultur.  împăratul,  auzind  acestea, 
l-a  exilat  îndată. 

5.20.10. 

în  acest  an,  căpeteniile  din  Armenia  s-au  răsculat  împotriva  sa- 
racinilor  şi  i-au  ucis  pe  cei  de  acolo.  Şi  au  trimis  din  nou  [mesageri] 
la  Apsimaros  şi  au  adus  romani  în  ţara  lor.  Dar  Mahomed  a  făcut  o 
expediţie  împotriva  lor  şi  a  ucis  pe  mulţi  [dintre  ei].  A  supus  Ar¬ 
menia  saracinilor,  iar  pe  mai-marii  armenilor  i-a  adunat  într-un  loc 
şi  i-a  ars  de  vii. 

In  acelaşi  an,  Azar  a  făcut  o  expediţie  în  Cilicia  cu  10000  [de 
oameni].  Heraclie,  fratele  împăratului,  întâlnindu-i  pe  aceştia,  i-a 
ucis  pe  cei  mai  mulţi,  pe  restul  trimiţându-i  legaţi  împăratului. 

6.21.11. 

în  acest  an,  Azidos,  fiul  lui  Chunei,  a  făcut  o  expediţie  în  Cilicia. 
în  timp  ce  asedia  cetatea  Sision,  a  ajuns  acolo  şi  Heraclie,  fratele 
împăratului,  care,  luptându-se  cu  el,  a  ucis  12000  de  arabi. 

Aflându-se  Iustinian  în  Cherson  şi  spunând  poporului  că  el  va  fi 
din  nou  împărat,  locuitorii  de  acolo,  fiindu-le  teamă  de  primejdia 
din  partea  împărăţiei,  s-au  sfătuit  să  îl  ucidă  pe  acesta  sau  să  îl 
trimită  împăratului.  Iar  el,  aflând,  a  putut  să  fugă;  şi,  ducându-se  la 
Daras,  i-a  cerut  haganului  hazarilor  să  aibă  o  întrevedere  cu  el.  La 
aflarea  acestora,  acela  l-a  primit  cu  mare  cinste  şi  i-a  dat-o  de  soţie 
pe  Teodora,  sora  sa  bună.  După  puţin  timp,  cerându-i  [voie]  haga¬ 
nului,  a  coborât  la  Phanaguria  şi  locuia  acolo  cu  Teodora.  Auzind 
acestea,  Apsimaros  a  trimis  la  hagan,  promiţând  să  îi  dea  multe 
daruri  dacă  i-1  va  trimite  viu  pe  Iustinian;  iar  dacă  nu,  [să  îi  trimită] 
măcar  capul  acestuia.  Haganul  a  acceptat  cererea  şi  a  trimis  la  Ius¬ 
tinian  o  gardă,  sub  acest  pretext:  ca  nu  cumva  cei  din  acelaşi  neam 
cu  el  să  uneltească  împotriva  lui.  Apoi  le-a  dat  ordine  lui  Papatzys, 
reprezentantul  său  acolo,  şi  lui  Balghitzis,  comandantul  Bosforului, 
să  îl  ucidă  pe  Iustinian  atunci  când  li  se  va  spune. 

Acestea  i-au  fost  spuse  Teodorei  de  către  un  servitor  al  haga¬ 
nului.  Aflând  Iustinian,  l-a  invitat  pe  amintitul  Papatzys  să  îi  vor¬ 
bească  în  particular  şi  l-a  strangulat  cu  un  şnur;  la  fel  şi  pe  coman¬ 
dantul  Balghitzis. 

Şi  îndată  a  trimis-o  pe  Teodora  în  Hazaria,  iar  el,  scăpând  în 
ascuns  din  Phanaguria,  a  coborât  la  Tomis615.  Găsind  o  barcă  de  pes¬ 
cuit  ancorată,  s-a  urcat  în  ea  şi,  navigând  pe  lângă  Assada,  a  mers 
până  la  Symbolon,  în  apropierea  Chersonului.  Trimiţând  în  ascuns 
la  Cherson,  i-a  luat  pe  Barisbakurios  şi  pe  fratele  acestuia,  pe  Sali- 
bas,  pe  Ştefan,  pe  Moropaulos,  împreună  cu  Teofil.  A  navigat  îm¬ 
preună  cu  aceştia  şi  a  trecut  de  farul  Chersonului.  Astfel,  mergând 
mai  apoi  pe  mare  pe  lângă  Nekropela  şi  gura  Danaprisului  şi  cea  a 
Danastrisului,  a  început  o  furtună  şi  cu  toţii  şi-au  pierdut  nădejdea 


615  în  acest  caz,  Tomis  este  o  localitate  din  Crimeea,  şi  nu  oraşul  cu  acelaşi  nume  din 
Dobrogea. 

că  vor  scăpa.  Iar  Myakes,  omul  său  de  casă,  i-a  spus:  „Iată  că  murim, 
stăpâne!  Promite-I  lui  Dumnezeu,  pentru  salvarea  ta,  că,  dacă  El  îţi 
va  da  înapoi  împărăţia,  nu  te  vei  răzbuna  pe  niciunul  dintre  duş¬ 
manii  tăi”.  Iar  el,  răspunzând  cu  mânie,  i-a  spus:  „Dacă  voi  cruţa  pe 
vreunul  dintre  ei,  Dumnezeu  să  mă  scufunde  aici”.  Şi  a  ieşit  fără 
primejdie  din  acea  furtună  şi  a  intrat  pe  fluviul  Dunărea. 

[Iustinian]  l-a  trimis  pe  Ştefan  la  Tervel,  stăpânul  Bulgariei, 
pentru  ca  [acesta]  să  îl  ajute  să  obţină  împărăţia  sa  strămoşească, 
promiţându-i  că  îi  va  da  foarte  multe  daruri  şi  pe  fiica  sa  de  soţie. 
Iar  acela  a  promis  cu  jurăminte  că  va  asculta  şi  va  da  ajutor  în  toate 
şi,  primindu-1  cu  cinste,  a  pus  în  mişcare  întregul  popor  de  bulgari 
şi  slavi  care  îi  era  supus.  în  anul  următor,  înarmându-se,  au  venit  în 
oraşul  împărătesc. 

Anii  lumii  6197.  De  la  dumnezeiasca  întrupare:  697  ani. 

împăratul  romanilor  Apsimaros,  ani  7.7.  Conducătorul  arabilor 
Abimelec,  ani  22.22.  Episcopul  Constantinopolului  Calinic,  ani  12.12. 

în  acest  an,  Abimelec,  conducătorul  arabilor,  a  murit  şi  a  luat 
puterea  Ualid,  fiul  acestuia. 

în  acelaşi  an,  Iustinian,  ajungând  lângă  oraşul  împărătesc  îm¬ 
preună  cu  Tervel  şi  cu  bulgarii  care  erau  cu  acesta,  şi-a  făcut  tabăra 
de  la  poarta  lui  Charsios  şi  până  la  Vlaherne.  Vorbindu-le  celor  din 
oraş  timp  de  trei  zile,  aceştia  îi  ocărau  şi  nu  acceptau  nicio  vorbă. 
Iustinian,  cu  puţini  [oameni]  de  acelaşi  neam,  a  intrat  în  oraş  fără 
luptă  prin  apeduct  şi,  ridicând  strigăt  de  dezgropare616,  a  preluat 
oraşul;  şi,  pentru  un  timp,  s-a  aşezat  în  palatul  Vlahernelor. 

împăratul  romanilor  Iustinian,  din  nou:  6  ani. 

Conducătorul  arabilor  Ualid:  9  ani. 

Episcopul  Constantinopolului  Cyrus:  6  ani. 

1.1.1. 

în  acest  an,  Iustinian  a  obţinut  împărăţia  şi,  oferindu-i  lui  Tervel 
multe  daruri  şi  vase  împărăteşti,  i-a  dat  drumul  acestuia  în  pace. 
Apsimaros,  părăsind  oraşul,  a  fugit  în  Apollonias.  însă,  fiind  urmă- 


616  în  text:  Gopupov  dva<nca<j)Ti<;  paXcbv.  Aceste  strigăte  erau  un  mod  de  protest  al 
populaţiei  din  Constantinopol. 

rit,  a  fost  prins  şi  dus  la  Iustinian.  A  fost  adus  legat  şi  Heraclie  din 
Tracia,  împreună  cu  toţi  comandanţii  care  îl  apărau,  pe  care 
[împăratul]  i-a  spânzurat  de  zid.  Trimiţând  şi  în  zonele  din  interior 
şi  găsindu-i  pe  mulţi  dintre  comandanţi,  dintre  care  unii  erau  în 
funcţie,  iar  alţii  nu,  i-a  ucis  şi  pe  toţi  aceştia. 

Pe  Apsimaros  şi  pe  Leontie  i-a  purtat  legaţi  în  lanţuri  prin  tot 
oraşul.  A  organizat  un  spectacol  în  hipodrom,  iar  el  stătea  aşezat  pe 
tron,  [în  timp  ce  aceştia]  au  fost  aduşi  târâş  în  public  şi  au  fost 
aruncaţi  la  picioarele  lui.  Şi  a  călcat  pe  gâtul  lor  până  la  sfârşitul 
primei  curse617,  în  timp  ce  poporul  striga:  „Ai  păşit  pe  aspidă  şi  pe 
vasilisc  şi  ai  călcat  pe  leu  şi  pe  balaur”618.  Trimiţându-i  pe  aceştia  în 
Kynegion,  i-a  decapitat.  Pe  patriarhul  Calinic  l-a  orbit  şi  l-a  exilat  la 
Roma.  Şi  l-a  pus  în  locul  acestuia  pe  Cyrus  -  care  era  retras  în  insula 
Amastris  -,  pentru  că  îi  spusese  dinainte  despre  reinstalarea  sa  în 
cea  de-a  doua  domnie.  Şi  a  nimicit  o  mulţime  fără  de  număr  dintre 
[cei  care  se  aflau  în]  registrul  civil  şi  militar,  iar  pe  mulţi,  punându-i 
în  saci,  i-a  omorât  în  chip  cumplit,  [aruncându-i]  în  mare.  Pe  alţii  i-a 
chemat  la  cină  şi,  când  s-au  ridicat  [de  la  masă],  pe  unii  i-a  spân¬ 
zurat,  iar  altora  le-a  tăiat  capul.  Din  această  cauză  o  mare  spaimă  i-a 
cuprins  pe  toţi. 

[Iustinian]  a  trimis  o  flotă  pentru  a  o  aduce  din  Hazaria  pe  soţia 
sa  şi  multe  corăbii  s-au  scufundat  cu  oameni  cu  tot.  Auzind 
[aceasta],  haganul  i-a  spus:  „O,  prostule,  nu  trebuia  să  o  aduci  pe 
soţia  ta  [doar]  cu  două  sau  trei  corăbii  şi  să  nu  omori  atâta  mulţime? 
Sau  crezi  că  o  vei  lua  şi  pe  ea  prin  luptă?  Iată  că  ţi  s-a  născut  şi  un 
fiu.  Ci  trimite-ţi  [oameni]  şi  ia-i  pe  aceştia!”  Iar  el,  trimiţându-1  pe 
cubicularul  Teodor,  a  adus-o  pe  Teodora  şi  pe  fiul  ei,  Tiberiu,  şi  i-a 
încoronat.  Şi  au  domnit  [aceştia]  împreună  cu  el. 

Episcopul  Ierusalimului  Ioan:  30  ani. 

2. 2. 2. 2. 

în  acest  an,  ticălosul  Ualid  a  luat  cu  forţa  preasfânta  biserică 
sobornicească  din  Damasc,  din  invidie  faţă  de  creştini,  din  cauza 
frumuseţii  deosebite  a  acelei  biserici.  A  interzis  ca  registrele  birou- 


617  în  text:  Şatou. 

618  Cf.  Psalmul  90, 13.  Despre  semnificaţia  „triumfului”  lui  Iustinian  al  II-lea  asupra  ad¬ 
versarilor  săi,  v.  Ivan  DujCev,  „Le  triomphe  de  l’empereur  Justinien  II  en  705”,  în: 
Byzance.  Hommage  ă  Andre  N.  Stratos,  1. 1,  Atena,  1986,  pp.  83-91. 

rilor  publice  să  fie  scrise  în  greceşte,  poruncind  să  se  consemneze  în 
ele  în  arabă,  cu  excepţia  cifrelor,  pentru  că  în  limba  acelora  este  cu 
neputinţă  să  se  scrie  numărul  unu,  doi,  trei  sau  opt  şi  jumătate,  ori 
trei  la  genul  feminin.  De  aceea,  până  astăzi  aceştia  au  notari 
creştini. 

Anii  lumii  6200.  De  la  dumnezeiasca  întrupare:  700  ani. 

împăratul  romanilor  Iustinian,  ani  6.3.  Conducătorul  arabilor 
Ualid,  ani  9.3.  Episcopul  Constantinopolului  Cyrus,  ani  6.3.  Epis¬ 
copul  Ierusalimului  Ioan  ani  30.3. 

în  acest  an,  Iustinian  a  stricat  pacea  dintre  romani  şi  bulgari  şi, 
trecând  themele  de  cavalerie  în  Tracia  şi  înarmând  o  flotă,  a  pornit 
împotriva  bulgarilor  şi  a  lui  Tervel.  Când  a  ajuns  la  Anchialos,  şi-a 
ancorat  flota  în  faţa  cetăţii,  iar  cavaleriei  i-a  poruncit  să  îşi  facă 
tabăra  pe  câmpiile  de  mai  sus,  fără  pază  şi  fără  vreo  bănuială.  Cum 
armata  se  răspândise  ca  o  turmă  de  oi  pe  câmp  pentru  a  aduna 
iarbă,  spionii  bulgarilor  au  văzut  de  pe  munţi  modul  nechibzuit  în 
care  erau  conduşi  romanii.  Adunându-se  ca  nişte  fiare,  s-au  aruncat 
pe  neaşteptate  şi  au  provocat  mari  pierderi  turmei  romane,  luând 
mulţi  prizonieri,  cai  şi  arme,  în  afara  celor  pe  care  îi  uciseseră. 

Iustinian,  refugiindu-se  în  cetate  împreună  cu  cei  care  scăpa¬ 
seră,  a  ţinut  porţile  închise  timp  de  trei  zile.  Văzând  că  bulgarii 
aşteaptă,  el  a  fost  cel  dintâi  care  a  tăiat  tendoanele  calului  său  şi  le-a 
ordonat  tuturor  să  facă  acelaşi  lucru.  Şi,  punând  trofee  pe  ziduri,  s-a 
urcat  noaptea  pe  corăbii  şi  a  plecat  pe  furiş,  ajungând  în  oraş  cu 
ruşine. 

4-4-4-4- 

în  acest  an,  Masalmas  şi  Abas  au  întreprins  o  expediţie  la  Tyana, 
făcând  aceasta  din  cauza  armatei  lui  Maiumas  care  fusese  ucisă  de 
către  Marianos.  Asediind  acest  [oraş],  şi-au  petrecut  iarna  acolo, 
împăratul  a  trimis  împotriva  lor  doi  generali,  pe  Teodor  Karterukas 
şi  pe  Teofilact  Salibas,  cu  armată  şi  cu  populaţie  rurală  în  ajutor, 
pentru  a  se  lupta  şi  a-i  goni  pe  aceia.  însă  ei,  certându-se  unul  cu 
altul  şi  atacându-i  în  dezordine,  au  fost  puşi  pe  fugă  şi  multe  mii 
[dintre  ei]  au  fost  ucişi  şi  mulţi  au  fost  luaţi  prizonieri.  [Arabii]  le-au 

luat  bagajul  şi  proviziile  acestora  şi  au  asediat  oraşul  până  l-au 
cucerit.  Căci,  fiindcă  le  lipseau  proviziile,  arabii  voiau  să  plece.  Cei 
din  oraşul  Tyana,  când  au  văzut  acestea,  şi-au  pierdut  speranţa  şi, 
primind  promisiunea  că  nu  li  se  va  face  nimic,  au  ieşit  la  ei  lăsând 
oraşul  pustiu  până  în  prezent.  Dar  arabii,  neţinându-şi  promisiunea, 
i-au  exilat  pe  aceştia  în  deşert  şi  pe  mulţi  i-au  ţinut  ca  robi. 

5-5*5-5- 

în  acest  an,  Abas  a  făcut  o  expediţie  în  Romania  şi,  luând  mulţi 
prizonieri,  s-a  întors.  Şi  a  început  să  construiască  [oraşul]  Garis  în 
ţinutul  Heliopolisului. 

6. 6. 6. 6. 

în  acest  an,  Uthman  a  făcut  o  expediţie  în  Cilicia  şi  a  cucerit 
prin  promisiuni  multe  cetăţi.  [De  asemenea],  şi  Kamachon,  îm¬ 
preună  cu  locurile  din  jur,  a  fost  luat  de  arabi  prin  trădare. 

Iustinian,  din  ţinerea  de  minte  a  răului,  l-a  trimis  la  Cherson  pe 
patrikios-u\  Mauros,  împreună  cu  patrikios-u\  Ştefan,  cel  numit  As- 
miktos,  înarmând  o  mare  flotă,  fiindcă  ţinuse  minte  uneltirea  îm¬ 
potriva  lui  pe  care  o  făcuseră  chersoniţii,  cei  din  Bosfor  şi  cei  din  ce¬ 
lelalte  Klimata.  [Şi  a  adunat]  toate  corăbiile  -  dromoane,  triere,  am¬ 
barcaţiuni  de  transport  şi  de  pescuit,  până  şi  [corăbiile  numite]  che- 
landia619  -  prin  contribuţia  locuitorilor  oraşului:  senatori,  meşteşu¬ 
gari,  oameni  din  popor  şi  cu  orice  funcţie.  Trimiţându-i  pe  aceştia, 
le-a  poruncit  să  îi  nimicească  prin  sabie  pe  toţi  cei  care  locuiau  în 
acele  cetăţi  şi  să  nu  lase  pe  niciunul  în  viaţă.  Şi  le-a  dat  acestora  şi 
pe  spatharios-u\  Ilie,  pe  care  erau  datori  să  îl  aşeze  drept  căpetenie  a 
Chersonului. 

Ei,  ajungând  la  Cherson  fără  ca  nimeni  să  li  se  opună,  au  cucerit 
cetăţile  şi  i-au  ucis  pe  toţi  cu  sabia,  cu  excepţia  copiilor,  pe  care  i-au 
cruţat  pentru  că  erau  prunci  şi  îi  îngrijeau  pentru  a-i  ţine  în  robie. 

Pe  Tudunos,  căpetenia  Chersonului,  care  era  reprezentant  al  ha- 
ganului,  pe  Zoilos  -  care,  prin  rânduială  şi  neam,  era  primul  dintre 
cetăţeni  -  şi  pe  alţi  40  [de  oameni]  de  vază  şi  fruntaşi  al  Chersonu¬ 
lui,  împreună  cu  familiile  lor,  i-au  trimis  ca  prizonieri  împăratului; 


6,9  T6  xe^^vSiov  (cu  pluralul  toc  YeXdvSia)  desemna  un  fel  de  dromon,  mai  precis  o 
galeră  folosită  ca  barjă,  deci  utilizată  pentru  transporturile  grele. 

pe  alţi  şapte  dintre  fruntaşii  Chersonului  i-au  fixat  pe  nişte  ţepuşe 
de  lemn  şi  i-au  fript  pe  foc;  iar  pe  alţi  20  i-au  legat  cu  coatele  la 
spate  şi  i-au  atârnat  de  parâmele  unui  chelandion,  l-au  umplut  pe 
acesta  cu  pietre  şi  l-au  scufundat  în  adâncul  [mării].  Aflând  acestea, 
Iustinian  s-a  înfuriat  că  au  scăpat  copiii  şi  a  poruncit  ca  aceştia  să  fie 
aduşi  grabnic  la  el. 

Flota  a  pornit  în  luna  octombrie  şi,  ajungând  în  larg  la  răsăritul 
stelei  numite  Taururas620,  puţin  a  lipsit  să  nu  se  scufunde  în  între¬ 
gime.  Şi  au  fost  număraţi  cei  care  muriseră  în  naufragiu  [şi  erau] 
73000.  Iustinian  a  aflat  acestea  şi  nu  s-a  întristat,  ci  mai  degrabă  s-a 
umplut  de  bucurie.  Şi  era  încă  atât  de  mânios  şi  ameninţa,  ţipând  că 
va  trimite  din  nou  o  altă  flotă  şi  îi  va  secera  pe  toţi  şi  îi  va  pune  la 
pământ,  până  la  [ultimul  om]  care  se  uşura  pe  zid.  Când  au  auzit 
acestea,  cei  care  se  aflau  în  acele  cetăţi  s-au  pus  în  siguranţă  şi,  fiind 
siliţi  să  cugete  împotriva  împăratului,  au  trimis  la  haganul  Hazariei, 
cerându-i  acestuia  o  armată  pentru  a-i  păzi. 

Atunci  s-au  revoltat  şi  spatharios-u\  Ilie  şi  Bardanes  cel  exilat, 
care  fusese  atunci  rechemat  din  Kephalenia  şi  se  afla  împreună  cu 
flota  la  Cherson.  Când  a  aflat  acestea,  Iustinian  l-a  trimis  cu  puţine 
dromoane  pe  patrikios-ul  Gheorghe,  cel  numit  Syros,  [care  era]  şi 
logothet  general,  precum  şi  pe  eparhul  Ioan  şi  pe  Hristofor,  turmarh 
al  thrakesienilor,  cu  puţine  dromoane  şi  cu  300  de  [oameni]  înar¬ 
maţi,  încredinţându-le  pe  Tudunos  şi  pe  Zoilos  pentru  a-i  reinstala 
ca  mai  înainte  la  Cherson,  iar  printr-un  trimis  să  se  scuze  faţă  de 
hagan  şi  să  îi  aducă  la  el  pe  Ilie  şi  pe  Bardanes. 

După  ce  aceştia  au  trecut  la  Cherson,  cei  din  oraş  nu  au  vrut  să 
discute  cu  ei.  A  doua  zi,  cei  din  Cherson,  invitându-i  pe  aceştia  să 
intre  singuri  în  oraş,  au  închis  porţile  şi  pe  logothetul  general  l-au 
ucis  cu  sabia,  precum  şi  pe  eparh,  iar  pe  Tudunos,  împreună  cu  Zoi¬ 
los  şi  cu  amintitul  turmarh,  cu  cei  300  de  soldaţi,  i-au  predat  haza- 
rilor  şi  i-au  trimis  haganului.  Cum  Tudunos  a  murit  pe  drum,  haza- 
rii  l-au  ucis  la  ospăţul621  acestuia  pe  turmarh  şi  pe  cei  300  de  soldaţi. 

Atunci  cei  din  Cherson  şi  din  celelalte  cetăţi  au  strigat  împotriva 
lui  Iustinian  şi  l-au  aclamat  împărat  pe  Bardanes  Filipikos,  care  era 
exilat  acolo. 

Iustinian,  aflând  acestea  şi  devenind  şi  mai  mânios,  i-a  ucis  pe 
copiii  spatharios-u\u\  Ilie  la  sânul  mamei  lor,  iar  pe  aceasta*  a  obli- 


610  „Coadă  de  taur”. 
621  în  text:  5oxr)v. 

gat-o  să  se  căsătorească  cu  bucătarul  ei,  care  era  indian.  După  aceea, 
construind  o  altă  flotă,  l-a  trimis  pe  patrikios-u\  Mauros,  [numit  şi] 
Bessos,  dându-i  acestuia  pentru  asediul  cetăţilor  un  berbec,  maşi¬ 
nării  şi  tot  felul  de  turnuri  de  asediu.  I-a  dat  ordin  să  dărâme  zi¬ 
durile  Chersonului  şi  întreg  oraşul  şi  să  nu  lase  în  viaţă  în  el  niciun 
suflet;  de  asemenea,  să  îi  comunice  mai  des  prin  rapoarte  cele 
făcute. 


Acesta  a  trecut  [marea]  şi,  cu  ajutorul  berbecului,  a  ocupat  aşa-nu- 
mitul  turn  Kentenaresion,  precum  şi  numitul  Syagros622  aflat  în 
apropierea  acestuia.  Când  au  ajuns  hazarii,  lupta  a  fost  oprită.  Şi 
scăpând,  Bardanes  s-a  dus  la  hagan. 

Cum  flota  nu  izbutea  nimic  şi  nu  îndrăznea  să  se  întoarcă  la 
împărat,  au  strigat  împotriva  lui  şi  l-au  aclamat  ca  împărat  pe 
Bardanes.  Şi  i-au  cerut  haganului  să  li-1  dea  lor  pe  Filipikos.  Haganul 
le-a  cerut  să  promită  că  nu  îl  vor  trăda  şi  că  îi  vor  da  câte  o  monedă 
de  fiecare  om.  Iar  ei,  dând  imediat  banii,  l-au  primit  pe  Filipikos  ca 
împărat. 

Pentru  că  flota  întârzia  şi  nu  venea  [niciun]  raport,  Iustinian  a 
cugetat  asupra  motivului  şi,  luându-i  cu  el  pe  cei  din  Opsikion  şi  o 
parte  dintre  [cei  din]  Thrakesion,  a  urcat  până  la  Sinope,  pentru  a 
afla  cele  ce  se  întâmplau  la  Cherson.  Pe  când  se  uita  în  părţile  de 
dincolo  [de  mare],  a  văzut  flota  navigând  în  direcţia  oraşului623  şi, 
răcnind  ca  un  leu,  s-a  năpustit  şi  el  spre  oraş.  Cum  Filipikos  o  luase 
înainte  şi  ocupase  oraşul,  el  a  venit  la  Damatrys,  aşezându-şi  tabăra 
aici,  împreună  cu  ai  lui. 

Filipikos  l-a  trimis  îndată  împotriva  lui  Tiberiu624  pe  patrikios- ul 
Mauros,  împreună  cu  spatharios-u\  Ioan,  cel  numit  Struthos;  pe  Ilie, 
de  asemenea,  cu  un  grup  expediţionar  [l-a  trimis]  împotriva  lui  Ius¬ 
tinian,  la  Damatrys,  iar  pe  altul  [l-a  trimis]  împotriva  lui  Barisba- 
kurios,  care  fugise.  Mauros,  mergând  în  Vlaherne  împreună  cu 
amintitul  Struthos,  l-a  găsit  pe  Tiberiu  ţinându-se  cu  o  mână  de 
mica  coloană  a  Sfintei  Mese  din  Altarul  Născătoarei  de  Dumnezeu  şi 
cu  cealaltă  [ţinând]  cinstita  Cruce  şi  [purtând]  la  gât  talismane. 
Anastasia,  mama  tatălui  acestuia,  stătea  în  afara  Altarului  şi,  rosto- 
golindu-se  la  picioarele  lui  Mauros,  a  cerut  ca  nepotul  ei,  Tiberiu,  să 
nu  fie  omorât,  pentru  că  nu  făcuse  nimic  greşit.  Pe  când  ea  îl  ţinea 


622  „Mistreţul”. 

623  Constantinopol. 

624  Tiberiu,  fiul  lui  Iustinian  al  Il-lea,  rămăsese  în  Constantinopol. 

pe  acesta  de  picioare  şi  îl  implora  cu  lacrimi,  Struthos  a  intrat  în 
Altar  şi  l-a  smuls  pe  Tiberiu  cu  forţa.  Luând  de  la  el  cinstita  Cruce,  a 
aşezat-o  pe  Masă,  iar  talismanele  şi  le-a  atârnat  la  gât.  Apoi  l-au  dus 
pe  copil  la  poarta  laterală  care  este  mai  sus  de  [regiunea  numită] 
Kallinike,  l-au  dezbrăcat  şi,  întinzându-1  pe  prag,  i-au  tăiat  gâtul  ca 
unei  oi.  Şi  au  poruncit  să  fie  înmormântat  la  biserica  Sfinţilor  fără 
de  arginţi625,  cea  numită  a  Paulinei. 

Fiind  prins  şi  Barisbakurios,  protopatrikios-u\626  şi  corniţele 
Opsikionului,  a  fost  şi  el  ucis.  Ilie  a  urcat  la  Damatrys  împreună  cu 
armata  care  era  cu  el  şi  a  purtat  tratative  cu  armata  care  se  afla 
acolo.  Promiţând  că  nu  va  face  nimic  oştirii  care  era  cu  lustinian,  s-au 
risipit  cu  toţii  şi  au  fugit  de  la  lustinian,  lăsându-1  singur  şi  trecând 
de  partea  lui  Filipikos. 

Atunci,  mai  sus-amintitul  spatharios  Ilie  s-a  năpustit  cu  mânie 
şi,  apucându-1  de  gât  [pe  lustinian],  i-a  tăiat  capul  cu  pumnalul  cu 
care  era  încins  şi  i  l-a  trimis  lui  Filipikos  prin  spatharios- ul  Roma- 
nos.  Iar  Filipikos  l-a  trimis  prin  acelaşi  spatharios  în  părţile  de  Apus, 
până  la  Roma. 

înainte  ca  acesta  să  ajungă  împărat,  se  afla  în  mănăstirea  [nu¬ 
mită]  „a  lui  Calistrat”  un  [călugăr]  zăvorât,  prezicător  şi  eretic,  care, 
venind  la  Filipikos,  i-a  spus:  „împărăţia  va  fi  a  ta”.  Iar  el  s-a  tulburat 
şi  zăvorâtul  i-a  zis:  „Dacă  Dumnezeu  porunceşte,  tu  de  ce  vorbeşti 
împotrivă?  Aceasta  îţi  spun,  că  cel  de-al  şaselea  Sinod  rău  s-a  făcut. 
Deci,  dacă  vei  ajunge  împărat,  răstoarnă-1  şi  îţi  va  fi  domnia  statornică 
şi  îndelungată  în  ani”.  Iar  el  i-a  promis,  cu  jurământ,  că  va  face  astfel. 

Când  Leontie  i-a  urmat  lui  lustinian,  Filipikos  s-a  dus  la  zăvorât, 
care  i-a  spus:  „Nu  te  grăbi,  se  va  întâmpla”.  Când  Apsimaros  a  ajuns 
împărat,  s-a  dus  iarăşi  la  el  şi  din  nou  [călugărul]  i-a  spus:  „Nu  te 
grăbi,  [lucrul]  acela  te  aşteaptă”. 

Filipikos,  destăinuind  [aceasta]  unuia  dintre  prietenii  săi,  [acela] 
i-a  spus  lui  Apsimaros,  care  l-a  bătut,  l-a  tuns,  l-a  pus  în  fiare  şi  l-a 
exilat  în  Kephalenia.  Când  lustinian  a  ajuns  împărat,  l-a  rechemat. 

Odată  ce  a  devenit  împărat,  Filipikos  a  întrunit  un  fals  sinod  cu 
episcopi,  după  cuvântul  falsului  awă  şi  zăvorât,  şi  a  anulat  cel  de-al 
şaselea  Sfânt  Sinod  Ecumenic.  în  acelaşi  an,  cel  plin  de  deşertăciune 


625  Sub  titulatura  de  Sfinţi  fără  de  arginţi  au  rămas  în  conştiinţa  Bisericii  Sfinţii  Cosma 
şi  Damian,  doctori  care  vindecau  fără  a  cere  ceva  în  schimb. 

16  Termenul  de  protopatrikios  desemna  un  demnitar  important,  cu  un  rang  superior 
celui  de  patrikios ;  v.  The  Oxford  Dictionary  ofByzantium,  voi.  3,  p.  1600. 

a  fost  orbit.  El  trăia  în  palat  lipsit  de  griji,  deoarece  găsise  acolo  mul¬ 
ţime  de  bani  şi  averi  strălucite,  adunate  de  foarte  mulţi  ani  de  către 
cei  care  fuseseră  împăraţi  mai  înainte,  din  confiscări  şi  sub  diferite 
pretexte,  mai  ales  de  către  amintitul  Iustinian.  Pe  acestea  le-a  risipit 
zadarnic,  fără  osteneală.  In  discursurile  sale  părea  învăţat  şi  înţelept, 
dar  în  fapte  îşi  ducea  viaţa  în  mod  destrăbălat,  [era]  incapabil  şi  se 
arăta  cu  totul  incompetent.  Mai  era  şi  eretic  şi  desfrânat.  Pe  pa¬ 
triarhul  Cyrus  l-a  scos  din  biserică  şi  l-a  promovat  pe  Ioan,  apropia¬ 
tul627  său  şi  eretic  asemenea  lui. 

Anii  lumii  6204.  De  la  dumnezeiasca  întrupare:  704  ani. 

împăratul  romanilor  Filipikos,  ani  2.1.  Conducătorul  arabilor 
Ualid,  ani  9.7.  Episcopul  Constantinopolului  Ioan,  ani  3.1.  Episcopul 
Ierusalimului  Ioan,  ani  30.7. 

în  acest  an,  Filipikos  i-a  scos  pe  armeni  din  ţara  lor  şi  i-a  silit  să 
locuiască  în  Melitene  şi  în  cea  de-a  patra  Armenie. 

Masalmas  a  cucerit  Amaseia  şi  alte  fortăreţe,  [luând]  mulţi  pri¬ 
zonieri.  Gheorghe,  episcop  de  Apameia,  a  fost  mutat  în  Martyropolis. 

Filipikos  nu  s-a  ruşinat  să  se  pornească  cu  mânie  împotriva  celui 
de-al  şaselea  Sfânt  Sinod  Ecumenic,  grăbindu-se  să  înlăture  sfintele 
dogme  întărite  de  acesta.  Şi  i-a  găsit  într-un  cuget  cu  el  pe  Ioan,  pe 
care  l-a  numit  episcop  al  Constantinopolului,  depunându-1  pe  Cyrus, 
întâistătătorul  acestuia,  pe  care  l-a  şi  izolat  în  mănăstirea  Chora,  pe 
Gherman,  care  a  deţinut  apoi  tronul  Constantinopolului  şi  care  era 
atunci  episcop  al  [oraşului]  Cyzic,  pe  Andrei,  care  era  şi  el  episcop  al 
Cretei,  pe  Nicolae,  cel  care  din  slujitor  care  turna  în  cupe  ajunsese 
sofist  în  ştiinţa  medicală  şi  pe  atunci  era  chestor,  pe  Elpidios,  diacon 
al  Marii  Biserici,  pe  Antioh,  cartofilaxul,  şi  pe  alţii  cu  obiceiuri 
asemenea  celor  ale  acestora.  Ei  au  anatematizat  în  scris  cel  de-al 
şaselea  Sfânt  Sinod. 

/-A 

Bulgarii  s-au  năpustit  pe  ascuns  în  Strâmtoare  prin  Philea  şi 
au  ucis  foarte  mulţi  oameni.  Au  făcut  incursiuni  până  la  oraş  şi,  cum 
mulţi  trecuseră  din  cealaltă  parte,  au  dat  peste  nunţi  bogate  şi  os¬ 
peţe  foarte  abundente,  cu  tot  felul  de  argintărie  şi  altă  veselă.  Mer- 


627  în  text:  oumiucrrriv. 

628  Adică  Bosforul. 

gând  până  la  Poarta  de  Aur  şi  luând  prizonieri  în  toată  Tracia,  s-au 
întors  nevătămaţi  la  ale  lor  cu  nenumărate  animale.  Arabii  au 
cucerit  Mistheia  şi  alte  cetăţi,  luând  foarte  multe  familii  şi  animale 
fără  de  număr. 

2.8.2.8. 

în  acest  an,  Abas  a  făcut  o  expediţie  în  Romania  şi  a  cucerit 
Antiohia  din  Persia,  a  luat  mulţi  prizonieri  şi  s-a  întors. 

A  avut  loc  şi  un  cutremur  mare  în  Siria,  în  ziua  a  douăzeci  şi 
opta  a  lunii  Peritios629. 

împlinindu-se  atunci  doi  ani  de  domnie  a  lui  Filipikos  şi  având 
loc  cursa  aniversară  în  hipodrom,  [la  care]  au  învins  verzii,  împă¬ 
ratul  a  găsit  potrivit  ca  în  sâmbăta  Cincizecimii  să  intre  călare  cu 
fast  şi  instrumente  muzicale  pentru  a  se  îmbăia  în  baia  publică  a  lui 
Zeuxippos  şi  a  se  ospăta  alături  de  cetăţeni  din  vechile  familii. 
După-amiază,  pe  când  se  odihnea,  a  intrat  dintr-odată,  prin  Poarta 
de  Aur,  Ruphos,  protostrator-u\63°  Opsikionului,  la  cererea  lui 
Gheor-ghe,  patrikios  şi  comite  al  Opsikionului,  cel  numit  Buraphos, 
şi  a  lui  Teodor,  patrikios- ul,  fiul  lui  Myakes,  cu  trupele  aceleiaşi 
theme  pe  care  le  avea  în  Tracia.  Şi,  intrând  în  palat,  l-a  găsit  pe 
Filipikos  odih-nindu-se  şi,  luându-1,  l-a  dus  în  ornatorion-u\6yi 
verzilor  şi  acolo  l-a  orbit,  fără  a  şti  cineva. 

A  doua  zi,  adică  de  Cincizecime,  adunându-se  poporul  în  Marea 
Biserică,  a  fost  încoronat  Artemios,  care  era  protoasekretes632 , 
schimbându-i-se  numele  în  Anastasie.  Iar  în  sâmbăta  de  după  Cinci¬ 
zecime  a  fost  orbit  Teodor  Myakes  şi  în  cea  de-a  doua  sâmbătă  a 
fost  orbit  Gheorghe  Buraphos  şi  au  fost  exilaţi  în  Tesalonic. 


629  Peritios,  în  calendarul  antiohian,  corespunde  lunii  februarie;  v.  The  Chronicle,  p.  573. 

630  Profostrator-ul  era  un  demnitar  care  avea  în  grijă  caii  şi  grajdurile;  v.  R.  Guilland, 
Recherches  sur  Ies  institutions  byzantines,  voi.  I,  pp.  478-497,  L.  BrEhier,  Les 
institutions  de  VEmpire  Byzantin,  p.  U3. 

631  în  text:  opvartbpiov.  Termenul  desemna  locul  unde  erau  păstrate  urnele  pentru 
tragerea  Ia  sorţi  a  ordinii  în  care  se  ţineau  cursele  în  hipodrom.  Cercetarea  modernă  l-a 
definit  şi  ca  „vestiar”.  Fiecare  facţiune  avea  câte  un  ornatorion;  v.  R.  Guilland,  Ttudes 
de  topographie  ...,  voi.  I,  pp.  386-392. 

632  Protoasekretes  era  un  demnitar  important,  şeful  secretarilor  imperiali;  v.  R. 
GUILLAND,  Recherches  sur  les  institutions  byzantines,  voi.  II,  p.  91.  The  Oxford 
Dictionary  ofByzantium,  voi.  3,  p.  1742. 

împăratul  romanilor  Artemios,  ani  2.1.  Conducătorul  arabilor 
Ualid,  ani  9.9.  Episcopul  Constantinopolului  Ioan  ani  3.3.  Episcopul 
Ierusalimului  Ioan,  ani  30.9. 

în  acest  an,  Masalmas  a  făcut  o  incursiune  în  Romania  şi,  je¬ 
fuind  Galatia,  s-a  întors  cu  prizonieri  şi  multe  prăzi.  Artemios  a  nu¬ 
mit  generali  foarte  destoinici  peste  themele  de  cavalerie  şi  [per¬ 
soane]  foarte  învăţate  în  [funcţiile]  civile  şi  trăia  în  linişte. 

Pentru  că  arabii  ridicaseră  armele  împotriva  României  pe  uscat 
şi  pe  mare,  împăratul  a  trimis  câţiva  nobili  în  Siria,  la  Ualid,  chi¬ 
purile  pentru  a  purta  tratative  de  pace.  [Şi  l-a  trimis]  pe  Daniel  din 
Sinope,  patrikios  şi  eparh  al  oraşului,  ordonându-i  să  cerceteze  cu 
exactitate  mişcarea  împotriva  României  şi  armata  acelora.  Acesta, 
mergând  şi  întorcându-se,  l-a  anunţat  pe  împărat  despre  puternica 
acţiune  armată  a  arabilor,  [întreprinsă]  pe  uscat  şi  pe  mare  împo¬ 
triva  oraşului  împărătesc. 

[...]  [împăratul  a  poruncit]  ca  fiecare  să  se  îngrijească  de  pro¬ 
viziile633  pentru  o  [perioadă  de]  trei  ani,  iar  cel  care  nu  va  avea  mij¬ 
loace  pentru  a  face  aceasta  să  plece  din  oraş.  A  rânduit  suprave¬ 
ghetori  şi  a  început  să  construiască  dromoane,  bireme  purtătoare  de 
torţe  şi  triere  foarte  mari.  A  refăcut  zidurile  dinspre  mare,  precum  şi 
pe  cele  dinspre  uscat,  aşezând  catapulte  şi  baliste634  în  turnuri  şi 
[alte]  maşinării.  Fortificând  oraşul  după  cât  îi  stătea  în  putere,  a 
depozitat  provizii  foarte  multe  în  cămările  împărăteşti  şi  [astfel]  s-a 
asigurat  pe  sine. 

Conducătorul  arabilor  Suleiman:  3  ani. 

Episcopul  Constantinopolului  Gherman:  15  ani. 

2.1.1.10. 

în  acest  an  a  încetat  din  viaţă  Ualid  şi  l-a  urmat  la  putere 
Suleiman. 

în  acelaşi  an  al  împărăţiei  lui  Artemios,  cel  numit  şi  Anastasie, 
în  indictionul  al  XlII-lea,  în  cea  de-a  unsprezecea  zi  a  lunii  august, 


633  în  text:  Sanăvaq,  care  poate  fi  tradus  şi  prin  „cheltuieli”. 

634  în  text:  To^oŞoXiotpaţ  kcu  tetpapeac;.  To^oPoXicrrpa  era  o  maşină  de  război  care 
arunca  săgeţi. 

Gherman  a  fost  transferat  de  la  mitropolia  oraşului  Cyzic  la  Con- 
stantinopol.  Atunci  a  fost  lecturat  şi  decretul  de  transfer  de  mai  jos: 
„Prin  votul  şi  alegerea  preaevlavioşilor  întru  Dumnezeu  preoţi  şi 
diaconi  şi  ale  întreg  cinstitului635  cler,  ale  sfântului  senat  şi  ale  po¬ 
porului  iubitor  de  Hristos  din  acest  oraş  de  Dumnezeu  păzit  şi  îm¬ 
părătesc,  harul  lui  Dumnezeu,  care  le  vindecă  totdeauna  pe  cele 
bolnave  şi  le  împlineşte  pe  cele  ce  au  lipsuri,  îl  transferă  pe  Gher¬ 
man,  preacuviosul  întâistătător  al  mitropoliei  celor  din  Cyzic,  ca 
episcop  al  acestui  oraş  de  Dumnezeu  păzit  şi  împărătesc.  Prezentul 
transfer  s-a  făcut  în  prezenţa  lui  Mihail,  preacuviosul  preot  şi  apo- 
crisiarh  al  tronului  apostolic,  şi  a  celorlalţi  preoţi  şi  episcopi,  în 
timpul  împăratului  Artemios”. 

Când  a  aflat  Artemios  că  o  flotă  a  saracinilor  pornise  din  Ale¬ 
xandria  spre  Phoinix  pentru  a  tăia  lemn  de  chiparos,  alegând  din 
flota  sa  vasele  cele  mai  rapide,  a  îmbarcat  [pe  ele]  soldaţi  din  thema 
Opsikion  şi  le-a  poruncit  tuturor  să  se  adune  în  Rodos.  Şi  l-a  făcut 
căpetenie  a  lor  pe  Ioan,  diaconul  Marii  Biserici,  cel  supranumit  „pa¬ 
pa  Ioannakis”,  care  pe  atunci  era  logothet  general.  Când  a  ajuns  în 
Rodos  şi  s-au  reunit  corăbiile,  acesta  le-a  vorbit  comandanţilor  să 
pornească  şi  să  meargă  la  Phoinix  pentru  a  arde  lemnul  şi  arma¬ 
mentul  agarenilor  pe  care  îl  vor  găsi  acolo.  Toţi  s-au  supus  cu  plă¬ 
cere,  doar  cei  din  Opsikion  nu  au  fost  de  acord.  Şi  au  strigat  îm¬ 
potriva  împăratului,  iar  pe  diaconul  Ioan  l-au  ucis  cu  săbiile. 

De  acolo,  aşadar,  flotele  s-au  despărţit  şi  au  mers  la  locurile  lor, 
iar  cei  vicleni  au  pornit  împotriva  oraşului  împărătesc.  Ajungând  ei 
la  Adramytion,  cum  nu  aveau  o  căpetenie,  au  găsit  acolo  un  bărbat 
din  partea  locului,  pe  nume  Teodosie,  care  era  colector  al  impo¬ 
zitelor  publice,  [un  om]  trândav  şi  de  rând,  şi  l-au  îndemnat  să  le  fie 
împărat.  Acesta,  fugind,  s-a  ascuns  pe  munte;  dar,  găsindu-1,  l-au 
aclamat  ca  împărat  împotriva  voinţei  lui. 

Atunci  când  a  aflat  acestea,  Artemios  a  aşezat  căpetenii  în  oraş 
şi  peste  flota  pe  care  o  construise  dintre  oamenii  lui  de  casă  şi,  înar- 
mându-i,  el  a  plecat  în  oraşul  Niceea  şi  acolo  s-a  pus  în  siguranţă. 

Ajungând  şi  punând  în  mişcare  întreaga  themă  Opsikion  şi  pe 
gotogrecii636,  rebelii,  au  luat  foarte  multe  ambarcaţiuni  mici  şi  mari 


635  în  text:  Evayo-u*;. 

636  Se  presupune  că  erau  urmaşii  goţilor  care  fuseseră  aşezaţi  în  Bithynia  în  timpul 
secolelor  IV  şi  V.  în  orice  caz,  e  limpede  că  în  secolul  al  VlII-lea  sunt,  în  cea  mai  mare 
parte,  elenizaţi,  aşa  cum  arată  numele  pe  care  îl  poartă;  v.  The  Chronicle,  p.  537. 

şi  au  ajuns  pe  uscat  şi  pe  mare  la  Chrysopolis.  Flota  oraşului  era 
ancorată  în  portul  Sfântului  Mamas;  şi  s-au  luptat  unii  cu  alţii  în 
fiecare  zi,  timp  de  şase  luni.  Când  flota  oraşului  s-a  mutat  în  Neo- 
rion,  portul  din  oraş,  Teodosie,  traversând  [marea],  a  luat  în  stă¬ 
pânire  părţile  Traciei. 

Având  loc  o  trădare,  au  cucerit  oraşul  prin  poarta  zidului  simplu 
al  Vlahernelor.  Armatele  cele  nelegiuite  ale  Opsikionului,  împreună 
cu  gotogrecii,  au  făcut  o  incursiune  prin  casele  orăşenilor  şi  au  pri¬ 
cinuit  mare  stricăciune,  căci  n-au  cruţat  pe  nimeni.  Iar  pe  coman¬ 
danţii  lui  Artemios  care  se  aflau  în  oraş,  precum  şi  pe  Gherman, 
patriarhul  Constantinopolului,  i-au  prins  şi  i-au  dus  la  Niceea,  spre 
încredinţarea  lui  Artemios  şi  a  celor  care  erau  împreună  cu  el. 
Văzându-i,  Artemios  şi-a  pierdut  speranţa  şi  s-a  predat,  cerând  să  i 
se  promită  că  nu  i  se  va  face  nimic,  şi  a  îmbrăcat  schima  monahală. 
Teodosie,  ţinându-1  nevătămat,  l-a  exilat  la  Tesalonic. 

Filipikos  a  fost  împărat  2  ani  şi  9  luni,  iar  Artemios,  1  an  şi  3 
luni.  Leon,  care  era  strateg  al  [părţilor]  răsăritene,  luptând  pentru 
Artemios,  nu  i  s-a  supus  lui  Teodosie.  Şi  îl  avea  ca  susţinător  şi  cola¬ 
borator  pe  Artauasdos  Armeanul,  strategul  armeniacilor,  căruia  i-a 
şi  promis  că  i-o  voi  da  pe  fiica  lui  de  soţie;  lucru  pe  care  l-a  şi  făcut. 


Anii  lumii  6208.  De  la  dumnezeiasca  întrupare:  708  ani. 

împăratul  romanilor  Teodosie,  ani  1.1.  Conducătorul  arabilor 
Suleiman,  ani  3.2.  Episcopul  Constantinopolului  Gherman,  ani  15.2. 
Episcopul  Ierusalimului  Ioan,  ani  30.11. 

în  acest  an,  Masalmas  a  făcut  o  expediţie  împotriva  Constanti¬ 
nopolului  şi  i-a  trimis  cu  oaste  înaintea  sa  pe  Suleiman  pe  uscat  şi 
pe  Umaros  pe  mare.  Iar  el  a  venit  în  urma  lor  cu  mult  echipament 
de  război.  Când  au  ajuns  la  Amorion,  Suleiman  şi  Bakcharos  i-au 
scris  lui  Leon,  strategul  [părţilor]  răsăritene637:  „Ştim  că  ţi  se  potriveşte 
împărăţia  romanilor.  Deci  vino  la  noi  să  discutăm  despre  pace”. 

Văzând  Suleiman  că  [oraşul]  Amorion  nu  avea  armată  şi  se  afla 
în  duşmănie  cu  strategul  datorită  alianţei  [acestuia]  cu  Artemios,  l-a 
asediat,  dorind  să  îl  aştepte  acolo  şi  pe  Masalmas.  Când  s-a  apropiat 
de  oraş,  saracinii  au  început  să  îl  aclame  ca  împărat  pe  strategul 


Sau  „strategul  [themei]  Anatolikon”. 

Leon,  rugându-i  şi  pe  cei  dinăuntru  să  facă  acelaşi  lucru.  Iar  cei  din 
Amorion,  văzând  că  saracinii  îl  ovaţionau  plini  de  dorinţă,  au 
aclamat  şi  ei.  Fiindcă  ştia  că  fără  soldaţi  şi  comandanţi  Amorion  va 
fi  pierdut,  strategul  i-a  spus  lui  Suleiman:  „Dacă  vrei  să  vin  la  tine  şi 
să  discutăm  despre  pace,  de  ce  asediezi  oraşul?”  Iar  el  i-a  zis:  „Vino 
şi  voi  pleca!”  Strategul,  primind  promisiune  de  la  acesta,  a  venit  la  el 
cu  300  de  călăreţi.  Când  l-au  văzut,  agarenii  s-au  îmbrăcat  cu  pla¬ 
toşele  şi  cu  zalele  lor  şi  l-au  întâmpinat.  Iar  el  şi-a  făcut  tabăra  la 
jumătate  de  milă  de  armata  acestora.  Venind  timp  de  trei  zile  la  ei, 
au  discutat  despre  pace  şi  despre  plecarea  lor  de  lângă  oraş.  Iar  ei 
spuneau:  „Fă  pacea  şi  atunci  plecăm!”  Dar,  aflând  că  vor  să  îl  prindă, 
strategul  a  chemat  la  cină  pe  mai  mulţi  dintre  saracinii  de  vază  şi,  în 
timp  ce  aceştia  mâncau,  Suleiman  a  trimis  3000  de  oameni  cu  pla¬ 
toşe  să  îl  înconjoare  şi  să  îl  păzească,  ca  nu  cumva  să  fugă.  Aflând 
însă,  straja  i-a  comunicat:  „O  mulţime  de  saracini  călare  se  află  în 
jurul  nostru”.  Venind  un  călăreţ  dintre  aceştia  pe  nume  Zuber,  i-a 
stat  în  faţă  şi  a  spus:  „Un  rob  a  fugit  şi  a  furat  mulţi  bani  şi  din  cauza 
acestuia  am  încălecat”.  Dar  strategul,  cunoscându-le  meşteşugul  în¬ 
şelătoriei,  le-a  spus:  „Nu  vă  tulburaţi,  căci,  oriunde  s-ar  duce  în  for¬ 
tificaţiile  noastre,  îl  vom  găsi”. 

Şi,  întristat,  a  reuşit  pe  ascuns,  printr-un  om  al  lui,  să  le  comu¬ 
nice  celor  din  Amorion:  „Temeţi-vă  de  Dumnezeu,  nu  vă  predaţi! 
Căci,  iată,  se  apropie  şi  Masalmas!”  Episcopul  [oraşului]  a  venit  la  el, 
iar  Leon  i-a  spus  aceleaşi  lucruri. 

Aflând  Suleiman  că  episcopul  venise  la  el,  a  trimis  [un  mesaj]  la 
strateg:  „Dă-ni-1  pe  episcop”.  Iar  el,  încolţit,  l-a  ascuns  pe  acesta, 
spunându-i  unuia  dintre  oamenii  săi:  „Cât  mai  vorbim,  îmbracă-1  în 
alt  veşmânt  şi  trimite-1  să  meargă  în  munţi  ca  [şi  cum  s-ar  duce] 
după  lemne  sau  după  apă”.  Cum  saracinii  insistau  în  legătură  cu 
episcopul,  strategul  a  zis:  „Nu  este  aici.  Mergeţi  la  emir  şi  mă  voi 
duce  şi  eu  şi  vom  discuta  despre  tot”.  Gândindu-se  aceştia  că  atunci 
când  el  va  intra  la  emir  îl  vor  prinde  în  mijlocul  lor,  l-au  lăsat.  Dar 
[Leon],  încălecând  împreună  cu  200  dintre  oamenii  săi,  ducându-se, 
aşa-zicând,  să  vâneze,  a  luat-o  spre  stânga.  Saracinii  care  erau  cu  el 
i-au  spus:  „Unde  mergeţi?”  Iar  el  a  zis:  „Vreau  să  îmi  mut  tabăra  în 
livezi”.  Ei  au  spus:  „Intenţia  ta  nu  este  bună,  aşa  că  nu  venim  cu  tine”. 

Atunci  generalul  le-a  zis  alor  săi:  „Deşi  şi-au  dat  cuvântul,  au 
vrut  să  ne  prindă  şi,  prin  noi,  să  îi  piardă  pe  creştini.  însă  dintre  oa¬ 
menii  noştri  sau  din  caii  care  ne-au  rămas  nu  vor  prinde  niciunul”. 

Mergând  zece  mile,  şi-a  aşezat  tabăra.  Iar  a  doua  zi  l-a  trimis  pe  do- 
mestikos-u\  scutierilor638  săi  şi  le-a  spus  acelora:  „Mi-aţi  dat  cuvân¬ 
tul  vostru  şi  aţi  vrut  să  mă  prindeţi  prin  viclenie.  De  aceea  am  plecat”. 

Masalmas  străbătuse  trecătorile,  dar  Suleiman  nu  ştia  acest 
lucru.  Iar  emirii  şi  armata  s-au  răsculat  împotriva  lui  Suleiman, 
[spunând]:  „De  ce  stăm  în  faţa  zidurilor  şi  nu  facem  incursiuni?”  Şi, 
adunându-şi  corturile,  au  plecat.  Strategul  l-a  trimis  în  Amorion  pe 
turmarhul  Nikaias  cu  800  de  soldaţi  şi  le-a  scos  afară  pe  cele  mai 
multe  femei  şi  copii.  Şi  el  s-a  dus  în  Pisidia. 

Când  Masalmas  a  venit  în  Capadocia,  capadocienii,  fiindcă  îşi 
pierduseră  speranţa,  i-au  ieşit  dinainte  şi  l-au  rugat  să  îi  primească. 
Masalmas,  pentru  că  auzise  de  duşmănia  pe  care  împăratul  Teo- 
dosie  o  ţinea  strategului  şi  dorea  să  îl  ademenească  pe  acesta  din 
urmă  pentru  a  face  pace  cu  el  şi,  prin  el,  să  supună  Romania,  le-a 
spus:  „Nu  sunteţi  de-ai  strategului?”  Iar  ei  au  zis:  „Ba  da”.  „Veţi  face 
ceea  ce  va  face  şi  el?”  „Da!”  Atunci  [Masalmas]  le-a  spus:  „Mergeţi  în 
cetăţile  voastre  şi  nu  aveţi  teamă  de  nimeni”.  Şi  a  dat  ordin  oştirii 
sale  să  nu  jefuiască  niciuna  dintre  provinciile  strategului. 

Strategul,  aflând  acestea  şi  gândindu-se  că  Suleiman  îi  va  spune 
lui  Masalmas  că  el  venise  şi  plecase,  i-a  trimis  scrisori  lui  Masalmas, 
[zicându-i]:  „Voiam  să  vin  la  tine,  dar  Suleiman,  când  m-am  dus  la 
el,  a  vrut  să  mă  prindă  şi  acum  mi-e  frică  să  vin  la  tine”.  Atunci 
Masalmas  i-a  zis  omului  strategului:  „Ştiu  că  strategul  mă  păcăleşte 
ca  să  nu  îi  jefuiesc  deloc  provinciile”.  Iar  omul  strategului  a  zis:  „Nu 
este  aşa,  ci  ceea  ce  îţi  scrie  este  adevărat”.  Atunci  [Masalmas]  a 
întrebat:  „Ce  poziţie  are  Amorion  faţă  de  el?”  „Una  bună,  şi  [se  află] 
sub  supunerea  lui”.  Masalmas,  enervându-se,  l-a  ocărât,  spunând: 
„De  ce  minţi?”;  iar  acela  a  spus:  „Aşa  este,  după  cum  am  spus.  Şi  a 
aşezat  şi  soldaţi  cu  un  turmarh  în  acesta  şi  a  scos  [din  oraş]  familiile 
care  erau  în  plus”. 

Masalmas  s-a  întristat  foarte  tare  din  această  cauză  şi,  mâniat,  l-a 
alungat  pe  trimis.  Căci  voia  să  cucerească  acest  [oraş]  în  timpul  verii 
şi  să  aştepte  flota  şi  astfel  să  coboare  în  Asia  şi  să  petreacă  iarna. 
Cerând  [să  vină]  din  nou  omul  strategului,  i-a  pus  iar  întrebări.  Iar 
el  i-a  zis  sub  jurământ:  „Tot  ceea  ce  ţi-am  spus  este  adevărat.  Dar  şi 


638  în  text:  orpatdpajv  („scutieri”).  în  acest  caz  domestikos-u\  era  şeful  scutierilor,  care 
se  ocupau  de  cai  şi  grajduri.  Despre  această  instituţie,  v.  L.  BrEhier,  Les  institutions  de 
YEmpire  Byzantin,  p.  U3. 

1000  de  soldaţi  au  intrat  acolo  împreună  cu  turmarhul.  Iar  toată 
averea  celor  de  acolo  şi  familiile  sărace  le-a  scos  din  acel  loc”. 

Auzind  acestea,  i-a  scris  strategului:  „Vino  la  mine  şi  voi  încheia 
pace  cu  tine  şi  voi  face  tot  ceea  ce  vrei!” 

Strategul,  văzând  că  se  apropie  de  Masalaion  şi  că  în  alte  cinci 
zile  va  traversa  provinciile  sale,  a  trimis  la  el  doi  consuli639  şi  i-a 
spus:  „Am  primit  scrisorile  tale  şi  am  fost  de  acord  cu  intenţia  ta  şi 
iată  că  vin  la  tine.  Dar,  după  cum  ştii,  sunt  strateg  şi  trebuie  să  mă 
urmeze  bani,  argint  şi  armată.  Trimite-mi  cuvântul  tău  pentru  fie¬ 
care  [din  acestea]!  Şi  dacă  treaba  mea  se  va  face  aşa  cum  vă  cer, 
bine,  [iar  dacă  nu],  măcar  să  mă  întorc  fără  pagubă  şi  nevătămat”. 

Când  consulii  l-au  ajuns  la  Teodosiana,  Masalmas  le-a  spus 
acestora:  „Ştiam  că  strategul  vostru  mă  păcăleşte”.  Iar  ei  au  zis:  „Nici 
vorbă”.  Atunci  el,  dându-şi  cuvântul  pe  care  ei  îl  ceruseră,  le-a  dat 
drumul.  Pe  când  consulii  mergeau  la  strateg  cu  promisiunea  sem¬ 
nată,  Masalmas,  care  avea  o  mare  mulţime  [de  oameni]  şi  nu  putea 
să  se  oprească  niciunde,  a  ajuns  la  Akroinos.  Strategul,  când  a  văzut 
că  îi  traversase  provinciile,  s-a  dus  la  Nicomidia.  întâlnindu-1  pe  fiul 
lui  Teodosie,  l-a  prins  pe  acesta,  precum  şi  pe  toţi  slujitorii  împără¬ 
teşti  şi  pe  oamenii  care  aveau  funcţii  la  palat. 

Masalmas,  coborând  în  Asia,  şi-a  petrecut  acolo  iarna,  iar  Uma- 
ros  în  Cilicia.  Strategul,  luându-1  pe  fiul  împăratului  şi  sfătuindu-se 
cu  cei  care  erau  cu  el,  a  mers  la  Chrysopolis. 

Teodosie,  aflând  cele  făptuite  şi  sfătuindu-se  cu  patriarhul  şi  cu 
senatul,  a  primit,  prin  acelaşi  patriarh,  promisiunea  lui  Leon  că  va  fi 
lăsat  nevătămat  şi  că  va  păzi  Biserica  neclintită,  şi  astfel  i-a  înmânat 
aceluia  împărăţia.  Apoi,  făcându-se  cleric  împreună  cu  fiul  său,  şi-au 
petrecut  cealaltă  vreme  a  vieţii  lor  în  pace. 

Masalmas,  venind  la  Pergamos,  l-a  asediat  şi,  cu  îngăduinţa  lui 
Dumnezeu,  l-a  cucerit,  printr-o  lucrare  diavolească.  Căci,  la  îndem¬ 
nurile  unui  mag,  cei  din  oraş  au  adus  o  femeie  însărcinată  care  stă¬ 
tea  să  nască  şi  au  spintecat-o.  Apoi,  luând  pruncul  şi  prăjindu-1  într-un 
vas,  toţi  cei  care  voiau  să  lupte  şi-au  înmuiat  mâneca  de  la  mâna 
dreaptă  în  această  jertfă  urâtă  de  Dumnezeu,  şi  de  aceea  au  fost  daţi 
pe  mâna  duşmanilor. 


639  Titlul  de  v>7rcn:o<;  („consul”)  avea,  în  această  perioadă,  un  rol  mai  mult  onorific,  fiind 
acordat  unor  demnitari  ai  imperiului;  v.  L.  BrEhier,  Les  institutions  de  VEmpire 
Byzantin,  p.  92,  106.  Despre  consuli,  v.  şi  R.  Guilland,  Recherches  sur  les  institutions 
byzantines,  voi.  II,  pp.  44-67. 

împăratul  romanilor  Leon  Isaurul:  24  ani. 

1.3.3.12. 

In  acest  an  a  devenit  împărat  Leon,  [care  era]  originar  din  Ger- 
manikeia,  dar  în  realitate  [provenea]  din  Isauria.  împreună  cu  pă¬ 
rinţii  săi,  a  fost  mutat  de  către  împăratul  Iustinian  în  Mesembria 
Traciei,  în  timpul  primei  domnii  a  acestuia.  Pe  când  Iustinian  venea 
aici  cu  bulgarii  în  timpul  celei  de-a  doua  domnii,  [Leon]  l-a  întâlnit 
şi  i-a  dăruit  500  de  oi.  îmbunat,  Iustinian  l-a  făcut  îndată  spatharios; 
şi  îl  ţinea  ca  pe  un  prieten  adevărat.  Dar  unii,  mânaţi  de  invidie,  l-au 
vorbit  de  rău,  cum  că  umbla  după  împărăţie.  Cercetându-se  aceasta, 
[aceia]  au  fost  arătaţi  cu  ruşine  ca  fiind  calomniatori.  De  atunci,  o 
astfel  de  vorbă  a  început  să  fie  spusă  de  mulţi. 

Iustinian,  chiar  dacă  nu  vroia  pe  faţă  să  îi  facă  vreun  rău,  a  prins 
un  fel  de  mânie  împotriva  lui  şi  l-a  trimis  cu  bani  în  Alania,  pentru 
a-i  pune  în  mişcare  pe  alani  împotriva  Abasgiei,  căci  saracinii  stăpâ¬ 
neau  Abasgia,  Lazike  şi  Iviria.  Leon,  mergând  în  Lazike,  a  depozitat 
banii  în  Phasis.  A  luat  puţini  dintre  localnici  în  Apsilia  şi,  traversând 
Munţii  Caucaz,  a  ajuns  în  Alania.  Dar  Iustinian,  vrând  să  îl  nimi¬ 
cească,  a  trimis  să  fie  luaţi  banii  din  Phasis.  Alanii,  primindu-1  pe 
spatharios  cu  toată  cinstea  şi  ascultându-i  cuvintele,  au  invadat 
Abasgia  şi  au  luat  prizonieri.  Atunci  stăpânul  abasgilor  le-a  zis  ala- 
nilor:  „Văd  că  Iustinian  nu  a  avut  alt  mincinos  pe  care  să  îl  trimită 
pentru  a  vă  face  să  porniţi  împotriva  noastră,  vecinii  voştri,  decât 
acest  om.  Căci  [Leon]  v-a  minţit  în  legătură  cu  banii  promişi,  pentru 
că  Iustinian  a  trimis  şi  i-a  luat.  Voi  daţi-ni-1  nouă  şi  vă  vom  da  3000 
de  monede  şi  nu  se  va  strica  dragostea  noastră  cea  de  la  început!” 

Alanii  au  spus:  „Noi  nu  l-am  ascultat  pe  acesta  pentru  bani,  ci 
pentru  dragostea  împăratului”.  Şi  abasgii  au  trimis  din  nou  la  ei, 
zicându-le:  „Daţi-ni-1  şi  vă  vom  da  6000  de  monede!”  Alanii,  vrând 
să  spioneze  ţara  abasgilor,  au  fost  de  acord  să  ia  cele  6000  de  mo¬ 
nede  şi  să  îl  dea  pe  spatharios.  Şi  i-au  destăinuit  spatharios-u\ui 
totul  şi  i-au  spus:  „După  cum  vezi,  drumul  care  duce  în  Romania 
este  închis  şi  nu  ai  cum  să  treci.  Ci  mai  bine  lasă-ne  să  îi  înşelăm,  să 
ne  înţelegem  cu  ei  că  te  vom  preda  şi  să  trimitem  cu  ei  nişte  oameni 
de-ai  noştri.  Şi  să  spionăm  trecătorile  lor,  să  facem  incursiuni,  să  le 
devastăm  ţara  şi  să  vă  slujim”. 

Mergând  trimişii  alanilor  în  Abasgia  şi  înţelegându-se  să  îl  pre¬ 
dea  pe  spatharios,  au  primit  foarte  multe  daruri  de  la  abasgieni.  Şi 

[aceştia]  au  trimis  din  nou  mai  mulţi  emisari,  având  cantitatea  [de 
monede  potrivită]  de  aur  pentru  a-1  prelua  pe  spatharios. 

Alanii  au  zis  către  spatharios :  „Oamenii  aceştia,  după  cum  ţi-am 
spus  mai  înainte,  au  venit  să  te  ia  şi  Abasgia  te  aşteaptă.  Şi,  pentru 
că  suntem  aproape  de  ei,  nu  vor  lipsi  [niciodată]  negustori  care  vor 
merge  la  ei.  Prin  urmare,  pentru  ca  scopul  nostru  să  nu  fie  divulgat, 
pe  faţă  te  vom  preda.  Iar  când  veţi  pleca,  vom  trimite  [oameni]  pe 
ascuns  în  urmă  şi  îi  vom  ucide  pe  aceia,  iar  pe  tine  te  vom  ascunde 
până  când  se  va  strânge  armata  noastră  şi  vom  intra  pe  neobser¬ 
vate”.  Lucru  care  s-a  şi  întâmplat.  Căci,  după  ce  trimişii  abasgilor  l-au 
luat  pe  spatharios  împreună  cu  oamenii  lui,  i-au  legat  şi  au  plecat. 
Iar  alanii,  împreună  cu  Itaxes,  stăpânul  acestora,  ajungându-i  din 
urmă,  i-au  ucis  pe  abasgi,  iar  pe  spatharios  l-au  ascuns. 

Adunându-şi  armată,  [Itaxes]  a  pornit  împotriva  Abasgiei  şi, 
intrând  pe  neaşteptate  în  trecători,  a  luat  mulţi  prizonieri  şi  a  pro¬ 
dus  multă  nimicire  între  abasgi. 

Şi  auzind  Iustinian  acestea,  cum  că  şi  fără  bani  se  făcuse  ceea  ce 
poruncise,  a  trimis  scrisori  la  abasgi,  [spunându-le] :  „Dacă  îl  veţi 
salva  pe  spatharios-u\  nostru  şi  îl  veţi  lăsa  să  treacă  nevătămat  pe  la 
voi,  vă  voi  ierta  toate  greşelile”.  Iar  ei,  acceptând  acestea  cu  bucurie, 
au  trimis  din  nou  [oameni]  în  Alania,  spunând:  „Vi-i  dăm  ca  ostatici 
pe  copiii  noştri,  deci  daţi-ni-1  nouă  pe  spatharios ,  pentru  a-1  trimite 
la  Iustinian”.  însă  spatharios-u\  nu  a  acceptat  aceasta,  zicând: 
„Dumnezeu  poate  să  îmi  deschidă  o  poartă  prin  care  să  ies,  pentru 
că  nu  voi  ieşi  prin  Abasgia”. 

După  un  timp,  o  armată  formată  din  romani  şi  armeni  a  intrat 
în  Lazike  şi  au  asediat  Archaiopolis.  Când  au  aflat  de  venirea  sara- 
cinilor,  au  plecat.  Dintre  aceştia,  s-au  desprins  ca  la  200  şi  au  venit 
în  părţile  Apsiliei  şi  ale  Caucazului,  jefuind.  Când  saracinii  au  ajuns 
în  Lazike,  armata  romanilor  şi  a  armenilor  a  fugit  şi  s-a  întors  la 
Phasis.  Iar  cei  200  care  au  rămas  s-au  aşezat,  fără  vreo  nădejde,  în 
Munţii  Caucaz,  făcând  jafuri.  Aflând  aceasta,  alanii  au  presupus  că 
în  Caucaz  se  află  o  mulţime  de  romani  şi,  bucurându-se,  i-au  spus 
spatharios-ului:  „Romanii  s-au  apropiat,  mergi  la  ei!”  Şi  luând  spa- 
tharios-u\  50  de  alani  şi  traversând  cu  încălţăminte  rotundă640  zăpe¬ 
zile  Caucazului,  în  luna  mai,  i-a  găsit  pe  aceştia  şi,  bucurându-se 


640  In  text:  kukA.07t65oi>v;  o  încălţăminte  specială,  de  formă  circulară,  pentru  mersul  pe 
zăpadă. 

mult,  i-a  întrebat:  „Unde  este  armata?”  Iar  ei  au  zis:  „Când  au  atacat 
saracinii,  [romanii]  s-au  întors  în  Romania.  Iar  noi,  neputând  să 
mergem  în  Romania,  am  venit  în  Alania”.  [Spat/iarzos-ul]  i-a  între¬ 
bat:  „Ce  facem  acum?”  Ei  au  spus  „Ne  este  cu  neputinţă  să  trecem  prin 
această  ţară”.  Iar  spatharios-u\  le-a  zis:  „Nu  se  poate  ieşi  pe  alt  drum”. 

Acolo  se  afla  o  cetate  numită  Sideros,  a  cărei  căpetenie  era  un 
[om]  pe  nume  Pharasmanios;  acesta  era  supus  saracinilor  şi  avea 
pace  cu  armenii.  Trimiţând  deci  spatharios- ul  [un  om]  la  acesta,  i-a 
spus:  „De  vreme  ce  ai  pace  cu  armenii,  fă  pace  şi  cu  mine!  Fii  supus 
al  împărăţiei  şi  dă-ne  ajutor  să  coborâm  la  mare  şi  să  trecem  în 
Trapezunt!”  Cum  el  nu  a  vrut  să  facă  acestea,  spatharios- ul  a  trimis 
[pe  unii]  dintre  oamenii  săi,  [precum]  şi  armeni,  dându-le  ordin  să 
întindă  o  cursă.  [Şi  le-a  spus]:  „Când  vor  ieşi  din  cetate  la  muncă, 
prindeţi  câţi  puteţi  dintre  ei  şi  ţineţi  porţile  din  afară,  până  când 
vom  ajunge  şi  noi”.  Aceştia  au  plecat  şi  le-au  întins  cursa;  când  po¬ 
porul  a  ieşit  la  muncă,  s-au  năpustit,  au  ţinut  de  poartă  şi  au  prins 
mulţi  [dintre  ei]. 

Cum  Pharasmanios  a  rămas  în  cetate  cu  puţini  [oameni],  spa- 
tharios- ul  a  venit  şi  a  purtat  negocieri  cu  el  pentru  a-i  deschide  por¬ 
ţile  în  mod  paşnic.  [Pharasmanios]  nu  a  vrut,  astfel  că  a  început  lupta. 

Pentru  că  cetatea  era  [bine]  fortificată,  nu  au  putut  să  o  cuce¬ 
rească.  Marinos,  fruntaşul  celor  din  Apsilia,  când  a  aflat  că  cetatea 
era  asediată,  a  fost  cuprins  de  frică,  deoarece  credea  că  împreună  cu 
spatharios- ul  se  afla  multă  armată.  Luând  cu  el  300  [de  oameni],  s-a 
dus  la  spatharios,  spunându-i:  „Te  duc  eu  în  siguranţă  până  la  ţăr¬ 
mul  mării”.  Pharasmanios,  văzând  împrejurările,  i-a  spus  spatha- 
nos-ului:  „Ia-1  ostatic  pe  copilul  meu  şi  mărturisesc  că  voi  deveni 
rob  al  împărăţiei!”  Iar  el,  luându-i  copilul,  i-a  zis:  „Ce  fel  de  rob  al 
împărăţiei  te  numeşti,  când  ne  vorbeşti  stând  închis?  Nu  ne  este  cu 
putinţă  să  plecăm  până  nu  vom  cuceri  cetatea”. 

Atunci  Pharasmanios  a  zis:  „Dă-ţi  cuvântul!”  Spatharios- ul  şi-a 
dat  cuvântul  că  nu  îl  va  nedreptăţi  cu  nimic,  ci  va  intra  în  cetate 
doar  cu  30  de  oameni.  Insă,  neţinându-şi  acest  cuvânt,  le-a  poruncit 
celor  30  [de  oameni]  care  intraseră  cu  el:  „Când  vom  intra,  ţineţi 
porţile  şi  lăsaţi-i  pe  toţi  să  intre”.  întâmplându-se  astfel,  a  ordonat 
să  i  se  pună  foc  cetăţii.  Şi  a  izbucnit  un  mare  incendiu,  iar  familiile 
[din  cetate]  au  ieşit,  apucând  fiecare  ce  putea  duce  din  bunurile 
sale.  [Spat/zarzos-ul]  a  mai  stat  alte  trei  zile  şi  a  făcut  zidurile  una  cu 
pământul.  Apoi,  plecând,  a  coborât  în  Apsilia,  împreună  cu  Mari- 

nos,  fruntaşul  lor,  fiind  întâmpinat  de  către  locuitorii  Apsiliei  cu 
mare  cinste.  De  acolo  a  coborât  la  ţărmul  mării,  a  trecut  în  partea 
cealaltă  şi  a  venit  la  Iustinian. 

După  ce  Iustinian  a  fost  ucis  şi  Filipikos  a  fost  orbit,  Artemios  a 
devenit  împărat  şi  l-a  făcut  pe  Leon  strateg  peste  [părţile]  răsăritene. 

Când  Teodosie  a  devenit  împărat,  Artemios  a  fost  alungat  şi 
statul  romanilor  era  tulburat  de  expediţia  barbarilor,  de  uciderile  lui 
Iustinian  şi  de  faptele  necuviincioase  ale  lui  Filipikos,  acest  Leon 
amintit  [mai  sus]  a  luptat  pentru  Artemios,  împotrivindu-i-se  lui 
Teodosie.  Şi  avea  acordul  şi  concursul  lui  Artauasdos,  strategul  ar- 
meniacilor,  pe  care,  după  ce  a  ajuns  împărat,  şi  l-a  făcut  ginere 
pentru  fiica  sa,  Anna,  numindu-1  şi  kuropalates. 

Masalmas  şi-a  petrecut  iarna  în  Asia,  aşteptând  promisiunile  lui 
Leon.  Insă,  neprimind  nimic  din  partea  lui  Leon  şi  dându-şi  seama 
că  a  fost  înşelat  de  el,  a  venit  la  Abydos  şi  a  trecut  în  Tracia  cu  oaste 
multă,  mergând  spre  oraşul  împărătesc.  I-a  scris  şi  primului  sfătui¬ 
tor,  Suleiman,  să  vină  cu  flota  pregătită  dinainte. 

în  ziua  a  cincisprezecea  a  lunii  august,  Masalmas  a  asediat  ora¬ 
şul,  devastând  şi  cetăţile  trace.  înconjurând  zidul  terestru  cu  o 
fortificaţie,  au  săpat  un  şanţ  mare  şi  deasupra  lui  au  făcut  un  para¬ 
pet  înalt  până  la  piept,  din  piatră  uscată.  în  prima  zi  a  lunii  septem¬ 
brie,  Suleiman,  luptătorul  împotriva  lui  Hristos,  a  pornit  cu  flota  şi 
cu  emirii  lui,  având  corăbii  mari  şi  vase  militare  de  transport  şi 
dromoane,  în  număr  de  1800;  şi  a  tras  la  ţărm  de  la  Magnaura  până 
la  Kyklobion.  După  două  zile  a  bătut  un  vânt  din  sud  şi,  plecând  de 
acolo,  au  trecut  dincolo  de  oraş.  Unii  au  trecut  în  [regiunile]  lui 
Eutropios  şi  Anthemios,  iar  alţii  au  tras  la  ţărm  în  părţile  Traciei,  de 
la  fortăreaţa  lui  Galatos641  şi  până  la  [zona  numită]  „a  lui  Kleidion”. 

Cum  corăbiile  mari  erau  îngreunate  de  încărcătură  şi  întârziau, 
până  la  20  de  vase  de  transport  au  rămas  să  păzească  spatele  [flotei], 
având  câte  100  de  soldaţi  cu  platoşe  pentru  a  le  păzi.  O  uşoară 
adiere  a  suflat  puţin  prin  strâmtoare  şi,  prinzându-le  pe  acestea  în 
[mijlocul]  curentului,  le-a  împins  în  afară. 

Trimiţând  împotriva  acestora  corăbiile  cu  foc  de  pe  acropolă,  cu 
ajutorul  divin,  evlaviosul  împărat642  le-a  dat  pradă  focului.  Unele, 


641  Galatos  este  regiunea  aflată  în  faţa  Constantinopolului,  dincolo  de  Cornul  de  Aur, 
numită  şi  Galata  sau  Pera. 

642  Faptul  că  Sfântul  Teofan  îl  numeşte  astfel  pe  Leon  al  IlI-lea,  cel  care  a  început 
controversa  iconoclastă,  nu  poate  fi  explicat  altcumva  decât  prin  aceea  că  Sfântul 
copiază  aici  o  sursă  contemporană. 

încă  arzând,  au  fost  distruse  de  zidurile  maritime,  în  vreme  ce  altele 
s-au  scufundat  în  adânc  cu  oameni  cu  tot,  iar  altele  au  fost  purtate 
în  flăcări  până  în  insulele  Oxeia  şi  Plateia. 

Din  această  cauză,  cei  din  oraş  au  prins  îndrăzneală,  iar  potriv¬ 
nicii  s-au  înfricoşat  foarte  tare,  cunoscând  lucrarea  cea  foarte  efica¬ 
ce  a  focului  lichid.  Căci  în  aceeaşi  seară  vroiau  să  ancoreze  lângă 
zidurile  dinspre  mare  şi  să  îşi  aşeze  vâslele  pe  fortificaţii.  Dar  voia 
lor  le-a  fost  risipită  de  Dumnezeu,  pentru  rugăciunile  Preacuratei 
Născătoare  de  Dumnezeu. 

în  aceeaşi  noapte,  evlaviosul  împărat  a  retras  în  taină  lanţul  din 
Galatos643.  Iar  duşmanii,  crezând  că  împăratul  l-a  strâns  pentru  că 
voia  să  îi  ademenească,  nu  au  îndrăznit  să  intre  şi  să  ancoreze 
înăuntru,  în  Galatos,  ci  s-au  dus  pe  mare  în  golful  lui  Sosthenios  şi 
acolo  şi-au  pus  flota  la  adăpost.  In  ziua  a  opta  a  lunii  octombrie,  Su- 
leiman,  conducătorul  acestora,  a  murit  şi  a  devenit  emir  Umaros. 

în  Tracia  a  început  o  iarnă  foarte  grea,  încât  timp  de  100  de  zile 
pământul  nu  s-a  văzut  din  cauza  zăpezii  îngheţate;  şi  a  murit  mul¬ 
ţime  de  cai,  cămile  şi  celelalte  animale  ale  duşmanilor.  în  timpul 
primăverii  a  venit  Suphiam  cu  flota  construită  în  Egipt,  având  400 
de  vase  de  transport  care  duceau  grâu,  [precum]  şi  dromoane. 
Aflând  despre  acţiunea  focului  roman,  a  trecut  de  Bithynia  şi, 
ducându-se  în  partea  cealaltă,  a  ancorat  în  portul  Kalos  Agros.  Nu 
după  mult  [timp]  a  ajuns  şi  Izid  cu  o  altă  flotă,  construită  în  Africa, 
având  şi  el  360  de  vase  de  transport,  armament  şi  provizii.  La  fel  şi 
el,  aflând  aceleaşi  [lucruri]  despre  focul  lichid,  a  ancorat  de  la  Sa- 
tyros  şi  Bryas  până  la  Kartalimen. 

Egiptenii  din  aceste  două  flote,  sfatuindu-se  între  ei,  au  luat 
noaptea  bărcile  vaselor  de  transport  şi  s-au  refugiat  în  oraş,  acla- 
mându-1  pe  împărat,  aşa  încât  de  la  Hiereia  până  în  oraş  marea 
părea  toată  din  lemn. 

împăratul,  aflând  de  la  aceştia  despre  cele  două  flote  ascunse  în 
golf,  a  construit  sifoane  purtătoare  de  foc644  şi,  punându-le  pe  aces¬ 
tea  pe  dromoane  şi  bireme,  le-a  trimis  împotriva  celor  două  flote.  Cu 
împreună-lucrarea  lui  Dumnezeu,  pentru  rugăciunile  Preacuratei  Năs¬ 
cătoare  de  Dumnezeu,  duşmanii  au  fost  scufundaţi  pe  loc;  iar  ai  noştri, 
luând  prăzile  şi  proviziile  lor,  s-au  întors  cu  bucurie  şi  biruinţă. 


643  Este  vorba  despre  lanţul  care  închidea  intrarea  în  Cornul  de  Aur;  v.  R.  Guilland, 
fctudes  de  topographie ...,  voi.  II,  pp.  121-146. 

644  în  text:  ctIcJxjovck;  rrupaotţidpoiK;.  în  legătură  cu  această  armă,  v.  n.  579. 

Mai  mult,  pe  când  Mardasas  străbătea  împreună  cu  armata  ara¬ 
bilor  [ţinuturile]  de  la  Pyle  până  la  Niceea  şi  Nicomidia,  căpeteniile 
imperiale  şi  pedestrimea,  care  se  ascundeau  în  Libos  şi  Sophon,  ca 
mardaiţii,  au  năvălit  asupra  lor  dintr-o  dată  şi,  farâmiţându-i,  i-au 
făcut  să  fugă  de  acolo.  Odată  ce  ţărmul  din  partea  cealaltă  a  aflat 
puţină  linişte,  foarte  multe  corăbii  ieşeau  din  oraş  şi  aduceau  pro¬ 
vizii.  La  fel  şi  bărcile  de  pescuit  nu  erau  împiedicate  să  prindă  peşti 
pe  [lângă]  insule  şi  [pe  lângă]  zidurile  din  jurul  oraşului. 

începând  o  mare  foamete  între  arabi,  şi-au  mâncat  toate  anima¬ 
lele  moarte,  cai,  măgari  şi  cămile.  Unii  spun  că  au  mâncat  şi  oameni 
morţi  şi  propria  lor  murdărie,  pe  care  o  băgau  în  cuptoare  şi  o 
dospeau.  S-a  răspândit  între  ei  şi  o  boală  molipsitoare,  care  a  nimicit 
mulţimi  nenumărate  dintre  ei. 

De  asemenea,  neamul  bulgarilor  a  început  cu  ei  un  război  şi, 
după  cum  spun  cei  care  ştiu,  au  măcelărit  22000  de  arabi.  Şi  multe 
grozăvii  li  s-au  întâmplat  în  vremea  aceea,  astfel  încât  din  cele 
înfăptuite  au  aflat  că  Dumnezeu  şi  Preasfânta  Fecioară  şi  Maică  a  lui 
Dumnezeu  păzesc  acest  oraş  şi  împărăţia  creştinilor,  iar  Dumnezeu 
nu  îi  părăseşte  cu  totul  pe  cei  care  îl  cheamă  întru  adevăr,  chiar 
dacă,  pentru  scurt  timp,  suntem  pedepsiţi  pentru  păcatele  noastre. 


Conducătorul  arabilor  Umaros:  2  ani. 

2.1.4.13. 

în  acest  an,  Serghie,  protospatharios-u\  şi  strategul  Siciliei,  au¬ 
zind  că  saracinii  asediază  oraşul  împărătesc,  a  încoronat  un  împărat 
al  lui,  [pe  unul]  dintre  oamenii  săi,  pe  nume  Vasile,  constantino- 
politan,  fiul  lui  Grigorie  Onomagulos,  schimbându-i  numele  în  Ti- 
beriu.  La  sfatul  mai  sus-amintitului  Serghie,  el  şi-a  făcut  şi  întăriri 
de  apărare,  şi  nobili. 

Iar  împăratul,  când  a  auzit  acestea,  l-a  trimis  pe  Pavel,  chartu- 
larios 645  al  său,  pe  care  l-a  numit  patrikios  şi  strateg  al  Siciliei,  încre- 
dinţându-i  spre  ajutor  doi  spatharioi  şi  câţiva  oameni  care  să  îl 
slujească,  precum  şi  porunci  către  căpeteniile  [părţilor]  apusene  şi  o 
scrisoare  către  popor.  Şi,  îmbarcându-se  ei  noaptea  pe  un  dromon 
de  expediţie,  au  ieşit  [în  larg],  în  părţile  Cyzicului.  Şi,  parcurgând 
drumul  dintr-un  loc  în  altul,  pe  uscat  şi  pe  mare,  au  ajuns  pe  ne¬ 
aşteptate  în  Sicilia. 


645  Funcţionar  care  se  ocupa  cu  paza  arhivelor;  v.  H.  MihAescu,  La  Românită ...,  p.  364. 

Intrând  ei  în  Siracuza,  Serghie  a  auzit  şi  s-a  mirat;  şi,  cunos- 
cându-şi  vina,  s-a  refugiat  la  longobarzii  care  se  aflau  în  apropiere 
de  Calabria. 

Când  s-a  adunat  poporul,  scrisoarea  a  fost  citită;  prin  aceasta  s-au 
încredinţat  că  imperiul  este  statornic  şi  că  oraşul  este  mai  liniştit  în 
privinţa  duşmanilor.  Povestindu-le  despre  cele  două  flote,  îndată 
l-au  aclamat  împărat  pe  Leon,  iar  pe  Vasile  Onomagulos  şi  pe  no¬ 
bilii  promovaţi  de  el  i-au  predat  legaţi  strategului.  Iar  el  i-a  deca¬ 
pitat  pe  Vasile  şi  pe  monostrategul  său  şi,  conservându-le646  ca¬ 
petele,  le-a  trimis  împăratului  prin  intermediul  spatharioi-\or .  Pe 
ceilalţi  i-a  exilat,  după  ce  i-a  bătut  şi  i-a  tuns,  unora  tăindu-le  chiar 
nasul.  De  aceea  în  [părţile]  apusene  s-a  făcut  ordine  deplină. 

Mai  sus-amintitul  Serghie,  cerându-i  strategului  [să  îşi  dea]  cu¬ 
vântul  că  nu  va  păţi  nimic  şi  primindu-1,  a  venit  la  el.  Şi  au  fost 
pacificate  toate  părţile  Occidentului. 

Umaros,  luând  puterea  peste  arabi,  i-a  poruncit  lui  Masalmas  să 
se  întoarcă.  Iar  agarenii  au  plecat  în  ziua  a  cincisprezecea  a  lunii 
august,  cu  multă  ruşine.  Căci,  pe  când  flota  lor  se  pusese  în  mişcare, 
a  venit  peste  ei  o  furtună  de  la  Dumnezeu,  pentru  rugăciunile  Maicii 
Lui,  şi  i-a  risipit.  Pe  unii  i-a  scufundat  în  Prokonesos  şi  în  celelalte 
insule,  iar  pe  alţii  la  Apostrophoi  şi  pe  celelalte  ţărmuri.  Iar  cei  care 
au  rămas  [teferi]  traversau  Marea  Egee,  când,  pe  neaşteptate,  a  venit 
asupra  lor  o  urgie  îngrozitoare:  căzând  peste  ei  o  grindină  de  foc,  a 
făcut  apa  mării  să  fiarbă  şi,  topindu-se  smoala,  corăbiile  s-au  scu¬ 
fundat  în  adânc  cu  oameni  cu  tot.  Dintre  ele  au  scăpat  numai  zece, 
şi  acestea  prin  pronia  lui  Dumnezeu,  pentru  a  ne  vesti  nouă  şi  ara¬ 
bilor  [lucrările]  măreţe  ale  lui  Dumnezeu  care  li  se  întâmplaseră. 

Ai  noştri,  dând  peste  aceste  corăbii,  au  putut  prinde  numai  cinci 
dintre  ele,  în  timp  ce  restul  de  cinci  au  scăpat  în  Siria,  vestind  pu¬ 
terea  lui  Dumnezeu. 

în  acelaşi  an,  a  avut  loc  un  mare  cutremur  în  Siria;  astfel  că 
Umaros  a  interzis  vinul  în  oraşe  şi  i-a  silit  pe  creştini  să  se  con¬ 
vertească.  Pe  cei  care  s-au  convertit  i-a  scutit  de  taxe,  în  vreme  ce  pe 
aceia  care  nu  au  acceptat  i-a  ucis,  făcând  mulţi  mucenici.  Apoi  a 
decretat  să  nu  fie  acceptată  mărturia  unui  creştin  împotriva  unui 
saracin.  A  alcătuit  şi  o  epistolă  dogmatică  adresată  împăratului 
Leon,  crezând  că  îl  va  convinge  să  se  convertească. 


646  în  text:  (ţjoucnadaaţ. 

3.2.5.14. 

în  acest  an,  lui  Leon,  împăratul  cel  lipsit  de  evlavie,  i  s-a  născut 
un  fiu,  Constantin,  cel  şi  mai  lipsit  de  evlavie  şi  înaintemergător  al 
lui  Antihrist. 

Iar  în  ziua  a  douăzeci  şi  cincea  a  lunii  decembrie647,  Maria,  soţia 
lui  Leon,  a  fost  încoronată  în  triklinos-u\  Augusteonului  şi  a  mers  în 
procesiune  în  această  calitate,  singură,  fără  soţul  ei,  la  Marea  Bise¬ 
rică.  Rugându-se  înaintea  intrării  jertfelnicului,  a  mers  la  marele 
baptisteriu,  unde  soţul  ei  intrase  mai  înainte  împreună  cu  câţiva 
oameni  de-ai  casei.  Acolo,  pe  când  urmaşul  în  răutate  şi  la  împărăţie 
le  era  botezat  de  arhiereul  Gherman,  iată  că  s-a  arătat  mai  înainte, 
încă  din  pruncia  sa,  o  dovadă  îngrozitoare  şi  rău  mirositoare,  prin 
faptul  că  s-a  uşurat  în  Sfânta  Cristelniţă,  după  cum  spun  cei  care  s-au 
aflat  [acolo  şi]  au  văzut  cu  ochii  lor  exact  [cum  au  stat  lucrurile]. 

Astfel  că  preasfântul  Gherman,  patriarhul,  a  spus  prorocind: 
„Acest  semn  a  apărut  pentru  că  prin  acesta  li  se  va  face  un  rău  foarte 
mare  creştinilor  şi  Bisericii”.  După  botez,  l-au  luat  [în  braţe]  frun¬ 
taşii  themelor  şi  ai  senatului. 

Iar  după  Sfânta  Liturghie,  augusta  Maria  s-a  întors  în  calitatea 
sa  [imperială]648  cu  fiul  botezat,  oferind  daruri  consulare  de  la  bise¬ 
rică  până  la  Poarta  de  Aramă  a  palatului. 

în  acelaşi  an,  Niketas  Xylinites  i-a  scris  lui  Artemios  la  Tesa- 
lonic,  să  meargă  la  Tervel,  pentru  a  porni  împotriva  lui  Leon  cu 
ajutor  bulgar.  Ascultându-1,  a  şi  plecat,  iar  [bulgarii]  i-au  dat  armată 
şi  50  de  kentenaria  de  aur.  Luând  toate  acestea,  a  ponit  spre  Con- 
stantinopol.  Cum  însă  oraşul  nu  l-a  acceptat,  bulgarii  i  l-au  predat 
lui  Leon  şi,  după  ce  au  primit  daruri  de  la  el,  s-au  întors.  împăratul 
l-a  ucis  împreună  cu  Xylinites  şi  pe  Artemios,  confiscându-i  averea 
celui  dintâi,  căci  era  magistros  al  său  şi  era  foarte  avut.  La  fel,  şi  pe 
patrikios-u\  Sisinnios,  cel  numit  Rhendakis,  l-au  decapitat  bulgarii, 
ca  unul  care  era  cu  Artemios,  şi  l-au  predat  împăratului  şi  pe  arhi¬ 
episcopul  Tesalonicului,  care  a  fost  decapitat  împreună  cu  Arte¬ 
mios.  I-a  ucis  de  asememenea  pe  Isoes,  patrikios  şi  corniţele  Opsi- 
kionului,  pe  Teoctist,  care  era  protoasekretes,  şi  pe  Niketas  Anthrax, 


647  în  manuscrise  apare  „octombrie”,  corectat  de  Cari  de  Boor  după  traducerea  lui 
Anastasius  Bibliothecarius. 

648  în  text:  epirpcncroc;.  în  acest  caz,  se  poate  traduce  şi  „în  procesiune”.  Despre  termen 
v.  R.  Guilland,  Recherches  sur  Ies  institutions  byzantines,  voi.  I,  pp.  153-164. 

căpetenie  a  zidului,  pentru  că  erau  prieteni  şi  colaboratori  ai  lui 
Artemios.  Pe  ceilalţi  i-a  exilat  după  ce  le-a  tăiat  nasul  şi  le-a  con¬ 
fiscat  averile. 


Anii  lumii  6212.  De  la  dumnezeiasca  întrupare:  712  ani. 

împăratul  romanilor  Leon,  ani  24.4.  Conducătorul  arabilor  Izid, 
ani  4.1.  Episcopul  Constantinopolului  Gherman,  ani  15.6.  Episcopul 
Ierusalimului  Ioan,  ani  30.15. 

în  acest  an  -  indictionul  al  III-lea  în  ziua  de  Paşti,  Constantin 
a  fost  încoronat  de  către  Leon,  tatăl  său,  în  Tribunalul  celor  19  la¬ 
viţe649,  rugăciunile  obişnuite  făcându-le  fericitul  patriarh  Gherman. 

în  acelaşi  an  a  încetat  din  viaţă  Umaros,  [conducătorul]  ara¬ 
bilor,  după  ce  a  fost  emir  2  ani  şi  4  luni.  Şi  a  devenit  emir  Izid.  îm¬ 
potriva  lui  s-a  ridicat  în  Persia  un  tiran  care  se  numea  Izid  Mualabi. 
Şi  i  s-au  alăturat  mulţi  [locuitori]  din  Persia.  Izid  însă,  trimiţându-1 
pe  Masalmas,  l-a  ucis  şi  a  supus  Persia. 

5.2.7.16. 

în  acest  an  a  apărut  un  fals  Hristos  [de  neam]  sirian  care  i-a 
înşelat  pe  evrei,  spunând  că  el  era  Hristosul,  Fiul  lui  Dumnezeu. 

6.3.8.17. 

în  acest  an,  împăratul  i-a  silit  pe  evrei  şi  pe  montanişti  să  se  bo¬ 
teze.  Botezându-se  fără  voie,  iudeii  îşi  spălau  botezul  şi  se  împăr¬ 
tăşeau  cu  Sfintele  Daruri  după  ce  mâncaseră,  pângărind  astfel  cre¬ 
dinţa.  Iar  montaniştii,  prin  practici  divinatorii,  au  ales  o  zi  anume, 
au  intrat  în  casele  pe  care  le  rânduiseră  pentru  rătăcirea  lor  şi  şi-au 
dat  foc. 

7.4.9.18. 

în  acest  an,  un  mag  iudeu,  originar  din  Laodiceea  cea  din  Fe- 
nicia,  de  lângă  mare,  venind  la  Izid,  i-a  promis  că  va  deţine  puterea 


649  în  text:  rpiPouvaAiw  rcov  i0'  aKoupixcav.  Tribunalul  celor  19  laviţe  era  un  spaţiu  din 
palatul  imperial,  distinct  de  triklinios-u\  celor  19  laviţe,  lângă  care  se  afla;  v.  R. 
Guilland,  Etudes  de  topographie  ...,  voi.  I,  pp.  76-77. 

în  statul  arabilor  [timp  de]  40  de  ani  dacă  va  înlătura  sfintele650 
icoane  care  sunt  cinstite  în  bisericile  creştinilor  din  statul  său. 
Lăsându-se  convins  de  către  acesta,  Izid  cel  fără  de  minte  a  emis  un 
decret  general  împotriva  sfintelor  icoane.  Dar,  prin  harul  Domnului 
nostru  lisus  Hristos  şi  prin  rugăciunile  Preacuratei  Maicii  Sale  şi  ale 
tuturor  sfinţilor,  Izid  a  murit  în  acelaşi  an,  cei  mai  mulţi  neajungând 
nici  să  audă  de  decretul  său  satanic. 

împăratul  Leon,  preluând  această  credinţă  rea,  amară  şi  nele¬ 
giuită,  s-a  făcut  pricinuitor  al  multor  rele  pentru  noi.  Căci  a  găsit  ca 
părtaş  în  această  lipsă  de  învăţătură  pe  un  anume  Beser,  care  fusese 
făcut  prizonier  dintre  creştinii  din  Siria  şi  se  lepădase  de  credinţa  în 
Hristos,  îmbătându-se  mai  apoi  de  dogmele  arabilor.  Nu  cu  mult 
timp  înainte  fusese  eliberat  din  robia  acelora  şi  venise  în  statul  ro¬ 
manilor.  Pentru  vigoarea  trupului  şi  pentru  că  era  de  acord  cu 
credinţa  cea  rea,  a  fost  cinstit  de  către  acelaşi  Leon.  El  i-a  şi  devenit 
împăratului  aliat  în  acest  mare  rău.  Aceeaşi  cugetare  strâmbă  ca  a  sa 
o  avea  şi  episcopul  de  Nakoleia,  cel  plin  de  toată  necurăţia,  care  îi 
era  tovarăş  în  lipsa  de  învăţătură. 

Conducătorul  arabilor  Isam:  19  ani. 

8.1.10.19. 

Voi  vorbi  acum  despre  cele  întâmplate  cu  fericitul  Ştefan,  papa 
Romei651,  cum  a  fugit  în  Francia  şi  s-a  salvat. 

Acest  vestit  Ştefan  a  îndurat  multe  rele  din  partea  lui  Aistulf652, 
regele  longobarzilor.  Şi  s-a  refugiat  la  Pepin653  şeful  casei654  şi  con¬ 
ducătorul  administraţiei  tuturor  lucrurilor  şi  al  neamului  francilor. 
Căci  la  ei  era  obiceiul  ca  stăpânul,  adică  regele,  să  conducă  ereditar, 
dar  să  nu  facă  şi  să  nu  administreze  nimic,  să  mănânce  doar  şi  să 
bea  fără  socoteală.  [De  asemenea,  era  obiceiul  ca  el]  să  stea  în  casă 
şi,  la  întâi  ale  lunii  mai,  să  stea  înaintea  întregului  neam,  să  se  în¬ 
chine  lor,  iar  ei  [trebuiau]  să  i  se  închine  şi  să  îi  aducă  darurile  cele 
după  obicei.  în  schimb,  el,  la  rândul  său,  le  oferea  [daruri].  Astfel, 
până  în  următoarea  lună  mai,  stătea  singur.  îl  avea  pe  aşa-numitul 


650  în  text:  at7rrd<;. 

651  Este  vorba  despre  papa  Ştefan  al  III-lea  (752-757). 

651  Forma  din  text:  ’ActtouA4>o<;;  a  fost  rege  al  longobarzilor  între  anii  749  şi  756. 

653  Pentru  care  apare  forma  grecească  nircivoţ. 

654  în  text:  npoofocou.  Poate  fi  tradus  şi  prin  „majordom”. 

şef  al  casei,  care  administra  toate  lucrurile  cu  acordul  său  şi  al  nea¬ 
mului.  Iar  cei  care  se  trăgeau  din  neamul  lui  se  numeau  kristatai655 , 
care  se  traduce  prin  „cei  cu  păr  pe  spinare”656.  Căci  aveau  păr  cres¬ 
cut  pe  şira  spinării,  ca  porcii. 

Deci  amintitul  Ştefan,  forţat  de  cruzimea  şi  nehotărârea  lui 
Aistulf,  având  şi  permisiunea  acestuia  de  a  merge  în  Francia  şi  de  a 
face  tot  ceea  ce  va  putea,  a  venit  şi  l-a  învestit  pe  Pepin,  un  om  care 
era  pe  atunci  foarte  cunoscut  şi  guvernator  al  treburilor  din  partea 
regelui.  Mai  înainte  luptase  cu  arabii  care  trecuseră  din  Africa  în 
Spania  -  de  altfel,  ei  stăpânesc  până  astăzi  această  Spanie  -  şi 
încercau  să  se  rânduiască  pentru  luptă  împotriva  francilor.  Acelaşi 
Pepin  li  s-a  opus  cu  mulţimea  [sa  de  oameni],  l-a  omorât  pe  condu¬ 
cătorul  [acelui]  neam,  Abderachman,  şi  a  ucis  o  mulţime  care  nu 
este  uşor  de  numărat  lângă  râul  Eridanos657.  Şi  este  admirat  şi  iubit 
de  neamul  [acela],  nu  numai  pentru  asta,  ci  şi  pentru  alte  calităţi.  A 
fost  primul  care  nu  a  condus  neamul  în  mod  ereditar,  fiind  dezlegat 
de  călcarea  jurământului  faţă  de  rege  de  către  acelaşi  Ştefan.  Şi  pe 
regele  de  dinaintea  lui  l-a  tuns  şi  l-a  izolat  cu  cinste  şi  în  tihnă  într-o 
mănăstire.  Acest  Pepin  avea  doi  fii,  pe  Corol  şi  pe  Carloman,  fratele 
acestuia658. 

In  acelaşi  an  a  încetat  din  viaţă  Izid,  [conducătorul]  arabilor, 
după  ce  a  fost  emir  patru  ani,  devenind  emir  Isam,  fratele  lui.  Acesta 
a  început  să  construiască  palate  la  ţară  şi  în  oraşe,  să  facă  plantaţii  şi 
grădini  şi  să  scoată  apă.  A  mers  cu  oaste  asupra  României  şi,  pier- 
zându-i  pe  mulţi  dintre  cei  care  erau  împreună  cu  el,  s-a  întors. 

Ştefan,  papă  al  Romei,  s-a  refugiat  la  franci. 

Episcopul  Romei  Grigorie:  9  ani. 

9.2.1.11.20. 

în  acest  an,  împăratul  Leon  cel  lipsit  de  evlavie  a  început  să 
vorbească  despre  scoaterea  sfintelor  şi  cinstitelor  icoane.  Şi  aflând 


655  In  text:  Kpurrdrai. 

656  în  text:  tpixopaxdrai.  Regii  din  dinastia  Merovingiană  purtau  părul  foarte  lung;  v. 
The  Chronicle,  p.  553. 

657  Carol  Martel,  tatăl  lui  Pepin,  i-a  învins  pe  arabi  la  Poitiers.  Iridanos  este  râul  Rhone. 
V.  The  Chronicle,  p.  558. 

658  Karulos  şi  Karulomagnos.  Pepin  cel  Scurt  (P^pin  le  Bref),  întemeietorul  dinastiei 
carolingiene,  i-a  avut  ca  fii  pe  Carol  (viitorul  Carol  cel  Mare  sau  Charlemagne)  şi  pe 
Carloman. 

Grigorie,  papă  al  Romei659,  a  oprit  impozitele  din  Italia  şi  din  Roma, 
scriindu-i  lui  Leon  o  epistolă  dogmatică,  cum  că  nu  trebuie  ca  un 
împărat  să  vorbească  despre  credinţă  şi  să  facă  inovaţii  în  dogmele 
cele  vechi  ale  Bisericii,  care  au  fost  fixate  de  către  Sfinţii  Părinţi.  în 
acelaşi  an,  revărsându-se,  un  curs  de  apă  a  intrat  în  oraşul  Edessa  şi 
i-a  nimicit  pe  mulţi. 

10.3.2.12.21. 

în  acest  an,  Masalmas  a  făcut  o  expediţie  în  Cezareea  Capado- 
ciei,  cucerind-o.  Şi  a  avut  loc  o  epidemie  în  Siria.  Cămilele  întâiului 
sfătuitor  au  ars  la  [biserica]  Sfântului  Ilie.  Iar  Mauias,  fiul  lui  Isam,  a 
făcut  o  expediţie  în  Romania  şi,  mergând  încolo  şi  încoace,  s-a  întors. 

în  acelaşi  an,  în  indictionul  al  IX-lea,  în  timpul  verii,  între  in¬ 
sulele  Thera660  şi  Therasia  s-a  ridicat  din  adâncul  mării  un  abur  ca 
dintr-un  cuptor  cu  foc,  timp  de  mai  multe  zile.  Şi  după  scurt  timp, 
îngroşându-se  [aburul]  şi  amestecându-se  cu  pietre,  de  la  căldura 
focului  care  ardea,  tot  fumul  s-a  arătat  ca  un  foc.  Din  cauza  grosimii 
substanţei  pământului,  au  fost  aruncaţi  în  sus  bolovanii  de  piatră  ca 
nişte  dealuri  peste  toată  Asia  Mică,  Lesbos  şi  Abydos  şi  peste  Ma¬ 
cedonia  cea  dinspre  mare,  încât  toată  suprafaţa  mării  acesteia  s-a 
umplut  de  pietre  poroase  care  pluteau.  Iar  în  mijlocul  unui  astfel  de 
foc  s-a  ridicat  din  pământ  o  insulă  care  nu  exista  înainte  şi  s-a  unit 
cu  aşa-numita  insulă  Hiera.  La  fel  cum  insulele  amintite  mai  îna¬ 
inte,  Thera  şi  Therasia,  au  ieşit  la  suprafaţă  odinioară,  aşa  şi  aceasta 
acum,  în  timpurile  lui  Leon,  luptătorul  împotriva  lui  Dumnezeu. 

împăratul,  crezând  că  mânia  divină  [dezlănţuită]  împotriva  lui 
era  de  fapt  în  favoarea  sa,  a  pornit  război  într-un  mod  şi  mai  lipsit 
de  ruşine  împotriva  sfintelor  şi  cinstitelor  icoane,  avându-1  ca  aliat 
pe  Beser,  cel  care  se  lepădase  de  Dumnezeu,  cu  care  se  întrecea  în 
aceeaşi  lipsă  de  minte.  Pentru  că  amândoi  erau  plini  de  incultură  şi 
lipsiţi  de  orice  învăţătură,  [lucru]  de  la  care  provin  cele  mai  multe 
dintre  rele. 

Iar  mulţimile  din  oraşul  împărătesc,  întristându-se  foarte  din 
cauza  noilor  învăţături  ale  lui  Leon,  puneau  la  cale  să-l  atace.  Au 
ucis  câţiva  oameni  de-ai  împăratului  care  dădeau  jos  icoana  Dom- 


659  Grigorie  al  II-lea  (715-731)  sau  Grigorie  al  III-lea  (731-741);  v.  The  Chronicle,  p.  558. 

660  Este  vorba  despre  actuala  insulă  Thera  (Santorini)  din  Marea  Egee,  unde  se  află  un 
vulcan  activ. 

nului  care  se  afla  pe  marea  Poartă  de  Aramă.  De  aceea  mulţi  dintre 
ei  au  fost  pedepsiţi  din  cauza  evlaviei,  cu  tăieri  de  mădulare,  bi¬ 
ciuiri,  exiluri  şi  amenzi,  mai  cu  seamă  aceia  care  se  distingeau  prin 
nobleţe  şi  cultură. 

Aşa  s-au  stins  şi  centrele  de  învăţământ  şi  educaţia  cea  evla¬ 
vioasă,  care  durase  de  la  cel  între  sfinţi  Constantin  cel  Mare  şi  până 
acum  şi  pe  care  a  stricat-o,  pe  lângă  multe  altele,  acest  Leon  care 
cugeta  ca  saracinii. 

Atunci,  punându-se  de  acord  helladicii661  şi  cei  din  insulele  Cy- 
clade,  îmboldiţi  de  zel  divin,  s-au  răsculat  împotriva  acestuia  cu  o 
mare  flotă662,  avându-1  [cu  ei]  pe  un  anume  Cosma,  care  urma  să  fie 
încoronat.  Iar  oastea  o  conduceau  Agallianos,  turmarh  al  helladi- 
cilor,  şi  Ştefan.  Apropiindu-se  ei  de  oraşul  împărătesc  în  18  aprilie, 
indictionul  al  X-lea,  au  fost  înfrânţi  prin  contribuţia  locuitorilor  din 
Bizanţ,  pentru  că  le-au  fost  arse  corăbiile  cu  focul  cel  meşteşugit. 
Astfel  că  unii  s-au  scufundat  în  jurul  gropii663,  între  care  era  şi 
Agallianos,  care  s-a  aruncat  în  mare  înarmat.  Cei  care  au  scăpat  cu 
viaţă  au  trecut  de  partea  stăpânitorului.  Lui  Cosma  şi  Ştefan  li  s-au 
tăiat  capetele,  în  vreme  ce  Leon  cel  lipsit  de  evlavie  şi  cei  care  cu¬ 
getau  asemenea  lui  şi-au  sporit  răutatea,  făcând  prigoana  împotriva 
evlaviei  mai  aprigă. 

Iar  pe  la  solstiţiul  de  vară  al  acestui  al  X-lea  indiction,  după  vic¬ 
toria  cea  rea  împotriva  celor  de  acelaşi  neam,  s-a  rânduit  o  mulţime 
de  saracini  împotriva  oraşului  Niceea  din  Bithynia  [condusă  de]  doi 
emiri:  Amer,  care  a  luat-o  înainte  cu  15000  de  soldaţi  uşor  înarmaţi 
şi  a  încercuit  oraşul  pe  nepregătite,  şi  Mauias,  care  îl  urma  cu  alte 
85000  de  oameni.  Chiar  şi  după  un  lung  asediu  şi  după  ce  au  dărâ¬ 
mat  parţial  zidurile,  nu  au  înfrânt  {oraşul],  pentru  rugăciunile  bine 
primite  către  Dumnezeu  ale  Sfinţilor  Părinţi,  cei  cinstiţi  în  biserica 
de  acolo664,  unde  sunt  aşezate  până  acum  venerabilele  lor  imagini, 
fiind  cinstite  de  către  cei  care  cugetă  ca  ei. 

Un  anume  Constantin,  scutier  al  lui  Artauasdos,  a  văzut  o 
icoană  a  Născătoarei  de  Dumnezeu  şi,  luând  o  piatră,  a  aruncat-o  în 
ea  sfărâmând-o;  iar  când  a  căzut,  a  călcat  pe  ea.  Mai  apoi  a  văzut  în 
vis  stând  înaintea  lui  pe  Stăpâna  care  i-a  spus:  „Ai  văzut  ce  lucru 


661  Helladicii  ('EAAaSucoi)  erau  soldaţii  din  thema  Hellas. 

662  în  text:  vaupaxuji,  care  are  şi  sensul  de  „luptă  navală”. 

663  în  text:  rrepi  tov  Âaiocov.  Expresia  desemnează  Cornul  de  Aur. 

664  Biserica  Sfinţilor  Părinţi  de  la  Sinodul  I  Ecumenic  de  la  Niceea;  v.  The  Chronicle,  p.  562. 

viteaz  mi-ai  făcut?  Cu  adevărat  fapta  se  va  întoarce  împotriva  pro¬ 
priului  tău  cap”.  Şi  a  doua  zi,  când  saracinii  au  atacat  zidul  şi  lupta  a 
început,  acel  [om]  jalnic,  alergând  spre  zid  asemenea  unui  soldat 
viteaz,  a  fost  lovit  de  o  piatră  aruncată  de  o  maşinărie,  care  i-a 
zdrobit  capul  şi  faţa.  Astfel  a  primit  o  răsplată  vrednică  de  lipsa  sa 
de  evlavie. 

Şi,  adunând  foarte  mulţi  prizonieri  şi  prăzi,  [saracinii]  s-au 
întors,  Dumnezeu  arătându-i  şi  aceasta  celui  lipsit  de  evlavie,  că  nu 
i-a  biruit  pe  cei  de  acelaşi  neam  din  cauza  evlaviei,  cum  se  lăuda  el, 
ci  dintr-o  cauză  divină  şi  o  judecată  de  nepătruns.  [Pentru  că]  o 
astfel  de  forţă  arabă  a  fost  respinsă  din  oraşul  Sfinţilor  Părinţi  prin 
rugăciunile  acestora,  pentru  imaginile  acestora  care  erau  cinstite  în 
el  şi  spre  mustrarea  şi  judecata  fără  de  apărare  a  tiranului  şi  spre 
încredinţarea  celor  evlavioşi. 

Căci  [acest  om]  lipsit  de  evlavie  nu  greşea  numai  în  privinţa 
cinstirii665  relative  a  sfintelor  icoane,  ci  şi  în  privinţa  rugăciunilor 
Preacuratei  Născătoare  de  Dumnezeu  şi  ale  tuturor  Sfinţilor.  Mai 
mult,  la  fel  ca  dascălii  lui,  arabii,  întru  tot  spurcatul  respingea  şi 
moaştele  lor. 

încă  din  acea  vreme,  Leon  îl  hărţuia  pe  fericitul  Gherman,  pa¬ 
triarhul  Constantinopolului,  defăimându-i  pe  toţi  împăraţii,  arhie¬ 
reii  şi  chiar  poporul  creştin  de  dinaintea  lui  cum  că  ar  fi  fost  idolatri, 
pentru  că  s-au  închinat  la  sfintele  şi  cinstitele  icoane.  Din  cauza 
lipsei  de  credinţă  şi  a  marii  sale  ignoranţe,  el  nu  pricepea  cuvântul 
cu  privire  la  închinarea  relativă. 

11.4.3.13.22. 

în  acest  an,  Mauias  a  cucerit  cetatea  Ateus,  după  care  s-a  întors. 

12.5.4.14.23. 

în  acest  an,  fiul  haganului,  stăpânitorul  Hazariei,  a  pornit  în 
expediţie  în  Media  şi  Armenia.  Dând  în  Armenia  peste  Garachos, 
generalul  arabilor,  l-a  ucis  pe  el  şi  pe  mulţimea  care  era  împreună 
cu  acesta.  Şi,  devastând  ţara  armenilor  şi  pe  cea  a  mezilor,  s-a  în¬ 
tors,  după  ce  le-a  pricinuit  arabilor  o  teamă  cumplită. 


665  în  text:  oxetiktiv  [...]  TtpOCTKUvqaiv. 

13.6.5.15.24. 

în  acest  an,  Masalmas  a  făcut  o  expediţie  în  ţara  turcilor.  Prin- 
zându-se  unii  cu  alţii  în  luptă,  au  căzut  [oameni]  din  ambele  părţi. 
Cuprins  de  laşitate,  Masalmas  a  fugit  şi  s-a  întors  prin  munţii 
Hazariei. 

în  acelaşi  an,  Leon,  împăratul  nelegiuit,  s-a  înfuriat  împotriva 
dreptei  credinţe.  L-a  adus  pe  fericitul  Gherman  şi  a  început  să  îl 
ademenească  prin  cuvinte  linguşitoare.  Fericitul  arhiereu  i-a  zis: 
„Auzim  că  va  avea  loc  o  distrugere  a  sfintelor  şi  cinstitelor  icoane, 
dar  nu  în  timpul  domniei  tale”.  Silindu-1  Leon  să-i  spună  în  timpul 
cărei  domnii,  a  zis:  „în  timpul  lui  Konon”.  Iar  împăratul  a  spus: 
„într-adevăr,  numele  meu  de  botez  este  Konon”.  Patriarhul  a  răs¬ 
puns:  „Să  nu  fie,  stăpâne,  ca  în  timpul  domniei  tale  să  se  săvârşească 
acest  rău!  Căci  cel  care  face  acest  lucru  este  înaintemergător  al  lui 
Antihrist  şi  potrivnic  dumnezeieştii  iconomii  a  întrupării”.  La  [auzul 
acestora],  acesta  s-a  enervat.  Tiranul  îl  ura  pe  fericit,  ca  odinioară 
Irod  pe  înaintemergător.  Dar  patriarhul  i-a  amintit  de  promisiunile 
făcute  înainte  de  a  deveni  împărat,  căci  dinaintea  sa  şi-L  luase  drept 
chezaş  pe  Dumnezeu  că  nu  va  clinti  întru  nimic  Biserica  lui  Dum¬ 
nezeu  din  rânduielile  ei  apostolice,  date  de  Dumnezeu. 

Dar  nici  aşa  ticălosul  nu  s-a  ruşinat.  Pândindu-1  [pe  patriarh],  se 
străduia  să  îi  atribuie  nişte  vorbe,  pentru  ca,  în  caz  că  îl  va  găsi  că 
spune  ceva  împotriva  demnităţii  sale  imperiale,  să  îl  dea  jos  de  pe 
tron  ca  pe  un  uneltitor,  şi  nu  ca  pe  un  mărturisitor.  în  acestea, 
împăratul  îl  avea  ca  aliat  şi  părtaş  pe  Anastasie,  ucenicul  şi  singhelul 
acestuia,  căruia  [împăratul]  îi  promisese,  ca  unuia  care  cugeta  la  fel 
cu  el  în  cele  ale  lipsei  de  evlavie,  că  va  fi  urmaş  adulter  la  tronul 
[patriarhal] . 

Fericitul  [patriarh]  nu  ignora  faptul  că  el  avea  o  atitudine  inco¬ 
rectă  şi,  imitându-L  pe  Domnul  său,  îi  reamintea  cu  înţelepciune  şi 
blândeţe  cele  legate  de  trădare,  ca  unui  alt  Iscariotean.  Şi,  pentru  că 
vedea  că  este  un  rătăcit  fără  întoarcere,  [Gherman]  s-a  întors  odată 
spre  el,  când  [Anastasie]  i-a  călcat  pe  partea  din  spate  a  veşmântului 
său,  pe  când  intra  la  împărat,  şi  i-a  zis:  „Nu  te  grăbi,  că  vei  ajunge  să 
intri  în  Diippion666!”  Iar  el,  deşi  s-a  tulburat  la  auzul  acestor  vorbe,  a 
ignorat  această  prezicere,  ca  şi  alţii  care  au  auzit-o.  S-a  împlinit 


666  Diippion  era  una  dintre  intrările  în  hipodromul  din  Constantinopol  sau  zona  din 
faţa  acestei  intrări;  v.  R.  Guilland,  Etudes  de  topographie  ...,  voi.  1,  pp.  393-396. 

după  15  ani,  în  cel  de-al  treilea  an  al  lui  Constantin.  Acesta,  luând  în 
stăpânire  împărăţia  după  răscoala  cumnatului  său,  Artauasdos,  l-a 
bătut  pe  acest  Anastasie  împreună  cu  alţi  duşmani  ai  săi  şi  l-a  purtat 
în  hipodrom.  Gol,  aşezat  invers  pe  un  măgar,  l-a  adus  prin  Diippion, 
ca  unul  care  strigase  împotriva  lui  Constantin  împreună  cu  duşma¬ 
nii  şi  îl  încoronase  pe  Artauasdos,  după  cum  se  va  arăta  la  locul 
potrivit. 

în  timp  ce  în  Bizanţ  se  distingea  acest  sfânt  şi  minunat  Gher- 
man  -  apărător  al  dogmelor  evlaviei  -,  luptând,  la  fel  ca  şi  cu  fiarele, 
cu  cel  care  purta  numele  de  Leon667  şi  cu  cei  care  îl  apărau,  în  Roma 
cea  mai  bătrână,  strălucea  prin  vorbă  şi  prin  faptă  Grigorie,  prea¬ 
sfântul  bărbat  apostolic  care  şedea  pe  acelaşi  tron  cu  Petru,  corifeul 
[Apostolilor].  El  a  îndepărtat  Roma,  Italia  şi  toate  [părţile]  apusene 
de  sub  ascultarea  politică  şi  bisericească  a  lui  Leon  şi  a  împărăţiei 
conduse  de  el. 

Iar  în  Damascul  din  Siria  a  strălucit,  prin  viaţă  şi  prin  cuvânt, 
Ioan  Chrysorrhoas  ,  fiul  lui  Mansur,  preot  şi  monah  şi  un  învăţător 
excelent. 

Fiindcă  se  afla  sub  autoritatea  sa,  împăratul  l-a  înlăturat  de  pe 
tron  pe  Gherman.  Iar  Grigorie  l-a  mustrat  pe  faţă  prin  scrisori  care 
sunt  cunoscute  multora,  în  vreme  ce  Ioan,  împreună  cu  episcopii 
din  Răsărit,  l-a  supus  anatemelor  pe  împăratul  cel  lipsit  de  evlavie. 

în  ziua  a  şaptea  a  lunii  ianuarie  a  celui  de-al  XlII-lea  indiction, 
în  ziua  a  treia  a  săptămânii,  Leon  cel  lipsit  de  evlavie  a  convocat  o 
adunare669  împotriva  sfintelor  şi  cinstitelor  icoane,  în  Tribunalul 
celor  19  laviţe.  L-a  invitat  chiar  şi  pe  preasfântul  patriarh  Gherman, 
crezând  că  îl  va  convinge  să  iscălească  împotriva  sfintelor  icoane. 
Dar  viteazul  rob  al  lui  Hristos,  nefiind  deloc  convins  de  îngrozi¬ 
toarea  lui  credinţă  rea,  ci  drept  învăţând  cuvântul  adevărului,  s-a 
retras  din  arhierie,  dându-şi  omoforul.  Şi,  după  multe  cuvinte  de 
învăţătură,  a  spus:  „Dacă  eu  sunt  Iona,  aruncaţi-mă  în  mare!  îm¬ 
părate,  fără  un  sinod  ecumenic  îmi  este  cu  neputinţă  să  înnoiesc 
credinţa!”  Şi,  plecând  la  aşa-numitul  Platanion670,  şi-a  găsit  liniştea 
în  casa  părintească,  după  ce  a  fost  arhiereu  14  ani,  5  luni  şi  7  zile. 


667  Leon  se  traduce  prin  „leu”. 

^ 

In  text:  Xpuooppoaţ  -  „Curgătorul  de  Aur”;  adică  Sfântul  Ioan  Damaschin. 

669  Termenul  folosit  în  acest  caz  este  aeA£vriov,  care  are  înţelesul  de  „sfat”,  „consiliu”. 

670  Platanion  („platanul”)  este  probabil  mănăstirea  Chora;  v.  The  Chronicle,  p.  566. 

Iar  în  cea  de-a  douăzeci  şi  doua  zi  a  aceleiaşi  luni  ianuarie  l-au 
hirotonit  pe  Anastasie,  fals  ucenic  şi  singhel  al  fericitului  Gherman, 
care  se  alăturase  lipsei  de  evlavie  a  lui  Leon.  Şi  a  fost  înălţat  ca  fals 
episcop  al  Constantinopolului  pentru  iubirea  sa  de  putere  lumească. 

Grigorie,  sfântul  întâistătător  al  Romei,  după  cum  am  spus  şi 
mai  înainte,  l-a  respins  pe  Anastasie  împreună  cu  mărturisirile  de 
credinţă671  ale  acestuia,  mustrându-1  în  scrisori  pe  Leon  pentru  lipsa 
de  evlavie,  şi  a  separat  Roma,  împreună  cu  toată  Italia,  de  împărăţia 
acestuia. 

Mâniindu-se,  tiranul  a  înteţit  prigoana  împotriva  sfintelor  icoane. 
Mulţi  clerici,  monahi  şi  laici  evlavioşi  s-au  aflat  în  primejdie  pentru 
cuvântul  cel  drept  al  credinţei,  dobândind  cununa  muceniciei. 

Episcopul  Constantinopolului  Anastasie:  24  ani. 

14.7.6.1.25. 

în  acest  an,  Masalmas  a  făcut  o  expediţie  în  Romania  şi,  venind 
în  Capadocia,  a  cucerit  prin  viclenie  cetatea  Charsianon. 

15.8.7.2.26. 

în  acest  an,  Masalmas  a  făcut  o  expediţie  în  Turcia672.  Ajungând 
la  Porţile  Caspice,  s-a  înfricoşat  şi  s-a  întors. 

16.9.8.3.27. 

în  acest  an,  împăratul  Leon  a  căsătorit-o  pe  fiica  haganului,  stă- 
pânitorul  sciţilor673,  cu  fiul  său,  Constantin,  făcând-o  pe  aceasta 
creştină  şi  numind-o  Irina.  Iar  ea,  după  ce  a  învăţat  scrierile  sfinte, 
s-a  remarcat  prin  evlavie,  mustrând  lipsa  lor  de  evlavie. 

Iar  Mauias,  fiul  lui  Isam,  a  făcut  o  expediţie  în  Romania.  A  ajuns 
până  în  Paflagonia  şi  s-a  întors  cu  mulţi  prizonieri. 

împăratul  s-a  mâniat  pe  papă  şi  pe  separarea  Romei  şi  a  Italiei. 
A  înarmat  o  mare  flotă  peste  care  îl  făcuse  căpetenie  pe  Manes,  stra¬ 
tegul  kibyraioţilor674,  şi  a  trimis-o  împotriva  acelora.  Dar  ticălo¬ 
sul675  a  fost  ruşinat,  pentru  că  flota  s-a  scufundat  în  Marea  Adriatică. 


671  în  text:  Ai{3£AAou;  (din  latinescul  libellus).  Termenul  poate  desemna  şi  documentele 
prin  care  se  anunţa  numirea  ca  patriarh. 

0  2  în  acest  caz,  prin  Turcia  este  desemnată,  probabil,  ţara  hazarilor;  v.  The  Chronicle,  p.  567. 

673  Prin  „sciţi”  sunt  desemnaţi  aici  hazarii. 

674  Thema  kibyraioţilor  era  una  dintre  aşa-numitele  „theme  maritime”;  v.  L.  Br£hier, 
Les  institutions  de  V  Empire  Byzantin,  pp.  289,  329-330. 

675  în  text:  |idTaio<;  -  „zadarnic”. 

Atunci  luptătorul  împotriva  lui  Dumnezeu,  înfuriindu-se  şi  mai 
mult,  pentru  că  era  stăpânit  de  un  cuget  arăbesc,  a  pus  impozite  pe 
cap  de  locuitor  pe  cea  de-a  treia  parte  a  poporului  Siciliei  şi  Cala- 
briei.  Şi  a  poruncit  ca  aşa-numitele  patrimonii  ale  Sfinţilor  Corifei  ai 
Apostolilor  cinstiţi  în  Roma  cea  bătrână,  care  erau  plătite  din  ve¬ 
chime  bisericilor,  [în  valoare  de]  trei  talanţi  şi  jumătate  de  aur,  să  fie 
plătite  către  tezaurul  public.  Ba  chiar  a  poruncit  să  fie  urmăriţi  şi  să 
fie  înscrişi  pruncii  de  parte  bărbătească  care  se  năşteau,  ca  odinioară 
Faraon  pe  cei  ai  evreilor,  lucru  pe  care  nu  l-au  făcut  niciodată  creş¬ 
tinilor  din  Răsărit  nici  chiar  dascălii  lui,  arabii. 

17.10.9.4.28. 

în  acest  an  a  avut  loc  o  molimă  în  Siria  şi  mulţi  au  murit. 

Episcopul  Romei  Zaharia:  21  ani. 

18:0.1.5.29. 

In  acest  an  a  fost  exilat  Teodor,  fiul  lui  Mansur,  în  Klimata  din 
deşert.  Şi  s-a  arătat  un  semn  de  foc  care  strălucea  pe  cer. 

Mauias  a  devastat  Asia. 

19.12.2.6.30. 

în  acest  an  Suleiman,  fiul  lui  Isam,  a  făcut  o  expediţie  în  ţara 
armenilor,  dar  nu  a  izbutit  nimic. 

20.13.3.7. 

în  acest  an,  Mauias  a  făcut  o  expediţie  în  Romania.  Nu  la  multe 
zile  după  ce  a  revenit,  a  căzut  de  pe  cal  şi  şi-a  dat  sufletul. 

21.14.4.8. 

în  acest  an,  Suleiman,  fiul  lui  Isam,  luând  mulţi  prizonieri  din 
Asia,  l-a  prins  între  ei  şi  pe  un  om  din  Pergam,  care  spunea  despre 
sine  că  este  Tiberius,  fiul  lui  Iustinian.  Isam  l-a  trimis  la  Ierusalim, 
cu  cinstirea  împărătească  cuvenită,  cu  trupe,  stindarde  şi  sceptre, 
spre  a-şi  cinsti  propriul  copil  şi  pentru  a-i  înspăimânta  pe  împăraţi. 
Şi  a  poruncit  să  fie  purtat  cu  mare  cinste  prin  toată  Siria,  pentru  a-1 
vedea  cu  toţii  şi  a  se  minuna. 

22.15.5.9. 

în  acest  an,  Suleiman,  fiul  lui  Isam,  a  făcut  o  expediţie  în  Ro¬ 
mânia.  Şi  a  cucerit  aşa-numita  cetate  Siderun676  şi  l-a  luat  prizonier 
pe  Eustatie,  fiul  patrikios-u\ui  Marianos. 


23.16.6.10. 

în  acest  an,  în  luna  mai,  indictionul  al  VlII-lea,  Suleiman  a  făcut 
o  expediţie  în  Romania  cu  90000  de  oameni  şi  4  generali.  Dintre 
aceştia,  Gamer  mergea  înainte  cu  10000  de  soldaţi  uşor  înarmaţi, 
făcând  ambuscade  prin  părţile  pământului  Asiei.  Lui  îi  urmau 
Melich  şi  Batal  cu  20000  de  călăreţi  în  jurul  [oraşului]  Akroinos;  şi 
după  ei  [venea]  Suleiman  cu  60000  [de  oameni]  în  jurul  [oraşului] 
Tyanos  din  Capadocia.  Cei  [care  merseseră]  prin  Asia  şi  Capadocia 
au  prins  mulţi  bărbaţi,  femei  şi  vite  şi  s-au  întors  nevătămaţi,  în 
timp  ce  aceia  care  erau  cu  Melich  şi  Batal  la  Akroinos,  luptându-se 
cu  Leon  şi  Constantin,  au  fost  înfrânţi.  Cei  mai  mulţi,  împreună  cu 
cei  doi  comandanţi  ai  lor,  au  fost  nimiciţi  cu  armele.  800  de  răz¬ 
boinici  dintre  aceştia,  rezistând  împotriva  a  6000,  au  scăpat  şi  s-au 
refugiat  la  Synnada.  Mai  apoi  i  s-au  alăturat  lui  Suleiman  şi  s-au 
întors  în  Siria. 

în  acelaşi  an  au  fost  nimiciţi  mulţi  oameni  în  Africa  de  către 
aceştia,  împreună  cu  un  general  pe  nume  Damaskenos. 


24.17.7.11. 

în  acest  an,  al  douăzeci  şi  patrulea  al  domniei  tiranului  şi  prea- 
nelegiuitului  Leon  Sirianul,  acei  hierakiţii  au  ars  nişte  pieţe  din 
Damasc  şi  au  fost  spânzuraţi.  Şi  râul  [revărsat]  a  intrat  în  Edessa  în 
ziua  a  douăzeci  şi  opta  a  lunii  Peritios. 

în  acelaşi  an  a  avut  loc  un  cutremur  mare  şi  înfricoşător  în 
Constantinopol,  în  26  octombrie,  indictionul  al  IX-lea,  într-o  zi  de 
miercuri,  la  ceasul  al  optulea.  Au  căzut  biserici  şi  mănăstiri  şi  mult 
popor  a  murit.  A  căzut  şi  statuia  lui  Constantin  cel  Mare  care  era  pe 
poarta  lui  Atalos677,  împreună  cu  [statuia]  aceluiaşi  Atalos;  tot  aşa, 
statuia  lui  Arcadius,  care  se  afla  pe  coloana  din  Xerolophos,  şi  sta- 


676  în  text:  Ei5r|poov  -  „de  fier”. 

677  Poarta  lui  Atalos  se  afla  pe  traseul  zidului  Constantinopolului  ridicat  de  Constantin  cel 
Mare.  Atalos  ar  putea  fi  identificat  cu  Priscus  Attalus,  împărat  în  Apus  între  414  şi  415. 

tuia  lui  Teodosie  cel  Mare,  cea  de  pe  Poarta  de  Aur,  zidurile  dinspre 
uscat  ale  oraşului,  oraşe  şi  sate  din  Tracia,  şi  în  Bithynia,  Nicomidia, 
Prainetos  şi  Niceea  -  aici  a  scăpat  o  biserică.  In  unele  locuri  şi  marea 
s-a  retras  din  hotarele  sale.  Şi  cutremurul  a  ţinut  12  luni. 

Văzând  deci  împăratul  zidurile  oraşului  căzute,  s-a  adresat  po¬ 
porului,  spunând:  „Voi  nu  aveţi  mijloace  să  construiţi  zidurile,  însă 
noi  le-am  poruncit  perceptorilor678  să  perceapă  [în  plus]  faţă  de  ceea 
ce  este  reglementat  câte  un  miliaresion  la  fiecare  monedă  de  aur679. 
Statul  va  lua  aceşti  bani  şi  va  construi  zidurile”.  De  aici  s-a  răspândit 
obiceiul  să  se  dea  perceptorilor  dikerata680.  După  romani,  era  anul 
6248  de  la  zidirea  lumii,  după  egipteni,  adică  după  alexandrini, 
6232.  După  macedoneni,  era  anul  1063  de  la  Filip681. 

Aşadar,  Leon  a  domnit  din  ziua  de  25  martie  a  celui  de-al  XV-lea 
indiction  până  în  ziua  de  18  iunie  a  celui  de-al  IX-lea  indiction,  fiind 
împărat  24  de  ani,  2  luni  şi  25  de  zile.  Tot  astfel  şi  Constantin  -  fiul 
lui  şi  urmaşul  său  în  lipsa  de  evlavie  şi  la  împărăţie  -  a  domnit  din 
aceeaşi  zi  de  18  iunie  a  celui  de-al  IX-lea  indiction,  până  în  ziua  de 
14  a  lunii  septembrie  a  celui  de-al  XlV-lea  indiction,  fiind  şi  el  îm¬ 
părat,  cu  îngăduinţa  lui  Dumnezeu,  34  de  ani,  3  luni  şi  2  zile. 

Aşadar,  după  cum  am  spus,  în  acelaşi  an  al  celui  de-al  IX-lea  in¬ 
diction,  în  ziua  de  18  iunie,  Leon  a  murit  şi  trupeşte,  pe  lângă  moar¬ 
tea  sufletească  [de  care  avusese  parte  demult],  şi  Constantin,  fiul 
său,  a  devenit  singurul  împărat. 

Iar  relele  întâmplate  creştinilor  în  timpul  lui  Leon  cel  lipsit  de 
evlavie,  în  privinţa  administraţiei  civile,  adică  născocirea  îndreptată 
împotriva  Siciliei,  Calabriei  şi  Cretei,  sau  îndepărtarea  Italiei  din 
cauza  credinţei  lui  celei  rele,  cutremure,  foamete,  molime  şi  revolte 
ale  unor  neamuri  -  pentru  a  trece  sub  tăcere  amănuntele  au  fost 
arătate  în  capitolele  de  mai  înainte. 

Se  cuvine  deci  ca  de  aici  înainte  să  expunem  şi  faptele  nelegiuite 
ale  prealipsitului  de  evlavie  şi  întru  tot  ticălosului  său  copil,  care 


678  în  text:  5ioocr|Tai<;,  care  poate  fi  tradus  şi  „administratorilor”. 

679  în  text:  aTrairoumv  eu;  tov  Kavova  Kctra  oAokotiviv  piAiapîmv.  Miliaresion  ( milia - 
rense)  era  o  monedă  de  argint  egală  cu  a  mia  parte  din  fibra  de  aur.  O  monedă  de  aur 
( nomisma ,  solidus)  era  egală  cu  14  miliarisia;  v.  Enciclopedia  arheologiei,  p.  74;  H. 
MihAescu,  La  Românite  p.  356. 

680  Dikerata  =  2  keratia.  Keration  reprezenta  a  douăzeci  şi  patra  parte  a  unei  monede  de 
aur  ( nomisma);\ .  The  Chronicle,  p.  574. 

681  Era  macedoneană  se  calcula  începând  de  la  12  noiembrie  324  î.Hr.;  v.  The  Chronicle, 
P-  574- 

sunt  şi  mai  necuvioase  şi  urâte  de  Dumnezeu.  însă  [vom  face 
aceasta]  cu  iubire  de  adevăr  -  de  vreme  ce  veghează  asupra  noastră 
Dumnezeu,  Cel  Care  le  vede  pe  toate  -  şi  fără  lucruri  de  prisos,  spre 
folosul  celor  de  mai  târziu  şi  al  bărbaţilor  ticăloşi  şi  jalnici  de  acum, 
care  sunt  rătăciţi  în  respingătoarea  credinţă  greşită  a  preanele- 
giuitului,  vorbind  despre  cele  făptuite  fără  evlavie  din  cel  de-al  X-lea 
indiction,  din  primul  an  al  împărăţiei  sale,  până  în  cel  de-al  XlV-lea 
indiction,  anul  pierzării  sale. 

Căci  această  fiară  nimicitoare,  înnebunită,  însetată  de  sânge  şi 
foarte  sălbatică,  care  şi-a  folosit  puterea  în  mod  tiranic,  nu  după 
lege,  s-a  depărtat  mai  întâi  de  Dumnezeul,  de  Mântuitorul  nostru 
Iisus  Hristos,  de  Preacurata  şi  Preasfânta  Sa  Maică  şi  de  toţi  sfinţii. 
A  fost  înşelat  prin  vrăjitorii,  desfrânări  şi  jertfe  sângeroase  cu  balegă 
şi  urină  de  cal,  bucurându-se  de  dezmăţ  şi  de  invocarea  demonilor.  Pe 
scurt,  a  trăit  de  la  o  vârstă  fragedă  toate  obiceiurile  stricătoare  de  suflet. 

Ce  trebuie  să  mai  spun?  Când  a  preluat  puterea  odată  cu  rău¬ 
tatea  părintească,  în  ce  măsură  a  tânjit  de  la  început  după  răutate  şi 
a  înteţit-o  într-o  flacără  vădită  şi  înaltă? 

Văzând  toate  acestea,  creştinii  au  fost  cuprinşi  de  o  descurajare 
mare,  astfel  că  toţi  l-au  urât  chiar  de  la  început  din  cauza  neruşi¬ 
nării  şi  s-au  alăturat  lui  Artauasdos,  kuropalates  şi  comite  al  Opsi- 
kionului,  care  era  cumnat  al  împăratului682,  pentru  a-i  da  acestuia 
împărăţia,  fiindcă  era  ortodox. 

în  acelaşi  an,  Isam,  conducătorul  arabilor,  a  ucis  toţi  prizonierii 
creştini  din  toate  oraşele  care  se  aflau  în  stăpânirea  lui.  între  ei  era 
şi  Eustatie,  fericitul  fiu  al  strălucitului  patrikios  Marianos,  care  a  fost 
chinuit  îndelung  şi  totuşi  nu  s-a  lepădat  de  credinţa  sa  cea  adevă¬ 
rată.  A  devenit  mucenic  adevărat  în  Charran,  care  era  un  oraş  de 
seamă  din  Mesopotamia,  unde  cinstitele  şi  sfintele  sale  moaşte  să¬ 
vârşesc  tot  felul  de  tămăduiri  prin  harul  dumnezeiesc.  Şi  mulţi  alţii 
s-au  săvârşit  întru  Hristos  prin  mucenicie  şi  [vărsare  de]  sânge. 


Anii  lumii  6233.  De  la  dumnezeiasca  întrupare:  733  ani. 

împăratul  romanilor  Constantin,  ani  35.1.  Conducătorul  arabilor 
Isam,  ani  19.18.  Episcopul  Romei  Zaharia,  ani  21.8.  Patriarhul  Cons- 
tantinopolului  Anastasie,  ani  24.12. 


681  Artauasdos  o  avea  drept  soţie  pe  Anna,  sora  lui  Costantin. 

în  acest  an,  prigonitorul  rânduielilor  moştenite  de  la  străbuni  a 
devenit  împărat,  prin  judecăţile  divine  şi  pentru  mulţimea  greşelilor 
noastre.  în  ziua  de  27  iunie  a  următorului  indiction  -  al  X-lea  -, 
ieşind  împotriva  arabilor  în  părţile  Opsikionului,  a  mers  în  locul 
numit  Krasos.  Şi  cum  amintitul  Artauasdos  se  afla  la  Dorylaion  cu 
armata  din  Opsikion,  se  priveau  unii  pe  alţii  cu  suspiciune. 

Constantin,  trimiţând  la  el,  a  cerut  să  îi  fie  trimişi  fiii  acestuia, 
pentru  că,  fiindu-i  nepoţi,  dorea  să  îi  vadă.  Dar  scopul  lui  era  să  îi  ia 
şi  să  îi  ţină  sub  pază.  Artauasdos,  dându-şi  seama  de  vicleşug  şi  pier- 
zându-şi  speranţa,  pentru  că  îi  ştia  viclenia  fără  de  măsură,  s-a 
adresat  oştirii  şi,  convingând-o,  a  pornit  împotriva  acestuia  cu  toată 
mulţimea  şi  l-a  ucis  cu  sabia  pe  Beser,  patrikios  care  cugeta  ca  sara- 
cinii,  căci  îi  ieşise  înainte.  Iar  Constantin,  găsind  un  cal583  înşeuat  şi 
încălecând  pe  el,  a  fugit  la  Amorion.  Refugiindu-se  la  thema  Anato- 
likon,  al  cărei  strateg  era  pe  atunci  Lankinos,  a  fost  apărat  de  aceş¬ 
tia684,  iar  el  le-a  făcut  mari  promisiuni.  îndată  a  trimis  la  Sisinna- 
kios,  care  era  pe  atunci  strateg  al  themei  Thrakesion,  şi  i-a  convins 
pe  [soldaţii]  acesteia  să  se  alieze  cu  el.  De  aceea  au  avut  loc  lupte 
crâncene  şi  conflicte  armate  între  supuşi,  pentru  că  amândoi  fuse¬ 
seră  proclamaţi  împăraţi. 

Iar  Artauasdos,  prin  silenţiarul  Atanasie,  i-a  scris  despre  cele  în¬ 
tâmplate  patrikios-u\ui  şi  magistros-ului  Teofan,  care  era  reprezen¬ 
tant  [al  împăratului]  în  oraş.  Fiiindcă  acesta  îi  era  favorabil  lui  Ar¬ 
tauasdos,  a  adunat  poporul  în  [partea  rezervată]  catehumenilor  din 
Marea  Biserică.  Prin  intermediul  scrisorilor  şi  al  amintitului  Ata¬ 
nasie,  i-a  convins  că  împăratul  a  murit,  iar  Artauasdos  a  fost  procla¬ 
mat  împărat  de  către  theme.  Atunci  întreg  poporul,  împreună  cu 
falsul  patriarh,  [Anastasie],  l-au  supus  pe  Constantin  anatemei  şi  au 
strigat  împotriva  lui,  [care  era]  stricător  şi  potrivnic  al  lui  Dum¬ 
nezeu.  De  asemenea,  au  primit  cu  veselie  [vestea]  uciderii  acestuia, 
ca  şi  cum  ar  fi  fost  izbăviţi  de  un  rău  foarte  mare,  iar  pe  Artauasdos 
l-au  proclamat  împărat,  ca  unul  care  era  ortodox  şi  apărător  al 
dogmelor  dumnezeieşti.  Monotes  a  trimis  [vorbă]  îndată  în  părţile 
Traciei,  la  Nichifor,  fiul  său,  care  era  strateg  al  Traciei,  să  strângă 
armata  de  acolo  pentru  paza  oraşului. 

Deci,  după  ce  a  închis  porţile  zidurilor  şi  a  aşezat  străji,  punând 
mâna  pe  prietenii  lui  Constantin,  i-a  bătut,  i-a  tuns  şi  i-a  pus  în 
închisoare. 


683  în  text:  Traplmnv,  care  s-ar  putea  traduce  şi  „cal  abandonat”. 

684  Este  vorba  despre  soldaţii  din  thema  Anatolikon. 

în  timp  ce  Artauasdos  intra  în  oraş  cu  armata  din  Opsikion,  a 
ajuns  şi  Constantin  la  Chrysopolis  cu  cele  două  theme,  adică  Thra- 
kesion  şi  Anatolikon.  Neizbutind  însă  nimic,  s-a  întors  şi  şi-a  petre¬ 
cut  iarna  la  Amorion.  Iar  Artauasdos  a  reaşezat  sfintele  icoane  în  tot 
oraşul. 

Arabii,  văzând  lupta  dintre  ei,  au  luat  mulţi  prizonieri  din  Ro¬ 
mânia;  erau  conduşi  de  Suleiman. 

Iar  Anastasie,  falsul  patriarh,  ţinând  cinstita  şi  de  viaţă  dătătoa- 
rea  Cruce,  a  jurat  poporului:  „Pe  Cel  răstignit  pe  aceasta,  aşa  mi-a 
spus  împăratul  Constantin:  «Nu  îl  socoti  Fiu  al  lui  Dumnezeu  pe  Cel 
pe  Care  L-a  născut  Maria,  Cel  numit  Hristos,  ci  doar  un  simplu  om. 
Căci  Maria  L-a  născut  cum  m-a  născut  pe  mine  mama  mea,  Maria»”. 
Şi,  auzind  acestea,  poporul  a  strigat  împotriva  lui. 

2.19.9.13.1. 

Episcopul  Antiohiei  Ştefan:  2  ani. 

în  acest  an  a  murit  Isam,  conducătorul  arabilor.  Acesta  avea  ca 
apropiat  pe  un  monah  sirian  pe  nume  Ştefan,  mai  necioplit,  dar 
evlavios.  Cum  Preasfânta  Biserică  a  Antiohiei  nu  avea  ierarh  de  40 
de  ani,  pentru  că  arabii  interziseseră  să  fie  numit  vreun  patriarh 
aici,  Isam  le-a  ordonat  creştinilor  din  Răsărit  ca,  dacă  vor  vrea  să  le 
fie  îngăduit  a  avea  un  patriarh,  să  îl  aleagă  pe  acest  Ştefan.  Iar  ei, 
crezând  că  aceasta  se  întâmplă  de  la  Dumnezeu,  l-au  hirotonit 
pentru  tronul  Teopolisului.  Astfel,  de  atunci  şi  până  acum  interdic¬ 
ţia  a  rămas  ridicată. 

în  acest  an,  Ualid,  fiul  lui  Isam,  a  luat  în  stăpânire  statul  ara¬ 
bilor.  Constantin  l-a  trimis  la  el  pe  spatharios-u\  Andrei,  iar  Arta¬ 
uasdos  pe  logothetul  Grigorie,  amândoi  cerându-i  să  facă  o  alianţă. 
A  fost  secetă  şi  au  fost  cutremure  pe  alocuri,  încât  s-au  unit  munţi 
unii  cu  alţii  în  deşertul  Sava685  şi  sate  au  fost  înghiţite  de  pământ. 

în  acelaşi  an,  Cosma,  patriarhul  Alexandriei,  împreună  cu  oraşul 
său,  a  trecut  de  la  credinţa  cea  rea  a  monoteliţilor  la  ortodoxie, 
[stare  de  fapt]  care  dura  de  la  Cyrus,  episcopul  Alexandriei,  din  vre¬ 
mea  lui  Heraclie. 

Iar  Gamer  a  organizat  o  expediţie  în  Romania  cu  o  mulţime  de 
arabi  şi,  făcând  mulţi  prizonieri,  s-a  întors.  Şi  s-a  arătat  un  semn  pe 
cer,  spre  miazănoapte,  în  luna  iunie. 


Sau  Saba  (Sheba),  în  Arabia  de  Sud;  v.  The  Chronicle,  p.  578. 

Ualid  a  poruncit  să  i  se  taie  limba  lui  Petru,  preasfântul  mitro¬ 
polit  al  Damascului,  pentru  că  mustrase  pe  faţă  lipsa  de  evlavie  a 
arabilor  şi  a  maniheilor.  Apoi  l-a  exilat  pe  el  în  Arabia  Felix686,  unde 
s-a  şi  săvârşit,  martirizat  fiind  pentru  Hristos  în  timp  ce  intona  clar 
Sfânta  Liturghie,  după  cum  spun  că  au  auzit  cu  propriile  lor  urechi 
cei  care  povestesc  acestea.  Următorul  şi  omonimul  său,  Petru  cel 
din  Maiuma,  a  fost  făcut  de  bunăvoie  mucenic  pentru  Hristos.  Căci, 
fiind  cuprins  de  o  boală,  i-a  invitat  pe  fruntaşii  arabilor  -  care  erau 
[vizitatori]  obişnuiţi  ai  lui  fiindcă  era  chartularios  al  finanţelor  pu¬ 
blice  -  şi  le-a  spus:  „Pentru  că  m-aţi  vizitat,  veţi  primi  plata  de  la 
Dumnezeu,  chiar  dacă  îmi  sunteţi  prieteni  de  altă  credinţă.  Vreau  să 
îmi  fiţi  martori  la  testamentul  meu,  care  este  acesta:  tot  cel  care  nu 
crede  în  Tatăl,  Fiul  şi  Sfântul  Duh,  Treimea  Cea  de  o  fiinţă  şi  înce¬ 
pătoare  de  viaţă  în  unire,  este  ciuntit  sufleteşte  şi  este  vrednic  de 
pedeapsa  cea  veşnică.  Astfel  este  şi  Mahomed,  falsul  vostru  profet  şi 
înainte  mergător  al  lui  Antihrist.  Deci,  dacă  mă  credeţi  că  vă  mărtu¬ 
risesc  astăzi  pe  cer  şi  pământ,  depărtaţi-vă  de  basmele  aceluia  - 
pentru  că  vă  vreau  binele  -,  ca  să  nu  fiţi  pedepsiţi  împreună  cu  el!” 

Auzind  cum  le  grăia  acestea  şi  multe  altele  despre  Dumnezeu, 
deşi  au  fost  cuprinşi  de  mirare  şi  de  mânie,  au  socotit  să  aibă  răb¬ 
dare,  crezând  că  îşi  ieşise  din  minţi  din  cauza  bolii.  După  ce  şi-a 
revenit  din  boală,  a  început  să  strige  cu  voce  şi  mai  tare: , Anatema 
lui  Mahomed,  basmelor  lui  scrise  şi  tuturor  celor  care  cred  în  ele!” 
Atunci,  îndurând  pedeapsa  prin  sabie,  a  devenit  mucenic.  Pe  el  l-a 
cinstit  prin  cuvinte  de  laudă  Cuviosul  nostru  Părinte  Ioan,  cel  bine 
numit  Chrysorrhoas687,  pentru  harul  cu  strălucire  de  aur688  al  Du¬ 
hului  care  a  înflorit  în  el  în  cuvânt  şi  în  viaţă.  Constantin,  împăratul 
cel  lipsit  de  evlavie,  l-a  supus  pe  Ioan  anatemei  în  fiecare  an  pentru 
ortodoxia  sa  neîntrecută  şi,  cugetând  asemenea  iudeilor,  în  locul 
numelui  bunicului  său,  Mansur,  care  se  tălmăceşte  „izbăvit”,  l-a  nu¬ 
mit  pe  noul  dascăl  al  Bisericii  Manzeros. 

In  acelaşi  an,  Ualid  i-a  mutat  pe  ciprioţi  în  Siria.  Iar  Artauasdos 
l-a  făcut  strateg  unic  pe  Niketas,  fiul  său,  şi  apoi  l-a  trimis  în  thema 
Armeniakon.  Prin  intermediul  patriarhului  Anastasie,  l-a  încoronat 
pe  fiul  său,  Nichifor. 


686  Nume  folosit  pentru  a  desemna  sudul  Peninsulei. 

687  Este  vorba  despre  Sfântul  Ioan  Damaschin. 

688  î  .  , 

In  text:  xpuaairyri. 

în  acelaşi  an,  în  luna  mai,  Artauasdos,  ieşind  în  părţile  Opsikio- 
nului,  a  adunat  o  armată,  a  mers  în  Asia  şi  a  jefuit-o.  Iar  Constantin, 
aflând  aceasta,  a  pornit  contra  lui.  Şi  l-a  ajuns  în  părţile  [oraşului] 
Sardis,  pe  când  venea  de  la  Kelbianos.  începând  lupta  cu  el,  l-a  pus 
pe  fugă  şi  l-a  urmărit  până  la  Cyzic.  Ajungând  la  Cyzic  şi  urcându-se 
pe  o  corabie,  Artauasdos  s-a  salvat  [mergând]  în  oraş. 

în  luna  august  a  aceluiaşi  al  Xl-lea  indiction,  Niketas,  strategul 
unic,  fiul  lui  Artauasdos,  atacându-1  pe  Constantin,  a  fost  respins  şi 
a  fugit  spre  Modrine.  Patrikios- ul  Tiridates  Armeanul,  care  era  un 
soldat  viteaz  şi  văr  al  lui  Artauasdos,  a  fost  ucis,  împreună  cu  alte 
căpetenii  alese.  Şi  au  fost  pierderi  deloc  neînsemnate  de  ambele 
părţi,  armenii  şi  armeniacii  luptându-se  cu  anatolienii  şi  thrake- 
sienii,  aliaţii  lui  Constantin. 

Diavolul,  începătorul  răutăţii,  a  ridicat  în  acele  timpuri  o  astfel 
de  mânie  şi  de  ucidere  reciprocă  împotriva  creştinilor,  încât  s-au 
pornit  fără  cruţare  spre  măcel  copii  împotriva  părinţilor  şi  fraţi 
împotriva  fraţilor  şi  îşi  dădeau  foc  unii  altora  locuinţelor  şi  caselor 
pe  care  le  aveau. 


Conducătorul  arabilor  Ualid:  1  an. 

3.1.10.U.2. 

în  acest  an  s-a  arătat  un  semn  spre  miazănoapte  şi  în  unele 
locuri  a  căzut  cenuşă.  A  avut  loc  şi  un  cutremur  la  Porţile  Caspice. 
Iar  Ualid  a  fost  ucis  de  către  arabi  în  ziua  a  şaisprezecea  a  lunii 
aprilie,  într-o  zi  de  joi,  după  ce  condusese  un  an.  Puterea  a  luat-o 
Izid  Leipsos689.  Acesta,  risipind  mulţi  bani,  a  luat  puterea  în  Damasc 
şi  a  fost  recunoscut  drept  conducător  de  către  arabii  din  Damasc, 
Persia  şi  Egipt. 

îndată  ce  a  auzit  acestea,  Maruam,  fiul  lui  Mahomed,  care  gu¬ 
verna  Armenia,  a  venit  în  Mesopotamia.  S-ar  crede  că  pentru  a  lupta 
pentru  fiii  lui  Ualid  şi  a  se  opune  lui  Izid.  Şi  după  cinci  luni  Izid  a 
murit,  lăsându-I  ca  urmaş  la  Damasc  pe  Abraim,  fratele  său.  împo¬ 
triva  acestuia  a  pornit  Maruam,  avându-i  [alături]  pe  cei  din  Me¬ 
sopotamia.  Şi  s-a  dus  la  Edessa  şi  de  acolo  în  părţile  Damascului  şi 
Antilibanului,  pe  o  câmpie  numită  Garis.  Luptându-se  cu  Suleiman 
acolo,  lângă  râul  Lita  -  adică  „cel  rău”  -,  l-a  pus  pe  fugă  şi  a  ucis 


689  Adică  „cel  Lipsit”. 

20000  [de  oameni].  Iar  Suleiman,  fugind  alături  de  doar  alţi  câţiva 
oameni,  s-a  pus  la  adăpost  în  Damasc.  Intrând  în  acest  oraş,  i-a  ucis 
pe  fiii  lui  Ualid  -  pentru  care  se  credea  că  lupta  Maruam  -  şi  a  plecat 
din  Damasc  după  ce  şi-a  însuşit  destui  bani.  Când  a  ajuns  şi  Ma¬ 
ruam  la  Damasc,  i-a  ucis  pe  mulţi  dintre  cei  mai  de  vază  şi  pe  cei 
care  fuseseră  complici  la  uciderea  lui  Ualid  şi  a  copiilor  lui,  iar  pe 
alţii  i-a  mutilat.  Iar  banii  şi  toate  comorile  le-a  mutat  în  oraşul 
Charran  din  Mesopotamia. 

în  luna  septembrie,  indictionul  al  Xll-lea,  Constantin,  coborând 
în  părţile  Calcedonului,  a  trecut  dincolo,  în  părţile  tracice,  în  timp 
ce  Sisinnios,  strategul  thrakesienilor,  trecuse  pe  la  Abydos  şi  asedia 
zidul  [Constantinopolului]  dinspre  uscat.  Venind  la  poarta  Charsion, 
Constantin  a  mers  până  la  Poarta  de  Aur,  arătându-se  pe  sine  mul¬ 
ţimilor,  şi  iarăşi  s-a  întors  şi  şi-a  făcut  tabăra  la  Sfântul  Mamas690. 

Cei  din  oraş  au  început  să  fie  strâmtoraţi  în  privinţa  proviziilor 
şi  i-au  trimis  pe  asekretes-u\  Atanasie  şi  pe  Artauasdos,  domestikos 
al  acestuia,  să  aducă  provizii  cu  ajutorul  corăbiilor.  Dar  a  venit  peste 
ei  flota  kibyraoţilor  în  afara  oraşului  Abydos  şi,  prinzându-i,  i-au 
dus  împăratului.  El  le-a  dăruit  armatelor  sale  grâul,  iar  pe  Atanasie 
şi  pe  Artauasdos  i-a  orbit  îndată. 

După  aceea,  Artauasdos  a  încercat  să  deschidă  porţile  zidului 
dinspre  uscat  şi  să  se  lupte  cu  Constantin.  Având  loc  confruntarea, 
oamenii  lui  Artauasdos  au  fost  puşi  pe  fugă  şi  mulţi  au  murit,  între 
care  şi  Monotes.  Iar  Artauasdos,  construind  bireme  cu  vase  purtă¬ 
toare  de  foc,  le-a  trimis  la  Sfântul  Mamas  împotriva  flotei  kibyraio- 
ţilor.  Pe  când  se  apropiau,  vasele  kibyraioţilor  au  ieşit  şi  le-au 
alungat. 

în  oraş  era  foamete  mare,  încât  un  modios  de  orz  se  vindea  cu  12 
monede,  cel  de  legume  cu  păstăi691  cu  19,  cel  de  mei  sau  de  lupin692 
cu  8  monede.  Se  vindeau  5  litre  de  ulei  pentru  o  nomisma  şi  un 
pahar693  de  vin  cu  un  simisios.  Cum  poporul  murea,  Artauasdos  a 
fost  nevoit  să  le  dea  voie  să  iasă  din  oraş.  Dar,  urmărindu-le  feţele, 


690  Sfântul  Mamas  era  o  localitate  situată  în  apropierea  Constantinopolului,  unde  se 
afla  un  palat  şi  un  hipodrom;  v.  Awa  Mapaba-Xatzhnikoaaoy,  O  Ayioq  Măfiaq,  A0i*|va, 
1995,  pp.  63-65. 

691  în  text:  oorrpiou. 

692  în  text:  Aoimivou. 

693  Un  pahar  (££tnrr|<;)  era  egal  cu  aproximativ  o,  544  litri;  v.  E.  Schilbach,  Byzantinische 
Metrologie,  p.  115. 

pe  unii  nu  îi  lăsa  să  iasă.  Astfel  că  unii  şi-au  acoperit694  feţele  şi  s-au 
îmbrăcat  în  haine  de  femeie,  alţii  în  schimă  monahală  şi  în  veşmânt 
din  păr.  Şi  astfel  au  putut  să  scape  şi  să  plece. 

Niketas,  strategul  unic,  adunându-şi  armata  cea  risipită  la  Mo- 
drine,  a  venit  până  la  Chrysopolis.  Pe  când  se  întorcea,  împăratul  a 
trecut  şi  i-a  luat  urma.  Şi,  ajungându-1  la  Nicomidia,  l-a  prins  pe  el  şi 
pe  al  său  curator,  Marcellinus  episcopul,  în  privinţa  căruia  a  porun¬ 
cit  să  fie  decapitat  pe  dată.  Iar  pe  strategul  unic,  legându-1,  i-1  arăta 
tatălui  său,  Artauasdos,  aflat  dincolo  de  ziduri.  în  cea  de-a  doua  zi  a 
lunii  noiembrie,  rânduindu-se  pe  neaşteptate  seara,  Constantin  a 
cucerit  oraşul  prin  zidul  dinspre  uscat. 

Artauasdos,  împreună  cu  patrikios- ul  Baktangios,  urcându-se  pe 
o  corabie,  a  plecat  pentru  moment  la  Opsikion.  Şi,  mergând  în  ce¬ 
tatea  Puzanes,  s-a  închis  în  ea.  Dar  împăratul  i-a  prins.  Pe  Artauas¬ 
dos  şi  pe  cei  doi  fii  ai  săi  i-a  orbit,  iar  pe  Baktangios  l-a  decapitat  în 
Kynegion  şi  i-a  atârnat  capul  la  Milion  timp  de  3  zile.  După  30  de 
ani,  împăratul,  care  ţinea  minte  răul  şi  nu  avea  milă,  a  poruncit  să 
vină  soţia  aceluia  la  Mănăstirea  Chora  -  căci  acolo  era  înmormântat 
Baktangios  -  şi  să  îi  dezgroape  oasele,  să  le  ia  în  mantia  ei  şi  să  le 
arunce  în  aşa-numitele  morminte  ale  lui  Pelagius,  împreună  cu 
osândiţii  la  moarte.  O,  ce  lipsă  de  omenie! 

Constantin  a  ucis  pe  mulţi  alţii  dintre  oamenii  de  vază  care  se 
aflaseră  cu  Artauasdos,  a  orbit  oameni  fără  de  număr,  altora  le-a 
tăiat  mâinile  şi  picioarele.  Şi  le-a  îngăduit  căpeteniilor  din  provincie 
care  erau  cu  el  [în  Constantinopol]  să  intre  în  case  şi  să  jefuiască 
averile  celor  din  oraş.  Şi  a  făcut  oraşului  şi  nenumărate  alte  grozăvii. 
Organizând  curse  în  hipodrom,  i-a  adus  legaţi  pe  Artauasdos  cu  fiii 
şi  prietenii  lui,  prin  Diippion,  împreună  cu  Anastasie,  falsul  pa¬ 
triarh,  pe  care  l-a  bătut695  în  public  şi  l-a  aşezat  invers  pe  un  măgar. 
Pe  acesta  din  urmă,  aducându-1  în  hipodrom,  l-a  purtat  [spre  bat¬ 
jocură].  Mai  apoi,  ca  pe  unul  care  era  de-un  cuget  cu  el,  l-a  reaşezat 
pe  tronul  de  ierarh,  după  ce  l-a  înspăimântat  şi  l-a  înrobit. 

Iar  pe  Sisinnios,  patrikios- ul  şi  strategul  [themei]  Thrakesion, 
care  colaborase  mult  şi  luptase  împreună  cu  el,  care  îi  era  văr,  l-a 
orbit  după  40  de  zile,  din  judecata  cea  dreaptă  a  lui  Dumnezeu.  Căci 


694  în  text:  eKcoXuaav  -  „au  împiedicat”. 

695  în  manuscrise  apare  „l-a  orbit”,  corectat  de  Cari  de  Boor  pe  baza  textului  lui  Anas- 
tasius  Bibliothecarius. 

cel  care  îl  ajută  pe  cel  lipsit  de  evlavie  va  cădea  în  mâinile  lui,  după 
cum  este  scris. 

Anii  lumii  6236.  De  la  dumnezeiasca  întrupare:  736  ani. 

împăratul  romanilor  Constantin,  ani  35.4.  Conducătorul  ara¬ 
bilor  Maruam,  ani  6.1.  Episcopul  Romei  Zaharia,  ani  21.11.  Episcopul 
Constantinopolului  Anastasie,  ani  24.15.  Episcopul  Antiohiei  Teofi- 
lact,  ani  7.1. 

în  acest  an  s-a  arătat  o  mare  cometă  în  Siria.  Şi  s-au  răsculat  îm¬ 
potriva  lui  Maruam  Thebit  şi  Dachak,  cel  al  aruriţilor.  Maruam  i-a 
prins  şi  i-a  ucis  pe  ei  şi  o  mulţime  de  războinici  în  număr  de  12000 
în  munţii  Emesei.  în  acelaşi  an,  la  rugămintea  creştinilor  din  Ră¬ 
sărit,  Maruam  a  îngăduit  ca  Teofilact,  un  preot  din  Edessa,  să  fie 
hirotonit  patriarh  al  Antiohiei,  pentru  că  Ştefan  adormise.  Şi  Ma¬ 
ruam  le-a  poruncit  arabilor  prin  scrisori  adresate  tuturor  ca  acesta 
să  fie  cinstit.  Căci  era  împodobit  cu  daruri  duhovniceşti  şi  mai  ales 
cu  înţelepciune. 

în  Emesa,  Maruam  a  spânzurat  120  de  chalbeni696,  iar  pe  Abas, 
cel  care  vărsase  mult  sânge  de  creştini  şi  cucerise  şi  robise  multe 
locuri,  l-a  ucis  în  închisoare.  Căci  etiopianul  pe  care  Maruam  îl 
trimisese  la  el  în  acest  scop,  umplând  un  sac  cu  var  nestins,  a  intrat 
la  el  şi,  punându-i-1  în  cap  şi  peste  nări,  l-a  sufocat,  născocind  astfel 
o  pedeapsă  dreaptă  pentru  acest  mag.  Căci,  prin  magie  şi  prin  in¬ 
vocarea  demonilor,  a  făcut  multe  rele  împotriva  creştinilor.  Acesta 
s-a  făcut  părtaş  şi  la  sângele  lui  Ualid. 

5.2.12.16.2. 

în  acest  an,  Suleiman,  reunindu-şi  trupele,  l-a  atacat  din  nou  pe 
Maruam;  dar  a  fost  înfrânt,  pierzând  7000  de  oameni  din  armată.  A 
şi-a  găsit  scăparea  fugind  în  Palmyra  şi  de  acolo  în  Persia.  S-au  răs¬ 
culat  şi  locuitorii  Edessei,  cei  din  Heliopolis  şi  cei  din  Damasc,  în¬ 
chizând  oraşele  în  faţa  lui  Maruam.  Acesta,  trimiţându-1  pe  fiul  său 
cu  armată  împotriva  lui  Dachak,  s-a  dus  la  Emesa,  pe  care  a  cucerit-o 
în  patru  luni.  Dachak  venea  din  Persia  cu  foarte  multe  forţe.  Ma- 


696  Chalbenii  erau  cei  din  tribul  Kalb,  care  locuia  la  sud  de  Palmyra;  v.  The  Chronicle,  p.  583. 

ruam,  luptându-se  cu  el  în  Mesopotamia,  după  ce  a  ucis  mulţi 
dintre  cei  care  erau  împreună  cu  el,  l-a  prins  şi  l-a  omorât. 

Atunci  Constantin,  făcând  o  expediţie  în  Siria  şi  Dulichia,  a 
cucerit  Germanikeia,  găsind  momentul  potrivit,  pentru  că  arabii  se 
luptau  unii  cu  alţii.  Dându-şi  cuvântul,  pe  arabii  din  aceste  [regiuni] 
i-a  trimis  de  acolo  neînarmaţi.  A  luat  câteva  rude  din  partea  mamei 
şi  le-a  mutat  în  Bizanţ,  laolaltă  cu  mulţi  sirieni  eretici  monofiziţi, 
dintre  care  cei  mai  mulţi  au  continuat  să  trăiască  în  Sophianai  şi  să 
„răstignească”  Treimea  în  imnul  Trisaghion,  după  [modelul  lui] 
Petru  Knapheus697. 

Iar  din  cea  de-a  zecea  zi  şi  până  în  cea  de-a  optsprezecea  a  lunii 
august  a  fost  un  întuneric  ceţos.  Atunci  Maruam  a  pornit  să  cuce¬ 
rească  Emesa,  reuşind,  şi  i-a  ucis  toate  rudele  şi  liberţii  lui  Isam.  A 
dărâmat  zidurile  Heliopolisului,  Damascului  şi  Ierusalimului,  a  ucis 
mulţi  oameni  puternici  şi  celor  care  rămăseseră  în  aceste  oraşe  le-a 
tăiat  membrele. 

6-3.13-17-3* 

în  acest  an  a  avut  loc  un  mare  cutremur  în  Palestina,  la  Iordan 
şi  în  toată  Siria,  în  ziua  a  optsprezecea  a  lunii  ianuarie,  la  ceasul  al 
patrulea.  Şi  au  murit  miriade  fără  de  număr  şi  au  căzut  biserici  şi 
mănăstiri,  mai  ales  în  deşertul  [dimprejurul]  Oraşului  Sfânt. 

în  acelaşi  an,  o  boală  molipsitoare,  izbucnită  în  Sicilia  şi  Cala- 
bria,  a  venit  asemenea  unui  foc  ce  se  întinde  în  Monobasia698,  în 
Hellada  şi  în  insulele  din  apropiere.  A  durat  de-a  lungul  întregului 
indiction  al  XlV-lea,  biciuindu-1  dinainte  pe  Constantin  cel  lipsit  de 
evlavie  şi  întrerupându-i  furia  împotriva  sfintelor  biserici  şi  a  cins¬ 
titelor  icoane,  chiar  dacă  a  rămas  neîndreptat,  ca  odinioară  Faraon. 
Aceeaşi  boală  molipsitoare  bubonică  a  bântuit  oraşul  împărătesc  în 
cel  de-al  XV-lea6"  indiction. 

Şi  au  început  dintr-o  dată,  în  chip  nevăzut,  să  apară  foarte  multe 
cruciuliţe  uleioase  pe  hainele  oamenilor  şi  pe  veşmintele  sfinte  ale 
bisericilor  şi  pe  vălurile  [altarelor].  Şi  oamenii  s-au  întristat  şi  au 
căzut  în  deznădejde  din  cauza  uimirii  pentru  un  astfel  de  semn. 


697  La  Trisaghion  adăugau  „Cel  răstignit  pentru  noi”;  v.  The  Chronicle,  p.  585. 

698  Astăzi  Monemvasia  (Grecia). 

699  în  ediţia  Cari  de  Boor  apare  „al  V-lea  indiction”,  eroare  semnalată  în  traducerea 
engleză  din  1997. 

Mânia  dumnezeiască  a  venit  asupra  lor,  nimicindu-i  fără  cruţare  nu 
numai  pe  cei  din  oraş,  ci  şi  pe  cei  din  toate  suburbiile  acestuia. 
Multor  oameni  li  s-au  făcut  descoperiri700  şi,  după  cum  se  părea,  în 
timp  ce  se  aflau  în  extaz,  credeau  că  însoţesc  nişte  persoane  străine 
şi  puternice,  şi  aceştia  se  adresau  şi  vorbeau  cu  cei  pe  care  îi  în¬ 
tâlneau  ca  şi  cum  le-ar  fi  fost  prieteni.  Consemnând  cele  spuse  de 
aceia,  le  lămureau  mai  apoi.  li  mai  vedeau  pe  aceiaşi  oameni  străini 
intrând  în  case  şi  omorându-i  pe  unii  dintre  cei  din  casă  şi  rănindu-i 
cu  sabia  pe  alţii.  Şi  se  întâmpla  ca  cele  mai  multe  dintre  cele  spuse 
de  aceştia  să  se  facă  aşa  cum  văzuseră. 

în  vremea  primăverii  primului  indiction,  molima  s-a  înteţit 
treptat,  iar  în  vară  s-a  înteţit  dintr-o  dată,  încât  au  fost  închise  cu 
totul  case  întregi  şi  nu  au  mai  fost  cei  care  trebuiau  să  îi  îngroape  pe 
cei  morţi.  Datorită  condiţiilor  grele,  s-a  găsit  [un  alt  mijloc]:  să  fie 
puse  scânduri  pe  animalele  înşeuate  cu  câte  patru  coşuri701  şi  astfel 
să  fie  duşi  morţii;  la  fel,  erau  puşi  în  căruţe  unul  peste  altul.  Când  s-au 
umplut  toate  mormintele  din  oraş  şi  din  suburbii  la  fel  cum  erau  şi 
cisterne  fără  apă  şi  gropi,  au  mai  fost  săpate  şi  multe  vii,  dar  şi 
grădinile  din  interiorul  zidurilor  celor  vechi.  Doar  în  acest  fel  s-a 
putut  face  faţă  unei  asemenea  necesităţi. 

Toate  casele  au  fost  atinse  de  acest  fel  de  nenorocire  din  cauza 
îndepărtării  sfintelor  icoane  făcută  fără  evlavie  de  către  conducători, 
îndată  flota  agarenilor  a  mers  din  Alexandria  în  Cipru,  unde  se  afla 
şi  flota  romană.  Dar  strategul  kibyraioţilor  i-a  atacat  pe  neaşteptate 
în  portul  Keramea  şi,  ocupând  gura  portului,  se  spune  că  din  1000 
de  dromoane  au  scăpat  3. 

7.4.14.18.4. 

în  acest  an,  Grigorie  a  fost  ucis  de  aruriţi  şi  Maruam,  conducă¬ 
torul  arabilor,  a  învins  -  după  cum  am  spus  mai  înainte. 

8.5.15.19.5. 

în  acest  an,  din  părţile  cele  mai  de  răsărit  ale  Persiei  s-au  pornit 
nişte  popoare,  aşa-numiţii  chorosaniţi  maurophori702,  împotriva  lui 


700  în  text:  (ţxxvTaaiai. 

701  în  text:  CTOY|iccTOU|i£va>v  UTtOTeTpaKavGriAouc;. 
701  „îmbrăcaţi  în  negru”. 

Maruam  şi  a  întregului  neam  al  celor  care  conduseseră  înainte,  de  la 
Mahomed,  falsul  profet,  până  la  acelaşi  Maruam  -  el  este,  după  cum 
se  spune,  fiul  lui  Umaia.  De  la  uciderea  lui  Ualid,  [arabii]  se  răz- 
boiau  între  ei  şi  nu-şi  dădeau  pace.  Aşa-numiţii  fii  ai  lui  Echim  şi  ai 
lui  Alim,  care  deşi  se  întâmpla  să  fie  şi  ei  rude  ale  falsului  profet, 
erau  ascunşi  şi  fugari  în  Arabia  Mică;  avându-1  în  frunte  pe  Abraim, 
s-au  adunat  şi  l-au  trimis  pe  un  rob  eliberat  de-al  lor  numit  Abu- 
muslim  la  Chorosan,  la  câţiva  din  fruntaşii  de  acolo,  cerându-le  să 
se  alieze  cu  ei  împotriva  lui  Maruam.  Iar  ei,  adunându-se  în  jurul 
unui  anume  Chaktaban,  s-au  sfătuit  şi  i-au  făcut  pe  sclavi  să  se  re¬ 
volte  împotriva  stăpânilor  lor  şi  i-au  ucis  pe  mulţi  într-o  noapte. 
Echipându-se  cu  armele,  caii  şi  banii  acestora,  au  devenit  puternici. 
Şi  s-au  împărţit  în  două  triburi,  kaisinii  şi  imaniţii.  Dintre  aceştia, 
Abumuslim  a  considerat  că  sunt  mai  puternici  imaniţii.  Şi  i-a  în¬ 
tărâtat  împotriva  kaisinilor.  După  ce  i-a  omorât,  a  venit  în  Persia 
împreună  cu  Chaktaban.  Şi,  luptându-se  cu  Ibindara,  a  învins  şi  i-a 
capturat703  pe  toţi,  până  la  100000  de  oameni. 

Şi,  venind  împotriva  lui  Ibinubeera,  care  îşi  făcuse  tabăra  îm¬ 
preună  cu  200000  de  oameni,  l-a  nimicit  şi  pe  acela.  Ajungându-1 
din  urmă  la  râul  Zabas  pe  Maruam,  care  avea  300000  de  oameni,  s-a 
luptat  cu  el  şi  a  ucis  dintre  ei  mulţime  fără  de  număr.  Atunci  se 
putea  vedea,  după  cum  zice  Scriptura,  cum  unul  punea  pe  fugă  o 
mie  şi  doi,  zece  mii7°4. 

Maruam,  văzând  cum  oamenii  i-au  fost  învinşi  prin  forţă,  a 
venit  la  Charran.  După  ce  a  trecut  râul,  a  tăiat  podul  care  era  făcut 
din  ambarcaţiuni.  Şi,  luându-şi  toţi  banii  şi  casa,  precum  şi  3000  de 
oameni  de-ai  casei,  a  fugit  în  Egipt. 

9.6.16.20.6. 

în  acest  an,  Maruam  a  fost  urmărit  de  către  maurophori.  Şi, 
fiind  prins,  a  fost  ucis  în  urma  unei  lupte  cumplite.  îi  conducea 
Salim,  fiul  lui  Alim,  care  era  unul  dintre  fugarii  amintiţi  mai  înainte, 
care  îl  trimiseseră  şi  pe  Abumuslim.  Ceilalţi,  adunându-se  în  ţinutul 
Samariei  şi  al  Trahonitidei,  i-au  înmânat  prin  tragere  la  sorţi  con¬ 
ducerea  lui  Abulabas;  iar  după  acela,  fratelui  său  Abdelas  şi  după 
acesta  lui  Ise  Ibinmuse.  Şi  în  Siria  l-au  pus  comandant  militar  pe 


703  în  text:  TrapaXapfîavei  perei  vucr|<;  -  „i-a  luat  cu  biruinţă”. 

704  Cf.  Deuteronom  32,  30. 

Abdelas,  fiul  lui  Alim  şi  fratele  lui  Salim;  pe  acelaşi  Salim,  să  con¬ 
ducă  Egiptul.  Iar  pe  Abdelas,  fratele  lui  Abulabas,  care  avea  de  la 
acesta  alegerea  la  conducere,  l-au  pus  peste  Mesopotamia. 

Abulabas,  care  era  conducător  al  tuturor,  s-a  aşezat  în  Persia.  El 
şi  aliaţii  lui  perşi  au  mutat  conducerea  de  la  Damasc,  precum  şi 
toate  comorile  capturate,  pe  care  Maruam  le  ducea  cu  el.  Iar  fiii  şi 
rudele  lui  Maruam  care  scăpaseră  au  venit  din  Egipt  în  Africa  şi  de 
acolo  au  trecut  strâmtoarea  mării  celei  înguste705  aflate  înspre  ocean 
între  Libia  şi  Europa,  numită  Septe.  Aceştia  locuiesc  în  Spania  cea 
din  Europa  până  în  zilele  de  astăzi.  îi  mai  aveau  [alături]  şi  pe  unii 
care  se  instalaseră  acolo  mai  înainte:  erau  dintre  cei  de-ai  lui 
Mauias,  care  fuseseră  aruncaţi  acolo  [de  mare]  cu  o  corabie,  care  le 
erau  rude  şi  aveau  aceeaşi  religie706. 

Nimicirea  din  timpul  lui  Maruam  a  ţinut  şase  ani,  [timp]  în  care 
le-au  fost  dărâmate  zidurile  tuturor  oraşelor  de  seamă  din  Siria,  cu 
excepţia  Antiohiei,  pentru  că  socotea  să  o  aibă  drept  refugiu.  Şi  a  ni¬ 
micit  nenumăraţi  arabi,  căci  era  foarte  priceput  într-ale  războiului. 
Şi  adoptase  erezia  epicurienilor,  adică  a  [celor  numiţi]  automatistai, 
primind  lipsa  de  evlavie  de  la  elinii707  care  locuiau  în  Charran. 

în  ziua  de  25  ianuarie  a  aceluiaşi  al  III-lea  indiction,  fiica  haga- 
nului  Hazariei  i-a  născut  un  fiu  împăratului  Constantin,  pe  care  l-a 
numit  Leon. 

în  acelaşi  an  a  avut  loc  un  cutremur  şi  surpare  mare  şi  îngro¬ 
zitoare  în  Siria.  Din  cauza  acestuia,  unele  dintre  oraşe  au  fost  nimi¬ 
cite  cu  totul,  altele  cam  pe  jumătate,  iar  altele  s-au  mutat  nevătă¬ 
mate  din  zone  de  munte  în  câmpiile  aflate  jos,  cu  zidurile  şi  clădirile 
lor  întregi,  până  la  şase  mile  sau  şi  ceva  mai  mult.  Iar  cei  care  au 
văzut  cu  ochii  lor  au  spus  că  pământul  din  Mesopotamia  s-a  crăpat 
de-a  lungul  pe  [o  distanţă  de]  două  mile  şi  din  adânc  s-a  ridicat  alt 
pământ,  foarte  alb  şi  nisipos.  După  cum  se  spune,  din  mijlocul  aces¬ 
tuia  s-a  ridicat  un  animal  cu  aspect  de  măgar,  fără  pete,  grăind  cu 
voce  omenească  şi  prevestind  năvălirea  unui  neam  din  deşert  îm¬ 
potriva  arabilor  -  fapt  care  s-a  şi  întâmplat. 

Iar  în  anul  următor  al  celui  de-al  IV-lea  indiction,  la  sărbătoarea 
Sfintei  Cincizecimi,  Constantin,  împăratul  cel  lipsit  de  evlavie,  l-a 


705  Adică  Gibraltar. 

706  Arabii  au  ajuns  în  Spania  în  anul  711,  iar  în  756  a  fost  întemeiat  emiratul  de  la 
Cordoba;  v.  The  Chronicle,  p.  589. 

707  Aici  cu  sensul  de  „păgâni”. 

încoronat  împărat  pe  fiul  său,  Leon,  prin  Anastasie,  falsul  patriarh, 
care  cugeta  la  fel  cu  el. 

Conducătorul  arabilor  Mahomed:  5  ani. 

10.1.17.21.7. 

în  acest  an  s-au  răsculat  chalkidienii  împotriva  perşilor  mauro- 
phori,  care  au  ucis  4000  dintre  ei  în  hotarele  Emesei.  Acelaşi 
lucru  l-au  făcut  perşii  şi  kaisinilor  în  Arabia.  Iar  când  a  venit  capul 
lui  Maruam  îmbălsămat,  au  încetat  cele  mai  multe  răscoale. 

în  acelaşi  an  a  adormit  preasfinţitul  patriarh  al  Antiohiei  Teo- 
filact,  în  cea  de-a  douăzeci  şi  noua  zi  a  lunii  Daisios. 

Episcopul  Antiohiei  Teodor:  6  ani. 

11.2.18.22.1. 

în  acest  an,  cei  care  luaseră  recent  puterea  i-au  omorât  pe  cei 
mai  mulţi  dintre  creştini,  ca  unii  care  erau  rude  cu  cei  care  condu¬ 
seseră  înainte.  I-au  prins  cu  viclenie  în  oraşul  Antipatris  din 
Palestina. 

în  acelaşi  an,  Constantin  a  cucerit  Teodosiopolis  şi  Melitene  şi  i-au 
supus  pe  armeni. 

Teodor,  fiul  lui  Bikarios,  care  provenea  din  Arabia  Mică,  a  fost 
hirotonit  patriarh  al  Antiohiei. 

12.3.19.23.2. 

în  acest  an,  Constantin  cel  lipsit  de  evlavie,  trufindu-se,  punea 
la  cale  multe  [rele]  împotriva  Bisericii  şi  a  credinţei  ortodoxe.  Ţi¬ 
nând  audienţe708  în  fiecare  zi,  convingea  cu  viclenie  poporul  să  gân¬ 
dească  la  fel  ca  el,  deschizând  calea  pentru  lipsa  desăvârşită  de 
evlavie  care  îl  va  cuprinde. 

13.4.20.24.3. 

în  acest  an,  Anastasie,  care  deţinea  fără  sfinţenie  tronul  Cons- 
tantinopolului,  a  murit,  cu  sufletul  şi  cu  trupul,  din  cauza  unei  boli 
groaznice  numită  chordapsos709 ,  vomitând  excremente  pe  gură, 


708  în  text:  cuA^vria,  care  poate  fi  tradus  şi  ca  „sfaturi”,  „consilii”. 

709  O  boală  a  intestinelor. 

primind  astfel  judecată  vrednică  pentru  îndrăzneala  sa  împotriva  lui 
Dumnezeu  şi  a  dascălului  său. 

în  acelaşi  an,  Constantin  cel  lipsit  de  evlavie  a  reunit  în  palatul 
Hiereia  un  sinedriu  nelegiuit  împotriva  sfintelor  şi  cinstitelor  icoa¬ 
ne.  Era  format  din  338  de  episcopi  şi  condus  de  către  Teodosie, 
[episcopul]  Efesului,  fiul  lui  Apsimaros,  şi  Pastillas  episcop  al  [ora¬ 
şului]  Perge.  Aceştia  au  proclamat  drept  dogmă  ceea  ce  credeau  ei 
[potrivit],  mai  ales  că  nu  era  de  faţă  niciunul  din  tronurile  sobor¬ 
niceşti:  al  Romei,  Alexandriei,  Antiohiei  sau  Ierusalimului.  începând 
din  data  de  10  ale  lunii  februarie  au  continuat  până  în  data  de  8 
august  a  aceluiaşi  al  VI  1-lea  indiction.  Atunci,  venind  la  Vlaherne 
potrivnicii  Născătoarei  de  Dumnezeu,  Constantin  a  urcat  în  amvon 
ţinându-1  [lângă  el]  pe  monahul  Constantin,  care  fusese  episcop  al 
oraşului  Syllaion.  După  ce  s-a  rugat,  împăratul  a  spus  cu  glas  mare: 
„Mulţi  ani  lui  Constantin,  patriarhul  ecumenic!”  Şi  în  data  de  27  a 
aceleiaşi  luni,  împăratul  a  urcat  în  Forum,  fiindu-i  alături  Con¬ 
stantin,  întâistătătorul  cel  lipsit  de  sfinţenie,  şi  ceilalţi  episcopi.  în 
faţa  întregului  popor  şi-au  proclamat  erezia  lor  cea  rea,  aruncând 
anateme  asupra  preasfântului  Gherman,  asupra  lui  Gheorghe  din 
Cipru  şi  lui  Ioan  Chrysorrhoas  Damaschin  Mansur,  bărbaţi  sfinţi  şi 
dascăli  venerabili. 

Episcopul  Constantinopolului  Constantin:  12  ani. 

14.5.21.1.4. 

în  acest  an,  Mahomed,  cel  numit  şi  Abulabas,  a  murit  după  ce  a 
condus  cinci  ani.  Iar  Abdelas,  fratele  său,  era  în  locul  blasfemiei  lor, 
la  Mecca.  Acesta  i-a  scris  lui  Abumuslim,  care  se  afla  în  Persia,  să  îi 
păzească  conducerea  pentru  el,  după  cum  i  se  rânduise.  Dar  Abu¬ 
muslim  a  aflat  că  Abdelas,  fiul  lui  Alim  şi  fratele  lui  Salim,  generalul 
unic  al  Siriei,  căuta  să  obţină  puterea  pentru  el  şi  venea  să  ocupe 
Persia.  Fiindu-le  potrivnic  perşilor  şi  apropiat  de  cei  din  Siria,  care 
erau  şi  aliaţi  cu  el,  Abumuslim,  ridicând  trupele  care  erau  cu  el,  s-a 
luptat  cu  Abdelas  lângă  Nisibis710  şi,  învingându-1,  i-a  ucis  pe  mulţi. 
Cea  mai  mare  parte  erau  slavi  şi  antiohieni.  Scăpând  Abdelas  singur, 
după  câteva  zile  i-a  cerut  celuilalt  Abdelas,  fratele  lui  Mahomed, 
care  venise  în  mare  grabă  în  Persia  de  la  Mecca,  să  îşi  dea  cuvântul 


710  în  text:  Nrralfiiv. 

[că  va  fi  în  siguranţă].  Dar  acest  Abdelas  l-a  pus  sub  pază  într-o 
căsuţă  dărăpănată  şi,  poruncind  să  se  sape  la  temeliile  ei,  l-a  ucis  în 
ascuns. 

Abumuslim,  mâniindu-se  pe  arabi  pentru  că  se  revoltaseră  îm¬ 
potriva  acelor  maurophori  şi  capturaseră  mulţi  [oameni]  în  Pales¬ 
tina,  Emesa  şi  pe  litoral,  se  gândea  să  vină  asupra  lor  cu  trupele  sale. 
Insă  Abdelas  l-a  împiedicat.  Iar  el,  mâniat  pe  Abdelas,  a  mers  spre 
Persia  cea  mai  dinăuntru,  împreună  cu  mulţimea  [armatei  sale].  Ab¬ 
delas  s-a  înfricoşat  cumplit  şi  a  trimis  după  el  cu  vorbe  înşelătoare, 
rugăminţi  şi  chiar  cu  respingătoarele  simboluri  ale  statului  lor  - 
adică  sceptrul  şi  sandalele  falsului  profet  Mahomed.  I-a  cerut  să 
vină  spre  el  cale  de  o  zi,  pentru  a-i  arăta  recunoştinţa  care  se  cuvine 
unui  tată.  Lăsându-se  înşelat,  Abumuslim  a  venit  cu  200000  de  că¬ 
lăreţi  şi,  când  s-a  apropiat  de  Abdelas,  acesta  din  urmă  l-a  ucis  cu 
propriile  mâini.  Şi  s-au  risipit  mulţimile  în  aceeaşi  zi  şi  au  plecat 
primind  daruri  ce  nu  puteau  fi  uşor  numărate.  Astfel,  conducerea  i-a 
revenit  lui  Abdelas. 


Conducătorul  arabilor  Abdelas:  21  ani. 

Episcopul  Romei  Pavel:  7  ani. 

15.1.1.2.5. 

în  acest  an,  Niketas  al  Heliopolisului  a  fost  anatemizat  de  către 
toată  Biserica.  Iar  împăratul  Constantin  a  instalat  în  Tracia  sirieni  şi 
armeni  pe  care  i-a  adus  de  la  Teodosiopolis  şi  Melitene;  de  la  aceştia 
s-a  şi  răspândit  erezia  pavlicienilor711.  La  fel  şi  în  oraş712,  pentru  că 
locuitorii  acestuia  se  împuţinaseră  din  cauza  epidemiei,  a  adus  fa¬ 
milii  din  insule,  din  Hellada  şi  din  părţile  de  jos;  le-a  făcut  să  lo¬ 
cuiască  în  oraş  şi  astfel  a  mărit  densitatea  [populaţiei]  acestuia. 

în  acelaşi  an,  bulgarii  au  cerut  tribut  pentru  cetăţile  care  fuse¬ 
seră  construite.  Şi  pentru  că  împăratul  l-a  necinstit  pe  trimisul  lor, 
au  ieşit  cu  armata  şi  au  venit  până  la  Zidul  cel  Lung,  mergând 
împotriva  oraşului  împărătesc.  Şi  făcând  multă  stricăciune  şi  luând 
prizonieri,  s-au  întors  nevătămaţi  la  ale  lor. 


16.2.2.3. 

în  acest  an,  în  ziua  a  noua  a  lunii  martie,  a  avut  loc  un  cutremur 
deloc  neînsemnat  în  Palestina  şi  Siria.  Şi  a  fost  exilat  Teodor,  pa- 


711  Pavlicienii  erau  adepţii  unei  erezii  dualiste. 

712  In  Constantinopol. 

triarhul  Antiohiei,  fiind  acuzat,  din  cauza  răutăţii  arabilor,  că  îi  face 
cunoscute  adesea  prin  scrisori  împăratului  Constantin  chestiunile 
arabilor.  Drept  urmare,  însuşi  Salim  l-a  exilat  în  ţara  Moabitis,  care 
era  patria  sa.  Acelaşi  Salim  a  poruncit  să  nu  se  mai  construiască 
biserici  noi,  nici  să  nu  se  mai  vadă  vreo  cruce,  nici  ca  vreun  creştin 
să  mai  discute  dogmele  de  credinţă  cu  arabii.  Şi  a  făcut  o  expediţie 
în  Romania  cu  80000  de  oameni.  Ajungând  în  Capadocia,  a  auzit 
despre  Constantin  cum  că  se  înarmase  împotriva  lui  şi,  înfrico- 
şându-se,  s-a  întors  fără  să  facă  şi  să  devasteze  nimic.  S-a  întors 
luând  doar  puţini  armeni  care  trecuseră  de  partea  lui. 


17-3-3-4- 

în  acest  an,  Abdelas  a  intensificat  impozitarea  creştinilor,  astfel 
că  i-a  impozitat  pe  toţi,  monahi,  zăvorâţi  şi  stâlpnici,  cei  care  îi 
bineplăceau  lui  Dumnezeu.  A  pecetluit  şi  locurile  unde  se  păstrau 
odoarele  bisericilor  şi  a  adus  evrei  să  le  vândă;  şi  acestea  au  fost 
cumpărate  de  liberţi. 


18.4.4.5. 

în  acest  an,  Constantin  a  cucerit  sklaviniile  din  Macedonia  şi  pe 
ceilalţi  i-a  făcut  supuşi. 

în  acelaşi  an,  unii  dintre  perşii  maurophori  care  aparţineau 
religiei  magilor,  cuprinşi  de  înşelarea  diavolului,  şi-au  vândut  averea 
şi,  urcând  goi  pe  ziduri,  s-au  aruncat,  pentru  a  zbura,  după  cum 
socoteau,  spre  cer.  Neavând  nimic  care  să  fie  vrednic  de  moştenirea 
de  acolo,  s-au  întors  spre  pământ,  zdrobindu-şi  mădularele.  Abdelas 
i-a  ucis  pe  conducătorii  acestei  rătăciri,  care  erau  în  număr  de  16, 
prin  intermediul  lui  Salim,  lângă  Beroia  şi  Chalcis. 


19.5.5.6. 

în  acest  an,  arabii,  din  ură,  i-au  oprit  pe  creştini  pentru  o  vreme 
[să  mai  lucreze]  în  birourile  de  stat.  Dar  au  fost  nevoiţi  însă  îndată 
să  le  încredinţeze  aceleaşi  [funcţii]  pentru  că  ei  nu  puteau  scrie 
cifrele.  [Arabii]  au  făcut  o  expediţie  militară  în  Romania  şi  au  luat 
mulţi  prizonieri.  Luptându-se  cu  Pavel,  strategul  armeniacilor,  l-au 
ucis  la  Melas  împreună  cu  multă  armată  şi  au  adus  legaţi  42  de 
bărbaţi  de  seamă  şi  multe  capete. 

Iar  împăratul  a  făcut  o  expediţie  militară  în  Bulgaria.  Şi,  ajun¬ 
gând  la  Beregaba,  la  trecătoare,  i-au  ieşit  înainte  bulgarii  şi  au  ucis 
pe  mulţi  dintre  ai  săi,  între  care  pe  Leon,  patrikios  şi  strateg  al 
thrakesienilor,  pe  un  alt  Leon,  logothet  al  dromos-ului,  şi  multă  ar¬ 
mată,  luându-le  armele.  Şi  astfel  s-au  întors  fără  glorie. 

20.6.6.7. 

în  acest  an  s-a  făcut  o  greşeală  în  legătură  cu  data  Paştilor  şi 
ortodocşii  în  Răsărit  au  avut  Paştele  în  ziua  a  şasea  a  lunii  aprilie,  iar 
ereticii  cei  rătăciţi  [în  data  de]  13. 

în  acelaşi  an  a  fost  mutat  capul  Sfântului  Ioan  înaintemer- 
gătorul  şi  Botezătorul  din  Mănăstirea  Peşterii  în  biserica  acestuia 
din  oraşul  emesenilor,  care  era  vestită.  Şi  a  fost  construită  cripta713, 
unde  până  astăzi  se  închină  credincioşii  şi  îl  cinstesc  pentru  buna 
mireasmă  trupească  şi  sufletească,  izvorând  tămăduiri  către  toţi  cei 
care  vin  la  acesta  cu  credinţă. 

în  acelaşi  an  s-a  arătat  o  cometă  foarte  strălucitoare  spre  Ră¬ 
sărit,  timp  de  10  zile,  şi  din  nou  spre  Apus,  timp  de  21  de  zile. 

Iar  un  anume  sirian  libanez  pe  nume  Teodor,  s-a  revoltat  împo¬ 
triva  arabilor  în  suburbiile  [oraşului]  Heliopolis  cel  dinspre  Liban  şi, 
luptându-se  cu  ei,  au  căzut  mulţi  de  ambele  părţi.  în  cele  din  urmă, 
fiind  respins,  a  fugit  şi  libanezii  care  se  aflau  cu  el  au  fost  cu  toţii  ucişi. 

Au  avut  loc  tulburări  şi  războaie  şi  în  Africa.  A  avut  loc  şi  o 
eclipsă  de  soare  în  ziua  a  15-a  a  lunii  august,  în  ziua  a  şasea  [a  săptă¬ 
mânii],  la  ceasul  al  zecelea. 

S-au  ridicat  şi  unii  dintre  maurophorii  de  la  Dabekon,  numindu-1 
zeu  pe  fiul  primului  sfătuitor  pentru  că  era  cel  care  îi  întreţinea,  şi  au 
emis  o  astfel  de  dogmă.  Iar  maurophorii  au  intrat  în  casa  rătăcirii  acelora 
şi  i-au  ucis  pe  cei  care  ţineau  cheile,  [care  erau]  în  număr  de  60. 

Şi  au  ieşit  unii  la  Basrason714,  au  făcut  mulţi  prizonieri  şi  au  luat 
mulţi  bani. 

21.7.7.8. 

în  acest  an,  casioţii715  s-au  răsculat  împotriva  maurophorilor  din 
cauza  soţiilor.  Căci  unii  dintre  maurophori  stăteau  într-o  casă  unde 


713  în  text:  Kar&paau;. 

714  De  fapt,  Basra. 

715  O  glosă  în  două  dintre  manuscrise  îi  defineşte  pe  casioţi  drept  „fiii  lui  Kais”.  Cari  de  Boor 
considera  că  ar  putea  fi  vorba  despre  locuitori  din  regiunea  muntelui  Casios  de  lângă  Antiohia. 

locuiau  trei  fraţi  şi  au  vrut  să  le  înece  pe  soţiile  acestora.  Dar  cei  trei 
fraţi,  ridicându-se  împotriva  lor,  i-au  ucis  şi  i-au  îngropat;  adunân- 
du-se  mai  apoi,  i-au  ucis  şi  pe  ceilalţi.  Selichos  şi-a  trimis  trupe  care 
au  venit  asupra  celor  trei  fraţi  prin  viclenie  şi,  prinzându-i,  i-au 
spânzurat  pe  ei  şi  pe  mulţi  i-au  ucis.  La  sărbătoarea  Paştilor,  Seli¬ 
chos  a  intrat  în  sfânta  adunare  sobornicească.  Fiind  de  faţă  mitro¬ 
politul,  în  timp  ce  spunea:  „Căci  poporul  Tău  şi  Biserica  Ta  Te 
roagă”,  l-au  scos  afară  şi  l-au  închis  în  temniţă.  Altcineva  a  terminat 
sfânta  adunare.  Şi  toţi  s-au  înfricoşat  cumplit.  Iar  dacă  mitropolitul 
nu  l-ar  fi  îmblânzit  prin  sfătuire  şi  cuvinte  smerite,  s-ar  fi  săvârşit  un 
mare  rău  în  ceasul  acela.  Acest  [mitropolit]  era  preafericitul  Anastasie. 

în  acelaşi  an,  prigonitorul  Constantin  l-a  ucis  cu  lovituri  de  bici 
în  hipodromul  de  la  Sfântul  Mamas  pe  Andrei,  venerabilul  monah 
din  Vlaherne,  cel  numit  Kalybites,  pentru  că  îl  mustrase  pentru  lipsa 
sa  de  evlavie  şi  îl  numise  noul  Valens  şi  [noul]  Iulian.  A  poruncit  să 
mai  fie  şi  aruncat  în  râu,  dacă  surorile  acestuia  nu  l-ar  fi  smuls  şi  nu 
l-ar  fi  înmormântat  în  emporion-ul716  din  Leukadios. 

Episcopul  Romei  Constantin717:  5  ani. 

22.8.1.9. 

în  acest  an  s-a  arătat  o  cometă  spre  răsărit.  Şi  a  fost  ucis  fiul 
Fatimei. 

Bulgarii  s-au  revoltat  şi  şi-au  ucis  domnitorii  care  făceau  parte 
din  dinastia  [conducătoare],  aşezându-1  la  conducere  pe  un  bărbat 
rău  cugetător  pe  nume  Teletzes,  care  avea  30  de  ani.  Iar  dintre  slavi 
au  scăpat  mulţi  şi  au  trecut  de  partea  împăratului,  [care]  i-a  aşezat 
la  Artanas718. 

în  ziua  a  şaisprezecea  a  lunii  iunie,  împăratul  a  venit  în  Tracia, 
trimiţând  şi  o  flotă  prin  Pontul  Euxin  ca  la  800  de  corăbii,  care 
duceau  fiecare  câte  12  cai.  Auzind  Teletzes  de  acţiunea  îndreptată 
împotriva  lui,  şi  pe  uscat,  şi  pe  mare,  a  luat  ca  aliaţi  20000  [de  oa¬ 
meni]  din  neamurile  care  se  aflau  în  apropiere  şi,  prin  faptul  că  i-a 
aşezat  în  fortificaţii,  s-a  pus  la  adăpost.  Iar  împăratul  a  venit  şi  şi-a 


7.6  Emporion  desemna  un  loc  unde  se  făcea  comerţ. 

7.7  Aici  este  o  referinţă  eronată  la  papa  Constantin  (708-715),  sau,  cel  mai  probabil,  o 
referinţă  la  antipapa  Constantin  (767-768). 

718  Protobulgarii  stabiliţi  la  sudul  Dunării  controlau  un  teritoriu  în  care  se  afla  şi  o 
importantă  populaţie  slavă,  alături  de  romanici  şi  de  vorbitori  de  greacă. 

făcut  tabăra  în  câmpia  Anchialosului.  în  ziua  de  30  iunie  a  primului 
indiction,  într-o  zi  de  joi,  a  apărut  Teletzes,  venind  cu  o  mulţime  de 
neamuri.  Şi  începând  lupta,  s-au  măcelărit  unii  pe  alţii  mult  timp  şi 
Teletzes  a  fost  respins  şi  a  fugit.  Lupta  a  ţinut  de  la  ceasul  al  cincilea 
până  seara.  Şi  au  fost  ucise  mulţimi  nenumărate  de  bulgari,  mulţi  au 
fost  prinşi,  iar  alţii  au  trecut  de  partea  [romanilor] . 

împăratul,  înfumurându-se  din  cauza  unei  astfel  de  victorii,  a 
făcut  un  triumf  în  oraş  în  cinstea  acesteia,  intrând  înarmat  îm¬ 
preună  cu  armata,  fiind  aclamat  de  facţiunile  poporului  şi  târându-i 
în  cătuşe  de  lemn  pe  bulgarii  pe  care  îi  prinsese,  în  privinţa  cărora  a 
poruncit  să  fie  decapitaţi  de  către  cetăţeni  în  faţa  Porţii  de  Aur. 

Bulgarii  s-au  răsculat  şi  l-au  ucis  pe  Teletzes,  împreună  cu  căpe¬ 
teniile  sale.  L-au  aşezat  [la  conducere]  pe  Sabinos,  care  era  ginere  al 
lui  Kormesios,  vechiul  lor  domnitor.  Pentru  că  Sabinos  trimisese  în¬ 
dată  [o  solie]  la  împărat  şi  ceruse  pacea,  bulgarii,  ţinând  sfat,  i  s-au 
opus  în  mod  vehement  lui  Sabinos,  spunând:  „Prin  tine  Bulgaria  va 
fi  robită  romanilor”.  Având  loc  o  răscoală,  Sabinos  a  fugit  în  cetatea 
Mesembria  şi  a  trecut  de  partea  împăratului.  Iar  bulgarii  şi-au  aşezat 
un  alt  domnitor,  pe  nume  Paganos719. 

23.9.2.10. 

în  acest  an,  cei  doi  fraţi  din  deşert  şi  din  Basrathon  s-au  răsculat 
împotriva  lui  Abdelas.  Trimiţând  el  [oştire  împotriva  lor],  i-a  ucis  pe 
ei  şi  o  armată  de  80000  [de  oameni]. 

în  acelaşi  an,  turcii720  au  ieşit  din  Porţile  Caspice  şi  au  ucis  mulţi 
[oameni]  în  Armenia,  au  luat  mulţi  prizonieri  şi  s-au  întors.  Iar  un 
anume  Cosma,  episcopul  Epifaniei  cea  dinspre  Apameia,  din  Siria, 
supranumit  Komanites,  pentru  că  cetăţenii  din  Epifania  au  făcut 
apel  împotriva  acestui  Cosma  la  Teodor,  patriarhul  Antiohiei,  pen¬ 
tru  împuţinarea  bisericilor  şi  pentru  că  el  nu  putea  să  le  reunească, 
s-a  depărtat  de  credinţa  ortodoxă  şi  s-a  făcut  adept  al  ereziei  lui 
Constantin  [cea  îndreptată]  împotriva  sfintelor  icoane.  De  comun 
acord  şi  într-un  cuget,  în  ziua  Sfintei  Cincizecimi,  după  citirea  Sfin¬ 
tei  Evanghelii,  Teodor,  patriarhul  Antiohiei,  Teodor  al  Ierusalimului 


719  Este  interesant  de  remarcat  că  numele  celor  doi  conducători  bulgari,  Sabinos  şi 
Paganos,  amintesc  de  onomastica  romanică  (Sabinus,  Paganus).  Este  dificil  de  precizat 
care  era  forma  protobulgară  a  acestora. 

720  Hazarii. 

şi  Cosma  al  Alexandriei,  împreună  cu  episcopii  de  sub  jurisdicţia 
lor,  l-au  anatemizat  pe  acest  Cosma,  fiecare  în  oraşul  său. 

în  acelaşi  an,  de  la  începutul  lunii  octombrie  a  fost  un  frig  mare 
şi  foarte  aspru,  nu  numai  în  ţinutul  nostru,  ci  mult  mai  mult  spre 
răsărit,  spre  miazănoapte  şi  spre  apus,  încât  pe  ţărmul  de  mia¬ 
zănoapte  al  Pontului  marea  a  îngheţat  din  cauza  frigului  pe  o 
distanţă  de  100  de  mile  şi  până  la  o  adâncime  de  30  de  coţi.  Aceleaşi 
lucruri  s-au  întâmplat  şi  de  la  Zinchia  până  la  Dunăre  şi  la  râurile 
Kuphis,  Danastris  şi  Danapris,  Nekropele  şi  restul  coastei  până  la 
Mesembria  şi  Medeia. 

Peste  această  gheaţă  a  nins  şi  [grosimea]  a  crescut  cu  alţi  20  de 
coţi,  astfel  că  marea  s-a  făcut  una  cu  uscatul.  Şi  cât  a  ţinut  frigul, 
mergeau  pe  ea  oameni  sălbatici  şi  animale  domestice  din  Hazaria, 
Bulgaria  şi  ţinuturile  celorlalte  neamuri  care  se  aflau  în  jur. 

Iar  în  luna  februarie  a  aceluiaşi  indiction  al  II-lea,  la  porunca  lui 
Dumnezeu,  gheaţa  aceasta  s-a  spart  în  bucăţi  multe  şi  felurite  care 
arătau  ca  nişte  munţi;  şi  au  fost  duse  de  forţa  vânturilor  spre  Daph- 
nusia  şi  Hieron,  astfel  că  au  ajuns  în  oraş  prin  strâmtoare,  şi  au 
umplut  tot  ţărmul  mării  până  la  Propontida,  insule  şi  la  Abydos.  Pe 
acestea  le-am  văzut  şi  noi  cu  ochii  noştri  şi  am  urcat  pe  unul  din  ele 
cu  vreo  30  de  [copii]  de  aceeaşi  vârstă  şi  ne-am  jucat  pe  el.  Am  avut 
şi  animale  sălbatice  şi  domestice  care  au  murit. 

Oricine  voia  mergea  ca  pe  uscat,  fără  vreo  piedică,  de  la  So- 
phianai  până  în  oraş  şi  de  la  Chrysopolis  până  la  Sfântul  Mamas  şi  la 
Galates.  Una  dintre  aceste  bucăţi  s-a  izbit  de  docul  Acropolei  şi  l-a 
zdrobit.  Altă  bucată  foarte  mare,  izbindu-se  de  zid,  l-a  zguduit  atât 
de  tare,  încât  au  fost  zdruncinate  şi  casele  dinăuntru.  Şi,  spărgându-se 
în  trei,  a  înconjurat  oraşul  de  la  Mangana  până  la  Bosfor,  înălţimea 
sa  depăşind  zidurile.  Toţi  cei  din  oraş,  bărbaţi,  femei  şi  copii  stăteau 
neîncetat  şi  se  uitau  la  toate  acestea;  şi  se  întorceau  acasă  cu  tân¬ 
guiri  şi  lacrimi,  neştiind  ce  să  spună  în  legătură  cu  un  asemenea  fapt. 

în  acelaşi  an,  în  luna  martie,  s-au  văzut  căzând  deodată  stele  de 
pe  cer,  astfel  că  toţi  cei  care  le-au  văzut  au  crezut  că  este  sfârşitul 
veacului  acestuia.  A  fost  şi  o  mare  secetă,  încât  au  secat  şi  izvoare. 

împăratul,  aducându-1  pe  patriarh,  i-a  spus:  „Acum  ce  ne  aduce 
vătămare  dacă  pe  Născătoarea  de  Dumnezeu  o  vom  numi  Născă¬ 
toare  de  Hristos?”  Iar  el,  îmbrăţişându-1,  i-a  spus:  „Milostiveşte-te, 
stăpâne,  nici  prin  minte  să  nu  îţi  treacă  cuvântul  acesta!  Nu  vezi  cât 
de  mustrat  şi  anatemizat  este  Nestorie  de  toată  Biserica?”  Şi,  răs- 

punzând,  împăratul  a  zis:  „Eu  am  întrebat  pentru  că  voiam  să  aflu. 
Această  vorbă  să  rămână  la  tine”. 

Anii  lumii  6256.  De  la  dumnezeiasca  întrupare:  756  ani. 

împăratul  romanilor  Constantin,  ani  35.24.  Conducătorul  ara¬ 
bilor  Abdelas,  ani  21.10.  Episcopul  Romei  Constantin,  ani  5.3.  Epis¬ 
copul  Constantinopolului  Constantin,  ani  12.11. 

în  acest  an  au  ieşit  iar  turcii  la  Porţile  Caspice  şi  în  Iviria  şi, 
luptându-se  cu  arabii,  au  pierit  mulţi  din  ambele  părţi. 

Printr-o  astfel  de  viclenie,  Abdelas  l-a  înlăturat  de  la  putere  pe 
Ise  Ibinmuse,  căruia,  după  cum  s-a  spus  mai  sus,  i-a  căzut  cel  de-al 
treilea  sorţ  pentru  a  conduce  după  el.  Căci  văzând  că  pe  Ise  Ibin¬ 
muse  îl  durea  capul  într-o  parte  şi  asta  îi  dădea  stări  de  ameţeală721, 
l-a  convins  că  îl  va  trata  dacă  i  se  va  introduce  pe  nări  un  leac  de 
strănut  preparat  de  medicul  său,  pe  nume  Moise722,  diacon  al  Bise¬ 
ricii  antiohienilor.  Dându-i  mai  înainte  daruri,  Abdelas  l-a  făcut  pe 
acesta  să  îi  prepare  lui  Ise  un  leac  foarte  puternic,  care  să  fie  tot¬ 
odată  şi  un  somnifer  foarte  tare.  Apoi  Abdelas  l-a  convins  pe  Ise, 
deşi  se  ferea  să  mănânce  cu  el  de  frica  unei  uneltiri,  să  accepte 
leacul  de  luat  pe  nas.  Şi,  fiindu-i  umplut  capul  [de  acesta],  a  fost 
lipsit  de  toate  simţurile,  de  putinţa  de  a-şi  controla  acţiunile  şi  ză¬ 
cea  fără  glas.  Iar  Abdelas,  chemând  căpeteniile  şi  fruntaşii  neamu¬ 
lui,  le-a  zis:  „Ce  credeţi  despre  cel  care  vă  va  fi  vouă  împărat?”  Iar  ei, 
lepădându-se  de  el  într-un  cuget,  au  trecut  de  partea723  fiului  ace¬ 
luiaşi  Abdelas,  Mahomed,  cel  supranumit  Madi.  Iar  pe  Ise  l-au  dus 
fără  simţire  la  casa  sa.  Dar  revenindu-şi  el  după  trei  zile,  Abdelas  l-a 
consolat  cu  scuze  plăsmuite,  recompensându-1  pentru  jignirea  su¬ 
ferită  cu  100  de  talanţi  de  aur. 

în  acelaşi  an,  Paganos,  domnitorul  Bulgariei,  a  trimis  [o  solie]  la 
împărat,  cerându-i  să  aibă  o  întrevedere  cu  el.  Dându-şi  [împăratul] 
cuvântul  [că  nu  i  se  va  întâmpla  nimic],  a  coborât  la  el  împreună  cu 
boierii724  lui.  Şi  a  şezut  avându-1  alături  pe  Sabinos  şi  i-a  primit  pe  ei 
şi  i-a  mustrat  pentru  neorânduiala  lor  şi  pentru  ura  împotriva  lui 


721  în  text:  ctkoto^octikgk;  7rÂTipo\)pevov. 

722  în  text:  Mooaeî. 

723  în  text:  5e^iâ<;  eSwkccv  -  „şi-au  dat  [mâinile]  drepte”. 

724  în  text:  Şo'iAaSoov. 

Sabinos.  Şi  au  făcut,  precum  se  părea,  pace.  Iar  împăratul,  trimiţând  [oa¬ 
meni]  în  Bulgaria,  l-a  prins  în  ascuns  pe  Sklabunos,  căpetenia  sebe- 
rilor725,  care  făcuse  multe  rele  în  Tracia.  A  fost  prins  şi  Christianos, 
un  renegat  dintre  creştini  şi  conducător  al  skamarilor726.  Acestuia  i-au 
tăiat  mâinile  şi  picioarele  pe  docul  Sfântului  Toma;  şi  i-au  adus  pe 
medici  şi  l-au  tăiat  de  viu  de  la  pubis  până  la  torace  pentru  a 
înţelege  alcătuirea  omului.  Mai  apoi  l-au  încredinţat  focului. 

împăratul,  ieşind  pe  neaşteptate  din  oraş  şi  găsind  trecătorile 
nepăzite  din  cauza  păcii  celei  înşelătoare,  a  intrat  în  Bulgaria  până 
la  Tuntza727  şi,  dând  foc  curţilor  pe  care  le-a  găsit,  s-a  întors  cu  frică, 
nefăcând  nimic  vitejesc. 

25.11.4.12. 

In  acest  an,  în  cea  de-a  douăzecea  zi  a  lunii  noiembrie,  indic  - 
tionul  al  IV-lea,  înfuriindu-se  împăratul  [Constantin]  cel  lipsit  de 
evlavie  şi  necuvios  pe  toţi  cei  care  aveau  frică  de  Dumnezeu,  a  ordo¬ 
nat  ca  Ştefan,  noul  protomartir728,  care  era  zăvorât  la  [mănăstirea] 
Sfântului  Auxentios,  pe  muntele  care  este  în  apropiere  de  Damatrys, 
să  fie  târât  [pe  străzi].  Şi,  luându-1  cei  din  celelalte  tagmata729  şi 
scholarioi,  [potrivnicii  săi]  care  erau  părtaşii  lipsei  de  învăţătură  a 
împăratului  şi  ajunseseră  să  cugete  ca  acesta,  l-au  legat  cu  o  funie  de 
picior  şi  l-au  târât  de  la  pretoriu  până  la  [regiunea  numită  „a  lui] 
Pelagius”,  unde,  zdrobindu-1,  i-au  aruncat  cinstitele  sale  moaşte  în 
groapa  condamnaţilor  la  moarte,  pentru  că  i-a  povăţuit  pe  mulţi 
spre  viaţa  monahală  şi  i-a  convins  să  dispreţuiască  demnităţile  îm¬ 
părăteşti  şi  banii.  Acest  bărbat  era  respectat  de  toţi,  pentru  că  pe¬ 
trecuse  în  jur  de  60  de  ani  în  chilie  şi  strălucea  în  multe  virtuţi. 

[împăratul]  le-a  dat  felurite  pedepse  şi  chinuri  foarte  amare 
multor  condamnaţi  şi  soldaţilor  care  fuseseră  pârâţi  că  cinsteau  icoa¬ 
nele.  Şi  le-a  pretins  tuturor  celor  aflaţi  sub  stăpânirea  sa  [să  facă]  un 
jurământ  general  cum  că  nu  vor  cinsti  vreo  icoană.  De  asemenea,  l-a 


725  Seberii  erau  un  trib  slav. 

726  Skamarii  se  pare  că  erau  grupuri  de  tâlhari,  iar  termenul  nu  desemna  o  etnie  anume; 
v.  The  Chronicle,  p.  604. 

727  în  textul  ediţiei  Cari  de  Boor:  T^Ikck;.  în  traducerea  engleză  din  1997  este  propusă 
varianta  „Tunza”,  prezentă  în  manuscrise  alături  de  varianta  Bu^ou;;  v.  The  Chronicle,  p.  604. 

728  Sfântul  Ştefan  a  fost  martirizat  la  28  noiembrie,  în  anul  765  sau  767;  v.  The 
Chronicle,  p.  606. 

729  Detaşamente  de  soldaţi. 

făcut  şi  pe  falsul  patriarh  Constantin  să  urce  la  amvon  şi  să  înalţe 
cinstita  şi  de  viaţă  dătătoarea  Cruce  şi  să  jure  că  nu  este  unul  dintre 
cei  care  cinstesc  icoanele.  Şi  îndată  l-a  convins  să  devină  cleric  de 
mir  în  loc  de  monah730,  să  mănânce  carne  şi  să  îngăduie  cântăreţi 
din  liră  la  masa  împărătească.  Dar,  nu  după  mult  timp,  dreptatea  l-a 
dat  pe  el  în  mâinile  crudului  ucigaş. 

în  ziua  de  21  a  lunii  ianuarie731  a  celui  de-al  IV-lea  indiction, 
[împăratul]  a  pornit  împotriva  bulgarilor  şi  a  trimis  la  Achelos  2600 
de  corăbii,  înarmându-le  [cu  trupe]  din  toate  themele.  Acestea  au 
tras  la  ţărm  şi,  suflând  un  vânt  dinspre  nord,  puţin  a  lipsit  să  nu  fie 
toate  zdrobite.  S-a  înecat  mulţime  multă,  încât  împăratul  a  poruncit 
să  fie  întinse  năvoade  pentru  a-i  aduna  pe  morţi  şi  a-i  îngropa.  Şi  în 
ziua  a  şaptesprezecea  a  lunii  iulie  a  intrat  fără  glorie  în  oraş.  Iar  în 
cea  de-a  douăzeci  şi  una  zi  a  lunii  august  a  aceluiaşi  al  IV-lea  in¬ 
diction,  [împăratul]  a  defăimat  şi  a  dezonorat  veşmântul  monahilor, 
poruncind  ca,  în  hipodrom,  fiecare  awă  să  ţină  de  mână  o  femeie  şi 
astfel  să  defileze  prin  hipodrom,  scuipaţi  şi  ocărâţi  de  întreg  poporul. 

La  fel  şi  în  data  de  25  a  aceleiaşi  luni,  au  fost  aduşi  la  hipodrom 
19  nobili  de  vază  şi  au  fost  purtaţi  ca  unii  care  se  sfătuiseră  în  mod 
viclean  împotriva  împăratului,  nu  în  mod  real,  ci  fiind  [ei]  acuzaţi  în 
chip  mincinos  [de  aceasta];  fiindcă  [împăratul]  îi  invidia  pentru  că 
erau  chipeşi,  viguroşi  şi  lăudaţi  de  toţi,  în  vreme  ce  pe  alţii,  din 
cauza  evlaviei  şi  pentru  că  merseseră  la  mai  sus-amintitul  zăvorât  şi 
vestiseră  pătimirile  sale.  Mai  apoi  i-a  ucis.  Dintre  ei,  cei  dintâi  au 
fost:  patrikios-u\  Constantin,  care  fusese  şi  logothet  al  dromos-ului, 
pe  care  l-a  supranumit  Podopaguros,  fratele  acestuia,  Strategios, 
spatharios  şi  domestikos  al  excubiţilor,  Antioh,  care  fusese  logothet 
al  dromos-ului  şi  strateg  al  Siciliei,  spatharios- ul  David,  de-al  lui 
Beser732  şi  comite  al  Opsikionului,  Teofilact  din  Ikonion,  protospa- 
tharios  şi  strateg  al  Traciei,  Hristofor,  spatharios  de-al  patrikios- ului 
Himerios733,  Constantin,  spatharios  şi  protostrator  imperial,  fiul  pa- 
trikios- ului  Bardanes,  Teofilact,  kandidatos  de-al  lui  Marinakes734,  şi 


730  în  text:  crre<|)avirr|v  âvti  iiova/oîi  eTreiae  yevioCai.  Termenul  atecţxmrric;  se  poate 
referi  la  modul  în  care  avea  tuns  părul,  după  cum  rezultă  şi  dintr-o  glosă  la  traducerea 
lui  Anastasius  Bibliothecarius;  v.  Theophanis,  Chronographia,  voi.  II,  p.  288. 

731  Corectat  de  Cari  de  Boor  în  „iunie”. 

732  în  text:  xata  tov  Bt|cn‘|p.  Formularea  în  acest  caz  şi  următoarele  nu  poate  fi  tradusă 
cu  certitudine. 

733  în  text:  6  Kata  t6v  rtarpvKiov  'Ipepiov. 

734  în  text:  6  Kata  tov  MapivaKr|v. 

alţii.  [împăratul]  le-a  dat  sentinţa  abia  după  ce  i-a  defăimat  la  cursa 
de  cai  şi  a  făcut  să  fie  scuipaţi  şi  ocărâţi  de  întreg  poporul.  Şi  pe  cei 
doi  fraţi,  adică  pe  Constantin  şi  pe  Strategios,  i-a  decapitat  în  Kyne- 
gion  şi  au  fost  plânşi  mult  de  tot  poporul.  Aflând  împăratul  aceasta, 
s-a  tulburat  şi  l-a  bătut  şi  înlocuit  pe  eparhul  Prokopios,  pentru  că 
îngăduise  [să  se  întâmple]  un  asemenea  lucru.  Iar  pe  toţi  ceilalţi, 
orbindu-i,  i-a  exilat;  şi  în  fiecare  an,  [împăratul]  cel  plin  de  nebunie, 
trimiţând  în  locurile  unde  se  aflau,  poruncea  să  fie  bătuţi  cu  câte  100 
de  vine  de  bou. 

în  cea  de-a  treizecea  zi  a  aceleiaşi  luni  august,  a  aceluiaşi  al  IV-lea 
indiction,  cel  cu  rău  nume  s-a  înfuriat  împotriva  patriarhului  care 
purta  acelaşi  nume  şi  gândea  la  fel  ca  el.  Găsind  câţiva  clerici, 
monahi  şi  laici  care  erau  confidenţi  şi  prieteni  ai  acestuia,  i-a  făcut 
să  spună:  „L-am  auzit  pe  patriarh  vorbind  cu  Podopaguros  împo¬ 
triva  împăratului”.  Şi  i-a  trimis  la  patriarhie  să  îl  cerceteze.  Pentru 
că  patriarhul  tăgăduia,  i-a  făcut  pe  ei  să  jure  pe  cinstita  Cruce:  „Am 
auzit  de  la  patriarh  aceste  vorbe  rele”.  Atunci  deci  [împăratul]  a 
trimis  să  fie  pecetluită  patriarhia.  Şi  pe  acela  l-a  exilat  la  Hiereia  şi 
apoi  la  Prinkipos. 

Episcopul  Constantinopolului  Niketas:  14  ani. 

26.12.5.1. 

în  acest  an  a  murit  Abdelas  Ibinalim,  căzând  pe  el  turnul  în  care 
era  ţinut  sub  pază.  Şi  devenind  Abdelas  emir,  a  făcut  multe  rele 
creştinilor  de  sub  stăpânirea  sa.  Căci  a  dat  jos  crucile  bisericilor  şi  a 
interzis  să  se  facă  panihida735  şi  să  se  înveţe  literele  lor. 

Iar  cei  numiţi  de  către  arabi  arouritai,  care  se  tâlcuieşte  „zeloţi”, 
s-au  revoltat  în  deşertul  Palmyrei.  însă  răutatea  acelora  faţă  de  bise¬ 
ricile  lui  Dumnezeu  era  limpede,  fiind  necredincioşi.  Cel  care  împă- 
răţea  peste  creştini,  poate  din  judecăţile  nespuse  ale  lui  Dumnezeu, 
ca  turbatul  Ahab  al  Israelului,  a  dat  dovadă  de  o  furie  mult  mai  rea 
decât  cea  a  arabilor  faţă  de  episcopii,  monahii,  laicii  ortodocşi,  atât 
[faţă  de]  cei  conducători,  cât  şi  [faţă  de]  supuşii  aflaţi  în  împărăţia 
sa.  Pretutindeni  [împăratul]  a  respins  rugăciunile  Sfintei  Fecioare  şi 
Născătoare  de  Dumnezeu  şi  ale  tuturor  sfinţilor,  prin  care  ne  izvo¬ 
răşte  nouă  tot  ajutorul,  [considerându-le]  drept  nefolositoare,  în 


735  Slujbă  de  toată  noaptea. 

scris  şi  în  mod  nescris.  Şi  sfintele  moaşte  le  îngropa  şi  le  făcea  ne¬ 
văzute  dacă  se  auzea  cumva  că  sunt  ale  vreunui  [sfânt]  vestit,  aşe¬ 
zate  pentru  sănătatea  sufletelor  şi  trupurilor  şi,  după  obicei,  erau 
cinstite  de  către  cei  evlavioşi.  îndată  deci  pe  unii  ca  aceştia  i-a  ame¬ 
ninţat  cu  moarte,  confiscări,  exil  şi  chinuri,  [considerându-i]  ca  pe 
unii  lipsiţi  de  evlavie;  iar  moaştele  cele  cu  har  de  la  Dumnezeu,  care 
erau  ca  o  comoară  pentru  cei  care  le  aveau,  le  lua  şi  din  acea  clipă  se 
făceau  nevăzute.  Aşa  ceva  a  făcut  deci  necuviosul  împărat  şi  cu 
moaştele  cele  de  mult  preţ  ale  întru  tot  lăudatei  muceniţe  Eufimia. 
Le-a  scufundat  împreună  cu  racla,  căci  nu  suporta  să  vadă  cum 
aceasta  oferea  mir  în  faţa  întregului  popor  şi  îi  mustra  balivernele 
[rostite]  împotriva  rugăciunilor  sfinţilor.  însă  Dumnezeu,  Cel  Care 
păzeşte  oasele  celor  care  îi  sunt  bineplăcuţi  Lui,  după  cuvintele 
[Scripturii],  le-a  păzit  pe  acestea  neatinse,  arătându-le  din  nou  în 
insula  Lemnos.  Căci,  printr-o  viziune  de  noapte,  a  poruncit  să  fie 
luate  de  unde  zăceau  şi  să  fie  păzite.  Iar  în  timpul  evlavioşilor  îm¬ 
păraţi  Constantin736  şi  Irina,  în  indictionul  al  IV-lea,  acestea  au  re¬ 
venit  cu  cinstirea  cuvenită  în  biserica  sfintei,  pe  care  acela,  [Cons¬ 
tantin]  ,  ca  un  duşman  al  bisericilor,  profanând-o737,  o  făcuse  depozit 
de  arme  şi  loc  pentru  bălegar.  Iar  ei,  [Constantin  şi  Irina],  curăţind-o 
din  nou,  au  sfinţit-o  iarăşi  spre  mustrarea  lipsei  de  Dumnezeu  a 
acestuia  şi  ca  un  semn  al  evlaviei  lor.  Această  minune  uimitoare  şi 
vrednică  de  consemnat  am  văzut-o  noi  împreună  cu  preaevlavioşii 
împăraţi  şi  cu  preasfinţitul  patriarh  Tarasie,  la  22  de  ani  de  la  săvâr¬ 
şirea  celui  nelegiuit,  şi,  împreună  cu  aceştia,  le-am  sărutat,  nevred¬ 
nici  fiind,  şi  ne-am  învrednicit  de  un  mare  dar. 

în  ziua  a  şaisprezecea  a  lunii  noiembrie,  acelaşi  al  V-lea  in- 
diction,  prin  alegerea  împăratului,  Niketas,  eunucul  cel  dintre  slavi, 
a  fost  hirotonit  în  mod  nelegiuit  patriarh  al  Constantinopolului. 

Şi  a  fost  secetă,  încât  nu  a  căzut  din  cer  nici  măcar  rouă.  Apa  a 
lipsit  cu  totul  din  oraş.  Bazinele  şi  băile  au  fost  scoase  din  folosinţă, 
chiar  şi  izvoarele738  care  mai  înainte  curgeau  tot  timpul.  Când  a  vă¬ 
zut  aceasta,  împăratul  a  început  să  restaureze  apeductul  lui  Valen- 
tinianus,  care  funcţionase  până  la  Heraclie,  dar  fusese  distrus  de 
către  avari.  Şi  alegând  meşteşugari  din  diferite  locuri,  a  adus  din 


736  Constantin  al  Vl-lea. 

737  în  text:  tcoivoocrac;. 

738  în  text:  ta  7rr|Yaîa  variata  -  „cursurile  de  izvoare”. 

Asia  şi  din  Pont  1000  de  zidari  şi  200  de  tencuitori,  iar  din  Hellada  şi 
din  insule  500  de  lucrători  în  lut739,  din  Tracia  5000  de  muncitori  şi 
200  de  cărămidari.  Şi  a  aşezat  peste  ei  comandanţi  care  să  urmă¬ 
rească  lucrările  şi  pe  unul  dintre  patrikioi.  Şi  astfel  săvârşindu-se  lu¬ 
crarea,  apa  a  intrat  în  oraş. 

Iar  în  acelaşi  al  V-lea  indiction,  [împăratul]  a  numit  strategi  care 
cugetau  la  fel  cu  el  şi  erau  vrednici  lucrători  ai  răutăţii  sale:  pe 
Mihail  Melissenos  la  thema  Anatolikon  şi  pe  Mihail  Lachanodrakon 
la  Thrakesion,  iar  la  Bukellarion740  pe  Manes,  cel  care  avea  acelaşi 
nume  cu  răutatea.  Şi  cine  este  capabil  să  povestească  faptele  lor  ne- 
cuvioase,  pe  care  în  parte  le  vom  consemna  la  locurile  lor?  Căci, 
pentru  a  însemna  în  amănunt  toate  faptele  acestora  făcute  pentru  a-1 
sluji  pe  cel  care  stăpânea,  cred  că  lumea  aceasta  nu  ar  cuprinde 
cărţile  ce  s-ar  fi  scris,  aşa-zicând  într-un  mod  mai  familiar  Evan¬ 
gheliei. 

Episcopul  Romei  Ştefan:  3  ani. 

27.13.1.2. 

în  acest  an,  în  cea  de-a  şasea  zi  a  lunii  octombrie,  indictionul  al 
Vl-lea,  a  fost  adus  Constantin,  falsul  patriarh,  din  insula  Prinkipos. 
Şi  l-a  bătut  tiranul  Constantin,  încât  nu  putea  să  păşească.  A  po¬ 
runcit  apoi  să  fie  purtat  pe  o  targă  şi  să  se  ducă  şi  să  stea  pe  solea741 
Marii  Biserici.  Şi  cu  el  se  afla  un  asekretes  care  ţinea  un  sul  de 
hârtie742  în  care  erau  scrise  acuzaţiile  [care  i  se  aduceau]  acestuia. 
Adunându-se  acolo  întreg  poporul  din  poruncă  imperială  şi  privind, 
documentul  a  fost  citit  în  auzul  întregului  popor.  Şi  la  fiecare  ca¬ 
pitol  ase/cretes-ul  îl  lovea  peste  faţă,  în  timp  ce  patriarhul  stătea 
aşezat  pe  synthronon 743  şi  privea.  După  aceea,  urcându-1  în  amvon  şi 
ridicându-1  în  picioare,  Niketas  a  luat  documentul  şi,  trimiţând  epis- 


739  în  text:  oatpaKapiout;. 

740  Termenul  bukellarion  provine  din  latinescul  bucella,  care  desemna  o  pâine  mică  cu 
care  se  hrăneau  soldaţii.  Thema  Bukellarion  se  afla  între  râurile  Sangarios  şi  Halys  în 
Asia  Mică,  în  sudul  Paflagoniei  şi  în  nordul  Capadociei;  v.  H.  MlHĂESCU,  La  Românită  ..., 
pp.  391-392. 

741  în  text:  aoAauji.  Termenul  desemna  o  trecere  de  la  amvon  la  panoul  care  delimita 
altarul.  The  Chronicle,  p.  611. 

742  în  text:  ropov  xâptou  -  „volum  de  hârtie”. 

743  Synthronon  este  un  tron  comun,  având  forma  unor  trepte,  care  se  găsea  în  altarul 
bisericilor.  Un  exemplu  de  synthronon  se  păstrează  în  biserica  Sfânta  Irina  din 
Constantinopol. 

copi  să  îi  ia  omoforul,  l-a  anatematizat.  L-au  numit  Skotiopsis744  şi  l-au 
scos  afară  din  biserică  cu  spatele.  Iar  în  ziua  următoare,  având  loc  o 
cursă  în  hipodrom,  i-au  ras  faţa  şi  i-au  dat  jos  barba,  părul  capului  şi 
al  sprâncenelor  şi,  îmbrăcându-1  într-un  veşmânt  scurt  fără  mâneci 
din  mătase,  l-au  aşezat  invers  pe  un  măgar  înşeuat,  pe  care  îl  ţinea 
de  coadă.  Şi  l-au  adus  în  hipodrom  prin  Diippion  în  timp  ce  tot 
poporul  şi  facţiunile745  îl  ocărau  şi  îl  scuipau.  Iar  măgarul  era  tras  de 
Constantin,  nepotul  acestuia,  căruia  i  se  tăiase  nasul.  Ajungând  la 
facţiunile  poporului,  l-au  coborât,  l-au  scuipat  şi  au  aruncat  în  el  cu 
praf.  Ducându-1  în  stama746,  l-au  aruncat  de  pe  măgar  şi  l-au  călcat 
pe  gât.  Şi,  aşezându-1  în  faţa  facţiunilor  poporului,  asculta  din  par¬ 
tea  lor  vorbe  de  batjocură  până  la  sfârşitul  cursei. 

In  ziua  a  cincisprezecea  a  aceleiaşi  luni,  [împăratul]  i-a  trimis  la 
el  pe  patrikioi.  I-au  zis:  „Ce  spui  despre  credinţa  noastră  şi  despre 
sinodul  pe  care  l-am  făcut?”  Iar  el,  pierzându-şi  minţile,  a  răspuns: 
„Este  bine  şi  ceea  ce  crezi,  şi  că  ai  făcut  sinodul”,  crezând  că  prin 
aceasta  îl  va  îmblânzi.  Dar  ei,  răspunzând  îndată,  au  spus:  „Asta  am 
vrut  să  auzim  din  gura  ta  cea  spurcată.  De  acum  mergi  în  întuneric 
şi  în  anatemă”.  Şi,  primind  astfel  hotărârea,  a  fost  decapitat  la  Ky- 
negion.  Legându-1  de  urechi,  i-au  atârnat  capul  timp  de  trei  zile  la 
Milion,  spre  a  fi  arătat  poporului.  Iar  trupul  acestuia,  legându-1  de 
picior  cu  o  funie,  târându-1  pe  [strada]  Mese747,  I-au  aruncat  în 
[regiunea  numită]  „a  lui  Pelagius”,  împreună  cu  osândiţii  la  moarte. 
La  fel  şi  capul,  luându-1  după  trei  zile,  l-au  aruncat  acolo.  O,  ce  lipsă 
de  minte,  cruzime  şi  lipsă  de  milă  a  fiarei  neîmblânzite!  Nu  a 
respectat  ticălosul  Sfânta  Cristelniţă?  Căci  a  primit  în  braţele  sale 
[după  botez]  doi  copii  ai  săi  de  la  cea  de-a  treia  soţie.  Tot  timpul 
deci  era  sălbatic  şi  neîmblânzit  în  purtare. 

Iar  din  acea  clipă  s-a  purtat  cu  mai  multă  mânie  împotriva  sfin¬ 
telor  biserici.  Căci,  trimiţând,  l-a  dat  jos  de  pe  piatră  pe  venerabilul 
Petru  Stâlpnicul.  [Cum  acesta]  nu  a  fost  de  acord  cu  dogmele  sale, 
legându-1  de  picioare,  a  poruncit  să  fie  aruncat  şi  el  de  viu  în  [re¬ 
giunea  numită]  „a  lui  Pelagius”,  după  ce  a  fost  târât  pe  Mese.  Pe 
alţii,  legându-i  în  saci  şi  atârnându-le  pietre,  a  ordonat  să  fie  arun- 


744  Se  poate  traduce  prin  „faţă  întunecată”. 

745  în  text:  Sfţpou,  care  se  poate  traduce  şi  „poporul”. 

74<sîn  text:  oxdpa.  Poate  acelaşi  lucru  cu  oxdppa,  un  spaţiu  din  hipodrom  în  faţa 
tribunei  imperiale;  v.  The  Chronicle,  p.  424. 

747  Strada  din  Mijloc. 

câţi  în  mare,  orbind,  tăind  nasuri,  bătându-i  cu  bicele  şi  născocind 
tot  felul  de  chinuri  împotriva  celor  evlavioşi.  Şi  făcea  acestea  în  oraş 
de  unul  singur,  dar  şi  prin  mijlocirea  celor  care  cugetau  la  fel  cu  el, 
adică  Antonie,  patrikios  şi  domestikos  al  scholelor,  magistros-u\ 
Petru  şi  armata  din  tagmata,  antrenată  de  el,  iar  în  themele  din 
afară  prin  intermediul  strategilor  menţionaţi  anterior.  Iar  el  se 
bucura  de  cântece  din  liră  şi  de  ospeţe,  educându-i  pe  cei  din  jurul 
lui  prin  vorbe  de  ruşine  şi  dansuri.  Dacă  uneori  cineva  când  cădea 
sau  avea  vreo  durere  scotea  strigătul  cel  obişnuit  la  creştini  -  „Năs¬ 
cătoare  de  Dumnezeu,  ajută-mi!”  sau  participa  la  panihide,  sau 
mergea  des  la  biserică,  sau  trăia  în  evlavie,  sau  nu  folosea  fără  teamă 
jurăminte,  acesta  era  pedepsit  ca  duşman  al  împăratului  şi  era  nu¬ 
mit  „de  nepomenit”.  Iar  mănăstirile,  [care  erau]  spre  slava  lui  Dum¬ 
nezeu,  care  erau  adăposturi  ale  celor  mântuiţi,  le-a  transformat  în 
case  de  obşte  ale  soldaţilor  care  cugetau  la  fel  cu  el.  Şi  pe  cea  a  lui 
Dalmatos,  care  era  cea  dintâi  dintre  chinoviile  din  Bizanţ,  le-a  dat-o 
spre  locuire  soldaţilor,  în  vreme  ce  pe  cea  numită  „a  lui  Calistrat”, 
mănăstirea  lui  Dios,  pe  cea  a  lui  Maximinus  şi  alte  lăcaşuri  sfinte 
pentru  monahi  şi  fecioare,  le-a  dărâmat  din  temelie. 

Pe  aceia  dintre  cei  de  vază  din  armată  sau  dintre  cei  cu  funcţii 
care  încercaseră  să  ducă  o  viaţă  monastică  şi  mai  ales  pe  cei  care  îi 
erau  apropiaţi  şi  fuseseră  deja  iniţiaţi  în  desffânările  şi  faptelor  sale 
de  negrăit  i-a  supus  morţii,  gândindu-se  la  ruşinea  pe  care  o  va 
îndura  din  cauza  mărturisirilor  lor.  De  aceea  l-a  luat  şi  pe  Strategios, 
fratele  lui  Podopaguros,  care  era  frumos  la  chip  -  căci  îi  plăcea  să  se  fa¬ 
miliarizeze  cu  astfel  [de  oameni]  pentru  desfrânările  sale  -,  simţind  că 
acesta  era  scârbit  de  înclinaţiile  cele  nelegiuite  ale  sale  pentru 
bărbaţi  şi  le-a  mărturisit  pe  acestea  fericitului  Ştefan,  zăvorâtul  de  la 
Sfântul  Auxentios,  primind  astfel  leacuri  pentru  mântuire.  [Şi  împă¬ 
ratul,]  defăimându-1  pe  acesta  ca  pe  unul  care  ar  unelti  împotriva 
lui,  l-a  ucis,  după  cum  s-a  spus  înainte,  împreună  cu  zăvorâtul. 

în  tot  acel  timp  a  făcut  ca  lucrurile  să  se  ieftinească  în  oraş,  pen¬ 
tru  că  devenise  un  nou  Midas748,  şi  a  tezaurizat  aurul,  lăsându-i  goi 
pe  ţărani.  Din  cauza  pretenţiilor  de  impozitare,  oamenii  au  fost 
nevoiţi  să  vândă  la  preţ  mic  cele  oferite  de  Dumnezeu. 

în  acelaşi  an,  Niketas,  falsul  patriarh,  a  răzuit  icoanele  din  [clă¬ 
direa]  patriarhiei,  din  micul  sekreton,  care  erau  în  mozaic749,  le-a 


748  Midas  era  un  rege  al  Lydiei,  celebru  în  Antichitate  pentru  lăcomia  sa  pentru  aur. 

749  în  text:  5i6  pouaeiou. 

dat  jos  pe  cele  de  pe  bolta750  marelui  sekreton,  care  erau  pictate751,  şi 
a  văruit  feţele  celorlalte  icoane.  Şi  în  Abramiaion  a  făcut  la  fel. 

28.14.2.3. 

în  acest  an,  împăratul,  care  se  căsătorise  a  treia  oara,  a  înco¬ 
ronat-o  ca  cea  de-a  treia  augustă  pe  soţia  sa,  Eudokia,  în  Tribunalul 
celor  19  laviţe,  în  prima  zi  a  lunii  aprilie,  indictionul  al  Vll-lea,  într-o 
zi  de  sâmbătă.  Şi  pe  cei  doi  fii  pe  care  i-a  avut  de  la  aceasta,  Hris- 
tofor  şi  Nichifor,  a  doua  zi,  care  era  cea  de-a  doua  a  lunii  aprilie, 
ziua  de  duminică  a  Sfintelor  Paşti,  i-a  făcut  cezari  în  acelaşi  Tribu¬ 
nal,  patriarhul  făcând  rugăciunea  şi  împăratul  aşezându-le  mantiile 
şi  diademele  de  cezari.  La  fel  şi  pe  fiul  lui  Niketas,  fratele  lor  mai 
mic,  făcându-1  nobelisimos752 ,  i-a  pus  o  mantie  de  aur  şi  coroana.  Şi 
astfel  au  mers  în  procesiune  împăraţii  până  la  Marea  Biserică,  arun¬ 
când  daruri  consulare  trimisia,  simisia  şi  nomismata  noi753. 

29.i5.34. 

în  acest  an  a  avut  loc  în  Siria  un  schimb  [de  prizonieri],  bărbat 
pentru  bărbat,  femeie  pentru  femeie  şi,  la  fel,  copil  pentru  copil.  Şi 
Abdelas  a  poruncit  să  le  fie  rase  bărbile  şi  să  poarte  acoperăminte  de 
cap  de  un  cot  şi  jumătate. 

Abdelas  a  asediat  Kamachon  cu  80000  [de  oameni]  toată  vara  şi, 
neizbutind  nimic,  s-a  întors  acoperit  de  ruşine. 

Iar  în  prima  zi  a  lunii  noiembrie  a  celui  de-al  VlII-lea  indiction, 
Irina  din  Atena  a  intrat  în  oraşul  împărătesc,  venind  de  la  Hiereia  cu 
foarte  multe  dromoane  şi  chelandia,  împodobite  cu  ţesături  de  mă¬ 
tase.  Oamenii  de  vază  din  oraş  împreună  cu  soţiile  lor  au  întâm¬ 
pinat-o  şi  i-au  ieşit  înainte.  în  cea  de-a  treia  zi  a  lunii  noiembrie, 
venind  patriarhul  la  palat,  în  biserica  Farului754,  a  avut  loc  logod- 


750  în  text:  tpomKrjt;.  Micul  şi  marele  sekreton  au  fost  identificate  cu  unele  încăperi 
aflate  la  primul  nivel  al  bisericii  Sfânta  Sofia,  în  partea  de  sud-est. 

751  în  text:  et  uAoYpa<f)ta<;. 

752  De  la  latinescul  nobilissimus,  titlu  acordat  în  această  perioadă  fiilor  împăratului  şi 
urma  celui  de  cezar. 

753  Nomismata  erau  monedele  de  aur  obişnuite,  în  timp  ce  trimisia  şi  semisia  re¬ 
prezentau  subdiviziuni  ale  acestora,  tot  din  aur. 

754  Biserica  Farului  se  afla  în  cadrul  complexului  de  edificii  al  palatului  imperial;  v.  R. 
Guilland,  £tudes  de  topographie  ...,  voi.  I,  p.  3U. 

na755  împăratului  Leon  cu  aceeaşi  Irina.  Şi  în  ziua  de  17  decembrie, 
împărăteasa  Irina  a  fost  încoronată  în  triklinos-u\  Augusteonului  şi, 
mergând  în  lăcaşul  de  rugăciune  al  Sfântului  Ştefan  în  Daphne,  a 
primit  cununile  de  nuntă  împreună  cu  împăratul  Leon,  fiul  lui 
Constantin. 

Episcopul  Romei  Adrian:  27  ani. 

30.16.1.5. 

în  acest  an,  Banakas  a  făcut  o  expediţie  militară  în  Romania  şi  a 
luat  mulţi  prizonieri.  Şi  romanii  au  intrat  în  cea  de-a  patra  Armenie 
şi  au  prădat-o.  S-a  săvârşit  Saleh  şi  Germanikeia  a  fost  mutată  în 
Palestina. 

în  acelaşi  an,  Lachanodrakon,  imitându-şi  dascălul,  i-a  adunat 
la  Efes  pe  toţi  monahii  şi  monahiile  aflaţi  sub  [autoritatea]  themei 
Thrakesion  şi,  scoţându-i  pe  o  câmpie  numită  Tzukanisterin756,  le-a 
spus:  „Cel  care  vrea  să  se  supună  împăratului  şi  nouă  să  îmbrace 
veşmânt  alb  şi  să  îşi  ia  soţie  în  ceasul  acesta,  iar  cei  care  nu  vor  face 
aceasta  vor  fi  orbiţi  şi  exilaţi  în  Cipru”.  Deodată  cu  vorba  s-a  săvârşit 
şi  fapta  şi  mulţi  martiri  au  fost  făcuţi  în  acea  zi.  Mulţi,  ieşind  din 
rânduri,  s-au  pierdut  pe  sine.  Pe  aceştia  Drakon  şi  i-a  făcut  apropiaţi. 

în  acelaşi  al  IX-lea  indiction,  în  ziua  a  paisprezecea  a  lunii 
ianuarie,  împăratului  Leon  şi  Irinei  li  s-a  născut  un  fiu.  Şi  a  fost  nu¬ 
mit  Constantin,  după  cum  Constantin,  bunicul  acestuia,  încă  trăia. 

31.17.2.6. 

în  acest  an,  Banakas  a  făcut  o  expediţie  militară  în  Romania  şi, 
coborând  din  Isauria  la  cetatea  Sykes,  a  asediat-o  pe  cea  din  urmă. 
Auzind  împăratul,  i-a  scris  lui  Mihail,  strategul  themei  Anatolikon, 
lui  Manes,  cel  al  themei  Bukellarion,  şi  lui  Bardanes757,  cel  al  themei 
Armeniakon.  Şi  venind  ei,  au  ocupat  locul  pe  unde  aceia  trebuiau  să 
iasă,  care  era  o  trecătoare  foarte  greu  accesibilă.  Ajungând  acolo 
flota  themei  Kibyraioton,  aflată  sub  comanda  lui  Petronas,  [proto]- 
spatharios  şi  strateg,  a  ancorat  în  portul  cetăţii.  Iar  Banakas,  văzând 


755  în  text:  cnrdv^a. 

756  Tzukanisterin  sau  Tzykanisterion  desemna  de  obicei  un  teren  pe  care  se  practica  un 
joc  cu  mingea  între  călăreţi.  Un  astfel  de  teren  se  afla  şi  în  incinta  palatului  imperial 
din  Constantinopol;  v.  R.  Guilland,  tZtudes  de  topographie  ...,  voi.  I,  pp.  166-167. 

757  Sau  Bardas,  după  traducerea  latină  a  lui  Anastasius  Bibliothecarius. 


Cronografia 


427 


aceasta  şi  pierzându-şi  nădejdea,  i-a  încurajat  şi  i-a  însufleţit  pe  ai 
lui;  şi,  venind  spre  themele  de  cavalerie,  a  strigat  şi  i-a  pus  pe  fugă. 
A  ucis  pe  mulţi,  a  făcut  prizonieri  în  toate  suburbiile  acelea  şi  s-a 
întors  cu  multe  prăzi. 

In  acelaşi  an,  strategul  themei  Thrakesion,  Mihail  Lachano- 
drakon,  i-a  trimis  pe  Leon,  notarul  său  cel  supranumit  Kulukes,  şi 
pe  Leon  Kutzodaktylos,  fost  awă,  să  vândă  toate  mănăstirile,  de 
bărbaţi  şi  de  femei,  şi  toate  vasele  sfinte,  cărţile,  animalele  şi  câte 
aveau  acestea  în  proprietate  şi  au  dat  împăratului  preţul  acestora. 
Câte  cărţi  monahale  şi  ale  părinţilor  a  găsit,  le-a  ars  în  foc.  Şi  dacă 
apărea  cineva  pe  undeva  având  moaşte  de  sfinţi  ca  filacteriu,  pe 
acestea  le  încredinţa  focului,  iar  pe  cel  care  le  avea  îl  pedepsea  ca  şi 
cum  ar  fi  fost  lipsit  de  evlavie.  Pe  mulţi  monahi  i-a  omorât  prin 
lovituri  de  bici;  au  fost  şi  unii  pe  care  [i-a  omorât]  cu  sabia,  iar  pe 
nenumăraţi  alţii  i-a  orbit.  Şi  ungând  obrajii  unora  cu  ceară  lichidă, 
le  dădea  foc;  astfel  le  ardea  feţele  şi  capetele;  iar  pe  alţii,  după  multe 
chinuri,  îi  trimitea  în  exil.  La  sfârşit  nu  a  lăsat  în  toată  thema  con¬ 
dusă  de  el  niciun  om  care  să  poarte  schima  monahală,  lucru  pe  care, 
aflându-1  împăratul  cel  care  ura  binele,  i-a  scris,  mulţumindu-i: 
„Te-am  găsit  pe  tine,  un  bărbat  după  inima  mea,  care  îmi  faci  întot¬ 
deauna  voile”.  Imitându-1  pe  acesta  şi  ceilalţi,  au  făptuit  lucruri  ase¬ 
mănătoare. 

32.18.3.7. 

în  acest  an,  Abdelas  l-a  trimis  cu  multă  armată  în  Africa  pe 
Mualabitos  şi  Alphadal  Badinar  a  intrat  în  Romania  şi  a  luat  500  de 
prizonieri.  Iar  locuitorii  din  Mopsuestia758,  întâlnindu-i  şi  luptân- 
du-se  cu  ei,  au  ucis  1000  de  arabi.  Venind  Abdelas  la  Ierusalim,  a 
ţinut  postul  şi  a  poruncit  ca  evreii  şi  creştinii  să  fie  scrişi  pe  mâini.  Şi 
mulţi  dintre  creştini  au  fugit  pe  mare  în  Romania.  Serghie  Kurikos  a 
fost  prins  în  afara  [oraşului]  Sykes,  aşa  cum  [Serghie]  Lacherbaphos 
[a  fost  prins]  în  Cipru  -  era  reprezentantul  celor  de  acolo. 

33.19.4.8. 

în  acest  an,  în  luna  martie,  indictionul  al  XI  1-lea,  Constantin  a 
pornit  o  flotă  formată  din  2000  de  corăbii  împotriva  Bulgariei;  ur- 


758  în  text:  MomJjouecrreu;. 

cându-se  chiar  el  pe  corăbiile  roşii759,  a  pornit  pentru  a  intra  pe 
fluviul  Dunărea.  I-a  lăsat  pe  strategii  themelor  de  cavalerie  în  afara 
trecătorilor,  pentru  ca  ei  să  poată  intra  cumva  în  Bulgaria,  în  timp 
ce  bulgarii  erau  ocupaţi  cu  el.  După  ce  a  ajuns  până  la  Varna,  a  fost 
cuprins  de  frică  şi  se  gândea  să  se  întoarcă.  Dar  bulgarii,  văzând 
aceasta  şi  înfricoşându-se,  au  trimis  un  boier?6°  şi  pe  Tzigatos,  pen¬ 
tru  a-i  cere  să  se  facă  pace.  La  vederea  acestora,  împăratul  a  devenit 
foarte  bucuros  şi  a  făcut  pace.  Şi  şi-au  jurat  unii  altora  că  nici  bul¬ 
garii  să  nu  vină  asupra  României,  nici  împăratul  să  nu  pună  la  cale 
să  intre  în  Bulgaria.  Au  făcut  unii  pentru  ceilalţi  acte  scrise  în  acest 
scop.  Şi,  întorcându-se,  împăratul  a  intrat  în  oraş,  lăsând  soldaţi  din 
toate  themele  şi  în  cetăţile  pe  care  le  construise. 

In  luna  octombrie  a  celui  de-al  Xl-lea  indiction,  împăratul  a  pri¬ 
mit  ştiri  din  Bulgaria,  de  la  prietenii  săi  ascunşi,  cum  că  domnitorul 
Bulgariei  trimite  o  armată  de  12000  [de  oameni]  şi  boieri  pentru  a 
cuceri  Berzitia761  şi  a-i  trimite  pe  [locuitorii]  acesteia  în  Bulgaria.  Iar 
el,  pentru  a  nu  fi  simţit  că  porneşte  împotriva  bulgarilor,  căci  veni¬ 
seră  la  el  trimişi  ai  domnitorului  Bulgariei  care  se  aflau  încă  în  oraş, 
se  prefăcea  că  porneşte  împotriva  arabilor.  Şi  steagurile  şi  perso¬ 
nalul  de  serviciu  au  trecut  [strâmtoarea] . 

Dându-le  drumul  trimişilor  şi  aflând  prin  intermediul  spionilor 
că  ieşiseră  [din  oraş],  a  luat  armata  şi  a  pornit  în  grabă.  Şi  adunând 
soldaţii  din  theme,  thrakesienii,  şi  unindu-i  pe  optimatoi  cu  tag- 
mata,  a  făcut  ca  aceştia  [să  ajungă]  la  80000.  A  mers  apoi  într-un  loc 
numit  Lithosoria  şi  a  tăbărât  asupra  bulgarilor  fără  sunet  de  trâm¬ 
biţe.  Punându-i  pe  fugă,  a  obţinut  o  mare  victorie.  S-a  întors  trium¬ 
fător  în  oraş  cu  multe  prăzi  şi  prizonieri  şi,  intrând  cu  ceremonial762, 
a  numit  acest  război  „nobil”,  pentru  că  nimeni  nu  i  se  opusese,  nici 
nu  avusese  loc  vreun  măcel  sau  vreo  vărsare  de  sânge  a  creştinilor. 

34.20.5.9. 

în  acest  an,  280  de  capete  din  Africa  au  fost  aduse  în  Siria  şi 
purtate  în  paradă. 


759  în  text:  'Poucna  x^XavSia.  Este  vorba  despre  corăbiile  imperiale. 

760  în  text:  (3o‘iAcxv.  Termenul  este,  probabil,  de  origine  protobulgară. 

761  Berzitia  era  zona  locuită  de  Bep^fyrai,  un  trib  slav  aşezat  în  Macedonia  sau,  după  alte 
opinii,  în  Thessalia;  v.  The  Chronicle,  p.  618. 

' în  text:  ăprrpaKrrot;,  care  s-ar  putea  traduce  şi  „în  procesiune”. 

împăratul,  pentru  că  rupsese  pacea  cu  bulgarii,  a  înarmat  din 
nou  o  flotă  numeroasă.  Şi  urcând  pe  ea  cavalerie,  [în  număr  de] 
12000,  a  trimis  cu  flota  şi  pe  toţi  strategii  acesteia.  Fiindcă  îi  era 
frică,  el  a  rămas  lângă  cavalerie.  Şi  au  intrat  ei  în  Mesembria.  Pentru 
că  un  vânt  puternic  sufla  dinspre  nord,  puţin  a  lipsit  să  nu  fie  zdro¬ 
bite  toate  [corăbiile]  şi  mulţi  au  murit.  Astfel  că  împăratul  s-a  îna¬ 
poiat  fără  să  izbutească  nimic. 

Telerigos,  domnul  Bulgariei,  descoperind  că  împăratul  îi  află  in¬ 
tenţiile  de  la  apropiaţii  săi,  i-a  scris  acestuia:  „Vreau  să  fug  şi  să  vin 
la  tine.  Dar  trimite-mi  cuvântul  tău  că  nu  voi  păţi  nimic  şi  [spune-mi] 
ce  prieteni  ai  aici  ca  să  mă  încred  în  ei  şi  să  lucreze  împreună  cu 
mine!”  Iar  împăratul,  din  naivitate,  i-a  scris  înapoi.  Aflând  deci  Te¬ 
lerigos,  i-a  ucis763  pe  toţi.  La  auzul  acestora,  Constantin  şi-a  smuls 
multe  dintre  firele  sale  albe  de  păr. 

35.21.6.10. 

în  acest  an,  în  indictionul  al  XlII-lea,  în  luna  august,  împăratul 
Constantin  a  pornit  împotriva  bulgarilor.  Picioarele  îi  erau  cumplit 
de  arse  de  o  plagă  dată  de  Dumnezeu  şi  de  aici  a  fost  cuprins  de  o 
febră  foarte  puternică  şi  necunoscută  medicilor;  din  pricina  exage¬ 
ratei  fierbinţeli,  s-a  întors  la  Arcadiopolis,  purtat  într-un  pat  pe 
umerii  supuşilor.  Mergând  la  Selymbria,  s-a  urcat  pe  o  corabie  în 
cea  de-a  paisprezecea  zi  a  lunii  septembrie  a  celui  de-al  XlV-lea  in- 
diction.  Atunci  când  a  ajuns  la  castelul  Strongylon764,  a  murit  pe 
corabie  în  chip  jalnic,  strigând  şi  spunând:  „Trăind  încă,  am  fost  dat 
focului  celui  nestins”.  Cerea  să  fie  lăudată  Sfânta  Fecioară  şi  Năs¬ 
cătoare  de  Dumnezeu,  al  cărei  duşman  neînduplecat  fusese. 

A  fost  singurul  împărat  stăpânitor,  după  săvârşirea  tatălui  său, 
timp  de  34  de  ani,  2  luni  şi  26  de  zile.  Şi  astfel  şi-a  sfârşit  viaţa,  mân¬ 
jit  cu  mult  sânge  de  creştin  şi  cu  invocări  şi  jertfe  ale  demonilor, 
precum  şi  cu  prigoane  împotriva  sfintelor  biserici  şi  a  credinţei  celei 
drepte  şi  neîntinate,  încă  şi  cu  ucideri  de  monahi  şi  profanări  de 
mănăstiri  şi  depăşind  nu  cu  puţin  în  tot  felul  de  rele  pe  nimeni  altul 
decât  pe  Diocleţian  şi  pe  tiranii  cei  de  demult. 

Iar  în  acelaşi  an  a  murit  şi  Abdelas,  conducătorul  arabilor. 
Aceste  două  fiare  foarte  îngrozitoare  care  sfârtecaseră  neamul  ome- 


763  în  text:  eKOvpaae.  Termenul  este  atestat  rar  cu  acest  sens. 

764  „Cel  rotund”. 

nesc  multă  vreme  au  murit  în  acelaşi  timp  prin  purtarea  de  grijă  a 
lui  Dumnezeu;  şi  au  luat  puterea  Leon  şi  Madi,  fiii  lor. 

în  acelaşi  an,  regele  longobarzilor,  Teodot,  venind  în  oraşul  îm¬ 
părătesc,  s-a  refugiat  la  împărat. 

Anii  lumii  6268.  De  la  dumnezeiasca  întrupare:  768  ani. 

împăratul  romanilor  Leon,  ani  5.1.  Conducătorul  arabilor  Madi, 
ani  9.1.  Episcopul  Romei  Adrian,  ani  27.7.  Episcopul  Constantino- 
polului  Niketas,  ani  14.11. 

în  acest  an,  trimiţându-1  Madi  cu  multă  armată  împotriva  Ro¬ 
mâniei  pe  Abasali,  a  deschis  cu  ajutorul  fumului  peştera  cea  numită 
Kasin  şi,  luându-i  prizonieri  pe  cei  care  se  aflau  în  ea,  s-a  întors. 

împăratul  Leon  a  început  să  pună  mâna  pe  banii  pe  care  îi 
lăsase  tatăl  său  şi  şi-a  atras  de  partea  sa  poporul  şi  pe  cei  din  oraş. 
Pentru  scurtă  vreme  a  părut  că  este  evlavios  şi  prieten  al  Sfintei 
Născătoare  de  Dumnezeu  şi  al  monahilor.  De  aceea  a  numit  şi  mi- 
tropoliţi  dintre  egumeni765  în  tronurile  cele  mai  de  frunte.  A  creat 
multe  trupe  în  fiecare  themă  şi  a  sporit  tagmata.  De  aceea,  căpe¬ 
teniile  themelor,  punându-se  în  mişcare,  au  intrat  cu  toţii  [în  oraş] 
împreună  cu  mulţime  mare  de  popor,  cerându-1  ca  împărat  pe 
Constantin,  fiul  lui  Leon.  Dar  acesta  din  urmă,  după  cum  este  obi¬ 
ceiul  împăraţilor,  le-a  răspuns:  „Fiul  meu  este  singurul  care  mi  s-a 
născut  şi  mi-e  teamă  să  fac  asta,  ca  nu  cumva  să  mi  se  întâmple  mie 
ceea  ce  este  omenesc  şi,  fiind  el  încă  mic  copil,  să  îl  omorâţi  şi  să 
puneţi  pe  altul”.  Ei  au  mărturisit  cu  jurăminte  şi  l-au  încredinţat  că, 
dacă  Dumnezeu  va  vrea  ca  el  să  moară,  nu  le  va  fi  împărat  decât  fiul 
său.  Poporul,  făcând  tulburare  şi  adunându-se  în  hipodrom  şi  ce¬ 
rând  aceasta  de  la  Duminica  Floriilor  până  în  Joia  cea  Mare,  în 
Vinerea  cea  Sfântă  [împăratul]  le-a  poruncit  tuturor  să  jure.  Şi  a  ju¬ 
rat  pe  cinstita  şi  de  viaţă  făcătoarea  Cruce  tot  poporul,  cei  din 
theme,  din  senat,  din  tagmata  cea  dinăuntru,  toţi  cei  din  oraş  şi 
meşteşugarii  să  nu  primească  alt  împărat  în  afară  de  Leon,  de 
Constantin  şi  de  cei  din  sămânţa  lor.  Şi  au  făcut  înscrisuri  cu  pro¬ 
pria  lor  mână,  aşa  cum  au  jurat. 

A  doua  zi,  care  era  Sâmbăta  cea  Sfântă,  împăratul  a  ieşit  la  Tri¬ 
bunalul  celor  19  laviţe  şi  l-a  făcut  nobelisimos  pe  Eudokimos,  fratele 


765  în  text:  âŞP<x5a>v. 

său.  Căci  pe  Antim  îl  făcuse  tatăl  său,  când  încă  trăia.  Şi  a  mers 
împăratul  în  procesiune  cu  cei  doi  cezari,  cu  cei  trei  nobelisimof66  şi 
cu  tânărul  Constantin  la  Marea  Biserică  şi,  schimbând  vălul  [alta¬ 
rului]767,  după  cum  este  obiceiul  împăraţilor,  a  urcat  la  amvon  îm¬ 
preună  cu  fiul  său  şi  cu  patriarhul.  Intrând  întreg  poporul,  şi-a 
depus  înscrisurile  pe  Sfânta  Masă.  împăratul  li  s-a  adresat  astfel: 
„Iată,  fraţilor,  vă  împlinesc  cererea  şi  vi-1  dăruiesc  vouă  pe  fiul  meu 
ca  împărat.  Iată,  luaţi-1  din  biserică  şi  din  mâna  lui  Hristos”.  Iar  ei 
au  strigat  cu  glas  mare,  spunând:  „Auzi-ney68  pe  noi,  Fiule  al  lui 
Dumnezeu,  că  din  mâna  Ta  îl  luăm  ca  împărat  pe  domnul  Cons¬ 
tantin,  pentru  a-1  păzi  şi  pentru  a  muri  pentru  el!”  A  doua  zi,  care 
era  Duminica  cea  Mare  a  Paştilor,  în  24  aprilie769,  indictionul  al  XlV-lea, 
la  vremea  zorilor,  ieşind  împăratul  împreună  cu  patriarhul  în  hipo¬ 
drom  şi  fiind  adus  un  antimis,  patriarhul  a  făcut  rugăciunea,  în  timp 
ce  privea  întregul  popor,  iar  împăratul  l-a  încoronat  pe  fiul  său. 
Astfel,  cei  doi  împăraţi  împreună  cu  cei  doi  cezari  şi  trei  nobelisimoi 
au  mers  în  procesiune  în  Marea  Biserică.  A  mers  în  procesiune  şi 
împărăteasa  Irina,  după  procesiunea  împăraţilor,  vegheată  de  scep¬ 
tre,  prin  schole,  şi  a  urcat  prin  scara  de  la  Chalke  în  [galeriile]  cate- 
humenilor  din  biserică,  fără  să  iasă  în  mijlocul  porticului. 

Iar  în  luna  mai  a  aceluiaşi  indiction,  cezarul  Nichifor,  fratele  îm¬ 
păratului,  a  fost  pârât  la  împărat  cum  că  pune  la  cale  o  uneltire  îm¬ 
potriva  lui  alături  de  nişte  spatharioi,  scutieri  şi  alţi  oameni  împără¬ 
teşti.  Făcând  împăratul  o  adunare  în  Magnaura,  a  pus  înaintea  po¬ 
porului  cele  ce  se  spuneau  despre  Nichifor.  Iar  ei  au  strigat  într-un 
glas  ca  amândoi770  să  fie  scoşi  din  mijlocul  lor,  neamintindu-şi  ca 
unii  care  erau  veşnic  călcători  de  jurământ  cele  pe  care  le-au  jurat 
tatălui  acestora  -  ca  după  moartea  sa  să  nu  îngăduie  ca  fiii  săi  să  fie 
nedreptăţiţi.  Şi  împăratul,  bătându-i  şi  tunzându-i  pe  cei  care  se  re¬ 
voltaseră,  i-a  exilat  la  Cherson  şi  la  Klimata  sub  pază  şi  în  siguranţă. 


2.2.8.12. 


In  acest  an,  Thumamas  al  lui  Bakas  a  intrat  în  Romania  şi,  luând 
prizonieri,  s-a  întors.  Iar  Telerigos,  domnitorul  bulgarilor,  s-a  refii- 


766  Cei  doi  cezari  şi  trei  nobelisimoi  erau  fiii  lui  Constantin  al  V-lea. 

767  în  text:  ev5urr|v. 

768  în  text:  ocvtuţKOvriaov. 

769  Data  de  24  aprilie  este  adăugată  de  Cari  de  Boor,  după  traducerea  latină,  data 
corectă  fiind  cea  de  14  aprilie;  v.  The  Chronicle,  p.  622. 

770  Sau  „toţi”. 

giat  la  împărat.  [împăratul]  l-a  făcut  pe  acesta  patrikios  şi  l-a  căsă¬ 
torit  cu  verişoara  soţiei  sale,  Irina.  Şi  primindu-1  pe  el  [împăratul] 
din  sfântul  baptisteriu  [după  ce  a  fost]  botezat,  l-a  cinstit  mult  şi  i-a 
arătat  dragoste. 

3-3-9-13- 

în  acest  an,  Thumamas  s-a  aşezat  la  Dabekon  şi  s-a  răsculat. 

Iar  împăratul  Leon  a  trimis  trupele  romanilor;  şi  au  intrat  în 
Siria  100000  [de  oameni],  pe  care  îi  conducea  Mihail  Lachanodra- 
kon,  al  themei  Thrakesion,  Artauasdos  Armeanul,  al  [themei]  Arme- 
niakon,  Tatzates,  al  themei  Bukelarion,  Karisterotzes,  al  [themei] 
Armeniakon,  şi  Grigorie,  fiul  lui  Musulakios,  al  themei  Opsikion;  şi 
au  încercuit  Germanikeia.  Acolo  se  afla  Isbaali,  unchiul  lui  Madi, 
căruia  i-au  luat  toate  cămilele.  Ba  ar  fi  cucerit  şi  Germanikeia,  dacă 
Isbaali  nu  l-ar  fi  convins  pe  Lachanodrakon  prin  daruri  şi  acesta  nu 
s-ar  fi  retras  din  faţa  cetăţii.  Şi  a  ieşit  să  prade  ţara  şi,  luându-i  pri¬ 
zonieri  pe  ereticii  sirieni  iacobiţi,  s-a  întors  din  nou  în  cetate.  Tri¬ 
miţând  Thumamas  armata  din  Dabekon  şi  emiri,  aceştia  s-au  luptat 
cu  romanii.  Au  căzut  5  emiri  şi  2000  de  arabi,  după  cum  se  spune.  Şi 
s-au  întors  vineri,  căci  veniseră  duminică. 

împăratul,  împărţind  daruri771  în  [palatul]  Sophianai,  a  şezut  pe 
tron  împreună  cu  fiul  său;  şi  astfel  strategii  au  făcut  triumful  pentru 
victorie.  I-a  trecut  şi  pe  ereticii  sirieni  în  Tracia  şi  i-a  instalat  acolo. 

4.4.10.14. 

în  acest  an,  mâniindu-se  conducătorul  arabilor  Madi,  l-a  trimis 
pe  Asan  cu  multă  armată  de  maurophori,  precum  şi  dintre  cei  din 
Siria  şi  Mesopotamia,  şi  au  coborât  până  la  Dorylaion.  Iar  împăratul 
le-a  ordonat  strategilor  să  nu  se  războiască  cu  ei  într-o  luptă  pe  faţă, 
ci  să  asigure  cetăţile  şi  să  aducă  în  ele  armata  spre  paza  acestora, 
trimiţând  şi  căpetenii  mari  în  fiecare  cetate.  Iar  ei  să  ia  câte  3000  de 
soldaţi  aleşi  şi  să  îi  urmărească  pe  arabi,  pentru  a  nu  se  risipi  în 
raiduri  de  jaf  şi  să  ardă  înainte  păşunile  pentru  cai  şi  proviziile  dacă 
se  găseau  pe  undeva. 

Rămânând  aceştia  15  zile  la  Dorylaion  şi  lipsindu-le  cele  nece¬ 
sare,  caii  lor  au  fost  înfometaţi.  Şi  s-a  făcut  prăpăd  printre  aceştia. 


771  în  text:  rrotf|aa<;  Ma'ioupâv  -  „făcând  Maiumas”.  Iniţiat  Maiuma  era  o  sărbătoare 
siriană.  V.  The  Chronicle,  p.  623. 

întorcându-se,  au  asediat  o  zi  [oraşul]  Amorion  şi,  văzând  că  acesta 
era  fortificat  şi  avea  mult  armament,  s-au  întors  fără  să  izbândească 
nimic. 


5.5.U.I. 

Episcopul  Constantinopolului  Pavel:  5  ani. 

în  acest  an,  Madi,  conducătorul  arabilor,  a  venit  la  Dabekon  cu 
multă  armată  şi  armament  şi  l-a  trimis  pe  fiul  său,  Aaron,  împotriva 
României,  iar  el  s-a  întors  în  Oraşul  Sfânt.  Şi  l-a  trimis  pe  Mu- 
chesias,  cel  numit  Zelotul,  şi  i-a  dat  acestuia  autoritatea  de  a-i  face 
apostaţi  pe  robii  creştinilor  şi  să  pustiască  sfintele  biserici.  Şi  a  venit 
până  la  Emesa  şi  a  anunţat  că  nu  va  sili  pe  nimeni  să  se  conver¬ 
tească,  decât  numai  pe  cei  care  fuseseră  necredincioşi,  [aceasta] 
până  când  evreii  şi  creştinii  s-au  arătat  pe  faţă.  Şi  îndată  a  început  să 
tortureze  în  chip  lipsit  de  Dumnezeu,  cum  [nu  făcuseră]  odinioară 
nici  Lysias,  nici  Agrikolaos  şi  i-a  nimicit  pe  mulţi.  Dar,  cu  harul  lui 
Hristos,  Dumnezeul  nostru,  nişte  femei  i-au  biruit  nebunia;  şi 
acestea  erau  nou  botezate772:  fiica  arhidiaconului  Emesei  şi  fiica 
fiului  lui  Isaia,  care  au  fost  mult  chinuite  şi  nu  au  cedat  lipsei  de 
evlavie.  Căci  primind  câte  1000  de  lovituri  cu  vine  de  bou  şi  fiind  su¬ 
puse  la  multe  alte  chinuri,  au  dobândit  cununa  biruinţei  de  la 
Hristos.  [Muchesias]  a  ajuns  până  la  Damasc  şi  a  pustiit  multe  bise¬ 
rici,  neţinând  seama  de  cuvântul  dat  creştinilor  de  către  arabi. 

Iar  în  cea  de-a  şasea  zi  a  lunii  februarie,  a  celui  de-al  III-lea  in- 
diction,  ziua  de  duminică  a  lăsatului  sec  de  brânză,  a  murit  eunucul 
Niketas  cel  dintre  slavi,  patriarhul  Constantinopolului.  în  cea  de-a 
doua  duminică  din  Post,  Pavel  cel  cinstit,  care  era  anagnost,  de 
neam  cipriot,  strălucind  prin  cuvânt  şi  prin  faptă,  după  ce  a  încercat 
îndelung  să  renunţe  din  cauza  ereziei  care  stăpânea,  a  fost  silit  prin 
multă  constrângere  şi  astfel  a  fost  hirotonit  patriarh  al  Constan¬ 
tinopolului. 

în  săptămâna  cea  de  la  mijlocul  Postului  au  fost  arestaţi  Iacob, 
[care  era]  protospatharios  şi  papias773,  Strategios  şi  Teofan,  cubi- 


772  în  text:  vouŞmaaai.  Aceasta  este  singura  atestare  a  termenului. 

773  Papias  era  dregătorul  care  îi  avea  în  subordine  pe  cei  care  se  ocupau  de  încăperile 
din  palatul  imperial;  v.  R.  GuiLLAND,  Recherches  sur  Ies  institutions  byzantines,  voi.  I, 
pp.  251-265.  Potrivit  altor  opinii,  în  acest  caz  ar  putea  fi  vorba  despre  un  nume  propriu, 
Papias;  v.  The  Oxford  Dictionary  of  Byzantium,  voi.  3,  p.  1580. 

culari  şi  parakoimomenoi774 ,  Leon  şi  Toma,  cubiculari  şi  aceştia, 
împreună  cu  alţi  bărbaţi  evlavioşi,  pentru  că  se  închinau  sfintelor  şi 
cinstitelor  icoane.  Atunci,  dându-şi  la  iveală  răutatea  sa  cea  ascunsă, 
Leon,  fiul  prigonitorului,  i-a  bătut  pe  aceştia  fără  milă,  i-a  tuns  şi, 
făcând  să  fie  purtaţi,  legaţi  fiind,  pe  [strada]  Mese,  i-a  închis  în  pre¬ 
toriu.  Acolo  a  şi  murit  mai  sus-amintitul  Teofan,  devenind  mărtu¬ 
risitor  şi  dobândind  cununa  muceniciei.  Iar  toţi  ceilalţi,  după  să¬ 
vârşirea  lui,  au  devenit  monahi  destoinici. 

Aaron,  intrând  în  thema  Armeniakon,  a  asediat  cetatea  Semalus 
toată  vara  şi,  în  luna  septembrie,  a  ocupat-o  prin  tratative.  îl  trimi¬ 
sese  pe  Thumamas  în  Asia  cu  50000  [de  oameni].  Şi  Mihail  Lacha- 
nodrakon,  întâlnind  un  mic  grup  de  incursiune  al  acestuia,  s-a 
luptat  cu  el  şi  l-a  ucis  pe  fratele  lui  Thumamas. 

în  ziua  a  opta  a  lunii  septembrie  a  celui  de-al  IV-lea  indiction  a 
murit  Leon,  fiul  lui  Constantin,  în  acest  fel:  fiind  înnebunit  după 
pietrele  preţioase,  i-a  plăcut  coroana  cea  din  Marea  Biserică775;  deci, 
luând-o,  o  purta.  Şi  i-au  ieşit  bube  pe  cap  şi  a  fost  cuprins  de  o  febră 
puternică.  A  murit  după  ce  a  fost  împărat  5  ani  fără  6  zile. 

Anii  lumii  6273.  De  la  dumnezeiasca  întrupare:  773  ani. 

împăratul  romanilor  Constantin,  împreună  cu  mama  sa,  ani  10.1. 
Conducătorul  arabilor  Madi  ani,  9.6.  Episcopul  Romei  Adrian  ani, 
27.12.  Episcopul  Constantinopolului  Pavel  ani,  5.2. 

în  acest  an,  preaevlavioasa  Irina  şi  fiul  ei,  Constantin,  au  primit 
de  la  Dumnezeu  împărăţia,  în  chip  mai  presus  de  înţelegere,  în  ziua 
a  opta  a  lunii  septembrie,  indictionul  al  IV-lea,  pentru  a  fi  slăvit776 
Dumnezeu  şi  în  aceasta,  printr-o  femeie  văduvă  şi  un  copil  orfan, 
urmând  să  doboare  nemăsurata  lipsă  de  evlavie  împotriva  Lui  şi  a 
slujitorilor  Lui  şi  tirania  împotriva  tuturor  bisericilor  a  lui  Cons¬ 
tantin,  luptătorul  împotriva  lui  Dumnezeu,  la  fel  cum  odinioară  [l-a 
doborât]  pe  diavol  prin  slăbiciunea  pescarilor  şi  a  neştiutorilor  de  carte. 


774  Demnitate  care  presupune  aceleaşi  atribute  pe  care  le  avea  cubicularul;  de 
asemenea,  cel  care  o  îndeplinea  trebuia  să  fie  eunuc. 

775  Poate  coroana  depusă  în  biserica  Sfânta  Sofia  de  împăratul  Mauriciu;  v.  mai  sus  anii 
lumii  6093. 

776  în  text:  0aupaaru)0fj. 

După  ce  a  deţinut  ea  puterea  timp  de  40  de  zile,  pentru  că  fiul  ei 
avea  zece  ani,  câţiva  demnitari,  ţinând  sfat,  au  vrut  să  îl  scoată  pe 
Nichifor,  cel  care  fusese  cezar,  şi  să  îl  aşeze  ca  împărat  pe  el.  Aflân- 
du-se  acest  lucru,  au  fost  arestaţi  Grigorie,  logothetul  dromos-ului, 
şi  Bardas,  care  fusese  odinioară  strateg  [al  themei]  Armeniakon, 
precum  şi  Constantin,  vicar  al  spatharios- ului  şi  domestikos  al  ex- 
cubiţilor  şi  Teofilact,  cel  al  lui  Rhangabe,  drungarios  al  Dodecane- 
zului,  şi  mulţi  alţii.  După  ce  i-a  bătut  şi  i-a  tuns,  i-a  exilat  pe  toţi  în 
diferite  locuri.  Iar  pe  fraţii  soţului  ei,  cezari  şi  nobelisimoi,  tun- 
zându-i,  i-a  făcut  să  intre  în  rândul  preoţilor  şi  să  împărtăşească 
poporul  la  sărbătoarea  Naşterii  lui  Hristos.  Atunci  ea,  mergând  în 
procesiune  în  chip  împărătesc,  împreună  cu  copilul  ei,  a  adus  bi¬ 
sericii  coroana  pe  care  o  luase  soţul  ei,  înfrumuseţată  cu  perle. 

Pe  patrikios-u\  Elpidios  l-a  numit  strateg  în  Sicilia,  ca  unul  care 
mai  fusese  prim-strateg  al  acelor  părţi  şi  l-a  trimis  [acolo]  în  luna 
februarie.  Iar  în  ziua  a  cincisprezecea  a  lunii  aprilie  a  fost  pârât  că  ar 
fi  de  partea  cezarilor.  Şi  Irina,  trimiţându-1  pe  spatharios-u\  Teofil,  a 
ordonat  să  îl  prindă  pe  Elpidios  în  scurt  timp  şi  să  îl  aducă.  Şi  du- 
cându-se  el,  sicilienii  nu  i  l-au  dat.  împărăteasa,  bătându-i  şi  tun- 
zându-i  pe  soţia  şi  pe  fiii  aceluia,  i-a  trimis  să  fie  întemniţaţi  în 
pretoriu. 

Iar  în  luna  iunie  a  trimis  toate  themele  din  cealaltă  parte  [a 
strâmtorilor]  să  păzească  trecătorile  şi  să  supravegheze  ieşirea  ara¬ 
bilor,  aşezându-1  drept  căpetenie  a  acestora  pe  sakellarios-ul  Ioan, 
care  era  eunuc  şi  omul  ei  de  casă.  Iar  Madi  l-a  trimis  pe  Keber  cu 
multă  armată  şi  s-au  întâlnit  unii  cu  alţii  într-un  loc  numit  Melon, 
începând  lupta,  arabii  au  fost  învinşi,  au  fost  ucişi  mulţi  dintre  ei  şi 
s-au  întors  ruşinaţi. 

Cei  evlavioşi  au  început  să  aibă  îndrăzneală  şi  să  se  răspân¬ 
dească  cuvântul  lui  Dumnezeu;  iar  cei  care  voiau  să  se  mântuiască, 
să  se  retragă  [din  lume]  fără  să  fie  împiedicaţi,  să  se  înalţe  cuvântul 
de  slavă  către  Dumnezeu,  mănăstirile  să  îşi  revină  şi  să  se  arate  tot 
binele.  în  acest  an,  un  om,  săpând  la  Zidurile  cele  Lungi  din  Tracia, 
a  găsit  o  raclă.  Curăţând-o  şi  desfăcând-o,  a  găsit  un  bărbat  zăcând 
şi  pe  raclă  litere  gravate,  conţinând  acestea:  „Hristos  Se  va  naşte  din 
Maria  Fecioara  şi  cred  în  El.  Iar  în  timpul  împăraţilor  Constantin  şi 
Irina,  o,  soare,  mă  vei  vedea  din  nou”. 

In  acest  an,  Irina  l-a  trimis  pe  sakellarios- ul  Konstaes  şi  pe  pri- 
mikerios-u\777  Mamalos  la  Carol,  regele  francilor,  pentru  ca  fiica 
acestuia,  pe  nume  Erythro,  să  se  căsătorească  cu  împăratul  Cons¬ 
tantin,  fiul  ei.  Şi  făcându-se  un  acord  şi  jurăminte  între  unii  şi 
ceilalţi,  l-au  lăsat  pe  eunucul  şi  notarul  Elissaios  spre  a  o  învăţa  pe 
ea  literele  şi  limba  grecilor  şi  a  o  educa  în  obiceiurile  împărăţiei 
romanilor. 

[împărăteasa],  înarmând  multă  flotă  şi  armată  aleasă  din  theme 
şi  destui  comandanţi,  l-a  numit  [în  fruntea  acestora]  pe  patrikios-u\ 
Teodor,  un  eunuc  şi  un  bărbat  energic,  şi  l-a  trimis  în  Sicilia  împo¬ 
triva  lui  Elpidios.  Dându-se  multe  lupte,  au  învins  cei  din  jurul  lui 
Teodor.  Elpidios,  văzând  [aceasta]  şi  înfricoşându-se,  a  luat  toţi  ba¬ 
nii  pe  care  îi  avea  şi  pe  ducele  Nichifor  şi  a  trecut  în  Africa.  Dându-i-se 
cuvântul  că  nu  va  păţi  nimic,  a  trecut  de  partea  arabilor.  Aceştia, 
primindu-1,  îl  ţineau  ca  şi  cum  ar  fi  fost  împărat  al  romanilor:  în- 
coronându-1  în  zadar  şi  punându-i  încălţări778  şi  coroană. 

In  vreme  ce  armata  romanilor  era  ocupată  cu  acestea,  Aaron, 
fiul  lui  Madi,  a  ieşit  cu  o  nemaiîntâlnită  forţă  armată  [formată]  din 
maurophori  şi  din  [oameni  din]  toată  Siria,  Mesopotamia  şi  din  de¬ 
şert  şi  a  venit  până  la  Chrysopolis,  lăsându-1  în  urmă  pe  Bunusos  să 
asedieze  Nakoleia  în  Asia  cu  30000  [de  oameni].  Acesta,  luptân- 
du-se  cu  Lachanodrakon  şi  cu  thema  Thrakesion  -  care  erau  30000 
-  într-un  loc  numit  Darenos,  a  ucis  15000  [de  oameni].  Iar  împără¬ 
teasa,  trimiţându-1  pe  domestikos- ul  Antonie  împreună  cu  tagmata, 
a  ocupat  Banes  şi  i-a  izolat  pe  cei  de  acolo.  De  partea  lor  a  trecut  şi 
Tatzatios,  strategul  [themei]  Bukellarion,  din  ură  faţă  de  eunucul 
Staurakios,  patrikios-u\  şi  logothetul  dromos-ului,  care  pe  atunci  se 
afla  în  fruntea  tuturor  celor  care  erau  [acolo]  şi  le  administra  pe 
toate.  Sfătuindu-i  pe  aceştia,  [arabii]  au  cerut  pace. 

Ieşind  pentru  aceasta,  Staurakios,  magistros- ul  Petru  şi  domes- 
tikos-u\  Antonie  nu  au  avut  grijă  să  primească  promisiuni  şi  copii 
de-ai  căpeteniilor,  ci,  ieşind  fără  rost,  au  fost  prinşi  de  către  aceştia 
şi  au  fost  legaţi.  Ambele  părţi  au  fost  forţate  să  facă  pace.  Augusta  şi 


777  Termenul  provine  de  la  latinescul  primicerius  şi  desemna  un  demnitar  de  rang 
superior;  v.  R.  Guilland,  Recherches  sur  Ies  institutions  byzantines,  voi.  I,  pp.  300-332. 
Pentru  termen,  v.  H.  MîHĂESCU,  La  Românite  ...,  p.  395. 

778  în  text:  r^aYyiov  ( „încălţare”);  probabil  încălţările  roşii  purtate  de  împăraţi. 

Aaron  şi-au  dat  unul  altuia  multe  daruri,  înţelegându-se  să  le  plă¬ 
tească  acestora  şi  tribut  la  un  anume  interval  de  timp.  Şi,  făcându-se 
pace,  [arabii]  au  plecat,  lăsând  şi  cetatea  Nakoleia.  Iar  Tatzatis  şi-a 
luat  soţia  şi  toată  averea. 

3.8.14.4. 

în  acest  an  Irina,  făcând  pace  cu  arabii  şi  găsind  răgaz,  l-a  trimis 
pe  Staurakios,  patrikios-u\  şi  logothetul  dromos-ului  rapid779,  cu 
multă  armată  împotriva  neamurilor  sklavinilor.  Şi  mergând  spre  Te- 
salonic  şi  Hellada,  i-a  supus  pe  toţi  şi  i-a  făcut  tributari  împărăţiei.  A 
intrat  şi  în  Pelopones  şi  a  adus  împărăţiei  romanilor  mulţi  prizonieri 
şi  prăzi. 

4.9U5.5. 

în  acest  an,  în  luna  ianuarie,  indictionul  al  Vll-lea,  mai  sus- 
amintitul  Staurakios  a  revenit  de  la  sklavini  şi  a  făcut  triumf  pentru 
victorie  la  cursele  din  hipodrom. 

Iar  în  luna  mai  a  aceluiaşi  al  Vll-lea  indiction,  împărăteasa  Irina 
a  ieşit  cu  fiul  său  şi  cu  multă  armată  în  Tracia,  ducând  cu  ea 
instrumente  şi  muzică;  şi  a  mers  până  la  Beroia  şi,  poruncind  ca 
aceasta  să  fie  reconstruită,  a  numit-o  Irinopolis.  A  mers  şi  până  la 

is,  fără  să  păţească  nimic,  şi  s-a  întors  în  pace,  zidind  şi 
Anchialosul. 

în  acelaşi  an,  Madi,  conducătorul  arabilor,  cel  numit  şi  Maho- 
med,  a  murit  şi  a  luat  puterea  Moses,  fiul  său. 

în  data  de  31  august,  din  acelaşi  al  Vll-lea  indiction,  Pavel,  cu¬ 
viosul  şi  preasfinţitul  patriarh,  îmbolnăvindu-se,  şi-a  lăsat  tronul;  a 
mers  la  mănăstirea  lui  Florus  şi  a  luat  schima  monahală  fără  ştirea 
împărăţiei.  Când  a  aflat  aceasta,  împărăteasa  a  venit  la  el  întristată 
împreună  cu  fiul  ei  şi  a  strigat  la  el:  „De  ce  ai  făcut  asta?”  Iar  el,  cu 
multe  tânguiri,  a  spus:  „Mai  bine  era  să  nu  fi  stat  deloc  pe  tronul 
preoţiei,  atunci  când  Biserica  lui  Dumnezeu  era  asuprită  şi  se  afla 
ruptă  de  celelalte  tronuri  soborniceşti  şi  anatematizată”.  Iar  ea,  invi- 
tându-i  pe  patrikioi  şi  pe  notabilii  din  senat,  i-a  trimis  la  el  să  as¬ 
culte  cele  pe  care  le  spunea.  El  le-a  zis:  „Dacă  nu  se  face  un  sinod 


Filipopol 


779  în  text:  XoYO0etr|v  tot)  o^eoc;  Spopou.  Este  vorba  despre  serviciul  de  poştă  rapidă  a 
statului. 

ecumenic  şi  nu  se  îndreaptă  greşeala  care  este  în  mijlocul  vostru,  nu 
aveţi  mântuire”.  Ei  i-au  răspuns:  „Şi  de  ce  ai  iscălit  atunci  când  ai 
fost  hirotonit  că  nu  vei  cinsti  icoanele?”  El  a  spus:  „De  aceea  plâng  şi 
m-am  adăpostit  pentru  pocăinţă,  rugându-mă  lui  Dumnezeu,  ca  să 
nu  mă  pedepsească  deoarece  ca  preot  am  tăcut  până  acum  şi  nu  am 
strigat  adevărul  de  frica  mâniei  voastre”.  Atunci  a  adormit  în  pace, 
lăsând  multă  tânguire  în  împărăţie  şi  între  oamenii  evlavioşi  din 
oraş.  Fusese  un  bărbat  venerabil,  milostiv  peste  măsură  şi  vrednic 
de  tot  respectul;  oraşul  şi  împărăţia  dobândiseră  multă  încredere  în 
el.  De  atunci  deci  a  început  să  fie  grăit  şi  discutat  cu  îndrăzneală  de 
către  toţi  cuvântul  în  legătură  cu  sfintele  şi  cinstitele  icoane. 


5.1.16.1. 

Conducătorul  arabilor  Moses:  1  an. 

Episcopul  Constantinopolului  Tarasie:  21  ani. 

In  acest  an,  împărăteasa  Irina,  adunând  tot  poporul  în  Magnau- 
ra,  a  spus:  „Ştiţi,  fraţilor,  ce  a  făcut  patriarhul  Pavel.  Dacă  ar  fi  trăit, 
nu  am  fi  acceptat  ca  acesta  să  lase  tronul  preoţiei,  chiar  dacă  îm¬ 
brăcase  schima  monahală.  Pentru  că,  aşa  a  fost  plăcut  lui  Dum¬ 
nezeu,  s-a  mutat  din  [această]  viaţă,  să  avem  grijă  [să  găsim]  un  om 
care  să  ne  poată  păstori  şi  să  sprijine  Biserica  lui  Dumnezeu  prin 
cuvinte  de  învăţătură”.  Şi  toţi,  într-un  glas,  au  spus  că  nu  este  altul 
decât  asekretes- ul  Tarasie.  Iar  ea  le-a  zis:  „Şi  noi  tot  pe  el  îl  alegem, 
dar  nu  se  supune.  Să  spună  din  ce  cauză  nu  primeşte  alegerea  îm¬ 
părăţiei  şi  a  întregului  popor”. 

Iar  el  s-a  apărat  în  faţa  poporului,  spunând:  „împăraţii  noştri 
credincioşi,  păzitori  ai  credinţei  noastre  neîntinate,  a  creştinilor,  şi 
plini  de  zel  pentru  cele  care  se  fac  întru  slava  lui  Dumnezeu,  având 
grijă  de  toate  cele  plăcute  Lui  şi  în  interesul  nostru,  mai  ales  de  cele 
bisericeşti,  preocupându-se  şi  acum  cu  grijă  şi  gândindu-se  să 
numească  un  arhiereu  în  oraşul  acesta  împărătesc  al  lor,  mă  au  în 
mintea  lor  cea  pioasă  şi  au  poruncit  să  mi  se  spună  deschis  ceea  ce 
voiau.  Cum  eu  m-am  declarat  nedemn  pentru  aceasta  şi  nu  mi-am 
dat  nicicum  consimţământul,  pentru  că  nu  puteam  ţine  sau  suporta 
jugul  poverii,  ei  au  poruncit  să  mă  aducă  în  faţa  voastră,  fiindcă  aţi 
şi  fost  de  acord  cu  această  intenţie  a  lor.  Acum,  bărbaţi  temători  de 
Dumnezeu  şi  care  îl  aveţi  pe  El  totdeauna  în  inimile  voastre,  cei  care 
vă  chemaţi  cu  numele  lui  Hristos,  adevăratul  nostru  Dumnezeu, 

creştini,  ascultaţi  un  scurt  cuvânt  de  apărare  [venit]  de  la  smerenia 
şi  nimicnicia  noastră.  Eu  unul,  dacă  m-am  apărat  cu  ceva  faţă  de 
evlavioşii  şi  întru  toate  ortodocşii  noştri  împăraţi,  mă  apăr  şi  în  faţa 
voastră.  Sunt  cuprins  de  teamă  să  consimt  la  această  alegere  şi  mă 
tem  în  faţa  lui  Dumnezeu  să  mă  grăbesc  la  aceasta  şi,  cum  s-a 
întâmplat  pe  neaşteptate,  să  nu  sufăr  vreo  osândă  înfricoşătoare. 
Căci,  dacă  cel  care  a  auzit  glasuri  dumnezeieşti,  care  a  avut  ca  şcoală 
cerul  şi  devenise  văzător  al  Raiului,  a  auzit  cuvinte  tainice780  şi  a 
purtat  numele  lui  Dumnezeu  în  faţa  neamurilor  şi  a  împăraţilor, 
dumnezeiescul  Apostol  Pavel,  scriindu-le  corintenilor,  spunea:  «Ca 
nu  cumva,  propovăduind  altora,  eu  însumi  să  mă  fac  netrebnic»781, 
cum  eu,  cel  care  mă  amestec  cu  lumea  şi  mă  număr  printre  laici  şi 
printre  cei  aflaţi  în  slujbele  împărăteşti,  pot  să  sar  astfel,  fără 
cercetare  şi  cugetare,  la  înălţimea  preoţiei?  Pentru  micimea  mea,  o 
asemenea  faptă  este  înfricoşătoare.  încercarea  este  îndrăzneaţă. 
Cauza  temerii  şi  a  renunţării  mele  este  aceasta:  văd  şi  zăresc  acum 
Biserica  Lui  cea  întemeiată  pe  piatra  lui  Hristos,  Dumnezeul  nostru, 
sfâşiată  şi  împărţită,  pe  noi  de  fiecare  dată  grăind  altele,  pe  creştinii 
cei  de  aceeaşi  credinţă  cu  noi  din  Răsărit  în  alt  chip  şi  pe  cei  din 
Apus  fiind  de  acord  cu  ei,  iar  pe  noi,  fiind  înstrăinaţi  şi  anatematizaţi 
în  fiecare  zi  de  toţi  aceia.  Groaznică  este  anatema,  duce  departe  de 
Dumnezeu  şi  alungă  din  împărăţia  cerurilor,  ducând  în  întunericul 
cel  mai  dinafară.  Rânduiala  şi  legea  Bisericii  nu  cunosc  dispută  sau 
ceartă,  ci,  după  cum  ştie  să  mărturisească  un  botez  şi  o  credinţă,  aşa 
şi  un  singur  acord  în  toate  lucrurile  bisericeşti.  Căci  nimic  nu  este 
mai  bine  primit  şi  bine  plăcut  în  faţa  lui  Dumnezeu  decât  să  fim 
uniţi  şi  să  devenim  o  biserică  sobornicească,  după  cum  şi  mărtu¬ 
risim  în  Simbolul  credinţei  noastre  sincere.  Şi  cerem,  fraţilor  -  cred 
că  şi  voi,  pentru  că  ştiu  că  aveţi  frică  de  Dumnezeu  -,  de  la  prea- 
evlavioşii  şi  ortodocşii  noştri  împăraţi  să  se  reunească  un  sinod 
ecumenic,  pentru  ca  cei  ai  Unui  Dumnezeu  să  devină  una,  cei  ai 
Treimii  [să  devenim]  uniţi,  şi  într-un  suflet,  şi  în  aceeaşi  cinstire.  Cei 
ai  capului  nostru  Hristos  [să  devenim]  un  trup  articulat  şi  coor¬ 
donat,  cei  ai  Sfântului  Duh  [să  fim]  nu  unii  împotriva  celorlalţi,  ci 
unii  împreună  cu  ceilalţi,  cei  ai  adevărului  să  cugetăm  şi  să  spunem 
acelaşi  lucru  şi  să  nu  fie  dispută  şi  dezbinare  între  noi,  pentru  ca 


780  în  text:  appr]T(x. 
781 1  Corinteni  9,  27. 

pacea  lui  Dumnezeu,  cea  care  este  mai  presus  de  orice  minte,  să  ne 
păzească  pe  noi,  pe  toţi.  Şi  dacă  împăraţii  noştri  apărători  ai  Orto¬ 
doxiei  poruncesc  să  se  ţină  seamă  de  cererea  mea,  consimt  şi  eu  şi  le 
îndeplinesc  porunca  şi  accept  votul  vostru.  Iar  dacă  nu,  îmi  este  cu 
neputinţă  să  fac  asta,  ca  să  nu  fiu  supus  anatemei  şi  să  nu  mă  aflu 
osândit  în  ziua  Domnului  nostru  şi  Judecătorului  dreptăţii,  în  care 
nici  împărat,  nici  preot,  nici  nobili,  nici  mulţime  de  oameni  nu  mă 
pot  scăpa.  Şi  orice  vă  va  fi  pe  plac,  fraţilor,  daţi  un  răspuns  apărării 
mele  sau,  mai  bine  zis,  cererii  mele”. 

Ascultând  toţi  cu  bucurie  cele  spuse,  au  fost  de  acord  să  se  facă 
un  sinod.  Iar  Tarasie,  adresându-se  din  nou  poporului,  a  spus:  „îm¬ 
păratul  Leon  a  distrus  icoanele,  iar  sinodul,  atunci  când  a  avut  loc, 
le-a  găsit  distruse.  Şi  pentru  că  au  fost  distruse  de  mână  împără¬ 
tească,  chestiunea  trebuie  cercetată,  pentru  că  au  îndrăznit  să  în¬ 
lăture  după  cum  au  crezut  de  cuviinţă  un  vechi  obicei  transmis  în 
Biserică.  Dar  adevărul  lui  Dumnezeu  nu  se  leagă782,  pentru  a  spune 
în  chip  apostolic”. 

Iar  în  25  decembrie  a  aceluiaşi  al  VlII-lea  indiction,  Cuviosul 
Părintele  nostru  Tarasie  a  fost  hirotonit  patriarh  al  Constantino- 
polului.  Trimiţând  la  Roma  sinodicoanele  sale  şi  mărturisirea  sa  de 
credinţă,  a  fost  acceptat  de  către  papa  Adrian.  Şi  trimiţând  şi  îm¬ 
părăteasa  la  acelaşi  papă,  i-a  cerut  să  trimită  scrisori  din  partea  sa  şi 
un  om,  pentru  a  fi  de  faţă  la  sinod.  Iar  el  l-a  trimis  pe  Petru,  ico- 
nomul  Bisericii  sale,  şi  pe  Petru,  egumenul  de  la  Sfântul  Sava7®3, 
bărbaţi  cinstiţi  şi  împodobiţi  cu  toată  virtutea.  împărăteasa  şi  pa¬ 
triarhul  au  trimis  [mesaje]  şi  în  Antiohia  şi  în  Alexandria.  Căci  încă 
nu  fusese  ruptă  pacea  cu  arabii.  Din  Antiohia  l-au  adus  pe  Ioan  cel 
mare  şi  vestit,  părtaş  al  sfinţeniei  în  vorbă  şi  faptă  al  patriarhului 
Antiohiei,  căruia  îi  fusese  singhel,  şi  din  Alexandria  l-au  adus  pe 
Toma,  bărbat  plin  de  râvnă  şi  foarte  evlavios,  care  s-a  remarcat  şi 
când  a  ajuns  arhiepiscop  al  Tesalonicului,  marele  oraş  din  Illyricum. 

6.1.17.2. 

Conducătorul  arabilor  Aaron:  23  ani. 

în  acest  an,  Moses,  conducătorul  arabilor,  a  murit  şi  în  locul  său 
a  luat  puterea  Aaron,  fratele  său,  care  a  făcut  multe  rele  creştinilor. 


782 

783 


Cf.  2  Timotei  2,  9. 

Mănăstirea  Sfântul  Sava  se  afla  la  Roma,  pe  Aventin;  v.  The  Chronicle ,  p.  634. 

în  acelaşi  an,  împăraţii  au  trimis  şi  i-au  invitat  pe  toţi  episcopii 
aflaţi  sub  autoritatea  lor.  Au  sosit  şi  scrisorile  şi  oamenii  trimişi  de 
la  Roma  de  papa  Adrian,  după  cum  am  spus  mai  înainte,  şi  cei  ai 
[patriarhilor]  Antiohiei  şi  Alexandriei.  Şi  în  ziua  a  şaptea  a  lunii 
august  a  celui  de-al  IX-lea  indiction,  aşezându-se  în  biserica  Sfin¬ 
ţilor  Apostoli  din  oraşul  împărătesc,  au  început  să  citească  Sfintele 
Scripturi  şi  să  discute  unii  cu  alţii,  în  timp  ce  împăraţii  priveau  din 
[spaţiul  rezervat]  catehumenilor.  Mulţimea  de  scholarioi  şi  excubiţi 
şi  cei  din  celelalte  tagmata,  întărâtată  de  căpeteniile  lor  şi  având 
învăţătura  vicleanului  lor  dascăl,  şi-a  scos  săbiile  şi  au  venit  peste  ei, 
ameninţând  că  îl  vor  ucide  pe  arhiereu,  pe  episcopii  şi  egumenii 
ortodocşi. 

Când  împărăţia  a  încercat  să  îi  împiedice  prin  oamenii  săi  de 
casă  care  erau  de  faţă,  ei  nu  s-au  supus,  ci  ocărau  şi  mai  mult.  Şi 
atunci  când  patriarhul  s-a  ridicat  şi  a  intrat  în  altar  cu  episcopii  şi 
monahii  ortodocşi,  episcopii  care  aveau  aceeaşi  cugetare  vicleană  ca 
aceia  au  ieşit  la  ei,  strigând:  „Am  învins!”  Dar,  prin  harul  lui 
Dumnezeu,  acei  nebuni  lipsiţi  de  omenie  nu  au  vătămat  pe  nimeni 
şi  astfel,  fiind  dizolvat  sinodul,  fiecare  a  plecat  la  ale  sale. 

7.2.18.3. 

în  acest  an,  împărăteasa,  trimiţându-1  pe  patrikios-u\  şi  logo- 
thetul  Staurakios  în  Tracia,  în  luna  septembrie,  la  începutul  celui 
de-al  X-lea  indiction,  la  themele  cele  din  cealaltă  parte  care  se  aflau 
atunci  acolo,  i-a  convins  pe  toţi  aceştia  să  colaboreze  cu  ea  şi  să 
scoată  din  oraş  oastea  cea  lipsită  de  evlavie  pe  care  stricătorul  Cons¬ 
tantin  o  adunase  şi  o  educase.  Şi  prefăcându-se  că  porneşte  cu 
oastea  spre  părţile  răsăritene,  ca  şi  cum  ar  fi  ieşit  arabii  [în  expedi¬ 
ţie],  tot  echipamentul  împărătesc  şi  cortul  au  ieşit  până  la  Malagina. 

Şi  intrând  cei  din  themele  din  afară,  au  luat  în  stăpânire  oraşul. 
Dar,  trimiţând  la  ei,  [împărăteasa]  le-a  spus:  „Trimiteţi-mi  armele 
voastre,  fiindcă  nu  am  nevoie  de  voi!”  Iar  ei,  fiind  zădărniciţi  de 
către  Dumnezeu,  i  le-au  dat.  Atunci  [împărăteasa],  urcând  familiile 
acestora  pe  corăbii,  i-a  exilat  din  oraş,  poruncind  ca  fiecare  să  plece 
în  ţara  lui,  în  care  s-a  născut.  Şi  făcându-şi  o  armată  proprie  şi 
căpetenii  care  i  se  supuneau,  a  trimis  în  luna  mai,  din  nou,  în  toate 
locurile  şi  i-a  invitat  pe  episcopi  să  vină  în  oraşul  niceenilor  din  Bi- 
thynia,  pentru  a  avea  loc  acolo  sinodul.  Şi  pe  timpul  întregii  veri  s-au 

adunat  cu  toţii  la  Niceea.  Iar  reprezentanţilor  Romei  şi  ai  răsări- 
tenilor  nu  le  dăduse  drumul,  ci  îi  avea  încă  [acolo]. 

în  ziua  a  noua  a  lunii  septembrie,  indictionul  al  Xl-lea,  într-o  zi 
de  duminică,  a  avut  loc  o  eclipsă  foarte  mare  de  soare,  la  ceasul  al 
cincilea  din  zi,  în  timp  ce  se  săvârşea  Sfânta  Liturghie. 

8.3.19.4. 

în  acest  an,  Tarasie,  preasfinţitul  arhiepiscop  al  Constantino- 
polului,  a  venit  în  oraşul  niceenilor.  Şi  s-a  reunit  cel  de-al  şaptelea 
Sfânt  Sinod  Ecumenic,  [format]  din  350  de  episcopi784.  Biserica  so¬ 
bornicească  şi-a  luat  vechea  podoabă,  nedogmatizând  nimic  nou,  ci 
păzind  neclintite  dogmele  Sfinţilor  şi  fericiţilor  Părinţi,  respingând 
noua  erezie  şi  anatematizând  pe  cei  trei  falşi  patriarhi,  adică  pe 
Anastasie,  Constantin  şi  Niketas,  şi  pe  toţi  cei  care  cugetau  ca  ei.  Iar 
prima  adunare  şi  prima  şedinţă  a  episcopilor  a  avut  loc  în  sobor¬ 
niceasca  [biserică]  Sfânta  Sofia  din  Niceea,  în  11  octombrie,  indic¬ 
tionul  al  Xl-lea.  în  luna  noiembrie  au  intrat  toţi  în  oraşul  împă¬ 
rătesc.  Şi,  şezând  dinainte  împăraţii  şi  episcopii  în  Magnaura,  a  fost 
lecturat  tomosul;  şi  l-au  semnat  împăratul  şi  mama  sa,  aprobând 
evlavia  şi  dogmele  cele  vechi  ale  Sfinţilor  Părinţi.  Făcând  daruri 
preoţilor,  le-a  dat  drumul.  Şi  a  fost  împăciuită  Biserica  lui  Dum¬ 
nezeu,  chiar  dacă  vrăjmaşul  nu  încetează  să  îşi  semene  zâzaniile 
între  lucrătorii  ei.  însă  Biserica  lui  Dumnezeu,  atunci  când  este  ata¬ 
cată,  biruie  întotdeauna. 

9.4.20.5. 

în  acest  an,  în  luna  septembrie,  arabii  au  pornit  o  incursiune  în 
teritoriul  României;  şi  a  intrat  în  thema  Anatolikon,  într-un  loc 
numit  Kopidnadon.  Strategii  romanilor,  adunându-se,  s-au  războit 
cu  ei,  dar  au  fost  învinşi.  Mulţi  au  murit  şi  nu  puţini  dintre  scho- 
larioi  au  fost  exilaţi.  A  căzut  şi  Diogenes,  turmarh  destoinic  al 
anatolienilor,  şi  căpetenii  ale  themei  Opsikion. 

împărăteasa,  rupând  înţelegerea  cu  francii,  l-a  trimis  pe  proto- 
spatharios-u\  Teofan  să  aducă  din  [thema]  Armeniakon  o  fată  pe 


784  Numărul  episcopilor  (rv'  -  350)  este  o  corectură  a  lui  Cari  de  Boor,  manuscrisele 
având  în  acest  loc  articolul  tâ>v.  Traducerea  ar  fi  deci  „al  episcopilor”.  Numărul 
participanţilor  la  sinod  a  fost  de  365;  v.  The  Chronicle,  p.  637. 

nume  Maria  din  Amnia;  şi  a  căsătorit-o  cu  împăratul  Constantin, 
fiul  ei,  acesta  din  urmă  fiind  foarte  întristat  şi  nevrând,  din  cauza 
legăturii  cu  fiica  lui  Carol,  regele  francilor,  cu  care  fusese  logodit 
mai  înainte.  Totuşi,  au  celebrat  nunta  acestuia  în  luna  noiembrie, 
indictionul  al  XH-lea. 

Iar  Philetos,  strategul  Traciei,  a  mers  la  Strymon  şi  şi-a  făcut 
tabăra  fără  pază;  dintr-o  dată  bulgarii  au  venit  asupra  lui,  fiind  ucis 
de  către  aceştia  împreună  cu  mulţi  alţii. 

Irina  l-a  trimis  în  Longobardia  pe  Ioan,  sakellarios-u\  şi  logo- 
thetul  armatei,  împreună  cu  Teodot,  care  fusese  rege  al  Marii  Lon- 
gobardii,  pentru  a  se  apăra,  dacă  se  putea,  de  Carol  şi  pentru  a-i 
desprinde  pe  unii  de  la  acesta.  Şi  au  plecat  deci  împreună  cu  Teo¬ 
dor,  patrikios-ul  şi  strategul  Siciliei.  Având  loc  o  luptă,  acelaşi  Ioan  a 
fost  prins  de  franci  şi  a  fost  ucis  în  chip  îngrozitor. 

10.5.21.6. 

In  acest  an,  diavolul,  din  invidie  faţă  de  evlavia  împăraţilor,  a 
îndemnat  câţiva  oameni  vicleni  să  o  întărâte  pe  mamă  împotriva 
fiului  şi  pe  fiu  împotriva  mamei.  Căci  au  convins-o  că  ar  fi  aflat  de  la 
cei  care  făceau  previziuni  că:  „Nu  fiul  tău  este  rânduit  de  la  Dum¬ 
nezeu  să  stăpânească  împărăţia,  ci  este  a  ta,  dată  ţie  de  Dumnezeu”. 
Ea,  ca  femeie,  fiind  înşelată,  cum  avea  şi  iubire  de  putere,  a  fost 
mulţumită  că  este  aşa,  negândindu-se  că  aceia  au  invocat  acest 
motiv  pentru  că  doreau  să  administreze  ei  lucrurile. 

împlinind  20  de  ani,  împăratul,  fiind  acum  voinic  şi  foarte  ca¬ 
pabil,  a  văzut  că  practic  nu  are  putere  peste  nimic.  Şi  se  întrista 
văzându-1  pe  patrikios-u\  şi  logothetul  Staurakios  că  le  deţine  pe 
toate  şi  că  toţi  vin  la  el;  căci  nimeni  nu  îndrăzneşte  să  îl  viziteze  pe 
împărat.  Sfătuindu-se  cu  oamenii  apropiaţi  lui,  care  erau  foarte 
puţini,  şi  cu  magistros- ul  Petru,  cu  patrikios-u\  Teodor  Kamulianos 
şi  cu  patrikios-u\  Damian,  a  hotărât  să  îl  prindă  pe  Staurakios,  să  îl 
exileze  în  Sicilia  şi  să  stăpânească  el  împărăţia,  împreună  cu  mama  sa. 

în  ziua  a  noua  a  lunii  februarie,  indictionul  al  XlII-lea,  a  avut  loc 
un  cutremur  foarte  înfricoşător,  încât  nimeni  nu  îndrăznea  să 
doarmă  în  casă,  ci  toţi  şi-au  făcut  corturi  în  grădini  şi  în  spaţii  libere 
şi  locuiau  în  ele. 

Iar  împărăteasa,  împreună  cu  fiul  ei,  a  ieşit  la  Sfântul  Mamas. 
Dându-i-se  de  veste  despre  această  intenţie,  Staurakios  a  instigat-o 
pe  augustă  împotriva  fiului  ei.  Iar  ea,  prinzându-i  pe  oamenii  îm¬ 
păratului,  i-a  bătut  şi  i-a  tuns  pe  toţi,  împreună  cu  Ioan  protospa- 

tharios- ul  şi  preceptorul785  său,  cel  numit  Pikridios,  şi  i-a  exilat  în 
părţile  de  jos,  până  în  Sicilia.  Iar  pe  magistros-u\  Petru,  supunându-1 
la  necinstiri,  l-a  aşezat  în  casa  sa.  La  fel  şi  pe  patrikios-u\  Teodor 
Kamulianos.  Iar  pe  patrikios-u\  Damian,  bătându-1  şi  tunzându-1,  l-a 
trimis  în  cetatea  Apollonias.  De  asemenea,  şi-a  bătut  şi  fiul  şi, 
reproşându-i  multe,  l-a  izolat  timp  de  mai  multe  zile.  Apoi  a  început 
să  pună  armata  să  jure:  „Până  când  vei  trăi,  nu  vom  accepta  ca  fiul 
tău  să  conducă”.  Şi  au  jurat  cu  toţii  astfel,  neîndrăznind  absolut 
nimeni  să  spună  ceva  împotriva  ei. 

O  flotă  a  arabilor  a  ieşit  împotriva  Ciprului  şi  împărăteasa, 
aflând  înainte  de  aceasta,  a  adunat  şi  ea  toate  corăbiile  romane  şi  le-a 
trimis  împotriva  acelora.  Ajungând  până  la  Myra,  amândoi  strategii 
au  ocolit  capul  Chelidonia  şi  au  intrat  în  golful  Ataleiei.  Iar  arabii, 
pornind  din  Cipru,  au  avut  parte  de  o  lipsă  de  vânt  şi  erau  purtaţi  în 
derivă  pe  mare.  Când  li  s-a  arătat  uscatul,  i-au  văzut  strategii  şi, 
aşezându-se  în  formaţie,  s-au  pregătit  de  luptă.  Iar  Teofil,  strategul 
[themei]  Kibyraioton,  bărbat  voinic  şi  foarte  capabil,  a  avut  îndrăz¬ 
neală  şi  a  ieşit  înaintea  tuturor;  luptându-se  cu  ei,  aceştia  l-au  prins 
şi  l-au  dus  la  Aaron,  care,  văzându-1,  l-a  îndemnat  să  devină  trădător 
şi  să  primească  daruri  vremelnice.  Cum  el  nu  a  acceptat,  după  ce  l-au 
silit  şi  mai  mult,  dar  el  tot  nu  a  cedat,  suferind  pedeapsa  prin  sabie, 
s-a  dovedit  a  fi  un  vrednic  mucenic. 


Anii  lumii  6283.  de  la  dumnezeiasca  întrupare:  783  ani. 

împăratul  romanilor  Constantin,  ani  7.1.  Conducătorul  arabilor 
Aaron,  ani  23.6.  Episcopul  Romei  Adrian,  ani  27.22.  Episcopul  Cons- 
tantinopolului  Tarasie,  ani  21.7. 

în  acest  an,  în  luna  septembrie,  indictionul  al  XlV-lea,  cei  care  luau 
jurământul  au  ajuns  în  thema  Armeniakon.  Iar  ei  nu  au  acceptat  să 
jure:  „Nu  vom  fi  conduşi  de  fiul  tău  ca  împărat  în  timpul  vieţii  tale”,  ci 
spuneau:  „Nici  nu  vom  pune  numele  Irina  înaintea  lui  Constantin,  ci 
[vom  zice]  Constantin  şi  Irina,  cum  am  primit  de  la  început”. 

[împărăteasa]  a  trimis  iarăşi  spre  a-i  prinde  pe  aceştia,  de  data 
aceasta  pe  Alexios,  spatharios  şi  drungarios  al  străjii,  cel  numit 
Musulem.  Dar  ei  l-au  ţinut  pe  acesta  şi  l-au  rânduit  să  îi  conducă,  în 


785  în  text:  ŞayuAcp.  Termenul  provine  din  latinescul  baiulus. 

vreme  ce  pe  Nichifor,  patrikios-u\  şi  strategul  lor,  l-au  întemniţat;  şi 
l-au  aclamat  şi  ei  ca  singur  împărat  pe  Constantin.  O,  uneltire  a 
vicleanului  diavol!  Cum  se  grăbeşte  prin  multe  meşteşugiri  să  piardă 
neamul  omenesc!  Căci  cei  care  în  urmă  cu  15  ani  făcuseră  jură¬ 
mântul  acela  îngrozitor,  făcând  înscrisuri  şi  punându-le  în  Sfântul 
Altar,  au  jurat  iarăşi  Irinei  că  nu  le  va  fi  împărat  fiul  ei  cât  timp  va 
trăi  ea.  Şi  iarăşi,  uitând  aceasta,  l-au  aclamat  ca  împărat  pe  Cons¬ 
tantin,  neînţelegând  jalnicii  de  ei  că  nu  trebuie  să  facă  jurăminte 
potrivnice  unul  altuia,  pentru  că  în  mod  necesar  orice  jurământ 
potrivnic  unuia  făcut  mai  înainte  este  urmat  de  sperjur,  iar  sperjurul 
înseamnă  lepădare  de  Dumnezeu. 

Adunându-se  cei  din  theme  la  Atroa  în  luna  octombrie  a  celui 
de-al  XlV-lea  indiction,  cu  toţii  l-au  cerut  într-un  glas  pe  împăratul 
Constantin,  care  era  în  cel  de-al  douăzeci  şi  unulea  an  al  său.  Iar 
Irina,  fiindcă  îi  era  frică  de  avântul  armatei,  i-a  dat  drumul.  Şi  ei  l-au 
confirmat  ca  împărat  şi  au  respins-o  pe  mama  sa.  îndată,  împăratul 
i-a  trimis  pe  Mihail  Lachanodrakon  şi  pe  protospatharios- ul  Ioan, 
preceptorul786  său,  şi  i-au  pus  pe  armeniaci  să  jure  că  nu  o  vor 
accepta  pe  Irina,  mama  lui,  ca  împărat7®7.  Iar  pe  Alexios  l-a  întărit  ca 
strateg  al  lor.  Revenind  împăratul  în  oraş  în  luna  decembrie,  bă- 
tându-1  şi  tunzându-1  pe  Staurakios,  l-a  exilat  spre  satisfacţia  lor  în 
thema  Armeniakon.  L-a  exilat  şi  pe  eunucul  Aetios,  protospatharios 
şi  apropiat  al  mamei  sale,  şi  pe  toţi  eunucii  din  casa  ei.  Iar  pe  ea, 
după  ce  i-a  făgăduit  că  nu  îi  va  face  nimic,  a  aşezat-o  în  palatul  lui 
Elefterie,  pe  care  ea  însăşi  îl  construise  şi  unde  îşi  ascunsese  şi  cea 
mai  mare  parte  din  bani. 

In  luna  aceea  a  avut  loc  un  incendiu  şi  a  ars  triklinos-u\  pa¬ 
triarhiei,  cel  numit  Thomaites7®8,  quaestorium- ul7®9  şi  multe  alte 
case,  până  la  Milion. 


786  în  text:  PocyuAov. 

787  în  acest  caz  este  folosit  masculinul,  pentru  că  se  punea  problema  ca  Irina  să 
guverneze  personal,  în  calitate  de  suveran,  şi  nu  doar  ca  soţie  sau  mamă  de  împărat.  în 
acest  context  se  poate  remarca  titulatura  pamAeiu;  care  apare  în  documentele  emise  de 
Irina;  v.  C.E.  Zachariae  von  Lingenthal,  Jus  Graeco-Romanum,  Pars  III,  p.  55,  şi  L. 
Br£hier,  Vie  et  mort  de  Byzance,  p.  89. 

788  Clădirea  era  o  anexă  a  Patriarhiei,  unde  se  păstra  şi  biblioteca  acesteia,  şi  fusese 
construită  de  patriarhul  Toma  I  (607-610)  sau  Toma  II  (667-669);  v.  R.  Guilland, 
£tudes  de  topographie  ...,  voi.  II,  pp.  14-19. 

789  în  text  notat  ca  icuccicnxbpiov.  Am  preferat  forma  latinească  în  locul  unei  transliterări 
exacte  a  formei  greceşti  pentru  identificarea  lămurită  a  realităţii  la  care  face  referire 
acest  termen. 


446 


Sf.  Teofan  Mărturisitorul 


Iar  în  luna  aprilie,  Constantin,  făcând  o  expediţie  împotriva 
bulgarilor,  a  ajuns  la  aşa-numita  cetate  Probaton790,  la  râul  Sfântului 
Gheorghe.  întâlnindu-1  pe  Kardamos,  domnitorul  Bulgariei,  a  avut 
loc  o  luptă  de  proporţii  nu  prea  mari  până  seara.  Iar  romanii, 
pierzându-şi  curajul,  au  fugit  noaptea  şi  s-au  întors  lipsiţi  de  glorie. 
Bulgarii,  la  rândul  lor,  fiind  înfricoşaţi,  s-au  întors. 


2.7.23.8. 

în  acest  an,  în  luna  septembrie,  împăratul  a  făcut  o  expediţie 
împotriva  arabilor.  Şi  pornind  de  la  Amorion,  a  mers  spre  Tarsul 
Ciliciei.  Când  a  ajuns  la  Turnurile  fără  apă791,  s-a  întors  înapoi,  fără  a 
reuşi  să  facă  nimic,  în  luna  octombrie,  indictionul  al  XV-lea. 

în  ziua  a  cincisprezecea  a  lunii  ianuarie,  împăratul,  fiind  rugat 
de  mama  sa  şi  de  mulţi  dintre  cei  care  aveau  demnităţi,  a  pro¬ 
clamat-o  din  nou  pe  aceasta;  şi  a  fost  aclamată  împreună  cu  el  ca  la 
început,  Constantin  şi  Irina.  S-au  supus  cu  toţii.  Dar  thema  Arme- 
niakon,  împotrivindu-se  la  aceasta,  s-a  răsculat  şi  l-a  cerut  pe  Ale- 
xios,  cel  care  le  fusese  strateg  cu  puţin  timp  înainte  şi  pe  care  pe 
atunci  împăratul  îl  chemase  dându-şi  cuvântul  [că  nu  îi  va  face 
nimic]  şi  îl  cinstise  cu  demnitatea  de  patrikios,  ţinându-1  în  preajma 
sa.  Din  cauza  acestei  cereri  şi  a  unor  vorbe  care  se  spuneau  despre  el 
-  cum  că  va  fi  împărat  -,  după  ce  l-a  bătut  şi  l-a  tuns,  împăratul  l-a 
aşezat  în  pretoriu. 

în  luna  iulie,  Constantin  a  mers  în  expediţie  împotriva  bulga¬ 
rilor  şi  a  construit  cetatea  Markellai.  La  20  ale  lunii  iulie  a  ieşit 
Kardamos,  domnitorul  Bulgariei,  cu  toată  armata  sa  şi  stătea  în 
fortificaţii.  împăratul,  fiind  cuprins  de  înflăcărare792  şi  fiind  convins 
de  către  falşi  profeţi  că  a  lui  va  fi  victoria,  a  pornit  lupta  fără  vreun 
scop  şi  fără  rânduială,  sfârşind  prin  a  suferi  o  grea  înfrângere.  Şi  a 
revenit  [ca  un]  fugar  în  oraş,  pierzând  mulţi,  nu  numai  din  armata 
cea  de  rând,  ci  şi  dintre  cei  cu  demnităţi,  între  care  şi  pe  magistros-u\ 
Mihail  Lachanodrakon,  pe  patrikios-u\  Bardas  şi  pe  protospatharios- ul 
Ştefan  Harneas,  pe  Niketas  şi  pe  Theognostos,  care  fuseseră  strategi; 
şi  încă  alţi  oameni  împărăteşti,  nu  puţini,  şi  pe  Pangratios,  falsul 
profet  şi  astronom,  care  îi  şi  prorocise  că  va  învinge.  Au  luat  şi 


790  în  text:  TlpoParou  Kaatpov  -  „Cetatea  Oii”. 

791  în  text:  ’AvuSpoi  Trupyoi. 

792  în  text:  GeppoTrvoiîaat;,  literal  -  „respirând  fierbinte”. 

bagajul,  precum  şi  caii  şi  cortul  cu  toate  lucrurile  împărăteşti.  Adu- 
nându-se  tagmata  în  oraş,  s-au  sfătuit  să  îl  scoată  pe  Nichifor,  care 
fusese  cezar  şi  să  îl  aşeze  ca  împărat. 

Aflând  aceasta,  Constantin  a  trimis  de  i-a  scos  pe  toţi793  fiii  lui 
Constantin,  bunicul  său,  la  Sfântul  Mamas.  Pe  Nichifor  l-a  orbit,  iar 
lui  Hristofor,  Niketas,  Antim  şi  Eudokimos  le-a  tăiat  limbile.  îm¬ 
preună  cu  aceştia  l-a  orbit  şi  pe  Alexios,  patrikios-u\  amintit  mai 
înainte,  fiind  convins  de  cele  spuse  de  către  mama  sa  şi  de  către 
Staurakios,  mai  sus-menţionatul  patrikios  -  cum  că,  dacă  nu  l-ar 
orbi,  îl  vor  alege  pe  el  împărat.  Iar  pedepsirea  acestora  s-a  făcut  în 
luna  august,  într-o  zi  de  sâmbătă,  indictionul  al  XV-lea,  la  ora  9. 
însă  dreptatea  lui  Dumnezeu  nu  a  lăsat  pentru  mult  timp  nerăz¬ 
bunată  această  faptă  nedreaptă.  Căci,  după  un  [interval  de]  timp  de 
cinci  ani,  în  aceeaşi  lună  şi  în  aceeaşi  zi  de  sâmbătă,  acelaşi  Cons¬ 
tantin  a  fost  orbit  de  către  propria  sa  mamă. 

3.8.24.9. 

în  acest  an,  auzind  armeniacii  despre  patrikios-u\  Alexios  că  a 
fost  orbit,  l-au  întemniţat  pe  strategul  lor,  patrikios-u\  Teodor  Ka- 
mulianos.  Aflând  aceasta,  împăratul  l-a  trimis  pe  protospatharios-u\ 
Constantin  Artaser  şi  pe  Chrysocheres,  strategul  themei  Bukella- 
rion,  cu  armată  din  celelalte  theme,  pentru  a-i  prinde.  Iar  aceştia, 
începând  lupta  cu  ei,  i-au  prins  pe  amândoi  şi  i-au  orbit;  şi  au  fost 
măcelăriţi  mulţi  din  ambele  părţi,  în  luna  noiembrie  a  primului 
indiction. 

Iar  în  ziua  a  douăzeci  şi  cincea  a  lunii  decembrie,  la  ceasul  al 
doilea,  având  loc  noaptea  tunete  şi  fulgere,  s-a  aprins  o  parte  a 
atelierului  împărătesc  de  brodat  cu  aur794  de  la  Chrysion. 

După  Sfintele  Paşti,  împăratul  a  făcut  o  expediţie  împotriva 
armeniacilor,  împreună  cu  toate  celelalte  theme.  Şi  în  cea  de-a 
douăzecea  zi  a  lunii  mai,  indictionul  întâi,  în  duminica  Cincizecimii, 
luptându-se  cu  ei,  i-a  învins  prin  viclenia  armenilor  care  erau  cu 
armeniacii,  dar  i-au  trădat.  Şi  i-a  prins  şi  i-a  ucis  pe  spatharios- ul 
Andronikos,  turmarh  al  lor,  pe  Teofil,  turmarh  şi  el,  şi  pe  Grigorie, 
episcopul  oraşului  Sinope;  iar  pe  ceilalţi  i-a  supus  la  amenzi  şi  con¬ 
fiscări.  Iar  pe  1000  din  cetatea  lor,  legându-i,  i-a  adus  în  oraş  prin 


793  în  text:  â|i(j>otepou<;,  care  se  poate  traduce  şi  prin  „amândoi”. 

794  în  text:  EpyoSomou  rcov  xpuaoKAaŞapiwv. 

poarta  Vlahernelor,  în  ziua  a  douăzeci  şi  patra  a  lunii  iunie,  într-o  zi 
de  luni;  şi  le-a  tatuat  feţele  cu  cerneală,  scriindu-le:  „Armeniac 
uneltitor”,  şi  i-a  răspândit  în  Sicilia  şi  în  celelalte  insule.  Iar  armenii, 
trădătorii  acestora,  neprimind  nicio  răsplată  de  la  împărat,  au 
predat  arabilor  cetatea  Kamachon. 

4.9.25.10. 

în  acest  an,  în  luna  octombrie,  indictionul  al  II-lea,  arabii  au 
ocupat  cetatea  Thebasa  prin  promisiune:  de  aceea  le-au  lăsat  căpe¬ 
teniile  să  meargă  la  ale  lor. 

5.10.26.11. 

în  acest  an,  împăratul,  pentru  că  o  ura  pe  soţia  sa,  Maria,  din 
cauza  uneltirii  mamei  sale  care  dorea  puterea,  pentru  ca  el  să  fie 
condamnat  de  toţi,  a  forţat-o  pe  aceasta  să  se  facă  monahie;  con¬ 
vingând-o,  a  tuns-o  în  monahism  în  luna  ianuarie,  indictionul  al  IlI-lea. 

Şi  în  luna  aprilie  a  pornit  în  expediţie  împotriva  arabilor.  în  ziua 
a  opta  a  lunii  martie,  luptându-se  cu  un  grup  expediţionar  al 
acestora  într-un  loc  numit  Anusa,  i-a  învins  şi  i-a  alungat  până  la 
râu.  Mai  apoi  a  coborât  la  Efes;  după  ce  s-a  rugat  în  biserica  Teo¬ 
logului795,  a  donat796  taxele  târgului,  care  erau  în  valoare  de  100  de 
litre  de  aur,  spre  slujirea  Sfântului  Apostol  şi  Evanghelist  Ioan.  Iar  în 
luna  august,  împăratul  a  încoronat-o  ca  augustă  pe  cubicularia  Teo- 
dote  şi  s-a  logodit  cu  ea  în  chip  nelegiuit. 

6.11.27.12. 

în  acest  an,  în  luna  septembrie,  indictionul  al  IV-lea,  împăratul  a 
făcut  nunta  cu  Teodote  în  palatul  Sfântului  Mamas,  timp  de  40  de  zile. 

în  luna  aprilie  a  aceluiaşi  al  IV-lea  indiction,  în  ziua  a  şaptea  [a 
săptămânii],  la  ceas  de  noapte,  în  insula  Creta  a  avut  loc  un  cu¬ 
tremur  îngrozitor;  apoi  un  altul  şi  în  Constantinopol,  cumplit,  în 
ziua  a  patra  a  lunii  mai. 

Kardamos,  domitorul  Bulgariei,  i-a  spus  împăratului:  „Ori  îmi 
plăteşti  tribut,  ori  vin  până  la  Poarta  de  Aur  şi  ruinez  Tracia”.  Iar 


795  Sfântul  Ioan,  patronul  oraşului  Efes. 

796  în  text:  exotice.  în  acest  context  termenul  s-ar  mai  putea  traduce  „a  redus”  sau  „a 
anulat” . 

împăratul,  punând  bălegar  de  cal  într-o  năframă,  i-a  trimis-o 
acestuia,  spunând:  „Ţi-am  trimis  tributul  ce  ţi  se  cuvine.  Eşti  bătrân 
şi  nu  vreau  să  te  osteneşti  până  aici,  aşa  că  vin  eu  până  la  Markellai; 
tu  doar  să  ieşi  afară.  Şi  va  fi  ce  va  socoti  Dumnezeu”.  Trimiţând 
împăratul  la  themele  de  pe  ţărmul  celălalt,  şi-a  adunat  armata  şi  a 
venit  până  la  Bersinikia.  Kardamos  a  venit  până  la  pădurea  Abroleba 
şi,  fiindcă  îi  era  teamă,  a  rămas  în  codru.  Iar  împăratul,  încurajându-şi 
armata,  a  mers  până  la  luminişul  Abroleba  şi  l-a  chemat  pe  Kar¬ 
damos  timp  de  17  zile.  Dar  acela  nu  a  îndrăznit,  ci,  fugind,  s-a  întors 
la  ale  sale. 

în  acelaşi  an  au  venit  şi  arabii  până  la  Amorion  şi,  neizbândind 
nimic,  s-au  întors  după  ce  au  luat  prizonieri  în  ţinuturile  din  jur. 

In  acelaşi  an,  Platon,  egumenul  de  la  Sakkudion,  a  întrerupt 
împărtăşirea  cu  patriarhul  Tarasie,  pentru  că  îl  primise  pe  împărat 
să  se  împărtăşească,  şi  a  îngăduit  celui  catehizat  de  el  să  o  tundă  pe 
Maria,  soţia  sa,  şi  awei  Iosif,  egumenul  de  la  Kathara,  îi  îngăduise  să 
îl  cunune  cu  Teodote.  Când  a  aflat  aceasta,  împăratul  l-a  trimis  pe 
Bardanios,  patrikios-u\  şi  domestikos-u\  scholelor,  şi  pe  Ioan,  co¬ 
rniţele  Opsikionului,  şi  l-a  adus  pe  Platon  în  oraş  şi  l-a  izolat  într-o 
chilie  în  biserica  Arhistrategului  din  palat.  Iar  pe  ceilalţi  monahi, 
împreună  cu  nepoţii  acestuia797,  bătându-i,  i-au  exilat  în  Tesalonic. 
Dar  le-a  luat  apărarea  mama  împăratului,  ca  unii  care  se  opuseseră 
fiului  ei  şi  îl  făcuseră  de  ruşine. 

7.12.1.3. 

Episcopul  Romei  Leon:  8  ani. 

în  acest  an,  în  luna  septembrie,  împăratul  a  ieşit  împreună  cu 
mama  sa  la  Prusa,  pentru  a  merge  la  băile  termale.  Şi  în  cea  de-a 
şaptea  zi  a  lunii  octombrie,  indictionul  al  V-lea,  i  s-a  născut  împă¬ 
ratului  un  fiu,  pe  care  l-a  numit  Leon.  Atunci  când  a  aflat  aceasta, 
împăratul  a  lăsat-o  pe  mama  sa  la  băile  termale,  cu  toată  suita  îm¬ 
părătească  şi  căpeteniile,  şi  s-a  întors  în  grabă  în  oraş.  Iar  mama 
acestuia,  găsind  prilej,  s-a  adresat  căpeteniilor  de  tagmata  şi  le-a  atras 
prin  daruri  şi  promisiuni,  pentru  a-1  da  jos  pe  fiul  ei  şi  pentru  a  domni 
ea  singură;  pe  unii  i-a  ademenit  în  persoană,  pe  alţii  prin  oamenii  ei. 
I-a  atras  pe  toţi  de  partea  ei  şi  aştepta  să  găsească  o  zi  prielnică. 


797  Nepoţii  lui  Platon  erau  Sfântul  Teodor  Studitul  şi  fratele  său,  Iosif;  v.  The  Chronicle, 
p.  647. 

La  Roma,  săvârşindu-se  papa  Adrian,  a  fost  hirotonit  Leon,  un 
bărbat  foarte  cinstit  şi  întru  toate  respectabil. 

în  luna  martie,  împăratul  a  ieşit  împotriva  arabilor,  avându-1  cu 
el  pe  patrikios-u\  Staurakios,  pe  ceilalţi  prieteni  ai  mamei  sale  şi 
20000  de  soldaţi  uşor  înarmaţi,  aleşi  din  toate  themele.  Iar  cei  din 
jurul  lui  Staurakios,  văzând  dorinţa  [de  luptă  a]  armatei  şi  a  îm¬ 
păratului,  s-au  temut  ca  nu  cumva,  luptându-se,  acesta  să  învingă  şi 
astfel  ei  să  eşueze  în  urzeala  împotriva  lui.  Mituindu-i  pe  cei  din 
strajă,  i-au  convins  să  mintă  că  saracinii  au  plecat.  Iar  împăratul,  în- 
tristându-se  foarte  tare,  a  intrat  în  oraş  fără  să  facă  nimic.  Şi  în  prima  zi 
a  lunii  mai  a  murit  fiul  său,  Leon,  şi  l-a  plâns  pe  acesta  foarte  tare.  Iar 
în  ziua  a  şaptesprezecea  a  lunii  iulie,  indictionul  al  V-lea,  într-o  zi  de 
joi,  împăratul,  trecând  de  la  cursa  de  cai  la  Sfântul  Mamas,  au  trecut 
înaintea  lui  cei  din  tagmata,  fiind  vorbiţi  dinainte  să  îl  prindă.  Dar 
el,  aflând  aceasta,  s-a  urcat  pe  corabia  sa  şi  a  trecut  la  Pylai,  vrând  să 
se  refugieze  în  thema  Anatolikon.  Şi  erau  împreună  cu  el  prietenii 
mamei  sale,  fără  ca  el  să  îi  ştie.  A  ieşit  şi  soţia  lui  până  la  Triton. 

Sfătuindu-se,  prietenii  mamei  sale  care  se  aflau  cu  el  şi-au  spus: 
„Dacă  i  se  adună  acestuia  armată,  nu  mai  poate  fi  stăpânit,  aşa  că  nu 
vom  scăpa  şi  ne  va  pierde”.  Şi  mama  lui,  adunând  în  [regiunea 
numită]  „a  lui  Elefterie”  pe  cei  din  tagmata  care  vorbiseră  dinainte 
cu  ea,  a  intrat  în  palat  şi,  aflând  de  adunarea  armatei  pe  lângă 
împărat,  s-a  înfricoşat  cumplit;  se  gândea  să  trimită  la  el  episcopi 
pentru  a  obţine  promisiunea  [că  o  va  feri]  şi  să  stea  deoparte.  A  scris 
în  ascuns  prietenilor,  care  se  aflau  cu  el:  „Dacă  nu  faceţi  cumva  să  îl 
predaţi,  îl  voi  vesti  pe  împărat  de  înţelegerile  pe  care  le  aveţi  cu 
mine”.  Iar  ei,  înfricoşaţi,  l-au  prins  pe  Constantin  la  rugăciune798  şi, 
urcându-1  pe  corabie,  sâmbătă  dimineaţă  au  ajuns  în  oraş,  în  ziua  a 
cincisprezecea  a  lunii  august.  L-au  închis  în  Porphyra799,  unde  s-a  şi 
născut.  La  sfatul  mamei  sale  şi  al  sfătuitorilor  ei,  pe  la  ceasul  al 
nouălea,  l-au  orbit  în  chip  îngrozitor  şi  netratabil  cu  scopul  de  a-1 
omorî.  Şi  soarele  s-a  întunecat  timp  de  17  zile  şi  nu  îşi  mai  trimitea 
razele,  încât  corăbiile  s-au  rătăcit  şi  erau  purtate  [pe  mare].  Şi  toţi 
spuneau  şi  mărturiseau  că  soarele  şi-a  reţinut  razele  din  cauza 
orbirii  împăratului.  Astfel  a  luat  puterea  Irina,  mama  lui. 


798  In  text:  £Kparr|aav  onrrov  ei<;  rcaponcÂrioiv,  care  s-ar  mai  putea  traduce  „l-au  prins  pe 
el  cu  rugămintea”. 

799  Porphyra  era  încăperea  din  palatul  imperial  unde  se  năşteau  copiii  împăraţilor. 

în  acelaşi  an,  rudele  din  Roma  ale  fericitului  papă  Adrian,  pu¬ 
nând  în  mişcare  poporul,  s-au  răsculat  împotriva  papei  Leon  şi, 
prinzându-1,  l-au  orbit.  Totuşi,  nu  i-au  putut  stinge  cu  totul  lumina 
[ochilor],  pentru  că  cei  care  l-au  orbit  erau  iubitori  de  oameni  şi  l-au 
cruţat.  Iar  el  s-a  refugiat  la  Carol,  regele  francilor,  care  s-a  răzbunat 
amar  pe  duşmanii  lui  şi  l-a  reaşezat  pe  tronul  său.  Roma  a  ajuns  din 
acea  vreme  sub  stăpânirea  francilor.  Iar  el,  răsplătindu-1  pe  Carol,  l-a 
încoronat  ca  împărat  al  romanilor  în  biserica  Sfântului  Apostol 
Petru,  ungându-1  cu  ulei  din  cap  şi  până  în  picioare,  îmbrăcându-1 
cu  veşmânt  împărătesc  şi  [punându-i]  coroană,  în  25  decembrie, 
indictionul  al  IX-lea. 

1.13.2.14. 

împărăteasa  romanilor  Irina,  din  nou:  5  ani. 

în  acest  an,  Irina,  luând  în  stăpânire  împărăţia,  l-a  trimis  îndată 
pe  Dorotei,  egumenul  de  la  Chrysopolis,  şi  pe  Constantin,  cartofi- 
laxul  Marii  Biserici,  la  Abimelec,  cel  care  devasta  regiunile  Capado- 
ciei  şi  Galatiei,  rugându-1  să  încheie  pace.  însă  aceasta  nu  s-a  făcut. 

în  luna  octombrie,  câţiva  răsculaţi  i-au  convins  pe  fiii  luptă¬ 
torului  împotriva  lui  Dumnezeu  Constantin,  care  se  aflau  sub  pază 
în  palatul  Therapeia,  să  se  refugieze  în  Marea  Biserică  şi,  chipurile, 
să  ceară  asigurare  că  după  aceasta  nu  li  se  va  face  nimic.  [Urmăreau] 
ca  dintr-un  astfel  de  pretext  să  proclame  împărat  pe  unul  dintre  ei. 
Şi,  adunându-se  mult  popor  în  biserică,  a  intrat  eunucul  Aetios,  pa- 
trikios-u\,  ca  să-i  scoată  afară  dându-le  asigurări,  nefiind  nimeni 
atent  la  ei,  şi  i-a  exilat  la  Atena.  Iar  cei  doi  patrikioi,  Staurakios  şi 
Aetios,  care  până  atunci  erau  prieteni  apropiaţi  ai  împărătesei,  i-au 
devenit  adversari,  astfel  că  îşi  arătau  pe  faţă  duşmănia.  Amândoi 
aveau  drept  scop  ca  după  moartea  acesteia  să  asigure  împărăţia 
pentru  rudele  lor. 

2.14.3.15. 

în  acest  an  a  ieşit  Abimelec  împotriva  României.  Şi,  trimiţând 

8OO 

un  corp  expediţionar  de  soldaţi  uşor  înarmaţi  ,  a  mers  până  la 
Malagina.  Ajungând  la  grajdurile  lui  Staurakios,  a  luat  caii  şi  şaua 
împărătească  şi  s-a  întors  nevătămat.  Iar  ceilalţi  au  coborât  până  în 


800  în  text:  Kovpaov  povo^cbvoov. 

Lydia  şi  au  luat  mulţi  prizonieri.  Un  corp  expediţionar  dintre  ei  a 
ieşit  şi  s-a  năpustit  asupra  lui  Pavel,  patrikios  şi  comite  al  Opsikio- 
nului,  împreună  cu  toată  thema  lui  şi  cu  optimatoi,  şi  a  făcut  mare 
măcel  între  aceştia.  Luând  şi  bagajele  acestora,  [corpul  expediţio¬ 
nar]  s-a  întors  şi  el. 

In  luna  martie  a  celui  de-al  VI  1-lea  indiction,  Akameros,  condu¬ 
cătorul  sklavinilor  din  Belzetia,  îndemnat  fiind  de  către  helladici,  a 
pus  la  cale  să  îi  scoată  pe  fiii  lui  Constantin  şi  să  numească  [pe  unul] 
dintre  ei  împărat.  Aflând  aceasta,  împărăteasa  l-a  trimis  la  patrikios-u\ 
Constantin  Serantapechos  pe  Teofilact,  fiul  acestuia,  care  era  spa- 
tharios  şi  nepot  al  ei,  ca  să-i  orbească  pe  toţi;  şi  aşa  le-a  zădărnicit 
uneltirea  împotriva  ei. 

In  cea  de-a  doua  zi  a  Sfintelor  Paşti,  împărăteasa  a  mers  în  pro¬ 
cesiune  de  la  [biserica]  Sfinţilor  Apostoli  purtată  pe  un  car  de  aur, 
tras  de  patru  cai  albi  şi  ţinut  de  patru  patrikioi,  adică  de  Bardanes, 
strategul  themei  Thrakesion,  Sisinnios,  strategul  Traciei,  Niketas, 
domestikos-u\  scholelor,  şi  Constantin  al  lui  Boilas,  aruncând  din 
belşug  daruri  consulare. 

în  luna  mai,  împărăteasa  s-a  îmbolnăvit,  fiind  aproape  de 
moarte.  Şi  s-a  înteţit  disputa  eunucilor.  Aetios  l-a  luat  de  partea  sa 
pe  Niketas,  patrikios  şi  domestikos  al  scholelor;  ei  i  se  împotriveau 
straşnic  lui  Staurakios,  convingând-o  şi  pe  împărăteasă  că  acesta 
doreşte  puterea.  Şi  ea,  înfuriindu-se,  l-a  dus  pe  Staurakios  în  chip 
grozav  în  palatul  Hiereios,  spunând  că  e  unul  care  provoacă  tulbu¬ 
rări801  şi  răscoale  şi  îşi  provocase  el  însuşi  foarte  grabnica  pierzare. 
Iar  el,  apărându-se  în  faţa  ei,  s-a  pus  pe  sine  în  siguranţă  şi  s-a  în¬ 
verşunat  împotriva  acelor  patrikioi  amintiţi  înainte,  Aetios  şi  Niketas. 

3.15.4.16. 

în  acest  an,  în  luna  februarie,  indictionul  al  VlII-lea,  Staurakios, 
cel  mai  înainte  menţionat,  punea  la  cale  o  răzvrătire  şi  o  răscoală 
împotriva  oraşului  împărătesc,  făcându-şi-i  favorabili  pe  scholarioi 
şi  excubiţii  din  acesta  prin  bani  şi  daruri.  Iar  Irina  cea  evlavioasă, 
făcând  un  silention  în  triklinos-u\  lui  Iustinian,  a  împiedicat  orice 
om  din  armată  să  se  apropie  de  Staurakios.  Şi  astfel  lucrurile  s-au 
bucurat  de  puţină  ordine. 


801  în  text:  pouArcov.  Termenul  provine  din  latinescul  tumultus;  v.  H.  MihAescu,  La 
Românit 6  ...,  p.  404. 

Iar  Aetios,  cel  mai  înainte  amintit,  şi  Niketas,  împreună  cu  alţi 
câţiva,  luptau  împotriva  lui  Staurakios.  Iar  acesta  a  fost  lovit  în 
inimă  şi  a  dat  afară  pe  gură  sânge  spumos  din  părţile  toracelui  şi 
plămânului.  Medicii,  atunci  când  au  văzut  una  ca  asta,  au  spus  că 
era  mortală.  Iar  ceilalţi  linguşitori  şi  lipsiţi  de  minte  -  nu  numai 
medici,  dar  şi  unii  monahi  nemonahi  şi  magicieni  -  îl  convingeau 
prin  jurăminte,  până  şi  în  ziua  săvârşirii  lui  care  a  avut  loc  în  luna 
iunie  a  aceluiaşi  al  VlII-lea  indiction,  într-o  zi  de  marţi,  că  va  trăi  şi 
va  fi  împărat.  Bazându-se  pe  ei,  Staurakios  a  şi  pus  la  cale  o  revoltă 
care  va  avea  loc  împotriva  lui  Aetios  în  Capadocii802,  de  care  nu  s-a 
învrednicit  să  audă  cât  trăia.  Căci  vestea  cu  privire  la  aceasta  a  ajuns 
la  două  zile  după  ce  el  a  murit.  Iar  răsculaţii,  fiind  arestaţi,  au  fost 
supuşi  la  exil  şi  la  pedepse. 

4.16.5.17. 

In  acest  an,  în  ziua  a  douăzeci  şi  cincea  a  lunii  decembrie, 
indictionul  al  IX-lea,  Carol,  regele  francilor,  a  fost  încoronat  de  către 
papa  Leon.  Voind  să  pornească  o  expediţie  cu  flotă  împotriva  Si- 
ciliei,  a  sfârşit  prin  a  se  răzgândi,  căci  voia  mai  degrabă  să  se  că¬ 
sătorească  cu  Irina.  A  trimis  soli  pentru  aceasta  în  anul  următor,  în 
indictionul  al  X-lea. 

Iar  în  luna  martie  a  celui  de-al  IX-lea  indiction,  evlavioasa  Irina 
le-a  dăruit  bizantinilor803  taxele  orăşeneşti,  iar  pentru  Abydos  şi 
Hieron  a  anulat804  aşa-numitele  komerkia 8°5.  1  s-a  mulţumit  înde¬ 
lung  pentru  acestea  şi  pentru  multe  alte  binefaceri. 

5.17.6.18. 

în  acest  an,  patrikios-u\  Aetios,  scăpând  de  Staurakios  şi  ne- 
maiavând  alte  griji,  s-a  grăbit  să  îi  acorde  puterea  propriului  său 
frate,  pe  care  l-a  şi  numit  unic  strateg  în  Tracia  şi  Macedonia;  el 
deţinea  themele  din  cealaltă  parte,  Anatolikon  şi  Opsikion.  Fiindcă 
era  plin  de  mândrie,  îi  umilea  pe  nobilii  cei  cu  funcţii  şi  nu  ţinea 
seama  de  nimeni.  Aceştia  s-au  şi  tulburat  cumplit  împotriva  lui, 


802  în  Antichitate,  Capadocia  era  împărţită  în  trei  provincii;  v.  The  Chronicle,  p.  653. 

803  Locuitorilor  Constantinopolului. 

804  în  text:  £KO\)<ţ>iCTev,  care  s-ar  mai  putea  traduce  prin  „a  redus”. 

805  Reprezentau  taxele  vamale  pe  importuri  şi  exporturi. 

astfel  că  plănuiau  o  revoltă  împotriva  împărătesei,  plan  pe  care  l-au 
pus  în  practică. 

Emisarii  trimişi  de  către  Carol  şi  de  papa  Leon  au  ajuns  la 
preaevlavioasa  Irina,  cerând  ca  ea  să  se  unească  în  căsătorie  cu  Carol 
şi  să  se  unească  Răsăritul  cu  Apusul.  Ea  ar  fi  fost  de  acord  dacă  acest 
de  multe  ori  amintit  Aetios  nu  ar  fi  împiedicat  [acest  lucru], 
conducând  alături  de  ea  şi  uzurpând  puterea  pentru  fratele  său. 

1.18.7.19. 

împăratul  romanilor  Nichifor:  9  ani. 

In  acest  an,  în  ziua  de  21  octombrie,  indictionul  al  Xl-lea,  la 
ceasul  al  patrulea  din  noapte,  pe  când  se  lumina  ziua  de  luni,  Ni¬ 
chifor,  patrikios-u\  şi  logothetul  general,  s-a  ridicat  cu  răzvrătire 
împotriva  preaevlavioasei  Irina,  Dumnezeu  îngăduind  aceasta,  din 
judecăţi  neştiute,  pentru  mulţimea  păcatelor  noastre.  Şi  au  con¬ 
lucrat  împreună  cu  el  cei  doi  Triphyllios  sperjuri  şi  vicleni  -  Niketas, 
patrikios  şi  domestikos  al  scholelor,  Sisinnios,  patrikios  şi  frate  al 
acestuia.  împreună  cu  el  erau  şi  patrikios-u\  Leon  Serantapechos  şi 
patrikios-u\  Grigorie,  fiul  lui  Musulakios,  Teoctist,  patrikios-u\  şi 
chestorul,  şi  patrikios-u\  Petru;  le-au  înşelat  şi  pe  unele  dintre  căpe¬ 
teniile  armatei  din  tagmata. 

Ajungând  la  poarta  numită  Chalke,  i-au  înşelat  degrabă  în  chip 
mincinos  pe  paznici  şi  i-au  convins  că  au  fost  trimişi  de  împărăteasă 
ca  să-l  proclame  împărat  pe  acelaşi  Nichifor,  din  cauză  că  patrikios-ul 
Aetios  o  forţa  să  îl  proclame  împărat  pe  fratele  său,  Leon.  Iar  ei  au 
dat  crezare  unei  astfel  de  minciuni,  aşa  că  l-au  proclamat  împreună 
ca  împărat  pe  tiran.  Astfel,  aceiaşi  patrikioi,  venind  la  marele  palat, 
au  intrat  şi,  de  acolo,  trimiţând  în  întregul  oraş  nişte  neînsemnaţi  şi 
nişte  robi,  au  făcut  proclamarea  înainte  de  miezul  nopţii.  Apoi  au 
aşezat  paznici  la  palatul  lui  Elefterie,  în  care  se  întâmpla  să  se  afle 
împărăteasa. 

în  zori,  trimiţând  după  ea,  au  închis-o  în  marele  palat.  Şi  astfel 
au  mers  în  procesiune  la  Marea  Biserică,  pentru  a-1  încorona  pe 
ticălos.  S-a  reunit  toată  mulţimea  din  oraş  şi  cu  toţii  erau  nemul¬ 
ţumiţi,  blestemându-1  pe  cel  care  făcea  încoronarea,  pe  cel  care  era 
încoronat  şi  pe  cei  care  îi  felicitau  pe  aceştia.  Cei  care  îşi  duceau 
viaţa  în  evlavie  şi  raţiune  se  minunau  de  judecata  divină:  cum  a 
îngăduit  ca  cea  care  se  străduise  pentru  credinţa  cea  dreaptă  în  chip 

mucenicesc  să  fie  alungată  de  un  porcar,  căruia,  din  iubire  de  bani,  i 
se  alăturaseră  apropiaţii  ei  -  adică  eunucul  Leon  din  Sinope,  pa- 
trikios  şi  sakellarios,  cei  doi  Triphyllios  urători  de  Dumnezeu  şi  mai 
sus-amintiţii  patrikioi.  Ea  îi  îmbogăţise  prin  foarte  multe  daruri  şi 
mâncase  de  multe  ori  împreună  cu  ei.  Iar  ei,  prin  linguşiri  şi  jură¬ 
minte  grozave,  o  asigurau  că  socotesc  bunăvoinţa  ei  mai  necesară 
decât  orice  pe  lume. 

Alţii,  ca  în  extaz,  nu  îşi  dădeau  seama  de  realitatea  celor  întâm¬ 
plate  şi  credeau  că  visează.  Iar  alţii  dintre  cei  care  ştiau  să  cugete 
drept  fericeau  bunăstarea  cea  trecută  şi  plângeau  nefericirea  care 
urma  să  vină  din  cauza  tiraniei,  şi  asta  mai  ales  cei  care  avuseseră 
înainte  experienţa  cugetării  celei  viclene  a  tiranului.  Pe  toţi  deopo¬ 
trivă  i-a  cuprins  o  întunecare  şi  o  deznădejde  nemângâiată  -  asta  ca 
să  nu  lungesc  vorba  scriind  în  detaliu  toate  cuvintele  cele  lipsite  de 
frumuseţe  ale  acelei  zile.  Căci  în  acea  zi  era  întru  totul  împotriva 
firii  şi  vremea:  se  întâmpla  să  fie  mohorâtă,  lipsită  de  lumină  şi  cu¬ 
prinsă  de  un  frig  de  neînlăturat  în  vreme  de  toamnă;  arăta  limpede 
strâmbătatea  şi  asuprirea  nesuportabilă  pe  care  Nichifor  o  va  înfăp¬ 
tui,  mai  cu  seamă  celor  care  îl  aleseseră.  A  doua  zi,  luându-i  pe  unii 
dintre  patrikioi ,  a  urcat  la  împărăteasa  care  era  închisă  şi  s-a  pre¬ 
făcut,  după  cum  îi  era  obiceiul,  că  are  o  falsă  bunătate  -  de  altfel, 
prin  asta  i-a  şi  înşelat  pe  cei  mai  mulţi.  Se  scuza  faţă  de  ea  cum  că  ar 
fi  fost  înălţat  la  conducere  fără  voia  lui  şi  că  nu  îşi  dorea  aceasta, 
blestemându-i  pe  cei  care  îl  ridicaseră  şi  uneltiseră  împotriva  ei 
asemenea  lui  Iuda,  cel  care  L-a  vândut  pe  Domnul  după  ce  cinase 
împreună  cu  El,  şi  mărturisind  că  aceştia  erau  următori  ai  aceluia 
întru  toate.  I-a  arătat  şi  încălţările  sale  negre,  asigurând-o  că  îi  place 
să  le  poarte  împotriva  rânduielilor  împărăteşti.  Apoi  a  sfătuit-o  cu 
viclenie  şi  prin  jurăminte  să  aibă  îndrăzneală  în  privinţa  confortului 
ei  trupesc  care  se  cuvine  [să  îi  fie  asigurat]  unei  stăpâne  de  către  un 
rob  şi  să  nu  socotească  căderea  ei  drept  vreo  nenorocire.  A  sfătuit-o 
să  nu  îi  ascundă  nimic  din  comorile  împărăteşti  şi  a  condamnat 
patima  iubirii  de  arginţi,  spunând  că  nu  poate  îndura  să  o  aibă.  Dar 
neîndestulatul806  îşi  punea  toate  nădejdile  în  aur,  fiindcă  suferea 
cumplit  de  această  boală. 

Dar  înţeleaptă  şi  de  Dumnezeu  iubitoarea  Irina,  deşi  ar  fi  tre¬ 
buit  să  fie  cuprinsă  de  suferinţa  schimbării  celei  neaşteptate  -  mai 


806  t 

ales  că  era  şi  femeie  i-a  spus,  având  cuget  viteaz  şi  înţelept,  celui 
care  ieri  fusese  un  rob  călcător  de  jurământ,  iar  astăzi  era  un  tiran 
viclean  aducător  de  tulburare  şi  lipsit  de  ruşine:  „Eu,  omule,  îl  con¬ 
sider  pe  Dumnezeu  [ajutător  şi  răzbunător]807,  Cel  Care  şi  mai 
înainte,  orfană  fiind  şi  nevrednică,  m-a  ridicat  pe  tronul  împărăţiei. 
Iar  pricina  îndepărtării  mele  [de  pe  tron]  mi-o  atribui  mie  şi  pă¬ 
catelor  mele;  şi  strig:  «întru  toate  şi  în  orice  chip  fie  binecuvântat 
numele  Domnului,  singurul  împărat  al  împăraţilor  şi  Domn  al 
domnilor!»  Chipul  urcării  tale  [pe  tron]  îl  atribui  Domnului,  fără  de 
Care  cred  că  nu  se  întâmplă  nimic.  Şi  zvonurile  care  mi-au  fost 
transmise  împotriva  ta  în  legătură  cu  demnitatea  cu  care  eşti  acum 
învestit,  adevărate,  după  cum  a  dovedit-o  sfârşitul  lucrurilor,  nu  îţi 
sunt  necunoscute.  Dacă  aş  fi  fost  atrasă  de  acestea,  te-aş  fi  putut 
ucide  fără  piedică.  însă,  pe  de-o  parte,  convinsă  de  jurămintele  tale, 
pe  de  alta,  cruţându-te,  i-am  nesocotit  pe  mulţi  dintre  cei  care  îmi 
voiau  binele,  încredinţând  şi  în  acest  caz  cele  ale  mele  lui  Dum¬ 
nezeu,  prin  Care  împărăţesc  împăraţii  şi  principii  stăpânesc  pămân¬ 
tul.  Acum  mă  închin  ţie  ca  împărat,  ca  unuia  [care  eşti]  evlavios  şi 
aşezat  [pe  tron]  de  către  El,  şi  îţi  cer  să  îmi  cruţi  slăbiciunea  şi  să  îmi 
îngădui  ca  această  casa  a  lui  Elefterie  -  construită  de  mine  -  [să  îmi 
fie]  spre  alinarea  necazului  meu  celui  fără  seamăn”. 

Iar  el  a  spus:  „Dacă  vrei  să  ţi  se  întâmple  aceasta,  jură-mi  pe 
toate  puterile  divine  că  nu-mi  vei  ascunde  niciuna  dintre  comorile 
împărăţiei  şi  eu  îţi  voi  îndeplini  cererea  şi  voi  face  totul  spre  slujirea 
şi  odihna  ta!”  Ea  i-a  jurat  pe  cinstita  şi  de  viaţă  dătătoarea  Cruce: 
„Nu  îţi  voi  ascunde  nimic,  [până  la  ultimul]  obol808”;  ceea  ce  a  şi 
făcut.  Dar,  odată  ce  a  reuşit  ceea  ce  îşi  dorise,  a  exilat-o  îndată  la 
mănăstirea  pe  care  o  construise  pe  insula  Prinkipos,  pe  când  trimişii 
lui  Carol  erau  încă  în  oraş  şi  vedeau  cele  ce  se  întâmplau. 

Deci  neîndestulatul  acesta,  punând  mâna  pe  putere,  nu  a  reuşit 
nici  măcar  pentru  scurt  timp  să  îşi  acopere  prin  prefăcătorie  rău¬ 
tatea  şi  iubirea  de  arginţi  înnăscută.  însă,  sub  pretextul  că  urma  să 
înlăture  nedreptatea,  a  înfiinţat  tribunalul  cel  viclean  din  Magnaura. 
Căci,  după  cum  au  arătat  lucrurile,  scopul  tiranului  nu  era  să  le  facă 
dreptate  celor  săraci,  ci  ca  prin  acesta  să  îi  necinstească  şi  să  îi 


807  Textul  notat  între  paranteze,  care  nu  apare  în  manuscrisele  Cronografiei,  a  fost  com¬ 
pletat  după  un  alt  izvor  din  epocă,  o  viaţă  a  împărătesei  Irina;  v.  The  Chronicle,  p.  658. 
h  O  monedă  mică  din  Grecia  antică  în  valoare  de  o  şesime  de  drahmă. 

înrobească  pe  toţi  cei  cu  dregătorii  şi  să  şi  le  transfere  pe  toate  lui, 
fapt  pe  care  l-a  dus  la  îndeplinire. 

Văzându-i  pe  toţi  mâhniţi  împotriva  lui  şi  fiindu-i  teamă  ca  nu 
cumva  aceştia,  amintindu-şi  binefacerile  evlavioasei  Irina,  să  o 
cheme  din  nou  să  ia  puterea,  în  luna  noiembrie,  pe  când  era  o  iarnă 
foarte  grea,  nemilosul  nu  s-a  îndurat  de  ea,  ci  a  exilat-o  în  insula 
Lesbos,  poruncind  să  fie  pusă  sub  pază,  singură,  şi  să  nu  fie  văzută 
de  absolut  nimeni. 

Iar  în  a  treizecea  zi  a  lunii  aprilie  s-a  săvârşit  Niketas  Triphy- 
llios,  ucis  -  după  cum  se  spune  -  de  Nichifor  prin  otrăvire. 

în  a  patra  zi  a  lunii  mai,  Nichifor  a  ieşit  la  Calcedon,  într-o 
suburbie.  Şi,  urcându-se  pe  un  cal  foarte  domesticit  şi  blând,  acesta 
din  urmă,  din  pronia  divină,  l-a  aruncat,  zdrobindu-i  piciorul  drept. 

în  cea  de-a  nouăsprezecea  zi  a  lunii  iulie,  într-o  zi  de  miercuri, 
la  ceasul  întâi,  Bardanes,  patrikios  şi  strateg  al  themei  Anatolikon, 
cel  numit  Turkos,  a  fost  proclamat  împărat  de  către  themele  din 
cealaltă  parte.  Cu  toate  că  acesta  refuza  cu  insistenţă,  nu  a  putut  să 
scape  de  ei.  A  coborât  până  la  Chrysopolis  şi  a  încercuit  oraşul  timp 
de  8  zile.  Cum  nu  a  fost  primit  de  către  oraş,  s-a  întors  până  la 
Malagina.  Se  temea  de  Dumnezeu  şi  se  gândea  ca  nu  cumva  să  aibă 
loc  un  măcel  între  creştini  din  cauza  lui,  aşa  că  i-a  trimis  [un  mesaj] 
lui  Nichifor;  şi  a  primit  din  partea  acestuia  făgăduinţa  cum  că  va  fi 
lăsat  nevătămat  şi  fără  vreo  pagubă,  la  fel  şi  toţi  cei  care  erau  îm¬ 
preună  cu  el,  semnată  de  propria-i  mână.  Au  semnat-o  şi  Tarasie, 
preasfinţitul  patriarh,  şi  toţi  patrikioi.  Aşadar,  în  ziua  a  opta  a  lunii 
septembrie,  la  miezul  nopţii,  Bardanes  a  fugit  în  ascuns,  coborând  la 
Kios,  în  Bithynia,  la  mănăstirea  lui  Heraclie.  Găsind  corabia  împă¬ 
ratului  [care  fusese]  trimisă,  a  fost  atunci  tuns  şi  îmbrăcat  în  veş¬ 
mânt  monahal.  îmbarcându-se  pe  aceasta,  a  mers  pe  insula  numită 
Prote  -  pe  care  construise  o  mănăstire  -,  crezând  că  înşelătorul  Ni¬ 
chifor  va  respecta  promisiunea  cea  grozavă  pe  care  i-o  făcuse  şi  nu  îl 
va  vătăma  cu  nimic.  Dar  Nichifor  l-a  dezgolit  mai  întâi  de  avutul  său 
şi  apoi,  folosindu-se  de  prilej,  i-a  luat  prizonieri  pe  toţi  comandanţii 
şi  proprietarii  din  theme,  chiar  şi  pe  unii  din  oraşul  împărătesc.  De 
asemenea,  a  lăsat  toată  armata  fără  plată.  Cine  va  putea  să  istori¬ 
sească  prin  cuvinte  în  chip  vrednic  lucrările  săvârşite  de  acesta  în 
acele  zile,  cu  îngăduinţa  lui  Dumnezeu,  pentru  păcatele  noastre? 

în  ziua  de  19  august,  indictionul  al  Xl-lea,  s-a  săvârşit  împă¬ 
răteasa  Irina  în  exilul  cel  din  insula  Lesbos.  Trupul  i-a  fost  mutat  pe 
insula  Prinkipos,  la  mănăstirea  pe  care  o  zidise  ea  însăşi. 

2.19.8.20. 

In  acest  an,  în  luna  decembrie,  indictionul  al  Xll-lea,  Nichifor  l-a 
încoronat  ca  împărat  pe  fiul  său,  Staurakios,  prin  Tarasie,  prea- 
sfinţitul  patriarh,  în  amvonul  Marii  Biserici,  cu  toate  că  acesta  nu 
era  în  niciun  fel  făcut  pentru  această  demnitate:  nici  ca  înfăţişare, 
vigoare  sau  minte.  Nichifor,  cel  care  niciodată  nu  păzea  adevărul 
întru  nimic,  trimiţând  câţiva  lykaonieni  -  sau  oameni-lup  -,  care 
erau  de  aceeaşi  părere  şi  de  acelaşi  cuget  cu  el,  în  insula  Prote,  le-a 
poruncit  să  debarce  noaptea  pe  insulă  şi  să  îl  orbească  pe  Bardanes, 
cel  mai  înainte  amintit,  şi  după  această  faptă  să  se  refugieze  în 
biserică,  ca  şi  cum  el  nu  ar  fi  ştiut  nimic.  Făcându-se  aceasta, 
patriarhul,  senatul  şi  toţi  cei  cu  frică  de  Dumnezeu  au  fost  grozav  de 
îndureraţi. 

Iar  preanelegiuitul  împărat  Nichifor,  cel  care  întotdeauna  făcea 
totul  în  aparenţă  şi  nimic  pentru  Dumnezeu,  i-a  convins  prin  jură¬ 
minte  pe  demnitari  că  nu  ştia  nimic;  iar  pe  lykaonieni809  părea  că  îi 
caută  pentru  a-i  omorî,  prefăcându-se  că  se  răzbună.  Căci  acesta,  pe 
lângă  celelalte  nelegiuiri,  avea  şi  această  trăsătură  deosebită  a  firii, 
prin  care  şi  înainte  de  a  ajunge  împărat  i-a  înşelat  pe  mulţi.  Doar  că 
acest  fapt  era  întru  totul  demn  de  râs  pentru  aceia  care  ştiau  exact 
cu  ce  se  îndeletniceşte;  aşa  încât  chiar  şi  el,  a  cărui  preaspurcată  faţă 
îi  era  întunecată  mereu  din  lipsă  de  sfială,  a  rămas  atunci  în  dormi¬ 
torul  împărătesc  fără  să  iasă  timp  de  trei  zile,  plângând  în  chip 
viclean;  căci  avea  în  chip  firesc  lacrimi  de  femeie,  aşa  cum  au  mulţi 
dintre  cei  josnici  şi  dintre  cei  care  se  prefac  a  fi  buni.  Totuşi  pe  cei 
mai  mulţi  nu  i-a  înşelat. 

In  luna  august,  ieşind  împotriva  arabilor,  i-a  întâlnit  la  Krasos  în 
Frigia.  Luptându-se  cu  ei,  a  fost  învins.  A  pierdut  mulţi  oameni,  aşa 
încât  puţin  a  lipsit  să  fie  şi  el  prins,  dacă  unii  dintre  comandanţi, 
foarte  viteji,  nu  ar  fi  reuşit  cu  greu  să  îl  salveze  tocmai  atunci  când 
avea  nevoie. 

3.20.9.21. 

în  acest  an  a  avut  loc  o  răscoală  în  Persia.  Şi  conducătorul  ara¬ 
bilor  a  coborât  şi  i-a  împăciuit.  Iar  Nichifor,  găsind  răgazul  necesar, 


809  Traducerea  potrivit  unei  alte  variante  din  manuscrise:  „i-a  convins  prin  jurăminte 
pe  demnitarii  lykaonieni”. 

a  zidit  Ancyra  din  Galatia,  Thebasa  şi  Andrasos.  A  mai  trimis  un 
corp  expediţionar  în  Siria,  dar  aceştia,  fiindcă  nu  au  izbutit  nimic,  s-au 
întors,  dimpotrivă,  mai  degrabă  pierzând  mulţi  oameni. 

Episcopul  Constantinopolului  Nichifor:  9  ani. 

4.21.10.1. 

în  acest  an,  în  ziua  a  optsprezecea810  a  lunii  februarie,  indic- 
tionul  al  XlV-lea,  a  murit  în  chip  slăvit  Tarasie,  preasfinţitul  patriarh 
al  Constantinopolului.  Şi  trupul  i-a  fost  dus  la  Strâmtoarea  Pontului 
şi  a  fost  înmormântat  în  mănăstirea  construită  de  el,  în  miercurea 
din  prima  săptămână  din  Post.  Iar  în  ziua  de  12  aprilie,  în  Duminica 
cea  Mare  a  Paştilor,  a  fost  hirotonit  Nichifor,  preasfinţitul  patriarh, 
fost  asekretes,  prin  votul  întregului  popor  şi  al  preoţilor,  precum  şi 
al  împăraţilor.  Platon  şi  Teodor,  egumeni  ai  mănăstirii  Studion,  nu 
au  încuviinţat  hirotonia  lui  Nichifor,  ci  s-au  împotrivit  cu  putere.  De 
fapt,  plănuiau  chiar  o  schismă,  având  un  motiv,  aşa-zicând,  bine¬ 
cuvântat:  nu  se  cuvine  ca  un  laic  să  fie  dintr-o  dată  ridicat  la  [ran¬ 
gul]  episcopal.  împăratul  Nichifor,  vrând  să  îi  alunge  din  oraş,  a  fost 
împiedicat;  căci  l-au  sfătuit  unii  că  hirotonia  patriarhului  nu  ar  fi 
lăudată  [dacă  ar  fi]  asociată  cu  depunerea  acelora  şi  cu  desfiinţarea 
unei  asemenea  mănăstiri  -  sub  ascultarea  lui  Teodor  se  aflau  700  de 
monahi.  Dar  acest  lucru  nu  era  străin  de  Biserică  ori  născocit  de 
curând,  ci  mulţi  alţii  din  rândul  laicilor  au  devenit  episcopi,  păs¬ 
torind  întru  Dumnezeu  în  chip  vrednic  de  această  demnitate. 

în  acelaşi  an,  Aaron,  conducătorul  arabilor,  a  făcut  o  expediţie 
în  Romania,  cu  o  mare  forţă  formată  din  maurophori  şi  oameni  din 
Siria,  Palestina  şi  Libia,  [în  număr  de]  300000.  Venind  la  Tyana,  a 
construit  o  casă  pentru  blasfemia  sa.  Şi,  asediindu-le,  a  cucerit  ceta¬ 
tea  lui  Heraclie,  care  era  bine  fortificată,  Thebasa,  Malakopea,  Side- 
ropalos  şi  Andrasos.  A  trimis  un  corp  expediţionar  format  din  60000  de 
oameni,  a  coborât  până  la  Ancyra,  dar  s-a  întors  după  ce  a  cercetat-o. 

împăratul  Nichifor,  cuprins  de  frică,  dar  şi  de  strâmtorare,  a  ie¬ 
şit  şi  el  în  disperare  de  cauză  -  dovadă  a  împrejurării  foarte  anevo¬ 
ioase  [în  care  se  afla].  Şi,  după  ce  a  ridicat  multe  monumente811,  i-a 


810  în  manuscrise  data  este  25  februarie,  modificată  de  Cari  de  Boor  în  18  februarie  pe 
baza  traducerii  lui  Anastasius  Bibliothecarius. 

811  Termenul  utilizat  de  Sfântul  Teofan  -  xă  tpbîtaia  -  denumeşte  monumentele  ridi¬ 
cate  cu  scopul  de  a-şi  celebra  victoriile. 

trimis  la  Aaron  pe  mitropolitul  Synadelor  şi  pe  egumenul  de  la 
Gulaion,  Petru,  pe  Grigorie,  iconomul  din  Amastris,  să  ceară  în¬ 
cheierea  păcii.  Iar  aceştia,  discutând  îndelung,  s-au  înţeles  cu  privire 
la  pace  ca  în  fiecare  an  să  i  se  plătească  lui  Aaron  câte  30000  de 
monede;  în  plus,  trei  monede  capitaţie812  pentru  însuşi  împăratul  şi 
trei  pentru  fiul  său.  Aaron  a  acceptat  toate  acestea,  căci  l-au  mul¬ 
ţumit,  şi  s-a  bucurat  că  le  primeşte  peste  cei  10000  de  talanţi  - 
pentru  că  supusese  împărăţia  romanilor.  S-au  înţeles  şi  ca  cetăţile 
cucerite  să  nu  mai  fie  construite.  Dar,  după  ce  arabii  s-au  retras, 
împăratul  a  reconstruit  şi  fortificat  aceleaşi  cetăţi.  Atunci  când  a 
aflat  acestea,  Aaron  a  trimis  iarăşi  o  armată,  care  a  cucerit  Thebasa. 
De  asemenea,  a  trimis  o  flotă  în  Cipru,  a  distrus  bisericile,  iar  pe 
ciprioţi  i-a  mutat.  Făcând  multe  cuceriri,  a  încălcat  pacea. 

5.22.11.2. 

In  acest  an,  Nichifor  a  făcut  o  expediţie  militară  împotriva 
bulgarilor.  Când  a  ajuns  la  Adrianopolis,  a  prins  de  veste  despre  o 
răscoală  pusă  la  cale  împotriva  lui  de  către  oamenii  împărăteşti  şi  de 
către  tagmata ;  deci  s-a  întors  fără  să  acţioneze,  neizbutind  nimic,  în 
afară  de  a  se  răzbuna  pe  cei  de  acelaşi  neam,  supunându-i  pe  mulţi 
la  bătăi,  exiluri  şi  chiar  confiscări.  Trimiţându-1  pe  spatharios- ul 
Bardanios,  cel  numit  Anemas,  a  capturat  toţi  refugiaţii  şi  străinii813  şi 
i-a  trecut  în  Tracia,  crezând  că  astfel  va  obţine  de  la  ei  o  cantitate 
deloc  neînsemnată  de  aur  din  taxele  anuale,  pentru  că  era  un  om 
care  le  făcea  pe  toate  pentru  aurul  cel  iubit  de  el,  nu  pentru  Hristos. 

6.23.12.3. 

în  acest  an,  în  luna  septembrie,  primul  indiction,  Aaron,  con¬ 
ducătorul  arabilor,  l-a  trimis  cu  flota  pe  Humeid  împotriva  Rodo¬ 
sului.  Acesta  din  urmă  a  plecat  pe  dată;  ajungând  în  Rodos,  a  făcut 
mult  prăpăd  acolo,  dar  fortăreaţa  din  acest  loc  a  rămas  necucerită. 
Iar  la  întoarcere,  a  fost  înfruntat  vădit  de  către  Sfântul  Nicolae, 
făcătorul  de  minuni.  Căci  a  venit  la  Myra  şi  a  încercat  să  zdrobească 
sfânta  raclă  a  acestuia;  dar  în  locul  aceleia,  a  spart-o  pe  alta,  care  era 


8u  Această  taxă  suplimentară  era  plătită  de  creştini  emirului  pentru  a-şi  putea 
manifesta  nestingheriţi  credinţa.  în  orice  caz,  termenii  acestei  păci  sunt  întru  totul 
nefavorabili  împăratului. 

813  în  text:  7tpo<rriAurov  kou  nccponcov. 

aşezată  în  apropiere.  îndată  flota  a  fost  cuprinsă  de  o  mare  vâltoare 
de  vânturi,  valuri  ale  mării,  tunete  şi  fulgere,  aşa  încât  destule  co¬ 
răbii  au  fost  zdrobite.  Când  însuşi  luptătorul  împotriva  lui  Dum¬ 
nezeu  Humeid  a  cunoscut  puterea  Sfântului,  a  scăpat  de  primejdie, 
împotriva  oricărei  nădejdi. 

Iar  în  cea  de-a  douăzecea  zi  a  lunii  decembrie,  Nichifor,  după  ce 
a  ales  multe  dintre  fecioarele  din  tot  teritoriul  de  sub  stăpânirea  lui 
pentru  a-1  căsători  pe  Staurakios,  fiul  său,  a  căsătorit-o  cu  jalnicul 
Staurakios  pe  Teofano  Ateniana,  rudă  a  fericitei  Irina.  Aceasta  era 
logodită  cu  un  bărbat  cu  care  se  culcase  de  multe  ori,  dar  Nichifor  a 
despărţit-o  de  acela,  călcând  fără  ruşine  legea  şi  în  aceasta  la  fel  ca 
în  toate.  Odată  cu  Teofano,  a  mai  ales  alte  două  [fecioare],  mai 
frumoase  decât  aceasta,  pe  care  spurcatul  le-a  violat  în  chip  făţiş 
chiar  în  zilele  nunţii  şi  toţi  l-au  luat  în  râs. 

în  luna  februarie,  mulţi  dintre  demnitari,  punând  la  cale  o  răs¬ 
coală  împotriva  lui,  l-au  ales  pe  Arsaber,  chestor  şi  patrikios,  un 
bărbat  evlavios  şi  foarte  învăţat.  Aflând  aceasta,  preavicleanul 
Nichifor  l-a  bătut,  l-a  tuns  şi  l-a  făcut  monah,  exilându-1  în  Bithynia. 
Iar  pe  ceilalţi  i-a  supus  la  bătăi,  exiluri,  precum  şi  confiscări,  dar  nu 
numai  pe  nobilii  din  viaţa  laică,  ci  şi  pe  unii  episcopi  sfinţi,  monahi, 
pe  singhelul,  sakellarios-u\  şi  cartofilaxul  Marii  Biserici,  care  erau 
bărbaţi  erudiţi  şi  vrednici  de  respect. 

Conducătorul  arabilor  Mahomed:  4  ani. 

7.1.13.4. 

în  acest  an,  Aaron,  conducătorul  arabilor,  a  murit  în  Persia  cea 
de  dinăuntru,  cea  numită  Chorasan,  în  luna  martie,  indictionul  al  II-lea. 
Şi  i-a  urmat  la  conducere  Mahomed,  fiul  său,  lipsit  de  destoinicie  în 
toate.  împreună  cu  forţele  tatălui  lor,  Abdelas,  fratele  lui  Mahomed, 
s-a  răsculat  împotriva  acestuia,  din  acelaşi  ţinut  Chorasan,  fapt  care 
a  devenit  cauza  unui  război  civil  în  neamul  lor.  De  aceea,  cei  din 
Siria,  Egipt  şi  Libia  s-au  împărţit  în  diferite  stăpâniri  şi  au  distrus 
treburile  publice  şi  unii  pe  alţii.  Au  făcut  tulburări  prin  ucideri, 
jafuri  şi  tot  felul  de  lucruri  nelalocul  lor  săvârşite  împotriva  lor  înşişi 
şi  a  creştinilor  de  sub  conducerea  lor.  Şi  au  fost  pustiite  şi  bisericile 
din  oraşul  cel  sfânt  al  lui  Hristos,  Dumnezeul  nostru,  precum  şi 
mănăstirile  celor  două  mari  lavre  ale  celor  între  sfinţi,  Hariton  şi 
Chiriac,  cea  a  Sfântului  Sava  şi  celelalte  chinovii,  ale  Sfinţilor 

Eftimie  şi  Teodosie.  Masacrul  îndreptat  de  către  unii  împotriva 
celorlalţi  şi  împotriva  noastră,  care  a  fost  cauzat  de  această  stare  de 
anarhie,  a  ţinut  timp  de  5  ani. 

Teodor,  egumenul  de  la  Studion,  Iosif,  fratele  său,  arhiepiscop  al 
Tesalonicului,  împreună  cu  Platon  zăvorâtul  şi  cu  ceilalţi  monahi  ai 
lor  au  întrerupt  împărtăşirea  cu  Nichifor,  preasfinţitul  patriarh,  din 
cauza  iconomului  Iosif  care  îi  cununase  în  chip  nelegiuit  pe  Cons¬ 
tantin  şi  pe  Teodote.  împăratul  Nichifor,  folosindu-se  de  acest  pri¬ 
lej,  a  adunat  mulţi  episcopi  şi  egumeni  şi  a  poruncit  să  se  reunească 
un  sinod  împotriva  acelora.  Astfel,  au  fost  scoşi  afară  din  mănăstire 
şi  din  oraş,  fiind  trimişi  în  exil  în  luna  ianuarie,  indictionul  al  II-lea. 

în  acelaşi  an,  în  vreme  ce  armata  de  la  Strymon  îşi  primea  solda, 
bulgarii  au  atacat-o.  Au  luat  [în  total]  1100  de  litre  de  aur  şi  au 
măcelărit  multă  armată,  împreună  cu  strategul  şi  comandanţii.  Căci 
erau  de  faţă  soldaţi  şi  nu  puţini  comandanţi  din  celelalte  theme  şi 
toţi  au  fost  nimiciţi  acolo.  Au  luat  şi  tot  bagajul  şi  s-au  întors. 

Iar  în  acelaşi  an,  înainte  de  sărbătoarea  Paştilor,  Krum,  condu¬ 
cătorul  bulgarilor,  pregătindu-se  să  atace  Sardica8'4,  a  cucerit-o  prin 
viclenie  şi  prin  promisiuni;  a  măcelărit  trupe  romane  în  număr  de 
6000,  în  afară  de  mulţimea  de  particulari.  în  ziua  de  marţi  din  săp¬ 
tămâna  Patimii  celei  mântuitoare,  Nichifor,  ieşind,  chipurile,  îm¬ 
potriva  acestuia,  nu  a  făcut  nimic  însemnat.  Când  comandanţii  care 
scăpaseră  din  măcel  i-au  cerut  promisiunea  că  nu  li  se  va  face  nimic, 
el  a  refuzat  să  le-o  dea,  silindu-i  să  se  refugieze  la  duşmani.  între 
aceştia  era  şi  spatharios-u\  Eumathios8'5,  experimentat  în  maşinării. 

Iar  Nichifor,  pe  lângă  faptul  că  nu  dobândise  slavă,  s-a  grăbit  să 
convingă  oraşul  împărătesc  prin  scrisori  şi  cu  jurământ  că  a  sărbă¬ 
torit  Paştile  la  curtea  lui  Krum.  El  voia  să  reconstruiască  Sardica 
ocupată  şi,  fiindu-i  frică  de  faptul  că  mulţimile  se  vor  opune,  a  su¬ 
gerat  ca  prin  intermediul  strategilor  şi  comandanţilor  mulţimile  să 
fie  convinse  să-i  ceară  împăratului  reconstrucţia.  Dar  ei,  înţelegând 
că  acest  fapt  a  fost  sugerat  de  răutatea  aceluia,  s-au  răsculat  îm¬ 
potriva  sa  şi  a  comandanţilor  săi  la  ceasul  al  şaselea.  Deci,  venind, 
le-au  sfâşiat  corturile.  Ajungând  ei  până  la  [cortul]  împărătesc,  i-au 
adus  lui  Nichifor  multe  ocări  şi  blesteme,  jurând  că  nu  mai  pot 


8m  în  text:  EepSucfj<;. 

815  în  manuscrisele  greceşti  apare  Eftimie,  modificat  de  Cari  de  Boor  în  Eumathios  pe 
baza  traducerii  lui  Anastasius  Bibliothecarius. 

suporta  iubirea  sa  nemăsurată  de  bani,  caracterul  său  stricat  şi 
viclean. 

Iar  el,  fiind  îngrozit  de  izbucnirea  neaşteptată  a  răscoalei,  s-a 
ridicat  de  la  masă  şi  a  încercat  mai  întâi  să  liniştească  trupele  prin 
cei  doi  patrikioi ,  Nichifor  şi  Petru,  cu  jurăminte  şi  cuvinte  înşelă¬ 
toare.  Şi  de  trei  ori  ticăloşii,  oprindu-se  puţin,  s-au  dus  pe  un  mun¬ 
te,  uitând  de  fapta  de  care  se  apucaseră816,  de  unde  strigau  „Doam¬ 
ne,  miluieşte!”,  ca  la  un  cutremur  sau  în  vremea  unei  secete.  El  era 
gata  de  orice  răutate,  aşa  că  i-a  înşelat  peste  noapte  pe  cei  mai  mulţi 
dintre  comandanţi  cu  daruri  făcute  într-ascuns;  ba  a  doua  zi  a  venit 
el  însuşi  în  mijlocul  mulţimilor  şi  le-a  vorbit,  încredinţându-i  pe  toţi 
aceştia  prin  jurăminte  îngrozitoare  [că  vor  avea]  toată  bunăstarea  şi 
iubirea  [din  partea  lui]  -  ca  faţă  de  nişte  copii  [ai  săi].  îndată  s-a  dus 
în  oraşul  împărătesc,  lăsându-1  pe  Teodosie,  patrikios  şi  promoskri- 
nios817,  cel  numit  Salibaras,  să  îi  afle  de  la  unii  şi  alţii  pe  răsculaţi. 

Când  s-au  întors  mulţimile,  prefăcându-se  că  îi  plăteşte,  i-a 
pedepsit  pe  cei  mai  mulţi  la  Sfântul  Mamas,  cu  bătăi,  tunderi  şi 
exiluri.  Pe  ceilalţi  i-a  trecut  la  Chrysopolis,  călcându-şi  jurămintele 
atât  de  îngrozitoare.  Iar  ei,  din  pricina  nenorocirii,  au  numit  [râul] 
Perama  „râu  de  foc”. 

8.2.14.5. 

în  acest  an,  Nichifor,  după  pedepsele  cele  fără  de  Dumnezeu, 
gândindu-se  să  înjosească  întru  totul  trupele,  a  mutat  creştini  din 
toate  themele  şi  le-a  poruncit  să  vină  în  Sklavinii,  iar  averile  să  le  fie 
vândute.  Acest  lucrul  nu  era  mai  prejos  decât  întemniţarea.  Mulţi 
rosteau  blasfemii  şi  se  rugau  pentru  năvăliri  ale  duşmanilor,  iar  alţii 
plângeau  lângă  mormintele  părinţilor  lor  şi  îi  fericeau  pe  cei  care 
muriseră.  Au  fost  şi  unii  care  s-au  folosit  de  spânzurători  pentru  a 
scăpa  de  grozăvii.  Căci,  fiindcă  bunurile  le  erau  greu  de  transportat, 
nu  puteau  să  le  ia  cu  ei  şi  vedeau  că  se  pierde  averea  ce-o  dobân¬ 
diseră  prin  eforturile  părinţilor  lor.  Toţi  erau  în  încurcătură:  cei 
săraci,  din  aceste  cauze  şi  din  cele  care  vor  fi  menţionate  în  conti¬ 
nuare,  iar  cei  înstăriţi,  pentru  că  îi  compătimeau  pe  aceştia  şi  nu-i 


816  în  text:  rfîţ  ev  xepmv  emAaOopevoi  npo^ecoc;,  textual:  „Fapta  pe  care  o  apucaseră  în 

A  •  •  W 

mâini  . 

817  Termenul  promoskrinos  provine  din  latinescul  primiscrinius  şi  desemna  şeful  unui 
birou  al  guvernului;  v.  The  Chronicle,  p.  693. 

puteau  ajuta,  aşteptând  în  schimb  nenorociri  şi  mai  grele.  Toate 
acestea  au  început  în  luna  septembrie  şi  s-au  sfârşit  către  Sfintele 
Paşti. 

A  •  8l8 

Pe  lângă  această  asuprire  ,  o  a  doua  a  fost  că  a  poruncit  să  fie 
înrolaţi  în  armată  săraci  şi  să  fie  înarmaţi  de  către  cei  din  acelaşi  sat 
prin  faptul  de  a  da  statului  în  plus  câte  18  monede  şi  jumătate. 
Fiecare  era  răspunzător  de  taxele  publice  datorate  de  celălalt. 

O  a  treia  născocire  rea  a  fost  ca  toţi  să  fie  cercetaţi  şi  să  le  fie 
sporite  taxele,  dând  şi  pentru  acte  câte  2  keratia.  Ca  o  a  patra  mă¬ 
sură,  a  ordonat  ca  toate  scutirile  să  fie  anulate.  A  cincea  [măsură 
luată  a  fost]  ca  de  la  parecii819  caselor  de  binefacere,  ai  orfelinatului, 
pensiunilor,  azilelor  de  bătrâni  şi  ai  bisericilor  şi  mănăstirilor  împă¬ 
răteşti  să  se  ceară  fumăritul820  din  primul  an  al  tiraniei  sale.  Şi  [a  ho¬ 
tărât]  ca  cele  mai  bune  proprietăţi  să  fie  luate  în  vistieria  împără¬ 
tească.  Iar  taxele  pe  acestea  a  [ordonat]  să  le  fie  impuse  proprie¬ 
tăţilor  şi  parecilor  rămaşi  în  aceleaşi  case  de  binefacere,  astfel  că 
taxele  multora  au  fost  dublate.  în  schimb,  locuinţele  şi  pământurile 
le-au  fost  reduse. 

A  şasea  [măsură  a  fost]  ca  strategii  să  îi  urmărească  pe  cei  care 
s-au  ridicat  brusc  din  sărăcie  şi  să  li  se  ceară  bani,  ca  de  la  desco¬ 
peritorii  de  comori821.  A  şaptea  [măsură  a  fost]  ca  celor  care  din 
urmă  cu  20  de  ani  şi  până  atunci  au  găsit  orice  fel  de  oală  sau  de  vas 
să  le  fie  luaţi  şi  lor  banii.  A  opta  [măsură  a  fost]  ca  săracii  care 
primiseră  o  moştenire  împărţită  de  la  bunici  sau  părinţi  în  acelaşi 
interval  de  20  de  ani  să  fie  taxaţi  de  stat.  Şi  a  poruncit  ca  cei  care  au 
vândut  sclavi  de  casă822  în  afara  oraşului  Abydos  să  plătească  câte 
două  monede,  mai  ales  cei  din  Dodecanez.  A  noua  [măsură  a  fost] 
ca  proprietarii  de  corăbii  care  locuiau  pe  ţărmuri  -  mai  ales  pe  cele 
ale  Asiei  Mici  -  şi  care  nu  au  trăit  niciodată  lucrând  pământul  să 
cumpere  din  proprietăţile  pe  care  acesta  le  răpise,  la  oricât  de  mult 


0.0 

Pentru  cele  zece  măsuri  economice  severe  luate  de  către  Nichifor  I  (aşa-numitele 
„vexaţiuni”),  v.  G.I.  Brătianu,  Studii  bizantine  ...,  pp.  167-188. 

819  Despre  pareci,  v.  The  Oxford  Dictionary  ofByzantium,  voi.  3,  pp.  1589-1590. 

In  text:  ta  Ka7rvuca.  Fumăritul  era  o  taxă  plătită  de  parecii  instituţiilor  de  caritate;  v. 
The  Oxford  Dictionary  ofByzantium,  voi.  2,  p.  1105. 

821  Prevederile  juridice  cu  privire  la  descoperirea  de  comori  au  variat  de-a  lungul 
timpului  în  imperiul  bizantin.  Se  pare  că  în  anumite  perioade  statul  revendica  de  Ia 
descoperitor  întregul  tezaur.  O  astfel  de  măsură  determina  însă  adesea  ascunderea 
unor  astfel  de  descoperiri;  v.  G.I.  Brătianu,  Studii  bizantine  ...,  p.  180. 

822  în  text:  ocupata  oixetuca,  textual  „corpuri  de  casă”. 

vor  fi  evaluate  de  el.  A  zecea  a  fost  că  i-a  adunat  pe  proprietarii  de 
corăbii  de  vază  din  Constantinopol  şi  le-a  dat  câte  12  lire  de  aur  cu 
dobândă  de  4  keratia  la  o  monedă,  încasând  în  acelaşi  timp  şi  taxele 
de  comerţ  obişnuite. 

Le-am  notat  pe  acestea,  dintre  cele  multe,  ca  un  mic  capitol,  ca 
să-i  arăt  meşteşugirea  spre  lăcomia  de  tot  felul.  Căci  grozăviile 
arătate  în  oraşul  împărătesc  faţă  de  demnitari,  de  cei  din  clasa  de 
mijloc  şi  de  cei  din  clasa  de  jos  sunt  dincolo  de  orice  consemnare. 
Pe  unii  îi  urmărea  cum  trăiesc  acasă  şi  îi  punea  pe  cei  mai  vicleni 
dintre  servitori  să  îşi  pârască  stăpânii.  La  început,  chipurile,  şovăia 
cu  privire  la  cele  pe  care  i  le  spuneau  aceştia,  dar,  odată  ce  s-a 
încredinţat  cu  privire  la  calomnii,  făcea  acelaşi  lucru  şi  cu  oameni 
neînsemnaţi  împotriva  celor  de  vază,  răsplătindu-i  pe  cei  care  pârâu 
bine.  I-a  tulburat  pe  proprietarii  caselor  de  la  prima  la  cea  de-a  treia 
generaţie,  în  speranţa  că  aceştia  îşi  vor  pierde  [proprietatea]  şi  vor  fi 
moşteniţi  de  către  el. 

Vrednic  de  menţionat,  ca  un  lucru  înveselitor  sau  ca  o  pildă,  este  şi 
acest  lucru:  era  un  lumânărar  în  Forum  care  era  prosper  de  pe  urma 
propriilor  osteneli.  Chemându-1  la  sine,  neîndestulatul  i-a  zis: 
„Pune-ţi  mâna  pe  capul  meu  şi  jură-mi  cât  aur  ai!”  Iar  el,  refuzând  o 
vreme,  ca  şi  cum  ar  fi  fost  nevrednic  de  aceasta,  a  fost  silit  să  facă 
aceasta;  şi  a  spus  că  are  100  de  litre.  Pe  dată,  Nichifor  a  poruncit  să  i 
le  aducă,  spunând:  „Ce  nevoie  ai  tu  de  distragere?  Mănâncă  cu 
mine,  ia  100  de  monede823  şi  mergi  mulţumindu-te  cu  acestea!” 

9.3.15.6. 

în  acest  an,  Nichifor  şi-a  sporit  născocirile  împotriva  creştinilor 
prin  supravegherea  lipsită  de  Dumnezeu  a  cumpătărilor  de  vite 
necuvântătoare  şi  de  roade,  prin  confiscări  nedrepte  şi  prin  pagube 
pricinuite  demnitarilor,  prin  dobânzi  puse  pe  corăbii.  El  legiuise  ca 
nimeni  să  nu  ia  dobândă  şi  născocise  mii  şi  mii  de  alte  rele.  Istori¬ 
sirea  acestora  în  detaliu  le  va  părea  întinsă  celor  care  caută  să  afle 
lucrurile  pe  scurt. 

în  prima  zi  a  lunii  octombrie,  într-o  zi  de  marţi,  un  om  neîn¬ 
semnat  care  era  în  veşmânt  de  monah  a  scos  o  sabie  a  unuia  dintre 
soldaţi  şi  a  intrat  în  palat,  căutând  să  îl  omoare  pe  Nichifor.  Doi 


823  în  unele  manuscrise,  în  loc  de  „100  de  monede”  apare  „10  litre”;  v.  The  Chronicle,  p.  670. 

dintre  cei  care  erau  de  faţă  au  alergat  să  îl  atace,  dar  el  i-a  rănit  grav. 
După  ce  a  fost  prins  şi  a  fost  pedepsit  straşnic,  a  adus  drept  pretext 
cum  că  este  demonizat  şi  nu  a  defăimat  pe  nimeni.  Iar  împăratul  l-a 
pus  în  siguranţă  în  cătuşe  de  lemn,  laolaltă  cu  cei  suferinzi.  Şi  de  la 
aceasta  mulţi  au  socotit  că  este  semnul  unui  mare  rău  şi  pentru  cei 
de  la  putere,  şi  pentru  supuşi,  după  cum  s-a  întâmplat  şi  în  timpul 
lui  Nestorie  cel  lipsit  de  evlavie. 

Iar  cu  maniheii,  cei  numiţi  acum  pavlicieni,  şi  cu  athinganii824 
din  Frigia  şi  Lykaonia,  vecinii  săi  apropiaţi,  era  prieten  înflăcărat, 
bucurându-se  de  prevestirile  şi  de  ceremoniile  lor.  Şi  atunci  când 
patrikios-u\  Bardanes  s-a  revoltat  împotriva  lui,  chemându-i  pe 
aceştia,  l-a  subjugat  prin  vrăjile  lor.  Căci,  legând  de  coarne  un  taur 
de  un  par  de  fier  într-o  groapă,  fiind  cu  capul  întors  spre  pământ,  a 
pus  să  fie  omorât  astfel,  mugind  şi  zvârcolindu-se.  Şi  a  măcinat 
invers  într-o  moară  veşmântul  lui  Bardanes  şi,  folosindu-se  de  in¬ 
cantaţii,  a  obţinut  victoria.  Dumnezeu  a  îngăduit  aceasta  numai 
pentru  mulţimea  păcatelor  noastre. 

In  timpul  împărăţiei  sale,  ereticii  au  primit  permisiunea  să 
trăiască  fără  teamă  în  oraşe  şi  pe  mulţi  dintre  cei  mai  naivi  i-au 
stricat  prin  credinţele  lor  cele  nelegiuite.  Iar  la  Exakionion  era  un 
fals  pustnic  pe  nume  Nicolae,  care,  împreună  cu  cei  care  se  aflau  cu 
el,  rostea  blasfemii  împotriva  cuvântului  celui  drept  şi  a  cinstitelor 
icoane.  Iar  Nichifor  îi  apăra  şi  îl  întrista  pe  arhiereu  şi  pe  toţi  cei 
care  trăiau  întru  Dumnezeu,  căci  se  supăra  când,  adesea,  patriarhul 
făcea  acuzaţii  la  adresa  acestora.  Dar  se  bucura  foarte  mult  de  cei 
care  se  duşmăneau  unii  pe  alţii,  batjocorind  pe  tot  creştinul  care  îşi 
iubea  aproapele,  ca  un  răsturnător  al  poruncilor  divine.  Şi  era  dor¬ 
nic  să  pornească  procese,  cu  motiv  sau  fără  motiv,  împotriva  ori¬ 
cărui  creştin  [în  instanţa  de]  pedepsire  din  Magnaura,  pentru  ca  ni¬ 
meni  să  nu  pornească  împotriva  faptelor  sale  cele  lipsite  de  evlavie. 

Comandanţilor  militari  le-a  poruncit  să  se  poarte  cu  episcopii  şi 
clericii  la  fel  ca  şi  cu  nişte  robi,  să  locuiască  ca  nişte  stăpâni  la  epis- 
copi  şi  în  mănăstiri  şi  să  abuzeze  de  cele  care  aparţineau  acestora. 
Pe  cei  care  de  veacuri  îi  dăruiseră  lui  Dumnezeu  vase  de  aur  sau  de 
argint  îi  blama  şi  spunea  că  obiectele  sfinte  ale  bisericilor  se  cuvine 
să  fie  făcute  comune,  după  cum  a  spus  Iuda  despre  mirul  Domnului. 
Defăima  pe  toţi  împăraţii  de  dinaintea  lui  cum  că  nu  au  ştiut  să 


Athinganii  erau  membrii  unei  erezii  iudaizante;  v.  The  Chronicle,  p.  675. 

guverneze,  înlăturând  cu  totul  pronia  şi  spunând  că  nimeni  nu  era 
mai  puternic  decât  cel  care  deţinea  puterea,  dacă  acesta  voia  să 
conducă  în  chip  destoinic.  însă  cel  care  urma  să  fie  ucis  cu  îngă¬ 
duinţa  lui  Dumnezeu  s-a  rătăcit  în  gândurile  lui825. 

în  luna  februarie  a  aceluiaşi  al  IV-lea  indiction,  în  prima  sâm¬ 
bătă  din  Post,  saracinii  l-au  întâlnit  la  Euchaita  pe  Leon,  strategul 
themei  Armeniakon,  şi  au  capturat  Euchaita,  solda  acestei  theme  şi 
o  mare  mulţime  de  popor.  Şi  erau  13  talanţi,  deci  însuma  13000  de 
litre.  Dar  nici  aşa  Nichifor  nu  a  fost  mustrat  să  înceteze  lăcomia. 
Noul  Ahab,  cel  mai  lacom  decât  Phalaris  şi  Midas,  nu  s-a  îndreptat 
nici  după  atâtea  semne.  Ci,  împreună  cu  Staurakios,  fiul  său,  şi-a 
rânduit  armatele  împotriva  bulgarilor.  Şi  la  [...]  ale  lunii  mai826,  ie¬ 
şind  din  cetatea  împărătească,  i-a  poruncit  lui  Niketas,  patrikios  şi 
logothet  general,  să  crească  taxele  publice  ale  bisericilor  şi  mănăs¬ 
tirilor,  iar  de  la  casele  nobililor  să  se  ceară  taxele  pe  opt  ani  în  urmă. 
Şi  a  fost  mare  plângere.  A  fost  acuzat  de  către  unul  care  îl  slujea  cu 
adevărat,  adică  de  Teodosie,  fiul  lui  Salibaras,  care  era  patrikios , 
[care  i-a  zis]:  „Toţi  strigă  împotriva  noastră,  stăpâne,  şi  în  vreme  de 
ispită  cu  toţii  se  vor  bucura  de  căderea  noastră”.  Nichifor  i-a  spus: 
„Dacă  Dumnezeu  mi-a  învârtoşat  inima  ca  lui  Faraon827,  ce  va  fi  bun 
pentru  cei  supuşi  mie?  Teodosie,  de  la  Nichifor  să  nu  aştepţi  mai 
mult  decât  ceea  ce  ai  văzut”.  Pe  acestea  -  ştie  Dumnezeu  -  eu  în¬ 
sumi,  cel  care  scriu,  le-am  auzit  prin  viu  grai  de  la  Teodosie. 

Adunând  deci  trupele,  nu  numai  din  Tracia,  ci  şi  din  themele 
din  cealaltă  parte,  precum  şi  mulţi  săraci  înarmaţi  pe  propria  chel¬ 
tuială  cu  praştii  şi  toiege,  care  spuneau  blasfemii  [împotriva  lui]  îm¬ 
preună  cu  trupele,  Nichifor  a  pornit  împotriva  bulgarilor.  Iar  Krum 
s-a  înfricoşat  de  mulţimi  şi,  pe  când  acestea  se  aflau  la  Markellai,  a 
cerut  pace.  Dar  Nichifor,  din  cauza  planurilor  sale  cele  rele  şi  la  re¬ 
comandările  sfătuitorilor  care  cugetau  la  fel  ca  el,  a  refuzat.  Şi,  după 
ce  a  şovăit  mult  timp,  laşul  îngâmfat  a  intrat  în  Bulgaria  într-un 
chip  nesăbuit  şi  primejdios,  prin  locuri  greu  de  ajuns,  în  ziua  a 
douăzecea  a  lunii  iunie  -  era  răsăritul  cel  atotnimicitor  al  Câinelui  . 


825  Cf.  Romani  1,  21. 

826  într-unul  dintre  manuscrise  apare  „iunie”,  iar  în  traducerea  lui  Anastasius  Biblio- 
thecarius,  „iulie”;  v.  The  Chronicle,  p.  675. 

827  Cf.  Ieşire  7,  3,  22. 

828  Timpul  în  care  Sirius,  Steaua  câinelui,  putea  fi  văzută  ridicându-se  pe  cer  la  Est,  la 
răsăritul  soarelui. 

Rostea  adeseori  aceste  cuvinte:  „Cine  ar  îndupleca  pe  Ahab  să  mear- 
gă?”829;  şi  îşi  răspundea:  „Căci  fie  Dumnezeu,  fie  potrivnicul  îl  trage 
fără  voie”. 

înainte  ca  el  să  intre  în  Bulgaria,  Byzantios,  servitorul  său  apro¬ 
piat,  s-a  refugiat  de  la  Markellai,  la  Krum,  luând  cu  el  un  veşmânt 
imperial  şi  100  de  litre  de  aur.  Mulţi  au  socotit  fuga  acestuia  ca  un 
semn  rău  pentru  Nichifor.  Şi  asta  pentru  că,  la  trei  zile  după  primele 
confruntări,  părând  că  va  avea  sorţi  de  izbândă,  nu  a  atribuit  cele  ale 
victoriei  lui  Dumnezeu,  Cel  Care  dăruieşte  biruinţele,  ci  vorbea  doar 
despre  norocul  cel  bun  şi  planul  cel  bun  al  lui  Staurakios,  amenin- 
ţându-i  pe  comandanţii  care  se  împotriviseră  intrării  în  Bulgaria.  Şi 
a  poruncit  să  fie  ucişi  fără  milă  animale  necuvântătoare,  prunci  şi 
[oameni]  de  toate  vârstele.  Iar  leşurile  celor  de  acelaşi  neam  le-a  lă¬ 
sat  neîngropate,  având  grijă  doar  de  adunarea  prăzilor.  A  pus  în¬ 
cuietori  şi  peceţi  pe  vistieriile  lui  Krum,  asigurându-le  deci  ca  şi  cum 
ar  fi  fost  ale  sale;  creştinilor  care  se  atingeau  de  prăzi  le  tăia  urechile 
şi  alte  mădulare.  Apoi  a  dat  foc  aşa-numitei  curţi  a  lui  Krum,  acesta 
din  urmă  fiind  foarte  umilit  şi  spunând:  „Iată,  ai  învins!  Ia,  deci, 
dacă  îţi  este  ceva  pe  plac,  şi  pleacă  în  pace!”  Dar  duşmanul  păcii  nu 
a  fost  de  acord  cu  aceasta.  La  care  Krum  s-a  mâniat,  aşa  că  a  trimis 
de  a  asigurat  ieşirile  şi  intrările  în  ţară,  blocându-le  cu  fortificaţii  de 
lemn.  Aflând  aceasta,  îndată  Nichifor,  ca  trăsnit,  se  învârtea  ne- 
ştiind  ce  să  facă.  Şi  celor  care  erau  împreună  cu  el  le  spunea  despre 
pierzare:  „Chiar  dacă  am  deveni  înaripaţi,  să  nu  spere  nimeni  că  va 
scăpa  de  nimicire”.  Acestea  au  fost  mişcările  timp  de  două  zile,  joi  şi 
vineri.  în  noaptea  de  sâmbătă,  Nichifor  şi  formaţiunile  care  erau  îm¬ 
preună  cu  el,  auzind  tulburări  şi  mulţimi  înarmate,  s-au  descurajat. 

Şi,  înainte  de  a  se  lumina  de  ziuă,  barbarii  au  venit  împotriva 
cortului  lui  Nichifor  şi  a  căpeteniilor  care  erau  împreună  cu  el  şi  i-au 
omorât  în  chip  jalnic.  între  aceştia  erau  şi  patri/cios-ul  Aetios,  pa- 
trikios-u\  Petru,  patrikios- ul  Sisinnios  Triphyllis,  patrikios-u\  Teo- 
dosie  Salibaras,  cel  care  a  întristat-o  mult  şi  i-a  făcut  multe  rele  feri¬ 
citei  Irina,  patrikios-u\  eparh  şi  Romanos,  patrikios  şi  strateg  al  the- 
mei  Anatolikon,  şi  mulţi  alţi  protospatharioi  şi  spatharioi,  coman¬ 
danţii  de  tagmata,  precum  şi  domestikos- ul,  excubitul  şi  drungarios-u\ 
străjii  împărăteşti,  strategul  Traciei  şi  mulţi  comandanţi  ai  the- 
melor,  împreună  cu  armate  nesfârşite.  Toată  floarea  creştinilor  a 


3  Regi  22,  20. 

fost  stricată  şi  au  fost  pierdute  toate  armele  şi  vasele  împărăteşti. 
Nici  măcar  istorisirea  lipsită  de  frumuseţe  a  unei  astfel  de  zile  să  nu 
mai  fie  văzută  vreodată  de  creştini,  ca  una  care  e  dincolo  de  orice 
plângere!  Acestea  s-au  întâmplat  în  cea  de-a  douăzeci  şi  şasea  zi  a 
lunii  iulie,  indictionul  al  IV-lea. 

Iar  Krum,  tăindu-i  lui  Nichifor  capul,  l-a  atârnat  pe  un  lemn 
timp  de  mai  multe  zile,  pentru  a-1  arăta  neamurilor  care  veneau  la  el 
şi  spre  ruşinea  noastră.  După  aceea,  luându-1  şi  dezgolind  osul,  l-a 
îmbrăcat  pe  dinafară  cu  argint  şi  le-a  făcut  să  bea  din  el  pe  căpe¬ 
teniile  sklavinilor,  lăudându-se.  Cu  toate  că  fuseseră  făcute  într-o  zi 
multe  văduve  şi  mulţi  orfani  şi  era  plângere  neîntreruptă,  uciderea 
lui  Nichifor  a  fost  o  consolare  pentru  mulţi.  Modul  în  care  a  fost 
ucis  nu  l-a  povestit  exact  niciunul  dintre  cei  care  scăpaseră.  Căci 
unii  spun  că,  atunci  când  a  căzut,  creştinii  au  dat  în  el  cu  pietre.  Iar 
bărbaţii  efeminaţi  dintre  servitorii  săi,  cu  care  se  împreuna,  au  fost 
nimiciţi  în  parte  în  focul  din  şanţ,  alţii  împreună  cu  el,  cu  săbiile.  O 
stăpânire  mai  grea  ca  a  acestuia  creştinii  nu  au  avut  nenorocul  să 
aibă  vreodată.  Căci  pe  toţi  cei  care  fuseseră  împăraţi  înaintea  lui  i-a 
depăşit  în  lăcomii,  desfrânări  şi  cruzimi  barbare,  pe  care  a  le  înfăţişa 
în  amănunt  ar  fi  greu  de  crezut  pentru  cei  de  mai  târziu  şi  anevoie 
pentru  noi.  Doar  că  ţesătura  se  vădeşte  de  la  margine,  după  cum 
spune  proverbul. 

Staurakios,  fiul  lui  Nichifor,  a  fost  rănit  în  chip  fatal  în  partea 
dreaptă  a  coloanei  vertebrale  şi  de-abia  a  scăpat  viu  din  luptă.  A 
ajuns  la  Adrianopolis,  chinuit  îngrozitor  de  rană.  Iar  Ştefan,  pa- 
trikios  şi  domestikos  al  scholelor,  fiind  de  faţă  şi  magistros-u\  Teoc- 
tist,  l-a  proclamat  pe  Staurakios  [împărat]  singur  stăpânitor.  Şi 
acesta  a  vorbit  armatei  care  scăpase  chiar  împotriva  tatălui  său  şi 
toţi  au  fost  foarte  mulţumiţi. 

Kuropalates- ul  Mihail,  scăpând  nevătămat,  deşi  a  fost  rugat 
fierbinte  de  către  prieteni  să  fie  proclamat  împărat,  nu  a  acceptat 
din  cauza  jurămintelor  faţă  de  Nichifor  şi  Staurakios.  Domestikos-u\ 
Ştefan  i  s-a  opus  acestuia,  sperând  că  Staurakios  va  trăi.  Iar  ma- 
gistros-u\  Teoctist  era  de  acord  ca  Mihail  să  fie  împărat.  Lui  Stau¬ 
rakios,  care  sângera  peste  măsură  în  urină,  i  s-au  uscat  coapsele  şi 
membrele,  astfel  că  a  ajuns  în  Bizanţ  pe  targă.  Patriarhul  Nichifor, 
care  îi  era  fidel,  îl  sfătuia  să  şi-L  apropie830  pe  Dumnezeu  şi  să  le 


830  în  text:  eţjiAecbaaoOai. 

aducă  mângâiere  celor  care  fuseseră  asupriţi  de  către  tatăl  său.  La 
acestea,  adevăratul  moştenitor  al  caracterului  tatălui  său  spunea  că 
nu  poate  să  dea  mai  mult  de  trei  talanţi.  Dar  asta  era  doar  o  mică 
parte  a  nedreptăţilor  aceluia.  Numai  că  şi  în  legătură  cu  aceştia 
şovăia,  fiindcă  se  aştepta  să  trăiască.  Având  caracterul  de  neîndu¬ 
plecat  al  tatălui  său,  îi  supunea  mai  des  la  necinstiri  pe  magistros- ul 
Teoctist,  pe  domestikos-u\  Ştefan  şi  pe  kuropalates-u\  Mihail,  depăr- 
tându-se  cu  totul  şi  de  Prokopia,  sora  sa,  pentru  că  uneltise  împo¬ 
triva  lui  la  instigările  augustei  Teofano.  Sărmana,  fiind  fără  copii, 
spera  să  obţină  împărăţia,  imitând-o  pe  fericita  Irina. 

Staurakios,  văzând  el  însuşi  că  este  de  nevindecat,  se  grăbea  să 
câştige  împărăţia  pentru  soţia  sa,  ca  nu  cumva,  peste  relele  care  se 
întâmplaseră  înainte,  să  se  işte  tulburare  între  creştini.  Patriarhul 
Nichifor,  magistros- ul  Teoctist,  domestikos-u\  Ştefan  şi  kuropalates-u\ 
Mihail  s-au  înspăimântat  de  acestea,  astfel  că  de  la  duşmănia  aprigă 
au  ajuns  să  fie  prieteni  unii  cu  alţii  la  sfârşitul  lunii  septembrie  a 
celui  de-al  V-lea  indiction.  In  seara  de  1  octombrie,  Staurakios, 
chemându-1  la  sine  pe  domestikos- ul  Ştefan,  l-a  întrebat  dacă  poate 
să  îl  aducă  de  acasă  pe  Mihail,  cumnatul  său,  pentru  a-1  orbi.  Cum  el 
i-a  spus  că  un  asemenea  lucru  era  imposibil  la  acea  oră  din  pricina 
forţelor  din  jurul  său  şi  a  locului  sigur  unde  se  afla  casa  sa,  îm¬ 
păratul  l-a  rugat  să  nu  facă  nimănui  cunoscute  cele  vorbite  între  ei. 
Ştefan  l-a  convins  prin  cuvinte  înşelătoare  să  nu  aibă  nicio  grijă,  dar 
a  adunat  toată  noaptea  partea  din  tagmata  care  mai  rămăsese  în 
hipodromul  acoperit831  şi  comandanţii  lor,  cu  scopul  de  a-1  proclama 
împărat  pe  acelaşi  Mihail.  în  zori,  venind  întregul  senat  la  palat,  l-a 
proclamat  pe  acesta  împărat,  după  cum  se  va  arăta  în  continuare. 
Iar  patriarhul  Nichifor  a  cerut  de  la  Mihail  un  act  scris  cu  propria-i 
mână  legat  de  credinţa  cea  dreaptă,  de  faptul  că  îşi  va  păzi  mâinile 
nepătate  de  sângele  creştinilor  şi  în  legătură  cu  oamenii  care  aveau 
preoţia  sau  cu  monahii  şi  cu  întregul  cin  bisericesc,  că  nu  vor  fi 
bătuţi  de  către  el. 

Anii  lumii  6304.  De  la  dumnezeiasca  întrupare:  804  ani. 

împăratul  romanilor  Mihail,  ani  2.1.  Conducătorul  arabilor  Ma- 
homed,  ani  4.4.  Episcopul  Romei  Leon,  ani  16.16.  Episcopul  Cons- 
tantinopolului  Nichifor,  ani  9.7. 


831  Hipodromul  acoperit,  aparte  de  hipodromul  public,  se  afla,  în  opinia  unora,  în 
incinta  palatului  imperial;  v.  R.  Guilland,  £tudes  de  topographie  ...,  voi.  I,  pp.  165-210. 

în  acest  an,  în  ziua  a  doua  a  lunii  octombrie,  indictionul  al  V-lea, 
într-o  zi  de  joi,  la  ceasul  întâi,  preaevlaviosul  kuropalates  Mihail  a 
fost  proclamat  în  hipodrom  împărat  al  romanilor  de  către  întregul 
senat  şi  de  către  tagmata.  Iar  Staurakios,  cum  a  auzit  de  procla¬ 
marea  acestuia,  îndată,  tunzându-şi  părul,  a  îmbrăcat  veşminte 
monahale  prin  Simeon  monahul,  ruda  sa;  şi  l-a  strigat  îndelung  pe 
patriarh.  Venind  la  palat  împreună  cu  împăratul  Mihail  şi  cu  sora  sa, 
acesta  l-a  rugat  pe  Staurakios  să  nu  se  întristeze  de  ceea  ce  se 
întâmplase,  căci  nu  se  întâmplase  dintr-o  uneltire,  ci  din  disperare 
pentru  viaţa  sa.  Dar  el,  fiind  turbat  de  viclenia  tatălui  său,  nu  a 
acceptat  aceasta  şi  i-a  răspuns:  „Nu  îi  vei  găsi  acestuia  un  prieten 
mai  bun  [decât  mine]”. 

Iar  la  ceasul  al  patrulea  al  zilei,  Mihail  a  fost  încoronat  de  către 
patriarhul  Nichifor  în  amvonul  Marii  Biserici,  fapt  pentru  care  a  fost 
bucurie  generală.  Şi  i-a  dăruit  patriarhului  50  de  litre  de  aur  şi  25 
clerului.  Pentru  că  era  un  suflet  mare  şi  lipsit  de  iubire  de  bani,  le-a 
adus  mângâiere  celor  nedreptăţiţi  din  pricina  lăcomiei  lui  Nichifor 
şi  a  recâştigat  prin  daruri  senatul  şi  trupele. 

în  cea  de-a  douăsprezecea  zi  a  aceleiaşi  luni,  Prokopia  a  fost 
încoronată  augustă  în  triklinos-u\  Augusteonului  şi  a  onorat  senatul 
cu  multe  daruri.  Soţiilor  soldaţilor  din  theme  care  au  fost  ucişi  în 
Bulgaria  le-a  dăruit  5  talanţi  de  aur;  iar  pe  soţia  lui  Staurakios,  de 
asemenea,  pe  Teofano,  care  se  făcuse  monahie,  a  îmbogăţit-o,  la  fel 
şi  pe  rudele  acesteia  care  trăiseră  jalnic  în  timpul  lui  Nichifor.  între 
altele,  i-a  dăruit  şi  o  casă  impunătoare,  cunoscută  drept  Hebraika, 
pentru  a  o  folosi  drept  mănăstire,  loc  unde  a  fost  înmormântat 
Staurakios. 

Iar  pe  toţi  acei  patrikioi  şi  senatori,  precum  şi  pe  arhierei,  preoţi 
şi  monahi,  pe  cei  din  armată  şi  pe  săraci,  pe  cei  din  oraşul  împără¬ 
tesc  şi  pe  cei  din  theme  i-a  îmbogăţit,  aşa  încât  în  puţine  zile  a  făcut 
să  dispară  nemăsurata  iubire  de  bani  a  lui  Nichifor,  prin  care  acesta 
a  şi  fost  nimicit  în  chip  groaznic.  Pe  lângă  multele  şi  preafrumoasele 
lui  purtări,  mai  era  şi  evlavios  şi  întru  totul  ortodox,  fiind  un  om 
care  se  întrista  pentru  cei  care  se  rupseseră  din  orice  motiv,  justi¬ 
ficat  sau  nejustificat,  de  Sfânta  Biserică,  şi  nu  înceta  să  îl  roage  pe 
preasfinţitul  patriarh  şi  pe  cei  care  puteau  să  contribuie  la  pacea 
obştească.  între  aceştia,  s-a  grăbit  să  îi  unească  [cu  Biserica]  şi  pe 
Teodor,  egumenul  de  la  Studion,  pe  Platon  şi  pe  Iosif,  fratele  lui 

Teodor,  care  se  aflau  în  temniţe  amare  împreună  cu  fruntaşii  mă¬ 
năstirii  lor,  lucru  care  s-a  şi  întâmplat. 

A  trimis  şi  la  Carol,  împăratul  francilor,  o  solie  în  legătură  cu 
pacea  şi  cu  un  contract  [de  căsătorie]  pentru  fiul  său,  Teofilact. 
Preasfinţitul  patriarh  Nichifor  a  trimis  [scrisori]  sinodale  către  Leon, 
preasfînţitul  papă  al  Romei.  Căci  mai  înainte  fusese  împiedicat  de 
către  Nichifor  să  o  facă. 

Iar  în  ziua  a  douăzeci  şi  cincea  a  lunii  decembrie,  indictionul  al 
V-lea,  blândul  Mihail  l-a  încoronat  ca  împărat  pe  Teofilact,  fiul  său, 
prin  patriarhul  Nichifor,  în  amvonul  Marii  Biserici,  în  ziua  a  cincea  a 
săptămânii.  Şi  a  adus  o  podoabă  de  preţ  la  sfântul  jertfelnic:  vase  de 
aur  [bătute]  cu  pietre  preţioase,  cu  văluri  împătrite832  lucrate  din 
vechime  din  aur,  ţesute  în  chip  strălucit  cu  aur  şi  purpură  şi  împo¬ 
dobite  cu  sfinte  icoane  minunate.  Patriarhului  i-a  dăruit  25  de  litre 
de  aur  şi  cinstitului  cler  100  de  litre,  făcând  ca  sfânta  sărbătoare  şi 
proclamarea  ca  împărat  a  fiului  său  să  fie  strălucită833. 

Mişcat  de  râvna  pentru  Dumnezeu  şi  la  propunerea  preasfin- 
ţitului  patriarh  Nichifor  şi  a  altor  oameni  evlavioşi,  preaevlaviosul 
împărat  a  hotărât  pedeapsa  capitală  împotriva  maniheilor,  cei  [nu¬ 
miţi]  acum  pavlicieni,  şi  a  athinganilor  din  Frygia  şi  Lykaonia.  A  fost 
însă  întors  [de  la  această  hotărâre]  de  alţi  sfătuitori  cu  rele  purtări, 
sub  pretextul  pocăinţei,  deşi  era  cu  neputinţă  ca  cei  cuprinşi  de  acea 
rătăcire  să  se  pocăiască.  Aceştia,  întru  totul  neştiutori,  erau  de  pă¬ 
rere  că  nu  li  se  cuvine  preoţilor  să  se  pronunţe  cu  privire  la  [pedep¬ 
sirea  cu]  moartea  a  celor  lipsiţi  de  evlavie.  în  această  privinţă  se 
împotriveau  întru  totul  Sfintelor  Scripturi.  Căci,  dacă  Petru,  corifeul 
Apostolilor,  i-a  socotit  vrednici  de  moarte  pe  Anania  şi  Safira,  iar 
marele  Pavel  strigă,  spunând:  „Cei  care  fac  unele  ca  acestea  sunt 
vrednici  de  moarte”834,  şi  asta  doar  în  legătură  cu  un  păcat  trupesc, 
cum  să  nu  le  fie  împotrivă  cei  care  îi  scapă  de  sabie  pe  cei  care  sunt 
plini  de  toată  necurăţia  sufletească  şi  trupească  şi  adoratori  ai 
demonilor?  Şi  evlaviosul  împărat  Mihail  a  decapitat  nu  puţini  dintre 
aceştia. 

Staurakios,  făcând  ulceraţii  pe  spate  de  la  rana  sa  fatală,  încât 
nimeni  nu  se  putea  apropia  de  el  datorită  puternicului  miros  rău,  a 


832  în  text:  TerpapfjXou;. 

833  în  text:  <ţ>ai5pvva<;. 

834  Romani  1,  32. 

murit  în  cea  de-a  unsprezecea  zi  a  lunii  ianuarie,  indictionul  al  V-lea, 
după  ce  a  împărăţit,  cum  s-ar  crede,  două  luni  şi  şase  zile. 

în  14  mai,  în  ziua  a  şasea  [a  săptămânii],  a  avut  loc  o  mare 
eclipsă  de  soare  timp  de  trei  ore  şi  jumătate,  de  la  ceasul  al  optulea 
până  la  ceasul  al  unsprezecelea. 

în  cea  de-a  şaptea  zi  a  lunii  iunie,  Mihail  a  pornit  împotriva 
bulgarilor,  fiindu-i  alături  până  la  Tzurlun  şi  Prokopia.  Conducă¬ 
torul  bulgarilor,  Krum,  a  cucerit  Debeltos  prin  asediu  şi  i-a  mutat  pe 
locuitorii  acestuia  care  trecuseră  de  partea  lui  şi  pe  episcop.  Din 
cauza  multei  rea-voinţe  a  falşilor  sfătuitori  ai  împăratului,  mulţi¬ 
mile,  mai  ales  cele  din  Opsikion  şi  Thrakesion,  s-au  dedat  uneltirilor 
şi  ocărilor.  Dar  Mihail,  îmblânzindu-i  prin  daruri  şi  sfaturi,  i-a  făcut 
să  tacă. 

Aflând  bulgarii  cele  în  legătură  cu  răscoala  trupelor  şi  faptul  că 
soldaţii  sunt  înspăimântaţi  şi  provoacă  neorânduială  la  luptă  şi  în 
garnizoană,  bulgarii  au  luat  în  stăpânire  mai  mult  din  Tracia  şi 
Macedonia.  Atunci  creştinii  au  fugit  fără  să  fie  urmăriţi  de  nimeni, 
lăsând  şi  Anchialosul  şi  Beroia,  precum  şi  Niceea  şi  cetatea  Pro  baton 
şi  alte  câteva  fortificaţii,  la  fel  şi  Filipopolis  şi  Filipi835.  Iar  cei  stră¬ 
mutaţi  care  locuiau  la  Strymon,  folosindu-se  de  acest  pretext,  au 
fugit  şi  s-au  întors  la  ale  lor.  Aceasta  a  fost  mânia  lui  Dumnezeu 
care  mustra  nebunia  lui  Nichifor,  prin  care  presupusele  sale  reuşite, 
cu  care  se  lăuda,  s-au  prăbuşit  foarte  repede. 

Cei  care  au  îngăduit  fără  să  ceară  socoteală  credinţele  cele  rele 
ale  celor  mulţi,  adică  ereziile  răspândite  ale  pavlicienilor  şi  athin- 
ganilor,  iconoclaştilor  şi  tetradiţilor836  -  şi  las  la  o  parte  a  vorbi 
despre  preacurvii  şi  desfrânări,  neînffânări  şi  călcări  de  jurământ, 
ură  de  fraţi  şi  lăcomie  şi  celelalte  nelegiuiri  îşi  mişcau  limbile  îm¬ 
potriva  sfintelor  şi  cinstitelor  icoane  şi  a  veşmântului  monahal,  feri- 
cindu-1  pe  acel  Constantin  cel  preaspurcat  şi  de  trei  ori  nenorocit, 
cum  că  el  ar  fi  avut  izbândă  împotriva  bulgarilor  datorită  evlaviei  pe 
care  o  avea,  după  cum  spuneau  jalnicii  în  chip  lipsit  de  evlavie.  Unii 
se  înarmau  în  oraşul  împărătesc  să  răstoarne  credinţa  ortodoxă 


835  Potrivit  unor  opinii,  aceste  localităţi  nu  au  fost  ocupate  toate  de  către  bulgari;  v. 
Ioodcwqc;  KAPAriANNOnOYAOL,  „Kpoupoc;  Kai  OiAitutoi.  Oi  pu^avTivo-pouXyapiK^ 
Emxeipr'iacu;  ora  812-814”,  Bvţâv nov.  Acpiipiopa  crcov  AvSpia  A.  Zrparo,  1. 1,  pp.  100-109. 

836  Numiţi  şi  quartodecimani,  ei  erau  creştini  iudaizanţi  care  serbau  „Paştele  răstignirii” 
pe  14  Nissan,  în  vreme  ce  pe  16  Nissan  era  sărbătorit  „Paştele  învierii”,  indiferent  în  ce 
zi  a  săptămânii  cădea. 

după  sinodul  ecumenic.  Cei  cărora  le  erau  arse  sufletele,  vrând  să  îi 
facă  împăraţi  pe  nişte  orbi  fără  de  Dumnezeu,  s-au  sfătuit  să  îi  fure 
noaptea  pe  fiii  lui  Constantin,  luptătorul  împotriva  lui  Dumnezeu, 
care  se  aflau  sub  pază  în  insula  Panormos,  şi  să  îi  aducă  în  faţa 
armatei.  Insă  Domnul  i-a  ruşinat,  îndemnându-1  pe  Mihail  cel  prea- 
evlavios  să  răzbune  adevărul.  Căci  acesta,  adresând  armatelor  fără 
prefăcătorie  cuvinte  cumpănite  despre  credinţă,  s-a  întors  în  oraşul 
împărătesc  şi,  cugetând  în  chip  înţelept,  pe  cei  mai  mulţi  dintre 
uneltitori  i-a  înfricoşat  prin  puţine  lovituri,  exilându-i  şi  pe  copiii 
cei  orbi  ai  lui  Constantin  la  Aphusia. 

I-a  tăiat  limba  unuia  dintre  falşii  pustnici  rătăcitori  care  era 
magician  alături  de  Nicolae  Hexakionites,  care  zgâriase  şi  necinstise 
o  icoană  a  Preasfintei  Născătoare  de  Dumnezeu.  Acesta  a  şi  murit, 
nu  doar  sufleteşte,  ci  şi  cu  trupul.  Iar  pe  Nicolae,  care  cugeta  la  fel 
ca  el  şi  care  promisese  că  se  va  pocăi,  l-a  purtat  în  triumf  în  faţa 
tuturor,  în  timp  ce  îşi  mărturisea  păcatele.  Şi  l-a  încredinţat  unei 
mănăstiri,  pentru  a  nu  trăi  după  propria-i  voie.  Iar  poporului  i  s-a 
adresat  într-un  silention  la  Magnaura  şi  i-a  înfăţişat  dogmele  cele 
întru  Dumnezeu  ale  minţii  sale  celei  evlavioase.  Iar  pe  athingani, 
confiscându-le  averile,  i-a  exilat  prin  intermediul  lui  Leon,  strategul 
themei  Anatolikon. 

In  luna  august  a  celui  de-al  V-lea  indiction,  Thebith  a  organizat 
o  expediţie  împotriva  creştinilor.  Confruntându-se  cu  acesta,  Leon, 
strategul  themei  Anatolikon,  a  avut  succes,  măcelărind  2000  dintre 
aceştia  şi  capturând  cai  şi  arme. 

Mahomed,  primul  fiu  al  lui  Aaron,  luând  conducerea  neamului 
său,  s-a  luptat  cu  fratele  său,  Abdelas,  în  Persia  cea  mai  dinăuntru  şi 
a  fost  învins.  Refugiindu-se  la  Bagdad837,  l-a  luat  în  stăpânire.  însă 
pe  Damasc  a  pus  mâna  alt  tiran;  Egiptul  şi  Africa  au  fost  împărţite 
de  alţi  doi,  iar  Palestina  şi-a  atribuit-o  în  chip  tâlhăresc  un  altul. 

2.17.8. 

în  acest  an,  Krum,  conducătorul  bulgarilor,  a  trimis  din  nou  o 
solie  pentru  pace  la  împăratul  Mihail,  prin  Dargameros,  cerând 
condiţiile  stabilite  în  timpul  lui  Teodosie  Adramytinos  şi  al  patriar¬ 
hului  Gherman  cu  Kormesios,  domnitorul  din  acea  vreme  al  Bul- 


837  în  text:  to  BocySa. 

gariei.  Aceşti  termeni  stabileau  hotarele  de  la  Meleonai  din  Tracia, 
precum  şi  plata  de  veşminte  şi  piei  roşii  până  la  valoarea  de  30  de 
litre  de  aur.  în  plus,  [se  hotăra]  ca  pribegii  din  ambele  părţi  să  fie 
înapoiaţi  unii  altora,  chiar  dacă  se  întâmplase  să  uneltească  împo¬ 
triva  autorităţilor.  Cei  care  făceau  comerţ  în  fiecare  dintre  ţări  să 
primească  acest  drept  prin  acte  şi  peceţi,  iar  celor  care  nu  au  peceţi 
să  li  se  ia  averile,  care  să  intre  în  tezaurele  publice.  A  scris  şi  critici 
către  împărat:  „Dacă  nu  te  vei  grăbi  să  faci  pace,  din  vina  ta  mă  voi 
îndrepta  împotriva  Mesembriei”.  împăratul,  primind  acestea,  la  în¬ 
demnurile  rău-sfătuitorilor  săi,  nu  a  acceptat  pacea.  Căci  falşii 
sfătuitori  spuneau,  dintr-o  falsă  evlavie  -  dar  mai  degrabă  din  lipsa 
de  învăţătură  şi  spre  pierzarea  de  obşte  -,  că  fugarii  nu  trebuie  să  fie 
înapoiaţi,  rostind  drept  mărturie  şi  cuvântul  Domnului  din  Evan¬ 
ghelie:  „Pe  cel  care  vine  la  Mine,  nu  îl  voi  scoate  afară”838. 

La  mijlocul  lunii  octombrie,  Krum  s-a  rânduit  împotriva  Me¬ 
sembriei  cu  maşinării  mecanice  şi  cu  turnuri  de  asediu,  despre  care 
a  aflat  din  vina  lui  Nichifor,  risipitorul  creştinilor.  Căci  acesta  l-a 
înrolat  pe  un  arab  care  venise  pentru  botez,  fiindcă  era  foarte  iscusit 
la  mecanică.  Nichifor  l-a  aşezat  la  Adrianopolis,  dar  nu  i-a  acordat 
niciun  fel  de  atenţie  ori  binefacere  pe  potriva  demnităţii  sale;  mai 
mult,  i-a  redus  şi  solda,  iar  când  acesta  s-a  plâns,  l-a  bătut  crunt. 
Deznădăjduit  din  această  cauză,  acesta  s-a  refugiat  la  bulgari  şi  i-a 
învăţat  toată  arta  mecanicii.  în  fine,  Krum  a  stat  acolo  o  lună  în¬ 
treagă  şi,  cum  din  lipsă  multă  de  îndemânare  nimeni  nu  i  se  împo¬ 
trivise,  a  cucerit  Mesembria. 

în  prima  zi  a  lunii  noiembrie,  împăratul,  constrâns  fiind,  l-a 
chemat  la  sine  pe  patriarh  şi  s-au  sfătuit  în  legătură  cu  pacea.  Erau 
de  faţă  şi  unii  mitropoliţi,  al  Niceei  şi  al  Cyzicului,  dar  şi  falşii 
sfătuitori,  împreună  cu  Teodor,  egumenul  de  la  Studion.  Patriarhul 
şi  mitropoliţii,  ca  şi  împăratul  de  altfel,  îmbrăţişau  pacea;  în  schimb, 
răii  sfătuitori,  împreună  cu  Teodor,  egumenul  de  la  Studion,  o  res¬ 
pingeau,  spunând:  „Pacea  nu  trebuie  să  fie  îmbrăţişată  cu  încălcarea 
poruncii  dumnezeieşti.  Căci  «pe  cel  care  vine  la  Mine,  nu-1  voi 
scoate  afară»839”.  De  fapt  nu  ştiau  nici  ceea  ce  spun,  nici  în  legătură 
cu  ce  dădeau  asigurări. 

în  primul  rând,  pentru  că  niciunul  dintre  bulgari  nu  se  refugiase 
la  noi,  noi  i-am  trădat  pe  cei  care  se  aflau  înăuntrul  curţii  [bulga- 


838  Ioan  6,  yj. 

839  Ioan  6,  37. 


476 


Sf.  Teofan  Mărturisitorul 


rilor],  de  vreme  ce  îi  puteam  salva  dacă  făceam  pace.  In  al  doilea 
rând,  chiar  dacă,  arareori,  s-au  mai  refugiat  vreunii,  era  mai  necesar 
să  se  negocieze  salvarea  celor  mai  mulţi,  care  ne  erau  de  acelaşi 
neam,  decât  să  ne  îmbogăţim  cu  nişte  necunoscuţi  şi  neînsemnaţi. 
Lui  Dumnezeu  Ii  place  să  fie  salvaţi  mai  degrabă  mai  mulţi  decât 
mai  puţini.  Iar  a  suferi  o  pagubă  foarte  mare  pentru  un  câştig  mic 
arată  puţinătatea  minţii. 

însă  şi  cel  care  nu  poartă  de  grijă  de  cei  ai  casei  sale  s-a  lepădat 
de  credinţă,  potrivit  Apostolului  Pavel,  şi  este  judecat  mai  rău  decât 
un  necredincios840.  Unde  este  acel  „cu  cei  care  urau  pacea,  făcător 
de  pace  eram"841,  sau  cumva  ei  sunt  mai  înţelepţi  decât  Pavel  şi 
David?  Şi  cine  este  acum  mai  înţelept  decât  de  trei  ori  fericitul 
Gherman,  dacă  nu  falşii  sfătuitori  cei  răi,  care,  după  opinia  lor 
vătămătoare  de  suflet,  împiedicau  pacea?  Acestea  s-au  întâmplat  în 
prima  zi  a  lunii  noiembrie,  după  cum  s-a  spus. 

Iar  în  cea  de-a  patra  zi  a  aceleiaşi  luni  s-a  văzut  o  cometă 
strălucind  în  forma  a  două  luni  care  se  uneau  şi  apoi  iarăşi  se 
separau  în  diferite  forme,  luând  şi  asemănarea  unui  bărbat  fără  cap. 
Şi  a  doua  zi  ne-a  venit  vestea  jalnică  despre  căderea  Mesembriei, 
înfricoşându-i  pe  toţi  prin  aşteptarea  unor  rele  mai  mari.  Căci 
duşmanii,  pentru  că  au  găsit-o  plină  de  toate  cele  necesare  ca  să 
locuiască  oameni  în  ea,  au  păstrat-o  împreună  cu  Debeltos,  în  care 
au  găsit  şi  36  de  sifoane  de  bronz  şi  nu  puţin  din  focul  lichid  care  se 
arunca  prin  ele,  precum  şi  o  mulţime  de  aur  şi  de  argint. 

în  acelaşi  an,  mulţi  dintre  creştinii  din  Palestina  şi  din  toată 
Siria,  monahi  şi  laici,  au  ajuns  în  Cipru,  fugind  de  asuprirea  nemă¬ 
surată  a  arabilor.  Căci  Siria,  Egiptul,  Africa  şi  toată  stăpânirea 
acestora  au  fost  cuprinse  de  o  anarhie  generală;  în  sate  şi  oraşe  erau 
săvârşite  ucideri,  jafuri,  preacurvii,  desfrânări  şi  toate  faptele  neplă¬ 
cute  lui  Dumnezeu  erau  săvârşite  de  către  neamul  lor,  cel  al  pier¬ 
zării.  Iar  cinstitele  locuri  din  Oraşul  cel  Sfânt  al  Dumnezeului 
nostru,  cel  al  Sfintei  învieri,  al  Căpăţânii  şi  celelalte,  au  fost  pro¬ 
fanate.  La  fel  şi  renumitele  lavre  din  deşert,  a  Sfântului  Hariton  şi  a 
Sfântului  Sava,  şi  celelalte  mănăstiri  şi  biserici  au  fost  pustiite.  Şi 
unii  au  fost  ucişi  în  chip  mucenicesc,  iar  alţii  au  ajuns  în  Cipru  şi  de 
acolo  în  Bizanţ.  Pe  toţi  aceştia  Mihail,  evlaviosul  împărat,  şi 


840  Cf.  j  Timotei  5,  8. 

841  Psalmul  119,  7. 

Nichifor,  preasfinţitul  patriarh,  i-au  găzduit  cu  generozitate.  Celor 
care  au  venit  în  oraş  le-a  dăruit  o  mănăstire  însemnată,  iar 
monahilor  şi  laicilor  care  au  rămas  în  Cipru  le-a  trimis  un  talant  de 
aur  şi  i-a  servit  în  fel  şi  chip.  Aşadar,  Mihail  era  bun  şi  îndurător  cu 
toţi,  dar  în  privinţa  administrării  lucrurilor  era  nechibzuit,  înrobit 
magistros- ului  Teoctist  şi  celorlalţi  nobili. 

în  luna  februarie,  doi  creştini  care  fugiseră  din  Bulgaria  l-au 
anunţat  pe  împărat  că  domnitorul  bulgarilor,  Krum,  se  grăbeşte  să  îi 
prindă  pe  cei  din  Tracia  într-o  ambuscadă  fulgerătoare.  Şi  la  15  ale 
lunii,  împăratul  a  ieşit  din  oraş  şi,  prin  purtarea  de  grijă  a  lui 
Dumnezeu,  Krum  s-a  retras  fără  să  facă  nimic,  pierzând  nu  puţini 
oameni.  Ajungând  la  Adrianopolis,  împăratul  a  rânduit  cele  de  acolo 
şi  s-a  întors  cu  bucurie.  Apoi  a  urcat  la  mănăstirea  Sfântului  Tarasie 
şi  patriarhul,  săvârşind  pomenirea  acestuia  împreună  cu  augusta 
Prokopia,  a  învelit  sfântul  mormânt  al  acestuia  cu  o  foaie  de  argint 
de  95  de  litre. 

După  cucerirea  Mesembriei,  împăratul  a  renunţat  la  cele  pri¬ 
vitoare  la  pacea  cu  Krum.  A  înrolat  soldaţi  din  toate  themele  şi  le-a 
poruncit  să  treacă  dincolo,  în  Tracia,  înainte  de  a  veni  primăvara. 
Astfel  că  toţi  au  fost  nemulţumiţi,  mai  ales  capadocienii  şi  arme- 
niacii.  Ieşind  împăratul  cu  tagmata  în  luna  mai,  a  ieşit  din  nou 
împreună  cu  el  şi  augusta  Prokopia,  până  la  locul  numit  Akedukton, 
aflat  în  apropiere  de  Heracleea.  Iar  mulţimile,  nemulţumite  de 
aceasta,  s-au  pornit  să  îl  defăimeze  şi  să  îl  ocărască  pe  Mihail. 

în  cea  de-a  patra  zi  a  lunii  mai  a  avut  loc  o  eclipsă  de  soare,  pe 
la  cel  de-al  doisprezecelea  grad  al  Taurului  după  horoscop,  pe  când 
apunea  soarele.  Şi  mulţimile  au  fost  cuprinse  de  frică  mare.  îm¬ 
păratul  a  umblat  prin  Tracia  împreună  cu  strategii  şi  cu  trupele,  dar 
nici  nu  a  mers  împotriva  Mesembriei,  nici  nu  a  făcut  ceva  din  cele 
câte  erau  necesare  pentru  înlăturarea  duşmanilor.  în  schimb,  s-a 
lăsat  convins  de  vorbele  deşarte  ale  sfătuitorilor  săi  neexperimentaţi 
în  cele  ale  războiului,  care  spuneau  că,  dacă  va  sta  în  ţara  sa,  duş¬ 
manul  nu  va  îndrăzni  să  vină  împotriva  lui.  Mulţimea  celor  de 
acelaşi  neam  cu  noi  care,  lipsiţi  de  cele  necesare,  îi  prădau  pe  cei  din 
ţară  prin  jafuri  şi  incursiuni  era  mai  greu  de  suportat  decât  un  act 
barbar.  Pe  la  începutul  lunii  iunie,  Krum,  conducătorul  bulgarilor,  a 
ieşit  cu  trupele  sale,  bănuind  că  mulţimea  creştinilor  este  foarte 
mare.  Făcându-şi  tabăra  la  Bersenikia,  ca  la  30  de  semne  [mili- 

tare]842  de  armata  imperială,  Leon,  patrikios  şi  strateg  al  themei 
Anatolikon,  şi  Ioan  Aplakes,  patrikios  şi  strateg  al  Macedoniei,  erau 
foarte  dornici  să  se  lupte  cu  aceştia.  însă  au  fost  împiedicaţi  de  către 
împărat  din  cauza  răilor  sfătuitori. 

în  timp  ce  oraşul  făcea  rugăciuni  stăruitoare843  cu  arhiereul  în 
biserica  Sfinţilor  Apostoli,  unii  dintre  cei  lipsiţi  de  evlavie,  aparţi¬ 
nând  ereziei  spurcate  a  lui  Constantin  cel  care  se  împotrivea  lui 
Dumnezeu,  au  deschis  prin  pârghii  poarta  de  la  mormintele  impe¬ 
riale.  Fără  ca  nimeni  să  observe  aceasta  din  cauza  zarvei  mulţimii, 
au  făcut  ca  poarta  să  se  deschidă  brusc,  cu  zgomot,  ca  printr-o 
minune  dumnezeiască.  Repezindu-se  înăuntru,  au  căzut  înaintea 
mormântului  înşelătorului,  chemându-1  pe  acesta,  şi  nu  pe  Dum¬ 
nezeu,  şi  spunând:  „Ridică-te  şi  ajută  statul  care  este  pierdut!”  Şi  au 
răspândit  zvonul  cum  că  acela  care  locuia  în  tartar  cu  demonii  se 
ridicase  şi  mergea  călare  să  se  lupte  cu  bulgarii.  Arestaţi  de  către 
eparhul  oraşului,  aceştia  au  minţit  mai  întâi,  spunând  că  porţile  de 
la  morminte  s-au  deschis  de  la  Dumnezeu,  singure.  Dar,  în  timp  ce 
stăteau  în  faţa  tribunei  eparhului,  înainte  de  a  primi  orice  fel  de 
pedeapsă,  s-au  poticnit  în  legătură  cu  mărturia  şi  au  spus  despre 
înscenarea  făcută  cu  pârghiile.  După  ce  le-a  aplicat  şi  lor  pârghii 
după  cum  se  cuvenea  [torturându-i],  eparhul  i-a  trimis  în  paradă 
publică,  ei  strigându-şi  în  acest  timp  pricina  pedepsei. 

Căci  diavolul,  născocitorul  răutăţii,  i-a  instruit  pe  soldaţi  astfel 
încât  să  nu-şi  învinuiască  propriile  păcatele,  ci  credinţa  ortodoxă 
cea  lăsată  de  străbuni  şi  sfânta  schimă  monahală,  palestra  filosofiei 
celei  întru  Dumnezeu.  Şi  mulţi  dintre  cei  care  rosteau  aceste  blas¬ 
femii  erau  creştini  doar  în  aparenţă;  în  realitate  erau  pavlicieni, 
care,  neputând  să  îşi  dea  pe  faţă  dogmele  lor  cele  spurcate,  îi  atră¬ 
geau844  pe  cei  neînvăţaţi  sub  acest  pretext:  îl  fericeau  ca  profet  şi 
învingător  pe  Constantin  cel  care  cugeta  ca  iudeii  şi  îmbrăţişau 
credinţa  lui  cea  rea,  spre  a  răsturna  iconomia  întrupării  Domnului 
nostru  Iisus  Hristos. 

în  cea  de-a  douăzeci  şi  doua  zi  a  lunii  iunie,  creştinii  şi  bulgarii 
s-au  înfruntat  nu  departe  de  Adrianopolis;  creştinii  au  fost  învinşi 
într-un  mod  cumplit  în  război,  iar  duşmanii  au  biruit  în  luptă  într-atât, 


842  Adică  mile. 

843  în  text:  Aitccveuouar|<;. 

încât  cei  mai  mulţi  creştini,  nevăzând  nici  măcar  prima  încleştare, 
au  luat-o  straşnic  la  fugă.  De  aceea,  Krum,  uimit,  credea  că  ceea  ce 
se  întâmplase  este  o  manevră  făcută  în  vederea  vreunei  ambuscade 
şi,  o  vreme,  i-a  oprit  pe  ai  lui  din  urmărire.  Dar,  pentru  că  i-a  văzut 
pe  romani  fugind  fără  să  se  oprească,  i-a  urmărit  şi  a  ucis  o  mare 
mulţime  [dintre  ei],  ajungând  şi  la  bagaje,  pe  care  le-a  luat  ca  pradă. 

împăratul  a  fugit  şi  s-a  reîntors  în  oraş,  blestemând  mulţimile  şi 
pe  conducătorii  acestora  şi  jurând  că  va  renunţa  la  împărăţie. 
Atunci  i-a  comunicat  aceasta  şi  lui  Leon,  patrikios  şi  strateg  al  the- 
mei  Anatolikon,  ca  unuia  [care  era]  evlavios,  foarte  viteaz  şi  întru 
totul  făcut  pentru  a  conduce  împărăţia.  Cum  Leon  nu  accepta  cu 
niciun  chip,  împăratul  l-a  lăsat  în  fruntea  themelor  şi  s-a  întors  în 
oraşul  împărătesc  în  ziua  a  douăzeci  şi  patra  a  lunii  iunie,  dorind  să 
renunţe  la  putere  şi  să-l  numească  pe  altul.  Dar  soţia  sa  şi  cei  care 
aveau  puterea  pe  lângă  el  nu  l-au  lăsat  să  facă  una  ca  asta.  Nichifor, 
preasfinţitul  patriarh,  era  de  acord  cu  aceasta,  atât  timp  cât  împă¬ 
ratul  şi  fiii  săi  ar  fi  fost  salvaţi,  dacă  astfel  ar  fi  fost  numit  cineva. 

Strategii  şi  mulţimile,  aflând  că  împăratul  fugise  spre  oraş,  şi-au 
pierdut  speranţa  că  vor  mai  fi  conduşi  de  el  şi,  sfătuindu-se  între  ei, 
l-au  convins845  pe  Leon,  patrikios  şi  strateg  al  themei  Anatolikon,  să 
ajute  obştea  şi  să  apere  statul  creştinilor.  Acesta  s-a  împotrivit 
categoric  până  la  un  punct,  fiindcă  se  gândea  la  cât  de  dificilă  era 
perioada  şi  la  neputinţa  de  a  rezista  atacului  barbarilor.  S-a  păzit  pe 
sine  drept  şi  fără  de  uneltire  faţă  de  cei  care  erau  împăraţi.  însă, 
pentru  că  a  văzut  că  duşmanul  se  grăbea  [să  vină]  împotriva  ora¬ 
şului,  i-a  scris  patriarhului  Nichifor,  încredinţându-1  în  legătură  cu 
dreapta  sa  credinţă,  cerând  să  ia  puterea  cu  rugăciunea  şi  consim¬ 
ţământul  acestuia.  A  mers  în  tribunalul  cel  din  faţa  oraşului  împreu¬ 
nă  cu  strategii  şi  cu  trupele  şi  acolo  a  fost  făcut  împărat  al  romanilor 
în  chip  cât  se  poate  de  legiuit.  Şi  în  mijlocul  zilei  a  intrat  în  Cons- 
tantinopol  prin  poarta  lui  Charsios  şi  a  venit  la  palat. 

Atunci  când  a  auzit  de  proclamarea  acestuia,  Mihail  s-a  refugiat 
în  lăcaşul  de  rugăciune  al  Farului  împreună  cu  Prokopia  şi  cu  fiii  lor. 
Şi,  tăindu-şi  părul,  au  îmbrăcat  veşminte  monahale  în  n  iulie,  indic- 
tionul  al  Vl-lea,  într-o  zi  de  luni.  A  doua  zi,  Leon  a  fost  încoronat  de 
către  patriarhul  Nichifor  în  amvonul  Marii  Biserici.  Pe  dată  a  or¬ 
donat  ca  oraşul  să  fie  păzit.  El  însuşi  patrula  pe  timp  de  noapte,  iar 


845  în  text:  eSuctwttouv. 

pe  timp  de  zi  la  ziduri;  şi  îi  îndemna  şi  îi  sfătuia  pe  toţi  să  aibă  bune 
nădejdi,  că  Dumnezeu  va  face  foarte  repede  o  minune,  pentru 
rugăciunile  Preacuratei  Născătoare  de  Dumnezeu  şi  ale  tuturor 
sfinţilor,  şi  nu  va  îngădui  ca  din  pricina  mulţimii  păcatelor  noastre 
să  fim  cu  totul  ruşinaţi. 

Krum,  noul  Sennaherim846,  îngâmfat  din  pricina  victoriei,  lăsân- 
du-şi  fratele  cu  propria  sa  armată  să  asedieze  Adrianopolul,  a  venit 
cu  forţă  [armată]  şi  cai  în  oraşul  împărătesc  la  şase  zile  după  ce 
Leon  a  luat  singur  puterea.  Şi  se  plimba  în  faţa  zidurilor  de  la  Vla- 
herne  până  la  Poarta  de  Aur,  arătându-şi  forţele  pe  care  le  avea  cu 
el.  A  săvârşit  jertfe  spurcate  şi  demonice  în  livada  cea  dinspre  mare 
a  Porţii  de  Aur  şi  i-a  cerut  împăratului  să  îşi  înfigă  lancea  în  aceeaşi 
Poartă  de  Aur.  Cum  acesta  nu  a  acceptat,  Krum  s-a  întors  la  cortul 
său.  S-a  minunat  de  zidurile  oraşului  şi  de  liniile  aşezate  în  bună-rân- 
duială  de  către  împărat  şi,  fiind  descurajat  în  privinţa  asediului  la 
care  nădăjduia,  s-a  întors  către  negociere  şi  a  făcut  încercări  de  a 
discuta  despre  pace.  Iar  împăratul,  profitând  de  acest  prilej,  a  încer¬ 
cat  să  îl  atragă  în  cursă.  însă,  pentru  mulţimea  păcatelor  noastre, 
acest  lucru  a  fost  împiedicat  de  la  a  fi  dus  la  bun  sfârşit,  din  cauza 
lipsei  de  destoinicie  a  celor  care  au  executat  o  astfel  de  faptă  de 
arme  -  ei  l-au  rănit  pe  Krum,  dar  nu  i-au  provocat  o  rană  fatală. 
Ticălosul,  mâniat  de  aceasta,  a  trimis  un  grup  expediţionar  la 
Sfântul  Mamas  pentru  a  incendia  palatul  de  acolo.  Şi,  încărcând  în 
căruţe  leul  de  bronz  din  hipodrom,  împreună  cu  ursul  şi  cu  dra¬ 
gonul  fântânii847,  şi  marmuri  alese,  s-a  întors,  a  asediat  Adrianopolul 
şi  l-a  cucerit. 


846  Sau  Sennacherib,  rege  asirian  (704-681  î.Hr.),  a  atacat  regatul  lui  Iuda.  Numai  plata 
unui  tribut  uriaş  l-a  împiedicat  să  cucerească  Ierusalimul. 

847  în  text:  i)5piou. 

